
788 17 smelis dega. Priglausk veidą 
prie degančio smelio 17 br1e kelio žemes, nes 
visų, kuriuos sužeidė meilė, veiduose turi likti 
žymė, 0 randas turi būti matomas. 


FARIDAS AL DIN ATTARAS 


„Paukščių susirinkimas “ 


Autorės pastaba 


X nglijoje terminas pelenai reiš- 
kia pergalę tarptautinėse kriketo pirmenybėse su Australija. Ter- 
minas atsirado iš šio kriketo istorijos epizodo: 

1882 m. rugpjūčio mėnesį australų nacionalinė komanda 
nugalėjo anglų nacionalinę komandą, ir tai buvo pirmas kar- 
tas, kai Anglija pralaimėjo savo krašte. Ta proga laikraštis 
Sporting Times išspausdino nekrologo parodiją, kurioje bu- 
vo paskelbta, kad 1882 m. rugpjūčio mėn. 29 d. Ovale* mirė 
anglų kriketas. Nekrologą lydėjo informacija skaitytojams, 
kad palaikai bus sudeginti krematoriume, o pelenai nuvežti 
į Australiją. 

Pasibaigus toms lemtingoms varžyboms, anglų komanda 
išvyko į Australiją kelerioms kitoms rungtynėms. Buvo kal- 
bama, kad, vadovaujant Aivui Blai, komanda išvykusi į šven- 
tąją kelionę atsiimti pelenų. Po antrojo australų komandos 
pralaimėjimo kelios moterys iš Melburno paėmė vieną iš 
skersinių (kaladėlę, uždedamą ant trijų vertikalių strypų 1r 
drauge su jais sudarančią vartelius, kuriuos mušėjas gina 
nuo kamuolį paduodančio žaidėjo), sudegiuo jį ir pelenus per- 
davė Blai. Tie pelenai dabar saugomi Lordo kriketo stadio- 
ne Londone, anglų kriketo Mekoje. 

Nors nėra tokio trofėjaus, kuris eitų iš rankų į rankas, 
pasibaigus Anglijos ir Australijos žaidynėms, kai komandos 
susitinka penkerioms rungtynėms, sudarančioms tarptauti- 
nį turnyrą, sakoma, kad žaidžiama iš pelenų. 


* Ovalas - žinomas kriketo stadionas pietų Londone. Čia paprastai vyks- 
ta paskutinės tarptautinių pirmenybių varžybos. 


Olivija 


Kiss išvedė šunis pabėgio- 


ti palei kanalą. Aš vis dar matau juos, nes jie nepasiekė Vo- 
riko prospekto tilto. Pupius liuoksi dešinėje, rizikuodamas 
įkristi į vandenį. Skrebutis - kairėje. Kas dešimt šuolių Skre- 
butis užmiršta turįs tik tris kojas ir ima kniubti ant vieno 
peties. 

Krisas sakė ilgai neužtruksiąs, nes žino, kaip aš jaučiuo- 
si rašydama. Bet jis mėgsta judėti, ir kai tik išsiverš į lauką, 
saulė ir šiltas vėjas privers jį užsimiršti. Pagaliau jis visą 
kelią bėgs tekinas iki zoologijos sodo. Pasistengsiu dėl to 
neširsti. Dabar Kriso man reikia labiau nei bet kada, todėl 
sakau sau, kad jis linki tik gero, ir mėginsiu tuo patikėti. 

Kai dirbau zoologijos sode, kartais po pietų visi trys at- 
eidavo manęs pasiimti, ir mes, jeigu oras būdavo gražus, 
gerdavom kavą lauke prie bufeto paviljono, iš kur matyda- 
vom Kamberlendo viešbučio terasą. Apžiūrėdavom ant fron- 
tono išrikiuotas statulas ir kurdavom istorijas apie tai, kas 
jos buvo. Seras Bafingas Bigtofas, pradėdavo Krisas, tas, 
kuriam Vaterlo mūšyje subinę nuplėšė. Aš antrąją vadinda- 
vau ponia Puskvaiše, kuri dedasi esanti nepakartojama, o iš 
tiesų tėra moteriškos lyties raudonžiedis progailis. Arba kaž- 
ką, apsigaubusį toga, pakrikštydavom Maku Sikstu, tuo, ku- 
ris per Kovo idas, apsvaigęs iš laimės, pražiopsojo savo pus- 
ryčius. O paskui, kikendami iš savo sapaliojimų, stebėda- 
vom šunis, kurie žaisdami sėlindavo prie paukščių ir turistų. 

Kertu lažybų, kad negalit matyti, kaip aš tą darau, kaip 
kuriu miglotas istorijas, keliais parėmusi smakrą, pasidėju- 
si šalia kavos puodelį, kartu su Krisu Faradėjum, sėdinčiu 
ant suolo greta manęs. Nesu apsirengusi juodai kaip pasku- 
tiniu metu, o mūviu chaki kelnes ir vilkiu alyvuogių spal- 
vos marškinius, uniformą, kurią mes visada dėvėdavom zo- 
ologijos sode. 

Anuomet tariausi žinanti, kas esu. Nusistačiau savo vietą. 

Išvaizda nieko nereiškia, tą aš nusprendžiau prieš gerą 
dešimtį metų, ir jeigu Žmonės negali pakęsti mano trumpai 
kirptų plaukų, jeigu jiems kliūva juodos kaip rašalas mano 
plaukų šaknys, jeigu žiedas nosyje kelia jiems šiurpą, o nuo 
auskarų, susagstytų į ausis kaip viduramžių ginkluose, ver- 
čiasi žarnos, tada velniop juos. Jie nesugeba matyti to, kas 
po paviršiumi, ar ne? Nenori matyti, kas esu iš tikrųjų. 

Taigi kas aš esu iš tikrųjų? Kas esu? Būčiau galėjusi jums 
tą pasakyti prieš aštuonias dienas, nes tada žinojau. Turė- 
jau filosofiją, tinkamai sukurptą iš Kriso įsitikinimų. Sumai- 
šiau ją su tuo, ko buvau prisirinkusi: iš savo kolegų per tuos 
dvejus metus, praleistus universitete, ir su tuo, ką buvau 
išmokusi per tuos penkerius metus, kai išropodavau iš lovų 
lipniomis paklodėmis sprogstančia galva ir tarsi pjuvenų pil- 
na burna, visiškai neprisimindama prabėgusios nakties ar 
vardo tipo, knarkusio šalia manęs. Pažinojau moterį, kuri 
visa tai buvo išgyvenusi. Ji buvo pikta. Žiauri. Neatlaidi. 

Aš tebesu tokia pati, ir dėl rimtos priežasties. Bet esu ir 
kažkas daugiau. Negaliu to nusakyti. Bet tai jaučiu kiekvie- 
ną sykį, kai paimu laikraštį, skaitau straipsnius ir žinau, kad 
priešais šmėkso teismas. 

Iš pradžių sakiau sau, kad man mirtinai įkyrėjo būti val- 
kiojamai po laikraščių pirmuosius puslapius. Nusibodo skai- 
tyti apie bjaurią žmogžudystę. Pavargau nuo žiūrėjimo į vi- 
sus su ja susijusius veidus, spoksančius į mane iš Daily Mail 
ir Evening Standard. Maniau išvengsianti viso to šlykštaus 
jovalo, skaitydama tik The Times, nes Žinojau vienintelį daly- 

ką, kad The Times remiasi faktais ir visada atsisako murdy- 
tis paskalose. Bet net ir The Times nusičiupo šią istoriją, ir 
aš matau, kad nebegaliu jos ilgiau išvengti. Kam į ją nusi- 
švilpt, tas nelaiko jos pasilinksminimo priemone. O man nu- 
sišvilpt, ir aš tą žinau. Krisas taip pat žino, dėl to jis ir 1šsi- 
vedė šunis ir leido man pabūti vienai. Pasakė: „Žinai, Livi, 
man regis, šįryt mes ilgiau pabėgiosim“, - ir apsivilko spor- 
tinį kostiumą. Spūstelėjo mane kaip ir visada neaistringai — 
iš šono, vengdamas kūnų kontakto, - ir išėjo. Esu baržos 
denyje su geltonu liniuotu bloknotu ant kelių, pakeliu „Marl- 
boro“ kišenėje ir pilna pieštukų skardine prie kojos. Kiek- 
vienas pieštukas nudrožtas smailiai kaip adata. Krisas tuo 
pasirūpino prieš išeidamas. 

Žiūriu skersai tvenkinio į Brauningo* salą, kur gluos- 
niai merkia šakas prie mažytės prieplaukos. Pagaliau me- 
džiai visiškai sulapojo, o tai reiškia, kad jau beveik vasara. 
Vasara visada buvo užmaršties laikas, kai saulė išdeginda- 
vo visas problemas. Todėl sakau, kad jei ištversiu dar ke- 
lias savaites ir sulauksiu vasaros, visa jau bus praėję. Man 
nereikės apie tai galvoti. Nereikės griebtis veiksmų. Sa- 
kau, kad čia ne mano bėda. Bet tai nevisiškai teisybė, ir aš 
tą Žinau. 

Kai negaliu nusigręžti nuo laikraščių, 1mu nuotraukas. 
Daugiausia žiūriu į jį. Matau, kaip jis laiko galvą, ir žinau, 
kad tariasi nusigavęs į tokią vietą, kur niekas jam nepakenks. 

Suprantu. Maniau, kad vienu metu ir aš buvau pasiekusi 
tokią vietą. Tačiau faktas, kad jeigu jau patiki kuo nors, jei- 
gu leidi, kad tave paliestų kito Žmogaus gerumas, - 0 jis 
tikrai egzistuoja, tą tu Žinai, šitas esminis gerumas, kuris 
suteiktas kai kuriems žmonėms, - tada jau viskas baigta. 
Ne tik sienos pralaužtos, bet ir šarvai perdurti. Ir tu krau- 
juoji kaip prinokusio vaisiaus gabalas, kai oda perpjauta peiliu 
ir minkštimą galima suvalgyti. Jis šito dar nežino. Galų gale 
sužinos. Taigi aš rašau, man regis, dėl jo. Ir dėl to, kad ži- 


* Brauningas (Robert Browning, 1812-1889) - anglų poetas. 

nau, jog šių nykių gyvenimo ir meilės griuvėsių centre esu 
ta, kuri atsako už viską. 

Iš tikrųjų viskas prasideda nuo mano tėvo ir nuo to, kad 
būtent aš kalta dėl jo mirties. Tai nebuvo pirmas mano nu- 
sikaltimas, kaip pamatysit, tačiau tas, kurio mano motina 
negalėjo man atleisti. Ji negalėjo man atleisti už jo nužudy- 
mą, todėl mūsų gyvenimas tapo painus. O žmonės buvo 
įskaudinti. 

Keblu rašyti apie motiną. Tai gali atrodyti kaip priešinin- 
ko drabstymas purvais, puiki proga atsiteisti. Tačiau moti- 
na turi vieną ypatingą bruožą, kurį privalot žinoti, jeigu ža- 
dat skaityti tai, kas čia rašoma. Ji mėgsta saugoti paslaptis. 
"Todėl, pasitaikius progai, ji gan subtiliai pasakytų, kad ly- 
giai prieš dešimtį metų mudvi susipykom dėl to niekingo 
romano su pagyvenusiu muzikantu, pavarde Ričis Briuste- 
ris, bet nieko niekada nepaaiškintų. Nenorėtų, kad jūs suži- 
notumėt, jog aš kurį laiką buvau vedusio vyriškio kita mo- 
teris, jog jis mane apmovė ir pabėgo, jog aš jį susigrąžinau 
1r leidausi jo užkrečiama pūsleline, o galop susiradau verslą 
Erlz Korte*, darydama tai automobiliuose ir gaudama pen- 
kiolika svarų už vieną kartą, kai man baisiausiai reikėdavo 
kokaino ir aš negalėjau gaišti laiko, vedžiodamasi tuos tipus 
į kambarį. Motina to niekada jums nepasakys. Ji nutylės fak- 
tus ir galvos apsauganti mane. Tačiau iš tikrųjų motina vi- 
sada slėpdavo faktus, kad apsisaugotų pati. 

— Nuo ko? - paklausit jūs. 

— Nuo teisybės, — atsakau aš. Apie savo gyvenimą, apie 
savo nepasitenkinimą, 0 ypač apie savo santuoką. Ir būtent 
tai, atmetus į šalį mano bjaurų elgesį, man regis, pagaliau 
įtikino mano motiną, kad jai suteikta kažkokia dieviška tei- 
sė kištis į kitų reikalus. 

Žinoma, dauguma žmonių, kurie imtų analizuoti mano 
motinos gyvenimą, nelaikytų jos nosį visur kaišiojančia įky- 
ruole. Veikiau ji jiems būtų panaši į moterį, turinčią puikią 


* Erlz Kortas (Earl's Court) - rajonas vakarų Londone. 

visuomeninę sąžinę. Žinoma, jai pakanka kredencialų: bu- 
vusi anglų literatūros mokytoja dvokiančioje Šunų salos vi- 
durinėje, vienu metu savanorė, skaitanti akliesiems savait- 
galiais, direktoriaus pavaduotoja, vasarą ir per atostogas vI- 
duryje mokslo metų organizuojanti poilsį protiškai 
atsilikusiems, renkanti aukso medalio fondui aukas, skirtas 
gydyti tai ligai, apie kurią tuo metu kalbėdavo žiniasklaida. 
Paviršutiniškai žiūrint, motina atrodo kaip moteris, viena 
ranka laikanti buteliuką su vitaminais, antrąja įsikibusi į laip- 
tų, vedančių šventumo link, pirmąją pakopą. „Yra ir kitų rū- 
pesčių, ne tik tavieji“, — visada sakydavo ji man, jeigu liūd- 
nai neklausdavo: „Ar tu, Olivija, šiandien vėl būsi nesukal- 
bama?“ Tačiau motina nėra vien tiktai moteris, kuri 
trisdešimt metų lakstė po Londoną lyg koks dvidešimto am- 
žiaus daktaras Barnardas*. Yra tam priežastis. Ir joje glūdi 
Jos savisauga. 

Gyvendama su ja tuose pačiuose namuose, turėjau daug 
laiko suprasti motinos aistrą geriems darbams. Ėmiau su- 
vokti, kad ji tarnavo kitiems, norėdama tuo pat metu tar- 
nauti ir sau. Kol ji lakstė po varganą Londono nelaimingųjų 
pasaulį, jai niekada nereikėjo per daug galvoti apie savąjį. 
Ypač apie mano tėvą. 

Manau, kad gana madinga vaikystėje tyrinėti tėvų santuo- 
ką. Ar yra geresnis būdas pateisinti savo charakterio eksce- 
sus, trūkumus ir akivaizdžias silpnybes? Tačiau, darydama 
nedidelį ekskursą į mano šeimos istoriją, prašau likti su ma- 
nimi. O motina yra tas žmogus, kurį suprasti jūs privalot. 

Nors ji niekada šito nepripažintų, aš galvoju, kad motinai 
mano tėvas buvo priimtinas ne dėl to, kad jinai būtų jį mylė- 
jusi, bet dėl to, kad jis jai tiko. Kare jis nedalyvavo, o tai atro- 
dė truputį problematiška, kiek tai buvo susiję su jo tinkamu- 
mu socialiniu atžvilgiu. Bet nepaisydamas ūžesių širdyje, trū- 
kusios kelio girnelės, įgimto kairiosios ausies kurtumo, tėtis 


* Barnardas (Thomas John Barnardo, 1845-1905) - anglų filantropas, 
1867 įsteigė namus neturtingiems vaikams ir našlaičiams. 

buvo bent tiek garbingas, kad jautėsi kaltas išvengęs karinės 
tarnybos. Už savo kaltę jis atsiteisė 1952 m., įstojęs į vieną 
1š organizacijų, siekusių atstatyti Londoną. Ten jis sutiko ma- 
no motiną. Ji nutarė jį turint visuomeninės atsakomybės jaus- 
mą, prilygstantį jos pačios jausmui, o ne vien norą pamiršti 
turtus, kuriuos jis ir jo tėvas buvo susikrovę, spausdindami 
vyriausybei propagandinius leidinius savo spaustuvėje Step- 
nyje nuo 1939 m. ligi karo pabaigos. 

Jie susituokė 1958 m. Net ir dabar, kai tėtis jau seniai mi- 
ręs, aš dar kartais spėlioju, kokie mano tėvams turėjo būti 
pirmieji vedybinio gyvenimo metai. Spėlioju, kiek laiko rei- 
kėjo mano motinai suvokti, kad tėčio aistros ribos tęsėsi nuo 
tylos ligi meilios žaismingos šypsenos. Galvodavau, kad, gu- 
lėdami lovoje drauge, jie apsiribojo gniaužymusi, grabinėji- 
mu, prakaitavimu, baksnojimu, vaitojimu ir galiausiai mestu 
„labai puiku, brangioji“, dėl ko, kaip pati išsiaiškinau, ir bu- 
„vau vienturtė. Pasirodžiau 1962 m., mažas džiaugsmo gniu- 
žulėlįs, atsiradęs dėl kas du mėnesiai kartotos primityvioms 
tautelėms misionierių rekomenduojamos pozos. 

Motiną verta pagirti už tai, kad trejus metus vaidino pa- 
reigingą žmoną. Susirado vyrą, realizuodama vieną iš tiks- 
lų, iškeltų pokario moterims, ir stengėsi šalia jo padaryti 
visa tai, kas įmanoma. Bet kuo geriau pažino tą Gordoną 
Vaitlo, tuo labiau įsitikino, kad jis apgavo parduodamas jai 
save. Nebuvo jis tas aistringas vyriškis, už kurio ji tarėsi 
ištekanti. Nebuvo maištautojas. Neturėjo jokio tikslo. Šir- 
dies gelmėje buvo tik spaustuvininkas iš Stepnio, geras žmo- 
gus, tačiau toks, kurio pasaulis apsiribojo popieriaus fabri- 
kais, spausdinimu, mašinų priežiūra, administravimu ir rū- 
pinimusi, kad profsąjungos jo visai nenustekentų. Jis valdė 
savo įmonę, grįždavo namo, skaitydavo laikraštį, valgydavo 
vakarienę, žiūrėjo televizorių ir eidavo miegoti. Turėjo 1a- 
bai nedaug interesų. Maža ką sugebėdavo pasakyti. Buvo 
solidus, ištikimas, patikimas ir be jokių netikėtumų. Trum- 
pai tariant, buvo nuobodus. 

Tad motina žvalgėsi ko nors, kas praskaidrintų jos pa- 
saulį. Užuot pasirinkusi smetimavimą arba alkoholį, ji rin- 
kosi gerus darbus. 7 

Ji niekada šito nepripažintų. Prisipažinti, kad savo gyve- 
nime ji norėjo daugiau, negu jai davė tėtis, reikštų pripažin- 
ti, kad santuoka nebuvo tokia, kokios ji tikėjosi. Net ir da- 
bar, jeigu nuvyktumėt į Kensingtoną ir paklaustumėt jos, ji, 
be jokios abejonės, pavaizduotų savo gyvenimą su Gordonu 
Vaitlo iš pat pradžių buvus palaimingą. Tačiau 1š tikrųjų to 
neturėdama, ji ėmėsi visuomeninių pareigų. Darydama ge- 
ra, motina jautėsi gerai. Pastangų taurumas jai atstojo fizi- 
nę aistrą ir meilę. 

Mainais motina gavo vietą, kur galėjo glaustis, būdama 
prislėgta. Jautėsi reikšminga ir kažką pasiekusi. Sulaukda- 
vo tikros ir nuoširdžios padėkos iš tų, kuriais ji kasdien rū- 
pindavosi. Buvo giriama visur: mokyklos klasėje, direkto- 
riaus taryboje, ligoninės palatoje. Jai spaudė rankas. Bučia- 
vo skruostus. Ji girdėjo tūkstančius balsų sakant: „Telaimina 
jus Dievas, ponia Vaitlo“, „Tesaugo jus Dievas, ponia Vait- 
lo“. Ji taip blaškėsi ligi tos dienos, kai mirė tėtis. Iš tikrųjų 
ji gavo viską, ko jai reikėjo, atiduodama pirmenybę visuo- 
meniniams reikalams. Ir pagaliau, kai mano tėvas jau buvo 
miręs, ji gavo dar ir Kenetą Flemingą. 

Taip, iš tiesų. Prieš tiek metų. 74 Kenetą Flemingą. 

“m pamatydamas nusikalti- 
mo sceną, mažiau nei prieš ketvirtį valandos, Martinas Sne- 
las vežiojo pieną. Buvo jau apsilankęs dviejuose iš trijų 
Springbernų, Didžiajame ir Viduriniame, o dabar savo mė- 
lynai baltu pienvežiu keliavo Voterio gatve į Mažąjį, mėgau- 
damasis mėgstamiausia savo maršruto dalimi. 

Voterio gatvė buvo siauras kaimo keliukas, skyręs Vidu- 
rinį ir Mažąjį Springberną nuo Didžiojo, prekyviečių mies- 
to. Keliukas vingiavo tarp rusvo smiltainio tvorų, juosian- 
čių vaismedžių sodus ir rapsų laukus. Jis kilo ir leidosi su- 
lig kalvomis žemės, kurią kirto, pasislėpęs po uosiais, 
liepomis ir alksniais, kurių lapai pagaliau ėmė skleistis, pa- 
liesti pavasarinės žalumos. 

Diena buvo nuostabi, be lietaus, be debesų. Tik iš rytų 
pūtė lengvas vėjelis, džiugino balzganai žydras dangus ir 
saulė, kurios atspindžiai mirkčiojo ovaliame rėme, kaban- 
čiame ant sidabrinės grandinės prie pienvežio užpakalinio 
vaizdo veidrodėlio. 

— Tai bent dienelė, Jūsų Didenybe, - tarė Martinas, žiū- 
rėdamas į fotografiją. - Gražus rytas, ar ne? Ar girdit tenai? 
Vėl gegutė. Ir ten... ir vieversys jau pragydo. Gražus bal- 
sas, ar ne? Pavasario balsas. - 

Martinas nuo seno buvo įpratęs draugiškai šnekučiuotis 
su Karalienės nuotrauka. Jam tai visai neatrodė keista. Ji 

buvo šalies valdovė, niekas, kaip jam atrodė, nebūtų galėjęs 
geriau įvertinti Anglijos grožio už moterį, sėdinčią soste. 

Tačiau kasdieniniai jų pasikalbėjimai neapsiribojo tik flora 
1r fauna. Karalienė buvo Martino širdies draugė, kuriai jis 
skirdavo slapčiausias savo mintis. Štai kuo jam patiko Kara- 
lienė, - nors ir aukštos kilmės, tačiau ji buvo neabejotinai 
draugiška moteris. Priešingai jo žmonai, kuri prieš kokius 
penkerius metus, padedama Bibliją studijuojančio mūrinin- 
ko, vėl iš naujo atgimė pilna maldingo kerštingumo, Kara- 
lienė niekada jų bendravimo viduryje nepuldavo ant kelių 
maldai. Priešingai sūnui, nugrimzdusiam į paslaptingą tylą, 
prislėgtam poravimosi ir spuogų problemos, ji niekada ne- 
atstumdavo nė vieno Martino kreipimosi. Visada truputį pa- 
silenkdavo į priekį ir padrąsinamai nusišypsodavo, vykda- 
ma į savo karūnavimą, pasiruošus viena ranka pamoti iš ka- 
rietos. 

Žinoma, Martinas Karalienei visko nepasakojo. Ji žinojo 
apie Ly pasišventimą Atgimimo ir išganymo bažnyčiai. Iš- 
samiai ir ne sykį buvo jai pasakojęs, kaip toji religija paken- 
kė kadaise smagioms jo valandoms po vakarienės. Žinojo ji 
1r apie Denio darbą parduotuvėje „Tesko“*, kur jis rūpino- 
si, kad lentynos būtų visko pilnos, pradedant žirniais ir bai- 
giant džiovintom pupom, žinojo ir apie mergaitę iš arbati- 
nės, dėl kurios vaikinas kraustėsi iš proto. Visas išraudęs 
Martinas praėjusią savaitę prisipažino Karalienei, kad pa- 
vėluotai mėgino išaiškinti sūnui gyvenimo tiesą. Kaip ji ki- 
keno, - Martinas buvo taip pat priverstas kikenti, - įsivaiz- 
duodama, kaip jis vartė knygas Didžiojo Springberno anti- 
kvariate, ieškodamas ko nors, kas siejosi su biologija, ir 
aptiko tik varlių schemą. Davė ją sūnui kartu su prezerva- 
tyvų pakeliu, kurį laikė senoje komodoje maždaug nuo 1972 
m. Pokalbiui pradėti šito užteks, pagalvojo. „Tėti, kam tos 


* „Tesko“ (Tesco) - vienas iš didžiausių prekybos centrų Britanijoje, 
turintis savo skyrius daugelyje miestų ir prekiaujantis maistu bei namų 
apyvokos reikmenimis. 


Lošimas 1š belenų 1/ 


varlės?“ — o po to bus tai, ką jo paties tėvas paslaptingai 
vadino santuokiniu apsikabinimu. 

Nepasakytum, kad jiedu su Karaliene būtų aptarinėję san- 
tuokinius apsikabinimus. Martinas per daug gerbė Jos Di- 
denybę, tad pasitenkino tik užuomina šia tema, o paskui nu- 
kreipė kalbą. 

Tačiau per paskutiniąsias keturias savaites pokalbiai ve- 
žant pieną pasibaigdavo ties Voterio gatvės aukščiausia vie- 
ta, ten, kur rytuose plytėjo apynių laukai, o vakaruose ligi 
pat šaltinio, kur augo rėžiukai, leidosi žolėtas šlaitas. Čia 
Martinas įprato savo pienvežį pastatyti siaurame, balandų 
priaugusiame ruože, kur jis galėjo praleisti kelias ramias 
kontempliacijos minutes. 

Šį rytą jis elgėsi lygiai taip pat. Variklio neišjungė. Žiū- 
rėjo į apynių lauką. 

Jau daugiau nei mėnesį stirksojo susmaigstytos kartys, 
eilių eilės laibų kaštonų, nuo kurių ligi pat pažemės driekė- 
si sukryžiuotos virvės. Jos sudarė rombų formos pinučius, 
kuriais vėliau augdami karsis į viršų apyniai. Pagaliau dyka- 
duoniai pasirūpino apyniais, nusprendė Martinas, apžvelg- 
damas lauką. Nuo vakardienos ryto jie šiek tiek triūsė ir 
užvyniojo jaunus ūglius per aštuoniolika colių ant virvių. 
Per ateinančius mėnesius apyniai patys padarys tai, kas li- 
ko: stiebdamiesi į saulę, sukurs sunkų žalių draperijų raiz- 
gyną. 

Martinas patenkintas atsiduso. Sulig kiekviena diena re- 
ginys vis gražės. Apyniams augant, jų eilėse rasis pavėsis. 
Jis 1r jo mylimoji vaikštinės ten vienudu, susiėmę už rankų. 
Kiek ankstėliau, - iš tikrųjų dar vakar, - būtų jai parodęs, 
kaip gležni ūseliai vyniojami ant virvės. Ji būtų klūpojusi 
ant žemės, perregimas žydras jos sijonas būtų išsiskleidęs 
lyg palietas vanduo, standūs jauni jos sėdmenys būtų atsi- 
rėmę į basus kulnus. Naujokė darbe, labai trokštanti pasiųsti 
pinigų varguolei motinai, žvejo našlei Vitsteiblyje, likusiai 
su aštuoniais mažamečiais vaikais, kuriuos reikėjo išmai- 


18 E George 


tinti, ji grumtųsi su vijokliais, bijodama prašyti pagalbos, 
kad kaip nors neišduotų savo neišmanymo ir neprarastų vie- 
nintelio pajamų šaltinio, kurį turėjo alkstantys jos broliai ir 
seserys, išskyrus tuos pinigus, kuriuos uždirba jos motina 
nerdama nėrinius ponių apykaklėms ir skrybėlėms papuoš- 
ti, pinigus, kuriuos jos tėvas negailestingai prašvilpdavo 
smuklėje, girtas griuvinėdamas ir visą naktį negrįždamas 
namo, kol paskendo audringoje jūroje, stengdamasis sugau- 
ti tiek menkių, kad galėtų susimokėti už operaciją, kuri iš- 
gelbėtų jauniausiojo vaiko gyvybę. Ji vilki baltą palaidinę 
trumpomis pūstomis rankovėmis ir gilia iškirpte, tokia gi- 
lia, kad kai jis, stambus prievaizdas, lenkiasi jai padėti, ma- 
to prakaito lašelius, ne didesnius už smeigtuko galvutę, bliz- 
gant jai ant krūtų, o krūtis taip tankiai kilsčiojant dėl jo ar- 
tumo ir vyriškumo. Jis 1ma jos rankas ir rodo, kaip užvynioti 
apynius ant virvės, kad ūseliai nenulūžtų. Jam prisilietus, 
jos alsavimas tankėja, ir jis jaučia prie savo skruosto švel- 
nius ir šviesius jos plaukus. Jis sako: „Štai kaip daryk, pa- 
nele“. Jos pirštai virpa. Ji nedrįsta pažvelgti jam į akis. Jos 
dar niekada nebuvo palietęs vyriškis. Ji nenori, kad jis nu- 
eitų. Nenori, kad jis liautųsi. Nuo jo rankų, uždėtų ant jos 
delnų, jai silpna. Todėl ji alpsta. Taip, ji alpsta, ir jis neša ją 
ligi palaukės, ilgas jos sijonas plakasi jam į blauzdas, kai jis 
vyriškai žengia tarpueiliu, o jos galva atlošta ir kaklas toks 
baltas, tyras, atviras. Jis paguldo ją ant žemės. Laiko jai prie 
lūpų vandenį mažame skardiniame puodelyje, kurį jam pa- 
duoda bedantė senė, lydinti laukų darbininkus su karučiu ir 
pardavinėjanti vandenį po du pensus už puodelį. Virpėdami 
atsimerkia jos akių vokai. Jinai pamato jį. Šypsosi. Jis pake- 
lia jos ranką prie savo lūpų. Bučiuoja... 

Užpakalyje sutūtuoja automobilis. Martinas krūpteli. Di- 
džiulio raudono „Mersedeso“ vairuotoja, matyt, nenorėjo 
rizikuoti automobilio sparnais, įsisprausdama tarp gyva- 
tvorės ir pienvežio. Martinas pamojo ranka ir įsijungė pa- 
varą. Jis droviai žvilgtelėjo į Karalienę, norėdamas pamaty- 

ti, ar ji nutuokia apie vaizdus, iškylančius jo galvoje. Bet ji 
neparodė jokio nepritariančio ženklo. Ji tik šypsojosi pakė- 
lusi ranką, o jos tiara spindėjo jai važiuojant į abatiją. 

Jis pasuko pienvežį į Selendaino kotedžą, penkiolikto am- 
žiaus audėjo dirbtuvę, ir namus, stovėjusius už smiltainio 
sienos ant nedidelės kalvelės, kur Voterio gatvė suko į šiau- 
rės rytus, o takas vedė į vakarus ligi Mažojo Springberno. 
Jis dar sykį dirstelėjo į Karalienę, ir nors mielas jos veidas 
sakė, kad ji nesmerkianti jo, pajuto būtinybę pasiteisinti. 

—Ji nežino, Jūsų Didenybe, - pasakė jis savo valdovei. — 
Aš niekada jai nieko nesakiau. Niekada to nedariau... Na, 
argi aš tą galėčiau daryti? Jūs tai žinot. 

Jos Didenybė šypsojosi. Martinas suprato, kad ji nelabai 
juo patikėjo. 

Alėjos gale jis pastatė pienvežį, pasitraukė iš gatvelės, 
kad „Mersedesas“, kuris sutrikdė jo svajones, galėtų ramiai 
pravažiuoti pro šalį. Jį vairuojanti moteris piktai dėbtelėjo 
1r parodė du pirštus. Iš Londono, pagalvojo jis nuolankiai. 
Kentas ėmė eiti velniop nuo pat pirmosios dienos, kai jie 
atidarė greitkelį M20 ir sudarė sąlygas londoniečiams gy- 
venti kaime ir važinėti dirbti į miestą. 

Jis vylėsi, kad Jos Didenybė nepastebėjo nešvankaus tos 
moters gesto. Arba to, kurį jis atsakydamas parodė, kai 
„Mersedesas“ pasuko už kampo ir nuvažiavo Meidstono link. 

Martinas pasuko užpakalinio vaizdo veidrodėlį taip, kad 
galėtų stebėti savo atspindį. Patikrino, ar ant skruostų nėra 
šerių. Lengvai patapšnojo plaukus. Juos jis kiekvieną rytą 
rūpestingai šukuodavo šepečiu ir, dešimčiai minučių į gal- 
vos odą įtrynęs valgomąjį šaukštą „Gro-More Super- 
Strength“, apipurkšdavo putomis. Dabar jis jau daugiau nei 
mėnuo labai stengėsi patobulinti savo išvaizdą, nuo to pir- 
mojo ryto, kai Gabriela Peten plaukte išplaukė pro Selen- 
daino kotedžo vartus paimti pieno. 

Gabriela Peten. Vien mintis apie ją vertė jį dūsauti. Gab- 
riela. Juodmedžio spalvos šilkiniu chalatu, kuris jai einant 

šiugždėjo. Užmiegotomis, mėlynomis kaip rugiagėlės akimis, 
pasišiaušusiais, tarsi kviečiai saulėje spindinčiais plaukais. 

Kai buvo gautas užsakymas vėl pristatinėti pieną į Se- 
lendaino kotedžą, Martinas tai užfiksavo toje smegenų da- 
lyje, kuri automatiškai kreipė jį pieno išvežiojimo maršru- 
tu. Jis nesvarstė, kodėl vietoj dviejų pintų reikėjo pristatyti 
vieną. Jis tik sustojo alėjos pradžioje vieną rytą, skubiai su- 
ieškojo pienvežyje vėsų stiklinį butelį, skuduru, kurį laikė 
ant grindų, nušluostė rasą ir įstūmė pro baltus medinius 
vartus, atitvėrusius alėją nuo Voterio gatvės. 

Tuo metu, kai jis dėjo pieną į uždengtą dėžę, įtaisytą po 
sidabrine egle alėjos gale, išgirdo kažką artėjant taku, kuris 
nuo alėjos suko ligi virtuvės durų. Pakėlęs akis, jau buvo 
besakąs „Labą rytą jums“, tačiau žodžiai, pirmą kartą pa- 
mačius Gabrielą Peten, įstrigo galugerklyje. 

Ji žiovavo, šiek tiek klupinėdama ant nelygių plytelių, o 
jai žengiant plasnojo nesujuostas chalatas. Po juo ji buvo 
nuoga. 

Jis žinojo, jog jam derėtų nusisukti, tačiau pasijuto pake- 
rėtas chalato ir baltos jos odos kontrasto. Odos nelyginant 
senelės naktinio kyko pamušalas, baltos kaip urvinės an- 
ties pūkai ir rausvai apkraštuotos. Tas rausvumas nusvilino 
jam akis, gerklę, slėpsnas. Jis įsistebeilijo ir ištarė: „Jėzau“. 
Tai buvo ir padėka, ir nustebimas. 

Ji aiktelėjo ir įsisupo į chalatą. 

— Viešpatie, aš nežinojau... - Pakėlusi tris pirštus prie 
viršutinės lūpos nusišypsojo. —- Labai atsiprašau, bet aš nieko 
nelaukiau. Juolab jūsų. Visada manydavau, kad pienas atve- 
žamas auštant. 

Jis išsyk ėmė trauktis atbulas, sakydamas: 

— Nieko. Ne. Kaip tik maždaug tokiu laiku. Apie dešimtą 
ryto įprasta čia būti. 

Jis siekė savo kepurės su snapeliu, kad dar giliau ją užsi- 
smauktų ir dar labiau paslėptų veidą, kuris degė, lyg būtų 
kaitinamas žarijomis. Tik šįryt jis buvo be kepurės. Nuo ba- 

landžio pirmosios, nepaisydamas oro, niekada nenešiodavo 
kepurės. Todėl galiausiai ėmė timpčioti už plaukų lyg juok- 
darys iš maskaradinių televizijos programų. 

— Ką gi, man daug ką teks sužinoti apie kaimą, ar ne, 
pone? 

— Martinas, — pasakė jis. - Snelas Martinas. 

— Ponas Martinas Snelas Martinas. - Ji išėjo pro grotuo- 
tus vartus, skyrusius keliuką nuo vejos. Pasilenkė, - jis nu- 
suko akis, — stumtelėjo aukštyn pieno dėžės dangtį. - Pui- 
ku, — pasakė ji. - Ačiū, — o kai jis nusigręžė, ji jau buvo pa- 
ėmusi pieno butelį ir laikė įsikišus tarp krūtų V raidės 
formos chalato iškirptėje. — Šalta, - pasakė. 

— Šiandien žada saulę, - ryžtingai atsakė jis. - Pamaty- 
sim maždaug apie vidurdienį. 

Ji vėl nusišypsojo. Šypsantis jos akys buvo nepaprastai 
švelnios. 

— Turėjau galvoje pieną. Kaip išsaugojat jį tokį šaltą? 

— Pienvežyje. Keli konteineriai specialiai tam izoliuoti. 

— Ar pažadat, kad aš visada galėsiu jį tokį pasiimti? - Ji 
pajudino butelį, 17 dabar jis atrodė dar giliau įsigūžęs jai tarp 
krūtų. — Tokį šaltą. 

— O, taip, žinoma. Šaltą, — atsakė jis. 

Savaitę po to jis matė ją keletą kartų, bet niekada dau- 
giau su chalatu. Tačiau jam ir nereikėjo priminti, kaip ji ta- 
da atrodė. 

Gabriela. Gabriela. Jam patiko, kaip skamba tas vardas 
galvoje, virpa, lyg griežtų smuikai. 

Užpakalinio vaizdo veidrodėlį Martinas vėl stumtelėjo į 
vietą, patenkintas, kad atrodo kuo geriausiai. Net jeigu jo 
plaukai ir nepatankėjo nuo tada, kai jis pradėjo juos gydyti, 
tačiau nebeatrodė tokie skystučiai, ėmus vartoti putas. Jis 
pasirausė pienvežio gale, norėdamas rasti patį šalčiausią pie- 
no butelį. Nušluostė rasą ir nublizgino folijos dangtelį į sa- 
vo marškinių priekį. 

Jis stumtelėjo alėjos vartelius. Pastebėjo, kad jie nebuvo 

užsklęsti, ir tarė: „Vartai, vartai, vartai“, — beveik pašnibž- 
domis, kad prisimintų, jog reikia jai tą pasakyti. Žinoma, var- 
tuose nebuvo užrakto, bet nebūtina padaryti paslaugą kiek- 
vienam, kas norėtų įsibrauti į jos valdas. 

Gegutė, kaip buvo sakęs Jos Didenybei, vėl ėmė kukuoti 
kažkur už diendaržio, į šiaurę nuo kotedžo. Prie vieversio 
giesmės savo čiulbėjimu prisijungė čimčiakai, tupintys spyg- 
liuočiuose palei alėją. Tyliai sužvingo arklys, pragydo gai- 
dys. Martinas pagalvojo, kokia nuostabi diena. 

Jis pakėlė pieno dėžės dangtį. Jau norėjo atvežtą pieną 
dėti į vidų. Stabtelėjo. Kažkas ne taip. 

Vakarykštis pienas nepaimtas. Butelis buvo šiltas. Rasa, 
susikaupusi ant stiklo ir nuvarvėjusi ligi butelio apačios, jau 
seniai išgaravo. | 

Ką gi, pagalvojo iš pradžių, ji įnoringa, toji panelė Gab- 
riela. Išvažiavo kažkur, nepalikus: raštelio dėl pieno. Jis pa- 
ėmė vakarykštį butelį ir pasikišo po pažastimi. Nevežios, 
kol negaus iš jos žinios. 

Grįždamas atgal prie vartų, šį bei tą prisiminė. Vartai, var- 
tai. Sklendė nukelta, pagalvojo, ir širdis jam ėmė virpėti. 

Palengva grįžo atgal prie pieno dėžės. Stovėjo priešais 
sodo vartus. Pamatė, kad ir laikraščiai nepaimti. Nei vaka- 
rykščiai, nei šios dienos — po vieną Da:ly Mail 1 The Times 
egzempliorių tebegulėjo atitinkamuose skyreliuose. O kai 
šnairomis dirstelėjo į paradines duris su geležiniu plyšiu 
laiškams, pamatė mažą baltą trikampį, įstrigusį prie vėjo nu- 
gairintos ąžuolinės lentos, ir pagalvojo: „Ji ir laiškų nepasi- 
emė, tikriausiai išvažiavo“. Tačiau langų užuolaidos buvo 
praskleistos, o tai daryti, jeigu ji išvyko, buvo nepraktiška 
ir neišmintinga. Ne dėl to, kad panelę Gabrielą būtum galė- 
jęs palaikyti iš prigimties praktiška ar išmintinga, bet ji tu- 
rėjo žinoti, kad negalima palikti savo kotedžo taip akivaiz- 
džiai negyvenamo. Ar ne? 

Jis nebuvo tuo įsitikinęs. Grįžtelėjo į garažą, plytų ir lentų 
statinį alėjos gale. Geriausia patikrinti, nutarė jis. Jam ne- 

reikėtų net durų atidaryti. Užtektų tik dirstelėti, kad įsiti- 
kintų, jog ji išvykusi. Tada pasiimtų pieną, laikraščius iš- 
mestų į šiukšlyną ir keliautų toliau. Po to, kai dirstelės. 

Garaže užteko vietos dviem automobiliams, ir jo durys 
atsiverdavo ties viduriu. Paprastai ten kabodavo spyna, ta- 
čiau net ir arčiau nepažiūrėjęs Martinas matė, kad paskuti- 
niu metu spyna buvo nenaudota. Vienerios durys buvo pra- 
viros per kokius tris colius. Martinas priėjo prie durų, su- 
laikė kvapą ir, dirstelėjęs į kotedžo pusę, pravėrė jas dar 
per colį ir priglaudė veidą prie plyšio. 

Pamatė, kaip sublizgėjo sidabrinio bamperio chromas, 
šviesai krintant ant „Aston Martino“, kuriame jis matė ją 
gal dešimt ar daugiau kartų. Į jį Žiūrėdamas pajuto keistą 
zvimbimą galvoje. Pažvelgė atgal į kotedžą. 

Jeigu automobilis čia ir ji čia, tai kodėl nepasiėmė pieno? 

Gal vakar nuo pat ankstyvo ryto buvo išvykusi, atsakė 
pats sau. Gal vėlai grįžo namo ir visai užmiršo apie pieną. 

Bet kaip laikraščiai? Priešingai negu pienas, jie savo sky- 
reliuose buvo aiškiai matomi. Eidama į kotedžą, ji būtų tu- 
rėjusi praeiti pro pat juos. Kodėl jų nepasiėmė? 

Londone ji apsipirko, jos rankos buvo pilnos pirkinių, o vė- 
liau, pasidėjusi nešulius, paprasčiausiai užmiršo laikraščius. 

O paštas? Laiškai gulėjo viduje priešais paradines duris. 
Kodėl ji jų nepakėlė? 

Buvo vėlu, ji pavargo, norėjo atsigulti, ir šiaip, juk ji ne 
pro paradines duris įėjo vidun. Įėjo pro virtuvę, todėl ir ne- 
matė pašto. Praėjo pro šalį, užlipo į viršų miegoti ir dar te- 
bemiega. i 

Miega, miega. Žavioji Gabriela. Juodo šilko chalatu, prie 
kurio prigludusios garbanos, o blakstienos tarsi vėdryno 
kuokeliai guli jai ant skruostų. 

Nepakenktų patikrinti, pagalvojo Martinas. Žinoma, ne- 
pakenktų patikrinti. Ji nesupyktų. Ji ne tokia. Būtų sujaudin- 
ta, kad jis pagalvojo apie ją, moterį, vieną kaime, be vyriškio, 
kuris ja pasirūpintų. Tikriausiai pakviestų užeiti į vidų. 

Jis atkragino pečius, paėmė laikraščius ir pastūmėjęs ati- 
darė vartus. Nužingsniavo tolyn taku. Saulė dar nebuvo ap- 
švietusi tos sodo dalies, todėl plyteles ir veją dengė rasa, 
lyg karoliukais nusagstyta skraistė. Abipus paradinių durų 
buvo prisodinta levandų ir smalkų. Pirmųjų pumpurai skleidė 
stiprų kvapą. Antrųjų žiedai linko nuo rytmečio drėgmės. 

Martinas patraukė varpelį ir išgirdo, kaip viduje suskam- 
bo. Palaukė, kol pasigirs žingsniai, suskambės jos balsas arba 
sužvangės raktai ir spragtelės spynoje. Tačiau nieko neiš- 
girdo. 

Pagalvojo, gal ji maudosi, o gal - virtuvėje, kur - ir vėl 
gal - ji negirdi. Protingiausia būtų patikrinti. 

Taip jis ir padarė. Eidamas aplink pabelsti į virtuvės du- 
ris, svarstė, kaip Žmonės naudojasi jomis, nesusitrenkę gal- 
vos ligi sąmonės netekimo į staktą, kuri buvo vos per pen- 
kias pėdas nuo žemės. O tai jį privertė pagalvoti... Gal ji 
labai skubėjo įeiti vidun, o paskui išbėgti? Gal toji žavi bū- 
tybė neteko sąmonės? Anapus baltų įsprūdų nebuvo jokio 
atsakymo ir niekas nejudėjo. Gal dabar ji guli ant šaltų vir- 
tuvės grindų, laukdama, kad kas nors ją atrastų? 

Į dešinę nuo durų, po pavėsine, suveriamas langas žvel- 
gė į virtuvę. Ir Martinas pažiūrėjo pro langą. Bet nieko dau- 
giau nepamatė, išskyrus mažą, drobe užklotą stalelį, virtu- 
vės stalą, dujinę viryklę, kriauklę ir uždarytas valgomojo 
duris. Jam teks rasti kitą langą. Geriausia toje pačioje namo 
pusėje, nes jam buvo nemalonu kaip kokiam smalsuoliui 
dirsčioti pro langus. Negerai, jeigu jį kas pamatytų. Vienas 
Dievas težino, kas būtų, jei kas, važiuodamas pro šalį, pa- 
stebėtų Martiną Snelą, pienininką ir monarchistą, žvilgčio- 
jantį ten, kur jam nederėtų. 

Norėdamas pasiekti valgomojo langą toje pačioje namo 
pusėje, jis turėjo perlipti per gėlių lysvę. Kaip įmanydamas 
stengėsi nesumindžioti Žibučių. Įsispraudė už alyvų krūmo 
1r pasiekė stiklą. 

Keista, pagalvojo jis. Pro stiklą nieko nematyti. Įžiūrėjo 

užuolaidų kontūrus prie lango, atviro kaip ir kiti, tačiau nie- 
ko daugiau. Langas atrodė nešvarus, iš tikrųjų net paišinas, 
o tai buvo dar keisčiau, nes virtuvės langas buvo skaidrus 
lyg upelio vanduo, o pats kotedžas baltas it ėriukas. Patry- 
nė pirštu stiklą. Dar keisčiau. Stiklas nebuvo purvinas. Bent 
iš lauko. 

Kažkas dzingtelėjo jam galvoje, perspėjimas, kurio jis ne- 
pajėgė suprasti. Lyg būtų greitai praskrisdęs pulkas startų, 
iš pradžių tyliai, paskui garsiau ir dar garsiau. Nuo triukš- 
mo galvoje jam nutirpo rankos. 

Jis išlipo iš gėlių lysvės. Grįžo atgal taip pat, kaip buvo 
atėjęs. Pabandė užpakalines duris. Užrakintos. Nuskubėjo 
prie priekinių. Taip pat užrakinta. Apėjo pietinę namo pusę, 
kur prie plikų juodų sienojų augo visterijos. Pasuko už kampo 
ir nudrožė plytelėmis klotu taku, kuris juosė vakarinę pa- 
stato sieną. Tolimajame gale rado kitą valgomojo langą. 

Šis nebuvo paišinas nei iš lauko, nei iš vidaus. Įsikibo į 
palangę. Įkvėpė oro. Pasižiūrėjo. 

Iš pirmo žvilgsnio viskas atrodė normalu. Šiurkščiu au- 
deklu užklotas valgomasis stalas, aplinkui sustatytos kėdės, 
atviras židinys su geležine užpakaline siena ir variniais lo- 
vos šildikliais, sukabinėtais ant plytų. Viskas atrodė kuo pui- 
kiausiai. Pušiniame bufete buvo indai, o senovinėje praus- 
tuvėje - reikmenys gėrimams paruošti. Vienoje židinio pu- 
sėje stovėjo sunkus krėslas, o kitapus kambario, laiptų 
papėdėje, kitas toks pat krėslas. 

Martinas tvirčiau įsikibo į palangę. Pajuto rakštį smin- 
gant į delną. Suvapėjo: „Ak, Jūsų Didenybe, Didenybe... pa- 
nele Gabriela, panele“, - ir karštligiškai įgrūdo vieną ranką 
į kišenę, veltui ieškodamas ko nors, kas padėtų atplėšti lan- 
gą. Visą laiką jo akys buvo įbestos į antrąjį krėslą. 

Krėslas stovėjo laiptų papėdėje, kampu atgręžtas į val- 
gomąjį. Vienas jo kraštas rėmėsi į sieną po langu, kuris bu- 
vo pernelyg nešvarus, kad pro jį būtų galima ką nors įžiūrė- 
ti. Tik dabar Martinas, stovėdamas kitoje namo pusėje, 

pamatė, kad langas nebuvo nešvarus įprastine to žodžio pras- 
me. Jis buvo suodinas nuo dūmų, bjauriu tirštu debesiu ki- 
lusių iš krėslo su atrama galvai, dūmų, plitusių tornado pa- 
vidalu ir aprūkinusių langą, nujuodinusių užuolaidas, sieną, 
dūmų, palikusių savo pėdsakus laiptinėje, pašokus jiems 
aukštyn į miegamąjį, kur netgi dabar panelė Gabriela, nuo- 
stabioji panelė Gabriela... 

Martinas atšoko nuo lango. Tekinas nubėgo per veją. Per- 
siropštė per tvorą. Nudūmė taku šaltinio link. 


Detektyvė inspektorė Izabelė Arderi pirmąsyk pamatė 
Selendaino kotedžą netrukus po vidurdienio. Saulė buvo 
aukštai danguje, ir nuo alėją juosusių eglių krito nedideli 
pavėsio lopinėliai. Alėja buvo užtverta geltona policijos juos- 
ta. Vienas budintis policijos automobilis, raudona „Siera“ ir 
mėlynai baltas pienvežis stovėjo išsirikiavę alėjoje. 

Ji pastatė savo automobilį už pienvežio ir apžvelgė teri- 
toriją, jausdamasi bjauriai, nors iš pradžių buvo patenkinta, 
kad ją taip greitai iškvietė tirti kito įvykio. Vieta neatrodė 
daug žadanti informacijai rinkti. Kiek tolėliau palei kelią sto- 
vėjo keletas karkasinių namų, dengtų vinimis prikaltais čer- 
piniais stogais, kaip ir tas, kuriame kilo gaisras, tačiau kiek- 
vieną jų supo gana didelis žemės sklypas, užtikrinantis ra- 
mybę ir nuošalumą. Taigi jeigu sužinotų, kad gaisras kilo 
dėl padegimo, kaip buvo leista suprasti iš žodžių abejotinos 
kilmės užsiliebsnojimas, pakeverzotų ant raštelio, kurį Ar- 
deri buvo gavusi iš šefo mažiau negu prieš valandą, paaiš- 
kėtų, kad vargiai kuris kaimynas girdėjo ar matė ką įtartina. 

Nešina savo įrankių krepšiu, ji pralindo pro juostos apa- 
čią ir atkėlė alėjos gale esančius vartelius. Kitapus diendar- 
žio, į rytų pusę, kur ganėsi bėra kumelė, koks pustuzinis 
žiūrovų rymojo ant suskeldėjusios kaštonų tvoros. Eidama 
alėja, ji girdėjo, kaip jie patyliukais ją aptarinėja. Taip, iš 
tiesų, mintyse pasakė jiems, eidama pro mažesniuosius 
vartelius į sodą, moteris tardytoja, jei net ir gaisrui tirti. 
Sveikas, besibaigiantis mūsų šimtmeti! 

— Inspektorė Arderi? - suskambo moteriškas balsas. — 
Izabelė grįžtelėjo ir pamatė moterį, laukiančią ant plytelė- 
mis kloto tako, kuris ėjo dviem kryptim: ligi priekinių durų 
1r aplink, už namo. Matyt, buvo atėjusi iš anos pusės. - De- 
tektyvė seržantė Kofman, - žvaliai prisistatė. — Didžiojo 
Springberno kriminalinių tyrimų skyrius. 

Izabelė priėjo arčiau. Padavė ranką. Kofman pasakė: 

— Viršininko šiuo metu nėra. Jis išvežė lavoną į Pembe- 
rio ligoninę. 

Išgirdusi tokią keistą naujieną, Izabelė susiraukė. Būtent 
Didžiojo Springberno vyriausiasis policijos inspektorius ir 
buvo tas asmuo, kuris reikalavo, kad ji atvažiuotų į įvykio 
vietą. Tai, kad jis prieš jai atvažiuojant išvyko iš teritorijos, 
buvo policijos etiketo laužymas. 

— Į ligoninę? — nustebo Arderi. - Ar jūs neturit medici- 
nos eksperto, kuris lydėtų lavoną? 

Kofman skubiai pakėlė akis į dangų. 

— O, jis taip pat buvo čia ir patvirtino, kad žmogus nebe- 
gyvas. Tačiau, jiems identifikavus auką, turi įvykti spaudos 
konferencija, o šefas mėgsta tokius dalykus. Duok jam mik- 
rofoną, penkias minutes laiko, ir jis visai padoriai atliks Džo- 
no To* vaidmenį. 

— Tai kas gi dar tebėra čia? 

— Keli stažuotojai, gavę pirmą progą iššniukštinėti situa- 
ciją. Ir tas žmogelis, pavarde Snelas, kuris aptiko visą tą 
bjaurastį. 

— O kaip gaisrininkai? 

— Jie buvo ir išvyko. Snelas paskambino greitajai iš kaimy- 
ninio namo anapus šaltinio. O greitoji atsiuntė gaisrininkus. 

— Ir? 

Kofman nusišypsojo. 

— Jums pavyko. Patekę į vidų, jie pamatė, kad gaisras jau 
prieš daugelį valandų užgesęs. Jie nieko nejudino. Tik pa- 


* Džonas To (John Thaw, 1948) - anglų aktorius, išgarsėjęs policinin- 
kų vaidmenimis televizijoje. 

skambino kriminalinių tyrimų skyriui ir palaukė, kol mes 
atvažiuosim. 

Bent šitas faktas buvo tikra laimė. Didžiausias keblumas 
tiriant padegimus buvo gaisrininkai. Jie įgudo atlikti dvi už- 
duotis: gelbėti žmones ir gesinti ugnį. Šito siekdami, jie daž- 
niausiai išlauždavo duris, užtvindydavo kambarius, įgriau- 
davo lubas ir taip sunaikindavo įrodymus. 

Izabelė apžvelgė pastatą. Pasakė: 

— Gerai. Pirmiausia aš čia pabūsiu valandėlę. 

— Ar aš... 

— Viena susitvarkysiu. 

Kofman neprieštaravo: 

— Gerai. Paliksiu jus, - ir nužingsniavo už namo. Stabte- 
lėjo prie šiaurės rytinio namo kampo, atsigręžė ir nusibrau- 
kė ąžuolo spalvos garbaną nuo veido. - Pats centras štai čia, 
kai būsit pasirengusi, - pasakė. Jau buvo bekelianti smilių 
draugiškam mostelėjimui, bet apsigalvojo ir dingo už namo. 

Izabelė nulipo nuo plytelėmis iškloto takelio, perėjo per 
veją ir nužingsniavo į tolimiausią sodybos kampą. Atsigrę- 
žė, pirmiausia pažvelgė į kotedžą, o paskui aplink teritoriją. 

Jeigu čia būta padegimo, rasti įrodymų už pastato ribų 
nebus lengva. Prireiks daugelio valandų aplinkai apžiūrėti, 
nes Selendaino kotedžas buvo išpuoselėtas sodininko mė- 
gėjo: iš pietų pusės apaugęs ką tik pražydusiomis visterijo- 
mis, apsuptas gėlių lysvių, kuriose augo viskas: nuo neuž- 
mirštuolių ligi viržių, nuo baltųjų žibuoklių ligi levandų, nuo 
našlaičių ligi tulpių. 

Ten, kur nebuvo gėlių lysvių, plytėjo veja, tanki ir vešli. 
Kur nebuvo vejos, žydėjo krūmai. Kur nebuvo krūmų, augo 
medžiai. Jie iš dalies ir slėpė kotedžą nuo kelio ir nuo arti- 
miausių kaimynų. Jei ir buvo kokių pėdų, padangų žymių, 
išmėtytų įrankių, kuro bakelių ar degtukų dėžučių, nebus 
lengva juos rasti. 

Izabelė atsargiai apėjo aplink namą iš rytų į šiaurės va- 
karus. Apžiūrėjo langus. Ištyrinėjo žemę. Atkreipė dėmesį 

į stogą ir duris. Galop užėjo už namo, kur buvo atviros vir- 
tuvės durys. Ten pavėsinėje, apgaubtoje lapus skleidžian- 
čios vynuogės, prie pinto stalo sėdėjo pusamžis vyriškis, 
ant krūtinės nunarinęs galvą ir tarp kelių suspaudęs ran- 
kas. Priešais jį stovėjo nepaliestas stiklas vandens. 

— Ponas Snelas? 

Vyriškis pakėlė galvą. 

— Jie paėmė kūną, taip, - tarė jis. - Ji buvo uždengta nuo 
galvos ligi kojų. Suvyniota ir apraišiota. Atrodė, tarsi jie bū- 
tų įkišę ją į kokį maišą. Taip nedera daryti, ar ne? Tai ne 
visai padoru. Netgi nepagarbu. 

Izabelė priėjo prie jo, išsitraukė kėdę, o savo įrankių 
krepšį pasidėjo ant betono. Akimirką ji pajuto pareigą jį pa- 
guosti, tačiau bandymas užjausti atrodė beprasmiškas. Mi- 
ręs tai miręs, kad ir ką sakytum ar darytum. Gyviesiems to 
fakto niekas nepakeis. 

— Pone Snelai, ar jums atvykus durys buvo užrakintos? 

— Jai neatsiliepus, aš mėginau patekti į vidų. Bet negalė- 
jau. Todėl pažiūrėjau pro langą. - Jis sugniaužė rankas ir 
drebėdamas įkvėpė oro. - Juk ji nesikankino, ar ne? Girdė- 
jau, kaip kažkas sakė, kad kūnas net neapdegęs, ir dėl to jie 
išsyk atpažino ją. Vadinasi, ji užtroško nuo dūmų? 

— Nieko tiksliai nesužinosim, kol nebus atliktas skrodi- 
mas, — pasakė detektyvė seržantė Kofman. Ji jau stovėjo 
tarpduryje. Atsakymas atrodė profesionaliai atsargus. Vy- 
riškį, matyt, jis patenkino. 

— O kaip tie kačiukai? — pasiteiravo jis. 

— Kokie kačiukai? — susidomėjo Izabelė. 

— Panelės Gabrielos kačiukai. Kur jie? Niekas jų neiš- 
nešė. 

— Jie tikriausiai kur nors lauke, —- bandė spėti Kofman. - 
Name mes jų neaptikom. 

— Bet ji praėjusią savaitę parsinešė du mažyčius. Du ka- 
čiukus. Rado ten prie šaltinio. Kažkas išmetė juos prie tako 
kartoninėje dėžėje. Ji parsinešė juos. Rūpinosi jais. Jie 

snausdavo krepšelyje virtuvėje. - Snelas atbulu riešu nusi- 
šluostė akis. —- Reikia pieną išvežioti. Kol nesugedo. 

— Ar paėmėt iš jo pareiškimą? — paklausė Izabelė Kof- 
man, kai pasilenkusi po žema stakta ėjo į virtuvę. 

— Kam to reikia. Maniau, pati norėsit su juo pasišnekėti. 
Ar jis gali išeiti? 

— Jeigu turim jo adresą. 

— Gerai. Pasirūpinsiu tuo. Štai eisim pro čia. 

Kofman ranka parodė duris namo viduje. Už jų Izabelė 
pamatė apskrito valgomojo stalo kraštą ir visą sieną užiman- 
čio Židinio galą. 

— O kas buvo užėjęs į vidų? 

— Trys vyrukai iš gaisrininkų brigados. Ir žmonės iš kri- 
minalinio nusikaltimų tyrimų skyriaus. 

— Kriminalinė brigada? 

— Tik fotografas ir patologas. Maniau, kad kitų nereikia 
leisti, kol jūs nepasižiūrėsit. 

Ji įvedė Izabelę į valgomąjį. Du detektyvai stažuotojai 
stovėjo abipus to, kas liko iš kampu laiptų apačioje pastaty- 
to krėslo su atrama galvai. Abu susiraukę ir susimąstę ste- 
beilijo į jį. Pirmasis atrodė rimtas. Antrąjį piktino gaižus 
apdegusių apmušalų kvapas. Nė vienas neatrodė vyresnis 
kaip dvidešimt trejų. 

— Inspektorė Arderi, - pasakė Kofman, pristatydama Iza- 
belę. - Meidstono policija greita kaip žaibas. Judu abu pasi- 
traukit kiek į šalį ir leiskit jai prieiti arčiau. Ir pasistenkit 
kai ką pasižymėti, kol čia stovėsit. 

Izabelė linktelėjo vyrukams ir susidomėjo tuo, kas, ma- 
tyt, buvo gaisro priežastis. Įrankių krepšį pasidėjo ant sta- 
lo, matavimo juostą kartu su plokščiomis replėmis ir pince- 
tu įsikišo į švarko kišenę, išsiėmė savo užrašų sąsiuvinį ir 
preliminariai nusipaišė kambarį, klausdama: 

— Ar niekas nepajudinta? 

— Nei siūlelis, nei plaukelis, - atsakė Kofman. — Štai ko- 
dėl skambinau viršininkui vos žvilgtelėjusi. Čia tas krėslas 
prie laiptų. Pažiūrėkit. Neatrodo, kad savo vietoje. 

Izabelė neskubėjo pritarti seržantei. Suprato, kad toji 
kreipia logiško klausimo linkme: kodėl tas krėslas pastaty- 
tas šitokiu kampu laiptų papėdėje? Norėdamas užlipti į an- 
trą aukštą, turėtum apeiti jį lankstu. Krėslo padėtis rodė, 
kad jis buvo čia pritrauktas. 

Tačiau, kita vertus, kambaryje buvo pilna visokiausių bal- 
dų, nė vienas neapdegęs, tik visi aprūkę nuo dūmų arba pa- 
juodeę nuo suodžių. Be valgomojo stalo 17 keturių kėdžių, 
dar buvo senoviška ratukinė kėdė ir antras krėslas su atra- 
ma galvai, sustatyti abipus židinio. Prie vienos sienos pri- 
remtas bufetukas su porceliano indais, prie kitos — stalas, 
apkrautas grafinais, prie trečios — komoda su fajanso indais. 
Ant visų sienų kabėjo tapybos darbai bei reprodukcijos. Pa- 
čios sienos turbūt buvo baltos. Viena dabar visai juodai ap- 
rūkusi, kitos — skirtingo pilkumo. Tokios pat buvo ir nėri- 
nių užuolaidos, aplipusios suodžiais ir glebiai karančios nuo 
karnizų. 

— Ar apžiūrėjot kilimą? — paklausė Izabelė seržantės. — 
Jeigu krėslas patrauktas, rasim jo žymes kur nors kitur. Gal 
kitame kambaryje. 

— Taip ir yra, - pritarė Kofman. - Žvilgtelėkit čia. 

Izabelė sulaikė ją. 

— Palaukit minutėlę, — ir baigė savo piešinį, užtušuoda- 
ma aprūkusias sienų vietas. 

Greta skubiai nubraižė aukšto planą ir pažymėjo visus 
objektus: baldus, židinį, langus, duris ir laiptus. Tik tada 
priėjo prie gaisro šaltinio. Čia atskirai nupiešė patį krėslą, 
ryškiai paženklindama degimo žymes ant apmušalų. Tai bu- 
vo įprastas darbas. 

Lokalizuota ugnis, tokia kaip ši, plinta V raidės pavidalu, 
0 jos įsiliepsnojimo šaltinis yra raidės smaigalyje. Ir toji ug- 
nis degė kaip įprasta. Dešinė pusė krėslo, stovėjusio ketu- 
riasdešimties laipsnių kampu prie laiptų, buvo labiausiai 
apanglėjusi. Pradžioje ugnis tik smilko —- gal keletą valan- 
dų, - paskui įsiliepsnojusi prasiveržė pro apmušalus ir kam- 

šalą, prieš užgesdama šoktelėjo aukštyn ligi krėslo rėmo 
dešinėje. Toje pačioje dešinėje pusėje degimo žymės kilo 
dviem kryptimis nuo liepsnos šaltinio; viena buvo neaiški, 
antra —- ryški, apytikriai sudaranti V raidę. Preliminariai ap- 
žiūrėjusi, Izabelė nerado nieko, kas leistų įtarti padegimą. 

— Jei manęs klaustumėt, sakyčiau, kad čia galbūt smilko 
cigaretė, —- pastebėjo vienas iš jaunųjų policininkų. 

Atrodė sunerimęs. Izabelė pamatė, kaip seržantė prisi- 
merkusi sviedė į vyruką žvilgsnį, aiškiai bylojusį: „Čia, ber- 
nužėli, niekas tavęs neklausia“. Jis skubiai pasitaisė, pri- 
durdamas: 

— Tik aš niekaip nesuprantu, kodėl namas nesudegė ligi 
pačių pamatų. 

— Ar visi langai buvo uždaryti? — paklausė Izabelė ser- 
žantės. 

— Taip. 

Izabelė, grįžtelėjusi per petį, paaiškino policininkui: 

— Ugnis krėsle sunaudojo visą name buvusį deguonį. O 
tada užgeso. 

Seržantė Kofman atsitūpė prie apanglėjusio krėslo. Tą 
patį padarė ir Izabelė. Priderinto kilimo būta lygios smėli- 
nės spalvos. Po krėslu jis buvo storai apkritęs suodžiais. 
Kofman parodė dvi negilias įdubas, kiekviena po du su puse 
colio nuo atitinkamos krėslo kojos. 

— Štai, - tarė ji, — Čia tai, apie ką aš kalbėjau. 

Izabelė, atsinešusi šepetėlį iš savo įrankių krepšio ir sa- 
kydama: „Galbūt“, atsargiai nubraukė suodžius nuo artimes- 
nės įdubos, o paskui ir nuo antrosios. Tą padariusi, ji pama- 
tė, kad jos abi buvo vienoje linijoje; įspaudai krėslo, kur jo 
stovėta anksčiau. 

— Matot. Jis buvo pajudintas. Pasuktas ant vienos kojos. 

Izabelė vėl atsistojo ant kulnų ir ėmė tyrinėti krėslo pa- 
dėtį pagal likusius kambario baldus. 

— Kažkas už jo galėjo užkliūti. 

— Bet negi jūs manot... 


Lošimas iš belenų 33 


— Mums to negana. 

Ji priėjo arčiau prie krėslo. Apžiūrėjo gaisro židinį, dan- 
tytą suanglėjusią žaizdą, nuo kurios driekėsi susiraičiusios 
apsvilusio kamšalo gijos. Kaip paprastai smilkstančiuose 
gaisruose, krėslas degė iš lėto, nuo jo nenutrūkstamai kilo 
aukštyn nuodingas dūmų srautas, kai rusenantis pradinio 
degimo šaltinis - lyg kokia žarija —- prasigraužė pro apmu- 
šalus ligi kamšalo apačioje. Bet kaip tik dėl tos rusenančios 
ugnies krėslas tik pusiau apdegė, nes kai atsirado tikra lieps- 
na, visas deguonis jau buvo sunaudotas ir ugnis užgeso. 

Taip Izabelė galėjo zonduoti suanglėjusią žaizdą, atsar- 
giai nustumdama į šalį apdegusį audeklą, kad galėtų sužino- 
ti, kokiu keliu krito žarija, kai prasibrovė pro dešinę krėslo 
puse. Tai buvo kruopštus darbas žibinto, kurį Kofman laikė 
jai viršum peties, šviesoje, tylomis tyrinėjant kiekvieną cen- 
timetrą. Prabėgo daugiau nei ketvirtis valandos, kol Izabelė 
rado tai, ko ieškojo. 

Pincetu ištraukė savo radinį. Prieš iškeldama aukštyn, 
patenkinta įdėmiai jį apžiūrėjo. 

— Tai tik cigaretė. - Kofman atrodė nusivylusi. 

— Ne, - priešingai negu seržantė, Izabelė buvo patenkin- 
ta. — Tai padegimo įtaisas. - Ji pažiūrėjo į policininkus detek- 
tyvus, kurie, išgirdę jos Žodžius, ėmė rodyti susidomėjimą. 

— Pradėti reikia lauke, apieškant visą plotą, - pasakė Iza- 
belė. - Naudotis spiralės modeliu. Ieškoti pėdų, padangų žy- 
mių, degtukų dėžutės, įrankių, indų, ko nors neįprasto. Pir- 
miausia nusibraižykit. Po to nufotografuokit ir paimkit. Su- 
pratot? 

— Supratom, - atsakė vienas. 

— Aišku, - pridūrė antras. Jie pasuko į virtuvę, o iš ten — 
į lauką. 

Kofman, suraukusi kaktą, žiūrėjo į nuorūką, kurią laikė 
Izabelė. 

— Nesuvokiu, — pasakė. 

Izabelė parodė dantytą cigaretės apvalkalą. 

— Na, ir, - nesuprato Kofman. - Man vis tiek atrodo kaip 
cigaretė. 

— Taip ir turėjo atrodyti. Pašvieskit iš arčiau. Stenkitės 
atsistoti kiek įmanoma toliau nuo krėslo. Gerai. Štai čia. 

— Norit pasakyti, kad čia ne cigaretė? —- paklausė Kofman, 
kai Izabelė ėmė toliau knaisiotis. - Netikra cigaretė? 

— Ir tikra, 1r netikra. 

— Nesuprantu. 

— Šito, be abejonės, ir tikėjosi padegėjas. 

— Bet... 

— Jei neklystu, - o tą sužinosim po kelių minučių, nes 
krėslas mums pasakys, kad tai, ką turim, yra primityvus 
laikmatis. Jis leidžia padegėjui per keturias-septynias mi- 
nutes dingti, kol ugnis kaip reikiant įsiplieks. 

Pradėjusi kalbėti, Kofman sujudino žibintą, bet paskui su- 
sitvardė ir atsiprašiusi pasuko šviesą ankstesne kryptimi. 

— Jeigu taip, tai kodėl, kai 74mtai įsiliepsnojo, visas krės- 
las neužsidegė? Ar ne šito būtų norėjęs padegėjas? Žinau, 
langai buvo uždaryti, bet ugnis būtų spėjusi nusigauti nuo 
krėslo ligi užuolaidų, o paskui šoktelėti siena į viršų, prieš 
baigiantis deguoniui. Kodėl ji to nepadarė? Kodėl nuo kait- 
ros nesprogo stiklai ir neįėjo daugiau oro? Kodėl neužsi- 
liepsnojo visas žydintis kotedžas? 

Izabelė ir toliau atsargiai zondavo. Tai panėšėjo į opera- 
ciją, kurios metu krėslas buvo ardomas po siūlelį. 

— Jūs kalbat apie ugnies greitį, - ėmė aiškinti Izabelė. — 
Greitis priklauso nuo kėdės apmušalų ir kamšalo bei skers- 
vėjo stiprumo kambaryje. Priklauso nuo medžiagos audimo 
būdo. Nuo kamšalo senumo ir nuo to, kaip jis chemiškai 
apdorotas. — Ji pačiupinėjo apsvilusios medžiagos kraštą. — 
Mums teks atlikti bandymus, kad sužinotume atsakymus. 
Bet vieną dalyką galėčiau garantuoti. 

— Padegimas? — paklausė Kofman. — Norėta suklaidinti? 

— Ko gero. 

Kofman dirstelėjo į laiptus kitapus krėslo. 

— Dėl to viskas darosi labai neaišku. - Jos žodžiai buvo 
pilni susirūpinimo. 

— Manyčiau. Padegimas visada atrodo neaiškus. 

Izabelė iš krėslo vidaus ištraukė pirmą medžio atplaišą, 
kurios ieškojo. Patenkinta įmetė ją į indą radiniams. 

— Puiku, — sumurmėjo ji. — Nieko gražesnio ir neįsivaiZz- 
davau. —- Bus daugiau, tuo ji neabejojo, mažų mažiausiai dar 
penkios medinės atplaišos, pasislėpusios tarp suanglėjusių 
krėslo liekanų. Ji ėmė vėl zonduoti, skirstyti, sijoti. - Beje, 
o kas ji buvo? 

— Kas buvo? 

— Auka. Moteris su kačiukais. 

— Čia visa problema, — atsakė Kofman. — Dėl to šefas ir 
vyko kartu su lavonu į Pemberį. Dėl to vėliau įvyks spau- 
dos konferencija. Dėl to viskas dabar taip neaišku. 

— Kodėl? 

— Matot, čia gyveno moteris. 

— Kino žvaigždė, ar kas? Labai reikšminga persona? 

— Ne, ne tai. Tai net ne ji. 

Izabele pakėlė galvą. 

— Kas čia dedasi? 

— Snelas nežino. Išskyrus mus, niekas nežino. 

— Ko niekas nežino? 

— Lavonas viršuje buvo vyriškio. 

Ki policija pasirodė Bilings- 


geito turguje, jau buvo gerokai po vidurdienio, ir Dženi tu- 
rėjo teisę ten nebūti, nes tokiu metu Londono žuvų turguje 
būdavo tuščia kaip metro stotelėje trečią valandą nakties. 
Bet ji buvo ten, laukė meistro, kuris jau važiavo į Krisio 
kavinę taisyti viryklės. Viryklė sugedo pačiu netinkamiau- 
siu laiku, per patį žmonių antplūdį, prasidėdavusį apie pusę 
dešimtos, kai žuvų pirkliai jau būdavo atsiskaitę su pirkė- 
jais iš prašmatniausių miesto centre esančių restoranų, 0 
šiukšlininkų brigada surinkusi putplasčio dėžes ir tinklus 
moliuskams iš didžiulės automobilių stovėjimo aikštelės. 

Merginos — Krisio kavinėje visas vadindavo merginomis, 
nors vyriausiajai jau buvo penkiasdešimt, 0 jauniausiajai — 
tai buvo pati Dženi —- sukako trisdešimt, — sugebėjo priversti 
viryklę likusias ryto valandas dirbti daliniu pajėgumu, o tai 
leido joms ir toliau sėkmingai patiekti kepintą bekonieną 
su duona, kiaušinius, kraujinį pudingą, skrebučius su sūriu 
ir pakepintus sumuštinius su dešra, lyg nieko nebūtų įvy- 
kę. Bet norėdamos išvengti savo klientų maišto, - dar dau- 
giau, - nenorėdamos atiduoti klientų antrame aukšte įsikū- 
rusiems Keitonsams, jos turėjo pasirūpinti, kad mažos ka- 
vinukės viryklė būtų nedelsiant sutaisyta. 

Norėdamos sužinoti, kuri turės atlikti šią pareigą, mer- 
ginos traukė burtus, kaip traukdavo ir anksčiau per tuos 
penkiolika metų, kai Dženi dirbo su jomis. Visos sutartinai 

įbrėžė degtukus ir stebėjo, kaip jie dega. Pralaimės ta, kuri 
pirmoji numes savąjį. 

Kaip ir kitos, Dženi įstengdavo ištverti, kol liepsna im- 
davo laižyti pirštus, tačiau šiandien ji norėjo pralaimėti. Jei- 
gu laimėtų, jai tektų grįžti namo. Likusi čia ir, vienas Die- 
vas težino, kiek turėdama laukti, kol pasirodys meistras, ji 
kurį laiką galės negalvoti, ką jai daryti su Džimiu. Visi, pra- 
dedant artimiausiais kaimynais ir baigiant mokyklos vado- 
vybe, vartojo žodį nepilnametis taip, kaip Dženi nepatikda- 
vo, kai jie kalbėdavo apie jos sūnų. Tardavo taip, kaip būtų 
tarę niekdavys, storžievis arba nevidonas, nors nė vienas jam 
netiko. Bet juk šito jie nežinojo, nes tik menkai tepažino 
berniuką, ir nesusimąstydavo, kas slepiasi po jo išore. O 
Džimiui ketverius metus skaudėjo taip, kaip ir jai. 

Dženi sėdėjo prie vieno iš stalelių šalia lango, gėrė arba- 
tą ir kramsnojo iš namų atsineštus morkų gabalėlius, kai 
pagaliau išgirdo trinktelint automobilio dureles. Spėjo, kad 
čia būsiąs meistras. Dirstelėjo į sieninį laikrodį. Buvo jau 
po trijų. Užvertė žurnalą Woman's Own ties rašiniu „Iš kur 
žinai, kad su tavimi lovoje gera“, susuko žurnalą vamzde- 
liu, įkišo į savo darbinio chalato kišenę ir atstūmė nuo sta- 
lelio kėdę. Tik tada pamatė policijos automobilį, kuriame 
sėdėjo vyras ir moteris. O kadangi ten buvo moteris, kuri 
atrodė rūsti ir niūriai apžvelgė visą plačiai kėpsantį plytinį 
pastatą, atkragindama pečius ir taisydama trikampius savo 
palaidinės apykaklės galus, Dženi pajuto, kaip jos kūnu nu- 
bėgo įspėjantis šiurpas. 

Nevalingai antrąsyk pasižiūrėjo į laikrodį ir pagalvojo apie 
Džimį. Sukalbėjo maldelę, kad nors ir nusivylęs nepavyku- 
sia savo šešiolikto gimtadienio švente, jos vyriausias vai- 
kas būtų nuėjęs į mokyklą. Jeigu nenuėjo, jeigu iškrėtė dar 
vieną šunybę, jeigu jį nutvėrė kur nors, kur jam nederėjo 
būti, jeigu toji moteris ir tas vyras — o kodėl jie dviese? — 
atvažiavo pranešti motinai apie dar vieną šunybę... Neįma- 

noma buvo įsivaizduoti, kas galėjo įvykti nuo tada, kai Dže- 
ni tą rytą be dešimt keturios išvyko iš namų. 

Ji nuėjo prie prekystalio ir surado cigarečių pakelį ten, 
kur viena iš merginų laikė savo slaptas atsargas. Užsidegė, 
pajuto dūmus svilinant jai gerklę, pripildant plaučius, ir be- 
regint jai galvoje palengvėjo. 

Vyriškį ir moterį ji pasitiko prie Krisio kavinės durų. Mo- 
teris ūgiu buvo lygi su Dženi, jos oda, kaip ir Dženi, buvo 
tokia pat glotni, su raukšlelėmis aplink akis, šviesbruvė, 
nors nei blondine, nei rusvaplauke jos nepavadintum. Ji pri- 
sistatė ir ištiesė savo pažymėjimą, į kurį Dženi net nedirs- 
telėjo, išgirdusi pavarde ir pareigas. Kofman, pasakė ji. De- 
tektyvė seržantė. Agnesė, pridūrė, tarsi krikščioniškas var- 
das kiek sušvelnintų jos atsiradimo įspūdį. Sakė esanti iš 
Didžiojo Springberno kriminalinių tyrimų skyriaus ir pri- 
statė su ja atvykusį jauną vyriškį kaip detektyvą policininką 
Diką Peiną ar Niką Deiną, ar kažkaip panašiai. Dženi neįsi- 
minė, nes nieko aiškiai nebeišgirdo, moteriai pasakius Di- 
dysis Springbernas. 

— Jūs Džyn Fleming? —- paklausė seržantė Kofman. 

— Buvau, - atsakė Dženi. - Vienuolika metų Džyn Fle- 
ming. Dabar Kuper. Džyn Kuper. Kodėl teiraujatės? Kam 
parūpo? 

Seržantė krumpliu palietė tarpuakį, tarsi tai padėtų jai 
galvoti. Pasakė: 

— Man aiškino... Jūs esat Keneto Flemingo žmona? 

— Dar negavau teismo sprendimo, jeigu jūs tą turit gal- 
voje! Taigi, manau, kad mes vis dar esam vedę, - atsakė 
Dženi. — Tačiau būti susituokusiai dar nėra tas pats, kas bū- 
ti kieno nors žmona, ar ne? 

— Ne. Manau, kad ne. - Seržantė ištarė šiuos žodžius taip, 
tarsi kažką slėptų. Dar mįslingesnė tapo, kai, juos sakyda- 
ma, pažiūrėjo į Dženi, priversdama ją smarkiai įtraukti savo 
cigaretę. 

— Ponia Fleming... panele Kuper... - tęsė seržantė Ag- 
nesė Kofman. Su ja drauge atėjęs jaunasis policininkas pa- 
narino galvą. 

Ir tada Dženi suprato. Viską pasakė pagreičiui ištartos 
pavardės. Dženi net nebereikėjo, kad ji ką nors pasakytų. 
Kenis miręs. Jis užmuštas greitkelyje ar peiliu nudurtas Ken- 
singtono Didžiosios gatvės stoties platformoje, ar nusvies- 
tas tolyn du šimtus pėdų nuo pėsčiųjų perėjos, ar partrenk- 
tas autobuso, ar... Negi svarbu? Kas bebūtų įvykę, pagaliau 
tai buvo baigta. Jis nebegalės dar sykį grįžti ir atsisėsti ki- 
tapus virtuvės stalo prieš ją. Kalbėti ir šypsotis. Negalės 
priversti, kad, ištiesusi ranką, paliestų rausvai auksinius jo 
rankos gyvaplaukius. 

Per paskutinius ketverius metus ji ne kartą galvojo, kad 
džiaugsis tokia akimirka. Galvojo, jeigu kas nors galėtų nu- 
šluoti jį nuo žemės paviršiaus ir išvaduoti ją iš meilės tam 
šunsnukiui. Dar ir dabar, kai jis išėjo, o visi žinojo, kad ji 
nebuvo gera, kad abu nebuvo geri, kad nebuvo tikros šei- 
mos... norėjo, kad jis mirtų ir mirtų, ir mirtų tūkstantį kar- 
tų, norėjo, kad jo nebebūtų, norėjo, kad būtų suplėšytas į 
kąsnelius, norėjo, kad kentėtų. 

Pagalvojo, kaip keista, kad ji net nedreba. Paklausė: 

— Vadinasi, seržante, Kenis jau nebegyvas? 

— Mums reikia oficialaus atpažinimo. Reikia, kad jūs pa- 
matytumėt kūną. Labai apgailestauju. 

Norėjo pasakyti: „Kodėl neprašot jos tai padaryti. Ji la- 
bai geidė matyti tą kūną, kol buvo gyvas“. 

Tačiau pasakė: . 

— Atleiskit, man pirmiausia reikia paskambinti telefonu, - 
1r seržantė atsakė, kad ji, be abejonės, galinti tą padaryti, o 
paskui abu su policininku detektyvu pasitraukė į kitą kavi- 
nės pusę ir ėmė žiūrėti pro langus į stiklu dengtus Kenerio 
laivų statyklos bokštus, dar vieną netesėtų vilčių, darbo vie- 
tų ir gerovės pažadų rinkinį, kurį tie Sičio pliuškiai regulia- 
riai numesdavo žemutiniam Ist Endui. 

Dženi paskambino savo tėvams, tikėdamasi, kad atsilieps 
motina, tačiau atsiliepė Derikas. Ji stengėsi susitramdyti ir 
neišsiduoti. Išgirdusi paprasčiausią prašymą, motina būtų 
atvažiavusi pas Dženi, laukusi drauge su vaikais ir nieko 
neklausinėjusi. Bet su Deriku Dženi reikėjo elgtis atsar- 
giai. Jos brolis visada norėjo lįsti per daug arti. 

Todėl ji pamelavo, pasakiusi Derikui, kad meistras, ku- 
rio ji laukė kavinėje, dar ilgai užtruks, ir gal jis galėtų nuva- 
žiuoti į jos namus ir pasirūpinti vaikais? Paruošti jiems ar- 
batos? Pažiūrėti, kad Džimis šį vakarą neiškrėstų kokių šu- 
nybių? Pažiūrėti, kad Stenas gerai išsivalytų dantis? Padėti 
Šaronai paruošti namų darbus? 

Prašymas kompensavo paties Deriko šeimos, kurią jis 
dusyk jau buvo praradęs, poreikį. Eidamas pas Dženi, jis 
praleistų vakarinę treniruotę su svarsčiais, kur paprastai 
mankštindavo kiekvieną kūno raumenėlį, stengdamasis pa- 
siekti tobulumą. Tačiau, antra vertus, tai proga pabūti tė- 
čiu, neprisiimant jokios atsakomybės. 

Dženi atsisuko į policininkus ir, pasakiusi: „Aš pasiruo- 
šusi“, —- nuėjo paskui juos prie automobilio. 

Jie sugaišo visą amžinybę, kol nusigavo į vietą, nes dėl 
kažkokios priežasties, kurios Dženi nesuprato, jie važiavo 
neįjungę sirenos ir blyksinčio žiburėlio. Jau buvo prasidė- 
jusi piko valanda. Jie kirto upę, o paskui šliaužė priemies- 
čiais pro begalinius suodinų plytų pokario pastatus. Kai pa- 
galiau pateko į greitkelį, važiuoti buvo lengviau. 

Vieną sykį pervažiavo į kitą greitkelį, paskui, kai pake- 
lės ženklai ėmė rodyti artėjant Tonbridžo mokyklą, išsuko 
1r iš antrojo. Jie pravingiavo pro du kaimus, narstė tarp lau- 
kinių gyvatvorių ir, įvažiavę į miestą, sulėtino greitį. Tada 
sustojo prie užpakalinio įvažiavimo į ligoninę, kur už laiki- 
nos užtvaros, padarytos iš šiukšlių dėžių, koks pustuzinis 
fotografų ėmė spragsėti ir pyškėti savo kameromis, polici- 
ninkui atidarius Dženi dureles. 

Dženi dvejojo, spausdama savo rankinę. Paklausė: 

— Ar negalit jų priversti?.. 

Į tą klausimą seržantė Kofman atsakė grįžtelėjusi per sa- 
vo sėdynės atlošą: 

— Deja. Mes jau tramdom juos nuo vidurdienio. 

— Bet iš kur jie žino? Ar jūs pasakėt? Ar jūs pranešėt? 

— Ne. 

— Tai kaipgi?.. 

Kofman išlipo ir priėjo prie Dženi durelių. 

— Kažkas policijoje patruliuoja. Kažkas su ieškikliu klau- 
sosi radijo laidų. Dar kažkas - deja, pačioje nuovadoje, - ne- 
laiko liežuvio už dantų. Spauda visa tai sudeda krūvon. Bet 
jie dar nieko tikra nežino, ir jūs neprivalot jiems ką nors 
sakyti. Gerai? 

Dženi linktelėjo. 

— Gerai. Štai. Dabar skubėkim. Duokit ranką. 

Dženi palietė delnu savo chalatą ir pajuto šiurkštų au- 
deklą. Ji išlipo iš automobilio. Balsai ėmė šaukti: 

— Ponia Fleming! Ar galit mums pasakyti? - O kameros 
dūzgė. Eidama tarp jaunojo policijos detektyvo ir seržan- 
tės, ji nuskubėjo vidun pro stiklines duris, kurios jiems ar- 
tinantis atsivėrė. 

Jie įėjo pro traumatologijos palatą, kur dezinfekcijos prie- 
monių kvapas graužė jiems akis, o kažkas rėkė: 

— Juk tai mano krūtinė, galas jus griebtų. 

Iš pradžių Dženi mažai ką matė, išskyrus visur vyrau- 
jančią baltą spalvą, judančias figūras su laboratorijos chala- 
tais ir uniformomis, paklodes ant vežimėlių, lenteles, len- 
tynas, apkrautas marle ir vata. O vėliau ėmė girdėti garsus. 
Žingsnius ant linoleumo grindų, prislopintą uždaromų durų 
švagždesį, vežimėlio ratų girgždėjimą. Nepažįstami garsai 
maišėsi su balsais: 

— Čia jo širdis. Aš žinau. 

— Gal kas nors iš jūsų pasižiūrėtų... 

— ...dvi dienas be maisto... 

— Mums reikia ECG. 

— „..Solu Cortef. Stat. 

Kažkas darda pro šalį, šaukdamas: „Kelią!“ ir stumda- 
mas vežimėlį, ant kurio riogso mašina su laidais, skalėmis 
1 mygtukais. 

Eidama pro visa tai, Dženi jautė seržantės Kofman ran- 
ką, šiltai ir tvirtai laikančią josios ranką kiek aukščiau alkū- 
nės. Policininkas jos nelietė, bet laikėsi prie jos šono. Jie 
ėjo vienu koridoriumi, paskui — kitu. Pagaliau atsidūrė ten, 
kur buvo dar balčiau ir tvyrojo naujas pojūtis — šaltis, - ra- 
mybės zonoje su metalinėmis durimis. Dženi suprato, kad 
jis tenai. 

Seržantė Kofman paklausė: 

— Gal iš pradžių ko nors norėtumėt? Arbatos? Kavos? 
Kokakolos? Vandens? 

Dženi papurtė galvą: 

— Aš gerai jaučiuosi. 

— Gal jums silpna? Jūs smarkiai išblyškot. Sėskitės. 

— Aš gerai jaučiuosi. Pastovėsiu. 

Seržantė Kofman akimirką įsistebeilijo jai į veidą, tarsi 
abejodama jos žodžiais. Paskui linktelėjo policininkui, kuris 
pabeldė į duris ir dingo už jų. Seržantė Kofman pasakė: 

— Ilgai netruks. 

Dženi pagalvojo, kad jau užtruko gana ilgai - visą amži- 
nybę. Tačiau pasakė: 

— Puiku. 

Policininkas sugaišo mažiau nei minutę. Kai jis iškišo 
galvą pro duris ir pasakė: „Jie laukia jūsų“, seržantė Kof- 
man vėl paėmė Dženi už parankės ir jos įėjo į vidų. 

Ji tikėjosi išsyk pamatyti jo kūną, pašarvotą ir numazgo- 
tą, kaip būdavo rodoma senuose filmuose, aplinkui apstaty- 
tą kėdėmis, paruoštą žiūrėti. Tačiau jos įėjo į kabinetą, kur 
sekretorė stebėjo iš spausdintuvo išmetamus popierius. Abi- 
pus jos stalelio buvo dvejos uždarytos durys. Vyriškis žalia 
chirurgo apranga sėdėjo prie vienerių durų, ant rankenos 
uždėjęs delną. 

Ramiu balsu pasakė: 

— Štai čia. 

Jis atidarė duris, 1 Dženi artėdama išgirdo seržantę Kof- 
man tyliai klausiant: 

— Turit druskų? 

Pajuto žaliai vilkintį vyrą imant ją už kitos parankės ir 
sakant: 

— Taip. 

Viduje buvo šalta. Šviesu. Jokios dėmelės. Atrodė, kad 
viskas iš nerūdijančio plieno. Stovėjo šaldytuvai, ilgi darbo 
stalai, sienose buvo įrengtos spintos, o iš po jų išlindęs ky- 
šojo vienas vežimėlis. Jį dengė žalia paklodė, tos pačios žir- 
nelių spalvos kaip ir gydytojo chalatas. Jie ėjo taip, lyg ar- 
tintųsi prie altoriaus. Ir kaip bažnyčioj sustoję tylėjo, tarsi 
apimti šventos pagarbos. Dženi suprato, kad kiti laukia, kol 
ji duos ženklą esanti pasirengusi. Todėl pasakė: 

— Pažiūrėkim į jį, - ir žaliasis vyriškis pasilenkęs atiden- 
gė paklodę, kad parodytų veidą. 

— Kodėl jis toks ryškiai rožinis? 

Žaliasis vyras paklausė: 

— Ar čia jūsų vyras? 

Seržantė Kofman paaiškino: 

— Anglies monoksidas, patekęs į kraują, nurausvina odą. 

Žaliasis vyras vėl paklausė: 

— Ar čia jūsų vyras, ponia Fleming? 

Kaip lengva tai patvirtinti, viską užbaigti ir išeiti 1š čia. 
Kaip lengva apsigręžti, grįžti atgal per visus tuos korido- 
rius, atsidurti priešais kameras ir klausimus, nieko neat- 
sakant, nes atsakymo 1š tikrųjų nebuvo — niekada. Kaip 
lengva šmurkštelėti į automobilį, išvažiuoti ir paprašyti, 
kad, įjungę sirenas, lėktų greičiau. Bet ji negalėjo rasti rei- 
kalingo žodžio. Taib. Atrodė visai paprastas. Bet ištarti jo 
negalėjo. 

Tik pasakė: 

— Nutraukit paklodę. 

Žaliasis vyriškis dvejojo. Seržantė Kofman pasakė: 

— Ponia... panele, - atrodė, kad jai sunku kalbėti. 

— Nutraukit paklodę. 

Jie nesupras, bet tai nesvarbu, nes po kelių valandų jie 
dings iš jos gyvenimo. Kenis, kita vertus, liks amžinai: jos 
vaikų veiduose, tyliuose ir netikėtuose žingsniuose laipti- 
nėje, amžinam odinio kamuoliuko pokšėjime, tartum kažin 
kur pasaulyje nupjautoje žalioje vejoje žilvičio lazda trenk- 
tų į jį, lekiantį į užribį, kad laimėtų dar vieną šešetuką. 

Ji matė, kaip seržantė ir žaliasis vyras Žiūri vienas į kitą, 
nežinodami, ką jiems daryti. Bet tai buvo jos sprendimas — 
pamatyti viską. Tai nebuvo susiję su jais. 

Žaliasis vyras, stovėdamas prie lavono galvos, ėmė lanks- 
tyti paklodę, pradėdamas nuo pečių. Darė tai tvarkingai, kas 
trys coliai viena klostė, ir gana lėtai, kad galėtų sustoti, vos 
tik ji pasakys užtektinai mačiusi. 

Tiktai ji niekada nebus pakankamai mačiusi. Šią tiesą 
Dženi suprato tą akimirką, kai suvokė, jog negyvo Kenio 
Flemingo vaizdas niekada neišbluks jai iš atminties. 

Klausinėk jų, įsakinėjo pati sau. Klausk to, ko kiekvie- 
nas klaustų. Turi. Privalai. 

Kas jį rado? Kur jis buvo? Ar jis buvo nuogas kaip dabar? 
Kodėl atrodo toks ramus? Kaip jis mirė? Kada? Ar jinai bu- 
vo drauge? Ar jos lavonas čia pat? 

Bet užuot tą dariusi, ji žengė žingsnį arčiau vežimėlio ir 
pagalvojo, kaip mylėjo tuos ryškius jo raktikaulių kampus, 
jo pečių ir rankų raumenis. Prisiminė, koks kietas buvo jo 
pilvas, kokie šiurkštūs ir tankūs plaukai žėlė aplink jo penį, 
kaip šlaunyse pūpsojo bėgiko sausgyslės, kokios lieknos bu- 
vo jo kojos. Ji galvojo apie tą dvylikametį berniuką, grabi- 
nėjantį jos apatines kelnaites už dėžių Inviktos prieplauko- 
je. Galvojo apie tą vyrą, apie tai, koks jis tapo, ir apie mote- 
rį, kokia ji buvo, ir kaip net tą dieną, kai jis atvažiavo į Kiubit 
Tauną savo prašmatniu automobiliu, sėdėjo virtuvėje ir gė- 
rė suja iš vieno puodelio, ištarė žodį skyrybos, kurio ji laukė 

ketverius metus, jų pirštai vis dėlto įstengė susitikti ir su- 
kibti, lyg akli daiktai, turintys asmeninę valią. 

Ji galvojo apie drauge praleistus metus - Kenis ir Džyn, — 
kurie seks paskui ją tarsi alkani atkaklūs šunys per visą li- 
kusį gyvenimą. Galvojo apie tuos trejus metus, praleistus 
be jo, kurie išsivyniojo prieš ją lyg sielvarto kaspinas. Ji no- 
rėjo griebti jo kūną, blokšti žemėn ir įspirti jam į veidą. No- 
rėjo suleisti nagus į krūtinę ir kumščiais daužyti gerklę. Ne- 
apykanta pulsavo jos galvoje, pyktis gniaužė krūtinę ir by- 
lojo jai, kad ji vis dar jį mylėjo. Tai vertė ją dar labiau jo 
nekęsti. Vertė trokšti, kad jis mirtų ir mirtų ligi pat amži- 
nybės. 

Ji ištarė: 

— Taip, — ir pasitraukė nuo vežimėlio. 

— Ar čia Kenetas Flemingas? — dabar paklausė seržantė 
Kofman. 

— Tai jis, - Dženi nusisuko į šalį. Ištraukė ranką iš ser- 
žantės delno. Pasitaisė rankinę, kad rankenėlė lygiai pri- 
gultų prie alkūnės įlinkio. Pasakė: — Norėčiau nusipirkti ci- 
garečių. Nemanau, kad čia kur netoliese būtų tabako krau- 
tuvėlė. 

Seržantė Kofman patikino parūpinsianti cigarečių, kai tik 
galėsianti. Reikėjo pasirašyti dokumentus. Jeigu ponia Fle- 
ming... 

— Kuper, - pataisė Dženi. 

Jeigu ponia Kuper eitų čia... 

Žaliasis vyriškis pasiliko prie lavono. Dženi išgirdo, kaip 
jis tyliai švilptelėjo pro dantis, stumdamas vežimėlį po ka- 
bančiu šviesos kupolu patalpos centre. Dženi pasirodė, jog 
ji girdėjo jį sumurmant žodį „Jėzau“, bet tuo metu durys 
jiems už nugaros užsidarė, ir ji buvo pasodinta prie stalo su 
plakatu, vaizduojančiu ilgaplaukį taksiuką su mažyte šiau- 
dine skrybėlyte ant galvos. 

Seržantė Kofman kažką patyliukais pasakė savo konsteb- 
liui, ir Dženi išgirdo žodį cigaretė, todėl įsiterpė: 

— Nupirkit „Embassy“, gerai? — ir ėmė pasirašinėti savo 
pavardę dokumentuose ten, kur sekretorė buvo pažymėjus: 
dailius raudonus kryželius. Ji nežinojo, kokie tai dokumen- 
tai, kodėl jai reikia pasirašyti ir ko ji pasirašydama atsisako 
ar ką leidžia daryti. Ji tik pasirašinėjo, o jai baigus cigaretės 
gulėjo ant stalo kartu su degtukų dėžute. Ji užsidegė. Sek- 
retorė ir policininkas diskretiškai kostelėjo. Dženi su di- 
džiausiu pasitenkinimu įkvėpė dūmų. 

— Kol kas viskas baigta, - pasakė seržantė Kofman. - Jei 
eitumėt pro čia, mes galėtume jus greitai išvesti ir parvežti 
namo. 

— Gerai, - atsakė Dženi. Ji atsistojo. Cigaretes ir degtu- 
kus įsidėjo į rankinę. Nuėjo įkandin seržantės atgal į kori- 
dorių. 

Vos tik jie išėjo į vakaro orą, 1š visų pusių juos užpuolė 
klausimai ir ėmė švysčioti kamerų blykstės. 

— Vadinasi, tai Flemingas? 

— Savižudybė? 

— Nelaimingas atsitikimas? 

— Ar galit pasakyti, kas atsitiko? Ką nors, ponia Fleming. 

Čia Kuper, galvojo Dženi. Džyn Stela Kuper. 


Detektyvas inspektorius Tomas Linlis užlipo Onslou aikš- 
tėje esančio namo, kuriame buvo ledi Helenos Klaid butas, 
paradiniais laiptais. Jis niūniavo tas pačias atsitiktines na- 
tas, kurios zyzė jo galvoje lyg alkani uodai, vos tik jis paliko 
savo kabinetą. Bandė jų atsikratyti, keletą kartų skambiai 
padeklamavęs įžanginį Ričardo III monologą, bet kiekvie- 
nąsyk, kai norėdavo, kad jo mintys nertų žemyn į sielą ir 
paskelbtų apie Džordžo, niekšingiausio Klarenso hercogo, 
atvykimą, prakeiktos natos vėl grįždavo. 

Ir tik jam įėjus į Helenos namą ir ėmus kopti laiptais 
aukštyn į jos butą, jis suprato priežastį. Nusišypsojo prisi- 
minęs, kad jo protas, paveiktas dalykų, kurių jis nelaikė sa- 
vo pasaulio dalimi, pakuždėjo mintį: jam patiko galvoti apie 

save kaip apie klasikinės, ypač rusų, muzikos gerbėją. Ka- 
žin, ar norėdamas pabrėžti vakaro svarbą, būtų pasirinkęs 
Rodą Stiuartą, dainuojantį „Šiandien naktis“. Nors būtų ti- 
kes ir tas. Kaip ir Ričardo monologas, kai geriau pagalvoji, 
nes jis, kaip ir Ričardas, rezgė sąmokslą, nors jo samprota- 
vimai buvo visai nepavojingi ir vedė viena linkme. Koncer- 
tas, vėlyva vakarienė, o po jos palengva einama į tą tykų, 
menkai apšviestą restoranėlį čia pat už Kings Roudo, kur 
žinojai, jog tyli muzika, atliekama artistės, nevaikštinėjan- 
čios tarp staliukų, nepertrauks tavo ateičiai lemtingo po- 
kalbio. Taip, Rodas Stiuartas tiko geriau už Ričardą III, ne- 
paisant visų jo intrigų, nes šiandien ir buvo tas vakaras. 

— Helena, - pašaukė Linlis, uždarydamas duris. —- Ar pa- 
sirengusi, brangute? 

Tyla buvo atsakymas. Jis susiraukė. Šiandien rytą devin- 
tą valandą kalbėjosi su ja. Pasakė būsiąs penkiolika po sep- 
tynių. Nors vietoj dešimties minučių, reikalingų kelionei, 
jie turėjo keturiasdešimt penkias, tačiau Linlis gerai paži- 
nojo Heleną ir suprato turįs palikti nemažai laiko galimoms 
klaidoms ir nesusipratimams, kurie iškildavo ruošiantis va- 
karą praleisti ne namie. Vis dėlto ji visada atsiliepdavo, šūk- 
telėdama: „Tomi, aš čia“, - iš miegamojo, kur jis rasdavo ją 
mėginančią apsispręsti dėl šešių ar aštuonių porų auskarų. 

Įėjo, ieškodamas jos, ir rado svetainėje, tysančią ant so- 
fos, tarp daugybės žalių 1r aukso spalvos pirkinių maišų, ku- 
rių užrašai jam buvo pernelyg gerai žinomi. Kęsdama kan- 
čias moters, niekada neklausančios sveiko proto, kai tenka 
rinktis apavą, ji buvo iškalbingas įrodymas tų sunkumų, ku- 
rie iškyla tuo pat metu trokštant pigumo ir mados. Vieną 
ranką laikė sulenkus: ant galvos. Kai jis antrąsyk ištarė jos 
vardą, ji suvaitojo. 

— Tai buvo lyg karo zona, - murmėjo ji iš po savo ran- 
kos. - Niekada nebuvau mačiusi tokios minios. Ir tokios 
plešrios. Tomi, kitaip nepavadinsi tų moterų, pro kurias man 
teko prasibrauti, kad patekčiau į baltinių skyrių. Į baltinių 

skyrių, dievaži! Būtum pagalvojęs, kad jos grumiasi dėl ri- 
bojamos pusės pintos iš jaunystės fontano. 

— Ar nesakei man, kad šiandien dirbsi su Saimonu? - Lin- 
lis priėjo prie sofos, atlenkė jos ranką, pabučiavo ją ir grąži- 
no į pirmykštę padėtį. - Ar jis neturėjo būti ligi ausų pasinė- 
ręs į darbus, ruošdamasis liudyti... Kas ten buvo, Helena? 

— Aš dirbau, ir jis dirbo. Ten kažkas buvo daroma su sen- 
sibilizatorių nustatymu vandens gelio sprogmenyse. Ami- 
nai, amino rūgštys, celiuliozės plokštelės. Man jau pusę trijų 
galva buvo apsvaigusi nuo viso to žargono. O tas velnio iš- 
pera taip skubėjo, kad neleido mums net papietauti. Pietūs, 
Tomi. 

— Iš tiesų tikra velniava, - pritarė jai Linlis. Jis nukėlė 
jos kojas, atsisėdo ir pasidėjo jos pėdas sau ant skreito. 

— Buvau nusiteikusi dirbti su kompiuteriu ligi pusės ke- 
turių, kol vos neapžlibau, bet tuo momentu, beveik alpda- 
ma iš alkio, - klausyk, ką sakau, - tariau jam sudie. 

— Ir nuėjai į „Harrods“. Nors alpai iš alkio. 

Ji pakėlė ranką, deėbtelėjo į jį ir vėl nuleido. 

— Aš visą laiką galvojau apie tave. 

— Tikrai? Kaip? 

Ji glebiai mostelėjo į juos supusius maišus. 

— Štai. Ten. 

— Ten kas? 

— Pirkiniai. 

Abejingai žvilgtelėjęs į maišus, jis paklausė: 

— Tu pirkai man? - svarstydamas, kaip paaiškinti tokį ne- 
įprastą jos elgesį. 

Ne dėl to, kad Helena niekada nenustebindavo jo kokiu 
žaviu daiktu, kurį sugebėdavo sumedžioti Portobel Roude 
arba Berviko gatvės turguje, bet toks dosnumas... Jis vog- 
čiomis apžiūrinėjo ją, spėliodamas, ką, nujausdama jo pla- 
nus, ketinimus ir sumanymus, ji pati rezgė. 

Ji atsiduso ir staigiai nuleido kojas ant grindų. Ėmė šla- 
minti maišus. Numetė šalin vieną, kuris atrodė pilnas plono 

popieriaus ir šilko, paskui antrą, kuriame buvo kosmetika. 
Įsirausė į trečią, tada į ketvirtą ir pasakė: | 

— Štai jis. - Ji padavė jam maišą, kažko ieškodama to- 
liau. — Aš ir sau turiu. 

— Ką? 

— Pažiūrėk ir pamatysi. 

Jis ištraukė krūvą plono popieriaus, stebėdamasis, kad 
„Harrods“ taip prisideda prie neišvengiamo mūsų planetos 
teršimo. Atplėšė ir išvyniojo. Sėdėjo įsispoksojęs į ryškiai 
mėlyną sportinį kostiumą ir svarstė, ką jis turėtų reikšti. 

— Žavus, ar ne? - pasiteiravo Helena. 

— Puikus, - atsakė jis. —- Ačiū, brangioji. Lygiai toks, ko- 
kio aš... 

— Tau būtinai jo reikia, ar ne? — Baigusi raustis po mai- 
šus, ji ištraukė savo sportinį kostiumą, tokį pat mėlyną, tik 
išmargintą baltais raštais. 

— Sportiniai kostiumai? 

— Bėgimo. Kad išlaikytume gerą formą. Po Haid Parką. 
Kensingtono soduose. Palei krantinę. Metas ir mums prisi- 
jungti. Ar ne smagu? 

— Bėgioti? 

— Žinoma. Bėgioti. Kaip tik to mums ir reikia. Po darbo 
dienos - grynas oras. 

— Tu siūlai, kad mes bėgiotume po darbo? Vakare? 

— Arba prieš dieną, kurią praleisim uždarose patalpose. 

— Siūlai tą daryti auštant? 

— Arba per pietus ar pavakarius? Vietoj pietų. Vietoj pa- 
vakarių. Mes nejaunėjam, metas ką nors daryti, kad apsi- 
gintume nuo senatvės. 

— Tau trisdešimt treji, Helena. 

— Ir esu pasmerkta ištižti, jeigu nieko pozityvaus dabar 
nedarysiu. - Ji grįžo prie maišų. - Yra ir batai. Kažkur. Ne- 
buvau tikra dėl tavo dydžio, bet visada gali juos grąžinti. 
Na, kurgi jie galėtų būti... Čia. - Triumfuodama ištraukė 
juos. —- Dar anksti, mes galėtume persirengti ir greitai kelis 

kartus apibėgti aplink aikštę. Kaip tik šito reikia, kad pasi- 
ruoštume. — Ji pakėlė galvą ir staiga susimąstė. Atrodė pir- 
mąsyk pamačiusi jo drabužius. Smokingą, peteliškę, tobu- 
lai blizgančius batus. - Viešpatie. Šį vakarą. Mes einam... 
Šį vakarą. - Jos skruostai iškaito ir ji skubėdama kalbėjo 
toliau: - Tomi. Mielasis. Mes susitarę, ar ne? 

— Užmiršai. 

— Visai ne. Iš tiesų. Mat aš nepavalgiau. Nė kąsnio netu- 
rėjau burnoje. 

— Nieko? Tu neradai kuo pasistiprinti tarp Saimono labo- 
ratorijos, ,„Harrodson ir Onslou“ aikštės? Kažkodėl man sun- 
ku tuo patikėti. 

— Išgėriau tik puodelį arbatos. - Kai jis skeptiškai pakė- 
lė vieną antakį, Helena pridūrė: - Na, gerai. Gal vieną ar du 
pyragaičius „Harrods“. Bet tai buvo mažyčiai eklerai, ir tu 
žinai, kokie jie būna. Visai tušti. 

— Rodos, prisimenu, jie būdavo pripildyti... Koks ten kre- 
mas? Plaktos grietinėlės? 

— Vienas kąsnis, - tvirtino ji. - Menkas šaukštelis. Var- 
gu ar galima tai vadinti valgymu. Iš tiesų man pasisekė, kad 
aš dar gyva, nors nuo ryto iki vakaro tiek nedaug užkandau. 

— Teks ką nors daryti. 

Jos veidas nušvito. 

— Vadinasi, vakarienė. Puiku. Aš taip ir maniau. Ir kokioj 
nors nuostabioj vietoj, nes tu prisisegei tą klaikią peteliš- 
kę, kurios, kaip Žinau, nemėgsti. - Ji energingai pakilo nuo 
savo pirkinių. - Tai gerai, kad aš dar nepavalgiau, ar ne? 
Niekas nesugadins man vakarienės. 

— Iš tikrųjų. Po to... 

— Po? 

Jis išsitraukė savo kišeninį laikrodį ir spragtelėjęs ati- 
darė dangtelį. 

— Jau dvidešimt po septynių, mes teturim laiko ligi aš- 
tuonių. Privalom važiuoti. 

— Kur? 

— Į „Albertholą“. 

Helena sumirksėjo. 

— Į filharmoniją, Helena. Aš vos savo sielos nepardaviau, 
kol gavau tuos bilietus. Štrausas. Ir dar kartą Štrausas. Ir 
kai tau jis įkyrės, vėl Štrausas. Ar žinai, kas tai? 

Jos veidas nušvito. 

— Tomi! Štrausas? Ar tu išties vediesi mane klausytis 
Štrauso? Ar tai ne klasta? Ar po pertraukos nebus Stravins- 
kio? „Šventojo pavasario“ ar dar ko nors nepakenčiamo? 

— Štrausas, - patvirtino Linlis. - Iki pertraukos ir po jos. 
Vėliau vakarienė. 

— Tailandietiška? — susidomėjusi paklausė ji. 

— Tailandietiška, — patvirtino jis. 

— Dieve mano, tai paties dangaus atsiųstas vakaras, - pa- 
reiškė ji. Čiupo batus ir visą glėbį maišų. - Spėsiu per de- 
šimt minučių. 

Jis nusišypsojo ir surinko likusius maišus. Viskas vyko 
pagal planą. 

Jis nusekė jai pavymui iš svetainės koridoriumi pro vir- 
tuvę, kur trumpai žvilgtelėjęs pagalvojo, kad Helena tebe- 
silaikė jai įprasto aplaidaus šeimininkavimo būdo. Ant vir- 
tuvės stalo buvo išmėtyti pusryčių indai. Kavos aparato lem- 
putė tebedegė. Kava seniai buvo išgaravusi, palikdama 
nuosėdas stiklinio indo dugne ir perkaitusių tirščių kvapą 
ore. Jis pasakė: | 

— Helena, dėl Dievo. Negi neužuodi šito kvapo? Visą dieną 
palikai kavą. 

Ji stabtelėjo miegamojo tarpduryje. 

— Nejau? Kaip nemalonu. Šitie aparatai turėtų patys au- 
tomatiškai išsijungti. 

— O lėkštės taip pat turėtų pačios nuriedėti į plovyklę? 

— Jei taip pasielgtų, pasirodytų gerai išauklėtos. 

Ji dingo savo miegamajame, kur jis girdėjo ją svaidant 
ant grindų paketus. Savąjį jis padėjo ant stalo, išjungė kavi- 
nuką ir priėjo prie virtuvės stalo. Vanduo, valiklis — ir per 

dešimt minučių virtuvė buvo sutvarkyta, nors kavos ąso- 
čiui ir teks gerokai pamirkti. Jis paliko jį kriauklėje. 

Rado Heleną stovinčią greta lovos kryklės plunksnų spal- 
vos chalatu. Papūtusi lūpas ji mąstė, žiūrėdama į tris sudė- 
liotus ansamblius. 

— Kuris iš jų, tavo nuomone, tinka „Žydrajam Dunojui“, 
po kurio lauks nežemiškas tailandiečių maistas? 

— Juodasis. 

— Hmm. — Ji žengė žingsnį atgal. - Nežinau, mielasis. Man 
atrodo... 

— Juodasis puikus, Helena. Apsivilk. Susišukuok. Einam. 
Gerai? 

Jis patapšnojo jai skruostą. 

— Nežinau, Tomi. Visada noriu elegantiškai atrodyti kon- 
certe, bet per daug neišsipustyti vakarieniaujant. Ar nema- 
nai, kad šitas per prastas pirmam atvejui, o antrajam perne- 
lyg prašmatnus? 

Jis paėmė suknelę, atitraukė užtrauktuką ir padavė jai. 
Priėjo prie tualetinio stalelio. Ten, priešingai negu virtuvė- 
je, viskas buvo sudėliota taip tvarkingai, kaip operacinėje 
chirurginiai instrumentai. Atidarė jos brangenybių dėželę, 
išėmė vėrinį, auskarus ir dvi apyrankes. Priėjęs prie spin- 
tos, pašlamino ir ištraukė batelius. Grįžo prie lovos, nume- 
tė papuošalus ir: batus, atsigręžė į ją ir atrišo jos chalato 
juostą. 

— Tu šįvakar nepaprastai išdykusi, — tarė jis. 

Ji nusišypsojo. 

— Bet žiūrėk, kur tai nuvedė. Tu mane nurenginėji. 

Jis numetė chalatą jai nuo pečių. Chalatas nukrito ant 
žemės. 

— Nebūtinai turi būti išdykusi, kad priverstum mane tą 
daryti. Bet tikiuosi, kad tu tai jau Žinai, ar ne? 

Jis pabučiavo ją, braukdamas pirštais per jos plaukus. At- 
rodė, tarsi pro jo pirštus sruventų vėsus vanduo. Vėl pabu- 
čiavo ją. Pamiršęs nusivylimą dėl to, kad širdimi įsinarplio- 

JO įjos gyvenimą, jis vis dar jautė malonumą prisiliesti prie 
jos, užuosti pudrą primenantį jos kvapą, jausti jos burnos 
skonį. 

Pajuto, kaip jos pirštai atsagsto jam marškinius. Ji atlei- 
do kaklaraištį. Jos rankos nuslydo per krūtinę. Neatitrauk- 
damas lūpų nuo jos burnos, jis tarė: 

— Helena, man regis, tu norėjai šiandien pavakarieniauti. 

Ji atsakė: 

— Tomi, man regis, tu norėjai, kad aš apsirengčiau. 

— Taip. Iš tiesų. Bet pirmiau tai, kas svarbiausia. 

Jis nubloškė drabužius žemėn ir nusitempė ją į lovą. Jo 
ranka slydo aukštyn per jos šlaunį. 

Suskambo telefonas. 

— Prakeikimas, - jis pasakė. 

— Nekreipk dėmesio. Aš nieko nelaukiu. Autoatsakiklis 
atsilieps. 

— Aš šį savaitgalį budžiu. 

— Ne. 

— Deja. 

Abu žiūrėjo į telefoną. Jis vis dar skambėjo. 

— Ką gi, - tarė Helena. Telefonas tebeskambėjo. — Ar po- 
licija žino, kad tu čia? 

— Dentonas tikriausiai jiems pasakė. 

— Jau galėjome būti išėję. 

— Jie turi automobilio telefoną ir žino mūsų vietų nume- 
rius koncerte. 

— Ką gi, gal čia nieko. Gal mano motina? 

— Gal derėtų pažiūrėti. 

— Gal. 

Ji pirštais palietė jam veidą ir nuo skruostų ligi lūpų nu- 
brėžė kažkokį raštą. Lūpos pačios prasižiojo. Jis įkvėpė. 
Plaučiai keistai kaito. Jos pirštai pasiekė plaukus. Telefonas 
nutilo, tačiau po akimirkos Helenos autoatsakiklyje pasi- 
girdo bekūnis balsas. Tai buvo pernelyg gerai pažįstamas 
Dorotėjos Harimen, Linlio skyriaus vyriausiojo inspekto- 

riaus sekretorės, balsas. Kai ji imdavo atkakliai jo ieškoti, 
buvo aišku, kad įvyko kažkas bloga. Linlis atsiduso. Helenos 
ranka nukrito ant skreito. 

— Atleisk, brangioji, - pasakė jis, pertraukdamas Hari- 
men pranešimą. — Taip. Labas, Dy. Aš čia. 

— Detektyvas inspektorius Linlis? 

— Tas pats. Kas nutiko? 

Kalbėdamas jis dar kartą siekė Helenos. Bet ji jau trau- 
kėsi tolyn nuo jo, čiuožė nuo lovos ir lenkėsi paimti chala- 
to, kuris gulėjo tarsi kokia krūvelė ant grindų. 


3 skyrius 


"a savaites išbuvusi savo 
naujame bute, detektyvė seržantė Barbara Heivers nuspren- 
dė, kad vienišame jos gyvenime Čok Farme jai labiausiai 
patiko galimybė pasirinkti tansporto nepatogumus. Jeigu ne- 
norėjo svarstyti apie tai, ką reiškė dvidešimt vieną dieną nė 
vienu žodžiu nepersimesti su jokia gyva būtybe, gyvenan- 
čia kaimynystėje, išskyrus mergaitę iš Šri Lankos, vardu 
Bhimani, kuri dirbo kasininke vietos bakalėjoje, visa, apie 
ką reikėjo galvoti, buvo nemaloni būtinybė kasdien važinėti 
į Naująjį Skotland Jardą ir atgal. 

Mažojo kotedžo įsigijimas Barbarai atrodė tarsi simbo- 
lis. Jis asocijavosi su išsivadavimu iš nemalonių pareigų ir 
priedermių negaluojantiems tėvams. Tačiau jei persikėlimas 
išlaisvino ją iš atsakomybės, pati laisvė atnešė vienatvę, už- 
griuvusią ją tada, kai Barbara kuo mažiausiai buvo pasiren- 
gusi su ja susidurti. Taigi ji pajuto akivaizdų, nors ir piktą 
pasitenkinimą, išsiaiškinusi, kad galima dviem būdais kiek- 
vieną rytą vykti į darbą. Abu pilni smagybių, kurios verčia 
griežti dantimis, sukelia skrandžio opas 1r - kas svarbiau- 
sia —- išblaško vienatvę. 

Savo senstančiu automobiliuku ji grūmėsi su transpor- 
tu, braudamasi pro Aukštutinę Kemdeno gatvę ligi Morning- 
tono apylankos, kur galėjo rinktis mažų mažiausia tris skir- 
tingus maršrutus; visi jie vingiavo pro viduramžių miestui 
būdingą kamšatį, kurią įveikti kasdien atrodė vis beviltiš- 

kiau. Arba ji galėjo sėsti į požeminį traukinį, nugrimzti į 
Čok Farmo stoties gelmes ir drauge su ištikimais, bet ir- 
zliais įnoringos Šiaurinės linijos keleiviais laukti traukinio, 
neturėdama didelės vilties jo sulaukti. Ir tada būtų tikęs ne 
bet koks traukinys, o tiktai tas, kuris pravažiuodavo pro 
Krantinės stotį, kur ji galėjo persėsti dar į kitą traukinį, ve- 
žantį į Sent Džeimso Parką. 

Tai buvo nekintanti situacija: kiekvieną dieną Barbara 
galėjo rinktis tarp kūjo ir priekalo. Šiandien iš pagarbos 
kaskart stiprėjančiam grėsmingam savo automobilio džerž- 
gimui ji pasirinko kūjį, grūdosi su bendrakeleiviais eskala- 
toriuose, tuneliuose, platformose, įsitvėrusi į nerūdijan- 
čio plieno atramas, traukiniui skriejant pro tamsą ir bloš- 
kiant keleivius vienus ant kitų. Ji ištvėrė dirgiklius 
rezignuodama. Dar viena nelemta kelionė. Dar viena tin- 
kama proga konstatuoti, kad jos vienatvė visiškai nesvar- 
bi, nes, dienai baigiantis, nebuvo nei laiko, nei energijos 
bendrauti su žmonėmis. 

Buvo apie pusė aštuonių, kai ji pradėjo kėblinti aukštyn 
Čok Farmo alėja. Stabtelėjo Džefrio gastronome, parduotu- 
vėje, prikimštoje tokios galybės skanumynų, malonių išran- 
kiam gomuriui, kad likusi erdvė buvo apytikriai tokio pat 
platumo kaip Viktorijos laikų geležinkelio vagonas ir maž- 
daug tiek pat apšviesta. Ji prasigrūdo pro svyruojančių sriu- 
bos skardinių rikiuotę - ponas Džefris buvo linkęs prekiau- 
ti „gardžiomis sriubomis iš už septynių jūrų“ — vargais ne- 
galais atidarė šaldiklio duris, o užrašas ant jų skelbė, kad 
ledų stirtose „Hžagen-Dazs“ gali rasti „absoliučiai visus pa- 
saulio aromatus“. Jai reikėjo ne „Haagen-Dazs“, nors drus- 
kos ir acto traškučiai, o paskui vanilės ir migdolų saldumy- 
nas būtų visai nebloga vakarienė. Tačiau ji norėjo to vieno 
daikto, kurį pardavinėti poną Džefrį skatino grynai vertel- 
giški sumetimai: jis buvo įsitikinęs, kad lėtai vykstantis šios 
apylinkės ponėjimas ir neišvengiami pobūviai su išgėrimais 
sukels didelį jo poreikį. Ji norėjo ledo. Ponas Džefris parda- 

vinėjo jį maišais. Atsikrausčiusi į savo naująjį butą, Barbara 
laikė jį kibire po virtuvės kriaukle ir naudojo kaip primity- 
vią priemonę, padedančią išsaugoti greitai gendančius pro- 
duktus. 

Ji ištraukė vieną maišą iš šaldiklio ir nutempė jį ligi pre- 
kystalio, kur, aukštai įsitaisiusi, tupėjo Bhimani, laukdama 
dar vienos progos paspausti klavišus naujo kasos aparato, 
kuris ne tik skambėjo kaip Big Benas, kai rodydavo bendrą 
sumą, bet ryškiai mėlynais skaičiais tiksliai pranešdavo jai, 
kiek grąžos turinti atiduoti klientui. Kaip ir visada, apsiper- 
kama buvo tylomis. Bhimani išmušė kainą, šypsodamasi su- 
čiauptomis lūpomis ir gyvai linksėdama, kai bendra suma 
pasirodė skaitmeniniam ekrane. 

Ji niekada nekalbėdavo. Iš pradžių Barbara galvojo ją 
esant nebylę. Bet vieną vakarą užklupo mergaitę žiovau- 
jant ir pamatė auksinius jos dantis. Tada ji spėliojo, ar Bhi- 
mani nesišypso, norėdama paslėpti savo protezų brangu- 
mą, ar dėl to, kad, atvykusi į Angliją ir stebėdama papras- 
tus žmones, suprato, kaip tai neįprasta, ir nenorėjo jų 
demonstruoti. 

Barbara pasakė: 

— Ačiū. Iki pasimatymo, - ir susiglobė ledą, kurį jai pada- 
ve Bhimani kartu su septyniasdešimt penkiais pensais grą- 
žos. Užsimetė savo rankinę ant peties, prispaudė ledą prie 
klubo ir išėjo atgal į gatvę. 

Ėjo toliau alėja. Praėjo pro vietos aludę priešingoje pu- 
sėje ir akimirką pagalvojo, ar su visu ledu neįsispraudus 
vidun tarp geriančiųjų. Jie atrodė geru dešimtmečiu jau- 
nesni už ją, bet ji dar nebuvo išgėrusi savo savaitinės por- 
cijos — bokalo šviesaus kartaus alaus, ir jo gundantis kvie- 
timas vertė ją svarstyti, kiek energijos prireiktų prasi- 
skverbti vidun ligi baro, užsisakyti bokalą, užsidegti 
cigaretę ir elgtis draugiškai. Ledas galėtų tapti pokalbio 
tema, ar ne? Ir kiek jo iš tikrųjų ištirptų, jeigu ji užtruktų 
ketvirtį valandos, trindamasi toje penktadienį po darbo su- 

sirinkusioje minioje? Kas žino, kuo tai baigtųsi? Gal ji su 
kuo nors susipažintų. Gal susirastų draugą. Jeigu ir ne, vis 
dėlto ji jautėsi išdžiūvusi kaip dykuma. Jai reikėjo kokio 
nors skysčio. Praverstų ir kas nors nuotaikai pakelti. Jau- 
tėsi pavargusi po dienos darbo, ištroškusi nuo ėjimo ir su- 
kaitusi nuo požeminio traukinio. Šaltokas gėrimas būtų 
nuostabu. Ar ne? 

Ji stabtelėjo ir pasižiūrėjo skersai gatvės. Trys vyrai kal- 
bino ilgakoję merginą, visi keturi juokėsi, visi keturi gėrė. 
Mergina, kuri stovėjo klubais atsirėmusi į aludės palangę, 
pakėlė ir ištuštino savo stiklą. Du vyrai vienu metu siekė 
jo. Mergina juokėsi ir purtė galvą. Tankūs jos plaukai ribėjo 
it arklio karčiai, ir vyrai priėjo arčiau. 

Gal kitą vakarą, nusprendė Barbara. 

Ji kėblino toliau, nunarinusi galvą, prisiversdama žiūrėti 
į šaligatvį. Užminsi plyšį, sbrandą motinai nulauši. Užminsi 
liniją, nulauši motinai... Ne, apie tokius niekus ji dabar ne- 
norėjo galvoti. Švilpaudama ji išgujo iš galvos tą eilėraštu- 
ką. Pasirinko pirmą melodiją, kuri jai dingtelėjo: „Nuvesk 
mane laiku į bažnyčią“. Tai ne visai tiko jos būklei, bet pa- 
dėjo siekiant tikslo. Ir švilpaudama ji suprato tai pagalvoju- 
si dėl inspektoriaus Linlio didžiojo plano staigiai šiandien 
mestelėti šitą klausimą. Viduje ji sukikeno, prisiminusi, koks 
nustebęs ir, be abejo, liūdnas buvo jo veidas - juk jis neži- 
nojo, kad jo planai iškilę viešumon, - kai, prieš eidama iš 
Jardo, stabtelėjo prie jo kabineto ir pasakė: „Sėkmės. Ti- 
kiuosi, jog šįkart ji pasakys taip“. Iš pradžių atrodė, kad jos 
komentaras jį sutrikdė, tačiau ji girdėjo jį visą savaitę skam- 
binėjant dėl bilietų į koncertą ir buvo liudytoja, kaip jis ka- 
mantinėjo savo kolegas policininkus, bandydamas išsiaiš- 
kinti, koks geriausias tailandiečių restoranas, o žinodama, 
kad Štrausas ir tailandiečių maistas reiškė ledi Helen Klaid 
skirtą vakarą, likusią išvadą padarė pati. 

— Elementaru, — pasakė ji, kai jis išsigandęs nuščiuvo. — 
Žinau, jūs nemėgstat Štrauso. - Atsisveikindama ji pamojo 

jam ranka. —- Vaje, vaje, inspektoriau. Ko mes nepadarom 
dėl meilės. 

Ji pasuko į Stilo alėją ir žingsniavo tarp ką tik sulapoju- 
sių liepų. Jose paukščiai ruošėsi vakarui kaip ir šeimos ap- 
rūkusiuose mūriniuose namuose, išsirikiavusiuose palei gat- 
ve. Pasiekusi Iton Vilesą, ji vėl pasuko. Užsimetė aukščiau 
ant klubo ledo maišą ir pasiguodė mintimi, kad, atsiribojus 
nuo klaikių socialinių aplinkybių, tai buvo paskutinis kar- 
tas, kai jai reikia vilkti ledą iš Džefrio parduotuvės. 

Tris savaites ji išgyveno savo butelyje neturėdama šiuo- 
laikinio šaldytuvo, laikydama pieną, sviestą, kiaušinius ir 
sūrį metaliniam kibire. Tas tris savaites vakarus ir savait- 
galius, o kartais ir laisvą pietų valandą ji praleisdavo ieško- 
dama šaldytuvo, kurį įstengtų nusipirkti. Pagaliau praėjusią 
sekmadienio popietę rado tobulą įrenginį, kuris savo dydžiu 
prilygo jos nameliui ir piniginės tūriui. Nebuvo jis tiksliai 
toks, kokio ieškojo: vos metro aukštumo ir papuoštas klai- 
kiais gelstančiais gėlių lipdukais. Bet kai ji užmokėjo ir ta- 
po savininkė įrenginio, kuris, šalia savo nepatrauklių puoš- 
menų: rožių, saulučių, fuksijų ir linų, dar ir garsiai bildėjo, 
užtrenkiant dureles, Barbara filosofiškai pagalvojo apie el- 
getas ir išrankiuosius. Persikėlimas iš Ektono į Čok Farmą 
kainavo jai daugiau, nei buvo maniusi, jai reikėjo taupyti, 
tad šaldytuvas bus geras. O kadangi savininko sūnus turėjo 
sūnų, kuris naudojosi sunkvežimiu daržininkystės reikalams, 
1 kadangi tas sūnaus sūnus panoro savaitgalį aplankyti sa- 
vo mieląją senelę, o pakeliui paimti šaldytuvą ir nugabenti 
jį iš Fulhemo į Čok Farmą tik už dešimtį svarų, Barbara 
buvo linkusi nekreipti dėmesio ne tik į tai, kad įrenginio 
amžius ribotas, bet ir į tai, kad jai teks praleisti geras še- 
šias valandas gramdant mielosios senelės lipdukus. Viskas 
dėl pigumo. 

Paėjėjusi keliu, ji atvėrė blokuoto Edvardo epochos na- 
mo Iton Vileso rajone vartus, už kurių stovėjo mažas jos 
kotedžas. Namas buvo geltonas su cinamono spalvos duri- 

mis už balto priebučio. Priebutis buvo apžėlęs visterijomis, 
kurios veržėsi iš mažo žemės kvadratėlio prie pirmojo aukš- 
to durų, įstiklintų ligi pat žemės. Šį vakarą Barbara pro du- 
ris pamatė mažą tamsaus gymio mergytę, dėliojančią ant 
stalo lėkštes. Ji vilkėjo mokyklinę uniformą, o ilgi, juosme- 
nį siekiantys plaukai buvo tvarkingai supinti ir surišti ma- 
žyčiais kaspinėliais. Ji per petį su kažkuo plepėjo ir, Barba- 
rai žiūrint, linksmai nušokavusi dingo. Šeimyninė vakarie- 
nė, pagalvojo Barbara. Paskui ištrynė iš savo sąmonės žodį 
„šeimyninė“, atkragino pečius ir pasuko betono taku, kuris 
ėjo palei namą ir vedė į sodą. Barbaros kotedžas rėmėsi į 
sodo gale esančią tvorą, virš kurios dūlavo akacija, o keturi 
suveriami langai žvelgė į veją. Namelis buvo mažas, mūri- 
nis, medinės pastato dalys nudažytos geltonai kaip didžiaja- 
me name, 0 naujas čerpių stogas kilo aukštyn ligi terakoti- 
nio kamino. Pastatas buvo keturkampis, pailgintas ligi sta- 
čiakampio, pristačius mažytę virtuvę ir dar mažesnį vonios 
kambarį. 

Barbara atrakino duris ir uždegė palubės lempas. Buvo 
tamsoka. Ji vis užmiršdavo nusipirkti stipresnę lemputę. 

Padėjo savo krepšį su perpete ant valgomojo stalo, o le- 
dą — ant virtuvinio. Sustenėjo keldama kibirą iš po kriauk- 
lės, nukrypavo su juo ligi durų ir nusikeikė, kai šiek tiek 
šalto vandens užtiško ant jos bato. Išpylė kibirą, nunešė at- 
gal į virtuvę ir pradėjo viską iškrovinėti, galvodama apie 
vakarienę. 

Greitai pasiėmė visa, ko reikėjo - kumpio salotas, dviejų 
dienų senumo bandelę ir konservuotų burokėlių likučius, — 
paskui nuėjo prie knygų lentynų, stovinčių abipus miniatiū- 
rinio Židinio. Vakar vakare, prieš užgesindama šviesą, buvo 
ten palikusi knygą ir, kiek prisiminė, knygos herojus Flin- 
tas Sadernas jau buvo bečiumpąs tą gundančią romano he- 
roję Star Fleksen į glėbį, kur ji turėjo pajusti ne tik jo rau- 
meningas šlaunis, įspraustas į siaurus džinsus, bet ir penį, 
kuris, žinoma, dabar ir visada tvinkčiojo tiktai jai. Kituose 

keliuose puslapiuose jie naudosis tuo pašėlusiu tvinkčioji- 
mu, kurį lydės kietėjantys speneliai ir kylančių paukščių 
skrydis, o po to gulės apsikabinę ir svarstys, kodėl reikėjo 
net šimto aštuoniasdešimt puslapių tam stebuklingam mo- 
mentui pasiekti. Didžioji literatūra visada paįvairina puikią 
vakarienę. 

Barbara pasičiupo romaną ir jau ketino grįžti atgal prie 
stalo, kai pamatė mirksint savo autoatsakiklį. Vienas mirk- 
telėjimas, vienas skimbtelėjimas. Akimirką jį stebėjo. 

Šį savaitgalį ji budėjo, tačiau sunku buvo patikėti, kad 
vėl būtų kviečiama į darbą, vos dviem valandom praslinkus 
nuo išėjimo. Dėl to ir dar dėl to, kad jos numerio nebuvo 
abonentų knygoje, skambinti galėjo tik Florens Medžentri, 
ponia Flo, jos motinos slaugytoja. 

Barbara svarstė, kas būtų, jeigu ji spūstelėtų mygtuką ir 
išklausytų įrašyto pranešimo. Jeigu tai Jardas, jai tektų grįžti 
į darbą beveik nespėjus atvėsinti padų ar pavakarieniauti. 
Jei tai ponia Flo, reikėtų leistis į naują kelionę Greit Gilto 
geležinkeliu. Praėjusią savaitę Barbara nebuvo nuvažiavus: 
į Grinfordą aplankyti motinos, nors ir buvo ketinusi. Nebu- 
vo ji Grinforde ir dar savaitę anksčiau. Žinojo turinti va- 
žiuoti šį savaitgalį, jeigu ir toliau žada gyventi be sąžinės 
graužimo, tačiau nenorėjo, nepanoro nė galvoti, kodėl ne- 
nori, o kalbėdama su Florens Medžentri - net klausydama 
jos balso atsakiklyje, - privalėtų svarstyti, kodėl vengia va- 
Žiuoti, ir turėtų prisilipdyti atitinkamas etiketes: egoizmas, 
nedėmesingumas ir visa kita. 

Jos motina jau beveik šešis mėnesius išbuvo Hotorn Lo- 
dže. Barbara įstengė ją lankyti kartą per dvi savaites. Persi- 
kėlimo į Čok Farmą reikalai davė jai galimybę pateisinti ne- 
atvykimą, ir ji laiminga to nusitvėrė, pakeisdama savo vieš- 
nagę telefono skambučiais, kurių metu poniai Flo 
išvardydavo visas priežastis, kodėl, deja, vėl tenka atidėti 
planuotą apsilankymą Grinforde. O priežastys buvo svarios, 
kaip ponia Flo pati užtikrino Barbarą per vieną ar kitą įpras- 

tinį pirmadienio-ketvirtadienio pašnekesį. Barbi neturinti 
graužtis dėl to, kad tuoj pat negali važiuoti pas mamytę. Bar- 
bi taip pat turinti savo gyvenimą ir niekas nenori, kad ji jo 
atsisakytų. „Įsikurk tam naujam savo name, - pasakė ponia 
Flo. - O tuo metu mama puikiai gyvuos. Pamatysi, Barbi“. 

Barbara įjungė autoatsakiklį ir grįžo prie stalo, kur jos 
laukė kumpio salotos. 

— Sveika, Barbi, - pasisveikino monotoniškas ponios Flo 
basek-man-pasaką-prieš-miegą balsas. - Norėjau tau pasakyti, 
mieloji, kad mamą blogai veikia oras, ir pagalvojau, jog ge- 
riausia bus, jei tuojau pat paskambinsiu ir tau pranešiu. 

Barbara nuskubėjo atgal prie telefono, pasirengusi su- 
rinkti ponios Flo numerį. Tarsi nujausdama, ponia Flo tęsė 
toliau: 

— Nemanau, kad reikėtų kviesti gydytoją, Barbi, bet tem- 
peratūra pakilo dviem laipsniais ir mama pastarosiomis die- 
nomis šiek tiek kosti. 

Trumpos pauzės metu Barbara išgirdo, kaip viena iš kitų 
ponios Flo globotinių dainuoja kartu su Debora Ker, pasi- 
rengusia Julą Brainerį kviesti šokti. Tai tikriausiai ponia Sel- 
kild. Mėgstamiausią savo vaizdajuostę „Karalius ir aš“ ji bū- 
tinai Žiūrėdavo bent vieną sykį per savaitę. 

— Iš tiesų, mieloji, - atsargiai kalbėjo toliau ponia Flo. — 
Mama teiravosi ir apie tave. Tai buvo po pietų. Nenoriu, 
kad imtum per daug jaudintis dėl to. Ji taip retai mini kieno 
nors vardą, tad pagalvojau, kad mama nudžiugtų išgirdusi 
tavo balsą. Žinai, kaip būna, kai nesijauti šimtu procentų 
sveikas, ar ne? Paskambink, jei gali. Iki, Barbi. 

Barbara siekė telefono. 

— Kaip puiku, mieloji, kad paskambinai, - nudžiugo po- 
nia Flo, išgirdusi Barbaros balsą, tarsi ji pati nebūtų pirma 
telefonavusi ir pasiūliusi paskambinti. 

— Kaip ji? - paklausė Barbara. 

— Aš ką tik žvilgtelėjau į jos kambarį, ji miega kaip avi- 
nėlis. 

Barbara pakėlė riešą prie menkos kotedžo šviesos. Dar 
nebuvo aštuonių. 

— Miega? Bet kodėl ji lovoje? Paprastai ji neina gulti taip 
anksti. Ar jūs tikra?.. 

— Šiandien vakarieniaujant jos skrandis nepriėmė mais- 
to, todėl mudvi nusprendėm, kad geriausia bus atsigulti ir 
paklausyti muzikos — tai nuramintų jai skrandį. Todėl ji su 
malonumu pasiklausė ir saldžiausiai užmigo. Žinai, kaip ji 
mėgsta tą grotuvą. 

— Klausykit, - pasakė Barbara. —- Aš galėčiau ten atsiras- 
ti pusę devynių. Arba be penkiolikos devynios. Judėjimas šį 
vakarą neatrodo toks baisus. Važiuosiu automobiliu. 

— Po ilgos darbo dienos? Nekvailiok, Barbi. Mamai nieko 
bloga, o kadangi ji miega, tai net nežinos, jog atvažiavai, ar 
ne? Bet aš jai pasakysiu, kad tu skambinai. 

— Ji nežinos, apie ką jūs kalbat, - nesutiko Barbara. Jeigu 
ponia Heivers negaudavo regimojo stimulo —- nuotraukos — 
arba girdimojo stimulo — balso telefono ragelyje, - vardas 
Barbara jai nieko nereikšdavo. Net turėdama regimąjį ar gir- 
dimąjį patvirtinimą, vargu ar ponia Heivers atpažintų savo 
vienintelę dukrą. 

— Barbi, - švelniai, bet ryžtingai kalbėjo ponia Flo. - Man 
pavyks įrodyti jai, apie ką aš kalbu. Šiandien po pietų ji ke- 
lis kartus minėjo tave, todėl žinos, kas yra Barbara, kai pa- 
sakysiu, kad tu skambinai. 

Tačiau jeigu penktadienio popietę ponia Heivers žinojo, 
kas yra Barbara, tai dar nereiškė, kad šeštadienio rytą, val- 
gydama kiaušinius su skrebučiais, suvoks, kas toji Barbara. 

— Aš rytoj atvažiuosiu, - pasakė Barbara. - Rytą. Paėmiau 
keletą brošiūrų apie Naująją Zelandiją. Ar pasakysit jai? Pa- 
sakykit, kad mes suplanuosim dar vienas atostogas jos al- 
bumui. 

— Žinoma, mieloji. 

— Ir paskambinkit, jeigu ji vėl teirausis apie mane. Ne- 
svarbu, kokiu laiku. Ar paskambinsit, ponia Flo? 

2 Žinoma, ji paskambinsianti, atsakė ponia Flo. Barbi gar- 
džiai pavakarieniaus, užkels kojas ant pagalvėlės ir ramiai 
praleis vakarą, kad galėtų rytoj žvali atvažiuoti į Grinfordą. 

— Mama lauks, - užtikrino ponia Flo. 

— Manau, kad tai pagelbės jos skrandžiui. 

Jos baigė kalbėti. Barbara grįžo vakarieniauti. Kumpio 
riekutė atrodė dar nepatrauklesnė negu tada, kai ji pirmą 
sykį mestelėjo ją į lėkštę. Burokėliai, šaukštu išimti iš skar- 
dinės ir išdėlioti lyg kortų penkiaakė, šviesoje atrodė įgavę 
žalsvoką atspalvį. Salotų lapai, lyg atviri delnai apglėbę kum- 
pį ir burokėlius, nuo vandens suglebo, o, būdami per arti 
ledo kibire, kraštuose pajuodo. Gana vakarieniauti, nuspren- 
dė Barbara. Pastūmė lėkštę ir pagalvojo, ar nenuėjus Čok 
Farmo spurginę. O gal, atsisėdus restorane prie stalo kaip 
tikram Žmogui, pasivaišinti kinų vakariene. O gal grįžti į 
aludę dešrelių arba bulvių apkepo su mėsa... 

Staiga ji susiėmė. Apie ką galvoja, po šimts plynių? Jos 
motina negaluoja. Nors ir ką sakytų ponią, Flo, motinai rei- 
kėjo su ja pasimatyti. Dabar. Ji sės į savo mažąjį automobilį 
1r važiuos į Grinfordą. O jeigu motina dar miegos, pasėdės 
prie lovos, kol ji pabus. Net jeigu tai truktų ligi ryto. Štai 
kaip dukterys elgiasi su savo motinomis, juoba kad praėjo 
daugiau kaip trys savaitės nuo tada, kai jos matėsi paskuti- 
nį kartą. 

Barbarai siekiant savo rankinės ir raktų, vėl suskambo 
telefonas. Akimirką ji sustingo. Kvailai pagalvojo. Ne, Die- 
ve mano, ji negalėjo, tik ne taip greitai. Ir drebėdama nuėjo 
atsiliepti. 

— Mes važiuojam, - išgirdęs jos balsą pasakė Linlis kita- 
me linijos gale. 

— Velnias. 

— Sutinku. Tikiuosi, nesutrukdžiau ko nors itin įdomaus 
tavo gyvenime. 

— Ne. Ruošiausi aplankyti mamą. Ir tikėjausi pavakarie- 
niauti. 

— Pirmu atveju niekuo negaliu tau padėti, budėjimas yra 
budėjimas. Antruoju - tą galima pataisyti skubiai užbėgus į 
policijos valgyklą. 

— Dabar tikrai sužadinot apetitą. 

— To ir tikėjausi. Kiek laiko užtruksi? 

— Gerą pusvalandį, jeigu prie Totenhem Korto gatvės bus 
sunku pravažiuoti. 

— O jeigu ne? — maloniai paklausė jis. - Aš pasirūpinsiu, 
kad pupos ant skrebučio neatauštų. 

— Puiku. Mėgstu praleisti laiką drauge su tikru džentel- 
menu. 

Jis nusijuokė ir padėjo ragelį. Tą patį padarė ir Barbara. 
Rytoj, pagalvojo ji. Iš pat ryto. Rytoj ji nuvažiuos į Grinfordą. 


Savo mažąjį automobiliuką ji paliko požeminėje Naujojo 
Skotland Jardo automobilių stovėjimo aikštelėje, kyštelėju- 
si savo asmens pažymėjimą uniformuotam policininkui, ku- 
ris pakėlęs akis nuo savo žurnalo, žvilgtelėjo aukštyn tiek, 
kad spėtų nusižiovauti ir įsitikinti, jog nepriima svečio iš 
IRA. Ji sustojo greta Linlio sidabrinio „Bentlio“. Sugebėjo 
įsisprausti kiek įmanydama arčiau, kikendama pagalvojo, 
kaip jį išgąsdins mintis, kad jos automobilio durelės galėjo 
nubrūžinti brangiuosius jos automobilio dažus. 

Spūstelėjo lifto mygtuką ir sučežėjo traukdama cigare- 
tę. Skubėjo kuo greičiau ją surūkyti, kad suimtų visą nikoti- 
ną, prieš įžengdama į Linlio stropiai nuo dūmų saugomas 
valdas. Ilgiau negu metus bandė jį patraukti atgal prie vilio- 
kės žolės, tikėdama, kad partnerystei padės nors vienas ben- 
dras bjaurus įprotis. Bet ji sulaukė tik vienos ar dviejų skaus- 
mingų narkomano dejonių, kai per pirmuosius šešis jo abs- 
tinencijos mėnesius papūtė dūmus jam į veidą. Dabar jau 
sukako šešiolika mėnesių, kai jis atsižadėjo tabako ir pra- 
dėjo elgtis kaip šviežias atsivertėlis. 

Barbara rado jį kabinete, elegantiškai apsirengusį neįvy- 
kusiam romantiškam vakarui su Helena Klaid. Sėdėjo prie 

rašomojo stalo ir gėrė juodą kavą. Tačiau buvo ne vienas. 
Pamačiusi jo viešnią, Barbara eidama pro duris susiraukė. 

Dvi kėdės buvo pritrauktos priešais jo rašomąjį stalą ir 
vienoje iš jų sėdėjo moteris. Atrodė jaunatviškai, ilgomis 
kojomis, kurių nebuvo sukryžiavusi. Mūvėjo gelsvai rudas 
kelnes, vilkėjo eglutės rašto švarką, dramblio kaulo spal- 
vos palaidinę ir avėjo gerai nublizgintus batelius neaukš- 
tais kulnais. Ji kažką gurkšnojo iš plastmasinio puodelio ir 
rimtai stebėjo Linlį, jam skaitinėjant pluoštą popierių. Kol 
Barbara ją kritiškai apžiūrinėjo, svarstydama, kas, po vel- 
nių, ji galėtų būti ir ką, po šims pypkių, ji veikia Naujajame 
Skotland Jarde penktadienio vakarą, moteris liovėsi gurkš- 
nojusi ir nubraukė sparno pavidalo tamsiai geltonų plaukų 
garbaną, užkritusią jai ant skruosto. Tai buvo juslingas ju- 
desys, sukėlęs Barbaros priešiškumą. Ji automatiškai pa- 
žvelgė į spintelių su kartotekomis prie tolimosios sienos 
eilę, kad įsitikintų, jog Linlis vogčia nepašalino Helenos nuo- 
traukos prieš tai, kai valso žingsniu atsivedė į savo kabine- 
tą panelę Deluks iš madų žurnalo. Nuotrauka stovėjo savo 
vietoje. Tai kas gi iš tikrųjų vyko? 

— Labą vakarą, - pasisveikino Barbara. 

Linlis pakėlė akis. Moteris pasisuko savo kėdėje. Jos vei- 
das nieko neišdavė, ir Barbara pastebėjo, kad panelė De- 
luks iš madų žurnalo nesivargino, vertindama Barbaros 1š- 
vaizdą, kaip būtų dariusi kita moteris. Net Barbaros raudo- 
nas sportinis kostiumas aukštu kaklu jai visai neužkliuvo. 

— O Dieve, - atsiduso Linlis. - Padėjo į šalį savo popie- 
rius ir nusiėmė akinius. - Heivers. Pagaliau. 

Ji pamatė, kad į celofaną įvyniotas sumuštinis, pakelis 
traškučių ir puodelis su dangteliu laukė jos ant stalo prie- 
šais tuščią kėdę. Neskubėdama priėjo artyn, paėmė sumuš- 
tinį, išvyniojo ir įtariai pauostė. Nukėlė duonos riekutę. Mi- 
šinys viduje atrodė kaip kepenų paštetas, sumaišytas su špi- 
natais. Kvepėjo žuvimi. Ji nusipurtė. 

"- Tai buvo geriausia, ką galėjau gauti, - paaiškino Linlis. 

— Puvėsiai ant rupios kvietinės duonos? 

— O sultinys vietoj priešnuodžių. 

— Jūs, sere, lepinat mane savo atidumu. 

Moteriai Barbara linktelėjo, pripažindama jos buvimą ir 
kartu parodydama savo nepritarimą. Atlikusi mandagumo pa- 
reigą, Barbara klestelėjo į kėdę. Bent traškučiai buvo su 
druska ir actu. Ji atplėšė maišelį ir pradėjo kramsnoti. 

— Tai kas gi nutiko? - paklausė ji. Jos balsas buvo nerū- 
pestingas, tačiau reikšmingas žvilgsnis, nukreiptas į antrą- 
ją Moterį, pasakė visa kita: kas, po galais, toji grožio kara- 
lienė ir ką ji čia veikia, ir kur, po šimts plynių, Helena, jeigu 
tau reikia draugės būtent tą penktadienio vakarą, kai keti- 
nai jai pirštis, ir ar ji vėl tave atstūmė ir tu taip greit suge- 
bėjai pakilti iš savo nusivylimo, šunsnuki, nenaudėli? 

Linlis viską suprato, atstūmė savo krėslą ir ramiai pasi- 
žiūrėjo į Heivers. Po valandėlės tarė: 

— Seržante, čia detektyvė inspektorė Izabelė Arderi iš 
Meidstono kriminalinio skyriaus. Ji buvo maloni ir atvežė 
mums šiokių tokių žinių. Ar gali baigti svarstymus, visai 
nesusijusius su šiuo reikalu, ir išklausyti faktų? 

Klausime ji įžvelgė žodžiais neišreikštą jo atsakymą į jos 
nepasakytus teiginius: „Prašau nors truputėlį pasitikėti ma- 
nimi“. 

Barbara susigūžė ir atsakė: 

— Atleiskit, sere. 

Nusišluosčiusi ranką į kelnes, ištiesė ją inspektorei Ar- 
deri. 

Arderi ją paspaudė. Ji žvilgtelėjo į abu, neapsimetė su- 
prantanti jų pokalbį. Atrodė, kad jis jai ir nerūpėjo. Jos lū- 
pos truputėlį kryptelėjo į Barbaros pusę, bet tai, kas vadin- 
tina šypsena, buvo tik šalta profesinė prievolė. Gal ji ne Lin- 
lio skonio, nutarė Barbara. 

— Ką mes turim? - Ji atidengė sultinio indelį ir gurkšte- 
lėjo. 

— Padegimą, - atsakė Linlis. - Ir lavoną. Inspektore, jei- 
gu jūs seržantei apibūdintumėt situaciją... 

Oficialiu lygiu balsu inspektorė Arderi išvardijo detales: 
penkiolikto šimtmečio restauruotas namas netoli mieste- 
lio, vadinamo Didžiuoju Springbernu, Kentas, ten gyvenan- 
ti moteris, pienininkas, rytą išvežiojantis pieną, laikraštis 
17 paštas neišimti, žvilgtelėta pro langus, apdegęs krėslas, 
nuodingų dūmų ruožas palei langą ir sieną, laiptinė, kuri — 
kaip ir visos laiptinės gaisro metu — tapo kaminu, antrame 
aukšte lavonas ir pagaliau gaisro židinys. 

Ji atidarė savo rankinę, kuri gulėjo ant grindų prie jos 
kojos. Iš jos išsitraukė pakelį cigarečių, dėžutę degtukų ir 
elastinę juostą. Akimirką Barbara, staiga nudžiugusi, pa- 
galvojo, kad inspektorė iš tiesų ruošiasi užsirūkyti, duo- 
dama Barbarai dingstį daryti tą patį. Tačiau toji išbėrė še- 
šis degtukus iš dėželės ant stalo, o ant viršaus užmetė ci- 
garetę. 

— Padegėjas naudojosi padegimo įtaisu, - aiškino Arde- 
ri. - Jis buvo nors ir primityvus, bet efektingas. - Maždaug 
per colį nuo tabako prikimšto cigaretės galo ji sukrovė pėdą 
iš degtukų, galvutėmis aukštyn. Juos surišo elastine juosta 
ir visą įtaisą pasidėjo ant delno. 

— Jis veikia kaip laikmatis. Kiekvienas gali jį padaryti. 

Barbara paėmė cigaretę iš Arderi delno ir ją apžiūrėjo. 
Inspektorė kalbėjo toliau: 

— Padegėjas uždega tabaką ir padeda cigaretę ten, kur 
jam reikia liepsnos. Šiuo atveju ji buvo įkišta į krėslą tarp 
pagalvės ir ranktūrio. Jis išeina. Reikia keturių septynių mi- 
nučių, kad cigaretė baigtų degti ir degtukai užsiliepsnotų. 
Kyla gaisras. | 

— Koks tikslus laiko tarpas? — susidomėjo Barbara. 

— Kiekvienos rūšies cigaretė sudega per skirtingą laiką. 

— Ar žinom rūšį? — Linlis užsidėjo akinius. Jis dar kartą 
peržiūrėjo pranešimą. 

— Šiuo metu dar ne. Mano laboratorijoje yra visa, ko rei- 
kia: cigaretės, degtukai ir juosta, kuria jie buvo sutvirtinti. 
Ką gi... 

— Gal ką sužinosim, ištyrę seiles 1r paslėptus pėdsakus? 

Ji vėl šiek tiek šyptelėjo. 

— Kaip jūs ir galėtumėt tikėtis, inspektore, mes turim 
puikią laboratoriją Kente ir mokam ja naudotis. Bet dėl pėd- 
sakų, — vargiai rasim ką daugiau, išskyrus dalelytes, todėl 
bijau, kad iš to per daug naudos tikėtis negalima. 

Barbara pastebėjo, kad Linlis nekreipia dėmesio į neiš- 
tartą priekaištą. 

— O kaip dėl rūšies? — paklausė jis. 

— Mes tiksliai žinosim rūšį. Cigaretės galelis mums pa- 
sakys. 

Linlis padavė Barbarai komplektą nuotraukų, o Arderi 
pasakė: 

— Norėta, kad tai atrodytų kaip nelaimingas atsitikimas. 
Padegėjas nežinojo, kad cigaretė, degtukai ir elastinė juos- 
ta ligi galo nesudegs. Žinoma, tai neapdairi klaida, kurią jis 
padarė. O mums ji naudinga, nes rodo, jog jo būta neprofe- 
sionalo. 

— Kodėl jie nesudegė? — paklausė Barbara. Ji ėmė sku- 
biai versti nuotraukas. Jos atitiko inspektorės Arderi apra- 
šytą sceną: ugnies sunaikinta kėdė, žymės ant sienos, mir- 
tinas dūmų ruožas. Padėjo nuotraukas į šalį ir pakėlusi akis 
laukė atsakymo, prieš imdama apžiūrinėti lavono nuotrau- 
kas. — Kodėl jie nesudegė? - pakartojo savo klausimą. 

— Kadangi cigaretės ir degtukai paprastai išlieka pelenų 
17 nuodėgulių paviršiuje. 

Barbara susimąsčiusi linktelėjo. Ištraukė paskutinius sa- 
vo traškučius, suvalgė juos, sugniaužė maišelį ir įmetė į 
šiukšliadėžę. 

— Tai kodėl mes užstrigome? —- paklausė ji Linlio. - Tai 
gali būti savižudybė, ar ne? Draudimo tikslais pavaizduota 
kaip nelaimingas atsitikimas? 

— Tą galimybę reikia turėti galvoje, - pritarė Arderi. — 
Keėdė davė tiek anglies monoksido, kiek ir variklio išmeta- 
mosios dujos. 

— Gal auka paruošė kėdę taip, kad ji užsiliepsnotų, užde- 
gė cigaretę, prarijo penkias ar šešias piliules, išmetė kelias 
taures — ir dėdės barzda jau užversta? 

— Niekas šito nepaneigs, — atsakė Linlis. - Nors kai vis- 
ką persvarstai, nepanašu. 

— Viską? Ką viską? 

— Skrodimas dar neatliktas. Jie nuvežė kūną skrosti. Pa- 
sak inspektorės Arderi, patologas anatomas paliko tris ki- 
tus lavonus, kad imtųsi šito. Mes tuojau turėsim prelimina- 
rius duomenis apie anglies monoksido kiekį kraujyje. Ta- 
čiau nuodams nustatyti prireiks šiek tiek laiko. 

Žvilgsnį nuo Linlio Barbara nukreipė į Arderi. 

— Aišku, - lėtai pasakė ji. - Gerai. Supratau. Bet nuo- 
dams nustatyti reikės daugelio savaičių. Tai kodėl mes da- 
bar iškviesti? 

— Dėl lavono. 

— Dėl lavono? 

Ji paėmė likusias fotografijas. Jos buvo padarytos miega- 
majame žemomis lubomis. Vyriškio kūnas gulėjo skersai 10- 
vos variniais galais. Žmogus pilkomis kelnėmis, juodomis ko- 
jinėmis, melsvais marškiniais su rankovėmis, atraitytomis 
virš alkūnių, gulėjo kniūbsčias. Kairioji ranka, pakišta po gal- 
va, tysojo ant pagalvės. Dešinioji — ištiesta ligi stalelio šalia 
lovos, ant kurio stovėjo tuščia stiklinė ir butelis alaus. Jis 
buvo nufotografuotas iš visų įmanomų kampų, iš arti ir toli. 
Barbara skubiai čiupo nuotraukas, darytas iš arti. 

Septyni aštuntadaliai akių buvo užmerkti, matėsi tik bal- 
tymų pusmėnuliai. Oda buvo nelygiai paraudusi, ties lūpo- 
mis ir skruostais beveik visai raudona, vieno matomo smil- 
kinio, kaktos ir smakro veikiau rausva. Plona putų srovelė 
ištekėjusi viename lūpų kamputyje. Ji taip pat buvo rausva. 
Barbara apžiūrėjo jo veidą. Atrodė lyg ir pažįstamas, bet kie- 

no jis - nesugebėjo nustatyti. Gal politikas, svarstė ji. Tele- 
vizijos aktorius? 

— Kas jis? — paklausė. 

— Kenetas Flemingas. 

Nuo fotografijų pakėlė akis į Linlį, paskui į Arderi. 

— Nejau? 

— Taip. 

Pakreipusi nuotraukas šonu, apžiūrinėjo veidą. 

— Ar žiniasklaida žino? 

Inspektorė Arderi atsakė: 

— Vietos kriminalinių tyrimų skyriaus viršininkas laukia 
formalaus lavono tapatybės nustatymo, o tai, - ji pasuko riešą 
1r įdėmiai pasižiūrėjo į savo gražaus auksinio laikroduko ci- 
ferblatą, - jau seniai turėjo būti atlikta. Bet tai tik formalu- 
mas, nes pono Flemingo asmens liudijimas buvo ten, mie- 
gamajame, jo švarko kišenėje. 

— Vis dėlto, - nesutiko Barbara, — tai galėtų būti ir su- 
klaidinimas, jei vyrukas atrodo gana panašus į jį ir kas nors 
nori, jog Žmonės pagalvotų, kad... 

Linlis sulaikė ją, kilstelėdamas ranką. 

— Nepanašu, Heivers. Vietos policininkai patys jį at- 
pažino. 

— A. - Ji turėjo sutikti, kad atpažinti Kenetą Flemingą 
būtų buvę lengva bet kam, kas domėjosi kriketu. Šiuo metu 
Flemingas buvo žymiausias šalies kriketo mušėjas, per pas- 
kutinius dvejus metus tapęs tarsi kokia legenda. Išrinktas 
žaisti Anglijos rinktinėje, būdamas trisdešimties, pirmąsyk 
tokio neįprasto amžiaus. Iškilti jam padėjo arba vidurinės 
mokyklos ar universiteto kriketo aikštės, arba patirtis, įgy- 
ta žaidžiant su naujokais ar su grafystės dubleriais. Tada jis 
žaidė Ist Endo lygoje gamyklos komandoje, kur kažkoks į 
pensiją išėjęs treneris iš Kento grafystės vieną dieną jį pa- 
matė ir pasiūlė paimti. Buvo ilgai privačiai mokomas. Tai 
buvo vienas taškas jo nenaudai, ką kai kurie žmonės vadino 
laimės kūdikio sindromo variantu. 

Pirmasis jo pasirodymas prie vartelių, žaidžiant Anglijos 
rinktinėje, baigėsi pažeminimu - stebint beveik sausakim- 
šai prisigrūdusiam Lordo stadionui, vienas iš Naujosios Ze- 
landijos žaidėjų, gaudančių sviedinį, sugebėjo pagriebti jo 
pirmą ir vienintelį bandymą. Tai buvo antras taškas jo ne- 
naudai. 

Flemingas išėjo iš aikštės, aidint kraštiečių patyčioms, 
iškentė gėdą, kėblindamas pro neatleidžiančius, neužmirš- 
tančius Merilbouno kriketo klubo narius, kurie kaip ir visa- 
da posėdžiavo geltonų plytų paviljone, ir reagavo į prislo- 
pintą švilpimą Ilgojoje salėje, parodydamas akivaizdžiai spor- 
tininkui nederantį gestą. Tai buvo trečias taškas jo nenaudai. 

Visi tie taškai buvo medžiaga žurnalistams ir tuo labiau — 
bulvariniams laikraščiams. Per savaite šalies kriketo mė- 
gėjai pasidalijo į dvi stovyklas - ta7b-duokit-vargšui-vaiki- 
nut-galimybę ir nutraukit-jo-nesąmones. Kai buvo rizikuoja- 
ma tarptautinėmis varžybomis, nė viena grupė nepasiduo- 
davo viešajai nuomonei, todėl tie, kurie privalėjo atrinkti, 
nusprendė remti pirmąją stovyklą. Kenetas Flemingas ant- 
rąsyk vartelius gynė rungtynėse Old Treforde. Tyla ir rim- 
tas santūrumas padėjo jam apsisaugoti. Baigus žaidimą, jo 
rezultatas buvo šimtas. Kai kamuolį paduodantis žaidėjas 
pagaliau įstengė jį pašalinti, Anglijos rezultatų lentoje jo dėka 
buvo įrašyti 125 taškai. Jis niekada nebepralaimėdavo. 

Linlis pasakė: 

— Didysis Springbernas paskambino savo poskyrio žmo- 
nėms Meidstone. Meidstonas - ir parodė galva į inspektorę 
Arderi, - nutarė šią bylą perduoti mums. 

Arderi apniuko. Atrodė, kad jai tai nepatinka. 

— Ne aš, inspektoriau. Tai buvo mano grafystės teismo 
skambutis. 

— Tik dėl to, kad tai Flemingas? — pasidomėjo Barbara. — 
Manau, jūs visi norėtumėt tą bylą pasilaikyti sau. 

— Man taip labiau patiktų, - atsakė Arderi. - Deja, atrodo, 
kad viršininkų, susijusių su šia mirtimi, pilnas Londonas. 

— Politika. 

- Iš tikrųjų. 

Visi trys žinojo, kaip tai veikė. Londonas buvo pasidali- 
jęs į atskirus policijos kontroliuojamus rajonus. Protokolas 
reikalautų, kad Kento policija su vadovaujančiu rajono pa- 
reigūnu išsiaiškintų kiekvieną įvykį kontroliuojamoje sri- 
tyje ir surengtų apklausą arba pokalbį. Susirašinėjimas, te- 
lefono skambučiai ir politiniai manevrai galėtų užimti tiek 
pat laiko, kiek tyrimas. Daug lengviau viską perduoti aukš- 
tesnėms instancijoms Naujajame Skotland Jarde. 

— Inspektorė Arderi tirs šią bylą Kente, - pasakė Linlis. 

— Jau seniai viskas vyksta, inspektoriau, - paaiškino Ar- 
deri. - Mūsų nusikaltimo vietos tyrimo brigada jau nuo pir- 
mos valandos kotedže. 

— O mes Londone atliksim savo darbo dalį, - baigė Lin- 
lis. 

Barbara susiraukė. Jai nepatiko, kad jie reikalo imasi be 
aiškios tvarkos. Bet savo nepritarimą ji suformulavo atsar- 
giai, jausdama, kad inspektorė Arderi, suprantama, gins sa- 
vo daržą. 

— Ar dėl to nesusinarplios visi siūlai? Kairė nežinos, ką 
daro dešinė. Aklieji ves kurčiuosius. Žinot, ką turiu galvoje. 

— Tai neturėtų tapti problema. Mudu su inspektore Ar- 
deri koordinuosime tyrimą. 

Mudu su insbektore Arderi. Jis tai pasakė nerūpestingai, 
kilniai, bet Barbara išgirdo užuominą, tarytum jis būtų bal- 
su ištaręs: „Arderi pati norėjo šios bylos. Jos viršininkai 
pačiupo ją iš jos. Linlis ir Heivers tegu pasistengia įsiteikti 
Arderi, jeigu jie tikisi bendradarbiavimo, kurio jiems pri- 
reiks iš nusikaltimo vietos tyrimo komandos“. 

— O! - tarė Barbara. - Gerai. Gerai. Nuo ko pradėsim? 

Arderi vikriai pašoko. Barbara pamatė, kad ji gana aukš- 
ta. Šešių pėdų ir dviejų colių ūgio Linlis vos dviem coliais 
buvo už ją aukštesnis. 

Arder: tarė: 

— Inspektoriau, jums dabar reikia kai ką aptarti. Manau, 
jog nebebūsiu jums reikalinga. Savo numerį užrašiau rapor- 
to. viršuje. 

— Taip, užrašėt. — Linlis pasikniso savo stalčiuje, ištrau- 
kė kortelę ir padavė jai. 

Net nežvilgtelėjusi įsikišo ją į savo rankinę. 

— Iš ryto jums paskambinsiu. Tuo metu jau turėčiau būti 
gavusi rezultatus iš laboratorijos. 

— Puiku. 

Jis paėmė raportą, kurį ji buvo atsinešusi. Pakišo nuo- 
traukas po dokumentais. Raportą padėjo į biuvarą, kuris gu- 
lėjo rašomojo centre. Jis akivaizdžiai laukė, kada ji atsisvei- 
kins, 0 ji savo ruožtu norėjo, kad jis ką nors pakomentuotų. 
Laukiu, kada galėsiu dirbti su jumis, būtų tike, tačiau tuo 
pat metu tai būtų gerokai prieštaravę teisybei. 

— Ką gi, gero vakaro, - galiausiai tarė inspektorė Arderi. 
Ir šypsodamasi iš Linlio išsipustymo atsargiai pridūrė: - At- 
leiskit už tai, kad sutrukdžiau jūsų savaitgalio planus. - Ji 
linktelėjo Barbarai ir atsisveikindama ištarė vienut vieną 
žodį: - Seržante! - ir išėjo. 

Jai einant iš Linlio kabineto į liftą, jos žingsniai skardžiai 
aidėjo. Barbara pasakė: 

— Atrodytų, lyg jie ten Meidstone laikytų ją šaldytuve ir 
tik ypatingom progom atšildytų. 

— Man atrodo, kad jos profesija sunki ir kad ji dirba var- 
ginantį darbą. 

Jis grįžo į savo vietą ir ėmė vartyti popierius. Barbara 
klastingai žvilgtelėjo į jį. 

— Po šimts plynių. Ar jinai jums patiko? Ji gana graži ir, 
prisipažįstu, kai pirmąsyk pamačiau ją čia sėdint, pagalvo- 
jau, kadjūs... Na, jūs atspėjot, ar ne? Bet ar jinai tikrai jums 
patiko? 

— Iš manęs nereikalaujama, kad man ji patiktų, - atsakė 
Linlis. - Iš manęs tik reikalaujama dirbti su ja. Ir su jumis 
taip pat. Taigi ar pradėsim? 

Jis pademonstravo savo viršenybę, ką retai darydavo. 
Barbara norėjo dėl to burbėti, bet ji žinojo, kad lygus jo 1r 
Arderi rangas reiškė, kad jie eis ranka rankon, jeigu reika- 
lai taps painūs. Nebuvo jokio preteksto ginčytis. Todėl ji 
pasakė: 

— Gerai. 

Jis ėmėsi raporto. 

— Turim keletą įdomių faktų. Remiantis pradiniu rapor- 
tu, Flemingas mirė trečiadienio vakarą arba ketvirtadienį 
anksti rytą. Dabar jie mano, kad tai įvykę tarp vidurnakčio 
ir trečios valandos. — Valandėlę jis skaitė, paskui pieštuku 
kažką pasižymėjo raporte. - Rastas buvo šįryt be penkioli- 
kos vienuolika, tuo metu, kai atvyko Didžiojo Springberno 
policija 17 sugebėjo patekti į kotedžą. 

— Kodėl tai įdomu? 

— Kadangi — pirmas įdomus faktas —- nuo trečiadienio va- 
karo iki penktadienio ryto niekas nepranešė, kad Flemin- 
gas dingęs. 

— Gal jis buvo išvykęs keletui dienų, kad pabūtų vienas. 

— Tai veda mus prie antro įdomaus fakto - vykdamas bū- 
tent į tą kotedžą Springberne, jis neieškojo vienatvės. Čia 
gyveno moteris, Gabriela Peten. 

— Kas ji tokia? 

— Ji Hju Peteno žmona. 

— Kuris yra?.. 

— Bendrovės „Energijos šaltinis“ direktorius. Jie šįmet 
finansuoja vasaros žaidynes su Australija. O ji, - Gabriela, 
jo Žmona, - dingo. Bet jos automobilis garaže prie kotedžo. 

— Ką tau tai sako? 

— Mes turim įtariamąjį? 

— Sakyčiau, labai galimas daiktas. 

— Ar pagrobimą? 

Jo mojavimas delnu pirmyn ir atgal turėjo sakyti - aš t1k- 
7a1 nežinau. 

Kalbėjo toliau: 

— Įdomus trečias faktas. Nors Flemingas buvo rastas mie- 
gamajame, tačiau jis buvo, kaip matei, visiškai apsirengęs, 
išskyrus švarką. Ir nei miegamajame, nei visoje sodyboje 
nieko nevyko visą naktį. 

— Jis nebuvo ketinęs likti nakčiai? Gal jį kas partrenkė ir 
atitempė čia, netekusį sąmonės, kad atrodytų, jog jis nu- 
sprendęs pernakvoti. 

— Ir ketvirtas įdomus faktas. Jo žmona ir vaikai gyvena 
Šunų saloje. Bet pats Flemingas gyvena Kensingtone, ir pas- 
kutinius dvejus metus ten praleido. 

— Vadinasi, jie su Žmona išsiskyrę, ar ne? Kodėl tas fak- 
tas toks įdomus? 

— Kadangi jis gyvena Kensingtone su moterimi, kuriai 
priklauso kotedžas Kente. 

— Šita Gabriela Peten? 

— Ne. Dar trečia moteris. Kažkokia, - Linlis braukė pirš- 
tu žemyn per puslapį, - Mirjama Vaitlo. 

Barbara užkėlė kulkšnį ant vienos kojos kelio ir ėmė žaisti 
su savo aukštakaklio sportinio kostiumo raišteliu. 

— Užsiėmęs tipas šitas Flemingas, kai nežaidžia kriketo. 
Žmona Šunų saloje, meilužė Kensingtone? 

— Atrodo. 

— Tai kodėl jis buvo Kente? 

— Čia ir yra klausimas, - pasakė Linlis. Jis atsistojo. — 
Pradėsim ieškoti atsakymo. 


4 skyrius 


5, tefordšyr Terasoje namai bu- 
vo išsidėstę palei pietinį Kempden Hilo šlaitą ir atspindėjo 
Viktorijos epochos architektūros apogėjų šiaurinėje Ken- 
singtono dalyje. Jie buvo klasikinio itališko stiliaus, su ba- 
liustradomis, erkeriais, dantytomis atbrailomis ir kitomis 
balto gipso puošmenomis, puošiančiomis tuos namus, ku- 
rie, neturėdami jų, būtų tik neišvaizdūs, solidūs pilkų plytų 
statiniai. Už juodų kaltinių geležies tvorų jie rikiavosi palei 
siaurą gatvę monotoniškai oriai ir iš išorės vienas nuo kito 
skyrėsi tik ant palangių ir loveliuose augančiomis gėlėmis. 

18-0 namo erkeryje trijuose loveliuose augo tankūs, iš- 
keroję jazminai. Priešingai negu dauguma kitų gatvės na- 
mų, 18-0 numerio namas nebuvo paverstas daugiabučiu. 
Prie jo nebuvo lentelės su skambučiais, tik vienas varpe- 
lis, kuriuo Linlis ir Heivers paskambino prabėgus gal dvi- 
dešimt penkioms minutėms po to, kai inspektorė Arderi 
juos paliko. 

— Tegu galas, - Heivers pasuko galvą gatvės link. - Su- 
skaičiavau tris BMW, du „Reindž Roverius“, vieną „Jagu- 
arą“ ir vieną „Koup de Vilį“. 

— „Koup de Vilį“? — nustebo Linlis ir atsigręžęs pažiūrė- 
jO į gatvę, kurioje nuo Viktorijos epochos žibintų krito gels- 
va šviesa. - Gal Čakas Beris* čia netoliese gyvena? 


* Čakas Beris (Chuck Berry, 1926) - populiarus Amerikos dainininkas 
tr gitaristas, turėjęs įtakos „Bitlams“. 

Heivers išsišiepė: 

— O aš maniau, kad jūs niekada nesiklausot rokenrolo. 

— Kai kuriuos dalykus, seržante, sužinai telepatijos būdu 
ar turėdamas ryšį su paprasta kultūra, kuri gudriai įsiskver- 
bia į tavo žinias. Aš tai vadinu sublimuojamąja asimiliaci- 
ja. - Jis pažvelgė į pusapvalį langą viršum durų. Pro jį skli- 
do šviesa. - Juk skambinot jai, ar ne? 

— Prieš pat mums išvykstant. 

— Ir pasakėt? 

— Kad norim su ja pasikalbėti apie kotedžą ir gaisrą. 

— Tai kurgi... 

Už durų ryžtingas balsas paklausė: 

— Kas ten? 

Linlis prisistatė pats ir pristatė savo seržantę. Jie išgir- 
do rakinant spyną. Durys staigiai atsivėrė ir prieš juos iš- 
dygo žila moteris, elegantiškai apsirengusi prigludusia mė- 
lyna suknia ir priderintu švarku, ilgumo beveik sulig jos suk- 
nele. Madingi akiniai dideliais apsodais blyksėjo šviesoje, 
kai ji žvilgčiojo į Linlį ir Heivers. 

— Mes atvykom pasimatyti su Mirjama Vaitlo, - tiesda- 
mas moteriškei savo pažymėjimą, pasakė Linlis. 

— Taip, - pasakė ji. - Žinau. Aš ir esu Mirjama Vaitlo. Pra- 
šom įeiti. 

Linlis greičiau pajuto, negu pamatė, kaip seržantė Hei- 
vers skubiai dirstelėjo į jį. Žinojo, kad ji galvoja lygiai taip 
kaip ir jis: sprendžia, ar jiems dera pakeisti s4vo ankstes- 
nes išvadas apie Keneto Flemingo ir moters, su kuria jis 
gyveno, santykių pobūdį. Mirjama Vaitlo, nors gražiai apsi- 
rengusi ir susitvarkiusi, atrodo, buvo bebaigianti septintą 
dešimtį, daugiau nei trisdešimt metų vyresnė už Kenetą, 
mirusį vyriškį. Šiais laikais terminas gyventi kartu turėjo 
neabejotiną prasmę. Ir Linlis, ir Heivers nė nesusimąstę 
taip pagalvojo. Šiek tiek pasidygėjęs pats savimi, Linlis su- 
prato, kad tai nebuvo pats akivaizdžiausias ženklas, rodan- 
tis, kaip jiems klostysis tolesnė bylos eiga. 

Mirjama Vaitlo pasitraukė nuo lauko durų ir pakvietė juos 
į prieangį. 

— (zal užlipsim į svetainę? — ir nuvedė juos koridoriumi 
ligi laiptų. - Ten dega židinys. 

Židinys pravers, pagalvojo Linlis. Nepaisant metų laiko, 
namo viduje atrodė tik keliais laipsniais šilčiau negu milži- 
niškame šaldytuve. 

Mirjama Vaitlo, matyt, suprato jo mintis, nes grįžtelėjusi 
pasakė: 

— Mudu su velioniu vyru įsivedėm centrinį šildymą tada, 
kai mano tėvą, bebaigiantį septintą dešimtį, ištiko insultas. 
Aš nedaug juo tesinaudoju. Matyt, esu panašesnė į savo tė- 
vą, negu būčiau maniusi. Išskyrus elektrą, kurią jis galiau- 
siai pripažino tik po Antrojo pasaulinio karo, jis norėjo, kad 
namas išliktų toks, kokį buvo pastatę jo tėvai 1870 metais. 
Žinau, tai sentimentalu. Bet ką padarysi. 

Linlis nepastebėjo, kad jos tėvo norų kokiu nors atžvil- 
giu būtų nepaisoma. Įžengdamas į Stefordšyr Terasos 18-0 
namo vestibiulį, jauteisi lyg patekęs į laiko kapsulę, pilną 
Viljamo Moriso* sienų apmušalų: daugybė reprodukcijų ant 
sienų, persiški kilimai ant grindų, buvusių dujinių žibintų 
mėlyni gaubtai dabar dengė lempas, stovėjo pliušu apklotas 
židinys, kurio centre karojo bronzinis gongas. Buvo labai 
keista. 

Anachronizmo pojūtis dar labiau sustiprėjo ėmus kopti 
laiptais: iš pradžių sienos su nublukusiomis medžioklės sce- 
nų reprodukcijomis, o toliau, už mezonino, visa siena įrė- 
mintų karikatūrų iš humoristinio žurnalo Punch. Jos buvo 
sukabinėtos pagal metus, pradedant nuo 1858-ųjų. Linlis iš- 
girdo, kaip apsižvalgiusi atsiduso Heivers: „Jėzau“. Matė, 
kaip ji visa virpa, ir žinojo, kad ne nuo šalčio. 

Kambarys, į kurį juos įvedė Mirjama Vaitlo, galėjo būti 
arba nuostabi dekoracija televizijos kostiumų dramai, arba 


Viljamas Morisas (William Morris, 1834-1890) - kūrė raštus sienų ap- 
mušalams. 

Viktorijos epochos salono reprodukcija. Jame buvo du kok- 
lių Židiniai su paauksuotais venecijietiškais veidrodžiais vir- 
šuje, o prieš veidrodžius buvo patupdyti paauksuotos bron- 
zos laikrodžiai, etruskų vazos ir mažos bronzinės skulptū- 
rėlės, vaizduojančios Merkurijų, Dianą ir besigalynėjančius 
nuogus vyriškius. Tolimesniajame iš dviejų židinių degė ug- 
nis, ir Mirjama Vaitlo nuėjo prie jo. Einant pro nedidelį for- 
tepijoną, šilkinės skraistės, kuria jis buvo uždengtas, kraš- 
tas užkliuvo už jos žiedo. Ji stabtelėjo, kad atpainiotų, išly- 
gintų skraistę ir tiesiau pastatytų vieną iš daugybės 
fotografijų, kurios sidabriniais rėmeliais stovėjo ant forte- 
pijono. Tai buvo ne tiek kambarys, kiek kliūčių ruožas iš 
kutų, aksomo, džiovintų gėlių puokščių, ratukinių krėslų ir 
mažyčių suolelių, kurie kėsinosi pargriauti žemėn neatidų 
žmogų. Linlis, tarp kitko, pagalvojo, ar čia kartais negyve- 
no kokia panelė Havišem. Ir vėl, tarsi skaitytų jo mintis, 
ponia Vaitlo tarė: 

— Prie tokių dalykų, inspektoriau, pripranti. Kai buvau 
vaikas, man tai atrodė lyg kokia užkerėta vieta. Visi tie in- 
triguojantys daikteliai, į kuriuos galėjau žiūrėti, apie kuriuos 
galėjau galvoti ir kurti istorijas. Kai namai atiteko man, ne- 
galėjau prisiversti juos pakeisti. Prašau. Sėskitės. 

Ji pasirinko krėslą, aptrauktą žaliu aksomu. Rankos mostu 
parodė jiems krėslus netoli anglimi kūrenamo židinio, iš ku- 
rio sklido kaitra. Krėslai buvo gilūs ir minkštai apmušti. Į 
juos ne atsisėsdavai, bet grimzte nugrimzdavai. Šalia ratu- 
kinės kėdės stovėjo trikojis stalelis, ant jo buvo pastatytas 
grafinas ir nedidelės taurės ilgomis kojelėmis. Viena jų bu- 
vo puspilnė. Mirjama Vaitlo gurkštelėjo, sakydama: 

— Aš visada gerdavau cheresą po vakarienės. Žinau, tai 
nusižengimas geram tonui. Labiau derėtų brendis ar konja- 
kas. Bet niekada jų nemėgau. Ar norėtumėt chereso? 

Linlis atsisakė. Heivers atrodė taip, lyg mielai būtų pa- 
sinaudojusi proga išgerti škotiško viskio, jei būtų pasiūlyta. 

Tačiau ji papurtė galvą, panardino ranką į savo rankinę ir 
išsitraukė užrašų bloknotą. 

Linlis paaiškino poniai Vaitlo, kaip byla bus nagrinėjama, 
koordinuojant ją iš dviejų vietovių —- Kento ir Londono. Pa- 
sakė inspektorės Arderi pavardę. Įteikė ir vieną savo kor- 
telę. Ji paėmė, perskaitė ir apvertė. Pasidėjo greta taurės. 

— Atleiskit, —- pasakė. — Aš ne visai suprantu. Ką turit gal- 
voje —- „koordinuojant“? 

— Ar jūs nesikalbėjot su Kento policija? —- paklausė Lin- 
lis. —- Ar su gaisrininkais? 

— Kalbėjausi su gaisrininkais. Kažkuriuo metu po pietų. 
Neprisimenu to pono pavardės. Jis skambino man į darbą. 

— Kur? —- Linlis matė, kaip Heivers pradėjo rašyti. 

— Spaustuvėje. Stepnyje. 

Čia Heivers pakėlė galvą. Mirjama Vaitlo neatrodė pri- 

klausanti Stepnio rajonui ir dirbanti spaustuvėje darbi- 
ninke. 
— Vaitlo spaustuvė, - paaiškino ji. - Aš jai vadovauju. Įki- 
šusi ranką į kišenę išsitraukė nosinę, o paskui, laikydama ją 
delne, sugniaužė pirštais. — Ar negalėtumėt man tiksliai pa- 
sakyti, kas vyksta? 

— Kas jums ligi šiol buvo pranešta? - pasidomėjo Linlis. 

— Ponas iš gaisrininkų brigados sakė, kad būta gaisro ko- 
tedže. Sakė, kad jiems tekę įsilaužti pro duris. Jie radę, kad 
ugnis užgesusi ir nepadaryta daug žalos, tik dūmai ir suo- 
džiai. Norėjau važiuoti ir pati pažiūrėti, bet jis perspėjo, kad 
jie užantspaudavę kotedžą ir aš negalėsianti patekti į vidų, 
kol baigsis tyrimas. Paklausiau jo, kodėl reikia tyrimų, jei- 
gu gaisras užgesintas. Paklausė, kas gyveno kotedže. Pasa- 
kiau. Jis padėkojo ir padėjo ragelį. - Ji ir toliau maigė nosi- 
nę delne. - Dusyk skambinau ten po pietų. Niekas man nie- 
ko nepaaiškino. Kiekvieną kartą klausinėjo mano pavardės 
1r telefono, sakė — labai ačiū ir kad tuojau pranešią, kai tik 
būsią kokių naujienų. Ir nieko daugiau. O dabar jūs čia ir... 
Prašau. Kas nutiko? 

— Sakėt jiems, kad moteris, pavarde Gabriela Peten, gy- 
veno kotedže, - priminė Linlis. 

— Gyvena. Ponas, kuris skambino, klausė, kaip rašoma 
jos pavardė. Klausė, ar dar kas negyvena drauge su ja. Pa- 
sakiau, kad, kiek man žinoma, negyvena. Gabriela ten apsi- 
gyveno, ieškodama vienumos, ir negaliu įsivaizduoti, kad ji 
būtų nusiteikusi linksmintis. Paklausiau to pono, ar Gab- 
rielai nieko nenutiko. Jis sakė pranešiąs man, kai tik suži- 
nosiąs. - Ji pakėlė ranką su nosine prie vėrinio, kurį nešio- 
jo. Vėrinys buvo auksinis, sudarytas iš smulkių grandžių. 
Auskarai buvo priderinti. —- Kai tik sužimos14s, — susimąsčiusi 
pakartojo ji. - Kaip jis gali nežinoti?.. Ar ji sužeista, inspek- 
toriau? Ar dėl to jūs atvykot? Ar Gabriela ligoninėje? 

— Gaisras kilo valgomajame, - pasakė Linlis. 

— Tiek aš žinau. Ar dėl kilimo? Gabriela mėgsta ugnį, ir 
jeigu kokia kibirkštis išlėkė iš židinio, kol ji buvo kitam kam- 
bary... || 

— Iš tikrųjų tai buvo cigaretė krėsle. Prieš keletą naktų. 

— Cigaretė? 

Mirjama Vaitlo nudelbė akis. Veido išraiška pasikeitė. At- 
rodė, kad įsitikinimas, jog gaisrą sukėlė nelemta židinio ža- 
rija, susvyravo. 

Linlis pasilenkė į priekį. 

— Ponia Vaitlo, mes atvykom pasikalbėti su jumis apie 
Kenetą Flemingą. 

— Apie Keną? Kodėl? 

— Nelaimei, jūsų kotedže mirė žmogus. Ir mums reikia 
surinkti informaciją, kad išsiaiškintume, kas nutiko. 

Iš pradžių ji net nekrustelėjo. Paskui ėmė judėti tik no- 
sinę laikantys pirštai - susuko dar vieną kietą ritinėlį palei 
nosinės kraštą. 

— Mirtis? Bet gaisrininkai to nesakė. Paklausė, kaip ra- 
šyti jos pavardę. Žadėjo pranešti, kai tik žinos... O dabar 
jūs sakot, kad jie visą laiką žimoję... — Ji giliai įkvėpė. - Ko- 
dėl jie man nepasakė? Paskambino telefonu ir net nesiteikė 

pasakyti, kad kažkas mirė. M17e?7 Mano kotedže. O Gabrie- 
la... Ak, Dieve mano, turiu pranešti Kenui. 

Jos žodžiuose Linlis išgirdo nuskambant priblokštos ta- 
no žmonos iš Inverneso balso aidą. Ką, mūsų namuose? 

Linlis pasakė: 

— Mirė žmogus, ponia Vaitlo, tačiau mirė ne Gabriela 
Peten. 

— Ne Gabriela?.. - Žvilgsnį nuo Linlio ji nukreipė į Hei- 
vers. Suakmenėjo savo krėsle, tarsi staiga suvokusi, kad ją 
ištiks kažkas siaubinga. — Tai štai kodėl tas ponas norėjo 
žinoti, ar dar kas nors gyveno su ja. -Ji nurijo seiles. - Kas? 
Sakykit. Meldžiu. 

— Deja, turiu pasakyti, kad tai Kenetas Flemingas. 

Jos veidas staiga tapo visiškai bereikšmis. O po to - pri- 
blokštas. Paklausė: 

— Kenas? Neįmanoma. 

— Deja, taip. Mes oficialiai nustatėm lavono tapatybę. 

— Kas patvirtino? 

LS 
Šš Ne, - nesutiko ji. Jos veidas sparčiai blyško. - Įvyko 
klaida. Keno nėra Anglijoje. | 

— Jo žmona atpažino lavoną šiandien po pietų. 

— Negali būti. Negali būti. Kodėl manęs nepakvietė?.. - Ji 
siekė Linlio. Pasakė: - Keno čia nėra. Jis išvykęs su Džimiu. 
Jie buriuoja... Jie išplaukė buriuoti. Jie išvyko trumpų atos- 
togų... Jie buriuoja ir aš negaliu prisiminti... Kur jis?.. Kur? 

Ji vargais negalais atsistojo, tarsi stovėdama tiesiai galė- 
tų geriau galvoti. Pažvelgė į kairę, į dešinę... Akys stojo 
stulpu. Ji krito ant grindų, nuversdama trikojį staliuką ir 
gėrimą ant jo. 


Heivers susikeikė: 

— Po galais! 

Krištolinis grafinas ir taurės išlakstė į šalis. Gėrimas 1š- 
siliejo ant persiško kilimo. Tvokstelėjo saldus, į medų pa- 
našus chereso kvapas. 

Linlis pašoko vienu metu su ponia Vaitlo, tačiau nespėjo 
jos sulaikyti. Jis skubiai pripuolė prie sukniubusio kūno. Pa- 
tikrino pulsą, nuėmė akinius ir pakėlė akių vokus. Paėmė 
jos delną tarp savųjų. Oda atrodė lipni ir šalta. 

— Suieškok kur nors antklodę, - paliepė Linlis. - Viršuje 
turi būti miegamieji. 

Išgirdo, kaip Heivers išdūmė iš kambario. Bildėdama 
užlėkė laiptais į viršų. Jis nuavė poniai Vaitlo batus, pri- 
traukė artyn vieną iš mažųjų suolelių kojoms ir užkėlė jai 
pėdas. Vėl patikrino pulsą. Buvo stiprus. Alsavimas nor- 
malus. Jis nusivilko savo smokingo švarką ir ją užklojo. 
Trynė jai rankas. Seržantei Heivers įpuolus į kambarį su 
žalsvu lovos uždangalu glėbyje, ponios Vaitlo vokai suvir- 
pėjo. Kakta susiraukšlėjo, o į pjūvį panaši linija tarpuakyje 
pagilėjo. 

— Jums nieko nenutiko, —- paaiškino Linlis. - Buvot nual- 
pusi. Gulėkit ramiai. 

Vietoj švarko užklojo ją lovos užtiesalu, kurį Heivers tik- 
riausiai buvo nutraukus: nuo kokios lovos viršuje. Pastatė į 
vietą trikojį staliuką, o seržantė surinko taures bei grafirią, 
paėmusi pakelį popierinių nosinaičių iššluostė bent dalį che- 
reso, kuris, išsiliejęs Gibraltaro sąsiaurio pavidalu, susigė- 
rė į kilimą. 

Net užklota ponia Vaitlo drebėjo. Vienos rankos pirštai 
išlindo iš po uždangalo. Ji sugniaužė jo kraštą. 

— Gal jai ko nors atnešti? — pasiteiravo Heivers. - Van- 
dens? Viskio? 

Ponios Vaitlo lūpos ėmė trūkčioti, kai ji pabandė kalbėti. 
Akis ji įsmeigė į Linlį. Jis delnu uždengė jai pirštus ir pasa- 
kė savo seržantei: | 

— Man regis, jai nieko bloga. — O poniai Vaitlo: - Tik ra- 
miai gulėkit. 

Jos akys stipriai užsimerkė. Alsavimas trūkčiojo, bet at- 
rodė, kad tai greičiau grumtynės su savo emocijomis, o ne 
fizinės krizės požymis. 

Heivers įmetė į ugnį dar keletą anglių. Ponia Vaitlo pa- 
kėlė ranką sau prie smilkinio. 

— Galva, - sukuždėjo ji. - Dieve. Kaip kūjais. 

— Gal paskambinti jūsų gydytojui? Galėjot smarkiai susi- 
trenkti. 

Ji silpnai papurtė galvą. 

— Užeina ir praeina. Migrena. - Akys pritvinko ašarų, ji 
išplėtė jas, tarsi nenorėdama, kad ašaros pasipiltų. 

— Kenas... jis žinojo. 

— Žinojo? 

— Ką daryti. - Jos lūpos atrodė išdžiūvusios. Oda suskel- 
dėjusi lyg sena porceliano glazūra. - Mano galva. Jis žinojo. 
Visada sugebėdavo numalšinti skausmą. 

Tačiau ne šitą skausmą, pagalvojo Linlis. Pasakė: 

— Ar jūs, ponia Vaitlo, viena šiuose namuose? - Ji linkte- 
lėjo. - Gal kam paskambinti? - Jos lūpos be garso ištarė žo- 
dį ne. - Seržantė gali su jumis likti per naktį. 

Jos ranka papurtė užtiesalą atsisakymą reiškiančiu 
mostu. 

— Man... man... - Ji smarkiai sumirksėjo. - Man... ne- 
trukus bus visai gerai, —- pasakė ji, nors balsas buvo silpnas. — 
Prašau man atleisti. Labai apgailestauju. Tas šokas. 

— Neatsiprašinėkit. Viskas gerai. 

Jie laukė tylėdami. Tylą drumstė tiktai degančių anglių 
šnypštimas ir kelių laikrodžių tiksėjimas kambaryje. Linlis 
jautėsi slegiamas iš visų pusių. Norėjo atplėšti nudažytus 
spalvotų stiklų langus. Tačiau nepajudėjo iš vietos ir vieną 
ranką tebelaikė poniai Vaitlo ant peties. 

Ji ėmė keltis. Seržantė Heivegs priėjo prie jos. Abu su 
Linliu pasodino senyvą moterį, o paskui padėjo atsistoti. Ji 
svyravo. Prilaikydami už alkūnių, nuvedė iki minkšto krės- 
lo. Seržantė Heivers padavė jai akinius. Linlis po ratukiniu 
krėslu rado jos nosinę ir atidavė jai. Apgaubė pečius lovos 
užtiesalu. 

Ji atsikrenkštė ir padėkojo. 

— Ačiū, - ištarė gana oriai. Užsidėjo akinius ir apsitampė 
savo drabužius. Paskui atsargiai pasakė: — Jeigu nepriešta- 
rausit... Norėčiau atgauti savo batus. - Ir laukė nekalbėda- 
ma, iki kol apsiavė. O kai prašneko, drebančius dešinės ran- 
kos pirštus laikė prispaudusi prie smilkinio, mėgindama 
įvertinti tą tvinksėjimą, kurį jautė galvoje. Ramiu balsu pa- 
klausė: — Ar jūs tikri? 

— Kad tai Flemingas? 

— Jei kilo gaisras, gali būti, kad kūnas... — Ji sučiaupė 
lūpas taip kietai, kad net odoje pasirodė dantų įspaudai. — 
Juk galėjo įvykti klaida, ar ne? 

— Jūs užmiršot. Ten buvo ne toks gaisras, — paaiškino Lin- 
lis. - Jis neapdegė. Lavonas tik pakeitė spalvą. - Kai ji krūp- 
telėjo, jis skubiai pridūrė, norėdamas ją nuraminti: - Nuo 
anglies monoksido. Dūmų inhaliacija. Jo oda turėjo tamsiai 
parausti. Bet tai negalėjo sukliudyti žmonai jį atpažinti. 

— Niekas man nesakė, - tarė ji vangiai. —- Niekas net ne- 
paskambino. 

— Paprastai policija pirmiausia praneša šeimai. Šeima pa- 
„lima. 

— Šeima, - pakartojo ji. - Taip, žinoma. 

Linlis atsisėdo į jos vietą ratukiniame krėsle, kai ser- 
žantė Heivers grįžo į savo seną vietą ir paėmė užrašų blok- 
notą. Ponios Vaitlo veido spalva vis dar buvo labai prasta, ir 
Linlis svarstė, kiek ji galės ištverti klausinėjama. 

Ji įsistebeilijo į persiško kilimo raštą. Kalbėjo lėtai, tary- 
tum jai reiktų laiko kiekvienam faktui prisiminti, prieš jį 
konstatuojant. 

— Kenas sakė, kad vąžiuoja... į Graikiją. Kelias dienas 
paburiuoti Graikijoje. Su sūnumi. 

— Sakėt, su Džimiu. 

— Taip. Sūnus. Džimis. Jo gimtadienio proga. Štai dėl ko 
Kenas pertraukė treniruotes. Jis... jie abu turėjo išskristi 
iš Getviko. 

— Kada tai buvo? 

— Trečiadienio vakarą. Jis prieš daugelį mėnesių buvo su- 
planavęs. Tai buvo gimtadienio dovana Džimiui. Tik juodu 
važiavo. 

— Ar jūs tikra dėl kelionės? Ar tikra, kad ketino išvykti 
trečiadienio vakarą? 

— Padėjau jam nunešti daiktus į automobilį. 

— Į taksi? 

— Ne. Į jo automobilį. Sakiau, kad nuvešiu jį į oro uostą, 
bet jis tą automobilį turėjo vos kelias savaites. Vis rasdavo 
dingstį juo važiuoti. Turėjo pasiimti Džimį, o paskui abu ke- 
tino išvykti. Tik juodu. Laivu. Aplink salą. Porai dienų, nes 
nebetoli tarptautinės varžybos. - Ašaros užplūdo jai akis. Ji 
prispaudė nosinę ir atsikrenkštė. — Atleiskit. 

— Nieko. Viskas gerai. - Linlis luktelėjo akimirką, ko! ji 
stengėsi atgauti savitvardą. Paklausė: - Kokį automobilį jis 
turėjo? 

— „Lotus“. 

— Modelis? 

— Nežinau. Buvo senas. Atnaujintas. Žibintai kaip ankštys. 

— „Lotus-7“? : 

— Buvo žalias. 

— Kotedže nebuvo jokio „Lotus“. Tik „Aston Martinas“ 
garaže. 

— Tai tikriausiai Gabrielos, — pasakė ji. Patraukė nosinę 
žemyn, kad prispaustų ją prie viršutinės lūpos. Kalbėjo pro 
delną. Akis vėl užtvindė ašaros. - Negaliu įsivaizduoti, kad 
jis miręs. Buvo čia trečiadienį. Mes drauge anksti pavaka- 
rieniavom. Kalbėjomės apie spaustuvę. Kalbėjom apie šios 
vasaros tarptautines varžybas. Apie Australijos kamuolį pa- 
duodantį žaidėją, mėgstantį staigius posūkius. Koks tai bū- 
tų iššūkis mušėjui. Kenas jaudinosi, ar jį vėl išrinks į Angli- 
jos komandą. Jį kiekvieną kartą, kai prasideda atranka, kan- 
kina dvejonės. Aš jam sakiau, kad jo būgštavimai juokingi. 
Jis toks puikus žaidėjas. Niekada nepraranda formos. Kodėl 
jis turėtų jaudintis, kad jo gali neišrinkti. Jis yra... Esama- 

sis laikas. O Dieve. Aš vartoju esamąjį laiką. Dėl to, kad 
jis... buvo... Prašau man atleisti. Jei galit. Prašau. Jei tik 
įstengčiau susiimti. Aš privalau neištižti. Man negalima. Vė- 
liau. Vėliau galėsiu ištižti. Man negalima. Vėliau. Vėliau ga- 
lėsiu sau leisti. Yra dalykų, kuriais reikia pasirūpinti. Aš tą 
žinau. Tikrai žinau. 

Linlis išvarvino kelis šaukštus grafine likusio chereso. 
Padavė jai stiklinę ir palaikė jos ranką, kad nedrebėtų. Ji 
išgėrė it vaistus. 

— Džimis, - paklausė ji. - Ir jo nebuvo kotedže? 

— Tiktai Flemingas. 

— Tiktai Kenas. - Jos žvilgsnis nukrypo į židinį. Linlis 
matė, kaip ji ryja ašaras, kaip įsitempia jos pirštai, o paskui 
atsileidžia. 

— Kas yra? — paklausė jis. 

— Nieko. Tai nėmaž nesvarbu. 

— Palikit man tai spręsti, ponia Vaitlo. 

Ji apsilaižė. 

— Džimis laukė, kad tėvas jį pasiimtų į lėktuvą trečiadie- 
nio vakarą. Jeigu Kenas nepasirodė, jis būtų čia paskambi- 
nęs, kad sužinotų, kas atsitiko. 

— Ir jis nepaskambino? 

— Ne. 

— Jūs buvot čia, namie, kai Flemingas išvyko trečiadie- 
nio vakarą? Jūs pati nebuvot išėjus? Net porai minučių? Ga- 
lėjot neišgirsti telefono skambučio? 

— Buvau čia. Niekas neskambino. - Jos akys, jai ištarus 
paskutinį žodį, dar labiau išsiplėtė. —- Ne. Buvo ne visai taip. 

— Kažkas skambino? 

— Anksčiau. Prieš pat vakarienę. Kenui, ne man. 

— Ar žinot kas? 

— Gajus Molisonas. 

Ilgametis Anglijos komandos kapitonas, pagalvojo Lin- 
lis. Nieko keisto, kad jis skambina Flemingui. Bet laikas 
buvo keistas. 


Lošimas iš pelenų 89 


— Ar girdėjot, kuo baigėsi Flemingo pokalbis? 

— Aš pakėliau ragelį virtuvėje. Kenas kalbėjosi pusryčių 
kambaryje. 

— Ar klausėtės? 

Nusigręžusi nuo ugnies, ji pažvelgė į jį. Atrodė pernelyg 
išsekusi, kad klausimas galėtų ją įžeisti. Tačiau vis dėlto 
jos tonas buvo santūrus, kai ji atsakė: 

— Žinoma, ne. 

— Net prieš padėdama ragelį? Net nė vienos akimirkos, 
kad įsitikintumėt, jog Flemingas atsiliepė? Tą padaryti bū- 
tų visai natūralu. 

— Išgirdau Keno balsą, paskui - Gajaus. Ir viskas. 

— Sakant?.. 

— Nesu tikra. Kažką... Kenas pasakė „alio“. O Gajus — 
kažką apie vaidą. 

— Apie ginčą tarp jų? 

— Kalbėjo kažką, kad nori atsiimti pelenus. Lyg 1r: „Mes 
norim atgauti tuos nelemtus pelenus, ar ne? Ar negalim už- 
miršti vaido ir imtis reikalo“. Tai buvo varžybų pokalbis. 
Nieko daugiau. 

— O vaidas? 

— Nežinau. Kenas nesakė. Manau, kad tai susiję su kri- 
ketu, galbūt su Gajaus įtaka atrankai. 

— Kiek truko pokalbis? 

— Jis atėjo į virtuvę po penkių minučių, gal po dešimties. 

— Ar tada nieko apie tai nesakė? Arba per vakarienę? 

— Nieko. 

— Ar neatrodė pasikeitęs po pokalbio su Molisonu? La- 
biau susijaudinęs, susimąstęs? 

— Visai ne. 

— O paskutinėmis dienomis? Paskutiniąją savaitę? Ar 
jums neatrodė pasikeitęs? 

— Pasikeitęs? Ne. Buvo toks pat kaip ir visada. - Ji pa- 
kreipė galvą. - Kodėl? Kodėl klausiat, inspektoriau? 

Linlis svarstė, kaip geriausiai atsakyti į tą klausimą. Da- 
bar policija turėjo pranašumą, žinodama tai, ką tik padegė- 
jas galėjo žinoti. Atsargiai pasakė: 

— Yra kai kas keista, susiję su gaisru kotedže. 

— Sakėt, cigaretė? Viename iš krėslų? 

— Ar buvo prislėgtas šiomis savaitėmis? 

— Prislėgtas? Žinoma, nebuvo prislėgtas. Sunerimęs, taip, 
dėl to, ar bus išrinktas žaisti Anglijos rinktinėje. Gal kiek 
susirūpinęs dėl išvažiavimo su sūnumi keletui dienų per patį 
treniruočių įkarštį. Bet čia ir viskas. Kodėl turėtų būti pri- 
slėgtas? 

— Ar turėjo asmeninių bėdų? Šeimyninių? Žinom, kad jo 
žmona ir vaikai gyvena atskirai. Ar turėjo su jais keblumų? 

— Ne daugiau negu paprastai. Džimis — vyriausias —- buvo 
Keno rūpesčių priežastis, tačiau kuris šešiolikmetis neke- 
lia rūpesčių savo tėvams? 

— Ar Flemingas būtų palikęs jums laiškutį? 

— Laiškutį? Kodėl? Kokį laiškutį? 

Linlis sėdėdamas palinko į priekį: 

— Ponia Vaitlo, mes privalom atmesti savižudybę, prieš 
eidami tolyn bet kokia linkme. 

Jinai įsistebeilijo į jį. Linlis matė, kaip ji bando prasibrauti 
pro emocijų klampynę, sukeltą iš pradžių Flemingo mirties 
šoko, o dabar savižudybės prielaidos. 

— Ar galim patikrinti jo miegamąjį? 

Ji nurijo seiles, tačiau nieko neatsakė. 

— Žiūrėkite į tai, ponia Vaitlo, kaip į būtiną formalumą. 

Ji atsargiai atsikėlė, viena ranka prisilaikydama krėslo 
ranktūrio. Ramiai pasakė: 

— Štai ten, - ir iš kambario nuvedė juos dar vienais laip- 
tais aukštyn. 

Keneto Flemingo kambarys buvo trečiame aukšte lan- 
gais į sodą už namo. Didžiumą kambario užėmė milžiniška 
lova variniais galais, priešais ją, skersai židinį, buvo išskleis- 
ta didelė rytietiška vėduoklė. Kai ponia Vaitlo atsisėdo ant 

vienintelės kambario kėdės, krėslo su atrama galvai, įgrūs- 
to į kampą, Linlis priėjo prie komodos po langu, o Heivers 
atidarė spintą su veidrodžiais. 

— Čia jo vaikai? - paklausė Linlis. Nuo komodos viršaus 
jis ėmė vieną po kitos fotografijas. Iš viso buvo devynios 
kaip pakliūva įrėmintos mėgėjiškos kūdikių, mažų ir dides- 
nių vaikų nuotraukos. 

— Jis turi tris vaikus, - paaiškino ponia Vaitlo. — Tos nuo- 
traukos darytos jiems mažiems esant. 

— Naujų nuotraukų nėra? 

— Kenas norėjo juos nufotografuoti, tačiau Džimis pasi- 
priešindavo, kai tik tėvas išsitraukdavo aparatą. Kaip elgėsi 
Džimis, taip pat elgėsi ir jo brolis su seseria. 

— Buvo trintis tarp Flemingo ir vyresniojo berniuko? 

— Džimiui šešiolika, - ji dar sykį pakartojo jiems. — Tai 
sunkus amžius. 

Linlis negalėjo nesutikti. Šešioliktais jo gyvenimo me- 
tais santykiai su tėvais pablogėjo, ir tai baigėsi tik tada, kai 
jam sukako trisdešimt dveji. 

Daugiau ant komodos viršaus nieko nebuvo, nieko, 1š- 
skyrus muilą, sulankstytą rankšluostį ant praustuvo, nieko 
nebuvo atremta į pagalves ant lovos, kas patrauktų dėmesį, 
išskyrus nušiurusį Greihamo Svifto knygos „Voterlandas“ 
egzempliorių ant stalelio prie lovos. Linlis skubiai jį per- 
vertė. Niekas neiškrito. 

Jis ėmė tikrinti komodą. Pamatė, kad Flemingo būta be 
galo tvarkingo. Kiekvienas megztukas ar sportiniai marški- 
nėliai buvo vienodai sulankstyti. Net kojinės sudėliotos stal- 
čiuje pagal spalvą. Kitoje kambario pusėje seržantė Heivers, 
matyt, priėjo prie tokių pat išvadų, žvelgdama į marškinius, 
surikiuotus ant petukų į eilę; po to ėjo kelnės, paskui švar- 
kai, o apačioje tvarkingai sustatyti stovėjo batai. 

— Po galais, — nusikeikė ji. — Nė siūlelio ne vietoj. Jie kar- 
tais šitaip elgiasi, ar ne, sere? 

— Kaip? — pasiteiravo Mirjama Vaitlo. 

Heivers atrodė taip, lyg apgailestautų prakalbusi. 

— Savižudžiai, - paaiškino Linlis. —- Paprastai jie iš pra- 
džių viską sutvarko. ė 

— Paprastai jie palieka ir laiškutį, ar ne? - pastebėjo po- 
nia Vaitlo. 

— Ne visada. Ypač kai nori, jog savižudybė būtų panaši į 
nelaimingą atsitikimą. 

— Bet tai ir buvo nelaimingas atsitikimas, — pasakė ponia 
Vaitlo. —- Kitaip ir būti negalėjo. Kenas nerūkė. Taigi jeigu 
jis ketino nusižudyti ir padaryti taip, kad būtų panašu į ne- 
laimingą atsitikimą, kam būtų naudojęs cigaretę? 

Kad įtarimą suverstų ant ko nors kito, pagalvojo Linlis. 
Kad būtų panašu į žmogžudystę. Į ponios Vaitlo klausimą jis 
atsakė klausimu: 

— Ką galit pasakyti apie Gabrielą Peten? 

Iš pradžių ponia Vaitlo nieko neatsakė. Atrodė, kad Lin- 
lio klausimo užuominas ji stengiasi įvertinti savaip. 

Ji paklausė: 

— Ką norit Žinoti? 

— Pavyzdžiui, ar ji rūko? 

Ponia Vaitlo dirstelėjo į langą, kur tamsiuose stikluose 
atsispindėjo jie visi. Atrodė, kad bando įsivaizduoti Gabrie- 
14 Peten ir su cigarete, ir be jos. Pagaliau tarė: 

— Čia, šiuose namuose, ji niekada nerūkydavo. Kadangi 
aš nerūkau. Kenas nerūko... nerūkė. Šiaip nežinau. Gal ji ir 
rūkė. 

— Kokie buvo jos santykiai 'su Flemingu? 

— Jie buvo meilužiai. - Pamačiusi pakeltus Linlio antakius, 
pridūrė: - Tai nebuvo plačiai žinoma. Bet aš žinojau. Mes 
apie tai kalbėdavom daugiausia vakarais - Kenas ir aš - ir 
taip darėm nuo tada, kai tarp jų radosi toji situacija. 

— Situacija? 

— Buvo ją įsimylėjęs. Norėjo vesti. 

— O ji? 

— Kartais sakydavo norinti už jo tekėti. 

— Tik kartais? 

— Tai buvo jos maniera. Jai patiko laikyti jį nepasirengu- 
sį. Jie susitikinėjo nuo tada, kai... - Galvodama ranka palie- 
tė savo vėrinį. - Tai buvo kažkada rudenį, kai prasidėjo jų 
romanas. Jis iš pat karto žinojo norįs ją vesti. Ji nebuvo to- 
kia tikra. 

— Ji ištekėjusi, suprantu. 

— Išsiskyrusi. 

— Kai jie pradėjo susitikinėti? 

— Ne. Ne tada. 

— O dabar? 

— Formaliai? - paklausė ji. 

— Ir juridiškai. 

— Ji jau buvo nusisamdžiusi advokatus, kiek man žino- 
ma. Jos vyras turėjo savo. Pasak Keno, jie buvo susitikę 
penkis ar šešis kartus, bet dėl nieko nesusitarė. 

— Tačiau skyrybos buvo neišvengiamos? 

— Iš jos pusės? Gal, bet aš negaliu to pasakyti. 

— Ką sakė Flemingas? 

— Kenas kartais jautė, kad ji tyčia delsia, bet toks jis bu- 
vo... nekantravo kuo greičiau savo gyvenime viską sutvar- 
kyti. Toks jis visada buvo, kai ką nors nuspręsdavo. 

— O savo gyvenime? Ar jis viską buvo sutvarkęs? 

— Buvo pasikalbėjęs su Džyn dėl skyrybų, jeigu jūs tą 
turit galvoje. 

— Kada tai įvyko? 

— Beveik tuo pat metu, Kai Gabriela paliko savo vyrą. 
Praėjusio menesio pradžioje. 

— Ar jo Žmona sutiko skirtis? 

— Inspektoriau, jie jau ketverius metus gyveno atskirai. 
Jos sutikimas iš tiesų nebuvo svarbus. 

— Nepaisant to, ar ji sutiko? 

Ponia Vaitlo dvejojo. Ji sukrutėjo krėsle, jo spyruoklė su- 
girgždėjo. 

— Džyn mylėjo Keną. Norėjo jį susigrąžinti. Tai nepa- 
sikeitė per visus tuos metus, kol jo nebuvo, todėl nejsi- 
vaizduoju, kad kas pasikeitė, kai jis pagaliau prašneko apie 
skyrybas. 

— O ponas Petenas? Ką žinot apie jį? Kur jo vieta visoj 
toj istorijoj? Ar žinojo apie savo žmonos ryšius su Fle- 
mingu? 

— Abejoju. Jie stengėsi būti atsargūs. 

— Bet jeigu ji gyveno jūsų kotedže, - įsiterpė seržantė 
Heivers, atsigręždama nuo spintos, kur nuosekliai peržiū- 
rinėjo Flemingo drabužius, — tai beveik pasako apie situaci- 
ją, ar ne? 

— Kiek žinau, Gabriela niekam neprasitarė, kur ji apsi- 
stojusi. Palikusi Hju, ji turėjo kur nors gyventi. Kenas pa- 
klausė manęs, ar ji galėtų pasinaudoti kotedžu. Aš sutikau. 

— Šitaip jūs tylomis pritarėt jų ryšiams? - paklausė Linlis. 

— Kenas neprašė mano pritarimo. 

— O jei būtų? 

— Jis daugelį metų man buvo kaip sūnus. Norėjau matyti 
jį laimingą. Jeigu jis tikėjo, kad santuoka su Gabriela buvo 
j0 laimės šaltinis, aš neprieštaravau. 

Tai įdomus atsakymas, pagalvojo Linlis. Žodis tikėjo slė- 
pe begalę prasmių. 

Jis pasakė: 

— Ponia Peten dingo. Ar numanot, kur ji galėtų būti? 

— Nė trupučio, nebent būtų grįžusi pas Hju. Ji grasino tą 
padarysianti, kai tik jiedu su Kenu susivaidydavo. Gal ji ir 
padarė taip, kaip žadėjo. 

— Ar jie buvo susikivirčiję? 

— Abejoju. Kai tai atsitikdavo, paprastai mudu su Kenu 
viską aptardavom. 

— Jie dažnai kivirčydavosi? 

— Gabriela mėgsta, kad viskas būtų taip, kaip nori ji. Ke- 
nas taip pat. Kartais jiems būdavo sunku rasti kompromisą. 
Štai ir viskas. - Atrodė, jog ji pamatė, kur krypsta klausi- 

mai, nes pridūrė: - Iš tiesų jūs negalit manyti, kad Gabrie- 
la... Tai visai neįmanoma, inspektoriau. 

— Kas žinojo, kad ji kotedže, išskyrus jus ir Flemingą? 

— Be abejo, kaimynai turėjo žinoti. Laiškanešys. Pieni- 
ninkas. Žmonės iš Mažojo Springberno, jeigu ji nueidavo į 
kaimą. 

— Turiu galvoje čia, Londone. 

— Niekas, - atsakė ji. 

— Išskyrus jus. 

Jos veidas buvo rūstus, bet ji neatrodė įsižeidusi. 

— Taip, - atsakė. — Niekas, išskyrus mane. Ir Keną. 

Ji susidūrė su Linlio žvilgsniu, tarsi lauktų kaltinimo 
1r tikėtųsi, kad jis jį pateiks. Linlis nieko nepasakė. Ji tei- 
gė, kad Kenetas Flemingas buves jai lyg sūnus. Jis mąstė 
apie tai. 

— Štai čia kai kas yra, - prašneko seržantė Heivers. Ji 
atskleidė siaurą aplanką, kurį buvo išėmusi iš vieno švar- 
ko kišenės. — Lėktuvo bilietai, - pasakė ji ir pakėlė akis. - 
Graikija. 

— Ar pažymėta skrydžio data? 

Heivers pakėlė bilietus prieš šviesą. Suraukusi kaktą ty- 
rinėjo, kas užrašyta. 

— Štai. Taip. Jie skirti... - Mintyse ji paskaičiavo datą. — 
Praėjusiam trečiadieniui. 

— Jis tikriausiai juos užmiršo, — pasakė ponia Vaitlo. 

— Arba niekada neketino jais pasinaudoti. 

— Bet jo bagažas, inspektoriau, - nesutiko ponia Vaitlo. — 
Jis turėjo savo bagažą. Mačiau, kaip pakavo. Padėjau jam 
nusinešti daiktus į automobilį. Trečiadienį. Trečiadienio va- 
karą. 

Heivers susimąsčiusi tapšnojo bilietais per delną. 

— Gal jis apsigalvojo. Perkėlė kelionę. Atidėjo išvykimą. 
Tai paaiškintų, kodėl jo sūnus neskambino, kai Flemingas 
neatvyko pasiimti jo į kelionę. 

— Bet tai nepaaiškina, kodėl jis susipakavo taip, lyg ke- 

tintų važiuoti, - neatlyžo ponia Vaitlo. - Arba kodėl pasakė 
prieš išvažiuodamas: „Atsiųsiu jums atviruką iš Mikonos“. 

— Tai lengva paaiškinti, - atsakė Heivers. - Dėl kažko- 
kios priežasties jis norėjo, kad jūs manytumėt, jog jis vyks- 
ta į Graikiją. Kaip tik tada. 

— O gal jis nenorėjo, kad jūs pagalvotumėt, jog jis pir- 
miausia važiuoja į Kentą, - pridūrė Linlis. 

Jis linktelėjo, kol ponia Vaitlo stengėsi suprasti tą infor- 
maciją. Tam reikėjo pastangų, ir jos žvilgsnis sielvartingai 
blaškėsi. Ji bandė, tačiau nesugebėjo savo veidui suteikti 
išraiškos, bylojančios, jog jos nenustebinusi žinia, kad Fle- 
mingas jai melavęs. 

Lygiai kaip sūnus, pagalvojo Linlis. Jis svarstė, ar Fle- 
mingo melas jį kaip sūnų priartino prie ponios Vaitlo, ar nu- 
tolino. 


K pro šalį plaukia ekskur- 


sijų baržos, jaučiu, kaip mūsų barža truputėlį supasi ir lin- 
guoja ant vandens. Krisas sako, kad aš tik taip įsivaizduo- 
ju, nes anos yra viengubos ir nepalieka jokio kilvaterio, o 
mūsiškė dviguba ir jos pajudinti neįmanoma. Tačiau galiu 
prisiekti, jog jaučiu, kaip vanduo kyla ir leidžiasi. Jeigu aš 
prigulu ir užtamsinu savo kambarį, jaučiuosi, lyg būčiau 
įsčiose. 

Toliau žemyn, Ridžents Parko link, visos baržos viengu- 
bos. Jos ryškiai nudažytos ir išrikiuotos abipus kanalo nely- 
ginant traukinio vagonai. Turistai, traukiantys į Ridžents 
Parką ar Kemden Loką, jas fotografuoja. Jie tikriausiai ban- 
do įsivaizduoti, kaip reikia jaustis gyvenant baržoje miesto 
viduryje. Tikriausiai mano, kad galima visai užsimiršti, jog 
esi miesto centre. 

Mūsų barža nėra dažnai fotografuojama. Krisas pastatė 
ją tokią, kad būtų praktiška, bet ne koketiška, todėl žiūrėti į 
ją per daug nėra ko, bet kaip namai ji gera. Aš didžiumą 
laiko praleidžiu čia, kajutėje. Stebiu Krisą darant eskizus 
savo lipdiniams. Prižiūriu šunis. 

Krisas dar negrįžo iš savo bėgiojimo. Žinojau, kad už- 
truks visą amžinybę. Jeigu jis nuėjo iki parko ir nusivedė 
ten šunis, valandų valandas nesugrįš. Bet jeigu taip yra, par- 
sineš su savim ir pietus, kuriuos parduoda išsineštinai. De- 

ja, tai bus koks nors tandoori*. Užmirš, kad aš jo nemėgstu. 
Nesmerksiu jo už tai. Jam apie daug ką reikia pagalvoti. 

Ir man taip pat. 

Negaliu nematyti jo veido. Tai kažkas, kas vienu metu 
būtų privertę mane šėlti - mintis, kad žmogui, kurio aš net 
nepažįstu, užteko įžūlumo pateikti man etinius reikalavi- 
mus, prašyti, dievaži, kad aš turėčiau principus. Bet, keis- 
ta, šis neištartas prašymas suteikė man patį geriausią ra- 
mybės pojūtį. Krisas sakytų, tai dėl to, kad aš pagaliau ra- 
dau sprendimą ir veikiu juo pasiremdama. Gal jis ir teisus. 
Nepamirškit, aš nepuoselėju minties išpažinti jums savo 
nuodėmes, bet aš vis matau jo veidą - nuolatos matau jo vei- 
dą — ir būtent jo veidas privertė mane susitaikyti su tuo, 
kad jeigu aš pasakysiu esanti atsakinga, turėsiu paaiškinti 
kaip ir kodėl. 

Matot, mano tėvai buvo lyg ir nusivylę manimi, nors kas 
aš buvau ir ką dariau, domino labiau mano motiną negu tėtį, 
tai yra motina labiau reagavo į mano elgesį. Ji prilipdė man 
etiketę: ŠITOKS NUSIVYLIMAS. Kalbėjo nusiplausianti 
rankas. Ir su bėdomis, kurios dėl manęs ją užgriūdavo, su- 
sidorodavo savo įprastu būdu - nusišalindavo. 

Jūs įžvelgiate mano kartėlį, ar ne? Gal jūs manimi ir ne- 
patikėsit, kai pasakysiu, jog ir dabar jo nejaučiu. Bet anuo- 
met jaučiau. Labai stipriai jaučiau. Praleidau vaikystę, ste- 
bėdama, kaip ji bėgioja į susirinkimus ir renka lėšas kokiam 
renginiui, klausydamas: pasakojimų apie vargšus, bet talen- 
tingus mokinius jos penktoje anglų kalbos klasėje ir mėgin- 
dama sustiprinti jos susidomėjimą manimi įvairiausiomis 
priemonėmis, kurios visos pakliūdavo į kategoriją, pavadintą: 
„Olivija vėl nesukalbama“. Tokia aš iš tikrųjų ir buvau. Tuo 
metu, kai man sukako dvidešimt, buvau pikta kaip į kampą 
įvarytas šernas, ir beveik tiek pat patraukli. Naudodamasi 


* Tandoori - patiekalas, gaminamas Šiaurės Indijoje populiariu būdu 
dideliame uždengtame moliniame puode. 

Ričiu Briusteriu, rodžiau motinai savo susierzinimą. Tačiau 
tada aš šito nemačiau. Ką mačiau - buvo meilė. 

Susitikau Ričį vieną penktadienio vakarą Soho. Jis grie- 
že saksofonu Džulipo klube. Dabar jis uždarytas, bet jūs tik- 
riausiai jį prisimenat: maždaug trys šimtai kvadratinių pė- 
dų cigarečių dūmų ir prakaituojantys kūnai Graikų gatvės 
rūsyje. Tais laikais ant lubų žaidė mėlynos šviesos, kurios 
buvo labai madingos, nepaisant to, kad jų apšviesti visi at- 
rodė tarsi heroino išalkę narkomanai, sėlinantys savo por- 
cijos. Klubas didžiavosi tuo, kad retkarčiais ten apsilanky- 
davo koks mažiau žymus karališkosios šeimos narys, lydi- 
mas pbabarazzi. Tenai buvodavo aktoriai, dailininkai ir 
rašytojai. Tai buvo vieta, kur galėjai nueiti, norėdamas pats 
pamatyti ar būti matomas kitų. 

Man nereikėjo nei viena, nei kita. Buvau ten su draugė- 
mis. Mes atėjom iš universiteto į koncertą Erlz Korte, ke- 
turios dvidešimtmetės merginos, ieškančios atokvėpio prieš 
egzaminus. 

Atsitiktinai apsilankėm Džulipe. Gatvėje ant šaligatvio 
susirinkusi minia laukė, kada galės įeiti į vidų, todėl mes 
prisijungėm prie jų, kad pamatytume, kas ten dedasi. Ne- 
trukus paaiškėjo, kad per rankas perduodamas gal pustuzi- 
nis cigarečių su kanapėmis. Mes taip pat leidom sau tą ma- 
lonumą. 

Dabar kanapės man kaip kokia Leta*. Kai ateitis atrodo 
juoda, aš rūkau ir atsipalaiduoju. Bet anuomet tai buvo rak- 
tas į gerus laikus. Man patikdavo apsvaigti. Galėdavau porą 
sykių užsitraukti ir tapti kažkuo nauju, - Liv Vaitlo, Nevi- 
done, nieko nebijančia ir nuožmia. Būtent aš ir atradau šal- 
tinį, iš kur gaunama žolė: trys vyrukai iš Velso, medicinos 
studentai, atvykę vienam muzikos, girtuokliavimo, narkoti- 
kų ir siautėjimo vakarui. Buvo aišku, kad pirmaisiais trimis 
malonumais jie jau buvo pasisotinę. Kai mes susitikom, 


* Leta - Hado požemių karalystės upė, kurios vandens atsigėręs viską 
užmiršti. 

jiems tapo prieinamas paskutinis malonumas. Nesusidarė 
keturios poros. Jeigu vienas iš tų tipų nenorės du sykius 
pasidulkinti, viena iš merginų bus išstumta. Man niekada 
per daug nesisekė vilioti vyrus. Iš pat pradžių spėjau, kad 
pralaimėsiu. 

Tačiau nė vienas iš tų tipų manęs netraukė. Du iš jų bu- 
vo per maži. Iš trečiojo burnos dvokė lyg iš kanalizacijos. 
Mano draugės galėjo juos pasilaikyti. 

Kai patekome vidun į naktinį klubą, jie šokių aikštelėje 
ėmė rimtai gniaužytis. Džulipo klube tai buvo įprasta, todėl 
niekas nekreipė per daug dėmesio. Aš daugiausia stebėjau 
muzikantus. 

Dvi mano kolegės, išeidamos iš klubo, pasakė: „Susitik- 
sim grįžusios į koledžą, Liv“. Taip jos man davė suprasti, 
kad nelaukčiau, kol jos dulkinsis, o tuo metu muzikantai 
padarė pertrauką. Aš atsilošiau savo kėdėje ir užsidegiau 
cigaretę. Ričis Briusteris davė man ugnies. 

Kaip neįtikėtinai dabar atrodo toji akimirka, kai iš žieb- 
tuvėlio liepsna iššoko per šešis colius man nuo veido ir ap- 
švietė jo veidą. Bet Ričis buvo matęs visus senus nespalvo- 
tus filmus ir pats laikė save kažkuo tarp Hamfrio Bogarto* 
11 Deivido Niveno**. Jis paklausė: „Ar galių atsisėsti ša- 
lia?“ Liv Vaitlo, Nevidonė, atsakė: „Kaip norit“, - ir savo 
veidui suteikė idealią nuo-bo-du-lio išraišką. Kiek mačiau, 
Ričis buvo senas, gerokai perkopęs per keturiasdešimt, gal 
greičiau netoli penkiasdešimties. Jo oda palei skruostus buvo 
apdribusi, paakiuose — maišai. Man jis buvo neįdomus. 

Tad kodėl aš išėjau su juo tą vakarą, kai orkestras grojo 
savo paskutinę pjesę ir Džulipas buvo uždarytas? Galėčiau 
jums sakyti, kad paskutinis traukinys į Kembridžą buvo jau 
išvykęs ir aš neturėjau kur nakvoti, bet iš tikrųjų galėjau 
grįžti namo į Kensingtoną. Užuot tą dariusi, kai Ričis susi- 

* Hamfris Bogartas (Humphrey Bogart, 1899-1957) - amerikietis, 


kino aktorius. 
** Deividas Nivenas (David Niven, 1909-1983) - britų aktorius. 

dėjo savo saksofoną, uždegė dvi cigaretes, vieną padavė man 
11 pakvietė nueiti kur nors išgerti, naudojausi proga pasi- 
linksminti ir kai ką patirti. Pasakiau: „Žinoma, o kodėl gi 
ne?“ — ir taip pakeičiau likusio savo gyvenimo kryptį. 

Mes nuvažiavom su taksi į Beizvoterį. Ričis pasakė vai- 
ruotojui: „Į „Commodore“, Kvinsvėjuje“, - ir, uždėjęs ran- 
ką aukštai man ant šlaunies, spūstelėjo. 

Visas tas manevravimas atrodė toks neleistinas ir tin- 
kantis tik suaugusiems. Iškeičiami pinigai prie viešbučio re- 
gistratūros, apsirūpinama dviem buteliais, užlipama aukš- 
tyn į kambarį, atrakinamos durys. Per visą tą laiką Ričis 
žvilgčiojo į mane, o aš kaip sąmokslininkė jam šypsojausi. 
Aš buvau Liv Vaitlo, Nevidonė, seksualus gyvūnas, moteris 
su vyru, visiškai jai pavaldžiu, nuleidusi akių vokus, gun- 
dančiai atstačiusi krūtis. Dieve, kokia kvailė. 

Ričis išvyniojo taures, kurios stovėjo ant išklibusios ko- 
modos. Pats skubiai išlenkė tris taureles vodkos. Įsipylė ket- 
virtą ir gėrė ilgiau, po to man įpylė džino. Susikišo butelius 
į tarpupirščius ir kartu su savo taure nunešė ant apskrito 
stalelio, stovinčio tarp dviejų kambario kėdžių. Jos buvo ap- 
muštos šviesiai žalsvu vinilu, o rausvas kiniškas žibintas, 
gaubiantis lempą palubėje, suteikė joms rožių krūmo ,vys- 
tančių lapų spalvą. Ričis atsisėdo, užsidegė cigaretę ir ėmė 
kalbėti. 

Aš dar galiu prisiminti, kokias temas jis pasirinko: muzi- 
ka, dailė, teatras, kelionės, knygos ir filmai. Aš klausiausi, 
priblokšta jo erudicijos. Keletą sykių atsakiau. Vėliau su- 
pratau, kad tyla ir dėmesinga išvaizda buvo viskas, ko iš 
manes reikėjo, bet tą akimirką maniau, kad pasiutusiai gera 
būti greta vyriškio, kuris tikrai mokėjo atsiverti moteriai. 

Tik aš nesupratau, kad kalbos buvo tik įžanga Ričiui 
Briusteriui. Jam buvo neįdomu glamonėti moters kūną. Jis 
užsidegdavo glostydamas oro bangas. Smarkokai įsiaudri- 
nęs tą naktį, jis pakilo nuo kėdės, nutraukė mane nuo ma- 
nosios, įkišo liežuvį man į burną, trūktelėjo savo kelnių už- 

trauktuką ir išsitraukė pimpalą. Privertė mane delnu jį ap- 
gniaužti, o tuo tarpu nusmaukė mano džinsus ir, įkišęs du 
pirštus, patikrino, ar aš pasiruošusi. Atbulą nustūmė mane 
ligi lovos. Nusišypsojęs labai reikšmingai pasakė: „O taip“, — 
ir nusimovė kelnes. Apatinių kelnių neturėjo. Vėliau pasa- 
kė, kad niekada jų nemūvėdavęs. Nuo vienos kojos nutrau- 
kė man džinsus ir apatines kelnaites. Pasakė: „Puiku, ma- 
žyte“, — kad kažką pasakytų. Paėmė į delnus mano sėdynę. 
Pakėlė klubus. Smigo vidun. 

Pumpavo labai energingai. Supynė mano kojas sau ant 
nugaros. Pirštus panardino į mano plaukus. Dūsavo, vaitojo 
ir šniokštė man į ausį. Šimtą kartų pasakė Dieve ir Jėzau. O 
išliejęs šaukė: „Liv. Liv. Liv“. 

Po to nuėjo į vonią. Vanduo tekėjo, paskui buvo užsuk- 
tas. Atšlitiniavo atgal su rankšluosčiu, šypsodamasis svie- 
dė jį į mane ir pasakė: „Ar tu visada tokia šlapia?“ Aš pri- 
ėmiau tai kaip komplimentą. Jis nuėjo ligi komodos ir įpylė 
mums abiem išgerti. Pasakė: „Velnias, man gera, - ir nu- 
krypavo atgal į lovą, kur, prikišęs nosį man prie kaklo, su- 
murmėjo: - Tu šis tas. Šis tas. Daugelį metų nesu sutikęs 
nieko panašaus“. 

Kaip aš nuostabiai jaučiausi. Koks nereikšmingas man 
pasirodė anksčiau patirtas seksas. Ligi tos nakties „Com- 
modore“ mano sueitys apsiribojo prakaituotais pasigniau- 
žymais su berniukais, vaikais, kurie nieko esminio nežino- 
jo apie tai, kaip mylėtis. 

Ričis palietė man plaukus. Tada jie buvo pilkšvai rudi, 
ne šviesūs kaip dabar, ilgi ir tiesūs it geležinkelio bėgiai. 
Pačiupinėjo jų sruogą, sakydamas: „Hm. Švelnūs“. Palaikė 
taurę su džinu man prie lūpų. Nusižiovavo. Patrynė galvą. 
Pasakė: „Šūdas, atrodo, lyg tave jau daugelį metų būčiau 
pažinojęs“, — ir tą akimirką aš nusprendžiau, jog myliu jį. 

Pasilikau Londone. Supratau, kad niekada nepritapau prie 
Kembridžo, apsupto pliuškių, homoseksualų ir kvailių. Kam, 
po galais, reikia tapti socialinių mokslų specialiste - tai pir- 


Lošimas iš belenų 103 


miausia buvo motinos sumanymas, ir ar ne jinai pasinaudo- 
jo visais turimais ryšiais, kad priverstų Girtoną mane pri- 
1mti, — kai aš galėjau turėti viešbučio kambarį Beizvoteryje 
1r tikrą vyrą, kuris už viską mokėjo ir kiekvieną dieną atei- 
davo paurgzti ir pakriuksėti ant gumbuoto čiužinio? 

Girtonas pakėlė aliarmą, prabėgus savaitei, kai mano ko- 
legės nusprendė, jog ilgiau slėpdamos mano nebuvimą ko- 
ledže, pakenks sau. Vyresnysis dėstytojas paskambino ma- 
no tėvams. Tėvai pranešė policijai. Vienintelė nuoroda, ku- 
rią jie galėjo duoti policininkams, buvo Soho, bet kadangi aš 
buvau pilnametė ir kadangi pastaruoju metu Temzėje nebu- 
vo rasta moterų lavonų, atitinkančių mano aprašymą, ir ka- 
dangi IRA pamėgo kaišioti bombas automobiliuose, univer- 
salinėse parduotuvėse ir metro stotyse, policija lyg medžiok- 
liniai šunys nepuolė prie mano bylos. Taigi prabėgo trys 
savaitės, kol pasirodė motina su tėčiu prie šalies. 

Jiems atvykus, aš buvau visiškai nusitašiusi. Buvo vaka- 
ras, šiek tiek po aštuonių, 0 aš gėriau nuo ketvirtos valan- 
dos. Išgirdusi beldimą, pagalvojau, kad klerkas ateina paim- 
ti nuomos. Jau dusyk buvo. Pasakiau jam, kad pinigai — Ri- 
čio reikalas. Pasakiau, kad teks palaukti. Bet jis buvo vienas 
iš tų atkaklių tipų iš Vakarų Indijos - pusiau pataikūnas, pu- 
siau rėksnys —- ir nenorėjo pasiduoti. 

Pagalvojau, po velnių, tu juodas blusiau, palik mane ra- 
mybėje. Atplėšiau duris, pasirengusi mūšiui — ir štai jie. Li- 
gi pat šios dienos aš vis dar juos matau. Motina, apsivilkusi 
viena iš tų prigludusių suknelių, kurias ji nešiojo vienaip ar 
kitaip derindama nuo tada, kai jas išpopuliarino Džeki Ke- 
nedi. Tėtis, pasipuošęs kostiumu ir kaklaraiščiu, tarsi eitų į 
svečius. 

Esu tikra, kad motina ligi šiol prisimena mane, apsivil- 
kusią susitraukusius sportinius Ričio marškinėlius ir nieko 
daugiau. Nežinau, ką ji tikėjosi rasti „Commodore“, kai už- 
ėjo tą vakarą. Bet iš jos veido buvo aišku, jog nelaukė, kad 
duris atvers Liv Vaitlo, Nevidonė. 

Ji pasakė: „Olivija. Dieve mano“. 

Tėtis vieną sykį dirstelėjo į mane, panarino akis, vėl pa- 
sižiūrėjo. Atrodė, lyg jis slėptųs1 savo drabužiuose. 

Stovėjau prie durų, vieną ranką uždėjus: ant rankenos, o 
kitą ant staktos. Paklausiau: „Kas nutiko?“ — ir mano balsas 
skambėjo kaip aukos, mirštančios iš nuobodulio. Mačiau, kas 
bus — kaltė, ašaros ir daugybė įvairių manipuliacijų, nekal- 
bant apie mėginimą ištraukti mane iš viešbučio „Commo- 
dore“, — ir aš žinojau, kad visa tai bus nyku lyg pragare. 

Ji paklausė: „Kas tau nutiko?“ 

„Susitikau vyruką. Mes drauge. Štai ir visa istorija“. 

Ji pasakė: „Skambino iš koledžo. Tavo inspektoriai pašė- 
lo. Tavo draugės susirgs iš susirūpinimo“. 

„Kembridžas jau nebejeina į mano planus“. 

„Tavo mokslas, tavo ateitis, tavo gyvenimas, - kalbėjo 
ji. Stengėsi būti labai atsargi. - Ką, po plynių, tu galvoji?“ 

Aš timptelėjau lūpą: „Galvoju? Hmmm... Kaip dulkin- 
siuos su Ričiu Briusteriu, vos tik jis sugrįš“. 

Motina tarsi ūgtelėjo. Tėtis nudelbė žvilgsnį į grindis. 
Vien lūpomis burbtelėjo kažką, ko nesupratau. 

Paklausiau: „Kas yra tėti?“ — ir atsirėmiau į durų staktą. 
Tačiau vis dar laikiau delną ant durų rankenos. Nebuvau to- 
kia kvaila. Tik įleisk mano motiną į tą kambarį, ir gyveni- 
mas su Ričiu bus baigtas. 

Bet ji atrodė sukanti kitokia linkme, pabrėždama protą ir 
viltį, kad Olivija atsitokes. Pasakė: „Mes kalbėjomės su ma- 
gistru ir vyresniuoju grupės vadovu. Jie priims tave bando- 
majam laikotarpiui. Tau reikia susikrauti daiktus“. 

„Ne“. 

„Olivija“. 

„Jūs nesuvokiat, ar ne? Aš myliu jį, jis myli mane. Mes 
čia turim savo gyvenimą“. 

„Tai nėra gyvenimas. — Ji pažvelgė į kairę ir į dešinę, 
tarsi spręsdama, ką šis koridorius galėtų duoti mano išsila- 
vinimui ir ateičiai. Atrodė kalbanti protingai, kai tęsė to- 

liau: — Tu nepatyrusi. Tave suvedžiojo. Suprantama, kad ma- 
nai esanti įsimylėjusi tą vyrą, kad galvoji, jog jis tave myli. 
Bet šitas... Tai, ką tu, Olivija, čia turi...“ Mačiau, kaip ji 
bando neprarasti savitvardos. Ji stengėsi atrodyti kaip Me- 
tų motina. Tačiau su savo motiniškumo paraiška ji pavėlavo 
užlipti ant scenos. Matydama tai, jaučiau, kaip man pakilo 
apmaudas. 

„Taip? - pasakiau aš. - Ką aš čia turiu?“ 

„Nieko daugiau, kaip pigų džiną mainais už seksą. Priva- 
lai tą matyti“. 

„Aš matau, - pasakiau šnairuodama į juos abu, nes švie- 
sa iš koridoriaus jau ėmė svilinti man akis, - kad tai, ką aš 
turiu, yra daug daugiau, negu jūs pajėgiat įsivaizduoti. Bet 
mes negalim tikėtis, kad įvyktų supratimo stebuklas, ar ne? 
Jūs beveik neturit patirties aistrų srityje“. 

Mano tėvas pasakė: „Livi“, - ir pakėlė galvą. 

Motina pasakė: „Tu per daug gėrei. Tai iškreipė tavo mąs- 
tymą. — Prispaudė pirštus prie smilkinio. Trumpam užmer- 
kė akis. Žinojau tuos simptomus. Ji grūmėsi su migrena. 
Dar kelios minutės, ir būsiu laimėjusi mūšį. - Paskambin- 
sim į koledžą ir pasakysim jiems rytoj ar poryt. Dabar pri- 
valom tave parvežti namo“. 

„Ne. Mums reikia tik palinkėti labos nakties. Su Kemb- 
ridžu aš jau užraukiau. Kas gali vaikštinėti po žolę. Kas dė- 
vi tuos apsiaustus. Kas blusinės tavo referatus šį semestrą. 
Tai ne gyvenimas. Niekada nebuvo. O čia yra“. 

„Su vedusiu vyriškiu? — Mano tėvas paėmė ją už alkū- 
nės. Be jokios abejonės, tai buvo atsarginis koziris. - Lauk- 
dama, kol jam liks laiko nuo žmonos“. 

Mokėdama pasinaudoti tinkamu momentu, motina siekė 
apglėbti mane, sakydama: „Olivija. Ak, brangiausioji mano 
Olivija“. 

Matot, aš to nežinojau, o motina, kad ją kur galas, puikiai 
žinojo. Kvailas, mažas dvidešimtmetis savimi patenkintas 
seksualus žvėriukas, Liv Vaitlo, Nevidonė, su pusamžiu vy- 

riškiu, valgančiu jai iš saujos, šito aš nežinojau. Man derėjo 
viską sudėlioti į krūvą, bet aš to nepadariau, nes viskas tarp 
mūsų buvo taip skirtinga, taip nauja ir taip žema, ir - purvi- 
nai jaudino. Bet kai faktai blykstelėjo man prieš akis taip, 
kaip blyksteli faktai, patyrusi šoką, žinojau, kad motina man 
sako teisybę. Jis ne visada čia nakvodavo. Sakydavo griežęs 
išvykoje, kitame mieste, tam tikra prasme taip ir buvo: Brai- 
tone, su savo Žmona ir vaikais, namie. 

Motina pasakė: „Tu šito nežinojai brangute, ar ne?“ - ir 
užuojauta jos balse suteikė man akiplėšiškumo atsakyti: 
„Kam rūpi tas sušiktas reikalas. - O paskui pridūriau: — Aiš- 
ku, žinojau. Nesu visiška kretinė“. 

Tačiau buvau. Kadangi tada ir ten nepalikau Ričio Brius- 
terio. 

Stebitės kodėl, ar ne? Buvo gana paprasta. Nemačiau ga- 
limybės rinktis. Kur būčiau galėjusi eiti. Atgal į Kembridžą 
vaidinti pavyzdingos studentės, kai visų akys stebės mane, 
ar nežengsiu bent vieno klaidingo žingsnio? Namo į Ken- 
singtoną, kur motina vaidins esanti tauri, gydydama mano 
emocinius negalavimus? Į gatvę? Ne. Nė viena galimybė ne- 
tiko. Niekur neisiu. Mano gyvenimas priklausė man ir aš 
ketinau įrodyti tą neginčijamą faktą. Pasakiau: „Jis palieka 
savo žmoną, jeigu jūs norit tą žinoti“, — ir uždariau duris. 
Patikrinau, kad būtų užrakintos. 

Kurį laiką jie dar beldė. Bent motina. Girdėjau tėtį sa- 
kant: „Mirjama, gana“, - tyliu iš toli skambančiu balsu. Iš- 
knisau komodą, ieškodama naujo cigarečių pakelio. Užside- 
giau cigaretę, įsipyliau išgerti ir laukiau, kol jie liausis ir 
išsinešdins. Ir visą tą laiką galvojau, ką sakysiu ir ką dary- 
siu, kai pasirodys Ričis, ir kad aš jį parklupdysiu. 

„ Turėjau šimtą scenarijų ir visi baigėsi tuo, kad Ričis mel- 
dė pasigailėjimo. Bet jis dvi savaites negrįžo į „Commodo- 
re“. Kažkokiu būdu suuodė. O kai galiausiai pasirodė, aš jau 
tris dienas Žinojau esanti nėščia. : 


d 


Žuida dangus giedras - ne- 
matyti jokių debesų, - tačiau jis ne žydras, ir nežinau ko- 
dėl. Jis kyla tarsi nenublizginto skydo užpakalinė dalis už to 
nykaus daugiabučio bloko, pastatyto ten, kur kadaise gy- 
venta Roberto Brauningo, o aš sėdžiu čia, žiūriu į jį ir svars- 
tau, kodėl jis prarado savo spalvą. Neprisimenu, kada pas- 
kutinį kartą mačiau tikrai žydrą dangų, ir tai kelia man rū- 
pestį. Gal saulė suėda žydrumą, iš kraštų apsvilindama dangų 
taip, kaip liepsnos ėda popierių, o paskui vis greičiau įsėli- 
na vidun, kol visa, kas galiausiai liks iš mūsų, bus besisu- 
kantis baltas ugnies kamuolys, skriejantis ten, kur jau vis- 
kas virto Žarija. 

Atrodo, kad niekas kitas nepastebi šitos permainos dan- 
guje. Kai aš parodau ją Krisui, jis prisidengia delnais akis ir 
pasižiūri. Sako: 

— Taip. Iš tiesų. Pagal mano apskaičiavimus, mums liko 
dar dvi valandos tinkamo alsuoti oro mūsų aplinkoje. Ar mes 
jį suvartosim, ar bėgsime į Alpes? 

Tada pakedena man plaukus ir nulipa žemyn į kajutę, kur 
girdžiu jį švilpaujant ir imant nuo lentynos visas savo archi- 
tektūros knygas. Ų 

Jis darbuojasi derindamas atbrailos gabalą nuo namo 
Kvins Parke. Tai gana lengva, nes atbraila medinė, o jam 
labiau patinka dirbti su medžiu negu su gipsu. Gipsas erzi- 
na jį. Sako: „Jėzau, Livi, kas aš toks, kad turėčiau terliotis 

su -Adamo* lubomis?“ Sykį pagalvojau, kad čia tik jo taria- 
mas kuklumas, turėdama galvoje, kiek daug žmonių kvie- 
čiasi jį dirbti namuose, kai pasklinda kalbos, kad apylinkėje 
vėl atkuriamas aristokratiškas stilius, bet tai buvo dar tada, 
kai jo gerai nepažinojau. Maniau, kad jis toks tipas, kuris 
sugebėtų išvalyti abejonių voratinklius iš bet kokio savo gy- 
venimo kampo. Ilgainiui sužinojau, kad jis tapdavo asmeny- 
be, kai reikėdavo vadovauti. Tikrasis Krisas yra toks, kaip 
1r mes visi, turintis daugybę abejonių. Jis turi naktinę kau- 
ke, kurią gali užsidėti, jei to reikalauja situacija. Tačiau die- 
ną, kai iš jo nereikalaujama valdžios, jis yra toks, koks yra. 

Iš pat pradžių norėjau būti panašesnė į Krisą. Net kai 
jis man labai įkyrėdavo - pradžioje, kai aš su savo bjauria 
gudria šypsenėle kitus tipus atsiviliodavai čia į baržą ir dul- 
kindavausi su jais, kol jie imdavo kaukti, tada buvau tikra, 
kad Krisas žino, ką aš darau ir su kuo, - aš vis dar norėda- 
vau būti tokia kaip jis. Troškau kūnu ir siela pasikeisti su 
juo. Norėjau, kad galėčiau laisvai išsitiesti ir pasakyti: „Štai 
kas slypi po visais tais pimpalais“, - lygiai kaip Krisas, o 
kadangi negalėjau to padaryti, kadangi negalėjau būt: juo, 
stengiausi jį įskaudinti. Siekiau nustumti jį ligi pat briau- 
nos ir net anapus. Norėjau jį sunaikinti, nes tai būtų įrody- 
mas, kad visas jo gyvenimo būdas - melas. Ir man reikėjo, 
kad taip būtų. 

Aš gėdijausi to, kuo buvau. Krisas sako, nėra pagrindo 
gėdytis. Ramina: „Livi, tu buvai tuo, kuo privalėjai būti. Pa- 
miršk“, — bet aš niekada negaliu to padaryti. Kiekvienąkart, 
kai galvoju, jog tuojau praskėsiu pirštus ir leisiu prisimini- 
mams tarsi smėliui byrėti į vandenį, kažkas man neleidžia 
ir sulaiko. Kartais tai muzika, kurią girdžiu, ar moters juo- 
kas, skardus ir nenuoširdus. Kartais gaižus seniai neskalb- 
tų baltinių kvapas. Kartais vaizdas veido, kuris staigaus pyk- 
čio pagautas tampa žiaurus, arba žvilgsnis, persimetus su 


* Adamas (Robert Adam, 1728-1782) - įžymus škotų architektas, su- 
projektavęs daug pastatų Anglijoje. Jo vardu pavadintas baldų stilius. 

nepažįstamu žmogumi, kurio akys apsiblaususios iš nevil- 
ties. Ir tada to nenorėdama aš tampu keleivė, nublokšta at- 
gal per laiką prie slenksčio to, kuo buvau. „Negaliu pamirš- 
ti“, - sakau Krisui, ypač jeigu aš jį pažadinu, kai mėšlungis 
sutraukia man kojas, o jis ateina į mano kambarį su Pupium 
1r Skrebučiu, sekančiais jam iš paskos, ir stikline šilto pie- 
no, kurį liepia man išgerti. „Tau nereikia užmiršti, - sako 
jis, kai šunys įsitaiso ant grindų prie jo kojų. - Užmiršti, 
vadinasi, bijoti mokytis iš praeities. Bet tu privalai atleis- 
ti“. Ir aš geriu pieną, net jeigu jo nenoriu, abiem rankom 
keldama stiklinę prie lūpų, stengdamasi nevaitoti iš skaus- 
mo. Krisas pastebi. Jis 1ma masažuoti. Raumenys vėl atsi- 
leidžia. 

Kai tai įvyksta, sakau: „Atleisk“. O jis sako: „Už ką turiu 
atleisti, Livi?“ 

Taip, yra toks klausimas. Kai girdžiu jį to klausiant, man 
tai muzika, juokas, skalbiniai, veidas, atsitiktinis persime- 
timas žvilgsniais. Aš vėl keleivė, nublokšta atgal, nublokš- 
ta, kad susidurčiau su tuo, kuo buvau. 

Dvidešimties metų ir nėščia. Aš tai vadinau daiktu. Ne- 
žiūrėjau kaip į kūdikį, augantį manyje, o greičiau kaip į kliu- 
vinį. Ričis tuo pasinaudojo, kad dingtų. Buvo maloningas ir 
atsiskaitė su viešbučio klerku prieš dingdamas, bet ne per 
daug maloningas, kad praneštų jam, jog aš nuo šiol oficialiai 
tvarkausi „savarankiškai“. Buvau sudeginusi daug tiltų su 
„Commodore“ personalu. Dabar jie tik džiaugėsi, galėdami 
mane išgrūsti. 

Atsidūrusi gatvėje, kavinėje kitapus Beizvoterio stoties, 
išgėriau kavos ir suvalgiau bandelę su dešrele. Svarsčiau sa- 
vo galimybes. Spoksojau į pažįstamą raudoną, baltą ir mėly- 
ną metro ženklą, kol man išryškėjo jo logika ir išsigelbėji- 
mas iš bėdų. Štai čia įėjimas į Žiedinę ir Kraštinę linijas vos 
už trisdešimt jardų nuo tos vietos, kur sėdžiu aš. Ir tik už 
dviejų stotelių į pietus buvo Aukštutinė Kensingtono gatvė. 
Po velnių, pagalvojau aš. Tada ir ten aš nusprendžiau, kad 


110 E George 


mažų mažiausia, ką galiu padaryti savo gyvenime, - suteikti 
motinai galimybę atsisakyti Elizabetos Frai akto mainais už 
Florens Naitingeil* gerą darbą. Aš parvažiavau namo. 

Jūs stebitės, kodėl jie vėl priėmė mane. Manau, kad esat 
iš tų, kurie savo tėvų nepriverčia net akimirką sielvartauti, 
ar ne, ir todėl jūs greičiausiai negalit įsivaizduoti, kodėl to- 
kia kaip aš galėtų būti kur nors vėl mielai priimta. Jūs už- 
miršot pagrindinį namų apibrėžimą: vieta, kur ateini, pabel- 
di į duris, atrodai atgailaujanti, ir jie tave įleidžia. O kai at- 
siduri viduje su neišpakuotais krepšiais, praneši tą blogą 
žinią, kad 1r kokia ji būtų, kuri pirmiausia tave čia atvedė. 

Laukiau dvi dienas, kad pasakyčiau motinai apie nėštu- 
mą, ir atėjau pas ją tuo metu, kai ji taisė vienos savo anglų 
kalbos klasės mokinių rašinius. Ji buvo valgomajame, prie- 
kinėje namo dalyje, prieš save pasidėjusi tris krūvas raši- 
nių, o prie alkūnės arbatinuką su garuojančia „Dardžlingo“ 
arbata. Paėmiau vieną rašinį nuo krūvos viršaus ir abejingai 
perskaičiau pirmą sakinį. Dar ir dabar galiu jį prisiminti. 
„Nagrinėjant Megės Tuliver charakterį, skaitytojui pačiam 
paliekama mąstyti apie skirtumą tarp likimo ir lemties“. Kaip 
pranašinga. 

Aš numečiau rašinį. Motina pažvelgė pro akinių viršų ne- 
pakeldama galvos. 

„Aš nėščia“, —- pasakiau jai. 

Ji padėjo pieštuką. Nusiėmė akinius. Įsipylė dar vie- 
ną puodelį arbatos. Be pieno, be cukraus, tačiau vis tiek 
maišė. 

„Ar jis žino?“ 

„Tikriausiai“. 

„Kodėl tikriausiai?“ 

„Paspruko“. 

Ji gurkštelėjo arbatos. 


* Florens Naitingeil (Florence Nightingale, 1820-1880) - anglų slau- 
gė, Krymo kare organizavusi kareivių slaugymą, slaugą pavertusi profesija 
moterims. Anglų nacionalinė didvyrė. 

„Suprantu“. - Paėmė pieštuką ir padaužė juo per savo 
mažąjį pirštelį. Akimirką šypsojosi. Papurtė galvą. Ji buvo 
su auksiniais suvytų virvių formos auskarais ir tokiu pat 
vėriniu. Prisimenu, kaip šviesoje jie blizgėjo. 

„Ką?“ - paklausiau. 

„Nieko, - atsakė ji. Dar gurkšnis arbatos. - Maniau, kad 
tu atsitokėjai ir nutraukei ryšius su juo. Maniau, kad dėl to 
grįžai“. 

„Ar ne vis tiek? Viskas baigta. Aš grįžau. Ar to negana?“ 

„Ką ketini dabar daryti?“ 

„Su kūdikiu?“ 

„Su savo gyvenimu, Olivija“. 

Nepakenčiau pedagogiško jos balso tono. Pasakiau: „Tai 
mano reikalas, ar ne? Gal aš turėsiu tą vaiką. Gal netu- 
rėsiu“. 

Žinojau, ką ketinu daryti, bet norėjau, kad ji pasiūlytų. Ji 
daugel metų vaizdavo Didžiąją visuomeninės sąžinės mote- 
rį, ir aš jaučiau poreikį ją demaskuoti. 

Ji pasakė: „Turiu apie tai pagalvoti“, - ir vėl grįžo prie 
rašinių. 

Pasakiau: „Būtinai“, — ir jau buvau beišeinanti. 

Kai ėjau pro jos kėdę, ji ištiesė ranką, norėdama mane 
sustabdyti, ir minutėlę ją sulaikė — manau, netyčia, - ant 
mano pilvo, kur augo jos vaikaitis. 

„Tavo tėvui, Olivija, mes nesakysim“. 

Aš supratau, ką ji ketino daryti. Trūktelėjau pečiais. 

„Abejoju, ar jis suprastų. Ar tėtis žino, iš kur atsiranda 
vaikai?“ 

„Nesityčiok iš savo tėvo, Olivija. Jis tikresnis vyras už 
tą, kuris tave pametė“. 

Nykščiu ir smiliumi nustūmiau jos ranką nuo savo kūno. 
Išėjau iš kambario. 

Išgirdau, kaip ji atsistojo ir nuėjo prie bufeto, atidarė stal- 
čių ir kurį laiką šlamino. Paskui nuėjo į pusryčių kambarį, 
telefonu surinko kelis skaičius ir ėmė kalbėti. 

Susitarė po trijų savaičių. Gudriai padarė. Norėjo, kad aš 
pasikankinčiau. Tuo tarpu mes vaidinom kažką tarp norma- 
laus šeimos gyvenimo ir atsargių paliaubų. Keletą kartų mo- 
tina bandė įtraukti mane į pokalbį apie praeitį - daugiausia 
apie Ričį Briusterį — ir apie ateitį - grįžimą į Girtono kole- 
džą. Bet niekada neužsiminė apie kūdikį. 

Beveik mėnuo prabėgo nuo tada, kai Ričis mane paliko 
„Commodore“ ir kai man padarė abortą. Vežė mane motina, 
rankas uždėjusi aukštai ant vairo, karštligiškai mindama ak- 
seleratorių. Ji išrinko kiek įmanoma toliau - Midlesekso li- 
goninę, ir kai vežė mane nykų lietingą rytą, prisotintą dy- 
zelio dūmų, svarsčiau, ar ji kartais šios klinikos nebus pasi- 
rinkusi, norėdama būti tikra, kad čia nesutiksiu jokių jos 
pažįstamų. Tai jai būdinga, pagalvojau, visai atitiktų veid- 
mainišką jos būdą. Sėdėjau susikūprinusi, susikišusi ran- 
kas į priešingas švarko rankoves. Jaučiau, kaip man stings- 
ta burna. 

„Noriu cigaretės“, - pasakiau. 

„Tik ne automobilyje“, - ji atsakė. 

„Noriu cigaretės“. 

„Neįmanoma“. 

„Noriu“. 

Ji sustojo prie šaligatvio. 

Pasakė: „Olivija, tu paprasčiausiai negali...“ 

„Negaliu ko? Negaliu rūkyti, tai pakenks kūdikiui? Koks 
šūdas“. 

Nežiūrėjau į ją. Spoksojau pro langą, stebėdama, kaip du 
vyrai iškrauna drabužius iš geltono furgono ir čežindami ne- 
ša pro duris į firmos „Skečli“ valyklą. Jaučiau motinos pyktį 
ir jos pastangas jį įveikti. Mane džiugino tai, kad aš ne tik 
sugebėjau ją išprovokuoti, bet ir tai, kad jai reikėjo grumtis, 
idant išsaugotų savo personos padėtį, mums esant drauge. 

Ji labai atsargiai pasakė: „Ketinau pranešti tau, Olivija, 
kad šitaip toliau tęstis negali“. 

Nuostabu. Dar viena paskaita. Atsisėdau patogiau ir iš- 

pūčiau akis. „Verčiau tvarkykim savo reikalą, - atsakiau ir 
judindama pirštus parodžiau į kelią. - Važiuojam, Mirjama, 
gerai?“ 

Niekada anksčiau nesu vadinusi jos vardu. Kai iš moti- 
nos perėjau į Mi7jamą, pajutau, kad jėgų balansas pasviro į 
mano pusę. 

„Smulkmeniškas žiaurumas teikia tau malonumo, ar ne?“ 

„Ak, prašau. Nebepradėkim“. 

„Nesuprantu tokio būdo žmogaus, - pasakė ji savo aš esu 
proto balsas tonu. - Bandau, bet negaliu suprasti. Pasakyk 
man, iš kur kyla tas tavo bjaurumas? Kaip man elgtis su juo 
susidūrus?“ 

„Klausyk, vairuok, ir tiek. Vežk mane į kliniką, kad galė- 
tume sutvarkyti tą reikalą“. 

„Turim prieš tai pasikalbėti“. 

„Jėzau. Kokio velnio tu nori iš manęs? Jei tikiesi, kad 
pabučiuosiu tau ranką kaip visi tie šikniai, su kuriais tu ten 
maliesi, šito nesulauksi“. 

Ji susimąsčiusi pakartojo: „Visi tie šikniai... - O paskui: — 
Olivija. Brangioji“. Sujudėjo savo vietoje, ir aš supratau, kad 
ji atsisuko į mane. Puikiausiai įsivaizdavau jos veido išraiš- 
ką, nes supratau iš tono ir iš jos parinktų žodžių. Brangioji 
reiškė, kad aš jai daviau galimybę parodyti staiga pratrūku- 
sį supratingumą ir jį lydinčią užuojautą. Brangioji užsiutino 
mane ir leido meistriškai išplėšti atgal viršenybę. Ji pasa- 
kė: „Olivija, ar tu tą padarei dėl manęs?“ 

„Nesidžiauk“. 

„Del mano projektų, mano karjeros, dėl mano... - Ji pa- 
lietė man petį. - Ar manei, kad aš tavęs nemyliu? Brangu- 
te, negi tu mėginai...“ 

„Jezau Kristau! Ar užsičiaupsi ir važiuosi! Ar gali bent 
tą daryti? Ar, po velnių, negali vairuoti, žiūrėti į kelią ir sa- 
vo kibias rankas atitraukti nuo manęs?“ 

Po akimirkos, siekdama didesnio efekto, leidusi mano žo- 
džiams nuskambėti automobilyje, pasakė: „Taip. Žinoma“, — 

17 aš supratau dar sykį žaidusi žaidimą, primestą jos. Leidau 
jai pasijusti įžeistai. 

Taip būdavo su mano motina. Kada tik pagalvodavau, jog 
mano viršus, ji suskubdavo parodyti, kas iš tiesų buvo kas. 

Atvykom į kliniką ir užpildėm visus popierius, o pati pro- 
cedūra nebuvo ilga. Nedidelis pagramdymas, nedidelis siur- 
bimas, ir keblumas dingo iš mūsų gyvenimo. Po to gulėjau 
siaurame baltame kambaryje, siauroje baltoje lovoje ir gal- 
vojau apie tai, ko motina tikėjosi iš manęs. Be abejonės, 
raudų ir dantų griežimo. Apgailestavimo. Kaltės. Bet kokių 
įrodymų, kad aš PASIMOKIAU. Plano ateičiai. Tačiau aš ne- 
ketinau patenkinti tos kalės. 

Praleidau dvi dienas klinikoje dėl kažkokio kraujavimo 
1r infekcijos, nepatikusios gydytojams. Jie norėjo mane lai- 
kyti savaitę, bet man tai netiko. Pati išsiregistravau ir grį- 
žau namo su taksi. Motina pasitiko mane prie durų. Vienoje 
rankoje laikė rašiklį, kitoje —- tamsiai geltonos spalvos vo- 
ką, o akiniai kabojo ant nosies galo. Ji pasakė: „Olivija, kas, 
po galais... Gydytojas man sakė, kad...“ 

„Man reikia smulkių užmokėti už taksi“, - pasakiau ir 
palikau ją tvarkyti šio reikalo, o pati nuėjau į valgomąjį ir 
įsipyliau išgerti. Stovėjau šalia bufeto ir rimtai svarsčiau, 
ką toliau daryti. Ne su savo gyvenimu, o su vakaru. 

Vienu mauku išgėriau džino taurę. Įsipyliau antrą. Išgir- 
dau, kaip uždaromos laukujės durys. Motina artėjo korido- 
riumi ir sustojo valgomojo tarpduryje. Ji kalbėjo į mano nu- 
garą. 

„Gydytojas man sakė, kad būta kraujavimo. Infekcija“. 

„Jau sustabdyta“. Aš teliūskavau džiną savo taurėje. 

„Olivija, norėčiau, kad tu žinotum, jog nelankiau ta- 
vęs, nes aiškiai man davei suprasti nenorinti ten manęs 
matyti“. 

„Teisybė, Mirjama“. Baksnojau nagu į savo stiklinę ir ste- 
bėjau, kaip garsas Žemėja, einant nuo dugno į viršų, visiš- 
kai priešingai, negu būtum galėjęs laukti. 

„Kai negalėjau parvežti tavęs namo tą patį vakarą, turė- 
jau tavo tėvui kažką pasakyti, taigi...“ 

„Jis negali išgirsti teisybės?“ 

„Taigi pasakiau jam, jog tu buvai Kembridže sužinoti, ką 
reikės daryti, kad vėl tave priimtų“. 

Nusijuokiau pro nosį. 

„Ir aš noriu, kad tu tą padarytum““. 

„Aišku“. Ištuštinau savo stiklą. Pagalvojau, ar neįsipy- 
lus man dar trečio, bet pirmieji du veikė greičiau, negu ti- 
kėjausi. 

„O jei to nedarysiu?“ 

„Manau, gali nuspėti pasekmes“. 

„Ką tai turėtų reikšti?“ 

„Kad tavo tėvas ir aš nusprendėm, jog mes mielai išlai- 
kysim tave universitete, tačiau niekur kitur. Kad nė vie- 
nas iš mūsų nestovės ir nežiūrės, kaip tu švaistai savo gy- 
venimą“. 

„Ačiū. Supratau“. Pastačiau savo stiklą ant bufeto, per- 
ėjau per kambarį ir prasiskverbiau pro tarpdurį. 

„Gali ligi rytojaus galvoti apie tai, - pasakė ji. - Noriu 
tavo sprendimo iš ryto“. 

„Gerai“, —- atsakiau ir pagalvojau, kvaila karvė. 

Užlipau aukštyn. Mano kambarys buvo pačiame namo 
viršuje ir baigiant lipti man drebėjo kojos, o sprandas su- 
drėko. Pastovėjau valandėlę, kaktą atrėmusi į duris, ir mąs- 
čiau: velniop ją, velniop tai, velniop juos visus. Man reikia 
nakčiai išeiti. Tai buvo ir vaistas, ir bilietas, viskas iš kar- 
to. Pasukau į vonios kambarį, kur šviesa buvo geresnė, kad 
susitvarkyčiau veidą. Tuo metu paskambino Ričis Brius- 
teris. 

„Man tavęs trūksta, mažyte, - pasakė jis. - Viskas baig- 
ta. Aš ją palikau. Noriu vėl tave padaryti laimingą“. 

Skambinąs iš Džulipo, sakė jis. Grupė ką tik pasirašė še- 
šių mėnesių gastrolių sutartį. Jie keliavo po Nyderlandus. 
Gavo neblogo hašišo Amsterdame, išvežė jį kontrabanda, 

ant Ričio dalies visur užrašyta Mieloji Liv ir jis dabar sėdi 
už scenos ir laukia, kada atvyksiu jo rūkyti. 

Pasakė: „Prisimink, kaip buvo gera „Commodore“. Da- 
bar mums bus dar geriau. Kvailas buvau, palikdamas tave, 
Liv. Tu geriausia, kas buvo mano gyvenime per daugelį me- 
tų. Man tavęs reikia, mažyte. Tu padedi man griežti taip, 
kaip niekas kitas“. 

Aš pasakiau: „„Atsikračiau kūdikio. Prieš tris dienas. Ne- 
turiu nuotaikos. Aišku?“ 

Ričis buvo tiktai muzikantas. Nepraleisdavo nė vieno tak- 
to. Pasakė: „Ak, mažyte. Mažyte. O, velnias. - Girdėjau, kaip 
jis alsuoja. Jo balsas įsitempė. - Ką galiu pasakyti? Išsigan- 
dau, Liv. Pabėgau. Tu per daug priartėjai. Privertei mane 
jausti tai, ko aš nesitikėjau. Klausyk, to, ką aš jaučiau, man 
buvo per daug. Šito aš niekada gyvenime nebuvau jautęs. 
Todėl išsigandau. Bet dabar aš normaliai galvoju. Leisk man 
atsiteisti tau. Leisk man viską iš naujo pradėti. Myliu tave, 
mažytė“. 

„Neturiu laiko tokioms nesąmonėms“. 

„Nesibaigs taip kaip seniau. Visiškai nesibaigs“. 

„Teisingai“. 

„Duok man šansą, Liv. Jeigu viską sušiksiu, prarasiu ta- 
ve. Bet duok man progą“. Paskui jis tik laukė ir alsavo. 

Leidau jam ir laukti, ir alsuoti. Man patiko galimybė tu- 
rėti Ričį Briusterį ten, kur norėjau, kad jis būtų. 

Jis pasakė: „Klausyk, Liv. Prisimeni, kaip buvo? Bus 
geriau“. 

Aš pasvėriau alternatyvas. Atrodė, kad yra trys: grįži- 
mas į Kembridžą ir gyvenimas su kilpa ant kaklo, uždarbia- 
vimas gatvėse, mėginant gyventi savarankiškai, ir dar vie- 
nas bandymas su Ričiu. Su Ričiu, kuris turėjo darbą, turėjo 
pinigų, turėjo narkotikų, kuris sakė dabar turįs ir kur gy- 
venti, butą Šeperd Buše, antrame aukšte. Ir kai ko dar, sakė 
jis. Bet jam nereikėjo man sakyti, kas tai. Supratau, nes aš 
Jį pažinojau: pobūviai, žmonės, muzika ir veikla. Kaip aš ga- 

lėjau rinktis Kembridžą arba gatves, kai dabar, nusigavusi į 
Soho, būčiau pačiame tikro gyvenimo sūkuryje? 

Baigiau gražintis. Čiupau krepšį ir paltą. Motinai pasakiau, 
jog išeinu. Ji buvo pusryčių kambaryje, prie senelės rašomo- 
jo stalelio, ir užrašinėjo adresus ant visos krūvos vokų. Nu- 
siėmė akinius ir atstūmė savo kėdę. Paklausė, kur einu. 

Pakartojau: „Lauk“. 

Ji žinojo, kaip visada žino motinos. „Gavai Žinią iš jo, ar 
ne? Tai jis skambino telefonu“. 

Jis. Aš nieko neatsakiau. 

Ji pasakė: „Olivija, nedaryk to. Tu dar kai ką gali nuveik- 
ti savo gyvenime. Išgyvenai sunkų metą, brangute, bet tai 
nereiškia tavo svajonių pabaigos. Aš tau padėsiu. Tėvas tau 
padės. Bet tu turi eiti į kompromisą“. 

Supratau, kad ji kaupia garą pamokslui išrėžti. Akyse su- 
žibo tas nuožmus žvilgsnis. 

Pasakiau: „Pasitaupyk, Mirjama. Išeinu. Grįšiu vėliau“. 

Paskutinieji žodžiai buvo melas, bet aš norėjau ja nusi- 
kratyti. Ji skubiai pakeitė kryptį: „Olivija, tu nesi sveika. 
Tu kurį laiką smarkiai kraujavai, nekalbant jau apie infekci- 
ją. Tau atliko, - ar tai buvo mano vaizduotė, ar jos lūpoms 
tikrai buvo sunku ištarti šį žodį, - chirurginę intervenciją 
vos prieš tris dienas“. 

„Man padarė abortą“, - pasakiau ir džiaugiausi matyda- 
ma, kaip iš pasidygėjimo ją nukrečia šiurpas. 

„Manau, geriausia bus pamiršti ir gyventi toliau“. 

„Teisybė. Taip. Tu užmirši grįžti prie vokų, o aš eisiu 
toliau...“ 

„Tavo tėvas... Olivija. Nedaryk to“. 

„Tėtis su tuo susitaikys. Ir tu taip pat“. Aš apsisukau. 

Jos balsas pasikeitė —- nuo protinimo į prielaidas. Ji pasa- 
kė: „Olivija, jeigu tu šįvakar išeisi iš šitų namų, - po to, ką 
patyrei, po visų mūsų mėginimų tau padėti...“ Ji susvyra- 
vo. Aš atsigręžiau. Ji spaudė savo rašiklį tarsi durklą, nors 
veidas atrodė absoliučiai ramus. 


118 E George 


„Taip“. 

„Aš nusiplaunu rankas“. 

„Pasiimk muilo“. 

Palikau ją su netektį patyrusios motinos išraiška veide. 
Išėjau į naktį. 

Džulipo kavinėje stovėjau prie baro, stebėjau Žmones, 
klausiausi Ričio griežimo. Pasibaigus pirmajam numeriui, 
jis prasibrovė pro Žmones, nepaisydamas nė vieno, kas jį 
kalbino, akimis prilipęs prie manes tarsi magnetas prie ge- 
ležies. Paėmė mane už rankos 1r mes grįžom atgal, už sce- 
nos. Jis pasakė: „Liv. Ak, mažyte“, - laikė mane tarsi kriš- 
tolinę ir žaidė mano plaukais. 

Likusią vakaro dalį aš likau už scenos. Per pertraukėles 
mes rūkėm hašišą. Jis laikė mane pasisodinęs ant kelių. Bu- 
čiavo sprandą, delnus. Kitiems grupės vyrukams liepdavo 
nešdintis, kai tik tie prisiartindavo prie mūsų. Sakė, kad be 
manęs jis — niekas. 

Kai Džulipą uždarė nakčiai, nuėjom į kavinę gerti kavos. 
Ten šviesos buvo ryškios, ir aš tuojau pastebėjau, kad Ričis 
neatrodo gerai. Akys buvo dar panašesnės į basetų veislės 
šuns akis nei anksčiau. Oda suglebusi. Pasiteiravau, ar jis 
nesirgo. Atsakė, kad išsiskirti su Žmona jam pasirodė sun- 
kiau, nei buvo manęs. Pasakė: „Loreta, mažyte, vis dar tebe- 
myli mane. Noriu, kad tu tą žinotum, nes tarp mūsų daugiau 
nebebus jokių melagysčių. Nenorėjo, kad aš išeičiau. Net da- 
bar nori, kad grįžčiau. Bet aš negaliu šitaip gyventi. Be tavęs 
negaliu“. Pasakė, kad pirmoji savaitė be manęs atskleidė jam 
tiesą. Pasakė, jog visą likusį laiką mėgino sukaupti drąsą ir 
žiūrėti tiesai į akis. Pridėjo: „Aš silpnas, mažyte. Bet tu su- 
teiki man jėgų kaip niekas kitas“. Bučiavo man pirštų galus. 
Pasakė: „Eime namo, Liv. Leisk man viską atitaisyti“. 

Šį kartą viskas buvo kitaip, kaip jis ir buvo sakęs. Mes 
nebenakvojom kažkokiam smirdančiam šiukšlyne ketvirta- 
me aukšte su kilimo kvadratais ant grindų ir pelėmis tarpu- 
sieniuose. Turėjom antrame aukšte perstatytą butą su nuo- 

savu erkeriu ir prašmatniomis Korinto stiliaus kolonomis 
abipus priebučio. Turėjom židinį, uždengtą kaltinės geležies 
grotelėmis ir kokliais. Turėjom miegamąjį ir vonią plėšrūno 
letenų formos kojelėmis. Kiekvieną vakarą eidavom į Džu- 
lipo kavinę, kur griežė Ričio grupė. Kai ją uždarydavo, ei- 
davom į miestą. Puotavom, gėrėm. Pasitaikius progai, var- 
tojom kokainą. Netgi kartais ir LSD. Šokom, dulkinomės 
taksi ant užpakalinės sėdynės ir niekada negrįždavome na- 
mo anksčiau negu trečią. Lovoje valgėme maistą, parsineš- 
tą iš kinų restorano. Nusipirkom akvarelės ir tapėme ant 
vienas kito kūnų. Vieną naktį pasigėrėm ir jis pradūrė man 
nosį. Pavakary Ričis grieždavo su savo grupe, o pavargęs 
visada eidavo pas mane. 

Taip buvo šį kartą. Aš nebebuvau žiopliukė. Žinojau, kas 
yra kas, kai man tėkštelėdavo į veidą. Bet kad įsitikinčiau, 
laukiau dvi savaites, kol Ričis vėl viską sujauks. Kai jis to 
nepadarė, parvažiavau namo į Kensingtoną ir susirinkau savo 
daiktus. 

Kai atvykau, motinos nebuvo. Buvo antradienio popietė, 
vėjas pūtė gūsiais, kurie sustiprėdavo ir vėl nurimdavo ban- 
guojančiu ritmu, kai atrodo, jog kažkas danguje purto dide- 
lę paklodę. Pirmiausia paspaudžiau skambutį. Palaukiau, at- 
stačiusi pečius vėjui, ir vėl paskambinau. Tada prisiminiau, 
kad antradieniais po pietų motina visada ilgai užsibūdavo 
Šunų saloje, kur ji mokė penktųjų klasių didžiuosius pro- 
tus, siekdama, kad jie atsivertų, o ji galėtų pripildyti juos 
tiesos. Turėjau pasiėmusi namų raktus, todėl įėjau į vidų. 

Šuoliais užlėkiau laiptais į viršų, jausdama, kaip sulig 
kiekviena pakopa numetu po vieną sustabarėjusio, smau- 
giančio buržuazinės šeimos gyvenimo sluoksnį. Kam man 
reikia to dusinančio nuobodulio, kuris vertė visas Anglijos 
moterų kartas - neminint mano motinos - daryti tai, kas 
daroma. Aš turėjau Ričį Briusterį ir tikrą gyvenimą, kuris 
man atstojo viską, kas glūdėjo šitame grėsmingai šmėksan- 
čiame Kensingtono mauzoliejuje. 

Lauk iš čia, galvojau aš, lauk iš čia, lauk... iš... čia. 

Motina numatė mano veiksmus. Nuvažiavo į Kembridžą 
ir paėmė mano mantą. Sukrovė viską kartu su kitais mano 
daiktais į kartonines dėžes, stovėjusias mano miegamaja- 
me ant grindų, dailiai užklijuotas lipnia juosta. 

Ačiū, Mirjama, pagalvojau. Sena karve, sena bobše, sena 
plekšne. Labai ačiū, kad viskuo taip sumaniai pasirūpinai. 

Peržiūrėjau dėžes, išsirinkau, ko man reikia, o visa kita 
nubloškiau ant lovos ar ant grindų. Po to pusvalandį pralei- 
dau klaidžiodama po namus. Ričis sakė, kad su pinigais da- 
rosi striuka, todėl paėmiau viską, ką galėjau, kad jam padė- 
čiau: čia kokį sidabrinį daiktą, ten - alavinį ąsotį, kelis por- 
celiano indus, tris ar keturis žiedus, kelias miniatiūras, 
sustatytas ant stalo svetainėje. Tai buvo dalis palikimo, ku- 
ris man galiausiai atiteks. Aš tik padariau tam pradžią. 

Pinigų trūko visada. Butas ir mūsų išlaidos pranoko tai, 
ką uždirbdavo Ričis. Norėdama jam pagelbėti, susiradau dar- 
bą - kimšti bulves su lupynomis kavinėje Čering Kros Rou- 
de, bet mudviem su Ričiu sutaupyti buvo tas pats, kas gau- 
dyti plunksnas vėjyje. Taigi Ričis nusprendė, jog vienintelė 
išeitis jam papildomai griežti už miesto. „Nenoriu, kad dirb- 
tum daugiau, negu dirbi dabar, —- pasakė jis. - Leisk man, 
Livi, griežti Bristolyje arba Ekseteryje, ar Jorke, ar Čičes- 
teryje, kad atsitiestume“. 

Žvelgdama atgal suprantu, jog privalėjau suvokti, ką vi- 
sa tai reiškė: pinigų stoka su tais visais papildomais dar- 
bais. Bet iš pradžių aš to nemačiau. Ne dėl to, kad nenorė- 
jau, bet dėl to, kad negalėjau sau šito leisti. Aš į Ričį įdėjau 
daug daugiau negu pinigus, tačiau neketinau to svarstyti. 
Todėl leidausi apgaudinėjama ir užmerkiau akis. Sakiau sau, 
kad mums striuka su pinigais, ir visai suprantama, kad jam 
tenka važinėti jų užsidirbti. Bet kai pinigų ėmė dar labiau 
trūkti, o jo važinėjimai nepapildė mūsų įplaukų, buvau pri- 
versta sudėlioti faktus. Jis nieko neuždirbo dėl to, kad jis 
pinigus leido. 

Aš kaltinau. Jis prisipažino. Skendo išlaidose. Turėjo žmo- 
ną Braitone, mane Londone ir kekšelę, vardu Sendi, Sau- 
tende prie jūros. 

Bet iš pradžių jis apie Sendi neužsiminė. Nebuvo kvai- 
las. Mano dėmesį laikė nukreipęs į savo žmoną, kenčiančią 
Loretą, kuri vis dar mylėjo jį, negalėjo prisiversti išsiskirti 
su juo, buvo jo vaikų motina ir taip toliau. Jis ėmė retkar- 
čiais važinėti į Braitoną, kaip darytų bet koks pareigingas 
tėvas. Paskui apsilankymai padažnėjo iki trijų ar keturių per 
savaitę — O gal tai buvo penkios, Riči, medžioklės ekskursi- 
jos į Loretos kelnaites. Ji buvo nėščia. 

Pasakodamas man, jis verkė. Sakė, ką jis galėjęs padary- 
ti, jie daugelį metų vedę, ji - jo vaikų motina, negalėjęs at- 
stumti, kai ji siūlė jam savo meilę, kai ji negalėjo jo pamirš- 
ti, niekada negalės... Iš tikrųjų visa tai nieko nereiškė, ji nie- 
ko nereiškė, abi drauge jos nieko nereiškė, nes: „Tu, Liv, 
esi ta. Tu leidi man kurti muziką. Visa kita - mėšlas“. 

Išskyrus Sendi, kaip paaiškėjo. Apie Sendi aš sužinojau 
vieną trečiadienio rytą, tiesiogiai, kai gydytojas paaiškino, 
kad tai, ką aš laikiau nepatogia ir nesmagia infekcija, iš tik- 
rųjų buvo pūslelinė. Ketvirtadienio vakare su Ričiu viską 
baigiau. Man užteko jėgų išmesti jo mantą laiptais žemyn ir 
susitarti, kad būtų pakeistas durų užraktas. Penktadienio 
vakare maniau, kad mirštu. Šeštadienį gydytojas tai pavadi- 
no „labai įdomia ir didžiule infekcija“, turėdamas galvoje, 
kad jam nieko panašaus nebuvo tekę matyti. 

O kaip tai atrodė? Tai buvo karščiavimas ir degimas, 
riksmas į rankšluostį, einant į tualetą, jausmas, tarsi žiur- 
kės plėštų didelius kąsnius iš mano putės. Turėjau šešias 
savaites laiko mąstyti apie Sendi, Ričį ir Sautendą prie jū- 
ros, keliaudama iš gydytojo ligi tualeto, ligi savo lovos, ir 
jaučiau, kad gangrena negalėtų būti bjauresnė už tai, kas 
draskė mane. 

Aš visai nusigyvenau - jokio maisto bute, nešvarių bal- 
tinių krūvos tarpduriuose, indai, sudaužyti į sienas ir duris. 

Netrukus nusigyvenau tiek, kad ir pinigų pritrūkau. Naci0- 
nalinė sveikatos tarnyba parūpino man gydytoją, bet niekas 
daugiau nieko neparūpino. 

Prisimenu, kaip sėdėjau prie telefono ir mąsčiau. Praga- 
ro liepsnos ir svilinantis ledas - galų gale tai pavadinau. Pri- 
siminiau, kad juokiausi. Visą rytą gurkšnojau likusį džiną, 
1 džino bei nevilties junginys paskatino skambinti. Buvo 
sekmadienis, vidurdienis. 

Atsiliepė tėtis. Pasakiau: „Man reikia pagalbos“. 

Jis atsakė: „Livi? Dėl Dievo, kur esi? Kas tau nutiko, 
mieloji?“ 

Kada paskutinį kartą kalbėjausi su juo? Nebegalėjau pri- 
siminti. Ar jis visada kalbėjo taip maloniai? Ar visada jo bal- 
sas buvo tuo pat metu toks geras ir tylus? 

Jis pasakė: „Tu sergi, ar ne? Ar įvyko kokia nelaimė? Ar 
tu esi sužeista? Ar esi ligoninėj?“ 

Labai keistai pasijutau. Jo žodžiai veikė kaip anestezija 
1 skalpelis. Be skausmo atsivėriau jam. Papasakojau viską. 
Baigusi pasakiau: „Tėti, padėk man. Prašau, padėk man iš 
viso to išsikapstyti“. 

Jis pasakė: „Leisk man čia viską suderinti. Leisk pada- 
ryti viską, ką galiu. Tavo motina...“ 

„Negaliu čia ištverti, - pasakiau jam. Pravirkau. Neken- 
čiau savęs už tai, nes jis jai pasakys, kad aš verkiau, 0 ji 
kalbės jam apie vaikus, kurie imasi visokių manipuliacijų, ir 
tėvus, kurie išlieka tvirti ir laikosi savo žodžio ir savo tai- 
syklių, ir savo niekingo įsitikinimo, kad jų gyvenimo būdas 
vienintelis teisingas. — Tėti“, — aš tikriausiai raudojau, nes 
girdėjau tą Žodį skambant bute dar ilgai po to, kai ištariau jį 
į] ragelį. 

Jis švelniai pasakė: „Duok man savo telefono numerį, 
Livi. Duok savo adresą. Pakalbėsiu su tavo motina. Palaiky- 
siu ryšį su tavimi“. 

„Bet aš...“ 


„Privalai pasitikėti manimi“. 

„Pažadu“. 

„Padarysiu viską, ką galiu. Lengva nebus“. 

Spėju, kad jis šį atvejį pateikė kaip įmanydamas geriau, 
tačiau motina visada būdavo šeimos bėdų ekspertė. Ji tvir- 
tai laikėsi savo pozicijos. Po dviejų dienų atsiuntė man pen- 
kiasdešimt svarų voke. Banknotai buvo įvynioti į balto po- 
pieriaus lapą. Ant jo buvo užrašiusi: „Namai turi būti vieta, 
kur vaikai išmoksta gyventi pagal savo tėvų taisykles. Kai 
sugebėsi užtikrinti, jog laikysies mūsų taisyklių, prašau pra- 
nešti. Ašarų ir pagalbos prašymų šįkart neužteks. Mes my- 
lim tave, brangioji“. Tai štai kaip. 

Mirjama, pagalvojau aš. Geroji senoji Mirjama. Tai galė- 
jau perskaityti tarp tobulos jos rašysenos eilučių. Tai buvo 
visiškas rankų nusiplovimas. Kiek tai buvo susiję su moti- 
na, gavau, ką pelniau. 

Ką gi, velniop ją, pagalvojau. Siunčiau jai visus prakeiks- 
mus, kokius tik žinojau. Visas ligas, visas nesėkmes, visas 
nelaimes. Ją džiugino mano situacija, o mane baisiausiai džiu- 
gins jos. 

Keista, kai pagalvoji, kaip viskas susiklosto. 


Olivija 


Čuis šildo man skruostus. Aš 
šypsausi, atsilošiu ir užmerkiu akis. Skaičiuoju minutę taip, 
kaip buvau išmokyta: vienas tūkstantis ir vienas, vienas 
tūkstantis ir du ir taip toliau, bet dabar šešiasdešimt man 
jau beveik riba. Ir net tada, kai aš pasiekiu vieną tūkstantį 
17 keturiasdešimt, noriu skubėti, kad greičiau pasiekčiau 
pabaigą. Minutę aš vadinu „ilsėtis“, o tą turiu daryti kele- 
tą kartų per dieną. Nežinau kodėl. Manau, kad „ilsėtis“ 
yra tai, ką jie sako, kai nebegali pasakyti nieko naudinges- 
nio. Jie nori, kad tu užmerktum akis ir palengva nuplauk- 
tum. Aš kovoju su tuo sumanymu. Tai tas pats, kas prašy- 
ti, kad priprastum prie neišvengiamybės, kol nesi pasiruo- 
šusi. 

Tik neišvengiamybė yra kažkas juoda, šalta ir nepapras- 
ta, o čia ant baržos, savo brezentinėje kėdėje, aš matau rau- 
donus saulės brūkšnius ant savo vokų ir jaučiu, kaip šiluma 
lyg pirštas prisispaudžia man prie veido. Mano megztukas 
sugeria kaitrą. Mano antblauzdžiai išskirsto ją išilgai mano 
blauzdikaulių. Ir viskas - ypač pasaulis — atrodo taip baisiai 
netikra. 


Atleiskit. Aš per daug toli nuplaukiau. Mano bėda, kad 
visą naktį negaliu užmigti, todėl dieną kartais miegas ne- 
lauktai mane užklumpa. Iš tikrųjų šitaip geriau, nes tada 
miegu ramiai, tarsi potvynio banga būtų atitraukusi mane 

tolyn nuo kranto. O sapnai, aplankantys per dienos miegą, 
kuris vilioja mane iš budėjimo... jie patys saldžiausi. 

Sapnavau Krisą. Žinojau, kad tai jis, nes labai stipriai jau- 
čiau, kad jis manęs nepames. Įsikibau jam į nugarą ir mes 
skriejom aukštai viršum žalios ir juodos kranto linijos, pa- 
našios į Mohero skardžius, kur vandenynas teškia savo pur- 
slus tūkstantį pėdų aukštyn į orą. O jo plaukai kažkodėl! bu- 
vo ilgi, nė kiek nepanašūs į Kriso plaukus, ilgi ir visai juodi, 
ir tiesūs kaip ieties kotas. Jie dengė mane, kai mes skri- 
dom. Ir aš jaučiau jo pečius, jo kojų jėgą ir vėją, pučiantį 
man į veidą. Kai nusileidom, ten buvo plika vietovė, panaši 
į Bereną, ir jis pasakė: „Štai kur tai atsitiks, Livi“. Aš pa- 
klausiau: „Kas?“ Jis atsakė: „Vaikai randasi iš akmenų“. O 
kai jis nusišypsojo, pamačiau, kad virto mano tėvu. 

Aš nužudžiau savo tėvą. Gyvenu su šituo žinojimu kaip 
ir su viskuo kitu. Krisas man sako, kad ant mano pečių ne- 
gula tokia atsakomybės už tėčio mirtį našta, kokią, kaip at- 
rodo, aš noriu prisiimti. Bet Krisas tada nepažinojo manęs. 
Jis nebuvo ištraukęs manęs iš sąšlavyno ir metęs man iššū- 
kio savo protinga maniera, kad mano veiksmai būtų tokie 
pat išdidūs kaip kalbos, o kalbos tokios pat išdidžios, kokia, 
pasak jo, aš galėjau būti. Nuo tada aš jo klausinėju, kodėl jis 
ėmėsi manęs. Jis trūkteli pečiais ir sako: „Instinktas, Livi. 
Įžvelgiau, kas tu. Iš tavo akių.“ O aš sakau: „Dėl to, kad aš 
tau primenu juos“. Jis klausia: „Juos? Ką?“ — bet jis žino, 
ką turiu galvoje, ir mes abu žinom, kad tai teisybė. „Gelbė- 
ti, - sakau aš. — Tai tikroji tavo stiprybė, ar ne?“ Jis sako: 
„Tau reikėjo kažkuo tikėti. Kaip ir mums visiems“. Tačiau 
iš tikrųjų Krisas visada matė manyje daugiau, negu ten iš 
tiesų buvo. Mato mano gerą širdį. Aš manau, kad jos nėra. 

Taip buvo, kai paskutinį kartą akis į akį susidūriau su 
savo tėvu. 

Pamačiau motiną su tėčiu priešais pat Kovent Gardeno 
stotelę vieną penktadienio vakarą. Jie grįžo iš operos. Net 
tokios būklės būdama, galėjau tą suprasti, nes motina nuo 

galvos ligi kojų buvo apsirengusi juodai, su keturgubu per- 
lų vėriniu ant kaklo. Tai buvo aukšta apykaklė, kažkas, kaip 
visada sakiau, trumpinančio jai kaklą ir darančio ją panašią 
į Vinstoną Čerčilį kilpoje. Tėtis vilkėjo smokingą, kuris 
kvepėjo levandomis. Buvo neseniai nusikirpęs plaukus, 
pernelyg trumpai. Ausys atrodė tartum geldelės, prispaus- 
tos prie galvos. Jos darė jį nustebusį ir naivų. Iš kažkur 
buvo išknisęs porą lakinių batų ir nublizginęs juos tarsi 
veidrodį. 

Nemačiau jų ir nekalbėjau nė su vienu iš jų nuo tada, kai 
bendravau su tėčiu prašydama pagalbos. Prabėgo beveik dve- 
ji metai. Turėjau šešis skirtingus darbus, pakeičiau penkis 
įnamius ir gyvenau taip, kaip norėjau, niekam neįsipareigo- 
jusi ir patenkinta tuo, kas buvo. 

Buvau su dviem tipais, kuriuos susitikau Kingo gatvės 
aludėje, vadinamoje lyg ir „Avinu“ ar „Ožiu“. Mes traukėm 
linksmintis į Brikstoną, kuris garsėjo tuo, kad ten nuo 
triukšmo net stogai kilnojosi. Bent aš traukiau ten. Tipai 
lydėjo mane. Buvom pašniurkštę kokaino vyrų tualete, o po 
to - kai viskas atrodė komiškiau nei paprastai - gardžiai pa- 
žvengėm, žaisdami trise, kai aš vienu metu ėmiau iš abiejų 
galų. Jie prakaituodami stengėsi tą man daryti, prisiekinė- 
dami, kaip man visa tai patiksią, nes jie esą kovotojai, jie 
karaliai, jie tikri kumeliai. Jie griebė, badė ir įsiaudrino, o 
aš laukiau kokaino. Supratau, kad šiuo atveju viskas sukosi 
apie tai, kas ką iš ko gaus ir kada, ir gerai suvokiau, kad tą 
akimirką, kai aš pasiduosiu jiems taip, kaip jie pageidavo, 
būsiu išstumta iš žaidimo ir pribaigta. 

Jūs baisitės tai skaitydami, ar ne? Užverčiat tuos pusla- 
pius. Žiūrit pro langą, kol kokia nors lauko grožybė suteiks 
jums stiprybės grįžti pas mane. 

Kadangi jūsų gyvenimas nebuvo panašus į mano, ar ne? 
Įsivaizduoju, kad niekada nevartojot narkotikų, todėl neži- 
not, į kokį žmogišką purvą galų gale įropojat, kai norit ap- 
svaigti. Negalit matyti savęs, ar ne, klūpančios ant suski- 

lusių plytelių vyrų tualete, kai tuo metu koks tipas, visą 
dieną Sityje vaidinęs bankininką, grabalioja savo odinių „aš 
esu inkognito“ kelnių užtrauktuką, juokiasi, čiupdamas tavo 
galvą, ir sako: „Na, eikš. Daryk“. Negalit to įsivaizduoti, 
ar ne? Pirmiausia negalit įsivaizduoti, kad galvotumėt apie 
tai, nes nenumanot, kaip būna po to, kai tos kelios privalo- 
mos, nors ir bjaurios, minutės vyrų tualete parklupus ant 
kelių, galvą įspraudus kam nors į šakumą, suteikia tau ga- 
lios, sąmojo, energijos, spindesio ir žinojimo, kad esi pats 
aukščiausias padaras, kokį Dievas kada paleido į žemę. 

Taip yra, kai toji medžiaga šauna aukštyn į nosį ir užde- 
ga akių obuolius. Bet aš dar nebuvau taip stipriai įjunkusi į 
kokainą, kad būčiau užmiršusi, kaip Žaisti su tuo, ko man 
reikia. Todėl juokiausi drauge su jais, klūpodama ant tų ply- 
telių, vienos sudužusios plytelės kraštui pjaunant man pro 
džinsus, ir kiekvienam tų tipų daviau pakankamai savo bur- 
nos, kad jie numanytų būsimas smagybes. Kai jie įsiaudri- 
no, atsilošiau remdamasi ant kulnų. Nusižiovavau, nuleidu- 
si vokus. Pasakiau: „Man reikia dar vienos porcijos“, - nes 
nė vienas iš jų negaus manęs, kol aš nepasiimsiu man pri- 
klausančios narkotikų dalies. 

Jie buvo kvailoki tipai, nors ir pasižymėjo privačioje vi- 
durinėje išmokta puikia tartimi ir turėjo geras tarnybas Si- 
tyje. Jie manė, kad aš jau apsvaigusi tiek, kiek jiems reikia, 
esu ten, kur jie norėjo, kad būčiau, todėl nusprendė, jog me- 
tas gailėti narkotikų. Spėju, jog manė, kad šiek tiek šykš- 
taudami privers mane neprarasti suinteresuotumo?* 

Jie klydo. Aš pasakiau: „Tokiu atveju nešdinkitės, myž- 
niai“, — ir to užteko jiems persigalvoti, kad, parodę gerą va- 
lią, galėtų įgyvendinti savo nešvankias svajonėles. Ilgokai 
užgaišome, kol kažkokio automobilio bagažinėje kelis kar- 
tus pasismaginome, o paskui, susikibę už parankių, patrau- 
kėme į stotį. Nežinau, kaip jie, bet aš jaučiausi aštuoniasde- 
šimt mylių iškilusi į padanges. 

Klarkas dainavo „Išsipildymą“ naujais žodžiais, skirtais 

tam, kas žadėjo būti jo seksualinėmis ateities aplinkybėmis. 
Baris kaišiojo savo didįjį pirštą man į burną, trynėsi, kad 
išlaikytų deramą formą, kai teks smagintis. Tarsi įkaitęs pei- 
lis per plaktą grietinėlę, mes skyrėm pėsčiųjų kaimenę, ku- 
ri visada malasi aplink Kovent Gardeną. Vos vieną žvilgsnį 
metę į mūsų pusę, Žmonės jau lipo nuo šaligatvio. Kol užsi- 
rovėm ant mano tėvų. 

Aš vis dar nesuprantu, ką jie tą vakarą veikė stotyje. Mo- 
tina, kai negali vairuoti savo automobilio, visada būtinai sė- 
da į taksi. Ji viena iš tų moterų, kurios elgiasi taip, tarsi 
veikiau sutiktų, kad joms po vieną nuluptų visus kojų na- 
gus, negu pasinaudotų Londono transportu. Tėtis niekada 
nevengė metro. Jam požeminis traukinys buvo požėminis 
traukinys, greitas, nebrangus ir nesukeliantis jokių keblu- 
„mų. Važiuodavo iš namų į darbą ir vėl atgal Kraštine linija 
nuo pirmadienio ligi šeštadienio, abejoju, ar jis nors ir pro- 
bėgšmais kada pagalvodavo, kas sėdi šalia jo, ar ką galėtų 
reikšti, jei jis į spaustuvę atvyktų kuo nors menkesniu už 
„Ferari“. | 

Gal tą vakarą jis buvo ją prikalbinęs pasinaudoti šia trans- 
porto priemone. Gal nebebuvo taksi, jiems išėjus iš operos. 
O gal tėtis pasiūlė, kad jie, dundėdami Pikadilio linija, su- 
taupytų keletą svarų kasmetinėms vasaros atostogoms Džer- 
syje. Bet kuriuo atveju jie buvo ten, kur aš mažiausiai tikė- 
jausi juos pamatyti. 

Motina nekalbėjo. Tėtis iš pradžių manęs neatpažino, tai 
visai suprantama. Buvau trumpai apsikirpusi, plaukus nusi- 
dažiusi tamsiai raudonai, o galus išmarginusi violetine spal- 
va. Nevilkėjau drabužių, kuriuos jis buvo matęs anksčiau — 
kitokių negu džinsai — ir mano auskarai buvo skirtingi. Be 
to, jų buvo daugiau. 

Buvau pakankamai įsiaudrinusi, kad iškelčiau sceną. Iš- 
skėčiau rankas kaip dainininkė, pasiruošusi pasiekti aukš- 
tąją do. Pasakiau: „Jėzau su kelnėm. Vyručiai, čia įsčios, ku- 
rių vaisius esu aš“. 

„Kieno įsčios? — paklausė Baris. Įrėmė smakrą man į petį, 
siekė žemyn ir delnu apėmė man tarpkojį. - Ar paukščiai 
turi įsčias? Gal tu, Klarkai, žinai?“ 

Klarkas šiuo klausimu ne kažin ką išmanė. Jis trainiojosi 
man iš kairės. Pradėjau kikenti ir suktis aplink tą ranką, 
kuri mane laikė. Atsišliejau į jį i1r pasakiau: „Verčiau liau- 
kis, Bari. Mamytė numirs iš pavydo“. 

„Kodėl? Ar ji taip pat nori? - Nustūmė mane į šalį ir nu- 
sverdėjo prie jos. - Ar negaunat šito nuolatos? - pasiteira- 
vo Baris, uždėdamas ranką jai ant peties. - Ar jis neduoda 
jums tiek, kiek derėtų geram berniukui?“ 

„Jis geras berniukas, - paaiškinau aš. - Žino, kas yra 
kas“. -Ištiesiau ranką ir patapšnojau tėčiui švarko atlapą. 
Jis atšoko. 

Motina numetė Bario ranką nuo peties. Pažvelgė į ma- 
ne. „Kiek žemiau dar žadi smukti?“ — paklausė. 

Ir tada tėtis, atrodė, suvokė susidūręs ne su trimis chu- 
liganais, ketinančiais įžeidinėti jį ir žeminti jo žmoną. Jis 
akis į akį susitiko su savo dukterimi. 

Pasakė: „Dieve brangus. Ar čia Livi?“ 

Motina paėmė jį už alkūnės. Pasakė: „Gordonai“. Jis pa- 
sipriešino: „Ne. Šito pakaks. Livi, tu grįžti namo“. 

Aš įžūliai mirktelėjau jam. „Negaliu, - atsakiau. — Turiu 
šiąnakt čiulpti pimpalą“. Klarkas iš užpakalio priėjo prie ma- 
nes ir smarkiai pasitrynė. 

„Ooo. Tai šlykštu, - pasakiau. — Ne taip gerai, kaip tas 
tikras reikalas. Tėti, ar mėgsti dulkintis?“ 

Motinos burna beveik nepajudėjo, kai ji pasakė: „Gordo- 
nai, eime“. 

Aš nubloškiau nuo savęs Klarko ranką. Priėjau prie tė- 
vo. Patapšnojau jam krūtinę ir atrėmiau į jį kaktą. Jaučiau, 
kad jis tarsi medinis. Pasukau galvą ir pažvelgiau į motiną. 
„Na, ar mėgsta?“ — paklausiau jos. 

„Gordonai“, - pakartojo ji. 

„Jis neatsakė. Kodėl jis neatsako? — Apglėbiau rankomis 

jam liemenį ir užverčiau galvą, kad pažiūrėčiau į jį. - Tėti, 
ar mėgsti dulkintis?“ 

„Gordonai, mes neturim apie ką kalbėtis su ja, kai ji to- 
kios būklės“. 

„Aš? — paklausiau. - Būklės? — Priėjau dar arčiau prie tė- 
vo ir ėmiau kraipyti klubus. - Gerai. Tokiu atveju pakeis- 
kim klausimą. Ar nori dulkintis su manimi? Baris ir Klar- 
kas nori. Darytų tą čia, gatvėje, jei galėtų. O tu? Jei pasaky- 
čiau taip? Kadangi aš galiu, žinai?“ 

Gerai. Klarkas vėl priėjo iš užpakalio prie manęs taip, 
kad iš mūsų trijų ant šaligatvio susidarė besiraitantis sek- 
sualinis sumuštinis. 

Baris prapliupo juoktis. Pasakė: „Daryk tą“, - ir aš su- 
kūriau dainelę: „Tėtis nori tą daryti, tą daryti, tą daryti“. 

Minia ant šaligatvio plačiai prasiskyrė aplink mus. 

Jaučiausi kaip viena iš spalvotų šukių kaleidoskopo gale. 
Buvau dalis sūkuriuojančios masės, kuri pasitraukė, man 
atkraginus galvą. Buvau viena. Paskui atsidūriau sąmyšio 
centre. Aš buvau valdovė. Paskui vergė. 

Iš kitos planetos motinos balsas kalbėjo: „Gordonai, dėl 
Dievo meilės...“ 

Kažkas pasakė: „Daryk“. 

Kažkas suriko: „Aūūūū!“ 

Kažkas sušuko: „Jok ant jos!“ 

O tada karštos geležys apgniaužė man riešus. 

Nežinojau, kad tėtis toks stiprus. Kai jis suėmė mano 
rankas, atplėšė nuo savęs ir nustūmė šalin, pajutau, kaip 
skausmas persmelkė ligi pat pečių. 

Riktelėjau: „Ei!“ 

Jis žengė žingsnį atgal. Išsitraukė nosinę ir prisispaudė 
prie burnos. 

Kažkas paklausė: „Gal jums, sere, reikia padėti?“ — ir aš 
akies kampučiu pamačiau blykstelint sidabrą. Policininko 
šalmą. 

Aš sukikenau: „Išgelbėtas vietinio policininko. Sekasi 
tau, tėti“. 

Motina pasakė policininkui: „Ačiū. Šitie trys...“ 

Tėtis pasake: „Tai niekai“. 

„Gordonai“. Motinos balsas buvo įspėjantis. Čia buvo tin- 
kama proga jiems pamokyti savo mažąją pragaro išperą. 

„Nesusipratimas, - pasakė tėtis. - Ačiū. Mes eisim to- 
liau“. Jis paėmė motiną už parankės. Tarė: „Mirjama“, - 1r 
prasmė buvo aiški. 

Motina drebėjo. Supratau iš to, kaip šviesoje virpėjo jos 
perlai. Pasakė man: „Tu pabaisa“. 

Aš atsakiau: „O jis?“ Jiems nueinant, šaukiau: „Nes mes, 
tėti, žinom, ar ne? Tu nesirūpink, tai liks mūsų paslaptis. 
Aš niekada nepasakysiu“. 

Matot, aš sudirginau jį. Jis tapo kietas kaip žarsteklis. 
Man patiko viso to komizmas, graži jo jėga. Vaizdavausi, kaip 
jis eina pro tas stoties šviesas, o visas pasaulis mato gumbą 
jo kelnėse - ir Mirjama mato gumbą jo kelnėse - ir man iš 
smagumo silpna. Kad sureagavo toks nešnekus, beaistris 
Gordonas Vaitlo. Jei aš sugebėjau tą padaryti čia, viešai, vie- 
nas Dievas težino, kiek liudytojų tai matė, galėjau daryti 
bet ką, buvau įkūnyta visagalybė. 

Policininkas pasakė mums: „Nešdinkitės iš čia, visi jūs, — 
o likusiems žiūrovams: — Kad daugiau jūsų nebematyčiau“. 

Baris, Klarkas ir aš taip ir nesuradom linksmybių Briks- 
tone. Iš tikrųjų net ir nebandėm. Suruošėm savo pasilinks- 
minimą bute Šeperd Buše. Padarėm vieną trigubą, du dvi- 
gubus ir baigėm trimis viengubais, kai kiekvienas iš mūsų 
ragino kitą. Narkotikų užteko visai nakčiai, kuriai baigiantis 
Klarkas su Bariu nutarė, kad jiems visa tai labai patiko, ir 
nusprendė atsikraustyti gyventi pas mane kaip įnamiai, su 
kuo aš mielai sutikau. Naudojausi jų narkotikais. Jie naudo- 
josi manimi. Tokia tvarka atrodė mums visiems naudinga. 

Baigiantis pirmai bendrai mūsų savaitei, ruošėmės švęsti 
septintosios dienos sukaktį. Laimingi tysojom ant grindų 
su trimis gramais kokaino ir puse litro eukalipto aliejaus 
kūnui, kai atėjo telegrama. Kažkaip ji sugebėjo ją perduoti, 

užuot skambinusi telefonu. Be abejonės, norėjo, kad efek- 
tas būtų nepamirštamas. 

Iš pradžių aš neskaičiau. Stebėjau, kaip Baris skustuvo 
ašmenimis smulkina kokainą, ir visą mano dėmesį prikaus- 
tė du žodžiai ka: greitai. 

Klarkas atidarė duris. Atnešė telegramą į svetainę. Pa- 
sakė: „Tau, Liv“, - ir numetė man į skreitą. Įjungė muziką 
17 atkimšo aliejų kūnui. Aš nusivilkau megztuką, paskui nu- 
simoviau džinsus. Jis paklausė: „Ar nežadi skaityti?“ 

Atsakiau: „Vėliau“. Jis užpylė aliejaus ir pradėjo. Užmer- 
kiau akis ir jaučiau, kaip pasitenkinimo raibuliai pirmiausia 
apima man pečius ir rankas, paskui krūtis ir šlaunis. Šypso- 
jausi ir klausiausi, kaip č:kš: Bario skustuvo ašmenys, dary- 
dami magiškuosius miltelius. Kai jie buvo gatavi, jis suki- 
keno ir pasakė: „Pradėkim žaidimus“. 

Pamiršau telegramą ligi kito ryto, kai nubudau, jausda- 
ma ištirpusio aspirino skonį gerklėje. Klarkas, visada grei- 
čiausiai iš mūsų atsigaunantis, skutosi ir ketino traukti į 
Sitį dar vienai finansinių kerų dienai. Baris išvėsęs kėpsojo 
ten, kur buvom jį palikę, išsikėtojęs ant sofos ir pusiau nu- 
virtęs nuo jos. Gulėjo ant pilvo, jo mažytė subinė atrodė lyg 
dvi rausvos bandutės, 0 pirštai mėšlungiškai trūkčiojo, tar- 
si sapnuodamas bandytų kažką nutverti. 

Nukėblinau į svetainę ir pliaukštelėjau jam per šikną. Jis 
nenubudo. Klarkas pasakė: „Jis šiandien nieko nepajėgs. Ar 
gali jį tiek pabudinti, kad jis paskambintų telefonu?“ 

Aš paspyriau Barį koja. Jis suvaitojo. Aš vėl paspyriau. 
Jis galvą įkišo į sofą. „Ne“, - pasakiau Klarkui. 

„Ar gali pabūti jo seserimi? Turiu galvoje - telefonu“. 

„Kodėl? Ar jis sako gyvenąs su savo seserimi?“ 

„Ligi šiol gyveno. Ir būtų lengviau, jeigu tu...“ 

„Šūdas. Na, gerai“. Aš paskambinau. Gripas, pasakiau 
jiems. Baris visą naktį praleido tualete, įkišęs galvą į puo- 
dą. Jis ką tik nuėjo miegoti. „Viskas“, — pasakiau padėdama 
ragelį. 

Klarkas linktelėjo. Užsirišo kaklaraištį. Atrodė, kad dve- 
joja, ir stebėjo mane pernelyg atidžiai. „Liv, - pasakė vėl. — 
Dėl praėjusios nakties“. Susilaižė aukštyn plaukus taip, kaip 
man nepatiko. Ištiesiau ranką, norėdama juos suvelti. Jis 
atkragino galvą, traukdamasis nuo manęs. Vėl pakartojo: 
„Dėl praėjusios nakties“. 

„Kas dėl praėjusios nakties? Ar nepakako? Nori dar? 
Dabar?“ 

„Norėčiau, kad nepasakytum Bariui. Gerai?“ 

Aš susiraukiau: „Ko?“ 

„Nieko nesakyk jam. Pakalbėsim vėliau. — Jis dirstelėjo į 
savo laikrodį. Tai buvo „Rolex“, jo išdidžios mamytės dova- 
na, jam baigus Londono ekonomikos mokyklą. —- Turiu išei- 
ti. Pusę dešimtos man susirinkimas“. 

Užstojau jam kelią. Nepakenčiau jo tokio, kokiu jis tap- 
davo blaivus būdamas. Visa ta prašmatni kalbėjimo manie- 
ra, žodžiai riedėte rieda iš burnos - o dar mažiau galėjau jį 
pakęsti šįryt. 

„Neisi, kol nepasakysi, ką turi galvoje. Ko nesakyti Ba- 
riui? Ir kodėl?“ 

Jis atsiduso: „Buvom tik mudu. Vakar naktį, Liv, pati Ži- 
nai, apie ką kalbu“. 

„Kas kam darbo? Jis nedalyvavo. Nebūtų galėjęs, net jei- 
gu būtų norėjęs“. 

„Suvokiu tai, bet esmė ne visai čia. - Jis mindžikavo nuo 
vienos kojos ant kitos. - Tik nesakyk jam nieko. Mudu su- 
silažinom, jis ir aš. Nenoriu visko sujaukti“. 

„Dėl ko lažinotės?“ 

„Nesvarbu. Dabar vis tiek negaliu paaiškinti“. 

Aš vis dar nedaviau jam kelio. „Verčiau paaiškink, jei no- 
ri spėti į savo susirinkimą“. 

Jis atsiduso ir tyliai nusikeikė: Velnias. 

„Dėl ko lažinotės, Klarkai? Vakar naktį“. 

„Gerai. Prieš ateidami pas tave, susitarėm, kad mes nie- 
kada, — jis nusikrenkštė, - susitarėm, kad niekada vienas 

be kito... - Jis brūkštelėjo ranka per plaukus ir pats juos 
suvėlė. - Kad visada būsim abu. Su tavimi. Šitokios buvo 
lažybos“. 

„Supratau. Vadinasi, abu kartu krušitės su manimi, tri- 
gubas bus tik dvigubas, jeigu mes turėsim vieną žiūrovą“. 

„Jeigu tau būtina šitaip sakyti“. 

„Ar galima sakyti dar kitaip?“ 

„Manau, ne“. 

„Puiku. Tol, kol žinom, apie ką kalbam“. 

Jis apsilaižė. „Gerai, - pasakė. - Pasimatysim vakare“. 

„Žinoma, - pasitraukiau į šalį ir stebėjau, kaip jis eina 
prie durų. - Klausyk, Klarkai? — Jis atsigrežė. - Jei pats ne- 
jauti, žinok, tau iš nosies varva snargliai. Nenoriu, kad su- 
sirinkime atrodytum prastai“. 

Atsisveikindama pamojau jam pirštais ir, durims užsida- 
rius, nuėjau prie Bario. Pamatysim, kas turėjo Liv ir kada. 

Pliaukštelėjau jam per subinę. Jis suvaitojo. Pakutenau 
jam pautus. Jis nusišypsojo. Pasakiau: „Judinkis, mėsos kal- 
ne. Mums reikia sutvarkyti vieną reikalą“, - ir atsitūpiau, 
kad paversčiau jį. Tada vėl pamačiau telegramą, gulinčią ant 
grindų. Miegančio Bario pirštai minkė ją. 

Iš pradžių paspyriau ją į šoną ir atsidrėbiau ant grindų, 
kad imčiausi Bario. Tačiau pamačiusi, kad niekas nepaža- 
dins jo iš stingulio, nekalbant jau apie tai, kad jis galėtų ką 
atlikti, pasakiau: „Velniop“, - ir siekiau telegramos. 

Buvau negrabi, todėl, atplėšdama voką, perplėšiau pu- 
siau ir telegramą. Perskaičiau krematoriumas ir antradienis 
ir iš pradžių pamaniau, kad laikau rankoje kraupią reklamą, 
kaip ruoštis pomirtiniam gyvenimui. Bet tada viršuje pa- 
mačiau tevas. O netoliese žodį metro. Sudėjau krūvon abi 
puses ir prisimerkusi perskaičiau visą telegramą. 

Joje buvo nedaug žodžių. Jis mirė metro traukinyje tarp 
Naitsbridžo 1r Pietų Kensingtono stočių, grįždamas iš ope- 
ros mūsų susitikimo vakarą. Buvo kremuotas po trijų die- 
nų. Ketvirtą dieną įvyko gedulingos pamaldos. 

Vėliau - daug vėliau, kai mūsų santykiai pasikeitė, - su- 
žinojau iš jos visa kita. Kad jis drauge su ja stovėjes toje 
nežmoniškoje grūstyje, kuri visada susimeta į kvadratą ne- 
toli vagono durų, kad iš pradžių jis net nesukniubęs, bet, 
giliai atsidusęs, užgriuvo ant jaunos moters, kuri pamaniu- 
si, kad jis kimba prie jos ir jį pastūmusi taip, kad jis parklu- 
pęs ant kelių, paskui nuvirtęs ant šono, Pietų Kensingtono 
stotyje atsivėrus vagono durims ir žmonėms pajudėjus. 

Bendrakeleiviai susiprato padėti motinai ištempti jį į plat- 
formą, kažkas nubėgo šaukti pagalbos. Bet prabėgo daugiau 
nei dvidešimt minučių, kol jis pateko į artimiausią ligoninę, 
ir jei dar kas nors būtų galėjęs jį išgelbėti, laikas jau seniai 
buvo praėjęs. 

Gydytojai sakė, kad mirtis buvusi staigi. Širdies smūgis, 
aiškino jie. Gali būti, kad, prieš atsitrenkdamas į grindis, jis 
jau buvo nebegyvas. 

Bet, kaip sakiau, visa tai sužinojau vėliau. Tą akimirką 
turėjau tiktai menką, tačiau aiškią informaciją, esančią te- 
legramoje, ir svarbią, bet nemalonią Žinią tarp eilučių. 

Prisimenu, kaip galvojau, kodėl tu, šlykšti kekšele? Tu 
niekinga karve! Jaučiausi įsitempusi, man buvo karšta. Jau- 
čiau, kaip deganti juosta suveržia man galvą. Turėjau verk- 
ti. Turėjau verkti dabar. Sugniaužiau telegramą ir Žiauriai 
įgrūdau ją Bariui į burną. Sugriebiau saujon jo plaukus ir 
truktelėjau jam galvą. 

Juokiausi ir šaukiau: „„Nubusk tu, kvėša. Nubusk. Nu- 
busk. Tegu tave velniai. Nubusk“. Jis suvaitojo. Įkišo galvą 
į sofą. Nužirgliojau į virtuvę. Pripyliau puodą vandens. Sto- 
vėdama prie sofos ir visą laiką šaukdama: „Kelkis, kelkis, 
kelkis!“ — apipyliau kojas, trūktelėjau Barį už rankos, ir jo 
kūnas nuslydo iš paskos ten, kur aš norėjau, ant grindų. Ap- 
verčiau jį ir apliejau vandeniu. Mirkčiodamas jis atsimerkė. 
Pasakė: „Ei! Ką?“ — ir to užteko. 

Užvirtau ant jo. Mušiau. Draskiau ir daužiau kumščiais. 
Jis mostagavo rankomis tarsi vėjo malūnas. Sakė: „Ką, po 

velnių!“ — ir bandė mane sulaikyti, tačiau buvo per daug nu- 
silesęs, kad turėtų bent kiek jėgų. 

Nusijuokiau, o paskui surikau: „Prakeikti šunsnukiai!“ 
Jis pasakė: „Ei! Livi!“ — ir keturpėsčias nuropojo tolyn. 

Aš nusivijau jį. Apžergiau, vanojau, kandžiojau petį, kly- 
kiau: „Jūs abu! Šunsnukiai! Norit! Norit?“ 

„Kas čia? — paklausė jis. - Ką, po galais...“ 

Čiupau butelį, kuris su eukalipto aliejaus likučiais ir lėkš- 
tėmis nuo vakarienės gulėjo ant grindų. Vožiau jam per gal- 
vą. Nesudužo. Smogiau į kaklą, paskui per pečius. Visą lai- 
ką klykiau. Ir kvatojau, kvatojau. Jis įstengė pakilti ant ke- 
lių. Sugebėjau dar sykį jam gerai užtvoti, kai jis bloškė mane 
atgal. Atsidūriau netoli židinio. Griebiau žarsteklį. Pradėjau 
mosuoti juo. „Nekenčiu tavęs! Ne! Abiejų nekenčiu! Padug- 
nės! Šliužai!“ Ir sulig kiekvienu žodžiu užsimodavau žars- 
tekliu. 

Baris suriko: „Šūdas!“ - ir nėrė į miegamąjį. Užtrenkė 
duris. Ėmiau jas daužyti žarstekliu. Jaučiau, kaip atplaišos 
lekia nuo medžio. Kai man įskaudo pečius ir rankos nebe- 
įstengė pakelti žarsteklio, sviedžiau jį išilgai koridoriaus ir 
nuslydau ant grindų palei sieną. Ten galiausiai pravirkau, 
sakydama: „Tu darysi, Bari. Man. Čia pat. Dabar“. 

Po vienos ar dviejų minučių durys šiek tiek prasivėrė. 
Galvą buvau pasidėjusi ant kelių ir nepakėliau akių. Girdė- 
jau Barį murmant: „Beprotė kalė“, - jam sprunkant pro ma- 
ne. Paskui jis kalbėjo balsams, kurie pasigirdo koridoriuje 
už mūsų buto durų. Girdėjau nesutarimas ir pyktis... 1 mo- 
teriškas būdas... ir nesusipratimai tuo BBC balsu. Atrėmiau 
galvą į sieną ir daužiau savo kiaušą. 

„Darysi, - raudojau. - Man. Tuojau pat. Darysi.“ 

Šiaip taip atsiklaupiau. Visas mintis nukreipiau į tuos du — 
Barį ir Klarką - ir ėmiau siautėti po butą. Kas dužo, sudau- 
žiau. Trankiau lėkštes į stalo viršų, stiklines - į sieną, o lem- 
pas —- į grindis. Kas buvo iš audeklo ar uždengta audeklu, 
sukapojau peiliu. Tuos menkus baldus, kuriuos turėjom, ap- 

verčiau ir sutrypiau kaip įmanydama. Galų gale pargriuvau 
ant sudriskusio dėmėto mūsų lovos čiužinio ir susiriečiau į 
kamuoliuką tarsi gemalas. 

Bet tai darydama, buvau priversta galvoti apie jį. Ir apie 
Kovent Gardeno stotį... Negalėjau leisti sau galvoti. Turė- 
jau ištverti. Būti aukščiau. Turėjau skristi. Man reikėjo jė- 
gų. Reikėjo ko nors, nesvarbu ko, kol pagaliau bus galima 
ištrūkti iš čia, iš šitų sienų, kurios griuvo ant manęs, ir iš 
viso to jovalo, ir iš visos tos šlykštynės, kokią, kai pagalvo- 
ji, galėjo man duoti Šeperd Bušas, kai anapus jo buvo pa- 
saulis, laukiantis, kad aš jį užkariaučiau, taigi, kam reikėjo 
šito šūdo, kas galėjo jo norėti ir kas prašė, kad jis taptų 
mano gyvenimo dalimi. 

Palikau tą butą ir niekada nebegrįžau. Butas vertė galvo- 
ti apie Klarką ir Barį. Klarkas ir Baris — apie tėtį. Verčiau 
gauti narkotikų. Verčiau ryti piliules. Verčiau susirasti kokį 
tipą riebaluotais plaukais, kuris nepagailėtų pinigų, tikėda- 
masis atgauti juos su manimi savo mašinoje ant užpakali- 
nės sėdynės. 

Pradėjau nuo Šeperd Bušo. Nusigavau ligi Noting Hilo, 
ten trainiojaus kurį laiką aplinkui Ledbrok Roudą. Turėjau 
tik dvidešimt svarų - vargu ar to būtų užtekę pakenkti taip, 
kaip aš norėjau, - taigi nebuvau tiek nusitašiusi, kiek bū- 
čiau norėjusi, kai galiausiai patraukiau į Kensingtoną. Ta- 
čiau gerokai išgėrusi. 

Nėmaž negalvojau apie tai, ką darysiu. Tik norėjau pa- 
matyti jos veidą dar vieną sykį, kad galėčiau į jį spjauti. Šli- 
tinėjau tolyn ta gatve pro padorius baltus namus su dorėni- 
nėmis kolonomis, su baltais nėriniais uždangstytais erkerių 
langais. Sukiojausi tarp stovinčių automobilių. Murmėjau: 
„Pamatysiu tave, Mirjama, tu karve. Su tavo šlykščiu i1špliu- 
rusiu veidu“, — ir sverdėdama stabtelėjau kitoje gatvės pu- 
sėje tiesiai priešais blizgančias juodas paradines duris. At- 
sirėmiau į du antikinius žirgus ir įsistebeilijau į laiptus. Su- 
skaičiavau juos. Septyni. Atrodė, tarsi jie judėtų. O gal aš 

pati judėjau. Tik atrodė, kad visa gatvė keisčiausiu būdu sto- 
jasi piestu. Tarp manęs ir mano kelionės tikslo krito rūkas, 
paskui išsisklaidė ir vėl krito. Aš ėmiau prakaituoti ir kartu 
virpėti. Skrandis man apsivertė. O paskui mane ėmė tąsyti. 

Vėmiau ant tų dviejų žirgų gaubto. Paskui vėl ant šali- 
gatvio Ir vėl į griovelį. 

„Čia tu, - pasakiau moteriškei anapus gatvės namo vi- 
duje. — Čia tu“. 

Ne tau. Ne dėl tavęs. Bet tu... Ką aš galvojau? Net ir 
dabar nesuprantu. Gal maniau, kad tuo netirpstančiu jungi- 
niu galima nusikratyti paprasčiausiai jį išvemiant gatvėje. 

Dabar žinau, kad ne taip elgiausi. Yra geresnių būdų, kaip 
nutraukti motinos ir vaiko virkštelę. 

Kai pajėgiau atsistoti, nusvirduliavau šaligatviu ten, iš 
kur buvau atėjusi. Nusivaliau burną į nertinį. Galvojau: ka- 
lė, ragana, žiežula. Ji kaltino mane už jo mirtį, ir aš tą žino- 
jau. Ji nubaudė mane, naudodamasi geriausiu būdu, kokį ga- 
lėjo rasti. Ką gi, aš taip pat galėjau kaltinti ir bausti. Pama- 
tysim, pagalvojau, kas geriau sugebės. 

Taigi aš ėmiausi savo projekto ir dirbau kaip tikra meist- 
rė, planuodama pasmerkimą ir bausmę kitiems penkeriems 
metams. 


Olivija 


Kiss grįžo. Jis parnešė pie- 


tus, kaip ir buvau maniusi, bet tai ne tandoori. Tai tailandie- 
tiškas patiekalas iš restorano, vadinamo „Bankoko slėptu- 
ve“. Pakišo maišelį man po nosimi, sakydamas: „Mmm, pa- 
uostyk, Livi. Šito mes dar neragavom, ar ne? Jie verda žemės 
riešutus ir pupelių daigus su makaronais“, - ir nunešė že- 
myn pro savo dirbtuvę į baržos virtuvę, kur girdėjos, kaip 
jis barškina indais. Jis taip pat ir dainuoja. Jam patinka Va- 
karų Amerikos kantri muzika, ir kaip tik dabar jis dainuoja 
„Crazy“ tik truputėlį prasčiau už Patsi Klain*. Jam patinka 
toji vieta „trying“ 1r „crying“. Jis pabrėžia tas eilutes, o iš 
žodžio „crazy“ padaro tris skiemenis - ka-rei-zy. Aš taip įpra- 
tau prie Kriso dainavimo manieros, kad kai jis įjungia savo 
stereogrotuvą su Patsi Klain dainomis, aš vietoj jos girdžiu 
Krisą. 

Iš savo vietos ant baržos denio mačiau Krisą ateinant 
Blomfild Roudu su šunimis. Jie jau nebėgo, ir iš to, kaip 
Krisas ėjo, supratau, kad jis žongliravo šunų pavadėliais, 
maišeliu ir dar kažkuo, ką buvo pakišęs po sulenkta ranka. 
Šunys atrodė susidomėję tuo kažkuo kitu. Pupius tolydžio 
šokinėjo, bandydamas žvilgtelėti. Skrebutis šlubavo, nosi- 
mi baksnodamas Krisui alkūnę, matyt, tikėdamasis, kad tai, 
kas ten buvo, iškris. Neiškrito, ir kai jie visi sulipo į baržą — 


* Patsi Klain (Patsy Cline, 1932-1963) - amerikietė, populiarių dainų 
atlikėja. 

šunys pirmi, vilkdami pavadėlius, - pamačiau triušį. Jis taip 
smarkiai drebėjo, kad atrodė kaip pilkai ruda dėmė nulėpu- 
siomis ausimis ir akimis, primenančiomis šokoladą po stik- 
lu. Žvilgtelėjau į Krisą. 

— Parke, —- paaiškino jis, - Pupius iškniso jį iš po horten- 
zijos. Man nuo žmonių kartais norisi vemti. 

Žinojau, ką jis turi galvoje. Kažkam nusibodo rūpintis na- 
miniu gyvulėliu ir nusprendė, kad laisvėje jis būsiąs daug 
laimingesnis. Nesvarbu, kad jis negimė laukinis. Pripras ir 
jam patiks, jeigu pirmiau jo nenutvers koks šuo ar katė. 

— Jis žavus, - pasakiau. — Kaip jį pavadinsim? 

— Feliksu. 

— Ar tai ne katino vardas? 

— Lotyniškai tai reiškia laimingas. Manau, kad toks jis 
yra, ištrūkęs iš parko. 

Ir nusileido žemyn. 

Dabar Krisas ką tik užlipo ant denio su šunimis. Atnešė 
jų dubenėlius, ketina juos pašerti. Paprastai šeria apačioje, 
bet žinau, jog jis nori, kad aš nebūčiau viena. Pastato dube- 
nėlius netoli mano brezentinės kėdės ir stebi, kaip šunys 
kerta savo kubelius. Jis išsitiesia, paskui iškelia aukštyn ran- 
kas. Vėlyvos popietės saulėje atrodo, kad jo galvą dengia 
rūdžių spalvos pūkai. Žvelgia skersai tvenkinio į Brauningo 
salą. Šypsosi. 

Klausiu: „Ką“, - turėdama galvoje jo šypseną. 

Jis sako: „Kažkas yra tuose sulapojusiuose gluosniuose. 
Žiūrėk, kaip nuo vėjo linguoja šakos. Atrodo lyg šokėjai. Pri- 
mena Jeitsą*“. 

— Ir dėl to šypsaisi? Jeitsas kelia tau šypseną? 

— Kaip galim atskirti šokėją nuo šokio? - klausia jis. 

— Ką? 

— Čia Jeitsas. „Kaip galim atskirti šokėją nuo šokio.“ Taik- 
lu, ar ne? - Jis tupi prie mano kėdės. Pastebi, kiek puslapių 


* Jeitsas (W. B. Yeats, 1865-1939) — poetas, vienas žymiausių airių ra- 
šytojų. 

prirašiau. Paima mano skardinę su vaikiškais pieštukais ir 
žiūri, kiek aš jų nurašiau. — Ar šituos padrožti? — Šitaip jis 
klausia, norėdamas sužinoti, kaip man sekasi ir ar aš nusi- 
teikusi toliau rašyti. 

Mano atsakymas į abu klausimus yra: 

— Kur padėjai Feliksą? 

— Laikinai ant stalo virtuvėje. Jis valgo pavakarius. Gal 
reikėtų patikrinti? Ar nori nulipti žemyn? 

— Dar ne. 

Jis linkteli. Išsitiesia, ir drauge su juo pakyla mano pieš- 
tukų skardinė. Sako šunims: 

— Jūs likite ant denio. Pupiau, Skrebuti! Ar girdit? Jokio 
slankiojimo. Prižiūrėkit Livi. 

Jie vizgina uodegas. Krisas lipa žemyn. Girdžiu, kaip 
zvimbia drožtukas. Atsilošiu ir šypsausi. Prižiūrekit Livi. Ta- 
rytum aš kur nors ketinčiau eiti. 

Mes, Krisas ir aš, sukūrėm šitokią ypatingą sutrumpin- 
tą kalbą. Patogu, kai gali pasakyti, ką galvoji, neliesdamas 
pačios temos. Vienintelė man iškylanti problema yra ta, 
kad kartais trūksta žodžių, kurių noriu, ir prasmė susijau- 
kia. Pavyzdžiui, aš dar neradau būdo pasakyti Krisui, kad 
myliu jį. Ne dėl to, kad mūsų situacija pasikeistų, jeigu 
jam pasakyčiau. Krisas manęs nemyli — šitaip, kaip papras- 
tai galvojama apie meilę, - ir niekada nemylėjo. Ir negei- 
džia manęs. Niekada negeidė. Aš jį kaltindavau, kad jis ho- 
moseksualas. Vadindavau pideriu, žydruoju, agrastu. O jis 
palinkdavo į priekį, alkūnėmis įsirėmęs į kelius, rankas su- 
sidėjęs po smakru, ir rimtai sakydavo: „Tik paklausyk sa- 
vo rinktinės kalbos. Įsidėmėk, ką ji sako. Nejaugi nematai, 
Livi, kad tas tavo regėjimo tunelis rodo dar didesnę blogy- 
bę? Ir kas įdomiausia, kad tavęs dėl to negalima kaltinti. 
Visuomenė kalta. Mes galėjom išsiugdyti savo požiūrį tik 
visuomenėje, kurioje gyvename“. Ir man burna atvipdavo. 
Norėdavau plūstis. Bet negali kautis su žmogumi, kuris 
nesinešioja ginklų. 

Grįžta Krisas su mano pieštukų skardine. Jis taip pat at- 
nešė puodelį arbatos. Sako: 

— Feliksas ėmė ėsti abonentų knygą. 

Aš sakau: 

— Gerai, kad neturiu kam skambinti. 

Jis paliečia man skruostą. 

— Tau šalta. Atnešiu antklodę. 

— Nereikia. Netrukus nulipsiu žemyn. 

— Bet ligi tol... - Ir jau jo nebėra. Jis atneš antklodę. Ap- 
kamšys mane. Spūstelės man petį arba gal pabučiuos viršu- 
galvį. Lieps šunims atsigulti abipus mano kėdės. Tada pa- 
ruoš vakarienę. Ir kai ji bus gatava, ateis kviesti manęs. 
Sakys: „Ar galiu palydėti, mademoi:selle, prie stalo?..“ Nes 
„lydėti“ taip pat priklauso prie mūsų stenografinės kalbos. 

Ima brėkšti, kai dingsta dienos saulė, ir išilgai kanalo 
matau, kaip vandenyje atsispindi kitose baržose degantys 
žiburiai. Jie atrodo tarsi mirksintys razinų spalvos stačia- 
kampiai, o kartais jų fone šmėkšteli koks šešėlis. 

Tylu. Man visada tai atrodė keista, nes galėtum manyti, 
kad triukšmas girdimas iš Voriko prospekto, Harou gatvės 
17 nuo vieno ar kito tilto, tačiau yra kažkas, kas, atsidūrus 
žemiau gatvių, nukreipia garsus kita linkme. Krisas galė- 
tų man tai paaiškinti. Turiu nepamiršti paklausti jo. Jeigu 
tas klausimas jam pasirodys keistas, jis nesakys. Tik susi- 
mąstys, brūkštelės pirštu per plaukų kuokštą, susiraičiusį 
jam po dešine ausimi, ir pareikš: „Tai susiję su garso ban- 
gomis, aplinkiniais pastatais ir medžių poveikiu“, - o jei- 
gu aš atrodysiu susidomėjusi, pasiims popieriaus ir pieš- 
tuką — arba iš manęs paims manąjį — ir pasakys: „Leisk man 
parodyti tau, ką aš turiu galvoje“, - ir pradės braižyti. Aš 
manydavau, kad tokius paaiškinimus jis turėjo viskam. Pa- 
galiau kas jis? Kažkoks liesas rauplėtais skruostais žmo- 
gėnas, metęs universitetą, kad „tikrai viską pakeistų, Liv“. 
Sakydavo: „Žinai, tėra tik vienas būdas tą atlikti. Ir neturi 
Jokio ryšio su tuo, ar esi dalimi struktūros, ar infrastruk- 

tūros, kuri leidžia gyvuliui gyventi“. Aš manydavau, kad 
tas, kas taip be jokios sąžinės maišo metaforas, vargu ar 
gali būti pajėgus ką nors išmanyti, nekalbant jau apie daly- 
vavimą kokiose didelėse socialinėse permainose ateityje. 
Nuobodžiai sakydavau: „Manau, kad turi galvoje statinio 
pamatų išsaugojimą“, -stengdamasi jį priblokšti. Bet čia, 
neminint akivaizdaus noro sumenkinti, kalbėjo mano mo- 
tinos duktė. Mano motinos, kuri buvo anglų kalbos moky- 
toja, protų švietėja. 

Toks iš pradžių buvo Mirjamos Vaitlo vaidmuo Keneto 
Flemingo gyvenime. Bet gal jūs jau žinot, nes tai dalis Fle- 
mingo legendos. 

Mudu su Kenetu vienmečiai, nors aš atrodau daug vy- 
resnė. Bet mūsų gimimo dienas iš tikrųjų skiria tik savaitė, 
vienas faktas iš daugelio, kuriuos sužinojau apie Kenetą va- 
karieniaudama namie, kažkuriuo metu tarp sriubos ir pu- 
dingo. Pirmąsyk išgirdau apie jį, kai mudviem abiem buvo 
penkiolika. Motina jį mokė anglų kalbos Šunų saloje. Jis tuo 
metu gyveno Kiubit Taune su savo tėvais ir savo sportinį 
miklumą demonstruodavo Milvol Parko permirkusiuose sta- 
dionuose. Nežinau, ar vidurinėje mokykloje buvo kriketo 
komanda. Tikriausiai buvo, ir gal Kenetas žaidė pirmojoje 
vienuolikėje. Bet jeigt ir žaidė, tai buvo dalis Flemingo le- 
gendos, kurios aš niekada negirdėjau. O girdėjau jos didžiu- 
mą kas vakarą, valgydama keptą jautieną, vištieną, plekš- 
nes ir kiaulieną. 

Niekada nesu buvusi mokytoja, todėl nežinau, ką reiškia 
turėti mokinį žvaigždę. Kadangi niekada nebuvau per daug 
drausminga ar suinteresuota savo mokslais, nežinau, ką reiš- 
kia būti mokiniu žvaigžde ir rasti mokytoją globėją, zvim- 
biantį klasės priekyje. Štai kas buvo vienas antram Kenetas 
Flemingas ir mano motina. 

Manau, kad jis buvo tas, ką ji visada tikėjosi rasti, auklė- 
ti ir skatinti, kad išaugtų iš purvino paupio dirvožemio ir 
nykių municipaliteto namų, kurie diktavo gyvenimą Šunų 

saloje. Jis buvo tas tikslas, kurio ji siekė gyvenime. Jis buvo 
įkūnyta galimybė. 

Pirmąją rudens semestro savaitę ji ėmė kalbėti apie „ši- 
tą protingą jaunuolį, esantį jos klasėje“, ir taip pristatė jį 
tėčiui ir man kaip nuolatinę vakarienės temą. Jis buvo ryš- 
kus, sakė ji. Jis buvo žavus. Buvo kiek įmanoma savikri- 
tiškas. Visai laisvai jautėsi su vyresniais už save ir suaugu- 
siais. Klasėje jis puikiai sugebėdavo suvokti temą, motyvus 
ir charakterius, kai jie nagrinėdavo Dikensą, Austen, Šeks- 
pyrą, Brontę. Laisvalaikiu jis skaitė Sartrą ir Beketą. Per 
pietus diskutuodavo apie Pinterio teigiamybes. Ir jis rašė — 
„Gordonai, Olivija, štai kuo tas vaikinas toks mielas“, - jis 
rašė kaip tikras mokslininkas. Turėjo smalsų protą ir gyvą 
sąmojį. Jis ne tik iškeldavo mintis, kurias, kaip jis žinojo, 
mokytojas norėjo išgirsti, bet ir leisdavosi į diskusijas. Trum- 
pai tariant, jis buvo svajonė, virtusi tikrove. Ir per rudens, 
pavasario ir vasaros trimestrus jis nepraleido mokykloje nė 
vienos dienos. 

Aš neapkenčiau jo. Kas nebūtų to daręs? Jis buvo viskas, 
kuo nebuvau aš, ir įstengė tą pasiekti, neturėdamas visiš- 
kai jokių socialinių ar ekonominių pranašumų. 

Jo tėvas dokininkas, pranešė mums motina. Ji atrodė su- 
jaudinta, kad dokininko sūnus galėjo būti toks, kokį ji visa- 
da teigė dokininko sūnų galint būti: jis vykęs. Jo motina na- 
mų šeimininkė. Jis vyriausias iš penkių vaikų. Keliasi pusę 
penkių, kad paruoštų pamokas, nes vakare padeda vaikams. 
Šiandien jis nuostabiai pasirodė klasėje. Sakiau jums, kad 
paskyriau jiems užduotį pakalbėti apie save. Jis studijavo — 
kas tai? Dziudo? Karatė? - ir žingsniavo priešais klasę, ap- 
sivilkęs tą į pižamą panašų drabužį, kurį jie nešioja. Kalbėjo 
apie meną ir proto discipliną, ir tada... Gordonai, Olivija, jis 
delnu perskėlė plytą! 

Mano tėvas linktelėjo, nusišypsojo ir pasakė: „Viešpatie 
šventas. Plytą. Tik pagalvok!“ Aš nusižiovavau. Kaip tai 

nuobodu, kokie nuobodūs ir ji, ir jis. Kitas dalykas, kurį su- 
žinosiu, be abejo, bus, kad tas numylėtas Kenetas be tilto 
perėjo per Temzę. 

Nebuvo jokios abejonės, kad jis puikiai išlaikys visus O 
lygio egzaminus. Ar kad jo vardas sublizgės. Jis taps savo 
tėvų, mano motinos ir visos vidurinės pasididžiavimu. Ir jis, 
be jokios abejonės, padarytų visa tai viena ranka, užrišta 
jam už nugaros, stovėdamas ant galvos kibire, pilname ac- 
to. Po to jis pereis į Žemutinę ir aukštesniąją šeštą klasę, 
visur, kur tik buvo prieinama mokiniui. Tada jis važiuos į 
Oksfordą iš pradžių studijuoti kažkokio paslaptingo dalyko. 
Po to - paklus savo pilietinei pareigai ir bus ministras pir- 
mininkas. Ir visur, be jokios abejonės, kai reikės išduoti sa- 
vo sėkmės paslaptį, dažniausiai jo tariamas vardas bus Mir- 
jama Vaitlo, jo numylėta mokytoja. Nes ji, mano motina, bu- 
vo Keneto numylėtinė. Ji tapo jo svajonių sergėtoja. Jis jai 
patikėjo intymiausius savo sielos užkampius. 

Štai kodėl ji sužinojo apie Džyn Kuper anksčiau už vi- 
sus. O mes, tėtis ir aš, sužinojom apie Džyn tuo pat metu 
kaip 1r apie Kenetą. 

Džyn buvo jo mergaitė. Buvo nuo tada, kai jiems sukako 
dvylika, kai turėti mergaitę nereiškia nieko daugiau, kaip 
žinoti, kas ir su kuo rymos prie mokyklos kiemo tvoros. Ji 
buvo skandinaviško tipo gražuolė, šviesių plaukų, mėlynų 
akių. Buvo liauna kaip žilvičio šaka ir greita kaip kumelaitė. 
Žiūrėjo į pasaulį paauglės veidu, bet suaugusio žmogaus 
žvilgsniu. Į mokyklą vaikščiodavo tik tada, kai būdavo nusi- 
teikusi. Kai nebūdavo, susimesdavo su draugėmis ir keliau- 
davo pėsčiųjų tuneliu į Grinvičą. Jei to nedarydavo, nu- 
kniaukdavo sesers žurnalus Just 17 ir visą dieną skaitydavo 
apie madas ir muziką. Dažydavosi, trumpindavo sijonus ar 
darydavosi šukuosenas. 

Susidomėjusi klausydavausi motinos pasakojimų apie 
Džyn Kuper. Žinojau, kad jei kas nors ir sukliudys Keneto 
Flemingo nepaliaujamam kopimui į šlovę, tai bus Džyn. 

Sėdėdama prie vakarienės stalo, supratau, kad Džyn ži- 
nojo, ko nori, ir tai visai nebuvo susiję su O lygio egzami- 
nais, su mokymusi žemesniojoje ir aukštesniojoje šeštoje 
klasėje, A lygio egzaminais ir universitetu. Tačiau tai buvo 
susiję su Kenetu Flemingu. Bent taip sakė mano motina. 

Kenetas ir Džyn abu laikė O lygio egzaminus. Kenetas 
išlaikė puikiai, Džyn susikirto. Rezultatai nieko nenustebi- 
no. Bet jie patenkino mano motiną, nes, esu tikra, ji manė, 
kad Keneto ir jo mergaitės skirtingas intelekto lygis galiau- 
siai taps akivaizdus ir pačiam vaikinui. O kai taps akivaiz- 
dus, Kenetas pasistengs išstumti Džyn iš savo gyvenimo, 
kad galėtų tęsti mokslus. Tai gana juokinga mintis, ar ne? 
Nežinau, kaip motina padarė išvadą, kad paauglių santykiai 
pirmiausia paremti intelekto savitumais. 

Palikusi vidurinę, Džyn ėmė dirbti senajame Bilingsgei- 
to turguje. Kenetas gavo direktoriaus stipendiją mažoje pri- 
vačioje mokykloje Vakarų Sasekse. Ten jis jau žaidė kriketą 
pirmojoje vienuolikėje ir taip ryškiai sublizgėjo, kad ne kartą 
sportinių talentų ieškotojai iš vieno ar kito grafystės pa- 
kraščio stabtelėdavo pasižiūrėti mokyklinių varžybų, kaip 
jis tarsi be jokių pastangų muša ketvertukus ir šešetukus. 

Savaitgaliais jis parvažiuodavo namo. Mudu su tėčiu 1š- 
girsdavome ir apie tai, nes Kenetas visada užsukdavo į vi- 
durinę pateikti motinai ataskaitos apie tai, kaip jam sekasi 
mokykloje. Atrodė, kad jis dalyvavo visose sporto šakose, 
priklausė visoms draugijoms, puikiai išmanė visus dėsto- 
mus dalykus, jį pamėgo direktorius, mokytojai, bendramoks- 
liai, mokyklos pensiono vedėjas, šeimininkė ir kiekvienas 
žolės stiebelis, kurį jis užmindavo. 

Kai jis nebūdavo užimtas siekimu ko nors didelio, kai 
jam nebūdavo primetama kas nors svarbaus, jis savaitgalį 
praleisdavo namie, padėdamas broliams ir seserims. O kai 
to nedarydavo, vidurinėje šnekučiuodavosi su motina ir bū- 
davo rodomas pavyzdžiu visiems penktaklasiams; ko gali pa- 
siekti mokinys, kai turi aiškų tikslą. Keneto tikslas buvo 

Oksfordas, sėkmė Oksfordo kriketo komandoje, gal penkio- 
lika metų žaidimo Anglijos rinktinėje, jeigu jam pavyktų, ir 
visa ta nauda, kurią gautų žaisdamas joje: kelionės, šlovė, iš 
to atsirandanti nauda, pinigai. 

Visa tai išklojusi, motina patenkinta užbaigė, kad jis ne- 
beturi laiko tai „Būtybei Kuper“, kaip, perkreipusi lūpą, ji 
vadindavo Džyn. Labiau suklysti ji negalėjo. 

Kenetas ir toliau susitikinėjo su Džyn beveik taip pat, 
kaip susitikinėdavo per kelerius paskutinius metus. Tik sa- 
vo pasimatymus jie nukėlė į savaitgalį, į kiekvieną šešta- 
dienio vakarą. Jie darė tą patį, ką buvo darę nuo keturioli- 
kos, praėjus dvejiems jų pažinties metams: eidavo žiūrėti 
kokio filmo ar susirasdavo pobūvį, ar klausydavosi muzikos 
su draugais, ar leisdavosi į ilgus pasivaikščiojimus, ar vaka- 
rieniaudavo katroje nors iš jų šeimų, arba autobusu važiuo- 
davo ligi Trafalgaro aikštės, klaidžiodavo minioje ir stebė- 
davo, kaip iš fontanų trykšta vanduo. Įžanga buvo nereikš- 
minga tam, kas vyko po to. O tai visada būdavo tas pats. Jie 
sanguliaudavo. 

Kai tą gegužės penktadienį, būdamas žemesniojoje šeš- 
toje, Kenetas atėjo pas motiną į klasę, ir pranešė, jog Džyn 
nėščia, ji suklydo neapsvarsčiusi situacijos. Ji pamatė jo vei- 
de gėdą, sumišusią su neviltim, ir pasakė tai, kas jai pir- 
miausia dingtelėjo: „Ne!“ O paskui kalbėjo: „To negali būti. 
Tik ne dabar. Tai neįmanoma“. 

Jis pasakė, kad taip yra. Iš tikrųjų tai buvo daugiau negu 
įmanoma. Paskui atsiprašė. 

Ji žinojo, kas bus po atsiprašymo, ir pabandė užbėgti jam 
už akių, sakydama: „Kenai, tu nusiminęs, bet turi manęs 
paklausyti. Ar tu tikrai Žinai, kad ji nėščia?“ 

Jis pasakė, kad Džyn jam tai pranešusi. 

„Bet ar tu kalbėjai su jos gydytoju? Ar ji išvis buvo pas 
gydytoją? Ar buvo klinikoje? Ar jai atliko tyrimą?“ 

Jis neatsakė. Atrodė toks nelaimingas, jog motina neabe- 
jojo, kad jis išlėks iš kambario jai nespėjus išsiaiškinti situ- 

acijos. Ji skubiai tesė: „Gal ji suklydo. Gal blogai suskaičia- 
vo dienas“. 

Jis atsakė, kad klaidos nebuvo. Ji nesuklydo skaičiuoda- 
ma. Pasakė, kad prieš dvi savaites buvusi tokia galimybė. 
Galimybė šią savaitę tapo realybe. 

Motina atsargiai bandė: „Ar negali būti, kad ji mėgina 
tau paspęsti spąstus, nes tu išvykai, o jai tavęs trūksta? Pa- 
sakė apie nėštumą, kad ištrauktų tave iš mokyklos. Jei ją 
vestum, po mėnesio ar dviejų - tariamas persileidimas“. 

Jis atsakė, ne, tai neįmanoma. Džyn ne tokia. 

„Iš kur žinai? — paklausė motina. - Jei tu nebuvai susiti- 
kęs su jos gydytoju, jei nematei testo rezultatų, iš kur, po 
galais, gali žinoti, kad ji sako teisybę?“ 

Jis pasakė, kad ji buvusi pas gydytoją. Jis matęs testo 
rezultatus. Jis taip apgailestauja. Visus apvylė. Apvylė savo 
tėvus. Apvylė ponią Vaitlo ir mokyklą. Apvylė direktorių ta- 
rybą. Jis... 

„O Dieve, nejau ketini ją vesti? —- sušuko motina. - Pa- 
liksi mokyklą, viską mesi ir vesi ją. Šitaip negali daryti“. 

„Kito kelio nėra“, - atsakė jis. Jis lygiai tiek pat atsako 
už tai, kas įvyko. 

„Kaip gali šitaip sakyti?“ 

Kadangi Džyn pritrūko piliulių. Tą ji jam pasakė. Ji ne- 
norėjo... O 72s buvo tas - ne Džyn, - kuris pasakė, kad ji 
nepastos pirmą kartą, kai jie tą darys jai nustojus gerti pi- 
liules. Nieko neatsitiks, pasakęs jis. Tačiau atsitiko. O da- 
bar... Jis iškėlė aukštyn rankas ir nuleido. tas gabias ran- 
kas, kurios laikė lazdą, smogiančią į sviedinį, tas pačias ran- 
kas, kurios laikė plunksną, rašančią tuos nuostabius rašinius, 
tas rankas, kurios vienu smūgiu perskėlė plytą, kai jis ra- 
miai kalbėjo apie savojo „aš“ apibrėžimą. 

„Kenai, —- motina bandė išlikti rami, o tai nebuvo lengva, 
turint galvoje, kad viskas tarytum priklausė tik nuo šito vie- 
nintelio pokalbio. - Paklausyk, mano mielas. Tau prieš akis 
ateitis. Tu privalai mokytis. Tavo karjera“. 

„Jau nebe“, - atsakė jis. 

„Taip. Ji tebėra. Ir tu neturi net pagalvoti, kad visko atsi- 
sakysi dėl šitos menkystos, kuri net nesuprastų tavo gali- 
mybių, jeigu jai tai nebūtų detaliai paaiškinta“. 

Džyn ne tokia, atsakė jis. Ji puiki mergina, tvirtino jis. 
Jie seniai pažįstami. Jis pasirūpins, kad jie kaip nors išsika- 
panotų. Jis taip apgailestauja. Jis visus apvylė. Ypač ponią 
Vaitlo, kuri jam buvusi tokia gera. 

Buvo aišku, kad jis pokalbį laiko baigtą. Motina atsargiai 
ištraukė savo kozirį. „Ką gi, daryk taip, kaip manai esant 
tinkama, bet... nenoriu tavęs įžeisti. Vis dėlto pasakyti rei- 
kia. Prašau tavęs, Kenai, pirmiausia pagalvoti, ar gali būti 
tikras, kad tai tavo kūdikis. - Jis atrodė gana priblokštas, 
kad motina tęstų toliau. Ji kalbėjo: - Tu, mano mielas, neži- 
nai visko. Negali visko žinoti. Tuo labiau negali žinoti, kas 
vyksta čia, kai esi Vakarų Sasekse, ar ne? - Ji susirinko sa- 
vo daiktus ir neskubėdama susidėjo į portfelį. - Kartais, mie- 
las Kenai, jausmai merginai, kuri miega su vienu vaikinu, 
pernelyg rūpi... žinai, ką turiu galvoje“. 

O norėjo ji pasakyti štai ką: „Ta bjauri kekšelė jau daug 
metų miega su tuo, kas pakliūva. Vienas Dievas žino, kas 
jai užtaisė vaiką. Tai galėjo būti bet kas. Kiekvienas“. 

Jis tyliu balsu atsakė, kad tai, be abejonės, esąs jo kūdi- 
kis. Džyn nemiegojo su tuo, kas pakliūva, ir ji nemeluoja. 

„Gal tu tik niekada jos neužklupai, - pasakė motina. — 
Darant viena ar kita. - Kaip įmanoma malonesniu balsu tę- 
sė: - Tu išvykai mokytis toliau. Pralenkei ją. Suprantama, 
kad jai rūpi kaip nors tave susigrąžinti. Negali jos už tai 
smerkti. — Ir baigė šitaip: - Tik apgalvok viską, Kenai. Nie- 
ko nedaryk paskubomis. Pažadėk man. Pažadėk, kad lauksi 
dar bent savaitę prieš imdamasis ko nors ar pasakodamas 
kam nors apie situaciją“. 

Išgirdę smulkmenišką susitikimo su Kenetu aprašymą, 
tą patį vakarą per vakarienę mes sužinojome ir tai, ką moti- 
na galvoja apie tą naują Žmogaus nuopuolį. Tėtis atsakė: „O 

varge. Kaip baisu visiems“. Aš kreivai vyptelėjau ir, kreip- 
damasi į lubas, pridūriau: „Dar vieno alavinio dievo viešpa- 
tystės galas“. Motina dėbtelėjo į mane ir pasakė, kad mes 
dar pamatysim, kas yra alavas, o kas - ne. 

Pasiėmusi laisvą dieną mokykloje, kitą pirmadienį ji nu- 
vyko susitikti su Džyn. Nenorėjo susitikti su ja namie, sten- 
gėsi pasinaudoti galimybe netikėtai ją užklupti. Todėl nuva- 
žiavo į senąjį Bilingsgeito Žuvų turgų, kur Džyn dirbo kaž- 
kokioje kavinėje. 

Motina tikrai žinojo, kaip pavyks jos susitikimas su Džyn 
Kuper. Jau ir anksčiau ji turėjo daug tokių susitikimų su vie- 
nišomis būsimomis motinomis ir jos elgesys tokių susitiki- 
mų metu buvo puikiai apgalvotas ir padėdavo pasiekti nori- 
mų rezultatų. Dauguma merginų, patekusių į motinos aki- 
ratį, galiausiai susiprotėdavo. Motina buvo švelnaus 
įtikinėjimo meistrė, jos dėmesys visada buvo nukreiptas į 
kūdikio ir motinos ateitį bei į subtilų jų skirtumą. Nebuvo 
jokio pagrindo manyti, kad jai bus sunku su Džyn Kuper, 
kurią intelekto, emocijų ir socialiniu atžvilgiu ji pranoko. 

Rado ji Džyn ne kavinėje, o moterų tualete, kur ji, turė- 
dama pertrauką, rūkė cigaretę ir kratė pelenus į praustuvą. 
Ji vilkėjo baltą chalatą, išmargintą riebalų dėmėm. Plaukai 
buvo kaip pakliūva sukišti po kepuraite. Kojinės akis buvo 
nubėgusi dešine koja aukštyn iš bato vidaus. Jeigu buvo ga- 
lima spręsti iš išorės, motina iš pat pradžių buvo viršesnė. 

Džyn nebuvo jos mokinė. Tada buvo labai madinga dife- 
renciacija, 17 Džyn savo metus vidurinėje praleido plaukio- 
dama tarp smulkesnių žuvelių. Tačiau motina ją pažinojo. 
Nebuvo galima pažinoti Kenetą, nežinant, kas yra Džyn Ku- 
per. O Džyn taip pat žinojo apie motiną. Be abejo, ji buvo 
nemažai girdėjusi iš Keneto apie jo mokytoją, kad įsivaiz- 
duotų, kaip atrodo ponia Vaitlo, dar prieš joms susitinkant 
Bilingsgeito turguje. 

„Kenis atrodė papilkėjęs, kai aš jį pamačiau penktadie- 
nio vakarą, - pirmoji pradėjo Džyn. - Nenorėjo kalbėti. Grįžo 

į mokyklą šeštadienį, o ne sekmadienio vakarą. Manau, kad 
čia jūs prikišot pirštus, ar ne?“ 

Motina pradėjo nuo savo standartinės frazės: „Norėjau 
pasišnekėti apie ateitį“. 

„Kieno ateitį? Mano? Kūdikio? Ar Kenio?“ 

„Jūsų trijų“. 

Džyn linktelėjo. „Kertu lažybų, kad dėl mano ateities jūs 
iš galvos kraustotės, ar ne, ponia Vaitlo? Kertu lažybų, kad 
dėl mano ateities nebegalit užmigti. Kertu lažybų, kad jūs 
nusibraižėt mano ateities planą ir man belieka tik klausy- 
tis, kai jūs pasakosit, kaip viskas bus“. 

Ji numetė cigaretę ant suskilusio grindų linoleumo, už- 
gesino kojos pirštu ir tučtuojau užsidegė naują. 

„Džyn, tai kenkia kūdikiui“, - pasakė motina. 

„Aš pati nuspręsiu, kas kenkia kūdikiui, labai ačiū. Mu- 
du su Keniu nuspręsim. Patys“. 

„Ar bent vienas iš jūsų turit galimybę spręsti? Tai yra, 
patys“. 

„Žinom tai, ką žinom“. 

„Kenas moksleivis, Džyn. Neturi patirties, kad galėtų 
dirbti. Jeigu jis dabar mes mokyklą, jūs įstrigsite gyvenime 
be ateities ir be perspektyvos. Turi tą matyti“. 

„Aš daug ką matau. Matau, kad myliu jį, o jis myli mane, 
1r mes norim gyventi kartu, ir žinau, kad gyvensim“. 

„Tu žinai, kad gyvensit, - pakartojo motina. - Tu, Džyn. 
Kenas šito nenori. Nė vienas vaikinas, būdamas šešiolikos, 
tokių norų neturi. O Kenui ką tik sukako septyniolika. Jis 
dar beveik vaikas. O tu pati esi... Džyn, ar nori žengti tokį 
žingsnį kaip šis - vedybos, kūdikis, vienas po kito, - kai jūs 
tokie jauni? Kai turit tokius menkus išteklius. Kai teks 
kreiptis į savo šeimas paramos, 0 jūsų šeimos vos suduria 
galus. Ar manai, kad čia tai, kas geriausia jums trims? Ke- 
nui, vaikui ir tau pačiai?“ 

„Aš daug ką matau, - atsakė Dženi. - Matau, kad mes 
daugelį metų esam kartu, ir tai, ką mes vienas kitam jau- 

čiam, yra gera ir visada buvo gera, o tai, kad jis lanko praš- 
matnią mokyklą, šito nė trupučio nepakeis. Kad ir ko jūs 
norėtumėt“. 

„Aš noriu tik to, kas geriausia jums abiem“. 

Džyn prunkštelėjo ir vėl ėmėsi savo cigaretės, pro dū- 
mus visą laiką stebėdama motiną. 

„Aš daug matau, - pakartojo ji. - Matau, kad jūs kalbėjot 
su Kenu, susukot jam galvą ir nuliūdinot“. 

„Jis jau buvo nuliūdęs. Dievaži, tikriausiai Žinai, kad ši- 
tos naujienos, - ir ji rankos mostu parodė Džyn pilvą, - jis 
nesutiko džiaugsmingai. Tai sujaukė jam gyvenimą“. 

„Matau, kad privertėt jį žiūrėti į mane abejojančiu žvilgs- 
niu. Žinau klausimus, kuriuos jį privertėt klausti. Matau, 
kaip jis mąsto, o jeigu Dženi dalija dar trims ar keturiems 
vyrukams tą patį, ką ir man, ir žinau, iš kur jam pirmiausia 
atėjo ta mintis, nes ji stovi dabar priešais mane visu ūgiu“. 

Džyn nusviedė cigaretę ant grindų ir sumynė ją greta 
pirmosios. „„Privalau grįžti į darbą. Atleiskit“, - eidama pro 
mano motiną, palenkė galvą ir nusišluostė skruostus. 

Motina pasakė: „Tu nusiminusi. Tai suprantama. Bet Ke- 
no klausimai pagrįsti. Jei tu prašysi, kad jis atsižadėtų savo 
ateities, tada turi susitaikyti su tuo, kad jis pirmiausia nori 
būti tikras dėl to, kad...“ 

Dženi taip staigiai atsigręžė, kad motina net susvyravo. 

„Aš nieko neprašau. Kūdikis jo, ir aš jam tą pasakiau, 
nes maniau jį turint teisę tai žinoti. Jeigu jis nuspręs, kad 
nori palikti mokyklą ir būti su mumis, puiku. Jeigu ne, apsi- 
eisim ir be jo“. 

„Bet yra ir kitų galimybių, —- pasakė motina. - Pirmiau- 
sia tau nereikia gimdyti to kūdikio. Net jeigu ir gimdytum, 
nebūtina jį auginti. Yra tūkstančiai vyrų ir moterų, kurie 
trokšta vaiko ir kurie mielai įvaikintų. Nėra jokio reikalo į 
pasaulį paleisti nepageidaujamą kūdikį“. 

Dženi taip smarkiai čiupo motiną už alkūnės, kad vėliau — 
tą vakarą, kai motina mums parodė, - tose vietose, kur ji 

buvo suleidusi pirštus, atsirado mėlynės. ,„Nevadink jo ne- 
pageidaujamu, tu pikta žiežula. Ned7įsk taip sakyti“. 

Ir tada ji pamačiusi tikrąją Dženi Kuper, pranešė mums 
motina drebančiu balsu. Mergaitę, kuri padarys bet ką, kad 
gautų, ko nori. Mergaitę, galinčią padaryti viską, net grieb- 
tis smurto. Ir ji ketino griebtis jo, nebuvo nė menkiausios 
abejonės. Ji ketino smogti motinai, ir būtų tą padariusi, jei- 
gu viena iš turgavietės darbuotojų nebūtų tą akimirką įėju- 
si, taukšėdama aukštais kulnais, ir įstrigusi į plyšį linoleu- 
me. Ji susikeikė: „Velnias! Ak, atleiskit. Ar sutrukdžiau?“ 
Džyn atsakė: „Ne“, - bloškė į šalį motinos ranką ir išėjo. 

Motina nusekė įkandin. 

„Nieko neišeis iš judviejų. Džyn, nedaryk jam šito. Ar 
bent palauk, kol...“ 

„Kol jums atsiras proga pasiimti jį sau“, - užbaigė Džyn. 

Motina sustojo už kelių pėdų, saugiau, kad Džyn jos ne- 
galėtų pasiekti. „Nekalbėk nesąmonių. Nebūk juokinga“. 

Bet ji nebuvo nei juokinga, nei kvaila, ji buvo Džyn Ku- 
per. Šešiolikos metų, ir matanti savo ateitį, nors tada dar 
negalėjo jos žinoti. Tada ji tikriausiai tik galvojo, aš laimė- 
jau, nes Kenetas vis dėlto semestro pabaigoje metė mo- 
kyklą. Jie ne iš karto susituokė. Veikiau nustebino visus 
laukdami, dirbdami, taupydami pinigus ir, šešiems mėne- 
siams praslinkus nuo pirmojo berniuko, Džimio, gimimo, 
susituokė. 

Po to Kensingtone mes vakarieniaudavom ramiai. Nieko 
daugiau nebegirdėjom apie Kenetą Flemingą. Nežinau, ką 
galvojo tėtis apie staiga dingusius pokalbius per vakarienę, 
bet aš praleidau daug malonių valandų, džiaugdamasi: tuo, 
kad dieviškasis berniukas iš Šunų salos pasirodė esąs tik 
dar vienas mirtingasis molinėmis kojomis. Tačiau motina 
nevisiškai apleido Kenetą. Tai buvo ne jos stilius. Ji prikal- 
bino tėtį surasti jam vietą spaustuvėje, kad jis turėtų nuola- 
tinį darbą ir galėtų aprūpinti šeimą. Tačiau Kenetas Flemin- 
gas jau nebebuvo visavertis išsipildžiusių jaunystės vilčių 

pavyzdys, kaip ji kadaise tikėjos. Todėl nebuvo jokio pagrin- 
do jai kas vakarą demonstruoti jo pergalingus žygius, no- 
rint mus sužavėti. 

Motina nusišalino nuo Keneto Flemingo beveik taip pat, 
kaip po kokių trejų metų nusišalino nuo manęs. Vienintelis 
skirtumas buvo tas, kad, atsiradus progai, netrukus po ma- 
no tevo mirties, ji vėl prisiminė Kenetą Flemingą. 

Tada Kenetui buvo dvidešimt šešeri. Motinai — šešias- 
dešimt. 


5 skyrius 


- Kietas Flemingas, - baigė 


ITN naujienų korespondentas, kalbėdamas į mikrofoną taip 
iškilmingai, kaip, jam atrodė, derėjo tokia proga, - mirė bū- 
damas trisdešimt dvejų metų. Šį vakarą kriketo pasaulis tu- 
ri ko gedėti. - Kamera rodė palinkusias tvoras ir puošnius 
kaltos geležies Garbės vartus, sudariusius foną reportažui 
Lordo kriketo aikštėje. - Po minutės išgirsite jo komandos 
žaidėjų ir Gajaus Molisono, Anglijos komandos kapitono, at- 
siliepimus. 

Dženi Kuper pasitraukė nuo svetainės lango. Spūstelėjo 
pirštu jungiklį. Stebėjo, kaip, nykstant vaizdui, ekranas juos- 
ta, pirmiausia apsimurzindamas iš kraštų. Atrodė, kad jame 
lieka kažkokios apnašos. 

Ji pagalvojo, reiktų naujo televizoriaus, kažin kiek jis kai- 
nuoja. 

Buvo patogu mąstyti kita linkme: kokį televizorių ji pirk- 
tų, kokio didumo būtų ekranas, ar ji pageidautų įmontuoti 
stereogarso ir vaizdo aparatūras, ar norėtų tokio kaip spin- 
ta, kokį turėjo dabar, riogsančią pabaisą, didumo sulig šal- 
dytuvu ir tokio pat amžiaus kaip Džimis. 

Kai mintyse spontaniškai šmėkštelėjo sūnaus vardas, 
Dženi stipriai įsikando į lūpą iš vidaus. Mėgino siurbti kraują. 
Perkirsta lūpa, nusprendė ji, bus skausmas, kurį ji galės 1š- 
tverti. Spėliojimų, kur Džimis klankinėjo visą šitą ilgą die- 
ną, ji akivaizdžiai negalėjo iškęsti. 

— Džimis nebuvo grįžęs? — paklausė savo brolio, kai po- 
licija parvežė ją iš Kento siaubo. 

— Iš to, ką man sakė Šara, supratau, kad ir į mokyklą jis 
nėjo. Šį kartą aiškiai pabėgo. - Derikas čiupo du iš savo tre- 
niruoklių sunkumams kilnoti nuo mažojo stalelio. Jie atro- 
dė kaip žnyplės ir jis spaudė juos pakaitomis kiekvienoje 
rankoje, murmėdamas: „Adductor, flexor, bronator, taip“. 

— Tu jo neieškojai, Deri? Nebuvai nuėjęs į parką? 

Derikas stebėjo, kaip masyvūs jo rankos raumenys susi- 
traukia ir atsipalaiduoja. 

— Aš tau vieną dalyką pasakysiu apie tą mažą nenaudėlį. 
Kad ir kur jis būtų, parke jo tikrai nėra. 

Taip Dženi kalbėjo su broliu pusę septynių, prieš pat jam 
išeinant. Dabar jau buvo po dešimtos. Abu jaunesnieji jos 
vaikai jau daugiau kaip valandą gulėjo savo lovose. O Dženi, 
uždariusi jų duris ir nulipusi laiptais žemyn, stovėjo prie 
lango, klausėsi televizoriaus balsų dūzgesio ir žiūrėjo į tam- 
są, laukdama Džimio. 

Ji priėjo prie mažojo stalelio pasiimti cigarečių ir pasi- 
rausė kišenėje degtukų. Ji vis dar buvo su darbo drabužiais: 
chalatu, rumbuotų padų bateliais, kuriuos apsiavė rytą pusę 
keturių. Atrodė, kad jie jau buvo prie jos priaugę tarsi antra 
oda. Nusiėmė ji tiktai kepuraitę ir ją paliko netoli kasos Kri- 
sio kavinėje prieš išvykdama į Kentą. Atrodė, kad visa tai 
buvo kitame gyvenime, kurį ji nuo šiol vadins —- prieš at- 
vykstant į Bilingsgeitą policijai. 

Dženi įkvėpė cigaretės dūmų. Nuo stalelio grįžo vėl prie 
lango ir kilstelėjo užuolaidą nuo stiklo. 

Pamatė, kad ant šaligatvio trimis aukštais žemiau kaž- 
kas juda. Tikėjosi, ignoruodama protą ir patirtį, kad žmo- 
gus, einantis į ją, jos vyriausias vaikas. Buvo aukštas, liek- 
nas. Ji nusprendė, kad ir eina Džimis taip pat energingai, ir 
yra liesas kaip jo tėvas... Ji akimirką pajuto, kaip tarsi spy- 
ruoklė atlėgsta įtampa. Tada pamatė, kad ten visai ne Dži- 

mis, o ponas Niutonas, išvedęs savo Velso veislės šunytį 
vakare pasivaikščioti ligi Krosharboro stoties ir atgal. 

Dženi galvojo, kad reikia leistis ieškoti Džimio. Paskui 
nuvijo tą mintį. Buvo dalykų, kuriuos jai reikėjo sužinoti iš 
savo sūnaus, ir vienintelis būdas iššniukštinėti buvo likti 
čia, šiame kambaryje, kad galėtų pirmoji sutikti grįžtant Dži- 
mį. Ligi to laiko, pasakė pati sau, ji turi būti rami. Turi lauk- 
ti. Turi melstis. 

Tik žinojo negalinti melsti, kad būtų pakeista tai, kas jau 
įvykę. 

Iš dešimtos valandos žinių ji sužinojo detales, apie ku- 
rias nebuvo pasiteiravusi anksčiau: Kenio mirties laiką, ne- 
oficialią jo mirties priežastį, laukiant formalaus skrodimo, 
kūno radimo vietą, faktą, kad jis buvęs vienas. 

— Policija dabar jau patvirtino, kad gaisras kilo dėl krėsle 
rusenančios cigaretės, - pasakė diktorius. Jis žvilgtelėjo į 
kamerą ir liūdnas jo galvos purtymas pasakė visa kita: „,Po- 
nios ir ponai, įsidėmėkit mano žodžius. Cigaretės žudo ne 
tik vienu būdu“. 

Dženi nuėjo nuo lango užgesinti savosios kriauklės for- 
mos peleninėje, kurioje buvo įspausti žodžiai Weston-Su- 
per-Mare. Užsidegė naują, pasiėmė peleninę ir grįžo į savo 
postą. 

Ji būtų norėjusi teigti, kad dėl visko kaltas motociklas, 
kad visos Džimio bėdos prasidėjo tada, kai jis parsigabeno 
namo tą prakeiktą motociklą. Tačiau iš tikrųjų viskas buvo 
sudėtingiau negu daugybė motinos ir sūnaus ginčų dėl trans- 
porto priemonės įsigijimo. Tiesa glūdėjo kitur, o jie metų 
metus vengė apie ją kalbėtis. 

Ji paleido užuolaidą. Išlygino ją tvarkingai ant palangės. 
Pagalvojo, kiek valandų yra praleidusi šitaip stovėdama prie 
langų, laukdama niekad nebūsiančio atvykimo. 

Ji perėjo per svetainę ligi senos pilkos kušetės iš to niū- 
raus trijų dalių komplekto, kurį tuokdamiesi jiedu su Kenu 
buvo paveldėję iš jos tėvų. Paėmė apiplyšusį žurnalo Wo- 

mans's Own numerį ir pritūpė ant vienos pagalvės krašto. Ji 
buvo tokia nudėvėta, kad jos kamšalas seniai susimetė į kie- 
tus mažus gumulėlius. Ne ką geriau būtų buvę sėdėti ant 
šlapio smėlio. Pradėjęs žaisti Anglijos rinktinėje, Kenis no- 
rėjo pakeisti senuosius baldus kuo nors prabangesniu. Bet 
pasiūlė tada, kai jau dvejus metus buvo dingęs iš jų gyveni- 
mo, ir Dženi atsisakė. 

Ji atsivertė Womans's Own, kurį buvo pasidėjusi ant ke- 
lių. Palinko virš puslapių. Bandė skaityti. Pradėjo „Vestuvi- 
nės suknelės dienoraštį“, bet tris ar keturis kartus paban- 
džiusi tą patį skirsnį, pasakojantį apie nuostabius išnuomo- 
jamos vestuvinės suknelės nuotykius, nusviedė žurnalą 
atgal ant stalelio, kumščius prispaudė prie kaktos, kietai už- 
merkė akis ir pabandė melstis. 

— Dieve, - sušnibždėjo ji. - Dieve, jei tu teiktumeis... 
Ką? — paklausė pati savęs. Ką Dievas turėtų padaryti? Pa- 
keisti tikrovę? Faktus? 

Nenorėdama vėl pamatė jį: išsitiesusį, sustingusį tame 
šaltame kambaryje su uždarytais stalčiais ir nerūdijančiu 
plienu, rausvą kaip lašišos ikrai, nejudantį kaip marmuras, 
kai anksčiau buvo kupinas nenumaldomos energijos, alsa- 
vimo ir bėgimo... 

Ji skubiai pakilo nuo kušetės ir ėmė žingsniuoti skersai 
kambario. Dešinės rankos krumpliais stipriai daužė kairįjį 
delną. Kur jis, kur jis, kur jis, galvojo Dženi. 

Motociklo burzgimas sulaikė ją. Jis atpapsėjo taku, sky- 
rusiu Kardeilo gatvės namus nuo tų, kurie buvo už jų. Ilgai. 
burzgė neužgesintas prie užpakalinių sodo vartų, tarytum 
tas, kuris juo važiavo, mėgintų nuspręsti, ką jam daryti. Ati- 
daromi ir uždaromi vartai sugirgždėjo, motoro ūžesys pri- 
artėjo, motociklas sykį raugtelėjo ir nutilo čia pat, anapus 
virtuvės durų. 

Dženi grįžo prie kušetės ir atsisėdo. Girdėjo, kaip atsi- 
darė ir vėl užsidarė virtuvės durys. Žingsniai nuaidėjo lino- 
leumu, ir štai jis čia, sunkūs metalu kaustyti batai laisvai 

suvarstyti, diržu nesujuosti džinsai kabo ant klubų, murzini 
sportiniai marškinėliai ties kaklu skylėti. Ranka nubraukė 
ilgus plaukus už ausies ir visą svorį perkėlė ant vienos ko- 
jos, todėl išsišovė liesas jo klubas. Išskyrus drabužius ir 
tai, kad buvo apskretęs kaip elgeta, atrodė tiek panašus į 
savo tėvą, kai šiam buvo šešiolika, jog Dženi aptemo akys. 
Ji pajuto, kad jai tarsi kokia ietis sminga po kairiąja krūtimi, 
ir sulaikė kvapą, kad skausmas atlėgtų. 

— Kur buvai, Džimi? 

— Išvažiavęs. — Galvą laikė taip kaip ir visada — pakrei- 
pes į vieną šoną, tarsi norėdamas paslėpti savo ūgį. 

— Ar pasiimi su savimi akinius? 

— Ne. 

— Man nepatinka, kad važinėji tuo motociklu be akinių. 
Tai pavojinga. | 

Delno apačia jis nubraukė plaukus nuo kaktos. Abejingai 
gūžtelėjo pečiais. 

— Buvai šiandien mokykloj? 

Jis metė skubrų žvilgsnį į laiptus. Ėmė čiupinėti savo 
džinsų diržo kilpą. 

— Ar Žinai apie tėtį? 

Jaunuoliškas jo Adomo obuolys krustelėjo kakle. Akys 
žvitriai nukrypo į ją, paskui vėl atgal į laiptus. 

— Nusibaigė. 

— Iš kur sužinojai? 

Jis perkėlė svorį nuo vienos kojos ant kitos. Išsišovė ant- 
rasis klubas. Jis buvo toks liesas, kad Dženi, vos į jį pasi- 
žiūrėjus, imdavo gelti delnus. 

Įbruko kumštį į vieną kišenę ir ištraukė suglamžytą ci- 
garečių „JPS“ pakelį. Įkišo vidun savo murziną smilių ir 1š- 
siėmė cigaretę. Įsikišo ją burnon. Dirstelėjo į mažąjį stalelį, 
paskui į televizoriaus viršų. 

Dženi pirštais sugniaužė degtukų dėžutę kišenėje. Jau- 
tė, kaip dėžutės kampas spaudžia jai nykštį. 

— Kaip tu, Džimai, sužinojai? — vėl paklausė. 

— Girdėjau per televizorių. 

— Kur? 

— BBC. 

— Kur? Kieno televizorių? 

— Tokio vyruko Deptforde. 

— Kuo jis vardu? 

Džimis suko cigaretę burnoje, lyg verždamas sraigtą. 

— Tu jo nepažįsti. Niekada nebuvau jo pasikvietęs. 

— Kuo jis vardu? 

— Brajenas. - Jis spoksojo į ją. Taip visada darydavo me- 
luodamas. — Brajanas. Džonsas. 

— Tai ten buvai šiandien? Su šituo Brajanu Džonsu Dep- 
tforde? 

Rankas įsikišo į kišenes, į priekines, paskui - užpakali- 
nes. Aptapšnojo save. Susiraukė. 

Dženi padėjo degtukų dėžutę ant stalelio ir linktelėji- 
mu parodė juos. Džimis delsė, tarsi laukdamas kokios klas- 
tos. Paskui nužirgliojo prie jų. Skubiai čiupo degtukus ir 
įbrėžė vieną nykščio galu. Laikydamas prie cigaretės, žiū- 
rėjo į motiną. 

— Tėtis žuvo per gaisrą, - pasakė Dženi. - Kotedže. 

Džimis giliai užsitraukė cigaretę ir pakėlė galvą aukštyn 
į lubas, tarsi tai padėtų dūmams įsiskverbti į plaučius ir il- 
giau ten išbūti. Jo plaukai styrojo viršum kiaušo taukuotais 
kuokštais, kurie atrodė tarsi žiurkių uodegos. Jie buvo raus- 
vai geltoni kaip ir jo tėčio, bet taip seniai neplauti, kad jų 
spalva priminė šiaudus, permirkusius šlapimu arklių garde. 

— Ar girdi mane, Džimi? — Dženi stengėsi, kad balsas bū- 
tų ramus, kaip žinias skaitančio pranešėjo. - Tėtis žuvo gais- 
re. Kotedže. Trečiadienio naktį. 

Jis vėl užtraukė dūmą. Nežiūrėjo į ją. Tačiau Adomo obuo- 
lys šokčiojo kaip ritė ant virvelės. 

— Džimai. 

— Ką? 

— Cigaretė sukėlė gaisrą. Cigaretė krėsle. Tėtis buvo vir- 
šuje. Miegojo. Jis prisikvėpavo dūmų. Anglies monoksido... 

— Kam tai 74717 

— Tau, tikiuosi. Stenui, Šaronai, man. 

— O, labai teisinga. Tarsi jam būtų rūpėję, jei vienas iš 
mūsų numirtų. Koks sušiktas sąmojis. Į laidotuves nebūtų 
atėjęs. 

— Nekalbėk taip. 

— Kaip? 

— Pats žinai. Nevaidink, kad nežinai. 

— Šūdas! Nepatinka tai, kad tiesą sakau? 

Ji nieko neatsakė. Jis perbraukė pirštais plaukus, nužings- 
niavo ligi lango ir atgal, paskui susitvarkė. Ji bandė jį su- 
prasti ir svarstė, kada tiksliai ji prarado sugebėjimą akimirks- 
niu suvokti, kas dedasi jo galvoje. 

— Nekalbėk šlykščiai šiuose namuose, - ramiai pasakė 
ji. - Privalai rodyti pavyzdį. Turi brolį ir seserį, kurie žiūri į 
tave kaip į vadovą. 

— O arjie ne tikra bėda? - Jis suprunkštė. - Stenas - maž- 
vaikis, kuriam reikia pačiulpti nykštį. O Šara... 

— Nekalbėk šitaip nešvankiai apie juos. 

— Šarona stora kaip statinė, o jos galvoje košė. Ar tu tik- 
ra, kad mes visi giminės? Ar tikra, kad, be tėčio, dar kas 
nors nėra tavęs išdulkinęs? 

Dženi pašoko. Ji žengė artyn prie sūnaus, tačiau jo žo- 
džiai sulaikė ją. 

— Juk tu ir su kitais tipais galėjai tą daryti, ar ne? O kaip 
ten turguje? Čiužinėjant žuvų žarnomis ant grindų po dar- 
bo? — Jis nukratė pelenus ant savo džinsų. Patrynė pirštu. 
Sukikeno, paskui nusivaipė, tada pliaukštelėjo per kaktą. — 
Oi, taip ir yra. Kodėl man seniau nedingtelėjo? 

— Nedingtelėjo? Kas? 

— Kad mes turim skirtingus tėčius. Manasis - garsus mu- 
šėjas, dėl to aš pranašesnis už kitus ir išvaizda, ir protu... 

— Prikąsk liežuvį, Džimi. 

— Šarona - paštininko, todėl ir atrodo taip, lyg jos veidas 
būtų komposteruotas. 

— Sakiau, kad pakaks. 

— O Stenas vieno iš tų bičų, kurie gabena ungurius iš 
pelkyno. Kaip tu, mama, tą darai su ungurininku? Žinoma, 
man regis, vis tiek, su kuo kruštis, jeigu užsimerki ir ne- 
paisai smarvės. 

Dženi apėjo stalelį. 

— Iš kur ištraukei šitą mėšlą, Džimai? ' 

— Suprantu, kas tai. Visi tie bičai. Visos tos žuvys. Kva- 
pas jiems primena tai, ko jie negauna. - Jo veidas nušvito ir 
jis ėmė kelti balsą. —- Taigi jei jie randa kekšę, kuri per daug 
nesirinkdama leidžia ją krušti bet kur ir bet kada... 

— Aš tau burną nuprausiu, vaike. 

— Ir tada jie negaišdami išsitraukia jį iš savo klyno. 

— Liaukis. Tučtuojau! 

— Ji mato, kad jis sustandėjęs ir kikendama sako - kokia 
grožybė, nusmaukia savo kelnaites, jis grūda ją atbulą į vie- 
ną iš tų šaldytuvų, 0 ji nepaiso šalčio, nes jis švokščia virš 
jos lyg koks gorila ir... 

— Džimi! 

— ...dulkina ją, kol jai galva apsvaigsta ir dar kažkas pasi- 
daro, o paskui ji jau tiek prikulta, kad jai nė motais, kas vė- 
liau ją dulkina, kol galų gale iššoka vaikas, bjaurus kaip bul- 
vė, su kojomis. 

Jis godžiai čiulpė savo cigaretę. Jo rankos drebėjo. 

Dženi jautė, kaip dega akių dugne. Ji sumirksėjo. Suprato. 

— Ak, Džimi, - sumurmėjo ji. — Tėtis niekada nenorėjo 
tavęs skaudinti. Turi tą Žinoti. 

Kaip suakmenėjęs jis rankomis užsidengė ausis. Balsas 
dar sustiprėjo. 

— Taigi kitą dieną ji imasi kito bičo. Visi Žiūri ir jai tai 
patinka. Aplinkui susiburia ratas ir visi džiūgauja. 

— Tėtis miręs, Džimai. Jo nebėra. 

Jo veidas susiraukšlėjo. 

— Iš pradžių vienas ją sutvarko. Paskui perima kitas. Ji 
prunkščia. Ji kvykia. Sako, ateikit visi, aš įstengsiu visus 
priimti, šitaip man patinka. 

Dženi priėjo prie jo, uždėjo savo delnus ant jo rankų. Ban- 
dė atplėšti jas nuo ausų, bet įstengė tik išmušti cigaretę 
jam iš burnos. Ji nukrito ant kilimo. Dženi ją pakėlė ir užge- 
sino peleninėje. 

— Taigi jie lipa ant jos, supranti, visa užsiliepsnojusi gau- 
ja. Niurko ją, o jai vis negana. - Jo balsas sudrebėjo. Nuo 
ausų rankas patraukė ant akių. Pirštai draskė odą. 

Dženi palietė jam alkūnę. Jis suriko, atitraukė ją. 

Ji pasakė: 

— Tavo tėtis mylėjo tave. Mylėjo. Visada. 

Užsidengęs delnais akis, jis vis dar priešinosi: 

— Taigi, jie tą daro jai. Jie daro. Daro. O kai jie baigia ir ji 
guli žuvų žarnose su ta kokčia šypsena, atsiradusia kvaila- 
me jos veide, mano gavusi tą, ko norėjo, ko ji... ko ji norėjo, 
nes ji gavo visus tuos bičus, supranti, ir net jeigu neįstengė 
jo išlaikyti, galvoja, ji galvoja, net galvoti neįstengia, kad 
čia tas, kas, kaip manoma, turi būti. 

Jis pravirko. 

Dženi apglėbė jį per pečius. Jis atsiplėšė nuo jos ir nubė- 
go prie laiptų. 

— Kodėl tu su juo neišsiskyrei? — raudojo jis. - Kodėl? 
Kodėl, Jėzau? Mama, tau reikėjo su juo išsiskirti. 

Dženi žiūrėjo, kaip jis lipa viršun. Norėjo sekti įkandin. 
Neturėjo jėgų. 

Nuėjo į virtuvę, kur puodai ir indai su nesuvalgytais va- 
karienės muštiniais, keptomis bulvėmis ir Briuselio kopūs- 
tais gulėjo išmėtyti ant valgomojo ir virtuvės stalų. Ji su- 
rinko juos, išgramdė. Sukrovė į kriauklę. Užpylė ant jų indų 
ploviklio, atsuko karštą vandenį ir žiūrėjo, kaip randasi pu- 
tų burbuliukai tarsi nėriniai ant nuotakos drabužio. 


164 E George 


Buvo beveik vienuolika, kai Linlis iš „Bentlio“ paskam- 
bino Gabrielos Peten vyrui ir jie abu su Heivers patraukė 
Kempden Hilu aukštyn Hempstedo link. Hju Petenas neat- 
rodė nustebęs, sulaukęs telefono skambučio iš policijos. Jis 
neklausinėjo, kodėl reikia pasikalbėti, ir nebandė išvengti 
susitikimo su Linliu, prašydamas, kad jis būtų atidėtas ligi 
ryto. Jis tiktai davė būtiniausius nurodymus ir liepė paskam- 
binti tris kartus, kai jie atvyks. 

— Žurnalistai trukdo man daugiau, negu aš norėčiau, — 
paaiškino jis. 

— Kas tas tipas? — paklausė Heivers, kai jie pasuko į Ho- 
land Parko avieniu. 

— Šiuo metu tu žinai tiek pat kiek ir aš. 

— Raguotas vyras. 

— Atrodo. 

— Potencialus žudikas. 

— Tą reikia išsiaiškinti. 

— Ir varžybų su Australija rėmėjas. 

Kelionė į Hempstedą buvo ilgoka. Baigė ją tylėdami. Pa- 
suko aukštyn Didžiąja gatve, kur keliose kavinėse-baruose 
svečiavosi vėlyvo vakaro lankytojai, o paskui toliau į viršų 
Houli Hilu ligi tos vietos, kur namai užleido vietą rūmams. 
Jie rado Peteno būstą už akmeninės tvoros, apaugusios ra- 
ganėmis blyškiai violetiniais žiedais su nedideliais raudo- 
nais dryžiais. 

— Gražus būstas, — iššokusi iš automobilio pasakė Hei- 
vers, galva mostelėdama į namą. —- Ar jis nebus per daug 
užsiėmęs, kad galėtų paplepėti? Ką? 

Alėjoje stovėjo du automobiliai — naujo modelio „Reindž 
Roveris“ ir mažas „Reno“, kurio kairysis užpakalinis žibin- 
tas buvo sudaužytas. Heivers žingsniuojant pusračio formos 
alėjos pakraščiu, Linlis nuėjo ligi antrosios alėjos, kuri iš- 
suko iš pagrindinės. Gal už trisdešimt jardų stovėjo gara- 
žas. Atrodė gana naujas, bet buvo to paties Jurgių* epochos 


* Stilius, vyravęs Anglijoje, valdant Jurgiui I, II ir III, ypač 1714-1811 
laikotarpiu, dažniausiai raudonų plytų su baltais pagražinimais. 

stiliaus kaip ir namas. Apšviestas pažemės žibintais, išdės- 
tytais vėduoklės pavidalo intervalais. Garažas buvo gana di- 
delis trims automobiliams sutalpinti. Linlis atstūmė viene- 
rias duris ir pamatė viduje spindint baltą „Jaguarą“. Jis at- 
rodė ką tik nuplautas. Nebuvo nei įbrėžimų, nei įdužimų. 
Kai Linlis atsitūpė pažiūrėti iš arčiau, pastebėjo, kad net 
padangos ligi pat tarpuvėžių atrodė švarios. 

— Yra kas nors? - paklausė Heivers, Linliui grįžus. 

— „Jaguaras“. Neseniai nuplautas. 

— Ant „Roverio“ yra purvo. O „Reno“ užpakalinis žibin- 
tas sudaužytas... 

— Taip. Mačiau. Pasižymėk. 

— Padaryta. 

Jie nuėjo prie paradinių durų, buvusių tarp terakotinių 
urnų su vijokliais. Linlis paspaudė skambutį, palaukė, pas- 
kui dar dusyk paspaudė. 

Kitapus durų tyliai sušneko vyriškas balsas, ne Linliui, 
bet kažkam kitam, kurio atsakymo nebuvo girdėti, o paskui, 
po trumpos pauzės, durys atsidarė. 

Jis apžvelgė juos. Akys pastebėjo Linlio smokingo švar- 
ką. Paskui nukrypo į seržantę Heivers ir apžvelgė ją visu 
ūgiu, nuo pernelyg ataugusių plaukų ligi raudono sportinio 
kostiumo aukštu kaklu. Jo burna išsikreipė. 

— Policija, kaip spėju? Jeigu ne karnavalo persirengėliai. 

— Ponas Petenas? —- paklausė Linlis. 

— Prašom čia, - atsakė tas. 

Jis vedėsi juos išblizgintu parketu, degant varinio siety- 
no lempoms. Tai buvo stambokas vyras, dailiai sudėtas, vil- 
kintis mėlynus džinsus ir išblukusius languotus vilnonius 
marškinius ligi alkūnių atraitytomis rankovėmis. Mėlynas 
nertinis — iš pažiūros kašmyrinis — buvo nerūpestingai su- 
megztas po kaklu. Basas, o kojų pėdos, kaip ir jis pats, buvo 
tiek įrudusios saulėje, kad rodė jį atostogavus prie Vidur- 
žemio jūros, o ne sunkiai dirbus saulėje. 


166 E George 


Kaip ir daugelis Jurgio epochos namų, Peteno namas bu- 
vo paprasto plano: iš didžiulio prieangio patenki į ilgą salo- 
ną, iš ten kairėje ir dešinėje kelerios uždarytos durys, o į 
terasą atsiveria daugybė įstiklintų durų. Pro šias duris ir 
žengė Hju Petenas, vesdamasis juos prie šezlongo, dviejų 
kėdžių ir stalo, kurie sudarė poilsiui skirtą plotą ant plyte- 
lių, pusiau šešėlyje pusiau šviesoje, sklindančioje iš namo. 
Gal už kokių dešimt jardų sodas leidosi žemyn ligi lelijų 
tvenkinio, už kurio plačiu žiburiuojančiu okeanu, beveik be 
aiškaus horizonto, plytėjo Londonas. 

Ant stalo stovėjo keturios taurės, padėklas ir trys bute- 
liai „MacAllan“, kiekvienas jų pažymėtas pagaminimo data: 
1965, 1967, 1973. 1965-ųjų butelis buvo pustuštis. 1973-ųjų 
dar nebuvo atkimštas. 

Petenas pripylė ketvirtį taurės 1967-ųjų viskio ir taure 
mostelėjo į butelius. 

— Gal paragautumėt? O gal tai draudžiama? Kaip supran- 
tu, jūs budit? 

— Gurkšnis nepakenks, - atsakė Linlis. —- Aš paragausiu 
1965-ųjų. 

Heivers pasirinko 1967-ųjų. Kai jie išgėrė, Petenas pir- 
mas pasuko prie šezlongo ir atsisėdo, sulenktą dešinę ran- 
ką pasikišęs po galva, akis nukreipęs į gamtovaizdį. 

— Tegu galas, mėgstu šitą prakeiktą vietą. Sėskitės. Pa- 
simėgaukit valandėlę. 

Šviesa iš tolimojo salono galo prasiskverbė pro įstiklin- 
tas duris, dailiomis lygiagretėmis guldama ant plytelių. Jiems 
atsisėdus, Linlis pastebėjo, kad Petenas buvo sustatęs bal- 
dus taip, kad tik jo viršugalvis būtų apšviestas. Tai leis su- 
vokti pirmąjį ir jiems nenaudingą faktą apie šio Žmogaus 
išvaizdą. Tamsūs jo plaukai buvo to savotiško metalinio at- 
spalvio, kuris kartais atsiranda vogčia dažant plaukus ne kir- 
pykloje. 

— Girdėjau apie Flemingą. - Petenas pakėlė savo taurę, 
vis dar nenuleisdamas akių nuo gamtovaizdžio. - Žinia pa- 

sklido šiandien po pietų apie trečią valandą. Skambino Ga- 
jus Molisonas. Jis pranešė šių metų rėmėjui. Vien tik rė- 
mėjui, pasakė jis, todėl, dėl Dievo, neskelbkite šios žinios, 
kol nebus oficialaus pranešimo. — Petenas ironiškai papurtė 
galvą ir pasukiojo viskį savo taurėje. - Niekada nepamiršta 
Anglijos interesų. 

— Molisonas? 

— Pagaliau jis vėl bus išrinktas kapitonu. 

— Ar jūs tikras dėl laiko? 

— Aš buvau ką tik grįžęs po pietų. 

— Todėl keista, kad jis žinojo, kad ten Flemingas. Skam- 
bino dar prieš atpažįstant lavoną, - pasakė Linlis. 

— Prieš žmonai atpažįstant. Policija jau žinojo, kas jis. — 
Petenas atsigręžė į juos. - O gal jums to nepasakė? 

— Atrodo, jūs turit daug informacijos. 

— Tai susiję su mano pinigais. 

— Kiek suprantu, daugiau negu su pinigais. 

Petenas pašoko nuo šezlongo. Nužingsniavo ligi terasos 
krašto, kur plytelės užleido vietą nedideliam vejos nuoly- 
džiui. Sustojo, apsimestinai gėrėdamasis vaizdu. 

— Milijonai. - Mostelėjo taure. - Velkasi per gyvenimą 
kiekvieną dieną, nėmaž nepagalvodami, kas ir kam visa tai. 
O kai supranta, kad gyvenime gali būti dar kažkas, ne tik 
sunkus darbas dėl pinigų, valgymas, tuštinimasis ir poravi- 
masis tamsoje, daugeliui jau per vėlu ko nors imtis. 

— Tai tikrai Flemingo atvejis. 

Petenas nenuleido akių nuo mirgančių Londono žiburių. 

— Jis buvo kitoks, tas mūsų Kenas. Žinojo, kad yra dau- 
giau negu tai, ką jis laikė rankoje. Ir norėjo gauti. 

— Pavyzdžiui, jūsų žmoną. 

Petenas nieko neatsakė. Jis užsivertė likusį viskį ir grį- 
žo prie stalo. Siekė dar neatidaryto 1973-ųjų butelio. Sulau- 
žė antspaudą ir nuėmė dangtelį. 

— Kiek jūs žinojot apie savo žmoną ir Kenetą Flemin- 
gą? — paklausė Linlis. 

Petenas grįžo prie šezlongo ir atsisėdo ant jo krašto. At- 
rodė, kad jį ima juokas, kai seržantė Heivers šlamino savo 
užrašų knygelę, ieškodama tuščio lapo. 

— Ar dėl kokios nors priežasties esu įtariamas? 

— Apie tai kalbėti per anksti, - atsakė Linlis. - Nors jei- 
gu norėtumėt, kad čia dalyvautų jūsų advokatas... 

Petenas nusijuokė. 

— Frensis paskutinį mėnesį taip dažnai bendravo su ma- 
nimi, kad visus metus galėtų gurkšnoti savo mėgstamą port- 
veiną. Manau, kad ir be jo galiu suktis. 

— Vadinasi, turit teisinių problemų? 

— Turiu skyrybų problemų. 

— Jūs žinojot apie savo Žmonos romaną? 

— Nieko nežinojau, kol ji nepasakė paliekanti mane. Ir 
net tada nežinojau, kad viso to reikalo pagrindas - meilės 
romanas. Aš tik pagalvojau, kad neskiriu jai užtektinai dė- 
mesio. Ego, jei jums patinka. — Jis kreivai šyptelėjo. - Mes 
stipriai susivaidijom, kai ji pasakė paliekanti mane. Aš tru- 
putį ją paerzinau: „Kaip manai, Gabriela, kas užsigeistų im- 
ti tokią tuščiagalvę kaip tu? Kur, dėl Dievo meilės, tikiesi 
rasti kitą tokį kvailį, kuris domėtųsi kiaušu, nekreipdamas 
dėmesio į smegenis? Ar tu iš tiesų galvoji, kad gali mane 
mesti ir nelikti tuo, kuo buvai, kai aš tave suradau? Laikina 
sekretorė už šešis svarus per valandą, kuri jokių kitų priva- 
lumų neturi, tik sugeba šiaip taip skiemenuoti?“ Tai buvo 
viena iš tų bjaurių vedybinių scenų per vakarienę viešbuty- 
je „Capital“. Naitsbridže. 

— Keista, kad ji pokalbiui pasirinko viešą vietą. 

— Nekeista, kai pagalvoji apie Gabrielą. Tai būtų atitikę 
jos polinkį dramatizuoti, nors, drįstu teigti, ji tikėjosi, kad 
aš veikiau raudosiu į savo sriubą, 0 ne imsiu siautėti. 

— Kada tai įvyko? 

— Pokalbis? Nežinau. Kažkada šio mėnesio pradžioje. 

— Ir ji pasakė, kad palieka jus dėl Flemingo? 

— Žinoma, ne. Ji tikėjosi geros skyrybų sutarties ir buvo 

gana gudri, kad suprastų, jog jai teks smarkiai pasikamuoti, 
kol gaus iš manęs tai, ko finansiškai nori, jeigu aš sužino- 
siu, kad ji su kuo nors krušasi man nematant. Iš pradžių ji 
tiktai gynėsi. Galit įsivaizduoti, kaip tai skambėjo: „Nė vel- 
nio tu nežinai, Hju, aš galiu susirasti kitą tipą, galiu iš čia 
išeiti be jokio vargo, nesu aš, vaikeli, kiekvienam besmege- 
nė kekšė“. - Petenas padėjo taurę ant plytelių ir užmetė 
kojas ant šezlongo. Jis vėl grįžo į ankstesnę padėtį, dešinę 
ranką pakišęs po galva. 

— Bet ji nieko nesakė apie Flemingą? 

— Gabriela nėra naivuolė, nors kartais elgiasi taip, lyg 
tokia būtų. Ir ji gudri, kai reikia užsitikrinti finansinę padė- 
tį. Ko ji niekada nepadarytų, tai nesudegintų tiltų su mani- 
mi, neįsitikinusi, kad yra naujas būdas persikelti per upę. - 
Praskėstais pirštais brūkštelėjo sau per plaukus - gestas, 
matyt, skirtas jų tankumui pabrėžti. — Žinojau, kad ji flirta- 
vo su Flemingu. Po velnių, mačiau ją flirtuojant su juo. Bet 
nieko nepagalvojau, nes vilioti vyrus Gabrielai buvo įpras- 
ta. Kai atsiranda vyriškis, Gabrielai ima veikti automatinis 
pilotas. Visada taip buvo. 

— Ar tai jums kliudo? - paklausė seržantė Heivers. Ji bai- 
gė savo viskį ir pastūmė taurę prie kitų, Peteno jau anks- 
Čiau pastatytų vienoje stalo pusėje. 

Peteno atsakymą sudarė vienas žodis: 

— Klausykit, — ir jis iškėlė pirštus, kad nutildytų jų po- 
kalbį. Tolumoje iš dešinės, kur tuopų eilė atitvėrė jų sodą, 
pasigirdo paukščio čiulbesys. Jo giesmė liejosi trelėmis, kil- 
dama ligi crescendo. Petenas nusišypsojo: - Lakštingala. Nuo- 
stabu, ar ne? Tai beveik — bet ne visai —- verčia tikėti Die- 
vą. - O paskui seržantei Heivers pasakė: - Man buvo malo- 
nu žinoti, kad kitiems mano žmona atrodė geistina. Iš pradžių 
tai sudarė dalį jos patrauklumo. 

— O dabar? 

— Viskas, seržante, praranda savo įdomumą. Ilgainiui. 

— Ar ilgai buvot vedę? 

— Penkerius metus be dviejų mėnesių. 

— O prieš tai? 

— Ką? 

— Ar ji pirmoji jūsų Žmona? 

— Ką tai turi bendra su reikalu? 

— Nežinau. Ar ji pirma? 

Staiga Petenas vėl ėmė gėrėtis vaizdu. Jo akys prisimer- 
kė, tarsi šviesos būtų pernelyg skaisčios. 

— Ji antra. 

— O pirmoji? 

— O kas? 

— Kas jai nutiko? 

— Mes išsiskyrėm. 

— Kada? 

— Prieš penkerius metus be dviejų mėnesių. 

— A! - Seržantė Heivers skubiai užsirašinėjo. 

— Gal galiu žinoti, ką reiškia 2, seržante? 

— Išsiskyrėt su pirmąja žmona, kad vestumėt Gabrielą? 

— To norėjo Gabriela, jeigu aš norėjau Gabrielos. O aš 
Gabrielos norėjau. Iš tikrųjų nieko niekada nesu taip labai 
norėjęs. 

— O dabar? - paklausė Linlis. 

— Aš jos atgal nebepriimčiau, jeigu to klausiat. Ji manęs 
jau nebedomina, net jei domintų, viskas nuėjo per toli. 

— Kokia prasme? 

— Žmonės sužinojo. 

— Kad ji paliko jus dėl Flemingo? 

— Kažkur brėžiamas brūkšnys. Man tai neištikimybė. 

— Jūsų paties? - pasiteiravo Heivers. — Ar tik jūsų žmo- 
nos? 

Peteno galva, vis dar atremta į šezlongą, pasisuko į ją. 
Jis iš lėto nusišypsojo. 

— Dvejopas principas. Vyrams vienoks, moterims kitoks. 
Tai nėra labai patrauklu. Bet aš esu, kas esu, veidmainis, 
kai tai susiję su moterimi, kurią aš myliu. 

— Kaip sužinojot, kad tai Flemingas? — paklausė Linlis. 

— Suorganizavau jos sekimą. 

— Kente? 

— Iš pradžių ji bandė meluoti. Sakė, kad apsistojo Mirja- 
mos Vaitlo kotedže, kol sugalvos, ką daryti su savo gyveni- 
mu. Flemingas buvęs tik draugas, kuris jai padėjęs. Nieko 
nebuvę tarp jų. Jeigu tarp jų romanas, jeigu ji dėl jo paliko 
mane, argi ji nebūtų gyvenusi su juo visai atvirai? Bet ji taip 
negyveno, ir tai įrodo, kad nebuvo jokio svetimavimo, įrodo, 
kad ji gera ir ištikima Žmona, ir man derėtų nurodyti savo 
advokatui turėti tą galvoje, kai jis susitiks tartis su josios 
advokatu. - Petenas patrynė nykščiu smakrą, kur jo veidą 
temdė juodi šeriai. - Todėl aš parodžiau jai nuotraukas. Jos 
bent sutramdė ją. Tai buvo jos ir Flemingo nuotraukos, - ne- 
sutrikęs tęsė jis toliau, - padarytos Kente. Meilus pasisvei- 
kinimas prie durų vakare, aistringi atsisveikinimai alėjoje auš- 
tant, energingas glėbesčiavimasis sode netoli nuo kotedžo, 
vienas entuziastingas poravimasis ant sodo vejos. 

Pamačiusi nuotraukas, ji suprato, kaip menkėja jos būsi- 
ma finansinė padėtis, pasakojo jis jiems. Ji šokusi prie jo 
tarsi įsiutusi katė, sviedusi nuotraukas į židinio liepsną val- 
gomajame, tačiau supratusi, jog pralaimėjo didesniąją žaidi- 
mo dalį. 

— Vadinasi, jūs buvot kotedže? —- paklausė Linlis. 

O taip, jis buvęs ten. Vieną sykį, kai nuvežė jai nuotrau- 
kas. Antrą sykį, kai paskambino Gabriela prašydama pasi- 
šnekėti, ar jie negalėtų protingai ir civilizuotai baigti jų san- 
tuokos. 

— Tai buvo eufemizmas, tas pokalbis, - pridūrė jis. - Kal- 
bėtis niekada nebuvo Gabrielos stiprybė. 

— Jūsų Žmona dingo, - pasakė Heivers. 

Linlis dirstelėjo į jos pusę, išgirdęs abejingą ir mirtinai 
mandagų pastabos toną. 

— Nejau? — paklausė Petenas. - Nusistebėjau, kodėl pra- 
nešime nebuvo užsiminta apie ją. Iš pradžių pamaniau, kad 

ji sugebėjo susisiekti su visais žurnalistais ir susitarti, kad 
jiems būtų naudingiau neįpainioti jos į tą istoriją. Nors tai 
būtų monumentalus projektas net tam, kas sugeba prisi- 
siurbti taip stipriai kaip Gabriela. 

— Kur jūs, pone Petenai, buvot trečiadienio vakarą? — Ra- 
šydama Heivers pieštuku badė popierių. Linlis nusistebėjo, 
ar ji vėliau sugebės perskaityti savo užrašus. —- O taip pat ir 
ketvirtadienio rytą. 

— Kodėl? — jis atrodė sudomintas. 

— Tik atsakykit į klausimą. | 

— Atsakysiu, kai sužinosiu, su kuo jis susijęs. 

Heivers pasišiaušė. Linlis įsiterpė: 

— (Gali būti, kad Kenetas Flemingas nužudytas, - pasa- 
kė jis. 

Petenas pastatė savo taurę ant stalo. Pirštus laikė uždė- 
jęs ant briaunos. Atrodė, jog bando suprasti, kiek Linlio veide 
lengvabūdiškumo. 

— Nužudytas, - pakartojo. 

— Taigi galit suprasti, kodėl mus domina jūsų buvimo vie- 
ta, - paaiškino Linlis. 

Vėl pasigirdo lakštingalos giesmė. Netoliese jai atliepė 
žiogas. 

— Trečiadienio vakarą, ketvirtadienio rytą, - murmėjo 
Petenas daugiau pats sau negu jiems. - Buvau „Šerburo“ 
klube. 

— Berklio aikštėje? —- paklausė Linlis. - Ar ilgai ten bu- 
vot? 

— Tikriausiai prieš man išeinant jau buvo dvi ar trys. 
Mėgstu lošti kortomis bakarą, ir tąsyk man sekėsi. 

— Ar buvo kas nors su jumis? 

— Bakaros niekas nelošia vienas, inspektoriau. 

— Partnerė, - irzliai pasakė Heivers. 

— Dalį vakaro. 

— Kurią dalį? 

— Pradžioje. Aš ją išsiunčiau su taksi maždaug... neži- 
nau. Pusę dviejų? Antrą? 

— O paskui? 

— Lošiau toliau. Grįžau namo, nuėjau gulti. - Petenas pa- 
sižiūrėjo į Heivers. Atrodė, kad laukia daugiau klausimų. 
Galiausiai tęsė: - Žinot, vargu ar galėčiau nužudyti Flemin- 
gą, jeigu ten mes krypstam. 

— Kas sekė jūsų žmoną? 

— Kaip kas? 

— Kas fotografavo? Mums reikia pavardės. 

— Gerai. Gausit. Klausykit, gal Flemingas ir dulkino ma- 
no žmoną, bet jis buvo velniškai puikus kriketo žaidėjas, 
geriausias mušėjas, kokį mes turėjom per pusę šimtmečio. 
Jeigu būčiau norėjęs užbaigti jo romaną su Gabriela, būčiau 
nužudęs ją, o ne jį. Tokiu būdu bent tos nelemtos tarptauti- 
nės žaidynės nebūtų nukentėjusios. Be to, aš nežinojau, kad 
jis trečiadienį buvo Kente. Iš kur galėjau žinoti? 

— Galėjot organizuoti jo sekimą. | 

— Kokiu tikslu? 

— Kerštas. 

— Jei norėčiau jo mirties. Bet aš nenorėjau. 

— O Gabriela? 

— O kas dėl Gabrielos? 

— Ar norėjot jos mirties? 

— Žinoma. Tai būtų kainavę daug mažiau negu skyrybos. 
Bet aš linkęs manyti, jog esu labiau civilizuotas negu vidu- 
tinis vyras, kurį apgaudinėja jo žmona. 

— Neturėjot žinios iš jos? — paklausė Linlis. 

— Iš Gabrielos? Nė vieno žodžio. 

— Jos nėra čia, name? 

Petenas, nuoširdžiai nustebęs, pakėlė antakius. 

— Čia? Ne. - Paskui, matyt, suvokė, kodėl buvo pateiktas 
toks klausimas. — O! Tai buvo ne Gabriela. 

— Ar jūs sutiktumėt patvirtinti tai? 

— Jeigu reikia. 

— Ačiū. 

Petenas nužirgliojo į namo vidų. Heivers susigūžė savo 
kėdėje, primerktomis akimis stebėdama jį. 

— Koks kiaulė, - sumurmėjo. 

— Užsirašei informaciją apie „Šerburą“? 

— Aš dar gyva, inspektoriau. 

— Atleisk. — Linlis davė jai garaže stovinčio „Jaguaro“ nu- 
merius. 

— Paprašysim Kento patikrinti, ar netoli Springbernų bu- 
vo pastebėtas „Jaguaras“ ar „Reindž Roveris“. O taip pat ir 
„Reno“. Tas, kuris alėjoje. 

Ji prunkštelėjo. 

— Manot, kad jis taip žemai smuktų ir dardėtų juo? 

— Jeigu smuko ligi žudymo. 

Atsidarė vienos iš tolimiausių įstiklintų durų. Grįžo Pe- 
tenas. Jį lydėjo mergaitė, ne vyresnė kaip dvidešimties me- 
tų. Buvo apsivilkusi per didelį nertinį ir užsimovusi ant- 
blauzdžius. Kai ji siaurom basom kojom ėjo per plyteles, jos 
kūnas grakščiai judėjo. Petenas uždėjo delną jai ant spran- 
do, po plaukais, kurie buvo natūraliai juodi ir trumpai nu- 
kirpti geometriniu stiliumi, dariusiu jos akis dar didesnes. 
Jis prisitraukė ją artyn ir akimirką tarytum alsavo tuo kva- 
pu, kuris sklido nuo jos galvos. 

— Džesika, — tarė jis, tarsi pristatydamas ją. 

— Duktė? — bukai paklausė Heivers. 

— Seržante, —- sudraudė ją Linlis. 

Mergaitė atrodė suprantanti šitą apsikeitimo replikomis 
prasmę. Ji iškišo smilių pro Peteno džinsų diržo kilpą ir pa- 
sakė: 

— Ar ateini, Hju? Jau vėlu. 

Jis pabraukė ranka jai išilgai nugaros, beveik taip, kaip 
vyriškis glosto prizą laimėjus; savo lenktyninį žirgą. 

— Dar porą minučių, - pasakė jis. O Linliui: - Inspekto- 
riau? 

Linlis kilstelėjo ranką, be žodžių parodydamas, kad mer- 
gaitei jis neturi klausimų. Palaukęs, kol ji grįžo į namą, pa- 
klausė: 

— Kur galėtų būti jūsų Žmona, pone Petenai? Ji dingo. 
Kaip 1r Flemingo automobilis. Ar numanot, kur ji galėjo pa- 
traukti? Ė 

Petenas ėmė užkimšinėti viskio butelius. Sustatė juos 
ant padėklo šalia taurių. 

— Visiškai nieko. Nors abejoju, ar ten, kur ji yra, būtų 
viena. 

— Kaip ir jūs, - pastebėjo Heivers, energingai užversda- 
ma savo užrašų knygelę. 

Petenas žiūrėjo į ją. Jo veidas buvo ramus. 

— Taip, tuo atžvilgiu mudu su Gabriela visada buvom ne- 
paprastai panašūs. 

G ių siekė aplanko su infor- 
macija iš Kento. Pradėjo skubiai sklaidyti nusikaltimo sce- 
nos nuotraukas, suraukęs antakius viršum akinių. Barbara 
stebėjo jį, nesuprasdama, kaip jis įstengia likti toks budrus. 

Ji buvo nusivariusi. Jau beveik pirma valanda nakties. 
Nuo jų grįžimo į Naująjį Skotland Jardą ji jau išgėrė tris puo- 
delius kavos, tačiau nepaisant kofeino, o gal ir dėljo galvoje 
viskas vertėsi kūlvirsčiais, bet kūnas ryžosi priešintis iš pas- 
kutiniųjų. Ji norėjo padėti galvą ant Linlio rašomojo stalo ir 
užknarkti, bet, užuot tą dariusi, atsistojo, išsitiesė ir nuėjo 
prie lango. Apačioje, gatvėje, nebuvo nieko. Viršuje dangus 
buvo pilkas, lyg aprūkęs, negalintis tikrai sutemti dėl knibž- 
dančio didmiesčio. 

Stebėdama vaizdą apačioje, ji susimąsčiusi tampė apati- 
nę lūpą. 

— Tarkim, Petenas tai padarė, - tarė ji. Linlis nieko neat- 
sakė. Padėjo į šalį fotografijas. Perskaitė dalį inspektorės 
Arderi raporto ir pakėlė galvą. Jo veidas buvo mąslus. - Jis 
turi užtektinai motyvų, — tesė Barbara. - Jeigu jis pašalins 
Flemingą, atkeršys tam tipui, kuris trainiojosi po Gabrielos 
kelnaites. 

Linlis į skliaustus paėmė vieną skirsnį, paskui antrą. Pir- 
ma nakties, pagalvojo su pasidygėjimu Barbara, o jis vis dar 
žvalus. 

— Na? - paklausė jinai. 

— Gal galiu pasižiūrėti tavo užrašus? 

Ji grįžo prie savo kėdės, ištraukė užrašus, bloknotą iš 
rankinės ir padavė. Jai grįžtant prie lango, Linlis pirštu ve- 
džiojo pirmąjį ir antrąjį jų pokalbio su ponia Vaitlo pusla- 
pius. Perskaitė kažką trečiame ir dar kažką ketvirtame. At- 
vertė dar vieną puslapį ir ties juo pasukiojo savo pieštuką: 

— Jis sakė mums, kad atmeta neištikimybę, - tarė Barba- 
ra. — Gal pripažįsta, kad tai žmogžudystė. 

Linlis dirstelėjo į ją. 

— Tegul antipatija netampa tavo bičiule, seržante. Mums 
dar neužtenka faktų. 

— Vis dėlto, inspektoriau... 

Mostelėjęs pieštuku, liepė jai liautis, sakydamas: 

— Kai turėsim, manau, kad jie patvirtins, jog jis trečia- 
dienio naktį buvo „Šerburo“ klube. 

— Buvimas „Šerburo“ klube nepaneigia jo buvimo įtaria- 
muoju. Jis galėjo pasamdyti ką nors, kad padegtų. Jis jau 
prisipažino, kad buvo pasamdęs kažką Gabrielos sekti. Ir 
jis tikrai pats nelandžiojo po krūmus, kad nufotografuotų ją 
su Flemingu. Tai štai jums dar vienas samdymo faktas. 

— Nė vienas iš jų nėra nelegalus. Abejotinas galbūt. Ne- 
skoningas. Bet ne nelegalus. 

Barbara nusižvengė ir grįžo prie savo kėdės. Kleste- 
lėjo į ją. 

— Atleiskit man, inspektoriau, bet ar mūsų mažasis Hju 
sugebėjo jums sudaryti įspūdį, kad jis nenusileistų ligi to- 
kio neskoningo dalyko kaip žmogžudystė? Kada tai įvyko? 
Prieš jam kalbant apie nuostabų jo žmonos polinkį į oralinį 
seksą ar po to, kai jis ištraukė tą, kuo ji ten vardu, ir meiliai 
įgnybė jai į sėdynę tam, kad padėtų mums susivokti, jeigu 
būtume pernelyg buki ir nesuprastume, kas ten tarp jų? 

— Aš jo neatmetu. 

— Ką gi, garbė Jėzui. 

— Bet jei pripažintume, kad Petenas iš anksto suplana- 
vęs nužudė Flemingą, turime sutikti, kad jis žinojo, kur bu- 

vo Flemingas trečiadienio vakarą. Jis neigia žinojęs. Nesu 
įsitikinęs, kad mes galim įrodyti buvus kitaip. - Linlis nuo- 
traukas ir raportus sudėjo atgal į aplanką. Nusiėmė akinius 
ir patrynė iš abiejų pusių tarpuakį. 

— Jeigu Flemingas paskambino Gabrielai ir liepė jai laukti 
jo, - aiškino Barbara, - ji galėjo paskambinti Petenui ir užsi- 
minti jam apie tai. Netyčia, turėkit tai galvoje. Nenorėdama, 
kad Petenas atidumtų ten ir Flemingą nugalabytų. Tik trupu- 
tėlį paerzinti tą senį Hju. Tai aiškėja iš to, ką jis pasakojo 
apie ją. Yra ir kitų tipų, kurie jos geidžia, štai čia įrodymas. 

Atrodė, kad Linlis svarsto seržantės žodžius. 

— Telefonas, —- susimąstęs pasakė jis. 

— O kas? 

— Flemingo pokalbis su Molisonu. Galėjo jam užsiminti 
apie savo planus Kente. 

— Jei manot, kad telefono skambutis - raktas, tokiu atve- 
ju ir jo šeima turėjo žinoti, kur vyksta Flemingas. Jis turėjo 
atšaukti kelionę į Graikiją, ar ne? Ar bent ją atidėti. Būtų 
jiems ką nors pasakęs. Privalėjo kažką pasakyti, nes sūnus... 
kuo jis vardu? 

Linlis peržiūrinėjo jos užrašus, atversdamas dar du pus- 
lapius. 

— Džimis. 

— Teisingai. Kadangi Džimis, tėčiui nepasirodžius, nepa- 
skambino poniai Vaitlo trečiadienį. O jeigu Džimis žinojo, 
kodėl kelionė atšaukta, jis galėjo pasakyti savo mamai. Tai 
būtų buvę natūralu. Ji manė, kad berniukas išvykęs. Jis ne- 
išvyko. Ji būtų klaususi, kas nutiko. Jis būtų paaiškinęs. Taigi 
kur mus tai veda? 

Linlis ištraukė liniuotą bloknotą iš viršutinio savo stalo 
stalčiaus. 

— Molisonas, - sakė jis rašydamas. - Flemingo žmona. 
Jo sūnus. 

— Petenas, - pridūrė Barbara. 

— Gabriela, - baigė Linlis. 


Lošimas 1š belenų 179 


Jis pabraukė vardą vieną sykį, paskui antrą. Susimąstęs 
pasvarstė. Ir vėl pabraukė. 

Barbara valandėlę jį stebėjo, tada tarė: 

— Kai dėl Gabrielos, aš nežinau, inspektoriau. Tai nepra- 
sminga. Ką ji padarė. Nudėjo savo meilužį ir tada skubiai 
nuvažiavo jo automobiliu? Tai primityvu. Per daug aišku. 
Ką ji galvoja, jeigu padarė tokį dalyką? Šlapia višta? 

— Pasak Peteno. 

— Mes vėl grįžom prie jo. Matot? Čia natūrali kryptis. 

— Jis turi pakankamai motyvų. O dėl kitko, - Linlis paro- 
dė aplanką ir fotografijas, - mums teks pasižiūrėti, kaip įro- 
dymai papildo vienas kitą. Meidstono nusikaltimo vietos bri- 
gada bus baigusi apžiūrinėti kotedžą prieš vidurdienį. Jeigu 
ten galima ką rasti, jie bus radę. 

— Bent žinom, kad tai nebuvo savižudybė. 

— Negali sakyti, kad nelaimingas atsitikimas. Ne su ciga- 
rete ir degtukais, kuriuos Arderi rado krėsle. 

— Nesakau, kad tai nelaimingas atsitikimas, - Linlis nu- 
sižiovavo, parėmė delnu smakrą ir susiraukė, kai šeriai ant 
veido, matyt, leido jam suprasti, kelinta valanda. - Mums 
reikės Flemingo automobilio numerių, — pasakė jis. - Rei- 
kės išsiuntinėti jo aprašymą. Žalias, sakė ponia Vaitlo. „Lo- 
tus“. Gal „Lotus-7“. Turi būti kur nors jo dokumentai. Spė- 
ju, namie, Kensingtone. 

— Teisingai. - Barbara siekė savo užrašų ir brūkštelėjo, 
kad neužmirštų. — Ar atsitiktinai nepastebėjot dar vienerių 
durų jo miegamajame? Vaitlo namuose? 

— Flemingo? 

— Greta spintos. Ar matėt? Ten ant kablio kabojo cha- 
latas. 

Linlis įsistebeilijo į savo kabineto duris, tarsi mėgintų 
atsiminti. 

— Rudas drapas su žaliais dryžiais. Taip. O ką? 

— Duris, ne chalatą. Jos veda į jos kambarį. Iš ten aš paė- 
miau lovos uždangalą. 

— Į ponios Vaitlo miegamąjį? 

— Įdomu, ar nemanot? Susisiekiantys miegamieji. Ką tai 
sako jums? 

Linlis atsistojo. 

— Miegojimą, - pasakė jis. - Tą ir mes abu turėtume da- 
ryti šiuo metu. - Ištiesęs ranką, paėmė komplektą raportų 
bei nuotraukas ir pasikišo po pažastimi. - Eime, seržante. 
Rytą teks anksti pradėti. 


Kai Dženi nebeįstengė ilgiau atidėlioti, užlipo laiptais 
aukštyn. Buvo išplovusi vakarienės, kurios niekas nevalgė, 
indus. Buvo gražiai sulanksčiusi pašluostę ant skersinio, pri- 
tvirtinto prie šaldytuvo šono, po Steno mokyklinių rašinių 
ekspozicija ir po linksmu vieno Šaronos paukščių piešinė- 
liu. Buvo iššveitusi viryklę ir jau ėmėsi valyti raudoną kli- 
juotę, kuri dengė virtuvės stalą. Tada ji atsitraukė ir neno- 
romis prisiminė, kaip jis gnaibė nuzulintą klijuotės vietą, 
sakydamas: „Ne tu kalta, mergaite. Aš kaltas. Ji kalta. No- 
riu kažko iš jos ir nežinau, kas tai, ir jaučiuosi blogai, kad tu 
su vaikais sėdi čia ir lauki, kol aš nuspręsiu, kas bus su 
jumis visais. Dženi, aš įklimpęs. Negi nematai? Pats neži- 
nau, ko noriu. Ak, po šimts, Džyn, neverk. Štai. Prašau. Ne- 
galiu pakęsti, kai tu verki“. Ji prisiminė, pati to nenorėda- 
ma, jo pirštus, šluostančius jai skruostus, jo delną, apiman- 
tį jai riešą, jo ranką, apglėbiančią jai pečius, jo burną prie 
jos plaukų sakant: „Prašau, prašau. Neapsunkink mūsų, Dže- 
ni“. To ji neįstengė padaryti. Ji išmetė šį vaizdą iš galvos, 
šluodama grindis. Ėmė šveisti kriauklę. Nugramdė krosnies 
vidinę pusę. Netgi nuo langų nukabino užuolaidas su saulu- 
tėmis, kad jas geriau išskalbtų. Bet dabar, tokį vėlyvą vaka- 
rą, negalima buvo jų skalbti. Todėl suvyniojo jas, paliko ant 
kėdės ir suprato, kad metas pasirūpinti vaikais. 

Palengva užlipo laiptais, atsikratydama nuovargio, ver- 
tusio jos kojas drebėti. Sustojo vonios kambaryje ir ap- 
sišlakstė veidą šaltu vandeniu. Nusivilko darbinį chalatą, įlin- 

do į žaliąjį naminį, brūkštelėjo pirštais per susipynusių ro- 
žės pumpurų raštą ir paleido plaukus. Per ilgai laikė užkel- 
tus aukštyn, nubrauktus nuo veido darbui Krisio kavinė- 
je, - taip ir nebuvo jų paleidus: nuo tada, kai policija atvyko 
jos išsivežti į Kentą. Dabar, kai ji paleido juos, išėmusi di- 
delę saulėgrąžos pavidalo sagtį, skaudėjo galvos odą, ir ji 
susiraukė, pajutusi drėgstant akis, kai palaidi plaukai ėmė 
kristi aplink veidą ir ant ausų. Ji nuėjo į tualetą ne tam, kad 
nusišlapintų, o kad laimėtų laiko. 

„Ką beliko pasakyti jiems?“ — svarstė jinai. Buvo mėgi- 
nusi sugrąžinti tėvą vaikams per paskutinius ketverius me- 
tus. Ką galėjo dabar jiems pasakyti? 

Jis kalbėjo: „Mes, Džyn, ilgai gyvenom atskirai. Galim 
skirtis, nejausdami kaltės vienas kitam“. 

„Aš tau, Keni, buvau ištikima, - kalbėjo ji. Liko stovėti 
priešingoje virtuvės pusėje, kiek įmanoma toliau nuo jo, 
kriauklės kraštui smarkiai spaudžiant jai nugarą. Tai buvo 
pirmas kartas, kai jis ištarė tą žodį, kurio ji bijojo nuo tos 
dienos, kai jis juos paliko. - Niekada neturėjau kito vyriš- 
kio, išskyrus tave. Niekada. Nė sykio gyvenime“. 

„Aš nesitikėjau, kad tu būsi man ištikima. Nė sykio ne- 
paklausiau, kai iš čia išsikrausčiau, ar ne?“ 

„Aš, Keni, prisiekiau, sakiau - ligi mirties. Sakiau, kad 
visa, ko tu iš manęs norėsi, Keni, duosiu nuoširdžiai. Ir ne- 
gali sakyti, kad būčiau ko nors tau gailėjusi“. 

„Negaliu to teigti“. 

„Tai sakyk man kodėl. Ir būk atviras man, Keni. Užtenka 
šitų nesąmonių apie savo esmės ieškojimą. Kalbėkime apie 
svarbesnius dalykus. Su kuo tu dulkinies paslapčia ir dabar 
nori teisėtai dulkintis, kaip ir dera?“ 

„Liaukis, mergele. Kalba eina ne apie dulkinimąsi“. 

„Ne? Tai ko išraudai? Su kuo dabar darbuojiesi? Ar su 
ponia Vaitlo? Tai ji privertė tave dukart per savaitę keisti 
aliejų?“ 

„Nebūk kvaiša, gerai?“ 

„Mes ėjom į bažnyčią, tu 1r aš. Sakėm - kol mirtis mus 
išskirs“. 

„Mes buvom septyniolikos. Žmonės keičiasi. Jie nieko 
negali padaryti“. 

„Aš nesikeičiu. — Ji įkvėpė oro - jai išdžiūvo gomurys. 
Blogiausia, galvojo ji, nepaisant to, ką tu jau Žinai, neturėti 
vardo ar veido, į kurį galėtum nukreipti visą savo neapy- 
kantos jėgą. - Buvau tau, Keni, ištikima. Taigi tu skolingas 
man už tai teisybę... Su kuo tu dabar dulkinies, kai nesidul- 
kini su manimi?“ 

„Džyn...“ 

„Tik tai ne visai teisingai pasakyta, ar ne?“ 

„Kas tarp mūsų ne taip, tai ne seksas. Ir niekada nebu- 
vo, tą tu Žinai“. 

„Mes turim tris vaikus. Mūsų gyvenimas buvo čia. Bent 
tol, kol į jį neįsikišo ponia Vaitlo“. 

„Mirjama čia niekuo dėta“. 

„Dabar ji Mirjama? Ar ji Mirjama dieną, ar tik naktį, kai 
tau nereikia žiūrėti į tą tešlos gabalą, kurį niurkai?“ 

„Po galais, Džyn. Turėk proto. Aš nemiegu su Mirjama 
Vaitlo. Ji sukriošusi senutė“. 

„Tai kas? Sakyk. Kas?“ 

„Tu manęs nesiklausai. Tai ne seksas“. 

„O, kaip teisinga. Tai kas gi? Tu nukrypai į religiją? Ra- 
dai kažką, su kuo gali sekmadienio rytą giesmes giedoti?“ 

„Tarp mūsų yra plyšys ten, kur jo neturėtų būti. Šitaip 
visada buvo“. 

„Koks plyšys? Kas?“ 

„Tu jo nematai, ar ne? Čia visa bėda“. 

Ji nusijuokė, tačiau nors ir juokėsi sau, garsas buvo spi- 
gus ir nervingas. 

„Tu, Ken: Flemingai, išsikraustei iš proto. Parodyk man 
dar vieną porą, kuri turėtų bent pusę to, ką turėjom mes 
nuo tada, kai buvom dvylikos“. 

Jis papurtė galvą. Atrodė pavargęs ir rezignavęs. 

„Man jau ne dvylika. Man reikia kai ko daugiau, reikia 
moters, su kuria galėčiau dalytis viskuo. Tu ir aš... tu 1r 
aš... Mes tikom kai kuriais atžvilgiais, bet ne visais. Ir ne 
tais, kurie ką nors reiškia anapus miegamojo“. 

Dženi pajuto kriauklės kraštą smingant jai į kūną ir kau- 
lus. Ji nepasidavė. 

„Yra vyrų, kurie keliais atšliaužtų, kad gautų tokią 
moterį kaip aš“. 

„Žinau“. 

„Tada kodėl aš netinku?“ 

„Nesakau, kad netinki“. 

„Sakei, kad mudu tinkam kai kuriais atžvilgiais, bet ne 
visais. Kaip? Pasakyk man. Dabar“. 

„Mūsų interesai. Ką mes veikiam. Kas mums rūpi. Apie 
ką kalbamės. Kokie mūsų planai. Ko norim savo gyvenime“. 

„Mes visada tai turėjom. Pats žinai“. 

„Iš pradžių turėjom. Bet mes nutolom vienas nuo kito. 
Tu tą matai. Tik nenori pripažinti“. 

„Kas sako, kad mums nebuvo gerai? Ar jinai? Ar ponia 
Vaitlo kemša tau į galvą tas nesąmones? Todėl, Keni, kad ji 
nekenčia manęs. Visada nekentė“. 

„Aš jau tau sakiau, kad Mirjama čia niekuo dėta“. 

„Ji kaltina mane, kad tu metei mokyklą dėl manęs. Ji at- 
vyko į Bilingsgeitą, kai aš laukiausi Džimio“. 

„Tai neturi jokio ryšio su visu tuo“. 

„Sakė, kad aš sugriausiu tau gyvenimą, jeigu mudu susi- 
tuoksime““. 

„Tai praeitis. Užmiršk“. 

„Sakė, kad tu būsi niekas, jei leisiu tau mesti mokyklą“. 

„Ji mūsų draugė. Ji tiktai buvo susirūpinusi dėl mūsų“. 

„Mūsų drauge, sakai? Ji norėjo, kad aš atsisakyčiau kūdi- 
kio. Norėjo, kad nužudyčiau jį. Norėjo, kad aš mirčiau. Ji 
visada buvo prieš mane, Keni. Visada...“ 

„Užsičiaupk!“ Jis delnu trenkė per stalą. Keraminė drus- 
kinė — padaryta kaip baltasis lokys, kad derėtų prie leopardo 

su pipirais — krito žemėn, atsitrenkdama į stalo koją. Ji su- 
skilo, balta druska tylomis pabiro ant seno žalio linoleumo. 
Kenis ją pakėlė. Jo delne ji skilo pusiau. Dar daugiau druskos 
tarsi išblukęs smėlis biro jam pro pirštus. Žiūrėdamas į drus- 
ką, bet ne į Dženi, pasakė: „Tu baisiausiai klysti dėl Mirja- 
mos. Ji buvo man gera. Buvo mums gera. Tau. Vaikams“. 

„Tai pasakyk, kas tau geresnis už mane?!“ 

Jis ant druskos išbraižė vingiuotą raštą. Nubraukė ran- 
ka, išlygino. Vėl ėmė iš naujo braižyti. Pasakė: „Paklausyk 
manęs, mergaite. Tai ne dulkinimasis“, — kalbėjo jis drus- 
kai, o ne jai. Iš jo tono Dženi suprato, kad jis apsisprendęs 
sakyti teisybę. Iš galvos ir pečių pozicijos žinojo, kad tiesa 
bus baisesnė už pačius blogiausius jos spėjimus. „Tai visiš- 
kai ne seksas, - pakartojo jis. - Supranti?“ 

„O! - pasakė ji lengvai, nors visai to nejautė. - Vadinasi, 
tai ne seksas. Dabar tu dvasininkas, Keni?“ 

„Gerai. Aš su ja gulėjau. Taip. Mes gulėjom. Bet tai ne 
seksas. Tai kažkas daugiau. Tai...“ 

Delno apačią jis įkišo į druską. Trynė pirmyn ir atgal. 
Gramdė sudužusios druskinės briauną, atkrapštydamas 
druską ir žiūrėdamas, kaip ji krinta, o paskui vėl kišo del- 
ną į Ją. 

„Tai noras“, - pasakė jis. 

„Ir tai ne seksas? Liaukis, Keni“. 

Jis pažvelgė į ją ir ji pajuto, kaip pirštai jai suledėjo. Nie- 
kada nebuvo mačiusi tokio iškamuoto jo veido. 

„Niekada anksčiau nebuvau to jautęs, - pasakė jis. - No- 
riu pažinti ją visais atžvilgiais, kokiais galiu. Noriu turėti ją. 
Noriu būti ja. Štai kaip yra“. 

„Tai kvailystė“. Dženi norėjo, kad jos balsas būtų piktas, 
tačiau buvo tik išsigandęs. 

„Aš išsunktas, Džyn. Tarsi mane kas būtų įkišęs į puodą 
ant viryklės ir viskas nuo manęs būtų nuvirę. Liko tik žie- 
vė. O toji žievė - geismas. Jos. Geismas jos. Negali net apie 
nieką kitą galvoti“. 

„Kalbi nesąmones, Keni“. 

Jis nusuko galvą. 

„Nemaniau, kad suprasi“. 

„Bet aš manau, jinai supranta. Panelė - kas ji bebūtų“. 

„Taip. Ji supranta“. 

„Tai kas gi ji tokia? Kas ji, kurios tu taip geidi?“ 

„Ar ne vis tiek?“ 

„Man ne vis tiek. Ir tu skolingas man vardą. Jeigu nori, 
kad tarp mūsų būtų viskas baigta“. 

Ir jis pasakė jai, ištardamas tiktai „Gabriela“ tyliu balsu, 
kartodamas kuždomis, galvą suspaudęs kumščiais, išbirusiai 
druskai nuo klijuotės lyg mažom baltom strazdanom apli- 
pus jam riešus. 

Daugiau išgirsti Dženi nebeprireikė. Pavardė buvo ne- 
reikalinga. Jautėsi taip, lyg jis būtų kirtęs jai kirviu, tarsi 
mėsininkas, kapojantis mėsą. Apdujusi priėjo prie stalo. Pa- 
sakė „Gabriela Peten yra ta, kurią tu nori pažinti visais at- 
žvilgiais? Turėti ją. Būti su ja. - Ji susmuko į krėslą. - Ne- 
leisiu tau šito“. 

„Tu nesupranti... tu nežinai... negaliu tau paaiškinti, kaip 
tai yra“. 

Jis lengvai stuktelėjo sau per kaktą, tarytum norėtų, kad 
ji įsiskverbtų jam tiesiai į smegenis. 

„Ak, aš žinau, kaip tai yra. Aš, Keni, verčiau numirsiu, 
negu pamatysiu tave su ja“. 

Tik šitaip neįvyko. Mirtis atėjo. Tačiau lavonas buvo ne 
tas. Dženi spaudė akis, kol pamatė šviesos blyksnius. Kai 
suprato galėsianti kalbėti normaliu balsu, jeigu prireiks, nors 
meldėsi, kad tai neįvyktų, išėjo iš vonios kambario. 

Šarona nemiegojo. Dženi pravėrė jos miegamojo durų ply- 
Šį 1r pamatė, kad mergaitė sėdi lovoje prie lango. Ji mezgė. 
Šviesos nebuvo užsidegusi. Buvo susilenkusi lyg kokia kup- 
riukė, džingsėdama virbalais, narpliodama siūlą, kuždėda- 
ma: „Čia išvirkščia. Čia gera. Taip. Ir vėl“. Per antklodes 
šliaužė praėjusį mėnesį pradėtas megzti šalikas. Jis buvo 

skirtas jos tėčiui, — metų laiko neatitinkanti gimtadienio do- 
vana, kurią Kenis būtų turėjęs nešioti, kad įsiteiktų savo 
dukteriai, nepaisydamas oro, nuo tos akimirkos, kai birže- 
lio mėnesio gale išvynios dovaną. 

Kai Dženi plačiai atidarė duris, Šarona net nedirstelėjo į 
jos pusę. Mažas jos veidukas buvo surauktas, stengiantis 
susikaupti, tačiau ji buvo be akinių, todėl iš savo mezginio 
darė tikrą raizgalą. 

Akiniai gulėjo ant stalelio prie lovos greta žiūronų, pro 
kuriuos Šarona stebėdavo savo paukščius. Dženi paėmė juos, 
pirštais palygino minkštą pamušalą viršum ienelių ir pagal- 
vojo, kiek metų turės jos duktė, kai motina jai leis nešioti 
lęšius. Ji ketino paklausti Kenio apie tai, sužinojusi, kad mo- 
kykloje yra trys nenaudėliai, kurie erzindavo Šaroną ir pra- 
vardžiuodavo ją išverstake. Ne dėl to, kad paklausus kas 
nors pasikeistų, nes Dženi žinojo, koks būtų buvęs atsaky- 
mas. Kenis tučtuojau būtų pasiuntęs Šaroną pirkti lęšių, pa- 
gelbėjęs išmokti, kaip jais naudotis, ir privertęs ją kikenti 
iš bukagalvių berniukų, kurie jaučiasi išdidūs, kai tyčiojasi 
iš keturiolikmečių mergaičių. 

- Išvirkščia, išvirkščia, išvirkščia, - šnibždėjo Šarona. — 
Gera, išvirkščia, išvirkščia, išvirkščia. 

Dženi pasiūlė jai akinius. 

— Ar reikia, Šarona? Trūksta šviesos? Negali matyti tam- 
soje, ką darai, ar ne? 

Šarona įnirtingai papurtė galvą. 

— Gera, — pasakė ji. - Išvirkščia, išvirkščia, išvirkščia. 

Virbalai dzingsėjo, lyg paukščiai lestų. 

Dženi atsisėdo ant dukters lovos krašto. Pačiupinėjo ša- 
liką. Buvo kauburiukas ties viduriu ir nelygu kraštuose. 
Dar blogiau atrodė netoli virbalų, kur mezginys buvo p1il- 
nas mazgų. 

— Tėčiui būtų patikę, brangute, - pasakė Dženi. - Būtų 
didžiavęsis. — Ji pakėlė ranką, kad paliestų dukros plaukus, 

tačiau judesį baigė lygindama antklodes. — Verčiau eik mie- 
goti. Gal nori su manimi? 

Šarona papurtė galvą. 

— Gera, —- murmėjo ji. - Išvirkščia, išvirkščia, gera. 

— Nori, kad likčiau čia? Jeigu tu pasitrauktum, galėčiau 
kurį laiką pasėdėti su tavim. — Norėjo pasakyti: „Pirmoji nak- 
tis bus blogiausia, man regis, kai iš skausmo norisi ranka 
pramušti skylę lange“. Tačiau pasakė: —- Gal rytoj nueisim 
prie upės. Kaip manai? Pabandysim pamatyti tuos paukš- 
čius, kurių tu ieškai. Kuo jie vardu, Šarona? 

— Gera, - šnibždėjo Šarona. — Gera, gera, išvirkščia. 

— Kažkoks keistas pavadinimas. Lyg ir Sendvičas. 

Šarona atvyniojo daugiau siūlų nuo kamuolio. Apsuko ap- 
link delną. Nežiūrėjo į juos, net ir į savo mezginį. Buvo su- 
sikūprinusi viršum savo darbo, tačiau nieko nematančios 
akys įbestos į sieną, kur ji buvo prismeigusi dešimtį savo 
paukščių piešinių. 

— Ar nori eiti prie upės, brangute? Pabandysi nupiešti 
dar daugiau paukščių. Pasi1msim tavo eskizų sąsiuvinį? Ir 
priešpiečius pasiimsim? 

Šarona nieko neatsakė. Ji tik pasitraukė į šalį, nugara į 
motiną, ir mezgė toliau. Dženi akimirką stebėjo ją. Jos ran- 
ka stabtelėjo viršum mergaitės, brėždama jos pečių liniją, 
tačiau neprisilietė. Pasakė: 

— Aha. Taip. Čia gera mintis. Dabar, mieloji, pabandyk 
užmigti, — ir nuėjo į savo sūnų kambarį kitoje koridoriaus 
pusėje. 

Ten tvyrojo cigarečių dūmų, nepraustų kūnų 1r nešvarių 
drabužių tvaikas. Vienoje iš lovų gulėjo Stenas, saugomas 
1š visų pusių išrikiuotų medžiaginių meškiukų. Susirangęs 
viduryje miegojo į antklodę įvyniojęs kulkšnis ir ranką už- 
kišęs už pižamos kelnių. 

— Nusismaukia kiekvieną vakarą, tas Stenas. Jam nerei- 
kia geriausio draugo. Turi tą savo strampuką. 

Džimio žodžiai ataidėjo iš tamsiausio kambario kampo, 
kur dvokas buvo stipriausias ir kur žybsinti raudona švie- 
selė apšvietė dalį lūpos ir piršto krumplį. Dženi paliko Ste- 
no ranką ten, kur ji buvo, ir užtraukė antklodę, vėl jį užklo- 
dama. Tyliai tarė: 

— Kiek sykių, Džimai, mes esam kalbėję apie rūkymą 10- 
voje? 

— Neprisimenu. 

— Ar būsi patenkintas, kai sudeginsi namą? 

Užuot atsakęs, jis suprunkštė. 

Ji atskleidė užuolaidas prie lango ir atlenkė jas apačioje, 
kad įleistų gryno oro. Mėnesiena krito ant rudo kilimo kvad- 
ratų, nutiesdama taką ligi sudaužyto burlaivio, gulėjusio ant 
šono su trimis nulaužtais stiebais ir pėdos didumo skyle, 
išmušta priekyje. 

— Kas čia nutiko? - Ji pasilenkė prie modelio. Tai buvo 
Džimio rankomis iš ochromos medžio išpjaustinėta, dažyta 
17 premijuota „Cutty Sark“* kopija. Mėnesiai darbo, abie- 
jų - tėvo ir sūnaus - pasididžiavimas, valandų valandos ir 
dienų dienos, praleistos prie virtuvės stalo projektuojant, 
pjaustant, dažant, klijuojant. - O ne! - tyliai šūktelėjo ji. — 
Džimi, kaip gaila. Ar Stenas?.. 

Džimis sukrizeno. Ji pakėlė akis. Degantis tabakas žyb- 
telėjo ir užgeso. Ji išgirdo, kaip dūmai švilpdami išsiveržė 
jam 1š nosies. 

— Ne Stenas tą padarė, - pasakė jis. - Stenas per daug 
užsiėmęs smaukinėjimu, kad pagalvotų apie namų tvarky- 
mą. Šiaip ar taip, tai buvo vaikiškas žaisliukas. Kam, po ga- 
lais, jo reikia? 

Dženi pažiūrėjo į knygų lentyną po langu. Ant grindų 
šalimais gulėjo „Gipsy Moth IV“ * druzgai. Už jos „Victo- 


* „Cutty Sark“ - iš Kinijos arbatą gabenęs greitaeigis burlaivis, pa- 
statytas 1869 m. 
** „Gipsy Moth IV“ - jachta, kuria Fransis Čičesteras vienas apiplau- 
kė aplink žemę 1966-1967 m. 

ry“ * buvo sutremptas į šipulius, sumaišytas su vikingų ka- 
ro laivo ir romėnų galeros nuolaužomis. 

— Bet tu ir tėtis, - beprasmiškai pradėjo Dženi. - Džimi, 
tu ir tėtis... 

— Taip, mama? Aš ir tėtis, ką? 

Kaip keista, pagalvojo ji, kad šitie medžio druzgai, virva- 
galiai, audeklo skiautės spaudė jai ašaras. To nepadarė Ke- 
nio mirtis. Nuogas lavonas jos nepravirkdė. Nei blyksinčios 
lempos, nei žurnalistų klausimai nepravirkdė. Ji buvo visiš- 
kai bejausmė, kai Stenui ir Šaronai pasakė, kad jų tėvas ne- 
begyvas, bet dabar, matydama šitų laivų liekanas, pasijuto 
tokia pat sudaužyta kaip ir laivų skeveldros, išmėtytos ant 
kilimo. 

— Čia tai, ką tu gavai iš jo, - pasakė ji. - Šituos laivus. 
Jie - tu ir tėtis. Šitie laivai. 

— To paleistuvio nebėra, juk taip? Kam namuose laikyti 
jo prisiminimus. Tau, mama, reikėtų pačiai pradėti lįsti iš 
šito sąvartyno. Paveikslai, drabužiai, knygos. Seni muštu- 
kai. Jo dviratis. Sviesk lauk viską. Kam jų reikia? 

— Nekalbėk taip. 

— Negi manai, kad jis saugojo mūsų dovanas? - Džimis 
pasilenkė į priekį, į mėnesieną. Rankomis apglėbė kaulėtus 
savo kelius, barstydamas pelenus ant lovos uždangalo. - Ne- 
gi mūsų tėtis būtų norėjęs prisiminti žmoną ir vaikučius 
lemtingu momentu, jis, mūsų tėtis? Jie galėtų kliudyti. Mū- 
sų puodelis, nuotraukos ant stalelio prie lovos. Tai gerokai 
sudrumstų jo meilės jausmus. Mūsų plaukų sruoga sagtyje, 
pritvirtintoje prie jo kriketo palaidinės. Tai trukdė jo pra- 
keiktam žaidimui. Vienas Šaronos paukščių piešinys. Vie- 
nas Steno meškutis. - Jo cigaretės žiburėlis virpėjo kaip jon- 
vabalis. - Arba vienos 1š tavo olandiškų kelnaičių, iš kurių 
jis juokdavosi. O kaip tas kvailas ąsotis-karvė, kuris išpila 
pieną taip, lyg vemtų? Galėtų naudotis juo rytais, valgyda- 


* „Victory“ — admirolo Nelsono laivas Trafalgaro mūšyje. 

mas savo javainius, ar ne? Tik kai pildamas pieną ir galvo- 
damas apie tave pakeltų akis, pamatytų kai ką kita. Ne. - 
Pasirėmęs alkūne, jis užgesino savo cigaretę į žaislinę kau- 
kolę, kuri žibėjo tamsoje. - Jis nenorėtų, kad jo senojo gy- 
venimo nuotrupos būtų maišomos su naujuoju. Ne. Nieka- 
da. Tik ne mūsų tėtis. Jokiu būdu. 

Iš kitos kambario pusės Dženi užuodė jį. Pagalvojo, kada 
jis paskutinįsyk prausėsi. Ji užuodė net jo burnos kvapą, 
atsiduodantį cigaretėmis. 

— Jis turėjo jūsų, vaikai, nuotraukas, —- pasakė ji. - Prisi- 
meni, kaip jis buvo atėjęs jų pasiimti, ar ne? Sudėjo į rėme- 
lius, bet rėmeliai netiko. Per dideli ar per maži. Daugiausia 
per dideli, todėl Šarona prikarpė popieriaus tuštiems tar- 
pams užpildyti. Tu padėjai. Išrinkai tas, kur pats buvai, ku- 
rias norėjai, kad jis turėtų. 

— Taip? Ką gi, tada buvau kvailelis, ar ne? Snarglys ir pa- 
taikūnas. Tikėjausi, kad tėtis vėl norės mūsų, jeigu laižysiu 
jam batus. Nelemtas juokas. Koks netikša. Džiaugiuosi, kad... 

— Aš tuo netikiu, Džimai. 

— Kodėl? Kas tau, mama? - Jo klausimas buvo kupinas 
nerimo. Pakartojo jį ir pridūrė: — Tau gaila, kad jo nebėra? 

— Jam nesisekė. Jis stengėsi viską permąstyti. 

— Taigi. O mums ar sekasi? Tik mes nebandom mąstyti, 
kai užkabinam kokią mergšę. 

Ji džiaugėsi, kad buvo tamsu. Tamsa slėpė ir saugojo. Ne- 
galėdamas aiškiai jos matyti, nežinojo, kad jo žodžiai tarsi 
bjaurūs maži žvejybos kabliukai draskė jai skruostus, ir ji 
jo nematė taip, kaip motinai reikia matyti savo sūnų, kai 
tenka užduoti klausimą, ir beveik viskas, dėl ko motinai ver- 
ta gyventi, glūdi atsakyme, kurį jis duos jai. Bet to paklaus- 
ti ji negalėjo, todėl paklausė kitko. 

— Ką nori pasakyti? 

— Aš Žinojau. Viską apie tėtį. Viską apie tą poniutę. Viską 
apie tai, ką tas didysis sielos ieškotojas tėtis veikė, kai niur- 
kė ją kaip koks ožys. Rado save. Koks dviveidis šūdžius. 

— Ką jis darė su... - Dženi negalėjo ištarti vardo, tik ne 
savo sūnui. Patvirtinti tai, ką jis pasakė, patikslinti jo Žo- 
džius, buvo daugiau, negu dabar ji įstengė reikalauti iš sa- 
ves. Ji susitvardė, susikišdama rankas į savo naminio chala- 
to kišenes. Dešiniojoje rado sulankstytą popierinę nosinę, 
kairiojoje — šukas su ištrupėjusiais dantimis. — Tai visai ne- 
lietė tavęs, Džimi. Tik mane ir tėtį. Jis tave mylėjo, kaip 
mylėjęs. Taip pat ir Šaroną, ir Steną. 

— Dėl to mes plaukiojom upe, kaip jis buvo žadėjęs, ar 
ne, mama? Išsinuomojom tą motorlaivį su kajute, kaip jis 
visada sakė, ir plaukėm Temze aukštyn. Matėm šliuzus. 
Matėm gulbes. Sustojom prie Hemptono rūmų ir nubėgom 
į labirintą. Net pamojavom karalienei, kuri stovėjo ant til- 
to Vindzore, laukdama mūsų praplaukiant ir nusiimant ke- 
pures. 

— Jis ketino pavėžinti jus upe. Nemanyk, kad pamiršo. 

— Ir Henlio regata*. Mes ir ją matėm, ar ne? Visi išsipus- 
tę geriausiais drabužiais. Su didžiuliu krepšiu, prigrūstu mū- 
sų mėgstamiausių valgių. Bulvių traškučiai Stenui. Dribs- 
niai su kakava Šaronai. O man dešrainis. O kai baigėm, nu- 
vykom į didžiąją gimtadienio puotą - į Graikijos salas, laivu, 
tik aš ir tėtis. 

— Džimai, jam reikėjo pamąstyti. Mes buvom drauge nuo 
pat vaikystės, tėtis ir aš. Jam reikėjo laiko, kad suprastų, ar 
jis nori, kad ir toliau taip tęstųsi. Bet tęstųsi su manimi, 
manimi, o ne su tavimi. Jūsų atžvilgiu tėtis nepasikeitė. 

— O, gerai, mama. Nieko. Argi ji nešokinėtų iš džiaugs- 
mo, jei Mes visi trintumės aplinkui. Stenas smaukytųsi jos 
svečių miegamajame savaitgaliais, Šarona smaigstytų sa- 
vo paukščių paveikslus ant jos apmušalų, o aš jos kilimus 
terliočiau mašinų tepalu. Ji troško laikyti mus savo posū- 
niais. Manau, kad ji būtų liepusi tėčiui nešdintis, jei jis 
nebūtų garantavęs, kad ji negaus mūsų kaip priedo. - Jis 


* Henlio (Henley) regata - mieste prie Temzės nuo 1839 m. vykstan- 
čios kasmetinės irklavimo varžybos. 

nuspyrė savo batus. Dunkstelėję jie nukrito ant grindų. 
Jis supurtė savo pagalvę, atrėmė ją į lovos galvūgalį ir tam- 
siausiame šešėlyje paslėpė veidą. — Dabar ji tikriausiai sau 
vietos neberanda, toji blondinė iš reklamos agentūros. Kaip 
manai, mama? Tėtis nugalabytas, ir tai labai bloga, ar ne, 
mama, nes ji nebegali kruštis su juo, kada tik užsigeidžia. 
Bet užvis blogiausia, kad dabar mes netapsime jos posū- 
niais. Kertu lažybų, kad tiktai dėl to ji dabar susikrimtu- 
si. — Jis tyliai kikeno. 

Nuo to garso Dženi per nugarą nuėjo pagaugai. Pirštai 
surado šukas kišenėje ir sulindo į tuos tarpus, kur nebuvo 
dantų. 

— Džimi, - pasakė ji, - turiu tavęs kai ko paklausti. 

— Klausk drąsiai, mama. Bet ko klausk. Tik aš jos ne- 
baksnojau, jei tą nori žinoti. Tėtis nebuvo iš tų, kurie savo 
geru su kitais dalytųsi. 

— Tu žinojai, kas buvo ji. 

— Gal ir žinojau. 

Dženi sugniaužė popierinę nosinaitę. Ji pradėjo sukti iš 
jos gumulėlius kišenėje. Nenorėjo išgirsti atsakymo, nes jau 
žinojo. Vis dėlto paklausė: 

— Kai jis atšaukė kelionę laivu, ką jis tau, DŽimai, pasa- 
kė, pasakyk man. Ką pasakė? 

Džimio ranka išlindo iš tamsos. Ji siekė kažko, esančio 
šalia žaislinės kaukolės. Šviesos blyksnį lydėjo neaiškus 
garsas, ir jis laikė uždegtą degtuką prie savo apšviesto vei- 
do. Akis buvo įbedęs į jos akis, kol degtukas baigė degti. 
Kai liepsna laižė jam pirštus, jis nekrustelėjo. Ir nieko ne- 
atsakė. 


Pagaliąu Linlis rado vietą Samner Pleise. Automobilių 
aikštelės karma, kaip būtų sakiusi seržantė Heivers. Jis ne- 
buvo toks tikras. Dešimt minučių važinėjo pirmyn ir atgal 
Fulhem Roudu, sukdamas aplinkui Pietų Kensingtono stotį 
ir susipažindamas artimiau, nei būtų kada svajojęs, su res- 

tauruotu Michelino pastatu prie Brompton Kroso. Jis jau 
žadėjo mesti viską ir grįžti namo, kai, paskutinį kartą įsu- 
kes į Samner Pleisą, pamatė senovinį „Morganą“, išvažiuo- 
jantį ir užleidžiantį vietą arčiau negu dvidešimt jardų nuo 
ten, kur jis suko į Onslou aikštę. 

Ankstyvas rytas buvo gražus, rasos vėsumo tylą tik ret- 
sykiais pertraukdavo kokios važiuoklės burzgimas Old 
Brompton Roudu. Jis nuėjo per Samner Pleisą, kirto jį netoli 
mažos koplyčios gatvės gale ir patraukė į Onslou aikštę. 

Helenos bute visos šviesos, išskyrus vieną, buvo užge- 
sintos. Ji paliko lempą degti svetainėje, prie mažojo balko- 
no, kuris išėjo į aikštę. Nusišypsojo pamatęs. Helena paži- 
nojo jį geriau negu jis pats save. 

Jis įėjo į vidų, užlipo laiptais, įžengė į butą. Pastebėjo, 
kad prieš užmigdama ji skaitė, nes virš apkloto viršeliais į 
viršų gulėjo atversta knyga. Pakėlė ją, pabandė perskaityti 
pavadinimą, tačiau kambario prietemoje nesugebėjo, padė- 
jo ant stalelio šalia lovos ir Helenos auksine apyranke pa- 
žymėjo puslapį. Jis apžiūrinėjo ją. 

Gulėjo ji ant šono, dešinę ranką pasikišusi po skruostu, 
blakstienos, palyginti su oda, atrodė tamsios. Lūpos buvo 
papūstos, tarsi sapnuose jai reikėtų susikaupti. Plaukų sruo- 
ga nuringavo nuo ausies ligi lūpų kampučio, ir kai ją nu- 
braukė jai nuo veido, ji sukrutėjo, tačiau nepabudo. Tai ma- 
tydamas, jis nusišypsojo. Taip kietai miegančio žmogaus jam 
nebuvo tekę matyti. 

„Kas nors galėtų įsilaužti, pagrobti visą tavo turtą, ir tu 
niekada nesužinotum, - pasakė jai, apimtas visiškos nevil- 
ties, nes jos mirtinas miegas susidurdavo su jo begaliniu 
blaškymusi ir nuolatiniu budėjimu. — Dievaži, Helena, čia 
kažkas itin liguista. Tu taip giliai neįmingi, kad prarastum 
sąmonę. Man regis, tau dėl to derėtų pasikonsultuoti su spe- 
cialistu“. 

Ji nusijuokė ir patapšnojo jam skruostą. 

— Tikra laimė turėti visiškai ramią sąžinę, Tomi. 

— Nelabai tau ji padės, jeigu visas namas vieną naktį už- 
siliepsnos. Tu net nenubusi, kai ims kaukti dūmų signalas. 

— Galbūt. Kokia klaiki mintis. - Akimirką ji atrodė ap- 
niukusi, paskui pralinksmėjo. —- A. Bet tu juk nubustum, ar 
ne? Vadinasi, man dera pasvarstyti, ar nepasilaikius tavęs 
prie šono. 

— Na ir? 

— Ką? 

— Svarstai? 

— Daugiau negu tu manai. 

— Taigi? 

— Mums derėtų pavakarieniauti. Turiu tikrai nuostabios 
vištienos. Šviežių bulvių, Haricots verts* ir užsigerti vyno 
Pinot grigio. 

— Tu paruošei vakarienę? - Tai buvo tikra naujovė. Žavi 
namų jaukumo vizija, pagalvojo jis. 

— Aš? — nusijuokė Helena. - Dievaži, Tomi, nieko nėra 
gaminta. O! Aš vis varčiau ir varčiau knygą pas Saimoną. 
Debora nurodė vieną ar du receptus, kurie per daug nerei- 
kalavo iš mano ribotų kulinarinių sugebėjimų. Bet viskas 
atrodė taip sudėtinga. 

— Tik višta. 

— Taip, bet recepte liepiama ją nusausinti. Dėl Dievo, nu- 
sausinti. Ar ne tąjie visada daro pelkėse. Juk visada nusau- 
sina kanalus ar šiaip kažką. Kaip, po galais, galima tą pada- 
ryti vištai? 

— Tavo vaizduotė nepasakė? 

— Nenoriu net kartoti, ką vaizduotė man sakė apie sausi- 
nimą. Tu amžiams prarastum apetitą. 

— Tai būtų visai neblogai, jeigu aš tikiuosi netrukus pa- 
valgyti. 

— Tu nusivylęs. Aš apvyliau tave. Atleisk, brangusis. Aš 
visiškai niekam tikusi. Nemoku virti. Nemoku siūti. Nemo- 


* Haricots verts - šparaginės pupelės (tranc.). 

ku skambinti fortepijonu. Jokio talento piešti. Nesugebu pa- 
kartoti melodijos. 

— Tu nedalyvauji konkurse, norėdama gauti vaidmenį 
Džein Austen romano insceni1zacijoje. 

— Užmiegu klausydamasi simfonijos. Nesugebu nieko 
protinga pasakyti apie Šekspyrą, Pinterį arba Šo. Maniau, 
kad Simona de Bovuar koks gėrimas. Ko tu taikstaisi su 
manimi? 

Čia buvo klausimas, iš tiesų. Atsakymo jis neturėjo. 

— Mes pora, Helena, - ramiai atsakė jai miegančiai. — 
Esam alfa ir omega. Pozityvas ir negatyvas. Mus sujungė 
pats dangus. 

Iš savo švarko kišenės jis išėmė mažą brangenybių dė- 
žutę ir padėjo ją ant romano, gulinčio ant stalelio prie lovos. 
Šiandien buvo tas vakaras. Padaryk, kad akimirka būtų tik- 
rai įsimintina, pagalvojo jis. Padaryk, kad ji šaukte šauktų - 
romantika. Padaryk tai su rožėmis, žvakėmis, ikrais, šam- 
panu. Su muzika. Paženklink bučiniu. 

Tik paskutinis variantas buvo jam prieinamas. Jis atsisė- 
do ant lovos krašto ir lūpomis palietė jai skruostą. Ji sukru- 
tėjo raukydamasi. Apsivertė aukštielninka. Jis pabučiavo jai 
lūpas. 

— Gulsi? — sumurmėjo ji neatsimerkdama. 

— Iš kur žinai, kad čia aš? O gal tai kvietimas, kurį tu 
pateiki kiekvienam, kas pasirodo tavo miegamajame antrą 
valandą nakties? 

Ji nusišypsojo: 

— Tik jeigu jis ką nors žada. 

— Suprantu. 

Ji atmerkė akis. Kaip ir plaukai tamsios, kontrastingos 
odai, jos darė ją panašią į naktį. Helena buvo šešėliai ir mė- 
nesiena. 

— Kaip buvo? — tyliai paklausė ji. 

— Sudėtinga, — atsakė jis. - Kriketo žaidėjas. Iš Anglijos 
komandos. 

— Kriketas, - sumurmėjo ji. - Tas klaikus žaidimas. Kas 
jį gali suprasti? 

— Laimei, byloje to nebus reikalaujama. 

Jos akys vėl užsimerkė. 

— Tada gulkis į lovą. Pasigendu tavo knarkimo man į ausį. 

— Ar aš knarkiu? 

— Ar niekas anksčiau dėl to nesiskundė? 

— Ne. Ir aš manyčiau... - Jis pamatė spąstus, kai jos lū- 
pas palengva išlenkė šypsnys. - Tu turėtum jau beveik mie- 
goti, Helena. 

— Miegu. Miegu. Ir tu turėtum miegoti. Eikš greičiau į 
lovą, mielasis. 

— Nepaisant... 

— Tavo permainingos praeities. Taip. Myliu tave. Lipk į 
lovą ir sušildyk mane. 

— Nešalta. 

— Apsimesim, kad mums šalta. 

Jis pakėlė jos ranką, pabučiavo delną ir jos pirštais apė- 
mė savo delną. Jos ranka buvo šilta ir glebi. Ji vėl grimzdo į 
miegus. 

— Negaliu, - pasakė jis. - Turiu anksti keltis. 

— Oi, - sumurmėjo ji. - Gali nusistatyti žadintuvą. 

— Nenorėčiau, - atsakė jis. - Tu per daug blaškai mane. 

— Tai nieko gera nežada mūsų ateičiai. 

— Ar mes turim ateitį? 

— Žinai, kad turim. 

Jis pabučiavo jai pirštus ir įkišo jos ranką po apklotais. 
Reaguodama ji dar sykį pasivertė ant šono. 

— Saldžių sapnų, - palinkėjo jis. 

— Hmm. Gerai. Taip. 

Jis pabučiavo jai smilkinį, atsikėlė ir pasuko durų link. 

— Tomi? — tai buvo tik murmesys. 

— Taip? 

— Kodėl užsukai? 

— Palikau tau kai ką. 

— Pusryčiams? 

Jis nusišypsojo. 

— Ne. Ne pusryčiams. Kai būsi viena. 

— Tai ką? 

— Pamatysi. 

— Kam jis? 

Geras klausimas. Jis pats davė protingiausią atsakymą. 

— Meilei, manau, - ir gyvenimui, pagalvojo, ir visoms jo 
sujauktoms komplikacijoms. 

— Puiku, - atsakė ji. — Koks tu dėmesingas, mielasis. 

Ji sušlamėjo po apklotais, pasirinkdama pačią patogiau- 
sią pozą. Jis stovėjo tarpduryje, laukdamas akimirkos, kai 
jos alsavimas pagilės. Išgirdo ją atsidūstant. 

— Helena, - sušnibždėjo jis. 

Ji įkvėpė ir iškvėpė. 

— Myliu tave. 

Ji įkvėpė ir iškvėpė. 

— Tekėk už manęs. 

Ji įkvėpė ir iškvėpė. 

Įvykdęs savo paties įsipareigojimą ligi savaitės galo, kaip 
buvo žadėjęs, jis užrakino duris ir paliko ją sapnuojančią. 


7 skyrius 


ks Vaitlo nekalbėjo tol, 


kol jie, pravažiavę pro „Dramblį ir pilį“*, kirto upę ir pasu- 
ko į Niu Kent Roudą. Paskui sukrutėjo, kad negarsiai pasa- 
kytų: 

— Niekada nebuvo patogu išvažiuoti į Kentą iš Kensing- 
tono, - tarytum norėdama atsiprašyti jų dėl to, kad trukdo 
juos. 

Linlis dirstelėjo į ją užpakaliniame veidrodėlyje, tačiau 
nieko neatsakė. Šalia jo seržantė Heivers susikūprinusi au- 
tomobilio telefonu perdavinėjo Keneto Flemingo „Lotus-7“ 
numerį ir aprašymą detektyvui konstebliui Vinstonui Nka- 
tai į Naująjį Skotland Jarda. 

— Įveskit į PNC kompiuterį, - sakė ji, - ir faksogramą 
pasiųskit į visas apygardos nuovadas... Ką?.. Leiskit man 
patikrinti. — Pakėlus: galvą, pasakė Linliui: — Norit pranešti 
žiniasklaidai? — Jam linktelėjus, pridūrė: — Viskas gerai. Bet 
šiuo metu nieko kita. Supratot... Puiku. - Ji padėjo telefoną 
1r atsilošė savo sėdynėje. Apžvelgė sausakimšą gatvę ir at- 
siduso: — Kur, po šimts velnių, visi važiuoja? 

— Savaitgalis, - paaiškino Linlis. - Neblogas oras. 

Jie įstrigo masinio važiavimo iš miesto į kaimą sraute, 
protarpiais riedėdami visai gerai, o paskui staigiai pereida- 
mi į lėtą šliaužimą. Jie važiavo jau gal keturiasdešimt minu- 


* „Dramblys ir pilis“ („Elephant and Castle“) - aikštė pietryčių Lon- 
done. 

čių, nardydami tarp mašinų ir skverbdamiesi iš pradžių ligi 
krantinės, paskui ligi Vestminsterio tilto, o iš ten ligi toly- 
džio plintančio miesto masyvo, sudarančio pietų Londoną. 
Atrodė, kad prireiks daug daugiau negu keturiasdešimt pa- 
pildomų minučių prieš pasiekiant Springbernus Kente. 

Pirmąją savo dienos valandą jie praleido tikrindami Ke- 
neto Flemingo popierius. Kai kurie buvo sumaišyti su po- 
nios Vaitlo popieriais, sugrūsti į nedidelio rašomojo stalelio 
stalčius pusryčių kambaryje pirmame aukšte. Kiti tvarkin- 
gai sulankstyti ir sudėti į stalelį prie jo lovos. Dar kiti laiš- 
kų laikiklyje ant virtuvinio stalo. Tarp jų jie rado jo dabarti- 
nį kontraktą su Midlesekso grafyste, ankstesnes sutartis, 
rodančias jo —- kriketo žaidėjo - karjerą Kente, pustuzinį pa- 
siūlymų dirbti Vaitlo spaustuvėje, brošiūrą apie buriavimą 
Graikijoje, trijų savaičių senumo laišką, patvirtinantį susi- 
tarimą su advokatu Maida Veile, - kurį Heivers įsikišo į ki- 
šenę, - ir informaciją apie jų ieškomą automobilį. 

Ponia Vaitlo bandė jiems padėti ieškoti, tačiau buvo aiš- 
ku, kad jos mąstymas geriausiu atveju buvo miglotas. Vil- 
kėjo ji tą pačią siaurą suknelę, švarką ir papuošalus kaip ir 
praėjusį vakarą. Skruostai ir lūpos buvo išblyškę, nosis ir 
akys paraudusios. Plaukai sutaršyti. Jei ji 17 buvo atsigulusi 
per paskutiniąsias dvylika valandų, neatrodė, kad tai jai nors 
kiek būtų padėję. 

Linlis dar sykį dirstelėjo į ją veidrodėlyje. Pagalvojo, kiek 
ji dar ištvers be gydytojo. Ji spaudė nosinę prie burnos. No- 
sinė, kaip ir jos drabužiai, atrodė esanti vakarykštė. Alkūneė 
pasirėmusi į ranktūrį, ilgai išbūdavo užmerkusi akis. Į Ken- 
tą važiuoti ji sutiko tučtuojau, kai tik Linlis jos paprašė. Bet 
žiūrėdamas dabar į ją, jis ėmė galvoti, kad čia buvęs vienas 
iš labiausiai nevykusių jo sumanymų. 

Tačiau apsieiti be to buvo neįmanoma. Reikėjo, kad ji 
pati apžiūrėtų kotedžą. Ji galės jiems pasakyti, ko trūksta, 
Jeigu išvis trūksta, kas yra keistoka ar kas visiškai ne taip. 
Tačiau jos sugebėjimas pateikti šią informaciją priklausė nuo 

jos galimybių stebėti. O regimasis įžvalgumas priklausė nuo 
aiškaus proto. 

— Šito aš nežinau, inspektoriau, - sumurmėjo jam ser- 
žantė Heivers per „Bentlio“ stogą Stefordšyr Terasoje, kai 
jie pasodino ponią Vaitlo ant užpakalinės sėdynės. 

Ir jis to nežinojo. Juolab dabar, kai veidrodėlyje matė įsi- 
tempiant jos kaklo gyslas ir po akimis srūvant spindinčias 
ašaras tarsi blėstančias svajones. 

Norėjo pasakyti kažką guodžiančio senyvai moteriai. Bet 
nerado žodžių ir nežinojo, kaip pradėti, nes ne visai suprato 
jos sielvarto pobūdį. Jos tikrieji santykiai su Flemingu buvo 
didysis nežinomasis, kurį, nors ir labai subtiliai, jie abu dar 
turės apsvarstyti. 

Ji atsimerkė. Užklupo jį stebint, pasuko galvą ir apsime- 
tė žiūrinti pro langą. 

Jiems atsidūrus už Luishemo ir judėjimui pagerėjus, Lin- 
lis galiausiai pertraukė jos mintis. 

— Ar gerai jaučiatės, ponia Vaitlo? — paklausė. - Gal no- 
rėtumėt kur nors stabtelėti ir išgerti puodelį kavos? 

Neatsigręždama ji papurtė galvą. Jis pasuko „Bentlį“ į 
dešinį taką ir pralenkė senovinį „Morisą“, kuriame prie vairo 
sėdėjo senstantis hipis. 

Jie važiavo tylėdami. Sykį suskambo telefonas. Atsiliepė 
Heivers. Su kažkuo trumpai pasikalbėjo: 

— Taip?.. Ką? Koks velnias nori žinoti?.. Ne. Pasakykit, 
kad tuo tikslu mes netvirtinam. Jam teks ieškotis patikimo 
informacijos šaltinio kur nors kitur. — Padėjo ragelį ir pasa- 
kė: —- Laikraščiai. Jie suduria galus. 

Linlis paklausė: 

— Katras laikraštis? 

— Dabar Da:ly Mirror. 

— Jėzau, - ir galva mostelėjo į telefoną. - Kas ten buvo? 

— Dy Hariman. 

Kokia laimė, pagalvojo Linlis. Niekas geriau nesugebėjo 
atsiginti nuo žurnalistų kaip vyriausiojo policijos inspekto- 

riaus sekretorė, kuri visada nukreipdavo juos, pateikdama 
klausimus apie karališkųjų vedybų ar karališkųjų skyrybų 
būklę. 

— Ko jie klausinėja? 

— Ar policija negalėtų patvirtinti, kad Kenetas Flemin- 
gas, kuris mirė nuo smilkstančios cigaretės, buvo nerūkan- 
tis. Ir jei jis buvo nerūkantis, ar mes nebandom spėti, kad 
cigaretė krėsle buvusi palikta kažkieno kito? O jei taip, kas 
jis? Ir taip toliau, ir taip toliau. Žinot, kaip tai būna. 

Jie pravažiavo pro baldų furgoną, katafalką, karišką sunk- 
vežimį su kareiviais, susėdusiais ant suolų užpakalyje. Pra- 
lenkė furgoną su arkliais ir tris autopriekabas, kurios, bū- 
damos sraigės pavidalo, šliaužė sraigės greičiu. Jiems sulė- 
tinus greitį prieš artėjantį šviesoforą, ponia Vaitlo prašneko: 

— Jie skambino ir man. 

— Laikraščiai? — Linlis dirstelėjo į veidrodėlį. Ji buvo nu- 
sisukusi nuo lango. Akinius buvo pasikeitusi į kitus tam- 
siais stiklais. - Kada? 

— Šįryt. Du sykius prieš jums skambinant. Tris - po to. 

— Apie cigarečių rūkymą? 

— Apie viską, ką sutikčiau jiems papasakoti. Tiesą arba 
melą. Nesu tikra, ar jiems tai rūpi... Kad tik būtų kas nors 
apie Keną. 

— Jums nebūtina su jais kalbėtis. 

— Su niekuo nesu kalbėjusi. — Ji vėl ėmė žiūrėti pro šoni- 
nį langą ir pasakė daugiau pati sau negu jiems. - Kokia pras- 
mė? Kas galėtų suprasti? 

— Suprasti? — Linlis lyg tarp kitko mestelėjo jai klausi- 
mą, visą savo dėmesį tariamai sutelkęs į vairavimą. 

Ponia Vaitlo ne tučtuojau atsakė. O kai prakalbo, jos bal- 
sas buvo ramus. 

— Kas būtų pagalvojęs, - pradėjo ji. - Jaunas trisdešimt 
dvejų metų vyriškis - gyvybingas, vyriškas, sportiškas, 
energingas —- pasirinko gyventi ne su kokia jauna stangraus 
kūno ir lygios odos būtybe, o su suvytusia sene. Moterimi, 

trisdešimt ketveriais metais vyresne už jį. Net per sena bū- 
ti jo motina. Iš tikrųjų dešimčia metų vyresne negu jo tik- 
roji motina. Juk tai nešvanku, ar ne? 

— Greičiau keista, sakyčiau. Situacija neįprasta. Be abe- 
j0, jūs pati tą matot. 

— Girdėjau šnibždantis 1r kikenant. Skaičiau tas paska- 
las. Edipo kompleksas. Nesugebėjimas atitrūkti nuo bet ko- 
kio pirminio ryšio, ką liudija jo gyvenimo būdo pasirinki- 
mas ir nenoras nutraukti santuoką. Nesėkmė bandant spręsti 
santykių su savo motina vaikystėje problemas ir iš to ky- 
lantis kitos motinos ieškojimas. O iš mano pusės: nenoras 
susitaikyti su senatve. Noras pasiekti garbės, kurios jau- 
nystėje nesulaukiau. Troškimas realizuoti save vadovaujant 
jaunesniam vyrui. Kiekvienas turi savo nuomonę. Niekas 
nepriima teisybės. 

Seržantė Heivers pasisuko, kad galėtų matyti ponią 
Vaitlo. 

— Mums būtų įdomu išgirsti teisybę, - pasakė ji. - Iš tie- 
sų mums reikia ją išgirsti. 

— Ką gi bendro turi tokie mano santykiai su Kenu su jo 
mirtimi? 

— Pobūdis santykių, kokius Flemingas turėjo su kiekvie- 
na moterimi, gali daug kuo būti susijęs su jo mirtimi, - at- 
sakė Linlis. 

Ji pakėlė nosinę ir stebėjo savo rankas, lankstančias ją, 
kol liko tiktai ilga juosta. Pasakė: 

— Pažinojau jį nuo tada, kai jam buvo penkiolika. Jis buvo 
mano mokinys. 

— Jūs mokytoja? 

— Jau nebe. Tuo metu. Šunų saloje. Jis buvo vienas iš 
mano anglų kalbos mokinių. Domėjausi juo, nes... - ji atsi- 
krenkštė, — buvo be galo protingas. Tikras gudruolis, kaip jį 
vadindavo kiti vaikai, ir jie mėgo jį, nes su juo būti buvo 
lengva, jis pats nieko nekomplikuodavo ir lengvai bendrau- 
davo. Iš pat pradžių jis buvo berniukas, kuris žinojo, kas 

esąs, ir nejautė reikalo apsimetinėti nors kuo kitu. Nejautė 
poreikio primygtinai pabrėžti, kad jis gabesnis už kitus. Už 
tai jie be galo jį mėgo. Taip pat ir dėl kitų dalykų. Jis turėjo 
svajonių. Aš tuo žavėjausi. Tada Ist Ende turėti svajonių 
buvo kažkas neįprasta. Tarp mūsų užsimezgė mokytojos ir 
mokinio draugystė. Aš jį skatinau, bandžiau kreipti teisinga 
linkme. 

— O tai buvo? 

— Šešių klasių koledžas. Paskui universitetas. 

— Ar jis taip pat to tikėjosi? 

— Jis tik baigė žemesniąją šeštąją Sasekse, gavęs guber- 
natoriaus stipendiją. Po to grįžo namo ir pradėjo dirbti ma- 
no vyro spaustuvėje. 

— Jaunas. 

— Taip. - Ji atlankstė nosinę, ištiesė ją ant skreito, išly- 
gino. - Taip. Kenas buvo jaunas. 

— Pažinojot mergaitę, kurią jis vedė? 

— Aš nenustebau, kai jis pagaliau nutarė skirtis. Širdyje 
Dženi gera mergaitė, bet ji ne tai, ko reikėjo Kenui. 

— O Gabriela Peten? 

— Laikas būtų parodęs. 

Linlis susidūrė su nieko nesakančiu jos tamsių akių 
žvilgsniu užpakaliniame veidrodėlyje. 

— Bet jūs pažįstat ją, ar ne? Pažinojot jį. Ką manot? 

— Manau, kad Gabriela tokia pat kaip Džyn, - ramiai at- 
sakė ji, — tik daug daugiau pinigų ir didesnė Naitsbridžo 
drabužių spinta. Ji nėra... nebuvo lygi Kenui. Bet tai ne- 
keista, ar ne? Ar nemanot, kad dauguma vyrų širdies gilu- 
moje retai kada nori vesti sau lygią moterį? Tai labai var- 
gina jų 20. 

— Iš jūsų aprašymo neatrodo, kad tai buvo vyriškis, besi- 
grumiantis su savojo ego silpnybėmis. 

— Toks jis ir nebuvo. Jis grūmėsi su žmogaus polinkiu 
pažinti tai, kas žinoma, ir kartoti praeitį. 

— O kokia toji praeitis? 

— Vesti moterį, jaučiant tik fizinę aistrą jai. Sąžiningai ir 
naiviai tikint, kad fizinė aistra ir emocinė ekstazė, sukelta 
fizinės aistros, yra ilgalaikės būsenos. 

— Ar svarstėt kartu jūsų abejones? 

— Mes svarstėm viską, inspektoriau. Nors ir daug ką bul- 
variniai laikraščiai šia proga kalbėjo apie mus, tačiau Kenas 
mano gyvenime buvo tarsi sūnus. Iš tikrųjų jis 1r buvo sū- 
nus visais atžvilgiais, išskyrus gimimo ar įsūnijimo forma- 
lumus. 

— Kitų vaikų neturit? 

Ji žiūrėjo į pravažiuojantį „Poršė“, lydimą motociklinin- 
ko ilgais raudonais plaukais, tarsi vėliava plevėsuojančiais 
iš po SS formos šalmo. 

— Turiu dukterį, - pasakė. 

— Ar ji Londone? 

Ir vėl, prieš jai atsakant, stojo ilga pauzė, tarytum maši- 
nos, pro kurias jie važiavo, nurodytų jai, kokius žodžius ir 
kiek jų pasirinkti. 

— Kiek man žinoma. Mudvi jau daugelį metų esam visai 
nutolusios. 

— Dėl to Flemingas turėjo tapti jums dvigubai svarbes- 
nis, - pastebėjo seržantė Heivers. 

— Kad užėmė Olivijos vietą? Norėčiau, kad būtų šitaip 
lengva, seržante. Negali vieno vaiko pakeisti kitu. Tai ne 
tas pats, kas turėti šunį. 

— Bet ar negalima pakeisti ryšių? 

— Gali atsirasti nauji ryšiai. Tačiau lieka senųjų randas. 
Ant rando niekas neužauga. Niekas pro jį neauga. 

— Tačiau tai gali tapti tokie pat reikšmingi ryšiai kaip ir 
tie, kurie buvo prieš tai, - pastebėjo Linlis. - Ar sutinkat 
su tuo? 

— Gali tapti dar svarbesni, - pasakė ponia Vaitlo. 

Jie įsuko į greitkelį M 20 ir ėmė važiuoti į pietryčius. 
Linlis daugiau nieko nebesakė, iki jie netrukdomi pradėjo 
lėkti kraštutiniu kairiuoju taku. 

— Jūs turit daug turto, - pasakė jis. - Gamykla Stepnyje, 
namas Kensingtone, kotedžas Kente. Galėčiau spėti, kad tu- 
rit ir kitų investicijų, jeigu kalbėtume apie spaustuvę. 

— Nesu turtinga moteris. 

— Drįsčiau sakyti, kad ir neskurstat. 

— Ką bendrovė uždirba, tas, inspektoriau, vėl grįžta ben- 
drovei. 

— Tai vertinga. Ar tai šeimyninis verslas? 

— Jį pradėjo mano uošvis. Mano vyras jį paveldėjo. Gor- 
donui mirus, aš viską perėmiau. 

— O jums mirus? Ar sutvarkėt jo ateitį? 

Seržantė Heivers, greičiausiai matydama, kur suka Lin- 
lis, pasislinko savo sėdynėje, norėdama poniai Vaitlo skirti 
savo dėmesį. 

— Kas jūsų testamente pasakyta apie jūsų turtą, ponia 
Vaitlo? Kas ką gauna? 

Ji nusiėmė tamsius akinius, įkišo juos į odinį dėklą, kurį 
išėmė iš rankinuko. Vėl užsidėjo savo paprastus akinius. 

— Mano testamente viskas skirta Kenui. 

— Suprantu, - susimąstęs atsakė Linlis. Jis matė, kaip ser- 
žantė Heivers iš rankinės ištraukė savo užrašų bloknotą. — 
Ar Flemingas žinojo apie tai? 

— Deja, nesuprantu jūsų klausimo tikslo. 

— Gal jis kam nors prasitarė? Ar jūs kam nors prasitarėt? 

— Vargu ar tai svarbu dabar, kai jis nebegyvas. 

— Tai labai svarbu. Jeigu dėl to jis nebegyvas. 

Jos ranka siekė sunkaus vėrinio beveik taip pat, kaip pra- 
ėjusį vakarą. 

— Jūs norit pasakyti... 

— Kad kam nors galėjo nepatikti, kad Flemingas jūsų pa- 
veldėtojas, - Linlis ieškojo sparnuotos frazės. - Gal kas nors 
pajuto, jog jis panaudojo neįprastas priemones, kad įgytų 
jūsų palankumą ir pasitikėjimą. 

— Taip būna, - patvirtino Heivers. 

— Užtikrinu jus. Šiuo atveju tai neįvyko. - Ponios Vaitlo 
žodžiai svyravo tarp mandagaus ramumo ir šalto pykčio. — 
Kaip sakiau, aš pažįstu... aš pažinojau Keną Flemingą nuo 
penkiolikos metų amžiaus. Iš pradžių jis buvo mano moki- 
nys. Ilgainiui tapo mano sūnus ir draugas. Bet jis nebuvo... 
nebuvo... - Jos balsas sudrebėjo, ji nutilo, kol įstengė susi- 
valdyti. - Nebuvo mano meilužis. Nors, inspektoriau, atvi- 
rai kalbant, aš dar tebesu moteris, kuri mielai dar vieną kartą 
pabūtų dvidešimt penkerių metų mergina, kuriai priešakyje 
tebėra gyvenimas, o ne mirtis. Nors, tikiuosi, jūs su tuo 
sutiksit, tai nėra visai be logikos. Moterys yra moterys, o 
vyrai — vyrai, nepaisant amžiaus. 

— O jeigu amžius nesvarbu? Nė vienam iš jų? 

— Keno santuoka buvo nelaiminga. Jam reikėjo laiko vis- 
kam apsvarstyti. Džiaugiausi galėdama jam suteikti tokią 
galimybę. Iš pradžių Springbernuose, kai jis žaidė, atsto- 
vaudamas Kentui. Vėliau mano namuose, kai Midlesekso 
komanda pasiūlė jam kontraktą. Jeigu žmonėms atrodo, kad 
jis mano samdomas meilužis ar kad aš bandžiau savo gum- 
buotus nagus suleisti į jaunesnį vyriškį, nieko nepadarysi. 

— Jūs buvot paskalų taikinys. 

— Tai mūsų nėmaž nevaržė. Mes žinojom teisybę. Jūs taip 
pat ją Žinot. 

Linlis suabejojo. Jis jau seniai buvo supratęs, kad teisy- 
bė retai būdavo tokia paprasta, kokia ją paversdavo žodinis 
paaiškinimas. 

Jie išvažiavo iš greitkelio ir ėmė nardyti kaimo keliais 
Springbernų link. Didžiajame Springberne šeštadienio rytą 
po atviru dangumi būdavo turgus, kuris užimdavo aikštę ir 
užkimšdavo gatves automobiliais, ieškančiais vietos susto- 
ti. Jie prasibrovė pro mašinas ir pasuko į rytus, į Svono gat- 
vę, kur puošnūs vyšnių medžiai savo žiedais lyg cukrine 
vata buvo nubarstę žemę. 

Už Didžiojo Springberno ponia Vaitlo vedė juos aukštom 
kukmedžio gyvatvorėm ir gervuogėm apaugusiais keliukais. 

Galiausiai jie įsuko į gatvelę su užrašu Voterio gatvė, ir ji 
vėl pasakė: „Štai čia“, - kai jie pravažiavo pro keletą kote- 
džų linų lauko pakraštyje. Tuoj pat už jo jie ėmė vingiais 
leistis kotedžo link, kuris kėpsojo ant nedidelės kalvelės, 
apsuptas kadagių ir tvoros, o įvažiavimas buvo užtvertas nu- 
sikaltimo vietos juosta. Prie tvoros stovėjo du automobi- 
liai: „Panda“ ir metalo mėlynumo „Roveris“. Linlis auto- 
mobilį pastatė priešais „Roverį“, pusiau įspraudęs „Bentlį“ 
į Įvažiavimą į kotedžą. 

Jis apžvelgė vietovę - priešais esantį apynių lauką, to- 
liau palei keliuką išsibarsčiusias senas trobas, apynių džio- 
vyklas stirksančiais kaminais su trikampiais dangčiais, žo- 
lėtą diendaržį šalimais. Jis atsisuko į ponią Vaitlo. 

— Ar jums reikia palūkėti? 

— Aš pasiruošusi. 

— Kotedžo vidus kiek apgadintas. 

— Suprantu. 

Jis linktelėjo. Seržantė Heivers iššoko lauk ir atidarė po- 
niai Vaitlo duris. Senesnioji moteris akimirką stovėjo ra- 
miai, įkvėpdama stiprų vaistus primenantį rapsų, kurie to- 
lėliau palei kelelį milžinišku geltonu kilimu dengė šlaitą, 
kvapą. Kažkur tolumoje kukavo gegutė. Čiurliai nardė į dan- 
gų, kildami vis aukščiau ir aukščiau plazdendami sparnais, 
panašiais į rytietiškus lenktus kardus. 

Linlis palindo po policijos ištiesta juosta, pakėlė ją po- 
niai Vaitlo, o paskui ją ėjo seržantė Heivers su užrašų kny- 
gele rankoje. 

Alėjos gale Linlis atidarė garažo duris, ir ponia Vaitlo 
įėjo vidun paliudyti, kad „Aston Martinas“ yra Gabrielos 
Peten. Ji negalinti būti absoliučiai tikra, pasakė ji jiems, 
nes nežinojo Gabrielos automobilio numerių. Tačiau žino- 
jo, kad Gabriela važinėjo „Aston Martinu“. Matė ją, kai to- 
ji moteris buvo atvažiavusi į Kensingtoną aplankyti Keno. 
Šis atrodo, lyg būtų tas pats automobilis, tačiau jeigu jai 
lieptų prisiekti... 

— Puiku, - pasakė Linlis, kai Heivers užsirašė numerius. 

Paprašė jos apžiūrėti garažą, ar ko nors netrūksta. 

Viduje buvo šis tas: trys dviračiai, du iš jų kiauromis pa- 
dangomis, viena dviračio pompa, senovinės tridantės šakės, 
keli krepšiai, pakabinti ant kablių, sulankstytas šezlongas, 
pagalvės lauko baldams. 

— Šito čia seniau nebuvo, - pasakė ponia Vaitlo, rodyda- 
ma didelį maišą su kačių kraiku. — Kačių aš nelaikau. — Visa 
kita, — sakė ji, — atrodo taip, kaip buvę. 

Jie grįžo į alėją, kur pro pinučių vartelius įėjo į darželį 
priešais namą. Linlis pastebėjo spalvų gausą, ne pirmą kartą 
susimąstydamas apie tą kliedėjimą, apsėdusį jo kraštie- 
čius —- vyrus ir moteris, - skatinusius augmeniją sprogti iš 
žemės. Jis visada galvodavo, kad tai tiesioginė klimato re- 
akcija. Mėnesiai niūraus, lietingo, apniukusio oro veikė 
kaip stimulas, kurį galėjo pateisinti tik spalvų miriadai, vos 
tik pavasaris duodavo menkiausią užuominą apie savo pa- 
sirodymą. 

Inspektorę Arderi jie rado terasoje už kotedžo. Ji sėdėjo 
prie pinto stalo vynuogių pavėsinėje, kalbėdama mobiliuoju 
telefonu ir be tikslo keverzodama rašikliu kažkokius žen- 
klus bloknote. Ji maloniai sakė: 

— Klausyk, Bobai, man iš tikrųjų nusišikt į tavo planus 
dėl Sali. Aš turiu bylą. Šį savaitgalį berniukų paimti nega- 
liu. Pokalbis baigtas... Taip. Kalė yra būtent tas epitetas, 
kurį ir aš pasirinkčiau... Po galais, nedrįsk to daryti... Bo- 
bai, manęs nebus namie... ir tu tą žinai, Bobai! - Ji uždengė 
mikrofoną. - Šunsnukis, - sumurmėjo. Padėjo telefoną ant 
stalo tarp storo rudo popieriaus aplanko 17 sąsiuvinio. Pakė- 
lusi akis, pamatė juos ir, visiškai nesutrikusi, pasakė: - Eks- 
vyrai. Atskira rūšis. Homo infuriatus. 

Atsistojo, iš kelnių kišenės išsitraukė dramblio kaulo sag- 
tį ir susegė plaukus ant sprando. 

— Ponia Vaitlo, - tarė ji ir prisistatė pati. Iš savo portfelio 
išsiėmė kelias poras chirurginių pirštinių ir išdalijo vi- 

siems. — Vyrukai jau paėmė pirštų atspaudus ir išėjo, bet aš 
vis tiek norėčiau būti atsargi. 

Ji palaukė, kol jie užsimovė pirštines, o paskui pasilenkė 
ties virtuvės durų stakta ir nuvedė juos į kotedžą. Patekusi 
į vidų, ponia Vaitlo kiek suabejojo, čiupinėdama užraktą, kurį 
buvo sulaužę gaisrininkai, norėdami pakliūti į vidų. 

— Kodėl aš turėčiau?.. 

— Neskubėkit, - pasakė jai Linlis. - Apžiūrėkit kamba- 
rius. [Įsidėmėkit kiek galima daugiau. Palyginkit tą, ką ma- 
tot, su tuo, kas jums žinoma. Seržantė Heivers bus su ju- 
mis. Šnekėkitės su ja. Sakykit viską, kas ateina į galvą. - O 
Heivers pasakė: — Pradėkit nuo viršaus. 

Ji atsakė: 

— Gerai, - ir nuvedė ponią Vaitlo pro virtuvę, klausda- 
ma: — Laiptinė čia, ponia? 

Jie išgirdo ponią Vaitlo sakant: 

— O varge, - kai ji pamatė, kokios būklės valgomasis. Ir 
pridūrė: - Kvapas. Suodžiai. Dūmai. Bijau, kad tuos daiktus 
greičiausiai teks išmesti. 

Joms kopiant laiptais, balsai tilo. Linlis sugaišo valandė- 
lę, tyrinėdamas virtuvę. Pats pastatas buvo daugiau nei ke- 
turių šimtų metų, tačiau virtuvė modernizuota, išklota nau- 
jomis plytelėmis ant stalų ir grindų, ryškiai žalia dujinė vi- 
ryklė, chromuoti kriauklės čiaupai. Stiklinių durų indaujose 
sudėti indai ir alavuoti daiktai. Ant palangės stovėjo puodai 
su nukarusiais japoniškais paparčiais. 

— Mes paėmėm tai, kas buvo kriauklėje, - pasakė ins- 
pektorė Arderi, kai Linlis pasilenkė apžiūrėti prie durų pa- 
statyto dviejų dubenėlių indo katėms maitinti. - Atrodo, lyg 
vakarieniauta vieno Žmogaus: lėkštė, vyno taurė, stiklinė 
vandens, vienas komplektas peilių ir šakučių. Šalta kiaulie- 
na ir salotos iš šaldytuvo. Vaisių salotos. 

— Ar radot katę? - Linlis ėmė atitraukinėti ir uždarinėti 
virtuvės stalčius. 

— Kačiukus, - pataisė ji. - Pasak pienininko, jų buvę du. 

Toji Peteno moteris rado juos pamestus prie šaltinio. Mes 
sugebėjom įkurdinti juos pas vieną iš kaimynų. Jie vaikšti- 
nėjo alėja anksti rytą ketvirtadienį. Kačiukai, ne kaimynai. 
Beje, šiuo klausimu mes gavom įdomių naujienų. Pasiun- 
čiau kelis policijos stažuotojus kalbėtis su kaimynais vakar 
po pietų. 

Stalčiuose, kur buvo laikomi stalo įrankiai, virtuvės ra- 
kandai ir pašluostės, Linlis nerado nieko neįprasta. Jis pri- 
ėjo prie indaujos. 

— Ką išgirdo stažuotojai? 

— Iš tikrųjų tai tą, ką girdėjo kaimynai. - Ji kantriai lau- 
kė, kol Linlis nusisuko nuo indaujos, uždėjęs ranką ant ran- 
kenos. - Ginčą. Tikrą riksmą, pasak Džono Fristono. Jis dirba 
žemę, kuri prasideda tuoj pat už diendaržio. 

— Tai už gerų keturiasdešimt jardų. Tikriausiai turi nepa- 
prastas ausis. 

— Jis sparčiu žingsniu ėjo pro trobą. Apie vienuoliktą tre- 
čiadienio vakare. 

— Keistas laikas pasivaikščioti. 

— Jam gydytojų paskirta kardiovaskuliarinė veikla, bent 
taip jis sakė. Iš tikrųjų Fristonas tikriausiai tikėjosi dirste- 
lėti į Gabrielos vakarinius apsiplovimus. Iš pasakojimų aiš- 
ku, kad į ją buvo verta pasižiūrėti, juolab kad ji nesistengė 
užtraukti užuolaidų, kai imdavo nusirenginėti. 

— O jis? Ar dirstelėjo į ją? 

— Išgirdo vaidijantis. Vyrą 17 moterį. Bet daugiausia mo- 
terį. Daug spalvingų žodžių, keletas įdomių ir vaizdingų sek- 
sualinių veiksmų ir vyro genitalijų pavadinimų. Ir panašios 
kalbos. 

— Ar jis atpažino jos balsą? Ar vyriškio? 

— Sakė, jo manymu, vienos moters spygavimas nesi- 
skiria nuo kitos moters spygavimo. Negalėjo būti tikras, 
kas ten. Bet nusistebėjo, ar meili moteris mokėtų tokių 
žodelių. — Ji kreivai šyptelėjo. - Nemanau, kad jis daug 
supranta. 

Linlis sukikeno ir, atidaręs pirmąjį bufetą, pamatė tvar- 
kingai sukrautas lėkštes, stiklines, puodelius, lėkštutes. 
Atidarė antrąjį. Vienas pakelis degtukų „Silk Cut“ gulėjo 
ant lentynos priešais išrikiuotas šviežių bulvių ir sriubos 
skardines. Jis apžiūrėjo dėžutę. Buvo įpakuota į nepraplėštą 
celofaną. 

— Virtuviniai degtukai, — pasakė jis veikiau sau negu ins- 
pektorei Arderi. 

— Jų nebuvo, - pastebėjo ji. - Svetainėje tebuvo degtukų 
blokelis. Ir dar dėžutė tų ilgų degtukų ant lentynos židinio 
kairėje. 

— Keli jų galėjo būti suskaldyti ir panaudoti cigaretei. 

— Per stori. 

Linlis išsiblaškęs dėliojo degtukus „Silk Cut“ iš vieno 
delno į kitą. Arderi, atsišliejusi į dujinę viryklę, stebėjo jį. 

— Turim dešimtis pirštų atspaudų, jeigu iš jų kokia nau- 
da. Paėmėm juos ir nuo „Aston Martino“, tikėdamiesi, kad 
galėsime išskirti ponios Peten. Be abejo, turim Flemingo, 
todėl jo galim eliminuoti. 

— Bet lieka to, ką ji galėjo pasikviesti pasikalbėti vienu 
ar kitu metu. Beje, jos vyras yra buvęs čia. 

— Mes stengiamės dabar išsiaiškinti vietinius lankyto- 
jus. O stažuotojai ieško, ar dar kas nors negirdėjo vaido. 

Linlis padėjo cigaretes ant virtuvės stalo ir nuėjo prie 
valgomojo durų. Viskas-buvo lygiai taip, kaip aprašė Arderi, 
tik gaisro židinio — krėslo — nebebuvo. Ji pasakė - be jokio 
reikalo, - kad nugabeno jį į laboratoriją patikrinti, ir ėmė 
kalbėti apie faktūrą, degimo greitį ir galimas spartinimo prie- 
mones, tuo tarpu Linlis pasilenkė po sija, perėjo per kori- 
dorių, gilumo sulig dviem židiniais, ir įžengė į svetainę. Ji, 
kaip ir valgomasis, buvo prigrūsta senovinių daiktų, padeng- 
tų suodžių sluoksniu. Žiūrėdamas į fotelius ir minkštasuo- 
lius, į kampinius bufetukus ir skrynias, nusprendė, kad Se- 
lendaino kotedže buvo saugoma viskas, kas liko nesukišta į 
ponios Vaitlo namą Stefordšyr Terasoje. Ji bent buvo nuo- 

sekli. Jokio danų modernizmo kaime kaip priešybės XIX am- 
žiaus anglų stiliui mieste. 

Ant trikojo stalelio gulėjo žurnalas, atverstas ties straips- 
niu „Gauti“ ir jį iliustruojančia moters blizgančiomis put- 
niomis lūpomis ir vešliais juodais kaip varno sparnas plau- 
kais nuotrauka. Linlis paėmė žurnalą ir atvertė jo viršelį. 
Vogue. 

Izabelė Arderi stebėjo jį, stovėdama tarpduryje, ant krū- 
tinės susidėjusi rankas. Jos išraiška buvo neperprantama, 
bet Linlis suprato, kad ji nesidžiaugia jo brovimusi į terito- 
riją, kuri, abiejų bendru nutarimu, priklausė jai. Jis tarė: 

— Atsiprašau. Neatsispyriau. 

— Aš nepykstu, inspektoriau, - ramiai atsakė ji. - Jei mūsų 
pozicijos būtų priešingos, daryčiau tą patį. 

— Įsivaizduoju, kad jūs labiau norėtumėt viena tirti bylą. 

— Aš norėčiau daugelio dalykų, kurių negausiu. 

— Jūs pasiduodat lengviau negu aš. 

Linlis priėjo prie siauros knygų lentynos ir ėmė traukti 
knygas, o paskui vieną po kitos sklaidyti. 

— Gavau įdomų raportą iš centro, kur buvo atvežta ponia 
Fleming atpažinti lavono, - tarė inspektorė Arderi. Linliui 
atidarius nedidelį rašomąjį stalą ir ėmus vartyti viduje esan- 
čius laiškus, brošiūras ir dokumentus, kantriai pridūrė: — 
Inspektoriau, mes surašėm visą pastato inventorių. Taip pat 
1r lauke esančių pastatų. Būsiu laiminga, galėdama jums 
įteikti sąrašus. — Linliui pakėlus galvą, ji su profesionaliu 
abejingumu, kuriuo nesižavėti jis negalėjo, pasakė: — Žino- 
ma, tai sutaupytų šiek tiek laiko. Mūsų vyrukai, dirbantys 
nusikaltimo vietos brigadoje, garsūs savo nuoseklumu. 

Jis vertino jos sugebėjimą kontroliuoti savo jausmus, ku- 
rie, be jokios abejonės, buvo trikdomi kiekvieną akimirką, 
kurią jis praleido darydamas tą, ką daryti ji jau buvo liepusi 
savo nusikaltimo vietos brigadai. Jis pasakė: 

— Automatinė reakcija. Toliau aš, matyt, imsiu kilnoti ki- 
limus. - Jis paskutinį kartą atidžiai apžvelgė kambarį, įsidė- 

mėdamas paveikslus sunkiais paauksuotais rėmais ir židi- 
nį, tokio pat didumo, koks buvo valgomajame. Patikrino jį. 
Dūmų sklendė buvo užstumta. 

— Kaip ir valgomajame, - pastebėjo inspektorė Arderi. 

— Kas? 

— Dūmų sklendė. Ji buvo užstumta valgomojo židinyje. 
Todėl jūs 1r tikrinat, ar ne? 

— Žmogžudystės įrodymas. 

— Jūs eliminuojat savižudybę? 

— Nėra nė mažiausio požymio. Ir Flemingas nerūkė. — 
Jis išėjo iš svetainės, stengdamasis neužkliūti už žemų ąžuo- 
linių sijų, kurios buvo naudojamos kaip sąrama. Inspektorė 
Arderi nusekė paskui jį į terasą. 

— Ką centras jums pranešė? - paklausė Linlis. 

— Ji nepateikė nė vieno nereikalingo klausimo. 

— Ponia Fleming? 

— Beje, ji primygtinai reikalavo, kad ją vadintų Kuper, o 
ne Fleming. Pamatė lavoną ir norėjo sužinoti, kodėl jis toks 
rausvas. Išgirdusi, kad tai dėl anglies monoksido, nieko ne- 
klausinėjo. Dauguma žmonių, išgirdę žodžius apsinuodiji- 
mas anglies monoksidu, įsivaizduoja išmetamuosius dūmus, 
ar ne? Savižudybę, įvykdytą garaže, neišjungus variklio. Bet 
net ir padarę tokią prielaidą, jie vis dar klausinėja: kur? kaip? 
kodėl? kada? Ar jis paliko raštelį? Ji nieko neklausinėjo. Tik 
pažiūrėjo į lavoną, sutiko, kad tai Flemingas, ir paprašė de- 
tektyvės seržantės nupirkti jai pakelį cigarečių „Embassy“. 
Ir tiek. 

Linlis apžvelgė sodą už namo. Anapus plytėjo dar vienas 
diendaržis. Už diendaržio rapsų laukas tarsi veidrodis at- 
spindėjo saulės spalvą. 

— Kiek suprantu, jie jau daugelį metų negyveno kartu. 
Gal ji buvo palaužta. Gal pasiekusi tą stadiją, kai juo dau- 
giau nebesidomėjo. Jeigu taip, kam vargintis klausimais? 

— Moterys, inspektoriau, nelinkusios tapti visai abejin- 
gos savo buvusiems vyrams. Juolab kai yra vaikų. 

Jis vėl pasižiūrėjo į ją. Nežymus raudonis nudažė jai 
skruostus. 

— Sutinku, - atsakė jis. - Bet gal ji dėl šoko neįstengė 
kalbėti. 

— Sutinku, - atsakė ji. - Bet Kofman taip nemano. Ji yra 
dalyvavusi ir anksčiau, kai Žžmonoms tekdavo atpažinti savo 
vyrus. Kofman galvoja, kad čia kažkas ne taip. 

— Apibendrinimai nenaudingi, - perspėjo Linlis. - Blo- 
giau, jie pavojingi. 

— Ačiū. Aš tą puikiai suvokiu. Bet kai jie sugretinami su 
faktais ir turimais įrodymais, manau, sutiksit, kad apiben- 
drinimus reiktų patyrinėti. 

Linlis atkreipė dėmesį į jos laikyseną: rankos vis dar su- 
kryžiuotos. Jam užkliuvo net jos tonas ir žvilgsnis, mestas į 
jį. Suprato abejojąs jos teorijomis dėl tos pačios priežasties, 
dėl kurios jautėsi priverstas šliaužti per namą colis po co- 
lio, kad įsitikintų, jog niekas nepraleista. Jam nepatiko tai, 
kad jis jaučiasi ja nepasitikįs. Tai buvo šovinizmas. Jeigu 
Helena žinotų, kad jis grumiasi su tuo, kad to paties rango 
kolegė yra moteris, ji gerai jį liežuviu išpliektų, nes jis to 
nusipelnė. 

— Jūs kažką radot, - pasakė jis. 

Džiaugiesi, kad nors tokią išvadą sugebėjai badaryti, - at- 
sakė jos veido išraiška. 

Ji parodė: 

— Štai čia. 

Susikrimtęs jis nusekė paskui ją per žolę ligi sodo galo. 
Sodas buvo padalytas į dvi dalis, skiriamas tvoros. Du treč- 
dalius užėmė veja, gėlynai, pavėsinė, suręsta iš perskeltų 
kaštonų skersinių, aptvaras ir vandens baseinėlis paukš- 
čiams bei mažas tvenkinys su lelijomis. Kitas trečdalis bu- 
vo vejos ruožas, apsodintas kriaušėmis ir pusiau užverstas 
komposto krūva. Inspektorė Arderi nuėjo kaip tik į šitą to- 
limesnę sodo dalį, vesdama Linlį į šiaurės rytų kampą, kur 
bukmedžių gyvatvorė skyrė sodą nuo diendaržio, esančio 

už jo. Pats diendaržis buvo atskirtas tvora iš medinių kuolų 
su stora viela, nutiesta tarpuose. 

Inspektorė Arderi pieštuku, kurį išsitraukė iš kišenės, 
parodė stulpą tuojau už gyvatvorės. 

— Čia, ant stulpo viršūnės, buvo septyni siūleliai. Dar vie- 
nas užkliuvo už vielos. Jie buvo mėlyni. Galbūt šiurkščios 
medvilnės. O čia mes radom nedidelį bato pėdsaką tuoj pat 
po gyvatvore. 

— Koks batas? 

— Dar nežinom. Apskritas galas, ryškus kulnas, storas 
padas. Šuns dantų raštas pade. Kairės kojos. Giliai įspaus- 
tas, tarsi kas nuo tvoros būtų šokęs į sodą ir nusileidęs pir- 
miausia ant kairės kojos. Mes padarėm atspaudą. 

— Ar nebuvo kitų pėdsakų? 

— Toje vietoje nieko, kas verta dėmesio. Aš pasiunčiau 
du konsteblius ieškoti kitų, kurie atitiktų, bet tai nebus leng- 
va, turint galvoje laiką, prabėgusį nuo mirties. Mes net ne- 
galim būti tikri, kad tas pėdsakas kuo nors susijęs su tre- 
čiadienio naktim. 

— Vis dėlto tai kažkas, nuo ko galima pradėti. 

— Taip. Šitaip ir aš galvoju. 

Ji parodė į šiaurės vakarus ir paaiškino, kad nuo kote- 
džo už kokių devyniasdešimt jardų esąs šaltinis. Jis veržė- 
Si į upelį, palei kurį vingiavo Žmonių mėgstamas takas. Ypač 
vietinių gyventojų, nes juo eidami jie pasiekdavo Mažąjį 
Springberną per dešimt minučių. Nors takas buvo storai 
nuklotas pernykščio rudens lapais ir apžėlęs šviežia pava- 
sarine žole, šen bei ten, ypač netoli kopynių, buvo matyti 
pilkos žemės lopeliai. Tose vietose galėjo būti pėdsakų, bet 
daugiau nei visai parai prabėgus nuo mirties ir lavono at- 
radimo, jeigu tas pėdsakas prie bukmedžių gyvatvorės ir 
buvo paliktas dar kur kitur, be jokios abejonės, jį nustelbė 
kiti pėdsakai. 

— Jūs manot, kad kažkas atėjo iš Mažojo Springberno? 

— Yra tokia galimybė, - atsakė ji. 

— Kas nors vietinis? 

Nebūtinai, paaiškino ji. Tik kas nors žinantis, kur rasti 
taką ir kur takas veda. Mažajame Springberne jis nebuvo 
itin ryškus. Prasidėjo už nekilnojamojo turto agentūros ir 
greitai nėrė į sodą, todėl tas, kas juo ėjo, turėjo žinoti, ko 
ieško, kad iškart pasuktų teisinga kryptimi. Ji sutiko nega- 
linti tikrai pasakyti, kad tai žudiko pasirinktas maršrutas, 
bet kaime buvo dar vienas jos paliktas konsteblis, bandan- 
tis sužinoti, ar kas matė ką nors judant, ar šviečiant žibintą 
trečiadienio naktį, ar kur nors apylinkėje stovint svetimą 
automobilį. 

— Mes taip pat radom čia primėtyta nuorūkų. - Ji moste- 
lėjo po gyvatvore. - Jų buvo šešios, visos gulėjo per tris ar 
keturis colius viena nuo kitos. Neužgesintos, paliktos su- 
degti. Buvo ir degtukų. Aštuoniolika. Ne virtuvinių, o iš blo- 
kelio. 

— Vėjuota naktis? —- svarstė Linlis. 

— Nervingas rūkytojas drebančiom rankom? — spėjo ji. 
Mostelėjo ranka į namo fasadą, Voterio gatvės pusėn. - Mes 
linkę manyti, kad tas, kas persirito per tvorą ir gyvatvorę, 
iš pradžių persiropštė per sieną ir nuo gatvės atėjo diendar- 
žiu. Ten tik žolė ir dobilai, todėl neliko jokių pėdsakų, bet 
tai protingiau, negu spėti, kad kas nors atsėlino per kote- 
džo alėją, įėjo pro vartus, šmurkštelėjo per veją ir pasislėpė 
čia, kad galėtų kurį laiką stebėti. O cigarečių skaičius rodo, 
kad tai buvo stebėtojas, ar nemanot? 

— Bet nebūtinai Žudikas? 

— Gali būti, kad žudikas. Jis kaupė drąsą. 

— Arba ji kaupė drąsą? 

— Arba ji. Taip. Žinoma. Tai galėjo būti ir moteris. - Ji 
"pažvelgė į kotedžą, kai Heivers ir ponia Vaitlo ėjo pro virtu- 
vės duris. Pasakė: - Laboratorija turi daug: siūlus, degtu- 
kus, nuorūkas, pėdsakų atspaudus. Šiandien popiet galėtu- 
me jau gauti pirmuosius rezultatus. 

Iš jos linktelėjimo Linlis suprato, kad ši profesinė infor- 
macija baigta. Ji pasuko atgal į namą. 

— Inspektore Arderi, - kreipėsi į ją Linlis. 

Ji stabtelėjo ir atsigręžė. Išslydo jos plaukų sagtis ir ji 
nepatenkinta susiraukė, ją iš naujo segdama. 

— Jei turit valandėlę laiko, norėčiau, kad išklausytumėt, 
ką turi pranešti mano seržantė. Įvertinsiu jūsų indėlį. 

Ji apdovanojo jį dar viena iš savo trikdančių nenuginčija- 
mų pastabų. Jis suvokė, kaip galbūt mažai naudos gauna iš 
tų tyrinėjimų. Ji kryptelėjo galva namo link. 

— Jei aš būčiau vyras, ar jūs tą patį būtumėt daręs ten 
viduje? 

— Manau, kad taip, - atsakė jis. - Bet veikiausiai būčiau 
turėjęs daugiau takto ir tai daręs slapčiau. Atsiprašau, ins- 
pektore... Aš iš pradžių nepritariau. 

Jos akys žvelgė tiesiai. 

— Taip, - atsakė ji. - Jūs nepritarėt. 

Ji palūkėjo, kol Linlis prisiartino, ir jie drauge kirto veją, 
pasitikdami seržantę Heivers. Ponia Vaitlo, likusi prie pin- 
to stalelio, atsisėdo, užsidėjo tamsius akinius ir įsistebeili- 
JO į garažą. 

— Atrodo, kad netrūksta jokių jos daiktų, - tyliai pasakė 
jiems Heivers. - Išskyrus krėslą valgomajame, viskas ly- 
giai taip, kaip buvo, kai ji paskutinį kartą čia lankėsi. 

— Kada tai buvo? 

Ji dirstelėjo į savo užrašus. 

— Kovo dvidešimt aštuntą. Mažiau nei prieš savaitę iki 
atsikraustant Gabrielai. Ji sako, kad drabužiai viršuje — visi 
Gabrielos. Ir lagaminai antrame miegamajame taip pat Gab- 
rielos. Niekur nieko, kas priklausytų Flemingui. 

— Atrodo, kad tą naktį jis neketino likti, - pasakė inspek- 
torė Arderi. 

Linlis prisiminė dubenėlius katėms, degtukus „Silk Cut“, 
drabužius. 

— Bet atrodo, kad ir išvažiuoti ji neketino. Bent ilgam. — 
Iš tos vietos, kur stovėjo, jis apžiūrinėjo kotedžą ir susi- 
mąstęs tęsė: — Jie baisiausiai susirieja, abu, ponia Peten 
čiumpa savo rankinę ir išpuola į naktį. Mūsų stebėtojas ša- 
lia bukų gyvatvorės nepraleidžia progos. 

— Arba stebėtoja, - pataiso jį Arderi. 

Linlis linktelėjo. 

— Ir skuba į kotedžą. Jis įeina vidun. Atvyko pasiruošęs, 
todėl ilgai neužtrunka. Užkuria padegimo įrenginį, įkiša jį į 
fotelį ir išeina. 

— Užrakindamas paskui save duris, —- priduria Arderi. — 
Vadinasi, jis turi raktą. Tai įleidžiamasis durų užraktas. 

Seržantė Heivers smarkiai papurtė galvą. 

— Ar aš ką pražiopsojau? — paklausė ji. - Stebėtojas? Koks 
stebėtojas? 

Linlis pateikė jai daugiau informacijos, kai jie kirto veją, 
norėdami prisijungti prie ponios Vaitlo pavėsinėje. Kaip ir 
kiti, ji dar nebuvo nusimovusi chirurginių pirštinių ir jos 
rankos atrodė keistai karikatūriškos, baltos ir sudėtos ant 
skreito. Jis jos paklausė, kas turėjo kotedžo raktus. 

— Kenas, - atsakė ji, valandėlę pagalvojusi. - Gabriela. 

— Jūs? 

— Gabriela turėjo manuosius. 

— O kitų nėra? 

Ponia Vaitlo pakėlė galvą, kad pažiūrėtų tiesiai į Linlį, 
nors jis nesugebėjo įžvelgti, kas slypėjo po tamsiais jos 
stiklais. 

— Kodėl teiraujatės? — paklausė ji. 

— Kadangi atrodo, jog Kenetas Flemingas buvo nužudytas. 

— Bet jūs sakėt — cigaretė. Krėsle. 

— Taip. Sakiau tą. Ar yra dar kitų raktų? 

— Žmonės mylėjo šį vyrą. Mylėjo jį, inspektoriau. 

— Gal ne visi. Ar yra kitų raktų, ponia Vaitlo? 

Ji prispaudė tris pirštus prie kaktos. Atrodė, kad svarsto 
šį klausimą. Jos susimąstymas pastūmėjo Linlį apsvarstyti 

dvi galimybes. Arba ji tikėjo, jog atsakymas parodys, kad ji 
pritaria jų siūlomai minčiai: kažkas taip nekentė Keneto Fle- 
mingo, jog galėjo jį nužudyti. Arba ji stengiasi laimėti laiko, 
kol apsispręs, ką jos atsakymas galėtų atskleisti. 

— Ar yra kitų raktų? — vėl paklausė Linlis. 

Jos atsakymas buvo tylus. 

— Iš tikrųjų nėra. 

— Iš tikrųjų nėra? Arba yra, arba nėra atsarginių raktų. 

— Niekas jų neturi, - pasakė ji. 

— Bet jie egzistuoja? Kur jie? 

Ji mostelėjo smakru garažo pusėn. 

— Mes visada laikėm virtuvės durų raktą sodininko įran- 
kių pašiūrėje. Po keraminiu gėlių puodu. 

Linlis ir kiti dirstelėjo į jos rodomą puse. Nebuvo matyti 
jokios pašiūrės, tik aukšta kukmedžių gyvatvorė su anga, 
pro kurią ėjo plytelėmis grįstas takas. 

— Kas žino apie tą raktą? - paklausė Linlis. 

Ponia Vaitlo prikando apatinę lūpą, tarsi suprasdama, kaip 
keistai skambės jos atsakymas. 

— Tiksliai nežinau. Atleiskit. 

— Jūs nežinot? - Lėtai pakartojo seržantė Heivers. 

— Mesjį laikėm ten daugiau nei dvidešimt metų, - paaiš- 
kino ponia Vaitlo. — Jeigu reikėdavo ką nors dirbti, kai mes 
būdavom Londone, darbininkai galėdavo įeiti. Jei mes atva- 
žiuodavom savaitgaliais ir būdavom užmiršę raktą, ten bu- 
vo atsarginis. 

— Mes? - paklausė Linlis. - Jūs 17 Flemingas? - Iš jos 
delsimo atsakyti jis pamatė, kaip klaidingai buvo ją supra- 
tęs. - Jūs ir jūsų šeima. — Jis ištiesė jai ranką. - Prašom 
mums parodyti. 

Įrankių pašiūrė rėmėsi į garažo galą. Tai buvo tik medi- 
nis rėmas su stogu ir šonais, dengtais polietileno lakštais, 
bei lentynomis, pritvirtintomis prie stačių sijų, sudarančių 
rėmą. Ponia Vaitlo praėjo pro kopėčias ir nuvalė dulkes nuo 
sulankstomo stalo skėčio. Pastūmėjo į šalį nunešiotų vyriš- 

kų batų porą ir ant vienos apkrautos lentynos parodė gelto- 
ną keraminę antį, kurios įdubusi nugara buvo naudojama kaip 
vazonas. 

— Po šituo, - pasakė. 

Seržantė Heivers atsargiai savo pirštinėtų pirštų galais 
pakėlė antį už snapo ir uodegos. 

— Nieko nėra, - pranešė ji. 

Padėjo antį atgal ir pažiūrėjo po moliniu puodu, paskui 
po buteliu su skysčiu nuo vabzdžių ir patikrino visą lenty- 
ną, kilodama kiekvieną daiktą. 

Ponia Vaitlo pasakė: 

— Raktas turi būti čia, - kai seržantė Heivers nesiliovė 
1eškojusi, tačiau jos balso tone girdėjosi protestas dėl to, 
kad tokio atsakymo buvo laukiama. 

Linlis pasakė: 

— Manau, kad jūsų duktė žino apie tą atsarginį raktą. 

Atrodė, kad ponios Vaitlo pečiai sustingo. 

— Užtikrinu jus, inspektoriau, kad mano duktė čia nie- 
kuo dėta. 

— Arji žinojo apie jūsų ryšius su Flemingu? Minėjot, kad 
jūs nutolusios. Ar tai įvyko dėl jo? 

— Ne. Žinoma, ne. Mes jau daugelį metų nebendraujame. 
Tai visai nesusiję... 

— Jis buvo lyg sūnus. Tiek, kad jo naudai pakeitėt testa- 
mentą. Kai tai atlikot, ar visai išstūmėt savo dukterį? 

— Ji nematė testamento. 

— Ar ji pažįsta jūsų advokatą? Ar tai šeimos firma? Gal ji 
galėjo iš jo sužinoti apie testamentą? 

— Tai absurdiška mintis. 

— Kuri dalis? — atsargiai paklausė Linlis. - Kad ji žinojo 
apie testamentą ar kad ji galėtų nužudyti Flemingą? 

Ponios Vaitlo išblyškusius skruostus staiga išpylė rau- 
donis, kaip liepsna plykstelėjęes aukštyn nuo kaklo. 

— Ar jūs tikrai norit, kad atsakyčiau į šį klausimą? 

— Aš noriu prisikasti ligi teisybės, - atsakė jis. 

Ji nusiėmė savo tamsius akinius. Nebuvo pasiėmusi įpras- 
tinių akinių, todėl neturėjo kuo pakeisti tamsiųjų. Tai atro- 
dė kaip gestas, siekiant efekto, mostas „paklausyk, jau- 
nuoli“, vertas mokytojos, kuria ji kadaise buvo. 

— Gabriela taip pat žinojo, kad ten buvo raktas. Aš pati 
jai pasakiau. Galėjo kam nors prasitarti. Bet kam galėjo pa- 
sakyti. Galėjo bet kam parodyti, kur jis. 

— Ar tai turėjo prasmės? Vakar vakare jūs sakėt, kad ji 
atvyko čia ieškodama vienatvės. 

— Nežinau, kas dėjosi Gabrielos galvoje. Ji mėgsta vy- 
rus. Ji mėgsta dramas. Jeigu pranešdama kam nors, kur ji ir 
kur rasti raktą, paaštrintų dramą, kurioje ji galėtų vaidinti 
pagrindinį vaidmenį, būtų tą pasakiusi. Gal net būtų išsiun- 
tinėjusi pranešimus. 

— Bet ne jūsų dukteriai, - pasakė Linlis, grąžindamas ją 
atgal prie gaisro, netgi mintyse sutikdamas, kad jos pateik- 
tas Gabrielos aprašymas absoliučiai atitiko vakarykštį Pe- 
teno aprašymą. 

Ponia Vaitlo nesidavė įtraukiama į ginčą. Ramiai, santū- 
riai ji atsakė: 

— Kenas, atstovaudamas Kento grafystei, gyveno čia dve- 
jus metus, inspektoriau. Jo šeima buvo likusi Londone. Sa- 
vaitgaliais jie lankydavo jį. Džyn, jo žmona, Džimis, Stenas 
ir Šarona, jo vaikai. Jie visi žinojo apie raktą. 

Bet Linlis neleido jai nukrypti į šalį. 

— Kada jūs, ponia Vaitlo, paskutinį kartą matėte savo 
dukterį? 

— Olivija nepažinojo Keno. 

— Bet ji, be abejo, žinojo apie jį. 

— Jie net niekada nebuvo susitikę. 

— Nepaisant to. Kada jūs paskutinį kartą matėt ją? 

— O jei ir būtų, jeigu ji būtų Žinojusi apie viską, niekas 
nebūtų pasikeitę. Ji visada niekino pinigus ir materialius da- 
lykus. Jai nusišvilpt, kas ką paveldės. 

— Jūs nustebsit, kaip žmonės išmoksta rūpintis vertybė- 

mis ir pinigais, laikui atėjus. Prašau pasakyti, kada matėt ją 
paskutinį kartą? 

— Ji ne... 

— Taip. Kada, ponia Vaitlo? 

Moteris tylėdama palaukė penkiolika sekundžių, paskui 
atsakė: 

— Prieš dešimtį metų. Penktadienio vakarą, balandžio 19 
d., Kovent Gardeno metro stotyje. 

- Jūs turit nepaprastą atmintį. 

— Tai įsidėmėtina data. 

— Kodėl? 

— Kadangi tą vakarą su manim buvo Olivijos tėvas. 

— O tai kokiu nors aspektu reikšminga? 

— Man taip. Po to jis krito negyvas. Dabar, inspektoriau, 
jei neprieštarausit, norėčiau pakvėpuoti grynu oru. Čia gana 
tvanku ir nenorėčiau pridaryti jums bėdos vėl nualpdama. 

Žengęs į šalį, jis praleido ją. Išgirdo, kaip ji plėšia nuo 
rankų chirurgines pirštines. 

Seržantė Heivers keraminį indą gėlėms daiginti perdavė 
inspektorei Arderi. Ji apžvelgė pašiūrę, prikrautą žemių mai- 
šų ir daugybės puodų ir įrankių. Sumurmėjo: 

— Kokia netvarka. Jei čia ir yra šviežių pėdsakų, jie susi- 
maišė su penkių dešimčių metų šlamštu. 

Ji atsiduso ir paklausė Linlio: 

— Ką jūs manot? 

— Kad metas surasti Oliviją Vaitlo, - atsakė jis. 


Olivija 


M. pavakarieniavom, Kri- 


sas ir aš, o aš kaip visada išploviau indus. Krisas be galo 
kantrus, kai man reikia trijų ketvirčių valandos padaryti tai, 
ką jis padarytų per dešimt minučių. Niekada nesako: „Duok 
man, Livi“. Niekad nepastumia manęs į šoną. Kai sudaužau 
lėkštę ar stiklinę arba numetu keptuvę ant virtuvės grindų, 
jis leidžia man pačiai viską iškuopti ir apsimeta nepastebįs, 
kai aš keikiuosi ir verkiu, jei šluota ir grindų skuduras ne- 
klauso manęs. Kartais nakčia, galvodamas, kad aš miegu, 
sušluoja šukes ir stiklus, kurių aš nepastebėjau. Kartais jis 
iššveičia grindis, kurios liko lipnios, išvirtus keptuvei:. Nie- 
kada nepasakau, kad jis tą padarė, nors ir girdžiu. 

Beveik kiekvieną vakarą, prieš eidamas miegoti, jis pra- 
veria mano kambario duris, kad patikrintų. Dedasi norįs pa- 
žiūrėti, ar katė nesiprašo į lauką, o aš apsimetu tikinti juo. 
Matydamas, kad aš nemiegu, sako: „Paskutinis vizitas, ar katė 
nenori užsiimti vakariniu apsiplovimu? Ar čia nėra vagių? O 
kaip tu, katyte Panda?“ Aš atsakau: „Man regis, ji jau įsitaisė 
nakčiai“, — o jis klausia: „O tau, Livi, ar nieko nereikia?“ 

Reikia. Ak, reikia. Aš gyva reikmė. Man reikia, kad jis 
nusimestų drabužius šviesoje, sklindančioje iš koridoriaus. 
Man reikia, kad jis šmurkštelėtų į mano lovą. Man reikia, 
kad jis laikytų mane. Aš turiu tūkstantį ir vieną poreikį, ku- 
rie niekada nebus patenkinti. Jie lupa mėsą man nuo kaulų 
kas kartą po vieną ploną ruoželį. 

Pirmiausia dings išdidumas, taip man buvo pasakyta. Jis 
išsisunks taip natūraliai kaip prakaitas pro mano poras, ir 
tas procesas prasidės tą akimirką, kai aš suprasiu, kiek daug 
mano gyvenimo kitų rankose. Bet grumiuosi su ta mintimi. 
Laikausi įsitvėrusi to, kas esu. Kiekvieną vakarą pasikvie- 
čiu kaskart nykstantį Livi Vaitlo, Nevidonės, paveikslą. Sa- 
kau Krisui: „Ne, man nieko nereikia. Man gerai“, - ir man 
pačiai atrodo, lyg aš taip ir galvočiau. 

Kartais, gana vėlai, jis sako lyg tarp kitko: „Išeinu kokiai 
valandai. Ar galėsi pabūti viena? Gal paprašyti Makso, kad 
užmestų akį“. Aš atsakau: „Nekvailiok. Man gerai, - kai no- 
rėčiau klausti: - Kas ji, Krisai? Kur jūs susitikinėjat? Ar ji 
neprieštarauja, kad tu negali praleisti nakties su ja, nes pri- 
valai grįžti namo manęs slaugyti?“ 

O kai jis grįžta iš tų vakarų ir žvilgteli į mano kambarį, 
prieš eidamas miegoti, aš užuodžiu sekso kvapą dvelkiant 
nuo jo. Jis sodrus ir šviežias. Lieku užsimerkusi ir sten- 
giuosi lygiai alsuoti. Sakau, aš pati čia neturiu jokių teisių. 
Galvoju: jo gyvenimas - tai jo gyvenimas, manasis - mano, 
iš pat pradžių žinojau, kad nebus jokios prasmės užmegzti 
tikrą mudviejų ryšį, juk jis tai išaiškino, ar ne, ar ne, ar ne? 
O taip, o taip. Ir aš pasakiau, kad sutinku, jog taip būtų. 
Taip, iš tiesų man taip gerai. Taigi iš tikrųjų nesvarbu, ar 
ne, kur jis eina ir su kuo susitikinėja? Man beveik neskau- 
du. Sakau sau visa tai, klausydamasi, kaip bėga vanduo, gir- 
dėdama jį Žiovaujant, ir žinau, kaip ji leido jam pasijausti 
šiąnakt. Kas ji bebūtų. Kaip jie besusitikinėtų. 

Susijuokiu, rašydama visa tai. Pripažįstu savo situacijos 
paradoksalumą. Kas būtų pagalvojęs, kad aš ilgėsiuosi bet 
kokio vyro, nekalbant jau apie šitą vyrą, kuris iš pat pradžių 
darė viską, pabrėždamas tai, jog nėra mano tipas. 

Mano tipai, matot, mokėdavo už viską, ką gaudavo iš ma- 
nęs vienaip ar kitaip. Retsykiais mano tipas ir aš iš anksto 
suderėdavom užmokestį džinu ar narkotikais, bet dažniau- 
siai grynaisiais. Jūsų negali stebinti ši informacija, nes, be 

abejo, jūs suprantat, kad gyvenime lengviau šuoliuoti že- 
myn negu kopti aukštyn. 

Dirbau gatvėse, nes tai buvo juoda ir nedora, buvo gyve- 
nimas ant briaunos. Senesni tipai man labiau patikdavo, nes 
jie būdavo patys graudžiausi. Jie dėvėjo tamsias eilutes ir 
sukinėjosi po Erlz Kortą dėdamiesi paklydę ir norintys, kad 
kas jiems parodytų kryptį. Panele, ar negalėtumėt man pa- 
rodyti trumpiausio kelio į Hamersmito viaduką, į Parson Gri- 
ną, į Patni tiltą, į restoraną, vadinamą... o varge, atrodo, 
būsiu pamiršęs jo pavadinimą. Ir jie laukė, viltingai iššiep- 
tomis lūpomis, kaktomis, blizgančiomis jų automobilių švie- 
soje. Jie laukė ženklo: „Gal nori užsiimti kuo nors, miela- 
sis?“ — persilenkę pro atvirą savo automobilio langą, laukė 
piršto, braukiančio jiems nuo ausų ligi smakro. „Galiu da- 
ryti viską, ko norėsit. Ko norėtumėt? Ko norės toks mielas 
vyriškis kaip jūs? Pasakykit Liv. Ji nori padaryti viską, kad 
jaustumėtės gerai“. Jie mikčiodavo ir i1mdavo prakaituoti. 
Atsargiai klausdavo: „Kiek?“ Mano pirštas keliaudavo že- 
myn jų kūnais. „Priklauso nuo to, ko norėsit. Pasakykit man. 
Išvardykit man kiekvieną šlykštynę, kurią norėsit šią naktį 
daryti su manimi“. 

Viskas buvo taip lengva. Jų vaizduotė pasirodydavo esanti 
skurdi, vos tik jie nusivilkdavo drabužius ir jų klubai kabo- 
davo lyg tušti balno krepšiai aplink liemenį. Aš šypsoda- 
vausi ir sakydavau: „Eikš, vaikuti. Eikš pas Liv. Ar tau ši- 
taip patinka? Hmm? Ar malonu?“ Ir jie sakydavo: „O vieš- 
patie. O dangau. O taip“. Ir per penkias valandas 
susirinkdavau tiek, kad galėdavau susimokėti kambario, kurį 
radau Barkston Gardense, savaitės nuomą, ir dar likdavo 
užtektinai, kad galėčiau pasidžiaugti puse gramo kokaino 
arba maišeliu piliulių. Gyvenimas buvo toks lengvas, kad 
negalėjau suprasti, kodėl kiekviena moteris Londone šito 
nedaro. 

Retsykiais prieidavo koks jaunesnis tipas ir susidomė- 
davo manimi. Tačiau aš laikiausi senesnių, tų, su žmono- 


226 E George 


mis, kurios dūsaudavo ir sanguliaudavo šešis ar aštuonis 
kartus per metus, tų, kurie apsiašaroję dėkodavo tai, kuri 
žvygaudavo ir klausdavo: „Argi tu nepasileidęs? Kas pagal- 
votų iš pirmo žvilgsnio?“ 

Aišku, visa tai buvo susiję su mano tėvo mirtimi. Man 
nereikėjo devynių ar dešimties daktaro Froido paskaitų, kad 
tai sužinočiau. Dviem dienom praėjus nuo to, kai gavau te- 
legramą, pranešusią apie tėvo mirtį, pasigavau savo pirmąjį 
tipą, persiritusį per penkiasdešimt. Man patiko gundyti jį. 
Mėgavausi sakydama: „Ar jūs tėtukas? Ar norit, kad vadin- 
Čiau jus tėtuku? O kaip jūs savo ruožtu norėtumėt vadinti 
mane?“ Ir triumfavau, ir jaučiausi atlyginta, kai matydavau, 
kaip tie tipai raitosi, kol išlemena vardą Silvija, Dženi ar 
Emili. Girdėdama tai, žinojau apie juos visa, kas blogiausia, 
1r tai kažkokiu būdu leisdavo man pateisinti visa, ką aš tu- 
rėjau blogiausia. 

Taip gyvenau ligi tos popietės, kai po kokių penkerių me- 
tų sutikau Krisą Faradėjų. Stovėjau netoli įėjimo į Erlz Korto 
stotį, laukdama vieno iš savo nuolatinių klientų, nekilnoja- 
mojo turto agento baseto veidu ir plaukais, tarsi vielos len- 
dančiais jam iš nosies. Jis mėgo skausmą ir visada savo au- 
tomobilio bagažinėje vežiodavosi įvairius prietaisus jam su- 
kelti. Kiekvieno antradienio popietę ir kiekvieno 
sekmadienio rytą jis liūdnai sakydavo, man įlipus į automo- 
bilį: „Arčis vėl buvo išdykęs, mano miela. Kaip, po galais, 
mes sugebėsim jį šiandien nubausti?“ Jis paduodavo pini- 
gus, o aš suskaičiuodavau ir nustatydavau kainą už suraki- 
nimą antrankiais, spenelių sugnybimą, plakimą ar kankini- 
mą genitalijų srityje. Atlygindavo jis gerai, bet smagumas 
jau buvo ėmęs blankti. Jis pradėjo mane vadinti Skaisčiąja 
Marija ir prašyti, kad vadinčiau jį Jėzumi. Klykdavo kažką 
panašaus: „Čia mano kūnas, kurį aukoju Visagaliui, atsiteis- 
damas už jūsų nuodėmes“, - kai aš didindavau jam skaus- 
mą, ir kuo daugiau aš jį plakiau, sukinėjau ar maigiau, kuo 
stipriau spaudžiau tuo mažu gnybtuku ar veržtuvu jam kū- 

ną, tuo labiau jam patiko ir tuo daugiau jis norėjo. Bet nors 
jis dosniai mokėjo iš anksto ir laimingas po to važiuodavo 
pas savo žmoną į Batersi, man jis atrodė taip, lyg jam grės- 
tų staigus širdies priepuolis, o aš nėmaž nenorėjau, kad mano 
ku pusę šešių Arčis nepasirodė tą antradienį, aš šiek tiek 
susierzinau, bet, antra vertus, man atlėgo. 

Galvojau apie piniginius nuostolius, kai pamačiau Krisą, 
einantį per gatvę į mano pusę. Arčis iš anksto su manimi 
buvo susitaręs, ir kostiumų bei rekvizito surinkimas - ne- 
kalbant jau apie laiką, sugaištą man apsirengti, jį nurengti, 
imtynių Žaidimui ir tąsymuisi, ir 0-4e-ne7e1kia-tu-nedo7as- 
berniūkšti, pririšimui, antrankių uždėjim“.1, klizmos panau- 
dojimui - buvo nemažas šios popietės nuostolis, atėmęs iš 
manęs kokainą, kurio būtų užtekę daugeliui dienų. Todėl 
viskas man buvo įsipykę, kai pamačiau šitą sulysusį vyruką 
su džinsais, praplėštais ties keliais, tvarkingai einantį pės- 
čiųjų perėja, tarsi policija galėtų nutempti jį į cypę, jei jis 
kur nors kitur nužengtų nuo šaligatvio. Už pavadėlio jis ve- 
dėsi šunį, tokios maišytos veislės, kad net pats žodis šuo 
būtų buvęs vos ne eufemizmas: atrodė, kad jis eina, savo 
žingsnius derindamas prie šuns šlubčiojančios ir puldinė- 
jančios eigasties. 

Jam einant pro šalį, pasakiau: „Čia bjauriausias padaras, 
kokį esu kada mačiusi. Kodėl nepadarot paslaugos pasauliui 
1 nenudanginat jo?“ 

Jis sustojo. Žvilgtelėjęs į mane, pasižiūrėjo į šunį, gana 
lėtai, kad aš suprasčiau, jog jis mus lygina mano nenaudai. 

„Beje, iš kur jį ištraukėt?“ — pasakiau. 

Jis atsakė: „Nukniaukiau“. 

Aš nusistebėjau: - „Nukniaukėt? Šitą? Na, jūsų gana keis- 
tas skonis“, — nes šuo turėjo tik tris kojas ir pusė jo galvos 
buvo plika. Kur būta plaukų, raudonos žaizdos buvo ką tik 
pradėjusios gyt'. 

„Liūdnas reginys, ar ne? —- pasakė Krisas, mąsliai Žiū- 

rėdamas į šunį. - Bet pats jis šito nenorėjo, tai aplinkybė, 
kuri, manau, gerokai jaudina, kai kalbama apie gyvulius. Jie 
negali patys spręsti. Kam nors jie turi rūpėti, kad kažkas 
teisingai nuspręstų už juos“. 

„Tokiu atveju kas nors turėtų nuspręsti nušauti tą pada- 
rą. Jis gadina gamtovaizdį. - Pasirausiau rankinėje cigare- 
čių. Užsidegiau vieną ir parodžiau ja į šunį. - Tai kodėl gi 
jūs nukniaukėt jį? Norėjot patekti į bjaurių mišrūnų kon- 
kursą?“ 

„Nukniaukiau jį, tai mano darbas“. 

„Jūsų darbas“. 

„Taip. - Jis nudelbė akis į krepšius prie mano kojų. Juo- 
se buvo kostiumai, kai kas iš naujojo rekvizito, nupirkto Ar- 
čio pramogoms. - O jūs ką veikiat?“ 

„Dulkinuosi už pinigus“. 

„Taip apsikrovusi?“ 

„Ką?“ 

Jis mostelėjo į mano ryšulius. 

„O gal ilsitės po apsipirkimo parduotuvėse?“ 

„O taip. Apsirengusi taip, lyg būčiau išsiruošusi vaikš- 
Čioti po parduotuves?“ 

„Ne. Atrodot taip, lyg būtumėt pasirengusi kekšauti, bet 
man niekada neteko matyti kekšės, apsikrovusios tokia dau- 
gybe krepšių pirkiniams. Ar nesutrikdysit savo potencialių 
klientų?“ 

„Aš kai ko laukiu“. 

„To, kuris nepasirodė“. 

„Jūs to nežinot, ar ne?“ 

„Prie jūsų kojų aštuonios nuorūkos. Ant visų jų filtrų - 
jūsų lūpdažio žymės. Beje, baisi spalva. Raudona jums ne- 
tinka“. 

„Ar jūs žinovas?“ 

„Ne moterų“. 

„Mišrūnų šunų, kaip šis?“ 

Jis pažvelgė žemyn į ant šaligatvio gulėjusį šunį, kurio 
galva buvo padėta ant vienintelės priekinės letenos, o akys 
palengva merkėsi. Vyriškis atsitūpė greta ir švelniai delnu 
apėmė šuns viršugalvį. 

„Taip, - atsakė jis. — Čia aš ekspertas. Geriausias, koks 
gali būti. Aš lyg rūkas vidurnaktį - nematyti, negirdėti“. 

„Koks šūdas“, - pasakiau ne dėl to, kad taip galvojau, 
bet dėl to, kad staiga jis pasidarė kažkoks atšiaurus ir aš 
neįstengiau suvokti, kas tai. Pagalvojau: „Nusmurgęs men- 
kas pimpeliukas, kertu lažybų, jam nestovėtų nei dėl mei- 
lės, nei dėl pinigų“. O kai taip pagalvojau, turėjau įsitikinti. 
Pasakiau: „Ar nori? Tavo bičiulis galės čia pasaugoti už pa- 
pildomus penkis svarus“. 

Jis pakreipė galvą: „Kur?“ 

Pagalvojau, nučiupau tave - ir pasakiau: „Vieta, vadina- 
ma pietiniu Gloster Roudu. 69 kambarys“. 

„Tinka“. 

Nusišypsojau: „Taigi?“ 

Jis atsitiesė. Šuo taip pat atsistojo. 

„Man praverstų pavalgyti. Ten mes ir ėjom, Skrebutis ir 
aš. Jis dalyvavo konkurse parodų centre, todėl nusivaręs ir 
alkanas. Ir truputėlį suniurzgęs“. 

„Tai buvo bjaurių šunų konkursas. Lažinuosi, kad jis lai- 
mėjo““. 

„Tam tikra prasme taip... - Jis žiūrėjo, kaip aš susirenku 
savo ryšulius, ir nieko nebesakė, kol aš juos susikišau po 
pažastimis. - Na gerai. Eime. Aš jums papasakosiu apie tą 
savo bjaurų šunį“. 

Kaip keistai mes atrodėm: trikojis šuo nuskusta galva, 
plonas kaip kartis jaunas-už-laisvę-kovojančio-komunisto ti- 

"pas, apsimovęs nuplyšusius džinsus, ant galvos užsirišęs 
skarelę, 1r kekšė raudonu aptemptu megztuku, penkių co- 
lių juodais kulnais ir sidabriniu žiedu šnervėje. 

Tuo metu galvojau, kad aš einu į įdomias varžybas. Neat- 

rodė, kad jam rūpėtų pasikrušti su manimi, kai mes atsirė- 
mėm į išorinę mūro briauną prie kinų restorano, aptarnau- 
jančio klientus išsineštinai, bet pagalvojau, kad jeigu elg- 
siuos teisingai, jam turėtų būti kieta. Paprastai vyrams taip 
nutinka. Taigi mes pavalgėm kiniškų sklindžių, įdarytų mė- 
sa ir daržovėmis, ir išgėrėm po puodelį žaliosios arbatos. 
Šuniui sušėrėm skystį nuo žlėgtainio. Šnekėjomės taip, kaip 
šnekasi žmonės, kai nežino, kiek gali pasitikėti ar kiek gali 
pasakyti — iš kur esi? kas tavo šeima? kur lankei mokyklą? 
tu taip pat metei universitetą? juokinga buvo, ar ne, visos 
tos nesąmonės? - o aš ne per labiausiai klausiausi, nes lau- 
kiau, kada jis man pasakys, ko nori ir kiek žada mokėti. Jis 
išsitraukė pluoštą banknotų iš kišenės sumokėti už maistą, 
todėl nusprendžiau, kad nepagailės kokių keturiasdešimt 
svarų. 

Kai pavalgę vakarienę mes vis dar plepėjom, galiausiai 
paklausiau: „Klausyk, kas bus?“ 

„Atleisk?“ 

Uždėjau ranką jam ant klubo: „Ranka? Pučiant vidun ar į 
lauką? Priekiu ar užpakaliu? Ko nori?“ 

„Nieko“, - atsakė jis. 

„Nieko?“ 

„Atleisk“. 

Pajutau, kaip veidas iškaito, o nugara įsitempė. „Ką ma- 
nai - aš paskutiniąsias devyniasdešimt minučių praleidau 
laukdama, kol tu...“ 

„Mes pavalgėm. Aš tą ir sakiau tau. Valgysim“. 

„Nė velnio, nesakei. Paklausei kur, o aš pasakiau: pieti- 
niame Gloster Roude 69 kambaryje. Tu sakei...“ 

„Kad man reikia pavalgyti. Kad esu alkanas. Ir Skrebutis 
alkanas“. 

„Velniop tą Skrebutį. Aš praradau gal kokį trisdešimt 
svarų“. 

„Trisdešimt svarų? Tik tiek jis tau moka? Ką tu už tai 
darai? Ir kaip jautiesi, kai viskas baigta?“ 

„O kas tau darbo? Apsišikęs kirmine. Duok man tuos 
pinigus arba aš įvykdysiu kruviną žmogžudystę čia pat gat- 
vėje“. 

Jis žvilgtelėjo į praeivius ir, atrodo, apsvarstė pasiūlymą. 

„Gerai, - atsakė. —- Bet tau teks už tai padirbėti“. 

„Jau sakiau, kad dirbsiu, ar ne?“ 

Jis linktelėjo. „Taip, sakei. Tada eime““. 

Nusekiau jam įkandin, sakydama: „Ranka pigiausia. Pū- 
timas priklauso nuo to, kiek tai trunka. Vidun ir laukan rei- 
kia užsidėti sargį. Daugiau negu viena pozicija - moki pa- 
pildomai. Aišku?“ 

„Kaip dieną“. 

„Tai kur einam?“ 

„Pas mane“. 

Aš sustojau. „Į pietinį arba niekur“. 

„Ar nori pinigų?“ 

„Ar nori išsaugoti savo makaulę?“ 

Mes buvom akligatvyje prie Vest Kromvel Roudo per pie- 
tų pertrauką. Automobiliai skriejo pro mus, o pėstieji sten- 
gėsi prasibrauti. Dyzelio dūmų smarvė vertė mano skrandį 
nemaloniai suktis, prisivalgius gana riebių sklindžių. 

„Klausyk, - pasakė jis. - Mažojoje Venecijoje manęs lau- 
kia nešerti gyvūnai“. 

„Daugiau tokių kaip šitas?“ — aš kojos pirštu parodžiau į 
šunį. 

„Nebijok. Aš tau nieko nedarysiu“. 

„Tarsi tu galėtum“. 

„Tai atviras klausimas, ar ne? - Jis ėmė eiti, sviedęs per 
petį: — Jei nori pinigų, eik drauge arba gatvėje dėl jų susi- 
grumk su manimi. Gali rinktis“. 

„Vadinasi, aš ne gyvulys? Man leidžiama rinktis?“ 

Jis man linksmai nusišypsojo. „Tu gudresnė, negu atrodai“. 

Ir aš nuėjau. Galvojau, ką gi, po velnių. Arčis nepasiro- 
dys, o kadangi pro Mažąją Veneciją esu tik pravažiavusi, at- 
rodė, jog nepakenktų iš arčiau pasižiūrėti. 

Krisas ėjo pirmas. Jis nesirūpino, ar aš einu paskui jį. 
Šnekino šunį, kuris siekė jam ligi šlaunies. Tapšnojo galvą 
ir ragino striuoksėti, sakydamas: „Tu, Skrebuti, jau įpranti. 
Dar mėnuo, ir būsi puikus šuo. Tau patinka, ar ne?“ 

Pagalvojau, būsiu nusitvėrusi kažkokį puskvaišį. Ir svars- 
čiau, kaip jam patinka dulkintis su moterimi ir ar jis neužsi- 
manys to daryti taip, kaip daro šunys, nes, kaip atrodė, juos 
labai myli. 

Kai pasiekėme kanalą, jau buvo tamsu. Perėjom tiltą ir 
nusileidom laiptais ligi laivavilkių tako pakrantėje. Paklau- 
siau: „Vadinasi, tai barža?“ Jis atsakė: „Taip. Ne visai už- 
baigta, bet mes prie jos dirbam“. Aš suabejojau. „Mes?“ Per- 
eitais metais užsiiminėjau grupiniu seksu. Bet jie neverti 
pinigų, kuriuos gauni. „Niekada nesakiau, kad aš imsiuosi 
daugiau negu tavęs vieno“, - pastebėjau. 

Jis atsakė: „Daugiau negu?.. Ak, atleisk, turėjau galvoje 
gyvūnus“. 

„Gyvūnus?“ 

„Taip. Mes. Gyvūnai ir aš“. 

To betrūko, pagalvojau. „Jie tau padeda statyti, ar ne?“ 

„Darbas vyksta sparčiau, jeigu kompanija maloni. Turė- 
tum tą Žinoti ir iš savo verslo“. 

Sužvairavau į jį. Jis šaipėsi. Ponas viršininkas. Pamaty- 
sim, kas galų gale dėl ko prakaitą lies. Paklausiau: „Kuri 
tavo?“ 

Jis atsakė: „Toji gale“, — ir nuvedė mane prie jos. 

Tada ji kitaip atrodė nei dabar. Buvo vos įpusėta. Iš iš- 
orės buvo baigta, dėl to Krisas pirmiausia galėjo gauti švart- 
falus. Bet viduje buvo tik plikos lentos, pliauskos, linoleu- 
mo ir kilimų ritiniai ir dėžių dėžės knygų, lėktuvų modelių, 
indų, puodų, keptuvių ir visokio šlamšto. Man atrodė, kad 
ten galėtų padirbėti skudurų ir kaulų surinkėjas. Priekinia- 
me baržos gale buvo tik vienas tuščias plotas, ir jis buvo 
užimtas to mes, kurį minėjo Krisas. Trys šunys, dvi katės, 
pustuzinis triušių ir keturi ilgauodegiai padarai, kuriuos Kri- 

sas vadino kepurėtom žiurkėm. Visiems buvo kažkas nege- 
rai su akimis arba ausimis, su oda arba su kailiu. 

Paklausiau: „Ar tu koks veterinaras ar kas?“ 

„Ar kas“. 

Numečiau žemėn savo nešulius ir apsižvalgiau. Lovos 
nebuvo matyti. Ir ploto ant grindų buvo nedaug. 

„Kur, manai, mes galėtume tą daryti?“ 

Jis atsegė Skrebučio pavadėlį. Šuo nukėblino prie kitų, 
kurie kėlėsi nuo įvairių antklodžių, ant kurių buvo gulėję. 
Krisas žengė pro tai, kas ateityje bus tarpduris. Pasiknisęs 
ant apšlemšto stalo, suieškojo kelis maišus gyvūnų maisto: 
kubelių - šunims, duonos gumulėlių - žiurkėms, morkų la- 
pų - triušiams, kažką iš konservų skardinių - katėms. Pa- 
sakė: „Galim pradėti štai ten“, - ir mostelėjo galva į laip- 
tus, kuriais ką tik buvom nusileidę, kad patektume į baržą. 

„Pradėti? — aš padėjau savo ryšulius. - Beje, ką turi gal- 
voje?“ 

„Palikau plaktuką ant tos sijos čia pat virš lango. Ma- 
tai?“ 

„Plaktuką?“ 

„Mes turėtume gerokai padirbėti. Tu atitempsi medį ir 
žiūrėsi, kad nepritrūkčiau lentų ir vinių“. 

Įsistebeilijau į jį. Jis pylė maistą gyvūnams, bet galiu pri- 
siekti, kad šypsojosi. 

„Po velnių, tu...“ 

„Trisdešimt svarų. Bet noriu geros kokybės. Ar gali dirbti 
kokybiškai“. 

„Aš tau parodysiu kokybę, parodysiu“. 

Taip viskas prasidėjo mudviem su Krisu —- darbu baržo- 
je. Pirmąją naktį aš laukiau, kad jis žengtų pirmą žingsnį. 
Laukiau ir kitomis dienomis ir naktimis. Nesulaukiau. Ir 
kai nutariau pati žengti pirmą žingsnį, taip jį įkaitinti, kad 
galėčiau juoktis ir sakyti: „Galų gale tu toks pat kaip vi- 
si“, - prieš tai, iki kol leisčiausi jo paimama, jis uždėjo del- 
nus man ant pečių ir sustabdė atstu per ištiestą ranką, sa- 

kydamas: „Livi, čia ne tai. Tu ir aš. Atleisk. Neketinu tavęs 
įžeisti. Bet čia ne tai“. 

Dabar kartais vėlai vakare aš galvoju, kad jis žinojo. Ga- 
lėjo jausti, girdėti iš mano alsavimo. Kažkokiu būdu žinojo 
1r nusprendė laikytis atokiai, nes taip buvo saugiau, nes jam 
niekada nereikės rūpintis manimi, nes jis nenorėjo manęs 
mylėti, bijojo mane mylėti, jautė, kad manes jam per daug, 
galvojo, kad per daug provokuojanti... 

Galvoju apie tai, kai jo nėra nakčia. Kai jis išėjęs su ja. 
Jis bijojo, galvojau aš. Štai kodėl tarp mūsų niekada nieko 
neįvyko. Tu myli ir tu pralaimi. Jis šito nenorėjo. 

Bet taip aš sau teikiu didesnės reikšmės Kriso atžvilgiu, 
negu tai kada nors buvo, ir savo sąžiningiausiais momen- 
tais tą žinau. Taip pat žinau, kad didžiausias prieštaravimas 
mano gyvenime buvo tas, kad aš gyvenau, atvirai niekinda- 
ma savo motinos svajones, susijusias su manimi, pasiryžu- 
si susitikti su pasauliu savo, o ne jos sąlygomis, ir galų gale 
pamilau vyriškį, kurį ji pirmiausia būtų man skyrusi. Ka- 
dangi jis kai ko vertas, tas Krisas Faradėjus. Kaip tik toks 
tipas, koks motinai būtų patikes, nes vienu metu, dar prieš 
tai, kai visa tai tapo tokia vardų, veidų, norų ir jausmų pai- 
niava, motina taip pat buvo kažko verta. 

Štai kada ji ėmėsi Keneto Flemingo. 

Nuo tada, kai jis metė mokyklą, norėdamas atlikti savo 
pareigą Džyn Kuper, ji niekados jo nepamiršo. Kaip jau sa- 
kiau, ji padėjo jam gauti darbą tėčio spaustuvėje prie vie- 
nos iš spausdinimo mašinų. O kai jis suorganizavo spaus- 
tuvės komandą žaisti kriketo su kitų gamyklų komando- 
mis Stepnyje, ji ragino tėtį paskatinti vaikinus, taip juos 
vadindavo, drauge smagiai praleisti laiką. „Gordonai, tai 
padės suvienyti grupę“, — pasakė ji, kai jis pranešė mums, 
kad jaunasis K. Flemingas - tėtis visada, kalbėdamas apie 
savo darbuotojus, vartodavo tik pirmąją vardo raidę - krei- 
pėsi su šiuo sumanymu. „Pagaliau vieninga grupė dirba 
efektyviau, ar ne?“ 

Tėtis gromuliavo: mintys 1r žiaunos dirbo vienu metu, 
kai mes valgėm vištieną ir mūsų šviežias bulves. Jis pasa- 
kė: „Tai nebūtinai turi būti bloga. Nebent kas nors susi- 
žeistų. Tokiu atveju jis negalės dirbti, ar ne? Ir norės ligos 
pašalpos. Reikia į tai atsižvelgti“. 

Bet motina įtikino jį galvoti taip, kaip galvojo ji. „Teisy- 
bė, bet judėti sveika, Gordonai. Ir grynas oras. Ir dar vyrų 
draugystė“. 

Nors komanda ir buvo suorganizuota, tačiau ji niekada 
nenuėjo į varžybas pasižiūrėti, kaip žaidžia Kenetas. Bet aš 
manau, kad ji tarėsi kažką padariusi, kad sunkus ir nuobo- 
dus gyvenimas, kurį, be abejonės, jis gyveno vedes Džyn 
Kuper, suteiktų vaikinui šiek tiek daugiau džiaugsmo. 

Tučtuojau po pirmojo vaiko gimė antrasis, ir iš pradžių 
atrodė, tarsi gyvenimas jiems žadės po kūdikį kasmet, o ne- 
sulaukę trisdešimties jie bus pusamžiai. Taigi motina darė, 
ką galėdama, ir bandė užmiršti šviesią ateitį, kurią kadaise 
žadėjo Keneto Flemingo praeitis. 

Tada mirė tėtis. Tada viskas prasidėjo. 

Iš pradžių motina spaustuvės administravimą perdavė 
samdytam vadybininkui, tvarkiusiam reikalus taip, kaip bu- 
vo tvarkęs ir tėtis. Jis nebuvo linkęs bendrauti su spaustu- 
vės vyrukais, spaustuvinių dažų vaikinais, taip juos vadinti 
tėtis buvo išmokęs iš savo tėvo prieš Antrąjį pasaulinį karą, 
todėl įmonei jis vadovavo iš sterilios savo ketvirtojo aukšto 
kabineto tylos, o kasdieninę spausdinimo, linotipų priežiū- 
rą bei viršvalandžių skirstymą buvo palikęs meistrui, iški- 
lusiam iš paprastų darbininkų. 

Ketveriems metams prabėgus nuo tėčio mirties, mama 
atsisakė mokytojos darbo. Ji vis dar užsiėmė daugybe gerų 
darbų, kuriais būtų galėjusi užpildyti kiekvieną savaitės die- 
ną, tačiau nusprendė pasiieškoti ko nors įdomesnio, kam 
galėtų skirti savo laiką ir interesus. Man regis, ji buvo vie- 
niša ir nustebo tokia pasijutusi. Pamokos ir ruošimasis joms, 
sąsiuvinių taisymas teikė įprastinę kryptį jos gyvenimui, o 


236 E George 


jos netekusi ji pajuto tuštumą. Juodu su tėčiu niekada ne- 
buvo artimi siela, tačiau jis bent savo bwvimu užpildė na- 
mus. Dabar jo neliko, ir ji neturėjo jokių būtinų reikalų, ku- 
rie leistų jai ignoruoti vienatvę, iškilusią priešais ją, nete- 
kus mokytojavimo ir tėčio. Mudvi buvom svetimos kiek tik 
įmanoma —- abi nusiteikusios niekada viena kitai neatleisti 
už nuodėmes ir įžeidimus. Be abejo, nebuvo jokios vilties 
sulaukti vaikaičių, kuriuos ji galėtų lepinti. Namų ruošos 
buvo maža. Liko tik daugybė susirinkimų, kuriuos ji galėjo 
lankyti. Jai reikėjo daugiau. 

Spaustuvė buvo logiškas sprendimas, ir motina perėmė 
jos administravimą taip lengvai, kad visi buvo nustebinti. 
sąlyčio-su-vyrukais-santyk1ais. Todėl ji išmoko šios profesi- 
jos taip, kaip būtų mokęsis padėjėjas, ir tą darydama ne tik 
sulaukė vyrų, dirbusių apačioje, pagarbos, bet ir atnaujino 
savo ryšius su Kenetu Flemingu. 

Man buvo malonu įsivaizduoti, kaip atrodė pirmasis jų 
susitikimas po tų devynerių metų, kurie prabėgo jam prara- 
dus jos palankumą. Įsivaizdavau, kad tai įvyko gaudžiant 
spausdinimo mašinoms, tvyrant dažų ir alyvos kvapams, vie- 
nokiems ar kitokiems dokumentams bei lapams skriejant 
konvejeriu, kai jie pakuojami. Esu mačiusi motiną, vaikš- 
tančią nuo vienos mašinos ligi kitos patalpoje su aprūku- 
siais nešvariais langais, o šalia jos meistras, laikantis ran- 
koje lentelę su spaustukais. Jis šaukia, kad būtų išgirstas, ji 
linkčioja ir pateikinėja dalykiškus klausimus. Jie sustoja prie 
vieno linotipo. Vyriškis pakelia akis, alyvuotas kombinezo- 
nas, alyvos ruožas plaukuose, stori juodi pusračiai panagė- 
se, su veržliarakčiu rankoje. Jis lyg kažką sako: „Po galais, 
mašina vėl sugedo. Mums teks arba modernizuoti, arba už- 
daryti šią įmonę“, - ir tik tada pastebi motiną. Pauzė dra- 
matiškai muzikai. Jie stovi vienas prieš kitą. Mentorius ir 
mokinys. Visų tų metų. Ji sako: „Kenai“. Jis nežino, ką sa- 
kyti, tačiau sukioja savo vestuvinį žiedą ant nešvaraus pirš- 

to, ir tai pasako viską, net ir dar daugiau: „Tai tikras praga- 
ras, atleiskit. Jūs buvot teisi. Atsiprašau. Priimkit mane at- 
gal. Padėkit man. Pakeiskit mano gyvenimą“. 

Žinoma, gal tai vyko ir visai ne taip. Bet įvykti įvyko. Ir 
per septynis mėnesius buvo skirta daugiau dėmesio Kene- 
to Flemingo talentui ir nuovokumui, negu per visus tuos 
metus, kai jis darbavosi ten, ką tie dažųy-17-l1mot1bo vyrukai 
vadino duobe. 

Pirmiausia motina panoro sužinoti, ką Kenetas turėjo gal- 
voje, sakydamas: „Spaustuvės modernizacija“. Antra —ji no- 
rėjo žinoti, kaip galėtų jį sugrąžinti ten, kur jis ką nors nu- 
veiktų gyvenime. 

Pirmasis jo atsakymas buvo susijęs su žodžiais: proce- 
sorius, kompiuteriai ir lazerinis spausdintuvas. Antrasis 
parodė, kad ji turėtų laikytis atokiai. Be abejo, antrasis buvo 
susijęs su Džyn. Ji negalėjo svaigti iš džiaugsmo, sužino- 
jusi, kad ponia Vaitlo netikėtai pasirodė jos gyvenimo pa- 
ribyje. 

Bet motina nebuvo iš lengvai pasiduodančių. Iš pradžių 
ji iškėlė Kenetą iš duobės, duodama jam pusę etato admi- 
nistracijoje vien tam, kad leistų paragauti, ka1-tai-gali-bū- 
41. Kai jam sekėsi — kitaip ir būti negalėjo, žinant jo suma- 
numą ir tą nelemtą malonų būdą, apie kuriuos mudu su tė- 
čiu girdėdavom kalbant prie stalo dar tada, kai jis tebebuvo 
paauglys, - ji ėmė purenti jo svajonių lauką. Per pietus ar 
pavakarius, po svarstymų, kaip geriausiai spręsti atlygini- 
mo ginčus ar darbuotojų skundus, ji pamatė, kad svajonės, 
prabėgus devyneriems metams, turint tris vaikus ir visas 
dienas dirbant duobės triukšme ir nešvarumuose, išliko. 

Nemanau, kad Kenetas skubėjo atskleisti motinai savo 
norą stebėti tą vyšnių raudonumo kamuolį, skriejantį už ri- 
bos, klausytis, kaip minia pritardama kaukia, kai Lordo sta- 
diono rezultatų lentoje šalia K. Flemingo pavardės pasirodo 
dar vienas šešetukas. Štai jis, dvidešimt šešerių metų am- 
žiaus, trijų vaikų tėvas, priklausomas nuo žmonos, pralei- 

dęs puikiausią progą gauti išsilavinimą, ir visa tai dėl vieno 
vakaro, kai jis užtikrino Džyn Kuper, kad nieko negali nu- 
tikti, kai ji pirmąsyk santykiavo su juo neišgėrusi savo pi- 
liulių. Jis nebūtų sakęs: „Aš svajoju žaisti Anglijos rinkti- 
nėje, ponia Vaitlo. Aš svajoju žingsniuoti per Longrumą, kai 
viso Merilbouno kriketo klubo akys įsmeigtos į mane ir į 
muštuką mano rankoje. Aš svajoju apie tai, kaip nusileisiu 
tais laiptais iš paviljono prie kriketo vartelių, esant gied- 
ram birželio dangui, matydamas, kaip marguoja įvairiaspal- 
vė minia, veidu atsigręžęs į kamuolį paduodantį žaidėją, pa- 
siruošiu ir pajausiu elektrą smogiant man į ranką, kai mano 
muštukas palies kamuolį“. To jis, Kenetas Flemingas, ne- 
būtų pasakęs. Būtų nusišypsojęs ir taręs: „Svajonės ma- 
žiems berniūkščiams, ar ne, ponia Vaitlo. Mano Džimis sva- 
joja. Ir Stenas svajos po metų ar dvejų, kai kiek ūgtelės“. O 
jis pats svajones buvo nuvijęs šalin. Jos ne tokiems kaip jis. 
Bent jau ne dabar. 

Bet ji ilgainiui būtų jį nukamavusi, toji mano motina. Ji 
būtų pradėjusi: „Bet, žinoma, Kenai, tu tikiesi kažko dau- 
giau, daugiau negu toji spaustuvė“. Jis būtų sakęs: „Ši spaus- 
tuvė gera man, mano šeimai. Puikiai jaučiuosi taip, kaip yra“. 
O tada ji gal būtų prisipažinusi, kad jos pačios svajonė tapo 
neįgyvendinta. Gal jie vėlai vakare, gerdami kavą, būtų šne- 
kėjęsi ir ji būtų pasakiusi: „Žinai, tai kvaila... prisipažinti 
vienam iš savo buvusių mokinių, prisipažinti vyrui, daug 
jaunesniam vyrui...“ Tada ji būtų atskleidusi kai ką, ko nie- 
kas nežinojo apie ją, kai ką, ką ji galbūt sufabrikavo čia pat, 
ekspromtu, vien tam, kad padrąsintų Kenetą atverti jai sa- 
vo širdį taip, kaip jis darydavo, kai buvo berniukas. 

Kas gali tiksliai pasakyti, kaip ji sugebėjo tą padaryti. Ji 
niekada neatskleidė man visos tiesos. Žinau tik tiek, kad jai 
prireikė beveik metų jo pasitikėjimui įgyti, tačiau vis dėlto 
jį 1gijo. 

Santuoka nebuvo bloga, gal jis pasakė jai vieną vakarą, 
kai apačioje po jų kojom spaustuvėje buvo tyku tarsi kape, 

o juodu dirbo ligi išnaktų. Tai jiems neapkarto, kaip būtų 
galima tikėtis, žinant tai, kaip visa prasidėjo. Buvo tiktai... 
Na, tai buvo nesąžininga Džyn atžvilgiu. Atrodė lyg išda- 
vystė apie ją kalbėti, jai negirdint. Ji stengėsi, tikrai sten- 
gėsi, toji Džyn. Mylėjo jį, mylėjo vaikus. Buvo gera moti- 
na. Gera žmona. 

„Bet kažko trūksta, — būtų atsakiusi motina. - Ar ne taip, 
Kenai?“ 

Galbūt jis pakėlė prespapjė, nesąmoningai apgniaužda- 
mas jį pirštais lyg kriketo kamuolį. Gal liūdnai pasakė: „Tur- 
būt aš tikėjausi daugiau, — O po to pridūrė: — Bet gavau, ko 
norėjau, ar ne?“ 

„Ko tikėjaisi?“ — tikriausiai panoro sužinoti motina. 

Jis galbūt atrodė suglumęs. „Niekai. Kvailystė, ir tiek. — 
Jis greičiausiai bus susikrovęs savo daiktus, pasiruošęs eiti 
į namus nakvoti. Bet galiausiai prie durų, kur šešėlis pu- 
siau slėpė jo veidą, jis bus pasakęs: - Kriketo. Štai ko. Nors 
esu idiotas, bet negaliu užmiršti to, kas būtų buvę, jei bū- 
čiau žaidęs“. 

Rutuliodama toliau tą klausimą, motina tikriausiai bus 
pasakiusi: „Bet, Kenai, juk tu žaidi“. 

„Ne taip, kaip būčiau galėjęs, - jis bus atsakęs. - Ne taip, 
kaip norėjau. Mudu abu tą žinom, ar ne?“ 

Ir tos kelios frazės, jose glūdintis troškimas, o svarbiau- 
sia to magiškojo mes pavartojimas mano motinai atvėrė ke- 
lią, kurio jai reikėjo. Pakeisti jo gyvenimą, pakeisti savo gy- 
venimą ir užtraukti pragaištį mums visiems. 


8 skyrius 


X rtėjant pavakariui, Linlis 
atvežė seržantę Heivers į Naująjį Skotland Jardą. Jie stovė- 
jo ant šaligatvio netoli besisukiojančio Skotland Jardo žen- 
klo, tyliai šnekėdamiesi, tarsi ponia Vaitlo, sėdėdama „Bent- 
lyje“, būtų galėjusi juos išgirsti. 

Ponia Vaitlo sakė jiems, jog nežino, kur dabar jos duktė. 
Tačiau telefono skambutis į Skotland Jardą ir dvi valandos 
paieškų išsprendė šią problemą. Jiems valgant vėlyvus pie- 
tus aludėje „Plough and Whistle“ Didžiajame Springberne, 
policijos detektyvas Vinstonas Nkata patikrino PNC Lon- 
done. Jis taip pat peržiūrėjo kartotekas, pasidomėjo skoli- 
ninkų sąrašais, kalbėjosi su aštuonių skirtingų poskyrių ko- 
legomis, kreipėsi į keletą skirtingų nuovadų policininkų, kad 
jie pažiūrėtų savo informacinėse kartotekose, ar ten nemi- 
nima Olivija Vaitlo. Tuo momentu, kai „Bentlis“ šliaužė per 
Vestminsterio tiltą, jis paskambino Linliui automobilyje 
esančiu telefonu. Viena Olivija Vaitlo, sakė Nkata, gyvenanti 
Mažojoje Venecijoje, baržoje Brauningo tvenkinyje. 

Minėtoji dama prieš keletą metų šlaistėsi Erlz Korto 
rajone. Bet buvo pernelyg vikri, kad būtų pavykę ją nu- 
tverti, pasak detektyvo inspektoriaus Feivorvorto. Puiki 
pavardė, ar ne? Skamba lyg pats būtų prostitutė. Šiaip ar 
taip, jeigu kas nors iš prostitučių gaudymo brigados pasi- 
rodydavo gatvėje, ji suprasdavo, vos tik pamačiusi. Briga- 
dos vyrai mielai būtų pakedenę jai plunksnas, nusivesda- 


Lošimas iš belenų 241 


mi į nuovadą pasikalbėti, jei tik tai būtų pavykę, bet jiems 
niekada nepavyko. 

Dabar ji gyvena su kažkokiu vyruku, pavarde Kristoferis 
Faradėjus, sakė Nkata. Jis niekuo nenusižengęs. Net važia- 
vimu be bilieto. 

Linlis palaukė, kol seržantė Heivers užsidegė savo ciga- 
rete, dusyk giliai įtraukė ir išpūtė pilkas užsilikusių dūmų 
gijas į vėstantį popiečio orą. Jis žvilgtelėjo į savo kišeninį 
laikrodį. Buvo beveik trečia valanda. Ji užsiregistruos pas 
Nkatą, paims automobilį ir pasuks į Šunų salą susitikti su 
Flemingo šeima. Žinant, kiek ji sugaiš rašydama raportą, jai 
prireiks mažiausiai pustrečios, 0 gal net ir trijų valandų vis- 
kam atlikti. Diena sparčiai ėjo vakarop. Artėjo naujos už- 
duotys. 

Jis pasakė: 

— Pamėginkim pusę septynių mano kabinete. Anksčiau, 
jeigu galėsi. 

— Gerai, - atsakė Heivers. Ji paskutinį kartą giliai įtrau- 
kė savo cigaretės dūmų ir nuėjo prie Skotland Jardo suka- 
mųjų durų, aplenkdama grupę turistų, vangiai tyrinėjusių 
žemėlapį ir kalbėjusių: „Kitą sykį, Džordžai, sėsim į taksi“. 

— Jai dingus viduje, Linlis įsėdo į automobilį ir įjungė 
pavarą. 

— Jūsų duktė, ponia Vaitlo, gyvena Mažojoje Venecijoje, - 
pasakė jis, kai jie nutolo nuo šaligatvio. 

Ji nekomentavo. Nuo tada, kai jie išvažiavo iš aludės, kur 
sėdėjo tylūs, įsitempę ir — bent jinai — mažai valgė, ji nebu- 
vo pajudėjusi iš vietos nė per centimetrą. Ir dabar ji nepa- 
judėjo. 

— Jūs niekada nebuvot jos sutikusi? Niekada nemėginot 
rasti per visus tuos metus? 

— Mes išsiskyrėm piktuoju, - pasakė ponia Vaitlo. - Man 
visai nerūpėjo ją surasti. Beveik neabejoju, kad jausmas buvo 
abipusis. 

— Kai jos tėvas mirė... 

— Inspektoriau. Prašau. Žinau, jūs dirbat savo darbą. 

Bet ir jį lydintis protestas liko neištarti. Linlis skubiai 
apžiūrėjo ją veidrodėlyje. Praslinkus aštuoniolikai valandų, 
kai ji sužinojo apie Flemingo mirtį, Mirjama Vaitlo atrodė, 
lyg būtų savo dvasia susigūžusi ir ketvirčiuota, dešimčia me- 
tų senesnė negu tą rytą, kai Linlis ją atsivežė. Atrodė, kad 
išblyškęs jos veidas meldė pasigailėjimo. 

Linlis suprato, kad tai puiki proga daug ką sužinoti, nes 
jos sugebėjimas priešintis ir išvengti jo kamantinėjimų kiek- 
vieną akimirką vis mažėjo. Visi jo kolegos iš kriminalinių 
tyrimų skyriaus būtų tai pripažinę. Ir dauguma tų pačių ko- 
legų būtų išnaudoję progą, sugalvodami klausimus ir reika- 
laudami atsakymų, kol gaus tokius, kokių jiems reikia. Bet 
Linlis buvo įsitikinęs, kad retsykiais atsirasdavo momentų, 
kai sumažėdavo atsakymų į klausimus, kurie buvo artimai 
susiję su Žmogžudystės auka. Atsirasdavo momentų, kai tie, 
kurie su auka buvo susiję artimais ryšiais, sakydavo bet ką, 
kad tik baigtųsi begalinis kamantinėjimas. 

„Nepasiduok, berneli, - sakydavo detektyvas inspekto- 
rius Makfersonas. - Žmogžudystė yra žmogžudystė. Griebk 
už gerklės“. 

Niekada nebūdavo svarbu, kieno tai gerklė. Net jeigu ir 
būtų pažeista dešinioji kaklo vena. 

Nebe pirmą kartą Linlis suabejojo, ar turi pakankamai 
kietą kiautą būti policininku. „Neareštuok nieko“ metodas, 
atliekant tyrimą, jam buvo visai nepriimtinas. Tačiau bet 
koks kitas metodas, atrodo, nuvesdavo jį pavojingai arti ligi 
užuojautos gyviesiems vietoj keršto už mirusiuosius. 

Jis prasiskverbė pro automobilius netoli Bakingemo rū- 
mų, įstrigdamas už turistinio autobuso, iš kurio ant šaligat- 
vio pasipylė didelė grupė mėlynplaukių moterų poliesterio 
kelnėmis ir patogiais batais. Jis nardė tarp taksi Naitsbri- 
dže, nuvažiavo kiek atgal, kad išvengtų transporto kilpos į 
pietus nuo Kensingtono sodų, ir galiausiai išniro į pavaka- 
rio pirkėjų ir pėsčiųjų knibždėlyną Didžiojoje Kensingtono 

gatvėje. Iš ten buvo tik trys minutės ligi Stefordšyr Tera- 
sos, kur tvyrojo ramybė ir vienišas mažas berniukas ant ried- 
lentės dardėjo skersai gatvę ties 18 numeriu. 

Linlis išlipo, kad padėtų poniai Vaitlo. Ji įsikibo į jo iš- 
tiestą ranką. Jos pačios ranka buvo vėsi ir sausa. Pirštai tvir- 
tai suspaudė jam delną, paskui pakilo ligi alkūnės, jam ve- 
dant ją prie laiptų. Ji atsišliejo į jį. Kvepėjo šiek tiek levan- 
domis, pudra ir dulkėmis. 

Prie durų nevikriai kišo raktą į skylę, metalas brūžino 
metalą, kol ji galiausiai sugebėjo pataikyti. Atidariusi duris, 
atsigręžė į Linlį. 

Ji atrodė taip blogai, kad Linlis net paklausė: 

— Gal paskambinti jūsų gydytojui? 

— Viskas bus gerai, - atsakė ji. —- Turiu pamėginti užmig- 
ti. Praėjusią naktį negalėjau. Gal šį vakarą... 

— (Gal norėtumėt, kad jūsų gydytojas paskirtų jums ko- 
kių vaistų? 

Ji papurtė galvą. 

— Nuo šito nėra jokių vaistų. 

— Gal pageidautumėt, kad aš ką nors praneščiau jūsų duk- 
teriai? Aš iš čia vykstu į Mažąją Veneciją. 

Jos žvilgsnis nuslydo pro jį viršum jo peties, tarytum ji 
svarstytų jo pasiūlymą. Lūpų kampučiai nusviro. 

— Pasakykit, kad visada liksiu jos motina. Pasakykit, kad 
Kenas šito nekeičia... nepakeitė. 

Linlis linktelėjo. Laukė, gal ji dar ką pasakys. Nesulau- 
kęs nulipo atgal laiptais Žemyn. Jau buvo atidaręs automo- 
bilio dureles, kai išgirdo ją sakant: 

— Inspektoriau Linli? - Jis pakėlė galvą. Ji priėjo prie vir- 
šutinės pakopos krašto. Viena ranka laikėsi už kaltinės ge- 
ležies turėklo, kur vyniojosi jazmino ūselis. - Žinau, kad 
stengiatės atlikti savo darbą, - pasakė ji. - Ačiū jums už tai. 

Jis palūkėjo, kol ji įėjo vidun ir uždarė duris. Tada vėl ėmė 
važiuoti, į šiaurę, kaip važiavo praėjusią naktį, greta nusi- 
driekusių platanų ir jovarų Kempden Hil Roude. Nuotolis nuo 

Kensingtono ligi Mažosios Venecijos buvo daug trumpesnis 
negu kelionė į Hju Peteno namus Hempstede. Bet anąsyk jie 
važiavo po vienuolikos vakare, kai judėjimas mažas. Dabar 
gatvė buvo prikimšta automobilių. Tuo pasinaudojęs jis pra- 
siskverbė pro Beisvoterį paskambinti Helenai, bet išgirdo tik- 
tai jos autoatsakiklio balsą, sakantį, kad jos nėra namie, ir 
kviečiantį palikti žinutę. Jis susikeikė, laukdamas to prakeikto 
pyptelėjimo. Nekentė autoatsakiklių. Tai dar vienas įrody- 
mas tos visuomeninės anemijos, kamuojančios paskutiniuo- 
sius šio šimtmečio metus. Beasmeniai ir efektyvūs, jie pri- 
minė jam, kaip lengva žmogų pakeisti elektroniniu prietaisu. 
Kur kadaise būta Karolinos Šeperd, kuri atsakinėdavo He- 
lenos telefonu, gamino jai valgyti ir prižiūrėjo namus, dabar 
buvo kasetė, namo parnešami kiniški pietūs ir kas savaitę 
ateinanti valytoja iš Kaunti Klero. 

— Alio, mieloji, - tarė jis, kai pagaliau pyptelėjo. O tada 
pagalvojo: „Alio, mieloji, ir kas toliau? Ar radai žiedą ten, 
kur jį tau palikau? Ar patiko akmuo? Ar tekėsi už manęs? 
Šiandien? Šį vakarą?“ Po velnių. Jis nekentė šitų atsakinė- 
jančių aparatų. - Bijau, kad būsiu užsiėmęs ligi vakaro. Ar 
vakarieniausim? Apie aštuonias? - Jis idiotiškai nutilo, tar- 
si laukdamas atsakymo. - Ar gerai praleidai dieną? - Dar 
viena kvaila pauzė. - Klausyk, aš tau paskambinsiu, grįžęs į 
Skotland Jardą. Pasistenk būti laisva. Kaip suprantu, tu gali 
ir negauti šito pranešimo. O jei negausi, negaliu tikėtis, kad 
sėdėsi namie laukdama mano skambučio, juk taip? Negaliu 
dar sykį paskambinti. Gal mes galim... 

Pyptelėjo. Jis padėjo ragelį. Baisiai nekentė tų nelemtų 
aparatų. 2 * 


Kadangi dienos būta gražios, Mažojoje Venecijoje suki- 
nėjosi dar gana daug žmonių, kurie, naudodamiesi popie- 
te, tyrinėjo kai kuriuos Londono kanalus. Jie plaukiojo eks- 
kursijų laivais ir klausėsi vadovų komentarų ir gandų pri- 
tariamai murmėdami. Vaikštinėjo šaligatviais, gėrėdamiesi 

ryškiaspalvėmis pavasarinėmis gėlėmis, augančiomis puo- 
duose ant baržų stogų ir deniuose. Jie stoviniavo prie spal- 
vingų Voriko aveniu tilto turėklų. Į pietvakarius nuo tilto 
Brauningo tvenkinys sudarė netaisyklingą aliejuoto van- 
dens trikampį, kurio vienoje pusėje rikiavosi dar daugiau 
baržų. Čia buvo tie platūs, dideli, plokščiadugniai laivai, 
kuriuos kadaise tempdavo arkliai per kanalų sistemą, iš- 
raižiusią didžiumą pietų Anglijos. Devynioliktame amžiu- 
je jie buvo naudojami prekėms transportuoti. Dabar tapo 
būstais dailininkams, rašytojams, amatininkams ir tiems, 
kurie tarėsi jais eS3. 

Kristoferio Faradėjaus barža plūduriavo tiesiai priešais 
Brauningo salą, pailgą, žilvičiais apaugusį žemės plotą, ku- 
ris buvo iškilęs pačiame tvenkinio viduryje. Linliui artinan- 
tis prie jo taku, einančiu kanalo pakraščiu, jį aplenkė jaunas 
vyriškis sportine apranga. Jį lydėjo du lekuojantys šunys, 
kurių vienas nelygiai liuoksėjo ant trijų kojų. Linliui žiū- 
rint, šunys pralenkė bėgiką ir užsiropštė aukštyn per dvi 
pakopas į baržą, į kurią jis pats ėjo. 

Kai Linlis pasiekė ją, jaunasis vyras stovėjo denyje, rank- 
šluosčiu šluostydamasis prakaitą nuo veido ir sprando, o šu- 
nys - skalikas ir trikojis mišrūnas, kuris atrodė, tarsi būtų 
įveiktas stipresnių priešų gatvės pjautynėse, - garsiai šliurp- 
sėdami lakė vandenį iš dviejų sunkių keraminių dubenėlių, 
pastatytų ant laikraščių šūsnies. Žodis šuva buvo užrašytas 
ant skaliko dubenėlio, o žodžiai šwva du - ant mišrūno. 

Linlis paklausė: 

— Ponas Faradėjus? —- ir jaunasis vyras nuleido rank- 
šluostį. Linlis parodė savo pažymėjimą ir prisistatė. - Kris- 
toferis Faradėjus? - paklausė dar sykį. 

Faradėjus užmetė rankšluostį ant kajutės stogo, sieku- 
sio jam ligi juosmens, ir atsistojo tarp Linlio ir šunų. Skali- 
kas pakėlė akis nuo savo vandens, per snukį jam varvėjo. 
Tylus urzgimas išsiveržė iš gerklės. 

— Viskas gerai, - sudraudė jį Faradėjus. 

Sunku buvo pasakyti, ar jis sako Linliui ar šuniui, nes 
žvilgsnis buvo nukreiptas į pirmąjį, tačiau ranka siekė pa- 
liesti šuns galvą. Linlis pastebėjo, kad galva randuota, se- 
nas pjūvis nuo viršugalvio siekė tarpuakį. 

— Kuo galiu jums padėti? — paklausė Faradėjus. 

— Ieškau Olivijos Vaitlo. 

— Livi? 

— Kaip suprantu, ji gyvena čia. 

— Kas nutiko? 

— Ar ji namie? 

Faradėjus pasiėmė rankšluostį ir užsimetė jį ant sprando. 

— Eikit pas Livi, - įsakė šunims. 

Kai šunys klusniai nutipeno į stiklinį bokštelį, kuris bu- 
vo ant kajutės ir priminė įėjimą, jis pasakė Linliui: 

— Valandėlę, gerai? Tik pažiūrėsiu, ar ji atsikėlusi. 

Atsikėlusi? Linlis nusistebėjo. Buvo po pusės keturių. 
Ar ji naktimis vis dar vertėsi savo amatu, kad turėdavo mie- 
goti vidury dienos? 

Faradėjus pasilenkęs įlindo į bokštelį ir nulipo kelias pa- 
kopas žemyn. Linlis išgirdo šaižų vieno šuns lojimą, kurį 
lydėjo linoleumą ar medį brėžiančių nagų garsas. Jis žengė 
arčiau bokštelio ir įsiklausė. Kalbėjo prislopintais balsais. 
Faradėjaus buvo vos girdimas: 

— „„„policija... teiraujasi... ne, aš negaliu... tu turi... 

Olivijos Vaitlo balsas skambėjo aiškiau ir buvo daug la- 
biau sujaudintas. 

— Negaliu. Negi nematai? Krisai. Krisai! 

— „..Ššalčiau... bus gerai, Livi... 

Pasigirdo sunkus šlepsėjimas. Sučežėjo popieriai, trink- 
telėjo spintos durys. Tada kitos. Paskui trečios. Po kelių aki- 
mirkų Žingsniai priartėjo prie durų. 

— Neužsigaukit galvos! - įspėjo Krisas Faradėjus. Jis mū- 
vėjo sportinio kostiumo kelnes. Kadaise jų būta raudonų, 
bet dabar nubluko ligi tos pačios rūdžių spalvos, kaip ir su- 
sirangę jo plaukai. Jie buvo pernelyg praretėję jo amžiaus 
vyrui, palikdami mažą vienuolišką tonzūrą viršugalvyje. 

Linlis įėjo į ilgą, silpnai apšviestą, pušinėmis lentelėmis 
iškaltą kambarį. Grindys po dideliu darbastaliu, kur atsigu- 
lė šuo mišrūnas, buvo pusiau uždengtos kilimu ir pusiau 
išklotos linoleumu. Ant kilimo buvo numestos trys milži- 
niškos pagalvės. Netoliese bet kaip sustatyti penki skirtin- 
gi krėslai. Viename iš jų sėdėjo moteris, nuo galvos ligi ko- 
jų apsirengusi juodai. Iš pradžių Linlis būtų jos nepamatęs, 
jeigu ne plaukai, kurie atrodė tarsi švyturys pušinių sienų 
fone. Jie buvo švytintys, baltai geltoni su keistu auksiniu 
atspalviu, o prie šaknų — nešvarios mašininės alyvos spal- 
vos. Vienoje pusėje — trumpai nukirpti, kitoje - užaugę že- 
miau ausies. 

— Olivija Vaitlo? — paklausė Linlis. 

Faradėjus priėjo prie darbastalio ir maždaug per colį at- 
vėrė langines. Atsiradusi anga apšvietė lentelėmis apkaltas 
lubas, o išskaidyta šviesa — moterį krėsle. Ji susigūžė nuo 
jos ir pasakė: 

— Šūdas. Krisai, liaukis, — ir iš lėto pasilenkusi prie grin- 
dų šalia savo krėslo pakėlė tuščią skardinę nuo pomidorų, o 
iš jos ištraukė pakelį „Marlboro“ ir plastmasinį žiebtuvėlį. 

Jai užsidegant cigaretę, Žiedai atspindėjo šviesą. Jie bu- 
vo sidabriniai, užmauti ant kiekvieno piršto. Derėjo prie aus- 
karų, kurių lyg kokių chromo spuogų privarstyta visa deši- 
nioji ausis buvo kaip atsvara didžiuliam žiogeliui, kuriuo bu- 
vo persmeigta antroji ausis. 

— Olivija Vaitlo. Taip. Kas tą nori žinoti ir kodėl? - Ciga- 
retės dūmai atspindėjo šviesą. Jie sukėlė įspūdį, lyg tarp jų 
kabotų banguojantis plonytis šydas. Faradėjus atidarė antrą 
langinę. Olivija pasakė: - Užteks. Kodėl tu kur nors neišsi- 
grūdi? 

— Bijau, kad jam reikės likti, - pasakė Linlis. - Norėčiau, 
kad ir jis atsakytų į kai kuriuos klausimus. 

Faradėjus paspaudė fluorescencinės lempos virš darbas- 
talio mygtuką. Skaisčia, balta ir specifine, tai vietai būdinga 
šviesa ji apšvietė mažą kambario plotelį. Tuo pat metu ji 

suteikė akims nuostabią atgaivą, versdama jas nukrypti nuo 
seno fotelio, kuriame sėdėjo Olivija. 

Priešais darbastalį stovėjo taburetė, ir Faradėjus kleste- 
lėjo ant jos. Žiūrint pakaitomis čia į vieną, čia į antrą, Linlio 
akims teko tolydžio prisitaikyti nuo šviesos prie šešėlio. Tai 
buvo gudriai sugalvota. Jie sugebėjo tai padaryti taip greitai 
ir lengvai, kad Linlis pagalvojo, ar tai nebuvo iš anksto su- 
blanuoti-ką-daryti-kai-galiausiai-basi70dys-policija-veiksmai. 

Linlis pasirinko fotelį arčiausiai Olivijos. 

— Aš turiu jums žinią iš jūsų motinos, - pasakė jis. 

Cigaretės galas Žžioravo kaip žarija. 

— Taip? Tra lia lia. Ar man derėtų tai atšvęsti, ar ką? 

— Ji prašė pasakyti visada liksianti jūsų motina. 

Olivija nuleidusi akių vokus stebėjo jį pro dūmus, viena 
ranka laikė rūkstančią cigaretę per du colius nuo burnos. 

— Pasakė, kad Kenetas Flemingas nieko nepakeitė. 

Jos akys įsmigo į jį. Paminėjus Flemingo vardą, išraiška 
nepakito. 

— Ar aš turėčiau žinoti, ką visa tai reiškia? — pagaliau pa- 
klausė ji. 

- Iš tikrųjų aš klaidingai ją cituoju. Iš pradžių ji pasakė, 
kad dėl Keneto Flemingo niekas nesikeičia. 

— Ką gi, džiaugiuosi, kad toji sena karvė dar gali mykti. 

Iš Olivijos balso buvo galima suprasti, kad jai labai nuo- 
bodu. Iš kitos kambario pusės Linlis išgirdo Faradėjaus dra- 
bužių šlamėjimą. Olivija nepažiūrėjo į jo pusę. 

— Esamasis laikas, - pasakė Linlis. - Nesikeičia. O pas- 
kui staiga perėjo į būtąjį. Nepasikeitė. Ji nuo vakar vakaro 
kaitalioja tuos laikus. 

— Nesikeičia. Nepasikeitė. Aš moku gramatiką. O taip 
pat Žinau, kad Kenetas Flemingas mirė, jeigu jūs sukat į tą 
pusę. 

— Kalbėjotės su savo motina? 

— Skaičiau laikraštį. 

— Kodėl? 

— Kodėl? Koks klausimas? Aš „aičiau laikraštį, nes tą 
darau visada, kai jį parneša Krisas. Ką jūs darot su savo 
laikraščiu? Sukarpot kvadratais ir naudojat užpakaliui šluos- 
tyti, kai šikat? 

— Livi, - sudraudė Faradėjus nuo savo darbastalio. 

— Norėjau paklausti, kodėl nepaskambinot motinai? 

— Mes jau metų metus nesam kalbėjusios. Kodėl tu- 
rėčiau? 

— Nežinau. Pasižiūrėti, gal reikia ko nors, kas nors kiek 
palengvintų jos sielvartą? 

— Ko nors tokio: „Apgailestauju, kad tavo žaisliukui per 
anksti buvo anuliuotas bilietas?“ 

— Vadinasi, žinojot apie tai, kad kažkokie ryšiai siejo jūsų 
motiną su Kenetu Flemingu? Nors ir prabėgo daug metų, 
kai jūs su ja nebendraujat. 

Olivija įsikišo cigaretę tarp lūpų. Iš jos išraiškos Linlis 
suprato, jog ji suvokė, kaip lengvai jis privertė ją prisipa- 
žinti. Jis taip pat suprato, kad ji svarsto, ką daugiau netyčia 
bus atskleidusi. 

— Sakiau, kad skaitau laikraščius, - atsakė ji. Atrodė, kad 
kairė koja jai dreba, gal nuo šalčio - nors baržos viduje šalta 
nebuvo, - o gal dėl to, kad ji nervinosi. - Jų romano sunku 
buvo nepastebėti per paskutinius kelerius metus. 

— Ką jūs žinot apie tai? 

— Tai, kas buvo laikraščiuose. Jis dirbo Stepnyje. Jie gy- 
veno drauge. Ji padėjo jam iškilti. Ji jam lyg kokia fėja - krikš- 
tamotė. 

— Žodyje žaisliukas glūdi daugiau. 

— Žaisliukas? 

— Žodyje, kurį jūs ką tik pavartojot. „Jos žaisliukui bilie- 
tas per anksti buvo anuliuotas“. Tai sako kažką daugiau ne- 
gu vien buvimą fėja krikštamote jaunesniam vyriškiui, ar 
nesutiktumėt? 

Olivija nukrėtė cigaretės pelenus į skardinę nuo pomi- 
dorų. Ji vėl įsikišo cigaretę į burną ir kalbėjo prisidengusi 
delnu. 

— Atleiskit, — pasakė ji. - Aš linkusi bjauriai galvoti. 

— Ar jūs iš pat pradžių manete, kad jie meilužiai? — pa- 
klausė Linlis. - O gal neseniai kas nors įvyko, kas jums lei- 
do susidaryti tokį įspūdį. 

= Aš nieko nemaniau. Nebuvau tiek susidomėjusi, kad 
ką nors manyčiau. Aš tik prieinu prie logiškos išvados, prie 
kurios dažniausiai prieini, kai vaikėzas ir sukriošėlė —- pa- 
prastai, bet ne visada, nesusiję kraujo ar santuokos ryšiais, — 
kurį laiką gyvena tose pačiose patalpose. Tai paukščiai ir 
bitės. Standus strampas ir drėgna putė. Nemanau, kad tu- 
rėčiau jums aiškinti. 

— Tai gerokai trikdo, ar ne? 

— Kas? 

— Mintis apie jūsų motiną kartu su daug jaunesniu vyriš- 
kiu. Jaunesniu už jus, gal ir jūsų amžiaus. - Linlis palinko į 
priekį, alkūnėmis įsirėmęs į kelius. Jis taikėsi užimti pozą, 
sakančią, kad čia rimto pokalbio pradžia, ir tą darydamas 
įstengė geriau pasižiūrėti į jos kairę koją. Ji, kaip ir dešinio- 
ji, drebėjo. Bet atrodė, kad Livi šito nepastebi. 

— Būkim atviri, - pradėjo jis kiek tik sugebėdamas nuo- 
širdžiau. - Jūsų motina nėra jaunatviška šešiasdešimt šeše- 
rių metų moteris. Nejau niekada nepagalvojot, ar ji aklai ir 
kvailai neatsiduoda į rankas vyriškio, kuris siekia kažko dau- 
giau negu vien abejotino malonumo pasiguldyti ją į lovą? Jis 
buvo visoje šalyje žinomas sportininkas. Sutikit, kad jis gal- 
būt turėjo galimybę rinktis iš jo geidžiančių moterų, daug 
jaunesnių už jūsų motiną? Jeigu taip yra, kaip manot, ko jis 
siekė suartėdamas su jūsų motina? 

Ji prisimerkė. Svarstė jo klausimus. 

— Jis turėjo motinos kompleksą, kurį bandė įveikti. Arba 
močiutės kompleksą. Jam patiko senos ir susiraukšlėjusios. 
Patiko suglebusios. Arba jautė, kad dulkintis tikrai verta tik 
tada, kai garbanėlės žilos. Supraskit, kaip norit. Aš negaliu 
šios situacijos paaiškinti. 

— Bet ar tai jūsų netrikdė? Jeigu iš tiesų tokie buvo jų 
santykiai. Beje, jūsų motina tai neigia. 

— Ji gali sakyti ar daryti, ką k tai susiję su mani- 
mi. Jos gyvenimas yra jos gyvenimas. —- Olivija tyliai švilp- 
telėjo į tarpdurio, vedančio į baržos virtuvę, pusę. - Pu- 
piau, — pašaukė ji. — Ką jis ten daro, Krisai? Ar sulankstei 
parneštus skalbinius? Jei ne, jis tikriausiai miega tarp jų... 

Faradėjus nučiuožė nuo savo taburetės. Palietė jai petį ir 
dingo tarpduryje, šaukdamas: 

— Pupiau. Eikš. Ei! Po velnių! - Paskui nusijuokė. - Jis, 
Livi, pasičiupo mano kojines. Tas prakeiktas gyvulys žiau- 
moja mano kojines. Paleisk, tu, šunėke. Nagi. Atiduok. - Pa- 
sigirdo grumtynių garsai, lydimi žaismingo šuns urzgimo. 
Antrasis šuo, gulėjęs po darbastaliu, pakėlė galvą. 

— Sėdėk čia, Skrebuti, - paliepė Olivija. 

Kai šuo pakluso, ji pečiais atsirėmė į kėdę. Atrodė pa- 
tenkinta pakeista poza. 

— Jeigu priėjot vieną išvadą apie savo motinos santykius 
su Flemingu, - kalbėjo Linlis, - manau, kad nesunku būtų 
prieiti ir antrą. Ji turtinga moteris, kai pagalvoji apie jos nuo- 
savybę Kensingtone, Stepnyje ir Kente. Judvi nutolusios. 

— Tai ką? 

— Ar jūs suvokiat tai, kad jūsų motinos testamente Fle- 
mingas yra pagrindinis paveldėtojas? 

— Ar turėčiau stebėtis? 

— Žinoma, testamentą jai teks pakeisti, nes jis jau miręs. 

— Ir jūs galvojat, jog aš tikiuosi, kad dabar, kai jis miręs, 
ji savo dukatus paliks man? 

— Flemingo mirtis atveria kelią tokiai galimybei, ar ne? 

— Sakyčiau, kad jūs klaidingai sprendžiat apie mūsų prie- 
šiškumo laipsnį. 

— Priešiškumo tarp jūsų ir motinos? Ar tarp jūsų ir Fle- 
mingo? 

— Flemingo? - pakartojo ji. - Nepažinojau to tipo. 

— Nebūtina buvo jį pažinoti. 

— Kam? - Ji stipriai įtraukė cigaretės dūmų. - Ar jūs da- 
rot užuominas, kad aš kaip nors susijusi su jo mirtimi? Ka- 
dangi troškau motinos pinigų? Koks sušiktas humoras. 

— Kur jūs, panele Ė. buvot trečiadienio naktį? 

— Kur buvau? Jėzau! —- Olivija nusijuokė, bet jos juokas 
sukėlė kažkokį stiprų spazmą. Dusdama ji žioptelėjo ir stai- 
giai atvirto kėdėje. Veidas beregint paraudo ir ji žiaukčioda- 
ma numetė cigaretę į skardinę: - Krisai! - pasuko galvą į 
šoną, tolyn nuo Linlio. 

Faradėjus atskubėjo atgal į dirbtuvę. Padėjęs rankas jai 
ant pečių, ramiai pasakė: 

— Gerai. Gerai. Tik alsuok ir atsipalaiduok. — Atsiklaupė 
jai prie šalies ir ėmė minkyti blauzdas, o skalikas priėjo ar- 
tyn ir uostė jai pėdas. 

Maža baltai juoda katytė tyliai kniaukdama įėjo į dirbtu- 
vę iš virtuvės pusės. Po darbastaliu Skrebutis bandė stotis. 
Faradėjus, masažuodamas Oliviją, per petį jam pasakė: 

— Ne! Pasilik! Ir tu, Pupiau. Likit abu! - Jis tyliai pliauk- 
šėjo liežuviu, kol katytė priėjo artyn. Pakėlė ją nuo grindų 
17 numetė Olivijai į skreitą, sakydamas: - Laikyk ją, Livi. Ji 
vėl nusidraskė tvarstį. 

Olivija apglėbė katytę, bet galva liko prispausta prie at- 
lošo ir ji nepažiūrėjo į gyvulėlį. Užmerkusi akis, giliai alsa- 
vo - įkvėpdama pro nosį, iškvėpdama pro burną, - tarytum 
jos plaučiai bet kurią akimirką galėtų užmiršti, kaip dirbti. 
Faradėjus vis dar masažavo jai kojas. Paklausė: 

— Geriau? Palengvėjo? Dabar atlėgsta, ar ne? 

Pagaliau ji linktelėjo. Alsavimas sulėtėjo. Nuleido galvą 
1r Žvilgtelėjo į katę. Pasakė, sunkiai tardama: 

— Neužgis, Krisai, jei neuždėsim jai apykaklės, kad ne- 
pasiektų letenomis. 

Linlis pamatė, kad tai, kas iš pradžių atrodė kaip dalis 
balto katės kailio, iš tikrųjų buvo tvarstis, apvyniotas jai ap- 
link kairę ausį ir dengiantis akį. 

— Kačių pjautynės? —- paklausė Linlis. 

— Ji neteko akies, - paaiškino Faradėjus. 

— Jų čia nemažai tokių turit. 

— Taip. Ką gi, aš globoju tuos, kurie išmetami. 

Olivija tyliai susijuokė. Prie jos kojų skalikas uodega 
linksmai beldė į jos kėdę, tarsi jis suprastų ir dalyvautų kaž- 
kokiame neaiškiame žaidime. 

Faradėjus panėrė pirštus į plaukus. 

— Šūdas, Livi... 

— Nesvarbu, - atsakė ji. - Nepradėkim čia rodyti savo pa- 
baisų, Krisai. Inspektoriaus jie nedomina. Tik tai, kur bu- 
vau trečiadienio naktį. - Ji pakėlė galvą ir pasižiūrėjo į Lin- 
lį, tęsdama toliau: - Ir kur tu, Krisai, buvai. Įsivaizduoju, 
kad jis ir tą nori sužinoti. Nors atsakymas greitas ir gana 
lengvas. Buvau ten, kur būnu visada, inspektoriau. Štai čia. 

— Ar gali kas nors tą patvirtinti? 

— Deja, nežinojau, kad man gali prireikti patvirtinimo. 
Pupius ir Skrebutis, žinoma, džiaugtųsi, galėdami pasitar- 
nauti, bet abejoju, ar jūs suprantat šunų kalbą. 

— O ponas Faradėjus? 

Faradėjus atsistojo. Pasitrynė sprandą. Pasakė: 

— Buvau išėjęs. Į pobūvį su keliais vyrukais. 

— Kur tai buvo? - paklausė Linlis. 

— Klepheme. Jei norit, galiu nurodyti adresą. 

— Kiek laiko nebuvot namie? 

— Nežinau. Kai grįžau, buvo gana vėlu. Parvežiau vieną 
vyruką namo, pirmiausia lig Hempstedo, taigi tikriausiai bu- 
vo apie keturias. 

— O jūs miegojot? —- pasiteiravo Olivijos. 

— Tokią valandą aš vargu ar darau ką kita. 

Olivija grįžo į savo buvusią poziciją, galvą atrėmusi į kė- 
dės atkaltę. Akys buvo užmerktos. Ji glostė katę, kuri sten- 
gėsi ją ignoruoti ir ritmiškai sukiojo savo pasturgalį, kad 
galėtų patogiai įsitaisyti 1r nusnūsti. 

Linlis pasakė: : 

— Yra dar vienas raktas į namą Kente. Jūsų motina teigia, 
kad jūs tą žinot. 

— Argi? — sumurmėjo Olivija. - Ką gi, tada žinom mes 
dvi, ar ne? 

— Raktas dingęs. 

— Manau, kad jūs norėtumėt jo čia pasidairyti? Iš jū- 
sų pusės tai teisėtas noras, bet reikalaujantis orderio. 
Ar turit? 

— Manau, jūs žinot, kad jį nesunkiai būtų galima gauti. 

Prasimerkė akių plyšeliai. Lūpose trūktelėjo šypsnys. 

— Kodėl aš, inspektoriau, manau, kad jūs apgaudinėjat? 

— Liaukis, Livi, - atsidusdamas sudraudė ją Faradėjus. O 
Linliui pasakė: —- Neturim mes jokio rakto nuo jokio namo. 
Nesam buvę Kente nuo tada, kai... Velnias, nežinau. 

— Bet esat buvę? 

— Kente? Žinoma. Bet ne kotedže. Kol jūs nepradėjot kal- 
bėti, aš net nežinojau, kad ten buvo kotedžas. 

— Vadinasi, jūs laikraščių neskaitot. Tų, kuriuos pernešat 
Olivijai pasiskaityti. 

— Skaitau juos. 

— Bet neatkreipėt dėmesio į kotedžą, kai skaitėt tas isto- 
rijas apie Flemingą. 

— Neskaičiau istorijų apie Flemingą. Livi norėjo laikraš- 
čių. Aš jai parnešdavau. 

— Norėjo laikraščių? Primygtinai norėjo? Kodėl? 

— Kadangi aš visada jų noriu, - atkirto Olivija. 

Ji ištiesė ranką ir pirštais apėmė Faradėjaus riešą. 

— Baikit tą žaidimą, — pasakė jam. - Jis tik nori mus su- 
čiupti. Ieško būdų įrodyti, kad mes nugalabijom Kenetą Fle- 
mingą. Jei sugebės tą padaryti šiandien ligi vakarienės, gal 
jam dar liks laiko ir savo draugužei. Jei turi draugužę. - Ji 
trūktelėjo Faradėjų už riešo. —- Atnešk mano transporto prie- 
monę, Krisai. - Ir kai jis ne iš karto pajudėjo, pasakė: - Ge- 
rai. Nesvarbu. Eik. Atnešk. 

Faradėjus išėjo pro duris į virtuvę ir grįžo nešinas tripu- 
se aliuminine vaikštyne. Pasakė: 

— Pupiau, traukis, - o kai šuo pasitraukė, pastatė ją prie- 
šais Olivijos kėde. —- Gerai? — paklausė. 

— Gerai. 

Ji perdavė jam katę, kuri protestuodama kniaukė tol, kol 
Faradėjus padėjo ją ant kitos kėdės nuspurusios aksominės 
sėdynės. Tada grįžo prie Olivijos, kuri, įsitvėrusi vaikšty- 
nės šonų, ėmė stotis. Sustenėjo ir pasikėlė, murmėdama: 

- Šūdas. Oi, po velnių, - kai pasviro į vieną šoną. Nustū- 
mė prilaikančią Faradėjaus ranką nuo savo alkūnės. Galiau- 
siai atsistojusi įžūliai dėbtelėjo į Linlį. - Turim čia žudiką. 
Ar ne, inspektoriau? — griežtai paklausė. 


Krisas Faradėjus laukė baržos viduje laiptų papėdėje. Šu- 
nys trainiojosi aplinkui. Baksnojo snukiais jam kelius, vel- 
tui tikėdamiesi, kad bus dar išvesti palakstyti. Jų suprati- 
mu, Krisas buvo tinkamai apsirengęs. Stovėjo prie durų. Vie- 
ną ranką uždėjęs ant turėklų. Jiems atrodė, kad jis tučtuojau 
pašoks ir lėks lauk, o jie ketino jį lydėti. 

Iš tikrųjų jis klausėsi, kaip detektyvas išeina, ir laukė, 
kol jo paties širdis nustos daužytis krūtinėje. Aštuonerių 
mokymosi metų, aštuonerių metų ką-daryti-kai-i7-Je1-neba- 
kako jo kūnui sulaikyti, kad jis negrasintų pačiu pražūtin- 
giausiu būdu parodyti savo valdžią protui. Kai jis pirmąsyk 
dirstelėjo į detektyvo orderio kortele, jam taip susuko pil- 
vą, kad manė nespėsiąs į tualetą, nors ir pajėgė kalbėdamas 
nutaisyti reikiamai abejingą veidą. Viena buvo planuoti, 
svarstyti, net repetuoti, vienam ar kitam vadovaujančio cen- 
tro nariui vaidinant policininko vaidmenį. Kas kita buvo, kai 
tai galiausiai nutiko, — nors ir buvo elgtasi atsargiai, - ir jaus- 
ti, kaip tau akimirksniu į galvą susigrūda šimtas vienas įta- 
rimas dėl to, kas būtų galėjęs juos išduoti. Jam atrodė, kad 
barža net kiek paniro, kai iš jos išlipo detektyvas. Įdėmiai 
klausėsi žingsnių, tolstančių ant tako palei kanalą. Nuspren- 
dęs, jog girdėjo juos, užlipo aukštyn atidaryti durų ne tiek 
dėl to, kad patikrintų, ar pakrantėje tuščia, kiek norėdamas 
įleisti gryno oro. Įkvėpė giliai. Užuodė nestiprų dyzelinių 
dūmų ir ozono kvapą, tik truputėlį gaivesnį negu dūmų prirū- 

kusioje kajutėje. Atsisėdo ant antrojo viršutinio laiptelio ir 
ėmė svarstyti, ką toliau daryti. 

Jeigu vadovaujančiam centrui kas praneštų apie detek- 
tyvo apsilankymą, jie balsuotų už tai, kad jų grupė būtų iš- 
formuota. Taip elgdavosi ir anksčiau dėl menkesnės prie- 
žasties negu policijos apsilankymas, todėl jis neabejojo, kad 
jie imsis išformavimo. Jie pusei metų perkeltų jį į kokią ma- 
žesnę organizacijos atšaką ir visus jo grupės narius perduo- 
tų kitiems kapitonams. Taip buvo elgiamasi, kai būdavo pa- 
žeidžiamas saugumas. 

Tačiau, be jokios abejonės, čia juk nebuvo saugumo pa- 
-Žeidimas. Detektyvas atėjo ne pas jį, o pas Livi. Jo apsilan- 
kymas neturėjo jokio ryšio su organizacija. Tai buvo grynas 
atsitiktinumas, kad žmogžudystės tyrimas ir sąjūdžio rei- 
kalai vienu metu susikirto šitame kritiniame taške. Jeigu 
jis išliks tvirtas ir nieko nesakys, o svarbiausia - laikysis 
savo istorijos, detektyvo susidomėjimas jais išblės. Jau da- 
bar išblėso, ar ne? Argi detektyvas neišbraukė Livi iš gali- 
mų įtariamųjų tą akimirką, kai pamatė jos būklę? Žinoma, 
išbraukė. Nebuvo kvailys. 

Krisas daužė dešinės rankos krumpliais savo šlaunį ir 
liepė liautis iškreipinėti tiesą. Jis privalėjo pranešti apie Nau- 
Jojo Skotland Jardo policijos apsilankymą vadovaujančiam 
centrui. Turėjo jiems leisti nuspręsti. Galėjo tiktai derėtis 
dėl laiko ir viltis, kad, prieš balsuodami, jie atsižvelgs į aš- 
tuonerius metus jo dalyvavimo organizacijoje ir penkerius 
sėkmingo vadovavimo puolimo grupei. O jeigu jie balsuos 
išformuoti dalinį, nieko nepadarysi. Jis išgyventų. Jis ir 
Amanda abu išgyventų drauge. Gal tai būtų geriau visiems. 
Nebesusitikinės paslapčiomis, nebebus tiktai veiklos daly- 
viais, nebebus kareiviu ir kapitonu, nebebijos, kad gali būti 
iškviesti vadovaujančio centro nereikalingiems pasiaiškini- 
mams ir po to įvairioms drausminėms priemonėms. Paga- 
liau jie būtų reliatyviai laisvi. 

Reliatyviai. Vis dar tebebuvo Livi, į kurią reikėjo atsi- 
žvelgti. 

— Krisai, ar manai, kad jis patikėjo? — Livi kalbėjo sulie- 
dama žodžius, kaip ir visada, kai per greitai išeikvodavo ener- 
giją ir neatgaudavo jėgų, kurių reikėjo smegenims kontro- 
liuoti. 

— Kuo? 

— Pobūviu. 

Jis paskutinį kartą įkvėpė šiek tiek gaivaus oro ir nusi- 
leido žemyn tris pakopas. Olivija buvo vėl klestelėjusi į sa- 
vo krėslą 1r nubloškusi vaikštynę prie sienos. 

— Tas pasakojimas įtikins, - atsakė Krisas, bet nepridū- 
rė, kad reikėjo telefono skambučių ir prašymų, norint už- 
tikrinti, kad pasakojimas įtikintų. 

— Jis ketina tikrinti tai, ką tu jam pasakojai. 

— Mes visada žinojom, kad taip gali atsitikti. 

— Tu susirūpinęs? 

— Ne. 

— Kas tavo pirmasis pavaduotojas? 

Jis ramiai stebėjo ją ir pasakė: 

— Vyrukas, pavarde Polis Bekstedas. Pasakojau tau apie 
jį. Jis priklauso grupei. Jis... 

— Taip. Žinau. 

Ji neskatino tos istorijos gražinti. Sykį tą jau buvo dariu- 
si. Bet ji liovėsi gaudyti jį išsisukinėjant maždaug nuo tada, 
kai ėmė lankytis pas gydytojus. 

Jie stebėjo vienas kitą per visą kambario plotį. Buvo at- 
sargūs; lyg boksininkai, vertinantys priešininką. Tik jų at- 
veju, jeigu pasipiltų smūgiai, pataikytų į širdį, o kūnas liktų 
nepaliestas. 

Krisas priėjo prie spintelių, kurios buvo abipus darbas- 
talio. Ištraukė plakatus ir žemėlapius, kuriuos buvo skubiai 
nuplėšęs nuo sienų. Pradėjo vėl atgal juos kabinti: Mylėk:te 
gyvūnus, nevalgykite jų; išgelbekit Belugos banginį; 125.000 
mirčių kas valandą; Kas nutinka gyvūnams, nutinka 17 žmo- 
gut; Viskas tarbusavy susiję. 

— Tu, Livi, galėjai jam pasakyti teisybę apie save. - Jis 

nykščiu ir smiliumi susuko į gniutulėlį truputį klijų „Blu- 
Tack“, vėl prilipdydamas juos prie Didžiosios Britanijos že- 
mėlapio, kuris buvo padalintas ne į šalis ar grafystes, o ho- 
rizontaliais ir vertikaliais segmentais, pavadintais zonomis. — 
Bent tu būtum nutrūkusi nuo kabliuko. Aš turiu pobūvį, bet 
tu neturi nieko, išskyrus tai, kad buvai čia viena, o tai neat- 
rodo labai gerai. 

Ji nieko neatsakė. Jis girdėjo, kaip ji daužo krėslo rank- 
tūrį ir pliaukši liežuviu Pandai, kuri kaip ir visada ignoravo 
ją. Panda visada vaikščiojo savo pandiškais keliais. Ji buvo 
tikra katė, kurią prisijaukinti galėjai tik tada, kai tai atitik- 
davo jos interesus. 

Krisas vėl pasakė: 

— Būtum galėjusi pasakyti jam teisybę. Tai būtų padėję 
tau jais atsikratyti. Livi, kodėl... 

— Ir būčiau rizikavusi, kad ant to kabliuko pakliūsi tu. Ar 
aš tą turėjau daryti? Ar tu man taip būtum padaręs? 

Jis prispaudė žemėlapį prie sienos, pamatęs, kad jis krei- 
vas, ištiesino jį. 

— Nežinau. 

— Ak, liaukis. 

— Tai teisybė. Nežinau. Jei tektų toks pat išbandymas, 
nežinau. 

— Na, viskas gerai. Kadangi aš nežinau. 

Jis atsistojo veidu į ją. Įsikišo rankas į savo sportinio kos- 
tiumo kelnių kišenes. Jos išraiška privertė jį pasijusti, lyg 
būtų vabalas, prismeigtas jos tikėjimu juo. 

— Klausyk, - pasakė jis. - Nedaryk iš manęs didvyrio. 
Ilgainiui aš tave nuvilsiu. 

— Taip. Ką gi. Gyvenimas pilnas nusivylimų, ar ne? 

Jis nurijo seiles. 

— Kaip dabar kojos? 

— Kojos kaip kojos. 

— Neatrodė gerai, ar ne? Buvo bjaurus sutapimas. 

Ji piktai nusišypsojo. 

— Lygiai kaip koks melo detektorius. Užduodi klausimą. 
Paskui žiūrėk, kaip ją tampo konvulsijos. Išsitrauk antran- 
kius ir perskaityk įspėjimą. 

Krisas priėjo prie jos, klestelėjo į vieną iš likusių krėslų, 
tą, kurį buvo pasirinkęs detektyvas, tiesiai priešais ją. Jis 
ištiesė kojas ir savo sportinio bato nosimi palietė jos juodą 
storapadžio aulinuko galą, vieno 1š tų dviejų porų, kurias ji 
buvo nusipirkusi, kai pirmąsyk pagalvojo, kad jai nieko dau- 
giau nereikia, tik tvirtesnės ir tinkamesnės atramos savo 
pėdų skliautams. 

— Mes pora, - pasakė jis, baksnodamas kojos pirštu jos 
pėdos keltį. 

— Kaip? 

— Aš vos neprasitariau, kai jis pasisakė, kas esąs. 

— Tu? Jokiu būdu. Netikiu. 

— Teisybė. Manau, kad aš jau pavargau nuo šito. Iš tiesų. 

— Tai niekada neįvyks. Tu per geras, kad leistumeis pa- 
gaunamas. 

— Niekada nemačiau, kad kas būtų sugautas veiksmo metu. 

— Ne? Tai kas gi? 

— Kažkas panašaus. Kažkas, kas įvyksta atsitiktinai. 

Jis pamatė, kad jos batas neužrištas, ir pasilenkė užrišti. 
Paskui užrišo antrąjį, nors nereikėjo to daryti. Jis palietė 
jos kulkšnis ir išlygino kojinaites. Ji ištiesė ranką ir per- 
braukė pirštais jam nuo smilkinio ligi ausies. 

— Jeigu iki to prieis, pasakyk jam, - pasakė jis. 

Pajuto, kaip staigiai nukrito jos ranka. Jis pakėlė akis. 

— Čia, Pupiau, - pašaukė ji spanielį, kuris priekines lete- 
nas užkėlė ant kopėtėlių. - Ir tu, Skrebuti. Eikit čia abu, blu- 
siai. Krisai, jie bando išsmukti lauk. Saugok duris, gerai? 

— Ir vis dėlto, Livi. Kas nors galėjo pamatyti tave. Jeigu 
taip įvyks, pasakysi jam teisybę. 

— Mano teisybė - ne jo reikalas, - atšovė ji. 

— SX. jau kalbėjausi su policija 
Kente, — buvo pirmieji Džyn Kuper žodžiai, kai ji atvėrė sa- 
vo namų Kardeil gatvėje duris ir prieš save pamatė seržan- 
tės Heivers asmens pažymėjimą. — Pasakiau, kad tai Kenis. 
Daugiau neturiu ką jiems pasakyti. O kas tie tipai? Ar atsi- 
vežėt juos su savimi? Jų čia anksčiau nebuvo. 

— Žiniasklaida, - paaiškino Barbara apie tris fotografus, 
kurie, Džyn Kuper atvėrus duris, pradėjo spragsėti savo 
fotoaparatais anapus ligi juostos siekiančios gyvatvorės, 
kuri, augdama čia pat už žemos plytų tvoros, skyrė nuo 
gatvės darželį priešais namą. Pats darželis buvo nykus be- 
tono kvadratas, iš trijų pusių juosiamas neprižiūrimo gė- 
lyno ir papuoštas prorečiai sudėliotais gipsiniais mažų na- 
melių modeliukais, nuspalvintais netalentingo žmogaus 
ranka. 

— Jūs tenai, maukit iš čia, — riktelėjo Džyn fotografams. — 
Čia jums nieko nėra. - Jie nesiliovė spragsėję ir pyškėje. 
Džyn įsisprendė į šonus. —- Ar girdit? Sakiau dingti iš čia. 

— Ponia Fleming, - kreipėsi vienas iš jų. - Kento policija 
teigia, kad gaisrą sukėlusi cigaretė. Ar jūsų vyras rūkė? Mes 
turim patikimą šaltinį, kuris tą neigia. Ar jūs tą patvirtin- 
sit? Ar galit mums paaiškinti? Ar jis kotedže buvo vienas? 

Kietai suspausti žandikauliai griežtino Džyn veidą. 

— Neturiu ką jums pasakyti, - šūktelėjo jiems. 

— Mes turim šaltinį Kente, kuris teigia, jog kotedže gy- 
veno moteris, vadinama Gabriela Peten. Tai yra ponia Hju 
Peten. Ar jums žinoma ta pavardė? Gal galėtumėt paaiš- 
kinti? 

— Ką tik sakiau, kad neturiu ko aiškinti. 

— Ar jūsų vaikai žino? Kaip jie reaguoja? 

— Po galais, nelįskit prie mano vaikų! Jeigu bent vieną iš 
jų ko nors paklausit, aš jūsų kiaušius įmesiu į keptuvę, su- 
pratot? 

Barbara palypėjo vieninteliu laukujų durų laipteliu. Ryž- 
tingai pasakė: 

— Ponia Fleming. 

— Aš Kuper. Kuper. 

— Taip, atleiskit. Ponia Kuper. Leiskit man įeiti į vidų. 
Jeigu įeisim, jie nebegalės daugiau klausinėti ir vien tik nuo- 
traukos, kurias galės padaryti, nebedomins jų redaktorių. 
Tad gerai? Ar aš galiu įeiti? 

— Ar jie atsekė paskui jus? Ar sekė? Jei jie tą darė, aš 
skambinsiu savo advokatui ir... 

— Jie čia jau buvo. — Barbara stengėsi būti kantri, bet tuo 
pat metu vis dar nemaloniai jautė automatiškai veikiančių 
kamerų zvimbimą ir savo nenorą būti fotografuojamai, kai 
alkūnėmis grūdosi į tariamai gedinčios našlės namus. - Jie 
automobilius paliko Plevnos gatvėje. Už sunkvežimio neto- 
li laboratorijos. Jų automobiliai buvo paslėpti. - Ir automa- 
tiškai pridūrė: —- Apgailestauju. 

— Apgailestaujat, - nusišaipė Džyn Kuper. - Nesakykit 
to. Nė vienas iš jūsų dėl nieko neapgailestaujat. 

Tačiau ji pasitraukė nuo paradinių durų ir įleido Barbarą 
į mažo atšlaitėje stovinčio namo svetainę. Atrodė, kad buvo 
užsiėmusi namų ruoša, nes ant grindų žiojėjo keli didžiuliai 
apypilniai juodi šiukšlių maišai. Kai ji paspyrė juos į šalį, 
kad Barbara galėtų prieiti prie sudubusio trijų dalių kom- 
plekto, laiptais nulipo raumeningas vyras, nešdamas glėby- 
je tris dėžes. Juokdamasis pasakė: 

— Čia geri daiktai, Maže. Bet tau derėjo jiems pasakyti, 
jog mes per daug užsiėmę savo mazgočių gręžimu, kad su 
jais dabar galėtume kalbėtis. O! Atsiprašau. Atleiskit, poli- 
cininke, negaliu šiuo metu šnekėtis, nes man reikia dar vieno 
būhū. — Jis suūkė. 

— Derai, - sudraudė jį Džyn. - Čia policija. 

Vyriškis dėžes nuleido žemiau. Užkluptas kalbant neat- 
sargiai, atrodė veikiau karingas negu suglumęs. Apžiūrėjo 
Barbarą nepatikliu žvilgsniu, kuris netrukus virto nepalan- 
kiu. Kokia karvė, kokia kvėša, sakė jo veido išraiška. Bar- 
bara savo ruožtu spoksojo į jį. Ji laikė vyriškį prismeigusi 
žvilgsniu, kol tas numetė dėžes ant grindų netoli durų į vir- 
tuvę. Džyn Kuper pristatė jį kaip savo brolį Deriką. Paaiški- 
no visai be jokio reikalo: 

— Ji čia dėl Kenio. 

— Tikrai? — Jis atsirėmė į sieną ir atsistojo ant vienos ko- 
jos, antrąją atrėmęs į Žemę pirštų galais lyg koks šokėjas. 
Šio vyriškio pėdos, palyginti su visu jo sudėjimu, atrodė ne- 
įprastai mažos, o dar labiau jas mažino jo plačios violetinės 
kelnės, kurios per liemenį ir ties kulkšnimis buvo surištos 
elastine juosta, todėl tapo panašios į drabužį, kokį galėtų 
dėvėti haremo šokėja. Pasirodė, kad jos sukirptos taip, kad 
tilptų jo šlaunys, storumo sulig medžių kamienais. 

— O jis ką? Jei mane klaustumėt, sakyčiau, kad tas ne- 
tikša mažas palaidūnas galų gale priėjo liepto galą. - Baks- 
telėjo pirštu į savo seserį ir nykščiu lyg ginklo vamzdžiu 
parodė į ją, nors atrodė, kad visas tas spektaklis buvo vei- 
kiau skirtas Barbarai. - Kaip aš visada sakydavau, Maže, 
tau daug geriau be to nelemto šliužo. Ponas Efingas. KE 
Pono Saldžiašiknio subinė tokia saldi, kai ją bučiuoji. Jūs 
klausėt manęs... 

— Tu, Deri, turi visas Kenio knygas? — griežtai paklausė 
sesuo. - Berniuko kambaryje jų yra daugiau. Bet būtinai 
prieš pakuodamas pažiūrėk, ar vidinėje pusėje yra jo var- 
das. Neimk nė vienos, kuri priklauso Stenui. 

Jis sukryžiavo rankas ant krūtinės taip, kaip sugebėjo, 
žinant jo krūtinės apimtį ir ribotą judesių amplitudę, kurios 
priežastis buvo pūpsantys bicepsai. Poza, kurią jis pasirin- 
ko, kad pademonstruotų savo viršenybę, tik pabrėžė jo iš- 
vaizdos keistumą. Intensyviai kilnodamas svarsčius, jis su- 
gebėjo padidinti kiekvieną savo kūno dalį, išskyrus tas, ku- 
rių dydis buvo nulemtas raumenų nebuvimo arba natūralaus 
skeleto augimo ribotumo. Todėl jo plaštakos, pėdos, galva 
ir ausys atrodė juokingai smulkios. 

— Mėgini manęs atsikratyti? Bijai, kad šitai lipšniai šik- 
nei policininkei pasakysiu, už kokio šiurkštaus nenaudėlio 
buvai ištekėjusi? 

— Užteks, - griežtai sudraudė jį Džyn. - Jei nori likti, pa- 
silik. Bet užčiaupk srėbtuvę, nes aš jau nebeištversiu... aš 
nebeištversiu, Derai... - Ji taip prispaudė nykštį prie smi- 
liaus, kad liko tik tarpas tarp nagų. Ranka drebėjo. Pasku- 
bomis įkišo ją į naminio chalato kišenę. - Et, viską velniop, — 
sušnibždėjo. - Viską velniop. 

Įžūlios agresijos išraiška brolio veide beregint išblėso. 

— Tu mirtinai nusivariusi. — Visa savo kūno mase jis at- 
sitraukė nuo sienos. — Tau reikia puodelio arbatos. Neval- 
gai nieko, gerai. Negaliu tavęs priversti. Bet išgersi puo- 
delį ir aš Žiūrėsiu, kad išgertum ligi dugno. Pasirūpinsiu 
tuo, Maže. 

Jis nuėjo į virtuvę ir pradėjo leisti iš čiaupo vandenį bei 
traukyti stalčius. 

Džyn ėmė stumdyti puspilnius šiukšlių maišus artyn du- 
rų. Pasakė Barbarai: 

— Na, tai sėskitės. Klokit, ką pasakyti atėjot. O paskui 
palikit mus ramybėj. 

Barbara liko stovėti prie seno televizoriaus, o antroji mo- 
teris toliau stumdė maišus, vieną nutempdama į gilią spintą 
po laiptais. Ten iš jo ištraukė iškarpų rinkinius ir albumus. 
Įsistebeilijo į dulkėtus viršelius nežinia dėl ko - ar vengda- 
ma Barbaros, ar vengdama to, kas buvo albumuose ir jų pus- 

lapiuose. Atrodė, kad juose ir fotografijos, ir laikraščių 1š- 
karpos su žinutėmis, tačiau visa tai buvo bet kaip sukimšta 
į vidų, nes kelios nuotraukos ir keli straipsniai nuskriejo 
žemėn, kai Džyn kišo juos į didžiulius dulkėtus aplankus, iš 
spintos į šiukšlių maišą. 

Barbara atsitūpė jų surinkti. Kiekvieno straipsnio ant- 
raštėje oranžine spalva buvo pabraukta Flemingo pavardė. 
Atrodė, kad tai buvo mušėjo karjeros dokumentai. O nuo- 
traukos, kita vertus, sudarė jo gyvenimo kroniką. Čia jis 
vaikas, čia išsišiepęs paauglys, mojuojantis kontrabandinio 
džino buteliu, čia besijuokiantis jaunas tėvas už rankų paė- 
męs siūbuoja mažą berniuką. 

Jeigu vyriškio mirties aplinkybės būtų buvusios kito- 
kios, Barbara būtų pasakiusi: „Ponia Kuper, prašom palauk- 
ti. Neišmeskit šitų. Pasilaikykit. Dabar nenorit jų, nes 
skausmas pernelyg šviežias. Bet vėliau norėsit. Neskubė- 
kit“. Tačiau bet koks poreikis ištarti šiuos perspėjimo ir 
užuojautos žodžius išblėso, jai pagalvojus, ką gali slėpti šios 
moters nenoras išsaugoti tokią daugybę prisiminimų apie 
ją palikusį vyrą. 

Barbara įmetė nuotraukas ir iškarpas į vieną iš maišų. 
Paklausė: 

— Ar jums, ponia Kuper, jūsų vyras ką nors sakė apie 
tai? — ir padavė Džyn vieną iš dokumentų, kuriuos buvo pa- 
emusi iš ponios Vaitlo rašomojo stalelio tą rytą. Tai buvo 
laiškas iš Kv. Melvino Aberkrombio, Eskv., Randolfo Ave. 
Maida Veilas. Barbara jau buvo įsiminusi trumpą jo turinį, 
susitikimo su advokatu patvirtinimą. 

Džyn perskaitė laišką ir grąžino. Ėmė toliau krauti. 

— Jis turėjo susitikti su kažkokiu tipu Maida Veile. 

— Aš tą žinau, ponia Kuper. Ar jis sakė jums apie tai? 

— Paklauskit jo. To tipo. Gerbiamo pono Aberkrombio, ar 
kaip jis ten. 

— Galiu paskambinti ponui Aberkrombiui ir paprašyti man 
reikiamos informacijos, - paaiškino Barbara. - Paprastai 

klientas būna atviras su savo advokatu, kai pradeda skyry- 
bų procesą, o advokatas paprastai mielai sutinka būti atvi- 
ras su policija, kai klientas nužudytas. — Ji pamatė, kaip Džyn 
rankos tvirtai suspaudė vieno albumo kraštus. Pataikiau, pa- 
galvojo Barbara. - Reikia užpildyti dokumentus, o kitus pa- 
teikti, ir, be jokios abejonės, šitas tipas Aberkrombis tiks- 
liai žino, kiek atliko jūsų vyras. Todėl galėčiau jam paskam- 
binti, prašydama informacijos, bet sužinojusi aš grįšiu vėl 
su jumis pasikalbėti. O spauda, be jokios abejonės, bus lau- 
ke, spragsės savo aparatais ir domėsis, ko čia atvyko polici- 
ja. Beje, kur jūsų vaikai? 

Džyn įžūliai įsistebeilijo į ją. 

— Manau, jie žino, kad jų tėvas miręs? 

— Jie ne žindukliai, seržante. Ką, po galais, jūs galvojat? 

— Ar jie taip pat žino, kad jų tėvas neseniai prašė skyry- 
bų? Ir tikrai rašė, ar ne? 

Džyn apžiūrinėjo įplėštą vieno iš albumų kampą. Nykš- 
čiais lygino įtrūkimą dirbtinėje odoje. 

— Pasakyk jai, Maže, - Derikas Kuperis priėjo prie virtu- 
vės durų vienoje rankoje laikydamas arbatos „P G. Tips“ 
pakelį, antrojoje - puoduką, papuoštą garsiąja pašaipia El- 
vio Preslio šypsena. - Ar ne vis tiek? Pasakyk jai. Tau jo 
nebereikia. Tau niekada jo nereikėjo. 

— Tai nebėra svarbu, nes jis miręs, ar ne? —- Džyn pakėlė 
išblyškusį veidą. - Taip, - kreipėsi ji į Barbarą. - Bet jūs 
jau žinojot atsakymą, nes jis pasakė tai senai varnai pažadė- 
jęs man, o toji varna netvėrė džiaugsmu, galėdama išpliaukš- 
ti tą naujieną kiekvienam Londone, juolab kad tai leistų mane 
laikyti bloga, o šito ji siekė per visus šešiolika metų. 

— Ponia Vaitlo? 

— Ji, kas gi kitas. 

— Laikyti jus bloga? Kodėl? 

— Aš niekada nebuvau tinkama tekėti už jos Kenio, - su- 
prunkštė Džyn. - Kaip ir Gabriela. 

— Vadinasi, jūs žinojot, kad jis ketino vesti Gabrielą Pe- 
ten? 

Ji įgrūdo rankose turėtą albumą į vieną iš maišų. Apsi- 
žvalgė dar kokio darbo, tačiau po ranka nieko nebebuvo. Pa- 
sakė: 

— Šituos reikia užrišti, Derai. Kur padėjai vielą? Ar ji vis 
dar viršuje? — Ir žiūrėjo, kaip jis, užuot atsakęs, nudrambli- 
no į antrąjį aukštą. 

— Ar jūsų vyras sakė vaikams apie skyrybas? — paklausė 
Barbara. - Beje, kur jie? 

— Nelieskit jų, - pasakė Džyn. - Po galais, palikit juos 
ramybėje. Jiems ir taip užteko. Ketverių metų užteko, dau- 
giau nebereikia. 

— Kiek suprantu, jūsų sūnus turėjo su tėvu vykti atosto- 
gų. Plaukioti jachta, Graikijoje. Buvo planuota išvykti tre- 
čiadienio vakarą. Kodėl jie neišvažiavo? 

Džyn atsikėlė nuo grindų ir priėjo prie svetainės lango, 
nuo palangės paėmė pakelį „Embassy“, užsidegė vieną ci- 
garetę. 

— Mesk visą šūdą, - pasakė brolis, nukėblinęs laiptais 
žemyn ir sviedęs vielos ritinį ant vieno iš maišų. - Kiek 
sykių turiu tau, Maže, kartoti tą patį? 

— Taip, - sutiko ji. - Iš tiesų. Bet dabar netinkamas mo- 
mentas. Ar paruošei arbatos? Girdėjau, kaip arbatinukas iš- 
sijungė. 

Jis susiraukė ir dingo virtuvėje. Buvo pilamas vanduo ir 
skimbčiojo šaukštelis, energingai maišant puodelyje cukrų. 
Jis grįžo su arbata. Pastatė ant palangės ir klestelėjo ant 
sofos. Atsisėdo, per kulkšnis sukryžiavęs kojas ant stalelio, 
demonstruodamas savo ketinimą likti čia per pokalbį. Tegu, 
pagalvojo Barbara. Ji grįžo prie ankstesnio klausimo. 

— Vyras sakė jums norįs skyrybų? Sakė ketinąs vėl ves- 
ti? Sakė vesiąs Gabrielą Peten? Ar jis ir vaikams tą sakė? 
Ar jūs jiems pasakėt? 

Ji papurtė galvą. 

— Kodėl ne? 

— Žmogus persigalvoja. Kenis - žmogus. 

Jos brolis suvaitojo. 

— Tas šiknius nebuvo žmogus. Jis buvo šūdina žvaigždė. 
Rašė savo legendą, o jūs visi čia buvot užbaigtas skyrius. 
Kodėl nematai šito? Kodėl neatsisakai? 

Džyn sviedė žvilgsnį į jį. 

— Būtum susiieškojusi ką nors kitą. Galėjusi vaikams duo- 
ti tikrą tėtį. Galėjusi... 

— Užčiaupk marmūzę, Derai. 

— Ei, žiūrėk su kuo kalbi. 

— Ne. Tu žiūrėk. Gali likti, jei nori, bet užsičiaupk. Ne- 
kalbėk nei apie mane, nei apie Kenį, apie nieką. Gerai? 

— Klausyk! - Jis atkragino smakrą į sesers pusę. - Ar 
žinai, kokia tavo bėda? Visada buvo. Negali susitaikyti su 
tuo, su kuo niekada nenorėjai susitaikyti. Tas nelemtas šik- 
nius tarėsi esąs Visagalis Dievas, o mes visi gimę tam, kad 
laižytume jam subinę, bet tu šito negali suprasti, ar ne? 

— Pliauški nesąmones. 

— Tu vis dar negali to suprasti. Jis metė tave, Maže. Ra- 
do meilesnę putę savo žaidimams. Tu žinojai, kai tai įvyko, 
1r laukei, kol jam atsipyks ir jis parsivilks namo. 

— Mes buvom vedę. Norėjau išsaugoti santuoką. 

— Buvot, taip. - Jo mažos gilių pavidalo akutės, virtu- 
sios plyšeliais, užsimerkė, kai jis nusišaipė: — Tu buvai pa- 
tiesalas kojoms valyti, o jis - batai. Ar tau patiko, kai tave 
mindė? 

Džyn atsargiai užgesino cigaretę, tarsi peleninė būtų iš 
porceliano, o ne tas kriauklės pavidalo skardos gabalėlis. 

— Tau smagu tą sakyti? — tyliai paklausė ji. - Leidžia tau 
kai kuo pasijusti? Pasijunti didelis? 

— Aš tik sakau tą, ką tau reikia išgirsti. 

— Tu tik sakai tą, ką norėjai pasakyti nuo tada, kai tau 
sukako aštuoniolika. 

— Ak, šūdas. Nebūk kvaila. 

— Kai pirmąsyk sužinojai, kad Kenis dešimtį kartų tik- 
resnis vyras, nei tu kada nors tikėjaisi tapti. 

Deriko bicepsai įsitempė. Jis staigiai nuleido kojas že- 
mėn. 

— Baik tas nesąmones. Baik. Baik... 

— Gerai, —- atsakė Barbara. - Pasakėt, ką norėjot, pone 
Kuperi. 

Derikas dėbtelėjo į ją. 

— O jums kas rūpi? 

— Prikalbėjot. Supratom, ką norėjot pasakyti. Dabar aš 
norėčiau, jog išeitumėt, kad aš galėčiau pasikalbėti su jūsų 
seserimi. 

Jis staigiai pašoko: 

— Kam, po velnių, liepiat išsinešdinti iš čia? 

— Jums. Jums liepiu. Maniau, kad tai aišku. Ar pats susi- 
rasit duris, ar reikės mano pagalbos? 

— O, tik paklausykit jos. Apsišiksiu! 

— Tokiu atveju jumis dėta eičiau atsargiai. 

Jo veidas užsiplieskė: 

— Ak tu, šūdus ryjanti kekše! Aš tave... 

— Derai! - įspėjo jį Džyn. 

— Dinkit iš čia, Kuperi, —- ramiai paliepė Barbara, - jei 
ne, akimirksniu jus taip prigriebsiu, kad nebespėsit raume- 
nų pamankštinti. 

— Ak, tu, riestanose... Kertu lažybų iš savaitės uždarbio, 
kad dauguma pašlemėkų mielai tave papurtytų. 

Baisi gysla iššoko jam kaktoje. Krūtinė išsipūtė. Dešinę 
ranką jis nuleido. Alkūnę sulenkė. 

— Išbandyk mane, - pasiūlė Barbara stiebdamasi. — Išban- 
dyk. Prašau. Dešimt metų treniravausi Kvai Tan ir man knie- 
ti panaudoti. 

— Derikai! - Džyn atsistojo tarp Barbaros ir brolio. 

Jo alsavimas Barbarai priminė buivolą, kurį ji kažkada 
stebėjo zoologijos sode. 

— Derikai, - pakartojo Džyn. - Ramiau. Ji policininkė. 

— Po galais, tegu ją velniai griebia. 

— Daryk, ką ji liepia. Derikai! Girdi? Derikai! - Čiupusi 
už alkūnės, ėmė jį purtyti. 

Atrodė, kad jo akys pragiedrėjo. Nuo Barbaros jos nu- 
krypo į seserį. 

— Taip, girdžiu, - atsakė jis. Pakėlė ranką, tarytum norė- 
damas paliesti sesers petį, tačiau nuleido, dar nespėjęs to 
padaryti. 

— Eik namo, - paliepė ji ir kakta palietė jam petį. - Ži- 
nau, tu nori gera, bet mudviem, jai ir man, reikia vienoms 
pasikalbėti. 

— Mama ir tėtis palūžę dėl šito Kenio, - pasakė jis. 

— Nenuostabu. 

— Jis visada jiems patiko, Maže. Net po to, kai išėjo. Jie 
visada jį palaikė. 

— Žinau tą, Deri. 

— Manė, kad kalta tu. Sakiau, jog neteisinga šitaip galvo- 
ti, nes jie nežinojo, kas yra kas, bet jie niekada nesiklausė. 
Tėtis sakydavo: „Ką tu, snargly, išmanai apie sėkmingą san- 
tuoką“. 

— Tėtis buvo apviltas. Jis neketino bjauriai kalbėti. 

— Jie, Maže, visada vadindavo jį sūnumi. Kodėl? Aš bu- 
vau jų sūnus. 

Džyn paglostė jam plaukus. 

— Grįžk namo, Deri. Viskas bus gerai. Grįžk. Gerai? Bet 
pro kiemą. Neleisk, kad tie avigalviai ten prieš namą su- 
čiuptų tave. 

— Nebijau jų. 

— Nereikia jiems duoti jokios dingsties apie ką nors ra- 
šyti. Eik pro kiemą, gerai? 

— Išgerk savo arbatą. 

— Išgersiu. 

Ji atsisėdo ant sofos, o jos brolis nuėjo į virtuvę. Atsida- 
rė ir užsidarė durys. Po akimirkos sugirgždėjo surūdiję var- 
telių vyriai. Džyn laikė tarp delnų puodelį arbatos. 

— Kvai Tan, - kreipėsi ji į Barbarą. - Kas tai? 

Barbara susigriebė vis dar stovinti ant pirštų galų. Nusi- 
leido ir pradėjo normaliai alsuoti. 

— Tiksliai nežinau. Man rodos, tai vištienos gaminimo 
būdas. 

Iš savo rankinės išsitraukė cigaretę. Užsidegė, užsirūkė 
ir pagalvojo, kada paskutinį kartą degantis karcinogenas buvo 
tokio puikaus skonio. Velniop pelenus. Ji nusipelnė šios ci- 
garetės. Pastūmė du šiukšlių maišus ir prasibrovė ligi vie- 
no iš trijų dalių komplekto krėslų. Atsisėdo. Sėdynė buvo 
tokia sena ir tokia plona, jog Heivers pasirodė, kad ji pri- 
kimšta paukštinių šratų. 

— Ar šnekėjotės su savo vyru trečiadienį kuriuo nors 
metu? 

— Kodėl turėjau? 

— Jis ketino išsivežti jūsų sūnų buriuoti. Jie turėjo išvyk- 
ti trečiadienio vakarą. Planai pasikeitė. Ar jis pranešė jums 
telefonu? 

— Tai buvo dovana Džimio gimimo dienai. Bent taip buvo 
žadėta. Kas žino, ar jis ketino tą daryti. 

— Ketino, - pasakė Barbara. Džyn staigiai pakėlė akis... — 
Mes radom lėktuvo bilietus viename iš jo švarkų Kensing- 
tone. O ponia Vaitlo pasakė mums, kad ji padėjusi jam susi- 
krauti daiktus ir mačiusi, kaip jis savo mantą sunešė į auto- 
mobilį. Bet jo planai pasikeitė. Ar pasakė jums kodėl? 

Ji papurtė galvą ir atsigėrė arbatos iš puodelio. Barbara 
pastebėjo, kad tai vienas iš tų puodelių, ant kurio esantis 
paveikslas pasikeisdavo, įpiltam skysčiui jį sušildžius. Jau- 
nojo Elvio pašaipus šypsnys persimainė į vėlesnių metų iš- 
pampusį Elvį, apsivilkusį aksomais, suokiantį į mikrofoną. 

— Ar sakėte Džimiui? 

Džyn delnas apėmė puodelį. Jos pirštai uždengė Elvį. Ji 
stebėjo, kaip, kraipant puodelį pirmyn ir atgal, arbatos lygis 
kilo iš dešinės į kairę. Pagaliau tarė: 

— Taip. Jis kalbėjosi su Džimiu. 

— Kada tai buvo? 

— Nežinau, kokiu laiku. 

— Nereikia didelio tikslumo. Ar rytą? Po pietų? Prieš pat 
jiems išvykstant? Jis turėjo atvažiuoti čia ir paimti berniu- 
ką, ar ne? Ar jis skambino prieš pat atvykdamas? 

Ji dar žemiau panarino galvą, ėmė dar įdėmiau tyrinėti 
arbatą. 

Barbara pasakė: 

— Mintimis grįžkit į tą dieną. Atsikėlėt, apsirengėt, gal 
išruošėt vaikus į mokyklą. Kas dar? Nuėjot į darbą. Grįžot 
namo. Džimis buvo susikrovęs kelionės daiktus. Buvo išsi- 
krovęs. Buvo pasiruošęs. Buvo susijaudinęs. Nusivylęs. 
Kas? 

Jos dėmesį tebebuvo prikausčiusi arbata. Nors galvą vis 
dar laikė nuleistą, Barbara iš jos smakro matė, kad ji kram- 
to apatinės lūpos vidinę pusę. Džimis Kuperis, pagalvojo ji 
susidomėjusi. Ką galėtų pasakyti vietinio poskyrio polici- 
ninkai, išgirdę tą pavardę. 

— Kur Džimis? —- paklausė Barbara. - Jeigu jūs negalit man 
nieko pasakyti apie tą kelionę į Graikiją ir jo tėvą... 

Džyn pasakė: 

— Trečiadienį po pietų. - Pakėlė galvą, kai Barbara nu- 
kratė cigaretės pelenus į skardinę kriauklę. - Trečiadienį 
po pietų. 

— Jis tada skambino? 

— Nusivedžiau Steną ir Šaroną į vaizdajuosčių parduotu- 
vę, kad kiekvienas galėtų turėti po filmą, kai Džimis išva- 
žiuos su tėčiu. Kad nesijaustų nelaimingi dėl to, jog patys 
nevažiuoja. 

— Vadinasi, tai buvo po pamokų. 

— Kai mes grįžom namo, kelionė buvo atšaukta. Apie pu- 
sę keturių. 

— Džimis jums pasakė? 

— Jam nereikėjo sakyti. Buvo išsikrovęs daiktus. Visa 
manta buvo išmėtyta po kambarį. 

— Ką jis pasakė? 

— Kad nevažiuos į Graikiją. 

— Kodėl? 

— Nežinau. 

— Bet jis žinojo. Džimis žinojo. 

Džyn pakėlė savo arbatos puodelį ir atsigėrė. Pasakė: 

— Manau, kad iškilo kokie nors kriketo reikalai ir Keniui 
teko jais pasirūpinti. Jis tikėjosi būti vėl išrinktas žaisti An- 
glijos rinktinėje. 

— Bet Džimis nepasakė? 

— Buvo susikrimtęs. Nenorėjo kalbėti. 

— Vis dėlto jautėsi apgautas tėčio? 

— Jis be galo norėjo važiuoti, o paskui viskas tapo atšaukta. 
Buvo apviltas. 

— Supykęs? — Kai Džyn staiga griežtai pasižiūrėjo į ją, 
Barbara paprastai paaiškino: — Minėjot, kad jis neiškrovė sa- 
vo daiktų, o išsvaidė drabužius po kambarį. Atrodo, kad bu- 
vo įniršęs. Ar jis supyko? 

— Tiek, kiek ir kiekvienas vaikas būtų supykęs. Jokio skir- 
tumo. 

Barbara užgesino savo cigaretę ir luktelėjo, svarstyda- 
ma, ar užsidegti dar vieną. Atsisakė tos minties. 

— Ar Džimis turi kokią transporto priemonę? 

— Kam jums tai Žinoti? 

— Ar jis liko namie trečiadienio vakarą? Stenas ir Šarona 
turėjo savo vaizdajuostes. Jis buvo nusivylęs. Ar liko namie 
su jumis, ar išėjo ir ką nors veikė, kad pralinksmėtų? Sa- 
kot, buvo nusiminęs. Gal jam reikėjo ko nors nuotaikai pa- 
kelti? 

— Atėjo ir išėjo. Jis visada ateina ir išeina. Mėgsta trintis 
su savo draugais. 

— O trečiadienio vakarą? Ar buvo tada su savo draugais? 
Kada jis grįžo namo? 

Džyn padėjo savo puodelį ant staliuko. Įsikišo kairę ran- 
ką į naminės suknelės kišenę ir atrodė radusi kažką, ką ga- 

lėjo spausti delne. Gatvėje moters balsas spiegė: „Sendi, 
Poli, vakarienės! Eikit vidun, kol dar neataušo“. 

— Ar jis tikrai grįžo namo, ponia Kuper? - primygtinai 
paklausė Barbara. 

— Žinoma, grįžo, - atsakė toji. - Tik nežinau kada. Mie- 
gojau. Berniukas turi savo raktą. Ateina ir išeina. 

— Ir buvo čia rytą, kai jūs atsikėlėt? 

— O kur daugiau galėjo būti? Šiukšlių dėžėje? 

— O šiandien? Kur jis? Vėl su savo draugais? Beje, kas 
jie tokie? Man reikia jų vardų. Ypač tų, su kuriais jis buvo 
trečiadienio vakarą. 

. — Jis kažkur išsivedė Steną ir Šaroną. - Mostelėjusi gal- 
vą, parodė šiukšlių maišus. - Kad jie nematytų, kaip krau- 
nami jų tėčio daiktai. | 

— Galiausiai man reikės su juo pasikalbėti, - pasakė Bar- 
bara. - Būtų lengviau, jeigu dabar jį pamatyčiau. Ar galit 
man pasakyti, kur jis išėjo? 

Ji papurtė galvą. 

— Arba kada grįš? 

— Ką jis galėtų pasakyti, ko aš negaliu? 

— Galėtų pasakyti, kur buvo trečiadienio vakarą ir kada 
grįžo namo. 

— Nesuprantu, kuo tai jums padėtų. 

— Galėtų pasakyti, apie ką šnekėjosi su savo tėvu. 

— Jau sakiau. Kelionė atšaukta. 

— Bet nepasakėt kodėl. 

— Ar tas kodėl svarbus? 

— Tas kodėl sako mums, kas būtų galėjęs žinoti, kad Ke- 
netas Flemingas vyksta į Kentą... —- Barbara stebėjo, kaip 
Džyn Kuper reaguos į šiuos žodžius. Reakcija buvo nedide- 
lė: odą išmargino dėmelės ten, kur gėlėtos suknelės iškirp- 
tėje buvo apnuogintas blyškus krūtinės trikampis. Paraudi- 
mas aukščiau nepakilo. Barbara pasakė: - Kiek žinau, jūs 
ten praleisdavot savaitgalius, kai jūsų vyras pradžioje at- 
stovavo grafystei. Jūs ir vaikai. 

— O kas, jei mes tą darėm? 

— Ar jūs pati važiuodavot į kotedžą? Ar vyras atvykdavo 
jūsų pasiimti? 

— Mes važiuodavom. 

— O jeigu jo nebūdavo, jums atvažiavus? Ar turėjot savo 
raktus, kad galėtumėt įeiti? 

Džvyn nugara išsitiesė. Ji užgesino savo cigaretę. 

— Suprantu, - pasakė. — Žinau, ką sakot. Kur buvo Dži- 
mis trečiadienio vakarą? Ar jis išvis grįžo namo? Ar buvo 
įniršęs dėl sugadintų atostogų. Matyt, jūs norite paklausti, 
ar jis būtų galėjęs nušvilpti kotedžo raktus, nudumti į Ken- 
tą ir nugalabyti savo tėvą? 

— Įdomus klausimas, - pastebėjo Barbara. - Man visai pa- 
tiktų, jeigu jūs jį pakomentuotumėt. 

— Jis buvo namie, nam1e. 

— Bet negalit pasakyti, kokiu metu. 

— Ir nėra jokių nelemtų raktų, kuriuos kas nors galėtų 
nudžiauti. Niekada nebuvo. 

— O kaip jūs patekdavot į kotedžą, kai jūsų vyro nebūdavo? 

Džyn staiga suglumo. Paklausė: 

— Ką? Kada? 

— Kai savaitgaliais atvykdavot į Kentą. Kaip patekdavot į 
vidų, kai jūsų vyro nebūdavo tenai? 

Džyn susijaudinusi timptelėjo savo suknelės apykaklę. 
Šis veiksmas tarytum apramino ją, nes, pakėlusi galvą, pa- 
sakė: 

— Visada būdavo raktas pašiūrėje, už garažo. Mes juo pa- 
sinaudodavom, kad įeitume. 

— Kas žinojo apie tą raktą? 

— Kas žinojo? Ar ne vis tiek? Po galais, visi Žinojom. Pa- 
tenkinta? 

— Ne visai. Raktas dingo. 

— O jūs galvojat, kad Džimis jį paėmė. 

— Nebūtinai. - Barbara pakėlė nuo žemės savo rankinę 
ir persimetė per petį. - Pasakykit man, ponia Kuper, - pa- 

baigoje pasakė ji, žinodama atsakymą, jo dar neišgirdusi, — 
ar yra kas nors, galįs paliudyti, kur jūs buvot trečiadienio 
vakarą? 


Džimis užsimokėjo už traškučius, už šokoladinius bato- 
nėlius „Cadbury“, už šokoladinius sausainius „Hob-Nob“ ir 
kreminius pyragaičius. Prieš tai laiptų papėdėje, kur prie 
Ailend Parko stotelės vaisių pardavėjas turėjo savo prekys- 
talį, jis buvo nukniaukęs du bananus, persiką ir vieną nek- 
tariną, kai kažkokia sena karvė, gerokai nuplikusi ir turinti 
mažai melsvų plaukų, inkštė dėl Briuselio kopūstų kainos. 
Tarsi kas nors, nepraradęs sveiko proto, valgytų tuos ne- 
švarius žalius gniutulėlius. 

Jis turėjo pinigų užsimokėti už vaisius. Tą rytą mama 
davė jam dešimt svarų ir liepė kokioj nors malonioj vietoj 
pavaišinti Steną ir Šaroną. Tačiau bananai, persikai, nekta- 
rinai nebuvo laikomi vaišėmis — net jei taip ir būtų buvę, 
smulki vagystė buvo principo reikalas. Vaisių pardavėjas bu- 
vo grynas skuduras, visada buvo, visada bus. „Vagišiai, — 
murmėdavo jis, kai tik kokie vaikėzai iš mokyklos per daug 
prisiartindavo prie jo sušvinkusių pomidorų. - Nešmirinė- 
kit čia. Susiraskit kokį padorų užsiėmimą, jūs niekingi dris- 
kiai“. Taigi Džordžo Grino vidurinės berniūkščių garbės rei- 
kalas buvo nušvilpti kiek įmanoma daugiau vaisių ir daržo- 
vių iš to pabaisos. 

Bet Džimis neširdo ant senio, kuriam priklausė Ailend 
Parko bufetas. Taigi kai jie nurisnojo ligi žemo pastato ve- 
jos pakraštyje, kai Šarona paprašė traškučių ir plytelės šo- 
kolado, kai Stenas tylėdamas parodė sausainius ir kremi- 
nius pyragaičius, Džimis nesispyriodamas pastūmėjo pen- 
kių svarų banknotą prekystaliu, iš pradžių nežinodamas, kaip 
reaguoti, kai seniokas pasakė: „Graži diena iškylauti, bran- 
gute, ar ne?“ — ir patapšnojo jam ranką. Pradžioje Džimis 
pamanė, kad seniokas koks gaidys, turintis vilties su juo 
pažaisti kitapus prekystalio, kai niekas nematys. Tačiau kai 

senis atidavė jam grąžą, Džimis, įdėmiau pasižiūrėjęs į balz- 
ganu valkiumi aptrauktas jo akis, suprato, kad vargšas žmo- 
gelis pusaklis. Jis matė Džimio plaukus, bet girdėjo Šaro- 
nos balsą. Tarėsi flirtuojąs su kokia vietine paukštyte. 

Jie jau buvo suvalgę du sumuštinius su kiaušiniais ir ban- 
delę su dešrele, važiuodami traukiniu nuo Krosharboro pa- 
lei dokus. Kelionė nebuvo ilga — iš viso tik dvi stotelės, bet 
jiems užteko laiko, kad sušlemštų maistą ir išgertų du bu- 
telius kokakolos ir vieną fantos. Šarona pasakė: 

— Nemanau, kad mums derėtų valgyti traukinyje, Džimi. 

O Džimis atsakė: 

— Nevalgyk, jei bijai, - ir atsikando gabalą sumuštinio, 
kurį nesusičiaupdamas Žiaumojo jai paausyje. 

— Niam, niam, niam, - vapėjo pilna burna duonos ir dan- 
timis, apsivėlusiais kiaušinio tryniu. - Valgyk lėtai ir baigsi 
Borstalo nepilnamečių kalėjime. Štai jie ateina mūsų sučiup- 
ti. Šarona, jie jau ateina“. 

Ji sukikeno ir išvyniojo savo sumuštinį. Suvalgė pusę, o 
likusią dalį pasiliko. 

Dabar jis žvairai Žiūrėjo į ją nuo vieno stalelio Ailend 
Parko kavinėje. Jis neaiškiai matė, kad ji atskyrė dvi duo- 
nos riekes, stropiai servetėle nušluostė nuo jų kiaušinį ir 
už kokių trisdešimt jardų nuo tos vietos, kur sėdėjo jis, 
palei pakrantę pabarstė duonos trupinių. Išbarsčiusi ji nu- 
skubėjo atgal per veją ir iš odinio dėklo išsitraukė savo 
žiūronus. 

— Per daug žmonių, - pasakė Džimis. — Nieko daugiau 
nepamatysi, Šarona, tik balandžius. 

— Kirai upėje. Daugybė kirų. 

— Na ir kas? Kiras yra kiras. 

— Ne. Kiras kirui nelygus, - niūriai pasakė ji. - Reikia 
kantrybės. 

Iš kuprinės išsitraukė mažą dailiai įrištą užrašų sąsiuvi- 
nį. Atvertė ir gražiai spausdintom raidėm tvarkingai užrašė 
datą naujojo puslapio viršuje. Džimis nusisuko. Tėtis Kalė- 

doms buvo padovanojęs jai užrašų sąsiuvinį, tris knygas apie 
paukščius ir mažesnius, tačiau stipresnius žiūronus. „Šitie 
rimtam stebėjimui, - pasakė jis. - Ar išbandysim juos, Ša- 
rona? Galim pasiimti į Hempstedą ir vieną dieną pažiūrėti, 
kas skraido viršum viržynų. Ar nori?“ 

Ji spindinčiu veidu atsakė: „O taip, tėti“, — ir ramiai lau- 
kė, kol prabėgo pirmosios dienos, paskui —- savaitės, visada 
įsitikinusi, kad tėtis padarys tą, ką žadėjo. 

Bet praėjusį spalį kažkas jį pakeitė, jo Žodį padarė be- 
vertį. Kai jie susitikdavo su juo, būdavo irzlus, būtinai turė- 
davo gniaužti kumščius, eiti prie langų ir, suskambus tele- 
fonui, šokti prie jo. Vieną dieną elgėsi taip, lyg būtų užtekę 
vieno vienintelio žodžio, kad imtų putoti. Kitą kartą buvo 
labai pakilios nuotaikos, tarsi būtų laimėjęs šimtą taškų net 
nebandes žaisti. Džimiui prireikė kelių savaičių ir šiokios 
tokios detektyvinės veiklos, kad išsiaiškintų, kas taip pa- 
keitė jo tėvą. Bet kai jau sužinojo, kas buvo tas, „kas nuti- 
ko“, jis taip pat suvokė, kad nieko jų neįprastoj šeimoj ne- 
bebus taip, kaip buvę. 

Jis trumpam užmerkė akis. Klausėsi garsų. Kirų klyks- 
mo, žingsnių dunksėjimo keliu kitapus kalvos, ekskursan- 
tų, atvykusių nusileisti liftu žemyn ligi Grinvičo pėsčiųjų 
tunelio, plepėjimo, metalo džeržgesio, kai kažkas bandė iš- 
skleisti vieną iš tų nešvarių skėčių, sustatytų tarp lauke 
esančių stalų. 

— Matai, yra juodgalvių kirų, sidabrinių kirų ir melsvai 
žalių, - draugiškai aiškino sesuo. Ji valė akinius į savo 
megztinio kraštą. - Bet aš dabar ieškau kitivako, tripirš- 
čio kiro... 

— Taip? O kas tai? Man neatrodo, kad tai paukštis. - Dži- 
mis atplėšė sausainių pakelį ir įsikišo vieną į burną. 

Vejoje, tolimiausiame apskrito gėlyno pakraštyje, kur žy- 
dėjo raudonos, geltonos ir rausvos gėlės, Stenas bandė būti 
vienu metu ir kamuolį paduodantis žaidėjas, ir mušėjas vie- 
no asmens kriketo rungtynėse, svaidė kamuolį aukštyn, kaip 

pašėlęs mosikavo, dažniausiai pro šalį, o kai pataikydavo, 
klykdavo: 

— Keturi. Keturi. Matei, ar ne? 

— Kitivakas beveik išimtinai jūros paukštis, —- informa- 
vo Džimį Šarona. Ji vėl pasitaisė akinius ant nosies. - Jie 
retai būna pakrantėje, nebent pasirinkti maisto iš žvejų val- 
čių vasarą — o dabar jau beveik vasara, ar ne, - jie suka 
lizdus ant uolų. Tuos mažus žavius lizdelius, panašius į puo- 
delius, jie lipdo iš molio ir virvagalių bei šiaudelių ir pri- 
tvirtina prie uolų. 

— Taip? O kodėl tu čia jų ieškai? 

Ji kantriai paaiškino: | 

— Todėl, kad pamatyti jį būtų kažkas nepaprasta. Tikras 
įvykis. - Ji pakėlė savo žiūronus ir ėmė tyrinėti pakrantę, 
kur keletas kirų, kurių negąsdino praeiviai ir popiečio dyki- 
nėtojai, sutūpę ant suolų, vaišinosi mergaitės paliktais tru- 
piniais. - Tripirštis kiras turi juodai rudas kojas, - kalbėjo 
ji. - Geltoną snapą ir tamsias akis. 

— Atrodo, kad tokie visi kirai pasaulyje. 

— O kai skrenda, leidžiasi gan staigiai ir sparnų galeliais 
skrodžia bangas. Šitaip juos galima atpažinti. 

— Čia nėra bangų, Šarona, kaip pastebėjai. 

— Taip, žinoma, aš tą Žinau. Todėl mes ir nepamatysim, 
kaip jie leidžiasi. Mums teks pasikliauti kitais regimaisiais 
požymiais. 

Džimis paėmė dar vieną sausainį. Įkišo ranką į savo ne- 
peršlampamos striukės kišenę ir ištraukė cigaretes. Nepa- 
dėdama žiūronų, Šarona pasakė: 

— Neturėtum tiek daug rūkyti. Žinai, kad tai bloga. Suke- 
lia vėžį. 

— O jei aš noriu vėžio? 

— Kodėl turėtum norėti vėžio? 

— Greičiau iš Čia išsinešdinčiau. 

— Bet nuo to ir kiti Žmonės suserga vėžiu. Tai vadinama 
pasyviu rūkymu. Ar nežinojai? Jeigu tu rūkai, mes, aš ir Ste- 

nas, įkvėpdami dūmų galime numirti. Jeigu mes gana ilgai 
būsim netoliese. 

— Tai gal tu nenori būti netoli manęs. Nedidelis nuosto- 
lis nė vienam iš mudviejų, ar ne? 

Ji nuleido žiūronus ir padėjo juos ant stalo. Akinių lęšiai 
didino jos akis. 

— Tėtis nenorėtų, kad tu rūkytum, - pasakė ji. - Jis vis 
ragindavo mamytę mesti rūkius. 

Džimio pirštai sugniaužė cigarečių pakelį. Girdėjo, kaip 
čežėjo lamdomas popierius. 

— Ar manai, kad jeigu ji būtų metusi rūkyti... - Šarona 
truputį kostelėjo, tarsi atsikrenkšdama. — Noriu pasakyti, 
jis tiek daug kartų prašė jos. Sakė, Džyn, turi mesti tas ci- 
garetes. Žudai save. Žudai mus visus. Ir aš stebėdavausi... 

— Nebūk kvaila, gerai? - šiurkščiai nutraukė ją Džimis. — 
Vyrai nemeta savo žmonų dėl to, kad jos rūko. Jėzau, Šara. 
Kokia tu bukaprotė. 

Šaronos dėmesys nukrypo į ant stalo gulėjusį atskleistą 
sąsiuvinį. Ji atsargiai atvertė kelis puslapius, kur buvo anks- 
tesni šių metų užrašai. Pirštu pabraukė per rudo paukščio 
su nedidelėmis oranžinėmis dėmėmis piešinį. Džimis pa- 
matė, kad piešinio apačioje tvarkingai parašyta - Lelys. 

— Vadinasi, tai buvo dėl mūsų? - paklausė ji. - Kadangi 
jam mūsų nereikėjo? Ar manai, kad dėl to? 

Džimis pajuto, kaip jį ima supti šalčio ratas. Suvalgė dar 
vieną sausainį. Išėmė nukniauktus vaisius iš savo striukės 
1r padėjo ant stalo priešais vaikus. Atrodė, lyg skrandis bū- 
tų pilnas akmenų, tačiau jis paėmė nektariną ir su savotiš- 
ku įniršiu atsikando. 

— Tai kodėl? — nenurimo Šarona. - Ar mamytė padarė 
ką nors bloga? Ar susirado kitą vyrą? Ar tėtis nustojo ją 
mylėt... 

— Užsičiaupk! — Džimis staiga atsistojo. Nužirgliojo į pa- 
krantę ir šūktelėjo per petį: - Koks skirtumas? Jis miręs. 
Tik užsičiaupk. 

Jos veidelis susiraukšlėjo, tačiau jis nusisuko. Girdėjo, 
kaip Šarona šaukia jam įkandin: 

— O tu, Džimi, turėtum nešioti savo akinius. 

Jis įnirtingai spardė žolę. Prie jo pribėgo Stenas. Tarsi 
1rklą paskui save jis vilko kriketo lazdą. 

— Ar matei, kaip aš smogiau? — paklausė Stenas. - Dži- 
mi, ar matei? 

Džimis, nieko nesakydamas, linktelėjo. Nusviedė savo 
nektariną į gėlių lysvę ir siekė cigarečių, kad įsitikintų ne- 
palikęs jų ant stalo. Jis priėjo prie tos vietos, kur balandžiai 
ir kirai rankiojo Šaronos pabertus trupinius. Atsirėmė į] S1e- 
ną. Pažiūrėjo žemyn į upę. 

— Ar padavinėsi man kamuolį, Džimi? — Žžvaliai paklausė 
Stenas. — Prašau. Aš negaliu gerai atmušinėti, jei man nie- 
kas nepadavinėja. 

— Žinoma, - atsakė jam Džimis. - Palauk. Gerai? 

— Gerai. Žinoma. - Stenas nudūmė atgal į veją, šaukda- 
mas: - Šara, žiūrėk į mus. Džimis padavinės. 

Tėtis norėjo, kad jis tą darytų. Tu turi gerą vanką, Džim:, 
taiklią ranką turi. Eime į aikštę. Tu mesi, aš mušiu. 

Džimis susivaldė nesurikęs. Įsitvėrė kaltinės geležies ba- 
liustrados, juosusios pakrantės užtvaros viršų. Atrėmė į ją 
savo kaktą ir užmerkė akis. Per daug skaudėjo. Galvoti, kal- 
bėti, mėginti suprasti. 

Ar mamytė padarė ką nors bloga? Ar ji susirado kitą vy- 
rą? Ar tėtis nustojo ją mylėt? 

Džimis trenkė galvą į kaltinės geležies baliustradą. Su- 
spaudė geležį taip stipriai, jog rodėsi, kad ji tirpsta, teka 
jam per raumenis ir tampa kaulais. Prisivertė atsimerkti ir 
pasižiūrėjo į upę. Kilo potvynis. Vanduo buvo drumstas. Sro- 
vė greita. Pagalvojo apie irklavimo klubą Sondernes Roude, 
apie valčių prieplauką, kur stambūs akmenys palei Temzę 
visada būdavo apnešti buteliais, šokolado popierėliais, nuo- 
rūkomis, išmestais sargiais ir pūvančiais vaisiais. Ten galė- 
jai bristi tiesiai į upę. Jokios sienos, kurią reikėtų perlipti, 

jokios tvoros, per kurią reikėtų persiristi. Pavojinga! Gilu! 
Plaukti Žraudžiama! buvo įspėjimai, pritvirtinti ant lempos 
stulpo. ;uris stovėjo prie įėjimo į valčių prieplauką. Bet to 
jis norėjo: pavojaus ir gelmės. 

Kitapus upės, smarkiai prisimerkęs, jis galėjo įžiūrėti kla- 
sikinius Karališkojo jūreivystės koledžo bokštus, o vaizduo- 
tės padedamas papildyti visa kita: frontonus ir kolonas, tau- 
rų fasadą. Truputį į vakarus nuo šių pastatų sausumoje sto- 
vėjo „Cutty Sark“, ir nors jis nebuvo per daug masyvus, 
kad būtų galima įžvelgti iš šiaurinio upės kranto, Džimis 
įsivaizdavo tris išdidžius kliperio stiebus ir dešimt mylių 
lynų, kurie sudarė jo takelažą. Gabenant Australijos vilnas 
jo niekada nebuvo pralenkęs joks kitas laivas. Buvo pasta- 
tytas arbatai iš Kinijos gabenti, bet, atidarius Sueco kanalą, 
jam teko prisitaikyti. 

Štai kas yra gyvenimas. Prisitaikymas. Taip būtų pavadi- 
nęs tėtis, - kai taikai savo smūgius aikštėje. 

Tėtis. Tėtis. Džimiui atrodė, lyg kas stiklu raižytų jam 
krūtinę. Jautėsi deginamas liepsnų. Norėjo dingti iš čia, bet 
dar labiau norėjo dingti iš šio gyvenimo. Kad nebūtų dau- 
giau jokio Džimio, jokio Keno Flemingo sūnaus, jokio vy- 
resniojo brolio, kuris turėtų kažką daryti, kad Šaronai ir Ste- 
nui būtų lengviau, o tik akmuo kieno nors sode, nuvirtęs 
medis laukuose, takas per miškus. Kėdė, viryklė, paveikslo 
rėmas. Bet kas, tik ne tai, kas ir kuo jis buvo. 

— Džimi? 

Džimis pažvelgė žemyn. Šalia buvo Stenas ir atsargiai 
timpčiojo pirštais jo mėlyną striukę. Džimis dirstelėjo į aukš- 
tyn pakeltą veiduką, į plaukus, uždribusius jam ant kaktos 
17 lendančius į akis. Stenui bėgo nosis, ir nieko geresnio 
neturėdamas Džimis ištraukė savo sportinių marškinėlių 
kraštą 1r nušluostė jais brolio viršutinę lūpą. 

— Šlykštu, tikrai, — pasakė jis Stenui. - Ar nejauti, kaip 
varva? Nenuostabu, kad visi bambliai laiko tave mulkiu. 

— Nesu toks, —- atsakė Stenas. 

Steno lūpų kampučiai nusviro, smakriuke atsirado duo- 
butės, kaip ir visada, kai jis stengdavosi nepravirkti. 

— Klausyk, - atsidusęs tarė Džimis, - privalai išsivalyti no- 
sį. Privalai pasitempti. Negali laukti, kad kas nors kitas vis- 
ką darytų už tave. Juk ne visada bus kas nors šalia, ar ne? 

Steno akių vokai virpėjo. 

— Yra mama, - sušnibždėjo jis. - Yra Šarona. Esi tu. 

— Na, nesilaikyk įsitvėręs manęs. Nesilaikyk įsitvėręs 
mamos. Nieko nesilaikyk įsitvėręs. Pats žiūrėk. 

Stenas linktelėjo 1r virpėdamas įkvėpė oro. Pakėlęs gal- 
vą, pažiūrėjo į upę, nosimi siekė tik sienos viršų. 

— Mes niekada neburiavome. Ir dabar neburiuosime, ar 
ne? Mama mūsų nenusives. Jei ji vestųsi, tai primintų jį. 
Todėl mes ir neburiuosim, ar ne? Ar ne, Džimi? 

Džimis degančiomis akimis nusigręžė nuo vandens. Pa- 
ėmė kriketo kamuolį iš brolio rankos. Pažiūrėjo į Ailend Par- 
ko veją ir pamatė, kad žolė pernelyg aukšta gerai aikštei. 
Net jeigu ir būtų tinkamai nupjauta, žemė buvo nelygi. At- 
rodė, tarsi po medžiais savo kelius būtų tiesę kurmiai. 

— Tėtis būtų nuvedęs prie tinklų, - kalbėjo Stenas, lyg 
skaitydamas Džimio mintis. - Prisimeni, kaip tąsyk nusi- 
vedė mus prie tinklų. Pasakė tiems vyrams: „Štai šitas vie- 
ną dieną bus geriausias Anglijoje kamuolį paduodantis žai- 
dėjas, o tas mušėjas“. Ar prisimeni? Sakė mums: „Na, ge- 
rai, pliuškiai, parodykit, ką galit“. 

Jis vaidino vartininką ir šaukė - guglį*! Pirmyn, Džimi, 
mes norim matyti tikrą „guglį“! 

Džimio pirštai apglėbė kietą odinį kamuolį. Ka17ę, - gir- 
dėjo šaukiant tėvą. - Čiubk. Dabar mušk su galva, Džimi. Na! 
Su galva! 

Kodėl, svarstė jis. Kokia prasmė? Jis negalėjo būti toks 
kaip tėvas. Negalėjo pakartoti to, ką buvo daręs jo tėvas. Jis 
netgi to nenorėjo. Tik būti su juo, jausti jo ranką, tvirtai 


* Guglys (googly) - atšokęs kamuolys, tariamai lekiantis viena krypti- 
mi, bet iš tikrųjų - kita. 

apglėbiančią pečius, jo skruostą, trumpam prispaustą prie 
viršugalvio. Jis už tai padavinėtų kamuolį. Gugliai, lėti pa- 
davimai iš lauko pusės į kairę, iš kairės į lauko pusę. Greiti, 
vidutiniai, lėti. Jis atpalaiduodavo pečius, įtempdavo raume- 
nis ir treniruodavo perbėgimus, rankos judesius po smūgio 
1 kamuolį, kol visai nusivarydavo. Jeigu to reikėjo jam įs1- 
teikti. Jeigu tai būtų sugrąžinę jį namo. 

— Džimi? —- Stenas timptelėjo jam rankovę. —- Ar tu dabar 
padavinėsi man kamuolį? 

Džimis matė kitapus vejos Šaronos siluetą, vis dar ten 
pat, priešais kavinę. Tačiau dabar ji jau stovėjo, prisidėjusi 
prie akių žiūronus, ir sekė pilkai balto paukščio skrydį 1š 
rytų į vakarus palei upę. Jis pagalvojo, ar čia nebus tas tri- 
pirštis kiras. Linkėjo jai, kad būtų. 

— Žemė netikusi, - kalbėjo Stenas. - Bet gal tu galėtum 
tik mesti? Man būtų gerai. Gal mestum, Džimi? 

— Taip, - atsakė Džimis. 

„ Nužirgliojo pro ženklą, didelėm juodom raidėm baltame 
fone draudžiantį žaidimus su kamuoliu. Pasuko į patį lygiau- 
sią vejos ruožą, dvidešimties jardų ilgumo, po šilkmedžiais. 

Stenas nurisnojo jam įkandin, ant peties užsidėjęs lazdą. 

— Palauk, pamatysi, - kalbėjo jis. - Man visai neblogai 
sekasi. Kada nors sugebėsiu taip pat kaip ir tėtis. 

Džimis nurijo gumulą ir stengėsi pamiršti, kad žemė per 
minkšta ir žolė per aukšta, ir jau per vėlu ką nors pakeisti. 

— Saugokis, - pasakė savo broliukui. - Pažiūrėsim, ką tu 
sugebi. 


10 skyrius 


D sijos detektyvas Vinsto- 
nas Nkata įslinko į Linlio kabinetą, ant peties užsimetęs sa- 
vo kostiumo švarką, mąsliai trindamas plonytį randą, kuris 
tarsi pjautuvas driekėsi per rusvą odą nuo dešinės akies 
ligi lūpos kampučio. Tai buvo prisiminimas dienų, praleistų 
Brikstono gatvėse, - jis buvo vyriausiasis peštynių konsul- 
tantas, kuris patarinėjo Brikstono peštukams ir gavo randą 
iš priešiškos gaujos nario, šiuo metu sėdinčio Skrabso ka- 
lėjime. 

— Na, ir dienelę turėjau šiandien, — Nkata rūpestingai pa- 
kabino savo švarką ant kėdės atlošo priešais Linlio rašomą- 
jį stalą. —- Iš pradžių Šeperd Markete stebėjau kelias praš- 
matnias damas. Paskui - Berklio aikšte nuslinkau į „Šerbu- 
ro“ klubą. Ar bus dar geriau, kai mane padarys seržantu? 

— Nežinau, - atsakė Heivers, pirštais tyrinėdama jo švar- 
ko medžiagą. Drabužiais jis mėgdžiojo inspektorių detekty- 
vą, kuriam abu dirbo. - Aš popietę praleidau Šunų saloje. 

— Mano svajonių seržante, tu dar nesusitikai su reikalin- 
gais žmonėmis. 

— Tikriausiai. 

Linlis kalbėjo telefonu su vyriausiuoju policijos inspek- 
toriumi, jų viršininku, jo namuose, šiauriniame Londone. 
Jie kartu peržiūrinėjo budėjimų tvarkaraštį, o Linlis infor- 
mavo savo viršininką, kurie policininkai detektyvai bus at- 

šaukti iš savaitgalio atostogų padėti tiriant žmogžudystę. 
Vyriausiasis policijos inspektorius Veberlis paklausė jo: 

— O ką jūs, Tomai, darot su spauda? 

— Svarstom, kaip geriausiai ją panaudoti. Jie domisi šia 
istorija. 

— Atsargiai su jais. Jie puikiai užuodžia skandalą, tie šun- 
snukiai. Žiūrėk, kad nenumestum jiems kokio trupinio, ku- 
ris iš anksto nuteiktų dėl bylos. 

— Gerai, - Linlis padėjo ragelį. Jis atstūmė savo krėslą 
per kelis colius nuo rašomojo stalo ir paklausė Nkatos ir 
Heivers: — Taigi, kur mes dabar esam? 

— Petenas švarus švarutėlis, kaip iš pirties išėjęs, - pasa- 
kė Nkata jiems. — Trečiadienio naktį jis buvo „Šerburo“ klu- 
be, lošė kortomis atskirame kabinete su didžiaisiais lošėjais. 
Jis neišėjo tol, kol kitą rytą nepradėjo važinėti pienvežiai. 

— Ar jie tikri, kad tai buvo trečiadienį? 

— Nariai pasirašo kvitą. Kvitas saugomas šešis mėnesius. 
Durininkui užteko tiktai peržiūrėti praėjusios savaitės kvi- 
tus ir štai jis rado: trečiadienio vakaras su moteriškos ly- 
ties viešnia. Net jeigu nebūtų kvitų, jie sako prisimeną Pe- 
teną gana gerai. 

— Kodėl? 

— Pasak vieno kortų dalytojo, kurį šnekinau, Petenas maž- 
daug kas mėnesį pralaimi vieną ar du tūkstančius svarų. Vi- 
si jį pažįsta. Tai atvejis: „Eikš, sėskis, o mes kaip įmanyda- 
mi tave linksminsime, kol visą kraują iš tavęs išsiurbsim““. 

— Sakė, kad trečiadienio naktį laimėjęs. 

— Taip, laimėjo, tą patį teigė kortų dalytojas. Bet paprastai 
jis moka, o ne gauna. Ir išgerti mėgsta. Nešiojasi su savimi 
butelį. Lošimo kambaryje negeriama, kaip man pasakojo, bet 
dalytojui paliepta nusigręžti, kai Petenas gurkšteli. 

— Kas buvo kiti didieji lošėjai kambaryje tą naktį? - pasi- 
teiravo Heivers. 

Nkata pažiūrėjo į savo užrašų knygelę. Ji buvo kaštoninė 
17 labai mažytė, ir Nkata rašydavo priderintu mechaniniu 

pieštuku dailia mikroskopine rašysena, kuri netiko prie jo 
didžiulės ir ištįsusios povyzos. Jis perskaitė pavardes dvie- 
jų Lordų rūmų narių, vieno italo pramonininko, gerai žino- 
mo advokato, antreprenerio, kurio verslas apėmė viską - 
nuo filmų gamybos ligi maisto išsineštinai, kompiuterių spe- 
cialisto iš Kalifornijos, kuris atostogavo Londone ir nenu- 
stygo norėdamas susimokėti penkiasdešimt svarų laikino 
nario mokesčio, kad galėtų girtis buvęs įviliotas į privačius 
lošimo namus. į 

— Lošiančio Peteno niekas nesutrukdė per visą vakarą, - 
pasakė Nkata. - Jis tik vieną sykį buvo nusileidęs žemyn po 
vidurnakčio įsodinti savo damos, bet ir tada tik pliaukštelė- 
jOjai per sėdynę, perdavė ją durininkui, o pats grįžo lošti. Ir 
ten liko. 

— O kaip su Šeperd Marketu? - pasidomėjo Linlis. - Ar 
po to nuvyko ten? 

Kadaise plačiai žinomas raudonųjų žibintų rajonas, Še- 
perd Marketas buvo netoli nuo Berklio aikštės ir „Šerburo“ 
klubo. Nors paskutiniais metais jis pasikeitė, bet vis dar buvo 
galima paklaidžioti jo maloniomis pėsčiųjų gatvelėmis pro 
vynines, gėlių parduotuves, vaistines ir žvilgsniu užmegzti 
kontaktą su vieniša slampinėjančia moterimi, kuri nusives- 
davo ten, kur už pinigus gaunama sekso. 

— Galbūt, — atsakė Nkata. — Bet durininkas sakė, kad Pe- 
tenas tą naktį pats vairavęs savo „Jaguarą“ ir liepęs jį pri- 
vežti prie durų, kai buvo pasiruošęs išvažiuoti. Į Šeperd Mar- 
ketą būtų ėjęs pėsčias. Ten nėra vilties susirasti vietos au- 
tomobiliui pastatyti. Žinoma, būtų galėjęs pasisukioti po jį, 
pasičiupti kokią pliuškę ir parsivežti ją namo. Bet tam ne- 
tinka Šeperd Marketas. - Nkata mėgavosi tuo momentu, kai 
galės pareikšti, atsilošdamas sėdynėje ir paglostydamas ran- 
dą ant veido... - Te Dievas laimina ratų blokuotę, - pareiš- 
kė susižavėjęs. - Ir blokuotę, ir vargšus užblokuotuosius. 
Šiuo atveju Ypač juos. 

Heivers paklausė: 

— Ką bendra tai turi su... 

— Keno Flemingo automobiliu, - pasakė Linlis. - Jūs ra- 
dot „Lotus“. 

Nkata nusišypsojo. | 

— Jūs greitas, žmogau. Sakau tą jums. Turiu liautis gal- 
vojęs, kad jūs taip greitai tapot inspektoriumi tik dėl dai- 
laus veido. 

— Kur jis? 

— Kur jam ir dera būti, pasak inspektorių, kurie pasistengė 
užblokuoti jam ratus. Jis ant dvigubos geltonos juostos Kei- 
zono gatvėje. Tupėjo ten, tarsi prašytųsi užblokuojamas. 

— Velnias, — suvaitojo Heivers. — Meifero viduryje. Galė- 
jo būti bet kur. 

— Niekas nepaskambino, kad būtų nuimta blokuotė? Nie- 
kas nesumokėjo baudos? 

Nkata papurtė galvą. 

— Automobilis netgi nebuvo užrakintas. Raktai gulėjo ant 
vairuotojo sėdynės. Lyg kviesdami ką nors juos nudžiau- 
ti. - Atrodė, kad jis rado kažkokį krislą ant savo kaklaraiš- 
čio, nes susiraukė ir pirštais brūkštelėjo per jo šilką. - Jei 
klaustumėt manes, sakyčiau, kad jeigu yra kokia kumelė, 
kuriai reikia kumelio, ji vardu Gabriela Peten. 

— Gal ji tiesiog skubėjo, - pastebėjo Heivers. 

— Nebūtų šitaip palikusi raktų. Čia ne skubėjimas. Čia iš 
anksto apgalvota. Tai yra, štai kaip aš geriausiai galiu tiems 
šunsnukiams prispausti uodegas. 

— O jos pačios niekur nė ženklo? - paklausė Linlis. 

— Skambinau visais skambučiais, beldžiausi į visas duris 
nuo Hilo gatvės ligi Pikadilio. Jeigu ji ten, tai prasmego kiau- 
rai Žemę ir niekas apie tai nekalba. Jei norit, galim ką nors 
pasiųsti stebėti automobilio. 

— Ne, - nesutiko Linlis. - Dabar ji neketina grįžti jo pa- 
imti. Štai kodėl paliko raktus. Kad būtų konfiskuotas. 

— Teisingai. - Nkata padarė kažkokį smeigtuko galvutės 
dydžio įrašą savo knygelėje. 

— Meiferas, - Heivers įkišo ranką į savo kelnių kišenę ir 
ištraukė sausainių pakelį, kurį atplėšė dantimis. Krestelė- 
jusi įmetė vieną sau į delną ir pavaišino kitus. Susimąsčiusi 
kramtė. - Ji gali būti bet kur. Viešbutyje. Bute. Kieno nors 
name mieste. Žino, kad dabar jis nebegyvas. Tai ko jai ne- 
pasirodyti? 

— Sakyčiau, kad ji džiaugiasi. —- Nkata įrašė į savo knyge- 
lės puslapį. - Jis gavo tai, ko ji pati jam linkėjo. 

— Norėjo nudėti? Bet kodėl? Juk jis ketino ją vesti. Ji no- 
rėjo tekėti už jo. 

— Žinoma, jums knieti nudėti ką nors, nors ir nenorit, 
kad jis mirtų, - pasakė Nkata. - Jūs perširstat ir sakot: „Ga- 
lėčiau tave wžmušti, žmogau, noriu, kad būtum nebegyvas“, — 
o tuo metu taip ir galvojat. Bet jūs nesitikit, kad kas nors 
ateitų kaip geroji ar blogoji fėja ir išpildytų jūsų norą. 

Heivers timptelėjo už savo ausies kraštelio, tarsi svars- 
tydama Nkatos žodžius. 

— Vadinasi, Šunų saloje gali būti grupė gerųjų ar blogų- 
jų fėjų. 

Ji papasakojo jiems, ką buvo sužinojusi, pabrėždama De- 
riko Kuperio antipatiją savo svainiui, menką Džyn Kuper 
alibi minėtai nakčiai. 

— Lovoje miegojusi nuo pusės dešimtos ir nė vienas 
bamblys negali patvirtinti, —- ir Džimio dingimas po atšauktų 
buriavimo atostogų. - Ji pridūrė: - Jo mama teigia, kad jis 
buvęs ten kitą rytą, apkamšytas lovoje kaip Kristoferis Ro- 
binas*, bet aš galiu lažintis iš penkių svarų, kad namo jis 
negrįžo, ir šnekėjausi su trim vyrukais prie Mančesterio 
gatvės metro stoties, kurie sakė, kad jau nuo vienuolikos 
metų jis buvo linkęs patekti į Borstalo nepilnamečių kalė- 
jimą. 

Džimis buvo nenaudėlis, pasakė jai policijoje. Rašinėjo ant 
sienų irklavimo klube, daužė langus senajame Briuji trans- 


* Kristoferis Robinas - A. A. Milno knygų apie Mikę Pūkuotuką perso- 
nažas. 


Lošimas 1š belenų 289 


porto pastate arčiau kaip mylia nuo policijos nuovados, vagi- 
nėjo cigaretes ir saldainius netoli Kenerio laivų statyklos, 
apskaldydavo kiekvieną, kurį jis laikė kieno nors numylėti- 
niu, landžiojo į naujus prašmatnius gyvenamuosius pastatus 
palei upe, kartą išmušė skylę savo ketvirtos klasės sienoje, 
bėgdavo iš mokyklos du ar tris kartus per savaitę. 

— Vargu ar tai dalykai, kuriuos reikia pabraukti kasdieni- 
nių nusikaltimų lape, - sausai pastebėjo Linlis. 

— Taip. Suprantu. Jūsų būsimas galvažudys dar galėtų būti 
perauklėtas, jeigu kas nors jo imtųsi. Tačiau buvo dar vie- 
nas dalykas, kuris mane sudomino. - Ji žiaumojo dar vieną 
sausainį, skubiai vartydama savo užrašų sąsiuvinį. Jis buvo 
didesnis negu Nkatos knygelė, įsigytas Rymano parduotu- 
vėje su raukšlėtais mėlynais kartono viršeliais ir spirale su- 
jungtais lapais. Daugelis lapų buvo užsirietusiais kraštais. 
Kai kurie ištepti garstyčiomis. — Jis buvo padegėjas, - kal- 
bėjo Heivers žiaumodama, - kai jam buvo... po galais... kur 
aš? Štai čia. Būdamas vienuolikos, mūsų Džimis uždegė 
šiukšlių dėžę Kiubit Tauno pradinėje. Beje, klasėje, per 
priešpiečius. Jis įgrūdo į ugnį kai kuriuos gamtos mokslo 
tekstus, kai buvo užkluptas. 

— Matyt, Darvinas kažkuo jam neįtiko, - sumurmėjo Nkata. 

Heivers prunkštelėjo: 

— Direktorius paskambino policijai. Magistratas įsijun- 
gė. Džimiui reikėjo susitikti su socialiniu darbuotoju... pa- 
laukit... prieš dešimt mėnesių. 

— Ar jis ir toliau žaidė su ugnimi? 

— Atrodo, kad tai būta vienintelio atvejo. 

— Gal susiję su tuo, kad tėvas paliko motiną, - pastebėjo 
Linlis. 

— O kitas gaisras galėjo būti susijęs su jų skyrybomis, - 
pridūrė Heivers. 

— Ar jis žinojo, kad gresia skyrybos? 

— Džyn Kuper sako, kad ne, bet ji tą ir tvirtins. Visur 
rašoma, kad vaikas turėjęs priemones 17 progą, o ji velniškai 

gerai tą Žino, ir neatrodo, kad dar pagelbėtų mums nurodyti 
motyvus. 

— O kokie tie motyvai? — paklausė Nkata. —- Tu išsiskiri 
su mano mama, aš padegu tavo namą? Gal jis nė nežinojo, 
kad ten buvo jo tėtis? 

Heivers lengvai perjungė pavarą. 

— Gal tai visai nesusiję su skyrybomis. Galėjo būti įnir- 
šęs, nes tėvas atšaukė jų atostogas. Su Flemingu jis kalbė- 
josi telefonu. Mes nežinom, ką jie aptarė. O jeigu jis žinojo, 
kad Flemingas vyksta į Kentą? Džimis galėjo ten kaip nors 
nusigauti, galėjo alėjoje pamatyti savo tėvo automobilį, ga- 
lėjo nugirsti ginčą, kurį tas tipas... kuo jis vardu, inspekto- 
riau, tas valstietis, kuris ėjo pro namą? 

— Fristonas. 

— Taip. Galėjo nugirsti ginčą, kurį girdėjo Fristonas. Ga- 
lėjo pamatyti, kaip išvažiuoja Gabriela Peten. Galėjo įsmukti 
vidun ir grįžti prie vienuolikmečiui būdingo keršto. 

— Su berniuku jūs nekalbėjot? — paklausė Linlis. 

— Jo nebuvo. Džyn nenorėjo man pasakyti, kur jis. Atva- 
žiavau greitkelio A1206 atkarpa, bet tebebūčiau vis dar ten, 
jei būčiau naršiusi po kiekvieną gatvę. - Ji įsikišo į burną dar 
vieną sausainį ir brūkštelėjo ranka per plaukus, smarkiai juos 
suveldama. - Mums reikia daugiau žmonių, sere. Norėčiau 
gauti bent vieną Kardeilo gatvėje, kuris galėtų pranešti mums, 
kai vaikas pasirodys. Dabar jis su savo broliu ir seserimi. Bent 
taip sako jo mama. Jie negali visą naktį likti lauke. 

— Aš kai kam paskambinau. Mes sulauksime paramos. — 
Linlis atsilošė kėdėje ir pajuto didžiulį cigaretės poreikį. 
Kažko savo rankoms, lūpoms, plaučiams. Nuvijo mintį, ra- 
šydamas: Kensingtonas, Šunų sala 17 Mažoji Venecija prie po- 
licijos detektyvų sąrašo, kuriems jau šiuo momentu Doro- 
tėja Harimen pranešinėjo apie juos ištikusią bėdą budėti. 

Heivers žvilgtelėjo į jo užrašus. 

— Taigi? — paklausė ji. — O duktė? 

— Invalidė, - pasakė jai. — Olivija Vaitlo be pagalbos ne- 

gali vaikščioti. - Paskui paaiškino matęs traukulius, kurie 
ją ištikę, ir ką daręs Faradėjus, kad jie atlėgtų. 

— Koks nors paralyžius? — pasiteiravo Heivers. 

Atrodė, kad tai kažkas, palietęs tik jos kojas. Gal grei- 
čiau liga negu įgimta būklė. Ji nepasakiusi, kas tai. Jis ne- 
klauses. Tai, kas ją kankino, - bent šiuo metu — vargu ar 
atrodė susiję su Keneto Flemingo mirtimi. 

— Šiuo metu? - paklausė Nkata. 

— Jūs kai ką sužinojot, - pastebėjo Heivers. 

Linlis žiūrėjo į policijos detektyvų sąrašą svarstydamas, 
kaip juos paskirstyti 1r kiek pasiųsti į kiekvieną vietą. 

— Kai ką, - pakartojo Linlis. - Gal nieko, tačiau tai verčia 
mane dar sykį patikrinti. Olivija Vaitlo teigia praleidusi visą 
trečiadienio naktį baržoje. Faradėjaus nebuvo. Taigi jeigu 
Olivijai būtų tekę išvykti iš Mažosios Venecijos, būtų buvę 
sudėtinga. Kažkam būtų tekę ją nešti. Arba ji būtų turėjusi 
naudotis vaikštyne. Kiekvienu atveju tai būtų vykę labai lė- 
tai. Taigi jeigu ji išvažiavo trečiadienio vakarą, išėjus Fara- 
dėjui, kas nors būtų pastebėjęs. 

— Bet Flemingo nužudyti ji negalėjo, ar ne? —- nesutiko 
Heivers. —- Vargu ar būtų pajėgusi pereiti per sodybos sode- 
lį, jeigu ji tokia vargana, kaip sakot jūs. 

— Viena nebūtų pajėgusi. - Jis ratu apibrėžė žodžius Ma- 
žoji Venecija. Paskui nupiešė strėliukę, nukreiptą į juos. — 
Juodu su Faradėjum laiko šūsnį laikraščių po indais šunims 
girdyti ant baržos denio. Prieš įeidamas aš dirstelėjau į juos. 
Juodu su Faradėjum nusipirko šiandien didelio formato laik- 
raštį, kokį tik buvo galima gauti. Ir visus iliustruotus bulva- 
rinius leidinius. 

— Ir ką? — paklausė Heivers, nesiliaudama kamantinė- 
jus. - Ji invalidė. Nori skaityti. Siunčia savo draugą nupirkti 
laikraščių. 

— Ir kiekvienas laikraštis atverstas ties ta pačia istorija. 

— Flemingo mirtimi, — pridūrė Nkata. 

— Bet ji nepažinojo Flemingo, ar ne? - paklausė Heivers. 

— Teigia nepažinojusi. Tačiau, jei mėgčiau lažybas, nepa- 
gailėčiau pinigų ir lažinčiaus, kad kažką ji žino. 

— Ar nori kažką sužinoti, - papildė Nkata. 

— Taip. Ir tai. 


Buvo likes vienas siūlas, kurį reikėjo jausti į tyrimų au- 
dinį, tačiau tai, kad jau buvo beveik aštunta valanda šešta- 
dienio vakaro, neleido jiems išvengti būtinybės imtis jo. Tam 
reikėjo tiktai dviejų Žmonių. Taigi kai policijos detektyvas 
Nkata apsivilko švarką, stropiai nusivalė jo atlapus ir žva- 
liai leidosi ieškoti tų šeštadienio vakaro malonumų, kuriuos 
surasti jam buvo sutrukdę, Linlis pasakė seržantei Heivers: 

— Yra dar vienas dalykas. 

Ji jau buvo bemetanti suglamžytą sausainių popierių į 
šiukšlių dėžę. Nuleido ranką ir atsiduso. 

— Nuplauks vakarienė, spėju. 

— Italijoje retai vakarieniaujame anksčiau nei dešimtą. 

— Jėzau. Kokį dolce vita aš gyvenu, netgi nežinojau. Gal 
bent turiu laiko sumuštiniui? 

— Jeigu paskubėsi. 

Ji pasuko į darbuotojų valgyklą. Linlis paėmė telefono 
ragelį ir surinko Helenos numerį. Aštuoni dvigubi skambu- 
čiai, 1r jis išgirdo autoatsakiklį antrą kartą tą dieną. Ji nega- 
linti prieiti prie telefono, jeigu skambinantysis norėtų pa- 
likti Žinutę... 

Jis nenorėjo palikti žinutės. Norėjo kalbėtis su ja. Ne- 
kantriai laukė to prakeikto pyptelėjimo. 

Maloniai tarė pro sukąstus dantis: 

— Aš, Helena, vis dar dirbu. Ar tu namie? - Jis laukė. 
Žinoma, ji dabar tikrino telefono skambučius, laukdama jo. 
Ji buvo svetainėje. Dabar pašoka, lekia į virtuvę, spragteli 
elektros mygtuką, siekia telefono, pasirengusi šnibždėti: 
„Tomi, mielasis“, — pilna vilčių. Jis laukė. Nieko. - Beveik 
aštuonios, —- pasakė. 

Svarstė, kur ji yra, ir nesėkmingai grūmėsi su apmau- 

du, kad ji nesėdi savo bute, laukdama, kada jis paskambins 
1r išdėstys vis labiau žlungančius jų vakaro planus. 

— (zalvojau, kad galėsiu anksčiau visa tai užraukti, bet 
taip nebus, deja. Teks dar kartą skambinti. Negaliu pasaky- 
ti, kada baigsiu. Pusę dešimtos? Nesu tikras. Norėčiau, kad 
tu nesėdėtum manęs laukdama. Nors tu tikriausiai to neda- 
rei, ar ne? — Paskutiniesiems žodžiams išsprūdus, jis susi- 
gūžė. Buvo įsižeidęs. Skubiai tęsė toliau: — Klausyk, aš la- 
bai apgailestauju, Helena, kad šis savaitgalis taip susijaukė. 
Susisieksiu su tavimi, kai tik galėsiu. 

Roboto balsas autoatsakiklyje jam padėkojo, pakartojo lai- 
ką, kurį jis ir taip žinojo, - ir išsijungė. 

Jis nusikeikė: 

— Po velnių, — ir trenkė ragelį. 

Kur ji buvo aštuntą valandą šeštadienio vakarą, kai turė- 
jo būti su juo? Kai jie buvo suplanavę kartu praleisti savait- 
galį. Jis svarstė. Jos tėvai Seryje, sesuo — Kembridže, De- 
bora ir Saimonas Sent Džeimsai Čelsyje, senas moksla- 
draugis, kuris ką tik gavo sutartį namui greitai prašmatniu 
tampančiame rajone - Fulheme. Buvo taip pat ir ankstesni 
jos mylimieji, bet jis nenorėjo galvoti apie tai, kad koks vie- 
nas būtų atsitiktinai išniręs iš praeities būtent tą savaitgalį, 
kai turėjo būti nuspręsta jos ateitis. 

— Po velnių, - pakartojo Linlis. 

— Ir aš taip manau, - pasakė Heivers, palengva įeidama į 
jo kabinetą su sumuštiniu rankoje. - Dar vienas šeštadie- 
nio vakaras, kai būčiau galėjusi užsimesti kokį drabužį iš 
spandekso su blizgučiais 1r straksėti kaip beprotė - beje, ar 
kas nors tebestraksi? Ar išvis kada straksėjo? O aš štai čia 
ariu kaip jautis, suleidusi dantis į kažką, ką valgykla vadina 
CTOgUe-MONS1euT. 

Linlis apžiūrinėjo jam ištiestą sumuštinį. 

— Atrodo kaip pakepintas kumpis. 5 

— Bet jeigu jie davė jam prancūzišką pavadinimą, gali 

brangiau už jį prašyti, sūnau. Tik palaukit. Kitą savaitę mes 
žiaumosim jų bommes frites* 1 mokėsim už tą malonumą. 

Ji šlemštė kaip švilpikas, prisikimšusi pilną burną, o Lin- 
lis tuo tarpu akinius vėl įsikišo į švarko kišenę ir susiieško- 
jo automobilio raktus. 

— Vadinasi, važiuojam? —- paklausė Heivers. - Kur? 

— Į Vopingą. - Jis nuėjo pirmas, sakydamas: — Gajus Mo- 
lisonas padarė pareiškimą žiniasklaidai. Šią popietę jį per- 
skaitė per radijo žinias: „Tragedija Anglijai, puikus kriketo 
žaidėjas Žuvo pačiam jėgų žydėjime. Tikras smūgis mūsų 
viltims atsiimti pelenus iš australų - gera proga atrinkėjams 
apie tai rimtai pagalvoti“. 

Heivers susikimšo į burną paskutinį savo sumuštinio pir- 
mosios pusės trikampį. Pilna burna pasakė: 

— Tai įdomus momentas, ar ne, sere? Anksčiau nebuvau 
apie tai pagalvojusi. Flemingas tikrai turėjo vėl būti išrink- 
tas žaisti Anglijos rinktinėje. Dabar teks jį pakeisti. Kai kam 
akivaizdžiai ima sektis. 

Jie užvažiavo aukštyn pandusu iš požeminės automobi- 
lių aikštelės. Heivers ilgesingai dirstelėjo į italų restoraną į 
šiaurę nuo Jardo, kai Linlis pasuko į Brodvėjų ir važiavo pro 
žalią veją gatvės gale, kur staiga įsižiebė žibintai, pro aukš- 
tus platanus košdami šviesą ir nušviesdami Sufražet Skrolį. 

Jie važiavo Parlamento aikštės link. Tokiu vakaro metu 
turistų autobusų jau nebuvo, todėl Vinstono Čerčilio statu- 
la netrukdoma mąsliai žvelgė į upę. 

Prieš pat Vestminsterio tiltą jie pasuko į šiaurę, paskui — 
į Viktorijos krantinę ir nušvilpė palei upę. Dabar jie važiavo 
priešpriešine judėjimo kryptimi, o kai pralėkė pro siaurą 
Hangerfordo lieptą, gatvė, kurioje jie atsidūrė, vedė į Sitį, o 
ten šeštadienio vakarą niekas nevažinėja. Vienoje pusėje ply- 
tėjo sodai, kitoje tekėjo upė, ir jiems pakako laiko pasvarsty- 
ti, kaip pokarinė architektūra pietiniame upės krante su- 
naikino miesto kontūrus. 


* Pommes frites - keptos bulvės (pranc.). 

— Ką mes žinom apie Molisoną? — paklausė Heivers. Ji 
buvo baigusi antrąją sumuštinio pusę ir traukė kažką iš sa- 
vo kelnių kišenės. Tai buvo pastilių ritinėlis. Nykščiu išstū- 
mė vieną, o visą ritinėlį padavė Linliui tariamai žvaliu per- 
sidirbusios stiuardesės balsu sakydama: - Gal ko saldaus 
užvalgysite, sere? 

Jis padėkojo ir įsikišo vieną mėtinuką į burną. Skonis bu- 
vo tarsi dulkių, lyg pusiau išvyniotą ritinėlį ji būtų pakėlusi 
kur nors nuo grindų ir nutarusi, jog negalima jo išmesti. 

Ji pasakė: 

— Žinau, kad jis žaidžia Esekso rinktinėje, kai nežaidžia 
Anglijos, bet tai ir viskas. 

— Jis žaidė Anglijos rinktinėje paskutinius dešimt me- 
tų, - paaiškino jai Linlis. Jis kalbėjo toliau atskleisdamas 
naujų faktų apie Molisoną, kuriuos buvo gavęs kalbėdamas 
telefonu su Saimonu Sent Džeimsu, draugu, teismo medici- 
nos specialistu ir aistringu kriketo sirgaliumi. Jie šnekėjosi 
gerdami arbatą, kai Sent Džeimsas įsimetė ketvirtą ir penktą 
cukraus gabalėlį į arbatą, energingai prieštaraujant jo žmo- 
nai. —- Jam trisdešimt septyneri — vadinasi, nebedaug gerų 
metų likę prie kriketo vartelių... Jis vedęs advokatę Alison 
Hepl. Beje, praeityje jos tėvas buvo komandos rėmėjas. 

— Šitie tipai landžioja visur, ar ne? 

— Molisonas Kembridžo absolventas, Pembruko koledže 
gavęs menką trejetą iš gamtos mokslų. Jis žaidė kriketą Ha- 
rou, o paskui pateko į universiteto rinktinę. Baigęs moks- 
lus, ir toliau žaidė. Atrodo, kad studijos buvo tiktai preteks- 
tas žaisti kriketą. 

— Turbūt. 

— Taigi jam nuoširdžiai rūpi komandos interesai, kad ir 
kokie jie būtų. 

— Kad ir kokie jie būtų? 

Gajus Molisonas gyveno toje Vopingo dalyje, kuri buvo 
akivaizdžiai atnaujinta. Tai buvo Londono dalis, kurioje mil- 
žiniški Viktorijos laikų sandėliai dunksojo virš siaurų ak- 

menimis grįstų gatvelių palei upę. Kai kurie iš jų buvo nau- 
dojami, nors vos žvilgtelėjęs į sunkvežimį, ant kurio ryš- 
kiomis raidėmis užrašytas puikavosi užrašas: Fruzt of the Lo- 
om, Active Wear, galėjai suprasti apie Vopingo metamorto- 
zes. Tai nebuvo žmonių knibždėlynas, dokų teritorija, kur 
vešėjo nusikaltimai, kur šūkaliodami krovikai stumdėsi: ant 
prietilčių, rankomis tempdami viską: nuo juodų iš lempos 
suodžių pagamintų dažų iki vėžlių kiautų. Kur kadaise būta 
prieplaukų, gatvių, užverstų pundais, statinėmis ir maišais, 
dabar viskas buvo nauja. Aštuoniolikto amžiaus žiopliai, ku- 
rie netoli Ramsgeito aludės spoksodavo į nuteistuosius pi- 
ratus, pasmerktus būti surakintus grandinėmis per atoslūgį 
1r skęsti per tris potvynius, dabar tapo jaunais dvidešimtojo 
amžiaus profesionalais. Jie patys gyveno sandėliuose ir prie- 
plaukose, kurios, laikomos istoriniais pastatais, negalėjo būti 
nugriautos ir pakeistos pietinio kranto pabaisomis, lyg mo- 
nolitai dunksančiomis nuo Rojal Holo Sautvorke ligi Lon- 
dono tilto. 

Gajus Molisonas gyveno Čaina Silko prieplaukoje, raus- 
vai plytiniame septynių aukštų pastate, stovinčiame Garne- 
to ir Vopingo gatvių sankryžoje. Jo cerberis buvo durininkas, 
kuris, atvykus Linliui ir Heivers, budėjo atsidrėbęs priešais 
mažytį, didumo sulig dėže televizorių kambarėlyje, atsive- 
riančiame į užrakintą, plytomis išgrįstą įėjimą į prieplauką. 

— Molisonas? — paklausė jis, kai Linlis paskambino, pa- 
rodė savo pažymėjimą ir pasakė, kur einąs. - Laukite čia, 
abudu. Supratot? 

Jis parodė vietą ant grindų ir grįžo į savo kambarėlį, ran- 
koje laikydamas Linlio pažymėjimą, paėmė telefono ragelį, 
paspaudė keletą skaičių, palydint džiugiam kauksmui tele- 
vizijos publikos, kuri žiūrėjo, kaip keturi Žaidėjai lindo per 
didžiules statines, pilnas raudonos želatinos. 

Grįžo, laikydamas pažymėjimą vienoje rankoje, o kitoje 
šakutę su ungurio drebučiais - savo vakarine užkanda. Pa- 
sakė: 

— Keturi septyniolika. Penktas aukštas. Pasukit į kairę 
nuo lifto. Ir nepamirškit užsiregistruoti pas mane, kai eisit 
lauk. Supratot? 

Linktelėjo, susikišo ungurio gabalėlį sau į burną ir pra- 
leido juos. Jie pamatė, kad nurodymai, kaip rasti Molisono 
butą, buvo nereikalingi. Kai lifto durys murkdamos atsida- 
rė penktame aukšte, Anglijos komandos kapitonas laukė jų 
koridoriuje. Stovėjo atsirėmęs į sieną priešingoje lifto pu- 
sėje, rankas sugrūdęs į susiglamžiusių drobinių kelnių ki- 
šenes, per kulkšnis sukryžiavęs kojas. 

Linlis atpažino Molisoną iš jo būdingiausio bruožo - no- 
sies, dusyk sulaužytos kriketo aikštelėje, suplotos ties tar- 
puakiu ir niekada deramai neatstatytos. Nuo nuolatinio bu- 
vimo saulėje jo veidas buvo rusvas, pliktelėjusi kakta ties 
V formos plaukų linija išmarginta strazdanų. Po kaire akimi 
mėlynė didumo sulig kriketo sviediniu, - o gal ir kumščiu, — 
pakraščiuose iš violetinės virto geltona. 

Molisonas ištiesė ranką, sakydamas: 

— Inspektorius Linlis? Meidstono policija sakė prašiusi 
Skotland Jardo pasidomėti šiuo reikalu. Manau, kad jūs iš ten. 

Linlis paėmė ištiestą ranką. Molisono paspaudimas buvo 
tvirtas. | 

— Taip, - pasakė Linlis ir pristatė seržantę Heivers. - Jūs 
susisiekėt su Meidstonu? 

Molisonas linktelėjo seržantei Heivers, sakydamas: 

— Bandžiau iš policijos sužinoti ką nors konkretaus, bet 
jie tik sugeba gintis nuo klausinėjimų, ar ne? 

— Kokios informacijos jūs ieškot? 

— Norėčiau sužinoti, kas nutiko. Kenas nerūkė, tai iš kur 
tos nesąmonės apie apsvilusį krėslą ir cigaretę? Ir kaip de- 
gantis krėslas ir cigaretė per dvylika valandų gali pribaigti 
žmogų? — Molisonas vėl atsirėmė į sieną. Ji buvo mūrinė, 
nudažyta baltai, o jis stovėjo, šviesai krintant ant jo pilkšvų 
plaukų ir marginant juos auksiniais dryžiais. - Atvirai kal- 
bant, mano reakcija į tai viena - aš vis dar negaliu patikėti, 

jog jis miręs. Tik trečiadienio vakarą kalbėjausi su juo. Mes 
šnekėjomės. Padėjom ragelius. Viskas buvo aišku kaip ant 
delno. Paskui šitas. 

— Dėl to telefoninio pokalbio mes ir norėtume pasišne- 
kėti su jumis. 

— Jūs žinot, kad mes kalbėjomės? — Molisono bruožai ta- 
po griežtesni. - Ak, Mirjama. Žinoma. Ji atsiliepė. Buvau 
užmiršęs. 

Jis vėl susikišo rankas į kišenes ir pusę colio slystelėjo 
žemyn siena, tarsi ketindamas kurį laiką ten pabūti. Gud- 
riai Žvilgčiojo nuo vieno į kitą, lyg tai, kad jų pokalbis vyks- 
ta koridoriuje, jam visiškai neatrodytų keista. 

— Gal galim užeiti į jūsų butą? — pasiteiravo Linlis. 

— Tai gana keblu, - atsakė Molisonas. — Norėčiau čia ap- 
tarti reikalus. 

— Kodėl? 

Jis kryptelėjo galvą savo buto link ir pritildytu balsu pa- 
sakė: 

— Mano žmona. Alison. Nenorėčiau jai sukelti rūpesčių, 
jei galiu to išvengti. Jai devintas nėštumo mėnuo, nesijau- 
čia labai žvali. Situacija gan rizikinga. 

— Ji pažinojo Kenetą Flemingą? 

— Keną? Ne. Taip, yra su juo kalbėjusi. Jie kartais paple- 
pėdavo, susitikę kokiam nors pobūvyje ar šiaip kur. 

— Tokiu atveju, manau, ji nėra priblokšta jo mirties? 
padaužė savo galvą į sieną, tarsi smerkdamas pats save. — 
Aš, inspektoriau, esu įtarus. Čia mūsų pirmasis. Berniu- 
kas. Nenoriu, kad kas įvyktų. 

— Mes tą turėsim galvoje, - maloniai atsakė Linlis. - Ir 
jei jūsų žmona neturi kokios informacijos, kurią norėtų pa- 
teikti mums dėl Flemingo mirties, jai net nereikia likti kam- 
baryje. 

Molisonas žioptelėjo, tarsi ketindamas dar kažką pasa- 
kyti. Atsistūmė alkūnėmis nuo sienos. 

— Gerai. Eime. Bet tik nepamirškit jos būklės. 

Jis nuvedė juos koridoriumi ligi trečiųjų durų, kurias ati- 
darius atsivėrė milžiniškas kambarys su ąžuolinių rėmų lan- 
gais, išeinančiais į upe. Jis šūktelėjo: „Ali?“ — eidamas berži- 
nių lentų grindimis į poilsiui skirtą plotą, kuris sudarė tris 
kvadrato puses. Ketvirtoji pusė —- stiklinės durys — buvo at- 
viros ir pro jas galėjai matyti pirmykštės prieplaukos lentas, 
kuriomis kadaise prekės būdavo keliamos aukštyn į sandėlį. 

Stiprokas vėjelis šiaušė laikraščio, gulinčio poilsiui skir- 
toje dalyje, puslapius. Molisonas uždarė duris, sulankstė 
laikraštį ir pasakė: sa 

— Jei norit, sėskitės, — ir vėl vardu pašaukė žmoną. 

Atsiliepė moters balsas. 

— Miegamajame. Ar jau baigei su jais? 

— Ne visai, - atsakė jis. - Užsidaryk duris, mieloji, kad 
tau netrukdytume. 

Vietoj atsakymo pasigirdo žingsniai, bet, užuot užsida- 
riusi, Alison įėjo į kambarį, vienoje rankoje laikydama šūs- 
nį popierių, kita susiėmusi už pusiaujo. Ji buvo jau galudie- 
nė, bet neatrodė nesveika, kaip sakė jos vyras. Veikiau at- 
rodė užklupta vidury darbo, akinius užsidėjusi ant 
viršugalvio, o į chalato apykaklę įsikabinusi rašiklį. 

— Atidėk į šalį suvestinę, - pasakė jos vyras. - Mums ta- 
vęs čia nereikia. - O paskui, neramiai žvilgtelėjęs į Linlį, 
pridūrė: — Ar reikia? 

Linliui nespėjus atsakyti, Alison tarė: 

— Nesąmonė. Nereikia manęs popinti, Gajau. Labai no- 
rėčiau, kad liautumeis. - Ji sudėjo savo popierius ant stikli- 
nio pietų stalo, stovėjusio tarp svetainės ploto ir virtuvės 
užpakalyje. Nusiėmė akinius ir nusegė rašiklį. - Gal ko pa- 
geidautumėt? - paklausė ji Linlio ir Heivers. - Gal kavos? 

— Ali. Po galais. Juk Žinai, kad neturi... 

Ji atsiduso. 

— Pati neketinau gerti. 

Molisonas susiraukė. 

— Atleisk. Tikra velniava. Džiaugsiuos:, kai viskas baigsis. 

— Tu juk ne vienas. 

Savo pasiūlymą ji pakartojo Linliui 17 Heivers. 

— Norėčiau stiklinės vandens, - paprašė Heivers. 

— Man nieko, - pasakė Linlis. 

— Gajau, o tau? 

Molisonas paprašė alaus ir įsmeigė žvilgsnį į žmoną, sun- 
kiais Žingsniais nuėjusią į virtuvę, kur paslėpta šviesa krito 
ant margo granito paviršių ir lietė chromuotas spinteles. Ji 
grįžo su skardine alaus „Heineken“ ir taure vandens, kuria- 
me plūduriavo du ledo gabaliukai. Padėjo viską ant mažo 
stalelio, o pati klestelėjo į pernelyg minkštą krėslą. Linlis 
1 Heivers susėdo ant sofos. 

Molisonas, nekreipdamas dėmesio į alų, kurio buvo pra- 
šęs, liko stovėti. Priėjo prie durų, kurias pirmiau buvo už- 
daręs, ir atidarė vieną pusę. 

— Atrodai sušilus, Ali. Čia tvankoka, ar ne? 

— Man gerai. Viskas gerai. Gerk savo alų. 

— Žinoma. 

Bet užuot prisėdęs greta jų, atsitūpė prie atvirų durų, 
kur šalia keleto puoduose augančių palmių stovėjo pintas 
krepšys. Įkišo ranką į krepšį ir išėmė iš ten tris kriketo 
kamuolius. 

Linlis prisiminė kapitoną Kvigą ir jau manė, kad Molisonas, 
nepaisydamas kamuolių dydžio, pradės ridenti juos delne. 

— Kas pakeis Keną Flemingą komandoje? —- paklausė jis. 

Molisonas sumirksėjo. 

— Tai leidžia spėti, kad Kenas būtų buvęs išrinktas dar 
sykį žaisti Anglijos rinktinėje. 

— Būtų buvęs išrinktas? 

— Ar tai susiję su reikalu? 

— Šiuo momentu nežinau. - Linlis prisiminė Sent Džeim- 
so suteiktą informaciją. - Flemingas pakeitė vyruką, pavar- 
de Raikroftas, ar ne? Ar tai neįvyko prieš pat žiemos rung- 
tynes? Prieš dvejus metus? 

— Raikroftui skilo alkūnė. 

— Ir Flemingas užėmė jo vietą. 

— Jei norit šitaip pavadinti. 

— Ir Raikroftas daugiau niekada nebežaidė Anglijos rink- 
tinėje. 

— Jis niekada nebeatgavo formos. Daugiau niekur nebe- 
žaidžia. 

— Jūs drauge mokėtės Harou ir Kembridže, ar ne? Jūs ir 
Raikroftas. 

— Kuo mano ir Brento Raikrofto draugystė susijusi su 
Flemingu? Pažįstu jį nuo tada, kai man buvo trylika. Drau- 
ge lankėm mokyklą. Drauge žaidėm kriketą. Buvom vienas 
antro pajauniais vestuvėse. Mes draugai. 

— Buvot ir jo šalininkas, drįstu sakyti. 

— Kai jis galėjo žaisti, taip. Bet dabar jis negali, todėl 
nebesu. Tuo viskas ir baigėsi. - Molisonas atsitiesė, vieno- 
je rankoje du kamuoliai, antroje vienas. Sumaniai jais žon- 
gliravo gal trisdešimt sekundžių, paskui žiūrėdamas pro juos, 
pasakė: - Kodėl klausinėjat? Ar manot, kad aš nusikračiau 
Flemingu tam, kad Brentą sugrąžinčiau į Anglijos koman- 
dą? Tai niekinga prielaida. Yra šimtas žaidėjų, geresnių už 
Brentą. Jis tą žino. Ir aš Žinau. Atrinkėjai tą žino. 

— Ar žinojot, kad Flemingas vyko į Kentą trečiadienio 
vakarą? 

Jis papurtė galvą, sutelkęs dėmesį į kamuolius ore. 

— Kiek žinau, jis ruošėsi važiuoti atostogų su savo ber- 
niuku. 

— Ar neužsiminė atšaukęs kelionę. Ar atidėjęs? 

— Apie tai net nekalbėjo. 

Molisonas puolė į priekį, kai už jo nukrito kamuolys. Jis 
nubildėjo ant grindų, užšoko ant jūros putų spalvos kilimo, 
atitvėrusio tą plotą, kuriame jie buvo. Nuriedėjo prie ser- 
žantės Heivers. Jinai pakėlė jį ir atsargiai padėjo ant sofos 
greta savęs. 

Bet Molisono žmona aiškiai suprato užuominą. 

— Sėskis, Gajau, - pasakė. 

— Negaliu, - atsakė šypsodamasis kaip berniūkštis. - Aš 
susijaudinęs. Visa ta energija. Turiu ją išlieti. 

Alison su pavargusia šypsena pasakė jiems: 

— Kai gims kūdikis, tai bus antrasis mano vaikas. Ar nori 
alaus, Gajau? 

— Išgersiu. Išgersiu, - ir vietoj trijų žongliravo dviem ka- 
muoliais. 

— Ko tu taip jaudiniesi? — paklausė žmona. Ir nežymiai 
sustenėjo, kai, norėdama atsisėsti priešais Linlį, kiek pa- 
keitė savo pozą kėdėje. - Gajus trečiadienio vakarą buvo 
čia su manimi, inspektoriau. Jūs dėl to atvykot su juo pasi- 
kalbėti, ar ne? Patikrinti jo alibi? Jeigu einama tiesiai prie 
faktų, spėjimus galima atidėti į šalį. - Sulenktą delną ji už- 
sidėjo sau ant pilvo, tarsi pabrėždama savo būklę. - Aš jau 
gerai nebemiegu. Snūduriuoju, kai galiu. Beveik visą naktį 
nebuvau užmigusi. Gajus buvo čia. Jei būtų išėjęs, būčiau 
mačiusi. O jeigu netyčia būčiau pramiegojusi jo išvykimą, 
durininkas to nebūtų padaręs. Manau, buvot sutikę naktinį 
durininką. 

— Alison. Po galais. - Molisonas galiausiai įmetė kamuo- 
liukus atgal į pintinę. Nužirgliojo ligi vieno iš krėslų ir pokš- 
telėjo savo alaus dangtelį. - Jie nemano, kad aš nužudžiau 
Keną. Pirmiausia - kam man jį žudyti. Paprasčiausiai nie- 
kus paistau. 

— Dėl ko kilo vaidas? — paklausė Linlis. Jis nelaukė, kol 
Molisonas atšaus: „Koks vaidas?“ Kalbėjo toliau: — Mirja- 
ma Vaitlo girdėjo jūsų pokalbio su Flemingu pradžią. Sakė, 
kad jūs minėjęs vaidą. Kalbėjot kažką, kad reikia pamiršti 
vaidą ir paskubėti tvarkyti reikalus. 

— Per keturių dienų pirmenybes praėjusią savaitę Lorde 
mes susikivirčijome. Įtampa buvo didžiulė. Midleseksui rei- 
kėjo devyniasdešimt vieno taško, o jie turėjo aštuonerius 
vartelius. Norėdami laimėti, turėjo stengtis kaip velniai. Vie- 
nas iš geriausių jų mušėjų iškrito, susilaužęs pirštą, todėl 

jie nebuvo pernelyg laiminga komanda. Po trečiosios die- 
nos aš padariau pastabą lauke, automobilių stovėjimo aikš- 
telėje, dėl vieno jų žaidėjo iš Pakistano. Tai buvo susiję su 
žaidimu, 0 ne su žmogumi, bet... Kenas nenorėjo to supras- 
ti. Priėmė kaip rasizmą. Čia viskas ir prasidėjo. 

— Jie susimušė, — ramiai paaiškino Alison. - Lauke, au- 
tomobilių aikštelėje. Gajui kliuvo daugiausia. Du sumušti 
šonkauliai, mėlynė po akimi. 

— Keista, kad laikraščiai apie tai nerašė, - pastebėjo Hei- 
vers. - Bulvariniai tik šito ir ieško. 

— Buvo jau vėlus vakaras, — paaiškino Molisonas. - Nie- 
ko arti nebuvo. 

— Tik judu abu? 

— Taigi. — Molisonas gurkštelėjo alaus. 

— Jūs niekam po to nepasakėt, kad pešėtės su Flemingu? 
Kodėl? 

— Dėl to, kad tai buvo kvaila. Buvom per daug išmetę. 
Elgėmės kaip galvažudžiai. Tai ne dėl to, kad kažkuris iš 
mūsų būtų norėjęs paimti viršų. 

— O jūs po to susitaikėt su juo? 

— Ne tuoj pat. Dėl to aš ir skambinau jam trečiadienį. 
Maniau, kad jis bus išrinktas šią vasarą žaisti Anglijos ko- 
mandoje. Tą patį maniau ir apie save. Kai dėl manęs, nėra 
reikalo per daug broliautis, kai australai atvažiuos, kad vis- 
kas eitų kaip sviestu patepta, bet mums reikėjo bent ne- 
jausti apmaudo vienas kitam. Aš pirmiausia tą ir pasakiau. 
Maniau, kad būtų protinga mums susitaikyti. 

— O dar apie ką kalbėjotės trečiadienio vakarą? 

Jis pastatė alų ant stalo, pasilenkė į priekį ir laisvai su- 
glaudė rankas sau tarp kojų. 

— Apie australų suktukų padavėją, apie aikštės būklę Ova- 
liniame stadione. Kiek dar šimtmečių galim tikėtis iš Dže- 
ko Polardo. Ir apie panašius dalykus. 

— Ir per tą pokalbį Flemingas nė sykio neužsiminė, kad 
vakare važiuosiąs į Kentą? 

— Nė sykio. 

— O apie Gabrielą Peten? Ar užsiminė apie ją? 

— Apie Gabrielą Peten? — Molisonas apstulbintas pakrei- 
pė galvą. - Ne. Gabrielos Peten jis neminėjo. 

Kalbėdamas jis taip tiesiai žiūrėjo į Linlį, kad net jo žvilgs- 
nio rimtumas jį išdavė. 

— Ar pažįstat ją? — paklausė Linlis. 

Žvilgsnis išliko tvirtas. 

— Žinoma. Hju Peteno žmona. Jis šią vasarą remia žaidy- 
nes. Bet jūs dabar jau tikriausiai atkapstėt šią informaciją. 

— Šiuo metu ji ir jos vyras gyvena skyrium. Ar žinot tą? 

Skubiai dirstelėjęs į žmoną, Molisonas vėl žiūrėjo į Linlį. 

— Nežinojau. Apgailestauju tą išgirdęs. Man visada atro- 
dė, kad ji 17 Hju pamišę vienas dėl kito. 

— Dažnai juos matydavot? 

— Retsykiais. Pobūviuose. Kartais varžybose. Jie labai do- 
misi kriketu. Manau, kitaip ir būti negali, nes jis yra ko- 
mandos rėmėjas. - Molisonas kilstelėjo savo alaus skardi- 
nę ir išgėrė ligi dugno. Pradėjo nykščiais duobti jos šoną. — 
Yra dar viena? - paklausė žmonos, paskui pridūrė: —- Ne. Pa- 
silik. Pats atsinešiu. — Pašoko, nuėjo į virtuvę, pasikniso šal- 
dytuve, sakydamas: — Ar nori ko nors, Ali? Tu mažai valgei 
per vakarienę, tiek tik uodui užtektų. Tos vištų šlaunelės 
neblogai atrodo. Ar nori vienos, brangute? 

Alison nukreipė susimąsčiusį žvilgsnį į įlenktą alaus skar- 
dinę, kurią vyras buvo palikęs ant stalelio. Jai neatsiliepus, 
vėl pašaukė ją vardu. Ji pasakė: 

— Man nerūpi, Gajau. Maistas. 

Jis vėl grįžo prie jų, nykščiu atidarydamas alaus „Heine- 
ken“ skardinę. 

— Ar tikrai nenorit? - pasiteiravo jis Linlio ir Heivers. 

Linlis paklausė: 

— Ir grafystės varžybas? 

— Ką? 

— Ar Petenas su žmona taip pat ir jas lankydavo? Pavyz- 

džiui, ar jie yra kada stebėję Esekso varžybas? Ar jie palai- 
ko kokią nors pusę, kai nežaidžia Anglijos rinktinė? 

— Jie palaiko Midleseksą, manyčiau. Arba Kentą. Savas 
grafystes. Suprantat. 

— O Eseksą? Ar jie kada atvyksta pažiūrėti, kaip žaidžia- 
te jūs? 

— Galbūt. Prisiekti negalėčiau. Bet, kaip sakiau, jie seka 
žaidimą. 

— Paskutiniu metu? 

— Paskutiniu metu? 

— Taip. Norėčiau žinoti, kada paskutinį kartą matėt juos. 

— Aš Hju mačiau praėjusią savaitę. 

— Kur tai buvo? 

— Pas Gariką. Pietavom. Čia dalis to, ką aš darau: rūpinuo- 
si, kad dabartinis grupės rėmėjas galėtų jaustis laimingas. 

— Ar nieko jums nepasakė apie skyrybas su Žmona? 

— Po velnių, ne. Aš jo nepažįstu. Turiu galvoje, pažįstu jį, 
bet tik oficialiai. Kalbos apie sportą. Kam derėtų pradėti var- 
žybas prieš australus. Kaip aš planuoju išdėstyti žaidėjus 
aikštėje. Ką žadama išrinkti į komandą. 

Jis pakėlė savo alų ir gurkštelėjo. 

Linlis palaukė, kol Molisonas padėjo alų, o tada paklausė: 

— O ponia Peten? Kada ją matėt paskutinį kartą? 

Molisonas pažiūrėjo į milžinišką drobę, lyg ir Hoknio dar- 
bą*, pakabintą ant sienos už sofos, tarsi tai būtų stalinis 
kalendorius, kuriame jis matytų, kaip buvo praleidęs savo 
dienas. 

— Tiesą pasakius, neprisimenu. 

— Ji buvo kviestinėje vakarienėje, - pasakė Alison. - Ko- 
vo pabaigoje. - Kai vyras atrodė suglumintas tos informaci- 
jos, ji pridūrė: - Upės kambaryje „Savojos“ viešbutyje. 

— Po galais. Kokia atmintis, Ali, - nusistebėjo Moliso- 
nas. - Taip. Kovo pabaigoje. Vieną trečiadienį. 


* Hoknis (David Hockney, 1937) - anglų tapytojas, išgarsėjęs savo pa- 
veikslais, vaizduojančiais žmones ir vandenį. 

— Ketvirtadienį. 

— Vieną ketvirtadienio vakarą. Teisybė. Tu vilkėjai tą vio- 
letinį afrikietišką drabužį. 

— Jis persiškas. 

— Persiškas. Teisybė. O aš... 

Linlis sustabdė jų ginčą, kol jie neperėjo į priedainį. 

Paklausė: 

— O nuo to laiko nesat jos matę? Nesat matę nuo tada, 
kai ji gyvena Kente? 

— Kente? — Jo veidas buvo apstulbęs. - Nežinojau, kad ji 
Kente. Ką ji veikia Kente? Kur? 

— Kur mirė Kenetas Flemingas. Iš tiesų tame pačiame 
name. 

— Velnias, - jis nurijo seiles. 

— Kai kalbėjotės su juo trečiadienio vakarą, ar Kenetas 
Flemingas nepasakė jums važiuosiąs į Kentą susitikti su 
Gabriela Peten? 

— Ne. 

— Jūs nežinojot, kad tarp jų romanas nuo praėjusio ru- 
dens? 

— Ne. 

— Kad jie planavo išsiskirti su savo sutuoktiniais ir vestis? 

— Ne. Absoliučiai nieko apie tai nežinojau. - Jis atsisuko 
į žmoną. — Ali, ar tu Žinojai? 

Jinai stebėjo jį visą laiką, kol Linlis klausinėjo. Nepaki- 
tusia veido išraiška ji atsakė: 

— Vargu ar tokios būklės būdama galėčiau žinoti. 

Molisonas suabejojo: 

— Maniau, kad gal ji tau ką nors prasitarė. Kovo mėnesį. 
Per vakarienę. 

— Ji ten buvo su Hju. 

— Turėjau galvoje, rūbinėje. Ar šiaip. 

— Mes nė valandėlės nebuvom vienos. Net jeigu ir būtu- 
me buvusios, paprastai rūbinėje nepasakojama, kad tu dul- 
kiniesi su kuo nors iš šalies, Gajau. Tai yra tarp moterų. 

Jos veidas ir tonas išdavė jos pasirinktų žodžių prasmę. 
Visa tai privertė vyrą įsmeigti žvilgsnį į ją. Stojo tyla, ir 
Linlis nenutraukė. Anapus atvirų durų laivas upėje vieną 
sykį sutūtavo. Tarsi dėl to į kambarį įsiveržė šalto oro gū- 
sis. Vėjelis sušlamino palmės lapus ir nupūtė Alison nuo 
skruostų šviesiai rusvų plaukų sruogas, kurios buvo išsprū- 
dusios iš po gelsvai rausvo kaspino, surišto ant sprando. 
Gajus skubiai atsistojo ir uždarė duris. 

Linlis taip pat pakilo. Seržantė sviedė į jį žvil/gsnį-a7-ne- 
tekot-broto-j0-būkle-kebli -17-bus-da7-keblesnė. Ji nenorom at- 
sikėlė nuo pernelyg minkštos sofos. Linlis išsiėmė savo vi- 
zitinę kortelę. Pasakė: 

— Jei dar ką prisimintumėt, pone Molisonai, - ir kai Mo- 
lisonas nusisuko nuo durų, įteikė jam kortelę. 

— Aš viską pasakiau, - tarė Molisonas. - Nežinau, ką dar? 

— Kartais kas nors iškyla atmintyje. Atsitiktinė pastaba. 
Nugirstas pokalbis. Nuotrauka. Sapnas. Paskambinkit man, 
Jei taip atsitiktų. 

Molisonas įsikišo kortelę į marškinių krūtinės kišenę. 

— Žinoma. Bet aš nemanau. 

— Jei taip atsitiktų, — pakartojo Linlis. 

Jis linktelėjo Molisono Žmonai ir baigė pokalbį. 

Juodu su Heivers nesišnekėjo, kol atsidūrė lifte, leisda- 
miesi žemyn ligi įėjimo, kur durininkas atrakins duris ir iš- 
leis juos į gatvę. 

Heivers pasakė: 

— Jis flirtuoja su teisybe. 

Linlis pritarė: 

— Taip. 

— Tai kodėl mes nelikome viršuje ir neprirėmėm jo prie 
sienos? 

Lifto durys 4žtelėjo atsidarydamos. Jie išėjo į prieangį. 
Durininkas pasirodė iš savo kambarėlio ir nulydėjo juos ligi 
durų, tarsi kalėjimo sargas, išleidžiantis kalinius. Jiems iš- 
einant į tamsą, Linlis tylėjo. 

Artindamasi prie „Bentlio“, Heivers užsidegė cigaretę. 
Pasakė: 

— Sere, kodėl mes... 

— Mums nereikia daryti to, ką jo žmona gali mums atlikti, — 
toks buvo Linlio atsakymas. - Ji advokatė. Čia visa laimė. 

Prie automobilio jie sustojo iš priešingų pusių. Linlis žiū- 
rėjo į Vitbio prospekto pusę, kur į gatvę išvirto keli nuolati- 
niai aludės lankytojai. Heivers papsėjo savo cigaretę, kaup- 
dama nikotiną prieš ilgą kelionę namo. 

— Bet ji nebus mūsų pusėje, - pasakė Heivers. - Kai kū- 
dikis tuoj turi gimti. Kai Molisonas įsivėlęs. 

— Mums nereikia jos mūsų pusėje. Mums tiktai reikia, 
kad ji jam pasakytų, ką jis užmiršo paklausti. 

Heivers ranka su cigarete sustojo pusiaukelėje. 

— Užmiršo paklausti? 

— Kur dabar Gabriela? - paaiškino Linlis. - Gaisras įvy- 
ko Gabrielos bute. Policininkai rado vieną lavoną, jie šniukš- 
tinėja aplinkui, bet lavonas —- Flemingo. Tai kur, po šimts 
velnių, Gabriela? 

Linlis nuėmė automobilio apsaugos įrangą. 

— Įdomu, ar ne? — pastebėjo jis, atidarydamas duris ir 
šmurkštelėdamas į vidų. - Visi tie dalykai, kuriuos žmonės 
atskleidžia nieko nesakydami. 


11 skyrius 


E adis „Šieno kaugė“ alaus 
paviljone kunkuliavo gyvenimas. Nuo medžių pakilę mirgu- 
liavo spalvoti lampionai, sudarydami žėrintį stogą viršum 
geriančiųjų, apšviesdami besilinksminančiųjų nuogas ran- 
kas ir ilgas kojas šiltėjančiame gegužės ore. Tačiau, prie- 
šingai nei praėjusį vakarą, pro šalį važiuojančiai Barbarai 
net nedingtelėjo prisijungti prie jų. Ji dar nebuvo išmaukusi 
savo savaitinės alaus „Bass“ pintos, dar nebuvo kalbėjusi 
nė su vienu gyvu žmogumi savo kaimynystėje, išskyrus Bhi- 
mani parduotuvėje, tačiau buvo jau pusė vienuoliktos, ir ji 
per ilgai išbuvo ant kojų ir per mažai miegojo, kad galėtų 
būti stipri. Ji buvo nusivariusi. 

Automobilį pastatė pirmoje pasitaikiusioje tuščioje vie- 
toje šalia daugybės šiukšlių maišų, iš kurių ant šaligatvio 
byrėjo piktžolės ir žolės nuopjovos. Tai buvo Stil Roude, 
tiesiai po alksniu, kurio plačios šakos tiesėsi aukštai vir- 
šum gatvės ir žadėjo rytą tirštai ją išmarginti paukščių iš- 
matomis. Ne dėl to, kad paukščių išmatos būtų tokios svar- 
bios, žinant Barbaros mažojo automobilio būklę. Iš tiesų, 
galvojo Barbara, jeigu laimė ją lydės, gal bus užtektinai 
paukščių mėšlo užlipdyti skylėms, kurios šiuo metu margi- 
no rūdijantį automobilio gaubtą. 

Ji prasibrovė pro šiukšlių maišus ligi šaligatvio ir nukėb- 
lino Iton Vileso link. Nusižiovavo, patrynė įskaudusį petį, 
prisiekė iškraustyti rankinę ir atsikratyti kai kuo iš savo 

mantos. Kas ten, po galais, taip sveria, galvojo, vilkdama ją 
namų link. Atrodė, tarsi ji su savimi tampytų plytų nešulį. 
Iš tikrųjų, atrodė, lyg ji, sustojusi prie Džefrio gastronomo, 
būtų pasiėmusi dar du maišus ledo ir įgrūdusi vidun greta 
kitų savo daiktų. 

Jos žingsniai sulėtėjo, įsivaizdavus Džefrį ir ledą. Velniai 
rautų, ji pagalvojo. Buvo užmiršusi šaldytuvą. 

Pagreitino žingsnį. Apsuko kampą į Iton Vilesą. Tikėjo- 
si, vilties neturėdama meldėsi, kad senelės sūnaus sūnus 
būtų pats sugalvojęs, kas yra kas, ilgai važiuodamas savo 
atviru sunkvežimiu iš Fulhemo ligi Čok Farmo. Barbara ne- 
buvo jam tiksliai pasakiusi, kur atvežti tą šaldytuvą, neat- 
sargiai spėdama būsianti namie, kai jis atvažiuos. Bet ka- 
dangi jos nebuvo, tikriausiai jis ko nors paprašė parodyti. 
Nepaliktų juk riogsoti ant šaligatvio, ar ne? Ir jokiu būdu 
neišmestų tiesiai ant gatvės. 

Pasiekusi namus, ji pamatė, kad jis nepadarė nei viena, 
nei kita. Ji nuėjo alėja, aplenkė naujausio modelio raudoną 
„Golfą“, prasibrovė pro vartus ir pamatė, kad senelės sū- 
naus sūnus įstengė — padedamas kieno nors ar ne, toji nie- 
kada nesužinos — nuvilkti šaldytuvą per veją priešais namą 
17 žemyn keturiais siaurais betono laiptukais. Dabar jis sto- 
vėjo pusiau uždengtas rausva antklode, viena kojele nu- 
grimzdęs į nedidelį ramunėlių kupstą, kuris augo tarp šali- 
gatvio plytelių priešais pirmojo aukšto butą. 

— Blogai, - tūžo Barbara. - Blogai, blogai, blogai. Tu ab- 
soliutus neišmanėli, av1galv: neraliuotas. 

Ji spyrė į vieną plytelę ir atrėmė petį į virvę, kuri laikė 
pritvirtinusi rausvą antklodę. Sustenėjusi stumtelėjo ir iš- 
bandė svorį, kurį reikėjo įveikti, norint šaldytuvą nustumti 
atgal per tas keturias pakopas ir palei namo sieną nuboginti 
ligi savo namo sodo gale. Įstengė kilstelėti vieną šoną dviem 
coliais, bet antrasis šonas dar giliau įklimpo į ramunėles, 
kurias, be jokios abejonės, pirmojo aukšto gyventojai augi- 
no labai svarbiems gydymo reikalams ir dabar jų neteks dėl 
senelės sūnaus niekam tikusio sūnaus. 

Ji nusikeikė: „Po šimts velnių“, - ir dar sykį kilstelėjo 
šaldytuvą. Jis dar per colį įsmuko gilyn. Dar sykį kilstelėjo. 
Jis vėl įsmuko. „Tegu jį galas“, —- nusikeikė su tokia pat ener- 
gija, kokią sunaudojo jį keldama, įkišo ranką į rankinę ir iš- 
sitraukė cigaretes. Suirzusi nuėjo ligi medinio suolo, kuris 
stovėjo priešais stiklines pirmojo aukšto duris. Atsisėdo, 
užsidegė cigaretę. Pro dūmus stebėjo šaldytuvą ir bandė nu- 
spręsti, ką daryti. 

Viršum jos galvos įsižiebė šviesa. Viena stiklinių durų 
pusė atsivėrė. Barbara atsigręžė 1r pamatė tą pačią mažą 
tamsaus gymio mergytę, kuri praėjusį vakarą dėliojo lėkš- 
tes vakarienei. Tačiau dabar ji buvo be mokyklinės unifor- 
mos. Vilkėjo ilgus baltutėlaičius naktinius marškinius su ap- 
siuvais apačioje, užrišamus prie kaklo. Plaukai buvo supinti 
į kasas. 

— Vadinasi, čia jūs? —- rimtai paklausė mergaitė, vienu ko- 
jos pirštu kasydamasi blauzdą. - Mes bandėm spėti... 

Barbara žvilgtelėjo jai už nugaros, ieškodama tų likusių- 
jų mes. Bute buvo tamsu, išskyrus šviesos ruožą pro atviras 
duris užpakalyje. 

— Užmiršau, kad jį turėjo atvežti, - pasakė Barbara. - Kaž- 
koks žioplys apsirikęs atgabeno čia. 

— Taip, - patvirtino mergaitė. —- Mačiau jį. Mėginau sa- 
kyti, kad mums nereikia šaldytuvo, bet jis neklausė. Pasa- 
kiau, kad mes jau turim vieną ir kad jis galėtų pats pasižiū- 
rėti, tik man liepta nieko nejįleisti, kai nėra tėčio, o jis dar 
nebuvo grįžęs. Bet jis dabar jau namie. 

— Namie? 

— Taip. Tačiau miega. Todėl kalbu tyliai. Kad jo nepaža- 
dinčiau. Jis parnešė vištą vakarienei, aš pagaminau cukinijų 
ir mes valgėm chapatis, o paskui jis užmigo. Man liepta nie- 
ko nejleisti, kai jo nėra namie. Net durų neatidaryti. Bet 
dabar viskas gerai, nes jis namie. Galiu pašaukti, jeigu man 
jo reikės, ar ne? 

— Žinoma, - atsakė Barbara. Ji nukratė žiupsnelį pelenų 
ant švarių plytelių 1r, kai mergytė rimtai susiraukusi savo 

tamsiomis akimis nusekė, kur jis krinta, Barbara sportiniu 
batu primynė jį ir nerūpestingai sutrynė pelenus į suodžių 
ruožą. Mergaitė stebėjo, čiulpdama lūpą. 

Barbara paklausė: 

— Ar tau nereikėtų gulėti lovoje? 

— Deja, aš prastai miegu. Dažniausiai skaitau, kol akys 
užsimerkia. Tačiau turiu laukti, kol tėtis užmigs prieš už- 
degdama šviesą, nes jei uždegu, kol jis dar nemiega, ateina 
į mano kambarį ir atima knygą. Sako, jog turėčiau atvirkš- 
čiai skaičiuoti nuo šimto, kol užmigsiu, bet aš manau, kad 
daug maloniau skaityti, ar ne? Be to, atgal nuo šimto aš su- 
skaičiuoju greičiau, negu užmiegu, o kai pasiekiu nulį, ką 
man tada daryti? 

— Čia iš tiesų problema. - Barbara vėl pro vaiką dirstelė- 
jo į butą. - O mama ar yra? 

— Mama svečiuojasi pas draugus Ontarijuje. Tai Kanadoje. 

— Taip. Žinau. 

— Ji dar man neatsiuntė atviruko. Manau, kad neturi laiko, 
kaip būna, kai vieši pas draugus. Ji vardu Malak, toji mano 
mama. Na, bet tai nėra tikrasis jos vardas, ar ne? Tėtis ją taip 
vadina. Malak - reiškia angelas. Argi ne gražu? Norėčiau, kad 
toks būtų mano vardas. Aš esu Hadija, nemanau, kad tai būtų 
taip gražu kaip Malak. Ir tai nereiškia angelo. 

— Tai gana gražus vardas. 

— Kuo jūs vardu? 

— Atleisk. Mano vardas Barbara. Gyvenu už šito namo. 

Hadijai šypsantis, jos skruostuose atsirasdavo duobutės. 

— Tame dailiame namelyje? — Ji prisispaudė rankas prie 
krūtinės. — Ak, aš norėjau, kad mes ten apsigyventume, kai 
čia atsikraustėm, tik jis per mažas. Lyg žaislinis. Ar galiu 
apžiūrėti? 

— Žinoma. Kodėl gi ne. Kada nors. 

— Ar galiu dabar? 

— Dabar? —- nesuvokdama paklausė Barbara. Ji ėmė jaus- 
tis šiek tiek nesmagiai. Ar ne taip viskas prasideda, kai nie- 


Lošimas iš belenų 313 


kuo dėtas įtariamasis apkaltinamas bjauriu nusikaltimu vai- 
kui? — Nežinau, ar dabar. Ar neturėtum gulėti lovoje? O kas 
bus, jeigu tėtis atsibus? 

— Jis niekada neatsibunda ligi ryto. Niekada. Tik jeigu aš 
susapnuoju košmarą. 

— Bet jeigu jis išgirstų triukšmą ir nubustų, o tavęs nėra... 

— Aš būsiu čia pat, ar ne? — Ir valiūkiškai nusišypsojo. — 
Būsiu tik už namo. Galėčiau parašyti raštelį ir palikti ant 
savo lovos, jeigu jis kartais pabustų. Galėčiau parašyti, kad 
nuėjau tik už namo. Galėčiau parašyti, kad esu pas jus - net 
jūsų vardą nurodyčiau, parašyčiau, jog esu pas Barbarą, ir 
kad jūs mane parvesit, kai būsiu apžiūrėjusi namelį. Ar ne- 
manot, kad šito užteks? 

Ne, pagalvojo Barbara. Reikėtų ilgo karšto dušo, sumuš- 
tinio su keptu kiaušiniu, puodelio karšto gėrimo „Horlicks“, 
nes viena riekutė pakepinto kumpio ir kąsnelis sūrio praš- 
matniu prancūzišku pavadinimu negalėjo būti laikomi vaka- 
riene. O vėliau taip pat reiktų, kad dar ketvirtį valandos ji 
neužmigtų, norėdama sužinoti, kas Flintui Sadernui tvink- 
čiojo, prisiminus Star Flaksen, tuose aptemptuose džinsuo- 
se, kuriuos jis mūvėjo. 

— Kitą sykį. - Barbara užsikabino ant peties rankinės dir- 
želį ir pakilo nuo medinio suolo. 

— Turbūt jūs pavargusi, ar ne? —- pasakė Hadija. - Turbūt 
vos kojas pavelkat? | 

— Tikrai. 

— Tėtis toks būna, kai grįžta namo iš darbo. Jis griūna 
ant sofos ir visą valandą negali pajudėti. Aš jam atnešu ar- 
batos. Jis mėgsta „Earl Grey“. Moku paruošti arbatą. 

— Moki? 

— Žinau, kiek ją reikia filtruoti. Svarbiausia filtravimas. 

— Taip, filtravimas. 

— O taip. - Mergytė vis dar tebelaikė sudėjusi rankas prie 
krūtinės, tarsi tarp delnų spaustų talismaną. Didžiulės tam- 
sios jos akys buvo tokios maldaujančios, kad Barbara norė- 

jo šiurkščiai paliepti susivaldyti, priprasti prie gyvenimo. 
Tačiau užuot tą dariusi, ji numetė cigaretę ant plytelių, su- 
trynė savo sportinio batelio galu 1r nuorūką įsikišo į kelnių 
kišenę. 

— Parašyk jam laiškutį, - pasakė. - Aš palauksiu. 

Hadija nušvito. Staigiai apsisuko. Nėrė į butą. Šviesos 
plyšys praplatėjo, jai įėjus į kambarį užpakalyje. Greičiau 
nei per dvi minutes sugrįžo. 

— Užkišau laiškutį už savo lempos, - prisipažino jinai. — 
Bet jis greičiausiai neatsibus. Paprastai nenubunda. Nebent 
aš sapnuočiau kokį košmarą. 

— Gerai, - pasakė Barbara ir pirmoji pasuko prie laiptų. — 
Štai čia. 

— Žinau kelią. Žinau. Žinau. - Hadija pasišokinėdama jau 
bėgo pirma. Per petį dar šūktelėjo: - Kitą savaitę mano gi- 
mimo diena. Man sukaks aštuoneri. Tėtis žada suruošti man 
pobūvį. Sako, galėsiu vaišinti šokoladiniais pyragaičiais ir 
žemuoginiais ledais. Ar ateisit? Galit nenešti jokios dova- 
nos. - Ir nulėkė, nelaukdama atsakymo. 

Barbara pastebėjo, kad mergytė vis dar basa. Tai bent, pa- 
galvojo. Vaikas pasigaus plaučių uždegimą, o kalta liksiu aš. 

Ji pasivijo Hadiją ant vejos sklypelio, kuris plytėjo tarp 
didžiojo namo ir Barbaros kotedžo. Čia mergytė buvo stab- 
telėjusi pakelti apversto triračio. 

— Jis priklauso Kventinui, — paaiškino ji. —- Visada palie- 
ka lauke savo daiktus. Jo mama vaikšto išsiblaškiusi ir šau- 
kia ant jo pro langus, bet jis niekada neklauso. Man atrodo, 
jis net nežino, ko jinai 1š jo nori, ar ne? 

Atsakymo ji nelaukė. Parodė į brezentinę sudedamąją kė- 
dę, po to į baltą plastikinį stalą ir dvi kėdes. 

— Čia ponios Dauni. Ji gyvena vieno kambario bute. Ar 
esat ją sutikusi? Turi katiną, vardu Džonis. O ten Džense- 
nai. Man jie nelabai patinka, tie Džensenai, bet jūs jiems 
nepasakysit, gerai? 

— Kaip Dievą myliu. 

Hadija suraukė nosytę. 

— Jūs truputį įžūli, ar ne. Tėčiui nepatinka, kai aš būnu 
įžūli su žmonėmis. Turėsit pasisaugoti, kai su juo susitik- 
sit, gerai? Svarbu, kad patiktumėt jam. Kad galėtumėt atei- 
ti į pobūvį. Tai mano gimtadienio pobūvis. Bus... 

— Kitą savaitę. Gerai. 

Barbara mergytę nuvedė prie savo buto paradinių durų 
1r rankinėje susiieškojo raktą. Atrakino duris ir uždegė lempą 
palubėje. Hadija žengė paskui ją. 

— Kaip žavu! —- sušuko ji. —- Nuostabu. Lyg lėlių namely- 
je. - Įpuolė į vidurį kambario ir ėmė suktis. - Norėčiau, kad 
mes čia gyventume. Norėčiau. Norėčiau. 

— Tau galva apsvaigs, - Barbara padėjo rankinę ant vir- 
tuvės stalo. Nuėjo pripilti arbatinuko. 

— Neapsvaigs, - atsakė Hadija. Apsisuko dar tris kartus, 
tada liovėsi ir susvyravo. —- Na, gal truputėlį. - Ji apsidairė. 
Delniukus patrynė į naktinių marškinių šonus. Žvilgsnis 
lakstė nuo vieno daikto prie kito. Galiausiai mandagiai, kaip 
buvo išmokyta, pasakė: - Jūs, Barbara, čia visai gražiai įsi- 
rengėt. 

Barbara užgniaužė šypsnį. Hadija elgėsi kaip puikiai iš- 
auklėta, bet neturinti gero skonio. Viskas kambaryje buvo 
atkeliavę arba iš jos tėvų namų Ektone, arba buvo sume- 
džiota sendaikčių krautuvėje. Pirmuoju atveju daiktas buvo 
sudvisęs, nušiuręs, išdubęs ar nunešiotas. Antruoju - tik 
atliko savo paskirtį ir nieko daugiau. Vienintelis baldas, ku- 
rį įstengė įsigyti naują, buvo kušetė. Ji buvo pinta, jos čiuži- 
nys apdėtas įvairiomis pagalvėlėmis ir užklotas indiško raš- 
to apklotu. 

Hadija nustriksėjo prie lovos ir apžiūrėjo įrėmintą foto- 
grafiją, kuri stovėjo ant stalo šalimais. Ji taip šokčiojo nuo 
vienos kojos ant kitos, kad Barbarai buvo kilusi pagunda 
paklausti, ar jai nereikia į tualetą. Tačiau pasakė: 

— Čia mano brolis Tonis. 

— Jis mažas. Kaip ir aš. 

— Nuotrauka sena. Jis miręs. 

Hadija susiraukė. Per petį dirstelėjo į Barbarą. 

— Kaip liūdna. Ar jūs dar jo liūdit? 

— Kartais. Ne visada. 

— Ir aš kartais liūdžiu. Čia aplink nėra su kuo žaisti, o aš 
neturiu nei brolių, nei seserų. Tėtis sako, kad liūdėti nėra 
blogai, jeigu aš tyrinėju savo sielą ir matau ten gerų dalykų. 
Nelabai žinau, kaip žiūrėti į savo sielą. Bandžiau tą daryti 
prieš veidrodį, bet kai per ilgai žiūrėjau, pasijutau kažkaip 
keistai. Ar esat kada šitaip dariusi? Žiūrėjusi į veidrodį ir 
keistai pasijutusi. 

Barbara vangiai nusijuokė, pati to nenorėdama. Iš po 
kriauklės ištraukė kibirą ir pažiūrėjo, kas buvo likę jame. 

— Beveik kasdien, - atsakė. 

Ištraukė du kiaušinius ir padėjo ant spintelės. Įkišo ran- 
ką į savo krepšį cigarečių. 

— Tėtis rūko. Žino, kad neturėtų, bet rūko. Dvejus me- 
tus nerūkė, nes mamytei nepatiko. Bet vėl pradėjo, ir ji už- 
pyks ant jo, kai grįš namo. Ji yra... 

— Kanadoje. 

— Taip. Aš jau sakiau jums, ar ne? Atleiskit. 

— Nieko. 

Hadija nušokavo prie Barbaros ir apžiūrėjo tuščią tarpą 
virtuvėje. 

— Čia šaldytuvui, - pareiškė. - Nesirūpinkit dėl šaldytu- 
vo, Barbara. Kai tėtis rytoj atsikels, jis parstums jį atgal. 
Pasakysiu jam, kad jis jūsų. Ir pasakysiu, kad esat mano drau- 
gė. Gerai? Ar gerai, jeigu pasakysiu, kad esat mano draugė? 
Žinot, tai puiki mintis. Tėtis be galo nudžiugs, galėdamas 
padėti mano draugei. 

Vieną pėdą apėmusi rankomis sau už nugaros, susido- 
mėjusi laukė Barbaros atsakymo. Barbara atsakė, pati ste- 
bėdamasi, kur ji įsipainioja: 

— Žinoma. Gali tą pasakyti. 

Hadija nušvito. Per kambarį skriste nuskrido ligi židi- 
nio. Pasakė: 

— Ir šitas žavus. Kaip manot, ar veikia? Ar galim jame 
pasikepinti pyragėlių? Ar čia autoatsakiklis? Žiūrėkit. Jums, 
Barbara, skambino. - Ji ištiesė ranką prie židinio lentynė- 
lės. - Ar pažiūrėsim, kas? 

— Ne! 

Hadija staigiai nuleido ranką. Skubiai šonu pasitraukė nuo 
autoatsakiklio. 

— Man nederėjo. 

Ji atrodė tokia sudrausminta, kad Barbara pasakė: 

— Atleisk. Nenorėjau būti šiurkšti. 2 

— Manau, kad jūs pavargusi. Tėtis kartais būna šiurkš- 
tus, kai labai pavargsta. Gal jums paruošti arbatos? 

— Ne. Ačiū. Aš užkaičiau vandenį. Pati paruošiu. 

— O! - Hadija apsižvalgė aplinkui, tarsi ieškodama dar ko- 
kios veiklos. Neradusi sumurmėjo: — Tai man jau reiktų eiti. 

— Buvo ilga diena. 

— Taip, ilga, ar ne? - Hadija pasuko prie durų, ir Barbara 
pirmąsyk pastebėjo, kad mažyčiai jos kasų kaspinėliai buvo 
balti. Ji nusistebėjo, nejau mergytė keičia juos kiekvieną 
sykį, kai tik persirengia. - Ką gi, - tarė ji prie durų. - Laba- 
"nakt, Barbara. Malonu buvo su jumis susipažinti. 

— Ir man, —- atsakė Barbara. - Palauk minutėlę ir aš paly- 
dėsiu tave namo. - Ji įsipylė karšto vandens į savo puodelį 
17 įmetė į jį maišelį. Kai atsigręžė į duris, mergytės nebebu- 
vo. Sušuko: — Hadija! - ir išėjo į sodą. 

Išgirdo mergytę šaukiant: 

— Labanakt, labanakt, - ir pamatė palei namą plazdant 
naktinius jos marškinius, kai ji dūmė atgal tuo pačiu keliu, 
kuriuo buvo atėjusi. - Neužmirškit pobūvio. Jis įvyks... 

— Tavo gimimo dieną, - ramiai pasakė Barbara. - Taip, 
žinau. 

Palūkėjo, kol išgirdo, kaip užsidarė pirmojo aukšto du- 
rys. Grįžo prie savo arbatos. 

Autoatsakiklis priminė jai antrą įsipareigojimą, kurio tą 
dieną ji neįvykdė. Nereikėjo net išklausyti pranešimo, kad 

sužinotų, kas skambino. Pakėlė ragelį ir surinko ponios Flo 
numerį. 

— O, mes kaip tik geriam šokoladą, - pasakė ponia Flo, 
pakėlusi ragelį. - Ir užkandžiaujam skrebučiais. Mama ėmėsi 
išpjaustinėti duoną mažais gabalėliais, primenančiais kišku- 
čius. Ar ne, brangioji? Tai labai žavu ir mes tik įkišam juos 
į skrudintuvą ir žiūrim, kad nesudegtų. 

— Kaip ji? —- paklausė Barbara. - Atleiskit, negalėjau šian- 
dien ištrūkti. Buvau iškviesta tirti bylos. 

Pasigirdo, kaip kažkas šlepsena linoleumo grindimis ir 
ponia Flo sako: 

— Pažiūrėkit, mieloji, įdėmiai valandėlę, gerai? Atsisto- 
kit šalia. Taip, šitaip. Gerai. Žinot, ką reikia daryti, kai ima 
rūkti, ar ne? Ar galit man pasakyti? 

Vietoj atsakymo pasigirdo murmesys. Po to sekė prislo- 
pintas kikenimas. Ponia Flo pasakė: 

— Jūs šiandien išdykaujat, ar ne? — o paskui sulig žodžiu — 
Barbi? — jos balso tembras pasikeitė ne tiek dėl nuotaikos, 
kiek dėl to, lyg ji būtų išėjusi į mažesnį kambarį. 

Iš virtuvės į koridorių, pagalvojo Barbara. Akimirką ji 
sunerimo. 

— Aš ką tik grįžau iš darbo, - paaiškino Barbara. —- Ar kas 
nors... Kaip mama? 

— Jūs per daug dirbat, brangute, - pasakė ponia Flo. - Ar 
gerai maitinatės? Ar užtenka miego? 

— Aš gerai jaučiuosi. Viskas gerai. Turiu šaldytuvą, kuris 
riogso prie kaimyno durų, užuot stovėjęs mano virtuvėje, 
bet daugiau niekas nepasikeitė mano gyvenime. Kaip ma- 
ma, ponia Flo? Ar geriau jaučiasi? 

— Beveik visą dieną jos skrandis streikavo, todėl ji nieko 
nevalgė, o tai man sukelė šiek tiek rūpesčio. Bet dabar vis- 
kas atrodo geriau. Tačiau ji pasigedo jūsų. - Ponia Flo nuti- 
lo. Barbara galėjo įsivaizduoti ją stovint tamsiame takelyje į 
virtuvę. Ji tikriausiai vilki vieną iš savo nepaprastai švarių 
palaidinių su viena iš daugelio gėlės žiedo pavidalo sagių, 

prisegtų ties kaklu. Jos pėdkelnių spalva priderinta prie suk- 
nelės, o žemakulniai batai gerai nuvalyti. Barbarai niekada 
nebuvo tekę matyti jos kitaip apsirengusios. Net dirbdama 
sode, ponia Flo pasipuošdavo taip, lyg lauktų princesės už- 
važiuojant pas ją gerti arbatos. 

— Taip, - atsakė Barbara. - Žinau. Po galais. Labai apgai- 
lestauju. 

— Jūs nesirūpinkit ir nesijauskit kalta, - ryžtingai pasi- 
priešino ponia Flo. Jos balsas buvo šiltas. - Jūs darykit vi- 
sa, ką galit. Jūsų mama šiuo momentu beveik visai žvali. 
Temperatūra dar vienu laipsniu pakilusi, bet mes ją priver- 
tem valgyti skrebučius. 

— Ji jais nebus soti. 

— Dabar, mieloji, jai nieko daugiau nereikia. 

— Ar galiu su ja pašnekėti? 

— Žinoma. Ji be galo džiaugsis išgirdusi jūsų balsą. - Jos 
pačios balsas vėl pasikeitė, kai grįžo į virtuvę ir, nusukusi į 
šalį ragelį, pasakė: - Mes sulaukėm ypatingo skambučio, 
mielosios. Kaip manot, kas skambina specialiai tam, kad pa- 
sikalbėtų su savo mamyte? Ponia Pendlberi, ką darot su tuo 
džemu? Štai, mieloji, jį reikia tepti ant skrebučio. Šitaip. 
Gerai. Puiku, mieloji. 

Prabėgo trumpa valandėlė. Barbara stengėsi negalvoti 
apie skrebučius, džemą, bet kokį maistą. Jos motina negala- 
vo, ji neįstengė jos aplankyti ir dabar galvojo, kaip įsikišti 
ką nors anaiptol nevalgomo tarp lūpų. Kokia duktė jinai? 

— Dori? Dori? — ponios Heivers balsas neužtikrintai dre- 
bėjo kitame laido gale. - Ponia Flo sako, jau nebūna užtem- 
dymo. Sakiau, reikia uždengti langus, kad vokiečiai mūsų 
nerastų, bet ji sako, nebūtina. Nebėra karo. Ar žinojai? Ar 
namie mamytė atidengė langus? 

— Labas, mama, - pasveikino ją Barbara. — Ponia Flo sa- 
kė, kad vakar tau buvusi sunki diena, ir šiandien taip pat. 
Ar tavo skrandis sutriko? 

— Mačiau tave su Stivu Beikeriu, - pasakė ponia Hei- 

vers. - Tu manei, kad nepamačiau, bet aš pamačiau tave, 
Dori. Jis tau buvo užvertęs suknelę ir nusmaukęs kelnai- 
tes. Tu dulkinaisi su juo. 

— Mama, - pasakė Barbara. - Čia ne tetulytė Doris. Ji 
mirė, ar prisimeni? Per karą. 

— Bet karo nėra. Ponia Flo sakė... 

— Ji turėjo galvoje, mama, kad karas pasibaigė. Čia Bar- 
bara. Tavo duktė. Tetulytė Doris mirusi. 

— Barbara. - Ponia Heivers pakartojo vardą mąstydama, 
1r Barbara tarsi pamatė, kaip jos irstančių smegenų ratukai 
skausmingai gergždžia galvoje. - Nebežinau, ar prisimenu. — 
Vis labiau sutrikusi ji sukiojo pirštais telefono laidą. Jos 
žvilgsnis lakstė po ponios Flo virtuvę, lyg ten slypėtų su- 
pratimo raktas. 

— Mes gyvenom Ektone, - švelniai pasakė Barbara. - Tu 
17 tetis. Aš. Tonis. 

— Tonis. Viršuje turiu nuotrauką. 

— Taip. Tai Tonis, mama. 

— Jis nelanko manęs. 

— Ne. Matai... - Barbara staiga pajuto, kaip stipriai ji spau- 
džia telefono ragelį, ir prisivertė jį paleisti. - Jis taip pat 
miręs. — Kaip ir jos tevas. Kaip iš tikrųjų visi kiti, kurie ka- 
daise sudarė motinos pasaulėlį. 

— Argi? Kaip jis? Ar jis žuvo kare kaip ir Dori? 

— Ne. Tonis tam buvo per jaunas. Jis gimė po karo. Gero- 
kai vėliau. 

— Vadinasi, jo neužmušė bomba. 

— Ne. Ne. Nieko panašaus. — Daug blogiau, pagalvojo Bar- 
bara. Daug Žžiauriau negu sekundės dalelytės blykstelėjimas, 
ugnis, liepsna ir begalinis skrydis į amžinybę. - Jam buvo 
leukemija, mama. Tai atsitinka, kai kažkas negera nutinka 
su krauju. 

— Leukemija. O! - Jos balsas pažvalėjo. - Man ne tai, Bar- 
bi. Tik skrandis sutriko. Ponia Flo norėjo, kad šiandien per 
pietus valgyčiau sriubos, bet aš negalėjau. Nenorėjau nusi- 

leisti žemyn. Bet dabar aš valgau. Mes pasidarėm skrebu- 
čių. Ir turim gervuogių džemo. Aš valgau skrebutį. Ponia 
Pendlberi valgo džemą. 

Barbara mintyse dėkojo dangui už šviesią akimirką ir sku- 
biai stvėrė ją, kol motina vėl nenugrimzdo į sutemas. 

— Gerai. Tai labai sveika, mama. Tau reikia valgyti, kad 
nenusilptum. Klausyk, labai apgailestauju, kad šiandien ne- 
galėjau aplankyti. Vakar vakare buvau iškviesta vienos by- 
los tirti. Bet aš mėginsiu atsirasti pas tave, neprasidėjus 
kitai savaitei. Gerai? 

— Ar Tonis taip pat atvažiuos? Ar tėtis atvažiuos, Barbi? 

— Ne. Tiktai aš. 

— Bet aš taip seniai nemačiau tėčio. 

— Žinau, mama. Bet aš atnešiu tau dovaną. Atsimeni, kaip 
tu kalbėjai apie Naująją Zelandiją. Atostogas Oklende. 

— Vasarą Naujojoj Zelandijoj žiema, Barbi. 

— Gerai. Teisybė. Puiku, mama. — Keista, galvojo Barba- 
ra, faktus prisimena, veidus užmiršta. Iš kur ateina infor- 
macija? Kaip ji dingsta? — Turiu tau brošiūrų. Kitą sykį, kai 
atvažiuosiu, galėsim kartu planuoti atostogas. Mes galim tą 
daryti drauge, tu ir aš. Kaip tau atrodo? 

— Bet mes negalim vykti atostogų, jeigu bus užtemdy- 
mas, ar ne? Ir Stivas Beikeris nenorės, kad tu važiuotum be 
jo. Jei tu dulkinsies su Stivu Beikeriu, kažkas bloga atsi- 
tiks, Dori. Aš mačiau jo dešrą, tu žinai. Mačiau, kur ją įkišo. 
Manei, kad aš virtuvėje žaidžiu akmenėliais, bet aš pase- 
kiau tave. Mačiau, kaip jis tave bučiavo. Tu pati nusimovei 
kelnaites. O paskui mamytei pamelavai apie tai, kur buvai. 
Sakei, kad judvi su Kora Troter vyniojot tvarsčius. Sakei, 
kad treniruojiesi tam, kad įstotum į Karališkojo jūrų laivy- 
no moterų korpusą. Sakei. Sakei. 

— Barbi1? — Tylus ponios Flo balsas. Nustelbdama jo skam- 
besį, ponia Heivers toliau vardijo savo sesers paauglystės 
nuodėmes. - Ji truputį ima jaudintis. Tačiau nėra ko rūpin- 
tis. Tavo skambutis ją taip sujaudino. Ji nurims, kai atsigers 

šiek tiek mineralinio ir suvalgys skrebučius. Paskui išsiva- 
lys dantis ir - į lovą. Ji jau išsimaudė. 

Barbara nurijo gumulą. Niekada nebūdavo lengviau. Ji vi- 
sada pasiruošdavo blogiausiam atvejui. Iš anksto žinojo, ko 
laukti. Bet retsykiais — po trečio ar ketvirto pokalbio su mo- 
tina —- jautė, kaip dingsta dalis jos jėgų, tarsi smiltainio skar- 
dis, per ilgai skalautas okeano. 

— Gerai, - atsakė Barbara. 

— Nenoriu, kad rūpintumeis. 

— Gerai, —- pakartojo Barbara. 

— Mama žino, kad atvažiuosi jos aplankyti, kai tik galėsi. 

Mama nieko panašaus nežinojo, bet ponia Flo maloniai 
padarė tokią pastabą. Ne pirmą kartą Barbara stebėjos, iš 
kokio nuostabaus šaltinio Florens Medžentri semiasi savo 
blaivumo, kantrybės ir tikro gerumo. 

— Aš užimta bylos tyrimu, - dar sykį pasakė Barbara. — 
Gal skaitėt apie tai ar matėt per žinias. Dėl to kriketo žai- 
dėjo. Flemingo. Jis Žuvo gaisro metu. 

Ponia Flo užjaučiamai sučepsėjo. 

— Vargšelis, - pasakė. 

Taip, pagalvojo Barbara. Iš tiesų. Vargšelis. Ji padėjo ra- 
gelį ir grįžo prie savo arbatos. Ant virtuvės stalo rusvi kiau- 
šiniai buvo aprasoję. Ji paėmė vieną. Paritino jį skruostu. 
Valgyti jau nenorėjo. 


Linlis išeidamas patikrino, ar Helenos buto durys užra- 
kintos. Akimirką pamąstė, žiūrėdamas į apskritą varinę ran- 
keną ir jai derančią užšautą sklendę. Jos nebuvo namie. Ka- 
dangi paštas nebuvo paimtas, jis suprato, kad jos didžiumą 
dienos nebuvo namie. Taigi lyg koks maklinėjantis seklys 
megėjas jis bastėsi po butą, bandydamas suprasti, kodėl ji 
dingo. 

Virtuvės kriauklėje tebegulėjo pusryčių indai, - kodėl 
Helena negalėjo į vandenį indams plauti įmesti vieną dube- 
nėlį nuo javainių, vieną kavos puodelį, vieną lėkštutę ir du 

šaukštus, - amžinai liks paslaptis Linliui, - abu laikraščiai, 
ir The Times, ir Guardian, atrodė atskleisti ir skaityti. Na, 
gerai. Vadinasi, ji neskubėjo išeiti iš namų ir nežinomos ap- 
linkybės jos šitaip neprislėgė, kad ji negalėtų valgyti. Iš tik- 
rųjų jis nežinojo atvejo, kad Helena būtų dėl ko nors prara- 
dusi apetitą, tačiau bent nuo šito jis galėjo pradėti: jokios 
skubos išeiti iš namų ir jokios didesnės katastrofos. 

Nuėjo į jos miegamąjį. Lova paklota - tai parėmė nesku- 
bėjimo išeiti iš namų teoriją. Tualetinis stalelis pedantiškai 
tvarkingas kaip ir praėjusį vakarą. Jos papuošalų dėžutė už- 
daryta. Kvepalų buteliukas sidabriniu dugnu truputį buvo 
patrauktas, palyginti su kitais daiktais. Linlis nuėmė jo 
kamštelį. 

Svarstė, ką bloga reiškė tai, kad prieš išeidama iš namų 
ji kvepinosi. Ar ji visada kvepindavosi? Ar vakar vakare bu- 
vo pasikvepinusi? Jis negalėjo prisiminti. Pajuto neaiškų ne- 
rimą, svarstydamas, ar tai, kad jis negali prisiminti, buvo 
toks pat blogas ženklas, kaip ir tai, kad Helena per daugelį 
savaičių pirmą kartą pasikvepino. Kodėl išvis moterys kve- 
pinasi? Kad viliotų, sudomintų, jaudintų, kviestų? 

Toji mintis privertė jį nueiti iki spintos ir apžiūrinėti jos 
drabužius. Paltai, suknelės, kelnės, kostiumėliai. Jeigu ji ruo- 
šėsi su kuo nors susitikti, be abejo, apranga turėjo pabrėžti 
jos lytį, o ne individualybę. Pradėjo galvoti apie vyrus, ku- 
rie kadaise buvo jos meilužiai. Ką ji vilkėjo, kai jis matė ją 
su jais? Tai buvo klausimas be atsako. Užduotis buvo bevil- 
tiška. Negalėjo prisiminti. Pajuto, kaip jį jaudina vėsus tarsi 
vanduo vidinėje spintos durų pusėje kabančių atlasinių jos 
naktinių marškinių prisilietimas. 

Beprotybė, pagalvojo jis. Ne, kvailystė. Pasidygėjęs už- 
stūmė spintos duris. Kuo jis virsta? Jeigu nesusiims, netru- 
kus pradės bučiuoti jos papuošalus ar glostyti jos nenešio- 
jamų batų padus. 

Tai štai kas, pagalvojo jis. Papuošalai. Stalelis prie lovos. 
Žiedas. Papuošalų dėžutės nebuvo ten, kur ją padėjo vakar 

vakare. Nebuvo ir stalelio stalčiuje. Nebuvo ir tarp kitų pa- 
puošalų. Vadinasi, ji mūvi žiedą, vadinasi, sutiko, o tai reiš- 
kė, kad ji tikriausiai nuvažiavo pas savo tėvus pranešti jiems 
naujienos. 

Jai būtų tekę ten nakvoti, todėl ji tikriausiai pasiėmė 1a- 
gaminą. Žinoma, taip ir buvo. Kodėl jis išsyk šito nesuvo- 
kė? Skubiai patikrino koridoriaus spintą, kad patvirtintų sa- 
vo išvadą. Dar vienas akligatvis. Abu jos lagaminai tebesto- 
vėjo ten. 

Grįžęs į virtuvę, pamatė tai, ką buvo matęs iš pradžių ir 
norėjo ignoruoti. Jos autoatsakiklis pašėlusiai mirksėjo. At- 
rodė, lyg per visą dieną ji būtų sulaukusi dešimties skam- 
bučių. Prisipažino, kad taip žemai nepuls. Jeigu pradės brau- 
tis į jos autoatsakiklį, netrukus 1ms virš vandens garų at- 
plėšinėti jos laiškus. Kitaip sakant, jos nėra namie, visą dieną 
nebuvo, ir jeigu ji ketino netrukus kuriuo nors momentu 
grįžti, jai teks apsieiti be jo, stovinčio krūmuose kaip įsi- 
mylėjęs Romeo ir laukiančio, kol prašvis. 

Taigi jis išėjo iš jos buto ir nuvažiavo į namus Iton Tera- 
soje, nusileido žemyn Sidnio gatve ir nuvingiavo į tylų bal- 
tais portikais pasipuošusių namų rajoną Belgreivijoje. Pa- 
sakė esąs išvargęs, peralkęs ir jam praverstų viskis. 

— Labą vakarą, milorde. Ilgoka diena jums, - prie durų pa- 
sveikino jį Dentonas, pasikišęs po pažastimi šūsnį dailiai su- 
lankstytų baltų rankšluosčių. Nors jis dar vilkėjo įprastinį 
švarką ir mūvėjo kelnes, jau buvo įsispyręs į savo miegamo- 
jo kambario šlepetes, - taip Dentonas subtiliai parodydavo, 
kad jo darbo diena baigta. —- Laukiau jūsų apie aštuonias. 

Abu dirstelėjo į senovinį laikrodį, garsiai tiksint priean- 
gyje. Be dviejų vienuolika. 

— Aštuntą? — abejingai paklausė Linlis. 

— Taip. Ledi Helena sakė... 

— Helena? Ar ji skambino? 

— Telefono jai nereikėjo. 

— Nereikėjo?.. 

— Ji čia jau nuo septynių. Sakė, kad jūs palikęs jai žinutę. 
Sakė, jog jai atrodė, kad jūs apie aštuonias būsit namie. To- 
dėl užsuko čia 1r laukdama jūsų pavakarieniavo. Bijau, kad 
vakarienė bus jau niekam tikusi. Kai patiekiami makaronai, 
negali jiems linkėti ilgo amžiaus. Bandžiau ją perspėti, kad 
nereikia virti, kol jūs neparvažiavot, bet ji mano patarimų 
nenori klausyti. 

— Virti? — Linlis vangiai dirstelėjo į valgomojo pusę gale 
namo. —- Dentonai, negi norit pasakyti, kad Helena gamino 


vakarienę? 
— Kaip ir visada aš nenoriu kištis į tai, ką ji daro mano 
virtuvėje... - Perėmęs rankšluosčius į kitą ranką, Dento- 


nas pasuko prie laiptų. Jis mostelėjo galva aukštyn. - Ji bib- 
liotekoje, - pasakė ir ėmė kopti laiptais. - Gal jums iškepti 
omleto? Patikėkit, jūs nenorėsit makaronų, nebent žadat juos 
panaudoti kaip kaištį durims prilaikyti. 

— Virė, - nustebęs pakartojo Linlis. 

Palikęs Dentoną, laukiantį atsakymo, nuėjo į valgomąjį. 

Šiuo metu, trims valandoms praslinkus, kai maistas tu- 
rėjo būti suvalgytas, jis atrodė kaip plastikiniai muliažai, ku- 
riuos galima matyti Tokijo restoranų vitrinose. Ji sukūrė va- 
karienę iš plonų ilgų makaronų fettuccine ir krevečių, kraš- 
tus apdėjo suvytusiomis salotomis, suvytusiais šparagais, 
suraikyta bandele ir paruošė raudono vyno. Linlis pripylė 
dvi taures. Pažiūrėjo į valgį. 

— Virė, —- pasakė. 

Jį intrigavo mintis, koks 1š tikrųjų gali būti to maisto sko- 
nis. Kiek jis žinojo, Helena niekada gyvenime - be kieno 
nors pagalbos — nebuvo paruošusi pietų ar vakarienės. 

Paėmė savo vyno taurę ir apėjo aplink stalą, apžiūrėda- 
mas kiekvieną indą, kiekvieną šakutę, kiekvieną peilį. 
Gurkštelėjo vyno. Apsukęs ratu valgomąjį, paėmė šakutę ir 
pasmeigė tris makaronų fettuccine juosteles. Aišku, maistas 
buvo visiškai šaltas ir tikriausiai mikrobangų krosnelė jo 
nebeišgelbės, bet vis dėlto jis kai ką galėjo suvokti... 

— Jėzau, - sušnibždėjo jis. —- Dėl Dievo, ko ji įdėjo į pada- 
žą? Pomidorų, aišku, bet negi ji tikrai vietoj petražolių pridė- 
jo peletrūnų? - Jis nuplovė makaronus dideliu vyno gurkš- 
niu. Gal ir gerai, kad grįžo namo trimis valandomis vėliau 
pasimėgauti kulinariniais gardumynais, išdėliotais ant stalo. 

Jis paėmė antrą taurę ir išėjo iš valgomojo. Jie turėjo bent 
vyno. Ir tai buvo neblogas bordo vynas. Pagalvojo, ar jinai 
pati jį išrinko, ar Dentonas ištraukė jai iš vyno atsargų. 

Mintis apie Dentoną privertė Linlį nusišypsoti. Galėjo 
įsivaizduoti savo tarno siaubą - ir jo mėginimus tai paslėp- 
ti, - kai Helena aukštyn kojom apvertė jo virtuvę, be jokios 
abejonės, atmesdama jo patarimus: „Mielas Dentonai, jei 
jūs ir toliau man trukdysit, aš siaubingai viską sujauksiu. 
Beje, ar turit kokių prieskonių? Kiek suprantu, prieskoniai — 
puikaus spagečių padažo paslaptis“. 

Subtilus skirtumas tarp prieskonių ir žolelių Helenai būtų 
nesuvokiamas. Ji su tokiu pat entuziazmu būtų į sultinį bėru- 
si muskato ir cinamono, su kokiu bėrė čiobrelių ir šalavijų. 

Jis užlipo laiptais į antrą aukštą, kur bibliotekos durys 
tebuvo tik tiek praviros, kad šviesos siūlelis kaistų ant kili- 
mo. Ji sėdėjo viename iš didžiųjų krėslų su atrama galvai 
netoli židinio, ir stalinės lempos švytėjimas šviesos aureo- 
Ie apgaubė jai galvą. Iš pirmo žvilgsnio atrodė, kad ji įsigili- 
nusi į knygą, kuri atversta gulėjo jai ant kelių, bet, priėjęs 
arčiau, Linlis pamatė, kad iš tikrųjų ji miegojo, skruostą pa- 
rėmusi kumščiu. Ji buvo skaičiusi Antonijos Freizer knygą 
Šešios Henriko VIII žmonos, o tai nebuvo labai palankus žen- 
klas, kokio iš jos laukė Linlis. Bet žvilgtelėjęs į tai, kurią 
biografiją ji šiuo metu tyrinėjo, ir pamatęs, kad tai Džeinė 
Seimur, priėmė tai kaip gerą ženklą. Tačiau tolesnis stebė- 
jimas parodė, kad ji buvo įpusėjusi absurdišką Anos Bolein, 
Seimur pirmtakės, teismą, kas nežadėjo nieko gera. Kita 
vertus, taktas, kad ji užmigo Anos Bolein teismo viduryje, 
galėjo būti aiškinamas kaip... 

Linlis mintyse nusipurtė. Iš tiesų tai absurdas, kai pa- 

galvoji. Per visą savo subrendusio Žmogaus gyvenimą, iš- 
skyrus vieną išimtį, su moterimis visada būdavo jo viršeny- 
bė. Jis eidavo savo keliu, ir jei jų keliai susikirsdavo, būda- 
vo gera ir malonu. Jei ne, jis retai gedėdavo prarastos mei- 
lės. Bet su Helena visas jo modus oberand:i buvo iš anksto 
nenumatomas. Per šešiolika mėnesių nuo tada, kai jis pir- 
mąsyk sau prisipažino kažkokiu būdu įsimylėjęs moterį, kuri 
beveik pusę gyvenimo buvo viena iš artimiausių jo draugių, 
jis visiškai pasikeitė. Vieną akimirką tarėsi puikiausiai su- 
pratęs moteris, o kitą — prarasdavo viltį kada nors įveikti 
savo neišmanymą. Juodaisiais laikotarpiais ilgėjosi to, ką 
mėgdavo vadinti gerosiomis senosiomis dienomis, kai mo- 
terys gimdavo ir būdavo auklėjamos taip, kad būtų žmonos, 
sutuoktinės, meilužės, kurtizanės ar bet kas kita, kas rei- 
kalaudavo iš jų absoliutaus paklusnumo vyro valiai. Iš tie- 
sų, kaip būtų buvę patogu prisistatyti Heleną tėvo namuo- 
se, pareikšti savo norą sulaukti jos palankumo, gal net pasi- 
derėti dėl kraičio, bet galiausiai baigti su ja, be menkiausios 
būtinybės rūpintis jos pageidavimais šiuo klausimu. Jeigu 
vedybos vis dar būtų organizuojamos, jis pirmiausia būtų ją 
paėmęs, o tik paskui pasirūpinęs, kaip ją užkariauti. O da- 
bar merginimas ir užkariavimas žlugdė jį. Jis nebuvo - ir 
niekada nėra buvęs - itin kantrus žmogus. 

Pastatė vyno taurę ant stalo šalia jos kėdės. Paėmė kny- 
gą nuo jos skreito, pažymėjo vietą ir užvertė. Atsitūpė prie- 
šais ją ir laisva jos ranka uždengė savąją. Ranka pasisuko, ir 
jų pirštai susipynė. Jo delnas uždengė netikėtą, nepasiduo- 
dantį, išsišovusį daiktą ir, nuleidęs žvilgsnį, jis pamatė, kad 
ji mūvi žiedą, kurį buvo jai palikęs. Pakėlė jos ranką ir pa- 
bučiavo delną. 

Pagaliau ji sukrutėjo. 

— Sapnavau Kotryną Aragonietę, - sumurmėjo ji. 

— Kokia ji buvo? 

— Nelaiminga. Henrikas nelabai gerai elgėsi su ja. 

— Deja, jis įsimylėjo. 

— Taip, bet nebūtų jos atstūmęs, tik jeigu ji būtų davusi 
jam gyvą sūnų. Kodėl vyrai tokie baisūs? 

— Tai šuolis. 

— Nuo Henriko prie vyrų apskritai? Kažin. - Ji išsitiesė. 
Pastebėjo vyno taurę jo rankoje. - Matau, kad suradai savo 
vakarienę. 

— Taip. Atleisk, mieloji. Jeigu būčiau žinojęs... 

— Nesvarbu. Daviau paragauti Dentonui ir iš jo veido 1š- 
raiškos — kurią, tą turiu pripažinti, jis bandė paslėpti, - ga- 
lėjau suprasti, kad nepasiekiau kulinarijos Himalajų. Tačiau 
jis buvo toks malonus ir leido man naudotis virtuve. Ar jis 
papasakojo, kokį chaosą ten padariau? 

— Buvo be galo santūrus. 

Ji nusišypsojo. 

— Jeigu mudu, Tomi, susituoksime, Dentonas tikrai mus 
išskirs. Kaip jis galėtų pakęsti mano pridegintus puodų ir 
keptuvių dugnus? 

— Ar tu prideginai? 

— Jis buvo santūrus, ar ne? Toks mielas Žmogus. - Ji paė- 
mė savo vyno taurę ir ėmė palengva ją sukiotfuž kojelės. — 
Iš tikrųjų ten buvo tiktai vienas puodas. Ir dar mažas. O aš 
ne visą dugną prideginau. Matai, recepte parašyta, kad reikia 
pakepinti česnakus, aš užstačiau juos ir man paskambino - 
beje, tai buvo tavo motina. Jeigu nebūtų pradėjęs skambėti 
dūmų aliarmas, tu grįžęs namo gal būtum radęs tik namo pa- 
matus, o ne fettuccine d la mer avec les crevettes et les moules. 

— Ką norėjo pasakyti motina? 

— Ji išgarbino tavo dorybes. Supratingumas, užuojauta, 
sąmojis, dorumas, moralinis tvirtumas. Aš pasiteiravau apie 
tavo dantis, bet čia ji ne kažin ką galėjo man padėti. 

— Tau teks pasikalbėti su mano dantistu. Gal duoti tau jo 
telefono numerį? 

— Ar duotum? 

— Dar daugiau. Aš netgi valgyčiau fettuccine d la mer avec 
les cvevettes et les moules. 


Lošimas iš pelenų 329 


Ji vėl nusišypsojo. 

— Aš ir pati paragavau. Viešpatie, siaubinga. Aš, Tomi, 
esu beviltiška. 

— Ar valgei? 

— Dentonas manęs pasigailėjo pusę dešimtos. Padarė iš 
vištienos ir artišokų kažką tikrai dieviška. Sužiaumojau prie 
virtuvės stalo ir prisaikdinau, kad apie tai niekam neprasi- 
tartų. Bet dar liko. Mačiau, kaip dėjo į šaldytuvą. Gal tau 
pašildyti? Tiek aš sugebu padaryti, nesudeginusi namų. O 
gal jau tu kur nors vakarieniavai? 

Jis atsakė nevakarieniavęs, nes kiekvieną akimirką ti- 
kėjeęsis baigti dienos darbą, bet su kiekviena situacija tyri- 
mas tolydžio plėtėsi. Prisipažino esąs peralkęs, padėjo jai 
atsistoti ir jie nulipo žemyn. Jie nėjo į valgomąjį su jo toly- 
džio kietėjančiu fettuccine d la mer, o nusileido į pusrūsio 
virtuvę. Helena knisosi šaldytuve, o Linlis stebėjo. Jautėsi 
kažkaip vaikiškai paguostas, matydamas ją stumdant stik- 
lainius ir plastmasinius maišelius, kol galiausiai ji pergalin- 
gai ištraukė kažkokį indą. Iš kur, stebėjosi jis, tas netikėtas 
visiško pasitenkinimo jausmas? Ar tai žiedas ir faktas, kad 
ji sutiko jį mūvėti? Ar tai galimybė gauti pakenčiamą vaka- 
rienę? Ar jos elgesys, kai ji triūsė virtuvėje ir kaip žmona 
ėmė lėkštes iš spintelės, stalo įrankius iš stalčiaus, krovė 
vištieną ir artišokus į nerūdijančio plieno puodą, kišo puodą 
į mikrobangų krosnelę, užtrenkė dureles tokiu veidu... 

— Helena! - Linlis vienu šuoliu peršoko virtuvę, jai dar 
nespėjus įjungti krosnelės. - Čia negalima dėti metalo. 

Nesuprasdama ji pasižiūrėjo į jį. 

— O kodėl? 

— Todėl, kad negalima. Todėl, kad metalas 17 mikroban- 
gos... Velnias, nežinau. Tik žinau, kad negalima. 

Ji Žiūrėjo į krosnelę. 

— Dievaži, aš dabar galvoju... 

— Ką? 

— Tai tikriausiai atsitiko mano krosnelei. 

— Įkišai metalą? 

— Aš nelaikiau jo metalu. Negaliu žinoti. 

— Ką? Kas ten buvo? 

— Sriubos skardinė. Matai, šalta ji man nepatikdavo. Pa- 
galvojau - kyštelėsiu į mikrobangų krosnelę tik vienai kitai 
minutei. To ir užteko: ūžė, šnypštė, švilpė ir nutilo. Prisi- 
menu, pagalvojau - nenuostabu, kad ją duoda šaltą, bet aš 
maniau, kalta sriuba. Niekada nesusiejau skardinės su ūži- 
mu, šnypštimu ir švilpimu. — Jos pečiai nusviro ir ji atsidu- 
so. - Pirma fettuccine. Dabar šitas. Nežinau, Tomi. - Ji su- 
kiojo žiedą ant savo piršto. Jis apglėbė jai pečius ir pabučia- 
vo į smilkinį. 

— Kodėl myli mane? - paklausė ji. - Aš visai beviltiška ir 
be jokios perspektyvos. 

— Nesakyčiau. 

— Sugadinu tau vakarienę. Naikinu tavo puodus. 

— Nesąmonė, - pasakė jis ir atsuko ją į save. 

— Vos nesusprogdinau tavo virtuvės. Viešpatie, tau sau- 
giau būtų su IRA. 

— Nekalbėk nesąmonių. - Ir pabučiavo ją. / 

— Palikta viena, aš greičiausiai sudeginčiau šitą namą ir 
taip pat visą Hovenstovą. Ar gali įsivaizduoti tokį siaubą. 
Ar kada bandei? 

— Dar ne. Bet pabandysiu. Tučtuojau. - Jis vėl ją pabu- 
čiavo, šį kartą prisitraukdamas arčiau, liežuviu žaisdamas 
su jos burna ir lūpomis. Ji prisiderino prie jo natūraliai, ir 
jis mėgavosi visa ta stebuklinga vyro ir moters seksualu- 
mo prigimtimi. Kampas už įlinkį, šiurkštumas už lygumą, 
kietumas už minkštumą. Helena buvo stebuklas. Ji buvo 
viskas, ko jam reikėjo. Ir tą akimirką, kai tik kiek užval- 
gys, įrodys jai tai. 

Jos rankos apsivijo jam apie kaklą. Pirštai ilgesingai 
skverbėsi į plaukus. Klubai prisispaudė prie jo klubų. Jis 
tuo pat metu pajuto karštį slėpsnose ir svaigulį galvoje, kai 
du geismai grūmėsi, norėdami užvaldyti jo kūną. 

Iš tikrųjų jis negalėjo prisiminti, kada paskutinį kartą bu- 
vo sočiai, maistingai pavalgęs. Tai buvo mažiausiai prieš tris- 
dešimt šešias valandas, ar ne? Suvalgė vienut vieną virtą 
kiaušinį 1r kepintos duonos riekutę šįryt, bet vargu ar tai 
buvo galima laikyti valgymu, pagalvojus, kiek valandų buvo 
prabėgę nuo to laiko. Jam tikrai reikėtų pavalgyti. Vištiena 
su artišokais buvo ant virtuvės stalo. Šitą mišinį galėjai pa- 
šildyti greičiau nei per penkias minutes. Penkių užtektų vis- 
kam sušlemšti. Trijų — indams suplauti, jeigu nenori jų pa- 
likti Dentonui. Taip. Tai geriausia mintis. Maistas. Mažiau 
nei ketvirtis valandos - ir jis vėl bus stiprus kaip ąžuolas, 
vikrus kaip voverė. Jis suvaitojo. Jėzau? Kas dedasi su jo 
protu? Jam reikia pasistiprinti. Šią akimirką. Jeigu jis nepa- 
valgys, greičiausiai negalės... 

Helenos rankos slinko žemyn jo krūtine, pakeliui viską 
atsagstydamos. Nusileido ligi kelnių ir atleido diržą. 

— Ar Dentonas atsigulė, mielasis? — sušnibždėjo ji prie 
pat jo burnos. 

Dentonas? Kuo čia dėtas Dentonas? 

— Jis neatklankins į virtuvę, ar ne? 

Į virtuvę? Ar ji tikrai manė, kad jie... Ne. ne. Taip many- 
ti ji negalėjo. 

Jis išgirdo, kaip spragtelėjo atitraukiamas jo užtrauktu- 
kas. Tarsi juoda migla užtemdė jam akis. Pagalvojo, kad iš 
alkio netenka sąmonės. Tada jos ranka palietė jį, ir kraujas, 
kiek jo dar buvo likę galvoje, tarytum ėmė tvinkčioti kitur. 

Jis pasakė: 

— Helena, aš seniai kąsnio burnoj neturėjau. Atvirai kal- 
bant, nežinau ar galėsiu... 

— Nesąmonė. —- Ji prispaudė savo burną prie jo burnos. — 
Manau, kad tau puikiai pavyks. 

Ir pavyko. 


Olivija 


Ms kojas traukė mėšlun- 


gis. Per dvidešimt minučių aš numečiau keturis pieštukus 
ir nepajėgiau jų pakelt. Vis imu naujus iš skardinės. Rašau 
toliau ir mėginu nepaisyti, kuo virto mano rašysena per pas- 
kutinius kelis mėnesius... 

Prieš akimirką atėjo Krisas. Atsistojo užpakaly manęs. 
Uždėjo rankas man ant pečių ir ėmė maigyti raumenis taip, 
kaip aš mėgstu. Priglaudė skruostą prie viršugalvio. 

— Nebūtinai turi viską užrašyti vienu prisėdimu, - pasa- 
kė jis. 

Aš atsakiau: ' 

— Tą aš kaip tik ir ketinu daryti. 

— Kodėl? 

— Neklausinėk. Žinai. 

Paliko mane vieną. Dabar jis dirbtuvėje. Meistrauja nar- 
velį Feliksui. „Šešių pėdų ilgio, - pasakė man. - Dauguma 
žmonių nesupranta, kiek vietos reikia triušiui“. 

Paprastai jis dirba muzikai griežiant, bet dabar išjungė ir 
radiją, ir grotuvą, matyt, nori, kad aš galėčiau aiškiai galvoti 
1r rašyti. Aš taip pat to noriu, tačiau suskamba telefonas ir 
aš girdžiu, kaip jis 1ma ragelį. Girdžiu, kaip prityla jo balsas. 
Jis švelnus iš tolo, lyg brendis, jei brendį sudarytų garsai. 
Stengiuosi nepastebėti tų: „Taip... Ne... Nėra tikrų permai- 
nų... Negalėsiu... Ne... Ne, visai ne tai...“ Ilga baisi tyla, 
po kurios jis sako: „Suprantu“, - balsu, kuris žeidžia mane 

taip, kad net skauda. Laukiu daugiau, išduodančių, pašnibž- 
domis tariamų žodžių myliu, noriu, basiilgstu ir jeigu tik, pa- 
slaptingų žodžių, panašių į atodūsius. Įtempiu klausą, kad 
girdėčiau net ir tada, kai mintyse iš kito galo kartoju abėcė- 
lę, norėdama nustelbti jo balsą. Girdžiu jį sakant: „Tik kan- 
trybės“, - ir Žodžiai priešais mane popieriuje susilieja. Pieš- 
tukas išslysta ir krinta žemėn. Aš siekiu kito. 

Krisas įeina į virtuvę. [jungia virdulį. Paima puoduką iš 
bufeto, arbatą - iš spintelės. Uždeda delnus ant virtuvės sta- 
lo 1r nuleidžia galvą, tarsi kažką ten apžiūrinėtų. Gerklėje 
jaučiu tvinkčiojant širdį ir noriu sakyti: „Gali eiti pas ją. Ga- 
li eiti, jei nori“, — bet nesakau, nes bijau, jog jis tą padarys. 

Per daug skausminga mylėti. Kodėl mes tikime, kad tai 
nuostabu? Meilė - tai kančių kančia. Tas pats, kas pilti actą 
į širdį. 

Virdulys užverda ir išsijungia. Jis pila vandenį. Sako: 

— Ar nori puodelio, Livi? 

Aš atsakau: 

— Taip. 

Jis klausia: 

— „Oolongo“'? 

Aš atsakau: 

— Ar neturim „Gunpowder“'? 

Jis barškina bufete, ieškodamas skardinės. Sako: 

— Nežinau, kaip tu ją pakenti. Man ji lyg grynas vanduo. 

— Reikia subtilaus gomurio, - sakau. — Kai kas turi jaut- 
resnį skonį. 

Jis pasisuka. Valandėlę mudu žiūrim vienas į kitą. Tylė- 
dami pasakom visa tai, ko negalim leisti pasakyti balsu. Pa- 
galiau jis pastebi: 

— Turėčiau baigti tą narvą. Feliksui reiktų šiandien vie- 
tos nakvynei. 

Aš linkteliu, tačiau mano veidas įsitempęs. Kai jis eina 
pro mane, jo delnas brūkšteli man per alkūnę ir aš noriu 
nutverti jį ir prispausti prie savo skruosto. 

Sakau: 

— Krisai, — ir jis stabteli man už nugaros. Aš alsuoju ir tai 
skauda daugiau, negu tikėjausi. - Gal aš prie šito sėdėsiu 
dar kelias valandas. Jei norėtum išeiti... pasiimk šunis pas- 
kutiniam pabėgiojimui ar šiaip... užsuk į aludę. 

Jis ramiai sako: 

— Manau, kad šunims nieko netrūksta. 

Žiūriu į šitą geltoną suliniuotą bloknotą, trečią, kurį pra- 
dėjau, ėmusi rašyti. Sakau: 

— Dabar jau nebeužtruks ilgai. Tu Žinai. 

Jis sako: 

— Neskubėk. 

Grįžta vėl prie savo darbo. Sako Feliksui: 

— Dabar sakyk man, sūnau, ar norėtum, kad naujasis ta- 
vo būstas būtų atsuktas į rytus ar vakarus? - Ir ima kalti, 
greiti smūgiai, vienas du kiekvienai viniai. Krisas stiprus ir 
įgudęs. Klaidų nedaro. 

Aš stebėdavausi, kodėl jis priėmė mane. 

„Ar buvau akimirkos užgaida?“ — klausinėdavau jo. Nes 
man atrodė nesuprantama, kad jis užkalbino kekšę, nupirko 
jai du puodelius kavos ir sklindžių su daržovių įdaru, parsi- 
vedė namo, davė dirbti staliaus darbus ir galiAusiai pasiūlė 
likti pas jį, kai jis visai neketino — nekalbant jau apie geis- 
mą - dulkinti jos. Iš pradžių maniau, kad norėjo, jog aš jam 
kekšaudama uždirbčiau. Maniau, kad jam reikia patenkinti 
savo įprotį ir laukiau, kada pamatysiu adatas, švirkštus ir 
pakelius su milteliais. Kai paklausiau: „Ką visa tai reiškia?“, 
jis atsakė: „Ką kas reiškia?“ — ir apsidairė po baržą, tarsi 
mano klausimas liestų ją. 

„Šitai. Čia. Aš. Su tavimi“. 

„Ar tai turi ką nors reikšti?“ 

„Vyrukas ir mergina. Drauge jie visada kažką reiškia, sa- 
kyčiau“. 

„A! - Užsimetė ant peties lentą ir pakreipė galvą. - Kur 
dingo tas plaktukas?“ — Ir ėmėsi darbo, o mane taip pat pri- 
statė dirbti. 

Kol nebuvom baigę baržos, miegodavom ant dviejų pri- 
pučiamų čiužinių kairėje nuo laiptų, priešingame gale nei 
gyvūnai. Krisas miegodavo su apatiniais. Aš miegodavau 
nuoga. Kartais, ankstų rytą, nusimesdavau apklotus ir atsi- 
guldavau ant šono, kad mano krūtys atrodytų pilnesnės. Dė- 
davausi mieganti ir laukdavau, kad kas nors įvyktų tarp mud- 
viejų. Sykį užklupau jį stebint mane. Užklupau jo žvilgsnį 
palengva slenkant išilgai mano kūno. Mačiau, kad žiūri su- 
simąstęs. Pagalvojau: „Štai“. Išsitiesiau, riesdama nugarą 
taip, kaip iš patirties Žinojau, jog tai grakštus judesys. 

Jis pasakė: „Tavo puikūs raumenys, Livi. Ar tu nuolat 
mankštiniesr? Ar esi bėgikė?“ 

Aš susikeikiau: „Velnias. - O paskui: — „Taip, manau, ga- 
liu bėgti, kai reikia“. 

„Kokiu greičiu?“ 

„Iš kur galiu žinoti?“ 

„Kaip jautiesi tamsoje?“ 

Ištiesiau ranką ir perbraukiau jam per krūtinę. 

„Priklauso nuo to, kas toje tamsoje vyksta“. 

„Bėgti. Šokinėti. Lipti. Slėptis“. 

„Ką, žaisti karo žaidimus?“ 


„Panašiai“. 

Kyštelėjau ranką po jo apatinių kelnaičių juosmeniu. Jis 
nučiupo mano delną. , 

„Pažiūrėkim“, - pasakė. 

„Ką?“ 


„Ar be šito dar ką nors sugebi“. 

„Ar tu nenormalus? Ar čia tai? Ar esi impotentas, ar šiaip 
koks? Kodėl nenori šito daryt?“ 

„Kadangi čia ne tas, kas bus tarp mūsų“. - Jis nusirito 
nuo čiužinio ir atsistojo. Paėmė savo džinsus ir marškinius. 
Greičiau negu per minutę apsirengė, atsukęs man nugarą ir 
palenkęs galvą taip, kad galėjau matyti gumbą ant jo spran- 
do, kur jis atrodė labiausiai pažeidžiamas. 

„Tau nereikia būti tokiai su vyrais. Gali būti kitokia“. 

„Būti kokia?“ 

„Tokia, kokia esi. Kažko verta“. 

„O, taip?“ — Atsisėdau ir užsitraukiau antklodę. Pro me- 
dienos rietuves ir nebaigtus baržos vidaus karkasus mačiau 
gyvūnus kitame gale. Skrebutis buvo nubudęs ir graužė gu- 
minį sviedinį, tą patį darė ir skalikas, kurį Krisas pavadino 
Džemu. Viena žiurkė lakstė po ratą narvo viduje, sukelda- 
ma keistą garsą, lyg tolumoje tratančių automatų serijos — 
ra ta ta ta. 

„Tai drožk toliau“, - pasakiau. 

„Ką?“ 

„Tą pamokslą, kurį tau taip knietėjo man išdrožti. Tik 
pasisaugok, nes aš nepanaši į juos, - ir mostelėjau ranka į 
gyvūnus. — Galiu kada tik užsimaniusi išeiti iš čia“. 

„Kodėl neišeini?“ 

Dėbtelėjau į jį. Atsakyti negalėjau. Turėjau vieno kam- 
bario butelį Erlz Korte. Turėjau nuolatinius klientus. Turė- 
jau galimybę išplėsti savo gatvės verslą. Kol norėjau ką nors 
daryti ir išmėginti viską, turėjau nuolatinį pajamų šaltinį. 
Tai ko aš likau? 

Tuo metu galvojau, jog dėl to, kad ketinau jam parodyti, 
kas yra kas. Prieš viskam pasibaigiant, mažas šmikuti, pri- 
versiu tave loti priešais mėnulį ir pamatysiu tave tokį gei- 
dulingą, kad atšliauši man po kojom, trokšdamas vien kulkš- 
nis palaižyti. 

Norėdama tą padaryti, privalėjau likti su juo baržoje. 

Čiupau nuo žemės tarp čiužinių išmėtytus savo drabu- 
žius. Įlindau į juos, sulanksčiau savo antklodę. Brūkštelė- 
jau pirštais per plaukus, kad juos sulyginčiau. 

„Gerai“, — pasakiau. 

„Kas?“ 

„Parodysiu tau“. 

„Ką?“ 

„Kaip greitai sugebu bėgti. Kaip toli, ir visa kita, ką dar 
nori pamatyti“. 

„Lipti?“ k 

„Gerai“. 

„Priglusti prie žemės?“ 

„Gerai“. 

„Šliaužti pilvu?“ 

„Manau pamatysi, kad aš ir čia tikra specialistė“. 

Jis paraudo. Tai buvo pirmas ir vienintelis kartas, kai 
aš įstengiau jį sugluminti. Nuspyrė pliauską į šalį. Pasakė: 
„Livi“. 

„Neketinau tavęs užsipulti“. 

Jis atsiduso. „Ne todėl, kad tu kekšė. Tai nieko bendro 
su tuo neturi“. 

„Turi, - atsakiau. - Jeigu nebūčiau kekšė, nebūčiau atsi- 
dūrusi čia“. — Išlipau į denį. Jis išlipo kartu. Diena buvo ap- 
siniaukusi ir pūtė vėjas. Lapai čežėjo pakrantės take. Mums 
stovint, pirmieji lietaus lašai ėmė raibinti kanalo paviršių. 

Pasakiau: „Gerai. Bėgti, lipti, gūžtis, šliaužti“. 

Ir, Krisui įdėmiai stebint, ėmiau tiksliai rodyti, kaip tą 
darysiu. 

Jis tikrino mano sugebėjimus. Man dabar aišku, bet tuo 
metu galvojau, kad jis kuria strategiją, kaip apsisaugoti nuo 
krušimosi su manimi. Matot, nežinojau, kad jis turi kitų in- 
teresų. Per pirmas kelias savaites, kai buvom drauge, jis 
dirbo baržoje, susitikinėjo su klientais, kuriems reikėjo jo 
patarimo restauruojant savo namus, rūpinosi gyvūnais. Va- 
karais niekur neidavo, dažniausiai skaitydavo, nors ir klau- 
sėsi muzikos bei atsiliepinėdavo į dešimtis telefono skam- 
bučių, kurie, kaip spėjau iš jo dalykinio tono ir daugybės 
nuorodų į miesto planus ir krašto žemėlapius, buvo susiję 
su jo medžio ir gipso darbais. Prabėgus keturioms savai- 
tėms, kai buvau priimta, jis pirmą kartą vakare išėjo. Turįs 
dalyvauti susitikime — sakė kas mėnesį susitinkąs su ketu- 
riais vyrukais, su kuriais drauge lankęs mokyklą, kaip vė- 
liau sužinojau, tam tikra prasme taip ir buvo, - ir pažadėjo 
ilgai neužtrukti. Neužtruko. Bet tą savaitę išėjo ir antrą- 

syk, o paskui ir trečiė? Ketvirtą sykį negrįžo ligi trečios va- 
landos ir parėjęes pažadino mane savo bildesiu. Paklausiau, 
kur buvęs. Jis atsakė: „Per daug išgėriau“, - krito ant savo 
čiužinio ir užmigo kaip negyvas. Po savaitės vėl viskas pa- 
sikartojo. Jis susitikinėjąs su savo draugais, taip sakė. Tik 
šį kartą trečiąją naktį visai nebegrįžo. 

Sėdėjau denyje su Skrebučiu ir Džemu ir laukiau jo. Va- 
landoms slenkant, mano susirūpinimas juo ėmė blėsti. Pa- 
sakiau sau: „Gerai. Du gali žaisti šį žaidimą“. Pasipuošiau 
aptemptomis kelnėmis, blizgančia palaidine, juodom kojinėm 
ir aukštakulniais bateliais. Ir pasukau į Pedingtoną. Nusi- 
čiupau australą - filmų redaktorių, kuris rengė projektą Še- 
pertono studijai. Norėjo eiti į savo viešbutį, bet man tai ne- 
tiko. Man jo reikėjo baržoje. 

Jis tebebuvo ten - miegojo išsikėtojęs, nuogas, viena su- 
lenkta ranka užsidengęs akis, antroji buvo uždėta man ant 
galvos, gulinčios jam ant krūtinės, - kai Krisas kitą rytą pusę 
septynių galiausiai sugrįžo, tylutėliai, tarsi į namus įsilau- 
žęs vagis. Jis atvėrė duris ir nulipo laiptukais žemyn, glė- 
byje laikydamas švarką. Akimirką prieš šviesą negalėjau ge- 
rai jo įžiūrėti. Prisimerkiau, o paskui patenkinta išsitiesiau, 
pamačiusi pažįstamą jo plaukų aureolę. Nusižiovavau ir 
ėmiau ranka braukyti australui koją. Australas suvaitojo. 

Pasakiau: „Labą rytą, Krisai. Čia Brai. Australas. Žavu, 
ar ne“, - pasigręžusi į jį, ėmiau darbuotis, sustiprindama jo 
vaitojimus. 

Savo vaitojimu jis pastūmėjo mane toliau. 

„Daugiau nebereikia. Negaliu. Susivemsiu, Liv“. - Kaip 
supratau, akių jis dar nebuvo atmerkęs. 

Krisas pasakė: „Išvaryk jį, Livi. Man reikia tavęs“. 

Rankos mostu nuvijau jį šalin ir toliau užsiėmiau Braja- 
nu, kuris sudejavęs: „Ką? Kas?“ — vargais negalais pasirė- 
mė alkūnėmis. Čiupęs antklodę, užsimetė ją ant skreito. 

„Čia Krisas, - pasakiau. Pasitryniau nosimi į Brajano krū- 
tinę. - Jis čia gyvena“. 

„Kas jis?“ 

„Niekas. Jis Krisas. Sakiau tau. Gyvena čia“. 

Patraukiau antklodę. Brajanas laikė ją. Kita ranka ėmė 
grabalioti po grindis, ieškodamas savo drabužių. Paspyriau 
juos, sakydama: „Jis užsiėmęs. Mes jam netrukdysim. Eikš. 
Praėjusią naktį tau visai patiko“. 

„Supratau, - pasakė Krisas. — Iškrapštyk jį iš čia“. 

O tada pasigirdo kitas garsas, tylus inkštimas, ir aš pa- 
mačiau, kad Krisas laiko visai ne savo švarką. Tai buvo ruda 
antklodė nuplėštu apvadu, apvyniota apie kažką didelį. Kri- 
sas nunešė jį per baržą ligi tolimojo galo, kur buvo gyvūnai. 
Virtuvė jau buvo baigta, taip pat ir gyvūnams skirtoji vieta, 
ir tualetas, todėl aš negalėjau pasakyti, ką jis ten veikia. 
Girdėjau Džemą lojant. 

Krisas šūktelėjo per petį: „Ar bent pašėrei gyvūnus? Ar 
išvedei šunis? — O paskui: - O velnias. Užmiršk tai. - Ir daug 
švelniau: - Štai. Viskas gerai. Tau nieko nenutiks. Viskas 
gerai“, - maloniu balsu. 

Mes spoksojom į tą pusę, kur jis nuėjo. Brajanas pasakė: 
„Aš dingstu““. 

Atsakiau: „Gerai“, - tačiau nenuleidau akių nuo durų į 
virtuvę. Apsivilkau sportinius marškinėlius. Girdėjau, kaip 
Brajanas kėblino laiptais. Durys jam už nugaros užsidarė. 
Per virtuvę nuėjau pas Krisą. 

Jis buvo pasilenkęs virš didelio stalo gyvūnų kampe. Švie- 
sos nebuvo uždegęs. Silpna rytmečio saulės šviesa skver- 
bėsi pro langą. Jis kalbėjo: „Tau nieko bloga. Nieko. Nie- 
ko, — švelniu balsu. — Sunki naktis, ar ne? Bet dabar jau vis- 
kas baigta“. 

Aš paklausiau: „Ką tu turi? — ir dirstelėjau jam per pe- 
tį. - O Dieve švenčiausias, — sušukau, o skrandis man apsi- 
vertė. - Kas nutiko? Ar buvai girtas? Iš kur jis atsirado? Ar 
pervažiavai jį automobiliu?“ 

Tiek aš tegalėjau sugalvoti, kai pirmąsyk išvydau skali- 
ką, nors jeigu būčiau mažiau apkvaitusi nuo gėrimo, būčiau 

supratusi, kad siūlės, einančios nuo šuns tarpuakio ligi pa- 
kaušio, nebuvo šviežios, kad liudytų apie naktį skubiai at- 
liktą operaciją. Šuo gulėjo ant šono, lėtai su dideliais per- 
trūkiais įkvėpdamas orą. Kai Krisas atbulais pirštais palie- 
tė šuns snukį, jo uodega silpnai vikstelėjo. 

Aš pagriebiau Krisą už alkūnės. 

„Jis baisiai atrodo. Ką tu jam padarei?“ 

Jis pažiūrėjo į mane ir aš pirmąsyk pamačiau, koks jis 
išblyškęs. 

„Nukniaukiau jį, - atsakė. - Štai ką padariau“. 

„Nukniaukei? Šitą? Iš...? Dėl Dievo, kas tau? Ar įsilau- 
žei pas veterinarą?“ 

„Jis nebuvo pas veterinarą“. 

„Tai kurgi?“ 

„Jie nuėmė dalį jo kiaušo, kad atidengtų smegenis. Jie 
mėgsta naudoti skalikus, nes tai draugiška veislė. Lengva 
įgyti jų pasitikėjimą. O šito jiems reikia prieš...“ 

„Jie? Kas? Apie ką tu kalbi?“ 

Jis baugino mane lygiai taip, kaip ir tą vakarą, kai pirmą- 
syk jį sutikau. 

Jis paėmė butelį ir dėžutę su vata. Nušluostė siūles. Šuo 
žvelgė aukštyn į jį liūdnomis apsiblaususiomis akimis, o nu- 
lėpusios ausys buvo prigludusios prie sužaloto kiaušo. Kri- 
sas lengvai sugnybė skaliko odą nykščiu ir smiliumi. Kai 
paleido, oda ir liko sugnybta. 

„Dehidracija, - pasakė Krisas. - Mums reikia IV“. 

„Neturim“. 

„Žinojau. Pasaugok jį. Neleisk jam stotis“. 

Jis nuėjo į virtuvę. Tekėjo vanduo. Ant stalo gulinčio šuns 
akys užsimerkė. Alsavimas sulėtėjo. Letenos ėmė trūkčio- 
ti. Akys po vokais tarytum lakstė į šalis. 

„Krisai! - sušukau. — Greičiau!“ 

Atsikėlė Skrebutis ir ėmė baksnoti man ranką. Džemas 
buvo pasitraukęs į kampą, kur graužė gabalą žaliaminės odos. 

„Krisai! - O paskui, kai jis grįžo pas gyvūnus: - Jis mirš- 
ta. Man regis, jis miršta“. 

Krisas pastatė vandenį ir pasilenkė prie šuns. Padėjęs 
ranką jam ant šono, stebėjo jį. 

„Jis miega“, - pasakė. 

„Bet jo letenos. Jo akys“. 

„Sapnuoja, Livi. Gyvūnai sapnuoja kaip ir mes. - Pamer- 
kė pirštus į vandenį ir prikišo prie skaliko nosies. Ji suvir- 
pėjo. Šuo šiek tiek pramerkė akis. Nulaižė vandens lašus 
nuo Kriso pirštų. Jo liežuvis buvo beveik baltas. - Taip, — 
pasakė Krisas. - Šitaip gerk. Palengva. Neskubėdamas“. Jis 
vėl pamerkė ranką į vandenį, vėl ištiesė ir stebėjo, kaip šuo 
laižo vandenį jam nuo pirštų. Šuns uodega bilsnojo į stalą. 
Jis sukosėjo. Krisas kantriai stovėjo prie jo ir girdė vande- 
niu. Tai tęsėsi visą amžinybę. Baigęs Krisas švelniai pagul- 
dė šunį ant grindų į lizdą, padarytą iš antklodžių. Skrebutis 
atšlubavęs apuostė antklodžių kraštus. Džemas liko kur bu- 
vęs ir kramsnojo. 

Klausinėjau: „Kur buvai? Kas nutiko? Iš kur jį gavai?“ — 
kai iš kito baržos galo šūktelėjo vyriškas balsas: „„Krisai? 
Ar tu čia? Aš ką tik gavau žinią. Atleisk“. 

Krisas šūktelėjo per petį: „Čia, Maksai“. 

Augesnis vyras priėjo prie mūsų. Jis buvo nuplikęs, vie- 
na akis užrišta. Vilkėjo puikią tamsiai mėlyną eilutę, baltus 
marškinius, ryšėjo margą kaklaraištį. Nešėsi juodą lagami- 
ną, kokius turi gydytojai. Žvilgtelėjo į mane, paskui į Krisą. 
Jis dvejojo. 

„Gali jos nebijoti, - paaiškino Krisas. - Čia Livi“. 

Vyriškis linktelėjo man ir tučtuojau nusisuko. 

Paklausė Kriso: „Ką sugebėjot?“ 

Krisas atsakė: „Aš turiu šitą. Robertas - kitus du. Jo ma- 
ma - ketvirtą. Šitas atrodė blogiausiai“. 

„O dar ką?“ 

„Dešimt šeškų. Aštuonis triušius“. 

„Kur?“ 

„Pas Sarą. Pas Marką“. 

„O šitas? — Jis atsitūpė pasižiūrėti į šunį. - Nieko. Aš ma- 
tau. - Atidarė savo lagaminą. — Išvesk anuos, ko neišvedi?“ — 
pasiūlė, galva parodęs į Skrebutį ir Džemą. 

„Juk tu, Maksai, nežadi jo užmigdyti? Aš galiu jį slaugy- 
ti. Tik duok man, kas reikalinga. Aš pasirūpinsiu““. 

Maksas pažvelgė aukštyn. 

„Išvesk šunis, Krisai“. 

Nukabinau pavadėlius nuo vinių ant sienos. „Eime“, - 
pakviečiau Krisą. 

Jis nėjo toliau kaip ligi tako palei kanalą. Stebėjom šu- 
nis bidzenant išilgai jo ligi tilto. Jie uostinėjo sieną, dažnai 
stabčiodami jos palaistyti. Nubidzeno ligi vandens ir aplo- 
jo antis. Džemas pasipurtė, kaip pašėlęs plakdamas ausi- 
mis, tarsi jos būtų šlapios. Skrebutis padarė tą patį, nete- 
ko pusiausvyros, smarkiai kniūbtelėjo ant vieno peties ir 
vėl pašoko. Krisas sušvilpė. Šunys apsisuko ir ėmė risnoti 
į mūsų pusę. | 

Maksas priėjo prie mūsų. Krisas paklausė: „Na?“ 

„Duodu keturiasdešimt aštuonias valandas. - Maksas už- 
darydamas spragtelėjo savo portfelį. - Palikau jums piliu- 
lių. Pašerkit jį virtais ryžiais ir malta aviena. Pusę puode- 
lio. Pažiūrėsim, kas bus“. 

„Ačiū, - padėkojo Krisas. — Pavadinsiu jį Pupium““. 

„Sakyčiau, kad jam labai pasisekė“. 

Maksas paglamonėjo Skrebučiui galvą, kai šunys grįžo 
pas mus. Švelniai timptelėjo Džemui ausis. 

„Šitas jau pasiruošęs keliauti į tikrus namus, — pasakė 
jis Krisui. - Yra šeima Holand Parke“. 

„Nežinau. Pamatysim““. 

„Negali laikyti jų visų“. 

„Aš tą suvokiu.“ 

Maksas žvilgtelėjo į savo laikrodį. 

„Viskas, - pasakė. Pagraibė kišenėje. Du šunys suskali- 
jo ir nušokavo atgal kelis žingsnius. Jis nusišypsojo ir nu- 

metė kiekvienam po sausainį. - Pamiegok, - pasakė Kri- 
sui. —- Gerai padirbėta“. - Jis antrąsyk linktelėjo man ir nu- 
ėjo tilto link. 

Krisas nunešė savo pripučiamą čiužinį į gyvūnų galą. Rytą 
jis praleido miegodamas šalia Pupiaus. Skrebutį 11 Džemą 
laikiau su savimi dirbtuvėje, kur jie pešėsi dėl cypiančio žais- 
liuko, mėginau tvarkyti dėžes, įrankius ir medieną. Kart- 
kartėmis atsiliepinėjau telefonu. Skambučiai visi buvo mys- 
lingi, kaip: „Pasakyk Krisui Veile „taip“ dėl kovo mėnesio 
šunų būdų“, „Laukiu Londri fermoje“, „Penkiasdešimt ba- 
landžių Lankašyro P A. L.“, „Dar nieko dėl Buts. Tebelau- 
kiu žinios iš Sonios“. Kai Krisas atsikėlė penkiolika po dvy- 
liktos, pradėjau suprasti tą, ką buvau pernelyg buka matyti 
anksčiau. 

Man pagelbėjo BBC radijo žinios, pranešusios, ką Gyvū- 
nų gelbėjimo sąjūdis įvykdė Vaitčeipelyje pereitą naktį. Kri- 
sui įėjus į dirbtuvę, kažkas piktu balsu kalbėjo: „Per savo 
aklą kvailumą negailestingai sunaikino penkiolikos metų me- 
dicinos tyrimus“. 

Krisas stabtelėjo tarpduryje su arbatos puodeliu ranko- 
je. Aš stebėjau jį: 

„Tu kniauki gyvūnus“, - pasakiau. 

„Taip, tą aš darau“. 

„Skrebutį?“ 

„Taip“. 

„Džemą?“ 

„Teisybė“. 

„Kepurėtas žiurkes?“ 

„Ir kates, ir paukščius, ir peles. Ir atsitiktinai vieną po- 
nį. Ir beždžiones. Daugybę beždžionių“. 

„Bet... tai draudžia įstatymai?“ 

„Draudžia“. 

„Tai kodėl tu... - Tai buvo nesuvokiama. Krisas Faradė- 
jus, drausmingiausias iš visų piliečių. Kas jis buvo? - Ką jie 
daro jiems? Gyvūnams? Ką?“ 


344 E George 


„Ką tik nori. Atlieka elektros šoką, perskelia kiaušus, 
žaloja pilvus, perkerta nugaros smegenis, uždega. Ką tik no- 
ri. Jie tik gyvūnai. Negali jausti skausmo. Nors ir turi cen- 
trinę nervų sistemą kaip ir mes visi. Nors ir turi skausmo 
receptorius ir nervų sistemos ryšius tarp tų receptorių. Nors 
ir... — Brūkštelėjo per akis atbulu delnu. - Atleisk. Pamoks- 
lauju. Buvo ilga naktis. Turiu pasirūpinti Pupium““. 

„Ar jis gyvens?“ 

„Jeigu tai priklausytų nuo manęs“. 

Jis visą dieną ir naktį pasiliko su Pupium. Kitą rytą grįžo 
Maksas. Jie griežtai pasišnekėjo. Girdėjau Maksą sakant: 
„Paklausyk manęs, Kristoferi. Tu negali“. O Krisas jį per- 
traukė: „Ne. Galiu“. 

Pagaliau Krisas laimėjo, nes sutiko su kompromisu: Dže- 
mas laimingas iškeliavo į namus, kuriuos Maksas buvo ra- 
des jam Holand Parke. Mes pasilikome Pupių. O kai barža 
buvo baigta, ji tapo tarpiniais namais kitiems gyvūnams, su- 
čiuptiems tamsoje, centru, iš kurio Krisas sėkmingai vyk- 
dė savo veiklą. 

Kai mes pamatėm tai, kas įvyko prie upės praėjusią ant- 
radienio popietę, Krisas pasakė, jog metas man sužinoti tei- 
sybę. Jis pasakė: „Tu, Livi, gali visa tai užbaigti. Tu turi ga- 
lios“. Ir kaip keista buvo girdėti šiuos žodžius, nes šito aš 
visą laiką ir norėjau. 

Šiuo aspektu, manau, esu panašesnė į savo motiną, negu 
norėčiau. Tuo metu, kai aš mokiausi, kaip elgtis su gyvū- 
nais, sėdėdama pirmuosiuose sąjūdžio susirinkimuose ir 
semdamasi to, kas galėjo būti naudinga mūsų tikslams, — 
tapau žemiausios kategorijos technike Londono zoologijos 
sodo ligoninėje, - motina ėmėsi įgyvendinti savo planus, su- 
sijusius su Kenetu Flemingu. Vos tiktai sužinojo jį turint 
slaptą svajonę žaisti kriketą Anglijos rinktinėje, jai atsivėrė 
plyšys, kurio ji ieškojo jo santuokoje su Džyn Kuper. Moti- 
nai būtų buvę nesuprantama, kad Kenetas ir Džyn galėjo 
būti ne tik tinkami vienas kitam, bet ir laimingi vienas su 

kitu, patenkinti gyvenimu, kurį jie įstengė sukurti sau ir 
savo vaikams. Šiaip ar taip, Džyn intelektu neprilygo Kene- 
tui. Šiaip ar taip, ji įviliojo jį į santuoką, ir jis pasidavė, ve- 
damas pareigos ir atsakomybės, bet tikrai ne meilės. Moti- 
nos akimis, jis buvo įkinkytas į plūgą, kuris netrukus įklim- 
po purve. Kriketas padėtų išsivaduoti. Ji nieko nedarė 
paskubomis ar neapgalvotai. Kenetas buvo tik gamyklos kri- 
keto komandos narys, todėl ji pradėjo lankyti rungtynes. Iš 
pradžių vyrus atstumdavo jos išvaizda: nešina sudedamąja 
kėde, ant galvos užsivožusi skrybėlę nuo saulės, ji įsikur- 
davo jų stadione Mail End Parko pakraštyje. Ji buvo „mem“ 
vaikinams aikštėje, ir jie bei jų šeimos nariai laikėsi atstu 
nuo jos. 

Motinos tai neatbaidė. Buvo prie to pripratusi. Žinojo at- 
rodanti įspūdingai su savo vasarine siaura suknia, priderin- 
tais batais ir rankinukais. Taip pat žinojo, kad daug daugiau 
negu Haid Parkas, Grin Parkas ir Londono Sitis skyrė jos 
gyvenimą ir patirtį nuo jos tarnautojų. Bet buvo įsitikinusi 
galiausiai palenksianti juos į savo pusę. Per kiekvienas rung- 
tynes ji vis ilgiau bendraudavo su žaidėjų žmonomis. Kalbi- 
no jų vaikus. Ji pasidarė tokia kaip jos, tik per vieną žingsnį 
nutolusi, šaukdama: „O! puikiai sužaista. Puikiai!“ — greta 
šoninių aikštelės linijų prie arbatos ir sausainių, kurių visa- 
da atsinešdavo, komentuodama per pertrauką, po rungty- 
nių ar vėliau darbe kokį itin gerą padavimą. Žaidėjai ir jų 
šeimos priprato prie jos buvimo ir net ėmė laukti. Galiau- 
siai ji suorganizavo nuolatinius komandos susirinkimus ir 
skatino strategijų kūrimą, žvalgėsi kitų komandų ir ieškojo 
patarimų. 

Ji net paneigė Džyn Kuper įtarinėjimus dėl savo buvimo 
rungtynėse. Žinojo, kad raktas į; Keneto ateitį - įgyti kuo 
daugiau Džyn pasitikėjimo, ir ėmėsi įrodinėti esanti verta 
Jo. Ji apsimetė susidomėjusi dviejų vyresniųjų jo vaikų mo- 
kymusi. Įsitraukė į pokalbius apie jauniausiojo, trejų metų 
Steno, sveikatą ir vystymąsi —- Stenas pavėluotai mokėsi kal- 

bėti ir nevikriai krypinėjo, kai jau turėjo tvirtai stovėti ant 
kojų. „Olivija tokio amžiaus buvo kaip Stenas, - išsipasako- 
jo motina. — Bet kai jai suėjo penkeri, negalėjau jos sutram- 
dyti ir būtų prireikę antsnukio sulaikyti ją nuo plepėjimo. — 
Motina maloniai nusijuokė iš savo senųjų būgštavimų. — Kaip 
mes rūpinamės jais, ar ne?“ Gražus žodelis, tas mes. 

Taigi tos nelemtos dienos konflikto tarp Džyn ir motinos 
Bilingsgeito turguje prieš daugelį metų tarsi niekada ir ne- 
būtų buvę. Vietoj kaltinančių slidžių pokalbių apie vaikų iš- 
laikymo kainą, plepėjo apie Džimio nepaprastą panašumą į 
tėtį, apie Šaronos motiniškus instinktus ir apie tai, kaip ji 
ėmė juos demonstruoti tą pačią dieną, kai Džyn parsivežė 
iš ligoninės mažąjį Steną. Motina vengė bet kokios temos, 
kuri priverstų Džyn jaustis menkesnę. Jeigu jos turėjo būti 
suokalbininkės, kurios prisidėjo prie Keneto asmeninio at- 
gimimo, privalėjo būti ir lygios. Džyn galiausiai turėjo su- 
tikti su tuo, kas anksčiau atrodė neįsivaizduojama, o moti- 
na, būdama išmintinga, žinojo, kad sutikimą gauti buvo įma- 
noma tik tokiu atveju, jeigu Džyn galvos, jog sumanymas iš 
dalies priklauso jai. 

Svarsčiau, ar motina sistemingai kūrė savo planus, ar lei- 
do sumanymui rutuliotis savaime. Taip pat svarsčiau, ar ji 
apsisprendė, kaip norėjo, kad viskas susiklostytų tą akimir- 
ką, kai pamatė Kenetą Flemingą aikštelėje. Jos intrigos at- 
rodė tokios nepaprastos ir tokios drąsios dėl to, kad jos — 
net dabar man, kai žinau teisybę, - atrodė absoliučiai natū- 
ralios. Tai buvo įvykių seka, kurios netyrinėsi iš visų pusių, 
tikėdamasis surasti Makiavelį. 

Kaip jai pirmiausia kilo toji mintis, kad gamyklos koman- 
dai reikia kapitono? Žinoma, tai buvo logiška. Gimė i1š ma- 
lonaus ir migloto klausimo, tarstelėto tai čia, tai ten: „Pasa- 
kyk man, juk Anglijos komanda turi kapitoną, ar ne? Gra- 
fystės rinktinės taip pat turi, ar ne? Iš tikrųjų tikriausiai 
kiekvienos šalies mokyklos vienuolikė jį turi. Gal 1r vyru- 
kams iš Vaitlo spaustuvės derėtų jį turėti“. 

Vyrukai apsvarstė galimybes ir išrinko savo cecho virši- 
ninką. Kas geriau išdėstys komandą aikštėje už tą, kuris ir 
darbe juos prižiūrėjo. Bet ir vėl, gal tai nebuvo toks geras 
sumanymas. Sugebėjimai, kurių reikėjo administruojant 
Vaitlo spaustuvės pirmąjį aukštą, ne visai tiko kriketo aikš- 
telei. Ir netgi jei būtų tikę, reikėjo matyti skirtumą tarp lai- 
ko, praleisto darbe, ir laiko, praleisto pramogaujant, ir kaip 
tektų nubrėžti tą ribą, jeigu darbo viršininkas taptų žaidimo 
viršininku? Ar nebūtų puiku, jeigu meistras būtų vienas iš 
žaidėjų, o ne komandos vadovas? Ar tai nesustiprintų dar- 
buotojų draugystės, jeigu šioje srityje meistras būtų lygus 
su kitais vaikinais. 

Taip. Taip. Šitaip manė vaikinai, šitaip, ne kitaip, manė ir 
meistras. Jie ėmė žvalgytis kito kandidato, ko nors, kas 1š- 
manė žaidimą, buvo žaidęs mokykloje, kuris uždegdavo žai- 
dėjus aikštelėje ar kaip mušėjas, ar kaip padavėjas. Jie turė- 
jo du puikius kamuolį paduodančius žaidėjus: derintoją Šel- 
bį ir mašinų prižiūrėtoją Frankliną. Ir jie turėjo aukščiausios 
klasės mušėją, Flemingą, kuris dalį laiko dirbo prie linoti- 
pų, 0 dalį administracijoje. Na, o kaip Flemingas? Ar jis tik- 
tų? Jeigu išrinktų jį, nei Šelbis, nei Franklinas nepagalvotų, 
kad komanda laikė antrąjį iš jų geresniu padavėju. Kodėl 
nesuteikti Flemingui progos? 

Taip Flemingas tapo komandos kapitonas. Uždarbio ten 
nebuvo ir garbės taip pat. Bet ne tai buvo svarbu. Visa es- 
me buvo sužadinti jam norą žaisti, priversti jį stipriai ilgėtis 
to, kas-būtų-galeję-būti, ir nuvilioti nuo to slogaus kas-buv0. 

Nieko nenustebino, juolab motinos, kad Kenetui sekėsi 
būti kapitonu. Suorganizavo aikštę protingai ir tiksliai, per- 
kėlinėdamas žaidėjus iš vienos pozicijos į kitą, kol rado tą 
vietą, kur jie Žaidė geriausiai. Į žaidimą žiūrėjo kaip į moks- 
lą, o ne kaip į priemonę įgyti populiarumo tarp vaikinų. Pats 
jis Žaidė taip, kaip ir visada. Su muštuku rankoje Kenetas 
Flemingas buvo tarsi burtininkas. 

Niekada nežaidė kriketo tam, kad sulauktų publikos gar- 
binimo. Žaidė dėl to, kad mėgo šį žaidimą. O atsidavimas 
pasireiškė pradedant atsargumu prie aikštelės ribos, baigiant 
šypsena, kuri nušviesdavo jo veidą tą akimirką, kai trenk- 
davo į kamuolį. Taigi jis pirmas entuziastingai sutiko, kai 
senas džentelmenas, pavarde Helas Rešedemas, kuris buvo 
atvykęs į trejas ar ketverias rungtynes, pasisiūlė tapti ko- 
mandos treneriu. 

Treneris gamyklos kriketo komandai? Negirdėta. Beje, 
iš kur jis išdygo? Vaikinai buvo jį matę aikštės kampe, siū- 
buojantį ant kulnų, įtraukus; smakrą, linksintį ir retsykiais 
kalbantį su savimi. Jie manė, kad čia vienas iš apylinkės 
bepročių, ir tarpusavyje kalbėdami jį niekino. Taigi kai Re- 
šedemas po vienerių itin sunkių rungtynių su padangų ben- 
drovės iš Hagerstono komanda kreipėsi į juos ir pareiškė 
savo minčių apie jų Žaidimą, vaikinai buvo linkę pasakyti, 
kad jis nekištų nosies į svetimus reikalus. 

Motina buvo toji, kuri pasakė: „Palaukit valandėlę, po- 
nai. Gal tai svarbu. Apie ką jūs kalbat, sere?“ Be jokios abe- 
jonės, ji paklausė taip nuoširdžiai, kad nė vienas jų neat- 
spėjo, kiek laiko jai reikėjo, kad prikalbintų Helą Rešedemą 
rimtai pasižiūrėti į vaikinus iš Vaitlo spaustuvės, o ypač į 
vieną iš jų. Nesuklyskit, už Rešedemo stovėjo motina, ką 
kiekvienas, turintis proto, būtų supratęs, kai jis prisistatė, 
11 Kenetas Flemingas pasakė: „Rešedemas. Rešedemas? — 
Jis pliaukštelėjo sau per kaktą ir nusijuokė. - Po šimts! — 
pasakė savo komandos draugams. - Jūs puskvaišiai. Negi 
nežinot, kas jis?“ 

Haroldas Rešedemas. Ar žinot šitą pavardę? Nežinotu- 
met, jeigu nesidomėtumėt kriketu taip aistringai, kaip Ke- 
netas Flemingas. Rešedemas pasitraukė iš kriketo gal prieš 
trisdešimt metų, sunkiai susižeidęs petį, kuris gerai nie- 
kada ir nebesugijo. Bet kai jis dvejus metus žaidė Derbi- 
šyro ir Anglijos rinktinėse, pasižymėjo kaip puikus visa- 
pusis žaidėjas. 

Žmonės tiki tuo, kuo nori tikėti, ir atrodė, kad Vaitlo 
spaustuvės vyrukai norėjo tikėti, kad Helas Rešedemas at- 
sitiktinai susitiko su jų komanda, lankydamasis pas, galai 
žino, kokį pažįstamą Mail End Parko apylinkėse. Sakė tik 
ėjęs pro šalį, o jie puolė prie informacijos kaip katės prie 
grietinės. Jie taip pat norėjo tikėti, kad jis, kaip pats sakė, 
savo trenerio paslaugas siūlo veltui, vien iš aistros žaidi- 
mui, ir nieko daugiau. Esu išėjęs į pensiją, kalbėjo jis, turiu 
laisvo laiko, patinka turėti ką nors, kur galėčiau nukreipti 
savo mintis tolyn nuo šių senų kaulų. Negi nežinot? Be to,' 
jie norėjo patikėti tuo, kad Rešedemą sudomino jų koman- 
da, o ne vienas individas, ir kad komanda turės naudos iš jo 
buvimo kažkokiu paslaptingu būdu, netiesiogiai susijusiu su 
kriketu. 

Motina juos skatino. Į jo pasiūlymą atsakė: „Pagalvokim 
apie tai, pone Rešedemai“, - susitiko su vyrukais ir vaidino 
atsargios damos vaidmenį, klausinėdama: „Ar tikrai tas, kuo 
sakosi esąs? O kas buvo tas Rešedemas seniau?“ 

Kažkas jai iššniukštinėjo, atkapstė senas laikraščių iš- 
karpas, parūpino „Vizdeno kriketo almanachą“, kad ji pati ga- 
lėtų pasižiūrėti. Motina 1š atsargiosios damos virto susido- 
mėjusia dama, be jokios abejonės, suintriguota pamatyti, 
kaip Rešedemo pasirodymas Mail End Parke sukels Keneto 
Flemingo entuziazmą. 

Kaip ji susirado Rešedemą? Jūs norit žinoti? Klausiat, 
kaip, po galais, toji Mirjama Vaitlo, buvusi mokytoja, galėjo 
iš skrybėlės išsitraukti kriketo tūzą? 

Turit atsižvelgti į tuos metus, kuriuos ji atidavė savano- 
riškam darbui, ir ką tie metai reiškė jos kontaktams, santy- 
kiams su žmonėmis, kuriuos ji pažinojo, su organizacijomis, 
kurios jai buvo skolingos vienokią ar kitokią paslaugą. Drau- 
go draugas - jai tik šito reikėjo. Jeigu jai pavyktų prikalbėti 
tokį kaip Rešedemas apsilankyti Mail End Parke sekmadie- 
nio popietę, pasivaikštinėti palei aikštę už Žiūrovų ir jų 
brezentinių kėdžių bei jų piknikų, visa kita padarytų Kene- 
to Flemingo talentas. 

Žinoma, tai buvo susiję su pinigais. Rešedemas nieko ne- 
būtų daręs tik iš geraširdiškumo, ir motina nebūtų šito jo 
prašiusi. Ji buvo verslininkė. Iš dalies ir čia buvo verslas. 
Jis būtų pasakęs, kiek kainuoja valanda apsilankymo, pokal- 
bių ir treniravimo. Ji būtų užmokėjusi. 

O jūs stebitės kodėl. Girdžiu, kaip klausiat. Kam jai vel- 
tis į tokią bėdą? Kam aukotis? 

Bet motinai: tai nebuvo nei bėda, nei auka. Paprasčiau- 
siai ji tą norėjo daryti. Vyro ji nebeturėjo. Santykiai su ma- 
nimi buvo abipusiškai sugriauti. Jai reikėjo Keneto Flemin- 
go. Vadinkit jį kaip tinkami: jos dėmesio ir rūpesčio centru, 
potencialiu jos prisirišimo objektu, priežastimi, dėl kurios 
reikia kovoti ir laimėti, vyru, galinčiu pakeisti tą, kuris mi- 
rė, vaiku vietoj tos, kurią ji pati išbraukė iš savo gyvenimo. 
Gal jautėsi išdavusi jį, kai jis prieš dešimt metų buvo jos 
mokinys. Gal atkurtus jų santykius laikė proga antrąsyk jo 
nebeišduoti. Ji visada tikėjo jo potencija. Gal ji tik ieškojo 
būdo įrodyti esanti teisi. Tiksliai nežinau, ką ji galvojo, vy- 
lėsi, svajojo ar planavo, kai pradėjo. Tačiau tikiu, kad buvo 
nuoširdi. Norėjo tik gera Kenetui. Bet taip pat norėjo būti 
ta, kuri pasakytų, kas yra gera. 

Taigi Rešedemas pradėjo treniruoti gamyklos komandą. 
Neilgai trukus jis Kenetui ėmė skirti ypatingą dėmesį. Ši- 
tas dėmesys pirmiausia išryškėjo Mail End Parke, kur Re- 
šedemas lavino Keneto meistriškumą valdant muštuką. Bet 
po dviejų mėnesių senasis žaidėjas pasiūlė jiems išsinuo- 
moti arkštelę kelioms treniruotėms Lordo stadione. 

Ten tam tikra prasme uždaresnė vieta, pasakė jis Kene- 
tui Flemingui. Juk nenorim, kad kokios kitos komandos žval- 
gai žiūrėtų, ką mes ten darom, ar ne? 

Taigi jie ėmėsi lankytis Lorde, iš pradžių sekmadienio 
rytais, ir jūs galit įsivaizduoti, kaip jautėsi Kenetas Flemin- 
gas, kai durys į uždarą kriketo mokyklą užsivėrė ir jis išgir- 
do, kaip pokši lazdos, atmušdamos sviedinius, ir kaip švil- 
pia lėkdami sviediniai. Ką jis turėjo jausti eidamas palei tin- 

klu apjuostus aptvarus: nervai vertė jo skrandį drebėti, iš 
nerimo drėko delnai, iš susijaudinimo neaiškus darėsi kiek- 
vienas klausimas, svarstant, kodėl Helas Rešedemas tiek 
laiko ir tiek energijos skiria jaunam vyriškiui, kurio tikroji 
ateitis nebuvo kriketas, — gerasis Dieve, jam jau dvidešimt 
septyneri! - bet jis Šunų saloje, terasiniame name su žmo- 
na ir trimis vaikais, Kiubit Taune. 

O kaipgi Džyn, paklausit jūs? Kur ji buvo, ką ji veikė, 
kaip reagavo į tą dėmesį, kurį Rešedemas skyrė Kenui? Įsi- 
vaizduoju, kad ji iš pradžių nieko nepastebėjo. Pradžioje tas 
dėmesys buvo nedidelis. Kai Kenetas grįžęs namo sakyda- 
vo: „Helas taip mano“ arba „Helas šitaip sako“, ji, be abejo- 
nės, linksėjo ir pastebėjo, kaip jos vyro plaukai nuo saulės 
šviesėja, kaip oda tampa daug sveikesnė nei anksčiau, kaip 
judesiai vikrėja, kaip veidas spindi gyvenimo entuziazmu, 
kurį jį turint buvo pamiršusi. Ir visa tai virto geismu. Ir kai 
jie gulėdavo lovoje, o jų kūnai ritmingai drauge judėdavo, 
iškildavo nebylus klausimas: kur tas kriketo entuziazmas 
nuves juos, nekalbant apie tai, kad potencialią nelaimę sle- 
pia vieno Žmogaus nepaprastas atsidavimas sportui. 


Olivija 


X š įsivaizduoju, kad Kenetas 
Flemingas slėpė nuo žmonos savo giliausią ir nuoširdžiau- 
sią norą, gimusį vidurnaktį iš vilties ir fantazijos sąjungos. 
Jis nedaug kuo buvo susijęs su kasdieniniu jų gyvenimu. 
Džyn užsiimdavo namų ruoša, vaikais, darbu Bilingsgeito 
turgavietėje. Ji gal būtų pasityčiojusi iš minties, kad Ke- 
netas kada nors gali nuveikti daugiau, negu ugdyti gerą 
vardą Vaitlo spaustuvėje ir gal vieną dieną tapti įmonės 
valdytoju. Šita jos abejonė tikriausiai radosi ne iš nesuge- 
bėjimo ar nenoro tikėti savo vyru. Išaugo ji iš akivaizdžių 
faktų stebėjimo. 

Man atrodo, kad Džyn visada buvo blaivesnė. Prisimin- 
kit, ji prieš daugelį metų suabejojo seksu be piliulės, ji pra- 
nešė apie savo nėštumą, nusprendė išsaugoti kūdikį ir gy- 
venti nekreipdama dėmesio į tai, kaip nuspręs Kenetas. To- 
dėl manytina, kad ji būtų sugebėjusi realiai įvertinti situaciją, 
kai Helas Rešedemas pirmąsyk įžengė į jų gyvenimą. Ke- 
netui netrukus turėjo sukakti dvidešimt aštuoneri. Jis nie- 
kada niekur, išskyrus mokykloje su vaikais ar jaunuoliais, 
nebuvo žaidęs kriketo; egzistavo nusistovėjusi tradicinė 
glijos rinktinėje. 

Kenetas šios krypties nesilaikė. O, jis žengė pirmą žings- 
nį ir žaidė mokykloje, bet tai buvo viskas. 

Džyn būtų švelniai pasišaipiusi iš minties, kad Kenetas 

galėtų tapti profesionalus žaidėjas. Ji būtų sakiusi: „Keni, 
mielasis, tavo galva debesyse“. Būtų jį erzinusi ir klausinė- 
jusi, kiek ilgai jis lauks, kol Anglijos kapitonas ir nacionali- 
nės komandos atrinkėjai ateis pasižiūrėti didžiųjų varžybų 
tarp Vaitlo spaustuvės ir Kauperio garantuotos atstatymo 
įrangos komandų. Bet tai darydama, ji būtų turėjusi apsieiti 
be mano motinos paramos. 

Gal motina pasiūlė, kad Kenetas neužsimintų apie savo 
svajones Džyn. O gal motina pasakė: „Ar Džyn žino apie 
visa tai, Kenai, mielasis? — kai jis pirmą sykį išklojo jai, kas 
slypėjo jo širdyje. Jeigu jis atsakė — ne, gal ji išmintingai 
patarė: - Taip. Kai kurių dalykų geriau neminėti, ar ne?“ — 
ir tą darydama užmezgė pirmąjį suaugusių Žmonių ryšį. 

Jeigu žinot Keneto Flemingo kelio į šlovę ir laime istori- 
ją, tada žinot ir likusią šio pasakojimo dalį. Helas Rešede- 
mas nesiskaitė su laiku privačiai treniruodamas Kenetą. Pas- 
kui jis pakvietė Kento grafystės komiteto vadovą pasižiūrė- 
ti žaidimo aptvare. Viršininkas susidomėjo ir panoro atvykti 
į varžybas Mail End Parke, kur Vaitlo spaustuvės vaikinai 
žaidė su rytų Londono įrankių gamykla UAB. Varžybų pa- 
baigoje Kenetą Flemingą supažindino su ponu iš Kento. Ke- 
netas pakvietė: „Gal išgertumėt alaus?“ Palydėjo jį. 

Motina stengėsi laikytis nuošaly. Kviesdamas Kento gra- 
fystės komandos kapitoną žiūrėti varžybų, Rešedemas vei- 
kė palaikomas motinos, bet niekas neturėjo šito numanyti. 
Niekas neturėjo pagalvoti, kad kuriamas didysis planas. 

Prie alaus bokalo Kento kapitonas pasiūlė Kenetui at- 
vykti į treniruočių sesiją ir pasidomėti jų komanda. Tą Ke- 
nas ir padarė, lydimas Rešedemo, vieną penktadienio rytą, 
kai motina pasakė: „,„Važiuok į Kenterberį, Kenai. Atidirbsi 
vėliau. Tai nėra problema“, - ir tikėjosi, kad viskas klosty- 
sis kuo geriausiai. 

Rešedemas iš anksto perspėjo jį apsivilkti sportine ap- 
ranga. Kenetas paklausė kodėl. „Apsivilk, ir viskas, vaiki- 
ne“. Kenetas atsakė: „Bet jausiuosi kaip visiškas kvailys“. 

Rešedemas savo ruožtu paaiškino: „Pažiūrėsim, kas jausis 
kvailys, kai baigsis diena“. 

Dienai baigiantis, Kenetas jau buvo gavęs savo vietą Ken- 
to grafystės komandoje, nepaisant tradicijos ir to „kaip pa- 
prastai daroma“. Trūko tik keturiasdešimt aštuonių valan- 
dų ligi aštuonių mėnesių, kai Helas Rešedemas pirmą sykį 
stebėjo žaidžiančius Vaitlo spaustuvės vyrukus. 

Kilo tik dvi problemos, susijusios su Keneto žaidimu Ken- 
to komandoje. Pirma - atlyginimas buvo tik truputėlį dides- 
nis negu pusė to, ką jis gaudavo spaustuvėje. Antroji - jo 
namai, Šunų sala, buvo per toli nuo žaidimų ir treniruočių 
aikštės Kenterberyje, ypač naujokui, dėl kurio komandai ga- 
lėjo kilti abejonių. Pasak kapitono, jeigu Kenetas norįs at- 
stovauti Kentui, jam reikėsią persikelti į jį. 

Taigi motinos plano pirmoji fazė buvo iš esmės baigta. 
Būtinybė persikelti į Kentą sudarė antrąją fazę. 

Kenetas kiekviena besivystančios dramos akimirka dali- 
josi su mano motina. Pirmiausia jie glaudžiai bendradarbia- 
vo tomis valandomis, kurias Kenetas praleisdavo administ- 
racijoje. Antra, dėl to, ką jis neabejodamas laikė jos dosnu- 
mu irjos neblėstančiu tikėjimu juo, jam buvo pasiūlyta žaisti 
grafystės komandoje. Bet jis tikriausiai klausinėjo ir jos, ir 
pats savęs, ką jam daryti su problemomis, iškylančiomis žai- 
džiant Kento komandoje? Savo šeimos perkraustyti į Kentą 
jis negalėjo. Džyn turėjo savo darbą Bilingsgeito turguje, ir 
šeimos išlikimas pasiektų kritišką būklę, jeigu jis priimtų 
šį pasiūlymą. Net jeigu jis paprašytų, kad ji važinėtų taip 
toli į darbą, - o to padaryti jis nedrįso ir nedrįs, apie tai ne- 
galėjo būti ir kalbos, - jis neleis, kad ji važinėtų iš Kenter- 
berio į rytų Londoną vidury nakties senu automobiliu, ku- 
ris galėjo sugesti, ir ji patektų į bėdą, nežinia kur palikta. 
Apie tai ir galvoti nebuvo galima. Be to, visa jo šeima gyve- 
no Šunų saloje. Ir vaikų draugai ten buvo. Ir kaip visada dar 
iškilo pinigų problema. Jeigu Džyn ir toliau dirbtų Bilings- 
geito turguje, kaip jie galėtų pragyventi, kai jis uždirbs ma- 

žiau, negu uždirbdavo spaustuvėje? Buvo per daug finansi- 
nių problemų. Persikėlimo išlaidos, išlaidos, susijusios su 
tinkamos gyvenamosios vietos radimu, automobilio išlaiky- 
mo išlaidos. Paprasčiausiai neužteko pinigų. 

Galiu įsivaizduoti jų pokalbį, Keneto ir mano motinos. 
Jie kėtvirtojo aukšto kontoroje, buvusioje mano tėvo, dabar 
jos kontoroje. Ji skaito rinkinį sutarčių, o ant rašomojo sta- 
lo baltas mėlynais krašteliais porcelianinis arbatinukas sklei- 
džia virpančius arbatos „Earl Grey“ garus. Jau vėliau tą patį 
vakarą — beveik aštuntą valandą, kai pastatą gaubia tyla ir 
trys imigrantai sargai darbuojasi šluotomis, šepečiais ir sku- 
durais tarp apmirusių mašinų apačioje, Kenetas įeina į kon- 
torą, nešinas kita sutartimi motinai peržiūrėti. Ji nusiima 
akinius 1r trina smilkinius. Ji išjungė viršutines kontoros 
šviesas, nes nuo jų jai skauda galvą. Nuo jos stalinės lem- 
pos ant sienos krinta šešėliai nelyginant milžiniški rankų 
atspaudai. Ji sako: „Aš galvoju, Kenai“. 

Jis sako: „Sudariau sąmatą dėl darbo Žemės ūkio minis- 
terijai. Manau, mes jo 1msimės“. - Paduoda jai popierius. 

Ji padeda sąmatą ant stalo kampo. Įsipila dar vieną puo- 
delį arbatos. Antrą atneša jam. Ji apdairi - į savo kėdę ne- 
begrįžta. Kai jis kabinete, ji niekada nesėda prie rašomojo 
stalo, - žino, kad taip darydama pabrėžtų tarp jų esančią 
prarają. 

„Galvoju apie tave. Ir Kentą“, - sako ji. 

Jis beviltiškai skėsteli rankomis, mostu parodydamas, kad 
nera ko svarstyti. Atrodo rezignavęs. 

Motina sako: „Tu dar jiems nieko neatsakei, ar ne?“ 

„Atidėliojau, - sako jis. - Norėčiau išsaugoti svajonę kuo 
ilgiau“. 

„Kada jiems reikia pranešti?“ 

„Sakiau, kad paskambinsiu savaitės pabaigoje“. 

Ji pila arbatą. Žino, kaip jis ją gėria — su cukrumi, tačiau 
be pieno - ir paduoda jam puodelį. Vienoje kontoros pusėje 
yra stalas, kur juodžiausi šešėliai, —- veda jį tenai ir liepia 

sėstis. Jis sako, jog jam derėtų eiti, nes Džyn rūpinsis, kas 
jam nutiko, jie pas tėvus turį vakarieniauti, jis jau vėluoja, 
gal ji pasiėmė vaikus ir nuvažiavo be jo... Tačiau nepajuda 
1š vietos. 

Motina sako: „Ji nepriklausomas žmogus, tavoji Džyn““. 

„Taip“, —- sutinka jis. Maišo arbatą, bet ima gerti ne iš- 
kart. Pastato puodelį ant stalo ir sėdi. Jis aukštas ir liesas — 
dabar dar labiau negu vaikystėje — ir, atrodo, savimi užpildo 
kambarį, ko su kitais vyrais nebūna. Kažkas vibruojančio 
sklinda nuo jo, kažkokia keista gyvybė, panaši į nerimstan- 
čią energiją, tačiau ne vien tai. 

Motina pastebi. Ji taikosi prie jo. Klausia: „Ar nėra abso- 
liučiai jokios galimybės rasti jai darbą Kente?“ 

„O, ji galėtų, - atsako jis. —- Bet jai tektų dirbti parduotu- 
vėje. Arba kavinėje. Ir ji neuždirbtų tiek, kad padengtų mū- 
sų išlaidas“. 

„Ji neturi... tikrų įgūdžių, Kenai?“ 

Suprantama, motina žino atsakymą į šį klausimą. Bet nori 
priversti, kad jis pats tą pasakytų. 

„Darbo įgūdžių? - Jis pasukioja puodelį lekštutėje. - Tik 
tai, ką išmoko Bilingsgeito kavinėje“. 

Gana nedaug - toks yra tikrasis atsakymas. Kaip ir Ji ab- 
tarnauja staliukus, užpildo sąskaitas, įneša pinigus į automa- 
tinę kasą, duoda grąžą. 

„Taip. Suprantu. Tai reikalą kiek sukomplikuoja“. 

„Padaro neįmanomą“. 

„Apsunkina... gal taip sakykim?“ 

„Apsunkina. Padaro neįmanomą. Komplikuotą. Rizikin- 
gą. Galit man nepriminti. Taip pats pasiklojau“. 

Gal tai ne toji aliuzija, kurią motina būtų pasirinkusi. Gal 
dėl to ji skubiai kalba toliau, nespėjus jam užbaigti. 

„Galbūt galima pasvarstyti kitą kelią, tokį, kuris nerei- 
kalautų taip suardyti jūsų šeimos gyvenimo“. 

„Galėčiau paprašyti galimybės Kente. Galėčiau važinėti 
ir įrodyti, kad tai ne kliūtis. Bet kai dėl pinigų... - Jis atstu- 

mia puoduką. — Ne. Aš suaugęs vyras, Mirjama. Džyn atsisa- 
kė savo vaikystės svajonių, metas ir man padaryti tą patį“. 

„Ar ji tavęs to prašo?“ 

„Sako, kad turim atsižvelgti į vaikus, žiūrėti, kas jiems 
geriausia. Negaliu su tuo ginčytis. Galėčiau išeiti iš spaus- 
tuvės, važinėti pirmyn ir atgal į Kentą metų metus ir galų 
gale nieko gero nepasiekti. Ji klausia, ar verta rizikuoti, kai 
niekas negarantuota“. 

„O jeigu kas nors būtų garantuota? Pavyzdžiui, tavo dar- 
bas čia“. 

Jis Žiūri susimąstęs. Stebi motiną atvirai, kaip pratęs, akis 
įbedęs jai į veidą, tarytum skaitytų jos mintis. 

„Negalėčiau prašyti jūsų išsaugoti man darbo vietą. Tai 
būtų nesąžininga kitų vyrų atžvilgiu. Ir net jeigu jūs tą dėl 
manęs padarytumėt, yra dar daug kitų sunkumų, kuriuos 
reikia įveikti“. 

Ji eina prie savo stalo. Grįžta su sąsiuviniu. Sako: 

„Surašykim juos, gerai?“ 

Jis protestuoja, tačiau neryžtingai. Kol yra kas nors, kas 
po darbo valandų svajoja drauge su juo, jis nesijaučia taip, lyg 
svajonių atsisakytų. Sako, kad jam reikia paskambinti Džyn 
ir pranešti, kad grįš dar vėliau. Ir kol jis susisiekia su savo 
žmona ir vaikais, motina imasi darbo, surašo, vėl perrašo są- 
rašą ir prieina išvadą, kurią, be jokios abejonės, buvo priėjusi 
tą akimirką, kai pirmą kartą matė jį sviedžiant kamuolį už 
Mail End Parko ribos. Oksfordas jau prarastas, nieko nepa- 
keisi. Bet ateitis tebebuvo atvira kitokiu aspektu. 

Jie kalbasi. Jie svaidosi sumanymais. Ji siūlo. Jis priešta- 
rauja. Jie ginčijasi dėl subtilių detalių. Galiausiai jie išeina 
iš spaustuvės, patraukia į Laimhauzą valgyti kinų vakarie- 
nės ir toliau triuškina vienas kitą argumentais. Tačiau mo- 
tina laiko tūzą ir stengiasi per anksti jo neparodyti. Selen- 
daino kotedžą Springberne. Ir Kentą. 

Selendaino kotedžas priklausė mūsų šeimai maždaug nuo 
1870 m. Kurį laiką mano prosenelis ten buvo įkurdinęs sa- 

vo meiluže ir du jos vaikus. Jis atiteko mano seneliui, kuris 
senatvėje ten apsigyveno. Paskui jį gavo mano tėvas, kuris 
nuomojo jį daugybei žemės ūkio darbininkų iki tol, kol tapo 
madinga leisti savaitgalius kaime. Kai aš buvau paauglė, mes 
kartais juo pasinaudodavom. Šiuo metu jis buvo neužimtas. 
O jeigu, pasiūlė motina, Kenetas pasinaudotų Selendaino 
kotedžu kaip veiklos baze. Tai leistų jam gyventi Kente. O 
jeigu jis suremontuotų tai, kas buvo remontuotina, apso- 
dintų, ką reikėjo apsodinti, nudažytų, ką dažyti reikėjo, nu- 
tinkuotų, ką būtina nutinkuoti, ir kitokiais atžvilgiais pasi- 
rūpintų namu? Tada nereikėtų mokėti nuomos. O jeigu jis 
dirbtų spaustuvėje tada, kada galėtų, ir laisvu laiku sudari- 
nėtų spaustuvės darbų sąmatas? Motina už tokį darbą jam 
mokėtų ir taip atkristų bent dalis jo piniginių rūpesčių. O 
Džyn su vaikais liktų gyventi savo namuose Šunų saloje, 
kur ji galėtų išsaugoti savo darbą, vaikai turėtų šalimais sa- 
vo giminaičius ir žaidimų draugus. O Kenetas savaitgaliais 
parsivežtų juos į kaimą. Tada jų gyvenimas nebūtų taip su- 
trikdytas, šeima liktų neišardyta, o vaikai gautų galimybę 
pasiausti gryname ore. Jei Kenui nepavyktų patekti į profe- 
sionalų kriketo pasaulį, jis bent būtų išmėginęs. 

Motina buvo Mefistas. Tai buvo nuostabiausia jos akimir- 
ka. Tik jos ketinimai buvo geri. Tikrai tikiu, kad jos ketini- 
mai buvo geri. Manau, kad daugumos žmonių ketinimai geri. 

Krisas šaukia: 

— Livi, pažiūrėk čia, — ir aš staigiai atstumiu savo kėdę ir 
pakreipiu galvą, kad pro virtuvės duris galėčiau pažiūrėti į 
dirbtuvę. Jis užbaigė narvą. Feliksas jį tyrinėja. Abejoda- 
mas šokteli ir uodžia. Dar sykį šokteli. 

— Jam reikia daržo, kur galėtų šmirinėti, - pastebiu. 

— Tikrai. Bet kadangi daržo mes neturim, šito turės pa- 
kakti, kol gaus kitą butą. 

Krisas stebi, kaip Feliksas įšoka vidun ir, nustriksėjęs 
prie vandens butelio, geria. Butelis dunksi į narvą kaip ge- 
ležinkelio vagonai į bėgius. 

— Iš kur jie moka tą daryti? - klausiu. 

— Ką? Gerti iš butelio? - Jis sudeda vinis į atitinkamus 
skyrelius pagal dydį. Deda į šalį savo plaktuką ir kruopščiai 
nušluoja pjuvenas nuo varstoto į šiukšliadėžę. - Tyrinėjimo 
1r stebėjimo procesas, manyčiau. Jis apžiūrinėja naująjį būstą, 
atsimuša į vandens butelį, ištyrinėja jį snukučiu. Bet jam ir 
anksčiau yra teke būti narve, todėl jis tikriausiai žino, ką 
gali rasti viduje. 

Mes stebim triušį - aš nuo kėdės virtuvėje, o Krisas iš 
savo darbo vietos. Bent Krisas stebi triušį. Aš stebiu Krisą. 

Sakau: 

— Paskutiniu metu gana tylu, ar ne? Telefonas jau dauge- 
lį dienų neskamba. 

Jis linkteli. Mes abu ignoruojam tą telefono skambutį, 
kurio Krisas sulaukė vos prieš valandą, nes abu žinom, apie 
ką aš kalbu. Ne apie draugų skambučius, ne apie reikalų 
skambučius, o apie Gyvūnų gelbėjimo sąjūdžio skambučius. 
Jis braukia rankomis per Felikso narvo viršutinį kraštą, randa 
šiurkščią vietą ir trina švitriniu popieriumi. 

— Ar nieko nėra dirbtuvėse? - klausiu. 

— Tik Velsas. 

— O kas tai? 

— Būdos skalikams. Jeigu mūsų padalinys imsis jų, ma- 
nęs nebus kelias dienas. 

— Kas sprendžia? Turiu galvoje, ar imtis, ar ne? 

— Aš. 

— Tai imkis. 

Jis Žiūri į mane. Vynioja aplink pirštą švitrinį popierių. 
Suspaudžia, atleidžia, apžiūri ritinėlį, kurį padarė, paskui ri- 
tina jį pirmyn ir atgal sau ant delno. 

— Aš susidorosiu, — sakau. — Viskas bus gerai. Viskas bus 
puiku. Paprašyk Makso, kad užsuktų. Galės šunis pavedžioti. 
Paskui pažaisim kortomis. 

— Pažiūrėsim. 

— Kada tau reikia nuspręsti? 

Jis padeda švitrinį popierių. 

— Laiko yra. 

— Bet skalikai... Ar būdos jiems gabenti paruoštos? 

— Jos visada paruoštos. 

— Tada tau reikia... 

— Pažiūrėsim, Livi. Jei aš to nesiimsiu, kas nors kitas 
imsis. Nesirūpink. Šunys į laboratoriją nepateks. 

— Bet tu iš visų geriausiai sugebi. Ypač su šunimis. O jie 
stebės, kad niekas neįvyktų, tie šunidžių savininkai, jeigu 
šunyčius jau galima gabenti. Vykti privalo kas nors, kas ge- 
rai sugeba. Geriausias turi vykti. 

Jis išjungia fluorescencinę lempą viršum darbastalio. Fe- 
liksas šnara savo narvelyje. Krisas ateina į virtuvę. 

— Klausyk. Gali manęs nesaugot, - sakau. - Nepakenčiu 
šito. Dėl to imu jaustis esanti kažkokia išsigimėlė. 

Jis atsisėda ir ima mano ranką. Pasuka savojoje. Tyrinėja 
mano delną. Lenkia pirštus. Žiūri, kaip aš juos atlenkiu. Mu- 
du abu žinom, kaip man reikia susikaupti, kad judesys būtų 
lygus. 

Kai mano pirštai atlenkti, jis uždengia mano plaštaką taip, 
kad ji būtų visiškai apimta jo abiejų. Sako: 

— Turiu du naujus narius grupėje, Livi. Nesu tikras, ar 
jie pasiruošę tokiam dalykui kaip Velsas. Ir aš nerizikuosiu 
šunimis, kad paglostyčiau savo ego. - Jo rankos spaudžia ma- 
no delną. — Taip jau yra. Tai visai nesusiję su tavimi. Ar su 
tuo. Aišku? 

— Nauji nariai? — klausiu. - Tu niekada nesakei. Būčiau 
iš karto žinojusi. Būtume aptarę. 

— Tikriausiai pamiršau. Dabar jau šešios savaitės jie pas 
mane. 

— Kas? 

— Vyrukas, vardu Polis. Jo sesuo. Amanda. 

Jis taip tvirtai atlaiko mano žvilgsnį, kad aš suprantu, jog 
čia ta Amanda. Atrodo, kad jos vardas tarsi garas tvyro tarp 
mudviejų. 

Noriu sakyti: „Amanda. Koks gražus vardas“. Noriu lyg 
tarp kitko pasakyti: „Ji toji, ar ne? Papasakok man apie tai. 
Kaip tu įsimylėjai? Kiek laiko reikėjo, kol tu sugulei su ja?“ 
Noriu, kad jis pasakytų: „Livi“, - ir atrodytų suglumęs, kad 
galėčiau toliau sakyti: „Bet ar tu nelaužai keleto savo tai- 
syklių?“ — tarytum šita Žinia galėtų mane mažiau sutrikdy- 
ti. Noriu klausti, ar organizacija nedraudžia asmeninių ry- 
šių? Ar ne tą tu visada man sakydavai? Ir kadangi padalinio 
nariai, - nekalbant jau apie nelemtą mūsų grupę, - žino tik- 
tai kitų narių vardus, ar tai netrukdo tavo romanui? O gal 
judu pasikeitėt kai kuo daugiau negu kūno fluidais? Ar ji 
žino, kas tu? Ar judu jau kūrėte planus? 

Jei aš visa tai pasakysiu, ir gana greitai, man nereikės 
įsivaizduoti jų abiejų drauge. Man nereikės svarstyti, kur 
jie tą daro ir kaip. Man nereikės galvoti apie tai, jeigu aš 
įstengsiu paklausti ir priversiu jį gintis. 

Bet aš negaliu. Vienu metu būčiau tą padariusi, tačiau 
atrodo, jog praradau tą savo dalį, kuri sugebėdavo iššokti 
nežinia iš kur, urgzdama ir stengdamasi sužeisti. 

Jis stebi mane. Žino, kad aš žinau. Vienas mano žodis, ir 
mes galim pradėti pokalbį, kurį jis pažadėjo Amandai. „Pa- 
sakysiu jai apie mus galbūt, - šnibžda jis jiems baigus, ir jų 
kūnai slidūs nuo tarpusavio meilės ir prakaito. - Pasakysiu 
jai. Pasakysiu“. Jis bučiuoja jai kaklą, skruostą, burną. Jos 
koja pajuda ir apkabina jo koją. Jis sako: „Amanda“ arba 
„Mandi“, - prie jos burnos vietoj bučinio. Jie snūduriuoja. 

Ne. Negalvosiu šitaip apie juos. Visai apie juos negalvo- 
siu. Krisas turi teisę į savo gyvenimą, tokią pačią, kokią aš 
turėjau į savąjį. Ir aš juk laužiau organizacijos taisykles, bū- 
dama aktyvi narė. 

Kai Krisui įrodžiau savo sugebėjimus - bėgau, lipau, šo- 
kau, čiuožiau, šliaužiau ir dariau visa, ką jis liepė, pradėjau 
lankyti atvirus GGS švietimo šakos susirinkimus. Jie vyk- 
davo bažnyčiose, mokyklose, bendruomenių centruose, kur 
kovotojai su vivisekcija iš kokio pustuzinio organizacijų piršo 

informaciją vietos piliečiams. Taip aš susipažinau su gyvū- 
nų tyrinėjimu: kaip 1r ką Skrebutis darė Turgertone, kaip 
atrodo gamyklų fermos, kiek mišrūnų Londri fermoje yra iš 
šeimininkų pavogti šunyčiai, apie neurotišką narve laikomų 
audinių elgesį Halifakse, apie daugybę biologinių tiekėjų, 
kurie augina gyvūnus laboratorijoms. Susipažinau su abiejų 
pusių moraliniais ir etiniais argumentais šia tema. Perskai- 
čiau, kas man buvo duota, klausiausi, kas buvo sakoma. 

Iš pat pradžių norėjau būti puolimo padalinio nare. Norė- 
jau tvirtinti, kad užteko vieno dirstelėjimo į Pupių tą rytą, 
kai jis pateko į baržą, kad aš užsidegčiau tuo reikalu. Bet iš 
tikrųjų norėjau priklausyti puolimo padaliniui ne dėl to, kad 
taip karštai tikėčiau būtinybe gelbėti gyvūnus, bet dėl Kri- 
so. Ko norėjau iš jo. Ką norėjau jam parodyti pati apie save. 
O, žinoma, šito aš nepripažinau. Pasakiau, kad noriu priklau- 
syti padaliniui dėl to, jog gyvūnų gelbėjimo veikla atrodo 
kupina įtampos, siaubo, žinojimo, kad tave gali nučiupti nu- 
sikaltimo vietoje, ir - kas svarbiausia - neįtikėtino svaigaus 
pakilumo, kai užpuolimas pavykdavo. Tuo metu aš jau kele- 
tą mėnesių nesirodžiau gatvėse. Jaučiau nerimą, poreikį gau- 
ti nemažą dozę susijaudinimo, kurį teiktų nežinomybė, pa- 
vojus ir sugebėjimas per plauką jo išvengti. Dalyvavimas 
toje veikloje buvo kaip tik tai, ko man reikėjo. 

Puolimo padalinį sudarė specialistai ir bėgikai. Specia- 
listai ruošdavo kelią — įsiskverbdavo į taikinį prieš keletą 
savaičių, nukniaukdavo dokumentus, fotografuodavo objek- 
tus, nubraižydavo apylinkės planą, surasdavo signalizacijos 
sistemas ir pagaliau jas išjungdavo. Bėgikai užpuldavo nak- 
čia, vadovaujami kapitono, kurio žodis buvo įstatymas. 

Krisas niekada nesuklysdavo. Susitikdavo su specialis- 
tais, susitikdavo su GGS valdančiuoju centru, susitikdavo 
su savo bėgikais. Jis buvo jungtis tarp mūsų visų. 

Pirmasis mano antpuolis drauge su padaliniu įvyko be- 
veik metams prabėgus nuo mūsų susitikimo su Krisu. No- 
rėjau, kad tai įvyktų greičiau, bet jis neleido man sutrum- 

pinti proceso, kurį praeidavo visi. Taigi aš nuosekliai ėjau 
tuo keliu, turėdama tikslą sutriuškinti tai, ką, mano galva, 
Krisas turėjo prieš mane. Be abejo, jūs matot, kokia nesąži- 
ninga aš buvau. 

Pirmasis mano antpuolis buvo susijęs su nugaros sme- 
genų sužalojimo tyrimų laboratorija, įsikūrusia viename iš 
naujųjų universitetų, dvi valandos kelio nuo Londono, kur 
septynioms savaitėms Krisas buvo įkurdinęs specialistą. At- 
vykom keturiais automobiliais 17 mažu furgonu, ir tuo me- 
tu, kai žvalgai nuėjo į priekį užgesinti apsaugos Žibintų, mes 
susigūžėm po kukmedžių gyvatvore ir klausėmės paskuti- 
niųjų Kriso nurodymų. 

„Mūsų pagrindinis tikslas - gyvūnai, - pasakė jis mums. — 
Antrasis - tyrinėjimai. Išlaisvinkit pirmuosius. Sunaikinkit 
antruosius. Bet pereikite prie antrojo tikslo, kai pirmasis 
bus pasiektas. Paimkit visus gyvūnus. Vėliau bus nuspręs- 
ta, kuriuos iš jų galėsime pasilikti“. 

„Pasilikti? —- sukuždėjau aš. - Krisai, ar mes čia ne tam, 
kad visus juos išgelbėtume? Juk mes nė vieno jų nesugrą- 
žinsim, ar ne?“ 

Jis nuleido mano žodžius negirdomis ir užsitraukė savo 
slidininko kaukę. Tą pačią akimirką, užgesus apsaugos švie- 
soms, jis pasakė: „Dabar“, — ir pasiuntė pirmąją padalinio 
grupę - vaduotojus. 

Ligi šiol vis dar juos matau, - nuo galvos iki kojų juodai 
apsirengusias figūras, tarsi šokėjus, judančius tamsoje. 

Jie smuko per kiemą, slėpdamiesi medžių šešėliuose. 
Mums iš akių išnyko, kai dingo už pastato. Krisas žibinto 
spinduliu apšvietė savo laikrodį, o viena mergaitė, vardu Ka- 
ren, delnais pridengė šviesą... 

Prabėgo dvi minutės. Aš stebėjau pastatą. Šviesos taš- 
kelis blykstelėjo pirmojo aukšto lange. 

„Jie viduje“, - pasakiau. 

„Dabar“, - įsakė Krisas. 

Dirbau nešike antrojoje padalinio grupėje. Su dideliais 

krepšiais mes nėrėm per kiemą, prisigūžę prie žemės. Kai 
pasiekėm pastatą, du langai buvo atviri. Rankos išsitiesė į 
mus ir įtraukė vidun. Tai buvo kažkieno kabinetas, pilnas 
knygų, brošiūrų, ten stovėjo kompiuteris, žodžių proceso- 
rius, spausdintuvas, ant sienų kabojo grafikai, schemos. Iš 
ten mes išsmukome į koridorių. Kairėje mirktelėjo šviese- 
lė. Vaduotojai jau buvo laboratorijoje. 

Vieninteliai garsai buvo mūsų alsavimas, atidaromų nar- 
vų trinksėjimas, silpnas kačiukų kniaukimas. Žibintai blyks- 
telėdavo tik tam, kad patvirtintų, jog narve yra kačiukas, ir 
vėl užgesdavo. Vaduotojai perdavinėjo kates ir kačiukus. Ne- 
šikai nėrė atgal prie atviro lango su kartoniniais krepšiais, 
Oo priėmėjai — paskutinė padalinio grupė - tylutėliai lėkė at- 
gal prie automobilio 17 mažojo furgono. Buvo suplanuota, 
kad visa operacija būtų baigta greičiau negu per dešimtį mi- 
nučių. 

Krisas įėjo paskutinis. Jis nešėsi dažus, smėlį ir medų. 
Kai nešikai vėl ištirpo naktyje, prisijungę prie priėmėjų au- 
tomobiliuose, Krisas ir vaduotojai sunaikino tyrimus. Jie už- 
truko dvi minutes prie popierių, schemų, kompiuterių ir kar- 
totekų. Pasibaigus laikui, jie šmurkštelėjo atgal pro langą ir 
nudūmė per kiemą. Langas buvo vėl užvertas ir uždarytas 
kaip anksčiau. Kol mes laukėm kiemo pakraštyje —- vėl pa- 
sislėpę už gyvatvorės - sargybiniai išniro iš už pastato kam- 
po. Jie nėrė į tirštesnę tamsą netoli medžių. Bėgo nuo še- 
šėlio ligi šešėlio, ko! pasiekė mus. 

„Ketvirtis valandos, - sukuždėjo Krisas. —- Per lėtai“. 

Jis kryptelėjo galvą ir mes nusekėm jam pavymui tarp 
pastatų ir atgal prie automobilių. Priėmėjai jau buvo sudėję 
gyvūnus į Kriso furgoną ir nuėję savais keliais. 

„Antradienio vakare, - tyliai tarė Krisas. - Prakeikti ma- 
nevrai“. Jis įlipo į furgoną. Nusitraukė nuo veido kaukę. Aš 
nusekiau paskui jį. Palaukėm, kol likusieji automobiliai iš- 
važinėjo skirtingomis kryptimis. Krisas užvedė furgoną. Pa- 
sukom į pietvakarius. 

„Puiku, puiku, puiku, —- pasakiau aš. Pasilenkiau į priekį. 
Prisitraukiau prie savęs Krisą. Pabučiavau jį. Jis atsitiesė ir 
žvelgė tiesiai į kelią. —- Buvo puiku. Tai buvo kažkas nuosta- 
baus. Dieve! Ar tu matei mus? Ar mate: mus? Mes liepsno- 
jom nenugalimi. - Aš nusijuokiau ir suplojau delnais. - Ka- 
da mes vėl tą darysim? Kada vėl tą darysim?“ 

Jis nieko neatsakė. Stipriai primynė akseleratorių. Ma- 
žasis furgonas nuzvimbė pirmyn. Mums už nugaros karto- 
niniai krepšiai čiuožtelėjo atgal per porą colių. Keli kačiu- 
kai sukniaukė. 

„Ką mes su jais darysim? Krisai, atsakyk. Ką mes su jais 
darysim? Negalim juk visų laikyti. Krisai, juk tu nežadi jų 
visų laikyti?“ 

Jis dirstelėjo į mane. Vėl nusuko akis į kelią. Prietaisų 
skydelio šviesoje jo veidas atrodė geltonas. Priekiniai Ži- 
bintai trumpam apšvietė greitkelio M20 ženklą. Jis pasuko 
furgoną į kairę greitkelio link. 

„Ar tu jau suradai jiems namus? Ar mes šįryt išvežiosim 
juos kaip pieną? Ak, pasilikim vieną? Bus suvenyras. Pava- 
dinsim Įsilaužimu“. 

Jis susigūžė. Atrodė, lyg kažkas jam spaustų akių dugną. 

Paklausiau: „Ar tu susižeidei? Ar susižalojai? Ar susi- 
žeidei rankas? Gal man vairuoti? Aš vairuosiu. Krisai, pasi- 
trauk. Leisk man vairuoti“. 

Jis stipriau primynė akseleratorių. Mačiau, kaip spido- 
metro strėliukė kyla aukštyn. Kačiukai cypė. 

Pasisukau savo vietoje ir prisitraukiau artyn vieną iš 
krepšių. 

„Na, gerai. Pažiūrėkim, ką turim“. 

Krisas sudraudė: „Livi“. 

„Kas tu? Kuo tu vardu? Ar džiaugiesi ištrūkęs iš tos bjau- 
rios skylės?“ 

Krisas pakartojo: „Livi“. 

Bet aš jau buvau atidariusi dangtį ir sauja ėmiau mažą 
kailio kamuolėlį. Pamačiau, kad kačiukas rainas, pilkai ru- 

das ir baltas, pernelyg didelėmis ausimis ir akimis. Pasa- 
kiau: „Ak, koks meilutis“, — ir padėjau kačiuką ant skreito. 
Jis sukniaukė. Maži jo nageliai įsikibo į mano antblauzdžius. 
Pradėjo ropoti prie mano kelių. 

Krisas paliepė: „Padėk jį atgal“, - kaip tik tą akimirką, 
kai aš pastebėjau kačiuko užpakalines kojas. Jos karojo be- 
jJėgės ir susisukusios užpakalyje. Uodega glebiai kabojo. Il- 
gas siauras pjūvis, sukabintas krauju apkrešėjusiais metali- 
niais gnybtukais, driekėsi jam per nugarą. Prie pečių iš pjū- 
vio sunkėsi pūliai, kurie lipo prie kailio. 

Krūptelėjau pasibjaurėjusi. „Šūdas!“ - susikeikiau. Kri- 
sas paliepė: „Padėk jį atgal į krepšį“. 

„Aš... Kas jam... Ką jam padarė?.. 

„Jie nutraukė jam nugaros smegenis. Padėk jį atgal“. 

Negalėjau... Negalėjau prisiversti vėl jo paliesti. Prispau- 
džiau savo galvą prie sėdynės atkaltės. 

„Nuimk jį nuo manęs, - pasakiau. - Krisai, prašau“. 

„O ką tu manei? Ką, po velnių, tu manei?“ 

Stipriai užmerkiau akis. Jaučiau oda mažyčius nagučius. 
Mačiau kačiuką net užsimerkusi. Vokai degė. Mano veidas 
degė. Kačiukas kniaukė. Pajutau, kaip mažytė jo galvutė 
brūkštelėjo man ranką. 

„Susivemsiu“, — pasakiau. 

Krisas įsuko į pakelę. Išlipo, užtrenkė duris ir priėjo prie 
mano pusės. Trūktelėjo dureles. Išgirdau, kaip jis nusikeikė. 

Nukėlė nuo manęs kačiuką ir ištraukė mane iš furgono. 
Pasakė: „Ką tu galvojai? Kad čia vaikų žaidimas? Ką, dėl 
Dievo meilės, tu galvojai?“ 

Jo balsas buvo aukštas ir įtemptas. Greičiau jo skambe- 
sys, o ne tai, kąjis sakė, privertė mane atsimerkti. Jis atro- 
dė taip, kaip jaučiausi aš — tarsi po smūgio per gerkle. Pri- 
glaudė kačiuką prie krūtinės. 

„Eikš čia, - pasakė. Jis nuėjo prie furgono galo. - Sakiau, 
eikš čia“. 

„Neversk manęs...“ 

„Po galais. Eikš čia, Livi. Tučtuojau“. 

Staigiai atvėrė užpakalines duris. Ėmė atidarinėti krep- 
šių dangčius. 

„Žiūrėk, — pasakė. — Livi. Eikš. Sakau tau, pažiūrėk“. 

„Man nereikia žiūrėti“. 

„Mes čia turim nukirstas nugaros smegenis“. 

„Nereikia“. 

„Turim atidengtas galvos smegenis“. 

„Ne“. 

„Turim į kiaušą įmontuotus kištukus ir...“ 

„Krisai!“ 

„„--elektrodus, įsiūtus į raumenis“. 

„Prašau...“ 

„Ne. Žiūrėk. Žizvėk“. - Ir tada jo balsas užlūžo. Jis atrė- 
mė galvą į furgoną. Pravirko. 

Aš žiūrėjau. Negalėjau prieiti prie jo. Girdėjau, kaip jo 
rauda ir gyvūnų balsai susiliejo. Neįstengiau galvoti apie 
nieką, norėjau būti už šimto mylių nuo šios siauros šalike- 
lės tamsoje, vėsiam vėjeliui pučiant nuo kanalo tolumoje. 
Jo pečiai krūpčiojo. Žengiau žingsnį artyn prie jo. Tą aki- 
mirką supratau, kad jei nepažiūrėsiu, atleidimo man nebus. 
Į tuos pusiau nuskustus ir visiškai sužalotus kūnus, susi- 
traukusias galūnes, sutinimus ir siūles, kraujo krešulius. 

Mane išpylė karštis, o paskui sukaustė šaltis. Galvojau 
apie savo žodžius. Svarsčiau apie visus tuos dalykus, kurių 
nežinojau. Nusisukau. Pasakiau: „Štai Krisai... Duok man 
jį. - Atleidau Kriso pirštus, paėmiau kačiuką ir laikiau jį rieš- 
kučiose. Padėjau atgal į jo krepšį. Uždengiau kitu krepšiu. 
Uždariau furgono duris ir paėmiau Krisą už alkūnės. — 
Štai“, - pasakiau ir nuvedžiau jį ligi keleivio vietos. 

Kai abu jau buvom viduje, paklausiau: „Kur Maksas lau- 
kia mūsų?“ — nes dabar jau žinojau, kokią užduotį jis buvo 
pasilikęs sau, planuodamas antpuolį ir jį vykdydamas. 

„Krisai, - vėl paklausiau. —- Kur mes turim susitikti 
Maksą?“ 

Mes juos paguldėm, tuos kačiukus ir kates, vieną po ki- 
to. Maksas suleido jiems vaistų. Krisas ir aš laikėm juos. 
Laikėm priglaudę prie krūtinių, norėdami, kad mažas gyvu- 
lėlis jaustų greta jo plakančią Žmogaus širdį. 

Kai baigėm, Maksas suspaudė man petį. „Ne tokios pra- 
džios tikėjaisi, ar ne?“ 

Tylėdama papurčiau galvą. Paskutinį mažą kūnelį pagul- 
džiau į dėžę, kurią Maksas jau buvo paruošęs tam tikslui. 
„Gerai, mergyte“, - pagyrė Maksas. 

Krisas apsigręžė ir išėjo į ankstyvą rytą. Buvo priešauš- 
ris, tas momentas, kai dangus dar tarp tamsos ir šviesos, 
todėl vienu metu egzistuoja abu. Vakaruose dangus buvo 
apniukeęs, melsvai pilkas. Rytuose tarsi plunksnomis padeng- 
tas debesimis rausvais pakraščiais. 

Krisas stovėjo šalia furgono, į kumštį sugniaužtą ranką 
padėjęs ant stogo. Stebėjo aušrą. 

Paklausiau: „Kodėl žmonės taip daro?“ 

Jis nežiūrėdamas papurtė galvą. Įlipo į furgoną. Grįžtant 
atgal į Mažąją Veneciją, aš laikiau jo ranką. Norėjau jį pa- 
guosti. Norėjau susitaikyti. 

Kai grįžom į baržą, Skrebutis ir Pupius pasitiko mus prie 
durų. Jie inkštė 1r sukiojosi mums apie kojas. 

„Jie nori pabėgioti, - pasakiau. - Ar man juos išvesti?“ 

Krisas linktelėjo. Numetė kuprinę ant kėdės ir pasuko į 
savo kambarį. Girdėjau, kaip uždarė duris. 

Išvedžiau šunis, jie liuoksėjo ir šokinėjo palei kanalą. Gai- 
niojo kamuolį, grūmėsi vienas su kitu, urzgė, lėkė numesti 
kamuolio man prie kojų, paskui linksmai kiauksėdami dū- 
me vėl jo pasičiupti. Kai prisilakstė ligi soties, kai rytą už- 
tvindė mokinukai ir važiuojantys į darbą, grįžom atgal į bar- 
žą. Viduje buvo tamsu, todėl aš atidariau dirbtuvės langus. 
Pašėriau ir pagirdžiau šunis. Tyliai nuslinkau takeliu ir stab- 
telėjau prie Kriso durų. Pabeldžiau. Jis neatsakė. Pasukau 
rankeną ir įėjau. 

Gulėjo ant lovos. Buvo nusivilkęs švarką ir nusiavęs ba- 
tus, tačiau daugiau nenusirengęs, tebebuvo su juodais džin- 
sais, juodu megztiniu, juodom kojinaitėm su skyle dešinio- 
sios kulne. Nemiegojo. Veikiau nemirksėdamas spoksojo į 
nuotrauką, kuri tarp knygų stovėjo lentynoje. Buvau ją ma- 
čiusi ir anksčiau. Krisas ir jo brolis, penkerių ir aštuonerių 
metų. Jie klūpojo ant mėšlo ir linksmai šypsojosi, rankomis 
apglėbę asiliuko kaklą. Krisas buvo apsirengęs kaip Seras 
Galahedas*. Brolis - kaip Robinas Hudas. 

Priklaupiau ant lovos krašto. Uždėjau delną ant jo kojos. 

Jis pasakė: „Keista“. 

„Kas?“ 

„Kad ir aš turėjau tapti advokatu. Kaip ir Džefris. Ar sa- 
kiau tau?“ 

„Tik kad jis advokatas. Nieko daugiau“. 

„Džefas įsitaisė opas. Aš jų nenorėjau. Norėjau permai- 
nų, pasakiau jam, o tokiu būdu jų nepasieksi. Jis sakė, kad 
permainos randasi dirbant sistemos viduje. Aš maniau, kad 
jis klydo. Bet klydau aš“. 

„Tu neklydai“. 

„Nežinau. Nemanau“. 

Atsisėdau ant lovos krašto. 

„Tu neklydai, - vėl pasakiau. — Žiūrėk, kaip tu pakei- 
tei mane“. 

„Žmonės patys pasikeičia“. 

„Ne visada. Ne dabar“. 

Atsiguliau šalia jo, mano galva buvo ant jo pagalvės, ma- 
no veidas prie jo veido. Jo vokai nusileido. Paliečiau juos 
pirštais. Braukiau rusvas jo blakstienas, liečiau rauples, nu- 
bėrusias jam skruostus. 

„Krisai“, - sušnibždėjau. 

Jis nepajudėjo, tik užmerkė akis. 


* Viduramžių legendų apie karalių Artūrą ir Apvaliojo stalo riterius 
personažas. 

„Hm?“ 

„Nieko“. 

Ar jūs kada nors geidėt ko nors taip, kad jums net skau- 
dėjo tarpkojį? Šitaip buvo man. Širdis plakė kaip ir visada. 
Alsavimas nepakito. Bet aš visa tvinkčiojau ir visa sopėjau. 
Jaučiau, kad geismas degė tarsi įkaitęs žiedas ir įsispaudė 
man į kūną. 

Žinojau, ką daryti: kur uždėti rankas, kaip judėti, kada 
atsagstyti jam drabužius ir pačiai savuosius nusimesti. Ži- 
nojau, kaip jį sujaudinti. Tiksliai žinojau, ko jis norėtų. Ži- 
nojau, kaip geriausiai priversti jį užsimiršti. 


Olivija 


alina kilo mano kūnu lyg 
baltai įkaitusiu šachtos šuliniu. Ir aš turėjau galios tą skaus- 
mą numaldyti. Man reikėjo grįžti į praeitį. Būti jauna gulbe, 
plaukiojančia po Serpentiną*, debesimi danguje, elne girio- 
je, poniu, laisvai bėgiojančiu Dartmuro** vėjyje. Būti bet 
kuo, kas man leistų atlikti tai be jausmo. Atlikti vieną iš 
šimto judesių, kuriuos abejingai atlikdavau už pinigus, ir 
skausmas, Krisui pasidavus, atlėgtų. 

Nieko nedariau. Gulėjau ant jo lovos ir žiūrėjau, kaip jis 
miega. Tuo tarpu skausmas pakilo man ligi gerklės. Aš pri- 
pažinau tai, kas man blogiausia - meile. Iš pradžių neken- 
čiau to, kur jis mane nuvedė. Nekenčiau moters, kokią jis 
parodė mane galint tapti. | 

Tada prisiekiau, kad su šaknimis išrausiu jausmą, ir pra- 
dėjau nuo to, kad sanguliavau su kiekvienu tipu, koks pasi- 
taikydavo. Dulkinausi su jais automobiliuose, atsitūpusi, 
metro stotyse, parkuose, aludžių tualetuose ir baržoje. Ver- 
čiau juos loti kaip šunis. Verčiau prakaituoti ir verkti. Ver- 
čiau maldauti. Žiūrėjau, kaip jie ropoja. Girdėjau, kaip aik- 
čioja ir kaukia. Krisas nereagavo. Niekada nesakydavo nė 
žodžio, kol aš nesiėmiau vyrukų, kurie priklausė mūsų puo- 
limo padaliniui. 

Tai buvo toks lengvas grobis. Būdami jautrūs, jie džiū- 


* Serpentinas - ežeras Londono Haid Parke. 
** Dartmuras - vienas iš Anglijos nacionalinių parkų. 


3/2 E George 


gaudavo po pavykusio žygio ne mažiau už mane. Būdami 
naivūs, jie priimdavo pasiūlymą surengti šventę po antpuo- 
lio. Pradžioje sakydavo: „Bet mes neturim...“, „Iš tikrųjų, 
kaip aš suprantu, už įprastinės organizacijos struktūrų veik- 
los ribų, mums neleidžiama...“, „Ką tu, Livi, mes negalim. 
Mes pasižadėjom nesusipainioti“. O aš į tai: „Niekai. Kas 
sužinos? Aš niekam nesakysiu. O tu?“ Ir jie, tirštai raudo- 
niui nudažant persikus primenančius jų skruostus, atsaky- 
davo: „Aš nesakysiu. Žinoma, ne. Aš ne iš tokių“. O aš, ne- 
kaltai išpūtusi akis, pareikšdavau: „Iš kokių? Aš tik kalbu 
apie tai, kad galėtume drauge išgerti“. O jie mikčiodavo: 
„Žinoma. Aš turėjau galvoje... Nedrįsčiau pagalvoti...“ 

Vesdavausi juos į baržą, tuos vyrukus. Jie sakydavo: „Li- 
vi, mes negalim. Bent ne čia. Jeigu Krisas sužinos, mums 
galas“. O aš atsakydavau: „Dėl Kristoferio leiskit man pasi- 
rūpinti“, — ir uždarydavau duris. „O gal jūs nenorit?“ —- pa- 
klausdavau. Suimdavau pirštais jų diržų sagtis ir trūktelė- 
davau į priekį. Priartėdavau lūpomis prie jų lūpų. „O galjūs 
nenorit? — Ir įsiskverbdavau pirštais į jų džinsus. - Ne?“ 
Klausdavau prie pat jų burnų, viena ranka apglėbusi juos 
per liemenį: „Norit, ar nenorit? Verčiau apsispręskit“. 

Dar likęs jų sugebėjimas spręsti buvo nukreiptas tik į 
vieną mintį, kuri net nelabai ir buvo mintis. Mes parkrisda- 
vom ant mano lovos ir nusimesdavome šalin drabužius. Man 
labiausiai patikdavo, kai jie netylėdavo, tada viskas vykda- 
vo triukšmingai, o aš ir norėjau, kad viskas būtų kuo triukš- 
mingiau. 

Aš dulkinausi su dviem iš jų vieną ankstyvą rytmetį po 
antpuolio, kai įsikišo Krisas. Išblyškęs jis įėjo į mano kam- 
barį. Čiupo vieną vyruką už plaukų, kitą už peties. Pasakė: 
„Dingstat. Baigta“, - ir nustūmė juos takeliu virtuvės link. 
Vienas iš jų bandė protestuoti: „Ei! Ar tu, Faradėjau, nesi 
veidmainis?“ Antrasis spiegė. „Lauk. Susirinkit savo sku- 
durus. Nešdinkitės“, - įsakė Krisas. Užtrenkęs baržos du- 
ris ir užstūmęs sklendes, Krisas grįžo pas mane. 

Aš tysojau ant savo lovos ir abejingai užsidegiau cigare- 
tę. „Visą malonumą sugadinai“, - patempiau lūpą. Buvau 
nuoga ir nepajudėjau pasiimti antklodės ar chalato. 

Jis stipriai sugniaužė kumščius. Atrodė, kad net nealsuoja. 

„Apsirenk. Tuojau pat“. 

„Kodėl? Ar tu ir mane išmeti lauk?“ 

„Neketinu, po velnių, tau būti toks pakantus“. 

Aš atsidusau. „Dėl ko čia taip draskaisi? Mes tik links- 
minomės“. 

„Ne, - atšovė jis. - Tu čia taikei į mane“. 

Išpūčiau akis ir įtraukiau dūmus. 

„Jeigu tu suardysi visą padalinį, ar tai patenkins tave? 
Ar tau užteks tokios kompensacijos iš manęs?“ 

„Kompensacijos už ką?“ 

„Už nenorą niurkyti tave. Kadangi aš nenoriu. Niekada 
nenorėjau ir nesirengiau pradėti, nesvarbu, kiek puspročių 
Londone dulkins tave. Kodėl negali šito suprasti? Kodėl ne- 
gali sutikti, kad būtume kaip buvę? Dėl Dievo meilės, apsi- 
renk ką nors“. 

„Jeigu tu negeidi manęs, niekada negeidei ir neketini 
geisti dabar, ar tau ne vis tiek - apsirengusi aš ar ne? Ar 
tave tai jaudrina?“ 

Jis priėjo prie drabužių spintos ir ištraukė mano chalatą. 
Sviedė jį man. 

„Mane jaudrina, bet ne taip, kaip nori tu“. 

„Aš nesu ta, kuri nori, - paaiškinau jam. — Aš ta, kuri ima“. 

„Ir tą tu darai su visais šitais vyrukais? Imi tą, ko nori? 
Nejuokink manęs“. 

„Pamatau tokį, kuris man patinka. Paimu jį. Štai ir vis- 
kas. Anokia čia problema. Ar tai tau kliudo?“ 

„Ar tai kliudo tau?“ 

„Kas?“ 

„Meluoti? Aiškinti? Vaidinti? Klausyk, Livi. Pažiūrėk pa- 
galiau, kas tu esi. Pažvelk tiesai į akis. - Ir išėjo iš mano 
kambario, šaukdamas: — Pupiau, Skrebuti, eime!“ 

Likau kur buvusi: ir nekenčiau jo. 

Pažiūrėk pagaliau, kas tu esi? Pažvelk tiesai į akis. Aš 
tebegirdžiu jį sakant tai. Ir svarstau, kaip jis Žiūri į save, 
kaip žiūri į tiesą kiekvieną kartą, kai susitinka su Amanda. 

Jis laužo organizacijos taisykles taip, kaip laužau aš. Ko- 
kius paaiškinimus jis sugalvojo, kad pasiteisintų? Beveik 
neabejoju, kad jis jau turi paaiškinimą jų ryšiui. Gali pasa- 
kyti: būsima žmona ar lojalumo išbandymas, ar tai kažkas di- 
desnio už mus, ar jai veikia mano globos, ar aš buvau suve- 
džiotas, ar galiausiai sutikau moterį, :del kurios galiu viskuo 
rizikuoti, bet jis aiškiai sukūrė kokį nors slidų pateisinimą, 
kurį pateiks apsigindamas, kai GGS vadovaujantis centras 
pareikalaus ataskaitos. 

Manau, kad aš atrodau ciniška, visiškai ciniška, be jo- 
kios atjautos jo situacijai, pikta, kerštinga, įsikibusi vilties, 
kad jis bus nučiuptas nuleistomis kelnėmis. Bet aš nesijau- 
Čiu ciniška ir nejaučiu to karšto akmenuko šnypščiant man 
tarp krūtų, kai galvoju apie Krisą ir ją. Nesijaučiu priversta 
kaltinti. Aš tik galvoju, jog išmintinga manyti, kad žmonės 
vienu ar kitu metu apsigalvoja. Ar yra geresnis būdas iš- 
vengti atsakomybės už sprendimą? Ir niekas iš tikrųjų ne- 
nori būti atsakingas, kai reikalai tampa painūs. 

Tai visų labui - šitaip apsisprendė motina.Tik kvailys būtų 
atsisakęs to, ką ji pasiūlė Kenetui Flemingui: Selendaino 
kotedžą Kente, pusę etato spaustuvėje, kai žaidė grafystės 
komandoje, visą etatą žiemos metu. Ji tikėjosi visų įmano- 
mų prieštaravimų, kuriuos Džyn galėjo pateikti, ir ji išdės- 
tė savo pasiūlymą Kenetui taip, kad į kiekvieną prieštaravi- 
mą būtų atsižvelgta. Tai buvo lygiosios visiems, kuriuos tai 
lietė. Džyn reikėjo tik sutikti su Keneto persikėlimo į Ken- 
tą ir pusės etato sąjunga. 

„Pagalvok apie visas galimybes, - sakė motina Kenetui, 
tikėdamasi, kad jis tą žinią praneš Džyn. - Pagalvok apie 


-- so 


viską, kas tau galėtų būti svarbu“. 

„Susitikti su puikiausiais pasaulio žaidėjais“, — tikriau- 
siai mąstė Kenetas, atsilošęs kėdėje, o jo akys sudrėko, kai 
jis mintyse matė mušėją ir kamuolį paduodantį žaidėją, sto- 
vinčius priešpriešiais Lordo stadione. 

„O taip pat ir kelionės, išgarsėjimas, pripažinimas. Ga- 
liausiai pinigai“. 

„Čia neišperėtų viščiukų skaičiavimas“. 

„Tik jeigu netiki savimi taip, kaip aš tavimi tikiu“. 

„Verčiau netikėkit manimi, Mirjama. Aš jau vienąsyk jus 
apvyliau“. 

„Nekalbėk apie praeitį“. 

„Galėčiau jus ir vėl išduoti“. 

Ji vieną akimirką bus pirštais palietusi jam riešą. „Daug 
rimčiau yra tai, kad tu pats gali save išduoti. Ir Džyn. Ir 
vaikus“. 

Tai, kas liko, patys galit papildyti. Antroji fazė baigėsi 
tvarkaraščiu. Kenetas Flemingas išvyko į Kentą. 

Man nereikia pasakoti jums apie Keneto sėkmę. Laik- 
raščiai jo istoriją atpasakojo iki nelaimės. Vos tik Kenetas 
mirė, Helas Rešedemas viename interviu pareiškė niekada 
nesutikęs žmogaus, kurį Dievo malonė ir išmintis būtų dos- 
niau apdovanojusi sugebėjimu šį žaidimą žaisti. Kenetas tu- 
rėjo atleto kūną ir įgimtą talentą. Jis tik laukė to, kas paro- 
dytų, kaip suderinti ir viena, ir kita. 

Norint, kad ši kūno ir talento vienovė būtų efektinga, rei- 
kėjo laiko 1r pastangų. Neužteko treniruotis ir atstovauti Ken- 
to grafystei. Kenetui pasiekti savo galimybių kulminaciją bū- 
tų reikėję programos, kurią sudarė dieta, kūno lavinimas, pra- 
timai ir treniravimas. Jam būtų reikėję stebėti geriausius 
pasaulio žaidėjus, kada ir kur tik įmanoma. Jam pasisektų tik 
tada, jeigu jis žinotų, kas prieš jį, ir pranoktų juos savo fizine 
forma, meistriškumu, technika. Jam reikėjo įveikti dvigubą 
kliūtį: amžių ir patirties stygių. Tam prireiktų laiko. 

Iliustruotų populiarių žurnalų rašeivos manė, kad Kene- 
tas, atsižadėdamas santuokos su Džyn Kuper, veikė pagal 

labai seną modelį. Valandos ir dienos, praleistos siekiant sa- 
vo svajonės, buvo tapačios valandoms ir dienoms, tolstant 
nuo Džyn ir vaikų. Tėvo savaitgaliui planas žlugo, vos tiktai 
Kenetas ir Džyn suprato, kiek laiko prireiks optimaliai fizi1- 
nei formai pasiekti, meistriškumui atmušant kamuolį nušli- 
fuoti, priešininkams, taip pat ir kitiems galimiems konku- 
rentams iš Anglijos komandos išstudijuoti. Labai dažnai 
Džyn ir vaikai ištikimai traukdavo savaitgaliais į Kentą vien 
tam, kad sužinotų, jog vy7as-17-tevas šeštadienį privalo būti 
Hempšyre, o sekmadienį Somersete, o kai jis nežaisdavo, 
nesimankštindavo ar nestebėdavo kitų žaidimo, jis treniruo- 
davosi. Kai nesitreniruodavo, atlikdavo savo pareigas Vait- 
lo spaustuvėje. Todėl tradicinis paaiškinimas dėl tos prara- 
jos, kuri palietė Flemingo santuoką, sukosi aplink paliktą, 
bet vis dar reikalaujančią žmoną ir visada išvykusį vyrą. Ta- 
čiau buvo ir dar kai kas daugiau. 

Jei norit, galit įsivaizduoti. Šis Kento laikotarpis buvo 
pirmas kartas, kai Kenetas Flemingas buvo visiškai sava- 
rankiškas. Iš savo tėvų namų jis buvo trumpam išvykęs į 
mokyklą, iš mokyklos nėrė tiesiai į santuoką, o dabar paty- 
rė laisvę. Tai nebuvo laisvė be pareigų, bet pirmą kartą jo 
pareigos buvo tiesiogiai susijusios su svajonės įgyvendini- 
mu, 0 ne su pinigų uždirbinėjimu. Jam net nereikėjo jaustis 
kaltam dėl to, kad jis siekia tos svajonės, nes jos realizavi- 
mas reiškė geresnę ateitį jo šeimai. Todėl nesiblaškydamas 
galėjo kovoti dėl profesionalumo krikete, ir jeigu jam patiko 
išsilaisvinti iš Žmonos ir vaikų, iš tikrųjų tai buvo malonus 
ir netikėtas šalutinis žingsnis įgyvendinant didįjį planą. 

Įsivaizduoju, kad jis jautėsi truputį keistai, persikėlęs į 
Selendaino kotedžą, ypač pirmąją naktį. Tikriausiai iškrovė 
savo daiktus ir pasigamino valgį. Valgydamas turbūt jautė, 
kaip jį slegia tyla, taip visa skyrėsi nuo to, prie ko buvo įpra- 
tęs. Greičiausiai paskambino Džyn, bet ji su vaikais buvo 
išėjusi kažkur pavalgyti, specialiai pasivaišinti, kad atitrauk- 
tų jų Mintis nuo terasinio namo, kuris dabar be Keni0-tėči0 

buvo tuščias. Gal skambino Helui Rešedemui pasižiūrėti jų 
tvarkaraščio vien tam, kad sužinotų, jog Rešedemas vaka- 
rieniauja su savo dukra ir jos vyru. Pagaliau kai kokio nors 
žmogiško kontakto poreikis jau ėmė alinti jam nervus, tur- 
būt paskambino motinai. š 

„Atvykau“, —- turbūt pasakė jis, stengdamasis nežiūrėti į 
langus ir į juodą bekraštę naktį, pridengusią juos. 

„Aš taip džiaugiuosi, mielasis. Ar turi ten viską, ko tau 
reikia?“ 

„Manau. Taip, turiu. Manau, kad turiu“. 

„Kas yra, Kenai? Ar kas negerai kotedže? Ar ko trūksta? 
Ar turėjai vargo į jį patekti?“ 

„Ne, jokio vargo. Tik... Nieko. Tiktai... Plepu nesąmo- 
nes. Atrodo, lyg būčiau kuoktelėjęs, ar ne?“ 

„Ką? Kas yra? Pasakyk man“. 

„Nemaniau, kad jausiuos kažkaip nesmagiai“. 

„Sergi?“ 

„Laukiu, kada išgirsiu Steną daužant sviedinį į sieną sve- 
tainėje. Laukiu, kada išgirsiu Džyn šaukiant, kad jis liautų- 
si. Keista, kad čia jų nėra“. | 

„Natūralu, kad jų pasigendi. Nebūk toks griežtas sau“. 

„Manau, kad tikrai pasigendu jų“. 

„Žinoma. Jie didelė tavo gyvenimo dalis“. 

„Dėl to aš skambinau jiems... Po velnių. Neturėčiau verk- 
ti jums ant peties. Buvot man gera. Visiems mums. Davėt 
man šitą galimybę. Tai gali pakeisti mūsų gyvenimą“. 

Pakeisti jų gyvenimą buvo plano dalis. Tą vakarą motina 
telefonu tikriausiai patarė jam neskubėti, priprasti prie ko- 
tedžo, prie vietos, džiaugtis atsiradusia proga. 

„Palaikysiu glaudžius ryšius su Džyn, - turbūt pažadėjo 
ji. - Rytoj po darbo užvažiuosiu ir pažiūrėsiu, kaip ji ir vai- 
kai su tuo susidoroja. Žinau, kad dėl to tu nepasigesi jų ma- 
žiau, tačiau bent nurimsi“. 

„Jūs per gera mums“. 

„Džiaugsiuos galėdama daryti, kas įmanoma“. 

Tada ji tikriausiai bus patarusi jam pasiimti puodelį ka- 
vos arba brendžio, nueiti į sodą ir pažiūrėti aukštyn, kur 
žvaigždės, nepanašios į nieką, ką jis galėtų matyti Londo- 
ne, rodo danguje savo pirotechniką. Gerai išsimiegok, tur- 
būt patarė ji. Rytą griebkis darbo. Daug ką reikia padaryti 
ne tiktai krikete, bet ir sode. 

Jis bus paklausęs jos patarimo, kaip visada darydavo. Bus 
išsinešęs brendį laukan, ne tik taurę, bet ir butelį. Bus atsi- 
sėdęs nepjautoje vejoje, atšlaitėje prie keliuko. Bus įsipy- 
lęs gėrimo ir žiūrėjęs į žvaigždes. Bus girdėjęs garsus, ku- 
rie kaime girdėti nakčia. Arklį, žvengiantį iš gretimo dien- 
daržio, žiogus, čirškiančius ežioje, rudą pelėdą, ūbaujančią 
prieš naktinę medžioklę, gaudžiantį varpą vienoje iš Spring- 
berno bažnyčių, tolimo traukinio švilpimą ir dundesį. Visai 
nėra tylu, nustebs pagalvojęs. 

Bus pasirėmęs ant alkūnių ir įsipylęs gėrimo. Pirmą stik- 
linę bus skubiai išlenkęs, tada įsipylęs antrą. Jo nuotaika bus 
pakili. Bus vėl atsigulęs vejoje, po galva pasikišęs sulenktą 
ranką ir supratęs, kad jo gyvenimas priklauso tiktai jam. 

Iš tikrųjų nemanau, kad visa tai tikrai vyko taip greitai, 
patį pirmą vakarą. Tikriausiai tai buvo labiau gundantis pro- 
cesas, kuriame pareiga treniruotis, lavintis ir stebėti siejosi 
su besiskleidžiančiu laisvumo pojūčiu. Jokių siaučiančių vai- 
kų, jokios Žmonos, kurios kalbos kartais tapdavo gana nuo- 
bodžios ir įkyrios, jokios tarnybos, į kurią reikėtų vilktis iš 
ryto, jokių kaimynų rietenų, girdimų pro plonas sienas, jokių 
vakarienių su uošviais, kurių reikėtų stengtis išvengti. Pa- 
matė, kad jam patinka nepriklausomybė. Kai patiko, panoro 
jos daugiau. Panorėjęs pasuko į susidūrimų su Džyn kelią. 

Iš pradžių jis bus teisinęsis, aiškindamas, kodėl vieną ar 
kitą savaitgalį negali čia ar tenai su jais pasimatyti. Patemp- 
tas nugaros rauinuo paguldė mane, mieloji. Gavau padaryti 
sąmatą spaustuvei. Nuplėšiau sienų apmušalus virtuvėje ir 
vonioje, dabar tvarkau juos poniai Vaitlo. Rešedemas reika- 
lauja, kad aš nulėkčiau pasižiūrėti varžybų Lidse. 


Lošimas iš belenų 3/9 


Per tuos savaitgalius be savo šeimos jis bus pamatęs, 
kad jam puikiai sekasi. Nuvykęs į pobūvį, kurį rėmė Ken- 
tas, jis bus gėręs, plepėjęs su kitais žaidėjais, jų žmonomis 
ir draugėmis ir, kaip jam pačiam atrodė, stengęsis objekty- 
viai įvertinti Džyn prisiderinimo prie tos grupės perspek- 
tyvą. Jis galėjo jai duoti progos pasitikrinti, kaip ir ar ji ben- 
drauja su kitais, ir manyti, kad ji laikosi atokiai nuo visų 
greičiau dėl varžymosi, 0 ne dėl atsargumo ar santūrumo, ir 
pasidaryti sau patogią išvadą, kad paviršutiniškas moterų 
plepėjimas ir geraširdiški vyrų juokai vers jo žmoną jaustis 
juokingą, jeigu jis nepasistengs jos apsaugoti. 

Todėl turėjo pagrįstą priežastį nesimatyti su savo žmona 
taip reguliariai, kaip norėtų. Sykį Džyn pradėjo klausinėti, 
provokuoti jį, sykį nurodė jam, kad jo, kaip tėvo, pareigos 
neapsiriboja tik pinigais, kuriuos galėjo jai duoti, kad jis tu- 
rįs jiems suteikti kai ką geresnio. Kartą, kai piktai jį užsi- 
puolė ir išdėstė reikalavimus, kurie grėsė jo laisvei, jau bu- 
vo nusprendęs pasakyti jai teisybe tokia forma, kuri ma- 
Žiausiai ją įskaudintų. 

Taip jis nusprendė, be abejo, savo didžiausios patikėti- 
nės, mano motinos, padedamas. Ji bus palaikiusi jį per visą 
tą netikrumo laikotarpį. Kenetas bandė įvertinti savo situa- 
ciją: nežinau, kaip aš jaučiuosi. Ar myliu ją? Ar geidžiu jos? 
Ar noriu šios santuokos? Ar šitaip jaučiuosi: dėl to, kad dau- 
gel metų buvau spąstuose? Ar Džyn įkišo mane į juos? Ar 
aš pats įkliuvau? Jeigu man skirta būti vedusiam, kodėl aš 
pasijutau tikrai gyvas, kai mes išsiskyrėme? Kaip aš galiu 
šitaip jaustis? Ji mano žmona. Jie mano vaikai. Myliu juos. 
Jaučiuosi šunsnukis. 

Motina protingai pasielgė, pasiūliusi jiems kurį laiką pa- 
gyventi atskirai, juolab kad jie ir buvo atsiskyrę: tau, miela- 
sis, reikia pasvarstyti. Tavo gyvenimas virto chaosu, ir tai 
neturėtų tavęs per daug priblokšti. Pažiūrėk į tas permai- 
nas, kurias tu patyrei vos per keletą mėnesių. Ne tik tu, bet 
1 Džyn, ir vaikai. Duokit sau laiko ir erdvės nuspręsti, kas 

jūs esat. Per visus tuos metus niekada neturėjot progos to 
padaryti, ar ne? Nė vienas iš jūsų? 

Gudru šitaip pasakyti. Ne Kenetui reikėjo pasvarstyti. 
Abiem reikėjo. Nesvarbu, kad Džyn neatrodė, jog būtinai 
reikia kažką apsvarstyti, mažiausiai tai, ar ji toliau nori iš- 
saugoti santuoką. Kai Kenetas nusprendė, kad laikotarpis, 
kai jie vienumoje išsiaiškins, kas jie ir kuo gali vienas ant- 
ram būti ateityje, baigėsi, burtas buvo mestas. Jis jau buvo 
palikęs namus, Džyn galėjo reikalauti, kad jis grįžtų, bet 
jam nereikėjo to daryti. 

„Viskas taip greitai atsitiko, - galbūt pasakė jis jai. —- Ar 
negali man duoti kelių savaičių išsiaiškinti, kas aš esu? Su- 
prasti, ką jaučiu?“ 

„Kieno atžvilgiu? —- paklausė ji. - Mano? Vaikų? Kokios 
čia nesąmonės, Keni?“ 

„Tai ne tu. Ne vaikai. Tai aš. Aš pasimetęs“. 

„Argi tai nepatogu? Niekai, Keni, niekai. Nori skyrybų? 
Štai apie ką kalba? Tu per didelis liurbis, kad atvirai pasa- 
kytum“. 

„Liaukis, mieloji. Ar iš galvos išsikraustei? Argi aš pa- 
minėjau skyrybas?“ 

„O kas slypi už viso to? Pasakyk man, Keni. Ar susitiki- 
nėji su kuo nors? Ar dėl to tu toks ištižęs, kad bijai man 
pasakyti?“ 

„Ką susigalvojai, mergele? Jėzau. Po galais. Aš su nie- 
kuo nenoriu susitikinėti“. 

„Tai kodėl? Kodel? Tegu tave galas, Keni Flemingai?“ 

„Du mėnesius, mieloji. Tik tiek prašau“. 

„Aš pasirinkimo neturiu, ar ne? Todėl nepaversk visko 
kažkokiu nelemtu žaidimu, rašydamas dviejų mėnesių“. 

„Neverk. Nereikia. Sutrikdysi vaikus“. 

„O šitas pyktis nesutrikdys? Nematyti savo tėčio? Ne- 
bežinoti, ar mes esam šeima, ar ne? Tai vaikų nesutrikdys?“ 

„Tai egoistiška, žinau“. 

„Velniškai teisinga“. 

„Bet čia tai, ko man reikia“. 

Jai nieko neliko, tik sutikti. Jie nesimatys tol, kol jis vis- 
ko nepergalvos. Du mėnesiai, kurių jis prašė, išaugo ligi ke- 
turių, keturi ligi šešių, šeši ligi dešimt, dešimt ligi dvyli- 
kos. Vieneri metai ligi dvejų. Be abejo, jį užklupo neryžtin- 
gumo akimirka dėl jo gyvenimo aplinkybių, kai jis susipyko 
su Kento kriketo komitetu ir perėjo žaisti į Midlesekso rink- 
tine, bet tuo metu, kai Keneto Flemingo svajonė virto tik- 
rove, tuo metu, kai nacionalinės komandos atrinkėjai pasi- 
kvietė naują ir geriausią Midlesekso mušėją žaisti Anglijos 
rinktinėje, jo santuoka buvo tik formalumas. 

Dėl man neaiškių priežasčių jis neskubėjo skirtis. Ir ji 
nesispyrė. Kodėl ne? - paklausit. Dėl vaikų? Dėl saugumo? 
Norėdamas išsaugoti padorumą? Žinau tik, jog grįžo į Lon- 
doną tam, kad būtų netoli Midlesekso stadiono prie Ridžents 
Parko, tačiau nepersikraustė atgal į Šunų salą. Užuot tą da- 
res, apsigyveno mano motinos namuose Kensingtone. 

Šiaip ar taip, vieta buvo beveik tobula. Šoktelėsi aukš- 
tyn —- Ledbroko giraitė, stryktelėsi per Maida slėnį, šaste- 
lėsi palei Sent Džono miško kelią - ir štai jau Lordo kriketo 
aikštė, kur žaidžia Midleseksas. 

Situacija buvo ideali. Motina bastėsi viena po tą didžiulį 
namą Stefordšyr Terasoje su tuščiais miegamaisiais. Kene- 
tui reikėjo rasti gyvenamąją vietą, kuri būtų nebrangi ir kad 
jis galėtų toliau remti savo žmoną ir vaikus. 

Ryšys tarp Keneto ir mano motinos jau buvo nusistovė- 
jęs. Ji buvo vienu trečdaliu —- talismanas, vienu trečdaliu — 
įkvėpimas ir vienu trečdaliu - vidinės jėgos šaltinis. Kai jis 
pasipasakojo jai apie sunkumus, susijusius su jo apsispren- 
dimu liautis atstovauti Kentui ir pereiti į Midlesekso ko- 
mandą, jis taip pat užsiminė apie savo nenorą grįžti prie se- 
nojo gyvenimo būdo. Į šį nenorą ji bus reagavusi rimtai: „Ke- 
nai, ar Džyn tą žino?“ O jis bus jai atsakęs: „Dar jai 
nesakiau“. O motina bus atsargiai pasiūliusi: „(Gal turi leis- 
ti, kad jų gyvenimai atsiskleistų laipsniškai. Tegu pati pri- 

gimtis eina savo keliu. Kas, jeigu... Tai gal skambės gana 
1mpulsyviai, bet kas, jeigu tu kurį laiką pagyventum pas ma- 
ne. Kol pamatysi, kokia kryptimi pasuks tavo gyvenimas...“ 
Kadangi iš ten arčiau į Lordą, kadangi jis dar neuždirbs pi- 
nigų, kurie leistų šeimai keisti planus, kadangi, kadangi. „Ar 
tai nepadėtų tau, mielasis?“ 

Ji davė jam pasiūlymą. Be abejonės, jis juo pasinaudojo. 
Pabaiga buvo tokia pati, nesvarbu, kaip pasiekta. Jis atsi- 
kraustė pas mano motiną. 

Ir kol ji visas jėgas skyrė Keneto Flemingo gerovei, aš 
dirbau Ridžents Parko zoologijos sode. 

Prisimenu galvojusi, tu, Krisai, nori teisybės. Parodysiu 
tau teisybę po to ryto mano miegamajame. Galvojau, jis ta- 
riasi pažįstąs mane, mulkis. Jis nė velnio nežino. 

Pasiryžau įrodyti, kaip maža jis žinojo. Dirbau zoologijos 
sode, iš pradžių trainiojausi su prižiūrėtojais, o galiausiai 
gavau darbą gyvūnų ligoninėje, kur galėjau prieiti prie jų 
duomenų, kurie pasirodė labai svarbūs ir padidino mano 
reikšmę organizacijoje, kai GGS nutarė, jog metas susekti, 
kur gabenami atliekami gyvūnai. Aš dar nuoširdžiau įsitrau- 
kiau į GGS veiklą. Jeigu Krisas galėjo mylėti gyvūnus, aš 
galėjau juos dar labiau mylėti. Aš galėjau geriau įrodyti sa- 
vo meilę. Galėjau labiau rizikuoti. 

Paprašiau, kad mane paskirtų į antrąjį puolimo padalinį. 
„Mes per lėti, - kalbėjau. - Mes nepakankamai greiti. Jeigu 
leisi kam nors veikti dviejuose padaliniuose, mes galėsim dvi- 
gubai daugiau nuveikti. Gal net trigubai. Pagalvok apie tai, 
kiek gyvūnų galėsim išgelbėti“. Prašymas buvo atmestas. 

Tada pradėjau reikalauti, kad mūsų padalinys daugiau at- 
liktų. ,Mes sėdim ant savo subinių. Daromės patenkinti sa- 
vimi. Judėkit. Judėkit“. 

Krisas stebėjo mane atsargiai. Jis gana daug laiko buvo 
praleidęs su manimi, kad turėtų teisę svarstyti, kokie mano 
galutiniai motyvai. Laukė, kol jie išryškės. 

Jeigu mes būtume įsitraukę į ką nors mažiau pavojingo, 
motyvai po kelių savaičių būtų išlindę aikštėn. Dabar atro- 

do paradoksalu, kai apie tai galvoju. Aš savo veiklą organ!i- 
zacijoje suintensyvinau, ketindama Krisui parodyti, kas iš 
tiesų esu, kad jis mane įsimylėtų, kad galėčiau dulkintis su 
juo, o paskui jį atstumti ir nueiti šalin, džiūgaudama, kad 
man visa tai nė motais. Ketinau šaltakraujiškai pasinaudoti 
vadavimo veikla, nė kiek nesidomėdama gyvūnų likimu, kaip 
1r likimų tų vyriškių, kuriuos susirasdavau gatvėje. Baigėsi 
tuo, kad pajutau, lyg kažkas surūdijusiomis sodo žirklėmis 
būtų juostomis sukarpęs man širdį. 

Tai nebuvo greitas procesas. Nepajutau nei įlenkimo, nei 
įskilimo savo abejingumo šarvuose, kai sausu liežuviu lyž- 
telėjo pirmas skalikų šunytis, kurį aš išgelbėjau iš laborato- 
rijos, tiriančios skrandžio opas. Aš jį perdaviau nešikui, nu- 
bėgau prie gretimo narvo, visą dėmesį sutelkusi į būtinybę 
skubėti ir tylėti. 

Kai galiausiai palūžau, tai įvyko visai ne dėl mokslinių 
eksperimentų, o dėl vienos nelegalios šunyčių veisyklos, 
kurią mes nusiaubėme Hempšyre, netoli nuo Volopso. 

Ar esat girdėję apie šias vietas? Jie veisia šunis dėl kie- 
kio ir pelno. Visada jos būna atokiose vietovėse, kartais pri- 
siglaudusios prie tariamai legalių fermų. 

Šita šunyčių veisykla atkreipė mūsų dėmesį, nes vienas 
iš mūsų bėgikų, lankydamasis pas savo mamą ir tėtį Hemp- 
šyre, žvalgėsi po turgavietę, kur prekiaujama iš automobi- 
lių bagažinių, ir užtiko moterį, pardavinėjančią šunyčius. Tu- 
rinti dvi kales namie, pareiškė kiek per daug rimtai, abi vienu 
metu atsivedusios šuniukus, dabar pro šuniukus ir praeiti 
neįmanoma, norinti juos beveik dykai atiduoti, visi gryna- 
kraujai. Mūsų bėgikui nepatiko moteriškės išvaizda ir nusi- 
minę šuniukai. Jis pasekė ją ligi namų taku, kuris vingiavo 
aukštyn žemyn, siauras kaip pieštuku nubrėžtas, ir nunyko 
tarp dviejų provėžų, tarp kurių augo tepaluota žolė. 

„Ji laiko juos daržinėje, - pasakė jis mums. Sudėjęs del- 
nus tarsi maldai kalbėjo: - Ten narvai. Sustatyti vieni ant 
kitų. Šviesos nėra. Vėdinimo nėra“. 

„Atrodo, atvejis vertas Karališkosios gyvūnų globos drau- 
gijos dėmesio“, —- pastebėjo Krisas. 

„Tai gali užtrukti daug savaičių. Ir net jeigu jie imtųsi 
priemonių prieš ją... - Jis rimtai apžvelgė grupę. - Klausy- 
kit. Su šia moterimi reikia nuolatos dirbti“. 

Kažkas iškėlė planavimo ir organizavimo problemą. Tai 
nebuvo nakčiai paliekama laboratorija. Čia kažkas gyveno 
vos už penkiasdešimt jardų nuo daržinės, kur laikomi šuny- 
čiai. Kas bus, jeigu ims loti šunys, o jie tikrai los. Ar fermos 
savininkė sukels aliarmą? Paskambins policijai? Vysis mus 
su šautuvu? 

Ji tą galėtų padaryti, pripažino Krisas. Nutarė pats išty- 
rinėti vietovę. 

Nuklydo į Hempšyrą vienas. Grįžęs pasakė tik tiek: „At- 
liksim tai kitą savaitę“. 

Aš paklausiau: „Kitą savaitę? Krisai, per maža laiko. Vi- 
siems teks rizikuoti. Tai...“ 

Jis atsakė: „Kitą savaitę“, — ir parodė fermos planą. Sar- 
gybiniams liepė tvarkytis su ponios Porter, savininkės, pro- 
blema, pridurdamas, kad ji greičiausiai neskambins policijai 
ir pati ant savo galvos neužsitrauks bausmės už šunyčių fer- 
mos laikymą. Bet ji gali padaryti ką nors kita. Sargybiniai 
turi būti pasirengę užkirsti jai kelią. Liepė mums pasiimti 
chirurgų kaukes, ir jau tada aš būčiau turėjusi suprasti, kaip 
bus blogai. 

Atvykome pirmą valandą nakties. Sargybiniai šmurkšte- 
lėjo saugoti abiejų įėjimų į gyvenamąjį namą, vieno - į kie- 
mą, o kito - į puikų sodą priešais namą ir duobėtą keliuką. 
Kai iš žibintų mirksėjimo supratome, jog sargybiniai užėmė 
savo pozicijas, mes, vaduotojai, ruošėmės pulti daržinę. Pir- 
mą kartą Krisas žadėjo mus lydėti. Niekas nedrįso klausti 
kodėl. 

Pirmą negyvą gyvulėlį radom garde prie pat daržinės. Ra- 
te šviesos, kurią Krisas nukreipė į jį, matėme, kad tai ka- 
daise būta spanielio. Buvo išpampęs, tačiau toji pampla Kri- 

so žibinto spindulyje atrodė judanti besikeičiančiu raštu. Ten 
buvo kirminai. Jo nelaimės draugas garde buvo auksinis ska- 
likas, aplipęs purvu ir išmatomis. Šunytis bandė stotis. Nu- 
kėblino atgal už vielinio aptvaro. 

„Šūdas“, — sumurmėjo kažkas. 

Skalikas sukėlė triukšmą, kurio mes tikėjomės. 

„Eikit, - paliepė Krisas. - Perduokit šitą“. 

Atsidūrę daržinėje, išgirdome riksmą 1š trobos. Bet jis 
netrukus tapo tik garsiniu fonu tam, ką radome viduje. Visi 
turėjom žibintus. Uždegėm juos. Visur buvo išmatos. Kojos 
grimzdo, maknojant per šieną, užmestą ant mėšlo. 

Gyvūnai inkštė. Jie buvo sukimšti į narvus, didumo su- 
lig dėžėmis. Narvai buvo sukrauti vienas ant kito taip, kad 
apačioje esantys šunys gyveno viršutinių išmatose. Po nar- 
vais gulėjo trys juodi šiukšlių maišai. Vienas buvo išverstas 
į mėšlą. Keturi negyvi terjerų veislės jaunikliai tysojo tarp 
šlapių vilnų, išmatų ir maisto puvėsių. 

Niekas nekalbėjo, kaip buvo įprasta. Neįprasta buvo tai, 
kad vienas iš vaikinų pravirko. Jis kluptelėjo užkliuvęs už 
gardo šono. Krisas skubiai įspėjo: „„Patrikai, Patrikai, ne- 
griūk ant manęs. - O man: - Duok ženklą“, - eidamas prie 
narvų. 

Šunys ėmė kiauksėti. Aš grįžau prie daržinės durų ir 
švystelėjau Žžibintu nešikams, kurie laukė po gyvatvore, juo- 
siančia teritoriją. Prie trobos sargybiniai grūmėsi su ponia 
Porter. Ji buvo nuėjusi tik ligi namų slenksčio ir ten jau šau- 
kė: „Policija! Gelbėkit! Policija!“, kai vienas sargybinis už- 
laužė jai rankas už nugaros, o antrasis užkimšo burną. Jie 
nutempė ją atgal į trobą. Šviesos viduje užgeso. Nešikai nu- 
dundėjo per kiemą į daržinę. Vienas paslydo mėšle ir par- 
krito. Šunys ėmė kaukti. 

Krisas nėrė pro narvus. Aš nubėgau padėti kitiems, ku- 
rie dirbo priešingame daržinės gale. Net menkoje savo ži- 
binto šviesoje aš vis dar galėjau matyti ir pajutau, kaip man 
svaigsta galva. Šuniukų buvo pilna visur, tačiau tai nebuvo 

tie mieli padarėliai, kuriuos matai kalėdiniuose kalendoriuo- 
se. Šitie Jorko, Šetlendo veislių šunyčiai, šitie skalikai ir 
spanieliai buvo žaizdotomis akimis, atviromis opomis. Pa- 
razitai ropojo nuplikusiais kūneliais. 

Vienas iš vyresnių vyriškių ėmė keiktis. Dvi moterys ver- 
kė. Aš stengiausi nealsuoti, nepaisyti tų pakaitomis mane 
užplūstančių karščio ir šalčio bangų. Gaudimas ausyse ge- 
rokai nustelbė gyvūnų keliamą triukšmą. Bet apimta nie- 
kingo siaubo, kad tas gaudimas gali liautis, pradėjau dekla- 
muoti viską, ką prisiminiau iš „Blogo vaiko žvėrių knygu- 
tės“. Buvau atpylusi apie jaką, baltąją mešką ir banginį, kai 
pasiekiau paskutinį narvą. Jame gulėjo mažas Lasos veislės 
šunytis. Įkišau pirštinėtą ranką pro virbus, murmėdama, 
kiek tik prisiminiau, eilėraštį apie paukštį Dodo*. Jis prasi- 
dėjo kažkuo apie vaikštinėjimą po lauką. Kažkuo apie saulę 
ir Orą. 

Atplėšiau narvo dureles, susikaupusi ties eilėraščio ri- 
mais. Jie turėjo tikti prie lauką ir šaukia. Negalėjau prisi- 
minti, kokie jie buvo. Siekiau šuns, tačiau ieškojau žodžių. 
Kažkas apie lauką. La la la. Kas tai buvo? Kas? 

Prisitraukiau šunį artyn. Laukas. Kaukia. Dodo nėra? 
Man reikėjo žūtbūt sueiliuoti, nes jei aš to nepadarysiu, 
nebeištversiu, o tai negalėjo įvykti. Nežinojau, kaip šito 
išvengti, tik pereiti skubiai prie kito eilėraštuko, labiau 
įprasto, kurio žodžių užmiršti negalėjau. Kaip „Hamptis 
Damptis“*. 

Iškėliau šunį ir pamačiau dešinę užpakalinę jo kojytę. Ji 
bejėgiškai kadaravo ant mėsos ruoželio. Joje buvo akivaiz- 
džios ilčių padarytos skylės ir grioveliai. Tarytum šuniukas 
pats būtų bandęs nusigraužti koją. Tarytum šuo, esantis nar- 
ve, būtų bandęs ją nugraužti. 


* Dodo - milžiniškas neskraidantis paukštis, jau neegzistuojantis. 
** Hamptis Damptis (Humpty Dumpty) - vaikiško humoristinio eilė- 
raštuko personažas. 

Mano regėjimas susiaurėjo ligi šviesos taškelio. Surikau, 
bet tai nebuvo nei žodis, nei vardas. Šuo, prigludęs prie ma- 
nęs, atrodė be gyvybės. 

Aplinkui mane šmėkščiojo juodi šešėliai, kai vaduotojai 
nešė šunis, stengdamiesi nealsuoti. Aš įkvėpiau oro, bet man 
j0 stigo. 

„Štai, leisk man jį paimti, - kažkas pasakė man prie ša- 
lies. —- Livi, Livi. Duok man šunį“. 

Negalėjau jo paleisti. Negalėjau pakrutėti. Tik jaučiau, 
kaip tirpstu, tarsi didelė liepsna degintų mano kūną. Pra- 
virkau. 

„Jo koja“, - sušukau. 

Po viso to, ką man teko matyti dirbant GGS, vargu ar 
buvo tikėtina, kad šuns koja, tabaluojanti ant negyvo mėsos 
rėželio, būtų galėjusi pakirsti mane. Tačiau pakirto. Jaučiau, 
kaip plūsta įniršis. Jaučiau, kad bejėgiškumas traukia mane 
žemyn tarsi dribsmėlis. 

„Gana“, —- pasakiau. Ir būtent aš čiupau skardinę su ben- 
zinu iš tarpdurio, kur ją buvo palikęs Krisas. 

Jis paliepė: „Livi, traukis“. 

Aš sušukau: „Paimk tą šunį iš aptvaro. Lauke. Paimk. 
Sakiau, paimk jį, Krisai. Paimk“. Ir pradėjau laistyti benzi- 
ną aplink tą pragaro skylę. Kai buvo išneštas paskutinis šuo 
1r paskutinis narvas nuverstas žemyn, įbrėžiau degtuką. 
Liepsnos šoko aukštyn tarsi geizeris, niekada nebuvau ma- 
čiusi gražesnio reginio už ugnį. 

Krisas patraukė mane už rankos, antraip aš būčiau likusi 
viduje ir užsiliepsnojusi drauge su visa vargana daržine. Aš 
iškėblinau į lauką, įsitikinau, kad skalikas išgelbėtas, ir nu- 
bėgau į keliuką. Kartojau: „Gana“. Stengiausi ištrinti iš at- 
minties tos varganos tabaluojančios kojytės vaizdą. 

Sustojom prie telefono būdelės Ičen Ebese. Krisas pa- 
skambino ugniagesiams ir pranešė apie gaisrą. Grįžo į fur- 
goną. 

„Tai daugiau, negu ji pelnė“, - pasakiau. 

„Negaliu palikti jos surištos. Nenoriu, kad mūsų sąžines 
prislėgtų žmogžudystė“. 

„Kodėl ne? Jos sąžinę slegia“. 

„Tai mus ir skiria“. 

Žiūrėjau, kaip brėkšta. Priekyje šmėksojo greitkelis, pil- 
ko betono pjūvis, kertantis žemę. 

„Jau nebėra jokio smagumo“, - pasakiau savo atspindžiui 
keleivio lange. Jaučiau, kaip Krisas žvelgia į mane. 

„Nori išeiti?“ — paklausė. 

Užmerkiau akis. „Aš tik noriu, kad tai baigtųsi“. 

„Baigsis“, - atsakė jis. 

Mes šovėm į greitkelį. 


12 skyrius 


D šlamėjimas pažadino jį, 
tačiau Linlis dar valandėlę neatsimerkė. Klausėsi jos alsa- 
vimo. Kaip keista, galvojo jis, kiek džiaugsmo teikia toks 
nepuošnus daiktas. 

Pasivertė ant šono veidu į ją, atsargiai, kad neprižadintų. 
Bet ji jau buvo nubudusi, gulėjo aukštielninka, vieną koją 
pritraukusi aukštyn, ir apžiūrinėjo gipsinius akanto lapus, 
kurie rangėsi per lubas. 

Jis susiieškojo jos delną po apklotais ir sukabino savo 
pirštus su josios pirštais. Ji pažvelgė Į J], 1r jis pamatė, kad 
tarp jos antakių įsibrėžė nedidelė vertikali linija. Antrąja 
ranka jis ją išlygino. 

— Aš supratau, - pasakė ji. 

— Ką? 

— Tu vakar naktį mane išblaškei, todėl aš ir nesulaukiau 
atsakymo į savo klausimą. 

— Kiek prisimenu, mane išblaškei tu. Žadėjai vištienos 
su artišokais, ar ne? Ar ne dėl to mes nuėjom į virtuvę? 

— Argi ne virtuvėj aš taves paklausiau? Bet tu taip ir ne- 
atsakei. 

— Buvau užimtas. Tavimi. 

Šypsena šmėstelėjo jos lūpomis. 

— Vargu, - pasakė ji. 

Jis tyliai nusijuokė. Pasilenkė jos pabučiuoti. Pabraukė 
pirštu per ausies išlinkimą, kur nebuvo plaukų. 

— Kodėl tu myli mane? - paklausė ji. 

— Ką? 

— To aš tavęs klausiau praėjusią naktį. Ar nebeprisimeni? 

— A. Šito klausimo. - Jis atvirto aukštielninkas ir įsispok- 
sojo į lubas kaip ir ji. Laikė jos ranką prie krūtinės ir svars- 
tė tą nepagaunamą kodel myliu. 

— Negaliu tau prilygti nei išsilavinimu, nei patirtimi, — 
pasakė ji. Jis abejodamas pakėlė vieną antakį. Ji šyptelėjo. — 
Gerai. Negaliu tau prilygti išsilavinimu. Neturiu jokios pro- 
fesijos. Netgi pelningos tarnybos. Neturiu žmonai reikalin- 
gų sugebėjimų ir netgi dar blogiau - aspiracijų būti gera žmo- 
na. Aš beveik esu įsikūnijusi tuštybė. Mūsų kilmė panaši, 
jei kalbėtume apie tai, bet ką bendra turi kilmės panašumas 
su savo širdies atidavimu kitam? 

— Vienu metu visa tai siejosi su vedybomis. 

— Mes kalbam ne apie vedybas. Kalbam apie meilę. Daž- 
niausiai tie du dalykai vienas su kitu nesuderinami ir vienas 
kitam prieštarauja. Kotryna Aragonietė ir Henrikas VIII bu- 
vo susituokę, o tik pažiūrėk, kas jiems nutiko. Ji gimdė jam 
vaikus ir privalėjo siūti marškinius. Jis lakstė paskui sijonus 
ir šešias Žmonas nukamavo. Tai tik dėl kilmės panašumo. 

Linlis nusižiovavo. 

— O ko ji daugiau galėjo laukti, tekėdama už Tiudoro. Tik- 
ro Ričmondo sūnaus. Ji suformavo genealoginę grandį su 
pirmykščiu dumblu. Bailys. Šykštuolis. Žudikas. Politinis 
paranoikas. Ir turėjęs gerą priežastį būti toks. 

— O, varge. Gal mes nenukrypsim į protėvių liniją ligi 
princesės iš bokšto, mielasis? Tai mus nukreips truputėlį 
kita linkme. 

— Atleisk. — Linlis pakėlė ranką ir pabučiavo pirštus. — 
Tik nuvesk mane kur nors arčiau prie Henriko Tiudoro ir 
aš imsiu šėlti. 

— Labai geras būdas išvengti klausimo. 

— Aš nevengiau. Tik delsiau galvodamas. 

— Ir? Kodėl? Kodėl myli mane? Jei tu negali nei paaiškin- 

ti, nei apibrėžti meilės, gal geriau pripažinti, kad tikra mei- 
lė neegzistuoja. 

— Jeigu taip, tai ką mes jaučiam, tu ir aš? 

Ji neramiai sukrutėjo, tarsi gūžtelėjo pečiais. 

— Geismą. Aistrą. Kūno karštį. Kažką malonaus, bet efe- 
meriško. Nežinau. 

Jis kilstelėjo, pasirėmęs ant vienos alkūnės, ir ėmė ją 
stebėti. 

— Leisk man įsitikinti, kad aš tave suprantu. Mums de- 
rėtų galvoti, kad čia ryšys, paremtas geismu? 

— Ar nenori pripažinti tokios galimybės? Ypač jeigu pa- 
galvosi apie praėjusią naktį? Kokie mes buvom. 

— Kokie mes buvom, - pakartojo jis. 

— Virtuvėje. Paskui miegamajame. Prisipažįstu, kad išpro- 
vokavau aš, Tomi. Taigi neketinu sakyti, kad tik tu esi tas, 
kurį gali pasiglemžti chemija ir kuris lieka aklas tikrovei. 

— Kokiai tikrovei? 

— Pirmiausia, kad anapus chemijos tarp mūsų nieko dau- 
giau nėra. 

Jis ilgai Žiūrėjo į ją, prieš pajudėdamas ar prašnekdamas. 
Jautė, kaip kraujas jam ima kaisti. Šį kartą tai, ką jis jautė, 
nebuvo geismas. Bet vis dėlto tai buvo aistra. 

Ramiai paklausė: 

— Helena, dėl Dievo, kas tau nutiko? 

— Koks klausimas? Aš tik noriu parodyti, kad tai, ką tu 
laikai meile, gali būti trumpas blyksnis. Ar tai ne puiki gali- 
mybė pamąstyti? Jeigu mes susituoksime, o paskui pama- 
tysime, kad tai, ką jautėm vienas antram, buvo ne daugiau 
kaip... 

Jis nubloškė apklotus, išlipo iš lovos ir įlindo į chalatą. 

— Bent sykį paklausyk manęs, Helena. Išklausyk aiškiai 
nuo pat pradžių ligi pabaigos. Aš myliu tave. Tu myli mane. 
Mes tuokiamės arba nesituokiam. Trumpai drūtai. Gerai? 

Jis nužirgliojo per kambarį keikdamasis. Atitraukė užuo- 
laidas, kad kambarį užlietų skaisti pavasario saulė, apšvie- 

tusi jo miesto namų sodą. Langas jau buvo pusiau atviras, 
bet jis pakėlė jį ligi pat viršaus ir giliai įkvėpė rytmečio oro. 

— Tomi, - pasakė ji. — Aš tiktai norėjau sužinoti... 

— Gana, - jis nutraukė ją ir pagalvojo: „Moterys, mote- 
vys. Jų mąstymo vingiai. Klausimai. Zondavimas. Pragariš- 
kas neryžtingumas. Dieve Aukščiausiasis. Vienuolystė bu- 
vo geriau“. 

Kažkas dvejodamas pabeldė į jo miegamojo duris. Linlis 
griežtai paklausė: 

— Kas nutiko? 

— Atleiskit, milorde, - pasakė Dentonas. - Kažkas nori 
jus matyti. 

— Kažkas... Kiek dabar valandų? —- Nebaigęs klausti, Lin- 
lis nuėjo prie stalelio greta lovos ir čiupo žadintuvą. 

— Beveik devynios, - pasakė Dentonas tuo pat metu, kai 
Linlis pamatė, kiek valandų, ir garsiai susikeikė. 

— Ar jam pasakyti... 

— Kas ten toks? 

— Gajus Molisonas. Sakiau, kad skambintų į Jardą ir pasi- 
kalbėtų su tuo, kas budi, bet jis neatlyžo. Sakė, jūs norėsiąs 
išgirsti tai, ką jis turįs pasakyti. Liepiau jam palikti savo 
telefoną, bet sakėsi telefono neturįs. Sakė privaląs jus ma- 
tyti. Ar jo nepriimti? 

Linlis jau ėjo vonios link. 

— Duok jam kavos, pusryčių, ko tik panorės. 

— Ar jam pasakyti?.. 

— Dvidešimt minučių, — patikslino Linlis. - Ir paskam- 
bink seržantei Heivers, gerai, Dentonai? Pasakyk, kad kuo 
greičiau čia atvažiuotų. 

Jis dar sykį nusikeikė, o tada sandariai uždarė vonios duris. 

Jau buvo išsimaudęs ir įpusėjęs skusti barzdą, kai įėjo 
Helena. 

— Nesakyk nė vieno žodžio, - tarė jis jos atspindžiui veid- 
rodyje, braukdamas skustuvu per išmuilintą skruostą. — Aš 
nebeklausysiu jokių nesąmonių. Jeigu negali priimti santuo- 

kos kaip normalios meilės pasekmės, mes baigėm. Jeigu tai — 
17 nykščiu mostelėjo į miegamąjį - tau tėra tik geras karš- 
tas pasimalimas, tada man nieko nebereikia. Gerai? Jei tu, 
po galais, esi nusiteikusi laikyti tai... Oi! Po velnių! - Jis 
įsipjovė. Čiupo popierinę servetėlę ir prispaudė prie krau- 
juojančios vietos. 

— Tu per daug skubi, - pasakė ji. 

— Nekalbėk šitaip. Po galais, nekalbėk šitaip. Mes vienas 
antrą pažįstam nuo tada, kai tau buvo aštuoniolika. Aštuo- 
niolika. Aštuoniolika. Esam draugai. Esam meilužiai. 
Esam... - Jis pagrasino skustuvu jos atspindžiui. - Ko tu 
lauki, Helena? Ko tu... 

— Turėjau galvoje skutimąsi, - įsiterpė jinai. 

Pusiau padengtu putomis veidu jis abejingai žiūrėjo į ją. 

— Skutimąsi, — pakartojo ji. - Tu per greitai skutiesi. Vėl 
įsipjausi. 

Jis nudelbė akis į skustuvą rankoje. Ir jis buvo putotas. 
Pakišo po čiaupu ir leido vandeniui nuplauti putas ir rusvų 
šerių taškelius. 

— Aš tave per daug blaškau, - pastebėjo Helena. —- Pats 
taip sakei penktadienio vakarą. 

Jis žinojo, kur ji suka, bet šitą akimirką nebandė užkirsti 
jai kelio. Susimąstė ties žodžiu „blaškyti“: ką jis aiškino, ką 
žadėjo, kas jame glūdėjo. Pagaliau rado atsakymą. 

— Čia visa esmė. 

— Kas? 

— Išblaškymas. 

— Nesuprantu. 

Jis baigė skustis, nusiprausė, nusišluostė veidą rank- 
šluosčiu, kurį jinai padavė. Neatsakė tol, kol veido nesuvil- 
gė losjonu. 

— Myliu tave, —- pasakė jai, - nes būdamas su tavimi, aš 
negalvoju apie tai, apie ką kitu atveju būčiau priverstas gal- 
voti. Dvidešimt keturias valandas per dieną. Septynias die- 
nas per savaitę. 

Jis nuėjo pro ją į miegamąjį ir ėmė svaidyti drabužius ant 
lovos. 

— Man tam reikia tavęs, —- pasakė, baigęs rengtis. - Ma- 
no pasauliui sušvelninti. Duoti tai, kas nėra juoda ir supu- 
ve. — Ji klausėsi. Jis apsivilko drabužius. - Man patinka grįžti 
namo pas tave ir spėlioti, ką aš rasiu. Patinka spėlioti. Pa- 
tinka rūpintis, ar tu nesusprogdinsi namų mikrobangų kros- 
nele, nes kol aš tuo rūpinuosi, per tas penkias, penkiolika 
ar dvidešimt penkias sekundes man nereikia galvoti apie 
kažkieno nužudymą, kurį, po velnių, aš bandau tirti, bandau 
išsiaiškinti, kaip ta žmogžudystė buvo įvykdyta ir kas už tai 
atsako. — Jis nuėjo ieškoti batų ir per petį pasakė: —- Taip 
yra, ar ne? O, čia prisideda ir geismas. Aistra. Kūno kaitra. 
Kas tik nori. Yra daug geismo, atvirai kalbant, visada buvo, 
nes man patinka guldyti moteris į lovą. 

— Moteris? 

— Helena, nebandyk įkišti mane į spąstus, gerai? Tu ži- 
nai, ką turiu galvoje. - Po lova susirado ieškomus batus, įsi- 
spyrė į juos ir taip stipriai suvarstė, kad skausmas šovė jam 
ligi kelių. - O kai geismas, kurį jaučiu tau, išblės, —- kaip 
galiausiai ir bus, - manau, kad man liks visa kita. Visa tai, 
kas išblaško. Kas, beje, sudaro tai, dėl ko aš pirmiausia my- 
liu tave. 

Nuėjo prie savo išraitytos komodos, keturis kartus brūkš- 
telėjo šepečiu per plaukus. Grįžo atgal į vonios kambarį. Ji 
vis dar tebestovėjo prie durų. Jis uždėjo delną jai ant peties 
1r ją stipriai pabučiavo. 

— Štai ir visa istorija, - pasakė jai. - Dabar nuspręsk, ko 
tu nori, ir baik viską... 


Linlis rado Gajų Molisoną svetainėje, kurios langai išėjo 
į Iton Terasą. Dentonas mandagiai pavaišino kriketo žaidėją 
kava, prancūziškomis bandelėmis, vaisiais ir džemu. Iš ste- 
reogrotuvo sklido Rachmaninovas. Linlis svarstė, kas pa- 
rinko muziką, ir nusprendė, kad tai turėjo būti Molisonas. 
Dentonas paprastai rinkdavosi miuziklų intarpus. 

Molisonas sėdėjo pasirėmęs prie mažo stalelio ir, vieno- 
je rankoje laikydamas puodelį su lėkštute, skaitė The Sundy 
Times. Laikraštis gulėjo išskleistas greta padėklo, ant kurio 
Dentonas buvo padėjęs jo pusryčius. Tačiau jis neskaitė 
straipsnio-apie sportą, kaip buvo galima tikėtis iš ilgamečio 
Anglijos nacionalinės komandos kapitono prieš tarptautines 
varžybas su Australija, o apie Flemingo mirtį ir tyrimą. Lin- 
lis, eidamas pro stalelį nutildyti grotuvo, pastebėjo, kad jis 
labiausiai domisi straipsniu sena antrašte „Ieškomas krike- 
to automobilis“. 

Linlis išjungė muziką. Dentonas įkišo galvą pro duris. 

— Pusryčiai paruošti, milorde. Čia valgysit? Valgomajame? 

Linlis susigūžė. Jis nepakentė, kai kas nors vartodavo ti- 
tulą situacijoje, susijusioje su jo darbu. Šiurkštokai pasakė: 

— Čia. Ar suradai seržantę Heivers? 

— Ji jau važiuoja. Buvo Jarde. Liepė jums pasakyti, kad 
vyrukai dirba savo darbą. Tai jums svarbu, ar ne? 

Buvo svarbu. Heivers įsipareigojo paskirstyti policinin- 
kus detektyvus, kuriuos jis buvo atšaukęs iš budėjimo. 
Žingsnis buvo neįprastas - jis mieliau pats būtų su jais pa- 
sikalbėjęs, - o tai, kad jinai buvo priversta imtis šio Žžings- 
nio, įvyko dėl to, jog jis nesugebėjo duoti pavojaus signalo, 
prieš krisdamas į lovą su Helena praėjusią naktį. 

— Taip. Ačiū. Teisingai pasielgta. - Dentonui dingus, Lin- 
lis atsigręžė į svečią, kuris susidomėjęs klausėsi pokalbio. 

— Kas jūs? — paklausė Molisonas. - Iš tikrųjų. 

— Ką? 

— Mačiau herbą prie durų skambučio, bet pagalvojau, kad 
čia pokštas. 

— Taip ir yra, - atsakė Linlis. 

Atrodė, kad Molisonas ketina aptarti šį klausimą. Linlis 
įpylė jam dar vieną puodelį kavos. 

Molisonas iš lėto, greičiau sau, o ne Linliui pasakė: 

— Vakar vakare jūs durininkui parodėt policijos pažymė- 
jimą. Bent jis taip man sakė. 

— Teisingai. O dabar kuo galiu jums, pone Molisonai, bū- 
ti naudingas? Suprantu, kad turit man kokių nors žinių. 

Molisonas apžvelgė kambarį, tarytum bandytų įvertinti 
jį ir lyginti su tuo, ką jis žinojo ir ko nežinojo apie policinin- 
ko algą. Staiga pasidarė atsargus. Pasakė: 

— Norėčiau pats dirstelėti, jeigu jūs neprieštarausit. Į jū- 
sų asmens pažymėjimą. 

Linlis ištraukė ir padavė jam savo įgaliojimą. Molisonas 
apžiūrėjo. Ilgai tyrinėjęs, atrodė patenkintas, nes, grąžin- 
damas pažymėjimą, pasakė: 

— Gerai. Mėgstu būti atsargus. Dėl Alison. Visokie kai- 
šioja nosį į mūsų gyvenimą. Kai esi žinomas, tai atrodo ne- 
išvengiama. 

— Be abejo, - santūriai atsakė Linlis. - O kaip jūsų infor- 
macija? 

— Praėjusį vakarą aš jums nepasakiau visos teisybės, ne 
viską pasakiau. Labai apgailestauju. Bet yra dalykų... - Jis 
kramtė savo nykščio nagą. Paskui susiraukė, sugniaužė 
kumštį ir nuleido ranką ligi šlaunies. - Štai kas, - pareiškė 
jis. - Kai kurių dalykų negalima sakyti Alison girdint. Net 
negalvojant apie teisines pasekmes. Suprantat? 

— Tai dėl to jūs iš pradžių norėjot kalbėtis su manimi ko- 
ridoriuje, o ne bute? 

— Nenoriu jos jaudinti. - Molisonas pakėlė savo puodelį 
su lėkštute. - Jai jau devintas nėštumo mėnuo. 

— Jūs tą minėjot praėjusį vakarą. 

— Bet aš galėjau pasakyti, kai jūs pamatėt ją. - Padėjo 
kavą, jos negėręs. - Klausykit, nesakau jums to, ko jūs dar 
nežinot. Vaikas jaučiasi gerai, Alison jaučiasi puikiai, tačiau 
bet kas, sutrikdęs ją, galėtų šiuo atžvilgiu viską apversti 
aukštyn kojom. 

— Tarp judviejų. 

— Atleiskit, aš truputį iškreipiau teisybę, kai sakiau, jog 
ji negaluoja, bet nesugebėjau sugalvoti kito būdo, kad sulai- 
kyčiau jus nuo kalbų jai girdint. - Jis vėl ėmėsi nago. Mos- 
telėjo galva į laikraštį. - Ieškot jo automobilio? 

— Jau nebe. 

— Kodėl? 

— Pone Molisonai, ar yra kas nors, ką norit mums papa- 
sakoti? 

— Ar radot jį? „Lotus“? 

— Maniau, kad jūs atėjot čia mums šio to pranešti. 

Įėjo Dentonas, nešdamas kitą padėklą. Matyt, buvo nu- 
sprendęs, kad reikia imtis herojiškų pastangų po vakarykš- 
čio fettuccine d la mer. Jis paruošė javainių su bananais, kiau- 
šinių su dešrelėm, pakepintų pomidorų, grybų, greipfrutų 
1r skrebučių. Dėmesingai atnešė vazoje pamerktą rožę ir 
puodą „Lapsang Souchong“. Dėliojant ant stalo maistą, su- 
skambo skambutis. 

— Čia bus seržantė, — pasakė jis. 

— Aš atidarysiu. 

Dentonas neklydo. Linlis rado Heivers prie slenksčio. 

— Molisonas čia. 

Jis uždarė duris jai už nugaros. 

— Ką jis atnešė mums? 

— Kol kas nieko, išskyrus pasiteisinimus ir išsisukinėji- 
mą. Tačiau pademonstravo trumpalaikį susidomėjimą Rach- 
maninovu. 

— Tai tikriausiai jums sušildė širdį. Tikiuosi, kad išbrau- 
kėt jį iš savo įtariamųjų sąrašo. — Linlis nusišypsojo. Jis ir 
Heivers praėjo pro Dentoną, kuris pasiūlė kavos ir prancū- 
ziškų bandelių, tačiau Heivers paprašė: - Kavos. Šią valan- 
dą laikausi dietos. 

Dentonas nusikvatojo ir nuėjo savo keliu. Svetainėje Moli- 
sonas nuo sofos buvo perėjęs prie lango, dabar stovėjo, kram- 
tydamas nagus 1r odą aplink juos. Linlis, grįždamas pusryčiau- 
ti, linktelėjo Heivers. Nieko nesakė, kol Dentonas atėjo su 
kitu puodeliu ir lėkštute, įpylė Heivers kavos ir vėl išėjo. 

Tada Molisonas paklausė: 

— Ar ieškot jo automobilio? 

— Mes jį radom, - atsakė Linlis. 

— Bet laikraštis rašo... 

— Mums patinka aplenkti laikraščius, kada tai įmanoma, — 
pastebėjo Heivers. 

— O Gabi? 

— Gabi? 

— Gabriela Peten. Ar su ja kalbėjot? 

— Gabi. - Linlis mąstė apie mažybinę vardo formą, įni- 
kęs į savo javainius. Vakar vakare neturėjo galimybės gerai 
pavalgyti. Neprisiminė, kada buvo taip gardžiai valgęs. 

— Jeigu jūs atradot automobilį, tada... 

— Kodėl nesakot mums to, ko pasakyti atėjot, pone Moli- 
sonai? — paklausė Linlis. - Ponia Peten yra arba pagrindinė 
įtariamoji, arba pagrindinė žmogžudystės bylos liudininkė. 
Jeigu žinot, kur ji, gerai padarytumėt pasidaliję informacija. 
Kaip, be abejo, jau jums yra sakiusi jūsų žmona. 

— Alison nereikia įtraukti į šitą reikalą. Sakiau jums va- 
kar vakare. Aš kalbu rimtai. 

— Iš tiesų. 

— Jeigu jūs man garantuosit, kad tai, ką jums sakau, to- 
liau nepasklis, - Molisonas nervingai braukė nykščiu savo 
smilių, tarsi tyrinėdamas odos sandarą. - Negaliu kalbėti, 
jeigu man negarantuostt. 

— Bijau, kad tai neįmanoma, — pasakė Linlis. - Bet jei no- 
rit, galit paskambinti savo advokatui. 

— Advokato man nereikia. Aš nieko nepadariau. Tik no- 
riu užsitikrinti, kad mano žmona... Klausykit, Ali nežino... 
Jeigu ji kaip nors išsiaiškins, kad... - Jis vėl pasisuko į lan- 
gą ir įsistebeilijo į Iton Terasą. - Šūdas. Aš tik padėjau. Ne. 
Aš tik meginau pagelbėti. 

— Poniai Peten? - Linlis pastūmė į šalį javainius ir perėjo 
prie kiaušinienės. Seržantė Heivers ištraukė iš rankinės sa- 
vo užrašų bloknotą raukšlėtais viršeliais. 

Molisonas atsiduso. 

— Ji man skambino. 

— Kada? 

— Trečiadienio vakarą. 

— Prieš ar po pokalbio su Flemingu? 

— Po. Praėjus kelioms valandoms. 

— Kuriuo metu? 

— Turėjo būti... Nežinau... prieš pat vienuoliktą? Netru- 
kus po? Maždaug. 

— Kur buvo ji? 

— Telefono būdelėje Didžiajame Springberne. Juodu su 
Kenetu susikivirčijo. Viskas tarp jų baigta. Jai reikėjo kur 
nors dingti. 

— Kodėl ji skambino jums, o ne kam kitam? Gal draugei? 

— Kadangi Gabi draugių neturi. Ir net jeigu būtų turėjusi, 
ji skambino man, nes aš pirmiausia buvau to kivirčo prie- 
žastis. Aš jai esąs skolingas, sakė ji. Ir ji teisi. Aš buvau 
skolingas. 

— Skolingas? - pasidomėjo Heivers. - Ar ji jums darė pa- 
slaugų? 

Molisonas vėl atsigręžė į juos. Jo rudas veidas ėmė negra- 
žiai raudonuoti pradedant sprandu ir sparčiai kylant aukštyn. 

— Ji 1r aš... Vienu metu. Mudu abu. Suprantat. 

— Nesuprantam, - pasakė Heivers. - Bet kodėl jūs nesa- 
kot mums? 

— Mes šiek tiek drauge pasilinksminom. Žinot. 

— Jūs ir ponia Peten buvot meilužiai? — išaiškino Linlis, 
kai Molisonas dar smarkiau paraudo, ir paklausė: - Kada tai 
buvo? 

— Prieš trejus metus. - Jis grįžo prie sofos ir paėmė savo 
kavos puodelį. Išgėrė ligi dugno kaip žmogus, kuriam bai- 
siausiai reikia ko nors, kas duotų jėgų ir nuramintų ner- 
vus. — Buvo taip kvaila tą daryti. Vos nepražudžiau savo san- 
tuokos. Mes... na, mes klaidingai supratom vienas kito sig- 
nalus. 

Linlis šakutės galu pasmeigė dešrelės gabalą. Uždėjo dar 
kiaušinio. Valgė ir abejingai stebėjo į jį žiūrintį Molisoną. 
Seržantė Heivers rašė, jos pieštukas nepaliaujamai brūkšė- 
jo bloknoto popieriumi. 

Molisonas pasakė: 

— Taip yra. Kai išgarsėji, visada atsiranda moterų, kurios 
nusprendžia įsimylėjusios tave. Jos nori... Joms įdomu... 
Jos fantazuoja. Apie tave. Noriu pasakyti, kad tu esi tų fan- 
tazijų dalis. Ir jos pačios yra tų fantazijų dalis. Ir paprastai 
jos nenurimsta, kol negauna progos pamatyti, kiek tos jų 
fantazijos atitinka tikrovę. 

— Tai judu su Gabriela krušotės vienas su kitu kaip dvi 
barškuolės. — Heivers medžioklės aistra buvo nenugalima. 
Ji net žvilgčiojo į savo elektroninį laikrodį, jeigu jos užuo- 
mina liktų Molisono nesuprasta. 

Molisonas susiraukęs pažiūrėjo į ją žvilgsniu, kuris sa- 
kė: „Ką tu gali žinoti?“ Tačiau tęsė toliau: 

— Maniau, kad ji nori to paties, ko ir kitos... - Jis vėl 
susiraukė: — Klausykit, aš nesu šventasis. Jei moteris man 
siūlosi, aš veikiausiai priimsiu pasiūlymą. Bet tai tik valan- 
da juokų tarp kita ko. Aš visada tai žinau. Ir moteris visada 
tą Žino. 

— Gabriela Peten šito nežinojo, - pasakė Linlis. 

— Ji manė, kad kai ji ir aš... Kai mes... 

— Krušomės, - pasufleravo seržantė Heivers. 

— Blogiausia, kad visa tai tęsėsi, - pasakė Molisonas. — 
Noriu pasakyti, kad mes tą darėm daugiau nei vieną sykį. 
Būčiau turėjęs ja atsikratyti, kai pirmąsyk supratau, kad ji 
tikisi iš to... romano daugiau, negu būtų derėję. 

— Turėjo vilčių, - pasakė Linlis. 

— Iš pradžių aš nesupratau, ko ji norėjo. O kai supratau, 
buvau taip susipainiojęs... su ja. Ji yra... Kaip pasakyti, kad 
neskambėtų taip nelemtai. Kažkas joje yra. Kai sykį esi ją 
turėjęs, noriu pasakyti, kai sykį esi tą patyręs su ja... Vis- 
kas pasidaro... O, velnias! Tai skamba baisiai. - Jis išsitrau- 
kė iš kišenės suglamžytą nosinę ir brūkštelėjo ja per veidą. 

— Vadinasi, ji verčia jus drebėti, - pasakė Heivers. 

Molisonas tuščiu žvilgsniu dėbtelėjo į ją. 

— Ji verčia Žemę drebėti. 

Vis dar jokios reakcijos. 

— Lovoje ji karšta moteris. 

— Klausykit, jūs, - pradėjo Molisonas, pats visas iškaitęs. 

— Seržante, - švelniai sudraudė Linlis. 

Heivers atsakė: 

— Aš tik bandžiau padėti. 

Jis pakėlė vieną antakį. Tai turėjo jai pasakyti — nesistenk 
taip labai. Burbėdama ji vėl grįžo į seną poziciją, paruošusi 
pieštuką. 

Molisonas nosinę įsikišo atgal į kišenę. 

— Kai aš sužinojau, ko ji iš tikrųjų nori, pagalvojau, kad 
dar galiu kurį laiką su tuo meilės romanu pažaisti. Nenorė- 
jau jos atsisakyti. — O tiksliau —- ko jinai norėjo? — pasido- 
„mėjo Linlis. 

— Manęs. Norėjo, kad aš palikčiau Ali ir mes su ja galėtu- 
me būti kartu. Ji norėjo vedybų. 

— Bet juk tuo metu ji buvo ištekėjusi už Peteno, ar ne? 

— Jų santykiai buvo pašliję. Nežinau kodėl. 

— Ji niekada nesakė? 

— Aš neklausiau. Paprastai neklausiama. Noriu pasakyti, 
jeigu viskas tik juokai - tas miegamojo reikalas, - iš tikrųjų 
nesiteiraujama apie partnerio santuokos būklę. Tik manai, 
kad dalykai galėtų klostytis geriau, bet nenori įsivelti į ką 
nors painaus, todėl stengiesi, kad viskas išliktų paprasta. 
Išgeriat. Gal pavakarieniaujat, jeigu yra laiko. Paskui... - Jis 
nusikrenkštė. 

Heivers buvo betarianti: „Paskui krušates vienas su ki- 
tu“, - bet nepasakė. 

— Taigi visa, ką aš žinau, buvo tai, kad su Hju ji nebuvo 
laiminga. Turiu galvoje, ji nebuvo... Kaip galiu tą pasakyti, kad 
neatrodytų... Sekso atžvilgiu ji nebuvo su juo laiminga. Jis ne 
visada galėjo... Jis ne... Kai jie tai darė, ji niekada, noriu pasa- 
kyti, aš tik Žinau tą, ką ji man sakė, ir suprantu, o kadangi ji 
man pati pasakojo, kai mes buvom jau tą įpusėję, gal ji ir mela- 
vo. Bet ji sakė, kad ji niekada iš tikrųjų... Žinot. Su Hju. 

— Manau, kad mes suprantam, - pasakė Linlis. 

— Taip. Na, tą ji man pasakė. Bet, kaip minėjau, ji pasakė 
man tuo metu, kai mes patys tą darėm, taigi... Žinot, ko- 
kios gali būti moterys. O ji tai puikiai sugebėjo. Aš tą jau- 
čiau. Tik nenorėjau jos vesti. Ji buvo kažkas 1š šalies. Pra- 
moga. Kadangi aš myliu savo žmoną. Myliu Ali. Dievinu ją. 
O visa kita tik tai, kas atsitinka, kai esi žinomas žmogus. 

— Ar jūsų Žmona žino apie tą romaną? 

— Iš tikrųjų aš tik taip ir išsipainiojau. Turėjau prisipažin- 
ti. Labai sunervinau Alison - ir, žinot, ligi šiol dar apgailes- 
tauju, — tačiau aš bent galėjau užbaigti tą istoriją su Gabi. Ir 
prisiekiau Alison, kad niekada daugiau neturėsiu jokių reika- 
lų su Gabi. Išskyrus tuos atvejus, kai tenka sutikti ją kartu 
su Hju. Kai susitinka Anglijos komanda ir galimi rėmėjai. 

— Pažadas, kurio, kaip manau, jūs netesėjot? 

— Jūs klystat. Kai baigėm tą romaną, aš nė karto nebuvau 
susitikęs su Gabriela be Hju. Kol ji man paskambino trečia- 
dienio vakarą. - Jis nusiminęs žiūrėjo į grindis. - Tada jai 
reikėjo mano pagalbos. Ir aš jai padėjau... ji buvo... ji buvo 
dėkinga. 

— Ar turim paklausti, kaip ji parodė savo dėkingumą? — 
mandagiai pasiteiravo Heivers. 

— Po velnių, - sušnibždėjo Molisonas. Jis skubiai sumirk- 
sėjo. — Tai neįvyko trečiadienio vakarą. Tada aš su ja nesu- 
sitikau. Tai įvyko ketvirtadienio popietę. - Jis pakėlė gal- 
vą. - Ji buvo nusiminusi. Iš tikrųjų apimta isterijos. Kaltas 
buvau aš. Norėjau kokiu nors būdu jai padėti. Viskas įvyko 
tik tarp mūsų. Nenorėčiau, kad Ali sužinotų. 

— Kokią pagalbą jūs suteikėt jai trečiadienio vakarą? — 
paklausė Linlis. - Radot jai vietą, kur ji galėtų apsistoti? 

— Šeperd Markete. Turiu ten butą drauge su trimis kitais 
vyrukais iš Esekso. Mes naudojamės juo, kai... - Jis vėl pa- 
narino galvą. 

— Norit su kuo nors pasikrušti slapčia nuo žmonų, - van- 
giai pasakė Heivers. 

Molisonas nereagavo. Tik abejingai pasakė: 

— Kai ji paskambino trečiadienio vakare, pasakiau, kad 
suorganizuosiu jai galimybę pasinaudoti butu. 

— Kaip ji pateko vidun? 

— Mes ten laikom raktus. Pastate. Pas durininką. Tam, 
kad mūsų žmonos... Suprantat. 

— O adresas? 

— Teks man jus ten nuvežti. Atleiskit, bet kitaip ji jūsų 
neįsileis. Ji net prie durų neprieis. 

Linlis atsistojo. Molisonas ir Heivers taip pat atsistojo. 
Linlis pasakė: 

— Jūsų barnis su Flemingu. Tas, dėl kurio jūs skambinot 
jam trečiadienio vakarą. Jis neturėjo jokio ryšio su tuo pa- 
kistaniečiu, žaidžiančiu Midlesekso rinktinėje, ar ne? 

— Turėjo ryšį su Gabi, - atsakė Molisonas. - Štai kodėl 
Kenas išvyko į Springberną su ja pasimatyti. 

— Jūs žinojot, kad jis važiuos. 

- Žinojau. 

— Kas ten atsitiko? 

Molisonas laikė rankas prispaudęs prie šonų, tačiau Lin- 
lis vis dėlto matė, kaip nykščiai plėšo odą aplink nagus. 

— Tą jums turės pasakyti pati Gabi, - atsakė jis. 

Tai, ką Molisonas norėjo pridurti prie savo pasakojimo, 
buvo jo konflikto su Kenetu Flemingu priežastis. Jis sakė 
dėl Alison sukūręs pasakojimą apie žaidėją pakistanietį. Jeigu 
jie būtų kalbėję Čaina Silko prieplaukoje koridoriuje pra- 
ėjusį vakarą, jis būtų nieko neslėpęs. Bet Alison girdint ne- 
drįso būti sąžiningas. Tai buvo pernelyg rizikinga ir galėjo 
išaiškėti, kas įvyko ketvirtadienį po pietų. Be to, konfliktu 
dėl žaidėjo iš Pakistano jis pasinaudojo, aiškindamas savo 
žmonai sužeidimus, atsiradusius dėl barnio. 

Jie pasuko Meifero kryptimi, važiavo per Iton Skverą, 
kur centrinius gėlynus buvo užliejusi visokiausių gėlių spal- 
vų banga, pradedant našlaitėmis ir baigiant tulpėmis. 

Kai jie pasuko į Grosvenoro aikštę ir nuburzgė palei tam- 


404 E George 


siai geltoną sieną, kuri saugojo Bakingemo rūmų sodus nuo 
smalsių žvilgsnių, Molisonas tęsė toliau. 

Konfliktas tarp jo ir Flemingo, pasakė jis, iš tikrųjų kilo 
po trečiosios keturių dienų Midlesekso ir Kento varžybų 
dienos. Ir įvyko Lordo automobilių aikštelėje. Tačiau prasi- 
dėjo bare — „tame, kuris yra paviljone... už Longrumo... be 
abejo, barmenas gali patvirtinti, jei norit, kad taip iš tiesų 
buvo“, - kur Molisonas 1r Flemingas drauge su šešiais ar 
septyniais žaidėjais draugiškai gėrė. 

— Aš gėriau tekilą, - pasakojo jis. — Tai klastingas daik- 
Čiukas, trenkia iš pasalų. Trenkia tiesiai į galvą, dar tau ne- 
spėjus susivokti, kas įvyko. Liežuvis atsipalaiduoja labiau 
negu dera. Atsipalaiduoja greičiau. Todėl pasakai vyrams to- 
kių dalykų, kokių kitaip jokiu būdu nesakytum. 

Buvo girdėjęs gandus, pasakojo jiems Molisonas, koks 
žodelis kartkartėmis išsprūsdavo apie Flemingą ir Gabrielą 
Peten. Pats jis niekada nebuvo matęs ar suuodęs. Jie saugo- 
josi, bent šito norėjo Gabriela. Ji nereklamuoja fakto, kai 
susiranda meilužį. Bet kai romanas ėmė krypti į vedybų pu- 
sę, jų budrumas sumažėjo. Žmonės matė. Žmonės svarstė. 
Molisonas girdėjęs. 

Jis tiksliai nežino, kas paskatino jį kalbėti, pasakojo jiems 
Molisonas. Jis nedarė... na, jis nebuvo da7ęs nieko su Gab- 
riela per paskutinius dvejus metus. Kai baigėsi jų pačių ro- 
manas... gerai, gerai, kai jis prisipažino savo nuodėmes Ali- 
son 1r kai jam reikėjo baigti romaną arba prarasti žmoną, - 
jam atlėgo ir jis vėl grįžo prie savo santuokos, ir ta idilė 
tęsėsi du mėnesius, per kuriuos jis buvo absoliučiai ištiki- 
mas Alison. Jokių žaidimų su kitomis, netgi juokais. Bet po 
to jam ėmė trūkti Gabi. Ir trūko taip, kad kurį laiką su Ali- 
son jis net nenorėjo... Stengėsi apsimesti, bet yra dalykų, 
kurių vyras negali ignoruoti... Na, juodu žino, ką jis turi 
galvoje, ar ne? Jis guodėsi mintimi, kad Gabi tikriausiai jo 
taip pat trūko. Galvojo, kad jai tikrai trūks, nes Hju visada 
gerdavo kaip atostogauti parvykęs jūreivis, todėl patale jis 

buvo tikra bėda. O ji nieko nedarė su kuo nors kitu. Bent jis 
taip manė. Po kurio laiko skausmingas jos ilgesys kiek ap- 
malšo. Truputį pažaidęs su kitomis moterimis, jis įsitikino, 
kad jo šuolis į šalį su Gabi, nors ir smagus, vis dėlto tebuvo 
tiktai šuolis į šalį. 

O paskui jis išgirdo kalbas apie Flemingą. Keno gyveni- 
mo sąlygos visada buvo keistos, bet jis, Molisonas, manė, 
kad ilgainiui Flemingas grįš pas žmoną, kai bus iš savo or- 
ganizmo pašalinęs tai, ką iš jo reikėjo pašalinti. Tą vyrai 
paprastai darydavo, ar ne? Bet kai pasklido kalbos, kad Fle- 
mingas pasisamdė brangų advokatą situacijai išnagrinėti ir 
dokumentams sutvarkyti, ir kai pasklido tokios pat kalbos, 
kad Hju ir Gabriela Petenai nebegyvena kartu, ir kai jis pats 
pamatė jausmingą Flemingo ir Gabrielos pasisveikinimą Lor- 
do aikštėje visai netoli Paviljono, kur bet kas galėjo juos pa- 
stebėti... Na... Molisonas juk buvo nekvailas, ar ne? 

— Aš pavydėjau, - prisipažino jis. 

Parodė Linliui važiuoti į siaurą akmenimis grįstą gatve- 
lę, kuri sudarė Šeperd Marketo pietinę ribą. Sustojo prie- 
šais aludę „Ye Grapes“, tankiai apaugusią vijokliais. Jie išli- 
po iš automobilio, 0 jis parimo ant jo, matyt, nusprendęs 
baigti savo pasakojimą, prieš vesdamas juos prie pagrindi- 
nio personažo. Seržantė Heivers ir toliau užrašinėjo jo po- 
kalbį. Linlis sukryžiavo rankas ir abejingai klausėsi. 

— Aš pats galėjau ją turėti —- noriu pasakyti, vesti ją, - bet 
aš jos nenorėjau, - pasakė Molisonas. - Tačiau dabar, kai ji 
atiteko kažkam kitam... 

— Šuo ant šieno, — pasakė Heivers. 

— Taip iš tiesų 1r buvo. Tai ir toji tekila, ir prisiminimas 
to, kaip buvo, kai mudu su ja buvom drauge. Ir būtinybė 
galvoti apie tai, kad ji visa tai daro su kitu vyriškiu. Ypač su 
tuo, kurį aš pažinojau. Pajutau, koks buvau kvailys, taip jos 
pasigesdamas. Gal iš manęs ji tiesiai nuėjo pas kažką kitą.- 
Gal buvau vienas iš jos meilužių, kurių eilės gale stovėjo 
Flemingas, tas šmikis, kurį ji nusičiupo. 

Taigi jis tą dieną po kriketo varžybų padarė pastabą klau- 
simo forma. Pastaba buvo grubi, taikyta Gabrielai, ir skam- 
bėjo labai tikroviškai. Verčiau nesakysiąs jiems, kas tai bu- 
ve, jeigu jie neprieštarausią. Jis jautėsi nesmagiai dėl tos 
bjaurios aistros, kuri privertė jį tą pasakyti, ir dėl mandagu- 
mo stokos, leidusios jam tą pasakyti. 

— Iš pradžių Kenas visiškai suglumo, - kalbėjo Moliso- 
nas. - Atrodė, tarytum mes šnekėtume apie du visai skir- 
tingus žmones. — Tada Molisonas privertęs jį suprasti užuo- 
miną apie daugelį kriketo žaidėjų, kurie gavo dalį to, ką Gab- 
riela noriai visiems dalijo. 

Barą Flemingas paliko, tačiau Lordo - ne. Kai Molisonas 
nuėjo į automobilių aikštelę, Flemingas jau laukė jo. 

— Jis puolė, - kalbėjo Molisonas. —- Nežinau, ar jis gynė 
jos garbę, ar tik norėjo mane pamokyti. Bet kuriuo atveju 
užklupo nelauktai. Jeigu stadiono prižiūrėtojas nebūtų jo ati- 
traukęs, aš gal būčiau tas nužudytasis, kurio bylą jūs dabar 
tiriate. 

— O trečiadienio vakarą, kai kalbėjot su juo, - paklausė 
Linlis, - apie ką buvo kalbama? 

— Pasakiau teisybę, išdėstydamas savo motyvus. Norė- 
jau atsiprašyti. Gal būtume drauge žaidę, kai komanda bus 
surinkta pelenų varžyboms. Nenorėjau, kad tarp mūsų tvy- 
rotų nesantaika. 

— O kaip jis reagavo? 

— Sakė, kad tai nesvarbu, užmiršta, kad ir be to jis tą 
vakarą ketino išsipainioti iš tos istorijos su Gabi. 

— Atrodė, kad jam tai neberūpėjo? 

— Manau, kad jam nežmoniškai rūpėjo. Bet aš buvau pas- 
kutinis žmogus, kuriam jis apie tai prasitarė. - Molisonas 
pasitraukė nuo automobilio. —- Gabi jums gali pasakyti, kaip 
jam be galo rūpėjo. Gali jums ir parodyti. 

Nuvedė juos į Šeperdo gatvę už kelių jardų nuo tos vie- 
tos, kur jie buvo pasistatę „Bentlį“. Ten, kitapus gėlių par- 
duotuvės su vitrina, pilna vilkdalgių, rožių, narcizų ir gvazdi- 

kų, jis paspaudė buto, pažymėto 4 numeriu, skambutį. Jokių 
kitų užrašų nebuvo. Akimirką palaukė ir dar dusyk paspau- 
dė. Abu labu tokiu, pagalvojo Linlis. 

Po akimirkos statiškas garsas spragtelėjo iš mažo metali- 
nio garsiakalbio greta lentelės su mygtuku, ir Gajus pasakė: 

— Čia Gajus. 

Prabėgo akimirka, kol durys suzvimbė. Stumtelėjęs ati- 
darė jas, sakydamas Linliui ir Heivers: 

— Nebūkit jai šiurkštūs. Pamatysit, kad to nereikia. 

Koridoriumi nuvedė juos ligi pastato užpakalinės dalies 
17 aukštyn laiptais iki mezonino. Ten durys žiojėjo truputį 
praviros. Molisonas stumtelėjo, kad atidarytų, sakydamas: 

— Gabi? 

— Čia, - pasigirdo atsakymas. - Žanas Polis lieja savo įnir- 
šį ant manęs. Oi! Atsargiau. Aš ne guminė. 

Čia - buvo svetainė už kampo nuo įėjimo. Minkšti baldai 
buvo pristumti prie sienų, kad būtų galima pastatyti masa- 
žo stalą. Ant jo kniūbsčia gulėjo rusvai įdegusi moteris. Ji 
buvo smulki, tačiau apvalaina, jos nuogumą pusiau priden- 
gė paklodė. Galva buvo nugręžta nuo jų į langą, išeinantį į 
kiemą. 

— Tu prieš tai nepaskambinai, — pasakė ji mieguistu bal- 
su, kai Žanas Polis, nuo turbano ligi kojų pirštų apsirengęs 
baltai, darbavosi prie jos dešiniosios šlaunies. - Hm. Tai nuo- 
stabu, - šnibždėjo ji. 

— Negalėjau. 

— Iš tiesų? Kodėl? Ar Alison baimė vėl trukdo? 

Molisono veidas užsiplieskė. 

— Aš kai ką atsivežiau, — pasakė jis. —- Tu, Gabi, privalai 
su juo pasikalbėti. Atleisk. 

Galva, apgaubta nupjautų kviečių spalvos plaukais, pa- 
lengva atsigręžė į jų pusę. Mėlynos akys, apvestos tankiu 
tamsių blakstienų kraštu, nuo Molisono nukrypo į Heivers, 
į Linlį ir sustojo ties juo. Ji krūptelėjo, kai uolūs Žano Polio 
pirštai rado raumenį jos šlaunyje, kuris dar ne visai buvo 
pasidavęs jo pastangoms. Ji pasakė: 

— O kas iš tikrųjų tie, kuriuos tu atsivedei? 

— Jie turi Keno automobilį, Gabi, - pasakė Molisonas. Jo 
nykščiai nervingai čiupinėjo pirštus. —- Ieškojo tavęs. Jau pra- 
dėjo šukuoti Meiferą. Mums abiem bus geriau, jeigu... 

— Nori pasakyti, kad tau geriau. - Gabrielos Peten akys 
tebebuvo įsmeigtos į Linlį. Ji pakėlė vieną pėdą ir ją pasu- 
kiojo. Gal supratęs tai kaip nurodymą Žanas Polis čiupo ją ir 
pradėjo darbą, masažuodamas nuo pirštų ligi kulno ir ligi 
kilties. - Nuostabu, - sumurmėjo ji. - Tu, Žanai Poli, pada- 
rai mane minkštą kaip sviestas. 

Žanas Polis buvo įsitraukęs į darbą. Jo ranka kilo blauzda 
aukštyn ligi šlaunies. 

— Vous avez tort, — pasakė jis energingai protestuodamas. — 
Pačiupinėkit čia, madam Peten. Kaip akimirksniu įsitempė. 
Kaip akmuo susigniaužė. Labiau nei prieš tai. Daug labiau. 
Ir čia, 1r čia. 

Jis nepritariamai caktelėjo liežuviu. 

Linlis pajuto, kaip jam lūpos trūkčioja nuo šypsnio, kurį 
kaip įmanydamas bandė sutramdyti. Žanas Polis buvo kvali- 
tikuotesnis už melo detektorių. 

Staiga Gabriela nupurtė masažisto rankas nuo savo kūno. 

— Manau, kad man šiai dienai pakaks. 

Staigiai pašokus: atsisėdo ir nuleido kojas nuo stalo. Pa- 
klodė nukrito ligi liemens. Žanas Polis apgaubė jai pečius 
didžiuliu rankšluosčiu. Neskubėdama apsivyniojo jį lyg ko- 
kį sarongą. Kai Žanas Polis sulankstė masažo stalą ir pradė- 
jo stumdyti baldus atgal į vietas, Gabriela nužingsniavo iki 
trikojo stalelio ne toliau kaip.už trijų pėdų nuo tos vietos, 
kur stovėjo jos svečiai. Ant jo sunkiame stikliniame dube- 
nyje buvo išdėlioti vaisiai. Išsirinkusi apelsiną, suleido nu- 
dailintus nagus į jo žievę. Apelsino kvapas dvelktelėjo ore. 
Ėmė jį lupti. Ramiai pasakė Molisonui: 

— Ačiū tau, Judai. 

Molisonas suvaitojo. 


* Vous avez tort - jūs klydot (pranc.). 

— Liaukis, Gabi. Negi galėjau rinktis? 

— Nežinau. Kodėl nepaklausi savo asmeninio advokato? 
Esu tikra, ji mielai tau patars. 

— Negali amžinai likti čia. 

— Aš to nenorėjau. 

— Jiems reikia pasikalbėti su tavimi. Jiems reikia sužino- 
ti, kas įvyko. Jiems reikia prisikapstyti ligi esmės. 

— Nejau? O kada nutarei vaidinti policijos skundiką? 

— Gabi, tik pasakyk, kas nutiko, kai Kenas atvyko į kote- 
džą. Pasakyk jiems tą, ką sakei man. Tik tiek jie tenorėjo 
sužinoti. Tada jie išeis. 

Gabriela ilgai ir atkakliai žiūrėjo į Molisoną. Galiausiai nu- 
narino galvą ir sutelkė dėmesį į apelsiną. Žievelės gabaliukas 
išslydo jai iš rankų, ir juodu su Molisonu vienu metu palinko 
jo pakelti. Jis pasiekė pirmas. Jos delnas uždengė jo ranką. 

— Gajau, - tarė ji reikliai. 

— Viskas susitvarkys, - švelniai atsakė jis. - Pažadu. Tik 
pasakyk jiems teisybę. Ar padarysi tai? 

— Jeigu aš kalbėsiu, ar tu liksi? 

— Mes jau tą aptarėme. Negaliu. Tu žinai. 

— Aš nesakau vėliau. Sakau dabar. Kol jie čia. Ar liksi? 

— Alison mano, kad aš išvykęs į sporto centrą. Negalėjau 
jai pasakyti kur... Gabi, aš privalau grįžti. 

— Prašau, - meldė ji. - Neversk manęs vienos tą daryti. 
Nežinosiu, ką sakyti. 

— Pasakyk teisybę, ir viskas. 

— Padėk man pasakyti. Meldžiu. - Jos pirštai nuo jo riešo 
kilo per visą ranką. — Meldžiu, - pakartojo ji. - Tai ilgai ne- 
truks, Gajau. Pažadu tau. 

Atrodė, kad Molisonas tik valios pastangomis atplėšė nuo 
jos akis. Pasakė: 

— Negaliu sugaišti ilgiau nei pusvalandį. 

— Ačiū, - kuždomis padėkojo jinai. - Užsimesiu kokį dra- 
bužį. — Nuėjo pro juos ir dingo miegamajame, uždarydama 
duris. 

Žanas Polis diskretiškai pasišalino. Kiti įėjo gilyn į sve- 
tainę. Seržantė Heivers nužingsniavo prie vieno iš krėslų, 
kurie stovėjo po langu į kiemą. Klestelėjo į jį, padėjo savo 
rankinę ant grindų ir vieną šiurkščios odos batu apautą koją 
užkėlė ant antrosios. Ji sugavo Linlio žvilgsnį ir užvertė akis 
aukštyn. Linlis nusišypsojo. Ligi šiol seržantė nuostabiai 
tvardėsi. Gabriela buvo iš tų moterų, kurias Heivers būtų 
pritrėškusi kaip musę. 

Molisonas pirmiausia priėjo prie židinio, kur pačiupinėjo 
šilkinius dirbtinės aspidistros lapus. Apžiūrėjo save veidro- 
dinėje sienoje. Paskui priėjo prie įmontuotų knygų lentynų 
ir pabraukė pirštais per pigių leidinių popieriniais viršeliais 
kolekciją, kurią sudarė Diko Frensio, Džefrio Arčerio ir Nel- 
sono Demilio knygos*. Kelis kartus krimstelėjo nagus, prieš 
staigiai atsigręždamas į Linlį. 

— Nėra taip, kaip atrodo, - staiga tarė jis. 

— Kas nėra? 

Jis pakreipė galvą į duris. 

— Tas tipas. Faktas, kad jis čia buvo. Tai ją apibūdina nei- 
giamai. Bet nėra taip, kaip manot jūs. 

Linlis pagalvojo, kokias išvadas Molisonas mano jį pada- 
rius iš Gabrielos trumpo, bet efektingo spektaklio. Nutarė 
verčiau patylėti ir pažiūrėti, kur Molisoną nuves jo svarsty- 
mai balsu. Nuėjo ligi lango ir ėmė apžiūrinėti kiemą, kur du 
maži paukščiukai nardė ir šokinėjo palei fontano kraštą. 

— Jai rūpi. 

— Kas? —- paklausė Heivers. 

— Kas nutiko Kenui. Ji vaidina, kad jai nė motais, dėl tre- 
čiadienio vakaro. Dėl to, ką jis jai pasakė. Dėl to, ką padarė. 
Ji įskaudinta. Nenori parodyti. Ar jūs norėtumėt? 

— Manau, kad aš atsargiai elgčiausi, kai tiriama žmogžu- 
dystė, - pasakė Heivers, - juolab kad buvau paskutinis žmo- 
gus, matęs jį gyvą. 


* Dikas Fransis (Dick Francis), Džefris Arčeris (Jeffrey Archer), Nel- 
sonas Demilis (Nelson Demille) - kriminalinių romanų autoriai. 

— Ji nieko nepadave. Tik skubiai išbėgo. Ir turėjo tam 
dingstį, jeigu norit žinoti teisybę. 

— Jos mes ir ieškom. 

— Gerai. Nes aš pasiruošęs ją pasakyti. 

Gabriela Peten vėl prisijungė prie jų. Ji stovėjo svetainės 
tarpdury, apsimovusi juodas siauras kelnes, apsivilkusi dir- 
želiu sujuostą palaidinę, išmargintą tropikų gėlėmis, ir per- 
šviečiamą juodą švarką, kuris pūtėsi jai einant prie sofos. At- 
segė gražių auksinių sandalų, kuriais avėjo, sagtis ir nuspyrė 
nuo kojų. Parietė po savimi pėdas nudailintais ir rausvai 1a- 
kuotais kojų nagais, tokiais pat kaip rankų pirštų, kai įsitaisė 
sofos kampe ir probėgšmais šypsojosi Molisonui. 

Jis paklausė: 

— (zal tu, Gabi, nori ko nors? Arbatos? Kavos? Kokako- 
los? 

— Man užtenka to, kad tu čia. Bus baisi kankynė vėl visa 
tai išgyventi. Ačiū, kad lieki. - Uždėjo delną ant sofos šalia 
savęs. — Ar atsisėsi? —- paklausė. 

Atsakydamas Molisonas pasitraukė nuo knygų lentynų 
1r atsisėdo aštuonių colių atstumu nuo jos, gana arti, kad 
parodytų jai savo paramą, bet kartu liktų nepasiekiamas. 

Linlis svarstė, katras iš jų gaus žinią, kurią, atrodo, dar 
slėpė tie aštuoni coliai: policija ar pati Gabriela Peten. Ji 
atrodė tą užmiršusi. Atkraginusi pečius, ištiesusi nugarą, ji 
atkreipė dėmesį į kitus, purtydama švelnias garbanas, krin- 
tančias ant pečių. 

— Norit žinoti, kas įvyko trečiadienio vakarą? — paklausė ji. 

— Gera vieta pradėti, - atsakė Linlis, —- bet mes galim iš- 
drįsti ir dar giliau pasiknisti. 

— Nelabai ką galiu papasakoti. Kenas išvažiavo į Spring- 
berną. Mes šlykščiai susiriejom. Aš išvažiavau. Neįsivaiz- 
duoju, kas įvyko po to. Tai yra Kenui. - Ji parėmė galvą ran- 
ka - smilkinius pirštų galais, alkūnę padėjo ant sofos atkal- 
tės ir stebėjo, kaip seržantė Heivers pirštu verčia savo 
užrašų bloknotą. — Ar tai būtina? — paklausė. 

Seržantė Heivers vertė toliau. Rado tą vietą, kurios jai 
reikėjo, lyžtelėjo pieštuko galą ir ėmė skubiai rašyti. 

— Aš sakiau... - pradėjo Gabriela. 

— Susiriejot su Flemingu. Išvažiavot, - murmėjo Heivers 
rašydama. — Kada tai buvo? 

— Ar būtinai turit užrašinėti? 

— Tai geriausias būdas kiekvieno pasakojimą išlaikyti tikslų. 

Gabriela pasižiūrėjo į Linlį, laukdama, kad jis įsikištų. 

Jis paklausė: 

— Koks buvo metas, ponia Peten? 

Ji dvejojo, raukydama kaktą, jos dėmesys vis dar buvo 
nukreiptas į Heivers, tarsi norėtų pasakyti, kokia ji nelai- 
minga, galvodama, kad seržantės pieštukas jos žodžiams su- 
teiks nemirtingumą. 

— Tiksliai negaliu nurodyti. Į laikrodį nežiūrėjau. 

— Tu, Gabi, skambinai man apie vienuoliktą, - pasuflera- 
vo Molisonas. - Iš telefono būdelės Didžiajame Springber- 
ne. Vadinasi, vaidas turėjo įvykti prieš tai. 

— Kokiu metu Flemingas atvyko susitikti su jumis? - pa- 
klausė Linlis. 

— Pusę dešimtos? Dešimtą? Tiksliai nežinau, nes buvau 
išėjusi pasivaikščioti, o kai grįžau, jis jau buvo. 

— Nežinojot, kad jis atvyks? 

— Maniau, kad važiuos į Graikiją su tuo, - ji stropiai pa- 
taisė juodo švarkelio klostes, - su savo sūnum. Sakė, kad 
tai Džeimso gimtadienis ir jis norįs su juo susitaikyti, todėl 
jie vykstą į Atėnus. O iš ten - į laivą. 

— Su juo susitaikyti? 

— Tarp jų, inspektoriau, buvo tam tikra anomija. 

— Atleiskit? 

— Jie nesutarė. 

— A... - Linlis matė, kaip juda Heivers lūpos, kai ji stro- 
piai rašė Žodį anomija. Vienas Dievas težino, ką ji darys su 
tuo nevykusiai pavartotu žodžiu, kai rašys savo raportą. — 
Kas buvo šitos... anomijos priežastis? — paklausė jis. 

— Džeimsas negalėjo susitaikyti su tuo, kad Kenas paliko 
jo motiną. 

— Tiek jums papasakojo Flemingas. 

— Jam nereikėjo pasakoti. Džeimsas buvo priešiškas sa- 
vo tėvui, ir nereikia būti studijavus vaiko psichologijos, kad 
suprastum kodėl. Vaikai visada laikosi įsitvėrę miglotos vil- 
ties, kad jų išsiskyrę tėvai vėl sueis į krūvą. - Pabrėždama 
ji delnu palietė savo krūtinę. - Aš, inspektoriau, buvau įsi- 
brovėlė. Džeimsas žinojo apie mane. Žinojo, ką reiškia ma- 
no buvimas tėvo gyvenime. Jam tai nepatiko ir visais gali- 
mais būdais jis leido tėvui suprasti, kad jam tai nepatinka. 

Heivers pasakė: 

— Džimio motina sako, jog jis nežinojęs, kad tėvas ketina 
vesti jus. Sako, nė vienas iš vaikų šito nežinojęs. 

— Vadinasi, Džeimso motina išsisukinėjo, - pasakė Gab- 
riela. - Kenas vaikams pasakė. Ir Džyn taip pat. 

— Iš kur jums žinoma? 

— Kur jūs kreipiat? 

— Ar jūs dalyvavot, kai jis pasakė savo Žmonai ir vai- 
kams? - paklausė Linlis. | 

— Neturėjau jokio noro viešai mėgautis tuo, kad Kenas 
nutraukia savo santuoką, norėdamas būti su manimi. Ir man 
nereikėjo dalyvauti, kad patvirtinčiau tai, jog jis pranešė savo 
šeimai. 

— Bet slapčia? 

— Ką? 

— Ar mėgavotės tuo slapčia? 

— Ligi trečiadienio vakaro aš dėl jo ėjau iš proto. Norėjau 
už jo tekėti. Mane pačią būtų galima kaltinti išsisukinėji- 
mu, jei sakyčiau, kad nesidžiaugiau sužinojusi, jog keičia 
savo asmeninį gyvenimą tam, kad mes suartėtume. 

— Kaip trečiadienio vakaras viską pakeitė? 

Ji pasuko galvą taip, kad pirštai nuo smilkinio atsidūrė 
ant kaktos. 

— Yra dalykų, kurie, pasakyti tarp vyro ir moters, nepa- 
taisomai sugadina santykius. Manau, suprantat. 

Daugiau medžiagos 17 mažiau vaidybos - pagalvojo Linlis. 
O pasakė: 

— Man teks jūsų paprašyti, ponia Peten, kalbėti konkre- 
čiau. Flemingas atvyko pusę dešimtos ar dešimtą? Ar vai- 
das prasidėjo išsyk, ar jis kokiu nors būdu priėjo prie jo? 

Ji pakėlė galvą. Ant abiejų skruostų atsirado tobulai rau- 
doni apskritimai, didumo sulig dešimties centų moneta. 

— Nesuprantu, negi visos vakaro detalės svarbios tam, 
kas įvyko vėliau? 

— Tą mes patys spręsim, - pasakė Linlis. - Ar vaidas pra- 
sidėjo išsyk? 

Ji nieko neatsakė. Molisonas kiek primygtinai kreipėsi į ją: 

— Gabi, pasakyk jam. Viskas gerai. Dėl to nepasirodysi 
blogesnė. 

Ji paskubomis kimiai nusijuokė. 

— Tai dėl to, kad aš ne viską tau pasakiau. Negalėjau, Ga- 
jau. Ir pasakoti dabar viską... - Pirštais perbraukė per akių 
vokus, lūpos, pridengtos delnu, mėšlungiškai trūkčiojo. 

— Ar norėtum, kad išeičiau? - paklausė Molisonas. —- Ar- 
ba palaukčiau gretimam kambary? Arba lauke... 

Ji pasilenkė prie jo ir siekė jo rankos. Jis per colį prisi- 
traukė arčiau. 

— Ne, - pasakė ji. - Tu mano stiprybė. Prašau, pasilik. — 
Ji suėmė jo ranką abiem savo delnais. Giliai įkvėpė. - Ge- 
rai, - pasakė. 

Ji buvo išėjusi pasivaikščioti, pasakojo jinai. Tai buvo da- 
lis jos dienotvarkės: du ilgi pasivaikščiojimai per dieną vie- 
toj aerobikos pratimų — vienas rytą, o kitas vakare. Tą va- 
karą ji pusračiu apsuko Springberną, sukardama mažiausiai 
šešias mylias žvaliu, lygiu žingsniu. Grįžusi į Selendaino 
kotedžą, rado Keno Flemingo „Lotus“, stovintį alėjoje. 

— Kaip jau minėjau, galvojau, kad jis išvykęs į Graikiją su 
Džeimsu. Todėl nustebau, pamačiusi jo automobilį. Tačiau tuo 
pat metu ir nudžiugau, nes nuo praėjusio šeštadienio nakties 
nebuvom drauge, 1r ligi tos akimirkos, kai supratau, kad jis 

atvyko į Kentą, užgaidos pagautas, neturėjau vilčių pamatyti 
jį anksčiau, negu jis grįš iš Graikijos sekmadienio vakarą. 

Ji įėjo į kotedžą, šaukdama jį vardu. Rado viršuje tualete. 
Jis klūpojo ant žemės ir rausė šiukšles. Tą jau buvo daręs 
virtuvėje, taip pat ir svetainėje, palikdamas apverstas šiukš- 
liadėžes. 

— Ko jis ieškojo? — paklausė Linlis. 

Šitą žinoti norėjo ir Gabriela, o Flemingas iš pradžių jai 
neatsakė. Iš tikrųjų nepratarė nė žodžio. Tiktai rausė šiukš- 
les, o baiges įpuolė į miegamąjį, nuplėšė nuo lovos uždan- 
galą ir antklodes. Apžiūrėjo paklodes. Paskui nulipo žemyn 
į valgomąjį, paėmė gėrimų butelius nuo senovinio praustu- 
vo, kur jie buvo laikomi, sustatė juos ant stalo ir kiekviena- 
me tyrinėjo skysčio lygį. Kai tą padarė, - Gabrielai tolydžio 
klausinėjant, ko jis ieško, kas negerai, kas nutiko, - grįžo į 
virtuvę ir dar sykį iškniso šiukšles. 

— Paklausiau, ar jis ką pametė, - pasakojo Gabriela. Jis 
pakartojo klausimą ir nusijuokė. Tada atsistojo, paspyrė 
šiukšles į šalį 1r čiupo ją už alkūnės. Reikalavo pasakyti, 
kas buvęs čia. Sakė, kad Gabriela nuo sekmadienio ryto čia 
sėdėjusi viena, o dabar jau esąs trečiadienio vakaras, nega- 
lima tikėtis, kad ji išgyventų visas keturias dienas be ver- 
gaujančių vyrų draugijos, - juk niekada anksčiau taip nėra 
buvę, ar ne? Tai kas gi ją aprūpino? Nespėjus jai atsakyti ar 
apginti savo nekaltumo, jis išpuolė iš kotedžo ir nužirgliojo 
per sodą ligi komposto krūvos, kur ėmė ją perkasinėti. 

— Buvo kaip beprotis. Nieko panašaus dar nebuvau ma- 
čiusi. Maldavau bent pasakyti man, ko jis ieško, kad galė- 
čiau jam padėti atrasti, ir jis pasakė. - Ji pakėlė suspaustą 
Molisono ranką prie skruosto 1r užsimerkė. 

— Viskas gerai, Gabi, - ramino ją Molisonas. 

— Ne, - sukuždėjo ji. - Jo veidas buvo toks persikreipęs, 
kad nebūtum pažinęs. Aš atsitraukiau, pasakiau: „Kenai, kas 
tau? Kas tau? Ar negali man pasakyti? Privalai pasakyt“, — 
1r jis — jis pašoko. Tiesiog kilte pakilo nuo grindų. 

Flemingas skaičiavo laiką, praleistą atskirai, sakydamas: 
„Sekmadienio naktis, pirmadienio naktis, antradienio nak- 
tis, Gabriela. Nekalbant apie rytus ir popietes“. Tai davė jai 
daug laiko, pareiškė jis. Gabriela jo paklausė - laiko kam? 
Kam? Jis nusijuokė ir atsakė, kad ji turėjusi daug laiko ap- 
tarnauti visą Midleseksą, taip pat pusę Esekso. O ji juk klas- 
tūnė, ar ne? Ji sunaikino įrodymus, jeigu įrodymų ir buvo. 
Kadangi ji nereikalavo iš kitų tų saugumo priemonių, kurių 
reikalaudavo iš Flemingo. Gal kiti maloniai smaginosi, kai 
įeidavo į jos vaišingai priimančią makštį, nenaudodami 1a- 
tekso plėvės. „Ar ne taip, Gabriela? Prašei Keno naudoti 
prezervatyvus, kad verstum jį manyti, kokia atsargi meilu- 
žė mūsų mažoji Gabriela, kai visiems kitiems duodi be jo- 
kio reikalavimo“. 

— Taigi jis kapstėsi atmatose. Iš tikrųjų jis ieškojo... Ta- 
rytum aš... —- Gabriela svyravo. 

— Manau, mes susikūrėm vaizdą. - Heivers pabilsnojo 
pieštuku į savo storos odos batus. - Ar vaidas įvyko lauke? 

Nuo šito viskas prasidėjo. Iš pradžių Flemingas kaltino, 
o Gabriela neigė, bet jos neigimas tik dar labiau jį įsiutino. 
Ji atsisakė aptarinėti tokius juokingus kaltinimus ir grįžo į 
kotedžą. Jis nuėjo įkandin. Ji bandė užsirakinti, bet, Žino- 
ma, jis turėjo savo raktą. Todėl ji nuėjo į svetainę ir nesėk- 
mingai pabandė užstumti duris, pakišdama kėdę po ranke- 
na. Pastangos buvo veltui. Flemingas atplėšė duris petimi. 
Kėdė nuslydo grindimis. Jis atsidūrė viduje. Gabriela pasi- 
traukė į vieną kampą su žarstekliu rankoje. Perspėjo jį ne- 
siartinti. Jis nepaisė. 

— Maniau, kad galėčiau trenkti jam, - pasakojo ji. - Bet 
kai ligi to priėjo, galėjau įsivaizduoti kraują, kaulų lūžį 1r 
kaip jis atrodytų, jeigu aš tai iš tiesų padaryčiau. - Flemin- 
gui artinantis, ji sudvejojo. Dar sykį jį perspėjo. - Ir staiga 
jis tapo gana sukalbamas, - pasakė ji jiems. 

Jis atsiprašė. Paprašė atiduoti žarsteklį. Pažadėjo nieko 
bloga jai nedaryti. Sakė girdėjęs gandus... Jam papasakojo 

visokių dalykų, prisipažino jis, ir jie lyg vapsvos knibždėjo 
jam galvoje. Ji paklausė, kokių dalykų, kokių gandų. Papra- 
šė, kad jai būtų pasakyta, kad ji bent galėtų gintis ar pasi- 
aiškinti. Jis paklausė, ar ji tą darytų, ar paaiškintų, jeigu jis 
pasakytų jai vardą, ar ji pasakytų jam teisybę? 

— Kažkas graudaus buvo jame, - kalbėjo Gabriela. - Jis 
atrodė bejėgis ir palaužtas. Todėl padėjau žarsteklį. Pasa- 
kiau, jog myliu jį ir viską padarysiu, kad padėčiau jam tai 
išgyventi. 

Tada jis ištarė — Molisonas. Visų pirma jis norėjo žinoti 
apie Molisoną. Ji pakartojo žodį visų bi7ma. Paklausė jo, ką 
galvojo, sakydamas visų pi7ma. Ir nuo to vienintelio žodžio 
jis vėl užsiuto. 

— Jis įsivaizdavo, kad aš turėjau visą tuziną meilužių. Man 
nelabai patiko jo kaltinimai. Todėl aš pati sviedžiau jam ke- 
letą bjaurių kaltinimų. Dėl jo. Dėl Mirjamos. Jis sureagavo. 
Vaidas vėl įsiplieskė. 

— Kas jus paskatino išvažiuoti? — paklausė Linlis. 

— Šitas. - Ji nubloškė nuo pečių sunkią savo plaukų ku- 
petą. Abipus kaklo mėlynės jos odoje plytėjo kaip vande- 
ningos dėmės. — Aš iš tiesų maniau, kad jis mane nužudys. 
Jis buvo pašėlęs... 

— Gindamas ponią Vaitlo? 

Ne. Jis nusijuokė iš absurdiško Gabrielos kaltinimo. La- 
biausiai jam rūpėjo Gabrielos praeitis. Kiek kartų ji buvo 
neištikima Hju? Su kuo? Kur? Kaip įvyko sanguliavimas? 
Nesakyk man, kad buvo tik Molisonas, perspėjo jis. Pasitei- 
sinimo nėra. Aš praleidau tris dienas klausinėdamas. Suži- 
nojau vardus. Sužinojau vietas. Ir geriausia, ką tu gali dary- 
ti dabar, užtikrinti, kad vardai ir vietovės sutampa. 

— Aš dėl to kaltas, - pasakė Molisonas. 

Laisvąja ranka brūkštelėjo Gabrielai per plaukus, grąžin- 
damas juos į vietą. Jo mostas vėl paslėpė jos mėlynes. 

— Ir aš taip pat, - Gabriela antrą kartą pakėlė Molisono 
ranką ir kalbėjo jam. — Po to, kai mudu, Gajau, nutraukėm 

ryšius, buvau visai žlugusi. Dariau lygiai tą, kuo mane ap- 
kaltino. O, ne viską, nes nebūtų užtekę laiko daryti visa tai, 
kuo mane kaltino. Bet kai ką dariau, taip. Ir ne su vienu 
meilužiu. Buvau nusivylusi. Mano santuoka buvo pasityčio- 
jimas. Man taip labai trūko tavęs, kad norėjau numirti, to- 
dėl negi buvo dar svarbu, kas po to su manimi dėjosi? 

— Ak, Gabi, - atsiduso Molisonas. 

— Atleisk. - Ji numetė jųdviejų rankas sau ant skreito. 
Pakėlė galvą ir nusišypsojo gailia šypsena. Molisonas lais- 
vąja ranka palietė jai skruostą. Nuriedėjo vienut viena aša- 
ra. Jis nušluostė ją. 

Heivers pertraukė tą jausmingą sceną. 

— Vadinasi, jis smaugė jus, taip? Jūs ištrūkot ir pabėgot. 

— Taip. Tai ir įvyko. 

— Kodėl paėmėt jo automobilį? 

— Kadangi jis užstojo manajam kelią. 

— Jis nesivijo jūsų? 

— Ne. 

— Kaip gavot jo raktus? 

— Raktus? 

— Automobilio raktus. 

— Buvo palikęs juos virtuvėje ant stalo. Paėmiau, kad 
negalėtų manęs vytis. Paskui, kai atsidūriau alėjoje, pa- 
mačiau, kad „Lotus“ užstoja man kelią. Todėl paėmiau jo 
automobilį. Po to aš nieko nebegirdėjau apie jį ir niekada 
jo nebemačiau. 

— O kačiukai? —- paklausė Linlis. 

Sutrikusi ji Žvelgė į jį. 

— Kačiukai? 

— Kur padėjot juos? Kiek suprantu, turėjot du. 

— O Dieve, buvau visai užmiršusi apie kačiukus. Jie snau- 
dė virtuvėje, kai aš išėjau iš namų pasivaikščioti. — Pirmą- 
syk ji atrodė nuoširdžiai priblokšta. - Turėjau jais rūpintis. 
Pati su savimi susilažinau, kai atradau juos prie šaltinio. Pa- 
žadėjau jų nepalikti. O paskui pabėgau ir... 

— Tu buvai išsigandusi, — pasakė jai Molisonas. - Bėgai 
kaip akis išdegusi. Niekas nemano, kad dar būtum galėjusi 
galvoti apie pašalinius dalykus. 

— Ne, čia ne pasiteisinimas. Jie buvo bejėgiai, o aš pali- 
kau juos, nes galėjau galvoti tiktai apie save. 

— Jie kur nors atsiras, - paguodė Molisonas. - Kas nors 
bus juos paėmęs, jeigu kotedže jų nebuvo. 

— Kur važiavot, palikusi kotedžą? — paklausė Linlis. 

Ji atsakė: 

— Važiavau tiesiai į Didįjį Springberną. Paskambinau 
Gajui. 

— Kiek reikia važiuoti? 

— Penkiolika minučių. 

— Vadinasi, jūsų vaidas su Flemingu tęsėsi ilgiau nei va- 
landą? 

— Ilgiau nei?.. - suglumusi Gabriela žiūrėjo į Molisoną. 

— Jeigu jis atvažiavo pusę dešimtos ar dešimtą ir jeigu 
jūs Molisonui paskambinot tik po vienuoliktos, tokiu atveju 
mums lieka daugiau negu valanda, kurią reikia paaiškinti, — 
pasakė Linlis. 

— Vadinasi, mes tikriausiai taip ilgai vaidijomės. Taip, tik- 
riausiai. 

— Jūs nieko kita nedarėt? 

— Ką tai turi reikšti? 

— Kotedže, virtuvės spintelėje, buvo pakelis degtukų „Silk 
Cut“, - pasakė Linlis. — Ar jūs, ponia Peten, rūkote? 

Molisonas sofoje neramiai pasimuistė. 

— Negi jūs manot, kad Gabriela?.. 

— Ar jūs rūkot, ponia Peten? 

— Ne. 

— Tai kieno ten cigaretės? Mums buvo pasakyta, kad Fle- 
mingas nerūkė. 

— Jos mano. Aš rūkiau, bet jau beveik keturi mėnesiai, 
kaip mečiau. Daugiausia dėl Keno. Jis to norėjo. Bet visada 
laikau netoliese pakelį, jeigu kartais man jų prireiktų. Man 

lengviau atsispirti, jeigu jos gretimame kambaryje. Šitaip 
neatrodo, kad tai būtų atsisakymas. 

— Vadinasi, jūs neturėjot kito pakelio? Jau atplėšto? 

Nuo Linlio ji nukreipė žvilgsnį į Heivers. Vėl grįžo prie 
Linlio. Atrodė, kad klausimui randa kontekstą. Pasakė: 

— Jūs nemanot, kad aš jį nužudžiau. Nemanot, kad aš ko- 
kiu nors būdu padegiau. Jis buvo ten. Jis siautėjo. Negi ma- 
not, kad jis būtų galėjęs valandėlę stabtelėti, žengti į šalį ir 
leisti man... Tai ką, jūsų nuomone, aš galėjau padaryti? 

— Ar ir čia turit cigarečių pakelį? — paklausė Linlis. - Kad 
lengviau būtų atsispirti? 

— Turiu. Neatplėštą. Ar norit pamatyti? 

— Prieš išeidami. Taip. - Gabriela įsitvėrė šito, tačiau Lin- 
lis tęsė: —- Jūs skambinot Molisonui ir susitarėt dėl šito bu- 
to, o kas vyko toliau? 

— Sėdau į automobilį ir atvažiavau čia, - atsakė jinai. 

— Ar kas nors čia pasitiko? 

— Prie buto? Ne. 

— Todėl niekas 1š tikrųjų negali pasakyti, kada jūs at- 
vykot. 

Dėl tos užuominos jos akys piktai blykstelėjo. 

— Pažadinau durininką. Jis padavė man raktą. 

— Ar jis vienas gyvena? Durininkas? 

— Ar tai susiję su kuo nors, inspektoriau? 

— Ar Flemingas nutraukė jūsų ryšius tą trečiadienio va- 
karą, ponia Peten? Ar tai buvo dalis jūsų vaido? Ar jūsų as- 
meniniai naujosios santuokos planai buvo atmesti? 

— Palaukit akimirką, - karštai įsiterpė Molisonas. 

— Ne, Gajau. - Gabriela paleido Molisono delną. Pakeitė 
pozą. Tebebuvo prisėdusi kojas, bet dabar atsigręžė į Linlį. 
Pasipiktinimas vertė ją kalbėti išdidžiai. - Kenas nutraukė 
mūsų ryšius. Aš nutraukiau mūsų ryšius. Ką tai keičia? Vis- 
kas baigėsi. Aš išvažiavau. Paskambinau Gajui. Atvažiavau į 
Londoną. Atvykau apie vidurnaktį. 

— Ar kas nors gali tą patvirtinti? Be durininko, - kuris, 
kaip manė Linlis, būtų tik laimingas, galėdamas patvirtinti 
visa, ką teigė Gabriela. 

— O taip, iš tiesų. Dar kai kas gali patvirtinti. 

— Mums reikia pavardės. 

— Patikėkit, džiaugiuosi, galėdama ją pasakyti. Mirjama 
Vaitlo. Mes kalbėjomės nepraėjus net penkioms minutėms, 
kai aš įžengiau į šį butą. 

Jos veide blykstelėjo pergalinga šypsena, kai ji pamatė 
staigią nuostabą Linlio veide. 

Dvigubas alibi, pagalvojo. Kiekvienai po vieną. 

js Heivers stovėjo prie 

„Bentlio“ Šeperd Markete, lauždama į dvi dalis pyragėlį su 
mėlynėmis. Linliui skambinant į Jardą, ji užsuko į kavinę ir 
grįžo su dviem garuojančiais putplasčio puodeliais, kuriuos 
pastatė ant automobilio gaubto, ir popieriniu maišeliu, iš 
kurio ištraukė savo priešpiečius. 

— Ankstoka priešpiečiauti, bet velniai nematė, - paste- 
bėjo ji, siūlydama Linliui pasivaišinti. 

Jis rankos mostu atsisakė ir pridūrė: | 

— Nesubraižykit automobilio, seržante, dėl Dievo meilės. 

Jis klausėsi konsteblio Nkatos raporto, kuriame ligi šiol 
tebuvo kalbama, kaip policininkai detektyvai, paskirti į Šunų 
salą 11 Kensingtoną, sugebėjo išvengti pokalbių su spauda, 
kuri, pasak Nkatos, velkasi iš paskos lyg pulkas varnų, lau- 
kiančių užmuštųjų ant kelio. Nė iš vienos vietovės nebuvo 
nieko itin svarbaus pranešti, taip pat ir iš Mažosios Veneci- 
jos, kur kita policijos detektyvų brigada tyrinėjo Olivijos 
Vaitlo ir Kriso Faradėjaus trečiadienio nakties žygius. 

— Tačiau Kardeilo gatvėje visa šeima namie, — pasakė 
Nkata. 

— Ir berniukas? — pasidomėjo Linlis. - Džimis? 

— Taip, kiek žinom. 

— Gerai. Jeigu jis išeis, sekit jį. 

— Seksim, inspektoriau. - Nkatai prikišus popierius ar- 
čiau ragelio, pasigirdo šlamesys. Jis pasakė: - Meidgtonas 

skambino. Kažkokia šarka paprašė, kad jai paskambintumėt, 
kai tik galėsit. 

— Inspektorė Arderi? 

Vėl šlamesys. 

— Taip. Arderi. Sakykit, ar ji tokia pat meili, kaip atrodo 
iš balso? 

— Tau, Vinstonai, ji per sena. 

— Velnias. Ar ne visada tas pats? 

Linlis padėjo ragelį ir priėjo prie Heivers ant šaligatvio. 
Jis paragavo kavos, kurią ji buvo jam atnešusi. 

— Heivers, čia bizalas. 

Jo seržantė atsakė pilna burna pyragėlio: 

— Bet ji šlapia. 

— Šlapia ir mašininė alyva, bet aš jos negeriu. 

Heivers kramtydama kilstelėjo puodelį į tą pusę, iš ku- 
rios jie buvo atėję: 

— Tai ką manot? 

— Čia šios valandos klausimas, - atsakė Linlis. 

Jis mąstė apie susitikimą su Gabriela Peten. 

— Mes galim patikrinti telefono pokalbį su ponia Vaitlo, — 
pasakė Heivers. - Jeigu ji tikrai skambino į Kensingtoną tre- 
čiadienį apie vidurnaktį, ji tai darė iš buto, nes durininkas 
patvirtino laiką, kada ji paėmė raktą. Tai ją pašalina iš įta- 
riamųjų. Ji negalėjo būti vienu metu dviejose vietose, negi 
būtų galėjusi padegti Kente ir kartu draugiškai šnekučiuo- 
tis su ponia Vaitlo Londone. Manau, kad tai pranoksta Gab- 
rielos sugebėjimus. 

Bet ji turėjo ir kitokių sugebėjimų, kaip abu buvo matę. 
Ir, atrodė, nesibodėjo jais pasinaudoti. 

— Aš kurį laiką čia pabūsiu, - pasakė Gajus Molisonas be 
jokio pastebimo sutrikimo pokalbio pabaigoje, kai drauge 
su Linliu ir Heivers įėjo į mezoniną ir privėrė duris. - Jai 
sunkus metas. Jai reikia draugo. Jeigu aš galiu jai juo būti... 
Ką gi, kaltas. Jeigu visų pirma nebūčiau susiriejęs su Ke- 
nu... Aš jai dabar skolingas. Suprantat? — Jis grįžtelėjo per 

petį į duris. Iškišo liežuvį ir apsilaižė. - Ji mirtinai palaužta. 
Jai reikia su kuo nors pasikalbėti. Patys matot. 

Linlį stebino šio vyriškio sugebėjimas apgaudinėti save 
patį. Buvo įdomu galvoti, kad jie iš tikrųjų buvo matę tą patį 
spektaklį. Sėdėdama ant sofos - galva ir pečiai atmesti, ran- 
kos sudėtos — Gabriela papasakojo apie savo pokalbį su Mir- 
jama Vaitlo ir apie tai, kas prie jo privedė. 

— Toji moteris didelė veidmainė, - kalbėjo ji. - Pamačiu- 
si Keną su manimi, ji tapo saldi kaip medus. Tačiau nekentė 
manęs, nenorėjo, kad jis vestų mane, galvojo, kad aš esu jo 
neverta. Niekas nebuvo vertas Keno, taip galvojo Mirjama 
Vaitlo. Niekas, išskyrus pačią Mirjamą. 

— Ji neigia, kad jie buvę meilužiai. 

— Žinoma, meilužiai jie nebuvo, - patvirtino Gabriela. — 
Bet, patikėkit, ne dėl to, kad ji nebūtų bandžius. 

— Jums tą pasakė Flemingas. 

— Jam nereikėjo sakyti. Man užteko stebėti, kaip ji žiūrė- 
jo į jį, kaip elgėsi su juo, kaip klausėsi jo žodžių. Koktu. O 
jam už akių ji visada kibo. Prie manęs. Prie mūsų. Viskas 
tik dėl geriausių Keno interesų. Ir viskas — absoliučiai vis- 
kas — daroma su ta saldžia šypsenėle veide. „Gabriela, at- 
leisk, nenoriu, kad tu jaustumeis sutrikusi“, ir taip toliau. 

— Sutrikusi? Dėl ko? 

— „Ar esi tikra, kad yra tam tinkamas žodis, mieloji?“ — 
Ji neblogai mėgdžiojo tylų ponios Vaitlo balsą. - „Ar neturi 
omeny mane, vietoj aš? Kokį intriguojantį... požiūrį tu i1š- 
reiški. Ar esi daug skaičiusi šiuo klausimu? Žinai, Kenas 
labai apsiskaitęs“. 

Linlis suabejojo, ar Mirjama Vaitlo drįstų kurti žodžius, 
bet jis susidarė bendrą įspūdį. Gabrielos mėgdžiojimas ne- 
siliovė: 

— „Esu tikra, kad kai judu su Kenu susituoksit, tu norė- 
si, kad tai būtų ilgalaikė santuoka, ar ne? Todėl tu nesupyk- 
Si, jei aš pabrėšiu tau, kaip svarbu, kad vyras ir moteris ati- 
tiktų vienas kitą intelekto ir fiziniu atžvilgiu“. — Gabriela 

krestelėjo atgal savo vešlius plaukus, nervingas judesys dar 
sykį atskleidė jos mėlynes. - Ji žinojo, kad jis myli mane. 
Žinojo, kad nori manęs. Ji negalėjo pakęsti minties, kad Ke- 
nas jaučia kažką kitai moteriai, todėl jai reikėjo tą sutrypti. 
„Be abejo, jūs Žinot, kad toji aistra ilgai netrunka. Turi būti 
kažkas daugiau tarp meilužių, kad ryšys išlaikytų laiko iš- 
bandymą. Esu tikra, kad judu su Kenu esat susitarę. Jis ne- 
benorės padaryti tos pačios nelemtos klaidos su tavimi, ko- 
kią padarė su Džyn“. 

Jeigu tą ji sakė Gabrielai į akis, kaip tada policija įsivaiz- 
davo ponią saldi-kaib-medus kalbančią Gabrielai už akių? Ke- 
nui? Visa tai, pareiškė Gabriela, tikriausiai buvo pasakyta 
taip švelniai, taip dėmesingai, be jokių užuominų, kad ponia 
Vaitlo pajuto dar kai ką daugiau, ne tik motinišką susirūpi- 
nimą jaunu vyriškiu, kurį pažinojo nuo to laiko, kai jam bu- 
vo penkiolika. 

— Taigi nuvažiavusi į Londoną aš jai paskambinau, - kal- 
bėjo Gabriela. - Ji tiek laiko praleido mėgindama mus iš- 
skirti, todėl pagalvojau, jog norėtų sužinoti, kad pagaliau jai 
tai pavyko. 

— Kiek truko tas pokalbis? 

— Gana ilgai, kad pasakyčiau tai senai kalei, jog ji gavo, 
ko norėjo. 

— O laikas? 

— Jau sakiau. Apie vidurnaktį. Netikrinau, bet atvažiavau 
tiesiai iš Kento, todėl negalėjo būti vėliau kaip pusė pir- 
mos. 

Linlis žinojo, kad ir tą galima patvirtinti, paklausus po- 
nios Vaitlo. Jis dar sykį gurkštelėjo kavos, susiraukė, o liku- 
sią išpylė į griovelį, kur atsirado įtartinai riebaluotas klane- 
lis. Sviedė puoduką į šiukšliadėžę ir grįžo prie automobilio. 

— Na? - paklausė Heivers. - Jeigu Gabriela atkrinta, kas 
dabar paaiškėjo? 

— Inspektorė Arderi kažką sužinojo, - atsakė Linlis. - Rei- 
kia su ja pasikalbėti. 

Jis įlipo į automobilį. Heivers paskui jį, palikdama pyra- 
gėlio trupinių taką tarsi Grimų pasakos Grytutė. Ji užtren- 
kė duris ir, segdama diržą, balansavo ant kelių ir kavą, ir 
pyragėlį. 

— Vienas dalykas paaiškėjo, bent man. 

— Kas? 

— Tai, apie ką galvojau nuo penktadienio vakaro. Regis, 
tai turėjot galvoje, sakydamas, kad Flemingo mirtis nebuvo 
nei savižudybė, nei nužudymas, nei nelaimingas atsitikimas. 
Kažkas norėjo nužudyti Gabrielą Peten? Čia kažkas nesu- 
tampa. Ar nesutinkat? 

Linlis atsakė ne iš karto. Svarstė klausimą, bereikšmiu 
žvilgsniu stebėdamas, kaip gražiai susišukavusi moteris įtar- 
tinai aptempta juoda suknia praėjo pro „Bentlį“ ir nerūpes- 
tingai atsistojo po gatvės žibintu netoli nuo „Ye Grapes“. Ji 
nutaisė tokią veido išraišką, kuri vienu metu turėjo perduo- 
ti juslingumą, nuobodulį ir sustingusį abejingumą. 

Heivers nusekė Linlio žvilgsnį. Atsiduso: 

— O, velnias. Gal paskambinti kovos su prostitucija bri- 
gadai? 

Linlis papurtė galvą ir pasuko uždegimo raktelį, nors ir 
nebuvo įjungęs pavaros. 

— Dar ankstyvas metas. Abejoju, ar ji sulauks daug 
klientų. 

— Matyt, ji apimta nevilties. 

— Manyčiau, kad taip. - Susimąstęs uždėjo delną ant pa- 
varų rankenos. — Gal neviltis yra viso to raktas. 

— Norit pasakyti, Flemingo mirties? Juk Flemingo mir- 
tis — iš anksto apgalvota ar ne, o mums rūpi Gabriela. - Hei- 
vers gurkštelėjo kavos ir įsiaudrino anksčiau, nei jis spėjo 
paprieštarauti. - Štai kaip viskas klostosi. Buvo tik trys žmo- 
nės, kurie galėjo geisti jos mirties ir kurie žinojo, kur buvo 
Gabriela trečiadienio vakarą. Tačiau visa bėda, kad visi trys 
galimi žudikai turi geležinius alibi. 

— Hju Petenas, - susimąstęs pastebėjo Linlis. 

— Kuris pagal visus pasakojimus buvo tiksliai ten, kur 
sakėsi buvęs, - prie lošimo stalų „Šerburo“ klube. 

— Mirjama Vaitlo. 

— Kurios alibi nesąmoningai patvirtino Gabriela Peten ma- 
žiau nei prieš dešimtį minučių. 

— O paskutinis? — paklausė Linlis. 

— Pats Flemingas, palaužtas savo atradimų apie jos at- 
grasią praeitį. Ir jis, beje, turi geriausią alibi iš visų. 

— Vadinasi, tu atmeti Džyn Kuper. Ir berniuką, Džimį. 

— Dėl Gabrielos galimos mirties? Jie nežinojo, kur ji. Bet 
jeigu Flemingas iš pat pradžių buvo numatyta auka, mums 
susidaro visai nauja kriketo partija, ar ne? Kadangi Džimis 
tikriausiai žinojo, kad tėvas ketino pagreitinti skyrybas. O 
jis kalbėjosi su tėvu tą pačią popietę. Gal jis žinojo, kur vyks- 
ta Flemingas. Kiek suprantu, Flemingas įskaudino berniu- 
ko motiną, įskaudino patį berniuką, įskaudino berniuko brolį 
1r seserį, davė pažadus, kurių nenorėjo tesėti. 

— Juk tu nemanai, kad Džimis nužudė savo tėvą dėl at- 
šauktos kelionės laivu? 

— Atšaukta kelionė buvo tiktai simptomas. Tai nebuvo 
liga. Džimis nusprendė, jog jiems gana kankintis, todėl nu- 
vyko į Kentą trečiadienio vakarą ir panaudojo vienintelį vais- 
tą, kuris, kaip žinojo, išgydys. Ir grįžo prie senų įpročių. Jis 
padegė. 

— (Gana išradingas žmogžudystės būdas šešiolikmečiui, 
ką pasakytum? 

— Visai ne. Jis yra 1r anksčiau padeginėjęs. 

— Vieną kartą. 

— Vieną, apie kurį žinome. O faktas, kad padegimas kote- 
dže buvo toks akivaizdus, rodo išradingumo stpką, o ne prie- 
šingai. Sere, mums reikia paimti į savo rankas tą vaiką. 

— Mums pirmiausia reikia ko nors, su kuo galėtume dirbti. 

— Pavyzdžiui? 

— Pavyzdžiui, bent vieno tvirto įrodymo. Pavyzdžiui, liu- 
dininko, kuris matė berniuką trečiadienį toje vietoje. 

— Inspektoriau... 

— Heivers, suprantu tavo požiūrį, bet aš neketinu skubė- 
ti. Tavo samprotavimai apie Gabrielą protingi. Žmonės, ku- 
rie galėjo trokšti jos mirties ir žinojo, kur ji buvo, visi turi 
alibi, o žmonės su motyvais, tačiau be alibi, nežinojo, kur ji. 
Aš visa tai suprantu. 

— Tokiu atveju... 

— Yra kitų momentų, kurių tu nesvarstai. 

— Kokių? 

— Mėlynės ant jos kaklo. Ar tai Flemingo darbas? O gal 
jos pačios, kad patvirtintų savo pasakojimą? 

— Bet kai kas — vyriškis, išėjęs pasivaikščioti, tas ferme- 
ris —- girdėjo vaidą. Vadinasi, tai patvirtina jos pasakojimą. Ir 
ji pati puikiausiai tai patvirtino. Ką galėjo Flemingas veikti 
tuo metu, kol ji slankiojo po kotedžą, ruošdama padegimą. 

— Kas išnešė kates? 

— Kates? 

— Kačiukus. Kas išnešė kačiukus? Flemingas? Kodėl? Ar 
jis žinojo, kad jie ten? Ar jam jie bent rūpėjo? 

— Tai ką jūs sakot? Flemingą nužudė žmonių nekenčian- 
tis gyvūnų mylėtojas? 

— Tą verta pasvarstyti, ar ne? — Linlis įjungė pavarą ir 
nuvažiavo Pikadilio link. 


Nuo baržos denio, kur vėlyvo rytmečio saulė įstengė už- 
kliudyti medžių viršūnes ir pagaliau juosta po juostos siun- 
tė guodžiančią šilumą maudžiantiems raumenims, Krisas Fa- 
radėjus stebėjo du policininkus ir pajuto, kaip jam sugniau- 
žė paširdžius. Jie nebuvo apsirengę kaip policininkai: vienas 
odiniu švarku 1r mėlynais džinsais, antrasis medvilninėmis 
kelnėmis ir marškiniais atviru kaklu, - taigi kitomis aplin- 
kybėmis Krisas būtų galėjęs pats save įtikinti, kad jie gali 
būti bet kas, pradedant atsitiktiniais turistais ir baigiant Je- 
hovos liudytojais, savo liudijimus skelbusiais palei kanalą. 
Bet šiomis aplinkybėmis, stebėdamas, kaip jie vienas po ki- 

to lipa į baržas, matydamas, kaip baržų savininkai suka gal- 
vas į Kriso pusę, o paskui, pamatę jį, greitai nusigręžia, Kri- 
sas suprato, kas tie vyrai ir ką jie veikia. Jų darbas buvo 
apklausinėti kaimynus ir gauti patvirtinančią arba paneigian- 
čią informaciją apie tai, ką jis veikė trečiadienio vakarą, ir 
jie naudojosi profesionaliu 17 nuosekliu metodu. Bet meto- 
das buvo labai krintantis į akis, skirtas jo nervams dirginti, 
jeigu jam pavyktų pastebėti. 

Sėkmės, mintyse linkėjo jis jiems. Jo nervai jau buvo kaip 
reikiant išdirginti. 

Reikėjo imtis žygių, skambinti telefonu, pateikti rapor- 
tus. Bet jis nepajėgė sukaupti valios. Tai visai nesusiję su 
manimi, kartojo sau. Tačiau iš tikrųjų viskas buvo susiję su 
juo, ir taip tesėsi paskutinius penkerius metus, kai jis par- 
sivedė Livi iš gatvės ir reabilitaciją bei regeneraciją laikė 
savo asmeniniu tikslu. Kvailys, pagalvojo. Išdidumas dingsta, 
ir štai čia pagaliau žlugimas. 

Suleido pirštus į įniršusius raumenis prie kaukolės pa- 
grindo. Jie buvo susimetę į mazgus lyg vielų raizgalynė. Iš 
dalies jie reagavo į policininkus, iš dalies į bemiegę naktį. 

Bėda ir ironija - prasta pora, nutarė Krisas. Jos ne tik- 
tai neleido jam užmigti, bet jo gyvenimą pavertė tykojimu. 
Vien tik tai, kad jos slankioja jo sąmonės paribiais, priver- 
tė jį šįryt atmerkti akis, įsmeigti žvilgsnį į skyles nuo ša- 
kų pušinėse kambario lubose ir pasijausti, tarsi jis būtų 
puritonas, bandomas dėl raganavimo, milžinišku priekalu 
slegiant jam krūtinę. Tikriausiai jis miegojo, bet iš tikrųjų 
neprisiminė tą daręs. O paklodės ir antklodė, - taip su- 
glamžytos, kad atrodė tarsi ką tik ištrauktos iš skalbimo 
mašinos, — be žodžių liudijo, kaip jis, užuot snausdamas, 
tikriausiai blaškėsi. 

Vos pakrutėjęs jis iš skausmo sustenėjo. Sprandas ir pe- 
čiai sustingo, ir jam taip reikėjo šlapintis, kad pimpalas pats 
ieškojo tualeto, maudė nugarą, rankos ir kojos buvo bejė- 
gės. Išlipimas iš lovos atrodė tokia grėsminga perspektyva, 

kad ją įgyvendinti jis galėjo tikėtis ne anksčiau kaip po mė- 
nesio. 

Atsikelti privertė mintis apie Livi, kad šitaip tikriausiai 
y7a jai, ir nuo tos minties jį užplūdo ir energija, ir kaltės 
jausmas. Jis suvaitojo, nuo nugaros apsivertė ant šono ir 
iškišo kojas iš lovos, kad patikrintų kambario temperatūrą. 
Švelnus liežuvis lyžtelėjo jam kojos pirštą. Pupius gulėjo 
ant grindų, kantriai laukdamas pusryčių ir pasivaikščiojimo. 

Krisas nuleido ranką per lovos kraštą, ir skalikas, drau- 
giškai čiuožtelėjęs per grindis, padėjo galvą taip, kad ją bū- 
tų galima paglostyti. Krisas nusišypsojo. 

— Geras šunelis, - sumurmėjo jis. - O gal puodelį arba- 
tos? Ar tu čia tam, kad priimtum mano pusryčių užsakymą? 
Valgysiu kiaušinius, kiaulienos riekutę - nelabai smarkiai 
apkepintą, prisimink - ir dar dubenėlį braškių. Supratai, Pu- 
piau? 

Šuo uodega bilsnojo į grindis. Atsakydamas jis maloniai 
suinkštė. Iš kitos koridoriaus pusės pasigirdo Livi balsas. 

— Krisai, ar tu atsikėlei? Ar jau atsikėlei, Krisai? 

— Keliuosi, - atsiliepė Krisas. 

— Ilgai miegojai. 

Balsas skambėjo nepriekaištingai. 

Ji niekada nepriekaištaudavo. Bet jis vis dėlto pajuto prie- 
kaištą. 

— Atleisk, —- atsiprašė. 

— Krisai, aš nenorėjau... 

— Žinau. Niekai. Tik bjauri naktis. 

Jis išsiropštė iš lovos. Kurį laiką dar pasėdėjo, rankomis 
parėmęs galvą. Stengėsi negalvoti, tačiau jam nepavyko, kaip 
nepavyko beveik visą naktį. 

Kaip galingai turėtų kankinti likimo deivės dėl viso to, 
pagalvojo. Visą gyvenimą jis nugyveno nepasiduodamas im- 
pulsui. Jis tik nukrypdavo nuo modelio - gyveni tik sykį. O 
dabar, už tą vienintelį momentą, kai pamatė Livi, laukiančią 

savo nuolatinio sekmadieninio triuko su tais krepšiais, pil- 
nais sekso niekniekių prie kojų, už tą akimirką, kai jis šiaip 
sau pagalvojo, ar jos aštrios kietos briaunos negalėtų būti 
nugludintos, jam tenka mokėti. Vienaip ar kitaip, jeigu ne- 
sugebės sugalvoti krypties, kur galėtų nuvesti policiją, jis 
susilauks pasekmių, apie kurias net nesapnavo. Ir viso to 
esmė toks idiotiškas pokštas. Kadangi pirmą kartą jis buvo 
niekuo nekaltas... ir kaltas viskuo. 

— Šūdas, — suvaitojo jis. 

— Ar tu sveikas, Krisai? — šūktelėjo Livi. - Krisai, ar tu 
sveikas? 

Pakėlęs nuo žemės pižamos kelnes, užsimovė jas. Nuėjo 
į jos kambarį. Iš vaikštynės pozicijos suprato, kad ji pati 
bandė keltis iš lovos, ir vėl pajuto užplūstant kaltės jausmą. 

— Livi, kodėl nepašaukei manęs? 

Ji vangiai šyptelėjo. Sugebėjo pati užsidėti visus savo pa- 
puošalus, išskyrus nosies žiedą, kuris gulėjo ant kažkokios 
knygos, pavadintos Holivwdo žmonos. Susiraukė, pamatęs 
knygą - ir ne pirmąsyk nusistebėjo jos sugebėjimu knaisio- 
tis po viską, kas neskoninga ir menka. Tarytum atsakyda- 
ma, ji pastebėjo: 

— Renku patarimus. Jie valandų valandas užsiiminėja ak- 
robatiniu seksu. 

— Turbūt jiems patinka, - Krisas atsakė. 

Jis atsisėdo ir, kai šunys susigrūdo į kambarį, pastūmėjo 
Pandą į šoną. Neramūs jie nuėjo nuo lovos ligi komodos, 
paskui ligi drabužių spintos, kuri žiojėjo atvira, išspjovusi 
gabalą juodumos ant grindų. 

— Jie laukia pasivaikščiojimo, — pasakė Livi. 

— Išlepinti vargšeliai. Po minutės išvesiu juos. O tu pasi- 
ruošusi? 

— Taip. 

Ji įsitvėrė jo rankos, o jis numetė apklotus, pasuko jos 
kūną, nuleido kojas ant grindų. Vaikštynę patraukė priešais 
ją ir pastatė Livi ant kojų. 

— Toliau pati sugebėsiu, - pasakė Livi ir pradėjo savo kan- 
kinančią kelionę į tualetą, colis po colio, kilstelėdama vaikš- 
tynę ir vilkdama kojas — tik šitaip ji dabar tesugebėjo eiti. 
Jis suprato, kad jai blogėja, ir svarstė, kada tiksliai tai įvy- 
ko. Ji nepajėgė savo pėdų statyti tiesiai ant žemės. Užuot tą 
dariusi, ji eidavo - jeigu jos lėtą judėjimą galėjai pavadinti 
ėjimu — remdamasi tuo, kuo pirmiausia pataikydavo į grin- 
dis - kulkšnimi, kiltimi, kulnu ar kojos pirštu. 

Jam ir pačiam vis dar reikėjo į tualetą. Būtų galėjęs nu- 
eiti ir grįžti per tą laiką, kiek jai prireiks vien tik nueiti nuo 
savo kambario ligi tualeto. Bet jis liko, kur buvęs, - ant jos 
lovos krašto, ir prisivertė laukti. Tai nemaža bausmė, nu- 
sprendė jis. 

Paliko jis ją virtuvėje, kad ji, ruošdama pusryčius, atlik- 
tų savo darbo dalį - įbertų javainių į dubenį, ketvirtį išpil- 
dama ant grindų. Jis išsivedė šunis palakstyti ir grįžo su 
The Sunday Times. Ji tylėdama panarino šaukštą į dubenį ir 
ėmė skaityti laikraštį. 

Jis kiekvieną sykį sulaikydavo kvapą, kai ji, pradėdama 
nuo ketvirtadienio vakaro, atskleisdavo laikraštį. Galvoda- 
vo: „Ji pastebės, ims klausinėti, ji nekvaila“. Bet ligi šiol ji 
nepastebėjo ir nepaklausė. Buvo taip įsitraukusi į tai, kas 
rašoma laikraštyje, kad dar nepastebėjo, ko ten nėra. 

Jis paliko ją tuo metu, kai ji vedžiojo pirštu pasakojimą 
apie automobilio paiešką. Jis pasakė: 

— Būsiu denyje. Šūktelk, jei reikės manęs, - o ji atsaky- 
dama kažką neaiškiai sumurmėjo. 

Jis užlipo laiptais aukštyn, išskleidė blunkančią brezen- 
tinę kėdę, klestelėjo į ją susiraukdamas ir stengėsi negal- 
voti, o kartu galvoti. Galvoti, ką daryti. Negalvoti, ką jau 
buvo padaręs. 

Jis gal valandą svarstė galimybes, leisdamas savo nuvar- 
gusiems raumenims sugerti saulės šviesą, kai pirmąsyk pa- 
stebėjo policiją. Jie buvo ant Skenelių baržos denio, tos, ku- 
ri arčiausiai prie Voriko aveniu tilto. Džonas Skenelis sto- 

vėjo priešais molbertą. Jo žmona pozavo pusiau gulėdama ir 
septyniais aštuntadaliais apsinuoginusi ant baržos kajutės 
stogo. Palei kelią Skenelis jau buvo išrikiavęs ankstesnius 
savo žmonos ryškių linijų atvaizdus galimiems kolekcionie- 
riams pigiai nusipirkti ir, be abejo, puoselėjo klaidingą viltį, 
kad tuodu vyrai, kurie prie jo priėjo, buvo jo mėgstamo ku- 
bizmo žinovai. 

Krisas stebėjo, tačiau nelabai atidžiai. Bet kai Skenelis 
pažvelgė į jo pusę ir patikliai pasilenkė prie savo svečių, 
Kriso susidomėjimas išaugo. Nuo to momento jis sekė, kaip 
vyrai ėjo iš vienos baržos į kitą. Stebėjo, kaip šnekėjo jo 
kaimynai, tarėsi juos girdįs ir klausėsi, lyg girdėtų vinis ka- 
lant jam į karstą. 

Policija jo netardys, tą jis žinojo. Jie parveš savo raportą 
viršininkui, tam tipui, kurio plaukai nukirpti už dvidešimt 
svarų, o kostiumas pasiūtas pagal užsakymą. Paskui, be jo- 
kios abejonės, inspektorius vėl apsilankys. Tik šį kartą klau- 
simai bus specifiniai. Ir jeigu Krisas nesugebės įtikinamai į 
juos atsakyti, reiks daug kur mokėti, be jokios abejonės. 

Policininkai ėjo artyn. Ir artyn. Ir dar arčiau. Galiausiai 
įlipo į baržą arčiausiai prie Kriso, taip arti, kad Krisas gir- 
dėjo vieną jų nusikrenkščiant, o kitą tyliai beldžiant į užda- 
rytas kajutės duris. Bidveliai viduje - girtas rašytojas ir sa- 
ve apgaudinėjanti buvusi manekenė, kuri vis dar tikėjosi, 
kad žurnalo Vogue viršelis jai tebėra pasiekiamas, jeigu tik 
ji sugebėtų numesti apie 12 kg svorio, - nepakrutės ma- 
žiausiai dar valandą. O šiurkščiai pažadinti policijos ar šiaip 
ko nors, jie nebus linkę kalbėtis. Bent dėl to galima buvo 
jaustis dėkingam. Gal Bidveliai netyčia dovanos jam šiek 
tiek laiko. Kadangi laikas 1r buvo tai, ko jam reikėjo, kad 
sėkmingai išsikapstytų iš paskutinių keturių dienų klampy- 
nės ir išsigelbėtų nenugrimzdęs ligi pat kaklo. 

Jis laukė, kol išgirdo Henrį Bidvelį urzgiant: 

— Kas čia per... velniai rautų, tegu juos galas? — anapus 
kajutės durų. 

Nelaukė, kol policininkai atsakys. Čiupo puodelį su ar- 
bata — seniai apsitraukusia plėvele ir negeriama - ir šūkte- 
lėjo: 

— Pupiau, Skrebuti, - šunims, kurie, kaip ir jis, mėgavosi 
saule. Jie pašoko ir nusirito nuo kajutės stogo. Jų smalsios, 
pakreiptos galvos sakė: „Bėgioti? Vaikščioti? Ėsti? Ką?“ — 
Oo vizgančios uodegos rodė norą daryti viską, ką jis siūly- 
tų. - Žemyn, - įsakė jis. 

Užuot paklusęs, Skrebutis nušuoliavo į baržos šoną. Amži- 
nai klusnus avinėlis Pupius nusekė paskui jį. Krisas pasakė: 

— Ne. Ne dabar. Jau palakstėt. Eikit pas Livi. Eikit. 

Nepaisydamas Kriso žodžių, Skrebutis uždėjo savo vie- 
nintelę priekinę leteną ant baržos šono, pasirengęs šokti 
ant laiptukų, o iš ten į taką, o iš ten, be jokios abejonės, į 
Ridžents Parką. Krisas griežtai šūktelėjo: „Ei!“ — ir parodė 
į kajutę. Skrebutis persigalvojo ir nutarė paklusti. Pupius 
pasekė jo pavyzdžiu. Krisas pakėlė baržos užpakalį. 

Livi tūnojo ten, kur buvo ją palikęs, - prie stalo virtuvė- 
je. Jų dubenėliai su javainiais stovėjo tarp bananų žievių, 
arbatinuko, cukraus ir pieno ąsočio. Sekmadienio laikraštis 
buvo išskleistas priešais ją ties tuo puslapiu, kurį ji atidžiai 
skaitė prieš valandą. Ir atrodė, kad dar jį tebeskaito, nes jos 
galva buvo prilenkta prie jo, kakta paremta vienos rankos 
delnu, o antrosios pirštai, apmaustyti sidabriniais žiedais, 
sulinkę gulėjo ties pirmuoju antraštės žodžiu Kriketas. Vie- 
nintelė permaina, kurią Krisas matė, iš tikrųjų buvo Panda, 
kuri, užšokusi ant stalo, jau buvo baigusi pieną ir išmirku- 
sius javainius viename dubenėlyje, o dabar lakė likučius ki- 
tame. Katė patenkinta tupėjo priešais jį, palaimingai užmer- 
kusi akis, įnirtingai dirbo liežuviu, laukdama to neabejotino 
momento, kai bus nutverta. 

— Tu! - suriko Krisas. - Panda! Žemėn! 

Livi mėšlungiškai krūptelėjo. Jos rankos išlėkė į šalis, 
atsitrenkdamos į indus, vienas dubenėlis nuslydo nuo sta- 
lo, antrasis apvirto. Likęs pienas, bananai ir javainiai aptaš- 

kė priekines katės letenėles. Atrodo, kad Pandos tai nesu- 
trikdė. Ji ėmė laižyti. 

— Atleisk, — pasakė Krisas. Jis pasilenkė prie indų, o ka- 
tė be garso nušoko ant grindų ir nudūmė koridoriumi, i1š- 
vengdama bausmės. —- Ar miegojai? 

Kažkas keista buvo jos veide. Akys klaidžiojo, lūpos bu- 
vo išblyškusios. 

— Tu nepastebėjai Pandos? — paklausė Krisas. - Livi, 
man nepatinka, kai ji ant stalo. Lenda prie indų, 0 tai nėra 
labai... 

— Atleisk. Neatkreipiau dėmesio. 

Ji ranka perbraukė laikraštį, pakėlė ją, išteptą spaustu- 
vės dažais, ir pradėjo dėlioti puslapius taip, kaip jie anks- 
čiau buvo. Labai stropiai tą darė. Sutvarkė, išlygino kam- 
pus, sulankstė pusiau, sudėjo lapus vieną ant kito. Jis ją ste- 
bėjo. Dešinė jos ranka ėmė drebėti, todėl ji numetė ją ant 
skreito ir toliau dirbo kaire. 

— Aš sutvarkysiu, —- pasakė jis. 

— Kai kurie puslapiai sušlapo. Nuo pieno. Atleisk. Tu dar 
neskaitei. 

— Viskas gerai, Livi. Čia tiktai popierius. Kas yra? Jei 
man reikės, gausiu kitą. 

Pakėlė jos dubenėlį. Jau ir prieš tai per pusryčius ji tik- 
tai žaidė su savo javainiais ir 1š to, ką jis matė, ji visą rytą 
nieko daugiau ir nebuvo dariusi. Išmirkę dribsniai ir tamsė- 
jančios bananų riekutės nužymėjo apversto javainių dube- 
nėlio trajektoriją. 

— Vis dar nealkana? — paklausė jis. - Gal tau išvirti kiau- 
šinių? Gal norėtum sumuštinio. O gal tofu*? Galėčiau su 
juo paruošti salotas. 

— Ne. 

— Livi, privalai ką nors suvalgyti. 

— Aš nealkana. 

— Alkis nesvarbu. Tu žinai, jog privalai... 


* Tofu - japoniškas sojos pupelių pieno patiekalas. 

— Ką? Palaikyti savo jėgas? 

— Pradžiai. Taip. Tai nebloga mintis. 

— Tu, Krisai, šito nenori. 

Krisas, sumetęs suzmekusius javainius ir sutižusius ba- 
nanus į šiukšlių kibirą, palengva atsigręžė. Tiriamai pasi- 
žiūrėjo į suvargusį jos veidą, išgeltusią odą ir pagalvojo, 
kodėl ji pasirinko šį momentą smogti jam. Jo elgesys šįryt 
nebuvo patenkinamas - jis ilgai gulėjo lovoje jos sąskaita, 
bet tai buvo nepanašu į Livi - kaltinti, neturint akivaiz- 
džių faktų. O faktų ji neturėjo. Jis buvo gana atsargus ir 
tuo pasirūpino. 

— Kas dedasi? —- paklausė jos. 

— Kai dings mano jėgos, ir aš dingsiu. 

— Ir tu manai, kad aš šito noriu? 

— O kodėl ne? 

Jis sudėjo dubenėlius į kriauklę. Grįžo prie stalo pasiim- 
ti cukraus ir ąsotėlio su pienu. Padėjo juos ant virtuvės sta- 
lo. Grįžo pas ją. Atsisėdo priešais prie stalo. Jos kairioji plaš- 
taka buvo laisvai sugniaužta į kumštį. Jis, ištiesęs ranką, 
norėjo delnu ją uždengti. Tačiau ji atitraukė. Tada jis pama- 
tė. Pirmą kartą visa jos dešinioji ranka virpėjo. Raumenys 
drebėjo nuo riešo ligi alkūnės ir aukštyn ligi peties. Šaltis 
persmelkė jį nuo to reginio, tarytum debesis ne tik būtų 
uždengęs saulę, bet įsibrovęs ir į kajutę, su savimi įnešda- 
mas aiškų sunkaus, drėgno oro pojūtį. „Velnias“, - pagalvo- 
jo jis. Ir paliepė sau išlaikyti dalykišką balsą. 

— Ar ilgai tai jau trunka? — paklausė jis. 

— Kas? 

- Žinai. 

Ji pajudino kairę plaštaką ir pažiūrėjo, kaip pirštai ap- 
1ma dešinę alkūnę, tarytum akių žvilgsniu ir silpnu spūs- 
telėjimu, kuriam jai užteko jėgų, ji galėtų suvaldyti savo 
raumenis. Akis laikė įsmeigusi į ranką, į pirštus ir galvojo 
apie savo menkas pastangas paklusti tam, ką įsakė jos sme- 
genys. 

— Livi, - tarė jis. - Noriu žinoti. 

— Ar ne vis tiek kada. Koks skirtumas? 

— Tai liečia ir mane, Livi. 

— Bet nebeilgai. 

Jis įžvelgė daug šio teiginio prasmių. Jos bylojo apie jo 
ateitį, jos ateitį, apie sprendimus, kuriuos ji padarė, ir dar 
daugiau, apie tikrąją priežastį, dėl kurios ji juos padarė. Pir- 
mąsyk nuo tada, kai ji įžengė į jo gyvenimą, Krisas pajuto 
tikro įsiūčio bangą. Ir kai toji banga užliejo jį nuo krūtinės 
ligi pirštų galų, dvasia, tarsi palikusi jo kūną, pakilo ligi lu- 
bų, kur liko tvyroti, žvelgdama žemyn į juos abu, kikenda- 
ma ir sakydama, štai kodė!, štai kodėl tu, naivuoli, kvaily. 

— Vadinasi, tu melavai, - pasakė jis. - Tai visai nebuvo 
susiję su barža. Su durų dydžiu. Su būtinybe turėti invalido 
vežimėlį. 

Ji perkėlė pirštus nuo alkūnės ligi riešo. 

— Ar tikrai? — griežtai paklausė jis. — Ne dėl to, ar ne? 

Jis siekė per stalą ją paliesti, bet ji atšlijo. 

— Kada? Klausyk, Livi, ar seniai šitai darosi su tavo ranka? 

Akimirką ji stebėjo jį taip atsargiai, kaip ir koks nors iš 
jo išgelbėtų gyvūnėlių. Kaire ranka pakėlė dešinę. Abi pri- 
glaudė sau prie krūtinės. Pasakė: 

— Nebegaliu dirbti. Negaliu virti. Negaliu valyti. Negaliu 
net dulkintis. 

— Ar seniai? — paklausė jis. 

— Juk tai nerūpi tau, ar ne? 

— Pasakyk. 

— Manau, kad aš galėčiau visai padoriai tave įkaitinti, jei 
tik man leistum. Bet paskutinį sykį, kai mėginau, tu neno- 
rėjai. Tai yra, manęs nenorėjai. 

— Mesk tas nesąmones, Livi. Kaip kairioji ranka? Ar ir 
ten tas pats? Po galais, tu net tuo nelemtu invalido vežimė- 
liu negali naudotis, ir tą žinai. Tai kodėl, po velnių... 

— Aš nesu komandos narė. Mane pakeitė. Metas man iš- 
sinešdinti. 

— Mes jau anksčiau tą svarstėm. Maniau, kad aptarėm. 

— Mes daug sykių svarstėm. 

— Tokiu atveju dar sykį pasvarstysim. Tau blogėja. Tą jau 
daugelį savaičių žinai. Nepasitiki manimi, kad tau padėčiau. 
Taip ar ne? 

Jos kairės rankos pirštai veltui darbavosi prie dešinės, 
kurią vėl buvo numetusi ant skreito. Be jokios abejonės, 
mėšlungis jau ėmė traukti raumenis, bet ji neturėjo jėgų 
jam numaldyti. Galva nusviro ant dešiniojo peties, tarsi nuo 
to judesio kiek atlėgtų skausmas. Veidas persikreipė ir ga- 
liausiai ji pasakė: 

— Krisai, — tokiu balsu, kuris nutrūko tariant jo vardą, — 
man taip baisu. 

Akimirksniu jo pyktis išgaravo. Jai trisdešimt dveji me- 
tai. Į akis jai žvelgia mirtis. Žinojo, kad ji artinasi. Ji taip pat 
tiksliai žinojo, kaip mirtis ją pasiims. 

Jis atsitraukė nuo stalo ir priėjo prie jos. Atsistojo už jos 
kėdės. Uždėjo rankas jai ant pečių, o paskui nuleido, kad 
galėtų sunerti ant jos kaulėtos krūtinės. 

Kaip ir jinai, jis žinojo, kaip bus. Buvo nuėjęs į bibliote- 
ką ir išknisęs visas knygas, visus mokslinius žurnalus, vi- 
sus laikraščių ar populiarių žurnalų straipsnius, kuriuose 
buvo bent kibirkštėlė informacijos. Taigi jis žinojo, kad de- 
generacijos procesas prasideda nuo galūnių ir negailestin- 
gai eina aukštyn ir gilyn, tarsi užkariautojų armija, kuri ne- 
1ma belaisvių. Plaštakos ir pėdos pakliūva pirmos, po to ei- 
na rankos ir kojos. Kai liga pagaliau pasieks jos kvėpavimo 
sistemą, jai ims trūkti oro ir ji jausis taip, lyg skęstų. Tada ji 
galėtų rinktis arba paprasčiausiai uždusti, arba gyventi su 
ventiliatoriumi, bet abiem atvejais rezultatas tas pats. Vie- 
naip ar kitaip ji mirs. Anksčiau ar vėliau. 

Jis pasilenkė ir priglaudė skruostą prie jos trumpai nu- 
kirptų plaukų. Nuo jų trenkė aitrus prakaito kvapas. Reikė- 
jo vakar jai išplauti galvą, bet lankytojai iš Skotland Jardo 
išgujo jam iš galvos bet kokią mintį, kuri konkrečiai nebuvo 


Lošimas iš belenų 439 


susijusi su jo tiesioginiais, asmeniniais ir slaptais rūpesčiais. 
Ištižėlis, pagalvojo jis. Šunsnukis. Kiaulė. Norėjo pasakyti: 
„Nebijok. Būsiu su tavimi. Ligi pat galo“, — bet ji jau buvo 
atėmusi iš jo šią galimybę. Todėl jis tiktai sušnibždėjo: 

— Ir aš bijau. 

— Bet ne dėl manęs. 

— Ne. Ne dėl tavęs. 

Pabučiavo jai plaukus. Po savo delnais pajuto, kaip kils- 
čioja jos krūtinė. Tada jos kūnas sudrebėjo. 

— Nežinau, ką daryti, - pasakė ji. - Nežinau, kaip gyventi. 

— Mes sugalvosim. Visada sugalvodavom. 

— Tik ne šįkart. Jau per vėlu. - Ji nepridūrė to, ką jis jau 
žinojo. Mirties akivaizdoje viskas pasidaro arba per menka, 
arba per vėlu. Todėl jis drebančią jos ranką tvirtai prispau- 
dė jai prie liemens. Ji ištiesė pečius, po to stuburą. 

— Man reikia važiuoti pas motiną, - pasakė ji. - Ar nuve- 
ši mane? 

— Dabar? 

— Dabar. 


14 skyrius 


Ino pusė trijų, kai Linlis ir 
Heivers antrąsyk atvyko į Selendaino kotedžą. Skirtingai 
negu praėjusią dieną, sodybos pakraštyje nebuvo jokių žiop- 
sotojų. Vietoj jų penkios jaunos raitelės traukė alėja - su 
auliniais batais, šalmais ir šmaikščiais rankose. Bet tos mer- 
ginos nėmaž nesidomėjo policijos ištiesta juosta aplink Se- 
lendaino kotedžą. Nesižvalgydamos į šalis, jos nujojo tolyn. 

Linlis ir Heivers stovėjo greta „Bentlio“ ir žiūrėjo, kaip 
jos joja pro šalį. Heivers tylėdama rūkė, o Linlis stebėjo 
kaštonų kartis, kurios kilo aukštyn už gyvatvorės kitapus 
alėjos. Virvės, nutiestos nuo karčių žemyn, taps atrama apy- 
niams, kurie per kitas savaites vis dar augs. Bet šiuo metu 
virvės ir kartys, draugėn paėmus, atrodė lyg apnuogintos 
palapinės tvarkingai išrikiuotame, bet vis dėlto apleistame 
Amerikos indėnų kaimelyje. 

Jie laukė atvykstant inspektorės Arderi. Sulaukęs ketu- 
rių telefono skambučių, kai jie vingiavo nuo Meifero į piet- 
ryčius ligi Vestminsterio tilto, Linlis surado ją kaimo vieš- 
bučio restorane netoli nuo Meidstono. Jam prisistačius, ji 
pasakė: 

— Aš atsivežiau savo motiną pietauti, inspektoriau, - ta- 
rytum vien jo balso skambesys būtų veikęs kaip neištartas 
priekaištas, nuo kurio ji jautėsi turinti gintis. Ji pridūrė: — 
Šiandien jos gimimo diena. - Ir irzliu tonu: - Aš anksčiau 
skambinau. 

— Suprantu. Dabar aš jums atsakau, - pasakė. 

Ji norėjo telefonu jam pateikti informaciją. Jis nesutiko. 
Jis norįs raportus gauti tiesiai į rankas, pasakęs jai. Tai bu- 
vo jo užgaida. Be to, jam rūpi dar sykį apžiūrėti nusikaltimo 
vietą. Jie buvo nuvažiavę ir kalbėję su ponia Peten, jis keti- 
no patikrinti jos suteiktą informaciją. Ar Arderi pati negalė- 
tų patikrinti? — paklausė jo inspektorė. Ji galėtų, bet jam 
būtų ramiau, jeigu jis pats dar sykį apžiūrėtų kotedžą. Jeigu 
ji neprieštarausianti... 

Linlis matė, kad inspektorė Arderi labai prieštarautų. Ne- 
galėjo jos smerkti. Penktadienio vakarą jie nusistatė pagrin- 
dines taisykles, o jis bandė jų nesilaikyti, jeigu ne visai su- 
laužyti. Ką gi, nusižengimų neišvengsi. 

Jeigu Izabelė Arderi ir jautėsi įžeista, sėkmingai tą nuslė- 
pė, kai sustabdė savo „Roverį“ ir išlipo iš jo praėjus dešimt 
minučių nuo jų atvykimo. Ji buvo pasipuošusi pietums su mo- 
tina: perregima ruda suknelė, sujuosta per liemenį, penkios 
auksinės apyrankės ant riešo, priderinti žiedų pavidalo aus- 
karai. Bet ji jau buvo įsitraukusi į reikalus ir pasakė: 

— Atleiskit, - turėdama galvoje savo užgaišimą. - Man 
skambino iš laboratorijos, jie identifikavo pėdsako atspau- 
dą. Manau, kad jūs taip pat norėsit žvilgtelėti, todėl stabte- 
lėjau jo paimti. Ir galiausiai buvau priremta Da:ly Mi7707 še- 
fo pono Smarmo. Ar galėčiau patvirtinti tai, kad Flemingas 
buvo rastas visai nuogas, pririštomis prie lovos galų ranko- 
mis 1r kojomis Selendaino kotedže? Ar nenorėčiau dar pa- 
tvirtinti pranešimo, kad Flemingas buvo nusigėręs ligi že- 
mės graibymo. Jeigu Mi7x07 spėja, kad Flemingas šantaža- 
vo dvi ar tris Anglijos kriketo komandos rėmėjų žmonas, ar 
jų pasakojimas bus netikslus? Paprasto taip arba ne, tai vi- 
sa, ko mums reikia, inspektore? 

Ji užtrenkė „Roverio“ dureles, nuėjo prie bagažinės ir 
staigiai ją atidarė. 

— Kokie slunkiai, - pasakė ji, o paskui, pakėlusi galvą nuo 
bagažinės, pridūrė: - Atleiskit. Aš truputį susierzinau. 


442 E George 


— Mes ir Londone turim su jais reikalų, - pasakė Linlis. 

— Ir koks jūsų santykis su jais? 

— Paprastai sakom jiems tą, kas galėtų būti naudinga ir 
mums. 

Ji išėmė kartoninę dėžę. Uždarė bagažinę. Stovėjo dėžę 
atrėmusi į klubą. Pasižiūrėjo į Linlį įr pakreipė galvą lyg 
susidomėjusi, o gal ir svarstydama. 

— Iš tikrųjų? Aš jiems niekada nieko nesakau. Nekenčiu 
spaudos ir policijos simbiozės. 

— Ir aš taip pat, - atsakė Linlis. - Bet kartais mums pra- 
verčia. 

Ji sviedė į jį skeptišką žvilgsnį, nužingsniavo prie nusi- 
kaltimo vietą aptvėrusios juostos ir pralindo pro apačią. Jie 
nusekė įkandin jos ligi baltų metalinių vartų ir toliau alėja. 
Ji nusivedė juos už kotedžo prie vijoklių pavėsinės. Čia pa- 
dėjo dėžę. Linlis pamatė, kad viduje pluoštas popierių, nuo- 
traukų komplektas ir dvi gipsinės atliejos. Iš jų viena suda- 
rė visą pėdą, antroji - dalį pėdos. 

Kai ji ėmė išpakuoti, jis pasakė: 

— Pirmiau norėčiau žvilgtelėti į kotedžą, jeigu jūs, ins- 
pektore, neprieštarausit. 

Ji stabtelėjo, rankoje laikydama dalinę atlieją. 

— Jūs juk turit nuotraukas, — priminė jam. — Taip pat ir 
raportą. 

— Kaip jau sakiau telefonu, turiu papildomos informaci- 
jos, kurią noriu patikrinti. Žinoma, jūsų padedamas. 

Jos žvilgsnis nuo jo nukrypo į Heivers. Gipso atlieją pa- 
dėjo atgal į dėžę. Buvo aišku, kad ją kamavo vidinis konflik- 
tas: ar paklusti kolegai policininkui, ar ir toliau protestuoti. 
Galiausiai pasakė: „Gerai“, - ir suspaudė lūpas, tarsi norė- 
dama susilaikyti nuo tolesnių komentarų. 

Ji nuėmė nuo kotedžo durų policijos uždėtą spyną ir žen- 
gė atgal, įleisdama juos vidun. Linlis linktelėjo dėkodamas. 
Pirmiausia nuėjo ligi kriauklės, kur, atidaręs apačioje esan- 
čią spintelę, kartu su inspektore Arderi įsitikino, kad Meid- 

stono nusikaltimo vietos komanda, kaip jis i1r manė, buvo 
pasiėmusi su savimi šiukšles. Jie ieškojo bet ko, susijusio 
su padegimo įtaisu, pasakė jinai. Visos šiukšlės buvo išbo- 
gintos. Kam jam reikėjo šiukšlių? 

Linlis perpasakojo Gabrielos Peten istoriją, kaip Flemin- 
gas rausė šiukšlių dėžes. Arderi klausėsi, mąsliai surauku- 
si antakius, ranką užsidėjusi ant raktikaulio. Ne, pasakė jam, 
kai jis baigė, niekur ant grindų nebuvo likę jokių šiukšlių. 
Nei virtuvėje. Nei tualete. Nei svetainėje. Jeigu Flemingas, 
pykčio pagautas, išvertė visas šiukšles, jis vėl atgal jas ir 
sudėjo, kai atvėso. Ir gana skrupulingai tą darė, pridūrė ji. 
Niekur ant grindų nebuvo likę nė trupinėlio. 

— Jis galėjo atsitokėti, kai Gabriela išvažiavo, —- pridūrė 
Heivers Linliui. - Čia ponios Vaitlo kotedžas. Nors ir buvo 
įniršęs, tačiau nenorėjo jo priteršti. 

Tai galėjo būti, sutiko Linlis. Ir pasiteiravo apie nuorū- 
kas šiukšlėse, sakydamas Arderi, kad Gabriela Peten teigia 
metusi rūkyti. Arderi tą patvirtino. Nebuvo jokių nuorūkų 
1r jokių nudegusių degtukų. Jis pažiūrėjo į kampą prie židi- 
nio, kur stovėjo pušinis stalas. Po juo riogsojo pintinė gy- 
vūnams. Atsitūpė jos apžiūrėti ir nuo pagalvės nukrapštė 
kelis kailio plaukelius. 

— Gabriela Peten teigia, kad kačiukai buvę viduje, kai ji 
išėjo. Tikriausiai šioje pintinėje. 

— Ką gi, jie kažkaip išlindo, ar ne? — spėjo Arderi. 

Linlis perėjo per valgomąjį ir žygiavo toliau trumpu ko- 
ridoriumi svetainės link. Ten jis ėmė apžiūrinėti durų prie- 
kį. Gabriela buvo pavartojusi žodį įs:ve7že, nusakydama, kaip 
Flemingas sugebėjo patekti į svetainę, kur ji bandė slėptis 
nuo jo rūstybės. Jei tas žodis buvo tikslus, turėtų būti jį 
tvirtinančių įrodymų. 

Kaip ir visas namas, durys buvo nudažytos baltai, bet 
kaip ir visas namas dabar jos buvo apneštos juoda suodžių 
danga. Linlis nuvalė ją savo pečių aukštyje. Tą patį padarė 
1r aplink rankeną. Nebuvo jokių jėgos pėdsakų. 

Arderi ir Heivers atėjo jam į pagalbą. Arderi, sąmoningai 
demonstruodama savo kantrybę, pasakė: 

— Inspektoriau, beveik visi pirštų atspaudai atitinka, - o 
Heivers tuo metu patikrino židinį, ieškodama žarsteklių, ku- 
riais Gabriela sakė pasinaudojusi gindamasi. Visas komplek- 
tas buvo vietoje, žarsteklis kabojo ant stovo drauge su še- 
pečiu, miniatiūrinė bertuve ir replėmis. Ji paklausė: 

— Ir ant šitų? Ar paėmėt nuo jų pirštų atspaudus? 

— Mes, seržante, tikrinom viską, norėdami sužinoti pirš- 
tų atspaudus. Manau, kad informacija, kurios jums reikia, 
yra mano atsivežtame raporte. 

Linlis uždarė svetainės duris, norėdamas apžiūrėti kitą 
pusę. Nosine nuvalė suodžius. Pasakė: 

— A! Štai čia, seržante, - ir Heivers priėjo prie jo. 

Po durų rankena plonytė dantyta kitos spalvos linija gal 
per aštuonis colius buvo perrėžusi baltą medį. Linlis pa- 
braukė per ją pirštais, paskui nuo durų atsisuko į kambarį. 

— Ji sakė pasinaudojusi kėde, - priminė Heivers ir jie 
drauge apžiūrėjo. 

Minėtoji kėdė buvo dar vienas iš ponios Vaitlo ratukinių 
krėslų, apmuštas butelio žalumo aksomu ir kėpsantis po ka- 
bančia kampine spintele. Heivers atitraukė jį nuo sienos. 
Linlis tučtuojau tamsesniame riešutmedyje pastebėjo nely- 
gią baltą briauną, kuri ėjo per krėslo viršų ir leidosi žemyn 
ties šonais. Jis pastatė kėdę po durų rankena. Balta briauna 
atitiko dantytą liniją. 

— Patvirtinta, — pasakė jis. 

Inspektorė Arderi stovėjo šalia židinio. Pasakė: 

— Inspektoriau, jeigu būtumėt man pranešęs, ko pirmiau- 
sia ieškot, mano nusikaltimų komanda būtų galėjusi sutau- 
pyti jums šitą kelionę. 

Linlis pasilenkė apžiūrėti kilimo netoli durų. Rado ma- 
žytį įplėšimą, atitinkantį kryptį, kuria kėdė būtų keliavusi, 
jeigu kas nors būtų jėga išplėšęs ją iš po durų rankenos, į 
kurią ji buvo atremta. Papildomas patvirtinimas, — pagalvo- 
jo jis. Gabriela Peten bent iš dalies sakė teisybę. 

— Inspektoriau Linli, — vėl kreipėsi į jį Arderi. 

Linlis stovėjo. Kiekvienas antrosios policininkės kūno 
colis bylojo apie priešiškumą. Jie buvo nesunkiai pasiekę 
susitarimą: ji imsis Kento, o jis Londono. Jų žinios, taip pat 
ir fiziniai gebėjimai, jei to prireiks, susitiks kur nors apie 
vidurį. Tačiau prisikapstyti ligi teisybės, slypinčios už Fle- 
mingo mirties, nebuvo taip paprasta, tą jis gerai žinojo. Dėl 
tyrimo pobūdžio vienam iš jų teks paklusti antrajam, ir jis 
matė, kad Arderi nepatiko mintis, kad jai teks nusileisti. 

Jis pasakė: 

— Seržante, gal paliktumėt mus minutėlei? 

Heivers atsakė: 

— Tuojau, - ir dingo toje pusėje, kur buvo virtuvė. Jai iš- 
einant iš kotedžo, jis išgirdo užsidarant laukujes duris. 

Arderi pasakė: 

— Jūs labai skubinat, inspektoriau Linli. Vakar. Šiandien. 
Man tai nepatinka. Turiu jums informacijos. Turiu raportus. 
Priverčiau laboratoriją dirbti viršvalandžius. Ko dar norit? 

— Atleiskit, — atsiprašė jis. - Aš neketinau spausti. 

— „Atleiskit“ tiko vakar. Šiandien to nebeužtenka. Jūs ke- 
tinat spausti. Ketinat spausti visą laiką. Noriu žinoti kodėl? 

Jam dingtelėjo, ar nepabandžius jos paglostyti. Jai neleng- 
va dirbti darbą, kur dominuoja vyrai, abejojantys kiekvienu 
jos veiksmu, jos nuomone ir raportais. Tačiau dabar ją nu- 
raminti būtų tolygu nusileisti. Jis Žinojo, kad jeigu ji būtų 
buvusi vyras, jam tai nėmaž nebūtų rūpėję. Taigi vadovau- 
jantis jo mąstymu, faktas, kad ji nėra vyras, neturėtų brau- 
tis į jų diskusiją dabar. 

Jis pasakė: 

— Esmė nėra tai, kas ką daro ar kas ką tiria. Esmė rasti 
žudiką. Čia mūsų nuomonės sutampa, ar ne? 

— Netraktuokit manęs globėjiškai. Mes aiškiai susitarėm, 
kad jūsų pareigos bus priešingos manosioms. Aš laikausi 
savo pasižadėjimo. Kas nutiko jūsiškiam? 

— Tai nėra susitarimo reikalas, inspektore. Mūsų iš anksto 
nustatytos ribos nėra tokios aiškios, kokias jūs norėtumėt 

matyti. Privalom dirbti drauge, arba mes visai nedirbsim. 

— Tada gal jums reikia iš naujo apibrėžti, ką reiškia dirbti 
drauge. Kiek matau dabar, aš dirbu jums, jūsų malonumui ir 
naudai. Ir jeigu šitaip bus toliau, būčiau dėkinga, jeigu tuo- 
jau pat išaiškintumėt šią problemą, kad galėčiau nuspręsti, 
kokius žingsnius man žengti, kad suteikčiau jums erdvės, 
kurios, atrodo, jums reikia. 

— Ko man reikia, inspektore Arderi, tai jūsų ekspertizės. 

— Man sunku tuo patikėti. 

— Ir aš jos negausiu, jeigu jūs paprašysit savo viršininko 
pašalinti jus iš šios bylos. 

— Aš nesakiau... 

— Abu žinom, kad toji grėsmė buvo numanoma. - Jis ne- 
pridūrė antrojo būdvardžio nep7rofesionalu. Jam niekada ne- 
patiko, kaip buvo švaistomasi šiuo žodžiu, kiekvieną sykį, 
kai vienas policininkas sukonfliktuodavo su kitu. Užuot tą 
daręs, pasakė: — Mes visi dirbam skirtingai. Turim prisitai- 
kyti prie vienas kito stiliaus. Manasis - medžioti kiekvieną 
informaciją. Neketinu ko nors įžeisti, tą darydamas, bet kar- 
tais pasitaiko. Tai nereiškia, jog aš manau, kad mano kole- 
gos nesugeba atlikti savo darbo. Tai tiktai reiškia, kad aš 
išmokau pasikliauti savo instinktu. 

— Akivaizdu, kad labiau negu kieno kito. 

— Taip. Bet kai suklystu, man tenka kaltinti tik save ir 
susemti tik savo jovalą. 

— Suprantu. Kaip patogu. 

— Kas? 

— Kaipjūs sutvarkot savo profesinius įsipareigojimus. Jū- 
sų kolegos prisitaiko prie jūsų. Jūs neprisitaikot prie jų. 

— Šito, inspektore, aš nesakiau. 

— Jums ir nėra ko sakyti, inspektoriau. Pakankamai gerai 
išaiškinot. Jūs medžiojat informaciją tokiu būdu, koks jums 
tinka. Aš turiu teikti ją tada, kai ji atitinka jūsų poreikius. 

— Tai įrodinėjimas, kad jūsų vaidmuo nesvarbus, —- pasa- 
kė Linlis. — Netikiu tuo. Kodėl jūs tuo tikit? 

— Be to, - tęsė ji toliau, tarytum jis nebūtų kalbėjęs, - aš 
neprivalau išreikšti jokios nuomonės, jokio priekaišto dėl 
jūsų pasirinktos krypties. Ir jeigu toji kryptis reikalauja, kad 
aš būčiau priklausoma nuo jūsų, aš tą turiu priimti, man tai, 
be abejonės, turi patikti ir turiu tylėti, kaip ir dera gerai 
moterėlei. 

— Tai nėra vyro ir moters problema, - pasakė Linlis. - Tai 
požiūrio klausimas. Aš jus atitraukiau nuo jūsų sekmadienio 
popietės, kad tarnautumėt mano reikmėms, ir aš jūsų už tai 
atsiprašau. Bet mes pradedam rinkti informaciją, kuri gali pra- 
laužti šios bylos užtvaras, ir aš norėčiau šitaip dirbti toliau, 
kol galiu. Tai, kad aš nusprendžiau pats asmeniškai imtis šio 
darbo, nieko bendra neturi su jumis. Kalba eina ne apie jūsų 
kompetenciją. Veikiau apie manąją. Įžeidžiau jus, visai to ne- 
norėdamas. Norėčiau tą pamiršti ir eiti toliau — pažiūrėti, ką 
jūs surinkot nuo vakar dienos. Jeigu galima... 

Jiems kalbant, ji laikė priešais save sudėjusi rankas. Linlis 
matė, kaip ji spaudė pirštų galus. Jis laukė, kol ji baigs tą 
vidinę kovą, į kurią buvo pasinėrusi, ir stengėsi neparodyti 
savo nekantravimo, o veidą išlaikyti kiek įmanoma abejin- 
gesnį. Atrodė, jog nėra prasmės toliau ją užgaulioti. Abu ži- 
nojo, kad viršus buvo jo. Vienintelis jo telefono skambu- 
tis — ir Skotland Jardas imsis tokių žingsnių, kokių reikės 
arba jai neutralizuoti, arba pašalinti iš bylos. O tai, kaip jau- 
tė jis, būtų nuostolinga, nes ji atrodė greitos orientacijos, 
bukli 1r gabi. 

Ji jau nebegniaužė rankų. Pasakė: 

— Gerai. 

Linlis nežinojo, su kuo ji sutinka, ir spėjo, kad ji su nie- 
kuo nesutinka, išskyrus kitą žingsnį — nuvesti jį atgal per 
kotedžą ir į lauką pro virtuvės duris, kur seržantė Heivers 
drybsojo viename iš krėslų pavėsinėje. Linlis matė, kad ji 
elgėsi išmintingai, neliesdama nieko inspektorės Arderi įro- 
dymų ir raportų dėžėje. Jiems priėjus, jos veidas buvo ab- 
soliučiai abejingas. 

Arderi vėl išėmė iš dėžės gipsines pėdų atliejas, taip pat 
ir raportus bei nuotraukas. 

Ji pasakė: 

— Mes identifikavom batą. Pado raštas gana aiškus. 

Ji padavė Linliui atlieją. Tai buvo visas bato padas. Palei 
kraštus ėjo Žymės, primenančios šuns dantų formą. Įspau- 
dimai gipse atitiko padų iškilimus. Skersai pado nuo vienos 
atbrailos ligi kitos ėjo antra eilė įdubimų, panašių į įkirti- 
mus. Toks pat raštas kartojosi ant kulno. Linlis matė, kad 
tai būdingas piešinys. 

— „Doc Martens“, - pasakė Arderi. 

— Žygio batai? Auliniai? 

— Atrodo kaip auliniai. 

— Padeda išsiugdyti ksenofobiją, - pastebėjo Heivers. — 
Pasivaikštinėk Betna Grine. Spardyk kam nors veidą tom 
gražiom metalinėm nosim. 

Linlis antrąją atlieją padėjo šalia pirmosios. Antroji vaiz- 
davo bato nosį ir gal tris colius pado. Jis pamatė, kad abu 
pėdsakai to paties bato. Viena iš briaunų kairiajam pakraš- 
ty buvo deformuota, lyg batas būtų netaisyklingai avimas 
arba gerokai apkapotas peiliu. Šita deformuota dalis buvo 
abiejose atliejose 1r, kaip Arderi sakė, nebuvo pačių batų 
ypatybė. 

— Visa atlieja yra iš sodo galo, - paaiškino Arderi. - Ji 
žymi tą vietą, kur kažkas persiropštė per tvorą iš gretimo 
diendaržio. 

— O kita? — pasidomėjo Linlis. 

Ji mostelėjo į vakarus. 

— Ten yra viešasis takas aukščiau šaltinio. Jis eina į kai- 
mą ir Mažąjį Springberną. Maždaug už trijų ketvirčių kelio 
ligi kaimo yra lipynė. Pėdsakas buvo ten. 

Linlis išdrįso pateikti klausimą, kuris jai negalėjo patik- 
ti. Jame glūdėjo daug žodžiais neišreikštos informacijos, ku- 
rios ji ir jos brigada galėjo nepastebėti. 

— Ar parodysit mums? 

— Inspektoriau, mes iššukavom kaimą. Kalbėjomės su 
kiekvienu. Patikėkit, raportas... 

— Gal daug išsamesnis, negu aš sugebėčiau parašyti, — 
atsakė Linlis. — Vis dėlto norėčiau pats pasižiūrėti, jeigu ne- 
prieštarausit. 

Ji puikiai suvokė, kad jiems nereikėjo nei jos leidimo, 
nei jos dalyvavimo, jeigu jie nusprendė pasivaikštinėti vie- 
šuoju taku. Linlis tą suprato iš jos veido. Jo prašymas slėpė 
užuominą apie lygybę, o kartu ir abejonę jos nuoseklumu. 
Ji galėjo rinktis, katrą prasmę suprasti. 

— Gerai, - atsakė. —- Galim eiti į kaimą ir ten pasižvalgy- 
ti. Ligi ten tik dešimt minučių kelio. 

Takas prasidėjo prie šaltinio, kunkuliuojančios verdenės 
už kokių penkiasdešimt jardų nuo Selendaino kotedžo. Bu- 
vo gerai išmintas. Jis kilo aukštyn nuo upelio, kuris ištekė- 
jo iš tvenkinėlio, vienoje pusėje ėjo palei daugybę diendar- 
žių, o paskui — palei sodą, kuriame neprižiūrimos obelys — 
žydinčios rausvais ir baltais Žiedais tarsi sniegas saulėly- 
dy — buvo pražūtingai nuožmiai apžėlusios šliaužiančia aug- 
menija tarsi kokio senio barzda. Kitoj pusėj tako notrelės, 
susimaišiusios su gervuogių raizgynais ir baltais svaiginan- 
čio gurgždžio purslais, kilo viršum vijoklių, kurie lipo į 4žuo- 
lus, alksnius ir žilvičius. Dauguma medžių palei upokšnį ir 
taką jau buvo sulapoję, ir į aiškų 7yyg atsiliepė stiprus skar- 
dus švilpimas, bylojantis, kad čia yra ir strazdų, ir nendri- 
nukių. 

Nors ir avėdama aukštakulnėmis basutėmis, kurios ūgiu 
ją sulygino su Linliu, inspektorė Arderi žvaliai ėjo taku. Ji 
stūmė į šalį gyvatvores ir gervuogių raizgynus, lenkėsi po 
šakomis ir eidama kalbėjo per petį: 

— Mes nustatėm pluoštą, rastą ant geležinės tvoros sodo 
gale. Tai stora medvilnė. Standartiniai mėlyni džinsai. Levi 
Strauss. 

— Tai viską susiaurina ligi septyniasdešimt penkių pro- 
centų gyventojų, — ramiai pastebėjo Heivers. 

Linlis sviedė įspėjamą žvilgsnį į seržantę, kuri sekė iš 
paskos už kelių jardų. Sulaukęs inspektorės bendradarbia- 
vimo, nors ir koks nemalonus jis būtų, neketino rizikuoti 
juo dėl vienos spontaniškos, bet vis tiek netinkamu laiku 
pareikštos pastabos. Heivers pamatė jo išraišką ir tyliai su- 
vapėjo: 

— Atsiprašau. 

Arderi arba negirdėjo tos pastabos, arba nusprendė jos 
nepaisyti. Ji pasakė: 

— Ant pluošto yra ir alyvos. Pasiuntėm ištirti, kad būtu- 
me tikri, tačiau vienas iš vyresnių mūsų vyrų, ilgokai žiūrė- 
jęs pro mikroskopą, sako, kad tai mašininė alyva. Ir aš lin- 
kusi tuo tikėti. Prieš mums įsigyjant chromatografus, padė- 
siančius atsakyti į visus klausimus, jis dirbo teismo 
medicinos srityje, todėl dažniausiai neapsirinka. 

— O kaip nuorūkos? - paklausė Linlis. - Ta, surūkyta ko- 
tedže, ir kitos sode? 

— Mes dar negavom jų identifikacijos, - skubiai atsakė Ar- 
deri, tarsi nujausdama Linlio išvadą, jog čia problema, reika- 
laujanti jo atkaklumo, kad dalį įrodymų išanalizuotų kas nors 
turintis daugiau kompetencijos Naujajame Skotland Jarde. 

— Mūsų žmogus grįžta šiandien iš Šefildo. Jis dalyvavo 
konferencijoj. Cigaretes jis gaus rytoj rytą, o kai turės jas 
rankose, tai ilgai nebeužtruks. 

— Ar nereikia kokių išankstinių veiksmų? - paklausė 
Linlis. 

Ji atsakė: 

— Jis mūsų ekspertas. Jums mes galėtume pateikti tik 
spėliojimus, tačiau nieko kita. Yra aštuoni skirtingi identifi- 
kacijos momentai ant nuorūkos, ir aš labai noriu, kad mano 
Žmogus juos mums nustatytų, užuot pati nutvėrusi vieną ar 
du, dūrusi pirštu į rūšį ir suklydusi. 

Ji priėjo geležinę užtvarą, kertančią taką. Sustojo prie ap- 
kerpėjusios permestos lentos, kuri sudarė paprastą lipynę. 

— Čia, - pasakė ji. 

Žemė aplink lipynę buvo minkštesnė negu ant tako. Joje 
buvo daugybė pėdų, kai kurios iš jų nutrintos papildomų pėd- 
sakų, atsiradusių ant viršaus. Arderi komandai iš tiesų pa- 
sisekė rasti tai, kas atitiko Selendaino kotedžo pėdsaką. Net 
dalinis pėdsakas atrodė tikras stebuklas. 

— Jis buvo prie gyvatvorės, - pasakė Arderi, tarytum at- 
siliepdama į Linlio mintį. - Čia, kur yra gipso gabaliukų. 

Linlis linktelėjo ir pažiūrėjo anapus tvoros. Gal už kokių 
130 jardų į šiaurės vakarus jis matė stogus, kurie žymėjo 
Mažojo Springberno ribą. Takas buvo aiškiai nužymėtas, iš- 
minta keliūtė, sukanti šalin nuo upelio, kirto geležinkelio 
liniją, juosė sodą ir leidosi į nedidelę gyvenvietę. 

Jie perkopė per lipynę. Prie gyvenvietės takas galiausiai 
tiek praplatėjo, kad jie galėjo visi trys eiti greta. Abipus ta- 
ko rikiavosi tvarkingų namų sodeliai. Jie išėjo į pačią gy- 
venvietę, kreivę su vienodais atskirais plytiniais gyvena- 
maisiais namais, kresnais kaminais, erkeriais ir dvišlaičiais 
stogais. Trys detektyvai sukėlė čia šiokį tokį susidomėji- 
mą, nes gatvėje knibždėjo vaikų su šokdynėmis, du čionykš- 
čiai vyrai žarna plovė automobilius ir mažų berniukų grupė 
žaidė lyg 1r kažkokias kriketo varžybas. 

— Mes čia apsukom ratą, — paaiškino Arderi. - Trečiadie- 
nio vakarą niekas nematė nieko neįprasta. Bet kai mes pra- 
važiavom, visi buvo viduje. 

— Jūs nusprendėt, kad ten buvo 7+1s, — pasakė Linlis. 

— Bato forma. Dydis. Pėdsako gylis Selendaino kotedže. 
Taip, - pasakė ji. - Manyčiau, kad mes ieškom 70. 

Jie išėjo į Springbern Roudą kaimo gale. Į dešinę nuo jų 
siaura pagrindinė gatvė vingiavo aukštyn į nedidelę įkalnę 
tarp senų šiaudais dengtų trobų ir parduotuvių. Tiesiai prieš 
juos mažesnė gatvelė, apstatyta karkasiniais kotedžais, ve- 
dė į bažnyčią. Kairėje akmenimis grįstas keliukas išėjo į alu- 
dės „Lapė ir skalikai“ automobilių aikštelę. Iš ten, kur sto- 
vėjo, Linlis matė, kad už aludės plyti ganykla su ąžuolais ir 
uosiais, metančiais ilgus popiečio šešėlius ant vejos. Jos pa- 

kraštyje augo tankiai sužėlę neprižiūrimi krūmai. Žvilgte- 
lėjęs į pagrindinę gatvę ir į gatvelę, kuri vedė į bažnyčią, 
Linlis apsisprendė ir pasuko į pastarąją. Krūmynas nesuda- 
rė vientisos užtvaros. Želdiniuose, kurie jungė aludės auto- 
mobilių aikštelę su ganyklos pakraščiu, prorečiais Žiojėjo 
plyšiai, ir pro vieną iš jų detektyvai išėjo į natūralią ąžuolo 
sudarytą arką. 

Vejos pietiniame gale vyko dar vienos kriketo varžybos. 
Atrodė, kad čia kaimo varžybos. Žaidėjai buvo suaugę vyrai, 
apsivilkę tradiciniais baltais, nors ir skirtingais, drabužiais, 
žiūrovai sėdėjo ant brezentinių kėdžių, o aplinkui šūkavo ir 
nardė vaikai, dažnai priversdami teisėjus šaukti: 

— Dėl Dievo meilės, išvarykit tuos mažus nenaudėlius iš 
aikštės. 

Linliu ir jo palydovais niekas nesusidomėjo, nes krūmai 
augo ganyklos šiaurės vakarų pakraštyje. Žemė čia buvo ne- 
lygi, kieta, grumstuota, kur ne kur augo gebenės, jų ūseliai 
šliaužė ne tiktai palei žemę, bet ir rangėsi ant medinės tvo- 
ros įduobtų vietų. Palei šią tvorą klestėjo rododendrai, jų 
šakos linko nuo milžiniškų šviesiai violetinių žiedų. Tarp 
rododendrų retkarčiais pasitaikantis bugienis tiesė savo dyg- 
liuotas šakas, 1r seržantė Heivers nuėjo jų pasižiūrėti, kai 
Linlis tyrinėjo žemę, o Arderi jį stebėjo. 

— Vienas iš mūsų kriminalinės brigados vyrukų kalbėjosi 
su Konoru O'Nilu, - pasakė Arderi. - Jam priklauso aludė. 
Trečiadienio vakarą jis drauge su sūnumi pilstė alų. 

— Ar jis nieko mums nedavė? 

— Sakė, kad jie baigę apie pusę pirmos. Nė vienas jų, kai 
rakino duris, nematė svetimo automobilio aikštelėje. Iš tik- 
rųjų buvo likęs tiktai jų automobilis. 

Linlis atsakė: 

— Tai nestebina, ar ne? 

— Mes patikrinom ir šitą plotą, - ryžtingai tęsė Arderi. — 
Kaip matot, inspektoriau, žemė sutrypta. Ji nėra tinkamos 
konsistencijos pėdsakui priimti. 

Linlis matė, kad ji teisi. Tuščios vietos, kur neaugo ge- 
benės, buvo nubarstytos pūvančiais pernykščiais lapais. Po 
jais žemė buvo kieta tarsi cemento ruožas. Joje neliktų jo- 
kio įspaudo, ar tai būtų pėda, padanga ar žudiko parašas. 

Jis atsitiesė. Pažiūrėjo atgal į kelią, iš kur jie buvo atėję. 
Krūmokšniai, kaip jis 17 manė, buvo pati tinkamiausia vieta 
važiuoklei paslėpti, jeigu važiuoklė buvo naudota kuriuo nors 
nusikaltimo etapu. Krūmai driekėsi iki automobilių aikšte- 
lės, kuri savo ruožtu susisiekė su keliuku, vedančiu į taką. 
Takas vedė einantįjį už penkiasdešimt jardų nuo Selendai- 
no kotedžo. Visa tai reikalavo iš žudiko, kurio jie ieškojo, 
geros orientacijos vietos apylinkėse. 

Kita vertus, paslėpti važiuoklę buvo visai nebūtina, jei- 
gu žudikas veikė kartu su kuo nors kitu. Vairuotojas būtų 
galėjęs akimirką stabtelėti prie „Lapės ir skalikų“, išleisti 
žudiką, dingusį keliūtėje, vedančioje į taką, ir praleisti va- 
landą ar daugiau, važinėdamas po apylinkes, kol ugnis bus 
uždegta, o padegėjas grįžęs. Tai rodytų ne tik ilgai ruoštą 
suokalbį, bet ir gerą žinojimą to, ką darė Flemingas savo 
mirties dieną. Du žmonės, veikiau ne vienas, turėjo būti 
pagrįstai suinteresuoti jo pašalinimu. 

— Sere, - kreipėsi į jį seržantė Heivers. — Pažiūrėkit čia. 

Linlis matė, kad Heivers buvo prasiskverbusi pro rodo- 
dendrus ir bugienius. Ji tupėjo toje vietoje, kur ties auto- 
mobilių aikštele baigėsi krūmokšniai. Nubraukė šalin kelis 
nukritusius lapus ir pakėlė vieną gebenės ūselį gal iš kokių 
dešimties, kurie driekėsi ligi pailgo žemės plotelio. 

Linlis 17 Arderi priėjo prie jos. Per jos petį Linlis ma- 
tė, ką ji buvo radusi - nelygų sutryptos žemės apskriti- 
mą, kokių trijų colių skersmens. Jis buvo tamsesnis negu 
likusi žemė, kavos rudumo, kai aplinkui ji buvo riešuti- 
nės spalvos. 

Heivers pirštais nugnybė ūselį, kurį laikė. Stenėdama at- 
sistojo, nubraukė plaukus nuo kaktos ir ištiesė ūselį Linliui 
pasižiūrėti. 

— Man atrodo lyg kokia nors alyva, - pasakė ji. - Nulašė- 
jo ir ant šitų trijų lapų. Matot? Čia yra šiek tiek. O ten dau- 
giau. Ir dar ten. 

— Motoro alyva, - sumurmėjo Linlis. 

— Ir aš taip sakyčiau. Tokia pat kaip ir ant džinsų, - Hei- 
vers mostelėjo į Springbern Roudo pusę. - Jis tikriausiai 
atvyko pro čia, išjungė variklį ir šviesas ir tamsoj nuvažiavo 
vejos pakraščiu. Važiuoklę pastatė čia. Šmurkštelėjo pro krū- 
mus ir pro automobilių aikštelę ir pasuko į taką. Taku nuėjo 
ligi kotedžo. Peršoko tvorą į gretimą diendaržį. Palaukė so- 
do gale, kol nebebus kliūčių. 

Arderi skubiai pasakė: 

— Negalvokit, kad mes nebūtume radę padangų įspaudų, 
seržante. Jei automobilis iš tiesų būtų važiavęs per pievą... 

— Ne automobilis, - pataisė ją Heivers. - Motociklas. Dvi 
padangos, ne keturios. Lengvesnis už automobilį. Mažesnė 
tikimybė, kad paliks vėžes. Lengviau manevruoti. Lengviau 
paslėpti. 

Linlis nenorėjo priimti šio scenarijaus. 

— Motociklininkas, kuris paskui surūkė šešias ar aštuo- 
nias cigaretes, kad paženklintų savo vietą Selendaino kote- 
dže? Kaip tai atrodo, seržante? Koks žudikas palieka viziti- 
nę kortelę? 

— Toks žudikas, kuris nesitiki būti nutvertas. 

— Bet kiekvienas, nors truputį susipažinęs su teismo 
praktika, žino, kaip svarbu nepalikti įrodymų. - Linlis pr1- 
dūrė: — Kokių nors įrodymų. Bet kokių įrodymų. 

— Teisybė. Taigi mes ieškom žudiko, kuris kvailai galvo- 
jo, kad pirmiausia nebus panašus į žudiką. Mes ieškom to, 
kas galvojo apie galutinį rezultatą: Flemingo mirtį. Kaip ją 
įvykdyti 1r kas bus tuo pasiekta, o ne apie tai, kad vėliau 
gali vykti tyrimas. Mes ieškom to, kuris manė, kad kote- 
džas, prigrūstas senovinių nelemtų bakurų, inspektore, - už- 
siliepsnos kaip deglas, kai tik tos cigaretės giliai įsidegs į 
krėslą. Jo supratimu, įrodymų nebeliks. Neliks jokių ciga- 

rečių nuorūkų. Nebus degtukų likučių. Nieko kita, tiktai pa- 
matų akmenys. Ir ką, pagalvojo jis, jeigu ir stabtelėjo pa- 
mąstyti, policija supras iš akmenų? 

Kriketo rungtynių žiūrovai ėmė džiūgaudami šaukti. Trys 
detektyvai apsigrežė. Mušėjas trenkė per kamuolį ir nudū- 
mė prie kitų vartų. Du gaudytojai lėkė per tolimąjį lauką. 
Kamuolį paduodantis žaidėjas klykė. Vartų sargas pasipikti- 
nes trenkė žemėn vieną iš savo pirštinių. Matyt, kažkas bu- 
vo užmiršęs esminę kriketo taisyklę: visada reikia stengtis 
sugauti. 

— Mums reikia pasikalbėti su tuo berniuku, inspekto- 
riau, - pasakė Heivers. - Jums reikia įrodymų. Inspektorė 
juos mums gavo. Cigarečių nuorūkas. 

— Kurios dar turi būti identifikuotos. 

— Medvilnės pluoštas, sulietas alyva. 

— Turi būti patvirtinta chromatografu. 

— Kojų pėdsakai jau atpažinti. Bato pėdos su ryškiomis 
žymėmis. O dabar šitas. - Ji mostelėjo į gebenę, kurią lai- 
kė. - Ko dar norit? 

Linlis nieko neatsakė. Jis žinojo, kaip Heivers reaguos į 
jo atsakymą. Tai nebuvo daugiau, negu jis norėjo. Tai buvo 
daug mažiau, daug mažiau. 

Jis pamatė, kad inspektorė Arderi vis dar spokso į že- 
mę už seržantės Heivers, kur alyvos dėmė sudarė apskri- 
timą. Ji buvo susierzinusi. Ramiai, greičiau sau negu jiems 
pasakė: 

— Sakiau jiems patikrinti atspaudus. Mes dar nieko ne- 
girdėjom apie alyvą ant pluošto. 

— Nesvarbu, - atsakė Linlis. 

— Ne, tai svarbu. Jei nebūtumėt užsispyręs... 

Heivers klusnus žvilgsnis klausė, ar ji antrą kartą turė- 
tų pasišalinti. Linlis kilstelėjo ranką, parodydamas, kad ji 
liktų kur buvusi. Jis pasakė: 

— Negalima tikėtis, kad iš anksto būtų numatomi įro- 
dymai. 

— Tai mano darbas. 

— Toji alyva gali nieko nereikšti. Gali būti visai ne ta pati, 
kaip ant pluošto. 

— Po velnių, - nusikeikė Arderi daugiau sau negu jiems. 
Ji beveik minutę stebėjo kriketo varžybas - tie patys du mu- 
šėjai ir toliau negailestingai bandė priešingos pusės kraštu- 
tinius sugebėjimus - prieš tai, kai jos veide dar sykį atsira- 
do profesionalaus nesuinteresuotumo išraiška. 

— Kai visa tai baigsis, - pasakė Linlis šypsodamasis, kai 
jų žvilgsniai vėl susitiko, - seržantė Heivers išdėstys mano 
įdomesnes klaidas, atliekant šį darbą. 

Arderi šiek tiek kilstelėjo galvą. Nuskambėjo šaltas at- 
sakymas: 

— Visi mes klystam, inspektoriau. Aš norėčiau mokytis 
iš savo klaidų. Tokių dalykų daugiau nebebus. - Ji pasitrau- 
kė nuo jų į automobilių aikštelės pusę. - Ar yra dar kas nors, 
ką norėtumėt pamatyti kaime? 

Ji nelaukė jo atsakymo. 

Heivers paėmė gebenės ūselį iš Linlio rankos. Čiupinė- 
jo atskirus lapelius. 

— Kalbant apie klaidas, padarytas priimant sprendimus, — 
reikšmingai pasakė ji ir nusekė paskui Arderi į aikštelę. 


15 skyrius 


S. Kuper pylė verdantį 
vandenį ant arbatos „P G. Tips“ maišelių ir stebėjo, kaip jie 
kyla į paviršių tarsi plūdurai. Paėmė šaukštelį, pamaišė ir 
uždengė dangčiu arbatinuką. Šiandien ji tyčia pasirinko šitą 
arbatos servizą, tą, kur arbatinukas buvo triušio formos, puo- 
dukai - morkų, o lėkštutės - salotų lapų. Šitą arbatinuką ji 
visada naudodavo vaikams sergant, kad pralinksmintų juos 
ir priverstų galvoti apie ką kita, o ne apie skaudančią ausį 
ar sutrikusį skrandį. 

Arbatinuką ji pastatė ant virtuvės stalo, nuo kurio kiek 
anksčiau buvo nuėmusi senąją raudoną klijuotę, vietoj jos 
užtiesusi žalią medvilninę staltiesę, išmargintą žibuoklėmis. 
Ant jos buvo išdėsčiusi likusį servizą: salotų lapelių pavida- 
lo lėkštutes 1r kiškučio formos pieno ąsotėlį su priderinta 
cukrine. Ant triušių šeimyną vaizduojančios lėkštės stalo 
viduryje ji sukrovė sumuštinius su kepenų paštetu. Plutas 
ji buvo nupjovusi ir sumuštinius sudėjusi pakaitomis su 
sviestu užtepta duona, ir viską aplinkui apdėjusi kreminiais 
pyragaičiais. 

Stenas ir Šarona buvo svetainėje. Stenas žiūrėjo televi- 
zorių, kur ekrane milžiniškas ungurys kaip užhipnotizuotas 
plaukė pagal kalbančiojo ritmą: „Škotijos ungurys gyvena...“ 
Šarona, palinkusi prie savo paukščių sąsiuvinio, pieštukais 
spalvino kirą, kurį buvo nupiešusi vakar po pietų. Akiniai 
nusmuko jai ant nosies galo, ji šnopavo ir šniokštė, lyg tu- 
rėtų didžiausią slogą. 

— Arbata paruošta, - tarė Dženi. - Šarona, pakviesk Džimį. 

Šarona pakėlė galvą ir sušnarpštė. Atgalia ranka ji pastū- 
mė akinius į vietą. Pasakė: 

— Jis nelips žemyn. 

— To tu nežinai. Eik pakviesti, kaip sakiau. 

Džimis visą dieną praleido savo miegamajame. Norėjo 
anksčiau išeiti, apie pusę dvylikos. Nuslinko į virtuvę, apsi- 
vilkęs savo neperpučiamą striukę, atidarė šaldytuvą ir išsi- 
traukė likusią picą. Susuko ją, įvyniojo į foliją ir įgrūdo į 
kišenę. Dženi stebėjo jį nuo kriauklės, kur plovė pusryčių 
indus. Ji paklausė: 

— Ką tu žadi daryti, Džimi? — o jis į tai atsakė vienu žo- 
džiu nieko. 

Ji atsakė, jog jai atrodo, kad jis ketina išeiti. Jis atšovė, o 
kas, jeigu ir ketina? Jis nežada visą dieną trainiotis po na- 
mus lyg būtų dvejų metų... Be to, jis planavo susitikti su 
bičiuliu Milvol Oter Doku. Koks ten bičiulis, panoro suži- 
noti Džyn. Šiaip, bičiulis, ir tiek. Jinai jo nepažįstanti ir jai 
nereikia jo pažinti. Ar tai Brajanas Džonsas, toliau teiravosi 
Dženi. Džimas paklausė: Brajanas Džonsas? Kas, po vel- 
nių? Jis nepažįstąs jokio Brajano. Tada jis suvokė spąstus. 
Dženi nekaltu veidu pastebėjo, kad jis tikriausiai prisime- 
nąs Brajaną Džonsą... iš Deptfordo? Su juo Džimis praleido 
visą penktadienį, užuot ėjęs į mokyklą. 

Džimis uždarė šaldytuvo duris. Pasuko prie durų į kie- 
mą, sakydamas, kad dingsta. Dženi pasakė, kad jis verčiau 
pirma prieitų pasižiūrėti pro langą. Ji pasakė kalbanti rim- 
tai, ir jeigu jis žino, kas jam naudinga, turįs daryti tą, ko ji 
prašo. 

Jis stovėjo vieną ranką uždėjęs ant rankenos, akys nera- 
miai šmirinėjo nuo motinos ligi viryklės ir vėl atgal. Ji liepė 
jam ateiti. Norinti, kad jis pamatytų. Jis paklausė ko, per- 
kreipęs lūpą taip, kad motinai visuomet knietėjo smūgiu pa- 
šalinti tą jo veido išraišką. Ji pasakė, kad Džimis tik turįs 
prieiti. Jam reikia ilgai ir įdėmiai pažiūrėti į lauką. 

Ji suprato, jog berniukas mano, kad jos prašymas tėra 
klasta, todėl pasitraukė nuo lango, užleisdama jam vietą. 
Skersas nuėjo, tarsi laukdamas, kada ji šoks ant jo, ir pažiū- 
rėjo pro langą, kaip motina buvo liepusi. 

Reporterius jis jau buvo matęs. Sunku buvo jų nepaste- 
bėti, slampinėjančių prie savo „Eskortų“ kitapus gatvės. 

— Na ir kas, - pasakė jis. - Jie ten buvo ir vakar. 

Ji atšovė: 

— Ne ten, Džimi. - Tegu jis pasižiūri priešais Kauperių 
namus. Kaip jis mano, kas tie tipai, tie, kurie sėdi juodoje 
„Novoje“? 

Jis abejingai gūžtelėjo pečiais. Ji pasakė: policija. Todėl 
jis galįs išeiti, jeigu nori. Bet tegu nesitiki išeisiąs vienas. 
Policija seks jį. 

Su ta žinia jis bandė susidoroti ir protu, 1r fiziškai, prie 
šonų gniauždamas kumščius. Jis paklausė, ko norinti polici- 
ja. Ji pasakė jam, kad jie norį sužinoti apie jo tėtį. Apie tai, 
kas nutiko jam. Kas buvo drauge su juo trečiadienio vakare. 
Apie tai, kodėl jis mirė. 

O paskui ji laukė. Žiūrėjo, kaip jis stebi juos, policiją ir 
reporterius. Jis stengėsi atrodyti nerūpestingas, tačiau jos 
apgauti negalėjo. Buvo subtilių požymių, kurie išdavė jį: sku- 
bus mindžikavimas, vienas kumštis įgrūstas į džinsų kiše- 
nę. Jis atkragino galvą ir paklausė, kodėl tai sušiktai polici- 
jai rūpi, tačiau vis dar tebemindžikavo nuo vienos kojos ant 
kitos, 1r Dženi įsivaizdavo, kad jo delnai prakaituoja, o skran- 
dis virpa lyg drebučiai. 

Ji suprato norinti būti šios situacijos nugalėtoja, norinti 
nerūpestingai paklausti, ar jis dar žada eiti pasivaikščioti 
tokį gražų sekmadienio rytą. Suprato norinti pastūmėti įvy- 
kius, atidaryti duris, liepti jam išeiti, priversti jį pripažinti 
savo sielvartą, savo baimę, jos pagalbos poreikį, tą tiesą, 
kad ir kokia ji būtų, bet ką. Tačiau ji tylėjo, prisimindama 
paskutinę akimirką, - ir su skausmingu aiškumu, - ką reiš- 
kia būti šešiolikos metų ir išgyventi krizę. Ji leido jam išeiti 

iš virtuvės ir nubildėti laiptais į viršų, ir nuo to laiko nebe- 
trukdė jo vienatvės. 

Dabar, kai Šarona lipo jo pašaukti, Dženi pasakė Stenui: 

— Į virtuvę. Nežioplinėk. Metas gerti arbatą. 

Jis nieko neatsakė. Ji pamatė, kad savo mažuoju piršte- 
liu jis rakinėja nosį ir pasakė: 

— Ei, tu, Stenai! Tai šlykštu! Liaukis! - Ir pirštas buvo 
skubiai ištrauktas. Stenas panarino galvą, o rankas nukišo 
kuo giliau už nugaros. Dženi švelnesniu balsu pakvietė: — 
Eikš, mielasis. Paruošiau mums arbatos. 

Ji nukreipė jį prie kriauklės nusiprausti, kol išpilstys ar- 
batą į puodelius-morkas. Berniukas priėjo prie jos ir sumur- 
mėjo: 

— Šiandien padėjai ypatingas lėkštes, mama, - ir įkišo sa- 
vo drėgną ranką į jos delną. 

Ji atsakė: 

— Taip, pagalvojau, kad mums reikėtų ko nors, kas pra- 
linksmintų. 

— Džimis nulips žemyn? 

— Nežinau. Pamatysim. 

Stenas atitraukė kėdę tolyn nuo stalo ir klestelėjo į ją. Į 
savo lėkštę jis įsidėjo pyragaitį, riekę duonos su sviestu ir 
sumuštinį su kepenų paštetu, kurį atskleidė ir kiekviename 
delne laikė po vieną riekę. Pasakė: 

— Mama, vakar vakare Džimis verkė. 

Dženi susidomėjo, tačiau tiktai ištarė: 

— Verkti natūralu. Tavo broliui nelengva. 

Stenas nulaižė paštetą nuo duonos riekės. 

— Jis nežino, kad aš girdėjau, kaip jis verkė, nes aš nieko 
nesakiau. Bet aš gerai girdėjau. Buvo įsikniaubęs į pagalvę 
ir daužė čiužinį kartodamas: „Šūdas, šūdas, šūdas“. — Ste- 
nas krūptelėjo, kai Dženi ranka bandė jį sudrausminti. - Aš 
taip gi7dėjau, mama. Aš pats taip nesakau. 

— Gerai, žiūrėk, kad taip nekalbėtum. - Dženi pripylė ki- 
tus puodukus. — O ką dar? —- ramiai paklausė. 

Nuvalgęs paštetą, Stenas kramtė duoną. 

— Daugiau negerų žodžių. 

— Kokių? 

— „Šunsnukis. Šūdas. Šūdas“. - Štai ką kalbėjo verkda- 
mas. — Stenas laižė paštetą nuo riekės antrojoje rankoje. — 
Aš manau, jis verkė dėl tėčio. Manau, kad kalbėjo apie tėtį. 
Jis sulaužė jo burlaivius, ar žinojai? 

— Mačiau, Stenai. 

— Ir kai laužė, sakė: „Šūdas, šūdas, šūdas“. 

Dženi sėdėjo prieš savo jauniausią vaiką. Nykščiu ir smi- 
lium apėmė plonytį jo riešą. Pasakė: 

— Tu plepi tik tam, kad plepėtum, Stenai. Tai bjaurus įprotis. 

— Aš nesakyčiau... 

— Gerai. Džimis tavo brolis ir tu turi jį mylėti. Dabar jam 
blogas metas, bet jis išsikapstys. 

Net ir sakydama tai, Dženi jautė ieties smaigalį, tą, kuris 
visą laiką dūrė jai po kairiąja krūtimi, niekada nepramušda- 
mas odos. Ji Keniui buvo bloga nešantis ženklas, kuriuo pa- 
žymėtas prasidėjo jo gyvenimas ir ėjo tiktai blogyn. 

— Džimis sako, kad nenori jokios sušiktos arbatos. Tik 
jis nepasakė sušiktos. Sakė kažką panašaus. 

Šara įplasnojo į virtuvę kaip vienas iš jos paukščių, su 
piešimo popieriaus lapais vietoj sparnų. Ji pastūmėjo Dži- 
mio lėkštę, puodelį ir lėkštutę į šalį ir išlygino popierių ant 
staltiesės. Grakščiai paėmė vieną sumuštinį 1r atkando kąs- 
nelį kaip tikra ledi, žvelgdama į savo darbą - beplunksnį ere- 
lį, kuris sklandė aukštai virš pušų, tokių mažyčių, jog erelis 
atrodė lyg koks King Kongo antros eilės pusbrolis. 

- Jis sakė, sušiktos, ar ne? — Stenas gnaibė savo sviestai- 
nio kraštus, kramsnodamas juos. 

— Gana to žodžio, - sudraudė Dženi. - Ir nusišluostyk 
burną. Šara, prašau, žiūrėk, kaip tavo brolis elgiasi prie sta- 
lo... Aš žvilgtelėsiu, ką daro Džimas. 

Ji pasikniso spintelėje šalia kriauklės ir ištraukė iš jos 
suskilusį plastmasinį padėklą. Kadaise tai buvo vestuvių do- 

vana jai ir Keniui, citronų žalumo, papuošta neužmirštuolių 
šakelėmis. Pats tinkamiausias daiktas, pagalvojo ji, arbatą 
geriant padavinėti pyragėlius ir sumuštinius. Tačiau ji nie- 
kada juo nebuvo nešiojusi valgio į viršų tai vienam, tai ki- 
tam vaikui, kai jis persišaldydavo ar sirgdavo gripu. Padėjo 
ant jo Džimio arbatos puodelį, įbėrė cukraus, įpylė pieno 
tiek, kiek jis mėgo. Parinko sumuštinių, įdėjo duonos su 
sviestu ir kreminių pyragaičių. 

— Ar jam nereikia nulipti žemyn, mama? — paklausė Ste- 
nas, kai ji pasuko prie laiptų. - Juk tu visada sakai, jeigu mes 
nesuniurzgę, turim valgyti čia, apačioje, - spyrėsi Stenas. 

— Taip, - sutiko Dženi. - Džimis suniurzgęs. Pats sakei. 

Šara nebuvo ligi galo uždariusi Džimio miegamojo durų, 
todėl Dženi, šūktelėjusi jį vardu, užpakaliu stumtelėjo duris. 

— Atnešiau tavo arbatą. 

Jis sėdėjo ant lovos, nugarą atrėmęs į lovos galvūgalį ir, 
kai motina su padėklu įėjo į kambarį, jis pakišo kažką po 
pagalve, o po to skubiai užstūmė stalčių spintelėje prie 10- 
vos. Dženi dėjosi nematanti nei vieno, nei antro judesio. 
Per paskutinius mėnesius ji daugiau negu vieną sykį tikri- 
no tą stalčių. Žinojo, ką jis ten laiko. Buvo kalbėjusi su Ke- 
niu apie fotografijas, ir jis susirūpinęs užsuko į namus, kai 
Džimis buvo mokykloje. Peržiūrėjo jas pats, stropiai steng- 
damasis išlaikyti tą tvarką, kokia Džimis buvo jas sudėlio- 
jęs, sėdėdamas ant vyriausiojo savo berniuko lovos krašto 
ilgas kojas ištiesęs ant numindytų kilimo kvadratų. Kikeno 
pamatęs moteris, su drabužiais ar be jų, pozas, irzlius vei- 
dus, jų išskėstas kojas, nugarų išlenkimą ir jų tobulų nena- 
tūraliai įspūdingų krūtinių dydį. Pasakė: „Nėra ko jaudintis, 
Džyn“. Ji paklausė, ką jis, po velnių, galvoja taip sakyda- 
mas. Jo sūnus turi pilną stalčių nešvankių paveikslų, ir jei- 
gu dėl to nereikia jaudintis, gal jis galįs jai pasakyti, dėl ko 
reikia? Kenis atsakė: „Čia nėra nešvankios nuotraukos. Čia 
ne pornografija. Jis smalsus, ir tiek. - Ir pridūrė: — Aš galiu 
tau rasti tikrų, jei tu nori pavartyt — dėl ko iš tiesų reikia 

jaudintis“. Tos tikrosios, pasakė jis, vaizdavo daugiau negu 
vieną subjektą — vyriškį ar moterį, vyrą su vyru, suaugusį 
su vaiku, vaiką su vaiku, moterį su moterimi, moterį su gy- 
vuliu, vyrą ir gyvulį. Jis pasakė: „Čia, mergyte, nieko tokio. 
Į tokius paveikslėlius žiūri jauni vyrukai, kol jie dar svars- 
to, ką reiškia jausti moteris po savimi. Tai natūralu, taip. 
Tai dalis brendimo“. Ji paklausė jo, ar ir jis turėjo šitokių 
paveikslų, kuriuos slėpė nuo šeimos kaip kokią bjaurią pa- 
slaptį, jeigu tai brendimo dalis. Jis stropiai sudėjo fotografi- 
jas atgal į vietą ir uždarė stalčių. „Ne, - atsakė po akimir- 
kos ir nežiūrėdamas pridūrė: — Aš turėjau tave, juk taip. Man 
nebuvo ko svarstyti, kaip tai atrodys, kai galiausiai įvyks. 
Visada žinojau“. Tada pasuko galvą ir nusišypsojo, ir ji pasi- 
juto taip, lyg širdis jai lietųsi per kraštus. Kaip jis versdavo 
ją pasijausti, šitas Kenis Flemingas. Kaip jis visada privers- 
davo ją pasijausti. 

Ji kalbėjo skausmo smaugiama gerkle: 

— Aš tau padariau keletą sumuštinių su paštetu. Patrauk 
kojas, Džimi, kad galėčiau pastatyti padėklą. 

— Sakiau Šarai. Aš nealkanas. - Jo balsas buvo provokuo- 
jantis, tačiau akys atsargios. Vis dėlto jis patraukė kojas, 
kaip prašė motina, ir Dženi tai suvokė kaip vilties ženklą. 
Pastatė padėklą ant lovos netoli jo kelių. Jis mūvėjo nešva- 
rius džinsus. Nebuvo nusivilkęs striukės nei nusiavęs ba- 
tų, tarytum vis dar tikėjosi išeisiąs, kai policijai nusibos ste- 
bėti namą. Dženi norėjo jam pasakyti, kad vargu ar policijai 
nusibos budėti. Jų buvo dešimtys, šimtai, gal tūkstančiai, ir 
jie nieko kita nedarė, tik keitė vieni kitus gatvėje. 

— Užmiršau vakar tau pasakyti, — tarė Dženi. 

Džimis brūkštelėjo pirštais per plaukus. Dirstelėjo į pa- 
dėklą, pamatęs ypatingą arbatos servizą visai nesureagavo. 
Vėl pažiūrėjo į motiną. 

— Stenas ir Šara, - pasakė ji. - Užimk juos ir toliau. Ge- 
rai, Džimi. Tavo tėtis... 

— Velniop jį! 

Ji giliai įkvėpė ir pasakė: 

— Tavo tėtis tikrai būtų didžiavęsis tavimi, matydamas, 
koks tu geras savo broliui ir seseriai. 

— Taip? Ką tėtis išmanė apie gerumą? 

— Stenas ir Šara, dabar jie į tave žiūrės. Tu turi būti kaip 
tėtis, ypač Stenui. 

— Stenas verčiau tegu pats savimi pasirūpina. Jeigu kuo 
nors kitu pasikliaus, susikuls pats. 

— To nebus, jeigu pasikliaus tavim. 

Džimis atsisėdo patogiai, arčiau lovos galo, prispaudęs 
nugarą, kad būtų patogiau stuburui arba kad būtų toliau nuo 
jos. Pasiėmė pusiau suglamžytą cigarečių pakelį ir vieną ci- 
garetę įsikišo į burną. Užsidegė ją 1r pro šnerves išleido 
skubų, piktą dūmų srautą. 

— Jam nereikia manęs, - pasakė Džimis. 

— Ne, Džimi, reikia. 

— Nereikia, kol jis turi savo mamytę, kuri jį globoja. Ar 
ne taip? 

Jis kalbėjo rūsčiu ir įžūliu balsu, tarytum jo žodžiai ir po 
to kitas klausimas slėptų tam tikrą prasmę. Dženi pabandė, 
tačiau nesugebėjo suvokti jos. 

— Mažam berniukui reikia didelio vyro, į kurį jis galėtų 
lygiuotis. 

— Taip? Ką gi, aš neketinu ilgai čia užsibūti. Gal Stenui 
reikia, kad kas nors nušluostytų jam nosytę ir nuimtų ran- 
kas nuo strampuko, kai užgęsta šviesa, bet tai nebūsiu aš. 
Supratai? — Džimis palinko ir nubėrė pelenus į salotų lapo 
pavidalo lėkštutę po puoduku-morka. 

— Tai kurgi tu ketini vykti? 

— Nežinau. Kur nors. Bet kur. Nesvarbu kur, kad tik ne 
čia. Nekenčiu šitų namų. Mane vemti verčia nuo jų. 

— O kaip tavo šeima? 

— O ką šeima, a? 

— Kai tėčio nebėra... 

— Nekalbėk apie jį. Ar ne vis tiek, kur tas vištgaidis pasi- 
dėjo. Jo nebuvo ir prieš nugalabijimą. Niekada negrįždavo 

namo. Manei, jog Stenas ir Šara laukė, kad jis vieną dieną 
pasirodys ant slenksčio, klausdamas, ar negalėtų grįžti į na- 
mus? — sulojo Džimis 1r įsikišo į burną cigaretę. Pirštai nuo 
nikotino buvo su gelsvai oranžinėmis dėmėmis. — Tu viena 
norėjai šito, mamyte. Mes visi, mes žinojom, kad tėtis ne- 
grįš. Ir žinojom apie ją. Iš pat pradžių. Net buvom ją sutikę. 
Tik nutarėm niekada apie tai nesakyti, nes nenorėjom, kad 
tau būtų skaudu. 

— Jūs buvot susitikę su tėčio... 

— Taip. Tikrai buvom ją susitikę. Du ar tris kartus. Ketu- 
ris — nežinau. Tėtis žiūrėjo į ją, 0 ji žiūrėjo į jį, abu bandė 
elgtis lyg niekur nieko, vadino vienas kitą bone Flemingai ir 
ponia Peten, lyg nesukibtų vienas su kitu kaip kiaulės, vos 
tik mūsų nebebus. 

Jis vėl ėmėsi savo cigaretės, įnirtingai pūsdamas dūmus. 
Dženi matė, kaip cigaretė drebėjo. 

— Aš to nežinojau, - pasakė ji. Dženi pasitraukė nuo lo- 
vos ir priėjo prie lango. Žiūrėjo nieko nematydama | sodą 
apačioje. Ranka siekė užuolaidų. Skalbti, pagalvojo. Jas rei- 
kia išskalbti. - Turėjai man pasakyti, Džimai. 

— Kodėl? Ką tai būtų pakeitę? 

— Pakeitę? 

— Taip. Žinai, ką turiu galvoje. 

Dženi nenorom atsisuko nuo lango. 

— Kaip pakeitę? 

— Būtum galėjusi su juo išsiskirti. Tiek būtum galėjusi 
padaryti dėl Steno. 

— Dėl Steno? 

— Jis buvo ketverių, kai tėtis išėjo, ar ne? Jis būtų susi- 
taikęs su tuo. Būtų susitaikęs, nes tebeturėjo savo mamą. 
Kodėl nepagalvojai apie tai? - Jis dar nužėrė pelenų į lėkš- 
tutę. - Tu matai, kad viskas jau ir prieš tai buvo sušikta. 
Bet dabar dar labiau sušikta. 

Tvankiame kambaryje Dženi pajuto, kaip į ją padvelkė 
vėsus šuoras, tarytum kur netoliese būtų atidarytas langas. 

— Verčiau pasikalbėk su manimi, — pasakė ji savo sūnui. — 
Verčiau pasakyk man teisybę. 

Džimis papurtė galvą ir rūkė toliau. 

— Mamyte, - Šarona atėjo ir atsistojo miegamojo tarpdu- 
ryje. 

— Ne dabar, - pasakė Dženi. - Aš kalbuosi su tavo broliu. 
Juk matai? 

Mergaitė pusę žingsnio žengė atgal. Po akiniais akys at- 
rodė kaip varlės, pernelyg didelės ir išsprogusios, tarsi ga- 
lėtų visai iškristi. Jai neišėjus, Dženi iškošė žodžius: 

— Ar girdėjai, Šara. Ar tu dar ir kurčia, ne tik akla. Grįžk 
gerti arbatos. 

— Aš... — Ji dirstelėjo per petį į laiptinės pusę. - Ten... 

— Drožk, Šara, — paragino brolis. 

- — Policija, - pasakė ji. - Prie durų. Džimio. 


Kai tik Linlis ir Heivers išlipo iš „Bentlio“, reporteriai 
pašoko iš savo pusiau susigūžusių pozų prie „Fordų Es- 
kortų“. Jie laukė tik tol, kol įsitikino, kad Linlis ir Heivers 
eina prie Kuper-Flemingų namo. Jie automatiškai pradėjo 
žerti klausimus. Atrodė, jog jie neturi vilčių sulaukti atsa- 
kymų, vien tik poreikį klausinėti, painiotis po kojom ir taip 
parodyti, kad egzistuoja ketvirtoji valdžia. 

„Yra įtariamųjų?“ — šaukė vienas. 

O kitas: „Ar jau radot ponią Peten?“ 

O trečias: „Meifere su raktais ant sėdynių. Ar patvirtin- 
sit tą mums?“ Kameros dūzgė ir spragsėjo. 

Linlis nekreipė į juos dėmesio ir paspaudė skambutį, o 
Heivers stebėjo „Nova“ gatvėje. 

— Mūsų vaikinai jau ten, - pasakė ji. - Atrodo, mėgina 
įbauginti. 

Linlis pats pamatė. 

— Be abejo, kai kam jie nervus patąsė, - pritarė jis. 

Staigiai atsidarė durys ir priešais juos išdygo maža mer- 
gaitė su storais akiniais ant nosies, su duonos trupiniais lūpų 

kampučiuose, spuogais nubertu smakru. Linlis parodė savo 
pažymėjimą ir pasakė norįs pasikalbėti su Džimiu Flemingu. 

Mergaitė pasakė: 

— Kuperiu, norėjote pasakyti? Jums reikia Džimio? - ir 
nelaukdama atsakymo paliko juos ant slenksčio ir nudundė- 
jo laiptais į viršų. 

Jie įėjo į vidų, į svetainę - televizorius rodė didelį baltą 
ryklį, daužantį snukiu narvo virbus, o nelaimingas naras su 
deguonies balionu ant nugaros plūduriavo, mostagavo ir fo- 
tografavo tą padarą.. Garsas buvo pritildytas. Atrodė, kad 
niekas nežiūri. Jiems kurį laiką tyliai stebint, mažo berniu- 
ko balsas pasakė: 

— Čia Nasrai, toji žuvis. Mačiau jį videofilme vienąsyk 
draugo namuose. 

Linlis pamatė, kad berniukas kalba iš virtuvės, kur buvo 
atitraukęs kėdę nuo stalo, kad pastatytų ją vienoje linijoje 
su svetainės durimis. Jis gėrė arbatą, mataravo kojomis, dau- 
žydamas kėdę, ir žiaumojo kažkokį sausainį. 

— Jūs detektyvas? - paklausė jis. - Kaip Spenderis? Ma- 
čiau per teliką. 

— Taip, - patvirtino Linlis. - Kažkuo panašus į Spenderį. 
Ar tu Stenas? 

Berniuko akys išsipūtė, tarytum Linlis būtų pademonst- 
ravęs kažkokį antgamtinį žinojimą, kurį reikėjo pasitikrinti 
žodžiais: 

— Iš kur žinot? 

— Mačiau tavo nuotrauką. Tavo tėvo miegamajame. 

— Ponios Vaitlo namuose? O, buvau ten daug kartų. Ji 
man leidžia prisukinėti jos laikrodžius. Išskyrus tą pusry- 
čių kambaryje, kuris neprisukamas. Ar žinojot? Sakė, kad 
jos senelis sustabdė jį tą naktį, kai mirė karalienė Viktorija, 
1r niekada nebeprisuko. 

— Ar tau patinka laikrodžiai? 

— Nelabai. Bet ji savo namuose turi visokiausių daikčiu- 
kų. Visur. Kai ten nuvažiuoju, ji man leidžia... 

— Užteks, Stenai. - Laiptuose stovėjo moteris. 

Heivers pasakė: 

— Ponia Kuper, čia inspektorius detektyvas... 

— Man nereikia jo pavardės. - Ji nulipo į svetainę. Pasakė, 
nežiūrėdama į jį. - Stenai, nusinešk arbatą į savo kambarį. 

— Bet aš nesurūgęs, - susirūpinęs pasakė berniukas. 

— Daryk, kaip sakiau. Tuojau. Ir uždaryk duris. 

Jis nusiropštė nuo kėdės. Prisikrovė pilnas saujas sumuš- 
tinių ir sausainių. Nuskuodė laiptais į viršų. Kažkur viršuje 
trinktelėjo durys. 

Džyn Kuper perėjo per kambarį ir išjungė televizorių, 
kurio ekrane didelis baltas ryklys demonstravo pilnus nas- 
rus rantytų dantų. Nuo televizoriaus viršaus paėmė pakelį 
„Embassy“, vieną užsidegė ir staigiai pasisuko veidu į juos. 

— Ką tai reiškia? — paklausė jų. 

— Norėtume pasikalbėti su jūsų sūnumi. 

— Jūs jau ką tik tą darėt, ar ne? 

— Su jūsų vyresniuoju sūnumi, ponia Kuper. 

— O jeigu jo nėra namie? 

— Mes žinom, kad jis yra. . 

— Aš žinau savo teises. Neprivalau leisti jums su juo pa- 
simatyti. Galiu paskambinti advokatui, jei norėsiu. 

— Mes neprieštarausime. 

Ji piktai linktelėjo Heivers. 

— Aš jums pasakiau viską, ar ne? Vakar. 

— Vakar Džimio nebuvo namie, - pasakė Heivers. - Čia 
formalumas, ponia Kuper. Ir viskas. 

— Jūs nenorėjot kalbėtis su Šara. Arba su Stenu. Kodėl 
jums reikia tiktai Džimio? 

— Jis turėjo su savo tėvu vykti buriuoti, - paaiškino Lin- 
lis. - Turėjo išvažiuoti trečiadienio vakarą. Jeigu toji kelio- 
nė buvo oficialiai atšaukta arba atidėta, gal jis kalbėjosi su 
savo tėvu. Norėtume su juo apie tai pasišnekėti. 

Linlis stebėjo, kaip Dženi neramiai tarp pirštų sukioja 
cigaretę, prieš vėl užtraukdama dūmą. Jis pridūrė: 

— Kaip seržantė Heivers sakė, tai tik formalumas. Mes 
kalbam su kiekvienu, kas galėtų ką nors žinoti apie jūsų 
vyro paskutines valandas. 

Džyn Kuper krūptelėjo nuo šito paskutinio teiginio, bet 
tai tebuvo tik akių mirktelėjimas ir gūžtelėjimas nuo žodžių. 

— Čia daugiau negu formalumas, - pasakė ji. 

— Galit pasilikti, kol mes su juo šnekėsimės, - pasiūlė 
Heivers. — Arba galit paskambinti advokatui. Ar viena ir ki- 
ta, tai jūsų teisė, nes jis nepilnametis. 

— Nepamirškit to, - pasakė Dženi. - Jam šešiolika metų. 
Šešiolika. Jis berniukas. 

— Mes tą žinom, - atsakė Linlis. - Jeigu jūs jį atvestu- 
mėt mums. 

Per petį ji pasakė: 

— Džimi. Verčiau pasišnekėk su jais, mielasis. Greičiau 
atsikratysi. 

Berniukas, be abejonės, klausėsi laiptų viršuje, kur jo 
niekas nematė. Jis nulipo žemyn palengva, sudribęs, susi- 
kūprinęs, galvą pakreipęs į šoną. 

Nepažiūrėjo į nieką. Nutipeno ligi sofos ir atsidrėbė. 
Smakras lietė krūtinę, kojos ištiestos į priekį. Tokia poza 
suteikė Linliui galimybę apžiūrėti jo pėdas. Jis avėjo sporti- 
nius batus. Raštas ant padų buvo lygiai toks pat, kokį atliejo 
inspektorė Arderi Kente, netgi deformuotas dantyto krašto 
gabalėlis buvo toks pat. 

Linlis prisistatė pats ir pristatė seržantę Heivers. Jis kles- 
telėjo į vieną iš trijų komplekto krėslų, Heivers - į antrąjį. 
Džyn Kuper prisėdo prie savo sūnaus ant sofos. Ji paėmė 
metalinę peleninę nuo mažojo stalelio ir pasidėjo ant kelių. 

— Nori užsirūkyti? —- tyliai paklausė sūnaus. 

Jis atsakė: 

— Ne, - ir nubloškė plaukus nuo pečių. Ji jau buvo betie- 
sianti ranką; tarsi ketindama jam padėti, bet paskui persi- 
galvojo ir atitraukė. 

Linlis paklausė: 


470 E George 


— Tu kalbėjaisi su savo tėvu trečiadienį? 

Džimis linktelėjo, akys vis dar buvo įsmeigtos į kažką 
tarp jo kelių ir grindų. - Kada tai buvo? 

— Neprisimenu. 

— Rytą? Po pietų? Jūsų skrydis į Graikiją buvo numaty- 
tas vakare. Jis būtų prieš tai paskambinęs. 

— Regis, po vidurdienio. 

— Arčiau pietų? Arčiau pavakario? 

— Aš nusivedžiau Steną pas dantistą, - pasakė jo motina. — 
Tėtis tikriausiai tada ir skambino, Džimi. Apie ketvirtą. 

— Ar teisingai? — paklausė Linlis berniuko. 

Atsakydamas be žodžių gūžtelėjo pečiais. Linlis tai pri- 
ėmė kaip pritarimą. 

— Ką sakė tėvas? 

Džimas tampė siūlą, ardydamas savo sportinių marški- 
nėlių kraštą. 

— Kažką sutvarkyti, - pasakė jis. 

— Ką? 

— Tėtis sakė, kad jam reikia kažką sutvarkyti. - Atsaky- 
damas berniukas nekantravo. Kvailos kiaules, - glūdėjo jo 
kalbos tone. 

— Tą dieną? 

— Aha. 

— O kelionė? 

— O ką kelionė? 

Linlis paklausė berniuko, kas nutiko jų planams dėl ke- 
lionės laivu. Ar jie ją atidėję? Ar visai atsisakę? 

Atrodė, kad Džimis svarsto tą klausimą. Bent šitaip spė- 
jo Linlis iš jo lakstančių akių. Galiausiai pasakė jiems, kad 
tėvas pareiškęs, jog kelionę teksią atidėti kelioms dienoms. 
Žadėjęs paskambinti jam rytą. Tada jie iš naujo planuosią. 

— O kai jis rytą tau nepaskambino, - paklausė Linlis, — 
ką tu pagalvojai? 

— Nieko negalvojau. Tai buvo tėtis, ar ne. Jis žadėjo pa- 
daryti daug dalykų, bet niekada nepadarydavo. Kelionė lai- 

vu buvo vienas iš jų. Man vis tiek. Pirmiausia aš net ir ne- 
norėjau važiuoti, ar ne? — Pabrėždamas paskutinį klausimą, 
jis įspaudė savo bato kulną į smėlio spalvos kilimą. Matyt, 
šitaip darydavo gana dažnai, nes toje vietoje, kur jis sėdėjo, 
kilimas buvo nusitrynęs ir pajuodęs. 

— O kaip su Kentu? —- paklausė Linlis. 

Berniukas smarkiai patraukė siūlą savo marškinių pa- 
krašty. Jis nutrūko. Pirštai susiieškojo kitą. 

— Tu buvai ten nuvažiavęs trečiadienio vakare, - pasakė 
Linlis. - Į kotedžą. Mes žinom, kad tu buvai sode. Man įdo- 
mu, ar buvai įėjęs į vidų. 

Džyn Kuper staigiai pakėlė galvą. Ji tuo metu kratė pe- 
lenus nuo savo cigaretės, tačiau sustojo ir siekė sūnaus al- 
kūnės. Jis atsitraukė nuo jos ir nieko nepasakė. 

— Ar tu rūkai „Embassy“ kaip ir tavo motina, ar tos ci- 
garečių nuorūkos, kurias mes radom sodo gale, buvo kitos 
rūšies? 

— Ką tai reiškia? — giežtai paklausė Dženi. 

— Dingo ir raktas nuo sodo įrankių pašiūrės, - pasakė 
Linlis. - Jei mes apieškosim tavo miegamąjį — ar priversim 
išversti kišenes - gal jį rasim, Džimi? 

Berniuko plaukai krito jam ant pečių, tarsi gyventų savo 
gyvenimą. Jis palenkė galvą ir leido jiems kristi. 

— Ar sekei paskui tėvą į Kentą? O gal pats pasakė ten 
važiuojąs. Sakei, jog jis minėjęs turįs sutvarkyti kažkokius 
reikalus. Ar kalbėjo tau, kad tie reikalai susiję su Gabriela 
Peten, ar tu tik spėlioji? 

— Liaukitės! —- Džyn užgesino savo cigaretę ir trenkė me- 
talinę peleninę į staliuką. - Ką jūs čia išdarinėjat! Neturit 
teisės ateiti į mano namus ir šitaip kalbėtis su mano Dži- 
miu. Jūs neturit nė krislelio įrodymų. Neturit liudininkų. 
Neturit jokių... 

— Priešingai, - pasakė Linlis. Džyn užsičiaupė. Jis palin- 
ko į priekį savo krėsle. - Džimi, ar nori advokato? Tavo mo- 
tina gali telefonu jį iškviesti. 

Berniukas gūžtelėjo pečiais. 

— Ponia Kuper, - pasakė Heivers. - Galit paskambinti ad- 
vokatui. Galit to pageidauti. 

Bet Džyn ankstesnį grasinimą tą padaryti, matyt, buvo 
užgožęs pyktis. 

— Mums nereikia jokio sumauto advokato, — sušnypštė 
jinai. — Jis nieko nepadarė, tas mano Džimis. Nieko. Nieko. 
Jam šešiolika metų. Jis vienintelis vyras namuose. Prižiūri 
savo brolį ir seserį. Jam nieko nereikia Kente. Jis buvo čia 
trečiadienio vakarą. Gulėjo apsikamšęs lovoje. Aš pati tuo 
pasirūpinau. Jis... 

— Džimi, - kreipėsi į jį Linlis. - Mes padarėm atliejas dvie- 
jų pėdsakų, atitinkančių batus, kuriais tu avi. Jie „Doc Mar- 
tens“, ar ne? — Berniukas nieko neatsakė. - Vienas pėdsa- 
kas buvo sodo gale, kur tu perlipai per tvorą iš gretimo dien- 
daržio. 

— Paistalai, - pareiškė Dženi. 

— Antrasis buvo ant tako iš Mažojo Springberno. Prie li- 
pynės netoli geležinkelio. - Linlis papasakojo ir visa kita: 
apie medvilnės pluoštą, be jokios abejonės, atitinkantį sky- 
les ant kelių kelnėse, kurias jis dabar mūvi, alyvą ant to 
pluošto, alyvą krūmuose netoli Mažojo Springberno ganyk- 
lų. Kad būtų krūptelėjęs nuo tų žodžių, mėginęs paneigti, 
davęs jiems ką nors — nors ir labai nereikšmingo - svarsty- 
mams. Bet Džimis nieko nesakė. 

— Ką tu veikei Kente? — paklausė Linlis. 

— Nekalbėkit šitaip su juo! - sušuko Džyn. - Jo nebuvo 
Kente! Niekada nebuvo! 

— Taip nėra, ponia Kuper. Drįstu teigti, kad jūs pati tą 
žinot. 

— Išeikit iš šitų namų, - ji pašoko. Atsistojo tarp Linlio ir 
savo sūnaus. — Išeikit. Abu. Pasakėt, ką norėjot. Uždavėt 
savo klausimus. Matėt berniuką. O dabar išeikit. Lauk! 

Linlis atsiduso. Pasijuto slegiamas dvigubos naštos: to, 
ką Žinojo, 1r to, ką jam reikėjo žinoti. Pasakė: 


Lošimas iš belenų 473 


— Mes sužinosime atsakymus, ponia Kuper. Džimis gali 
tuojau pat man atsakyti arba atėjęs tą padaryti vėliau. Bet 
kiekvienu atveju jis kalbėsis su mumis. Ar norėtumėt da- 
bar paskambinti savo advokatui? 

— Kam jūs dirbat, pone gražbyliautojau? Pasakykit pa- 
vardę. Jam aš ir paskambinsiu. 

— Veberlis, - pasakė Linlis. - Malkolmas Veberlis. 

Ji atrodė priblokšta Linlio paslaugumo. Primerkusi akis 
tyrinėjo jį, gal nežinojo, ar atkakliai spirtis, ar skambinti 
telefonu. Klasta — sakė jos veido išraiška. Jeigu ji išeis 1š 
kambario skambinti telefonu, sūnus jiems liks vienas, ir ji 
tą žinojo. 

— Ar jūsų sūnus turi motociklą? - paklausė Linlis. 

— Motociklas nieko neįrodo. 

— Gal galim jį pamatyti? 

— Rūdžių gabalas. Nenuvežtų jo net ligi Tauerio. Tuo mo- 
tociklu jis negalėjo nuvažiuoti ligi Kento. Negalėjo. 

— Jo nebuvo priešais namą, - pasakė Linlis. - Ar jis už 
namo? 

— Aš sakiau... 

Linlis atsistojo. 

— Ar iš jo teka alyva, ponia Kuper? 

Dženi prieš save sudėjo rankas - galima tai buvo suprasti 
kaip meldimą. Ėmė jas laužyti... Kai Heivers taip pat pakilo 
nuo kėdės, Dženi puolė žvilgčioti nuo vieno į kitą, tarytum 
planuotų pabėgimą. Jai už nugaros pajudėjo sūnus, patrau- 
kė kojas, atsistojo ir nukėblino į virtuvę. Jie išgirdo, kaip jis 
atidarė duris, kurių netepti vyriai sucypė. Dženi sušuko: 

— Džimi! - tačiau jis neatsakė. 

Linlis su Heivers nuėjo paskui jį, o Džimio motina sekė 
iš paskos, beveik lipdama ant kulnų. Jiems priėjus prie jo, 
jis jau darė duris į nedidelę pašiūrę sodo gale. Greta jos 
vartai išėjo į taką tarp namų Kardeilo gatvėje ir tų, kurie 
buvo už jų. 

Jiems žiūrint, Džimis Kuperis išstūmė savo motociklą iš 
pašiūrės. Apžergė sėdynę, įjungė variklį, leido jam paburgzti, 

paskui išjungė. Visa tai darė nežiūrėdamas nė į vieną iš jų. 
Paskui pasitraukė į šoną - dešine ranka apėmęs kairę alkū- 
nę, svorį perkėlęs ant kairiojo klubo, - kai Linlis ėmė ap- 
žiūrinėti mašiną. 

Motociklas, kaip ir sakė Džyn Kuper, buvo beveik visai 
surūdijęs. Kur nebuvo rūdžių, kadaise jo būta raudono, ta- 
čiau ilgainiui spalva oksidavosi, palikdama blyškias dėmes, 
kurios, susimaišiusios su rūdimis, atrodė nelyginant šašai. 
Tačiau variklis tebeveikė. Kai Linlis pats jį užvedė, jis be 
vargo apsisuko ir burzgė nė sykio neužspringęs. Jis išjungė 
variklį ir pastatė ant kojelės. 

— Sakiau jums, - ėmė aiškinti Džyn. - Tai tik rūdžių krū- 
va. Jis juo važinėja aplinkui Kiubit Tauną. Žino, kad niekur 
toliau jo nenuveš. Važiuoja mano siunčiamas. Pas senelį va- 
žiuoja, prie Milvol Parko. Jis... 

— Sere, - seržantė Heivers tupėjo prie motociklo iš ki- 
tos pusės ir jį apžiūrinėjo. Dabar ji iškėlė pirštą, ir Linlis 
pamatė alyvos taškučius ant jo galo lyg kruvinas pūsleles. — 
Jis teka, — visai be reikalo pridūrė ji. Jai kalbant dar vienas 
alyvos lašas nuo variklio tekštelėjo ant betoninio tako, kur 
Džimas buvo jį pastatęs. 

Linlis turėjo jaustis gavęs patvirtinimą, tačiau jautė tik 
apgailestavimą. Iš pradžių jis nesuprato kodėl. Berniukas 
buvo niūrus, nelinkęs bendrauti ir nešvarus, galbūt jaunas 
galvažudys, kuris jau daugelį metų šaukėsi bėdos. Dabar jos 
sulaukė ir bus apkaltintas, tačiau šis faktas jokio džiaugsmo 
nesuteikė Linliui. Akimirką pamąstė ir suprato kodėl. Jis 
buvo Džimio amžiaus, kai pirmąsyk liko tik su vienu 1š savo 
tėvų. Žinojo, ką reiškia stipriai nekęsti ir stipriai mylėti ne- 
suprantamą suaugusįjį. 

Jis pasakė: 

— Seržante, gal galėtumėt, - o pats nuėjo prie vartų ir 
ėmė apžiūrinėti jų medieną, kai Heivers tuo metu skaitė 
Džimiui oficialų perspėjimą. 

16 išsivedė jį priešais namą, 
o tai suteikė reporteriams ir jų bendrininkams fotografams 
daug peno rytdienos laikraščiams, - viskas turėjo būti išra- 
dingai sumodeliuota, kad užuominomis atsiskleistų kiek ga- 
lima daugiau, kartu apsaugant visų susijusiųjų teises. Tą 
akimirką, kai Linlis atvėrė duris ir mostelėjo Džimiui Ku- 
periui išeiti, berniuko galva, palenkta į priekį, svyravo tarsi 
marionetės, o rankos buvo sudėtos priešais, lyg būtų sura- 
kintos antrankiais, — iš nedidelio būrelio žurnalistų išsiver- 
žė džiugus riksmas. Žurnalistai skverbėsi pro automobilius, 
sustatytus palei šaligatvio kraštą, su magnetofonais ir blok- 
notais rankose. Fotografai ėmė fotografuoti, o reporteriai 
užpylė klausimais: 

— Areštas, inspektoriau? 

— Čia vyriausias berniukas? 

— Džimis! Ei, Džimi! Ar pasisakysi, vaikine? 

— Dėl ko tai? Pavydas? Pinigai? 

Džimis pakreipė galvą į vieną puse. Sumurmėjo: 

— Velniop jus visus, - kluptelėjo, kai kojos pirštu užkliu- 
vo už nelygaus šaligatvio sodelyje priešais namą. Linlis čiupo 
jį už parankės, kad sulaikytų. Kameros blykstelėjo, norėda- 
mos užfiksuoti momentą. 

— Jūs visi nešdinkitės! — Riksmas pasigirdo iš tarpdurio, 
kur Džyn Kuper stovėjo su kitais savo vaikais, rankomis 
prisidengusi veidą. Kameros blykstelėjo į jos pusę. Ji nu- 

stūmė Steną ir Šaroną į svetainę, kad jie būtų nepasiekia- 
mi. Pati išbėgo iš namo ir pagriebė Linlį už alkūnės. 

Kameros pyškėjo 1r burzgė. 

— Palikit jį, - sušuko Džyn. 

— Negaliu to padaryti, - ramiai atsakė Linlis. - Jeigu jis 
čia nesikalba su mumis, kito kelio nėra. Ar nenorėtumėt kartu 
važiuoti? Jūs turit teisę, ponia Kuper. Jis nepilnametis. 

Ji patrynė delnus į savo pernelyg didelių sportinių marš- 
kinėlių šonus. Dirstelėjo atgal į namą, kur pro svetainės lan- 
gą į juos stebeilijo kiti du vaikai. Be abejo, ji svarstė, kas 
nutiktų, jeigu ji paliktų juos vienus, nepasiekiamus spau- 
dai. Ji pasakė: 

— Aš pirmiau paskambinsiu broliui. 

Džimis pareiškė: 

— Nenoriu, kad ji važiuotų. 

— Džimai! 

— Pasakiau. - Jis atmetė plaukus, suprato padaręs klaidą, 
kai fotografai staigiai sugavo nepridengtą jo veidą, ir vėl nu- 
leido galvą. 

— Privalai man leisti... 

— Ne. 

Linlis suvokė, koks masalas jie yra reporteriams, kurie 
godžiai klausydamiesi užsirašinėjo. Buvo dar per anksti laik- 
raščiuose išspausdinti istoriją, kurioje būtų Džimio vardas, 
o redaktoriai, vadovaudamiesi teismo ignoravimo aktu, tu- 
rėjo užtikrinti, kad nebūtų išspausdinta fotografija, kuri ga- 
lėtų iš anksto nuteikti teismą ir visus juos įkišti į cypę dve- 
jiems metams. Bet vis tik, be abejonės, laikraščiai panau- 
dos viską, ką tik galės ir kai tik galės, todėl ramiai pasakė: 

— Paskambinkit savo advokatui, ponia Kuper, jeigu nori- 
te. Tegu jis su mumis susitinka policijoje. 

— Kuo jūs mane laikot? Pliuške iš Naitsbridžo? Neturiu 
nė vieno nelemto... Džimai! Džimai! Leisk man važiuoti. 

Džimis pirmą kartą pažvelgė į Linlį. 

— Nenoriu jos. Aš ten su ja nesikalbėsiu. 

— Džimi! 

Motina ištarė jo vardą tarsi raudą. Apsisuko ir paknops- 
tom įpuolė atgal į namą. 

Reporteriai vėl elgėsi lyg graikų tragedijos choras. 

— Advokatą? Vadinasi, jis neabejotinai įtariamas. 

— Inspektoriau, ar patvirtinsit tai? Ar galima spėti... 

— Ar Meidstono policija padeda? 

— Ar jau turit skrodimo rezultatus? 

— Klausykit, inspektoriau. Dėl Dievo, duokit mums ką nors. 

Linlis nepaisė jų. Heivers plačiai atvėrė vartus. Prasi- 
brovė pro juos, praleido Linlį ir berniuką. Reporteriai ir fo- 
tografai gatve nusekė įkandin jų ligi „Bentlio“. Kai ir toliau 
niekas neatsakinėjo į jų klausimus, jie ėmė garsiau šūkauti 
1r praplėtė klausimų ratą nuo „Ar turit pareiškimą“ ligi „Nu- 
dėjai tėtį, vaikine?“. Išgirdę triukšmą, į lauką išėjo kaimy- 
nai. Ėmė loti šunys. 

Heivers atsiduso: „Jėzau“ ir įspėjo Džimį: „Neužsigauk 
galvos“, - kai Linlis atidarė galines automobilio dureles. 
Berniukui įsmukus į vidų, fotografai apgulė langą, fiksuoda- 
mi kiekvieną jo veido išraiškos niuansą, tačiau Džyn Kuper 
prasiveržė pro juos. Vienoje rankoje ji mojavo plastmasiniu 
maišu. Linlis sustingo. Heivers perspėjo: 

— Atsargiai, sere! — ir žengė pirmyn, lyg norėdama jį už- 
stoti. 

Džyn nustūmė į šalį vieną reporterį. Kitam suurzgė: „Ei- 
kit velniop“. Maišą įgrūdo Linliui. 

— Paklausykit. Jei užgausit mano sūnų... jei bent pirštu 
jį paliesit. —- Jos balsas sudrebėjo. Prispaudė krumplius prie 
burnos. - Žinau savo teises, - pasakė. - Jam šešiolika. Nė 
vieno klausimo neužduokit be advokato. Net pavardės ne- 
liepkit užrašyti. - Ji pasilenkė ir riktelėjo pro pakeltą „Bent- 
lio“ langą: — Džimi, su niekuo nesikalbėk, kol neatvyks ad- 
vokatas. Girdi, Džimi? Su niekuo nesikalbėk. 

Jos sūnųs stebeilijo tiesiai prieš save. Džyn pašaukė jį 
vardu. Linlis pasakė: 


478 E George 


— Mes savo ruožtu galim suieškoti advokatą, ponia Ku- 
per. Jeigu tai pagelbės. 

Ji atsitiesė ir atkragino galvą taip kaip ir jos sūnus. Pasakė: 

— Nereikia man jūsų pagalbos. 

Prasispraudė atgal pro reporterius ir fotografus. Kai jie 
puolė įkandin jos, ji nubėgo tekina. 

Linlis plastmasinį maišą padavė Heivers. Jie jau važiavo 
į šiaurę Mančesterio gatve, kai Heivers jį atidarė. Naršyda- 
ma pasakė: 

— Vienas drabužių komplektas. Dvi riekės duonos su 
sviestu. Kažkokia knyga apie buriavimą. Akiniai. - Pasisu- 
kusi savo sėdynėje, ištiesė juos Džimiui klausdama: - Ar 
reikia akinių? 

Užuot atsakęs, jis spoksojo į ją tokia išraiška, tarsi saky- 
tų: „Atsikabink“, o paskui nusisuko. 

Heivers įmetė akinius atgal į maišą, padėjo jį ant grindų 
ir pasakė: 

— Na, gerai, - tuo metu, kai Linlis paėmė automobilio 
telefoną ir surinko Naujojo Skotland Jardo numerį. Surado 
policijos detektyvą Nkatą įvykių kambaryje, kur fone girdi- 
mas telefonų skambučių ir pokalbių triukšmas pasakė jam, 
kad bent dalis policininkų, kuriuos jis buvo iškvietęs dirbti 
savaitgalį, jau buvo baigę pagrindinių bylos įtariamųjų veiks- 
mų trečiadienio vakare tyrimą. 

Jis paklausė: 

— Ką turim? 

Nkata atsakė: 

— Kensingtonas patikrintas. Jokių permainų ten nėra. Ji 
švari, ta jūsų ponia Vaitlo. 

— Ką sako raportas? 

— Stefordšyr Terasos su perstatytais namais abipus gat- 
vės. Jūs tą žinot, inspektoriau? 

— Esu buvęs toje gatvėje, Nkata. 

— Kiekviename name šeši septyni butai. Kiekviename 
bute trys keturi gyventojai. 

— Jau skamba kaip konsteblio rauda. 

— Aš tik noriu pasakyti, žmogau, kad toji moteris švari. 
Mes šnekėjomės su kiekvienu Jonu ar Petru, kokį tik ra- 
dom kiekvienam nelemtam bute. Niekas Stefordšyr Tera- 
soje negalėjo pasakyti matęs ją kur nors vykstant praėjusią 
savaitę. 

— Tai nieko gera nesako apie jų pastabumą, ar ne? Ka- 
dangi ji vakar rytą kai kur su mumis važiavo. 

— Bet jeigu ji vidurnaktį traukia į Kentą ar dar kažkur, ji 
naudojasi savo automobiliu, kad ten nusigautų, ar ne? Ji ne- 
kviečia taksi, kad išlaipintų ją ir palauktų, kol ji padegs. Ji 
nevažiuoja autobusu. Nesėda į traukinį. Tik ne tokiu metu. 
Ir čia ji be įtarimų. 

— Tęsk toliau. 

— Jos automobilis pastatytas garaže už namo, prie buvu- 
sių arklidžių, kurios vadinamos - štai — ...Filipso takas. Da- 
bar, pasak mūsų vyrukų, kurie buvo ten šįryt, Filipso take 
yra devyniolika perstatytų namų. 

— Perstatytų iš arklidžių. 

— Taip. Susigrūdusių vienas prie kito. Tarsi kekšės Kings 
Krose. Su langais viršuje ir apačioje. Visi atviri trečiadienio 
vakarą, nes oras gražus. 

— Vadinasi, niekas nematė ponios Vaitlo išvažiuojant? Nie- 
kas negirdėjo, kaip ji užvedė mašiną? 

— O trečiadienio naktį kotedže priešais jos garažą kūdi- 
kis ligi keturių nemiegojo, negalavo gulėdamas ant mamos 
peties. Mama būtų išgirdusi automobilį, nes ji visą naktį 
žingsniavo priešais langus, bandydama numaldyti mažiulį. 
Bet nieko negirdėjo. Taigi jeigu ponia Vaitlo nenuskrido pa- 
kilusi nuo savo stogo, ji neįtariama, inspektoriau. Atleiskit, 
jeigu Čia visa painiavos esmė. 

— Nesvarbu, — atsakė Linlis. - Toji žinia nestebina ma- 
nęs. Ji jau yra gavusi alibi iš kito įtariamojo. 

— Jūs norėtumėt, kad žudikė būtų ji? 

— Nebūtinai. Bet man visada patinka suvesti galus. 

Jis baigė pokalbį, paliepęs Nkatai paruošti apklausos kam- 
barį ir pranešti spaudos atstovui, kad šešiolikmetis vaiki- 
nas iš Ist Endo padės policijos paieškoms. Padėjo ragelį, ir 
jie baigė kelionę į Naujojo Skotland Jardą tylėdami. 

Žurnalistai Šunų saloje, matyt, buvo paskambinę savo ko- 
legoms, kurie trainiojosi Viktorijos gatvėje, nes Linliui su- 
stojus Brodvėjuje, prie įėjimo į Skotland Jardą, „Bentlis“ 
buvo akimirksniu apsuptas. Besigrūdančioje minioje, kuri 
šaukdama pateikinėjo klausimus ir kišo kameras prie užpa- 
kalinės sėdynės, buvo ir televizijos atstovų, agresyvių ope- 
ratorių, besibraunančių pro kitus. 

Heivers sumurmėjo: „Po galais“, kai Linlis perspėjo: 
„Nuleisk galvą, Džimi“, — ir palengva pasuko automobilį prie 
kiosko ir įvažiavimo į požeminę automobilių aikštelę. Jie 
pasiekė kioską, užmokėję už tai daugiau negu šimtą foto- 
grafijų ir didžiąją dalį vaizdajuostės, kuri, dienai baigiantis, 
be jokios abejonės, pasirodys visose televizijos stotyse. 

Per visą tą laiką Džimis Kuperis tiktai gręžiojo galvą ša- 
lin nuo kamerų. Neparodė nei susidomėjimo, nei nerimo, 
kai Linlis ir Heivers lydėjo jį ligi lifto, o paskui koridoriais, 
kur vieną minutę drauge su jais lėkė spaudos atstovė su 
užrašų knygele rankoje, atsižvelgdama į iššūkį, kuris jiems 
ką tik buvo mestas, ir sakydama: 

— Pranešimas pasklido, inspektoriau. Vaikinas. Šešiolikos. 
Ist Ende, - skubiai dirstelėjusi į Džimį. - Ar dar ką galima 
pridurti šiuo atžvilgiu? Berniuko mokykla? Brolių ir seserų 
skaičius? Miglotos aliuzijos dėl šeimos? Ką nors iš Kento? 

Linlis papurtė galvą. Atstovė pasakė: 

— Gerai. Mūsų telefonai skamba be perstojo lyg gaisri- 
nėje. Jūs pasakysit man daugiau, kai galėsit, ar ne? 

Ir dingo negavusi atsakymo. 

Konsteblis Nkata sutiko juos apklausos kambaryje, kur 
buvo įjungtas magnetofonas ir sustatytos kėdės abipus sta- 
lo metalinėmis kojomis, o dvi - nugarėlėmis į priešprieši- 
nes sienas. Jis paklausė Linlio: 

— Ar jums reikia jo pirštų atspaudų? 

Linlis atsakė: 

— Dar ne. - Parodė, į kurią kėdę norėtų pasodinti vaiki- 
ną. - Ar galim valandžiukę pasišnekėti, Džimi? O gal nori 
palaukti, kol tavo motina pakvies advokatą? 

Džimis klestelėjo į kėdę, pirštais tampydamas savo spor- 
tinių marškinėlių apačią. 

— Nesvarbu. 

Linlis pasakė Nkatai: 

— Pranešk mums, kai jis čia ateis. Ligi to laiko mes šne- 
kučiuosimės. 

Iš Nkatos veido Linlis suprato, kad jo žodžiai išgirsti. Jie 
išgaus iš berniuko visa, ką galės, prieš atvykstant advoka- 
tui, kuris jį nutildys neribotam laikui. 

Linlis įjungė magnetofoną, pažymėjo datą ir valandą, iš- 
vardijo apklausos kambaryje esančius asmenis: save, ser- 
žantę Barbarą Heivers ir Džeimsą Kuperį, Keneto Flemin- 
go sūnų. Jis vėl paklausė: 

— Ar nori, Džimi, kad dalyvautų advokatas? Ar lauksim? — 
o kai berniukas gūžtelėjo pečiais, Linlis pasakė: —- Tau teks 
atsakinėti. 

— Nereikia man jokio sumauto advokato, ar aišku? Ne- 
noriu. 

Linlis sėdėjo priešais berniuką. Seržantė Heivers priėjo 
prie kėdės palei sieną. Linlis išgirdo brėžiant degtuką ir po 
sekundės užuodė cigaretės dūmų kvapą. Džimio akys go- 
džiai, nors ir trumpai, įsmigo į Heivers, bet paskui nukrypo 
į šalį. Linlis mintyse pasveikino seržantę. Jos įprotis kar- 
tais jiems padėdavo. Pasakė vaikinui: 

— Rūkyk, jei nori. 

Seržantė Heivers numetė degtukus ant stalo. 

— Reikia cigaretės? —- paklausė ji Džimio. 

Jis sykį papurtė galvą. Bet kojos neramiai brūžino grin- 
dis, o pirštai 1r toliau pešiojo marškinius. 

— Šiurkštu taip kalbėti motinai girdint, - pasakė Linlis. — 

Ji nori gero, bet juk ji motina, ar ne? Jos laikosi įsitvėrusios 
berniukų. Nenori trauktis nuo jų. 

Džimis pirštu nusišluostė panosę. Žvilgsnį nukreipė į 
degtukų dėžutę, bet ir vėl nusuko šalin. 

— Jos nelinkusios palikti jų ramybėje, - toliau kalbėjo Lin- 
lis. - Bent maniškė taip visada darė. Joms labai sunku pri- 
pažinti, kad berniukas tapo vyru. 

Džimis kilstelėjo galvą tiek, kad galėtų plaukus nubraukti 
nuo veido. Pasinaudojęs tuo judesiu, vogčia dirstelėjo į Linlį. 

Linlis pasakė: 

— Suprantama, kad tu nenori kalbėti, jai girdint. Turėjau 
išsyk tą suvokti, nes, Dievas mato, kad ir aš nebūčiau norė- 
jęs kalbėti motinai girdint. Ji gerokai varžo tave, ar ne? 

Džimis pasikasė ranką. Pasikasė petį. Ir vėl ėmė pešioti 
marškinėlius. 

— Aš vis dėlto tikiuosi, - tęsė Linlis, - kad tu padėsi mums 
išaiškinti keletą detalių, kurios liko neužfiksuotos. Tu nesi 
suimtas. Tu čia tam, kad pagelbėtum mums. Mes žinom, 
kad tu buvai Kente, kotedže. Spėjam, kad tu buvai ten tre- 
čiadienio vakarą. Norėtume žinoti kodėl. Norėtume žinoti, 
kaip ten nuvykai. Norėtume žinoti, kelintą valandą atvažia- 
vai ir kelintą išvažiavai. Štai kas. Ar gali mums pagelbėti? — 
Už nugaros Linlis girdėjo, kaip Heivers įkvėpė, paskui jos 
cigaretės dūmai stipriau plūstelėjo į juos. Linlis dar sykį 
atidžiai ieškojo įrodymų, kurie patvirtintų, jog berniuko bū- 
ta Kente. Baigė žodžiais: — Ar tu sekei savo tėtį? - Džimis 
nusikosėjo. Kilstelėjo priekines kėdės kojas gal per colį. — 
Ar tu spėjai, kad jis važiuos tenai? Jis sakė turįs ten kažko- 
kių reikalų. Ar atrodė nusiminęs? Susirūpinęs? Ar sakė tau, 
kad ketina susitikti su Gabriela Peten? 

Džimis nuleido kėdės kojas. Linlis kalbėjo toliau: 

— Neseniai jis buvo pas advokatą. Dėl skyrybų su tavo 
motina. Ją tai būtų nuliūdinę. Gal matei ją verkiant ir spė- 
liojai kodėl? Gal ji kalbėjosi su tavimi? Gal tau sakė... 

— Aš tai padariau, - galiausiai pakėlė akis Džimis. Švie- 

siai rudos jo akys buvo pasruvusios krauju, tačiau žvelgė 
tiesiai į Linlį. — Aš tai padariau. Aš nugalabijau tą nelemtą 
šunsnukį. Jis nusipelnė mirties. 

Linlis išgirdo, kaip užpakalyje sukrutėjo seržantė Hei- 
vers. Džimis ištraukė ranką iš kišenės ir numetė ant stalo 
raktą. Kai Linlis nieko nepasakė, berniukas paklausė: 

— Šito jūs norit, ar ne? 

Iš kitos kišenės išsitraukė cigaretes, sugniaužytą „JPS“ 
pakelį, iš kurio įstengė iškrapštyti vieną, pusiau sulaužytą. 
Užsidegė ją seržantės Heivers degtukais. Teko keturis kar- 
tus pabandyti, kol privertė pirštus brūkštelėti sieros gumu- 
lėlį per fosforu padengtą šoną. 

— Papasakok man apie tai, - paprašė Linlis. 

Džimis giliai įkvėpė, laikydamas cigaretę tarp nykščio ir 
smiliaus. 

— Maniau, kad jis pliuškis, tas tėvas. Maniau, kad jis gali 
bet ką padaryti. 

— Ar sekei paskui jį į Kentą? 

— Sekiojau jį visur. Kada tik norėjau. 

— Motociklu? Tą vakarą? 

— Žinojau, kur jis gyvena. Esu ten buvęs ir anksčiau. Tas 
tipas manė galįs bet ką sakyti, ir viskas bus vėl gerai. Ne- 
svarbu, kiek kiaulysčių mums būtų pridaręs. 

— Kas nutiko tą vakarą, Džimi? 

Jis nuvažiavęs į Mažąjį Springberną, - pasakė Džimis, — 
nes tėvas buvo jam pamelavęs, 0 jis norėjęs jį nučiupti me- 
luojant ir tą melą sviesti tiesiai į snukį tam šlykščiam tipui. 
Tėvas sakė, jog jam prireikę atšaukti kelionę dėl kažkokių 
su kriketu susijusių skubių reikalų, kurių nebuvo galima ati- 
dėti. Kažką susijusio su pirmenybėmis, pelenais, kamuolį 
paduodančiu Anglijos žaidėju, draugiškomis rungtynėmis 
kažkur... Džimis nebeprisiminė, ir pagaliau tai jam nerūpė- 
ję, nes jis nė minutės netikėjęs tuo melu. 

— Tai dėl jos, - kalbėjo Džimis. - Ji buvo Kente. Paskam- 
bino telefęnu ir pasakė norinti su juo pasidulkinti. Taip, kaip 

niekada anksčiau, norėjo jam kažką duoti, kad prisimintų 
ją, kol bus Graikijoje su manimi, o jam baisiai knietėjo tą 
daryti. Štai kodėl jis buvo ten, kai aš atvažiavau. Nebeiš- 
kentė. Kaip šuo. 

Jis nenuvažiavęs tiesiai į Selendaino kotedžą, pasakojo Dži- 
mis, nes norėjęs abu netikėtai užklupti. Nenorėjęs rizikuoti, 
kad jie išgirstų motociklą. Nenorėjęs rizikuoti, kad pamatytų 
jį alėjoje. Todėl peršokęs posūkį iš Springberno kelio ir nu- 
rūkęs tiesiai į kaimą. Pastatęs motociklą už aludės, įstūmęs 
jį į krūmus palei ganyklą. Taku nudrožęs pėsčias. 

— Iš kur žinojai apie taką? —- paklausė Linlis. 

Jie buvę ten vaikystėje. Tėčiui ten persikėlus, kai atsto- 
vavo Kentui. Važiuodavo ten savaitgaliais. Abu su Šarona 
tyrinėdavo apylinkes. Abu žinojo taką. Visi jį žinojo. 

— O tą vakarą? - paklausė Linlis. - Kotedže? 

Jis peršokęs tvorą šalia kotedžo, - aiškino Džimis, - tą, 
kuri prie diendaržio, priklausančio fermai, į rytų pusę, šonu 
nutykinęs palei ją, kol priėjęs Selendaino kotedžo teritori- 
jos kampą. Ten perlipęs tvorą ir atsidūręs sodo gale. 

— Kiek tada buvo valandų? 

Jis nežinojęs. Tai buvę po to, kai uždarė Mažojo Spring- 
berno aludę, nes automobilių aikštelėje nieko nebebuvo, kai 
jis ten nusigavo. Sakė palūkuriavęs sodo gale ir galvojęs 
apie juos. 

— Apie ką? - paklausė Linlis. 

Apie ją, atsakė. Blondinę. Ir savo tėtį. Pasakė manęs, kad 
jiems smagu dulkintis. Manė, kad jie atsakančiai prakaituo- 
ja, taigi ten ir tada jis nusprendęs, jog čia jiems paskutinis 
kartas. 

Jis žinojęs, kur laikomas atsarginis raktas: įrankių pa- 
šiūrėje po brezentu. Atsinešęs jį. Atrakinęs virtuvės duris. 
Uždegęs ugnį krėsle. Tekinas nubėges ligi motociklo ir nu- 
rūkęs namo. 

— Norėjau, kad mirtų abu. - Sugrūdo cigaretę peleninėje 
1r spjovė tabako trupinį ant stalo. - Tą karvę aš vėliau nu- 
čiupsiu. Pamatysit. 

— Iš kur žinojai, kad tavo tėvas buvo ten? Ar sekei jį, kai 
jis išvažiavo iš Kensingtono? 

— Juk man to nereikėjo. Aš jį radau. 

— Ar matei jo automobilį? Pastatytą priešais kotedžą? Arba 
alėjoje? 

Džimis žiūrėjo negalėdamas patikėti. Tėvui automobilis 
buvo brangesnis už jo įkaitusį pimpalą, - pasakė jiems Dži- 
mis. Jis nebūtų jo palikęs lauke, tuo labiau, kad čia pat buvo 
garažas. Vaikinas įkišo pirštus į pakelį ir įstengė iškrapštyti 
dar vieną sumaitotą cigaretę. Užsidegė ją be jokio vargo. Tė- 
vąjis pamatęs pro virtuvės langą, pasakojo Džimis, prieš jam 
užgesinant virtuvėje šviesą ir lipant į viršų jos niurkyti. 

Linlis pasakė: 

— Papasakok apie pačią ugnį. Fotelyje. 

— O ką? - pasidomėjo Džimis. 

— Pasakyk, kaip padegei. 

Jis pasinaudojęs cigarete, - atsakė. Uždegęs ją. Įkišęs į 
tą nelemtą krėslą. Išgūrinęs lauk pro virtuvę ir pasukęs na- 
mo. 

— Pasakok smulkiai, - paprašė Linlis. - Ar tuo metu rū- 
kei? 

Ne. Žinoma, tuo metu jis nerūkęs. Ką mano mentai? Kad 
jis koks pusgalvis? 

— Ar ji buvo tokia kaip šitos? „JPS“? 

Taip. Teisybė. „JPS“. 

— Ir tu ją uždegei? — paklausė Linlis. - Gal parodytum 
man? 

Džimis šiek tiek atitraukė savo kėdę nuo stalo. Piktokai 
paklausė: 

— Ką parodyti? 

— Kaip uždegei cigaretę. 

— Kodėl? Negi jūs niekada nesat uždegęs cigaretės? 

— Norėčiau pamatyti, kaip tą darai tu. 

— Kaip, po velnių, jūs manot, aš ją degiau? 

— Nežinau. Ar naudojai žiebtuvėlį? 

— Žinoma, ne. Degtukus. 

— Tokius kaip šie? 

Džimis kryptelėjo smakrą į Heivers pusę, jo išraiška by- 
lojo: „Nepavyks manęs sučiupt“. 

— Čia jos. 

— Tą suprantu. Aš tik klausiu, ar naudojai degtukų blo- 
kelį, jei nenaudojai žiebtuvėlio? 

Berniukas panarino galvą. Visą dėmesį sutelkė į pele- 
ninę ant stalo. 

— Ar degtukai buvo tokie? —- vėl paklausė Linlis. 

— Eikit velniop. 

— Ar tu atsinešei juos, o gal panaudojai degtukus iš kote- 
džo? 

— Jis tą pelnė, - pasakė Džimis, tarsi kalbėdamas pats 
sau. — Po galais, jis tą pelnė, ir aš jai tą patį padarysiu. Pa- 
matysit. 

Pasigirdo beldimas į apklausos kambario duris. Prie du- 
rų priėjo Heivers. Pokalbis vyko pašnibždomis. Linlis tylė- 
damas stebėjo Džimį Kuperį. Berniuko veide - tiek, kiek 
matė Linlis, - sustingo abejingumo išraiška, tarsi supylus į 
formą būtų virtusi betonu. Linlis svarstė, kiek skausmo, kal- 
tės ir liūdesio prireikė tokio apgalvoto abejingumo išraiškai 
išgauti. 
lis priėjo prie jos. Koridoriuje stovėjo Nkata. - Mažoji Ve- 
necija ir Šunų sala raportuoja, - pasakė ji. - Jie įvykių kam- 
baryje. Ar man pasidomėti? 

Linlis papurtė galvą. O Nkatai pasakė: 

— Duokit tam berniukui ko nors užvalgyti. Paimkit pirštų 
atspaudus. Pažiūrėkit, ar jis savo noru atiduos batus. Ma- 
nau, kad duos. Mums taip pat reikės ko nors DNR pavyz- 
džiui. 

— Tai bus nelengva, - atsakė Nkata. 

— Ar atvyko jo advokatas? 

— Dar ne. 

— Tada pasirūpinkit, kad jis savo noru sutiktų, prieš mums 
Jį paleidžiant. 

Heivers skubiai įsiterpė: 

— Paleisti jį? Bet, inspektoriau, po galais, jis ką tik mums 
pasakė... 

— Kai jis pateks į savo advokato rankas... - tęsė toliau 
Linlis, lyg ji nebūtų kalbėjusi. 

Nkata užbaigė mintį: 

— Turėsim bėdos. 

— Skubėkit. Bet, Nkata, - pridūrė, kai policininkas de- 
tektyvas pečiu atsirėmė į duris, — nejaudinkit berniuko. 

— Supratau. 

Nkata įsmuko į apklausos kambarį - Linlis ir Heivers nu- 
ėjo į įvykių kambarį, esantį netoli Linlio kabineto. Ant sie- 
nų kabojo žemėlapiai, fotografijos, diagramos. Ant stalų bu- 
vo prikrauta bylų. Šeši policininkai detektyvai - keturi vy- 
rai ir dvi moterys - stovėjo prie telefonų, kartotekų ir prie 
apskrito stalo, apskleisto laikraščiais. 

Įeidamas į kambarį, Linlis pasakė: 

— Šunų sala, - ir užmetė savo švarką ant kėdės atlošo. 

Atsakė viena moteris — policininkė detektyvė, laikyda- 
ma telefoną ant peties, kol laukė, kad kitame gale kas nors 
atsakytų. 

— Berniukas visą naktį čia išvažiuoja, čia vėl sugrįžta, ir 
taip kiekvieną savaitės dieną. Jis turi motociklą. Išbirbia pro 
kiemą, sukeldamas didžiulį triukšmą tarp namų, burzgina 
variklį, tūtuoja. Kaimynai negalėjo tvirtinti, ar trečiadienio 
vakare jo nebuvo, nes didžiumą vakarų jo nebūna ir kiek- 
viena naktis niekuo nesiskiria nuo vakarykštės. Taigi gal jo 
nebuvo namie, 0 gal ir buvo. 

Jos partneris, policininkas detektyvas nublukusiais juo- 
dais džinsais 17 berankoviais sportiniais marškinėliais, pa- 
sakė: 

— Jis tikras nenaudėlis. Riejasi su kaimynais, skriaudžia 
mažesnius vaikus. Šoka į akis motinai. 

— O kaip jo motina? 

— Dirba Bilingsgeito turgavietėje. Išvyksta į darbą ryte 
maždaug be penkiolikos ketvirtą. Grįžta apie vidurdienį. 

— Trečiadienio vakarą? Ketvirtadienio rytą? 

— Jokio kito garso ji nesukelia. Ji tik variklį įjungia, - pa- 
sakė policijos detektyvė. —- Todėl kaimynai ne kažin ką te- 
galėjo pasakyti, kai paklausėm juos apie trečiadienį. Tačiau 
Flemingas nuolat atvažiuodavo. Visi, su kuo tik kalbėjomės, 
patvirtino tą. 

— Vaikų aplankyti? 

— Ne. Jis pasirodydavo dieną apie pirmą valandą, kai vai- 
kų nebūdavo namie. Paprastai išbūdavo dvi valandas ar kiek 
ilgiau. Beje, šios savaitės pradžioje taip pat buvo. Gal pir- 
madienį ar antradienį. 

— Ar Džyn ketvirtadienį buvo darbe? 

Policininkė mostelėjo telefonu. 

— Aš tą tikrinu. Negaliu rasti nieko, kas man galėtų pasa- 
kyti. Bilingsgeitas ligi rytojaus uždarytas. 

— Ji sakė buvusi namie trečiadienio vakarą, - pasakė Hei- 
vers Linliui. - Bet nieko nėra, kas mums patvirtintų, nes ji 
buvo viena su vaikais. O jie miegojo. 

— O kaip Mažoji Venecija? — paklausė jis. 

— Auksas, - pasakė vienas iš policininkų. Jis sėdėjo už 
stalo su savo partneriu, abu buvo apsirengę kelionei ir kar- 
tu užsimaskavę, kad nesiskirtų nuo aplinkos. - Kristoferis 
Faradėjus išėjo iš baržos maždaug pusę vienuoliktos trečia- 
dienio vakarą. | 

— Tą jis ir vakar tvirtino. 

— Papildykit dar ir tuo. Olivija Vaitlo buvo drauge su juo. 
Du skirtingi kaimynai pastebėjo juos išeinant, nes reikia 
nemažų pastangų iškelti Vaitlo iš baržos į gatvę. 

— Ar jie šnekėjosi1 su kuo nors? - paklausė Linlis. 

— Ne, tačiau išvyka buvo keista dėl dviejų priežasčių. — 
Pirmąją pažymėjo nykščiu, antrąją — smiliumi. —- Viena, jie 
nepasiėmė su savimi šunų, o tai, pasak kiekvieno, su kuo 

šnekėjomės, nėra įprasta. Antra, — ir čia jis nusišypsojo, ati- 
dengdamas plačią švarplę tarp priekinių dantų, - pasak vy- 
ruko, pavarde Bidvelis, jie neparsirado į namus ligi kito ry- 
to pusės šešių. Tuo metu jis pats grįžo iš dailės parodos 
Vindzore, kuri buvo virtusi išgėrimu ir savo ruožtu, kaip 
pasakojo Bidvelis, tapo pašėlusia bakchanalija, bet, vyručiai, 
nė žodžio apie tai žmonai. 

— Ką gi, čia jau įdomi įvykių raida, - pasakė Heivers Lin- 
liui. — Viena vertus, prisipažinimas. O kita vertus, rinkinys 
melagysčių, kur jų visai nereikia. Kaip manot, ką mes čia 
turim, inspektoriau? | 

Linlis pasiėmė savo švarką. 

— Paklauskim jų. 


Nkata ir antrasis policininkas detektyvas liko budėti prie 
telefonų, gavę nurodymus perduoti Džimį Kuperį jo advo- 
katui, kai tik tas pasirodys. Nkatai reikalaujant, berniukas 
atidavė savo batus, ištvėrė pirštų atspaudų paėmimą ir fo- 
tografavimą. Kai buvo pareikalauta kelių jo plaukų sruogų, 
jis be žodžių kilstelėjo vieną petį. Arba iki galo nesuvokė, 
kas daroma, arba jam buvo nė motais. Taigi plaukai buvo 
paimti, įdėti į maišelį ir paženklinti etikete. 

Buvo jau gerokai po septynių, kai Linlis 17 Heivers per- 
važiavo Voriko prospekto tiltą ir pasuko į Blumfild Roudą. 
Jie rado vietą automobiliui pastatyti prie vienos iš elegan- 
tiškų karalienės Viktorijos epochos vilų su langais į kanalą 
ir, skubiai nužingsniavę šaligatviu, nusileido laiptukais ligi 
tako, vedančio į Brauningo tvenkinį. 

Faradėjaus baržos denyje nebuvo nieko, nors kajutės du- 
rys buvo atviros, o iš apačios sklido televizoriaus arba radi- 
jo garsai, sumišę su valgio gaminimo triukšmu. Linlis pa- 
beldė į medinį bokštelį ir pašaukė Faradėjų pavarde. Radi- 
jas ar televizorius buvo skubiai nutildytas ties žodžiais: „Į 
Graikiją su savo sūnumi, kuris penktadienį šventė šešiolik- 
tą gimtadienį...“ 


490) E George 


Po valandėlės kajutėje pasirodė Kriso Faradėjaus vei- 
das. Kūnu jis užstojo laiptus. Pamatęs, kad čia Linlis, pri- 
simerkė. 

— Kas nutiko? - paklausė jis. - Aš verdu vakarienę. 

— Mums reikia išsiaiškinti keletą momentų, - pasakė Lin- 
lis i1r nekviestas žengė nuo denio žemyn ant laiptų. 

Linliui pradėjus leistis, Faradėjus kilstelėjo ranką. 

— Ei, ar taip skubu? 

— Tai 1lgai netruks. 

Jis atsiduso ir pasitraukė į šalį. 

Linlis pasakė: 

— Matau, kad jūs puošėt savo būstą, - žiūrėdamas į pla- 
katus, kurie kaip pakliūva buvo sukabinėti ant pušinių kaju- 
tės sienų. - Vakar jų čia nebuvo, ar ne? Čia, beje, mano ser- 
žantė Barbara Heivers. 

Jis ėmėsi apžiūrinėti plakatus, ilgiau stabtelėjęs ties keis- 
tu Didžiosios Britanijos žemėlapiu, kuris buvo suskirstytas 
į sekcijas. 

— Kas čia? — paklausė Faradėjus. - Aš užkaičiau vakarie- 


J 


nę. Pridegs. 

— Tokiu atveju jūs galėtumėt truputį sumažinti liepsną. 
Ar panelė Vaitlo čia? Mes su ja norim pasikalbėti. 

Atrodė, kad Faradėjus nusiteikęs ginčytis, tačiau pasisu- 
ko ant vieno kulno ir dingo baržos virtuvėje. Buvo girdėti, 
kaip už jo atsiveria durys ir jis tyliai murma. Atsiliepdama ji 
skardžiai sušuko: 

— Krisai! Ką? Krisai! 

Jis dar kažką pasakė. Jos atsakymą užgožė šunų lojimas. 
Pasigirdo dar didesnis triukšmas —- metalo žvangesys, kūno 
šliaužimas, šunų nagų krebždesys ant linoleumo grindų. 

Po dviejų minučių prie jų prisiartino Olivija Vaitlo, pu- 
siau vilkdama kojas, pusiau eidama, visu svoriu užgulusi 
vaikštynę, sulysusiu veidu. Už jos Faradėjus sukinėjosi po 
virtuvę, trankydamas puodus, jų dangčius ir stalčius, vary- 
damas šunis iš kelio piktai: „Lauk!“ ir „Velniop“, o Olivija į 

jo siautėjimą reagavo įspėjimu: „Atsargiai, Krisai“, - nenu- 
kreipdama dėmesio nuo Heivers, kuri vaikštinėjo palei sie- 
ną ir skaitė plakatus. 

— Buvau prigulusi, - paaiškino Olivija Linliui. - Ko pri- 
reikė taip skubiai? 

— Jūsų pasakojimas apie praėjusio trečiadienio vakarą nėra 
visai aiškus, - pasakė Linlis. — Matyt, yra detalių, kurias jūs 
pamiršot. 

— Kurių velnių? — Faradėjus išėjo iš virtuvės, lydimas šu- 
nų, pašluoste sausindamas rankas. Numetė pašluostę ant 
valgomojo stalo, ji nukrito ant vienos iš lėkščių, padėtų va- 
karienei. Priėjo prie Olivijos. Kai norėjo pagelbėti jai atsi- 
sėsti ant kėdės, ji šiurkščiai tarė: 

— Sugebėsiu ir pati, - ir atsisėdo. 

Vaikštynę nubloškė į kitą pusę. Skalikas cyptelėjęs spru- 
ko nuo jos, o paskui ėmė kartu su mišrūnu nagrinėti ser- 
žantės Heivers storapadžius batus. 

— Trečiadienio vakarą? — pakartojo klausimą Faradėjus. 

— Taip. Trečiadienio vakarą. 

Faradėjus ir Olivija susižvalgė. Jis pasakė: 

— Aš jau sakiau jums. Buvau pobūvyje Klepheme. 

— Taip. Papasakokit išsamiau apie tą pobūvį. 

Linlis atsirėmė į kėdės priešais Oliviją ranktūrį. Heivers 
pasirinko taburetę šalia darbastalio. Ji šlamino savo užrašų 
bloknotą, ieškodama tuščio puslapio. 

— O ką? 

— Kam buvo skirtas pobūvis? 

— Niekam nebuvo skirtas. Ten buvo tik būrelis vaikinų, 
susirinkusių patriukšmauti. 

— O kas tie vaikinai? 

— Jums reikia pavardžių? - Faradėjus ėmė trinti sprandą, 
tarsi jis būtų sustingęs. —- Gerai. - Susiraukė ir ėmė vardyti 
pavardes, kartkartėmis sudvejodamas, pridurdamas dar vie- 
ną kitą. - Ak, teisybė. Vyrukas, vadinamas Džofu, taip pat 
ten buvo. Anksčiau nebuvau su juo susitikęs. 

— O adresas Klepheme? - paklausė Linlis. 

Tai buvę Orlando gatvėje, pasakė jiems Faradėjus. Pri- 
ėjo prie darbastalio ir ištraukė seną adresų knygą iš api- 
plyšusių tomų rinkinio. Greit pervertė puslapius ir per- 
skaitė adresą: 

— Vyrukas, pavarde Deividas Prajoras, ten gyvena. Norit 
jo numerio? 

— Malonėkit. 

Faradėjus perskaitė. Heivers pasižymėjo. Jis įkišo adre- 
sų knygą tarp kitų tomų, grįžo prie Olivijos ir galiausiai kles- 
telėjo į kėdę šalia jos. 

— Ar tame pobūvyje buvo ir moterų? - pasiteiravo Linlis. 

— Tai buvo vyrų išgertuvės. Moterims tai nebūtų patikę. 
Žinot. Buvo vienas iš tokių subuvimų. 

— Kokių subuvimų? 

Faradėjus sutrikęs dirstelėjo į Oliviją. 

— Mes žiūrėjom filmus. Susirinko keli vyrukai, gėrė, 
triukšmavo ir pokštavo. Šiaip sau. 

— Ir nebuvo jokių moterų? Nė vienos? 

— Ne. Joms nebūtų patikę žiūrėti tuos filmus. 

— Pornografija? 

— Nesakyčiau. Jie buvo meniškesni. —- Olivija nenuleido 
nuo jo akių. Jis nusišiepė ir pasakė: — Livi, juk tu žinai, kad 
tai niekai. Išdykusi ožka, Tėčio mergyte, Bankoko Buda. 

— Tokie buvo filmai? —- pasitikslino Heivers, atkišusi pieš- 
tuką. 

Matydamas, kad ji ketina juos užrašyti, Faradėjus noriai 
išvardijo likusius, nors tą darant jo įdubę skruostai patam- 
sėjo. Baigęs sąrašą, jis pridūrė: 

— Gavom juos Soho. Ten Berviko gatvėje yra nuomos 
punktas. 

— Ir ten nebuvo jokių moterų, —- pasakė Linlis. - Ar esat 
tuo tikras? Per visą vakarą? 

— Žinoma, aš tikras. Kodėl vis klausinėjat? 

— Kada grįžot namo? 

— Namo? - Faradėjus klausiamu žvilgsniu pasižiūrėjo į 
Oliviją. - Jau anksčiau sakiau jums. Buvo vėlu. Nežinau. Kaž- 
kada po keturių. 

— Ir jūs čia buvot viena? - paklausė Linlis Olivijos. - Ne- 
buvot išėjusi. Negirdėjot, kaip grįžo ponas Faradėjus? 

— Negirdėjau, inspektoriau. Taigi jeigu jūs neprieštarau- 
sit, gal mes galėsim dabar vakarieniauti? 

Linlis pakilo nuo kėdės ir palengva nuėjo prie lango, kur 
patraukė užuolaidas ir ilgai tiriamu žvilgsniu stebėjo Brau- 
ningo salą, kuri plytėjo netoliese kitapus tvenkinio. Žiūrė- 
damas į lauką pakartojo: 

— Moterų pobūvyje nebuvo. 

Faradėjus paklausė: 

— Kas yra? Aš jau sakiau jums. 

— Panelė Vaitlo nevažiavo? 

— Manau, inspektoriau, kad aš tebesu laikoma moteri- 
mi, — pastebėjo Olivija. 

— Tai kur jūs ir ponas Faradėjus patraukėt pusę vienuo- 
liktos trečiadienio vakarą? Ir kas dar svarbiau, iš kur grį- 
žot, kai parsiradot namo kitą rytą apie penktą valandą? Ži- 
noma, jeigu nebuvot tame... Sakot, kad tai buvusios vyrų 
išgertuvės? 

Akimirką niekas nekalbėjo. Vienas iš šunų - trikojis miš- 
rūnas — pašoko ir nušlubavo prie Olivijos. Uždėjo savo de- 
formuotą galvą jai ant kelių. Jos delnas nusileido ant šuns 
galvos, tačiau gulėjo nejudėdamas. 

Faradėjus nežiūrėjo nei į policininkus, nei į Oliviją. 
Užuot tą daręs, jis siekė vaikštynės, kurią Olivija buvo nu- 
bloškusi. Pastatė ją, perbraukė ranka per aliumininį rėmą. 
Galiausiai nukreipė žvilgsnį į Oliviją. Be jokios abejonės, 
nuo jos priklausė sprendimas - išaiškinti situaciją arba to- 
liau meluoti. 

Ji sušnibždėjo: 

— Bidvelis. Tas landūnas. — Staigiai atsigręžė į Faradė- 
jų. —- Palikau savo cigaretes prie lovos. - Gal galėtum?.. 

— Gerai. 

Atrodė, kad jis nudžiugo, galėdamas išeiti iš kambario, 
netgi kelioms minutėms, kurių jam prireiks cigaretėms at- 
nešti. Grįžo nešinas cigaretėmis „Marlboro“, žiebtuvėliu ir 
skardine nuo pomidorų su pusiau nuplėšta etikete. Įsikišo 
ją tarp kelių. Iškratė vieną cigaretę iš pakelio 1r uždegė jai. 
Ji kalbėjosi su jais, neištraukdama cigaretės iš burnos. Kai 
reikėjo nukratyti pelenus, nerūpestingai leido jiems kristi 
ant savo juodo megztuko. 

— Krisas išvežė mane, — pasakė ji. - Jis vyko į pobūvį. 
Pasiėmė mane, pobūviui pasibaigus. 

— Buvot išvykusi iš namų, - pasakė Linlis. - Nuo vakaro 
dešimtos ligi kito ryto penktos? 

— Taip. Išvykusi. Nuo vakaro dešimtos ligi ryto penktos. 
Gal net ilgiau negu ligi pusės šešių, tai su džiaugsmu būtų 
pasakęs jums Bidvelis, jeigu būtų buvęs tiek blaivus ir ga- 
lėjęs suprasti, ką rodo laikrodis. 

— Jūs taip pat buvot pobūvyje? 

Ji suprunkštė. 

— Kol vyrai prakaitavo žiūrėdami pornografiją, moterys 
kažkur kitur smaguriavo šokoladiniais pyragaičiais? Ne, aš 
pobūvyje nebuvau. | 

— Tai kurgi jūs buvot? 

— Kente nebuvau, jeigu jūs vėl sukat į tą pusę. 

— Ar kas nors gali patvirtinti, kur buvot? 

Ji išpūtė dūmus ir pro juos žiūrėjo į Linlį. Dūmai dengė 
ją taip pat efektingai, kaip ir vakar, gal dabar dar labiau, nes 
ji taip atkakliai laikė cigaretę burnoje. 

— Panele Vaitlo, - pasakė Linlis. Jis buvo pavargęs. Jau 
buvo vėlu. Jie gana ilgai suko ratus aplink teisybę. - Gal 
mums visiems būtų patogiau kur nors kitur pratęsti šitą po- 
kalbį. 

Prie darbastalio Heivers staigiai užvertė savo sąsiuvinį. 

— Livi, - pasakė Faradėjus. 

— Gerai. - Ji užgesino cigaretę ir ėmė grabinėti pakelio. 
Išslydęs iš jos pirštų, jis nukrito žemėn. 

Kai Faradėjus norėjo pakelti, ji pasakė: 

— Palik. Buvau su savo motina, - tarė ji Linliui. 

Linlis nežinojo, ką tikėjosi išgirsti, tačiau tikrai ne tai. 
Pakartojo: 

— Su savo motina. 

— Taip. Be abejo, jūs buvot su ja susitikęs. Su Mirjama 
Vaitlo, moterimi, kuri kalba mažai, bet visada amžinas tie- 
sas. Stefordšyr Terasa, 18. Apkerpėjęs Viktorijos laikų re- 
liktas. Namas, ne mano motina. Nors ji puikiai dera prie 
pelėsių ir senienų. Nuvykau pas ją trečiadienio vakarą pusę 
vienuoliktos, kai Krisas išsiruošė į pobūvį. Jis pasiėmė ma- 
ne kitą rytą, grįždamas į namus. 

Heivers vėl atsivertė savo sąsiuvinį. Linlis girdėjo, kaip 
jos pieštukas įnirtingai brėžia popierių. 

— Kodėl man anksčiau šito nesakėt? —- paklausė Linlis. 

Išsamesnis klausimas nebuvo pateiktas. Kodėl Mirjama 
Vaitlo jam to anksčiau nepasakė? 

— Kadangi tai nieko bendra neturėjo su Kenetu Flemin- 
gu. Jo gyvenimu, jo mirtimi, viskuo. Tai lietė mane. Tai lie- 
tė Krisą. Tai lietė mano motiną. Nesakiau, nes tai ne jūsų 
reikalas. Ji nepasakė jums, nes norėjo apsaugoti mano ne- 
liečiamybę. Tą dalelę, kuri man dar liko. 

— Tiriant žmogžudystę, niekas neturi teisės į neliečia- 
mybę, panele Vaitlo. 

— Ak, pliauškalai. Koks pompastiškas, arogantiškas, siau- 
raprotiškas mėšlas. Ar jūs kiekvienam kartojat tą patį? Aš 
nebuvau pažįstama su Kenetu Flemingu. Net susitikusi ne- 
buvau. 

— Tada manau, kad jūs pati norėtumėt atsikratyti bet ko- 
kių įtarimų. Pagaliau jo mirtis pašalina bet kokią kliūtį jums 
paveldėti savo motinos turtą. 

— Ar jūs visada buvot toks kvailys, ar šitaip darot tik dėl 
manęs? - Ji pakėlė galvą, norėdama pasižiūrėti į lubas. Jis 

pamatė, kaip ji mirksi. Stebėjo, kaip trūkčioja gerklė. Fara- 
dėjus uždėjo delną ant jos krėslo ranktūrio, tačiau jos pa- 
čios nepalietė. — Pažiūrėkit į mane, - pasakė. Atrodė, tarsi 
ji kalbėtų pro dantis. Nuleido galvą ir susitiko su Linlio aki- 
mis. - Po galais, tik pažiūrėkit į mane ir pakrutinkit savo 
smegenis. Man nusišvilpt į motinos testamentą. Nerūpi man 
jos namas, jos pinigai, jos akcijos, jos obligacijos, jos biznis, 
viskas jos. Aš juk mirštu, ar ne? Ar galit pripažinti tą faktą, 
nesvarbu, kaip jis griautų jūsų brangiąją bylą? Aš mirštu. 
Mirštu. Todėl jeigu norėjau nugalabyti Kenetą Flemingą ir 
įsiskverbti atgal į savo motinos testamentą, kokia, dėl Die- 
vo, prasmė? Po aštuoniolikos mėnesių būsiu nebegyva. Ji 
gyvens dar dvidešimt metų. Aš nieko nepaveldėsiu nei iš 
jos, nei iš ko nors kito. Nieko. Supratot? 

Ji ėmė drebėti. Kojos bilsnojo į kėdę. Faradėjus pašnibž- 
dom ištarė jos vardą. Ji atkirto: 

— Ne! — be jokios aiškios priežasties. 

Kairę ranką laikė prispaudusi prie kūno. Veidas pokalbio 
metu buvo įgavęs spindesio, o dabar atrodė, kad jis dar ryš- 
kiau švyti. 

— Atvažiavau pas ją trečiadienio vakarą, nes žinojau, jog 
Krisas dalyvauja pobūvyje ir negali vykti su manimi. Ka- 
dangi nenorėjau, kad Krisas važiuotų su manimi. Man vie- 
nai reikėjo susitikti su ja. 

— Vienai? — paklausė Linlis. - Ar jūs nerizikavot sutikti 
ten Flemingo? 

— Kiek tai susiję su manimi, jis buvo nesvarbus. Man 
buvo nepakenčiama mintis, kad Krisas matys mane šliau- 
žiojant keturpėsčią. Bet jeigu tą pamatytų Kenetas, netgi 
jeigu jis būtų kambaryje, maniau, kad tai tik padidintų ma- 
no sėkmės galimybes. Kaip man atrodė, motina tik džiaug- 
tųsi galėdama Keneto akivaizdoje vaidinti atleidžiančios ir 
užjaučiančios motinos vaidmenį. Jai net į galvą neateitų iš- 
grūsti mane į gatvę, jeigu jis būtų ten. 

— O kai jo ten nebuvo? - paklausė Linlis. 

— Pamačiau, kad tai nesvarbu. Motina pamatė... - Oli- 
vija pakreipė galvą į Faradėjų. Matyt, jis patikėjo, kad jai 
reikia padrąsinimo, nes linktelėjo jai ir jo veido išraiška 
buvo maloni. - Motina pamatė mane. Šitokią. Gal dar blo- 
gesnę, nes buvo vėlyvas vakaras, o man vakarais blogiau. 
Paaiškėjo, kad man nereikia šliaužioti. Kad man nereikia 
nieko jos prašyti. 

— Štai kodėl jūs ir važiavot su ja susitikti. Kažko jos pra- 
šyti. 

— Taip. Todėl. 

— Ko? 

— Tai nesusiję su tuo. Su Kenetu. Su jo mirtimi. Su nie- 
kuo, tik su manimi ir mano motina. Taip pat ir mano tėvu. 

— Nepaisant visko, čia lemtingas momentas. Mums jo rei- 
kia. Atleiskit. Apgailestauju, jeigu jums tai sunku. 

— Ne, jūs neapgailestaujat. - Neigdama ji palengva purtė 
galvą. Atrodė pernelyg pavargusi, kad dar kovotų su juo. - 
Aš paprašiau, - pasakė ji. - Motina sutiko. 

— Su kuo, panele Vaitlo? 

— Sumaišyti mano pelenus su mano tėvo pelenais, ins- 
pektoriau. 


17 skyrius 


IA bara Heivers akimirką 
anksčiau už Linlį patikėjo, kad danguje yra Dievas, kai, iš- 
tiesusi ranką prie serviravimo padėklo, šakute pasmeigė pas- 
kutinį calamar7i fritti ritinėv;. Mėgaudamasi, neskubėdama 
svarstė, į kokį padažą panardinti kalmarą: į majonezą, rafi- 
nuotą alyvuogių aliejų su žalumynais ar į sviestą su česna- 
kais. Pasirinko antrąjį, spėliodama, kas ten buvo rafinuota — 
alyvuogės ar aliejus. Ir kokiu būdu bent vienas iš jų galėjo 
būti rafinuotas. 

Linliui iš pradžių pasiūlius pradėti nuo calamari, ji pasakė: 

— Puiki mintis, inspektoriau. Calamari tai calamari, — ir 
įsistebeilijo į valgiaraštį, stengdamasi savo veidui suteikti 
rafinuotesnę išraišką. Didžiausia jos patirtis renkantis ita- 
liškus patiekalus buvo retkarčiais pasitaikantis sbaghetti bo- 
lognese, sužiaumotas kokioje nors kavinėje, kur spagečiai 
buvo iš pakelio, o bolognese iš skardinės, viskas suversta į 
lėkštę, o rūdžių spalvos padažas sparčiai sunkėsi lauk, tarsi 
piršdamas tau chronišką dispepsiją. 

Valgiaraštyje nebuvo įrašyta sbaghetti bolognese. Nebuvo 
1r kitų patiekalų angliško vertimo. Paprašęs gal ir būtum 
gavęs anglišką valgiaraštį, bet tada būtum parodęs savo ne- 
išprusimą viršininkui, kuris kalbėjo bent trimis svetimomis 
kalbomis, kiek žinojo Barbara, ir kuris su dideliu susidomė- 
jimu išstudijavęs valgiaraštį paklausė, koks stagionato buvo 
cinghiale ir koks procesas buvo panaudotas jam subrandinti. 

Todėl! Barbara užsisakinėjo labai skubėdama, darkydama pa- 
vadinimus ir dėdamasi išmananti, tik melsdama, kad nebū- 
tų užsisakiusi aštuonkojo. 

Calamari, kaip ji pamatė, mažai kuo skyrėsi. Teisybė, jis 
neatrodė kaip aštuonkojis. Jokie čiuptuvai nemojo jai drau- 
giškai nuo serviravimo padėklo. Bet jeigu ji būtų žinojusi, 
kas tai, kai sutiko pasidalyti juo su Linliu, būtų teigusi esanti 
alergiška visiems gyvūnams, kurie turi bet kokius organus, 
bent šiek tiek galinčius prisisiurbti. 

Tačiau jau pirmas kąsnis pakeitė jos nuomonę. Antras, 
trečias, ketvirtas — entuziastingai judėdami tarp padažų, į 
kuriuos jie buvo panardinti, — įtikino ją, kad maisto atžvil- 
giu ji gyveno pernelyg izoliuotai. Ji jau ryžtingai veržėsi į 
rafinuotą dailių ritinėlių ornamr ntą, kai pirmąsyk suvokė, 
kad Linlis anaiptol neįstengia neatsilikti nuo jos. Ji narsiai 
valgė, pergalingai pasiekdama savo galutinį pietų kozirį, ir 
laukė, kad Linlis padarytų kokią pastabą dėl jos apetito arba 
dėl blogo elgesio prie stalo. 

Jis nei to, nei kito nepadarė. Stebėjo savo pirštus, dras- 
kančius į kąsnelius focacc1a, tarsi ketintų išbarstyti atsira- 
dusius trupinius palei gilų lovelį, kuris ženklino restorano 
„Capannina di Sante“, esančio vos už kelių žingsnių nuo 
Didžiosios Kensingtono gatvės, perimetrą ir suteikė gali- 
mybę drauge su to paties vardo restoranu Florencijoje pie- 
tauti europietiškai al fresco, jei leisdavo įnoringas Londono 
oras. Kažkokios oro telepatijos paveikti atskrido šeši maži 
rudi paukštukai, Linliui paėmus duoną iš pintos duoninės ir 
įsidėjus į savo lėkštę. Dabar jie viltingai stryktelėjo nuo 10- 
velio krašto ant dailiai apkarpytų kadagių, augančių jame, ir 
įsmeigė spindinčias prašančias akis į Linlį, kuris atrodė jų 
nepastebįs. 

Barbara įsikišo paskutinį calama7i ritinėlį į burną. Ji 
kramtė, gardžiavosi, nurijo, atsiduso ir laukė netrukus pa- 
sirodančio 2! secondo. Išsirinko tik dėl sudėtingo pavadini- 
mo: tagliatelle fagioli all" uccelletto. Šitiek raidžių. Šitiek žo- 

džių. Tačiau visus juos reikėjo ištarti, ir ji buvo tikra, kad 
patiekalas — virtuvės šefo šedevras. Jeigu ne - po to bus 
anatra albicocche. Ir jeigu paaiškės, kad ir tai jai nepatin- 
ka, - kad ir koks jis būtų, — ji beveik neabejojo, kad Linlis 
savo vakarienės nesuvalgys ir atiduos jai. Bent šitaip ligi 
šiol viskas klostėsi. 

— Na? - kreipėsi ji į Linlį. - Ar tai maistas, ar draugija? 

Jis pasakė tai, kas, jos manymu, visai nebuvo susiję su 
tema. 

— Vakar vakarienę man gamino Helena. 

Barbara siekė dar vienos riekės focaccia, ignoruodama 
paukščius. Linlis užsibalnojo akinius vyno etiketei perskai- 
tyti ir linktelėjo galvą oficiantui, kad tas įpiltų. 

— Ir maistas buvo toks nepaprastas, kad čia jūs nebegalit 
valgyti? Kad skonis neužgožtų prisiminimų? Jūs prisiekėt, 
kad nepaliesit lūpomis nieko, kas neateis iš jos rankų. Ką? — 
klausinėjo Barbara. - Kiek to kalmaro jūs suvalgėt? Juk ke- 
tinom atšvęsti. Sulaukėm prisipažinimo. Ko dar norit? 

— Ji nemoka gaminti valgio, Heivers. Nors spėju, kad kiau- 
šinį sugebėtų išvirti. Jeigu virtų. 

— Taigi? 

— Taigi nieko. Aš tik prisiminiau. 

— Helenos virimą. 

— Mes susiginčijom. 

— Dėl jos virimo? Tai labai diskriminuojanti pažiūra, ins- 
pektoriau. Ar ji siūs jums sagas ir adys kojines? 

Linlis įdėjo akinius atgal į dėklą ir įkišo jį į kišenę. Pakė- 
lė savo stiklą ir, prieš gerdamas, pažiūrėjo į vyno spalvą. 

— Sakiau jai, kad apsispręstų. Arba mes einam toliau, ar- 
ba viską užbaigiam. Man nusibodo maldauti ir aš nebenoriu 
to netikrumo. 

— Ir ji apsisprendė? 

— Nežinau. Nuo to sykio nesu su ja kalbėjęs. Iš teisybės, 
ligi šiol net nepagalvojau apie ją. Kaip manot, ką tai reiškia? 
Ar turėsiu galimybę pasveikti, kai ji perplėš man širdį? 

— Mes visi pasveikstam, kai tai susiję su meile. 

— Argi? 

— Mus išgydo lytinė meilė? Romantiška meilė? Taip. Bet 
kai dėl antrosios, nemanau, kad mus ji kada nors išgydo. — 
Ji patylėjo, kol oficiantas nurinko lėkštes bei stalo įrankius 
1r pakeitė naujais. Jis įpylė Linliui dar vyno, 0 jai minerali- 
nio vandens. - Berniukas sako nekentęs tėvo, bet aš tuo 
netikiu. Manau, kad nužudė dėl to, kad negalėjo ištverti, 
nes labai jį mylėjo ir skaudu buvo matyti, kad jis pirmenybę 
atidavė Gabrielai Peten. Taip turėjo atrodyti Džimiui. Šitaip 
visada vaikai žiūri į tokius dalykus. Ne tik dėl to, kad jų 
mamos atstumiamos, bet kad ir jie atstumiami. Gabriela pa- 
grobė jo tėtį... 

— Flemingas jau prieš daugelį metų buvo palikęs namus. 

— Bet ligi šiol tai nebuvo nuolat, ar ne? Visada buvo liku- 
si viltis. Dabar ta viltis mirė. Ir dar blogiau - tėtis visiškai 
atstūmė Džimį, atidėdamas jo gimtadienio šventimą. O ko- 
dėl? Kad nuvažiuotų pas ją. 

— Kad nutrauktų ryšius, pasak Gabrielos. 

— Bet šito Džimis nežinojo. Manė, kad tėvas lekia į Ken- 
tą jos niurkyti. - Barbara pakėlė savo mineralinio vandens 
stiklą ir ėmė svarstyti scenarijų, kurį pati buvo sukūrusi. — 
Palaukit. O kas, jeigu čia raktas? — paklausė jo. Veikiau sa- 
vęs negu jo. 

Linlis laukė susidomėjęs. Buvo atnešti antrieji patieka- 
lai. Pasiūlyta prancūziško sūrio, romano arba parmezano. 
Linlis pasirinko romano sūrį. Barbara pasekė jo pavyzdžiu. 
Ji įniko į savo makaronus, pomidorus ir pupeles. Ne dėl to, 
kad būtų kažko laukusi iš pavadinimo. Bet visai neblogai, 
kai užsibarstė druskos. 

— Jis ją pažinojo, — kalbėjo ji, kiek neįgudusiai sukioda- 
ma tagliatelle ant lėkštės krašto. Oficiantas buvo jai padėjęs 
ir didelį šaukštą, tik ji nesuprato, kaip juo naudotis. - Jis 
matė ją. Jis ten būdavo. Kartais su savo tėčiu. Bet kitais 
kartais... Kitais kartais veikiausiai ne. Tėtis išvažiuodavo 

su kitais dviem vaikais, palikdamas Džimį su ja. Nes Dži- 
mis buvo kietas riešutas, ar ne? Kitus du būtų nesunku pa- 
lenkti į savo pusę. Tačiau tik ne Džimį. Todėl ji stengėsi 
jam įsiteikti. Flemingas net skatino ją taip elgtis. Vieną die- 
ną ji turėjo tapti berniuko pamote. Ji norėjo, kad jis ją pa- 
mėgtų. Flemingas norėjo, kad jis ją pamėgtų. Buvo svarbu, 
kad jis ją pamėgtų. I“ tikrųjų ji norėjo, kad jis daugiau negu 
pamėgtų ją. 

— Heivers, nejaugi jūs norit pasakyti, kad ji suvedžiojo 
berniuką? 

— O kodėl ne? Jūs pats matėt ją šįryt. 

— Mačiau tą, kad ji norėjo į savo pusę palenkti Molisoną 
ir turėjo nelabai daug laiko tam padaryti. 

— Manot, kad ji koketavo tik su Molisonu? O su jumis? 
Leido tik dirstelėti, ką prarandat, nes esat policininkas, nag- 
rinėjantis bylą. Bet jeigu nebūtumėt? Arba jeigu paskam- 
bintumėt vėliau šį vakarą ir pasakytumėt, jog jums reikia 
užsukti pas ją pasišnekėti ir išsiaiškinti dar keletą faktų? 
Ar manot, kad ji nenorėtų išmėginti savo galios jūsų atžvil- 
giu? — Linlis įsmeigė šakutės dantis į krevetę. Valgė nieko 
neatsakydamas. - Ji mėgsta vilioti vyrus. Molisonas mums 
tą pasakė, lygiai tą patį ir ji pasakė. Kaip ji galėjo atsispirti 
progai suvilioti Džimį, jeigu pasitaikė toji proga? 

— Iš tiesų? — paklausė Linlis. 

— Iš tiesų. 

— Betgi jis atgrasus. Nesiprausęs, nevalyvas, gal užsi- 
krėtęs utėlėmis, gal kokių ligų nešiotojas. Herpeso, sifilio, 
gonorėjos, karpų, ŽIV. Gal Gabriela Peten mėgsta demonst- 
ruoti vyrams savo seksualinę narsą, bet man ji nepasirodė 
visai nenuovoki. Bet kurioj situacijoj jai pirmiausia rūpėtų 
Gabriela Peten. Mes esam tą girdėję, Heivers. Iš jos vyro, 
iš ponios Vaitlo, iš Molisono ir iš pačios Gabrielos. 

— Bet jūs galvojate apie Džimį, inspektoriau, daba7. Kaip 
buvo tada? Kaip prieš tai? Negalėjo jis visą laiką būti toks 
nevala. Kažkada tai turėjo prasidėti. 

— Ar jums neužtenka pradžiai to, kad šeima prara- 
do tėvą? 

— O ar jums šito neužteko pradžiai? Ar jūsų broliui? — 
Barbara pamatė, kaip Linlis skubiai kilstelėjo galvą, ir su- 
vokė nuėjusi per toli. - Atleiskit. Aš nukrypau į šalį. - Ji 
grįžo prie savo makaronų. - Jis tvirtin: nekentęs jo. Sako 
nužudęs, nes buvo nenaudėlis ir nusi Inė mirties. 

— Ar jums tai neatrodo pakankamas motyvas? 

— Aš tik sakau, jog yra dar kažkas daugiau ir tas daugiau 
yra Gabriela. Ji neturėjo priemonių laimėti jį kaip būsima 
pamotė, bet ji turėjo užantyje daugybę visokių gudrybių. Tai- 
gi, tarkim, ji tą padarė. Pusiau dėl to, kad jai smagu suve- 
džioti paauglį. Pusiau dėl to, kad tai vienintelis būdas, kurį 
ji gali sugalvoti, norėdama palenkti Džimį į savo pusę. Tik ji 
per daug palenkia jį į savo pusę. Jis nori būti ten, kur sma- 
ginasi jo tėtis. Jis putoja iš seksualinio pavydo, radęs progą, 
nudeda tėtį ir tikisi Gabrielą turėti sau. 

— Tai nepaaiškina tos aplinkybės, jog jis manė, kad ir Gab- 
riela buvo kotedže, - pastebėjo Linlis. 

— Taip sako jis. Ir taip sakys, ar ne? Kokia nauda mums iš 
to, jeigu žinosim, kad jis nudėjo savo tėvą, norėdamas gul- 
tis į lovą su būsimąja pamote. Bet jis tikrai ži20j0, kad jo 
tėvas ten. Matė jį pro virtuvės langą. 

— Arderi nerado jo pėdsakų ant palangės. 

— Taip? Jis buvo sode. 

— Sodo gale. 

— Jis buvo įrankių pašiūrėje. Ir iš ten galėjo matyti savo 
tėvą. —- Barbara stabtelėjo, sukdama ant šakutės makaronus. 
Ji suprato, kad būtų sunku priaugti svorio, kiekvieną dieną 
valgant tokį maistą. Didžiulių pastangų reikėjo nuo lėkštės 
paėmus įkišti juos į burną. Bandė spėti, ką reiškia Linlio 
veidas. Jis buvo uždaras, pernelyg uždaras. Jai tai nepati- 
ko. — Juk jūs neabejojat dėl to vaiko, inspektoriau? Liauki- 
tės. Mes juk turim prisipažinimą. 

— Nevisišką. 

— Ko jūs tikėjotės iš pirmo karto? 

Linlis pastūmėjo savo lėkštę į stalo vidurį. Žvilgtelėjo į 
gėlių lovelį, kur viltingai tebelaukė paukštukai. Numetė 
jiems saują trupinių. 

— Inspektoriau... 

— Trečiadienio vakarą, - pasakė Linlis. - Ką veikei po 
darbo? 

— Ką aš veikiau?.. Nežinau. 

— Pagalvok. Išėjai iš Jardo. Ar buvai viena? Su kuo nors? 
Ar važiavai automobiliu? Sėdai į metro? 

Ji galvojo. 

— Mudu su Vinstonu nuėjom išgerti, - pasakė ji. - King 
Armse. 

— Ką gėrėt? 

— Limonadą. 

— Nkata? 

— Nežinau. Ką ir visada. 

— Po to? 

— Grįžau namo. Kažką suvalgiau. Žiūrėjau filmą. Nuėjau 
miegoti. 

— A. Gerai. Kokį filmą? Kada žiūrėjai? Kada prasidėjo? 
Kada baigėsi? 

Ji susiraukė. 

— Tikriausiai jau buvo po žinių. 

— Kokių žinių? Kokios stoties? 

— Velnias, nežinau. 

— Kas vaidino? 

— Neįsidėmėjau titrų. Nieko ypatinga. Gal vienas iš Red- 
greivų, iš jaunesniųjų. Ir tai tik galbūt. 

— Apie ką jis buvo? 

— Kažkas susiję su kalnakasyba? Tiksliai nežinau. Aš už- 
migau. 

— Kaip vadinosi? 

— Neprisimenu. 

— Žiūrėjai filmą ir neprisimeni pavadinimo, siužeto ar bent 
vieno aktoriaus? — paklausė Linlis. 

— Taip. 

— Nuostabu. 

Ji pasišiaušė nuo jo tono, jo dvejopos potekstės - slypin- 
čio pranašumo ir nuolaidaus supratingumo. 

— Kodėl? Ar privalėjau prisiminti? Kas čia dedasi? 

Linlis linktelėjo oficiantui nunešti jo lėkštę. Barbara ša- 
kute susėmė į burną paskutinį slystantį tagliatelle ir taip 
pat mostelėjo, kad būtų nunešta jos lėkštė. Oficiantas pa- 
ruošė stalą pagrindiniams patiekalams ir dar pridėjo dau- 
giau įrankių. 

— Alibi, - pasakė Linlis. - Kas turi juos? Kas neturi? — 
Jis paėmė dar vieną gabalėlį focacc1ia ir ėmė jį trupinti taip, 
kaip 1r pirmąjį. Prie pirmųjų šešių paukščių, trypčiojančių 
ant lovelio krašto, prisijungė dar penki. Linlis sviedė jiems 
trupinius, matyt, užmiršęs, kad tai nepatinka kitiems val- 
gytojams ir restorano administratoriui, kuris dėbsojo į jį iš 
tarpdurio. 

Kai buvo atnešti pagrindiniai patiekalai, Linlis paėmė sa- 
vo peilį ir šakutę. Tačiau Barbara net nedirstelėjo į savo 
maistą ir, iš lėkštės kvapnia sruoga kylant garams, tęsė po- 
kalbį. 

— Jūs visiškas kvailys, inspektoriau, ir pats tą žinot. Mums 
nereikia ieškoti kieno nors alibi. Mes turim berniuką. 

— Nesu įsitikinęs. 

— Tai kaskimės ligi pat dugno. Džimis prisipažino. Tęs- 
kim toliau. 

— Nevisiškai prisipažino, - priminė jai Linlis. 

— Paverskim tą prisipažinimą visišku. Paimkim vėl tą 
nenaudėlį, nutempkim atgal į Jardą. Tardykim. Priremkim. 
Laikykim tol, kol jis papasakos visą istoriją nuo pradžios 
iki galo. 

Linlis pasmeigė šakute gabalėlį c:ngh:ale. Kramtydamas 
visą dėmesį sutelkė į paukščius. Jie tuo pat metu buvo ir 

kantrūs, ir atkaklūs, šokinėdami nuo kadagių ant lovelio 
krašto. Vien jų buvimas palenkė jį į jų pusę. Numetė dar 
trupinių. Žiūrėjo, kaip jie pripuolė. Vienas godžiai čiupo duo- 
nos trupinį didumo sulig nykščio nagu ir nuskridęs atsitūpė 
ant laštako viršum lango kitapus gatvės. 

— Jūs tik priviliosit juos, — pagaliau pasakė Barbara. - Jie 
gali patys savimi pasirūpinti, žinot tą. 

— Nejaugi? — susimąstęs paklausė Linlis. 

Jis valgė. Gėrė. Barbara laukė. Žinojo, kad jis sijoja fak- 
tus ir veidus. Beveik nebebuvo prasmės toliau ginčytis su 
juo. Vis dėlto ji jautėsi priversta kaip galėdama ramiau pri- 
durti, turėdama galvoje savo jausmus tuo klausimu. 

— Jis buvo ten, Kente. Mes turim siūlelius, pėdsakus, aly- 
vą iš motociklo. Dabar turim jo pirštų atspaudus ir jie pake- 
liui pas Arderi. Mums bereikia tik tos cigaretės rūšies. 

— Ir tikrųjų, - pasakė Linlis. 

— Jėzau Kristau, inspektoriau! Ko jūs dar norit? 

Linlis mostelėjo galva į jos lėkštę. 

— Tavo valgis aušta. 

Ji pažiūrėjo žemyn. Kažkokia paukštiena kažkokiame pa- 
daže. Paukštiena buvo traški. Padažas — gintarinis. Ji atsar- 
giai bakstelėjo patiekalą ir bandė atspėti, ką buvo užsi- 
sakiusi. 

— Antiena, — pasakė Linlis, tarsi skaitytų jos mintis. — Su 
abrikosų padažu. 

— Bent ne vištiena. 

— Be abejo, ne. - Jis valgė toliau. Netoliese kiti valgy- 
tojai šnekučiavosi. Padavėjai sukosi tyliai, vakarui artėjant 
stabtelėdami prie stalelių uždegti žvakių. - Aš būčiau i1š- 
vertęs, - pridūrė. 

— Ką? 

— Valgiaraštį. Tau tik reikėjo paprašyti. 

Barbara įsmeigė peilį į antį. Ligi šiol ji niekada nebuvo 
valgiusi antienos. Mėsa buvo tamsesnė, negu ji tikėjosi. 

— Mėgstu rizikuoti. 

— Kai rizikuoti nereikia? 

— Šitaip smagiau. Rizika paįvairina gyvenimą. Žinot, ką 
turiu galvoje. 

— Bet tiktai restoranuose, - pasakė jis. 

— Ką? 

— Rizikuoji. Pasitiki savo laime. Klausai instinkto. 

Ji padėjo šakutę. 

— Tokia aš esu. Seržantė Plod*. Yra ir tokia galimybė. 
Retsykiais kai kas turi ir savo protu pasinaudoti. 

— Neneigiu. 

— Tai kodėl gi jūs vengiat Džimio Kuperio? Kas, po šimts 
plynių, negerai su Džimiu Kuperiu? 

Dar sykį Linlis grįžo prie savo valgio. Patikrino duoninę, 
matyt, ieškodamas dar duonos paukščiukams, bet jie jau bu- 
vo viską sulesę. Išgėrė savo vyną ir, žvilgtelėjęs į oficiantą, 
skubiai pakvietė jį prie stalo įpilti dar vieno stiklo, kad ga- 
lėtų kuo greičiau dingti. Barbarai buvo aišku, kad Linlis vi- 
są tą laiką sprendė, ką toliau daryti. Įsakė laikyti liežuvį už 
dantų, Žinoti savo vietą ir priimti tokį sprendimą, koks jis 
bus. Linliui prašnekus, jai buvo sunku patikėti, kad 1š tikrų- 
jų ji laimėjo. 

— Rytoj rytą dešimtą sugrąžinkit jį vėl į policiją, - pasakė 
Linlis. - Užtikrinkit, kad drauge su juo būtų jo advokatas. 

— Taip, inspektoriau. 

— Pasakykit spaudos atstovybei, kad mes atsivežam tą 
patį šešiolikmetį antram susitikimui. 

Barbarai atvėpo lūpa. Ji skubiai užsičiaupė. 

— Spaudos atstovybei? Bet jie prasitars ir tie karštako- 
šiai Žurnalistai... 

— Taip. Teisybė, - pamąstęs sutiko Linlis. 


— Kur jo batai? — buvo pirmasis Dženi Kuper klausimas, 
kai ponas Friskinas parvedė į namus Džimį. Ji paklausė aukš- 


* P C. Plod - senamadiškos britų policininkės, kuri nėra labai protin- 
ga, pavardė, dažnai vartojama anekdotuose ir karikatūrose. 

tu šaižiu balsu, nes vos tik Skotland Jardo detektyvai išve- 
žė sūnų, jos viduriai ėmė trauktis ir protarpiais užguldavo 
ausis, todėl ji nebesuvokė, kaip skamba jos balsas. Ji išgąs- 
dino abu - Šaroną ir Steną, kurie iš pradžių puolė jai į glėbį, 
o paskui išbėgo iš svetainės, kai ji šiurkščiai atstūmė juos, 
sakydama tiktai: „Ne! Ne!“ — vis labiau keldama toną, kurį 
jie klaidingai priskyrė sau. Stenas nudundėjo laiptais aukš- 
tyn. Šarona pabėgo į daržą. Dženi paliko juos ten, kur jie 
sugebėjo pasislėpti. Pati žingsniavo po butą. 

Vienintelis prasmingas veiksmas, kurio ji griebėsi per 
pirmąjį ketvirtį valandos, buvo pakelti telefono ragelį ir pa- 
skambinti vieninteliam žmogui, kurį žinojo galint jai padėti 
šiuo reikalu. Ir nors jai buvo atgrasu tą daryti, nes Mirjama 
Vaitlo buvo didžiausia priežastis to sielvarto, kurį Dženi pa- 
tyrė per paskutinius šešerius metus, kai ponia Vaitlo vėl 
atsirado Kenio gyvenime, tačiau ji buvo ir vienintelė Dženi 
pažįstama, galinti sekmadienio popietę pusę šešių iš žemės 
iškasti advokatą. Vienintelis klausimas, ar Mirjama Vaitlo 
tą darys dėl Džimio. 

Ji tą padarė, sielvartingai pasakiusi: „Džyn. O Dieve, - 
kai Dženi telefonu prisistatė. - Negaliu patikėti...“ Dženi 
žinojo negalėsianti pakęsti Mirjamos ašarų, o pagalvojusi 
apie verksmą ir visa kita, kas buvo susiję su tuo draskančiu 
skausmu, kurio ji nejautė, negalėjo sau leisti jausti, trum- 
pai pasakė: „Jie Džimį nusivežė į Skotland Jardą. Man rei- 
kia advokato“, - ir Mirjama jį surado. 

Dabar šitas advokatas stovėjo priešais ją per žingsnį už 
Džimio, ir ji vėl paklausė: 

— Kur jo batai? Kur jie nukišo jo batus? 

Plastmasinis maišas kabojo dešinėje jos sūnaus rankoje, 
bet nebuvo tiek išsipūtęs, kad jame tilptų batai. Ji antrąsyk 
dirstelėjo jam į kojas be jokios priežasties, tik norėdama 
įsitikinti, kad akys jos neapgavo, kad jis tikrai mūvi kojines, 
kurios galėjo būti arba murzinai baltos, arba nebeišplauna- 
mai pilkos. 

Ponas Friskinas, kurį Dženi manė būsiant pagyvenusį, 
kumptelėjusį, juoda kaip anglis eilute ir plika galva, iš tik- 
rųjų buvo jaunas ir grakštus, ryškiu gėlėtu kaklaraiščiu, krei- 
vai užrištu ant mėlynų marškinių, ir tamsiais gaurais, ku- 
rie, nubraukti nuo veido, krito ant pečių lyg kokiam romano 
herojui, atsakė už jos sūnų, bet ne į tą klausimą, kurį ji bu- 
vo pateikusi. Jis tarė: 

— Ponia Kuper. 

— Panelė. 

— Atleiskit. Taip. Džimas kalbėjosi su jais prieš man at- 
vykstant. Jis policijai prisipažino. 

Akyse pasidarė balta, o paskui juoda, tarytum į kambarį 
būtų trenkęs žaibas. Ponas Friskinas kalbėjo apie tai, kas 
įvyks vėliau ir kaip Džimis neturi nė vieno žingsnio žengti 
iš Šių namų ar pasakyti bent vieną žodį kam nors, nepri- 
klausančiam šeimai, jeigu šalia nebus advokato. Jis kalbėjo 
kažką apie suprantamą įkalinimą ir pasakė žodžius nep1lna- 
metis ir įbauginimas ir toliau kalbėjo apie teisėjų taisyklių 
reikalavimus, bet ji visko nesuprato, nes spėliojo, ar ji iš 
tiesų apako kaip tas Biblijos šventasis, tik jam viskas įvyko 
atvirkščiai, ar ne? Ar jis ne 1š karto praregėjo? Ji nebegalė- 
jo prisiminti. Tikriausiai taip visai nebuvo. Biblijoje buvo 
daug nesąmonių. 

Virtuvėje pasigirdo per linoleumą traukiamos kėdės gar- 
sas, ir Dženi suprato, kad jos brolis, kuris, be abejonės, klau- 
sėsi kiekvieno pono Friskino ištarto žodžio, atsistojo. Iš- 
girdusi tai, ji apgailestavo skambinusi į savo tėvų butą ant- 
rąją Džimio apsilankymo Skotland Jarde valandą. Ji rūkė, 
žingsniavo po butą, buvo priėjusi prie virtuvės lango ir ste- 
bėjo Šaroną, kuri susigūžusi kiūtojo lyg elgeta prie suskilu- 
sio betoninio tvenkinėlio lauke, girdėjo, kaip Stenas tualete 
tris sykius vėmė, galiausiai palūžo tiek, kiek palūžti galėjo 
sau leisti. 

Nebuvo kalbėjusi nė su vienu iš savo tėvų, nes jų meilė 
Keniui buvo šventas dalykas, ir jie visada kaltino ją, kad 


510 E George 


Kenis paprašė laiko ir laisvės, kad galėtų susigaudyti savo 
gyvenime, kuriame, jų manymu, jokio susigaudymo nerei- 
kėjo. Todėl ji pasikvietė Derą ir šis žaibo greitumu atvyko, 
spjaudydamas tiek įniršio, netikėjimo ir priesaikų atkeršy- 
ti, kiek jai reikėjo išgirsti, plūstant tą nelemtą policiją. 

Jos akys nušvito, kai Deras pasakė: 

— Ką? Tuiš proto išsikraustei, Džimai? Kalbėjaisi su tais 
šunsnukiais? 

— Derai, - bandė jį sudrausti Dženi. 

Deras pasakė nustėrusiam Friskinui: 

— Oi! Maniau, jūs buvot ten, kad užčiauptumėt jo srėbtu- 
vę. Ar ne tam reikalingas tas jūsų smailus liežuvis? Kaip 
užsidirbat savo skatikus? 

Matyt, įpratęs turėti reikalų su emociškai sutrikusiais 
klientais, ponas Friskinas paaiškino, kad greičiausiai Dži- 
mis pats norėjęs kalbėti. Atrodė, kad jis netgi visai laisvai 
kalbėjęs, sprendžiant iš pono Friskino primygtinio reikala- 
vimo perklausyti juostą, kurią įrašė policija apklausos me- 
tu. Nebuvo jokios akivaizdžios prievartos... 

— Tu kvaišas, Džimai! - Deras įpuolė į svetainę. - Tu 
tiems šunsnukiams leidai į7ašimeti savo kalbą? 

Džimis nieko neatsakė. Stovėjo priešais poną Friskiną 
taip, tartum jo stuburas palengva tirptų. Galva buvo pana- 
rinta, pilvas įdubęs. 

Deras užriko: 

— O1! Aš tau kalbu, bukagalvi. 

Dženi įsiterpė: 

— Džimai, sakiau tau. Sakiau. Ko neklausei manęs? 

Ponas Friskinas bandė raminti: 

— Panele Kuper, patikėkit. Dar ne vėlu. 

O Deras į tuos žodžius reaguodamas suriaumojo: 

— Ne vėlu! Aš tau parodysiu, ką reiškia ne vėlu. Tu turė- 
jai saugoti, kad jis nepražiotų savo srėbtuvės, o dabar gir- 
dim, kad jis jau viską išpliurpė. Kokia iš jūsų nauda? - Jis 
pasisuko į Dženi. - Kas tau, Maže? Iš kur išpaišei šitą višt- 

gaidį? O ftw? - dabar jau Džimiui. Prasibrovęs pro seserį, at- 
sistojo grėsminga poza priešais berniuką. - Kas tavo galvo- 
je? Pupos? Žuvų žarnos? Kas? Nekalbėk su policija. Kuo jie 
tave gąsdino, šikniau? Pataisos namais? Skrabso kalėjimu? 

Dženi pagalvojo, kad Džimis net nebepanašus į žmogų. 
Jis atrodė kaip nešvari pripučiama lėlė, kuri, įdūrus smeig- 
tuką, subliūkšta. Stovėjo nebylus ir leidosi pliekiamas, ta- 
rytum žinotų, kad jeigu neatsakys, viskas greičiau baigsis. 

Dženi paklausė: 

— Džimai, ar valgysi ko nors? 

Deras užriko: 

— Valgyti? Valgyti? Valgyti? —- Kas kartą vis garsiau. - Jis 
tol nevalgys, kol negausim iš jo nors kelių atsakymų. Ir mes 
gausim juos tučtuojau. - Jis čiupo berniuką už rankos. Dži- 
mis palinko į priekį tarsi šiaudinė iškamša. Dženi pamatė, 
kaip įsitempė galingi jos brolio rankos raumenys. - Kalbėk 
mums, šunsnuki. - Džimis įsistebeilijo į Dero veidą. - Kal- 
bėk mums taip, kaip kalbėjai policininkams. Kalbėk dabar ir 
kalbėk aiškiai. 

— Tai nieko neduos, - pasakė ponas Friskinas. - Berniu- 
kas patyrė tokią kankynę, nuo kokios ir suaugusiam sunku 
atsigauti. 

— Aš jums parodysiu, ko reikia, - suurzgė Derikas, stai- 
giai atsigręždamas į poną Friskiną. 

Advokatas net nekrūptelėjo. Ramiai, visai protingai ir 
mandagiai pasakė: 

— Panele Kuper, jūs už mus nuspręskite. Kaip norėtu- 
mėt, kas turėtų imtis jūsų sūnaus bylos? 

Dženi sudraudė brolį: 

— Derai, palik Džimį. Ponas Friskinas žino, kas ge- 
riausia. 

Derikas paleido Džimio ranką, lyg ji būtų gleivėta. 

— Kvailas vaikėzas, - sušvokštė jis. 

Pirmojo žodžio seilės pataikė Džimiui į veidą. Berniu- 
kas susigūžė, bet nepakėlė rankos seilėms nušluostyti. 

Dženi paliepė broliui: 

— Lipk į viršų pas Steną. Kai Džimis išėjo, jis vemia kaip 
girtuoklis. 

Akies kampučiu ji matė, kaip tą išgirdęs jos vyresnysis 
sūnus pakėlė galvą, bet, jai atsigręžus į jį, buvo ją nuleidęs. 

Deras pasakė: 

— Taip. Gerai, - ir pašaipiai nusiviepė abiem, ir Džimiui, 
1r ponui Friskinui, prieš drimblindamas laiptais į viršų ir 
šaukdamas: — Stenai! Ei! Ar tavo galva vis dar tualete? 

Dženi kreipėsi į poną Friskiną: 

— Atleiskit, Deras nepradeda galvoti, kol neišsiputoja. 

Ponas Friskinas sukrenkštė, tarsi čia būtų kasdieninis 
dalykas, kad įtariamojo dėdė švokščia jam į veidą lyg jautis, 
puolantis matadoro skraiste. Jis paaiškino, kad Džimis, po- 
licijos prašomas, atidavė batus, kad jis leido paimti pirštų 
atspaudus, jį nufotografuoti ir kad davė jiems kelias plaukų 
sruogas. 

— Plaukų? —- Dženi akys nukrypo į sūnaus kaltūnus. 

— Jie arba lygina su pavyzdžiais iš kotedžo, arba naudos 
juos nustatant DNR. Specialistai tai atliks per kelias valan- 
das. Jei tai antrasis atvejis, mes laimėjom kelias savaites. 

— Ką visa tai reiškia? 

— Jie sudarinėja bylą, - paaiškino jai ponas Friskinas. — 
Jie dar neturi galutinio prisipažinimo. 

— Bet jie gavo pakankamai? 

— Kad sulaikytų jį? Apkaltintų? — Ponas Friskinas linkte- 
lėjo. - Jeigu jie nori... 

— Tai kodėl jį paleido? Vadinasi, čia jau viskas? 

Ne, pasakė jai ponas Friskinas. Dar ne viskas. Jie dar 
kažką slepia. Ji gali būti tikra, kad jie grįš. Bet kai tai įvyks, 
jis bus su Džimiu. Policija neturi jokios galimybės su juo 
pasikalbėti. 

Jis paklausė: 

— Džimai, ar turi klausimų? - Ir kai, užuot atsakęs, Dži- 
mas pakreipė galvą į šoną, ponas Friskinas įteikė Dženi sa- 

vo kortelę ir pasakė: - Pasistenkit nesijaudinti, panele Ku- 
per, — ir paliko juos. 

Kai durys įkandin jo užsivėrė, Dženi atsigręžė į ber- 
niuką. 

— Džimai? - Ji siekė jo plastmasinio maišo, paėmė ir pa- 
dėjo jį ant stalelio labai atsargiai, lyg jame būtų rankų dar- 
bo stiklo indai. Džimis liko ten kur buvęs, savo svorį per- 
kėlęs ant vieno klubo, dešinę ranką tiesdamas apimti kai- 
rę alkūnę. Kojų pirštai prie grindų rietėsi, lyg jam šaltų 
pėdos. - Gal nori šlepečių? - Jis kilstelėjo vieną petį. - Aš 
pašildysiu sriubos. Turiu, Džimai, ryžių su pomidorais. Eikš 
su manimi. 

Ji laukė pasipriešinimo, tačiau jis nusekė įkandin jos į 
virtuvę. Vos tik jis atsisėdo prie stalo, girgždėdamos atsi- 
vėrė durys į kiemą ir įėjo Šarona. Uždarė duris ir liko sto- 
vėti nugara prie jų, rankomis užpakalyje įsitvėrusi ranke- 
nos. Nosis buvo raudona, akinių apačioje ištepti dideli pus- 
rutuliai. Plačiai atmerkusi akis tylėdama stebėjo brolį. Ji 
nurijo ašaras, ir Dženi pamatė, kaip drebančios jos lūpos ir 
burna bandė ištarti žodį tet1s, tačiau neįstengė. Dženi mos- 
telėjo galva laiptinės link. Atrodė, lyg Šarona būtų linkusi 
neklausyti, bet paskutinę akimirką, kai jai prasiveržė rau- 
da, ji išlėkė iš virtuvės ir nubildėjo laiptais į viršų. 

Džimis susmuko kėdėje. Dženi atidarė skardinę sriubos 
ir supylė į puodą. Pastatė puodą ant viryklės ir ėmė grabi- 
nėti degiklio rankenėlę, tačiau abu kartus nesugebėjo įžiebti 
reikiamos liepsnos. Sumurmėjo: „Prakeikimas“. Ji žinojo, 
kad ši akimirka su sūnumi brangi. Suprato, kad net men- 
kiausios klaidos užtektų tai brangiai akimirkai atidėti, taip 
lengva būtų viską sugriauti. Bet sugriauti nebuvo galima. 
Tol, kol ji nežino. 

Jinai išgirdo jį sukrutant. Kėdė ant linoleumo buvo pa- 
stūmėta. Ji skubiai pasakė: | 

— Teks kada nors įsigyti naują viryklę. Akimirksniu 
bus gatava, - pridūrė bandydama sulaikyti jį, pagalvojusi, 

kad jis išeis. Bet, užuot išėjęs, jis pasuko prie stalčiaus. 
Ištraukė degtukų dėžutę. Užžiebė vieną degtuką, prikišo 
prie viryklės ir uždegė. Degtukas degė jam tarp pirštų 
taip, kaip ir penktadienio vakarą. Tik priešingai negu penk- 
tadienio vakarą, jinai buvo arčiau jo, todėl, kai liepsna 
šnypšdama priartėjo prie jo odos, ji buvo gana arti ir spė- 
jo užpūsti. 

Ji pamatė, kad dabar jis jau aukštesnis už ją. Atrodė, kad 
dar visai neseniai ji galėdavo žvelgti į pakeltą jo veidą, o dar 
vėliau jie žvelgė vienas kitam į akis. Dabar ji iškėlė smakrą, 
kad matytų jį. Jis tik iš dalies bebuvo berniukas, buvo beveik 
jau vyras. 

— Policininkai tavęs neskriaudė? —- paklausė ji. - Nekal- 
bėjo nesąmonių? - Jis papurtė galvą. 

Pasisuko eiti, tačiau ji nutvėrė jį už riešo. Jis pabandė 
ištraukti. Ji laikė tvirtai. 

Užteko kankintis dvi dienas, nusprendė jinai. Dvi die- 
nas, pačiai sau kartojant: „Ne, nedarysiu. Ne, negaliu, ne- 
gausiu nei informacijos, nei supratimo, ir dar daugiau - dva- 
sios ramybės. —- Pagalvojo: —- Kaip aš praradau tave, Džimi? 
Kur? Kada? Norėjau būti stipri dėl mūsų visų, bet galiausiai 
atstūmiau tave tada, kai tau manęs reikėjo. Galvojau, jeigu 
parodyčiau, kiek galiu iškęsti nuoskaudų, ištikusių mane, ir 
nesubyrėti, jūs trys taip pat išmoktumėt ištverti nuoskau- 
das. Bet juk buvo ne taip, ar ne, Džimi? Yra ne taip“. 

O žinodama, kad pagaliau pasiekė tokį supratimą, kokio 
neturėjo anksčiau, ji dabar rado savyje drąsos. 

— Papasakok man, ką sakei policijai, - paprašė ji. 

Atrodė, kad veidas jam stingsta - iš pradžių apie akis, 
paskui burna 1r žandikaulis. Jis nebandė vėl trauktis, tačiau, 
nuo jos nusisukęs, ėmė žiūrėti į sieną aukščiau viryklės, 
kurioje jau nuo amžių kabojo siūlais išsiuvinėtas įrėmintas 
paveikslas. Dabar jis buvo jau išblukęs ir dėmėtas nuo rie- 
balų, bet dar buvo galima perskaityti žodžius, iškeverzotus 

žaliai baltame kriketo žaidėjų ir vartelių fone: Varžybos ba1g- 
tos, o kai jos baiges:, tai i7 baigėsi, - juokinga uošvės dovana 
Kenetui. Dženi suprato, jog jau seniai derėjo jį nukabinti. 

— Pasakyk man, - prašė jinai. - Kalbėk man, Džimi. Aš 
blogai pasielgiau. Bet mano norai buvo geri. Tu, sūnau, turi 
tą žinoti. Turi žinoti, kad myliu tave. Visada. Ir privalai da- 
bar man kalbėti. Turiu Žinoti apie tave ir apie trečiadienio 
vakarą. 

Jį nupurtė drebulys, toks stiprus, jog atrodė nelyginant 
spazmas, nuėjęs nuo pečių ligi kojų pirštų. Ji atsargiai apė- 
mė pirštais jo riešą. Antrąsyk jis jo nebeištraukė. Ji brau- 
kė ranka nuo riešo per ranką, ligi peties. Įsidrąsino palies- 
ti plaukus. 

— Pasakyk man, - prašė ji. —- Kalbėk man, sūnau. - O pas- 
kui pridūrė tai, ką turėjo pridurti, bet nė minutės netikėjo 
ir nežinojo, kaip tą padaryti. - Niekam neleisk savęs skau- 
dinti. Mes kaip nors visa tai ištversim. Bet man reikia žino- 
ti, ką tu jiems pasakei. 

Ji laukė logiško klausimo: Kodel? Bet jis neklausė. Nuo 
pomidorų sriubos ant viryklės sklido kvapnūs garai, Dženi 
nežiūrėdama maišė, akis įbedusi į sūnų. Baimė, žinojimas, 
netikėjimas ir neigimas — visa tai daužėsi jos viduje lyg ne- 
suvirškintas maistas, bet ji stengėsi, kad tai neatsispindėtų 
jai veide ir nesigirdėtų balse. 

— Man buvo keturiolika, kai aš pradėjau trainiotis su ta- 
vo tėčiu, — pasakė ji. — Norėjau būti tokia pat kaip mano se- 
serys, ojos nuolat trainiojosi su vaikinais, todėl pagalvojau, 
kodėl aš negalėčiau daryti to paties, juk nesu blogesnė už 
jas. - Džimis nenuleido akių nuo siuvinėto paveikslo. Dže- 
ni maišė sriubą ir kalbėjo toliau: - Mes smaginomės, mano 
tėtis apie tai sužinojo, nes tavo teta Lin jam pasakė. Todėl 
vieną vakarą, kai aš grįžau namo pasitrainiojusi su Keniu, 
tėvas nusijuosė diržą, privertė mane nusirengti nuogut nuo- 
gutėlę ir kaip reikiant išpėrė kailį visai šeimai žiūrint. Aš 

neverkiau. Bet nekenčiau jo. Norėjau, kad numirtų. Būčiau 
apsidžiaugusi, jei būtų kritęs negyvas. Gal ir pati būčiau ką 
nors padariusi, kad jam padėčiau. 

Ji paėmė dubenėlį iš spintelės. Samčiu pildama sriubą iš 
puodo, išdrįso žvilgtelėti į sūnų. 

— Gardžiai kvepia. Nori skrebučio su sriuba, Džimai? 

Jis atrodė ir atsargus, ir sutrikęs. Ji negalėjo šito įnirti- 
mo ir nusižeminimo mišinio, kuris vertė ją tą akimirką no- 
rėti, kad jos tėvas tūkstantį kartų numirtų, apibūdinti taip, 
kaip būtų norėjusi. Džimis nesuprato. Gal dėl to, kad jų pyk- 
tis buvo skirtingas: jos - trumpa perkūnija, jo - vienas ru- 
senantis anglies gabalas, kuris degė be paliovos. 

Ji padėjo sriubą ant stalo. Įpylė jam pieno. Paruošė skre- 
butį. Išdėliojo maistą ir rankos mostu pakvietė jį. Jis liko 
ten, kur buvo - šalia viryklės. 

Ji padarė tik vieną pastabą, kuri buvo likusi, vieną, kuria 
ji netikėjo, bet tokią, privalėjo jį įtikinti, jeigu ji kada nors 
galės sužinoti teisybę. 

— Svarbu tai, kas mums dar liko, - pasakė ji. - Tu ir aš, 
Stenas ir Šara. Štai kaip yra, Džimai. 

Nuo jos jis nukreipė žvilgsnį į sriubą. Kviesdama ji mos- 
telėjo dubenėlio link, o pati atsisėdo prie stalo, kad būtų 
priešais jį, jeigu sumanytų sėstis. Jis nusišluostė rankas 1š- 
ilgai savo džinsų siūlių. Jo pirštai susirietė. 

— Šunsnukis, - prakalbo jis lyg niekur nieko. - Praėjusį 
spalį pradėjo dulkintis su ja, o ji kaip reikiant vertė jį šoki- 
nėti aplinkui. Sakė, kad jie tiktai draugai, nes ji ištekėjusi 
už to turčiaus, bet juk aš žinojau, ar ne? Šara klausinėdavo 
jo, kada jis grįš namo, o jis atsakydavo: netrukus, po mėne- 
sio ar dviejų, kai žinos, kaip viskas klostosi. Sakydavo - jūs 
dėl nieko nesirūpinkit, mielieji. Tačiau visą tą laiką, kada 
tik galėjo, norėjo būti su ja. Uždėdavo delną jai ant subinės, 
kai manydavo, jog niekas nežiūri. Jei jis ją apglėbdavo, ji 
trindavosi į jo pimpalą. Ir visą laiką buvo matyti, kad jie nie- 
ko kita nenori, tik kad mes dingtume 1r jie galėtų tą daryti. 

Dženi norėjo užsikimšti ausis. Ne šito deklamavimo ji 
siekė. Tačiau prisivertė klausyti. Veide nebuvo jokios iš- 
raiškos, o sau ji sakė, kad visa tai jai nė motais. Juk tą ji jau 
žinojo ir ta teisybės dalis jos daugiau nebejaudino. 

— Jis jau nebebuvo tėtis, - kalbėjo Džimis. — Buvo tik vi- 
joklis aplink ją. Jai užtekdavo tik paskambinti, ir jau jis lekia 
jos uodegos uostyti. Sakydavo, palik mane, Kenai, ir jis ima 
kumščiais sienas daužyti. Sakydavo, aš noriu ar man reikia, 
ojis dumia daryti to, kad tik jai įtiktų. O baigęs su ja, jis... — 
Džimis užsičiaupė, bet ir toliau spoksojo į sriubą, tarsi ma- 
tytų tą išvėsusios meilės istoriją atsispindint dubenėlyje. 

— O baiges suja... - Dženi prakalbo nepaisydama verian- 
čio skausmo, kurį pernelyg gerai pažino. 

Sūnus pašaipiai prunkštelėjo. 

— Žinau, mama. - Galiausiai jis perėjo per virtuvę ir atsi- 
sėdo priešais ją. - Jis buvo melagis. Buvo šunsnukis. Ir pra- 
keiktas sukčius. — Panardino šaukštą į sriubą. Pakėlė jį ligi 
smakro. Pirmąsyk nuo to laiko, kai grįžo namo, sutiko jos 
žvilgsnį. - Ir tu norėjai, kad jis numirtų. Už viską labiau no- 
rėjai, kad jis numirtų. Mudu abu tą žinojom, ar ne? 

53 ten, kur sėdžiu, galiu ma- 
tyti Kriso stalinės lempos švytėjimą. Galiu girdėti, kaip daž- 
nai jis verčia puslapius. Jam jau seniai derėjo atsigulti, ta- 
čiau jis tebeskaito savo kambaryje, laukdamas, kol aš baig- 
siu rašyti. Šunys su juo. Girdžiu, kaip knarkia Skrebutis. 
Pupius graužia kaulą. Panda prieš pusvalandį atėjo pas ma- 
ne. Iš pradžių gulėjo man ant kelių, bet dabar guli susiran- 
giusi ant bufeto savo išskirtinėje vietoje - viršum dienos 
pašto, kurį ji patvarkė savo nuožiūra. Dedasi mieganti, bet 
manęs ji neapgaus. Kiekvieną sykį, kai aš verčiu kitą pusla- 
pi, jos ausys lyg radarai pasisuka į mano pusę. 

Pakeliu puoduką, iš kurio gėriau savo arbatą „Gunpow- 
der“, ir tyrinėju pro koštuvėlį prasmukusius lapelius. Jie 
susidėstė į raštą, lyg į vaivorykštę, perkirstą žaibo. Pieštu- 
ko galu ištiesinu žaibą ir svarstau, kokius gera ar bloga le- 
miančius ženklus įžiūrėtų burtininkas. 

Praėjusią savaitę, kai mudu su Maksu lošėm pokerį vie- 
toj pinigų naudodami šunims skirtus kubelius, jis savo kor- 
tas padėjo užverstas ant stalo, šiek tiek pakilo nuo kėdės ir, 
braukdamas ranka per plikę, pasakė: 

— Čia mėšlo krūva, mergyte. Be jokios abejonės. 

— Hmm. Tiksliai. 

— Bet mėšlo krūva turi savo aiškių privalumų. 

— Kuriuos, kaip spėju, tu ketini atskleisti. 

— Tinkamai naudojamas mėšlas padeda augti gėlėms. 

— Kaip ir šikšnosparnių išmatos, bet aš nenorėčiau jose 
vartytis. 

— Nekalbant jau apie javus. Jis praturtina dirvą, iš kurios 
kyla gyvybė. 

— Įvertinsiu tą mintį. - Pajudinau savo kortas, tarsi nau- 
jas išdėstymas vienintelę keturakių porą paverstų kažkuo 
geresniu. 

— Reikia Žinoti kada, mergyte. Ar pagalvojai apie tai, ko- 
kią galią turi žinojimas kada? 

Mesdama du kubelius į savo banką, pasakiau: 

— Nežinau kada. Nežinau kaip. Čia ir yra visas skir- 
tumas. 

— Bet tu daugiau suvoki negu didžiuma. 

— O kokį pasitenkinimą tai galėtų teikti? Mielai iškeis- 
čiau žinojimą į nežinojimą ir palaimą. 

— Ką darytum kitaip, jeigu taip pat nieko nežinotum, kaip 
ir mes, likusieji? 

Išskleidžiau savo kortas ir ėmiau svarstyti statistinę ga- 
limybę atmesti tris ir galiausiai surinkti visą komplektą. 
Beveik jokios galimybės, nusprendžiau. Aš mečiau. Mak- 
sas dalijo. Aš sudėliojau iš naujo. Nusprendžiau nepasiduo- 
ti. Mečiau dar šešis kubelius ant stalo į tarpą tarp mūsų, 
sakydama: 

— Gerai, vaike. Loškim. 

— Na? — paklausė jis. - Ką darytum? Jeigu nieko neži- 
notum? 

— Nieko, - atsakiau. — Aš vis dar būčiau čia. Tačiau vis- 
kas būtų kitaip, nes aš galėčiau varžytis. 

— Su Krisu? Kodėl, dėl Dievo, tu jaustum poreikį... 

— Ne su Krisu. Su ja. 

Maksas papūtė lūpas. Susirinko savo kortas. Sudėliojo 1š 
naujo. Pagaliau pro jų viršų pažvelgė į mane, jo vienintelė 
akis neįprastai blizgėjo. Jam užteko gerumo neapsimetinėti 
nieko nežinančiam. 

— Atleisk, - pasakė jis. - Nežinojau, kad tu numanai. Jis 
nenori būti Žiaurus. 

— Jis nėra žiaurus. Jis diskretiškas. Jis netgi niekada ne- 
paminėjo jos vardo. 

— Krisas neabejingas tau, mergyte. 

Sviedžiau į jį žvilgsnį, kuris bylojo: „Dink iš čia, kvaily“. 
Jis pasakė: 

— Tu žinai, kad aš sakau teisybę. 

— Tai nevilties nenumaldo. Krisas ir gyvuliams neabe- 
jingas. 

Mudu su Maksu ilgai ir įdėmiai žiūrėjom vienas į kitą. 
Galėjau pasakyti, ką jis galvoja. Jeigu jis pasakė teisybę, ir 
aš ją pasakiau. 

Niekada negalvojau, kad šitaip atsitiks. Maniau, kad pa- 
liausiu norėjusi. Maniau, kapituliuosiu. Maniau, kad pasa- 
kysiu: „Na, taip jau yra, ką gi“, - ir priimsiu šitą sumautą 
pokerio lošėją, nemėgindama perkelti kortų. Bet aš nieko 
daugiau nesugebėjau, tik paslėpti alkį ir pyktį. Suprantu, 
kad tai daugiau, negu aš vienu metu būčiau sugebėjusi, bet 
tai per menka proga, kad ją reikėtų atšvęsti. 

Vienas kluptelėjimas. Šitaip prasidėjo smukimas. Vienas 
nedidelis kluptelėjimas vos prieš metus, kai aš lipau iš ma- 
žojo furgono. Iš pradžių aš tą paaiškinau skubėjimu. Atida- 
riau furgono dureles, žengiau vieną žingsnį ir kluptelėjau, 
bandydama įveikti atstumą tarp gatvės ir šaligatvio krašto. 
Nespėjusi suvokti, kas nutiko, jau tysojau ant šaligatvio su 
perkirstu smakru, jausdama kraujo skonį ten, kur dantys 
įsmigo į lūpą. Pupius uostė mano plaukus kiek susirūpinęs, 
o Skrebutis šniukštinėjo apelsinus, kurie iš produktų krep- 
šio buvo nuriedėję į griovelį. 

Pagalvojau: „Nevėkšla“, — ir pasikėliau ant kelių. Viskas 
atrodė sumušta, nors niekas nesulaužyta. Prispaudžiau sa- 
vo megztuko rankovę prie smakro, atitraukiau išteptą krau- 
ju ir nusikeikiau: „Po velnių“. Surankiojau apelsinus, lie- 


Lošimas iš belenų 52 


piau šunims eiti ir palengva nusileidau laiptais žemyn į vil- 
kikų taką palei kanalą. 

Kai tą vakarą ėjau per dirbtuvę su šunimis, nenustygsta- 
mai šokinėjančiais prieš vakarinį pasivaikščiojimą, Krisas 
paklausė: 

— Ką pasidarei, Livi? 

— Ką pasidariau? 

— Tu šlubuoji. 

— Suklupau, — paaiškinau jam. — Nieko baisaus. Tikriau- 
siai patempiau raumenį. 

— Vadinasi, tau nereikia bėgioti. Pailsėk. Baigęs išvesiu 
šunis. 

— Susitvarkysiu pati. 

— Ar esi tikra? 

— Nesakyčiau, jei nebūčiau. 

Užlipau laiptukais ir išėjau. Kelias minutes aš kaip ap- 
svaigusi raiviausi. Iš tikrųjų nieko neskaudėjo, o tai atrodė 
gana keista, nes jeigu būčiau pasitempusi raumenį, nutrau- 
kusi raištį ar susilaužiusi kaulą, jausčiau, ar ne? Nieko ne- 
jaučiau, tačiau šlubčiojau kiekvieną sykį, kai tik mėginda- 
vau pajudinti dešinę koją. 

Tą vakarą tikriausiai atrodžiau kaip Skrebutis, kai, šu- 
nims bėgant priešais mane, bandžiau risnoti palei kanalą. 
Įstengiau įveikti tiktai nedidelį nuotolį ligi tilto. Kai šunys 
užsiropštė laiptais į viršų kaip paprastai bėgti Maidos ave- 
niu Lison Grouvo ir Grand Uniono kanalo link, aš juos pa- 
šaukiau atgal. Jie dvejojo, aiškiai sutrikę, nežinodami, ar pa- 
klusti, ar pasiduoti įpročiui. 

— Eikšekit abu, - pasakiau. - Tik ne šįvakar. 

Ir nė vieną vakarą daugiau. Kitą dieną mano koja gerai 
nejudėjo. Padėjau zoologijos sodo ultragarso brigadai nuga- 
benti jų įrangą į tapyrės aptvarą, kur jie turėjo nustatyti jos 
neštumą. Laikiau kibirėlį su obuoliais ir morkomis. Brigada 
vežė ratukus su mašina. Vienas jų paklausė manęs: 

— Kas tau, Livi? — ir tai buvo pirmoji pastaba, kurią ga- 
vau, jog aš velku koją, panašiai kaip šokant, kai kas antras 
žingsnis čiužteli koja. 

Man nerimą kėlė tai, kad abiem atvejais - ir kai šluba- 
vau, ir kai vilkau koją - aš nesuvokiau tą daranti. 

— Gal tai suspaustas nervas, — pasakė tą vakarą Krisas. — 
Tada nieko nebejauti. 

Jis paėmė į delną mano pėdą ir pasukiojo kairėn ir de- 
šinėn. 

Stebėjau, kaip jo pirštai tyrinėja. 

— Ar dėl nervo nebūtų blogiau? Gal dilgčiotų ar skau- 
dėtų? 

Jis nuleido mano pėdą žemėn. 

— Gal čia kas kita? 

— Kas? 

— Pasikalbėsim su Maksu, gerai? 

Maksas patapšnojo pėdą ir kulną. Mažyčių dantelių ratu- 
ku braukė man per kulną ir klausinėjo, ką jaučiu. Timptelė- 
jo sau nosį ir smiliumi pabaksnojo smakrą. Pasiūlė nueiti 
pas gydytoją. Paklausė: 

— Ar jau seniai šitaip? 

Atsakiau: 

— Beveik savaitė. 

Jis kalbėjo apie Harlio gatvę, apie specialistą ir būtinybę 
gauti kai kuriuos aiškius atsakymus. 

— Kas tai? — paklausiau. — Juk tu žinai, ar ne? Nenori sa- 
kyti. Dieve, ar tai vėžys? Manai, kad aš turiu auglį. 

— Veterinaras nėra žmonių ligų specialistas, mergyte. 

— Ligų. Ligy? Kas tai? 

Sakė nežinąs. Sakė, jog jam atrodo, kad gal kažkas vei- 
kia mano neuronus. 

Prisiminiau mėgėjišką Kriso diagnozę. 

— Suspaustas nervas? 

Krisas sumurmėjo: 

— Centrinė nervų sistema, Livi. 

Atrodė, kad sienos pasviro į mano pusę. 

— Ką? — paklausiau. —- Centrinė nervų sistema? Ką? 

Maksas paaiškino: 

— Neuronai yra ląstelės: aksonas 1r dendritai. Jie perduo- 
da impulsus smegenims. Jeigu jie yra... 

— Smegenų auglys? - Čiupau jį už alkūnės. - Maksai, tu 
manai, kad man smegenų auglys? 

Jis suspaudė man delną. 

— Tu panikuoji, - pasakė. — Reikia atlikti keletą tyrimų ir 
nusiraminti. O dabar, kaip su ta šachmatų partija, kurios mes 
neužbaigėm, Kristoferi? 

Maksas atrodė žvalus, bet kai išėjo tą vakarą, girdėjau jį 
šnekantis su Krisu ant vilkikų tako. Žodžių negalėjau su- 
prasti, tik išgirdau, kaip sykį paminėjo mano vardą. Kai Kri- 
sas grįžo į vidų pasiimti šunų paskutiniam pabėgiojimui, aš 
paklausiau: 

— Maksas žino, kas tai, ar ne? Žino, kad tai rimta. Kodėl 
nesako man? Girdėjau jį kalbant apie mane. Girdėjau sakant 
tau. Pasakyk man, Krisai. Jeigu tu nepasakysi... 

Krisas priėjo prie kėdės ir valandėlę laikė mano galvą 
prispaudęs sau prie paširdžių, šiltą delną uždėjęs man ant 
ausies. Žaismingai pakuteno. 

— Ežiukas, - pasakė. — Tu daraisi pernelyg dygi. Jis tik 
pasakė galįs paskambinti kai kuriems savo draugams, kad 
jie savo ruožtu paskambintų saviškiams, kad tave skubiai 
priimtų tas žmogus iš Harlio gatvės. Paliepiau jam imtis rei- 
kalo ir skambinti. Manau, kad tai bus geriausia. Ar ne? 

Aš atsitraukiau. 

— Pažvelk į mane, Krisai. 

— Ką? — Jo veidas buvo santūrus. 

— Jis tau pasakė kažką kita. 

— Kodėl taip manai? 

— Todėl, kad pavadino mane Olivija. 

Krisas suirzęs papurtė galvą. Atlošė manąją. Pasilenkė 
1r lengvai pabučiavo į lūpas. Niekada anksčiau nebuvo ma- 

nęs bučiavęs. Niekada paskui nepabučiavo. Sausas skubo- 
tas jo lūpų prigludimas prie manųjų pasakė man daugiau, 
negu aš norėjau žinoti. 

Pradėjau pirmąjį gydytojų lankymo ir tyrimų etapą. Pra- 
džioje paprasti dalykai: kraujas ir šlapimas. Toliau - rentge- 
noskopija. Tada susipažinau su mokslinės fantastikos tyri- 
mu - dėl MRI buvau įstumta į kažką, panašų į fantastinius 
geležinius pančius. Išstudijavęs rezultatus, — man sėdint kė- 
dėje kitapus stalo kabinete, taip prabangiai išmuštame len- 
telėmis, jog atrodė kaip filmo dekoracija, o Krisui laukiant 
priimamajame, nes nenorėjau, kad jis ten būtų, kai išgirsiu, 
kas blogiausia, - gydytojas tik pasakė: 

— Mums teks atlikti stuburo punkciją. Kada man ją suor- 
ganizuoti? 

— Kodėl? Kodėl jūs dabar nežinot? Kodėl negalit man pa- 
sakyti? Nenoriu tyrimų. Mažiausiai šito. Tai baisu, ar ne? 
Aš žinau, kas tai. Adatos ir skystis. Nenoriu. Nieko daugiau 
nebenoriu. 

Jis bilsnojo pirštais, padėjęs rankas ant vis labiau augan- 
čios mano tyrimų bylos. 

— Atleiskit, —- pasakė. — Bet tai būtina. 

— Bet ką jūs galvojat? 

— Kad jums teks atlikti šį tyrimą. O tada pažiūrėsim, ką 
tai reiškia. 

Pinigingiems žmonėms toks tyrimas gali būti atliekamas 
prašmatnioje privačioje klinikoje su gėlėmis koridoriuje, ki- 
limu ant grindų, griežiant muzikai. Man tai buvo atliekama 
Nacionalinės sveikatos apsaugos ministerijos dėka. Ją atli- 
ko studentas medikas, o tai man neteikė didelio pasitikėji- 
mo, dar gal ir dėl to, kad jo vadovas stovėjo greta ir davė 
nurodymus medicininiu žargonu, kuriame buvo kandžių 
klausimų, kaip antai: „Atleiskit, bet tiksliai į kokį juosmens 
slankstelį jūs, Hari, taikote?“ Paskui aš gulėjau reikalauja- 
ma poza —- aukštielninka, galva žemyn - ir bandžiau nepai- 
syti greito pulso, kuris tarytum tvinkčiojo išilgai mano stu- 

buro, stengiausi nekreipti dėmesio į savo šio ryto nuojautą, 
kai mano dešinės kojos raumenys pradėjo vibruoti, tarsi jie 
nuo nieko nepriklausytų. 

Aš suverčiau kaltę nervams. 

Galutinis tyrimas įvyko po kelių dienų gydytojo kabine- 
te. Pasodinęs mane ant stalo, uždengto minkšta kaip kūdi- 
kio delnas oda, uždėjęs ranką ant mano dešinės kojos kul- 
no, įsakė: 

— Stumkit. 

Stūmiau kiek galėdama. 

— Dar stumkit. 

Stūmiau. 

Jis ištiesė man savo delnus. 

— Stumkit. 

— Čia ne dėl mano rankų. 

— Stumkit. 

Stūmiau. 

Jis linktelėjo, kažką pažymėjo mano byloje, vėl linkte- 
lėjo. 

Pasakė: 

— Eikit su manimi, - ir nusivedė atgal į savo kabinetą. 

Dingo. Grįžo su Krisu. 

Pajutau, kaip imu širsti, ir paklausiau: 

— Kas man? 

Bet užuot atsakęs, jis mostelėjo ne į krėslą priešais savo 
stalą, bet į sofą, kuri stovėjo po tamsaus atspalvio paveiks- 
lu, vaizduojančiu kaimo sceną: mergaitė su lapuota vytine, 
gananti karves. Keista, kad iš visų kitų detalių tą vėlyvą 
rytmetį Harlio gatvėje aš vis dar prisimenu tą paveikslą. 
Tik sykį buvau žvilgtelėjusi į jį. 

Jis pritraukė artyn prie mūsų savo krėslą su aukšta at- 
kalte. Atsinešė mano bylą, nors nežiūrėjo į ją. Sėdėjo, bylą 
pasidėjęs ant kelių, ir įsipylė vandens iš grafino. Iškėlė aukš- 
tyn grafiną siūlydamas. Krisas pasakė: „Ne“. Mano burna 
buvo išdžiūvusi ir aš pasakiau: „Taip“. 

— Atrodo, kad tai sutrikimas, vadinamas amiotrofine la- 
teraline skleroze, — pasakė gydytojas. 

Įtampa atlėgo lyg vanduo, prasiveržęs pro užtvanką. Su- 
trikimas. Aleliuja! Sutrikimas. Sutrikimas. Galų gale ne li- 
ga. Ne auglys. Ne vėžys. Ačiū Dievui. Ačiū Dievui. 

Šalia manęs ant sofos sėdėjęs Krisas sukrutėjo ir pa- 
linko į priekį. 

— Amio... kas? 

— Amiotrofinė lateralinė sklerozė. Tai sutrikimas, vei- 
kiantis motorinius neuronus. Paprastai trumpinamas ALS. 

— Kokių vaistų man gerti? —- paklausiau. 

— Jokių. 

— Jokių? 

— Nėra vaistų, deja. 

— O! Ką gi, tikriausiai nėra. Nuo sutrikimo. Tai kaip man 
su juo kovoti? Pratimais? Fizioterapija? 

Gydytojas pabraukė pirštais išilgai bylos, tarsi norėda- 
mas išlyginti viduje esančius popierius, kurie jau ir taip bu- 
vo idealiai sudėlioti. 

— Iš tikrųjų nėra nieko, ką šiuo atveju jūs galėtumėt da- 
ryti, —- pasakė jis. 

— Norit pasakyti, kad aš ligi savo gyvenimo galo šlubuo- 
siu ir trūkčiosiu. 

— Ne, - paneigė jis. - Šito jūs nedarysit. 

Kažkas buvo jo balse, kas stūmė mano pusryčius atgal 
ligi gerklės. Pajutau šlykštų tulžies skonį. Šalia sofos buvo 
langas ir pro perregimas užuolaidas mačiau medį plikomis 
šakomis, nors jau baigėsi balandis. Platanas, pagalvojau visai 
be reikalo. Jie visada vėliausiai išsprogsta, jokių apleistų 
paukščių lizdų jame nėra. Kaip puiku būtų vasarą įlipti į jį, 
niekada nesu turėjusi namelio medyje, prisimenu kaštonus, 
augančius palei upelį Kente... ir kaip žaisdavom kaštonais, 
medžiui tarsi kaubojaus lasui švilpiant man viršum galvos. 

— Labai apgailestauju, turėdamas jums tą pasakyti, - ta- 
rė gydytojas, — bet tai yra... 

— Nenoriu žinoti. 

— Livi, - Krisas švelniai siekė mano rankos, tačiau aš ją 
atstūmiau. 

— Bijau, kad tai progresuos, - pasakė gydytojas. 

Supratau, kad jis stebi mane, tačiau aš stebėjau medį. 

Tai sutrikimas, kuris veikia nugaros smegenis, iš lėto 
aiškino jis, kad aš suprasčiau, ir apatinį smegenų kamieną 
bei didžiuosius motorinius smegenų žievės neuronus. Tai 
baigiasi progresuojančia motorinių neuronų degeneracija bei 
progresuojančiu raumenų nusilpimu ir galutiniu sunykimu. 

— Jūs nežinot, kad aš tuo sergu, - atsakiau. - Negalit bū- 
ti tuo tikras. 

Aš galinti teirautis kito gydytojo nuomonės, pasakė jis 
man. Iš tikrųjų net pasiūlė man tą padaryti. Toliau jis kalbė- 
jo apie faktus, kuriuos buvo surinkęs: punkcijos rezultatus, 
bendrą raumenų tonuso praradimą, raumenų reakcijos sil- 
pnumą. Pasakė, kad sutrikimas paprastai pirmiausia palie- 
čia plaštakas, kyla rankomis aukštyn ligi pečių, vėliau ap- 
ima apatines galūnes. Tačiau mano atveju, atrodo, ėjo at- 
virkščia kryptimi. 

— Vadinasi, man kas nors kita, - pastebėjau. - Ar jūs esa- 
te tikras? 

Jis sutiko, kad medicinos mokslas neapdraustas nuo klai- 
dų. Bet tada pridūrė: 

— Leiskit man jūsų paklausti, ar buvo kojos raumenų fib- 
riliacija? 

— Fibri... kas? 

— Greitas raumens skaidulų susitraukimas. Vibracijos. 

Aš vėl atsisukau į langą. Mes kaštonus pritvirtindavom 
virvelėmis, įsiūbuodavom ore ušt... ušt... ušt..., dėdavomės 
esą Amerikos kaubojai, ne virvelėmis, o kaštonais kaip la- 
sais gaudydavom veršius. 

— Livi? — kreipėsi į mane Krisas. - Ar tavo raumenys... 

— Tai nieko nereiškia. Šiaip ar taip, galiu kirsti lažybų, 
kad tai išgydoma. Man reikia daugiau mankštintis. 

Iš pradžių aš tą ir dariau. Greitas vaikščiojimas, kopimas 
laiptais, svarsčių kilnojimas — tai ir viskas. Tą aš įveiksiu. 
Juk aš viską įveikiau, ar ne? Niekas manęs neparklupdė 11- 
gesniam laikui ir dabar neparklupdys. 

Aš ir toliau dalyvavau antpuoliuose, kaitinama baimės ir 
pykčio. Įrodysiu, kad jie klysta. Priversiu savo kūną dirbti 
kaip mašiną. | 

Penkis mėnesius Krisas leido man išlaikyti vaduotojos 
vietą, ligi tos nakties, kai dėl mano kaltės buvo sutrikdytas 
visas padalinio darbas. Tada perkėlė mane į sargybinius, sa- 
kydamas: „Jokių ginčų, Livi“. Aš šaukiau: „Negali to pada- 
ryti. Verti mane patyčių objektu. Neduodi man galimybės 
atstatyti savo jėgas. Noriu dalyvauti su tavimi, su kitais. K71- 
sai!“ Jis pasakė, jog man reikia nenusigręžti nuo faktų. Pa- 
sakiau, kad parodysiu jam faktus, tikrai parodysiu, ir nuėjau 
į kliniką kitam tyrimų etapui. 

Rezultatai buvo tokie pat. Aplinka, kurioje aš juos išgir- 
dau, buvo kitokia. Šį kartą jokio prašmatnaus kabineto, bet 
atitverta kabina judriame koridoriuje, kuriame nuolat tarsi 
giltinės kirčiai riedėjo vežimėliai. Kai gydytoja uždarė du- 
ris, pasuko kėdę į mane ir atsisėdo keliais beveik liesdama 
manuosius, aš supratau. Ji akcentavo šviesesnius momen- 
tus, tačiau ALS pavadino liga ir nevartojo malonesnio žo- 
džio sutrikimas. Pasakė, kad mano būklė tolydžio blogės, 
tačiau lėtai, /etai —- pabrėžė ji. Iš pradžių raumenys nusilps, 
paskui atrofuosis. Nervinėms galvos ir nugaros smegenų 
ląstelėms degeneruojantis, jos pradės siuntinėti neregulia- 
rius impulsus rankų ir kojų raumenims, 1r jie fibriliuos. Li- 
ga progresuos nuo pėdų ir kojų, nuo plaštakų ir rankų į vi- 
dų, kol tapsiu visai paralyžiuota. Tačiau, pabrėžė jinai savo 
motinišku balsu, aš kontroliuosiu savo sfinkterį. Ir mano 
nuovokumui bei sąmoningumui tai nekenks net paskutinė- 
mis ligos stadijomis, kai liga pereis į mano plaučius ir su- 
kels jų atrofiją. 

— Norit pasakyti, aš tiksliai žinosiu, kokia atgrasi esu, — 
pasakiau. 

Uždėjusi pirštus ant mano kelio girnelės, ji pasakė: 

— Žinot, Olivija, aš rimtai abejoju, ar Stivenas Hokingas* 
laiko save atgrasiu. Juk žinot, kas jis, ar ne? 

— Stivenas Hokingas? Ką jis bendra turi... - Aš atitrau- 
kiau savo kėdę. Buvau mačiusi jį laikraščiuose. Buvau ma- 
čiusi per televiziją. Elektrinė invalido kėdė, slaugytojai, 
kompiuterizuotas balsas. - Ar tai ALS? - paklausiau. 

Gydytoja atsakė: 

— Taip. Motorinė neuronų liga. Nuostabu, kai pagalvoji, 
kaip jis ignoravo negalias per visus tuos metus. Bet tai įma- 
noma, ir jūs neturit to pamiršti. 

— Įmanoma? Kas? 

— Gyventi. Šios ligos trukmė paprastai nuo aštuonioli- 
kos mėnesių ligi septynerių metų. Pasakykit tai Hokingui. 
Jis jau ištvėrė daugiau nei trisdešimt. 

— Bet... šitaip. Kėdėje. Prikabintas... Negaliu. Nenoriu. 

— Nustebinsit pati save tuo, ką norit padaryti ir ką galit. 
Palaukit ir pamatysit. 

Privalėjau palikti Krisą tučtuojau, kai sužinojau, kas blo- 
giausia. Aš nebegalėsiu pati judėti po baržą, todėl neketi- 
nau likti ir tapti užuojautos objektu. Grįžau į Mažąją Vene- 
ciją ir ėmiau grūsti savo daiktus į kuprines. Parvažiuosiu į 
Erlz Kortą 1r rasiu vieno kambario butelį. Neatsisakysiu dar- 
bo zoologijos sode tol, kol pajėgsiu, o kai šito nebeįsteng- 
siu, atsiras kas nors kita. Ar vyrui svarbu, jei jis dulkina 
kekšę, kurios kojos nebegali apkabinti jo subinės? Kurios 
kojos nebepajėgia vaikščioti su penkių colių aukštumo kul- 
nais? Kas atsitiktų Arčiui ir jo botagams bei diržams? Tai 
truks keletą metų. Ar jam dar patiktų, jeigu jo nekaltai pra- 
dėtoji Marija jaudrintų jį ligi pašėlimo. Jeigu ji būtų pasmerk- 
ta mirti? Gal jam labiau patiktų tą žinoti? Pamatysim. 


* Stivenas Hokingas (Stephen Hawking, 1942) - anglų fizikas, parašė 
„Trumpą laiko istoriją“ (1988). 

Rašiau Krisui laiškutį ant stalo baržos virtuvėje, kai jis 
grįžo namo. Pasakė: 

— Gavau nemažą projektą Fulheme, kuris leis mums šiek 
tiek atsitiesti. Vienas iš jų tikruose rūmuose. Pamatytum 
kambarius, Livi. Jie... - Jis stabtelėjo prie virtuvės durų. 
Padėjo ant stalo ritinį su eskizais. 

— Kas gi čia? - Jis apžergė kėdę ir koja parodė į vieną iš 
mano kuprinių. - Priiminėji skalbinius ar ką? 

— Išsinešdinu. 

— Kodėl? 

— Metas. Mes einam skirtingais keliais. Taip buvo visą 
laiką. Nėra prasmės laikyti nepalaidoto lavono, kol ims pū- 
ti. Tu Žinai. 

Padėjau tašką, parašiusi paskutinį sakinį, įkišau pieštu- 
ką tarp kitų skardinėje nuo šviežių bulvių. Stumtelėjau laiš- 
kutį jam ir atsistojau. Jis pasakė: 

— Vadinasi, tai teisybė. 

Užsimečiau pirmąją kuprinę ant pečių. 

— Kas? 

— ALS. 

— Kas, jei ir taip? 

— Tau tikriausiai šiandien pasakė. Štai kodėl - šitas. - Jis 
perskaitė laiškutį. Stropiai sulankstė. — Padarei klaidą žo- 
dyje neišvengiamai. Vitoj 14 parašei e. 

— Na ir kas. - Aš užsimečiau antrąją kuprinę. - Rašybos 
klaidos nekeičia esmės. Vaikinas ir mergina negali gyventi 
drauge šitaip, pagaliau viskas turi sugriūti. 

— Neišvengema1 — šitaip parašei laiškelyje. 

— Tu turi savo darbą ir aš turiu. 

— ALS. Štai kodėl tu dingsti. — Jis įsikišo laiškutį į kiše- 
nę. —- Keista, Livi. Aš niekada tavęs nelaikiau bėgle. 

— Aš nebėgu. Aš tik išeinu. Tai nesusiję su ALS. Tai su- 
siję su tavimi ir manimi. Su tuo, ko aš noriu. Ko tu nori. 
Kas aš esu. Kas tu esi. Nieko gera iš to nebus. 

— Buvo daugiau nei ketverius metus. 

— Ne man. Man nepavyko. Tai... - Ant vienos rankos už- 
sikabinau antrąją kuprinę, ant kitos trečiąją. Pamačiau savo 
atspindį virtuvės lange. Atrodžiau kaip kuprius su nešu- 
liais. —- Klausyk, nenormalu gyventi šitaip. Tau ir man. Tai 
iškrypimas. Tarsi vaidintume intermediją. Eikit, pažiūrėkit 
celibato. Jaučiuosi, lyg būčiau kokiame vienuolyne. Tai ne 
gyvenimas, visa tai. Negaliu su tuo susidoroti. 

Atsakydamas jis lenkė pirštus ir skaičiavo taškus. 

— Iškrypimas. Intermedija. Celibatas. Vienuolynas. Ar esi 
kada skaičiusi Hamletą? 

— Ką Hamletas turi bendra su sūrio kaina. 

— Kažkas sako kažką apie per didelį maištavimą. 

— Aš nė velnio prieš nieką nemaištauju. 

— Išdėstai per daug argumentų ar neigimų, - paaiškino 
jis. - Ir jie neturi prasmės, ypač kai pagalvoji, kad tu nieka- 
da ilgiau kaip savaitę neišsilaikei celibato. 

— Tai šlykštus melas! - Numečiau dvi kuprines. Išgir- 
dau, kaip krebžda šuns nagai ant linoleumo, kai Pupius įėjo 
į dirbtuvę apuostyti kuprinių. 

— Nejau? — Krisas paėmė obuolį iš dubens ant spintelės 
1r pradėjo jį atsainiai trinti į savo nudėvėtus flanelinius marš- 
kinius. — O zoologijos sode? 

— Kas zoologijos sode? 

— Tu dirbai ten - kiek laiko - beveik dvejus metus? Kiek 
vyrukų dulkinosi su tavimi? 

Jaučiau, kaip karštis plūstelėjo man į veidą. 

— Tau netrūksta įžūlumo. 

— Vadinasi, celibato tu nesivaikei. Taigi šitą argumentą 
galim atidėti į šalį. Ir tą dėl vienuolyno. 

Nubloškiau nuo pečių trečiąją kuprinę ir numečiau greta 
kitų. Pupius įkišo nosį po kuprinės antsiuvu. Jis lyg ir su- 
žlebsėjo, radęs kažką patinkama. Aš jį nustūmiau šalin. 

— Klausyk, - pradėjau, - ir gerai klausyk. Nieko bloga nė- 
ra mėgti seksą. Nieko bloga jo norėti. Man jis patinka, aš jo 
noriu 1r... 

— Mums lieka intermedija ir iškrypimas, - pasakė jis. 

Burna man atvipo. Skubiai užsičiaupiau. 

— Ar nesutinki? — paklausė jis. - Mes, Livi, čia remia- 
mės eliminacijos procesu. 

— Vadini mane iškrypėle? 

— Tu sakei: celibatas, vienuolynas, intermedija 1r iškry- 
pimas. Pirmuosius du mes atmetėm. Dabar panagrinėsim 
kitus. Mes ieškom teisybės. 

— Ką gi, pasakysiu tau teisybę, ponas ištižėli Faradėjau. 
Kai sutinku vyruką, kuriam tai patinka taip, kaip ir man, ir 
jis to nori, tada mes tą ir darom. Smagiai praleidžiam laiką. 
O jei tu nori pasmerkti mane už ką nors natūralaus kaip 
alsavimas, tada pirmyn - smerk ir mėgaukis. Bet tavo spren- 
dimų neišgirs klausytojai, nes man ligi gyvo kaulo įkyrėjo 
tavo tas šventesnis-už-tave-tonas, todėl aš dingstu. 

— Kadangi negali gyventi su išsigimėliu? 

— Aleliuja! Galų gale vaikinas suprato. 

— Arba dėl to, kad bijai galiausiai pati tokia tapti ir su- 
vokti, kad aš negaliu to pakęsti. 

Aš reagavau kvatojimu. 

— Jokios galimybės. Man nieko bloga nėra. Mes tą kon- 
statavom. Esu viena iš šimtaprocentinių moterų, kuriai pa- 
tinka niurkytis su šimtaprocentiniu vyriškiu. Taip buvo iš 
pat pradžių ir man ne gėda prisipažinti bet kam. 

Jis kando obuolį. Pasirodė Skrebutis ir padėjo snukį Kri- 
sui ant kelių. Pupius baksnodamas stūmė per grindis vieną 
iš mano kuprinių. 

— Geras atkirtis, jeigu aš būčiau kalbėjęs apie seksą, - 
pasakė Krisas, - bet kadangi aš to nedariau, tu praradai pra- 
našumą. 

— Tai ne apie ALS, - pasakiau ramiai. - Tai apie tave ir 
mane. Ir mūsų skirtumus. 

— Šito dalis yra ALS, kaip tu, be abejonės, pati sutinki. 

— O, tauškalai, - rankos mostu nutildžiau jį. Atsitūpiau 
pritvirtinti kuprinės sagties, kurią tyrinėdamas Pupius bu- 

vo atsegęs. - Tikėk, kuo nori tikėti. Kas lengviau tavajam 
ego, gerai? 

— Tu, Livi, fantazuoji. 

— Ką tai turi reikšti? 

— Kad tavajam ego yra daug lengviau išeiti dabar, negu 
rizikuoti žiūrint, kas įvyks tarp mūsų, kai liga pasunkės. 

Kluptelėdama pašokau. 

— Tai nėra liga. Tai tik nelemtas sutrikimas. 

Jis sukinėjo obuolį tarp pirštų, atkandęs tris kąsnius. Ma- 
čiau, kad buvo dantimis įsiskverbęs į sumuštą obuolio dalį. 
Šerdis buvo parudavusi. Atrodė nevalgoma. Jis atsikando tie- 
siai iš pakenktos vietos. Aš nusipurčiau. Jis kramtė. 

— Kodėl tu neduodi man progos? — paklausė jis. 

— Kam? 

— Įrodyti. Būti tavo draugu. 

— Ak, prašau. Nepadlaižiauk. Nuo to man oda šiurpsta. — 
Aš vėl įlindau į kuprinės diržus. Priėjau prie stalo, kur gu- 
lėjo mano išrausta rankinė. Sušlaviau viską į vidų. — Vai- 
dink šventuolį su kuo nors kitu, - pasakiau. - Grįžtu į Erlz 
Kortą. Susirask sau kitą kekšę. Bet palik mane ramybėje. — 
Pradėjau tempti kuprinę nuo stalo. Jis pasilenkė į priekį ir 
pirštais sugniaužė man ranką aukščiau alkūnės. 

— Tu dar nesuvoki, ar ne? 

Bandžiau išsiplėšti, bet jis tvirtai laikė. 

— Ko? 

— Kartais žmonės myli vienas kitą tik tam, kad mylėtų. 

— O kartais žmonės perdžiūva nuo spjaudymo į mėnulį. 

— Ar tavęs niekada niekas nemylėjo, nieko nesitikėda- 
mas? Nereikalaudamas jokio atlygio? 

Aš atsitraukiau nuo jo, bet išsilaisvinti iš jo rankos nega- 
lėjau. Mano ranka pamėlynavo ten, kur gniaužė jo pirštai. 
Rytą rasiu žymes. 

— Aš tave myliu, - pasakė jis. - Pripažįstu, ne taip, kaip 
tu nori būti mylima. Ne taip, kaip tu manai, kad vyrai ir 
moterys turi mylėtis ir būti drauge. Bet tai vis tiek meilė. Ji 


534 E George 


tikra, ir ji yra. Svarbiausia, ji yra. Ir, kaip aš suprantu, to- 
kios meilės užtenka, kad mes ištvertume. O tai nepalyginti 
daugiau, negu tu gali tikėtis iš kokio vyriškio, kurį randi 
gatvėje. 

Jis paleido mane. Pakėliau ranką prie krūtų, įspraudžiau 
į tarpą tarp jų. Patryniau tą vietą, kur buvo jo pirštai. Įsiste- 
beilijau į jį, nugara įsiskaudo nuo kuprinių naštos, dešinės 
kojos raumenys pradėjo trūkčioti. 

Jis vėl ėmėsi savo obuolio ir trimis kąsniais jį suvalgė. 
Leido Skrebučiui pauostyti graužtuką ir atsisakyti jo, prieš 
nusviesdamas skersai virtuvės į kriauklę. 

— Nenoriu, kad tu išeitum, - pasakė. —- Tu stimuliuoji ma- 
ne. Veiki mano nervus. Verti būti geresnį, negu esu. 

Nuėjau ligi kriauklės. Ištraukiau iš jos obuolio graužtu- 
ką. Išmečiau į šiukšlyną. 

— Livi, noriu, kad pasiliktum. 

Pro langą galėjau matyti, kaip lempų šviesa atsispindi 
tvenkinio vandenyje. Plūduriuojančiuose šviesos ovaluose 
įsibrėžė Brauningo salos medžiai. Pažiūrėjau į laikrodį. Be- 
veik aštuonios. Kol nusigausiu ligi Erlz Korto, bus beveik 
devynios. Mano dešinė koja jau ėmė drebėti. 

— Būsiu kaip skudurinė lėlė, - sumurmėjau. —- Kaip per- 
virtas moliūgas su rankom ir kojom. 

— Ar išeitum, jeigu man taip būtų? 

— Nežinau. 

— Aš žinau. 

Išgirdau, kaip jis pakilo nuo stalo ir perėjo per virtuvę. 
Nuėmė nuo manęs kuprines. Numetė jas žemėn. Apglėbė 
pečius. Priglaudė lūpas prie mano plaukų. 

— Meilė būna skirtinga, - pasakė jis. - Bet buvimo fak- 
tas toks pat. 

Taigi aš pasilikau. Tęsiau savo pratimų ir svarsčių kilno- 
jimo programą. Susitikau su gydytojais, kurie teigė, kad ma- 
ne vargina cista, sparčiai auganti, trukdanti man sutelkti 
energiją, reaguojanti į neigiamą atmosferą. Kai pirmaisiais 

metais liga neprogresavo toliau mano kojų, pasakiau sau, 
kad aš kaip Stivenas Hokingas įveiksiu negalavimus. Tikė- 
jau tuo ir laikiausi ligi tos dienos, kai žiūrėdama į produktų 
sąrašą, pamačiau, ką pirštai daro su mano rašysena. 

Nepasakoju jums viso to, tikėdamasi užuojautos, nes jei- 
gu ALS yra prakeikimas, jis taip pat ir priežastis Žinoti tai, 
ko nežino niekas kitas. Išskyrus mano motiną. 

Buvo daugybė paskalų, kai Kenetas Flemingas atsikraus- 
tė su mano motina į Kensingtoną. Jeigu Kenetas, žaisdamas 
Anglijos rinktinėje, nebūtų pradėjęs savo karjeros tokiu že- 
minančiu pasirodymu Lorde, gal iliustruotiems žurnalams 
būtų reikėję šimtmečių, kad iššniukštinėtų, kokios buvo jo 
gyvenimo aplinkybės. Bet sulaukęs tos įsimintinos ir žemi- 
nančios globos, atkreipė į save viso kriketo pasaulio dėme- 
sį. O kai tai atsitiko, pradėta domėtis ir motina. 

Spaudai tai buvo geras kąsnelis: tie trisdešimt ketveri 
metai, skiriantys kriketo žaidėją nuo jo globėjos. Kas ji 
jam? —tąjie norėjo žinoti. Ar tikroji jo motina, vos gimusį 
atidavusi kam nors įsūnyti, kad paskui, senatvėje, likusi 
vieniša, vėl susiieškotų. Ar jo teta, kuri išsirinko jį iš galy- 
bės Ist Endo dukterėčių ir sūnėnų, kad jis priimtų jos dos- 
numą. Ar ji buvo fėja krikštamotė, turinti pinigų, 1eškanti 
visuose Londono rajonuose perspektyvaus žmogaus, ku- 
riam ji pamojuotų savo burtų lazdele? Ar ji naujoji Angli- 
jos komandos rėmėja, kuri į savo pareigas jautriai reaga- 
vo, intymiai įsiskverbdama į tariamai neramų žaidėjų gy- 
venimą? O gal tai buvo kažkas truputėlį bjauraus? Edipo 
kompleksas iš Keneto Flemingo pusės, į kurį Mirjamos 
Vaitlo Jokastė atsiliepė su didesniu entuziazmu, negu bu- 
vo išmintinga. 

Kur kiekvienas jų miegojo? — norėjo žinoti spauda. Ar 
jie kartu gyveno name, vieni patys? Ar buvo tarnų, kurie 
galėtų atskleisti tikrąją istoriją? Kasdieninių patarnautojų, 
kurie klodavo vieną lovą, o ne dvi? Jeigu jie turėjo atskirus 
miegamuosius, ar jie buvo tame pačiame aukšte? O ką reiš- 

kė tai, kad Mirjama Vaitlo niekada nepraleisdavo varžybų, 
kuriose žaidė Kenetas Flemingas? 

Kadangi tikroji istorija negalėjo būti tiek įdomi, kiek 
svarstymai, žurnalai jais ir apsiribojo. Išparduodavo daugiau 
egzempliorių. Kas norėjo skaityti apie buvusią anglų kalbos 
mokytoją ir jos mylimiausią mokinį, į kurio gyvenimą ji įsi- 
painiojo? Tie dalykai taip neintrigavo, kaip dirginančios užuo- 
minos, pavyzdžiui, Keneto ir motinos nuotrauka, kurioje jie 
rodomi išeinantys iš Greisgeito po vienu lietsargiu, jis - ran- 
ka apglėbęs ją per pečius, jos šypsantis veidas pakeltas į jį. 

O kaip Džyn? Jūs jau galit tą įsivaizduoti. Iš pat pradžių 
ji kalbėjosi su spaudos atstovais dažniau negu derėjo. Ji bu- 
vo lengvai pasiekiamas taikinys ir Daily Mail, 17 Sun. Džyn 
norėjo susigrąžinti Kenetą į namus ir galvojo, kad spauda 
padės tą padaryti. Todėl buvo nuotraukų, kaip ji dirba Bi- 
lingsgeito turgaus kavinėje, nuotraukos vaikų, einančių į mo- 
kyklą, susėdusių be tėčio aplink raudona klijuote uždengtą 
virtuvės stalą su dešrelėm ir bulvių koše šeštadienio vaka- 
rą, Dženi, nevikriai padavinėjančios kamuolį Džimiui, kuris 
svajojo — tuo ji patikėjo — tapti toks kaip jo tėtis. „Kur Ke- 
nas?“ — klausdavo kai kurie žurnalai, o kiti teigė: „Paliktas 
ir nusiminęs“. „Jai dabar per gerai?“ — rašė Woman's Own, 
o Woman's Realm klausė: „Ką daryti, kai tave palieka dėl 
moters, panašios į tavo mamą?“ 

Per visą tą laiką Kenetas laikė prikandęs liežuvį, susi- 
koncentravęs tik į kriketą. Jis reguliariai lankėsi Šunų salo- 
je, bet ką jis sakydavo Džyn apie jos bendradarbiavimą su 
spauda, sakydavo niekam negirdint. Jo gyvenimo būdas gal 
buvo neįprastas, bet: „Dabar taip geriausia“, — tai buvo vi- 
sa, ką buvo galima užrašyti. 

Kas ir kaip tuo metu klostėsi tarp Keneto ir motinos, 
man belieka tiktai spėlioti. Galiu, žinoma, papildyti iliust- 
ruotų žurnalų svarstymus apie tai, kaip buvo miegama: at- 
skiri miegamieji, bet tame pat aukšte su juos jungiančiomis 
durimis, nes Kenetas perėmė tą patalpą, kur kadaise buvo 

mano prosenelio drabužinė, iš tikrųjų pagal didumą antras 
miegamasis name. Čia nebuvo nieko įtartina. Tie keli sve- 
čiai, kurie pas mus atvykdavo, visada miegodavo šiame kam- 
baryje. Kai dėl detalių, pavyzdžiui, kas buvo su jais drau- 
ge - niekas, išskyrus vieną moteriškę iš Šri Lankos, kuri 
dusyk per savaitę ateidavo valyti ir skalbti. Bet aš, kaip ir 
visi kiti, galėjau tik spėlioti. 

Jų pokalbiai turėjo būti įvairūs. Kai motinai iškildavo bū- 
tinybė priimti kokį sprendimą spaustuvėje, ji kreipdavosi 
patarimo į Kenetą, pateikdavo jam savo teorijas, svarsty- 
mus, įdėmiai klausydavosi to, ką jis turėjo pasakyti. Kai Ke- 
netas susitikdavo su Džyn ir vaikais, jis kalbėdavo apie juos, 
apie savo apsisprendimą gyventi atskirai, apie tai, kodėl ne- 
prašė skyrybų. Kai Anglijos komanda išvykdavo iš šalies, 
jis pranešdavo jai kelionės detales, pasakodamas apie su- 
tiktus Žmones ir matytus vaizdus. Jeigu ji perskaitydavo kny- 
gą ar pasižiūrėdavo spektaklį, pasakydavo jam savo įspū- 
džius. Jeigu jis būtų susidomėjęs nacionaline politika, ji taip 
pat būtų susidomėjusi. 

Taip jau susiklostė, kad jie tapo labai artimi, Kenetas Fle- 
mingas ir mano motina. Jis vadino ją savo geriausiu draugu 
pasaulyje, ir tie mėnesiai, kuriuos jis gyveno su ja, virto 
vieneriais metais, o vieneri metai — dvejais, ir visą tą laiką 
jie ignoravo paskalas ir spėliojimus. 

Pirmąsyk aš apie juos sužinojau iš laikraščių, ir man tai 
nelabai terūpėjo, nes visa galva buvau pasinėrusi į Gyvūnų 
gelbėjimo organizacijos veiklą, o ši organizacija siekė kuo 
daugiau pinigų išpešti iš Kembridžo universiteto. Niekas 
negalėjo suteikti man didesnio malonumo, kaip noras būti 
krešuliu šitų išpuikėlių kraujyje, todėl perskaičiusi apie mo- 
tiną ir Kenetą, numojau ranka į juos ir laikraštį panaudojau 
bulvių lupynoms. 

Kai vėliau apie tai pagalvojau, padariau išvadą, kad moti- 
na nori kažką pakeisti. Iš pradžių man pasirodė, kad ji nori 

kuo nors pakeisti mane. Mudvi daugelį metų nebendravom, 
todėl ji pasinaudojo Kenetu kaip kokiu vaiko pakaitu, tokiu, 
kuris pateisintų jos moteriškus sugebėjimus. Paskui, atvi- 
rai kalbant, kai šias abejones sustiprino pagrindinių veikėjų 
tyla, ėmiau manyti, kad ji ieško, kuo pakeisti mano tėvą. 
Pradžioje atrodė juokinga manyti, kad motina ir Kenetas 
tamsoje gulasi į lovą, jis stengiasi nepastebėti visų jos su- 
dribusių ar išpampusių vietų, 0 ji savo ruožtu stengiasi, kad 
jis išliktų kietas ir jie užbaigtų aktą, patirdami abipusį pasi- 
tenkinimą. Bet po kurio laiko, kai Keneto pavardė nebuvo 
siejama su jokia kita moterimi, liko vienintelis paaiškini- 
mas, turintis šiokią tokią prasmę. Tol, kol buvo vedęs Džyn, 
jis galėjo nepaisyti visų jo amžiaus moterų dėmesio, saky- 
damas: „Atleiskit, bet aš vedęs vyras“. Tai būtų apsaugoję 
Jį nuo bet kokių ryšių, kurie galėtų grėsti tikriems jo ry- 
šiams su motina. 

Ji buvo, kaip jis sakė, pati geriausia jo draugė. Ar būtų 
buvę sunku pačiai geriausiai draugei tapti lovos partnere, 
jei jų pokalbių intymumas kryptų į kitokį intymumą? 

Jis būtų pažiūrėjęs į ją skersai svetainės ir pajutęs geis- 
mą, o kartu ir siaubą. Jėzau, ji galėtų būti mano motina, bū- 
tų jis pagalvojęs. 

Ji būtų sutikusi jo žvilgsnį šypsodamasi, švelniu veidu, 
pirštų galuose jausdama tvinkčiojant pulsą. 

„Kas nutiko? —- būtų ji pasidomėjusi. — Kodėl tu nutilai?“ 

„Nieko, - būtų pasakęs jis ir skubiai pliaukštelėjęs per 
kaktą. — Tai tik...“ 

„Kas?“ 

„Nieko. Nieko. Kvailystė“. 

„Tai, ką tu sakai, mielasis, nėra kvailystė. Tik ne man“. 

„Mielasis, - būtų pamėgdžiojęs ją. - Tai verčia mane jaus- 
tis vaiku. Iš tiesų“. 

„Atleisk, Kenai. Aš tavęs nelaikau vaiku“. 

„Tai kuo? Ką tik... Kaip tu galvoji apie mane?“ 

„Žinoma, kaip apie vyrą. - Ji būtų pasižiūrėjusi į laikro- 
dį. Būtų sakiusi: - Manau, lipsiu aukštyn. Ar tu dar kurį 
laiką pabūsi apačioje?“ 

Jis būtų atsistojęs. 

„Ne, - būtų pasakęs. - Aš taip pat lipu aukštyn. Jeigu 
tau nieko...“ 

Ak, tas dvejojimas tarp nieko ir tau. Jeigu to nebūtų bu- 
vę, jo žodžiai būtų klaidingai suprasti. 

Motina būtų praėjusi pro jį, stabtelėjusi, akimirką savo 
pirštus supynusi su jo pirštais. 

„Viskas puiku, - būtų pasakiusi. — Puiku, Kenai“. 

Geriausias draugas, sielos draugas, trisdešimtmetis 10- 
vos partneris. Pirmąsyk motina gavo tai, ko norėjo. 


Olivija 


Musas pirmasis pasiūlė pa- 


sakyti motinai. Dešimt mėnesių prabėgus nuo diagnozės, 
mes valgėm itališkus pietus prie gatvės palei Kemden Loko 
turgų. Maksas praleido valandą rausdamasis po netvarkin- 
gai suverstų senų drabužių dėžes toje didžiulėje parduotu- 
vėje, kurioje rasi viską, nuo kramtomosios gumos automa- 
tų iki aksominių minkštasuolių. Jis ieškojo dėvėtų golfo kel- 
nių meėgėjiškam spektakliui, kurį jis režisavo, - ar kaip 
rekvizito, ar kaip kostiumo, jis to nesakė. 

— Negaliu išduoti trupės paslapčių, berniukai ir mergai- 
tės, —- pareiškė jis. - Patys privalot pasižiūrėti spektaklį. 

Dabar aš jau kuris laikas vaikščiojau su lazdele - tai ne- 
labai man patiko — ir pavargdavau daug greičiau. Kai pavarg- 
davau, mano raumenys fibriliuodavo. Fibriliaciją dažnai ly- 
dėdavo mėšlungis. Tą aš kaip tik ir jaučiau, kai priešais ma- 
ne buvo padėti skryliai su špinatais, aromatingai garuojantys, 
su sūrio purslais. 

Kai pirmasis mėšlungis virto kietu kaip akmuo mazgu 
žemiau dešiniojo kelio, aš nestipriai sudejavau, prisidėjau 
ranką prie akių ir tvirtai sukandau dantis. 

Krisas paklausė: 

— Blogai, ar ne? 

Atsakiau: 

— Praeis. 

Skryliai ir toliau garavo, o aš ir toliau nekreipiau į juos 
dėmesio. Krisas atitraukė savo kėdę ir pradėjo masažą — tai 
buvo vienintelė priemonė, nuo kurios kiek palengvėdavo. 

— Valgyk savo pietus, - paraginau. 

— Jie niekur nedings, kol aš baigsiu. 

— Aš ištversiu, dievaži. - Spazmai stiprėjo. Taip blogai 
dar niekada nebuvo. Atrodė, lyg visa dešinioji mano koja 
būtų susimetusi mazgais. O paskui pirmą kartą fibriliuoti 
pradėjo kairioji. 

— Šūdas, — sušnibždėjau. 

— Kas yra? 

— Nieko. 

Jo rankos darbavosi. Antrosios kojos vibracija ėmė stip- 
rėti. Įsispoksojau į stalą. Stalo įrankiai blizgėjo. Stengiausi 
galvoti apie ką nors kita. 

— Geriau? —- paklausė jis. 

Koks prakeiktas pokštas. Sunkiai pratariau: 

— Ačiū. Pakaks. 

— Ar tu tikra? Jeigu skauda... 

— Eik šikt, gerai? Valgyk. 

Krisas nuleido rankas, tačiau nenusisuko. Galėjau įsivaiz- 
duoti, kad jis skaičiuoja nuo vieno ligi dešimties. 

Norėjau atsiprašyti. Norėjau pasakyti: „Aš bijau. Ne ta- 
vęs. Bijau. Bijau“. Užuot kalbėjusi, susikaupiau ir siunčiau 
savo smegenų impulsus į kojas. Įsivaizdavimus, kaip tai pa- 
vadino paskutinis mano gydytojas. Kurk paveikslus minty- 
se, tai raktas, pamatysi. Mano paveikslai mintyse buvo dvi 
kojos, ramiai ir lygiai sukryžiuotos, apmautos juodomis ko- 
jinėmis, apautos aukštakulniais bateliais. Mėšlungis ir vir- 
pėjimas nesiliovė. Sugniaužtus kumščius prispaudžiau prie 
kaktos. Taip stipriai užsimerkiau, kad akių kampučiuose iš- 
tryško ašaros. Velniop, galvojau aš. 

Girdėjau, kaip kitapus stalo Maksas jau buvo pradėjęs 
valgyti. Krisas nepajudėjo. Jaučiau, kad jo tyla slepia kalti- 
nimą. Gal aš šito ir nusipelniau, bet nieko nepadarysi. 

— Po velnių, Krisai. Liaukis spoksojęs į mane, - prako- 
šiau pro dantis. — Verti mane jaustis dvigalviu kūdikiu. 

Tada jis nusigręžė. Paėmė šakutę ir smeigė į makaronų 
17 grybų mišinį. Pernelyg įnirtingai sukiojo šakutę ir galiau- 
siai iškėlė ligi burnos iš makaronų susuktą kamuolį. Tačiau 
numetė vėl atgal į lėkštę. 

Maksas skubiai kramtė ir dirsčiojo nuo Kriso į mane, nuo 
manęs į Krisą. Tai buvo atsargus paukštiškas žvilgsnis. Pa- 
dėjo ant stalo šakutę. Nusišluostė burną popierine nosinai- 
te, ant kurios, kiek prisimenu, buvo užrašyti žodžiai Eveli- 
nos valgykla, o tai atrodė keista, nes mes buvome restorane, 
pavadintame „Juodoji alyvuogė““. 

Jis prakalbo: 

— Mergyte, ar sakiau? Praėjusią savaitę skaičiau apie ta- 
vo mamą mūsų vietiniam geltonajam laikraštpalaikyje. 

Aš sukaupiau jėgas ir pakėliau šakutę. Įsmeigiau ją į 
skrylius. 

— Taip? 

— Tikra moteris atrodo toji tavo mama. Situacija, žinoma, 
mažumėlę neįprasta — ji ir tas kriketo vyrukas, — bet ji atro- 
do tikra dama, jeigu nori žinoti mano nuomonę. Vis dėlto 
tai keista. 

— Kas? 

— Tu niekada daug apie ją nekalbėjai. Žinant jos didėjantį 
populiarumą, tai man atrodo... sakytume, kiek keista. 

— Čia nieko keista, Maksai. Mes nebendravom. 

— A... nuo kada? 

— Jau seniai. - Aš giliai įkvėpiau. Vibracija tęsėsi, bet mėš- 
lungis jau pradėjo atlėgti. Pažiūrėjau į Krisą. - Atleisk, - ty- 
liai atsiprašiau. —- Krisai, aš nenoriu būti... kokia esu. Šito- 
kia. Štai tokia. — Jis rankos mostu bandė mane nutildyti, ta- 
čiau nieko nepasakė. Aš beprasmiškai kalbėjau toliau: — Oi, 
velnias, Krisai. Prašau. 

— Užmiršk. 

— Aš nenorėjau. Kai pasidaro šitaip, aš darausi... Aš ne- 
būnu savimi. 

— Viskas gerai. Gali neaiškinti. Aš... 

— Tu supranti. Štai ką ketinai pasakyt. Dėl Dievo, Krisai. 
Nebūk visą laiką toks kankinys, pervertas iešmu. Norėčiau, 
kad tu... 

— Ką? Smogčiau tau? Palikčiau tave? Ar tada jausies ge- 
riau? Kodėl tu, po velnių, bandai mane atstumti? 

Numečiau šakutę. 

— Jėzau. Nieko iš to neišeis. 

Maksas gėrė tą vienintelę raudono vyno taurę, kurią jis 
sau kasdien leisdavo. Jis gurkštelėjo, palaikė jį ant liežuvio 
penkias sekundes, paskui vertindamas nurijo. 

— Jūs mėginat daryti tą, kas neįmanoma, jūs abu, - pasa- 
kė jis. 

— Aš visą laiką taip sakiau. 

Jis nuleido negirdom mano pastabą. 

— Vienas su tuo tu nesusidorosi, - pasakė jis Krisui, o 
mums abiem: — Esat kvailiai, jei šitaip galvojat. —- Ir man: - 
Metas. 

— Metas? Kam? 

— Reikia jai pasakyti. 

Nepasakysi, kad buvo žiauru šiuo klausimu papildyti jo 
ankstesnius klausimus ir komentarus. Aš pasišiaušiau: 

— Jai nereikia nieko žinoti apie mane, ačiū. 

— Nežaisk žaidimų, mergyte. Žaidimai —- netinka. Tai, su 
kuo mes susidūrėme, mirtinas dalykas. 

— Tai pasiųskit jai telegramą, kai aš pakratysiu kojas. 

— Šitaip tu elgiesi su savo motina? 

— Dovis už dovį. Ji atsigaus. Aš atsigavau. 

— Ne nuo šito. 

— Žinau. Aš mirsiu. Nėra reikalo man tą priminti. 

— Ne apie tave kalbėjau, o apie ją. 

— Tu jos nepažįsti. Patikėk, ši moteriškė turi tiek jėgų, 

apie kurias mes galime tik svajoti. Jai mano bėdos kaip van- 
duo nuo žąsies. 

— Galbūt, - atsakė Maksas. - Bet šitaip neįžvelgiama ga- 
limybė, kad ji gali padėti. 

— Man nereikia jos pagalbos. Ir nenoriu jos. 

— O Krisas? — paklausė Maksas. - O jeigu jis nori? Ir no- 
rės, ir jam nereikia? Ne dabar, bet vėliau. Kai reikalai pa- 
blogės? O tu žinai, kad jie pablogės. 

Aš paėmiau šakutę. Įsmeigiau į skrylius ir stebėjau, kaip 
sūris smelkiasi pro šakutės dantis lyg vanilinis kremas. 

— Na? — tarė Maksas. 

— Krisas? — paklausiau. 

— Aš susidorosiu, - atsakė Krisas. 

— Vadinasi, štai kaip. - Bet kai pakėliau šakutę prie bur- 
nos, pamačiau tą žvilgsnį, kuriuo persimetė Maksas ir Kri- 
sas, ir supratau, kad jie jau buvo kalbėję apie motiną. 

Daugiau kaip devynerius metus nebuvau jos mačiusi. Tuo 
metu, kai aš medžiojau netoli Erlz Korto, neatrodė, kad mūsų 
keliai kada nors susikirstų. Nors ir žinoma savo gerais dar- 
bais visuomenėje, motina niekada nesiėmė dorinti miesto 
prekiautojų kūnais širdžių ir sielų, 1r dėl to visada Žinojau, 
kad man negresia nemaloni galimybė susidurti su motina. 
Ne dėl to, kad man tai būtų labai rūpėję, net jeigu tai būtų 
įvykę. Tačiau verslui kliudytų, jeigu pusamžė žiežula liptų 
man ant kulnų. 

Tačiau atsisakiusi gatvinio gyvenimo, aš atsidūriau mo- 
tinos atžvilgiu pavojingesnėje situacijoje. Ji buvo Kensing- 
tone. Gyvendama Mažojoje Venecijoje, aš buvau vos pen- 
kiolika minučių nuo jo. Mielai būčiau visai užmiršusi apie 
jos egzistavimą, tačiau pasitaikydavo savaičių, kai aš dieną 
niekada neišeidavau iš baržos, nepagalvojusi, ar nepamaty- 
siu jos kur nors pakeliui eidama į zoologijos sodą, į bakalė- 
jininko parduotuvę, apžiūrėti buto, kuriam reikėjo Kriso dė- 
mesio, į miško medžiagų pardavimo sandėlį pasiimti to, kas 
buvo reikalinga baržai užbaigti ir tvarkyti. 

Negaliu paaiškinti, kodėl aš vis dar galvojau apie ją. Ne- 
sitikėjau šito. Veikiau tikėjausi, kad tiltas tarp mūsų liks 
galutinai sudegintas. Ir fiziškai jis bwvo sudegintas. Savo pu- 
sę aš sudeginau tą vakarą prie Kovent Gardeno. Ji savąją 
sudegino telegrama, pranešusia man apie tėčio mirtį ir jo 
kremaciją. Ji net nepaliko man kapo, kurį galėčiau viena lan- 
kyti, ir tai, mano galva, buvo lygiai nedovanotina kaip ir bū- 
das, kuriuo ji man pranešė apie jo mirtį. Todėl aš visai ne- 
norėjau su ja susidurti. 

Vienintelio dalyko aš neįstengiau padaryti - išplėšti mo- 
tinos iš savo atminties ir minčių. Nesu tikra, kad kas nors 
pajėgia tą padaryti, kai tai susiję su vienu iš tėvų ar savo 
vaiku. Ryšys, kuris jungia tave su artimaisiais 1r šeima, gali 
būti nutrauktas, tačiau nukirstieji galai vėjuotą dieną plaka 
tau į veidą. 

Suprantama, kai prieš kokius dvejus metus motinos ir 
Keneto Flemingo santykius pradėjo nuolat aptarinėti laik- 
raščiuose, tie galai ėmė plakti man į veidą dažniau, nei man 
būtų patikę. Sunku paaiškinti, kaip aš jaučiausi kartkartė- 
mis matydama jųdviejų nuotraukas Daily Mail, kurį viena iš 
technikių stropiai kasdien atsinešdavo į zoologijos sodo gy- 
vūnų ligoninę pasiskaityti, kol valgydavo savo priešpiečius. 
Per jos petį matydavau tas nuotraukas. Kartais dirstelėda- 
vau ir į antrašte. Nusukdavau akis. Nusinešdavau savo ka- 
vą prie stalelio netoli langų. Skubėdama išgerdavau, akis 
įsmeigusi į medžių viršūnes. Ir svarstydavau, kodėl skran- 
dis protestuoja. 

Iš pradžių maniau, kad akivaizdu buvo tik tai, kad ji gerų 
darbų kupiną savo gyvenimą nugyveno logiškai, teoriją pa- 
versdama praktika kaip kompetentinga socialinių mokslų 
mokslininkė. Visada egzistavo hipotezė, kad, susidarius ati- 
tinkamoms galimybėms, tas, kuriam sekasi, gali pasiekti di- 
džiausių aukštumų, kaip ir tas, kuriam nesiseka. Tai neturi 
jokio ryšio su gimimu, krauju, genetine predispozicija ar šei- 
mos vaidmens modeliais. Homo sabiens nori susilaukti sėk- 

mės visų pirma dėl to, kad jis yra Homo sapiens. Kenetas 
Flemingas buvo jos studijų objektas. Kenetas Flemingas įro- 
dė jos teoriją. Taigi kas visa tai man? 

Kaip man atgrasu tą pripažinti. Kaip vaikiška ir abejoti- 
na visa tai atrodo. Aš net pasakoti šito negaliu, nesijausda- 
ma sutrikusi. | 

Priimdama Kenetą Flemingą į savo namus, motina pa- 
tvirtino mano seną įsitikinimą, kad jis jai buvo svarbesnis 
už mane ir kad ji visada norėjo, jog jis būtų jos vaikas. Ne 
tik tuo momentu, kai visai logiška buvo galvoti, kad ji 1a- 
bai norėjo rasti tai, kas jai galėtų atstoti tas gatvės padug- 
nes, kurias ji buvo sutikusi netoli Kovent Gardeno stoties. 
Bet dar gerokai prieš tai, kai aš gyvenau namie, kai mudu 
su Kenetu tebebuvom atitinkamų valstybinių mokyklų 
penktokai. 

Kai pirmąsyk pamačiau jų nuotrauką laikraštyje, kai pir- 
mąsyk perkaičiau pasakojimą apie juos, mano gležna ko-ta- 
sena-karvė-užsimanė-šį-kartą oda tarsi skaudulys priešinosi 
visiškam atmetimui ir užmiršimui. 

Nuoskauda ir pavydas. Jaučiau ir viena, ir kita. Ir jus ste- 
bina kodėl. Mes taip ilgai buvom nutolusios, mano motina 
1r aš, kodėl man turėtų rūpėti, kad ji priėmė į savo namus ir 
į savo gyvenimą kažką, kas galėjo atlikti suaugusio vaiko 
vaidmenį. Aš nenorėjau vaidinti to vaidmens, ar ne? Ar ne? 
Ar ne? 

Jūs ne visai tikite manimi, tiesa? Kaip ir Krisas, jūs ma- 
note, kad aš per daug protestuoju. Nusprendėte, kad tai vi- 
sai nebuvo nuoskauda ar pavydas, ką aš jaučiau, ar ne? Jūs 
klijuojate baimės etiketę. Jūs samprotaujate, kad Mirjama 
Vaitlo amžinai negyvens, kad, jai nusprogus, liks nemažas 
palikimas: namas Kensingtone su viskuo, kas jame, spaus- 
tuvė, kotedžas Kente, vienas Dievas težino, kiek investici- 
jų... Ar tai ne tikroji priežastis, spėliojat jūs, kad Olivijos 
Vaitlo skrandis apsivertė, kai ji pirmą sykį suprato, ką iš 

tiesų gali reikšti Keneto Flemingo atsiradimas jos motinos 
gyvenime. Nes iš tikrųjų Olivija neturėtų jokio teisinio pa- 
grindo, kuriuo galėtų remtis, jeigu jos motina nuspręstų vi- 
sa, ką turi, palikti Kenetui Flemingui. Pagaliau jau kuris lai- 
kas Olivija buvo visiškai pasitraukusi iš savo motinos gyve- 
nimo. 

Gal jūs manimi nepatikėsit, bet aš nelabai teprisimenu, 
kad tie rūpesčiai buvo dalis to, ką jaučiau. Mano motinai 
buvo tik šešiasdešimt, kai ji vėl spaustuvėje užmezgė ry- 
šius su Kenetu Flemingu. Ji buvo puikios sveikatos. Aš iš 
tiesų negalvojau apie jos mirtį, todėl ir nesusimąsčiau, kaip 
ji galiausiai disponuos savo nuosavybe. 

Susitaikiusi su ta mintimi, kad motina ir Kenetas kar- 
tu, - dar daugiau, - kai jų situacijos keistumas pradėjo už- 
kliūti žmonėms, kai Kenetas nedarė nieko, kad pakeistų sa- 
vo civilinę būklę, - mano nuoskauda iš pradžių virto neti- 
kėjimu. Jai daugiau nei šešiasdešimt, galvodavau aš. Ko ji 
tikisi būsiant tarp jų? Netikėjimas netrukus išblėso ir virto 
pajuoka. Ji tampa pašaipos objektu. 

Laikui bėgant, kai aš ėmiau įžvelgti, kad Keneto ir moti- 
nos gyvenimo būdas jiems puikiai tiko, stengiausi kaip įma- 
nydama juos ignoruoti. Kam rūpi, kas jie —- motina ir sūnus, 
geriausi bičiuliai, meilužiai ar didžiausi kriketo išgamos, ko- 
kius žmonija kada nors pažinojo? Dėl manęs jie galėjo dary- 
ti, ką tinkami. Tegu sau smaginasi. Nors nuogi vizgėtų ir 
kraipytųsi priešais Bakingemo rūmus, nė kiek man jie ne- 
rūpėjo. 

Taigi kai Maksas pasiūlė, jog metas papasakoti motinai 
apie ALS, pasakiau „ne“. Guldykit mane į ligoninę, pasa- 
kiau. Raskit man prieglaudą. Išmeskit į gatvę. Bet nieko 
nesakykit apie mane tai senai ištvirkėlei. Aišku? Ar aišku? 
Ar aišku? 

Po to niekas nieko nebesakė apie motiną. Bet sėkla bu- 
vo pasėta, ir gal Maksas pirmiausia šito siekė. Jei taip, jis 

pačiu gudriausiu būdu pasėjo sėklą: „Nesakyk motinai, mer- 
gyte, jos pačios labui. Ne čia esmė. Jeigu ketini tą daryti, 
daryk dėl Kriso“. 

Krisas. Galų gale ko aš nepadaryčiau dėl Kriso? 

Mankšta, mankšta. Vaikščiojimas. Svarsčių kilnojimas. 
Begalinis kopimas laiptais. Ar būsiu atsitiktinė auka, įvei- 
kusi šią ligą. Įveiksiu ją neįtikėčiausiu būdu. Nedarysiu kaip 
Hokingas su savo nuostabiai aštriu kaip skustuvas protu ir 
sukaustytu kūnu. Aš įvaldysiu savo protą, paversiu jį savo 
kūno šeimininku ir nugalėsiu drebulį, traukulius, silpnumą, 
kretėjimą. 

Pradžioje liga progresavo lėtai. Aš ignoravau tai, kad man 
buvo sakyta šito laukti, ir priėmiau reliatyvų ligos neakty- 
vumą kaip ženklą, kad programa, pagal kurią aš gydžiausi, 
pasirodė esanti efektyvi. Žiūrėk, žiūrėk, skelbė kiekvienas 
mano paknopstom žengtas žingsnis, dešinė koja nepablogė- 
jo, kairė nepaveikta. Aš laikau nutvėrusi už gaurų šitą ne- 
lemtą ALS ir neketinu paleisti. Bet tikros mano būklės per- 
mainos nebuvo. Tas laikotarpis tebuvo interliudija, paradok- 
salus metas, kai aš patikėjau, kad galiu sulaikyti potvynį, 
įbrisdama į jūrą ir mandagiai prašydama vandens, ar jis ne- 
siteiktų sustoti. 

Mano dešinė koja suglebo ir palaida kadaravo ant kaulo. 
O apačioje kabojo raumenys, kurie sukosi, standėjo, grū- 
mėsi vienas su kitu, mezgėsi į mazgus ir vėl atsileisdavo, 
tapdami kremzlių skaidulomis. Klausinėjau kodėl. Kodėl, jei- 
gu raumenys tebejuda, jeigu jie dar spazmuoja ir sukasi, ko- 
dėl, kodėl, kodėl jie nedaro to, ko noriu aš, ko reikalauju? 
Bet toks, kaip man buvo pasakyta, ligos pobūdis. Tai lyg 
aukštosios įtampos elektros laidas, kurį pažeidė audra. Elek- 
tra juo dar eina, kartkartėmis išsiveržia kibirkštys, bet jo 
duodama energija niekam tikusi. O tada pasidavė ir mano 
kairioji koja. Nuo to laiko, kai pirmąsyk prasidėjo virpesiai 
restorane netoli Kemden Loko, irimas nesustojo. Teisybė, 
viskas vyko lėtai, nedidelis silpnumas, kuris, savaitėms bė- 

gant, vis labiau ryškėjo. Tačiau nebuvo galima paneigti, kad 
liga progresuoja. Fibriliacija didėjo, virpesiai augo, kol tapo 
kankinančiu mėšlungiu. Kai tai įvyko, apie jokią mankštą 
nebegalėjo būti nė kalbos. Negalėjai vaikščioti, lipti laiptais 
ar kilnoti svarsčius, kai reikėjo tvardytis, kad iš skausmo 
nesuknežintum galvos į artimiausią sieną ir nepaverstum 
jos pūvančiu greipfrutu. 

Per visą tą laiką Krisas nieko nesakė. Nekalbu apie tai, 
kad buvo nebylus. Informuodavo, kaip be manęs tvarkėsi 
puolimo padalinys, pasakojo apie savo restauracinius dar- 
bus, prašė patarimo, kaip išsikapanoti iš keblių situacijų su 
GGS valdančiaisiais sluoksniais, plepėjo apie savo tėvus, 
brolį, planavo, kaip mes važiuosim į Lidsą jų aplankyti. 

Žinojau, kad Krisas niekada pirmas neprašneks apie ALS. 
Aš nusprendžiau naudotis lazdele. Nusprendžiau tada, kai 
jau artėjo metas antrajai lazdelei. Mačiau, kad kitas žings- 
nis bus vaikštynė, jei norėjau savo kūną sėkmingai nutempti 
iš miegamojo į tualetą, iš tualeto į virtuvę, iš virtuvės į dirb- 
tuvę ir vėl atgal į miegamąjį. Bet po to, kai vaikštynė ims 
kelti mano ištvermei reikalavimus, kurių jau nebegalėsiu 
ištverti, būsiu priversta sėstis į invalido vežimėlį. O invali- 
do vežimėlio aš bijojau - ir ligi šiol be galo bijau - ir viso to, 
kas su juo susiję. Tačiau tai buvo dalykai, apie kuriuos Kri- 
sas niekada nekalbėdavo, nes liga buvo mano, ne jo, ir spren- 
dimai, kaip įveikti ligą, taip pat buvo mano, ne jo. Taigi jei- 
gu teks aptarti šiuos neišvengiamus sprendimus, ne kas ki- 
tas, o aš pati turėsiu pradėti tą temą. 

Kai ėmiau naudotis aliuminine vaikštyne, vargais nega- 
lais keliauti iš dirbtuvės į virtuvę, žinojau, jog jau metas. 
Judėjimas su vaikštyne išpildavo mane didžiuliais prakaito 
lopais ant nugaros ir pažastyse. Stengiausi suvokti, kad vie- 
nintelė problema - priprasti prie šios naujos judėjimo for- 
mos, bet tam, kad priprasčiau prie naujos judėjimo formos, 
tikėjausi sustiprinti viršutinę kūno dalį, būdama tokios būk- 

lės, kai jėgos seko kas kartą po lašą. Tapo aišku, kad mud- 
viem su Krisu teks kalbėtis. 

Aš jau naudojausi vaikštyne beveik tris savaites, kai at- 
vyko Maksas praleisti vakaro su mumis. Tai buvo balandžio 
pradžioje, šiais metais, vieną sekmadienio vakarą. Mes drau- 
ge pavakarieniavom ir sėdėjom baržos denyje, stebėdami, 
kaip šunys žaisdami pešasi ant kajutės stogo. Krisas buvo 
užnešęs mane laiptais į viršų, Maksas — uždegęs man ciga- 
retę, abu dėjosi esą nepaprastai pagarbūs, žemai nusilenkė 
ir dingo apačioje atnešti antklodžių, brendžio, stiklinių ir 
dubens su vaisiais. Girdėjau tylius jų balsus. Krisą sakant: 
„Ne, iš tikrųjų nieko“, - o Maksą: „Atrodo silpnesnė“. Aš 
nusisukau kiek galėdama toliau, kad jų negirdėčiau, ir įsi- 
stebeilijau į tvenkinį ir Brauningo salą. 

Sunku buvo patikėti, kad aš išgyvenau čia penkerius me- 
tus, ateidavau ir išeidavau, įsitaisiau zoologijos sode, atga- 
bendavau ir išgabendavau gyvūnus, pakaitomis čia kariavau 
su Krisu, čia mylėjau jį. Būdavo momentų, kai aš pripažinda- 
vau šios vietos saugumą ir ramybę, bet niekada anksčiau kiek- 
vienas Mažosios Venecijos elementas man nebuvo toks reikš- 
mingas kaip tą vakarą. Gėriau visa tai į save dideliais gurkš- 
niais, tarsi orą. Tas vienintelis keistas žilvitis Brauningo 
saloje, nepanašus į kitus, palinkęs virš vandens lyg neatsar- 
gus mokinukas, nuleidęs šakas per colį nuo prieplaukos. Cit- 
rinų spalvos baržos, kurių savininkai sėdi ant denių, kai va- 
karas malonus, ir linksi bei mojuoja mums, bėgantiems pro 
šalį su šunimis. Raudona ir žalia kalinėta Voriko prospekto 
tilto geležis ir daugybė baltų namų, išsirikiavusių palei pros- 
pektą, vedantį į tiltą. O priešais tuos namus puošnios vyš- 
nios, pradedančios žydėti, vėjas judina žiedus tarsi angelų 
plaukus, jie lekia ant šaligatvio ir sudaro rausvas paletes. 
Paukščiai išblaško žiedlapius. Jie atskrenda nuo Voriko pros- 
pekto ligi kanalo. Ten jie nardo nuo medžio ligi vilkikų tako, 
ieškodami virvagalių, mažų šakelių, plaukų savo lizdams suk- 
ti... Kaip galėčiau palikti šitą vietą? 

Paskui vėl išgirdau jų balsus: 

„„--sunku, žinai... Jai tai atrodo mūsų išbandymas ugni- 
mi... stengiasi suprasti...“ 

Ir Makso atsakymą: „...kai tau reikės išeiti, pats Žinai“. 

O Krisas: „Ačiū. Žinau. Tai padeda ištverti“. 

Aš spoksojau į vandenį, kur kanalo medžiai ir pastatai už 
jų dantyta linija atsispindėjo jame, o žąsys, nuo salos pliump- 
telėjusios į tvenkinį, sukėlė tolydžio besiplečiantį raibulių 
ratą, kuris galiausiai pasiekė baržą, bet jos nepajudino. Ne- 
jaučiau, kad tai būtų išdavystė, jog Krisas su Maksu kalbasi 
apie mane, apie ją, kurios vardo aš ligi šiol nežinojau, apie 
tą apgailėtiną būklę, kurioje mes atsidūrėme. Metas man 
pakalbėti apie save. 

Jie grįžo nešini brendžiu, stiklinėmis, vaisiais. Krisas ap- 
suko antklode man kojas ir pirštais švelniai patapšnojo skruos- 
tą. Pupius nušoko nuo kajutės stogo ant denio, džiaugdama- 
sis būsimu maistu. Skrebutis puldinėjo stogo pakraščiu, inkš- 
damas 1r laukdamas, kad kas nors jį nukeltų žemyn. 

„Jis kaip kūdikis, - pasakė Krisas, kai Maksas žengė nu- 
kelti Skrebučio ant denio. - Pats puikiausiai sugeba“. 

„Ak, bet jis toks mielas šunytis, - pasakė Maksas, pa- 
statydamas Skrebutį šalia Pupiaus. —- Jei tu nori, man ne- 
sunku“. 

„Kol jis nepriprato būti aptarnaujamas, — pasakė Krisas. — 
Jis taps priklausomas, jei žinos, kad kas nors mielai darys 
tą, ką jis pats gali pasidaryti. O tai, mano mielas, bus jo pra- 
žūtis“. 

„Kas? —- paklausiau. - Priklausomybė?“ 

Maksas neskubėdamas pjaustė obuolį. Krisas išpilstė 
brendį ir atsisėdo man prie kojų. Prisitraukė Pupių prie sa- 
vęs ir pakasė jam už ausų tą vietą, kurią vadino šunyčio 
aukščiausios ekstazės zona. 

„Taip“, - pasakiau aš. 

„Ką?“ — paklausė Krisas. Maksas ketvirtį obuolio sušė- 
rė Skrebučiui. 

„Pražūtis. Tu teisus. Priklausomybė veda į pražūtį“. 

„Aš šiaip sau plepėjau niekus, Livi“. 

„Tai lyg žvejybos tinklas, - pasakiau aš. - Esat juos ma- 
te, ar ne? Tuos laivus, kurie tyko vandens paviršiuje sugau- 
ti būrį skumbrių ar šiaip ką. Štai kas yra pražūtis - tinklas. 
Jis ne šiaip įpainioja ir sunaikina tą, kuris įkliūva. Jis sugau- 
na ir visus kitus. Visas mažas žuvytes, vikriai plaukiojan- 
čias aplinkui drauge su ta viena didele žuvimi, kuri įkliūva 
pirmiausia“. 

„Tai gana talpi metafora, mergyte“. - Maksas įsmeigė 
peilį į kitą obuolio skiltį ir ištiesė man. Aš papurčiau galvą. 

„Tinka“, —- pasakiau. 

Pažvelgiau į Krisą. Jis atlaikė mano žvilgsnį. Ranka lio- 
vėsi kasyti skaliko paausį. Pupius baksnojo nosimi jam pirš- 
tus. Krisas nuleido akis. 

„Jei visos tos žuvys plauktų atskirai viena nuo kitos, jos 
niekada nebūtų sugautos, - pasakiau. - O, gal viena ar dvi, 
netgi dešimt ar dvylika. Bet ne visas pulkas. Dėl to ir liūd- 
na, kad jos laikosi drauge“. 

„Čia instinktas, - paaiškino Krisas. — Šitaip jis veikia. 
Pulkai žuvų, paukščių, gyvulių bandos. Visur tas pats“. 

„Išskyrus žmones. Mums nereikia veikti pagal instink- 
tą. Mes galim viską apgalvoti ir daryti tai, kas mūsų arti- 
muosius apsaugotų nuo mūsų pačių pražūties. Ar nesutin- 
ki? Krisai? Na?“ 

Jis ėmė lupti apelsiną. Jaučiau sodrų jo aromatą savo lie- 
žuviu, kai įtraukiau kvapą. Jis ėmė dalyti apelsiną į skiltis. 
Padavė vieną man. Imant susilietė mūsų pirštai. Jis pasuko 
galvą ir ėmė apžiūrinėti vandenį, tarsi ieškodamas kokių 
nuolaužų. 

Maksas pasakė: „Yra prasmės tavo žodžiuose, mergyte“. 

Krisas atsargiai perspėjo: „Maksai!“ 

Maksas atsakė: „Čia atsakomybės problema. Kiek mes 
atsakome už tuos gyvenimus, kuriuos įpainiojom į savuo- 
sius?“ 

„Ir už tų gyvenimų sužlugdymą, - pasakiau aš. - Ypač 
jei užmerkiam akis į tai, ką galim padaryti sukliudydami šiam 
žlugimui“. 

Likusią obuolio dalį Maksas sušėrė šunims: ketvirtį Pu- 
piui, ketvirtį Skrebučiui. Savo peiliu pasmeigė dar vieną. Šį 
kartą nulupo jį, pradėdamas nuo viršaus ir stengdamasis tai 
padaryti viena spirale. Mes stebėjome jį, Krisas ir aš. Pei- 
lis, tris ketvirčius atpjovęs, nuslydo, perkirsdamas odelę, 
nukritusią ant denio. Visi trys stebėjom ją gulint ant lentų, 
raudoną kaspiną, liudijantį apie nepavykusį bandymą pasiekti 
tobulybę. 

„Vadinasi, aš negaliu, - pasakiau. —- Matot patys, ar ne?“ 

„Ko?“ — paklausė Krisas. 

Stebėjom, kaip šunys uodžia odelę, o paskui palieka. Jie, 
Pupius ir Skrebutis, norėjo kažko tikro. Saldaus vaisiaus, o 
ne kartoko, aitraus odelės skonio. 

„Ko? - pakartojo Krisas. - Ko negali?“ 

„Būti atsakinga“. 

„Už ką?“ 

„Pats žinai. Kalbėk, Krisai“. 

Įdėmiai stebėjau jį. Nuo mano žodžių jam turėjo atlėgti. 
Nebuvau jo žmona, netgi nebuvau jo meilužė, niekada ne- 
buvau, niekada man nebuvo žadėta, kad būsiu bent viena iš 
jų. Buvau penkeriais metais vyresnė kekšė, kurią jis parsi- 
vedė iš gatvės kitapus Erlz Korto parodų centro, eidamas 
pro šalį ir vesdamas už pavadėlio luošą šunį. Atsilaikiau kaip 
jo bičiulė baržoje. Įdėjau savo indėlį į mūsĄ buitį. Bet tas 
laikas, kai aš galėsiu ir toliau tą daryti, sparčiai artėjo į pa- 
baigą. Abu tą žinojom. Todėl stebėjau jį ir laukiau ženklo, 
kai jis prisipažins priartėjus momentą, kad jo išvadavimas 
čia pat. 

Ir taip pat manau, jog norėjau, kad jis 1mtų protestuoti. 
Įsivaizdavau, kaip sakys: „Aš susidorosiu. Mes susidorosim. 
Visada susidorodavom. Visada susidorosim. Mes susiję tar- 
pusavy, tu ir aš, Livi. Mes susiję ligi paties galo“. 

Tą jis buvo sakęs anksčiau, kiek kitokiais žodžiais, kai 
ALS nebuvo tokia baisi, kokia dabar sparčiai darėsi. Tada 
galėjom narsiai kalbėti apie tai, kaip bus, bet mums nerei- 
kėjo susidurti akis į akį, nes tuo momentu ji dar nebuvo 
tokia, kokia bus. Bet šiuo metu jis nieko nesakė. Prisitrau- 
kė artyn Skrebutį ir apžiūrinėjo nutrintos odos plotelį jam 
tarpukojyje. Skrebučiui jo dėmesys buvo malonus, ir jis 
linksmai bilsnojo uodega į denį. 

„Krisai?“ — kreipiausi aš. 

„Tu nesi mano pražūtis, - atsakė jis. - Situacija sunki, 
štai ir viskas“. 

Maksas ištraukė kamštį iš brendžio butelio 1r pripylė skli- 
dinai stiklines, nors nė vienas iš mūsų nebuvo nugėręs nė 
lašelio. Akimirkai uždėjo didžiulę savo ranką man ant kelio. 
Spūstelėjo. Paspaudimas sakė: „Nenusimink, mergyte, lai- 
kykis“. 

„Mano kojos silpsta. Vaikštynės nebeužtenka“. 

„Tau reikia prie jos priprasti. Sustiprėti“. 

„Mano kojos bus kaip virti spagečiai, Krisai“. 

„Tu nepakankamai treniruojiesi. Nesinaudoji vaikštyne, 
kiek galėtum“. 

„Dar po dviejų mėnesių aš nebepastovėsiu“. 

„Jeigu tavo rankos tebebus tvirtos, tada...“ 

„Po galais, klausykis. Man reikės invalido vežimėlio“. 

Krisas nieko neatsakė. Maksas atsistojo, atsirėmė klu- 
bais į kajutės stogą. Gurkštelėjo savo brendžio. Pastatė stik- 
linę ant kajutės stogo ir sužvejojo kišenėje cigaro galą. Įsi- 
kišo į burną, neuždegtą... 

„Tokiu atveju mes gausim invalido vežimėlį“, - pasakė 
Krisas. 

„O tada kas?“ - paklausiau. 

„Kas?“ 

„Kur aš gyvensiu?“ 

„Ką turi galvoje? Čia. Kur daugiau?“ 

„Nebūk toks bukas. Tai neįmanoma. Tu tą žinai. Tu sta- 
tei, ar ne“. 

Krisas atrodė nieko nesuvokiantis. 

„Negaliu likti čia, - pasakiau. - Neįstengsiu judėti“. 

„Žinoma, tu...“ 

„Tarpduriai, Krisai“. 

Buvau pasakiusi viską, ką galėjau. Vaikštynė. Invalido ve- 
žimėlis. Jam daugiau nieko nebereikėjo žinoti. Negalėjau kal- 
bėti apie vibraciją, prasidėjusią mano pirštuose. Negalėjau 
užsiminti, kad, man pabandžius rašyti, pieštukas ėmė kaip 
pašėlęs slysti per popierių, tarsi odiniai puspadžiai per iš- 
vaškuotas grindis. Man pasakė, kad net invalido vežimėlis, 
kurio bijojau ir nekenčiau, pagelbės tik kelis brangius mė- 
nesius, kol ALS mano rankas padarys tokias pat netikusias, 
kokios darėsi mano kojos. 

„Dar nesergu tiek, kad eičiau į prieglaudą, - pasakiau 
jam, —- bet per daug sergu, kad likčiau čia“. 

Maksas įkišo savo cigaro galą, vis dar neuždegtą, į skar- 
dinę nuo konservuotų pomidorų. Praėjo pro šunis, kurie iš- 
sikėtoję gulėjo Krisui iš abiejų pusių, ir iš užpakalio priar- 
tėjo prie mano kėdės. Pajutau jo rankas ant savo pečių. Ši- 
luma ir spaudimas, vos juntamas masažas. Jis matė mane 
taurią ir šventą, šitas Maksas, geriausią iš nykstančių An- 
glijos moterų, ligos paguldytą kankinę, išleidžiančią savo my- 
limąjį gyventi savo gyvenimo. Kokia nesąmonė. Prieš ma- 
ne vėrėsi tuštuma. 

„Tokiu atveju mes išsikelsim, — pasakė Krisas. - Susira- 
sim butą, kur tu galėsi lengvai judėti vežimėlyje“. 

„Ne iš tavo namų, - pasakiau. — Šito mes nedarysim“. 

„Be vargo išnuomosim baržą, Livi. Gal dar gausim dau- 
giau, negu reiktų mokėti už butą. Nenoriu, kad tu...“ 

„Jau paskambinau jai, - pasakiau. - Ji žino, kad aš noriu 
su ja susitikti. Tik nežino kodėl“. 

Krisas pakėlė galvą pasižiūrėti man už nugaros. Sėdė- 
jau absoliučiai ramiai. Livi Vaitlo, Nevidonės, dvasios jėga 

buvo sukaupta, kad neliktų jokio plyšelio prasiskverbti pro 
melą. 

„Padaryta“, - pasakiau. 

„Kada susitinki su ja?“ 

„Kai manysiu, kad jau metas. Mes palikom viską m076- 
čiau-su-tavimi-susitikti-je1gu-tu-gali-tą-bakęsti stadijoje“. 

„Ir ji nori?“ 

„Ji tebėra mano motina, Krisai“. 

Užgesinau cigaretę ir įmečiau sau į skreitą. Laikiau ją 
tarp pirštų nekeldama ligi burnos. Ne tiek norėjau rūkyti, 
kiek veikti ką nors, ko! jis atsakys. Bet jis nieko nesakė. 
Atsakė Maksas. | 

„Tu teisingai nusprendei, mergyte. Ji turi teisę Žinoti. 
Tu turi teisę tikėtis jos pagalbos“. 

Aš nenorėjau jos pagalbos. Norėjau dirbti zoologijos so- 
de, bėgioti palei kanalą su šunimis, ištirpti tarsi šešėlis drau- 
ge su vaduotojais, gerti su Krisu aludėse už mūsų pergalę, 
stovėti prie lango to buto, kur puolimo komanda susitinka 
netoli Vormvud Skrabso kalėjimo, žiūrėti į jį ir dėkoti Die- 
vui, kad aš jau nebesu niekieno belaisvė. 

„Atlikta, Krisai“, —- pakartojau. 

Jis apglėbė rankomis sau kojas, padėjo galvą ant kelių. 

„Jei taip nusprendei“. 

„Taip. Šitaip“, — pamelavau. 


18 skyrius 


S a išsirinko Bacho pirmąjį 
Brandenburgo koncertą, nes toji muzika priminė jam vaikys- 
tę, nerūpestingas lakstynes po parką jo šeimos namuose 
Kornvalyje, bėgimą lenkčių su broliu ir seserimi į tą seną 
miškingą plotą, kuris Hovenstovą saugojo nuo jūros. Linlis 
pastebėjo, kad Bachas nereikalavo tiek, kiek reikalavo ru- 
sai. Bachas buvo putos ir oras, tobulas bičiulis tiems, kurie 
pasineria mintyse, neturinčiose nieko bendra su jo muzika. 

Linlis pasukiojo paskutinį viskio šlakelį savo stiklinėje 
ir pastebėjo, kaip, šviesai įspindus, gintaras virto auksu. Iš- 
gėrė ligi dugno, mėgaudamasis šiluma galugerklyje, ir pa- 
dėjo stiklinę netoli grafino, stovinčio ant vyšnios medžio 
stalelio greta jo kėdės. Bacho koncerte smuikai ir valtor- 
nos vijosi vieni kitus. Linlio mintys darė tą patį. 

Juodu su seržante Heivers išsiskyrė pavakarieniavę Ken- 
singtone. Heivers sėdo į metro pagrindinėje gatvėje, kad 
grįžtų prie savo mašinos ir į Naująjį Skotland Jardą, Linlis 
dar sykį apsilankė Stefordšyr Terasoje. Tai buvo įvertini- 
mas ir jo vizito, ir jo nerimo, kuriam koncertas sudarė foną. 

Mirjama Vaitlo dar sykį užvedė jį laiptais aukštyn į sve- 
taine, kur viena pastatoma varinė lempa kūgio pavidalo švie- 
sa apšvietė krėslą su atrama. Lempa nė kiek nesumažino 
milžiniškų tamsos ertmių svetainėje, o Mirjama Vaitlo, v1l- 
kinti juoda tunika ir mūvinti juodas kelnes, be vargo susi- 
liejo su tamsa. Tačiau neatrodė, kad ji iš anksto sąmoningai 

būtų sugalvojusi vesti jį į šią namo dalį, žinodama, kad jis 
ketina ją apklausti, ir ieškodama tamsos pasislėpti nuo jo. 
Priešingai, atrodė, kad ji buvo čia sėdėjusi viena prieš jam 
atvykstant, nes sumurmėjo: 

— O, atrodo, kad aš jau nebegaliu pakęsti šviesos. Vos tik 
pamatau ją, galvoje man ima tvinkčioti, o tada užeina mig- 
rena ir iš manęs jau nieko gera. Tokia būti aš nenoriu. 

Ji įėjo palengva, tačiau tikrai žinodama, kaip kambaryje 
išsidėstę baldai, ir uždegė už fortepijono stovinčią lempą su 
kutais. Paskui kitą ant vienakojo sukamojo stalelio. Nė vie- 
na lempelė nebuvo stipri, todėl šviesa liko prislopinta, švie- 
čianti tiek, kiek tikriausiai jos senelio laikais švietė dujinės 
lempos. 

Ji tarė: 

— Tamsa padeda man įsivaizduoti. Aš čia sėdėjau ir ta- 
riausi girdinti garsus. - Atrodė, kad ji skaitytų klausimus iš 
tos vietos, kur stovėjo Linlis, nes ramiai tęsė toliau: - Visa- 
da, kai Kenas grįždavo namo, prieš jį pamatydama, pirmiau 
išgirsdavau. Užtrenkiamas garažo duris. Žingsnius sodo ply- 
telėmis. Atsiveriant virtuvės duris. Aš visa tai įsivaizdavau. 
Tuos garsus. Kad girdžiu jį grįžtant namo. Ne tai, kad jis iš 
tikrųjų čia, kambaryje, su manimi, netgi ne name, nes juk 
tai neįmanoma, ar ne? Bet atvykstant. Garsus, kuriuos jis 
sukelia. Jeigu galiu juos vėl priversti egzistuoti savo galvo- 
je, man atrodo, kad jis tebėra. 

Ji grįžo prie kėdės, kur, kaip matė Linlis, padėtas prie 
persiškos pagalvės gulėjo senas kriketo kamuolys. Atsisė- 
do ir apėmė rieškučiomis sviedinį taip natūraliai, kad Linlis 
suprato, jog ji tą patį buvo dariusi sambrėškoje prieš jam 
atvykstant, paprasčiausiai sėdėjusi su kamuoliu rankoje. 

Ji kalbėjo: 

— Džyn skambino šiandien pavakary. Pasakė, kad jūs 1š- 
sivežėt Džimį. Džimis. - Jos rankos drebėjo ir ji tvirčiau su- 
spaudė kamuolį. - Man regis, inspektoriau, kad aš per daug 
pasenau. Nieko nebesuprantu. Vyrų ir moterų. Vyrų ir žmo- 
nų. Tėvų ir vaikų. Viso šito. Nesuprantu. 

Linlis, pasinaudojęs įžanga, paklausė, kodėl ji nepasakiusi 
apie dukters apsilankymą pas ją Flemingo mirties vakarą. 
Akimirką ji nieko nesakė. Tyla sustiprino senovinio laikro- 
džio tiksėjimą. Pagaliau ji sumurmėjo kažką, kas skambėjo 
lyg pralaimėjimas: 

— Vadinasi, jūs kalbėjotės su Olivija. 

Jis pasisakė dusyk kalbėjęs su Olivija, o kadangi ji pir- 
mąsyk nepasakė tiesos, kur buvo tą vakarą, kai mirė Fle- 
mingas, jis pagalvojo, ką ji dar galėtų meluoti. Arba jos mo- 
tina, kuri, kaip paaiškėjo, taip pat melavo. 

— Aš sąmoningai praleidau, - paaiškino ponia Vaitlo. - Aš 
nemelavau. 

Ir toliau ji papasakojo tai, ką buvo pasakiusi jos duktė, tik 
daug ramiau, esą apsilankymas neturėjęs jokio ryšio su byla, 
esą jo aptarinėjimas būtų pažeidęs Olivijos teisę į asmeninį 
gyvenimą. Olivija turėjo tokią teisę, tvirtino ponia Vaitlo. To- 
ji teisė buvo vienas iš nedaugelio jai likusių dalykų. 

— Aš praradau abu. Keną... Keną dabar. Ir Oliviją... - Ji 
prispaudė kriketo kamuoliuką prie krūtų ir laikė ten, tarsi 
tai padėtų jai testi pasakojimą. — Oliviją greitai prarasiu. Ir 
šitaip brutaliai, kad pagalvojus apie tai... ką daryti, aš sun- 
kiai prisiverčiu... Netekti savo kūno kontrolės, netekti sa- 
vo išdidumo, tačiau kiekvieną akimirką ligi paskutinio ato- 
kvėpio iki,galo swvokti šitą nežmonišką netektį... Kadangi 
ji buvo tokia išdidi, ta mano Olivija, tokia išpuikusi, buvo 
pašėlęs padaras, kuris daugelį metų alino mano gyvenimą, 
kol aš jau nebegalėjau jos pakęsti ir laiminau tą dieną, kai ji 
atstūmė mane ir aš galėjau galutinai nutraukti ryšius su ja. — 
Ji atrodė prarandanti savitvardą, tačiau susivaldė. - Ne, aš 
jums, inspektoriau, nesakiau apie Oliviją. Negalėjau. Ji mirš- 
ta. Sunku buvo kalbėti apie Keną. O kalbėti dar ir apie Oli- 
viją... Negalėjau to pakelti. 

Jai dabar teks tą padaryti, pagalvojo Linlis. Ir paklausė, 
kodėl ją aplankė Olivija. Susitaikyti, pasakė ponia Vaitlo. Pra- 
šyti pagalbos. 

— Tai dabar jai bus daug lengviau, kai nebėra Flemingo, - 
pasakė Linlis. 

Ji pasuko galvą į vieną iš atsikišusių kėdės atlošų ir nu- 
vargusi paklausė: 

— Kodėl nenorit manimi patikėti? Olivija neturi nieko ben- 
dra su Keneto mirtimi. 

— Gal ne pati Olivija, - pastebėjo Linlis ir laukė jos reak- 
cijos. 

Ji nejudėjo, galva tebebuvo pasukta į vieną pusę, ranka 
vis dar tebespaudė prie krūtinės kriketo kamuoliuką. Pra- 
bėgo beveik minutė tylos tiksint senoviniam laikrodžiui, kai 
ji paklausė, ką jis turėjo galvoje. 

Todėl jis pasakė jai, ką svarstė sėdėdamas savo svetai- 
nėje Iton Terasoje, ką buvo svarstęs vakarieniaudamas su 
seržante Heivers: Kriso Faradėjaus visą trečiadienio naktį 
nebuvo namie, taip pat ir Olivijos. Ar ponia Vaitlo tą žino- 
jusi? 

Ne, ji nežinojusi. 

Linlis nepasakė Faradėjaus alibi poniai Vaitlo. Bet Fara- 
dėjaus alibi kėlė Linliui nerimą nuo tada, kai jis ir Heivers 
paliko baržą. 

Faradėjaus pasakojimas, kur jis buvęs ir ką daręs tą tre- 
čiadienio naktį, buvo pernelyg panašus į mokinio deklama- 
vimą. Išpylė beveik nesudvejojęs. Pobūvio svečių sąrašą, 
filmų, kuriuos jie buvo išsinuomoję, sąrašą, nuomos punkto 
pavadinimą ir adresą. Faradėjaus pasakojimo apie tą vakarą 
sklandumas atsidavė kažkuo iš anksto gerai paruoštu. Ypač 
prisiminimas pačių filmų, ne didžiojo ekrano Holivudo kū- 
rinių ir Žvaigždžių, žinomų kaip tavo ryto pusryčiai, bet 
smulkios pornografijos, kaip Beti užkariauja Bankoką arba 
Šėlimas tarp vilkų ir dar keli Faradėjaus minėtieji. Ir kiek jų 
jis išvardijo be jokių pastangų? Dešimt? Dvylika? Seržantė 
Heivers būtų tvirtinusi, kad jie galėtų patikrinti parduotu- 
vę, jeigu Linlis abejotų Faradėjaus pasakojimo tikrumu. Bet 
Linlis neabejojo, kad parduotuvės registracijos knygose bus 

pažymėta, jog filmai tikrai buvo išnuomoti tą naktį arba pa- 
čiam Faradėjui, arba vienam iš vyrukų, buvusių tame sąra- 
še, kurį Faradėjus atmintinai išpylė. Tai ir viskas. Alibi bu- 
vo pernelyg tobulai sukonstruotas. 

— Olivijos draugas? — paklausė ponia Vaitlo. - Bet kodėl 
jūs išsivedėt Džimį? Džyn sakė, kad jūs išsivedėt Džimį. 

Tik apklausti, pasakė jai Linlis. Kartais lengviau prisi- 
minti įvykius, kai prašoma juos atgaivinti Skotland Jarde. 
Ar buvo kitų įvykių tą trečiadienio naktį, apie kuriuos papa- 
sakoti dabar ponia Vaitlo norėtų pati? Kas nors likę praleis- 
ta iš ankstesnių pokalbių? 

Ne, pasakė ji. Nieko nebuvo. Jis žinąs viską. 

Jis nebesakė daugiau nieko, kol jie nuėjo prie paradinių 
durų, kur įėjimo šviesa krito tiesiai jai į veidą. Jis stabtelė- 
jo, uždėjęs delną ant durų rankenos. Dėdamasis kažką stai- 
ga prisiminęs, atsigręžė į ją ir pasakė: 

— Gabriela Peten. Ar ką nors girdėjot iš jos? 

— Jau daugelį savaičių nesu kalbėjusi su Gabriela. Ar su- 
radot ją? 

— Taip. 

— Ar ji... Kaip ji? 

— Ne tokia, kokią tikėjaus būsiant moterį, ką tik praradu- 
sią vyriškį, už kurio ketino tekėti. 

— Ką gi, —- pasakė ji. - Tokia ta Gabriela, ar ne? 

— Nežinau, - atsakė Linlis. - Ji tokia? 

— Gabriela neverta jo puspadžio, inspektoriau, - pasakė 
ponia Vaitlo. - Aš tik gailiuosi, kad Kenas pats to negalėjo 
pamatyti. 

— Ar būtų gyvas, jei būtų tą padaręs? 

— Manau, kad būtų. 

Ryškesnei šviesai pašvietus, jis pamatė, kad ji buvo ne- 
seniai persikirtusi kaktą. Pleistras buvo prilipdytas pagal 
plaukų liniją. Lašas kraujo - sukrešėjęs, tamsus lyg vėžinis 
apgamas - prasisunkė pro marlę. Ji iškėlė pirštus ir palietė 
pleistrą, sakydama: 

— Tai buvo lengviau. 

— Kas? 

— Sukelti šitokį skausmą. Lengviau negu susidurti su tuo 
kitu. 

Linlis linktelėjo. 

— Paprastai taip būna. 

Jis vėl nugrimzdo į savo krėslą Iton Terasos namų sve- 
tainėje. Ištiesė kojas ir susimąstęs pažiūrėjo į viskio grafi- 
ną, stovintį greta jo stiklinės. Užgniaužė impulsą, bent tam 
momentui, pakišdamas pirštus po smakru ir įsistebeilyda- 
mas į Aksminsterio kilimo raštus. Galvojo apie tiesą, pu- 
siau tiesą ir melagystes, įsitikinimus, kurių laikomės, ku- 
riuos viešai pareiškiame, ir tą bauginančią, viską siaubian- 
čią jėgą, kuria gali virsti meilė, kai ji jaučiama pernelyg 
stipriai, kai kadaise atsako sulaukusi aistra atstumiama ar- 
ba kai į ją visai neatsiliepiama. 

Nužudymas ne visada būdavo auka, kurią pasirenka ak- 
los meilės jėga. Paklusimas kitam asmeniui ir kito žmogaus 
valiai yra įgavęs kitokių formų. Bet kai neapgalvotai pasi- 
duodamas manijai ir ji tampa mirtina, aklo prieraišumo pa- 
sekmė virsta katastrofa. 

Jeigu toks būtų Keneto Flemingo nužudymo atvejis, ta- 
da jo žudikas būtų ir mylėjęs, ir nekentęs lygiai taip pat. Ir 
jo gyvybės nutraukimas žudikui padėtų pasiekti sąjungą su 
auka, sudarant nesunaikinamą kūno ir kūno, sielos ir sielos 
ryšį, sujungiant vieną su kitu visam laikui mirtimi taip, kaip 
gyvenime nepasiekiama. 

Linlis suprato, kad, išskyrus tai, viskas vertė įtarti Gab- 
rielą Peten. O Gabriela Peten - kas ji buvo, ką ji veikė ir ką 
ji sakė - negalėjo būti ignoruojama, jeigu jam kada nors pa- 
vyktų prisikapstyti ligi tiesos. 

Svetainės durys šiek tiek atsivėrė ir įkišo galvą Dento- 
nas. Kai jo žvilgsnis susitiko su Linlio žvilgsniu, jis skersas 
žengė į kambarį ir nušlepsėjo ligi Linlio kėdės. Pakėlė nuo 

stalelio grafiną, jo veido išraiška klausė: „Dar?“ Linlis linkte- 
lėjo. Dentonas įpylė viskio ir pastatė grafiną atgal į bufetą 
tarp kitų butelių. Linlis šyptelėjo iš šito subtilaus būdo re- 
guliuoti jo išgeriamo alkoholio kiekį. Dentonas buvo lipš- 
nus, be jokios abejonės. Kol jis sukiojasi aplinkui, neįmano- 
ma susirgti alkoholizmu. 

— Dar ko nors, milorde? - Dentonas pakėlė balsą, norė- 
damas būti išgirstas. 

Linlis mostelėjo jam, kad sumažintų grotuvo garsą. Ba- 
cho muzika buvo tik fonas. 

Linlis visai be reikalo paklausė, nors jau iš savo tarno 
tylėjimo žinojo atsakymą. 

— Ledi Helena neskambino? 

— Neskambino nuo tada, kai šįryt išėjo. - Dentonas stro- 
piai nuvalė pūkelį nuo savo rankovės. 

— Kada tai buvo? 

— Kada? - Jis svarstė pakėlęs akis aukštyn į Adamo sti- 
liaus lubas, tarsi ten glūdėtų atsakymas į Linlio klausimą. - 
Maždaug po valandos, kai jūs ir seržantė Heivers išėjot. 

Linlis pakėlė savo stiklą ir sukiojo jame esantį viskį, o 
Dentonas ištraukė iš kišenės skepetaitę ir be jokio reikalo 
pabraukė ja per bufeto viršų. Paskui tą patį padarė ir su vie- 
nu grafinu. Linlis atsikrenkštė ir pasistengė, kad kitas jo 
klausimas skambėtų nerūpestingai. 

— Kokia ji tau pasirodė? 

— Kas? 

— Helena. 

— Kokia pasirodė? 

— Taip. Man regis, mes išsiaiškinom mano klausimą? Ko- 
kia ji atrodė? 

Dentonas mąsliai suraukė kaktą, bet jis persistengė vaiz- 
duodamas esąs susimąstęs. 

— Kokia ji atrodė... Ką gi. Leiskit man pagalvoti. 

— Dentonai:, kalbėk. 

— Taip. Aš negalėjau visai... 

— Nekankink manęs. Žinai, kad mes buvom susibarę. Ne- 
kaltinu tavęs, kad klausaisi pro rakto skylutę, bet kadangi 
tu atėjai vos įsiliepsnojus vaidui, žinai, kad mes ginčijomės. 
Taigi atsakyk į mano klausimą. Kokia ji atrodė? 

— Na, iš tikrųjų ji atrodė tokia pati kaip ir visada. 

Linlis pagalvojo, kad jam užteko gerumo bent apsimesti, 
lyg jis apgailestautų perduodamas informaciją. Tačiau Den- 
tonas nebuvo iš tų Žmonių, sugebančių įžvelgti moters nuo- 
taikos niuansus, ir tą pastebėtum metęs žvilgsnį į labai per- 
mainingas jo meilės istorijas. Taigi Linlis tesė toliau: 

— Ji buvo supykusi? Ji neatrodė... - Kokio žodžio jam rei- 
kėjo? Susimąsčiusi? Prislėgta? Ryžtinga? Apimta nevilties? 
Nelaiminga? Susirūpinusi? Bet kas čia būtų tikę. 

— Ji atrodė tokia, kokia yra, - atsakė Dentonas. - Ji atro- 
dė kaip ledi Helena. 

Linlis žinojo, kad tai reiškė, jog ji atrodė rami. O tai savo 
ruožtu buvo Helenos Klaid stiprybė. Sugebėjo valdytis, lyg 
tai būtų koks firmos „Purdey“ šautuvas. Daugiau negu sykį 
jam buvo tekę tapti jos taikiniu, ir jos nuolatinis nenoras 
pademonstruoti savo pyktį siutino jį. 

Velniop viską, pagalvojo jis ir išgėrė ligi dugno savo vis- 
kį. Norėjo pridurti — velniop ją, bet neįstengė to padaryti. 

— Ar tai bus viskas, milorde? — paklausė Dentonas. Jo 
veidas buvo bereikšmis, o savo balsą buvo pakeitęs į erzi- 
nantį „kiekvienas jūsų noras“ ir taip toliau demonstravimą. 

— Dėl Dievo. Palik virtuvėje nuolankų tarną, - pasakė Lin- 
lis. — Taip, čia viskas. 

— Gerai, mi... 

— Dentonai, - įspėjo Linlis. 

Dentonas išsišiepė. 

— Gerai. - Jis grįžo prie Linlio kėdės ir įgudusiu judesiu 
pastūmėjo viskio stiklinę. - Dabar aš drėbsiuos į lovą. Tai 
kokių kiaušinių norėtumėt rytą? 

— Virtų, - atsakė Linlis. 

— Neblogai sugalvota. 
Dentonas atsuko Bacho koncertą buvusiu garsumu ir pa- 
liko Linlį su jo muzika ir jo mintimis. 


Linlis išdėliojo ant stalo visus ryto laikraščius ir, palin- 
kęs virš jų, studijavo juos, kai prie jo priėjo policijos virši- 
ninkas Malkolmas Veberlis. Jis trenkė stipriu cigaro dūmų 
kvapu, per kelias pėdas sklidusiu nuo jo. Iš tikrųjų, nepakė- 
lęs akių nuo laikraščio, viršininkui dar neprabilus, Linlis su- 
murmėjo: „Sere“, — sveikindamasis, kai lygino Daily Mail 
pirmajame puslapyje aprašytą žmogžudystę su The Times 
(trečias puslapis), The Guardian (septintas puslapis) ir Dai- 
ly Mirror (pirmasis puslapis su pusės puslapio fotografija, 
kurioje Džyn Kuper puola prie Linlio automobilio su plastiki- 
niu maišu rankoje). Jam dar reikėjo peržiūrėti ndebendent, 
Observer ir Daily Telegrabh, o Dorotėja Hariman buvo išėjusi 
iš kur nors iškapstyti Sun 17 Daily Exbress numerių. Ligi 
šiol visi laikraščiai ėjo plona virve, kurią nurodė teismo ig- 
noravimo aktas. Jokios aiškesnės Džimio Kuperio nuotrau- 
kos. Nepaminėta pavardė, kol nebus identifikuotas šešio- 
mą“. Tik stropus detalių išvardijimas pateiktas taip, kad bet 
kas, turintis nors kiek nuovokumo, galėtų sužinoti šiek tiek 
daugiau, skaitydamas tarp eilučių. 

Veberlis priėjo prie jo šono. Su juo ir kvapas. Jis per- 
smelkė jo kostiumo švarką ir bangomis sklido nuo jo. Linlis 
neabejojo, kad viršininkas šitaip dvokė ir išsimaudęs, išsi- 
valęs dantis, išskalavęs gerklę ir išsitrinkęs plaukus. 

— Kas kontroliuoja informaciją? —- paklausė Veberlis. 

— Aš, - atsakė Linlis. 

— Nesugadinkit visko. - Veberlis pakėlė Daily Mirror, 
žvilgtelėjo ir sumurmėjo: — Maitvanagiai, —- ir numetė atgal 
ant Linlio stalo. 

Įbrėžė degtuką. Linlis pakėlė galvą, kai Veberlis uždegė 
pusiau nudegusį cigarą, kurį buvo išsitraukęs iš švarko ki- 

šenės. Linlio veidas buvo skausmingas ir jis vėl atsigręžė į 
savo laikraščius. 

Veberlis neramiai vaikštinėjo po kabinetą. Pačiupinėjo 
krūvą bylų. Paėmė vieną policijos pranešimą iš kartotekos. 
Vėl padėjo atgal. Atsiduso. Pagaliau pasakė: 

— Pažiūrėk, drauguži. Aš susirūpinęs. — Linlis pakėlė gal- 
vą. Veberlis tęsė: — Spaudos tarnyboje loja visas pulkas 1n- 
formacijos šunų, antras pulkas bastosi aplinkui. Atrodo, kad 
visa tai tyčia daroma, jei manes paklaustum. Tai kur visa tai 
krypsta? Klausiu tavęs, turėk galvoje, nes Hiljeris norės 
sužinoti, jeigu jis ir jo naujasis Henris Pulis atsitiktinai pa- 
sirodys, kol šunys dar tebesivaiko lapę. Jie gali ir vaikytis 
ją, brolyti, o tokios situacijos — šito nereikia tau priminti, — 
turėtume išvengti, kol ji dar nesusidarė. 

Čia buvo tiesos. Seras Deividas Hiljeris buvo vyriausia- 
sis viršininkas ir jis norėjo, kad jo kriminalinių tyrimų sky- 
rius veiktų kaip gerai sutepta mašina: efektyviai, mažiau- 
siom išlaidom ir kiek įmanoma tyliau. Spaudos dalyvavimas 
Hiljeriui pasirodytų esąs mašinos ar bent paties proceso 
sraigtelis. Jis tuo nesidžiaugtų. 

— Galima tikėtis, - pasakė Linlis, sulankstydamas The 
Times ir vietoj jo 1mdamas Independent. — Flemingas buvo 
sportininkas, žinomas visoje šalyje. Negalima tikėtis, kad 
jo nužudymo tyrimo nelydėtų daugybė spaudos keliamų 
klausimų. 

Nuodingas dūmų debesis tvyrojo tarp jo ir jo laikraščio. 
Linlis sukosėjo. Veberlis nekreipė į jį dėmesio. 

— Manai, kad tą aš turiu pasakyti Hiljeriui, - pasakė vir- 
šininkas. 

— Jeigu klaus. - Linlis atvertė Independent ir aiktelėjo, 
pamatęs nuotrauką trečiame puslapyje. 

„Bentlio“ lange buvo įrėminta Džimio Kuperio galva. O 
stiklo atspindyje mirgėjo įskaitomos ir abejonių nekelian- 
čios sidabrinės besisukančios Skotland Jardo iškabos rai- 
dės. Žiūrėdamas Linliui per petį, Veberlis atsiduso. 

— Man tai nepatinka, vyruti. Jei nepasisaugosi, nugramz- 
dinsi savo bylą, dar jai nepasiekus teismo. 

— Aš atsargus, - atsakė Linlis. - Bet čia esminis chemi- 
jos dalykas, ar tai mums patinka, ar ne. 

— Kokia prasme? 

— Jeigu padidinsi spaudimą, pakeisi temperatūrą, - atsa- 
kė Linlis. 

— Tai skysčiai, Tomi. O čia žmonės. Jie neverda. 

— Jūs teisus. Jie lūžta. 

Į kabinetą su šūsnimi laikraščių glėbyje įlėkė Dorotėja 
Hariman dusdama žodžiais: 

— Mes sugebėjom viską gauti, detektyve inspektoriau 
Linli. - Ji išvardijo: - Sun, Express, vakarykštis Tėlegraph, 
vakarykštis Ma:l, — ir, reikšmingai pasižiūrėjusi į Veberlį, 
pridūrė: - Zigmundas Froidas surūkydavo po dvylika cigarų 
per dieną. Ar Žinojot tą, viršininke Veberli? Ir galiausiai įsi- 
taisė gomurio vėžį. 

— Bet aš kertu lažybų, kad jis mirė šypsodamasis, - at- 
kirto Veberlis. 

Hariman išraiškingai išpūtė akis. 

— Dar kas nors, detektyve inspektoriau Linli? 

Linlis pagalvojo, ar nepasakius jai nevadinti jo titulu, bet 
žinojo, kad tai būtų neprasminga. 

— Štai kas, Dy. 

— Spaudos centras nori žinoti, ar ketinate šįryt kalbėtis 
su reporteriais. Ką jiems pasakyti? 

— Kad šiandien tą malonumą paliksiu savo viršininkams. 

— Sere? — Seržantė Heivers išniro tarpduryje suglamžy- 
tu rudu kostiumu, kuris atrodė taip, lyg būtų kartą sunkiu 
metu naudotas kaip pašluostė. Kontrastas tarp jos ir Veber- 
lio sekretorės —- tvarkingai apsirengusios šviesiai rudo kre- 
po suknele su juodais apvadais, neištepta spaudos dažais, 
nepaisant jos kelionių Linlio reikalais, - kėlė šiurpulį. - Yra 
berniukas. 

Linlis dirstelėjo į laikrodį. Keturios po dešimtos. 

— Gerai, - pasakė, nusiimdamas akinius. - Tuojau atei- 
siu. Ar advokatas su juo? 

— Kažkoks tipas, pavarde Friskinas. Sako, kad šiuo metu 
mūsų Džimis nebeturi ko pasakyti policijai. 

— Nejau? —- Linlis nuėmė švarką nuo savo kėdės atlošo ir 
ištraukė Flemingo bylą iš po laikraščių. —- Mes tuo pasido- 
mėsim. 

Jie nužingsniavo į pokalbių kambarį, praeidami pro de- 
tektyvus inspektorius, klerkus, sekretores ir pasiuntinius 
koridoriuose. Heivers skubiai risnojo greta Linlio. Ji žiūrė- 
jo į savo sąsiuvinį ir žymėjosi paukštuku klausimus, refe- 
ruodama juos Linliui. Nkata tikrino videonuomos parduotu- 
vę Berviko gatvėje, o kitas detektyvas policininkas šmiri- 
nėjo apie Klephemą, kur, kaip buvo teigiama, vyko 
trečiadienio vakaro vyrukų išgertuvės. Dar nebuvo jokios 
žinios iš inspektorės Arderi apie medicininės ekspertizės 
atliktus įrodymų įvertinimus. Ar Heivers turėtų paskam- 
binti į Meidstoną ir papurtyti narvą? 

— Jeigu ligi vidurdienio nieko neišgirsim, - atsakė Linlis. 

— Gerai, - pritarė Heivers ir išskubėjo į įvykių kambarį. 

Apklausos kambaryje Friskinas jau stovėjo, kai Linlis ati- 
darė duris. Žengė jo pasitikti, sakydamas: 

— Norėčiau šnektelėti, inspektoriau, - ir įėjo į koridorių, 
kur registratorius vos nesusidūrė su juo kaktomuša. — Tu- 
riu rimtų pastabų dėl jūsų vakarykščio pokalbio su mano 
klientu. Teisės taisyklės reikalauja, kad dalyvautų suaugęs 
civilis. Kodėl nebuvo laikomasi šių taisyklių? 

— Jūs girdėjot įrašą, pone Friskinai. Berniukui buvo pa- 
siūlytas advokatas. 

Pilkos Friskino akys susiaurėjo. 

— Kiek iš tiesų tikite, kad šitą juokingą prisipažinimą bus 
galima pateikti teismui? 

— Šiuo momentu teismas man nerūpi. Man rūpi prisikas- 
ti ligi Keneto Flemingo mirties. Jo sūnus susijęs su ta mir- 
timi... 

— Tik remiantis šalutiniais faktais. Tik šalutiniais. Netu- 
rit nė vieno tvirto įrodymo, kad mano klientas buvo kote- 
dže trečiadienio vakarą, ir jūs puikiausiai tą žinot. 

— Norėčiau išgirsti, ką jis gali pasakyti, kur važiavo ir 
kur buvo tą trečiadienio vakarą. Kol kas mes turim neiš- 
baigtą pasakojimą. Kai tik jis baigs, mes žinosim, kur eiti. O 
dabar ar galim tęsti toliau, ar jūs norėtumėt dar svarstyti? 

Friskinas užtvėrė duris, uždėdamas delną ant durų ran- 
kenos. 

— Pasakykit, inspektoriau. Ar jūs taip pat atsakingas už 
šio ryto iššūkį? Nežiūrėkit į mane taip, lyg nesuprastu- 
mėt. Laikraštininkai vijosi mano automobilį lyg alkani ryk- 
liai. Jiems buvo pranešta, kad mes atvykstam. Kas numetė 
masalą? 

Linlis atkabino savo kišeninį laikrodį ir spragtelėjęs ati- 
darė. 

— Jie nespausdins nieko, kas jiems patiems grėstų bėda. 

Friskinas bakstelėjo pirštu sau į veidą. 

— Nemanykit, kad aš kvailys, inspektoriau Linli. Jūs ši- 
taip elgiatės, ir aš pasistengsiu, kad daugiau nė žodžio neiš- 
gautumėt iš to berniuko. Galit bandyti įbauginti paaugįį, jei 
norit, bet gerai klausykit manęs. Manęs jūs neįbauginsit. 
Ar supratot? 

— Puikiai, pone Friskinai. Galim pradėti? 

— Jei taip labai norit. 

Friskinas stumtelėjęs atidarė duris ir įžirgliojo atgal pas 
savo klientą. 

Džimis kiurksojo ten pat, kur ir vakar, pešiodamas irs- 
tantį kraštą tų pačių savo sportinių marškinėlių, kuriuos vil- 
kėjo vakar. Viskas buvo taip pat, išskyrus batus. Dabar vie- 
toj aulinių batų, kurie buvo paimti kaip įrodymas, avėjo po- 
rą nesuvarstytų sportinių batelių. 

Linlis pasiūlė jam gerti. Kavos, arbatos, pieno, sulčių. 
Džimis atsisakinėdamas mostelėjo galva į kairę. Linlis įjun- 

gė magnetofoną, nustatė laiką, datą ir dalyvius, o pats atsi- 
sėdo ant kėdės. 

— Noriu paaiškinti, - pasakė Friskinas, gudriai pasinau- 
dojęs proga. — Džimai, tu gali daugiau nieko nebesakyti. Po- 
licija nori sudaryti įspūdį, kad kaltina tave, nes čia atgabeno 
tam, kad įbaugintų. Kad įtikintų tave, jog jų viršus. O iš 
tikrųjų tu nesi areštuotas, kaltinimai nepateikti, tu tik įspė- 
tas. Yra aiškus teisinis skirtumas tarp kiekvienos iš tų są- 
lygų. Mes esam čia, kad padėtume policijai ir bendradar- 
biautume su ja tiek, kiek mums atrodo tinkama, bet nesam 
čia jiems įsakius. Ar supranti? Jeigu nenori, gali nekalbėti. 
Gali jiems daugiau nieko nebesakyti. 

Džimio galva buvo nunarinta, bet jis lyg ir linktelėjo. Iš- 
rėžęs kalbą, Friskinas atsileido gėlėtą kaklaraištį ir atsilošė 
kėdėje. A 

— Tad pradėkit, inspektoriau Linli, - pasakė jis, bet jo 
veido išraiška rodė, kad inspektorius verčiau per daug ne- 
sitikėtų. 

Linlis peržvelgė viską, ką Džimis buvo pasakęs jiems va- 
kar. Tėvo telefono skambutis, Flemingo teisinimasis, va- 
žiavimas motociklu į Kentą, tuščia automobilių aikštelė prie 
aludės, pėsčiųjų takas į Selendaino kotedžą, raktas nuo pa- 
šiūrės. Peržvelgė Džimio pasakojimą apie tai, kad ugnis už- 
sidegusi savaime. Ir baigė: 

— Sakei, kad cigaretė buvo „JPS“. Sakei įkišęs ją į fotelį. 
Tiek mes išsiaiškinom. Ar prisimeni tai, Džimai? 

Taip. 

— Tada grįžkim prie cigaretės uždegimo, - pasakė Linlis. 

— O ką? 

— Sakei uždegęs ją degtuku. 

— Taip. 

— Prašau man papasakoti apie tai. 

| Apie ką? 

— Apie degtuką. Iš kur jį gavai? Ar atsivežei degtukus su 
savimi? O gal sustojai degtukų kur nors pakeliui? O gal jie 
buvo kotedže? 

Džimis pirštu patrynė panosę. Paklausė: 

— Ar svarbu? 

— Nesu tikras, ar išvis svarbu, - nerūpestingai pasakė 
Linlis. - Tikriausiai ne. Bandau mintyse užbaigti paveikslą 
to, kas 1š tiesų įvyko. Tai dalis mano darbo. 

Friskinas įspėjo: 

— Džimai, būk atsargus. 

Berniukas tvirtai sučiaupė lūpas. 

Linlis pasakė: 

— Vakar, kai tu čia rūkei, sunaudojai keturis degtukus ci- 
garetei uždegti. Ar prisimeni? Man įdomu, ar tu taip pat 
vargai kotedže trečiadienio vakarą? Ar uždegei vienu deg- 
tuku. Ar sunaudojai daugiau? 

— Moku uždegti vienu degtuku. Aš ne koks paralitikas. 

— Vadinasi, tu su3uudojai vieną degtuką. Iš blokelio? Iš 
dėžutės? —- Berniukas, nieko nesakydamas, pasimuistė kė- 
dėje. Linlis pakeitė klausimą: — Ką padarei su degtuku, kai 
uždegei cigaretę? Tai buvo „JPS“, ar ne? - Linktelėjimas. — 
Gerai. O degtukas? Kur jį dėjai? 

Džimio akys lakstė į šalis. Linlis dar negalėjo pasakyti, 
kas tai buvo - prisiminė faktus, keitė juos, kūrė. Galiausiai 
berniukas pasakė, šypsenai ištempus jo lūpų kąmpučius. 

— Pasiėmiau su savimi, taip, į kišenę sūsikišau. 

— Degtuką. 

— Žinoma. Nenorėjau palikti įkalčių, suprantat? 

— Vadinasi, uždegei cigaretę vienu degtuku, įsikišai geg- 
tuką į kišenę, o ką padarei su cigarete? 

— Ar nori, Džimai, atsakyti į tą klausimą? - įsiterpėdpo- 
nas Friskinas. — Tai nebūtina. Gali patylėti. 

— Ne. Galiu jam atsakyti. Juk jiš 1r taip žino. 

— Jis nežino nieko, ko tu jam nepasakai. 

Džimis svarstė šiuos žodžius. Friskinas paklausė: 

— Ar galiu pasikalbėti minutėlę su savo klientu? 

Linlis ištiesė ranką, kad išjungtų magnetofoną. Prieš Lin- 
lio rankai pasiekiant mygtuką stop, Džimis pasakė: 

— Klausykit, aš uždegiau tą nelemtą cigaretę ir įkišau į 
kėdę. Sakiau jums vakar. 

— Kuri kėdė tai buvo? 

— Džimai, nesikarščiuok, — įspėjo Friskinas. 

— Kaip tai, kuri kėdė? 

— Noriu žinoti, kuri kėdė, kuriam kambary? 

Džimis įsuko plaštakas į sportinių marškinėlių kraštą. 
Priekines kėdės kojas per colį pakėlė nuo žemės. Sušvokš- 
tė: „Sušikti policininkai“, —- o Linlis kalbėjo toliau: 

— Yra virtuvė, valgomasis, svetainė, miegamasis. Kur 
tiksliai buvo toji kėdė, kurią tu padegei? 

— Pats žinot, kuri kėdė tai buvo. Pats matėt. Kodėl klau- 
sinėjat manęs visų tų nelemtų niekų? 

— Kurioje kėdės pusėje įkišai cigaretę? - 

Jis nieko neatsakė. ai 

— Ar įkišai kairėje, o gal tai buvo dešinėje? O gal užpaka- 
ly? Ar po pagalvėle? 

Džimis suposi kėdėje. 

— Beje, o kas atsitiko ponios Peten gyvulėliams? Ar ma- 
tei juos kotedže? Ar pasiėmei su savimi? 

Berniukas su trenksmu pastatė kėdę ant grindų. Pasakė: 

— Klausykit. Aš tą padariau. Aš nutvatinau tėtį, o paskui 
tą patį jai padarysiu, sakiau jums. Daugiau nieko nesakysiu. 

— Šitiek tu ir vakar pasakei. - Pasidėjęs ant stalo, Linlis 
atvertė bylą, kurią buvo atsinešęs iš savo kabineto. Tarp 
vuraų kurias buvo parūpinusi inspektorė Arderi, jis ra- 
do tik vieną padidintą minėto krėslo nuotrauką. Ją užpildė 
tik dantytos užuolaidos kraštas, kabantis virš kėdės. - Štai, — 
pasakė Linlis. - Ar tai tau ką nors primena? 

Džimis metė rūškaną žvilgsnį į nuotrauką ir pasakęs: 
„Taip, tai ji“, - ėmė sukti akis į šalį. Tačiau jos sustojo ties 
kraštu fotografijos, trikampiu išsikišusios iš po kitų. Joje 
per lovos kraštą nukarusi kabojo bejėgė ranka. Linlis pa- 
matė, kaip Džimis ryja ašaras, kai jo akis prikaustė tos ran- 
kos vaizdas. 

Linlis palengvėle ištraukė nuotrauką iš krūvos, stebėda- 
mas, kaip keičiasi vaiko veidas, iš lėto pasirodant tėvo kūnui. 
Plaštaka, ranka, petys, paskui veido šonas. Atrodė, kad Ke- 
netas Flemingas miega, jeigu ne tas mirtinas jo odos raudo- 
nis ir rausva puta, burbuliukais išsiveržusi jam iš burnos. 

Džimį nuotrauka prikaustė tarsi kobros žvilgsnis. Ran- 
kos vėl įsisuko į marškinėlius. Linlis ramiai paklausė: 

— Kuri kėdė ten buvo, Džimai? 

Berniukas nieko neatsakė, akis buvo prikausčiusi nuo- 
trauka. Už kambario sienų koridoriumi aidėjo veiklos triukš- 
mas. Viduje tyliai tukseno rašomoji mašinėlė, kasetėje su- 
kosi juosta. 

— Kas nutiko trečiadienio vakarą? - paklausė Linlis. - Nuo 
pradžios ligi pabaigos. Mums reikia teisybės. 

— Sakiau ju: +. Aš tą padariau. 

— Bet tu nesakai man visko, ar ne? Kodėl, Džimai? Ar 
bijai? 

— Žinoma, jis bijo, - piktai pasakė Friskinas. - Pasiimkit 
nuotrauką. Išjunkit magnetofoną. Pokalbis baigtas. Dabar. 
Aš kalbu rimtai. 

— Ar tu, Džimai, nori baigti pokalbį? 

Pagaliau berniukas įstengė atitraukti akis nuo fotogra- 
fijos. 

Jis pasakė: 

— Taip. Pasakiau, ką pasakiau. 

Linlis nuspaudė mygtuką stop. Ilgokai gaišo vėl surink- 
damas nuotraukas, bet Džimis į jas nebežiūrėjo. 

Linlis pasakė Friskinui: 

— Mes palaikysim ryšį, - ir paliko advokatą, kad jis pra- 
vestų savo klientą pro reporterius ir fotografus, kurie, be 
abejonės, šiuo metu jau tykojo prie kiekvieno Naujojo Skot- 
land Jardo įėjimo ir išėjimo. 

Jis susitiko seržantę Heivers - skrudinta bandelė vieno- 
je rankoje, plastikinis puodukas antroje, - einančią į jo ka- 
binetą. Prisikimšusi pilną burną bandelės ji pasakė: 

— Bilingsgeitas patvirtina. Džyn Kuper buvo darbe ket- 
virtadienio rytą. Laiku. 

— Kada tai buvo? 

— Ketvirtą ryto. 

— Įdomu. 

— Bet šiandien jos ten nėra. 

— Nėra? Kur ji? 

— Apačioje. Kaip man pasakė priėmimo kambaryje. Ke- 
lia tikrą pragarą ir bando prasiveržti pro apsaugą. Baigėt 
su vaiku? 

— Šiam kartui. 

— Jis dar čia? 

— Ką tik išėjo su Friskinu. 

— Labai blogai, - pasakė Heivers. - Skambino Arderi. 

Ji palaukė, kol jie įėjo į jo kabinetą, prieš perduodama ins- 
pektorės Arderi informaciją. Tepalas ant vijoklių lapų Mažo- 
jo Springberno ganykloje atitiko tepalą ant pluošto, rasto prie 
kotedžo. Ir abu atitiko Džimio Kuperio motociklo tepalą. 

— Puiku, - pasakė Linlis. 

Heivers tęsė toliau. Džimio Kuperio pirštų atspaudai ati- 
tiko atspaudus ant brezento pašiūrėje, bet - o tai buvo įdo- 
miausia — paaiškėjo, kad jų visai nebuvo kotedžo viduje, ne- 
buvo ant palangių, nebuvo ant durų. Bent ne Džimio. Buvo 
daugybė kitų. 

Linlis linktelėjo. Jis numetė Flemingo bylas ant stalo. 
Atvertė kitą šūsnį laikraščių, kurių dar nebuvo peržiūrėjęs, 
1r siekė savo akinių. 

— Neatrodot nustebęs, — pastebėjo Heivers. 

— Ne, nesu. 

— Tokiu atveju jūsų nenustebins ir likusi informacija. 

— O kas tai? 

— Cigaretė. Ekspertas atėjo šįryt devintą. Jis atliko iden- 
tifikaciją, fotografavo ir baigė savo pranešimą. 

— Ir? 

— „B ė H“. 

— „Benson * Hedges“? 

Linlis apsuko savo kėdę į lango pusę. Priešais jį atsivėrė 
nuobodi Vidaus reikalų ministerijos architektūra, bet jis ma- 
tė neją, o liepsną, vieną po kito padegančią tabako vamzde- 
lius, lydimą dūmų debesėlio. 

— Aišku, - pasakė Heivers. - „B « H“.- Ji padėjo savo 
plastikinį puodelį ant jo stalo ir pasinaudojo proga klestelė- 
ti į vieną kėdę priešais. —- Tai mums viską sujaukia, ar ne? 

Jis neatsakė. Užuot tą daręs, ėmė vėl mintyse dėlioti tai, 
ką jie žinojo apie motyvus ir priemones, bandydamas sude- 
rinti su konkrečiu atveju. 

— Na? — pasakė Heivers, kai, prabėgus vienai minutei, 
nesulaukė jo atsakymo. - Tas „B 6: H“ mums viską sujau- 
kia, ar ne? 

Linlis stebėjo, kaip balandžių pulkas nuo Vidaus reikalų 
ministerijos stogo staigiai pakilo į dangų. Jie susirikiavo kaip 
strėlės antgalis ir nuplasnojo į Sent Džeims Parką. Buvo 
metas maitintis. Ant vėžio formos parko ežero liepto buvo 
pilna turistų, ištiesusių rankas su grūdais žvirbliams. Ba- 
landžiai ketino pasiimti savo dalį. 

— Iš tiesų, - pasakė Linlis, stebėdamas skrendančius 
paukščius, nusitaikiusius į savo tikslą, nes jie teturėjo tik 
vieną savo skrydžio priežastį. —- Tai tikrai viską pasuko nau- 
ja linkme. 


19 skyrius 


Bi Kuper sekė paskui po- 
no Friskino „Roverį“ mėlynu „Cavalier“. Tai buvo pirmas 
ir vienintelis daiktas, nupirktas jai Kenio iš jo krikete už- 
dirbtų pinigų. Parvežė jį vieną antradienio popietę, o kai ji 
atkakliai spyrėsi nenorėdama jo priimti, pasakė: „Nenoriu, 
Džyn, kad tu vaikus vežiotum tuo „Metro“. Nieko kito ne- 
tenka laukti kaip avarijos, ir jeigu jis sugrius greitkelyje, 
jūs visi įstrigsit“. Ji šaltai atsakė: „Jei įstrigsim, patys išsi- 
kapstysim. Gali negalvoti, kad ponios Vaitlo telefonas su- 
skambės vieną vakarą, o aš kitame laido gale prašysiu, kad 
tu atvažiuotum mūsų paimti“. O jis į tai atsakė kaip visada 
ramiai, mėtydamas automobilio raktus iš vienos rankos į 
kitą ir taip skvarbiai žiūrėdamas jai į akis, kad ji, nors ir 
labai norėdama, negalėjo nusisukti. „Džyn, tas automobilis 
nesusijęs nei su tavim, nei su manim. Jis jiems. Vaikams. 
Taigi priimk jį. Pasakyk jiems, ką tik nori, kaip jį gavai. Man 
tai nė motais. Neminėk mano vardo, jei šito nori. Man rūpi, 
kad jiems nieko nenutiktų“. 

Nenutiktų, pagalvojo ji, ir žiaurus piktas juokas, kunku- 
liuojantis beveik ties isterijos riba, išsiveržė jai iš burnos 
kaip pažadas, jog įvyks dar rimtesnis sprogimas. Kenis no- 
rėjo, kad jiems nieko nenutiktų, puiku. Ji sutramdė riksmą, 
kuris jau buvo belydįs juoką. Ne, pasakė ji pati sau. Ji nie- 
kam nesuteiks begalinio pasitenkinimo, pamačius, kaip ji 
dar sykį palūžta. Tik ne po vakarykščių kamerų, spragsin- 

čių jai į veidą, reporteriams kaip šakalams vikriai sukiojan- 
tis ir kamantinėjant ją, tykojant užfiksuoti jos silpnumą. Ką 
gi, jie sulaukė to reginio ir išterliojo juo pirmuosius laik- 
raščio puslapius, ir tai buvo visa, ką ji ketino duoti tiems 
šunsnukiams. 

Ji prasibrovė pro juos prie Naujojo Skotland Jardo užda- 
ru kaip kriauklė veidu. Jie šaukė, klausinėdami jos, blyksė- 
jo savo fotoaparatais, ir kol ji svarstė, kad jiems užteko iš 
labdaros gauto jos chalato bei kepuraitės ir dėmėtos pri- 
juostės, kurios skubėdama išvažiuoti ji nenusirišo, kai Fris- 
kinas paskambino į Bilingsgeito turgų, pranešdamas, kad 
policijai vėl prireikė Džimio, ji nieko daugiau jiems neat- 
skleidė. Tik išorę moters, kuri eidavo į darbą ir grįždavo 
pas vaikus. Kitos jos pusės nei reporteriai, nei fotografai 
nematė. O jei nematė, negalėjo ir paliesti. 

Jie išvairavo pro kamštį Parlamento aikštėje, ir Dženi 
stengėsi kiek įmanoma neatsilikti nuo pono Friskino „Ro- 
verio“, turėdama pusiau susiformavusį ir žodžiais neišreikš- 
tą planą šitokiu būdu kaip nors apsaugoti savo sūnų. Džimis 
buvo atsisakęs važiuoti su ja. Jis šmurkštelėjo į pono Fris- 
kino automobilį, nespėjus nei motinai, nei advokatui pakal- 
bėti su juo ar vienam su kitu. 

Dženi paklausė: 

— Kas nutiko? Ką jie padarė jam? 

Ponas Friskinas atsakė tiktai rūsčiu: 

— Šiuo momentu mes žaidžiam policijos žaidimus.Dabar 
lygiosios. 

— Kokius žaidimus? - paklausė ji. — Kas nutiko? Ką turit 
galvoje? 

Jis atsakė: 

— Jie bando mus nukamuoti. O mes bandysim išlaikyti 
savo pozicijas. 

Tiek jis ir tepasakė, nes juos užgriuvo žurnalistų kai- 
menė. 

Sumurmėjo: 

— Jie vėl persekioja Džimį. Ne, ne tie iš Žiniasklaidos, - 
pridūrė, kai ji nukreipė savo dėmesį į artėjančius korespon- 
dentus. - Jie taip pat jį persekioja, bet aš turėjau galvoje 
policiją. 

— Ką jis sakė? - griežtai paklausė Dženi, jausdama, kaip 
sprandas pradeda prakaituoti. - Ką jis jiems pasake? 

— Ne dabar. - Ponas Friskinas įšoko į automobilį ir kriok- 
damas ėmė važiuoti. 

Jis nurūko, palikęs ją alkūnėmis prasigrūsti pro minią li- 
gi savo „Cavalier“. Atidariusi dureles, užsirakino viduje. Ka- 
meros fiksavo kiekvieną jos judesį, tačiau nuotraukose neat- 
sispindės nė vienas žvilgsnis, pritariantis klausimams, ne- 
bus jokios reakcijos, beprotiškai susidomėjus jos sūnumi, 
kuris tardomas dėl tėvo nužudymo. 

Ir ji vis dar nieko nebus sužinojusi apie tai, ką jis pasakė 
policijai, daugiau, negu ji žinojo po jų pokalbio virtuvėje pra- 
ėjusią naktį. 

Tu, mama, labiau už viską troškai jo mirties. Mes abu tą 
ŽinOomM, a7 ne? 

Dar ilgai po to, kai Džimis buvo palikęs ją, sėdinčią prie- 
šais jo sriubos dubenėlį, stebinčią, kaip paviršiuje išsitrau- 
kia plėvelė, prisiverčiančią svarstyti, kokiu būdu ant pomi- 
dorų sriubos auštant atsiranda plėvelė, kai šitaip nenutinka 
kitoms sriuboms. Du Džimio klausimai šokčiojo jos galvoje 
lyg guminis aidas. Kaip įmanydama ji stengėsi išguiti tuos 
klausimus, tačiau niekas — nei malda, nei bandymas prisi- 
šaukti savo vyro vaizdą, vaikų veidus, prisiminimas apie tai, 
kaip kadaise visa šeima susėsdavo prie sekmadieninio jau- 
tienos kepsnio, — nesutrukdė jai girdėti Džimio klausimo, 
klastingo sąmokslininko tono arba atsakymų, kurie jai ding- 
telėdavo, tokie staigūs ir tokie prieštaringi. 

Ne, Džimi, aš nenorėjau, kad jis mirtų. Norėjau, kad visą 
likusį gyvenimą jis būtų su manimi. Norėjau jo juoko, jo al- 
savimo ant mano peties, kai jis miegodavo, jo delno ant ma- 
no šlaunies vakare, kai kalbėdavom apie prabėgusią dieną, 

matyti, kaip jis atskleidžia laikraštį ir pasineria į kokį straips- 
nį taip, kaip parašiutininkas iššoka iš lėktuvo. Norėjau jausti 
jo odos kvapą, girdėti jį šaukiant: „Trenk tą kamuolį, Dži- 
mi! Na, mąstyk kaip kamuolį paduodantis žaidėjas, sūnau“, - 
jausti, kaip jis spūsteli man sprandą, ką darydavo kas vaka- 
rą, grįžęs iš spaustuvės, prisiminti, kaip jis stovėdavo prie 
jūros, pasisodinęs Steną ant pečių, o Šaroną pasistatęs prie 
šalies, kai, perdavinėdami vieni kitiems žiūronus, ieškoda- 
vo paukščių, ir jausti jo skonį, kuris buvo tiktai jo. Norėjau 
jo, Džimi. Ir šitaip jo norėti, ir šitaip jį turėti reiškė norėti 
jo ir turėti jį gyvą, ne mirusį. 

Bet buvo ji, ar ne. Matė, ką aš mačiau, trainiojosi lyg 
grietinės prisilaižiusi katė ten, kur priklausė būti man. Sto- 
vėjo tarp mūsų ir to, kas mums skirta - Kenis grįžta namo, 
Kenis kaukia lyg hiena kas rytą vonioje, Kenis palieka va- 
kare sumestas į krūvą savo kelnes ir batus, ir kojines laiptų 
papėdėje, Kenis lipa į lovą ir paverčia mane į savo pusę, 
prisispaudžia kojom ir pilvu prie mano kojų ir pilvo. Tol, kol 
ji stovėjo tarp manęs ir Kento, tarp Kenio ir jo šeimos, tarp 
Kenio 1r to, kas turėjo būti, vilties, Džimi, nebuvo. Ir kol ji 
ten stovėjo, norėjau, kad jis būtų nebegyvas. Nes jeigu jis 
nebegyvas - iš tiesų nebegyvas, - man niekada nebereikės 
galvoti apie Kenį ir ją. 

Dženi neišmanė, kaip jam galėtų tą pasakyti. Jos sūnui 
reikėjo tik taip ar ne. Jie jo gyvenimui teikė prasmę. Jie bu- 
vo didieji narpliotojai. Iškloti jam visa tai būtų tas pats, kas 
prašyti, kad jis staigiai subręstų, o to padaryti jis negalėjo. 
Daug lengviau tik pasakyti: „Ne, ne, Džimai, niekada šito 
nenorėjau“. Daug lengviau ignoruoti faktus. Tačiau sekda- 
ma įkandin „Roverio“ palei Temzę ir veltui mėgindama su- 
vokti, kas vyko tarp advokato ir jos sūnaus kitame automo- 
bilyje, kai jie važiavo namų link, Dženi žinojo, kad meluoti 
Džimiui ji negalėjo, lygiai kaip negalėjo ir sakyti teisybės. 

Kardeilo gatvėje žurnalistų jau nebebuvo ir atrodė, kad 
pagaliau bent šiuo metu nė vienas iš jų nebuvo nusprendęs 

leistis į ilgą kelionę atgal į Šunų salą. Matyt, dabar galėjai 
daugiau išpešti savo straipsniams, trainiodamasis aplinkui 
Skotlend Jardą. Tačiau Dženi beveik neabejojo, kad jie vėl 
sulėks su savo bloknotais ir fotoaparatais, kai tik kelionė 
pasirodys pelninga. Visa gudrybė - padaryti ją nepelningą. 
Vienintelis būdas tai pasiekti, matyt, buvo likti namie ir ne- 
prieiti prie langų. 

Ponas Friskinas įėjo paskui Dženi į vidų. Džimis prasi- 
brovė pro juos ir pasuko prie laiptų. Kai Dženi pašaukė jį 
vardu, jis nesustojo, o advokatas maloniai pasakė: 

— Verčiau leiskit jam eiti, ponia Kuper. 

Ji jautėsi siaubingai išvargusi, niekam nereikalinga kaip 
išdžiūvusi kempinė ir visiškai viena. Šįryt ji išsiuntė Steną 
ir Šaroną į mokyklą, bet dabar gailėjosi tą padariusi. Jei jie 
būtų namie, ji turėtų jiems paruošti pietus. Žinojo, gerai 
nesuprasdama kodėl ir kaip, kad jeigu paruoštų pietus Dži- 
miui, jis jų nevalgytų. Dėl kažkokios priežasties šitas Žžino- 
jimas užliejo ją nauja nevilties banga. Ji negalėjo pasiūlyti 
savo sūnui nieko, ko jam reikėjo ar ko jis norėjo. Nei mais- 
to, kad pasistiprintų, nei šeimos, kad jį paremtų, nei tėvo, 
kuris jam vadovautų. 

Ji suvokė, kad turėtų kitaip elgtis. Bet stebėdama, kaip 
Džimis lipa laiptais į viršų, ji nebūtų galėjusi pasakyti kaip 
1r kodėl. 

— Vakar vakare jis nenorėjo kalbėti, - pasakė ji ponui Fris- 
kinui. — Ką jis jums pasakė? 

Ponas Friskinas išklojo jai viską, ką ji jau žinojo ir mė- 
gino paneigti nuo tos akimirkos, kai du policininkai penk- 
tadienį po pietų atėjo į Krisio kavinę ir prisistatė atvykę iš 
Kento. Kiekvienas faktas jai atrodė kaip mirtinas smūgis, 
nors ponas Friskinas ir stengėsi viską papasakoti kuo švel- 
niau. 

— Taigi jis patvirtino daugybę įtarimų, - baigė advokatas. 

— Ką tai turi reikšti? 

— Kad jie spaus toliau, norėdami pamatyti, ką dar galima 
1š jo išgauti. Jis nesako jiems visko, ką jie nori žinoti. Tiek 
aišku. 

— Ką jie norėjo sužinoti? 

Jis skėstelėjo rankomis ir parodė tuščius delnus. 

— Jeigu jie man pasakytų, ko ieško, pastatytų mane savo 
pusėje, o aš nesu jų pusėje. Aš jūsų pusėje. Ir Džimio. Dar 
viskas nepasibaigė, nors aš manau, jog jie gali palaukti dar 
dvidešimt keturias valandas ar ilgiau, leisdami berniukui pra- 
dėti nerimauti, kas toliau nutiks. 

— Vadinasi, bus blogiau? 

— Jie mėgsta spausti, ponia Kuper. Jie spaus. Tai jų dar- 


bas. 

— Tai ką gi mes darysim? 

— Mes, kaip ir jie, taip pat dirbsim savo darbą. Žaisim 
žaidimą. 


— Bet jis papasakojo jiems daugiau, negu papasakojo ta- 
da, kai jie buvo čia, namuose, - svarstė Dženi. — Ar negalit 
jo sulaikyti? — Ji girdėjo neviltį savo balse ir stengėsi susi- 
tramdyti, ne tiek iš išdidumo, kiek iš baimės, kad toji nevil- 
tis gali advokatui išduoti teisybę. — Nes jis jiems kalbės ir 
kalbės... Jeigu leisit jam kalbėti... Ar negalit priversti jį nu- 
tilti? 

— Viskas ne taip. Aš jam patariau ir toliau patarinėsiu, 
bet yra dalykų, kurie priklauso tik nuo jo. Negaliu užkimšti 
jam burnos, jeigu jis nori kalbėti. Ir... - Čia Friskinas su- 
dvejojo. Atrodė, tarsi jis atsargiai rinktų žodžius, o šito Dženi 
nelaukė iš advokato. Žodžiai turėjo slysti sklandžiai ir leng- 
vai tarsi unguriai iš tinklo, ar ne? — Atrodo, ponia Kuper, 
kad jis vis dėlto 2071 jiems kalbėti, - pasakė Friskinas. — Ar 
įsivaizduojat kodėl? 

Jis nori su jais kalbėti, nori kalbėti. Ji nebegirdėjo nieko 
daugiau. Apstulbinta šito atradimo ji apgraibom priėjo prie 
televizoriaus, kur gulėjo cigaretės. Ištraukė vieną ir lieps- 

na plykstelėjo jai į veidą, tarsi raketa, paleista iš pono Fris- 
kino žiebtuvėlio. 

— Ar galit? — pakartojo klausimą Friskinas. - Ar galit pa- 
aiškinti, kodėl jis nori su jais kalbėtis? 

Ji papurtė galvą, cigarete, dūmų įkvėpimu, pačiu rūky- 
mu pasinaudodama kaip dingstimi nekalbėti. Ponas Friski- 
nas stebėjo ją ramiai. Ji laukė, kol jis pateiks jai dar vieną 
klausimą ar savo kaip žinovo nuomonę, aiškindamas nesu- 
prantamą Džimio elgesį. Jis nieko nesakė, tik laikė ją pri- 
kaustęs žvilgsniu, kuris tarytum klausė: „Ar galit, ar galit, 
ar galit, ponia Kuper“, - lygiai taip pat, kaip būtų klausęs 
pats savęs. O ji vis tylėjo. 

— Kitas žingsnis priklauso nuo jų, - galiausiai tarė Fris- 
kinas. — Kai tai įvyks, aš būsiu ten. Ligi tol... - Jis išsitrau- 
kė automobilio raktus iš savo kelnių kišenės ir nuėjo prie 
durų. - Paskambinkit man, jeigu jums atrodys, kad reikia 
kažką apsvarstyti. 

Ji linktelėjo. Jis išėjo. 

Ji liko greta televizoriaus nelyginant koks robotas. Ji gal- 
vojo apie Džimį apklausos kambaryje. Galvojo apie Džimį, 
norintį kalbėti. 

Visi vaikai truputį keisti, - buvo pasakęs jai Kenis vieną 
popietę miegamajame, išsikėtojęs ant lovos, atkišęs dešinę 
koją taip, kad drauge su kaire susidarė skaičius keturi. Užuo- 
laidos buvo užtrauktos nuo saulės, kuri vis dar skverbėsi 
pro jas, keisdama jų kūnų spalvą. Kenio kūnas buvo raus- 
vas, raumenys pūpsojo po oda, gulėjo jis atsirėmęs į pagal- 
ves, vieną ranką pasikišęs po galva ir atrodė taip, tarsi ke- 
tintų amžinai pasilikti. Šito daryti jis neketino. Ji žinojo, kad 
neketino. Braukė ranka aukštyn per jos stuburą, pirštais suk- 
damas ratukus, švelniai masažavo sprandą. 

„Ar neprisimeni, kokie mes buvom tokio amžiaus?“ 

„Tu su manimi tada kalbėjai, - atsakė ji. - Jis nekalba“. 

„Dėl to, kad tu jo mama. Berniukai nekalba su savo ma- 
momis“. 

„Tai su kuo jie kalba?“ 

„Su savo paukščiais, — ir jis pasilenkė pabučiuoti jai pe- 
ties. Jis murmėjo prigludęs, o jo burna keliavo nuo peties 
ligi sprando. - Ir su draugais“. 

„A? O su tėčiais?“ 

Jo burna sustingo. Nebekalbėjo ir nebebučiavo. Ji uždėjo 
ranką jam ant blauzdos, trindama nykščiu raumenį, išlinku- 
sį jam po keliu. 

„Jam reikia tėčio, Keni“. 

Ji pajuto, kad jis tolsta nuo jos, tarsi jo dvasia išsivadėtų, 
o kūnas, ramus kaip vanduo, atsidurtų šulinio dugne. Jis bu- 
vo taip arti jos, kad jo alsavimas prie odos atrodė tarsi buči- 
nio šmėkla, bet Kenis jau buvo nutolęs. 

„Jis turi tėtį“. 

Ji paprieštaravo: „Žinai, ką turiu galvoje. Čia. Namie“. 

Jis atsisėdo ir staigiai nuleido kojas nuo lovos. Siekė sa- 
vo glaudžių ir kelnių, ėmė rengtis. Ji klausėsi, kaip drabu- 
žiai slysta jo oda, 1r galvojo, kad jie geriau negu šarvai sau- 
go jį nuo jos. Tai, kad jis rengėsi, ir buvo atsakymas į jos 
neištartą klausimą. Ji nebeištvėrė to skausmo. 

Pasakė: „Myliu tave. Mano širdis tokia pilna, kai tu čia. — 
Ji pajuto, kaip kilstelėjo lova, jam pakilus nuo jos. - Mums 
reikia tavęs, Keni. Ir aš galvoju ne tik apie save. Jiems 
reikia“. 

„Džyn, - tarė jis. — Man ir taip sunku...“ 

„O tu nori, kad aš tau palengvinčiau, ar ne?“ 

„Aš to nesakau. Sakau, kad nėra taip paprasta - susikrauti 
krepšius ir parvažiuoti namo“. 

„Galėtų būti paprasta, jei tu to norėtum“. 

„Tau. Ne man“. 

Ji įkvėpė ir užsikukčiojo. 

Jis tarė: „Neverk, mergaite. Liaukis. Džyn“. 

Ji palenkė galvą 1r sužagsėjo, kad nepratrūktų raudoti. 
Pasakė: „Ko pareini čia, Keni? Kodėl pareidinėji? Ko visiš- 
kai neišeini?“ 

Jis atsistojo priešais ją. Pirštais pakėlė plonas jos plaukų 
sruogas ir leido joms kristi. Neatsakė į jos klausimą. Ji ne- 
reikalavo atsakymo. Ko jam reikėjo, buvo čia, tarp šių sie- 
nų. Bet ko jis norėjo, buvo kitur, ir jis dar nesurado. 

Dženi užgesino cigaretę kriauklės pavidalo peleninėje ir 
pelenus bei nuorūkas sumetė į virtuvės šiukšlyną. Nusiėmė 
Krisio kavinės kepuraitę ir prijuostę, pirmąją padėjo ant sta- 
lo tarp leopardo formos pipirinės ir palmių lapų formos dėklo 
popierinėms servetėlėms, o antrąją užkabino ant vienos iš 
kėdžių, kur sulygino klostes, tarsi ketintų rytoj ryšėti. 

Jos sąmonę užgriuvo daugybė būtų veikėję, kiekvienas jų 
skelbdamas, kokios skirtingos aplinkybės būtų dabar, jeigu 
ji tik būtų numačiusi, kad reikia kitaip elgtis. Didžiausias ir 
garsiausiai šaukiantis iš tų būtų reikėję buvo tas, kuris ka- 
mavo ją dėl Kenio. Tai buvo gana paprasta. Ji klausėsi jo 
kiekvieną dieną ir kiekvieną naktį per paskutinius ketve- 
rius metus. Jai būtų reikėję žinoti, ką daryti, kad išlaikytų 
savo vyrą. 

Visų bėdų, kurias jie patyrė, šaknys buvo Kenio išvyki- 
mas iš Kardeilo gatvės. Viskas prasidėjo nereikšmingai:: 
nuo Džimio margo kiemsargio šunelio, kuris pakliuvo po 
sunkvežimio ratais ir buvo suvažinėtas Mančesterio gat- 
vėje, neprabėgus nė savaitei po to, kai Kenis susikrovė 
savo krepšius. Bet išplito nelyginant vėžys. Ir kai ji dabar 
pagalvojo apie tas bėdas - nuo Šokliuko žuvimo ligi gais- 
ro, kurį Džimis sukėlė mokykloje, ligi Steno šlapinimosi į 
lovą ir vakarinės masturbacijos, ligi Šaronos aklo prisiriši- 
mo prie savo paukščių, visų tų būdų, kuriais vaikai šaukė- 
si jos dėmesio, o nesulaukę liovėsi jo norėję ar net reika- 
lavę, - dėl visko ji norėjo kaltę suversti Keniui. Juk jis bu- 
vo jų tėvas. Jis čia turėjo pareigų. Jis noriai dalyvavo 
suteikiant jiems gyvybę ir jokios teisės neturėjo pasitraukti 
iš jų gyvenimo arba nuo savo pareigos juos saugoti. Bet 
net ir tada, kai ji norėjo apkaltinti savo vyrą, vėl sugrįžo 
pirmykštis būtų reikėję, dar kartą primindamas Dženi, kur 

iš tiesų glūdėjo didžiausia kaltė ir atsakomybė. Jai reikėjo 
žinoti, ką daryti, kad išlaikytų savo vyrą. Jei ji būtų tą pa- 
dariusi, visos paskutinių ketverių metų bėdos tikriausiai 
nebūtų užgriuvusios jos šeimos. 

Galiausiai ji pasijuto pasirengusi lipti laiptais aukštyn. 
Džimio durys buvo uždarytos, ir ji atidarė jas nesibelsda- 
ma. Džimis gulėjo ant savo lovos, įsikniaubęs į pagalvę, lyg 
norėtų save uždusinti. Viena ranka braižė lovos užklotą, o 
kita laikėsi įsitvėręs lovos stulpelio. Alkūnė trūkčiojo, lyg 
norėtų pritraukti jį prie galvūgalio ir sutraiškyti jam kiaušą, 
o sportinių batelių galai bilsnojo į lovą, pirma vienas, pas- 
kui antras, lyg imituotų bėgimą. 

— Džimai, - pašaukė ji. 

Rankos ir kojos nurimo. Dženi buvo sugalvojusi, ką no- 
rėjo pasakyti ir ką reikėjo pasakyti, bet įstengė tik prale- 
menti: 

— Ponas Friskinas sako, kad jie norės su tavimi pasikal- 
bėti. Sako, gal rytoj. Bet galbūt, sako jis, jie privers tave 
laukti. Ar ir tau tą sakė? 

Ji pamatė, kad jo delnas stipriau spaudžia lovos stulpelį. 

— Atrodo, kad ponas Friskinas žino, ką reikia Žinoti, — 
pastebėjo jinai. - Ar nemanai? 

Ji įėjo į kambarį, stabtelėjusi pakėlė vieną iš Steno meš- 
kiukų ir pasodino jį tarp kitų prie lovos galo. Paskui priėjo 
prie Džimio lovos. Atsisėdo ant krašto ir pajuto, kaip stai- 
giai sustingdamas jos sūnaus kūnas tarsi elektros srovė šo- 
vė per čiužinį. Ji stengėsi jo nepaliesti. 

— Jis sakė... — Dženi perbraukė savo chalato priekį, spaus- 
dama delną prie raukšlės, einančios nuo juosmens ligi apa- 
čios. Ji manė išlyginusi chalatą antrą nakties, kai visai atsi- 
sakė minties užmigti, bet gal ir nelygino. Gal išlygino vie- 
ną, o apsivilko kitą. Tai buvo būdinga - dabar jos protas ir 
kūnas ėmė veikti lyg valdomas autopiloto, tik atlikdamas 
judesius. 

— Man buvo šešiolika, - pasakė ji, - kai tu gimei. Ar ži- 

nai tą, Džimai? Galvojau, kad viską išmanau. Galvojau, kad 
galiu būti tikra motina, niekam nepasakinėjant, ką turiu da- 
ryti. Moterims tai pavyksta natūraliai, štai ką aš galvojau. 
Vaikinas užtaiso mergaitei vaiką, jos kūnas pasikeičia, o 
drauge su juo visa kita. Nenorėjau, kad mane kas nors mo- 
kytų, kaip būti mama mano mažajam berniukui, nes aš pati 
žinojau, supranti. Nusprendžiau, kad tai bus kaip reklamo- 
je, aš šaukštu kišu košę tau į burnytę, o tavo tėtis sukiojasi 
kažkur antrame plane ir fotografuoja mus, užfiksuodamas, 
kokie mes laimingi. Nutariau ilgai nelaukusi įsitaisyti antrą 
vaikutį, nes supratau, kad vaikas neturėtų augti vienas, o 
aš norėjau viską daryti taip, kaip pridera gerai mamai. Taigi 
mes susilaukėm tavęs, paskui susilaukėm Šaronos, o mums 
tada buvo po aštuoniolika, man ir tavo tėčiui. 

Džimis išleido kažkokį garsą į pagalvę, tačiau jis buvo 
neaiškus, veikiau mykimas negu žodis. 

— Bet aš daug ko nežinojau, supranti. Čia visa bėda. Ma- 
niau, susilauki kūdikio, myli jį, jis užauga, susilaukia savų 
vaikų. Aš negalvojau apie tai, kad reikės su juo kalbėtis ir jį 
išklausyti, barti jį, kai jis padarys ką nors bloga, neprarasti 
savitvardos, kai tau norisi klykti ir pliaukštelėti jam per sė- 
dynę už tai, kad jis padarė tai, ko tu šimtą kartų liepei jam 
nedaryti. Galvojau apie Kalėdų Senelį ir apie jo veidą laužo 
šviesoje Gajaus Fokso dieną. Mums bus taip smagu, galvo- 
jau aš. Aš būsiu tokia gera mamytė. Aš tą žinau, nes man 
pavyzdys yra mano tėtis ir mama, ir aš tiksliai žinau, kokia 
mamytė aš nenoriu būti. 

Ji palengva patraukė savo ranką per apklotą ir paliko ją 
gulėti netoli jo kūno. Galėjo jausti jo šilumą, nors ir nepa- 
lietė. Vylėsi, kad ir jis tą patį jaučia. 

— Berods tai, ką sakau, reiškia, kad aš, Džimai, nesiel- 
giau tinkamai. Tariausi žinanti viską, todėl nenorėjau mo- 
kytis. Noriu tau, Džimai, pasakyti, kad esu nevykėlė. Bet 
noriu, kad žinotum, jog šito aš nesiekiau. 

Jo kūnas vis dar buvo įsitempęs, bet nebeatrodė toks su- 
stingęs kaip anksčiau. Ir jai pasirodė, jog mato, kaip jis tru- 
putėlį kryptelėjo galva. 

Ji kalbėjo: 

— Ponas Friskinas sakė man, ką tu jiems pasakojai. Bet 
jis aiškino, kad jie dar daugiau nori sužinoti. Ir manęs kai 
ko paklausė, tas ponas Friskinas. Jis sakė... - Ji pamatė, kad 
dabar nė kiek ne lengviau negu pirmąjį kartą, kai ji bandė 
pasakyti. Bet šį sykį nebebuvo kito kelio, tik nerti pirmyn 
ir išgirsti patį nemaloniausią atsakymą. - Jis sakė, Džimai, 
kad tu norėjęs su jais pasikalbėti. Sakė, kad norėjęs kažką 
jiems pasakyti. Ar tu... ar tu... nepasakysi man, kas tai? Ar 
nepatikėsi man? 

Jo pečiai, o paskui ir nugara ėmė drebėti. 

— Džimai? 

Paskui jau visas jo kūnas drebėjo. Jis įsitvėrė lovos stul- 
pelio. Draskė užklotą. Kojų pirštais įsispyrė į lovą. 

— Džimi, - kartojo jo motina. - Džimi. Džimi! 

Jis pasuko galvą ir įkvėpė oro. Ir tada Dženi pamatė, kad 
jos sūnus juokiasi. 


Barbara Heivers padėjo ragelį, susigrūdo į burną pasku- 
tinį šokoladinį sausainį, energingai sukramtė ir nuplovė jį 
gurkšneliu drungnos arbatos. Užteks pavakariams, pagal- 
vojo ji. Ar tarnyba Naujajame Skotland Jarde nebuvo dar vie- 
nas džiaugsmas mitybos atžvilgiu? 

Čiupusi savo bloknotą, pasuko į Linlio kabinetą. Tačiau 
nerado jo prie rašomojo stalo. Vietoj jo susitiko Dorotėją 
Hariman, atnešusią laikraščius. Šįsyk tai buvo šios dienos 
Evening Standard. Jos veide atsispindėjo ir nepritarimas, ir 
pasidygėjimas šia pareiga, bet atrodė, kad ji daugiau bodisi 
pačia medžiaga negu priederme aprūpinti ja Linlį. Kitus du 
užgaulius iliustruotus žurnalus ji laikė atstu per ranką nuo 
savo kūno. Padėjo juos ant grindų šalia Linlio kėdės ir tvar- 


588 EE George 


kingai surikiuotus sukrovė su kitais, kuriuos buvo atnešusi 
jam rytą, kol ant jo stalo liko tik vienas Evening Standard. 

— Bjaurūs dalykai, - kalbėjo Hariman, krestelėdama gal- 
vą ties kiekvienu numeriu, tarsi ji nebūtų godžiai varčiusi 
tų pačių laikraščių dar tą pačią dieną, ieškodama naujausių 
ir nešvankiausių paskalų apie karališkąją šeimyną. - Nesu- 
prantu, kokiam galui jam reikia jų. 

— Tai susiję su byla, - paaiškino Barbara. 

— Byla? — Hariman tonas išdavė, kokiais absurdiškais ji 
laikė tokius samprotavimus. — Na, tikiuosi, jis žino, ką da- 
ro, detektyve seržante Heivers. 

Barbara manė tą patį, kai Hariman pakilo, atsiliepdama į 
tolimą Veberlio riaumojimą: | 

— Hariman! Dy! Kur ta nelemta Snorbridžo byla? 

Barbara palengva nuėjo prie Linlio stalo pasižiūrėti. Galva 
nuleista taip, kad plaukai slėpė veidą, rankos bejėgiškai ka- 
rančios prie šonų - šitaip Džimis Kuperis puošė pirmąjį pus- 
lapį. Ir dar ponas Friskinas, kuris kažką skubiai kalbėjo ber- 
niukui į ausį. Neįmanoma buvo pasakyti, ar nuotrauka buvo 
vakarykštė, padaryta, kai Džimis lankėsi Skotland Jarde, ar 
šios dienos, nes Džimio sportiniai marškinėliai ir džinsai 
atrodė visam laikui priaugę prie kūno kaip oda, o Barbara 
nebuvo mačiusi — ir todėl negalėjo spręsti - pono Friskino 
apdarų nė per vieną apsilankymą. Ji perskaitė antraštę ir 
suprato, kad laikraštis siejo nuotrauką su šio ryto apsilan- 
kymu ir panaudojo kaip iliustraciją Žemiau išspausdintam 
rašiniui, pavadintam „Jardas skverbiasi gilyn į kriketo žmog- 
žudystę“. 

Barbara permetė akimis du pirmuosius skirsnius. Ji su- 
prato, kad Linlis meistriškai teikė spaudai informaciją. Buvo 
daugybė įtariamųjų ir kelis kartus paminėti nepatvirtinti bra- 
nešimai ir atsakingi Skotland Jardo šaltiniai. Barbara patem- 
pė apatinę lūpą skaitydama ir stebėdamasi tokiu veiksmingu 
požiūriu. Kaip ir Hariman, ji tikėjosi, jog Linlis žino, ką daro. 

Rado jį įvykių tyrimo kambaryje, kur ant skelbimų len- 
tos buvo prikabinėta Flemingo kūno ir nusikaltimo scenos 
fotografijų. Linlis stebeilijo į jas, kai vienas iš policininkų 
detektyvų kalbėjo telefonu apie papildomą Kardeilo gatvės 
patikrinimą, o skyriaus sekretorė spausdino kompiuteriu. 
Kitas policininkas detektyvas skambino telefonu į Meidstoną 
1r sakė: „Jeigu jūs paprašysit, kad ji paskambintų inspekto- 
riui Linliui, kai tik skrodimas... Taip... Gerai... Tvarka. Su- 
pratau“. 

Barbara priėjo prie Linlio, kuris gurkšnojo iš plastikinio 
puodelio, pirštų galais laikydamas neatplėštą sausainių „Jaf- 
fa“ pakelį. Ji godžiai pažiūrėjo į sausainius, nusprendė, kad 
papildomos kalorijos gali pakenkti jos figūrai, ir nugrimzdo 
į krėslą. 

— Kventinas Melvinas Aberkrombis, - pradėjo ji savo te- 
mą. —- Flemingo advokatas. Ką tik kalbėjau su juo telefo- 
nu. - Linlis kilstelėjo antakį, nors neatitraukė akių nuo fo- 
tografijų. - Gerai. Žinau. Jūs man neliepėt skambint. Bet 
jeigu jau Meidstonas identifikavo cigaretes. Nebežinau, se- 
re, bet man atrodo, kad šiuo atžvilgiu mums reikėtų apsi- 
drausti. 

— Ir? 

— Ir, man regis, aš turiu šį tą, ką jūs gal norėtumėt sužinoti. 

— Manau, kad apie Flemingo ir Kuper skyrybas. 

— Pasak Aberkrombio, šį trečiadienį bus trys savaitės, 
kai jis ir Flemingas parašė prašymą skyryboms. Aberkrom- 
bis įteikė prašymą Somerseto merijai ketvirtadienį, ir Džyn 
turėjo gauti nuorašą ir vadinamąjį patvirtinimą kito antra- 
dienio popietę. Aberkrombis teigia, kad Flemingas tikėjosi 
būti išskirtas, remdamasis tuo, kad dvejus metus gyveno 
atskirai, nors iš tikrųjų tai buvo ketveri metai, - kaip mes 
jau žinom, - bet visa, kas reikalinga teisiniu požiūriu, yra 
dveji metai atskirai. Klausotės? 

— Kuo atidžiausiai. 

— Jeigu Džyn sutiktų nutraukti santuoką, Flemingas pa- 
siektų, kad visas skyrybų procesas būtų pasirašytas, patvir- 
tintas antspaudais ir užbaigtas per penkis mėnesius, ir jis 
netrukdomas galėtų tuoj po to vesti, ką jis, pasak Aberkrom- 
bio, nekantravo padaryti. Bet Flemingas galvojo, kad Džyn 
gali prieštarauti procesui, tą jis ir sakė Aberkrombiui, ir štai 
dėl to, pasak Aberkrombio, jis norėjo asmeniškai įteikti Džyn 
nuorašą. To padaryti jis negalėjo. Ji turėjo gauti iš skyrybų 
registracijos, bet jis sakė Aberkrombiui norėjęs paimti vie- 
ną egzempliorių ir jai atiduoti, kad paruoštų ją tam, kas tu- 
rėjo įvykti. Kitaip tariant, apibarstyti cukrumi. Ar dar klau- 
sotės? 

— Ir jis tą padarė? 

— Davė jai neoficialų prašymo nuorašą? — Barbara linkte- 
lėjo. - Aberkrombis taip mano, nors kaip tipiškas advoka- 
tas jis negarantuotų šito fakto, nes nedalyvavo perduodant 
šiuos popierius iš Flemingo rankų į jos rankas. Tačiau jis 
gavo faksogramą iš Flemingo tą antradienio vakarą ir ten 
buvo teigiama, kad Džyn turi popierius ir atrodo, jog nusi!- 
teikusi kovoti. 

— Su skyrybomis? 

— Taip. 

— Ar jie buvo linkę stoti prieš teismą? 

— Aberkrombis sako taip nemanęs, nes faksogramoje Fle- 
mingas užsiminė, kad turėsiąs laukti dar metus, - kol su- 
kaks penkeri metai, kai jie negyvena drauge, ir jis galės gauti 
skyrybas be Džyn sutikimo. Jis šito norėjo, nes, kaip sako 
Aberkrombis, nekantravo pradėti savo gyvenimą... 

— Kaip jūs jau minėjot. 

— Išties. Bet jis nenorėjo to išsikovoti atvirame teisme ir 
matyti laikraščiuose visų pavardes ir intymaus gyvenimo 
faktus. 

— Ypač savo, be jokios abejonės. 

— Ir Gabrielos Peten. 

Linlis pasuko ant stalo savo plastikinį puodelį, saky- 
damas: 

— O kaip, seržante, tai leis mums apsidrausti? 

— Kadangi visa tai sutampa. Ar jūs, sere, žinot skyrybų 
įstatymus? 

— Niekada nesusipažinau net su santuokos... 

— Teisybė. Ką gi, aš išklausiau K. Melvino speckursą te- 
lefonu. - Dėstydama ji akcentavo kiekvieną etapą. Iš pra- 
džių advokatas ir klientas užpildo santuokos nutraukimo pra- 
šymą. Tada prašymas siunčiamas į skyrybų registratūrą, o 
ten jo nuorašas kartu su patvirtinimo anketa perduodamas 
atsakovui. Atsakovas per aštuonias dienas privalo patvirtinti 
gavęs dokumentus, užpildydamas patvirtinimo anketą ir per- 
siųsdamas viską teismui. O tada ima suktis likę proceso 
sraigteliai. 

— Kas įdomiausia, - pasakė Barbara, - Džyn gavo prašy- 
mo nuorašą minėtą antradienį ir turėjo aštuonias dienas tam, 
kad patvirtintų gavusi. Bet susiklostė taip, kad jai neteko 
patvirtinti, todėl skyrybų procesas niekada ir neprasidėjo. 

— Kadangi tą dieną, kai patvirtinimo anketa turėjo grįžti į 
teismą, Flemingas mirė Kente, - pasakė Linlis. 

— Iš tiesų. Būtent tą dieną. Na, koks pribloškiantis suta- 
pimas... - Barbara nuėjo pasižiūrėti fotografijų, ypač padi- 
dinto Flemingo veido. Nužudytieji, pagalvojo ji, niekada ne- 
atrodo taip, tarsi miegotų. Tai tik prasimanymas, kad polici- 
ja Žiūri į juos ir mąsto apie skausmingą per anksti nutrauktos 
gyvybės grožį. - Ar reiktų ją pasikviesti? —- paklausė ji. — 
Kadangi tai nepaaiškina, kodėl... 

— Kokia diena, kokia diena. - Detektyvas policininkas 
Vinstonas Nkata įpuolė į kambarį, užsimetęs ant peties švar- 
ką, laikydamas rankoje garuojančią avienos samosą. — Ar įsi- 
vaizduojat, kiek videosalonų yra Soho? Sakau tau, žmogau, 
išnaršiau visus iš lauko ir 1š vidaus, iš viršaus ir apačios. — 
Jis atsikando didelį samosos kąsnį ir, atkreipęs į save dė- 
mesį, apsuko kėdę bei klestelėjo į ją, alkūnėmis įsirėmęs į 

atkaltę, naudodamasis samosa savo pastaboms pabrėžti. — 
Bet galutinis rezultatas yra galutinis rezultatas, nors ir ko- 
kią daugybę katalogų šitos nekaltos akys turėjo peržiūrėti. 
Ir leiskit jums pasakyti, inspektoriau, mano brangioji ma- 
mytė ketina rimtai pasikalbėti su jumis apie tai, ką priver- 
tėt jos jauniausią berniuką persijoti. 

— Manau, kad turėjot salono pavadinimą, - šaltai paste- 
bėjo Linlis. - Nebuvo reikalo atlikti šitos pornografinės eks- 
pedicijos, ar ne? 

Nkata atsikando dar vieną samosos kąsnį. Barbara paju- 
to, kaip, reaguodamas į mėsos kvapą, gurgia jos pilvas. Ak, 
grįžti į gatves, pagalvojo ji, kur gali gauti maisto, neper- 
dirbto, nekonservuoto ir daug sveikesnio. 

— Reikia būti nuosekliam, žmogau. Kai ateis metas pa- 
aukštinimui, ar įsivaizduoji Nkatos vardą greta raidžių D. 
S.? - Jo žabtai žiaumojo mėsą tarsi poliakalė grūdanti plie- 
ną į žemę. - Štai čia situacija, nors teko pavargti, kol išpe- 
šiau ją iš to tipo salone, nes, kaip jis sakė man į ausį, kai 
nebandė į ją pūsti, - o čia jau istorija, kurią pataupysiu ki- 
tam kartui. 

— Ačiū, — nuoširdžiai padėkojo Linlis. 

— Atrodo, kad dauguma vyrukų ten nelabai mėgsta tran- 
sliuoti faraonams, kad jie nuomoja nuogalių filmus. Ne dėl 
to, kad tai būtų nelegalu, turėkit galvoje. Bet tai kenkia re- 
putacijai. Žinoma, šiuo atveju nebuvo ko rūpintis, nes mi- 
nėti vyrukai niekada nenuomojo tokių filmų. — Atsikando 
paskutinį kąsnį ir nulaižė trupinius nuo piršto. - Štai kodėl 
aš manau, kad toji Žinia jūsų nenustebins. 

— Ar tokie filmai išvis egzistuoja? - paklausė Barbara. 

— Jergutėliau. Visi, nors, pasak to tipo iš salono, Šėlimas 
tarp vilkų taip dažnai buvo išnuomojamas, jog jį žiūrėti - tai 
tolygu žiūrėti gimnastiką per sniego pūgą. 

Barbara kreipėsi į Linlį: 

— Bet jeigu Faradėjus ar vienas iš jo draugelių nenuomo- 
JO jų praėjusį trečiadienį... - Ji dar sykį dirstelėjo į Flemin- 
go nuotraukas. — Ką tai turi bendra su Džimiu Kuperiu?. 

— Aš nesakau, kad Faradėjaus draugužis visai jų nenuomo- 
jo, - skubiai pridūrė Nkata. - Sakau tik, kad tą vakarą jų 
nenuomojo. Kitais vakarais... — čia jis iš švarko kišenės i1š- 
sitraukė bloknotą. Nusišluostė pirštus į baltutėlaitę nosi- 
nę, prieš liesdamas bloknoto lapus. Atvertė puslapį, pažy- 
mėtą plona raudona juostele, ir perskaitė sąrašą datų, ap- 
imančių daugiau nei penkerius metus. Kiekviena buvo 
susieta su kitu videosalonu, bet sąrašas savo pobūdžiu bu- 
vo cikliškas ir kartojosi visose parduotuvėse. Tačiau tarp 
datų nebuvo pastovaus tarpo. - Įdomus tas šiek tiek detek- 
tyvinis darbas. Ar nemanytumėt? 

— Graži iniciatyva, Vinstonai, - pripažino Linlis. 

Policininkas palenkė galvą demonstruodamas tariamą 
nuolankumą. 

Suskambo vienas iš telefonų ir buvo atsiliepta. Polici- 
ninkas kalbėjo pritildytu balsu. 

Barbara pagalvojo apie Nkatos informaciją. 

Pats Nkata tęsė toliau: 

— Nebent jūs labai pamėgot šitokios rūšies filmus. Man 
regis, kad šie vyrukai suorganizuoja sau nuolatinį grupinį 
alibi. Įsimena sąrašą filmų tam atvejui, jei atėję farai imtų 
klausinėti, ar ne? Viena detalė, kuri kinta, tai salonas, iš 
kurio paimami filmai, ir tai gana lengva prisiminti, ar ne, 
kai tau pasako pavadinimą. 

— Vadinasi, kas nors, kuris peržiūri vieno salono regist- 
racijos dokumentus, nematys, kad kaskart nuomojami tie 
patys filmai? — susimąsčiusi pastebėjo Barbara. 

— Tai prilygtų alibi nušviesti neono šviesa. O šito daryti 
jie nenori. 

— Jie, - pakartojo ji. 

— Faradėjaus vyrų sambūris, - pasakė Nkata. - Man at- 
rodo, kad kur jie, tie vaikinai, įsivelia, įsivelia visi drauge. 

— Bet ne praėjusį trečiadienį. 

— Teisybė. Kur Faradėjus įsivėlė tą naktį, jis įsivėlė 
vienas. 

— Sere? — policininkas detektyvas, kuris buvo atsiliepęs 
telefonu, atsigręžė nuo savo stalo į kambarį. - Meidstonas 
siunčia faksogramą, kad skrodimas baigtas, bet nelabai ką 
bepridursi. Asfiksija nuo anglies monoksido. Ir alkoholio jo 
organizme tiek, kad ir jautis nugriūtų. 

— Ant stalelio prie lovos stovi butelis „Black Bush“, - 
Barbara rankos mostu parodė į fotografijas. - Ir stiklas 
taip pat. 

— Iš kraujyje esančio alkoholio kiekio, - pasakė polici- 
ninkas detektyvas, - galima kirsti lažybų, kad jis neteko 
sąmonės gerokai prieš uždegant ugnį. Galima sakyti, pra- 
miegojo. 

— Jeigu jau reikia išeiti, - įsiterpė Nkata, - tai neblogas 
būdas. 

Linlis atsistojo. 

— Tik jam nereikėjo. 

— Ko? 

— Išeiti. —- Jis pakėlė dabar jau tuščią savo puodelį ir ne- 
atplėštą šokoladinių sausainių pakelį. Pirmąjį įgrūdo į šiukš- 
lyną. Į sausainius pažiūrėjo neryžtingai, prieš apsispręsda- 
mas ir mestelėdamas juos Heivers. - Suraskim jį, - pasakė. 

— Faradėjų? 

— Pažiūrėkim, ką jis sugebės pliaukšti apie pereito tre- 
čiadienio naktį. 

Ji nuskubėjo jam įkandin, sakydama: 

— O kaip su Džyn Kuper. Kaip su jos skyrybomis? 

— Ji tebebus, kai mes baigsim su Faradėjum. 

E kis skambutis pasiekė 
Krisą Faradėjų. Jo nebuvo Mažojoje Venecijoje, jis dirbo Kil- 
burne, nedidelėje dirbtuvėlėje, įsiterpusioje tarp iš arkli- 
džių perstatytų namų, vadinamų vienuolyno taku. Tai buvo 
paprasčiausias skersgatvis tarp apleistų namų lentomis už- 
kaltais langais, aprašinėtomis purvinomis mūro sienomis. 
Be maklerio kontoros ties kampu ir kinų valgyklos, iš kurios 
maistą galėjai išsinešti, vadinamos „Damp Lingo egzotiški 
patiekalai“, vienintelė klestinti įstaiga atrodė esanti gimnas- 
tikos ir aerobikos studija, kurios specialiai suprojektuotos 
kimštos grindys, mažinančios kelių ir kulkšnių traumas, šiuo 
metu pakentė po darbo susirinkusių tikrų aerobikos entuzias- 
tų svorį ir prakaitą sunkiančius posūkius. Sindi Lauper dai- 
navimas skatino juos, kai jų instruktorė, norėdama atgauti 
kvapą, pertraukdavo savo negailestingą skaičiuotę. 
Faradėjaus dirbtuvėlė buvo tiesiai priešais šitą gimnas- 
tikos salę. Rifliuotos geležinės durys buvo per tris ketvir- 
čius užtrauktos, bet apdulkėjęs žalias sunkvežimis riogsojo 
pristumtas prie jų, ir Linlis su Heivers prisiartinę pamatė, 
kaip pora sportinių batų nužingsniavo iš vienos garažiuko 
pusės į kitą. 
Linlis pliaukštelėjo ranka per rifliuotas duris, šūktelėjo: 
„Faradėjau“, - ir pasilenkė ties jomis. Heivers sekė įkandin. 
Krisas Faradėjus staigiai atsigręžė nuo darbastalio, sto- 
vėjusio prie vienos sienos. Ant jo tarp maišų su gipsu ir 

metalinių įrankių gulėjo įvairios guminės liejimo formos. 
Penki sudėtingi pieštuku ant plonyčio popieriaus atlikti es- 
kizai buvo prismeigti virš jų. Tai buvo architektūrinės puoš- 
menos, įvairūs arkiniai lipdiniai ir kitokie lubų pagražini- 
mai. Savo subtilumu jie priminė Adamo stilių, tačiau drą- 
sesni negu Adamo, tarsi suprojektuoti to, kuris neturėjo nė 
menkiausios vilties kada nors įsigyti lubas, kurias būtų ga- 
lima jais papuošti. 

Faradėjus matė, kad Linlis vertina jas. 

— Netrukus būsit prisižiūrėjeęs pakankamai Teiloro, Ada- 
mo ir Našo ir užklupsit save galvojant: „Tai atrodo lengva, 
galėčiau ir pats pabandyti“. Nauji projektai neturi didelės 
paklausos, bet visi paprastai ieško, kad senienas restauruo- 
tų žmogus, turintis talentą. 

- Šitie geri, - pastebėjo Linlis. - Naujoviški. 

— Naujovė nepadeda, jeigu neturi vardo. O aš vardo ne- 
turiu... 

— Kaip kas? - paklausė Linlis. 

— Kaip kažkas daugiau negu restauratorius. 

— Yra vieta ir restauratoriams, kurią jūs, be abejo, su- 
radote. 

— Ne tokia, kurią norėčiau visą gyvenimą užimti. - Fara- 
dėjus smiliaus pagalvėle patikrino stingstančios gipsinės for- 
mos kietumą. Nusišluostė pirštą į savo dėmėtus džinsus ir 
nuo grindų pakėlė plastikinį kibirėlį. Nunešė ligi betoninės 
vonios patalpos gale ir ėmė į jį pilti vandenį. Per petį mes- 
telėjo: — Juk neatėjot čia kalbėtis apie lubas? Kuo galiu būti 
naudingas? 

— Galit papasakoti man apie trečiadienio vakarą. Šį kartą 
teisybę, jeigu teiksitės. 

Faradėjus teliūskavo vandenį kibire. Pagramdė metali- 
niu šepečiu, kurį paėmė nuo lentynos virš vonios. Išpylė 
vandenį ir išskalavo kibirą. Nunešė atgal ant darbastalio ir 
pastatė greta maišo su gipsu. Jo pėdos paliko ženklą baltose 

dulkėse, kurios buvo nuklojusios patalpos grindis. Pėdsa- 
kai susimaišė su kitais, jau ten buvusiais. 

— Supratau, kad jūs nuovokus žmogus, - pasakė Linlis. - 
Abu sykius, kai susitikom. Jūs tikriausiai žinojote, kad aš 
tikrinsiu jūsų pasakojimą, todėl susidomėjau, kodėl jūs iš- 
vis pasakojot. 

Faradėjus atsirėmė į darbastalį. Jo burna žaidė įkvėpda- 
ma ir iškvėpdama oro burbuliuką, kai jis, matyt, svarstė įvai- 
rius galimus atsakymus. 

— Neturėjau pasirinkimo, - ištarė galiausiai. - Livi bu- 
vo ten. 

— O jūs pasakėt jai, kad nuėjot į vyrų subuvimą? 

— Ji manė, kad aš kalbėsiu apie ėjimą į vyrų subuvimą. 

— Tai intriguojantis skirtumas, pone Faradėjau. 

Už darbastalio užkišta stovėjo aukšta ratukinė taburetė. 
Faradėjus ištraukė ją ir atsisėdo apžergdamas. Seržantė Hei- 
vers susirado vietą ant viršutinės trijų laiptelių kopėtėlių 
pakopos ir įsikūrė su bloknotu ant kelių, o Linlis liko ten, 
kur buvęs. Apšvietimas dirbtuvėlėje, priešingai negu apšvie- 
timas, kurį jis matė lankydamasis baržoje, šįsyk buvo pa- 
lankus Linliui. Jis sklido iš gatvės ir iš fluorescencinio vamz- 
delio viršum darbastalio ir švietė Faradėjui tiesiai į veidą. 

— Be abejonės, - kalbėjo Linlis, - mums prireiks paaiš- 
kinimo. Mat jeigu jūs nebuvot vyrų subuvime ir naudojat jį 
tik kaip priedangą, nepanašu, kad būtumėt sufabrikavęs ką 
nors ne taip lengvai policijos patikrinama. Kaip jau esu sa- 
kęs, jūs tikriausiai žinojot, kad mes tikrinsim, kai tik duosit 
mums filmų ir videosalonų pavadinimus. 

— Jei būčiau sakęs ką kita... - Faradėjus pirštais pasitry- 
nė sprandą. - Koks jovalas, - sumurmėjo. - Klausykit, ką 
aš dariau, susiję tik su Livi ir manimi. Jokio ryšio su Fle- 
mingu. Aš jo nepažinojau. Noriu pasakyti, Žinojau, jog gy- 
vena Kensingtone, taip, su Livi motina. Bet tik tiek. Nebu- 
vau niekada su tuo tipu susitikęs. Ir Livi nebuvo. 

— Tokiu atveju aš įsivaizduoju, kad jums nesunku mums 
papasakoti praėjusio trečiadienio nakties įvykius. Jeigu jie 
visai nesusiję su Flemingo mirtimi. 

Seržantė Heivers reikšmingai sušlamino savo bloknoto 
puslapius. Faradėjus dirstelėjo į jos pusę. 

— Livi manė, kad tas vyrų susibūrimas atrodys įtikėti- 
nas, - pasakė Faradėjus. - Kitomis aplinkybėmis būtų. Tai- 
gi ji manė, jog aš kalbėsiu apie pobūvį. Jei nebūčiau to da- 
ręs, ji būtų sužinojusi kai ką, kas būtų ją žeidę. Aš nenorė- 
jaujos Žžeisti, todėl pateikiau jums pasakojimą, kurį ji tikėjosi 
išgirsti. 

— Kaip suprantu, jūs naudojatės vyrų susibūrimu kaip 
nuolatiniu alibi. 

— Aš to nesakau. 

— Seržante? — kreipėsi Linlis į Heivers. 

Heivers ėmė skaityti videosalonų sąrašą, kurį Nkata bu- 
vo jiems davęs, ir datas, kada filmai buvo nuomoti per pas- 
kutinius penkerius metus. Ji išpylė tik trejus metus, prieš 
Faradėjui ją sulaikant. 

— Suprantu. Bet aš ne apie tai kalbu, aišku? Vyrų subuvi- 
mas pirmiausia nieko bendra neturi su tuo, ko jūs atėjot pas 
mane. 

— Tai su kuo jis turi? 

— Ne su trečiadienio vakaru ir ne su Flemingu, jei šito 
jūs tikitės. Taigi ar jūs norit, kad aš pasakočiau apie trečia- 
dienio naktį? Nes aš, inspektoriau, pasakosiu —- ir pasakoji- 
mas pasitvirtins, — bet aš kalbėsiu tik tada, jeigu jūs sutik- 
sit nebeprikurti nieko daugiau. — Kai Linlis jau ketino atsa- 
kyti, Faradėjus pertraukė jį: - Nesakykit man, kad policija 
nesudarinėja sandėrių, kai reikia prisikasti ligi teisybės. Jūs 
1r aš, mes abu, žinom, kad jūs visą laiką tą darot. 

Linlis svarstė savo galimybes, tačiau suprato, kad be- 
veik nėra prasmės nuvežti Faradėjų į Naująjį Skotland Jar- 
dą, demonstruojant policijos jėgą, ir įrašinėti pokalbį apklau- 
sos kambaryje. Tam žmogui tereikėjo paskambinti advoka- 

tui ir tylėti, o Linlis pats neišpeš daugiau informacijos, ne- 
gu sugebėjo sukaupti per ankstesnius pokalbius su restau- 
ratorium. 

— Tęskit, - ramiai pasakė Linlis. 

— Viso kito nebeprikursit? 

— Sakiau, pone Faradėjau, kad man rūpi tiktai trečiadie- 
nio naktis. 

Faradėjus nuleido ranką ant darbastalio paviršiaus, kur 
jo pirštai suieškojo vieną iš guminių liejimo formų. 

— Gerai, - pasakė jis. - Livi mano, kad aš buvau išėjęs 
trečiadienio naktį ir kažką veikiau, ką man reikėjo paslėpti 
įtikėtina istorija. Tą aš jai pasakiau, ir kadangi ji jau žinojo 
tą istoriją, kuria buvo galima prisidengti, todėl aš neturėjau 
kito pasirinkimo, kaip iškloti ją jums, kai jūs atvykot. Bet 
svarbu tai... - Jis pajudino guminę formą. Suvizgėjo ant sa- 
vo kėdės. - Teisybė ta, kad aš trečiadienio naktį buvau su 
moterimi... Tai Amanda Beksted. Visą naktį praleidau jos 
bute Pimliko rajone. - Jis pažvelgė į Linlį įžūlokai, tarsi ti- 
kėdamasis būti pasmerktas ir ruošdamasis tam pasmerki- 
mui. Atrodė, jog jis jaučiasi priverstas pridurti: - Mudu su 
Livi nesam meilužiai, jeigu jūs manot, kad aš ją apgaudinė- 
ju. Niekada nebuvom. Aš tik nenoriu jos skaudinti, versda- 
mas galvoti, kad man reikia kažko, ką ji man norėtų duoti, 
bet negali. Nesitikiu, kad jūs suprastumėt, apie ką aš kalbu, 
tačiau sakau jums teisybę. 

Faradėjus baigė sakinį smarkiai išraudęs. Linlis jam ne- 
nurodė, jog yra daug apgavystės formų. Tik paklausė: 

— Amandos Beksted adresas ir telefono numeris? 

Faradėjus išpylė. Seržantė Heivers skubiai užsirašė sa- 
vo bloknote. Faradėjus dar pridūrė: 

— Ten gyvena ir jos brolis. Pimlike. Jis žino, kad aš buvau 
su ja. Jis patvirtins. Gal 1r kaimynai gali tą padaryti. 

— Jūs išėjot rytą gana anksti, jeigu teisingai pasakojot apie 
savo grįžimą. 

— Livi laukė, kad aš pasirodyčiau apie penktą ir parvež- 

čiau ją iš motinos. Tą aš ir padariau. Tačiau, kaip paaiškėjo, 
man nereikėjo skubėti. Ji ir jos motina per pusryčius dar 
svarstė reikšmingus dalykus. 

— Ginčijosi? 

Faradėjaus veidas atrodė nustebęs. 

— Ne, po velnių. Sakyčiau, užkasė karo kirvį. Jos išsisky- 
rė, kai Livi sukako dvidešimt dveji, taigi joms teko apie daug 
ką pasišnekėti, o laiko turėjo mažai. Kiek supratau, jos visą 
naktį šnekėjosi. 

— Apie ką? 

Faradėjus žvilgtelėjo į arčiau esančią guminę formą. 
Nykščiu palygino jos šoną. 

— Ar galiu spėti, - paklausė Linlis, - kad jos aptarinėjo 
kitas temas, ne tai, kur padėti Olivijos pelenus? 

— Tai jokio ryšio neturėjo su Flemingu, - pasakė Faradėjus. 

— Tokiu atveju jūs neturėtumėt bijoti mums papasakoti. 

— Ne visai taip, inspektoriau. - Jis pakėlė galvą ir įbedė 
žvilgsnį į Linlį. - Tai liečia pačią Livi. Ir išgirsti tą turėtu- 
met iš jos, o ne iš manęs. 

— Pastebėjau, kad labai daug energijos eikvojama Olivijai 
Vaitlo apsaugoti. Jos motina ją saugo. Jūs ją saugot. Ji pati 
save saugo. Kaip manot, kodėl šitaip? 

— Aš neeikvoju energijos Livi apsaugoti. 

— Neigimas reikalauja energijos, pone Faradėjau. Taip, 
kaip išsisukinėjimas ir atviras melas. 

— Po galais, kur jūs kreipiat? 

— Kad jūs neatskleidžiat visų faktų. 

— Pasakiau jums, kur buvau trečiadienio naktį. Pasakiau, 
su kuo buvau. Pasakiau, ką mes veikėm. Tai mano pasakoji- 
mo dalis, o likusią dalį sužinosit iš ko nors kito. 

— Vadinasi, jūs vis dėlto žinot, apie ką jos kalbėjosi. Visą 
naktį. 

Faradėjus, iškvėpdamas orą, nusikeikė. Atsikėlė nuo savo 
taburetės ir ėmė žingsniuoti po kambarį. Lauke, sporto salė- 
je, Sindi Lauper pakeitė metalistai. Faradėjus nužirgliojo ligi 

dirbtuvėlės durų, užtraukė jas žemyn ligi pat cementinių grin- 
dų. Kaukiančios gitaros šiek tiek pritilo. 

— Aš ilgiau nebeištversiu. Livi žino. Aš žinau. Ištvėriau 
tiek dėl to, kad sugebėdavau retsykiais sukrapštyti keletą 
valandų ir pasimatyti su Amanda. Ji buvo... nežinau. Man 
regis, ji buvo mano gelbėjimosi virvė. Be jos aš jau seniai 
būčiau viską metęs. 

— Viską? 

— Nebesusidorojęs su Livi ir ALS. Štai kas jai yra. Motori- 
nė neuronų liga. Ji progresuoja. - Jis sunerimęs perėjo nuo 
darbastalio prie krūvos senų formų, kurios gulėjo prie toli- 
mosios dirbtuvėlės sienos. Bedė į jas savo sportinio bato ga- 
lu ir, ėmęs kalbėti, kreipėsi veikiau į grindis, o ne į Linlį. - 
Kai ji nebegalės naudotis vaikštyne, jai reikės invalido veži- 
mėlio. Po to ventiliatoriaus ir lovos ligoninėje. Pasiekusi to- 
kią stadiją, nebegalės likti baržoje. Turėtų vykti į prieglaudą, 
bet to ji nenori ir aš šito jai nelinkiu. Kuo daugiau mes galvo- 
jom apie situaciją ir sukom galvas, ką nuspręsti, tuo dažniau 
grįždavom prie jos motinos. Ir grįžimo namo pas motiną. Štai 
dėl ko Livi važiavo susitikti su ja trečiadienį. 

— Paklausti motinos, ar leis grįžti į namus? 

Faradėjus linktelėjo. Paspyrė senų formų krūvą. Trys jų 
sudužo, užnešusios dulkių debesį jam ant džinsų. Jis nusi- 
valė. Tai buvo beprasmiškas mostas. Visur buvo pilna baltų 
dulkių. 

— Kodėl judu viso to man paprasčiausiai neišdėstėt? - pa- 
klausė jo Linlis. 

— Aš jau pasakiau jums, - atsakė Faradėjus. - Ar bent 
mėginau pasakyti. Negi nematot, kas dedasi? Ji gyvena mer- 
dėdama. Kiekvieną dieną žemė jai slysta iš po kojų. Ji ir jos 
motina metų metus nieko bendra neturėjo viena su kita, ir 
štai — Livi šliaužte atšliaužia prašydama motinos pagalbos. 
Manot, kad Livi tai buvo lengva? Ji labai išdidi. Visa situaci- 
ja vertė ją pereiti tą pragarą. Todėl jeigu ji nenorėjo jums 
pasakoti visų tos nakties smulkmenų, aš nebūčiau jos ver- 

tęs. Man atrodė, kad ji ir šiaip gana daug jums pasakė. Ko 
dar iš jos norit? 

— Teisybės, - pasakė Linlis. - Šito noriu iš kiekvieno, su- 
sijusio su ta istorija. 

— Ką gi, dabar išgirdot teisybę, ar ne? 

Linlis svarstė. Ne tiek apie tai, ar jis išgirdo teisybę, ar 
jos neišgirdo, kiek apie patį Faradėjų. Jis atrodė gana atvi- 
ras, kai ryžosi kalbėti, tačiau negalima buvo nepaisyti vieno 
į akis krintančio aspekto pokalbyje su juo. Kol jis pasakojo 
trečiadienio nakties detales, nepasitraukė iš ryškios fluo- 
rescencinės šviesos. Bet kai jo pasakojimas perėjo prie Oli- 
vijos, jis ieškojo šešėlio. Šviesa ir šešėliai buvo nuolat kin- 
tančios temos Linlio susitikimuose su Faradėjum ir Vaitlo 
šeimos moterimis. Jis pastebėjo negalįs nepaisyti įkyraus 
klausimo, kodėl šie trys žmonės ieško tamsos. 


Linlis užsispyrė parvežti ją namo. Kai Barbara papasa- 
kojo jam, kaip ji tą rytą kankinosi ties Šiaurine linija, užuot 
susitaikiusi su eismo kamščių sukeliamais nemalonumais, 
jis pastebėjo, kad Kilbernas buvo nelabai toli nuo Belsaiz 
Parko, už kurio Čok Farmas sudarė įstrižainę tarp Kemden 
Loko 1r Haverstok Hilo. Jai ėmus protestuoti, jis pareiškė, 
jog būtų juokinga jai grįžti į Skotland Jardą, jeigu, pavažia- 
vus dešimtį minučių, ji atsidurtų prie savo namų slenksčio. 
Kai ji mėgino ginčytis, jis pasakė nesiklausysiąs jokių idio- 
tiškų argumentų, taigi — ar Heivers norinti jam parodyti ke- 
lią tiesiai į savo namus, ar norinti, kad jis aklai klaidžioda- 
mas atsitiktinai atsidurtų prie jų. 

Per trejus su puse jų bendro darbo metų Barbara įstengė 
neparodyti jam nemalonios savo namų aplinkos. Bet iš ryž- 
tingo jo smakro šiandien ji suprato, kad jai nepavyks įtikinti 
jo pasukti į artimiausią metro stotį. Juolab kad artimiausia 
stotis buvo visai ne tame kelyje, kurio reikėjo, ir būtų tekę 
ilgokai blaškytis, persėdant į kitą traukinį Beikerio gatvėje 
ir netgi dar ilgiau tą patį darant Kings Krose. Reikėjo gerų 

keturiasdešimt minučių traukiniu arba dešimties automo- 
biliu. Ji niurnėjo dėl to, tačiau visai maloniai nurodinėjo, kaip 
važiuoti. 

Iton Vilese Linlis nustebino ją, sustabdydamas „Bentlį“ 
ties tuščia vieta ir išjungdamas variklį. 

— Ačiū, kad pavežėt, sere. Ką veiksim rytoj rytą? - pa- 
klausė jinai ir atidarė dureles. 

Jis taip pat atidarė. Žengė į gatvę ir valandėlę tyrinėjo 
aplinkinius namus. Jam bežiūrint, įsižiebė gatvių lempos, 
jaukiai apšviesdamos Edvardo epochos pastatus. 

— Gražus rajonas, seržante. Ramus. 

— Taip. Taigi kelintą valandą jūs norit... 

— Apžiūrėkim jūsų naują butą. — Linlis užtrenkė savo du- 
reles. 

„Apžiūrėkim?“ — pagalvojo ji. Norėjo protestuoti, bet 
įstengė susivaldyti. Paklausė: „A, sere?“ - ir pagalvojo apie 
jo paties butą Belgreivijoje. Aliejiniais dažais tapyti paveiks- 
lai paauksuotais rėmais, porcelianas ant židinio lentynėlių, 
sidabras, blizgantis bufetuose po stiklu. Iton Terasa buvo 
nepasiekiamai toli nuo Iton Vileso, nors pavadinimai skam- 
bėjo panašiai. Po galais, pagalvojo ji ir skubiai pasakė: 

— O, varge. Ten ne kažin kas, inspektoriau. Iš tikrųjų vi- 
sai nieko dora. Nemanau, kad jūs... 

— Nesąmonė. - Ir jau žygiavo alėja. 

Ji sekė įkandin, kartodama: 

— Sere... sere? — bet pamatė, kad tai beprasmiška, kai jis 
stumtelėjęs atvėrė vartus ir pasuko prie laiptukų. Ji dar pa- 
bandė: - Čia tik kotedžas. Ne, neteisybė. Net ne kotedžas. 
Veikiau pašiūrė. Sere, lubos jums bus per žemos. Iš tiesų 
jeigu įeisit į vidų, greičiau nei po minutės pasijusit kaip Kva- 
zimodas. 

Jis ėjo taku paradinių durų link. Jai beliko pasiduoti. Sau 
burbtelėjusi: „Po galais“, - jam pasakė: 

— Inspektoriau? Sere? Prašom čia. Už kampo. 

Ir nuvedė jį palei namo sieną, bandydama prisiminti, ko- 

kį paliko kotedžą šįryt išvažiuodama. Apatiniai baltiniai pa- 
džiauti virš virtuvės kriauklės? Lova paklota ar nepaklota? 
Lėkštės nuimtos nuo stalo? Trupiniai ant grindų? Ji nebe- 
prisiminė. Grabaliojo raktus. 

— Neįprasta, —- pasakė jai už nugaros Linlis, kai ji rausėsi 
rankinėje. - Ar čia tyčia, Heivers? Dalis bendro patogaus 
šiuolaikinio buto projekto? 

Ji pakėlė akis ir pamatė, kad mažoji kaimynė Hadija pa- 
galiau pasirūpino, kad jos pažadas būtų įvykdytas. Rausvai 
apdengtas šaldytuvas, kuris dar šįryt riogsojo ant šaligatvio 
plytelių priešais pirmojo aukšto butą, dabar buvo atgaben- 
tas ir stovėjo viename pačios Barbaros durų šone. Prie vir- 
šaus buvo prilipdytas laiškelis, kurį Linlis padavė Barbarai. 
Ji atplėšė jį. Išsiskaidžiusioje šviesoje, sklindančioje iš vie- 
no namo lango, ji pamatė dailų raštą, greičiau panašų į dai- 
lyraštį. Kažkas buvo parašęs: Deja, negaliu nutempti šaldy- 
tuvo į Jūsų kotedžą, nes durys užrakintos. Labai abgailestau- 
ju, O toliau parašas, tarsi pasidygėjus rašysenos dailumu, 
du vardai, kurių tik kelios pirmosios raidės buvo įskaito- 
mos. T-a-y - pirmojo ir A-z - antrojo. 

— Ką gi, ačiū, Tay Az, - pasakė Barbara. Ji papasakojo ne 
vietoj pastatyto šaldytuvo istoriją Linliui. Baigė pasakojimą 
žodžiais: - Taigi manau, kad Hadijos tėvas bus jį man čia 
pristūmęs. Gražu iš jo pusės, ar ne? Nors aš nemanau, kad 
jam būtų patikę paskutiniu metu laikyti šaldytuvą prie savo 
durų kaip pokalbių objektą. Kai turėsiu progą... - Ji uždegė 
šviesas ir skubiai apžiūrėjo namelį. Rausva liemenėlė ir ža- 
liais taškučiais išmargintos kelnaitės buvo užmestos ant vir- 
vės, ištiestos tarp dviejų spintelių viršum virtuvės kriauk- 
lės. Skubiai įgrūdo jas į stalo įrankių stalčių, prieš uždegda- 
ma šviesą šalia kušetės, ir grįžo prie durų. - Tai iš tiesų ne 
kažin kas. Jūs gal... Sere, ką jūs darot? 

Tai buvo nereikalingas klausimas, nes Linlis, įrėmęs pe- 
tį į šaldytuvą, jau stūmė jį. Barbara matė juodas tepalo dė- 
mes terliojant jo elegantišką kostiumą. Ji pasakė: 

— Aš galiu ir pati. Iš tiesų. Rytą tą padarysiu. Jeigu jūs... 
Inspektoriau, liaukitės. Ar norit ko nors išgerti? Turiu bu- 
telį... 

Po galais, kokį butelį ji ten turėjo, pagalvojo, kai Linlis 
stūmė šaldytuvą nuo vienos kojelės ant kitų, artėdamas prie 
durų. 

Ji atskubėjo į pagalbą, atsistojo iš kitos pusės. Nesunkiai 
abu nustūmė jį per jos mažą terasą ir tik kelias minutes 
padiskutavo, kaip geriausiai išsukti jį per slenkstį į virtuvę, 
neiškeliant durų. Jiems pagaliau pastačius šaldytuvą į vietą, 
įkišus laidą į lizdą, variklis ėmė ūžti tik vieną sykį grėsmin- 
gai sušvokštęs. Barbara pasakė: 

— Nuostabu. Ačiū, sere. Jeigu mus išmes iš darbo dėl Fle- 
mingo istorijos, galėsim verstis baldų perkraustymu. 

Linlis apžvelgė jos turto kratinį - viena dalis iš Kemden 
Loko, trys dalys iš Ektono ir daugiau kaip penkiolika iš sen- 
daikčių parduotuvės. Kaip nepataisomas bibliofilas, jis pri- 
ėjo prie knygų lentynų. Paėmė pirmą pasitaikiusią knygą, 
paskui antrą. Ji paskubomis paaiškino: 

— Šlamštas. Padeda užmiršti darbą. 

Jis padėjo tomelį ir pakėlė pigų leidinėlį nuo stalelio ša- 
lia jos lovos. Užsidėjęs akinius, perskaitė antrąją viršelio 
pusę. 

— Ar šiose knygose, seržante, žmonės visada po to lai- 
mingai gyvena? 

— Nežinau. Šitos istorijos baigiasi prieš pat „ilgai ir lai- 
mingai gyveno“. Tačiau sekso scenos intriguojančios. Jei jums 
tokie dalykai patinka. — Barbara susigūžė, kai jis skaitė kny- 
gos pavadinimą - Nuostabi pietų baguoda — ir padarė pastabą 
dėl knygos apipavidalinimo. Po velnių, pagalvojo Heivers ir 
paklausė: — Sere, gal norit užkąsti? Nežinau, kaip jūs, bet aš 
šiandien gerai nepapietavau. Gal ką suvalgytumėt? 

Linlis nusinešė romaną prie vienos iš dviejų kėdžių, 
kurios buvo pakištos po rašomuoju stalu. Skaitydamas pa- 
sakė: 

— Neprieštarauju, Heivers. Ko turi? 

— Kiaušinių. Ir kiaušinių. 

— Tokiu atveju aš valgysiu kiaušinius. 

Ji atsakė: 

— Gerai, - ir surado kibirą po kriaukle. 

Ji buvo ne kažin kokia virėja, nes jai niekada neužtekda- 
vo laiko ar energijos tuo užsiimti. Taigi, kai Linlis vartė Nuo- 
stab1ą bietų baguodą, kas keli puslapiai stabtelėdamas pa- 
skaityti, nusikrenkšti ir sykį atsidusti: „Viešpatie šventas“, — 
ji sumetė į krūvą viską, ką manė tinkant omletui. Išėjo kiek 
pridegęs, kiek kreivašonis, bet ji prikrovė į vidų sūrio, svo- 
gūnų ir vienintelį pomidorą, kuris geibo kibire ant indelio 
su majonezu, ir padarė skrebučių iš keturių akivaizdžiai su- 
žiedėjusių — bet, laimei, nesupelijusių — kvietinio ragaišio 
riekučių. 

Ji pylė karštą vandenį į arbatinuką, kai Linlis atsistojo. 

— Atleisk. Nesu jau toks didelis svečias. Man derėtų tau 
pagelbėti. Kur tavo stalo įrankiai, seržante? 

Ji parodė: 

— Stalčiuje greta kriauklės, — ir nunešė arbatinuką į sta- 
lą, sakydama: - Čia ne kažin kas, tačiau teks... - kai staiga 
prisiminė ir su trenksmu pastatė arbatinuką. Nėrė atgal į 
virtuvę kaip tik tą akimirką, kai Linlis atitraukė stalčių. Sie- 
kė pro jį ir čiupo savo kelnaites bei liemenėlę. 

Jis kilstelėjo vieną antakį. Ji sugrūdo baltinius į kišenę. 

— Labai trūksta vietos stalčiuose, - nerūpestingai paste- 
bėjo. - Manau, jūs nieko prieš arbatą „P. G. Tips“. Neturiu 
„Lapsang Souchong“. 

Linlis ištraukė du peilius, dvi šakutes ir du šaukštus iš 
metalo chaoso stalčiuje. 

Jis pastebėjo: 

— „P G. Tips“ — puiku, - ir nunešė įrankius prie stalo. Ji 
nuėjo įkandin su lėkštėmis. 

Omletas buvo gerokai panašus į gumą, bet Linlis pjaustė 
jį, badė šakute ir valgydamas pagyrė: 

— Atrodo puikiai, seržante. 

Pasinaudojusi stalo dengimo dingstimi, ji Nuostabią pie- 
tų baguodą užkišo kažkur į tolimiausią kotedžo kampą, bet 
atrodė, kad Linlis romano net nepasigedo. Mąstė. Ilgai trun- 
kanti kontempliacija nebuvo jos sritis, todėl po kelių minu- 
čių abipusio nebylaus darbo šakutėmis, kramtymo ir rijimo 
Barbara pasijuto nesmagiai ir paklausė: 

— Ką? 

— Ką? — savo ruožtu paklausė jis. 

— Ar čia dėl maisto, dėl atmosferos ar kompanijos? Ar 
mano baltinių vaizdas? Beje, jie buvo švarūs. O gal knyga? 
Ar Flintas Sadernas ten krušosi su žvaigžde — kuo ten ji 
vardu? Nebeprisimenu. 

— Atrodo, kad jie net nebuvo nusirengę, - pastebėjo Lin- 
lis, akimirką pagalvojęs. —- Kaip tai įmanoma? 

— Korektūros klaida. Spėju, kad jie tą darė. 

— Ir aš taip manyčiau. 

— Teisingai. Gerai. Man nebereikia skaityti visko ligi ga- 
lo. O tai taip pat gerai. Flintas jau ėmė erzinti mane. 

Jie valgė toliau. Linlis užsitepė gervuogių džemo ant tri- 
kampio skrebučio, oriai nekreipdamas dėmesio į sviesto 
krislelius, kurie margino džemą nuo ankstesnio valgymo. 
Barbara nesmagi stebėjo jį. Paprastai būdamas su ja Linlis 
nenugrimzdavo į ilgus apmąstymus. Iš tiesų ji negalėjo pri- 
siminti tokio jų bendradarbiavimo laikotarpio, kai, jiems ti- 
riant bylą, jis nesidalydavo su ja kiekviena savo mąstymo 
proceso permaina. Jo noras analizuoti savo mintis ir skatin- 
ti jos mąstymą buvo tas bruožas, kuriuo ji labai žavėjosi ir 
pagaliau ėmė priimti kaip kažką savaime suprantama. Kad 
jis dabar atsisakytų to, kas buvo jų darbinių santykių esmė, 
visai neatitiko jo charakterio 1r ją tai slėgė. 

Kai jis neužsikabino už minties, kurią jinai jam pakišo, ji 
suvalgė dar omleto, užsitepė sviesto ant skrebučio ir įsipy- 
lė dar vieną puodelį arbatos. Galiausiai paklausė: 

— Ar tai dėl Helenos, inspektoriau? 


608 E George 


Išgirdęs minint Helenos vardą, jis šiek tiek sukluso: 

— Helenos? 

— Taip. Jūs prisimenat Heleną. Maždaug penkių pėdų sep- 
tynių colių ūgio. Kaštoniniai plaukai. Rudos akys. Graži oda. 
Sveria apie aštuonis su puse stono. Jūs miegat su ja nuo 
praėjusio lapkričio. Ar pataikiau? 

Jis užsitepė dar džemo ant savo skrebučio. 

— Ne, tai ne Helena, - pasakė jis. - Kitaip tariant, tai ne 
visada būna Helena. 

— Tai daug ką paaiškinantis atsakymas. Jeigu ne Helena, 
tai kas? 

— Aš galvojau apie Faradėjų. 

— Ką? Jo pasakojimą? 

- Jo tikslumas trikdo mane. Jį reikia patikrinti. 

— Jeigu jis nužudė Flemingą, jis turi turėti alibi, ar ne? 

— Gana patogu, kai jo alibi toks tvirtas, o visų kitų ge- 
riausiu atveju abejotini. 

— Peten toks pat tvirtas kaip Faradėjaus, - atšovė jinai. — 
Taip pat Molisono. Ir ponios Vaitlo. Ir Olivijos. Jūs iš tiesų 
negalit galvoti, kad Faradėjus privertė šitą Amandą Beksted, 
jos brolį ir jos kaimynus meluoti jo naudai. Be to, kas jam iš 
Flemingo mirties? 

— Tiesioginės naudos nėra. 

— Tai kam nauda? — Barbara atsakė į savo klausimą tą 
pačią akimirką, kai paklausė. — Olivijai? 

— Jeigu jiems būtų pavykę pašalinti iš kelio Flemingą, 
beveik tikra, kad Olivijos motina ją vėl priimtų atgal. Ar 
nesutinki? 

Barbara panarino peilį į džemo stiklainį ir storai aptepė 
savo skrebutį. 

— Žinoma, - pasakė ji. - Praradusi Flemingą, ponia Vait- 
lo bus priartėjusi prie emocinio žlugimo. 

— Vadinasi... 

Norėdama jį nutildyti, Barbara pakėlė savo violetiniu dže- 
mu išteptą peilį. 

— Bet faktai lieka faktais, nesvarbu, kiek mes norėtume 
minkyti juos, kad jie atitiktų mūsų teorijas. Jūs, kaip ir aš, 
puikiai žinote, kad Faradėjaus istorija bus patikrinta. Aš at- 
liksiu savo pareigą ir rytoj rytą surasiu Amandą ir Ko., bet 
aišku kaip dieną, kad kiekvienas, su kuo aš kalbuosi, turi 
savo istoriją, kuri tiksliai atitinka Faradėjaus papasakotą. 
Amanda ir jos brolis gali paminėti dar ką nors, kam mes 
galim paskambinti ir toliau patikrinti. Kaip aludė su plepiu 
barmenu, kur Amanda ir Faradėjus maukė pintų pintas alaus 
„Guinness“, kol atėjo laikas ją uždaryti. Arba kaimynas, gir- 
dėjes vieną jų vemiant laiptinėje. Arba tas, kuris beldė į lu-. 
bas ir skundėsi, jog lovos spyruoklės girgžda, kol jie dulki- 
nasi nuo vidurnakčio ligi aušros. Žinoma, Faradėjus iš pra- 
džių nesakė teisybės, bet jo motyvai pagrįsti. Matėt Oliviją. 
Ji jau lekia užmarštin. Būdamas Faradėjaus vietoje, negi no- 
rėtumėt skaudinti ją, jei šito nebūtinai reikėtų. Atrodo, kad 
jūs priskiriat jam kažkokius piktus kėslus, kai visa tėra no- 
ras apsaugoti tą, kuri miršta. 

Barbara atsilošė savo kėdėje ir atsikvėpė. Tai buvo pati 
ilgiausia kalba, kokią ji buvo išdrožusi, Linliui girdint. Lau- 
kė jo reakcijos. 

Linlis baigė gerti arbatą. Ji įpylė jam dar vieną puodelį. 
Išsiblaškęs maišė ją, neįbėręs cukraus ir neįpylęs pieno, ir 
šakute sužvejojo paskutinę pomidoro skiltelę savo lėkštėje. 
Buvo aišku, kad jos samprotavimai jo neįtikino, ji tik nesu- 
prato kodėl. 

Ji pasakė: 

— Pažiūrėkit, inspektoriau. Ką sakė Faradėjus, bus pa- 
tikrinta. Mes galim ir toliau nagrinėti tą istoriją, jei norim. 
Galim net paskirti tris ar keturis detektyvus policininkus, 
kad jie sužinotų, ko iš tiesų siekia Faradėjus, kai jis nau- 
doja vyrų susibūrimą kaip alibi savo šiknai uždengti. Ta- 
čiau dienai baigiantis, mes nebūsim nė kiek arčiau Fle- 
mingo žudiko, nei buvom rytą. O juk mes čia ieškom Fle- 

mingo žudiko. O gal mūsų dėmesio centras kiek pasislin- 
ko, kol aš mirksėjau? 

Linlis ant tuščios lėkštės sukryžiavo peilį ir šakutę. Bar- 
bara nuėjo į virtuvę ir atnešė dubenėlį su pradėjusiomis pū- 
ti vynuogėmis. Ji atrinko tas, kurios dar atrodė valgomos, 
nunešė prie stalo drauge su dideliu gabalu čederio sūrio, 
nuo kurio nupjovė plonytę pelėsių plėvelę. 

— Štai ką aš galvoju, - pasakė ji. - Man atrodo, mums 
reikia atvesdinti Džyn į apklausos kambarį. Reikia jos pa- 
klausti, kodėl ji nepateikė mums reikalingos informacijos. 
Apie savo santuoką. Apie Flemingo apsilankymus pas ją. 
Apie skyrybų prašymą ir keistą jo įteikimo laiką. Mums rei- 
kia atvežti 1r laikyti Skotland Jarde geras šešias valandas. 
Reikia ją nukamuoti. 

— Ji neišdrįs be advokato atvažiuoti į Skotland Jardą. 

— Koks skirtumas? Mes galim kalbėtis su Friskinu ar su 
kuo nors kitu, ką ji nutars atsivežti su savim. Svarbu, ins- 
pektoriau, ją supurtyti. O tai, mano galva, vienintelis būdas 
prisikasti ligi teisybės. Mat jeigu jos niekas nesukrėtė ligi 
šiol, - kai jos sūnus reporterių akivaizdoje buvo vedamas 
tarsi aukojamasis ožys, — tada jos niekas nesukrės tol, kol 
mes nepanaudosim žnyplių jos nykščiams spausti. 

Barbara atsipjovė sūrio ir suvalgė su paskutiniu skrebu- 
čiu. Paėmė saują vynuogių ir aiktelėjo, kai rūgštus jų sko- 
nis nutvilkė jai liežuvį ir gerklę. Nunešė dubenį nuo stalo. 

— Atleiskit. Brrr... 

Linlis atsipjovė riekę sūrio, bet, užuot valgęs, šakute badė 
joje mažyčių skylučių raštą. Kai Barbara jau buvo bepraran- 
danti viltį, kad jis atsakys į jos pasiūlymą - kas, jos galva, 
buvo tolesnis ir vienintelis logiškas jų tyrimo žingsnis, — 
jis linktelėjo, tarytum jis ir jo mintys būtų pasiekusios kom- 
promisą. 

— Seržante, tu teisi, - pasakė jis. - Ir kuo daugiau aš apie 
tai galvoju, tuo labiau įsitikinu. Supurtyti ją - štai ko reikia. 

— Gerai, — sutiko ji. — Tai ar mes patys atsivešim Džyn į 
Skotland Jardą, ar... 

— Ne Džyn, - pasakė jis. 

— Ne... Tai ką? 

— Džimį. 

— Džimį? Džimį? — Barbara pajuto poreikį kažką padary- 
ti, kad susilaikytų nepašokusi iš didžiulio pasipiktinimo. Įsi- 
tvėrė savo kėdės kraštų, - Sere, ji dėl Džimio nesidraskys. 
Friskinas šiandien bus jai pasakęs, kad Džimis neduoda 
mums tų faktų, kurių mums reikia. Ji lieps Džimiui ir toliau 
taip elgtis. Jeigu jis šito laikysis ir nepražios burnos, tada 
mums teks jį priversti; išleisim jį namo, ir jis tą žino. Ir ji 
taip pat. Sakau jums, sere, Džyn Kuper nepasijudins dėl Dži- 
mio. Ir dėl Džimio ji nepalūš. 

— Pristatyk jį ten apie vidurdienį, - pasakė Linlis. 

— Bet kam jį atvežti ir vėl gaišti laiką? Spauda mus ap- 
spis, nekalbant jau apie tai, kaip reaguos Veberlis ir Hilje- 
ris. Mes nieko nepešim. Galiausiai tik daugiau laiko prara- 
sim besiderėdami. Sere, paklausykit. Jei mes pričiupsim 
Džyn, vėl pasuksim teisingu keliu. Turėsim nagrinėtinų de- 
talių. Jei laikysimės įsitvėrę Džimo, Džyn nepajudinsim. 

— Tu teisi, - pasakė Linlis. 

Jis sugniaužė savo popierinę servetėlę ir sviedė ją ant 
stalo. 

— Teisi dėl ko? 

— Supurtyk Džyn Kuper. 

— Puiku. Taigi, jei aš neklystu... 

— Bet ne Džyn Kuper aš noriu supurtyti. Atvežk ten Dži- 
mį vidurdienį. 


Linlis tyčia aplinkiniu keliu pasuko namo. Jis neskubėjo. 
Neturėjo jokio pagrindo tikėtis, kad jo lauks žinia iš He- 
lenos Klaid - jis dabar gerai ją pažinojo, kad suprastų, kaip 
jai būtų nepatikes jo mėginimas versti ją elgtis pagal jo no- 
rą praėjusį rytą, - net jeigu būtų ir ne taip, jam kartais atro- 

dydavo, kad, pasitraukęs iš aplinkos, kurioje turėtų mąsty- 
ti, iš tikrųjų įstengdavo mąstyti daug aiškiau negu namie 
arba savo kabinete. Dėl tos priežasties ne vieną kartą slap- 
čia dingdavo iš Naujojo Skotland Jardo per patį bylos nagri- 
nėjimą ir, nusigavęs pro metro stotį, penkias minutes pės- 
čias žygiuodavo po Sent Džeims Parką. Ten eidavo taku ap- 
link ežerą, kur gėrėjosi pelikanais, klausėsi kvaksinčių Ančių 
salos gyventojų ir laukdavo, kol jam galva prašviesės. Taigi 
1r šį vakarą, užuot važiavęs į pietvakarius Belgreivijos link, 
jis pasuko į Ridžents Parką. 

Palengva apsuko Išorinį ratą, paskui Vidinį ratą ir galiau- 
siai nuvingiavo į Park Roudą, kur posūkis į vakarus savai- 
me jį nuvedė prie įėjimo į Lordo kriketo stadioną. 

Aikštėje degė lempos, laikinai uždegtos darbininkų, ku- 
rie taisė kanalizaciją už Paviljono. Kai Linlis įsmuko į 
Greiso vartus ir ėmė žingsniuoti tribūnų link, sargas jį 
sulaikė. Kai Linlis parodė savo pažymėjimą ir pasakė Ke- 
neto Flemingo pavardę, žmogelis pasirodė linkęs paple- 
pėti. Paklausė: 

— Jūs iš Skotland Jardo, ar ne? Rengiatės pradėti teismą. 
O jeigu pradėsit, kas tada? Jei klaustumėt manęs, sakyčiau, 
jog reikia vėl pastatyti kartuves. Kaip reikiant tą tipą nu- 
bausti. Viešai. - Nušnerkštė savo ilgą kaip vamzdis nosį ir 
spjovė žemėn. — Buvo šaunus vyrukas, tas Flemingas. Vi- 
sada gerą žodį rasdavo. Pasiteiraudavo apie žmoną ir vai- 
kus. Kiekvieno mūsiškio vardą žinojo. Nedažnai pasitaiko. 
Čia geras bruožas. 

Linlis sumurmėjo: 

— Iš tiesų. 

Sargas tai, matyt, priėmė kaip paskatinimą. Atrodė, kad 
žada toliau tęsti, todėl Linlis paklausė, ar tribūnos atviros. 

— Ne kažin ką ten pamatysit, - atsakė sargas. - Daugu- 
ma šviesų užgesintos. Gal jums uždegti? 

Ne, atsakė Linlis ir linktelėjo, kai sargas rankos mostu 
parodė, kur eiti. Jis žinojo, kad mažai prasmės apšviesti sta- 

dioną, aikštę, net tribūnas. Ir vakarykštė diena, ir visa ši 
diena parodė jam, kad raktas, atveriantis Keneto Flemingo 
mirties paslaptį, bus ne koks daiktinis įrodymas - plaukas, 
degtukas, raštelis, pėdsakas, - kurį galėtum apžiūrinėti dirb- 
tinėje kriketo aikštės šviesoje ar net laboratorijoje ir vėliau 
pateikti teisme kaip neginčijamą žudiko tapatybės įrodymą. 
Tikras raktas, leisiantis užbaigti bylos tyrimą, bus kažkas 
neapčiuopiama, kaltės patvirtinimas, kuris kils iš tos pačios 
būtybės nenoro tylėti ir iš negalėjimo pakelti neteisybės. 

Linlis nuėjo į vieną iš tribūnų ir nužingsniavo ligi barje- 
ro tamsiu taku, atitveriančiu žiūrovus nuo aikštės. Atsirė- 
mė alkūnėmis į barjerą ir savo žvilgsniui leido keliauti nuo 
Paviljono kairėje ligi tamsios apskritos palapinės stogo, 
dunksančio dešinėje nuo gudronuotos dangos kvadrato toli- 
majame aikštės gale, kuris vedė į mokomąją aikštelę ligi 
paties stadiono, vos įžiūrimą šlaitą su septyniolika vietų pa- 
davėjui. Tamsoje rezultatų švieslentė atrodė kaip keturkam- 
pis šešėlis, išbraižytas pamėkliškom raidėm, 0 šiek tiek iš- 
lenktos baltų suolų eilės panašios į vėduokle sudėstytas kor- 
tas ant juodmedžio stalo. 

Čia žaidė Flemingas, pagalvojo Linlis. Čia, Lorde, jis įgy- 
vendino savo svajonę. Čia džiugiai ir meistriškai švaistėsi 
savo lazda, nesunkiai įmušdamas šimtines, tarsi tikėtų, kad 
jam ir priklauso šimtas taškų, jeigu jis tiktai pasistengs. Jo 
lazda, jo vardas, jo portretas — visa tai vieną dieną būtų ga- 
lėję atsidurti Ilgojoje salėje šalia tų, kurie sulaukė didžiau- 
sios šlovės. Bet toji galimybė ir viltis, kad jo meistrišku- 
mas prisidės prie šio sporto ateities, mirė kartu su Flemin- 
gu Kente. 

Tai buvo tikras nusikaltimas. 

Daugelį metų tyrinėjęs Žmones, Linlis žinojo, kad tikras 
nusikaltimas buvo ne tas, kuriam nėra įrodymų, nes šito 
negalėjo būti pasaulyje, kuriame egzistavo dujinė chroma- 
tografija, palyginamieji mikroskopai, DNR užrašymas, kom- 
piuteriniai stiprintuvai, lazeriai, skaidulinės optinės lempos. 

Veikiau šiais laikais tikras nusikaltimas buvo tas, kur nė 
vienas įrodymas, rastas nusikaltimo vietoje, negalėjo būti 
priskirtas — už įstatymo reikalaujamų abejonės šešėlių - žu- 
dikui. Galėjo būti plaukų ant lavono, bet jų buvimą galima 
lengvai paneigti. Galėjo būti pirštų atspaudų kambaryje, ta- 
čiau bus konstatuota, kad jie priklauso kažkam kitam. Abe- 
jotinas asmuo kaimynystėje, atsitiktinė pastaba, nugirsta 
prieš įvykdant nusikaltimą ar po to, nesugebėjimas aiškiai 
pasakyti, kur buvai nužudymo metu... Visa tai buvo tik ša- 
lutiniai duomenys ir gerų gynėjų rankose tiek reikšmingi, 
kiek ir dulkelės ore. 

Kiekvienas šio to vertas žudikas tai žinojo. Ir Flemingo 
žudikas nebuvo išimtis. 

Tylioje Lordo kriketo stadiono tamsoje Linlis konstata- 
vo tai, ką po septyniasdešimt dviejų valandų buvo pasiekęs 
bylos tyrimas. Jie neturėjo tvirtų, tinkamų įrodymų, kuriuos 
nenuginčijamai galėjai prikabinti vienam iš įtariamųjų, glau- 
džiai susijusių su pačiu nužudymu. Viena vertus, jie turėjo 
cigarečių nuorūkas, pėdsakus, pluoštą, dvi tepalo dėmes — 
vieną ant pluošto, vieną ant Žemės - ir prisipažinimą. Kita 
vertus, jie turėjo apdegusią kėdę, pustuzinį degtukų galų ir 
tai, kas buvo likę iš cigaretės „Benson 6 Hedges“. Be to, 
jie turėjo svarbų raktą nuo virtuvės durų, priklausantį Dži- 
miui Kuperiui, ginčą, nugirstą valstiečio, išėjusio vakare pa- 
sivaikščioti, prie kriketo aikštės stovinčių automobilių įvy- 
kusį barnį, skyrybų prašymą, kuris turėjo būti patvirtintas, 
ir romaną su nelaiminga pabaiga. Tačiau kiekvienas konkre- 
tus objektas, kurį jie turėjo, taip pat ligi šiol surinkti įrody- 
mai buvo mozaikos, kuri žadėjo likti niekada nebaigta dėlio- 
ti, plytelės. Ž 

O tai, ko jie neturėjo, vertė Linlį stabtelėti ir atsidurti jo 
šeimos namų Kornvalyje bibliotekoje, kur židinio liepsna 
mirgėjo, geltona šviesa nušviesdama bibliotekos sienas, o 
lietus lygiais šuorais plakė švinuotus langus. Jis gulėjo ant 
grindų, rankas pasikišęs po galva. Netoliese jo sesuo buvo 


Lošimas iš belenų 615 


susirangiusi ant pagalvės. Tėvas sėdėjo savo krėsle su aukš- 
ta atkalte ir skaitė vaikams pasakojimą, kurį jie atmintinai 
mokėjo, apie lenktyninio žirgo dingimą, jo trenerio žuvimą 
ir Šerloko Holmso dedukcinius sugebėjimus. Tai buvo dau- 
gybę kartų girdėtas pasakojimas, kurio jie pirmiausia pra- 
šydavo, kai tėvas pasisiūlydavo jiems balsu paskaityti. Kiek- 
vieną kartą, kai grafas priartėdavo prie pasakojimo kulmi- 
nacijos, jie vis stipriau nekantraudavo. Linlis atsisėsdavo. 
Judita prisispausdavo pagalvę prie pilvo. O kai grafas nusi- 
krenkšdavo ir paklausdavo Šerloko Holmso abejingu ins- 
pektoriaus Gregorio balsu: „Ar yra koks momentas, į kurį 
norėtumėt atkreipti mano dėmesį?“ - Linlis ir jo sesuo kartu 
sušukdavo. Linlis sakydavo: „Į keistą įvykį su šunimi nak- 
čia“, o Judita, tariamai sutrikusi, prieštaraudavo: „Šuo nie- 
ko nakčia nepadarė“, — ir abu laimingi šaukdavo: „Tai ir bu- 
vo keistas įvykis“. 

Tik Keneto Flemingo byloje Holmso ir Gregorio dialo- 
gas būtų pakeistas — vietoj šuns nakčia būtų įtariamojo tei- 
ginys. Kadangi Linlio dėmesį patraukė keistas įtariamojo 
teiginys. 

Minimas įtariamasis absoliučiai nieko nepasakė. 

O tai - pagaliau —- ir buvo taip keista. 


21 skyrius 


— rįžkim prie to momento, kai 
tu atidarei kotedžo duris, - pasakė Linlis. - Vėl primink man. 
Kurios durys tai buvo? 

Džimis Kuperis pakėlė ranką prie burnos ir nudrėskė nuo 
piršto odos atplaišą. Jie jau ilgiau negu valandą sėdėjo ap- 
klausos kabinete ir per tą laiką berniukas sugebėjo du sy- 
kius pačiulpti savo kraujo, nė vieną sykį, matyt, nejausda- 
mas jokio skausmo. 

Linlis privertė Friskiną ir Džimį Kuperį laukti apklausos 
kabinete keturiasdešimt septynias minutes. Jis norėjo, kad 
berniukas būtų kiek įmanoma labiau suirzęs, kai galiausiai 
pats prisijungs prie jų, todėl leido advokatui ir jo klientui 
nekliudomiems laukti, norom nenorom klausantis įprasti- 
nės policijos veiklos, vykstančios anapus durų koridoriuje. 
Be jokios abejonės, Friskinas buvo gana įžvalgus ir infor- 
mavo savo klientą apie taktiką, kuria naudojosi policija, vers- 
dama juos laukti, tačiau Friskinas berniuko psichologinės 
būklės negalėjo kontroliuoti. Pagaliau Džimiui, o ne jo ad- 
vokatui buvo užnerta kilpa ant kaklo. Linlis buvo priklauso- 
mas nuo berniuko sugebėjimo suvokti šį faktą. 

— Ar ketinat pateikti kaltinimus mano klientui? - Ponas 
Friskinas atrodė suirzęs. 

Juodu su Džimiu dar sykį patyrė žiniasklaidos puolimą 
tarp Viktorijos gatvės 1r Brodvėjaus, ir atrodė, kad advoka- 
tui tai nebuvo maloni patirtis. 

— Mums pasisekė, kad galime bendradarbiauti su polici- 
ja, kaip spėju, nuo pat pradžių tą rodė mūsų buvimas čia, 
bet jeigu jūs neketinat pateikti kaltinimų, ar nemanytumėt, 
jog Džimui geriau būtų tą laiką praleisti mokykloje? 

Linlis nesivargino aiškindamas Friskinui, kad Džordžo 
Grino vidurinė buvo perdavusi Džimį socialinės tarnybos 
darbuotojams ir pravaikštų inspektoriams per rudens se- 
mestrą. Jis žinojo, kad advokato protestas buvo veikiau for- 
mos, o ne turinio dalykas, atvirai iliustruojantis paramą 
klientui, skirtą jo pasitikėjimui įgyti. 

Friskinas tęsė: 

— Mes mažiausiai keturis kartus perkratėm tuos pačius 
faktus. Penktas kartas jų nepakeis. 

— Ar gali man patikslinti, kurios durys tai buvo, - dar 
sykį paklausė Linlis. 

Friskinas pasipiktinęs ėmė dūsauti. Džimis suvizgėjo sa- 
vo kėdėje: 

— Jau sakiau. Virtuvės. 

— Ir tu pasinaudojai raktu?.. 

— Iš pašiūrės. Ir tai jau sakiau jums. 

— Taip. Šitiek man pasakei. Aš tik noriu užsitikrinti, kad 
mes galutinai išsiaiškinom faktus. Įkišai raktą į spyną. Pa- 
sukai. Kas tada įvyko? 

— Ką turit galvoje - kas tada įvyko? 

— Tai juokinga, - pastebėjo Friskinas. 

— Kas turėjo įvykti? —- paklausė Džimis. — Atidariau tas 
sumautas duris ir patekau į vidų. 

— Kaip atidarei duris? 

— Šūdas! - Džimis atstūmė savo kėdę nuo stalo. 

— Inspektoriau, - įsiterpė Friskinas. - Ar būtina nukryp- 
ti į durų atidarymo smulkmenas? Koks tikslas? Ko jūs norit 
iš mano kliento? 

— Ar durys tučtuojau atsidarė, kai pasukai raktą? — pa- 
klausė Linlis. - Ar tau teko jas stumtelėti? 

— Džimai... - perspėjo Friskinas, tarsi staiga supratęs, 
kur link suko Linlis. 

Džimis, trūktelėjęs petį, atsitraukė toliau nuo advokato, 
gal šitaip nurodydamas Friskinui palikti jį ramybėj. 

— Žinoma, pastūmiau. Kaip kitaip atidarysi duris? 

— Puiku. Pasakyk man kaip. 

— Ką kaip? 

— Kaip pastūmei? 

— Paprasčiausiai stumtelėjau. 

— Žemiau rankenos? Aukščiau rankenos. Už rankenos? 
Kur? Kaip? 

— Nežinau. — Berniukas sudribo kėdėje. - Rodos, aukš- 
čiau rankenos. 

— Stumtelėjai duris aukščiau rankenos. Durys atsivėrė. 
Įėjai į vidų... Ar viduje degė šviesos? 

Džimis suraukė kaktą. Tai klausimas, kurio Linlis anks- 
čiau nebuvo uždavęs. Džimis papurtė galvą. 

— Ar tu jas uždegei? 

— Kodėl būčiau turėjęs? 

— Manau, kad norėjai žinoti, kur tau eiti. Tau reikėjo su- 
rasti krėslą. Ar turėjai atsinešęs žibintą? Ar įbrėžei degtuką? 

Atrodė, kad Džimis svarsto galimybes - uždegti šviesą, 
neštis žibintą, įbrėžti degtuką - ir tai, ką siūlytų kiekviena 
galimybė. Galų gale pasirinko ir pasakė: 

— Juk aš važiuodamas negalėjau pasiimti žibintuvėlio, 
ar ne? 

— Vadinasi, pasinaudojai degtuku? 

— Nesakiau to. 

— Vadinasi, uždegei šviesas? 

— Galbūt. Sekundei. 

— Puiku. O ką paskui? 

— Paskui padariau tą, ką jau sakiau, kad padariau. Užde- 
giau tą sumautą cigaretę ir įgrūdau į krėslą. Po to išėjau. 

Linlis susimąstęs linktelėjo. Užsidėjo akinius ir iš kar- 
toninio aplanko išėmė nusikaltimo vietos fotografijas. Per- 
žiūrėjo jas ir baigęs paklausė: 

— Tu tėvo nematei? 

— Jau sakiau... 

— Nesikalbėjai su juo? 

— Ne. 

— Negirdėjai vaikštant miegamajame viršuje? 

— Jau sakiau. 

— Taip. Sakei. — Linlis išdėliojo nuotraukas. Džimis sė- 
dėjo nusukęs žvilgsnį. Linlis įdėmiai jas apžiūrinėjo. Galiau- 
siai pakėlė galvą ir paklausė: — Tu išėjai tuo pačiu keliu, kaip 
buvai atėjęs? Pro virtuvę? 

— Taip. 

— Ar duris buvai palikęs atviras? 

Dešine ranka Džimis pliaukštelėjo per burną. Smilius 
įsprūdo tarp priekinių dantų ir, atrodo, dar nespėjęs susi- 
vokti, Džimis jau kramtė jį. 

— Ar buvo atviros? - griežtai paklausė Linlis. 

Džimis perjungė bėgį. 

— Ne. 

— Ar buvo uždarytos? 

— Taip. Uždarytos. Buvo uždarytos. Uždarytos. 

— Ar esi tikras? 

Friskinas pasilenkė į priekį. 

— Pasakykit tiksliai, kiek dar kartų jam teks?.. 

— Ir tu įsmukai ir išsmukai be jokių trukdymų? 

— Ką? 

— Be vargo. Nieko nesusitikai? Visiškai nieko? 

— Juk jau sakiau, ar ne? Dešimtį kartų sakiau. 

— Tada kas nutiko kačiukams? — paklausė Linlis. - Ponia 
Peten sakė, kad kačiukai buvę viduje, kai ji išvažiavo. 

— Kačiukų nemačiau. 

— Jų nebuvo kotedže? 

— Aš to nesakiau. 

— Sakei, jog stebėjai kotedžą iš sodo galo. Pasakojai ma- 
tęs tėvą pro virtuvės langą. Sakei matęs, kaip jis nuėjęs mie- 
goti. Ar matei, kaip atidarė duris? Ar matei, kaip išnešė į 
lauką kačiukus? 

Iš Džimio veido buvo matyti, kad jis tuos klausimus lai- 
kė kažkokia gudrybe. Bet buvo aišku, kad nenutuokė, kokia 
tai gudrybė. 

— Nežinau. Neprisimenu. 

— (Gal tavo tėvas išnešė juos į lauką prieš tau atvažiuo- 
jant? Ar nepastebėjai jų kur nors sode? 

— Kam rūpi kažkokie sumauti kačiukai? 

Linlis vėl sudėliojo fotografijas. Džimis žvilgtelėjo į jas, 
bet tučtuojau vėl skubiai nusisuko. 

— Šitaip gaištamas visų laikas, - pareiškė Friskinas. - Mes 
nė kiek nepajudam į priekį ir neturim jokios vilties pajudėt, 
jeigu neturėsit ir kol neturėsit, ką naujo galėtumėt pateikti. 
Tačiau ligi to laiko... 

— Ką tu, Džimi, vilkėjai tą vakarą? —- paklausė Linlis. 

— Inspektoriau, tą jis jau pasakė... 

— Sportinius marškinėlius, kiek prisimenu, - pasakė Lin- 
lis. - Ar taip? Mėlynus džinsus. Megztuką. Aulinius batus. 
Dar ką? 

— Apatines kelnes ir kojinaites, - nusišaipė Džimis. — 
Tuos pačius, kokius dabar dėviu. 

— Ir tai viskas? 

— Viskas. 

— Nieko daugiau? 

— Inspektoriau... 

— Nieko daugiau, Džimi? 

— Sakiau. Nieko daugiau. 

Linlis nusiėmė akinius ir padėjo juos ant stalo, sakydamas: 

— Tokiu atveju tai įdomu. 

— Kodėl? 

— Kadangi tu nepalikai jokių pirštų atspaudų. 

— Aš nieko neliečiau. 

— Bet tu ką tik aiškinai, kaip palietei duris jas atstumda- 
mas. Tada pirštų atspaudų ant jų nebuvo. Nei ant medžio, 
nei ant rankenos, viduje ar iš lauko. Ir ant elektros jungik- 
lio virtuvėje nebuvo tavo pirštų ženklų. 

— Aš juos nušluosčiau. Užmiršau. Taip. Aš juos nušluos- 
čiau išeidamas. 

— Tu nušluostei savus atspaudus, o visų kitų sugebėjai 
palikti? Kaip tu įstengei tai padaryti? 

Friskinas savo kėdėje atsisėdo tiesiai ir griežtai pažvel- 
gė į berniuką. Paskui atsigręžė į Linlį. Tylėjo. 

Džimis po kėde brūžino kojomis. Savo sportinio batelio 
galu bilsnojo į grindis. Ir jis tylėjo. 

— Ir jei įstengei atlikti tokį žygdarbį nušluostydamas sa- 
vo pirštų atspaudus, o išsaugodamas kitų, tada kodėl palikai 
pirštų atspaudus ant keraminės antelės įrankių pašiūrėje? 

— Padariau, ką padariau. 

Friskinas paklausė: 

— Inspektoriau, gal duotumėt mums valandėlę. 

Linlis jau stojosi. 

— Man nereikia valandėlės, - pareiškė Džimis. - Pasa- 
kiau jums, ką padariau. Paėmiau raktą. Įėjau vidun. Įkišau 
nuorūką į fotelį. 

— Ne, - pertraukė jį Linlis. - Buvo ne taip. 

— Taip! Sakiau jums ir sakysiu. 

— Tu papasakojai mums, kaip įsivaizdavai tai galėjus įvyk- 
ti. Gal pasakojai, kaip būtum tą daręs, jei būtum turėjęs to- 
kią galimybę. Bet nepasakei, kaip tai buvo padaryta. 

— Sakiau. 

— Ne. - Linlis išjungė magnetofoną. Išėmė kasetę ir vie- 
toj jos įdėjo jų buvusio susitikimo kasetę. Ji buvo nustatyta 
ties ta vieta, kurią jis buvo parinkęs anksčiau šį rytą. Spūs- 
telėjęs mygtuką, leido jai suktis. Tai buvo jų balsai. 

„Ar rūkei cigaretę tuo metu?“ 

„Ką jūs. Ar laikot mane pusgalviu?“ 

„Tokią kaip šita „JPS“. 

„Taip. Teisybė. „JPS“. 

„Ir uždegei ją? Gal parodytum man kaip?“ 

„Ką parodyti?“ 

„Kaip uždegei cigaretę?“ 

Linlis išjungė magnetofoną, išėmė juostą ir vietoj jos įdėjo 
šio pokalbio kasetę. Spūstelėjo mygtuką „Įrašymas“. 

— Taigi, - tarė Džimis. - Ką pasakiau, tą pasakiau. Pada- 
riau, ką padariau. 

— Su „JPS“ cigarete? 

— Juk girdėjot, ar ne? 

— Taip, girdėjau. - Linlis pasitrynė kaktą, paskui Mišias 
ranką, kad galėtų stebėti berniuką. Džimis atlošė kėdę ant 
užpakalinių kojų ir ėmė suptis. 

— Kodėl tu meluoji, Džimai? 

— Aš niekada... 

— Ko nenori, kad mes sužinotume? 

Berniukas suposi ir toliau. 

— Ei, juk sakiau jums. 

— Teisybės nesakei. Jos tu mums nesakei. 

— Buvau ten. Sakiau. 

— Taip. Buvai ten. Buvai sode. Buvai pašiūrėje. Bet kote- 
dže nebuvai. Savo tėvo tu nežudei, lygiai kaip ir aš jo nežu- 
džiau. 

— Nužudžiau. Šunsnukis. Gavo tai, ko nusipelnė. 

— Tą dieną, kai buvo nužudytas tavo tėvas, tavo motina 
turėjo patvirtinti jo skyrybų prašymą. Ar žinojai tą, Džimi? 

— Jis nusipelnė mirties. 

— Tačiau tavo motina nenorėjo išsiskirti. Jeigu būtų no- 
rėjusi, pati asmeniškai to būtų siekusi pateikdama prašymą 
praslinkus dvejiems metams po to, kai jis paliko šeimą. Tai 
legalus šeimos palikimas. Ji būtų turėjusi savo motyvus. 

— Norėjau, kad jis mirtų. 

— Bet, užuot tą dariusi, ji delsė ketverius metus. Galbūt 
ji manė, jog pagaliau jį atgaus. 

— Aš dar sykį jį nudėčiau, jei turėčiau progą. 

— Ar ji turėtų pagrindą šitaip manyti, Džimai? Pagaliau 
tavo tėvas visą laiką lankė ją per tuos metus. Kai jūsų, vai- 
kų, nebūdavo namie. Ar žinojai tą? 

— Žinojau. Žinojau. 


Lošimas iš belenų 623 


— Drįstu sakyti, kad jos viltys tebebuvo didelės. Jeigu 
jam ir toliau jos reikėdavo. 

Džimis nuleido kėdės kojas žemėn. Gniaužė rankas po 
sportiniais marškinėliais, tempdamas juos kelių link. Burb- 
telėjo: „Sakiau jums“. O prasmė buvo aiški: „Eikit velniop. 
Aš daugiau nieko nebesakysiu“. 

Linlis atsistojo. 

— Mes nepateiksim kaltinimų jūsų klientui, - pasakė po- 
nui Friskinui. 

Džimis staigiai pakėlė galvą. 

— Bet mes norėsim vėl su juo pasikalbėti. Kai jis galės 
tiksliai prisiminti, kas nutiko praėjusio trečiadienio vakarą. 


Po dviejų valandų Barbara Heivers pateikė Linliui savo 
raportą apie tai, ką trečiadienio naktį veikė Krisas Faradė- 
jus ir Amanda Beksted. Amanda gyveno perstatytame na- 
me Moretono gatvėje. Buvo kaimynai viršuje ir kaimynai 
apačioje, draugiška grupelė, kuri elgėsi taip, lyg jie visas 
nemigos valandas būtų praleidę stebėdami vieni kitus. 
Amanda patvirtino, kad Krisas buvo su ja. 

— Tai gana kebli situacija dėl Livi, - pasakė ji tyliu santū- 
riu balsu, dešiniu delnu švelniai apėmusi savo kairiąją plaš- 
taką. 

Ji buvo grįžusi pietauti iš gyvūnų priežiūros ir fotografa- 
vimo studijos, kurią juodu su broliu laikė Pimlike, ir sutiko 
pasišnekėti su detektyve seržante tol, kol suvalgys savo su- 
muštinį su sūriu ir išgers butelį mineralinio. Jos žingsniavo 
į Pimliko parką ir krūmyną palei upę, ten susėdo netoli Vil- 
jamo Haskisono, devyniolikto amžiaus valstybės veikėjo, ap- 
vilkto toga ir apauto kažkuo panašiu į raitelio batus, akme- 
ninės statulos. Amanda atrodė nepastebinti Haskisono dra- 
bužių nesuderinamumo 1r jai netrukdė vėjas, kuris šiaušė 
upę, ar cikloninis mašinų, lekiančių Grosvenoro gatve, 
kauksmas. Ji laisvai sėdėjo lotoso poza ant medinio suolo ir 
rimtai kalbėjo, kirsdama savo pietus. 

— Livi ir Krisas keletą metų gyveno drauge, - pasakė ji, — 
1r atrodė, jog nebus gerai, jeigu Krisas išsikraustys dabar, 
kai Livi taip serga. Aš iškėliau mintį, kad mes galėtume pa- 
bandyti visi gyventi drauge, mano brolis, Krisas, Livi ir aš. 
Bet Krisas to nenori. Sako, kad Livi tai bus per sunku, jeigu 
ji žinos, kad jis ir aš norim būti drauge. Ji, sako Krisas, rei- 
kalaus, kad ją vežtų į slaugos namus, nes tokia jau ji yra. Jis 
šito nenori. Jaučiasi atsakingas už ją. Taigi visa tebėra kaip 
buvę. 

Ji Barbarai papasakojo, kad juodu per paskutinius kelis 
mėnesius įstengė šiek tiek laiko praleisti drauge, tačiau nie- 
kada nepajėgė būti vieni daugiau kaip keturias valandas. Tre- 
čiadienis buvo pirmoji proga visą naktį pasilikti drauge, nes 
Livi buvo susiruošusi pasimatyti su motina ir nelaukė Kri- 
so ligi ryto. Amanda atvirai pasakė: 

— Mes tik norėjom drauge permiegoti. Ir drauge nubus- 
ti. Tai buvo daugiau negu seksas. Tam tikra prasme tai bu- 
vo svarbiau už seksą. Ar suprantat, ką turiu galvoje? 

Ji atrodė tokia nuoširdi, kad Barbara linktelėjo, tarytum 
jai būtų Žinoma, kas tai yra miegoti su vyriškiu. Taip, ji pa- 
galvojo. Būti susijusiai su kokiu vyruku, suprantu, kaip jau- 
tiesi. Absoliučiai 1r be abejonės. 

Savo raporto pabaigoje Barbara pasakė Linliui: 

— Aš šitaip žiūriu. Arba Flemingo mirtis yra konspiracija, 
kurioje dalyvauja beveik visa Moretono gatvė, arba Amanda 
Beksted sako teisybę. Aš balsuoju už antrąjį atvejį. O jūs? 

Linlis stovėjo prie savo kabineto lango, Žiūrėdamas į gat- 
vę apačioje. Barbara susidomėjo, ar reporteriai ir fotografai 
jau išsiskirstę. Ji paklausė: 

— Tai ką jūs ištraukėt iš to vaikino šį kartą? 

— Dar daugiau nepagrįstų tvirtinimų, kad jis nužudė sa- 
vo tėvą. 

— O dėl viso kito jis laikosi kietai? 

— Šiuo metu. 

— Nesąmonė. - Ji išsitraukė vaisinės gumos lazdelę ir 

įsikišo į burną. Paklausė: —- Kodėl mes jos paprasčiausiai 
nesulaikome? Kokia prasmė brautis šitaip pro užpakalines 
duris? 

— Prasmė yra įrodymai, seržante. 

— Gausim įrodymus. Jau turim motyvą. Turim priemonę 
ir progą. Pakankamai turim, kad ją įkištume ir pagaliau vie- 
ną sykį dorai papurtytume. O po to viskas stos į vietą. 

Linlis iš lėto papurtė galvą. Jis ilgai stebėjo gatvę apa- 
čioje, paskui dangų, kuris buvo pilkas it karo laivas, tary- 
tum pavasaris staiga būtų paskelbęs moratoriumą. 

— Berniukas privalo ją įvardyti, - galiausiai pasakė. 

Barbara mėgino patikėti blogai išgirdusi. Perširdusi ji iš- 
pūtė savo kramtomąją gumą. Linliui buvo nebūdinga imtis 
tokio mindžikavimo, todėl ji, netgi staigiai pajutusi nenorą 
būti jam lojali, suabejojo, ar jo nuolatinis netikrumas dėl at- 
eities su Helena Klaid nebus pradėjęs skverbtis į jo darbą. 

— Sere, - ji stengėsi, kad jos balsas būtų draugiškai kan- 
trus. — Ar realu šito tikėtis iš šešiolikmečio berniuko? Galų 
gale jinai jo motina. Gal jie ir nesutaria, bet jeigu jis įvardys 
ją kaip tėvo žudikę, ar nemanot, kad jis pakenks pats sau? 
Ir manot, jis nežino, ką sau padarys? 

Linlis susimąstęs čiupinėjo smakrą. Barbara, pasijutusi 
užtektinai padrąsinta, kalbėjo toliau: 

— Per vieną savaitę jis praras abu tėvus. Ar jūs tikrai įsi- 
vaizduojat, kad jis tą padarytų? Ar tikitės, kad savo seserį, 
brolį - nekalbant apie save patį —- pavers juridiniais našlai- 
čiais? Teismo globotiniais. Ar tai ne per didelis reikalavi- 
mas? Ar šitaip jis nebus palaužtas daugiau, negu jį reikia 


palaužti? 
— Galbūt, Heivers, - atsakė Linlis. 
— Gerai. Tada... 


— Bet, deja, būtent šitaip smarkiai palaužti Džimį Kuperį 
mums reikia ir jei norim prisikasti ligi teisybės. 

Barbara jau buvo ketinanti toliau ginti savo pozicijas, kai 
Linlis pažiūrėjo jai pro petį ir kreipėsi į tarpdurį. 

— Taip, Dy. Kas nutiko? 

Dorotėja Hariman pataisė vieną iš savo šilkinio žabo klos- 
čių. Šią popietę ji buvo tikra žydra vizija. 

— Viršininkas Veberlis kviečia jus 1r detektyvę seržantę 
Heivers, — pasakė Hariman. - Ar pasakyti jam, kad jūs ką 
tik išėjot? 

— Ne. Mes ateisim. 

— Seras Deividas su juo, - pridūrė Hariman. - Iš tikrųjų 
seras Deividas ir sukvietė šį susirinkimą. 

— Hiljeris, - suvaitojo Barbara. - Sergėk mus, Dieve. Se- 
re, tai truks dvi valandas, jeigu jis įsisiautės. Kol galim, iš- 
sisukim. Dy gali mus pateisinti. 

Hariman nusišypsojo. 

— Daugiau nei laiminga būsiu tą padariusi, detektyve ins- 
pektoriau. Beje, jis savo juodu kaip anglis kostiumu. 

Barbara nugrimzdo dar giliau į krėslą. Sero Deivido Hil- 
jerio juodi kostiumai buvo legenda Naujajame Skotland Jar- 
de. Tobulo kirpimo, išlyginti, kaip šviežiai išgaląsti kirvio 
ašmenys ten, kur klosčių reikėjo. Šiaip nesuglamžyti, ne- 
apspurę, nesugadinti, jie buvo tai, ką Hiljeris parodydavo 
kiekvienąsyk, kai norėdavo pademonstruoti savo — vyriau- 
siojo viršininko — galią. Jis visada būdavo seras Deividas, 
kai atvykdavo į Viktorijos gatvę apsirengęs savo juoda eilu- 
te. Kitomis dienomis jį paprasčiausiai vadindavo šefu. 

— Ar jie Veberlio kabinete? — paklausė Linlis. 

Hariman linktelėjo ir nuėjo pirma. 

Abudu —ir Hiljeris, ir Veberlis — sėdėjo prie apskrito stalo 
Veberlio kabineto viduryje, ir visas stalas buvo nuklotas po- 
pieriais, kuriuos Hiljeris akivaizdžiai norėjo aptarinėti, i1š- 
dėliotais taip, tarytum būtų godžiai ir įdėmiai perskaityti 
neprityrusio aktoriaus, ieškančio žurnalistų palankaus įver- 
tinimo, pasibaigus premjerai. Ir sprendžiant iš to, ką Barba- 
ra galėjo pastebėti skubiai dirstelėjusi, kai Hiljeris stengėsi 
atsistoti priešingos lyties atstovių akivaizdoje, į viršininko 
rankas buvo patekusi vakarykštė medžiaga. 

— Inspektoriau, seržante, - tarė Hiljeris. 

Veberlis atsikėlė nuo stalo ir nuėjo jiems už nugaros už- 
daryti durų. Viršininkas jau šiandien buvo surūkęs daugiau 
negu vieną cigarą ir oras kabinete buvo troškus, kambaryje 
tvyrojo dūmų debesis. 

Hiljeris auksiniu rašikliu mostelėjo į laikraščius ant sta- 
lo. Rytinės nuotraukos vaizdavo viską — nuo pono Friski- 
no, ranka dengiančio Džimio veidą, ligi Džyn Kuper, kuri 
brovėsi pro besistumdančių reporterių minią ir bandė nu- 
sigauti ligi savo automobilio. Tačiau skaitytojų smalsumą 
šiandien tenkino įvairesnis rinkinys nuotraukų nei tos, ku- 
riose buvo tik pagrindiniai bylos veikėjai. Daily Mail spaus- 
dino lyg ir kokią fotoapybraižą iš Keneto Flemingo gyve- 
nimo, papildytą jo buvusių namų Šunų saloje, jo šeimos, 
kotedžo Kente, spaustuvės Stepnyje, Mirjamos Vaitlo ir 
Gabrielos Peten fotografijomis. Guardian ir Independent 
ėmėsi intelektualesnio aspekto, pateikdami nusikaltimo 
scenos grafinį vaizdą. O Daily Mirror, Sun ir Daily Express 
spausdino pokalbius su Anglijos komandos rėmėjais, Ga- 
jum Molisonu ir Midlesekso kapitonu. Bet didžiausias plo- 
tas - The Times — buvo skirtas nepilnamečių didėjančio nu- 
sikalstamumo problemai, paliekant pačiam pasidaryti iš- 
vadas iš tų užmaskuotų aliuzijų, kurias pateikė laikraštis 
spausdindamas rašinį drauge su pasakojimu apie Flemin- 
go nužudymą. Čia nėra jokio išankstinio nusistatymo, tei- 
gė rašinys, tačiau dažnai vartojamas žodis įta712mas nesu- 
stabdė laikraščio nuo siekimo pateikti galimybę, jog čia ne- 
įvardyto šešiolikmečio nusikaltimas. 

Hiljeris antrąsyk pasinaudojo savo rašikliu, parodyda- 
mas dvi kėdes priešais savąją. Barbarai ir Linliui susėdus, 
jis nužingsniavo ligi skelbimų lentos kitapus kambario ša- 
lia durų ir ėmė atidžiai studijuoti ten kabančius departa- 
mento skelbimus. Veberlis nuėjo prie savo stalo, bet, užuot 
atsisėdęs, atrėmė statinės didumo užpakalį į palangę ir at- 
plėšė cigarą. 

— Paaiškinkit, - tarė Hiljeris. Jis kalbėjo Veberlio biule- 
tenių lentai. 

— Sere, - kreipėsi Linlis. 

Barbara dirstelėjo į jo pusę. Jo tonas buvo ramus, tačiau 
anaiptol ne pagarbus. Hiljeriui tai turėjo nepatikti. 

Viršininkas kalbėjo toliau, moduliuodamas balsą, rodan- 
tį, kad jis svarsto savo žodžius. 

— Aš labai įdomiai praleidau rytą. Pusę laiko gyniausi nuo 
visų didžiųjų miesto dienraščių redaktorių. Kitą pusę tele- 
fonu kalbėjau su buvusiais ir būsimais Anglijos kriketo rė- 
mėjais. Turėjau nemalonų susitikimą su vyriausiojo komi- 
saro pavaduotoju ir nuvykau valgyti nesuvirškinamų pietų 
Lordo kriketo stadione su septyniais MKK nariais. Ar jūs, 
lorde Ašertone, įžvelgiat šios veiklos sistemą? 

Barbara pajuto, kaip Linlis šalia jos nuo šio titulo pasi- 
šiaušė. Jautė, kokių pastangų jam prireikė negriebti Hilje- 
rio mesto masalo. 

Jis labai santūriai atsakė: 

— Visur pastebimas suprantamas nerimas, kad mes nu- 
trauksime šią bylą. Bet tokia situacija atsiranda visada, kai 
nužudomas žinomas asmuo. Ar nesutinkate... sere Dei- 
vidai? 

Pataikyta, pagalvojo Barbara. Tačiau viduje susigūžė, 
laukdama Hiljerio atkirčio. 

Kai atsisuko į juos, Hiljerio veidas, visada rausvas, atro- 
dė dar labiau paraudęs, kaip kontrastas jo tankiems žiliems 
plaukams. Jeigu jie ketino svaidytis titulais, jam teks pra- 
laimėti, ir visi tą žinojo. Jis pasakė: 

— Man nereikia jums priminti, inspektoriau, kad jau še- 
šios dienos prabėgo nuo Flemingo nužudymo. 

— Bet tik keturios, kai mes gavom bylą. 

— Ir kiek suprantu, - tęsė Hiljeris, - jūs didžiumą savo 
laiko praleidot važinėdamas pirmyn ir atgal į Šunų salą, be 
reikalo gainiodamas šešiolikmetį berniuką. 

— Sere, tai ne visai tikslu, - įsiterpė Barbara. 

— Tada pasakykit man kitaip, - atrėžė Hiljeris su šypse- 
na, kuri turėjo pabrėžti sąmoningą nenuoširdumą. — Nors 
aš 1r skaičiau laikraščius, tačiau tai nėra metodas, kuriam 
aš teikiu pirmenybę, gaudamas informaciją iš man paval- 
džių tarnautojų. 

Barbara ėmė raustis po savo rankinuką, ieškodama pri- 
vačių užrašų. Ji matė, kaip Linlio delnai sujudėjo ant kėdės 
ranktūrio, ir žinojo, kad jis duoda jai ženklą nesivarginti. Po 
akimirkos ji suprato kodė!, Hiljeris pridūrė: 

— Žiūrint į šią krūvą, - ir ranka išpuoselėtais nagais mos- 
telėjo į laikraščius, —- inspektoriau, atrodo, kad jūs savo ran- 
kose turit prisipažinimą. Aš šįryt supratau, kad tiksli infor- 
macija iš šio pastato pateko į gatvę. Įsivaizduoju, kad jūs ne 
tik pasiutiškai gerai tą Žinot, bet ir iš pat pradžių šito sie- 
kėt. Ar aš teisus? 

— Neginčyčiau šitos išvados, - pasakė Linlis. 

Hiljeris, matyt, nebuvo patenkintas tokiu atsakymu. Jis 
pareiškė: 

— Tokiu atveju klausykit manęs. Bet kuriuo lygiu buvo 
pareikštas rimtas susirūpinimas viso šito tyrimo kompeten- 
cija. Ir turint labai rimtą priežastį. 

Linlis žvilgtelėjo į Veberlį: 

— Sere? 

Veberlis savo cigarą nustūmė iš vieno burnos kampo į 
kitą. Užkišo smilių už apspurusios marškinių apykaklės. Ka- 
dangi Hiljerio darbas buvo kištis į KTD ir bet kurio kito 
skyriaus darbą, kuris galėtų trukdyti KTD, Veberlio parei- 
ga buvo reguliuoti santykius tarp Hiljerio ir Veberlio skyrių 
detektyvų. O šiandien jam nepavyko toji užduotis 1r jam aki- 
vaizdžiai nepatiko, jog tai primenama net tokiu paprastu žo- 
deliu sere? Be to, jis žinojo, kas glūdėjo tame trumpame klau- 
sime: „Kieno pusę jūs palaikot? Ar jūs remiat mane? Ar no- 
rit užimti rizikingą poziciją?“ 

Veberlis šiurkščiai pareiškė: 

— Aš užjus, vaikine. Bet vyriausiajam, — Veberlis nė vie- 

no sykio nepavadino Hiljerio seru Deividu, - reikia kažko, 
kuo jis galėtų remtis, jeigu mes prašysim jo palaikyti ryšį 
su visuomene ir valdžios atstovais. 

— Kodėl jūs nepateikėt kaltinimų šitam berniukui? — pa- 
klausė Hiljeris, matyt, patenkintas Veberlio užimta po- 
zicija. 

— Mes tam dar nesam pasiruošę. 

— Tai kodėl, po galais, leidot spaudos atstovybei skleisti 
informaciją, kuri gali būti interpretuojama, jog gresia areš- 
tas. Ar čia.koks nors žaidimas, kurio taisyklės žinomos tik- 
tai jums? Ar suvokiat, inspektoriau, kaip šio tyrimo faktus 
interpretuoja? Kiekvienas, pradedant komisaro pavaduoto- 
ju, baigiant metro bilietų pardavėju? Jeigu policija turi pri- 
sipažinimą, jeigu jie turi įrodymus, kodėl jie nieko nedaro? 
Kaip atsakysit į tai? 

— Paaiškinsiu tai, ką jūs jau žinot: kaltės prisipažinimas 
dar nėra galiojantis prisipažinimas, - pasakė Linlis. - Mes 
turim berniuko prisipažinimą. Neturim kito. 

— Jūs tempiat jį į policiją. Nieko nepasiekiat. Tempiat jį 
atgal namo. Be jokių rezultatų. Kartojat tą procedūrą antrą 
1r trečią kartą. Reporteriai kaip šunys lipa jums ant kulnų. 
O galutinis rezultatas, kad jūs — ir kartu neišvengiamai mes 
visi — atrodom nekompetentingi. O gal, inspektoriau, tai 
įvyksta dėl nenoro žengti pozityvų žingsnį? Atrodo, kad jūs 
mulkinamas naivaus šešiolikmečio, kurį reikia išmaudyti. 

— Čia nieko nepadarysi, - pasakė Linlis. - Ir atvirai kal- 
bant, jei man tai nerūpi, vyriausiasis policijos inspektoriau 
Hiljeri, nesuprantu, kodėl tai rūpi jums. 

Barbara nuleido galvą, kad neparodytų, kaip susigūžė. Gal- 
būt Linlis toli pralenkė Hiljerį, žaisdamas aristokratišką žai- 
dimą, tačiau Naujajame Skotland Jarde buvo hierarchinė tvar- 
ka, neturinti nieko bendra su mėlynu krauju ar su tuo, kaip 
esi gavęs savo titulą: Naujųjų metų sąraše ar gimimo teise. 

Kai Hiljerio veidas tapo prinokusių slyvų spalvos, jis pa- 
sakė: 

— Aš esu atsakingas, galas jus griebtų. Štai kas mane jau- 
dina. Ir jeigu jūs negalit laiku užbaigti šios bylos, gal mums 
reikia kito detektyvo inspektoriaus. 

— Žinoma, jūsų valia spręsti, - atsakė Linlis. 

— Būčiau laimingas, galėdamas tą padaryti. 

— Jeigu jūsų nejaudina papildomi laiko nuostoliai, priim- 
kit tokį sprendimą. 

— Deividai, — skubiai įsiterpė Veberlis balsu, kuriame sly- 
pėjo maldavimas, o kartu ir įspėjimas. Jis bylojo: „Atsitrauk, 
leisk man šito imtis“. Hiljeris jau antrą kartą nesislėpda- 
mas pritariamai pažvelgė į jį. - Niekas nesiūlo pakeisti jus, 
Tomi. Niekas neabejoja jūsų kompetencija. Bet procesas ke- 
lia mums šiokį tokį nerimą. Jūs einat tokiu neįprastu keliu 
bendradarbiaudamas su spauda, ir į tai gali būti atkreiptas 
dėmesys. 

— Aš šito siekiu, - pasakė Linlis. 

Hiljeris pridūrė: 

— Gal galiu jums nurodyti, kad, kiek žinoma iš anksčiau, 
nieko nebuvo pasiekta tiriant žmogžudystę žiniasklaidos 
priemonėmis. 

— Aš ne tą darau. 

— Tai pradžiuginkit mus, paaiškinkit, ką darot. Kadangi 
iš to, ką matau, — dar sykį pusračiu pasuko auksinį rašiklį, 
rodydamas į laikraščius, - kai tik detektyvas inspektorius 
Linlis nusičiaudi, spauda, laiku sužinojusi, suspėja pasaky- 
ti: „Į sveikatą“. 

— Tai netyčia atsiradęs šalutinis produktas... 

— Man, detektyve inspektoriau, nereikia pasiteisinimų. 
Man reikia faktų. Galit jūs pasimėgauti valandėlę šlovės 
spinduliuose, tačiau nepamirškit, kad esat tik mažas šios 
operacijos sraigtelis, kurį labai lengva pakeisti kitu. O da- 
bar pasakykit man, kas, po velnių, čia dedasi? 

Barbara akies kampu matė Linlio ranką, padėtą ant krėslo 
ranktūrio. Jo bevardis ir mažasis pirštai įsispaudė į nutrintą 
apmušalą, bet tai buvo vienintelis ženklas, bylojantis apie 
jo reakciją į Hiljerio puolimą. 


632 E George 


Ramiu balsu, nenukreipdamas žvilgsnio nuo vyriausiojo 
policijos inspektoriaus, Linlis išdėstė bylos faktus. Kai jam 
reikėjo, kad Barbara įterptų savo komentarą, nežiūrėdamas 
į jos puse pasakydavo: „Heivers“. Kai jis baigė — išklojęs 
viską, nuo Hju Peteno viešėjimo „Šerburo“ klube Flemingo 
mirties naktį iki Amandos Beksted patvirtintos Kriso Fara- 
dėjaus buvimo vietos, - trenkė mi7tiną smūgį, kurio iš jo 
lūpų išgirsti net Barbara nesitikėjo. 

— Žinau, kad Jardui patiktų užbaigti bylą, - pasakė jis, — 
bet faktas tas, kad nors mūsų ir viso dalyvaujančio persona- 
lo pastangos didelės, tačiau to padaryti mes gal ir neįsteng- 
sime. 

Barbara tikėjosi, kad Hiljerį ištiks apopleksija. Linlio, ma- 
tyt, dėl to sąžinė nėmaž negraužė, nes jis tęsė toliau: 

— Bijau, kad mes nieko konkretaus negalim pateikti pro- 
kuratūrai. 

— Pasiaiškinkit, - paliepė Hiljeris. - Jūs ką tik praleidot 
keturias dienas, ir vienas Dievas težino, kiek darbo jėgos 
valandų, sekdami įtariamuosius ir rinkdami fizinius įkalčius. 
Jūs ką tik sugaišote dvidešimt minučių, dėstydamas man 
apie viena ir kita. 

— Bet po įtariamųjų sekimo ir įkalčių rinkimo aš iš tiesų 
negaliu nustatyti žudiko, nes nėra tiesioginio ryšio tarp Žu- 
diko ir įkalčių. Aš nepasirengęs prašyti prokuratūros, kad ji 
apkaltintų tą, kurio kaltumo įrodyti aš negaliu. Jei bandy- 
čiau, būčiau teisme išjuoktas. Ir jeigu tai neįvyktų, aš pats 
neatleisčiau sau, pasiuntęs žmogų į kaltinamųjų suolą, ne- 
tikėdamas jo kaltumu. 

Linliui kalbant toliau, Hiljeris atrodė dar labiau susikaus- 
tęs. Jis pasakė: 

— Tesergsti Dievas mus nuo to, kad mes reikalautume iš 
jūsų padaryti ką nors, dėl ko jūs nebegalėtumėt susitaikyti 
su savimi, inspektoriau Linli. 

— Taip, — visai ramiai atsakė Linlis. - Nenorėčiau, kad 
manęs šito kas nors prašytų. Ir dar, vyriausiasis inspekto- 

riau. Kiekvieno karjeroje užtenka vieno karto. Ar nesu- 
tinkat? 

Jie įsileido į ilgą akių dvikovą. Linlis užkėlė koją ant ko- 
jos, tarsi pasiruošęs seniai atidėliotoms, bet labai reikalin- 
goms žodinėms peštynėms. 

Barbara galvojo: „Ar tu visai iš galvos išėjai“, - kai Ve- 
berlis pasakė: 

— Užteks, Tomi. - Jis užsidegė cigarą. Išpūtė tiek dūmų, 
kad alsuoti pasidarė rizikinga. - Mes visi turim profesinių 
paslapčių, kurias slepiam kuo giliau. Nėra reikalo jų dabar 
kelti aikštėn. 

Jis apėjo aplink savo rašomąjį stalą, kad prieitų prie jų, 
sėdinčių prie stalo, ir vėl pasinaudojo savo cigaru, rodyda- 
mas taip, kaip rašikliu rodė Hiljeris. Pasakė Linliui, turėda- 
mas galvoje laikraščius: 

— Išlipot iš viso šito ant šakos. Kas kris drauge su jumis, 
kai šaka nulūš? 

— Niekas. 

— Laikykitės ir toliau, - mostelėjo galva durų link, paro- 
dydamas, kad jie gali eiti. 

Barbara vos susivaldė šokte nepašokusi iš vietos. Linlis 
nusekė įkandin lėtu žingsniu. Kai jie abu atsidūrė korido- 
riuje ir už jų vėrėsi durys, Hiljeris trenkė: 

— Smailialiežuvis žiurkiokas, - taip garsiai, lyg norėda- 
mas būti išgirstas. — Dieve, kaip norėčiau... 

— Jau tą padarėt, ar ne, Deividai? — pasakė Veberlis. 

Linlis, tą Barbara matė, atrodė nesutrikdytas Hiljerio gė- 
dinimo. Ji pasižiūrėjo į savo laikrodį. Buvo pusė penkių. 

Paklausė: 

— Ką pasakysit, inspektoriau? 

Jis pasuko į savo kabinetą. Jam neatsakius, ji pasiteiravo: 

— Kodėl pasakėt Hiljeriui, kad mes nesugebėsim užbaig- 
ti bylos? 

— Todėl, kad jis norėjo žinoti teisybę. 

— Kaip galit tą sakyti? - paklausė Barbara. Linlis ėjo kaip 
ėjęs ir davė kelią tarnautojui, kuris stūmė vežimėlį su arba- 

tiniais ir kavinukais vieno iš įvykių kambario link. Atrodo, 
kad jis nepaisė jos klausimo. — Mes dar su ja nesikalbėjom, — 
neatlyžo Barbara. - Turiu galvoje tik7a1 nesikalbėjom. Ne- 
bandėm jos paspausti. Žinom daugiau, negu žinojom tada, 
kai aš šeštadienį viena su ja kalbėjausi, todėl visai protinga 
būtų vėl su ja pasimatyti. Paklausti, ko norėjo Flemingas 
visais tais kartais, kai ateidavo jos aplankyti. Paklausti apie 
skyrybų prašymą. Paklausti apie skyrybų prašymo patvirti- 
nimą ir ką tai reiškia, kad dabar jai nebereikia jo patvirtinti. 
Paklausti apie Flemingo testamento sąlygas ir kaip atrodys 
testamentas dabar, kai jis mirė, o ji liko jo teisėta ir vienin- 
telė žmona. Gauti įgaliojimą apieškoti jos namus ir jos auto- 
mobilį. Ieškoti degtukų. Ieškoti cigarečių „Benson 6: Hed- 
ges“. Sere, mums net nereikia visos cigaretės. Pradžiai už- 
tektų fabriko ženklo nuo pakelio. 

Linlis priėjo savo kabinetą. Barbara nusekė paskui jį į 
vidų. Jis skubiai pervertė Flemingo bylos dokumentus, ku- 
rių vis daugėjo. Pokalbių užrašus, aplinkos patikrinimą, ra- 
portus apie sekimą, fotografijas, įkalčius, skrodimo rezulta- 
tus ir laikraščių šūsnį, kuri siekė jam ligi juostos. 

Barbara jautė, kaip nekantrumas ima dirginti jai galūnes. 
Ji norėjo vaikštinėti. Norėjo rūkyti. Norėjo čiupti jam iš ran- 
kų visus popierius ir priversti jį paklausyti proto balso. Ji 
pasakė: 

— Jeigu jūs dabar su ja nepasikalbėsit, inspektoriau, jūs 
viską įduosit tiesiai Hiljeriui į rankas. Jis norėtų per būsian- 
čią jūsų atestaciją prilipdyti etiketę: „Pareigų neatlikimas“. 
Jis tikrai dėl jūsų neriasi iš kailio, nes žino, jog ateis diena, 
kai jūs pranoksit jį, 1r jam nepakenčiama mintis kreiptis į jus 
viršininke. Tarytum jis tą kada nors darytų. - Ji perbraukė 
pirštais skyrimą ir smarkiai trūktelėjo plaukus. - Gaištamas 
laikas, — pasakė ji. - Kiekvieną dieną, kai mes nežengiam į 
priekį, tas žengimas vis labiau sunkėja. Laikas duoda žmo- 
nėms galimybę sukurpti alibi. Duoda progą pagražinti savo 
istorijas. Dar blogiau, suteikia galimybę galvoti. 

— Ko aš 1r noriu, - atsakė Linlis. 

Barbara atsisakė pastangos gerbti jo stropiai nuo dūmų 
saugomą aplinką. Ji pasakė: 

— Atleiskit. Aš pasirengusi ranka pramušti sieną. — Užsi- 
degė cigaretę ir pasitraukė į tarpdurį, kur galėjo pūsti dū- 
mus į koridorių. 

Ji svarstė jo pasakytus žodžius. 

Kiek ji galėjo įžvelgti, inspektorius Linlis pernelyg daug 
mąstė apie šią bylą. Nors ir išdrožęs pakilią prieštaraujan- 
čią kalbą per vakarienę, jis buvo metęs savo įprastinį veik- 
los būdą, instinktyviai jo atsisakęs tuo bylos tyrimo momen- 
tu, kai nuojauta būtų vedusi jį pirmyn. Keistai pasikeitus 
pozicijoms, Barbarai atrodė, kad būtent jinai dabar veikė 
klausydama instinkto, o jis buvo tas, kuris nusprendė sun- 
kiai kėblinti, nenorėdamas netgi pakelti nuo žemės dešinės 
kojos, jeigu kairioji koja nestovi tvirtai nuo pirštų ligi kul- 
no. Ji negalėjo suprasti šitos jo permainos. Jis nebijojo aukš- 
tesnės valdžios kritikos. Pirmiausia šita vieta jam nebuvo 
reikalinga. Jeigu jie užsimanys jį atleisti, jis iškraustys sa- 
vo rašomąjį stalą, nukabins paveikslus nuo kabineto sienų, 
susirinks knygas, grąžins savo pažymėjimą, išvažiuos į Korn- 
valį 17 niekada nebepažvelgs atgal. Tai ko gi jis dabar taip 
dvejoja? Kurių velnių jis nori dar galvoti? Apie ką, po ga- 
lais, reikia galvoti? 

Ji mintyse nusikeikė ir tai jai suteikė malonumo. Paskui 
paklausė: 

— Tai kiek laiko jums dar reikia? 

— Kam? - Jis krovė laikraščius į dėžę. 

— Galvoti. Kiek laiko jums reikia galvoti? 

Jis uždėjo The Times egzempliorių ant Sun. Šviesių plau- 
kų garbana užkrito jam ant kaktos ir jis smiliumi nubraukė 
ją. Pasakė: 

— Klaidingai supratai. Ne man reikia laiko mąstymui. 

— Tokiu atveju, inspektoriau, kam reikia? 

— Maniau, kad tai akivaizdu. Mes laukiam, kad žudikas 
būtų įvardytas. O tam reikia laiko. 

— Kiek dar, dėl Dievo meilės? — paklausė Barbara. 

Jos balsas pakilo visa oktava ir ji bandė jį sutramdyti. Jis 
pralaimėjo, pagalvojo jinai. Jam trūko kantrybė. 

— Inspektoriau, nenoriu lįsti ten, kur jūs manęs nepagei- 
daujat, bet ar yra nors menkiausia galimybė, kad Džimis, - 
ji beviltiškai ieškojo neutralaus žodžio, nesugebėjo rasti tin- 
kamo ir pasitenkino: — kad Džimio konfliktas su motina la- 
bai jums artimas? Ar negali būti, kad jūs jam ir Džyn Kuper 
teikiat tiek reikšmės, nes, na, nes, taip sakant... esat jau tą 
išgyvenęs? 

Ji skubiai įtraukė cigaretės dūmus, nukratė pelenus ant 
grindų ir vogčia sumaišė juos su dulkėmis. 

— Taip sakant ką? — draugiškai pasiteiravo Linlis. 

— Jūs ir jūsų mama. Noriu pasakyti, kurį laiką jūs bu- 
vot... - Ji atsiduso ir išpyškino: — Judu daugelį metų buvot 
susipykę, ar ne? Gal per daug jūs įžvelgiat savęs ir savo 
mamos, kai galvojat apie Džimį ir jo motiną. Turiu galvo- 
je... - Ji spyrė savo sunkaus dešinio bato kulnu į kairiojo 
keltį. Ji kasė sau kapą ir, nors tą žinojo, nelabai teišmanė, 
kaip mesti į šalį kastuvą. - Gal manot, kad ilgainiui jūs bū- 
tumėt pajėgęs padaryti tą, ko negali Džimis Kuperis? 

— Ą, - pasakė Linlis. Jis baigė krauti laikraščius į dėžę. — 
Čia jūs klystat. 

— Vadinasi, jūs sutinkat, kad net jūs nebūtumėt įstengęs 
įvardyti savo motinos žmogžudystės byloje? 

— Aš šito nesakau, nors gal čia ir teisybė. Aš tik sakau, 
kad klystat dėl to, ką aš galvoju. Ir dėl to, kam su kuo šiuo 
atveju reikia susidoroti. 

Jis pakėlė dėžę su laikraščiais. Paėmė greta esančių bylų 
šūsnį. Pasuko prie durų, 0ji nuėjo įkandin, nežinodama, kur 
jie visa tai neša, bet pasirengusi vilktis iš paskos, kad pa- 
matytų. 

— Tai kas? — paklausė ji. - Kam su kuo reikia susidoroti? 

— Ne Džimiui, - atsakė Linlis. — Niekada ten nebuvo 
Džimio. 


22 skyrius 


S) Kuper neskubėdama 
sulankstė paskutinį išskalbtą drabužį. Ne dėl to, kad būtų 
sunku sulankstyti aštuonmečio pižamos švarkelį. Tik dėl to, 
kad, baigus tvarkyti skalbinius, nebeliks jokio kito pasitei- 
sinimo neiti pas vaikus į svetainę, kur jie šį pusvalandį žiū- 
rėjo pramoginę televizijos laidą. 

Virtuvėje, kišdama drabužius į skalbimo mašiną, Dženi 
stengėsi nugirsti jų pokalbį. Tačiau jie tylėjo kaip gedėtojai 
per šermenis. 

Dženi nebeprisiminė, ar jos vaikai visada šitaip žiūrėda- 
vo televizorių. Jai taip neatrodė. Ji tarsi prisiminė kartkar- 
tėmis girdėjusi riksmą, kai vienas arba kitas perjungdavo 
kanalus, kartkartėmis nuskambantį juoką iš kokio seno Be- 
nio Hilo skečo. Ji tarėsi prisimenanti Steno klausimus ir 
Džimo atsakymus, palydimas Šaros nedidelių prieštaravi- 
mų. Bet iš miglotų prisiminimų Dženi suprato, kad visos 
tos reakcijos ir vaikų nuomonių pasikeitimai vyko už jos pa- 
tirties sferos, nelyginant tai būtų sapnai, kuriuos ji tik ste- 
bėtų, bet pati aktyviai nedalyvautų. Ir tuo — tą ji pamatė pa- 
mažėle suvokdama, - beveik ir apsiribojo jos buvimas mo- 
tina, kokia ji tapo nuo tada, kai ją paliko Kenis. 

Per keletą paskutiniųjų metų rūpinosi vien buitimi, kad 
išvengtų savo vaikų. Rūpintis buitimi — reiškė kaip visada 
važinėti į darbą pas Krisį, keltis penkiolika po trijų, išvykti 
iš namų prieš keturias, grįžti namo vidurdienį, kad suspėtų 

atlikti veiksmus, susijusius su motinos pareigomis, tokius 
kaip paklausti, ar yra namų darbų kitai dienai. Ji rūpinosi, 
kad vaikų drabužiai būtų tinkamai išskalbti. Ji gamino jiems 
valgį. Prižiūrėjo namus. Sakydavo, kad ji elgiasi teisingai, 
kaip dera mamai atlieka savo pareigą: karštas maistas ant 
stalo, kartais bažnyčia, Kalėdų eglutė su spalvotom lempe- 
lėm, Velykų sekmadienis pas senelę, pinigai videožaidi- 
mams. Tačiau nors ir stengėsi gyventi normalų gyvenimą, 
ji Žinojo padariusi nuodėmę —- apleidusi savo vaikus lygiai 
taip, kaip ir Kenis. Tik ji tą padarė daug klastingiau už Kenį. 
Nes tuo metu, kai jos kūnas liko Kardeilo gatvėje, leisda- 
mas jos vaikams tikėti, kad jie tebeturi vieną iš tėvų, kurio 
meilė nuolatinė, - jos širdis 1r siela nuskrido kaip plunks- 
nos vėjyje tą pačią dieną, kai ją paliko Kenis. 

Mylėti savo vyrą labiau už tas tris gyvybes, pagimdytas 
šitos meilės, buvo atgrasi paslaptis, kurią Dženi ilgai slėpė 
viduje. Dažniausiai ignoruodavo ją. Nes ji pirmiausia nega- 
lėjo ištverti to deginančio skausmo, kuris iš tarpo tarp krū- 
tų nuolatos leisdavosi į tarpkojį, kur ji geidė jo, kai tik iš- 
girsdavo arba perskaitydavo jo vardą, arba klausydavosi jo 
balso telefonu. O antra —- ji žinojo, kad mylėti vyrą labiau už 
vaikus, kuriuos ji pagimdė, buvo nuodėmė - tokia sunki ir 
tokia nenatūrali, kad ji negalėjo tikėtis atleidimo, nesvarbu, 
kiek laiko mokėtų už tai, ką padarė. 

Ji tikėjo, kad mažiausia, ką ji galėjo padaryti, buvo ap- 
saugoti vaikus nuo žinojimo. Pasižadėjo, kad jie net nesu- 
voks, kad ji kiekvieną dieną jaučiasi nelyginant ką tik išpil- 
tas pieno butelis, visiškai tuščias, tik su plona plėvele, pri- 
menančia jai, kas buvo viduje. Ji atliko visas motinos 
pareigas, žadėdama neapvilti savo vaikų ir nesuteikti jiems 
daugiau skausmo negu jų tėtis. 

Nors ir dėdama daug pastangų tinkamai atlikti pasirink- 
tą vaidmenį, Dženi dabar matė, kad galiausiai ji sukėlė vai- 
kams tiek pat sielvarto, kiek ir jų tėtis, nes jos užsispyri- 
mas rūpintis tik buitimi lygiai taip pat atitolino ją nuo jų. 

Jeigu ji atliks motinos pareigas, nė sykio neprisipažindama, 
kokią vienatvę jautė, išvykus Keniui, tada ir vaikai lygiai 
taip pat galės atlikti vaikams priderančius veiksmus. Šitaip 
jie drauge kapstysis, kad ir ką jaustų, savo elgesiu skelbda- 
mi: jeigu jų tėčio nebėra, jeigu jam jų nereikia, jeigu jis ne- 
grįžta - velniop jį. 

Ji uždėjo Steno pižamą ant paskutinės skalbinių krūvos 
17 paėmė ją. Laiptų papėdėje sudvejojo. Stenas kiurksojo ant 
žemės tarp sofos ir stalelio, prispaudęs skruostą Džimiui 
prie kelio. Šara buvo pečiais susiglaudusi su savo broliu, 
pirštais įsitvėrusi į jo marškinėlių rankovę. Jie praranda jį, 
jie žinojo, kad jį praranda, ir vaizdas, kaip jie laikosi įsitvė- 
rę, tarsi vien tuo galėtų apsisaugoti nuo praradimo, Dženi 
taip skaudžiai sugėlė akis, kad ji norėjo čiupti juos už galvų 
1r atplėšti šalin vieną nuo kito. 

— Vaikai, — tarė ji, bet išėjo per griežtai. 

Šara skubiai atsisuko į ją, tą patį padarė ir Stenas. Steno 
ranka tvirčiau apkabino Džimio koją. Dženi suprato, kad jie 
stengiasi apsišarvuoti, ir pagalvojo, kada išmoko tą suprasti 
vien tik iš jos balso tono. Ji pakeitė jį ir pilna švelnumo, 
kurį pajuto gimstant iš nuovargio ir nevilties, pasakė: 

— Parnešiau žuvies pirštelių ir bulvių traškučių šiam va- 
karui. Taip pat 17 kokakolos. 

Steno veidas nušvito. „Kokakolos!“ — ir jis viltingai pa- 
žvelgė į savo brolį. Kokakola buvo gardumynas, tačiau Dži- 
mis visai nereagavo į tą žinią, nors Šara rimtai ir mandagiai 
atsakė: 

— Kokakola tikrai puiku, mamyte. Ar padengti stalą? 

— Padenk, mieloji, - atsakė Dženi. 

Ji nunešė skalbinius į viršų. Neskubėdama sukaišiojo vis- 
ką į reikiamus stalčius. 

Berniukų kambaryje iš naujo sudėliojo Steno meškučius. 
Sutvarkė knygas ir komiksus ant kaltinės geležies lentynų. 
Pakėlė batų raištelį. Sulankstė megztuką. Pakedeno abiejų 
berniukų lovų pagalves. Daryti kažką, kas būtina. Nesusto- 

ti, daryti, negalvoti, neklausinėti, o svarbiausia - nesiste- 
bėti kodėl. 

Dženi staigiai atsisėdo ant Džimio lovos krašto. 

„Policija teigia, kad jis jiems meluoja, - taip jai buvo sa- 
kes ponas Friskinas. - Jie sako, kad kotedže jo nebūta, bet 
tai situacijos nekeičia, patikėkit. Užtikrinu jus, kad jie keti- 
na jį spausti“. 

Dženi godžiai įsikibo šio trapaus vilties siūlelio: „Bet jei- 
gu jis meluoja...“ 

„Jie teigia, kad jis meluoja. Yra subtilus skirtumas, tarp 
to, ką jie teigia mums ir ką jie iš tiesų sužino, kai mūsų 
nėra. Policija naudoja dešimtis gudrybių priversdama įta- 
riamuosius kalbėti, ir mes turim saugotis, kad čia nebūtų 
viena iš jų“. 

„O kas, jeigu tai nėra gudrybė? O kas, jeigu nuo pat pra- 
džių jis melavo ir jie tą žino. Kodėl jie nori jį priversti?“ 

„Dėl vienos logiškos priežasties. Spėju, jog jie tikisi, kad 
jis gali įvardyti žudiką“. 

Siaubas užplūdo ją lyg staigus blogumas, nuo skrandžio 
kylantis ligi gerklės. 

„Tai mano tiksliausias spėjimas dėl to, ką jie ketina, — 
pasakė ponas Friskinas. — Tai protinga išvada, kurią jie gali 
padaryti. Jie spėja 1š to, jog jis prisipažino praėjusį trečia- 
dienį buvęs įvykio vietoje, kad jis tikriausiai matęs padegė- 
ją. Jie tą prielaidą rutulioja toliau, tikėdamiesi, jog jis žino, 
kas padegėjas. Be abejonės, jie mano, kad jis prisiima kaltę, 
kad nereiktų jos suversti kam kitam“. 

Ji sugebėjo suvokti tik vienintelį žodį „suversti“. 

„Mes dažnai susiduriame su tokiu paauglių užsispyrimu, 
ponia... panele Kuper. Nors yra žinoma, kad paprastai tai 
būna nenoro išduoti vieną iš savo bendraamžių rezultatas. 
Tačiau jaunų žmonių tendencija laikyti liežuvį už dantų Dži- 
mio atveju galėjo tapti kiek iškreipta. Dėl jo - atleiskit, kad 
šitaip sakau, — dėl jo aplinkybių, kas žino, kam jis iš tiesų 
jaųfiasi turįs būti ištikimas“. 

„Ką tai reiškia, - paklausė ji. - Dėl jo aplinkybių?“ 

Advokatas įsistebeilijo į savo batų galus. 

„Jei mes turim daryti prielaidą, jog berniuko melavimas 
rodo norą išsisukti, ir nieko daugiau, tada mums tenka pa- 
nagrinėti jo gyvenimą artimų socialinių ryšių, kurie verčia 
bet kokia kaina laikyti liežuvį už dantų, aspektu. Tokie ry- 
šiai susiformuoja mokykloje tarp gerų draugų. Bet jeigu nė- 
ra gilių socialinių ryšių ir jis nieku būdu negalėjo išmokti 
tokio elgesio, tada mes turim daryti prielaidą, kad berniuko 
melavimas yra kažkas visai skirtinga“. 

„Kas?“ — paklausė Dženi, nors klausiant jos lūpos ir bur- 
na buvo visai išdžiūvusios. 

„Noras ką nors apsaugoti“. - Ponas Friskinas įdėmų 
žvilgsnį nuo batų nukreipė į jos veidą. Sekundės virto mi- 
nutėmis, ir Dženi iš tvinksnių savo smilkiniuose jautė, kaip 
jos bėga. 

Policija sugrįš, galiausiai pasakė jai ponas Friskinas. Ge- 
riausia, ką ji dabar galėtų padaryti savo sūnui, tai paskatinti 
Jį pasakyti jiems teisybę, kai jie atvažiuos. Ji tai suprantan- 
ti, ar ne? Ar ji nemananti, kad teisybė —- vienintelė galimy- 
bė iš Džimio gyvenimo pašalinti policiją ir žiniasklaidą. Nes 
jis tikrai nenusipelnė, kad jie be perstogės persekiotų jį, ar 
ne, panele Kuper. Be jokios abejonės, su tuo sutikti turinti 
tikroji berniuko motina. 

Dženi prispaudė ranką prie rudo zigzagais išmarginto Dži- 
mio lovos apkloto. Ji tebegirdėjo rimtą Friskino balsą. Za: 
tikrai vienintelis kelias, panele Kuper. Paskatinti berniuką ba- 
sakyti teisybę. 

Ir net jeigu jis pasakytų teisybę, kas tada? - svarstė ji. 
Kaip pasakyta teisybė padėtų nutrinti realybę to pragaro, 
per kurį jam teko pereiti. 

Praėjusį vakarą ji buvo sakiusi savo sūnui, jog nesuge- 
bėjo būti gera motina, bet dabar Dženi matė, kad tas teigi- 
nys tebuvo jai pačiai naudingi plepalai, nes sakydama ji iš 
tikrųjų pati tuo netikėjo. Ji pasakė tik tam, kad priverstų 

berniuką su ja kalbėti, vildamasi, kad jis pasakys: „Ne, tu, 
mama, nebuvai bloga, tu išgyvenai sunkų laikotarpį, kaip ir 
mes visi. Aš tą suprantu, visada supratau“. Ir nuo čia užsi- 
megs jų pokalbis. Kadangi šitaip vaikai turėtų daryti. Kal- 
bėti su savo mamomis, jei jų mamos tikros. Bet net advoka- 
tas, kuris pažinojo Dženi ir jos vaikus vos keturiasdešimt 
aštuonias valandas, suprato motinos ir šito konkretaus vai- 
ko ryšio pobūdį. Nes jis pasakė, kad ji turinti paskatinti sa- 
vo sūnų sakyti teisybę, bet neužsiminė, kad bandytų pr1- 
versti Džimį sakyti teisybę jai. 

Pasakyk teisybę savo advokatui, Džimi. Pasakyk polici- 
jai. Pasakyk tiems reporteriams, kurie lipa tau ant kulnų. 
Pasakyk svetimiesiems. Bet nesugalvok sakyti man. Ir kai 
tu pasakysi, Džimi... Ir kai pasakysi, ką matei ir ką Žinai 
žmonėms, kuriems nė motais, kad tu kenti, kurie nori tik 
užbaigti šią bylą, kad galėtų eiti tiesiai namo ir prisikimšti 
skrandžius maisto... 

Ne, pagalvojo ji. Šito nebus. Ji jo motina. Nepaisant vis- 
ko — ir dėl visko — niekas nėra atsakingas už berniuką, 1š- 
skyrus ją. 

Ji vėl nulipo laiptais žemyn. Šara buvo virtuvėje. Vietoj 
klijuotės ji tiesė kalėdinę staltiesę, apkraštuotą bugieniais 
su vainiku viduryje ir Kalėdų Seneliais, mojančiais iš visų 
keturių kampų. Stenas ir Džimis tebežiūrėjo televizorių, kur 
kumpanosis nesiskutęs vyras pasakojo apie filmą, kurį ką 
tik buvo išleidęs, 1r kalbėjo taip, lyg burnoje laikytų slyvą. 

— Nusmurgęs gaidys, ar ne, Džimai? - sukikeno Stenas 
1r bakstelėjo broliui į kelį. 

Dženi perspėjo: 

— Neblevyzgok. Padėk seseriai dengti stalą, - 1r nuėjo 
išjungti televizoriaus. Džimiui pasakė: - Eime su manim, — 
1r, kai jis įsigūžė į sofą, pridūrė švelnesniu tonu: - Eikš, Dži- 
mi, mielasis. Mes tik išeisim į kiemą. 

Jie paliko Šarą kruopščiai dėliojančią žuvų pirštelius ant 
skardos, o Steną verčiantį šaldytus bulvių traškučius į kep- 
tuvę. 

— Ar paruošti ir žalių salotų, mamyte? - paklausė Šara, 
kai Dženi atvėrė duris į sodą. 

— Gal galim gauti pupelių? - pasiteiravo Stenas. 

— Darykit ką tinkami, - pasakė jiems Dženi. - Pašauksi 
mus, kai viskas bus paruošta. 

Džimis pirma jos žengė per vieną betoninį laiptelį į so- 
dą. Nužirgliojo ligi paukščių maudyklės, o Dženi - jam iš 
paskos, ant nudaužto krašto padėjusi degtukus ir cigaretes. 

— Gali rūkyti, jei nori, - pasakė sūnui. 

Jis čiupinėjo aptrupėjusį paukščių maudyklės kraštą, kur 
jau seniai buvo nudaužtas gabalas. Cigarečių jis nesiekė. 

— Žinoma, aš norėčiau, kad tu nerūkytum, - pasakė Dže- 
ni, — bet jei nori, dabar tai nieko. Kai dėl manes, verčiau 
niekada nebūčiau ir pradėjusi. Gal galėsiu mesti, kai visa 
tai baigsis. 

Ji apžvelgė apgailėtiną sodą: viena paukščių maudyklė, 
vienas betono luitas su skurdžių našlaičių lysvėmis pakraš- 
čiuose. Pasakė: 

— Būtų malonu turėti tikrą sodą, ar ne, Džimai? Gal galė- 
sim šitą mėšlyną padaryti tikrai pavyzdingą. Kai visa tai baig- 
sis. Jeigu išmesim šitą seną betoną ir užželdinsim veją, pa- 
sodinsim gražių gėlių ir medį, galėsim, esant geram orui, 
čia sėdėti. Man patiktų tą padaryti. Tačiau man prireiks ta- 
vo pagalbos. Viena aš neįstengsiu. 

Džimis sugrūdo rankas į džinsų kišenes. Jis išsitraukė 
savo cigaretes ir degtukus. Užsidegė vieną ir padėjo pakelį 
1r degtukus šalia motinos. 

Dženi pajuto, kaip, užuodus dūmus, ją pagavo noras rū- 
kyti. Tai veikė nervus taip, tarytum juos kas temptų. Bet ji 
nesiekė savo cigarečių. Užuot tą dariusi, pasakė: 

— Gerai, Džimai. Kaip malonu. Užsirūkysiu, - ir paėmė 
vieną jo cigaretę. Užsidegė, nusikosėjo ir tarė: - Teisybę 
pasakius, abu turėtume atprasti nuo tos žolės. Gal drauge 
galėtume tą padaryti, a? Aš padėsiu tau. Tu - man. Vėliau. 
Kai tai baigsis. 

Džimis nubėrė pelenus į tuščią paukščių maudyklę. 

— Man praverstų pagalba, - kalbėjo ji. - Ir tau tikriausiai 
praverstų. Be to, mes nenorim, kad Šara ir Stenas pradėtų 
rūkyti. Turim duoti jiems pavyzdį. Jei norėtum, čia galėtų 
būti paskutinės mūsų cigaretės. Mums reikia rūpintis Šara 
1 Stenu. 

Jis iškvėpė orą su dūmais. Atrodė tarytum prunkštelėji- 
mas. Jis tyčiojosi iš jos Žodžių. 

Ji atsakė į patyčias: 

— Šarai ir Stenui tu reikalingas. 

Jis pasuko galvą į tvorą, skiriančią jų sodą nuo kaimynų, 
todėl ji negalėjo matyti jo išraiškos, nors gerai girdėjo, kai 
jis burbtelėjo: 

— Jie turi tave. 

— Žinoma, jie turi mane, - atsakė Dženi. - Aš jų mama ir 
visada būsiu. Bet jiems reikia ir vyresnio brolio. Argi tu ne- 
matai? Jiems reikia tavęs čia, dabar, labiau nei bet kada. Jie 
žiūrės į tave dabar, kai... - Ji pajuto spąstus. Pasistengė, 
kad balsas būtų stiprus ir prisivertė kalbėti toliau. - Jiems 
tavęs reikės ypač dabar, kai jūsų tėtis... 

— Sakiau, jie turi tave. - Džimio balsas buvo šiurkštus. — 
Jie turi savo mamą. 

— Bet jiems reikia ir vyriškio. 

— Dėdė Deras. 

— Dėdė Deras - tai ne tu. Jis myli juos, taip, bet nepažįs- 
ta jų, kaip pažįsti tu, Džimai. Jie nežiūri į jį taip, kaip žiūri į 
tave. Brolis kas kita negu dėdė. Brolis artimesnis. Brolis 
visą laiką greta ir gali juos saugoti. Tai svarbu. Saugoti juos. 
Steną. Šarą. - Ji apsilaižė ir įkvėpė aitrių tabako dūmų. Jai 
tuojau pritrūks nekaltų žodžių. 

Ji išdrįso apeiti paukščių girdyklą, kad atsidurtų veidu į 
jį. Paskutinį kartą užtraukė dūmą ir sutrypė padu tai, kas 
buvo likę iš cigaretės. Pamatė, kaip jo akys atsargiai nukry- 
po į jos pusę, ir kai jų žvilgsniai susitiko, pagaliau švelniai 
paklausė: 

— Kodėl meluoji farams, mielasis? 

Džimis pasuko galvą. Jis taip giliai įkvėpė savo cigaretės 
dūmų, kad Dženi pagalvojo, jog vienu užsitraukimu surū- 
kys ją ligi galo. 

— Ką tu matei tą naktį? - tyliai paklausė jinai. 

— Jis nusipelnė mirties. 

— Nesakyk šitaip. 

— Sakysiu, ką noriu. Turiu teisę. Man nerūpi, kad jis ne- 
begyvas. 

— Rūpi. Tikrai rūpi. Tu mylėjai savo tėtį kaip niekas kitas 
šioje žemėje, ir joks tavo melas, Džimi, šito nepakeis. 

Jis išspjovė žemėn tabako gumulėlį. O paskui - tirštą pi1l- 
kai žalią skreplį. Dženi nepasidavė išmušama iš vėžių. Ji 
pasakė: 

— Tu norėjai, kad tėtis grįžtų, taip pat kaip ir aš. Gal dar 
labiau už mane, nes nebuvo prašmatnios šviesiaplaukės kek- 
šės, stovinčios tarp jo 1r tavęs. Taigi nebuvo nieko, kas ne- 
leistų tau suprasti, kaip tu jauteisi ir ar tu tikrai norėjai, 
kad jis grįžtų. Gal dėl to, Džimai, dabar meluoji. Man. Ponui 
Friskinui. Farams. - Ji pamatė, kaip staiga vienas jo skruosto 
raumuo įsitempė. Pajuto, kad jie sklando ant briaunos to, 
ką reikėjo pasakyti, ir tęsė toliau: 

— Gal tu meluoji dėl to, kad meluoti lengviau. Ar tu kada 
apie tai pagalvojai? Gal tu meluoji, nes tai lengviau, negu 
iškęsti skausmą, kad tėtis šįsyk išėjo negrįžtamai. 

Džimis sviedė cigaretę žemėn ir paliko ją ten smilkti. Jis 
pasakė: 

— Taip ir yra. Tu visiškai teisi, mama. - Dženi nepatiko, 
kad jis atrodė per daug atsipalaidavęs. 

Jis jau buvo beimąs savo „JPS“ pakelį. Dženi pasiekė ci- 
garetes anksčiau už jį 1r uždengė jas delnu, kartu ir savą- 
sias. Pasakė: 

— Bet gal yra taip, kaip sakė ponas Friskinas? 

— Mamyte, - pro virtuvės duris sušuko Šara. 

Džimas užstojo Dženi vaizdą į namus. Ji ignoravo savo 
dukterį ir, užuot atsiliepusi, pasakė dar tylesniu balsu: 

— Paklausyk manęs, Džimi. 

— Mamyte? - vėl šūktelėjo Šara. 

— Privalai man pasakyti, kodėl meluoji. Tučtuojau priva- 
lai pasakyti teisybę. 

— Jau sakiau. 

— Privalai man tiksliai pasakyti, ką matei. - Ji ištiesė ran- 
ką į jį per paukščių girdyklą, tačiau jis atšoko. — Jei pasaky- 
si man, Džimi, tada mes galėsim sugalvoti, ką toliau daryti, 
tu Ir aš. 

— Aš pasakiau teisybę. Šimtą kartų. Niekas nenori jos 
žinoti. 

— Ne visą teisybę. Ją tu dabar privalai pasakyti. Kad galė- 
tume sugalvoti, ką daryti. Kadangi negalim sugalvoti, ką da- 
ryti, tol, kol tu... 

— Mamyte, - pašaukė Šara. 

— Džimi, - verkė Stenas. 

Džimas staiga puolė prie durų. Dženi žengė pro paukš- 
čių mMaudyklę ir griebė jam už alkūnės. 

Džimas nusikeikė: 

— Velnias! 

Dženi sušuko: 

— Ne! 

O inspektorius Linlis atsargiai išsivadavo iš Šaros ir Ste- 
no, įsikibusių jam į rankas. Iš virtuvės jis pasakė: 

— Mes turim keletą klausimų. 

Ir Džimas nudūmė. 


Linlis nepagalvojo, kad berniukas gali taip greitai bėgti. 
Linliui nebaigus savo sakinio, Džimis išsiplėšė iš motinos 
rankos ir nėrė į sodo galą. Jis negaišo prie vartų. Užuot bė- 
gęs pro juos, puolė prie tvoros ir aiktelėjęs persirito per ją. 
Jo žingsniai nudundėjo taku tarp namų. 

Jo motina sušuko: „Džimi!“ — ir puolė paskui jį. 

Linlis per petį riktelėjo: 

— Jis lekia į Plevnos gatvę. Mėgink pastoti jam kelią, ser- 
žante Heivers. 

Linlis prasibrovė pro kitus du vaikus ir leidosi vytis ber- 
niuko, o Heivers nubėgo atgal per svetainę į lauką pro para- 
dines duris. 

Džyn Kuper jau buvo atplėšusi sodo vartus, kai Linlis 
pribėgo prie jos. Ji griebė jį už alkūnės rėkdama: „Palikit 
jy 

Linlis ištrūko iš jos ir nėrė paskui berniuką. Ji nubėgo 
įkandin, šaukdama savo sūnų vardu. 

Džimis movė siauru betoniniu taku tarp namų. Žvilgte- 
lėjo per petį ir leidosi dar greičiau bėgti. Dviratis buvo at- 
remtas į sodo vartus ties priešpaskutiniu namu take. Lėk- 
damas pro jį, Džimis staiga bloškė jį ant tako sau už nuga- 
rOS, o tada užsiropštė ant vielos ratų viršum mūrinės tvoros, 
kuri žymėjo tolimąją tako ribą ties Plevnos gatve. Persirito 
per juos ir dingo iš akių. 

Linlis vienu šuoliu peršoko dviratį ir pripuolė prie medi- 
nių vartų tvoroje, kurių berniukas nebuvo pastebėjęs. Jie 
buvo užrakinti. Pašokęs įsitvėrė rankomis už vielų. Anapus 
tvoros girdėjo Heivers šaukiant. Paskui šaligatviu nudun- 
dėjo žingsniai. Pernelyg daug žingsnių. 

Jis prisitraukė aukštyn, persirito ir nušoko ant šaligat- 
vio, spėjęs pamatyti, kaip Heivers skrieja Plevnos gąjve 
Mančesterio gatvės link, lydima trijų vyrų, iš kurių vienas 
nešėsi tris kameras. Nusikeikė ir prisijungė prie vejančių- 
jų, vos neužkliudęs pensininko su lazdele ir mergaitės ant 
šaligatvio krašto, valgančios parduotuvėje pirktą patiekalą. 

Nesugaišo nė dešimties minučių, kad pralenktų žurna- 
listus. Dar penkios — ir pasivijo Heivers. 

— Kur? — paklausė jos. 

Ji parodė ir bėgo toliau, ir Linlis jį pamatė. Jis peršoko 
dar vieną tvorą, juosiančią parką ties Plevnos gatvės kam- 


648 E George 


pu. Skuodė vingiuotu plytomis grįstu taku Mančesterio gat- 
vės link. 

— Kvailys, kad ten pasuko, - dusdama pasakė Heivers. 

— Kodėl? | 

— Mančesterio metro. Už ketvirčio mylios. Upės link. 

— Paskambink jiems. 

— Kur? 

Linlis parodė į priekį, į Plevnos ir Mančesterio gatvių 
kampą, kur ant žemo plytinio pastato buvo du raudoni kry- 
žiai ir du raudoni žodžiai — Greitoji pagalba ant balto karni- 
zo. Heivers nulėkė prie jo. Linlis bėgo palei parką. 

Džimis išniro pro vartus į Mančesterio gatvę ir nurūko 
pietų kryptimi. Linlis pašaukė jį vardu ir, jam šaukiant, Džyn 
Kuper ir žurnalistai, apibėgę Plevnos gatvės posūkį, prisi- 
jungė prie jo. 

Žurnalistai šaukė: „Kas...“ ir „Kodėl“, o fotografas iškė- 
lė vieną iš savo kamerų ir ėmė fotografuoti. Linlis vėl puolė 
įkandin berniuko. Džyn Kuper suklykė: „Džimi! Sustok!“ 

Džimis dar sparčiau leidosi bėgti. Vėjas pūtė iš rytų, ir 
kai Mančesterio gatvė pakrypo truputį į vakarus, jis ne- 
sunkiai atsiplėšė nuo persekiotojų. Bėgo mėtydamas į šo- 
nus kojas ir žemai palenkęs galvą. Pralėkė pro apleistą san- 
dėlį ir ėmė sukti į gatvę, kai priartėjo prie gėlių parduotu- 
vės, kur žaliu chalatu vilkinti senyva moteris nešė dėžes 
su gėlėmis nuo šaligatvio į vidų. Moteris išsigandusi rik- 
telėjo, kai Džimis nėrė pro ją. Atsiliepdamas į jos šauks- 
mą, vokiečių aviganis išpuolė iš parduotuvės. Šuo įsiutęs 
suurzgė, šoko ant berniuko ir suleido dantis į jo marškinių 
rankovę. 

Linlis pagalvojo: „Ačiū Dievui“, — ir sulėtino tempą. Kiek 
toliau užpakaly savęs girdėjo berniuko motiną šaukiant Dži- 
mį vardu. Gėlių pardavėja numetė kibirėlį su narcizais ant 
šaligatvio, rėkdama: „Cezari! Gulk!“ — tempdama šunį už 
antkaklio. Šuo paleido Džimį kaip tik tuo metu, kai Linlis 
sušuko: „Ne! Laikyk jį!“ Ir kai moteris išgąstingai suglu- 

musi atsisuko, ranka įsitvėrusi už aviganio kailio, Džimis 
nurūko. 

Linlis nubildėjo pro narcizus, kai berniukas už trisde- 
šimt jardų priešais jį staigiai pasuko į dešinę. Jis įveikė dar 
vieną tvorą ir dingo Kiubit Tauno pradinės mokyklos teri- 
torijoje. 

Net neužduso, nustebęs pagalvojo Linlis. Berniukas ar- 
ba buvo genamas siaubo, arba laisvalaikiu bėgiodavo ilgas 
distancijas. 

Džimis movė per mokyklos kiemą, Linlis — per tvorą jam 
iš paskos. Prie naujojo rusvų plytų mokyklos priestato vy- 
ko didžiulė statyba, ir Džimis movė pro ją, nardydamas pro 
krūvas plytų, miško medžiagos rietuves ir smėlio kalnus. 
Pamokos jau buvo pasibaigusios maždaug prieš dvi valan- 
das ir kieme niekas nesutrukdė jam bėgti, bet kai jis pri- 
siartino prie tolimiausio pastato, už kurio plytėjo žaidimų 
aikštės, pro vėjų nugairintas dvivėres duris išėjo sargas, pa- 
matė jį ir suriko. Džimis jau buvo pralėkęs pro jį, žmogui 
nespėjus sukliudyti. Tada jis pamatė Linlį, sušukęs: „Kas 
čia?“ — atsistojo tiesiai ant tako, į kurį buvo įsukęs Džimis. 

— Sustokit čia, misteri! — Naktinis sargas užtvėrė jam ke- 
lią, įsirėmęs rankomis į šonus. Pro Linlį jis pažvelgė į Man- 
česterio gatvę, kur Džyn Kuper ropštėsi per tvorą, kai žur- 
nalistai beveik lipo jai ant kulnų. Sargas suriko: - Ei! Tu! 
Sustok, kur esi. Čia uždara teritorija! 

Linlis pasakė: 

— Policija! 

Sargas atšovė: 

— Įrodykit. 

Džyn sverdėdama pribėgo prie jų. 

— Jūs... — Ji čiupo Linlį už švarko. — Palikit jį. 

Linlis pastūmė į šalį sargą. Džimis vėl laimėjo dvidešimt 
jardų, o Linlis juos prarado. Jau buvo įveikęs pusę kelio per 
žaidimų aikštes, lėkdamas į nekilnojamojo turto agentūros 
teritoriją. Linlis vėl leidosi tekinas. Sargas rėkė: 

— Ei! Paskambinsiu policijai! 

Linlis galėjo tik melstis, kad jis tą padarytų. 

Džyn Kuper lėkė paknopstom paskui jį. Ji kukčiojo, gau- 
dydama orą, bet neverkė. Ji sušuko: 

— Jis bėga... Namų link. Grįžta namo. Ar nematot? 

Džimis iš tiesų suko atgal į Kardeilo gatvę, bet Linlis 
nenorėjo tikėti, kad jis galėtų būti tiek kvailas ir bėgtų tie- 
siai į spąstus. Berniukas ne vieną kartą buvo atsigręžęs. Be 
abejo, jis bus matęs, kad seržantės Heivers nėra su tais, 
kurie seka jam 1š paskos. 

Džimis pasiekė tolimiausią stadiono pakraštį. Jį juosė gy- 
vatvorė. Prasibrovė kiaurai pro ją, tačiau prarado kelias mi- 
nutes, kai užkliuvo 1r parkrito kniūbsčias kitoje pusėje. 

Linlis jautė, kaip krūtinę jam veržia karštis. Vylėsi, kad 
berniukas toliau nebebėgs, bet kai Linlis įveikė tarpą, kuris 
juos skyrė, Džimis pašoko ir paknopstom nubėgo tolyn. 

Jis lėkė per tuščią sklypą, kur ant pūvančių padangų tarp 
tuščių vyno butelių ir šiukšlių riogsojo sudegęs automobi- 
lis. Iš sklypo jis nėrė ligi Rytų geležinkelio, o paskui į šiau- 
rę savo namų link. Linlis girdėjo berniuko motiną šaukiant: 
„Sakiau tau“, — bet net tada, kai ji šaukė, berniukas perbė- 
go skersai gatvę, prasilenkė su motociklininku, kuris pri- 
stabdė ir slydo, kad nesusidurtų, ir puolė laiptais aukštyn į 
Krosharboro stotį, kur šiuo metu traukinys iš Doklendo ge- 
ležinkelio stojo ant pylimo. Traukinio durys užsivėrė, pa- 
slėpdamos berniuką, ir pats traukinys jau dundėjo Rytų ge- 
ležinkelio link. 

— Džimi, - suklykė jo motina. 

Linlis gaudė orą. Džyn Kuper susverdėjusi sustojo prie- 
šais jį. Užpakalyje žurnalistai brovėsi pro gyvatvorę. Jie tiek 
pat rėkė ant vienas kito, kiek ir ant Linlio. 

— Kur jis važiuoja? —- paklausė Linlis. 

Džyn papurtė galvą. Ji gaudė orą. 

— Kiek stotelių liko? 

— Dvi. - Ji brūkštelėjo delnu sau per kaktą. - Madčutas. 
Salos sodai. 

Geležinkelio linija buvo tiesi - Linlis tai matė - ir ėjo 
lygiagrečiai su Rytų geležinkeliu. 

— Ar toli ligi Madčuto? 

Džyn įrėmė krumplius į skruostą. 

— Ar toli? — vėl paklausė Linlis. 

— Mylia. Ne, mažiau. Mažiau. 

Linlis paskutinį kartą dirstelėjo į dingstantį traukinį. Pės- 
čias negalėjo pasivyti. Tačiau Kardeilo gatvė išėjo į Rytų 
geležinkelį šeši-dešimt jardų į šiaurę, o „Bentlis“ stovėjo 
Kardeilo gatvėje. Liko nedidelė galimybė. 

Jis nubėgo automobilio link. Džyn Kuper stengėsi neat- 
silikti. Ji šaukė: 

— Ką jūs darysit? Palikit jį. Jis nieko nepadarė. Nebeturi 
ką papasakoti. 

Kardeilo gatvėje seržantė Heivers rymojo prie „Bent- 
lio“. Išgirdusi artėjant Linlį, pakėlė akis. 

— Praradot jį? —- paklausė ji, kai Linlis sušvokštė: 

— Automobilis. Lipbk. 

Ji įsiropštė vidun. Linlis įjungė riaumojantį variklį. Ste- 
nas ir Šara išlėkė iš namų, jų burnos buvo pražiotos riks- 
mui, kurį nustelbė variklis, ir kai Šara bandė atidaryti vartų 
skląstį, Džyn Kuper išniro iš už kampo ir rankos mostu įsa- 
kė jiems grįžti. 

Linlis nuspaudė akseleratorių ir atsiplėšė nuo šaligatvio 
krašto. Džyn Kuper iššoko priešais automobilį. 

Heivers riktelėjo: „Atsargiai!“ — ir Džyn įsikibo į spar- 
ną, kai Linlis nuspaudė stabdžius ir pasuko į šalį, kad jos 
nekliudytų. Džyn daužė kumščiu mašinos gaubtą, paskui 
kniubdama nubėgo palei jos šoną ir atplėšė užpakalines du- 
reles. Ji griūte įgriuvo į vidų dusdama: 

— Kodėl... kodėl jo nepaliekat? Jis nieko nepadarė. Jūs 
žinot tą. Jūs... 

Linlis nuvažiavo. 

Jie apsuko kampą ir nulėkė į pietus, į Rytų geležinkelį. 
Nuburzgė pro žurnalistus, kurie švokšdami bėgo į priešin- 
gą pusę, Kardeilo gatvės link. Aukščiau jų, tiesiai į vakarus 
nuo gatvės, ėjo Doklendo geležinkelio bėgiai į Madčutą. 

— Ar pasiekėt Mančesterio gatvės metro stotį? — paklau- 
sė užsikirsdamas Linlis. 

— Jie ten, - atsakė Heivers. 

— Policija? — suriko Džyn. - Dar daugiau policijos? 

Linlis pasignalizavo sunkvežimiui priešais juos. Pasuko 
į dešinį taką ir prašovė pro šalį. Prašmatnūs Krosharboro ir 
Milvo! Oter Doko namai užleido vietą niūriems mūriniams 
Kiubit Tauno dviaukščiams daugiabučiams, kur skalbinių vė- 
liavos plazdeno ant virvių, ištemptų skersai ir išilgai siau- 
ruose daržuose už namų. 

Džyn įsitvėrė Linlio sėdynės atlošo, kai jie aplenkė seną 
„Voksholą“, kuris lyg ežys pukšėjo keliu. Jos balsas buvo 
reiklus, kai ji paklausė: 

— Kodėl skambinot policijai? Jūs policija. Mums jų nerei- 
kia. Jis tiktai... 

— Štai! - seržantė Heivers staiga ištiesė ranką Madčuto 
link, kur žemė tolo nuo kelio kalvelėmis, susidariusiomis 
per daugelį metų iš dumblo, išsemto iš Milvolio dokų. Dži- 
mis Kuperis ropštėsi į vieną tokią kalvelę, skubėdamas į 
pietryčius. 

— Jis bėga pas savo senelę, - patvirtino Džyn, kai Linlis 
privažiavo prie kelkraščio. - Į Skunerio dvarą. Pas mano ma- 
mą. Štai kur jis bėga. Į pietus nuo Milvol Parko. - Linlis 
atplėšė savo dureles. Džyn pasakė: - Sakiau jums, kur jis 
trauks. Mes galim... 

Linlis paliepė Heivers: 

— Vairuok, - ir leidosi paskui berniuką, kai seržantė per- 
sėdo į jo mašiną, pasiekė pirmąją kalvelę ir ėmė lėkti aukš- 
tyn jos šlaitu. Žemė buvo drėgna nuo paskutinio balandžio 
lietaus, 0 jo batai — odiniai. Todėl Linlis paslydo ir nučiuožė 
per grumstuotą žemę, sykį parklupdamas ant kelių, dusyk 


Lošimas iš belenų 653 


įsitverdamas baltųjų notrelių, kurios vešėjo nupjautoje žo- 
lėje. Kalvelės viršūnėje vėjas nekliudomas šuorais lėkė per 
atvirą lauką. Jis plėšė atgal Linlio švarką, akys ašarojo, ir 
Linlis buvo priverstas sustoti ir mirksėti, kad, prieš bėgda- 
mas tolyn, galėtų ką nors matyti. Jis prarado keturias se- 
kundes, tačiau berniuką matė. 

Džimiui pranašumą teikė sportiniai bateliai, kuriais jis 
avėjo. Jis persirito per kalveles ir jau leidosi į žaidimų aikš- 
teles už jų. Bet atrodė, kad jis arba nebematė savo perse- 
kiotojų, ar pasidavė nuovargiui, nes pradėjo kreivai strak- 
sėti ir jau stvėrėsi šono, lyg būtų įlindęs dieglys. 

Linlis bėgo į pietus per pirmosios kalvelės kauburį. Kiek 
įmanydamas stengėsi neišleisti berniuko iš akių, prieš leis- 
damasis žemyn ir kildamas į antrą kalvelę. Viršūnėje pa- 
matė, kad Džimis jau nebebėga, o eina, ir ne be priežas- 
ties. Vyriškis ir berniukas vienodomis raudonomis striu- 
kėmis stadione dresavo du didelius dogus bei vieną airių 
aviganį, ir šunys lakstė aplink dideliais ratais, lodami, grieb- 
dami ir mėgindami nutverti sviedinius, visokias šiukšles, 
viską, kas tik judėjo. Jau susidūręs su vokiečių aviganiu 
Mančesterio gatvėje, Džimis nebenorėjo antro susitikimo 
su didžiuliu šunimi. 

Linlis tuo pasinaudojo. Jis įveikė trečią kalvelę, pusiau 
čiuoždamas nusileido jos šlaitu ir ėmė bėgti per stadioną. 
Šunis aplenkė kiek galima platesniu lankstu, bet kai atsidū- 
rė už dvidešimt jardų nuo jų, aviganis pamatė jį ir ėmė loti. 
Dogai prisijungė. Visi trys šunys puolė prie jo. Jų šeiminin- 
kai pašoko. Šito užteko. 

Džimis dirstelėjo per petį. Vėjas pagavo ilgus jo plaukus 
17 bloškė jam ant akių. Jis juos nubraukė. Leidosi bėgti. 

Iš stadiono nuskuodė į Milvol Parką. Pamatęs berniuko 
kryptį, Linlis sulėtino tempą. Kai už parko Skunerio terito- 
rija iškėtė savo dviaukščius pilkų ir rusvų plytų blokus, lyg 
ranką, tiesiančią pirštus Temzės link, Džimis nedvejodamas 
pasuko į juos. Žinojo, kad seržantė Heivers ir jo motina nu- 

mano, kur jis pasuks. Dabar jos jau bus pasiekusios Skune- 
rio teritoriją. Jeigu jis bėgtų į automobilių aikštelę, nesun- 
ku būtų užkirsti jam kelią. 

Per parką jis bėgo tiesiai. Lėkė per žolynus, dundėjo per 
gėlių lysves, kurios pasitaikė jam kelyje. Ir tik paskutinę 
akimirką prie pat automobilių aikštelės jis dėjosi bėgąs link 
daugiabučio namo rytų pusėje vien tik tam, kad staiga apsi- 
gręžtų ir pultų į pietus. 

Pro vėją Linlis girdėjo seržantės Heivers šauksmą, lydi- 
mą Džyn Kuper riksmų. Jis įpuolė į automobilių aikštelę, su- 
skubęs pamatyti, kaip „Bentlis“ rovėsi paskui berniuką, bet 
Džimis buvo pranašesnis už automobilį. Jis nėrė į pasagos 
pavidalo kilpą, kuri sudarė pačią piečiausią Mančesterio gat- 
vės dalį. Ten sužviegė sunkvežimio stabdžiai, kad nesuvaži- 
nėtų jo. Jis aplenkė jį, pasiekė šaligatvį kitoje kelio pusėje, 
persirito per metrinę tvorą, kuri juosė pilką kalėjimą prime- 
nančios Džordžo Grino vidurinės mokyklos teritoriją. 

Heivers užvarė „Bentlį“ ant šaligatvio. Pati jau šoko iš 
jo, kai Linlis ją pasivijo. Berniukas buvo nubėgęs išilgai mo- 
kyklos fasado ir suko už vakarinio jos kampo. 

Džimiui atsivėrė netrukdomas kelias į tuščią mokyklos 
teritoriją, ir jis tuo pasinaudojo. Kai Linlis su Heivers pa- 
siekė pastato kampą, berniukas buvo jau perbėgęs kiemą. 
Pasinaudojęs šiukšliadėže jis palypėjo ant tvoros gale teri- 
torijos, užšoko ant jos ir persirito, kol jie suskubo nubėgti 
dvidešimt jardų. 

— Paimk automobilį, - paliepė Linlis Heivers. - Važiuok 
aplink. Jis bėga upės link. 

— Upės? Po galais! Ką jis... 

— Važiuok! 

Jis išgirdo, kaip užpakalyje Džyn Kuper sušuko kažką ne- 
suprantama, kai seržantė Heivers nėrė atgal automobilio 
link. Jos šauksmas nuslopo, berniukui pasukus prie tvoros. 
Čiupo už viršaus, pasinaudojo šiukšliadėže, kad pasikeltų, 
ir persiropštė. 

Anapus mokyklos buvo kita gatvė. Šiaurinę jos puse juo- 
sė tvora. Pietinė buvo apstatyta prašmatniais namais: mo- 
derniais mūriniais daugiabučiais su elektronine apsauga var- 
tuose. Šie pastatai beveik nepertraukiama linija ribojo gat- 
vės lanką. Baigėsi jie ties veja ir medžiais upės pakrantėje. 
Tai buvo vienintelė galimybė, ir Linlis siekė jos. 

Jis pralėkė pro įėjimą, kur ženklas rodė, jog parkas pava- 
dintas Salos sodais. Tolimajame vakariniame jo gale stovėjo 
apskritas mūrinis pastatas, uždengtas stikliniu kupolu, ku- 
rio viršuje kilo baltai žalias bokštelis su žibintais. Kažkas 
balta švystelėjo prie raudonų plytų, ir Linlis pamatė, kad 
Džimis Kuperis mėgina atidaryti pastato duris. Viskas, pa- 
galvojo Linlis. Kodėl berniukas... Žvilgtelėjo į kairę anapus 
vandens ir suprato. Bėgdami jie atsidūrė prie Grinvičo pės- 
čiųjų tunelio. Berniukas ruošiasi kirsti upę. 

Linlis padidino greitį. Tuo tarpu „Bentlis“ išlindo iš už 
tolimojo kampo. Iššoko Džyn Kuper ir seržantė Heivers. 
Džyn šaukė sūnų vardu. Džimis tąsė durų rankeną. Durys 
nejudėjo. 

Linlis skubiai suko iš šiaurės rytų. Tą patį 1š šiaurės va- 
karų darė seržantė Heivers ir Džyn Kuper. Berniukas pa- 
žiūrėjo į vieną pusę, paskui į kitą. Tada nurūko į rytus palei 
upės pylimą. 

Linlis leidosi per veją, kad užkirstų jam kelią. Heivers ir 
Džyn Kuper risnojo įkandin. Džimis, sukaupęs paskutines 
jėgas, persirito per suolą ir užšoko ant pylimo. Užsiropštė 
ant užtvaros iš geltonos kaltinės geležies, kuri skyrė parką 
nuo upės apačioje. 

Linlis pašaukė berniuką vardu. 

.Džyn Kuper sukliko. 

Mostaguodamas rankomis Džimis šoko į Temzę. 

pylimą. Žemiau jo Džimis plumptelėjo į vandenį. Vandens 
lygis buvo aukštas, bet upė vis dar tvino, todėl srovė smar- 
kiai tekėjo iš rytų į vakarus. 

Džyn Kuper, pasiekusi upės pylimą, pašaukė sūnų var- 
du. Ji puolė prie aptvaro ir ėmė lipti per jį. Linlis atitraukė 
ją. Stumtelėjo Heivers link. 

— Paskambink upės policijos patruliui. 

Nusiplėšė švarką ir nuspyrė batus. 

— Čia Vaterlo tiltas! - protestavo Heivers, grumdamasi 
su Džyn Kuper ir stengdamasi ją sulaikyti. - Jie nieku būdu 
nesuspės. 

— Skambink! 

Linlis užsiropštė ant pylimo ir užšoko ant užtvaros. Upėje 
berniukas nesėkmingai yrėsi, trukdomas srovės ir savo nuo- 
vargio. Linlis atsidūrė kitoje užtvaros pusėje. Džimio galva 
dingo drumstame vandenyje. 

Linlis nėrė. Išgirdo Heivers šaukiant: „Po šimts velnių! 
Tomi!“ - ir atsidūrė vandenyje. 

Buvo šalta kaip Šiaurės jūroje. Vanduo tekėjo srauniau, 
negu jis būtų galėjęs įtarti nuo apsauginio pylimo Salos 
soduose. Vėjas šiaušė jį. Potvynio srovė sukėlė grįžtamąją 
bangą. Tą akimirką, kai Linlis paniręs iškilo į paviršių, pa- 
sijuto nešamas į pietvakarius, upe tolyn, bet ne į priešingą 
krantą. 

Jis plakė rankomis vandenį, stengdamasis išsilaikyti pa- 
viršiuje. Žvalgėsi berniuko. Kitapus upės matė Jūrų kole- 
džo fasadą, į vakarus nuo jo „Cutty Sark“ stiebus. Jis net 
galėjo įžiūrėti kupolu uždengtą išėjimą iš Grinvičo pėsčiųjų 
tunelio. Bet Džimio nematė. 

Leidosi srovės nešamas taip, kaip ji būtų nešusi berniu- 
ką. Širdis ir alsavimas tvinksėjo jam ausyse. Rankos ir ko- 
jos apsunko. Jis neaiškiai girdėjo šauksmus iš Salos sodų, 
tačiau vėjas, jo širdis ir slopstantis alsavimas trukdė suprasti, 
ką jie bando jam pasakyti. Jis vartėsi vandenyje nešamas 
tolyn. Iškėlęs galvą iš vandens, mynė kojomis, stengdama- 
sis surasti Džimį. Nebuvo laivų, kurie atplauktų jam į pa- 
galbą. Pramoginiai laivai nerizikuodavo tokiu vėjuotu oru, 0 
paskutinis turistinis laivas jau buvo baigęs savo dienos marš- 
rutą. Vieninteliai laivai, plaukiantys upe, buvo dvi didžiulės 
baržos, kurios iš lėto pukšėjo upe aukštyn. Ir jos buvo ma- 
žiausiai už trijų šimtų jardų — per toli prisišaukti, net jei 
būtų galėjusios plaukti greičiau, kad pasiektų Linlį ir tas 
spėtų rasti berniuką. Pro šalį šokčiodamas nuplaukė bute- 
lis. Linlio koja kliudė kažką, kas atrodė kaip tinklas. Jis ėmė 
plaukti nešamas srovės, sukdamas į Grinvičą, kaip būtų da- 
ręs Džimis. 

Galvą laikė nuleidęs. Judino rankas ir kojas. Bandė al- 
suoti ritmingai. 

Vanduo tempė jo drabužius ir traukė žemyn. Jis grūmė- 
si, tačiau pastangos sparčiai jį iškamavo. Buvo pernelyg il- 
gai bėges, pernelyg daug laipiojęs ir šokinėjęs. O potvynis 
buvo atkaklus ir galingas. Gurkštelėjo vandens. Sukosėjo. 
Pasijuto grimztąs. Nepasidavė, iškilo. Gaudė orą. Suprato, 
kad skęsta. | 

Po paviršiumi jis beveik nieko nerado. Tamsuma. Oro bur- 
buliukai, išsiveržę jam iš plaučių. Skystas viesulas, kuria- 
me kaip pašėlusios sukosi visokios nuolaužos. Begalinė ža- 
luma virš balto, virš pilko, virš rudo. Pagalvojo apie savo 
tėvą. Beveik matė jį ant „Daze“ denio, išplaukiant iš La- 

morna Kovo. Jis sakė: „Niekada nepasitikėk jūra, Tomi. Ji 
išduos tave, jei suteiksi jai nors menkiausią progą“. Linlis 
norėjo prieštarauti, kad čia ne jūra, tik upė, upė, dėl Dievo 
meilės, kas galėtų būti tiek kvailas ir nuskęsti upėje? Bet 
jo tėvas kalbėjo: „Tvinstanti upė. Potvyniai ateina nuo jū- 
ros. Tik kvailiai pasitiki jūra“. Ir vanduo nusitempė jį gilyn. 

Akyse jam aptemo. Ausyse ūžė. Girdėjo motinos balsą ir 
brolio juoką. Tada Helena labai aiškiai pasakė: „Tomi, aš 
nežinau. Negaliu duoti tau atsakymo, kurio tu nori, vien tik 
dėl to, kad tu jo nori“. Jėzau Kristau, pagalvojo jis. Vis dar 
priešiška. Net dabar. Net dabar. Kai jau visai nebesvarbu. Ji 
niekada neapsispręs. Niekada nenorės. Velniop ją. Velniop. 

Įnirtęs ėmė smarkiai judinti kojas. Plakė rankomis van- 
denį. Išsiveržė į paviršių. Pamirksėjo, kosėdamas ir žiop- 
čiodamas. Išgirdo berniuką. 

Džimis klykė už kokių dvidešimt jardų į vakarus. Jo ran- 
kos daužė vandenį. Jis sukosi ratu lyg kokia laivo nuolauža. 
Kai Linlis ėmė irtis į jo pusę, berniukas vėl paniro. 

Linlis nėrė paskui jį ir nerdamas meldėsi, kad atlaikytų 
plaučiai. 

Šį kartą srovė buvo jo pusėje. Jis susidūrė su berniuku ir 
griebė jį už plaukų. 

Plaukė į paviršių. Džimis grūmėsi su juo, daužydamas 
vandenį lyg į tinklą pagauta žuvis. Kai jie pasiekė paviršių, 
berniukas spardėsi ir trankė kumščiais. Jis klykė: „Ne, ne, 
ne!“ - ir mėgino ištrūkti. 

Linlis, paleidęs Džimio plaukus, įsikibo jam į marškinius. 
Pakišo vieną ranką berniukui po pažastimis ir apglėbė krū- 
tinę. Neužteko kvapo kalboms, tačiau įstengė prašvokšti: 

— Skęsti ar gyventi. Ką? 

Berniukas pašėlusiai spardėsi. 

Linlis suspaudė tvirčiau. Irdamasis kojomis ir viena ran- 
ka išlaikė paviršiuje ir jį, 1r save. 

— Jei priešinsies, mes nuskęsim. Padėk man plaukti, ir 
mes įstengsim. Kas bus? - Jis papurtė berniuką. - Spręsk! 

— Ne! 

Tačiau Džimio protestas buvo silpnas ir, kai Linlis ėmė 
tempti jį į šiaurinį upės krantą, jis jau nebeturėjo jėgų prie- 
šintis. 

— Judink kojas, - paliepė Linlis. - Vienas aš nebepajėgiu. 

— Negaliu, - dusdamas išlemeno berniukas. 

— Gali. Padėk man. 

Bet paskutinės keturiasdešimt minučių buvo atėmusios 
visas Džimio jėgas. Linlis jautė, koks išsekęs berniukas. 
Rankos ir kojos nebejudėjo. Galva buvo atkraginta. 

Linlis pakeitė rankos poziciją. Kairę ranką pakišo Dži- 
miui po smakru. Iš paskutinių jėgų stengėsi pats kapstytis 
ir berniuką nuplukdyti į šiaurinį upės krantą. Ėmė irtis prieš 
srovę ta kryptimi. 

Girdėjo šauksmus, tačiau nebeturėjo jėgų suvokti, iš kur 
jie sklinda. Kažkur netoliese išgirdo žemą laivo sirenos gaus- 
mą, bet nerizikavo stabtelėti, kad nustatytų, iš kur jis. Ži- 
nojo, kad vienintelė jų galimybė - nieko negalvojant plauk- 
ti. Jis plaukė, alsuodamas, skaičiuodamas yrius, viena ran- 
ka ir dviem kojom grumdamasis su visišku išsekimu, noru 
nugrimzti ir viską baigti. 

Tarsi per miglas pamatė priešais akmenuotą kranto ruo- 
žą, kur galėjo būti priplukdomi laivai. Pasuko ten. Kojos vis 
silpniau judėjo. Sunkiau buvo laikyti berniuką. Kai ištver- 
mė išseko, paskutinį sykį atsispyrė ir kojomis palietė dug- 
ną. Pradžioje smėlis, paskui smulkūs akmenys, tada stam- 
besni. Rado, kur atsistoti, pasikukčiodamas įkvėpė oro ir 
ištraukė berniuką iš gilesnių vandenų paskui save. Seklu- 
moje per penkias pėdas nuo prieplaukos stulpelių jie su- 
kniubo keturpėsti. 

Girdėjosi įnirtingas taškymas ir riksmai. Kažkas verkė 
jam prie šono. Tada išgirdo seržantę smarkiai keikiantis. 
Rankos apglėbė jį, jis buvo ištrauktas iš vandens ir pagul- 
dytas ant irklavimo klubo laivo, prie kurio jis ir plaukė. 

Kosėjo. Jautė, kaip iš skrandžio viskas kyla aukštyn. Pasi- 
vertė ant šono, pakilo ant kelių ir apvėmė seržantės batus. 

Vieną plaštaką ji įkišo jam į plaukus. Kita tvirtai suspau- 
dė kaktą. 

Jis perbraukė sau per burną. Skonis buvo šlykštus. 

— Atleisk, - sumurmėjo. 

— Gerai, - pasakė Heivers. — Spalva taisosi. 

— Berniukas? 

— Jo mama jį pasiėmė. 

Dženi klūpojo vandenyje, apkabinusi sūnų. Ji verkė, vei- 
dą pakėlusi į dangų. 

Linlis ėmė stotis. 

— Dieve. Jis ne... 

Heivers griebė jį už alkūnės. 

— Viskas gerai. Jūs ištraukėt jį. Jis sveikas. Viskas gerai. 

Linlis vėl susmuko ant žemės 

Palengva atgijo pojūčiai. Pastebėjo šiukšlių krūvą, ant ku- 
rios sėdėjo. Girdėjo šnekantis užpakalyje, grįžtelėjo atgal ir 
pamatė, kad pagaliau atvyko vietos policija 1r dabar nepri- 
leido artyn pulkelio žiūrovų, tarp kurių buvo tie patys žur- 
nalistai, kurie sekiojo paskui jį nuo tada, kai jis paliko Naująjį 
Skotland Jardą. Su jais buvęs fotografas dirbo savo darbą, 
už nugaros Mančesterio gatvės policijai įamžino dramą. Šį 
kartą laikraščiams nereikės slėpti berniuko tapatybės. Skęs- 
tančiojo gelbėjimas buvo žinia, kurią galima pranešti be jo- 
kio ryšio su Flemingo nužudymu. Iš garsių klausimų ir fo- 
toaparatų spragsėjimo Linlis suprato, kad žurnalistai ketina 
apie tai paskelbti. 

— Kas nutiko upės policijai? — paklausė jis Heivers. - Lie- 
piau jiems paskambinti. 

— Žinau, bet... 

— Tu mane girdėjai, ar ne? 

— Nebuvo laiko. 

— Ką kalbi? Tu nepasistengei paskambinti? Heivers, tai 
buvo įsakymas. Mes galėjom ten prigerti. Jėzau Kristau, jei- 

gu man vėl kada teks turėti reikalų su tavimi kritiškoje si- 
tuacijoje, bus geriau pasikliauti... 

— Inspektoriau. Sere. - Heivers balsas skambėjo tvirtai, 
nors jos veidas buvo išblyškęs. - Jūs vandenyje išbuvot pen- 
kias minutes. 

— Penkias minutes, —- vangiai pakartojo jis. 

— Nebuvo laiko, — ji perkreipė burną ir nusigręžė nuo jo. — 
Be to, aš... aš išsigandau. Jūs dusyk panirot. Labai greitai. 
Aš tą mačiau ir supratau, kad toji pagalba vis tiek čia nesu- 
spės, o jeigu taip... 

Ji šiurkščiai patrynė pirštais panosę. 

Linlis matė, kaip ji skubiai sumirksėjo, apsimesdama, kad 
vėjas pūtė jai į akis. Jis atsistojo. 

— Aš tada, Barbara, buvau visai atsijungęs. Laikyk tai ma- 
no paties panika ir prašau atleisti. 

— Gerai, - atsakė ji. 

Jie įbrido atgal į vandenį, kur Kuper tebelaikė apglėbusi 
savo sūnų. Linlis atsiklaupė šalia. 

Džyn laikė sūnaus galvą prispaudusi prie krūtinės. Ji bu- 
vo palinkusi prie jo. Jo akys buvo apsiblaususios, bet ne pa- 
dėrusios, ir kai Linlis siekė paliesti Džyn alkūnę, pasiren- 
ges abiem pagelbėti atsistoti, Džimis sukrutėjo ir pažvelgė 
aukštyn motinai į veidą. 

Ji automatiškai kartojo: 

— Kodėl? 

Jis judino burną, tarsi norėdamas sukaupti valią ir pra- 
šnekti. 

— Mačiau, — sušnibždėjo. 

— Ką? - paklausė ji. - £47 Kodėl nesakai? 

— Tave, - pasakė jis. - Mačiau tave, mama. 

— Matei mane? 

— Ten. - Atrodė, kad glėbyje jis dar labiau sugniužo. — 
Mačiau tave. Tą vakarą. 

Linlis išgirdo, kaip Heivers sušnibždėjo žodį: „Paga- 
liau“, — ir pastebėjo, kad ji jau buvo bežengianti prie Džyn 

Kuper. Davė jai ženklą likti ten, kur ji buvo. Džyn Kuper 
paklausė: 

— Mane? Kur matei mane? 

— Tą vakarą. Tėtis. 

Linlis pamatė, kaip Džyn Kuper, pagauta siaubo, staigiai 
viską suvokė. Ji suriko: 

— Tu kalbi apie Kentą? Apie kotedžą? 

— Apie tave. Sustojai alėjoje, - sumurmėjo jis. — Nuėjai į 
pašiūrę rakto. Įėjai į vidų. Išėjai lauk. Buvo tamsu, bet aš 
mačiau. 

Motina suspaudė jį. 

— Tu galvojai, kad aš... kad aš... - Ir dar tvirčiau suspau- 
dė. - Džimai, aš mylėjau tavo tėtį. Mylėjau jį, mylejau. Nie- 
kada nebūčiau... Džimai, aš maniau, kad tu... 

— Mačiau tave, - tvirtino Džimis. 

— Aš nežinojau, kadjis ten. Nežinojau, kad išvis kas nors 
buvo Kente. Maniau, kad tu su ;uo išvažiuoji atostogų. Pas- 
kui pasakei, kad jis skambinęs. Sakei, kad jis turįs tvarkyti 
kriketo reikalus. Sakei, kad atostogos atidėtos. 

Jis tyliai purtė galvą. 

— Tu išėjai. Turėjai rankose kažkokius kirminėlius. 

— Kirminėlius? Džimi... 

— Kačiukus, - paaiškino Heivers. 

— Kačiukus? — aidu pakartojo Džyn. - Kokius kačiukus? 
Kur? Apie ką tu kalbi? 

— Tu juos numetei žemėn. Nuvarei juos. Kotedže. 

— Aš nebuvau kotedže. Niekada nebuvau kotedže. Nie- 
kada. Ne. 

— Aš mačiau, - pakartojo Džimis. 

Pasigirdo per prieplauką žengiančių kojų gurgždėjimas. 
Jiems už nugaros kažkas suriko: 

— Leiskit pagaliau nors žodį išgauti bent iš vieno! 

Džyn atsigręžė pasižiūrėti, kas artėja prie jų. Džimis taip 
pat žiūrėjo į tą pusę. Jis prisimerkė, kad įsibrovėlis atsidur- 

tų jo regėjimo lauke. Ir pagaliau Linlis suprato, kas buvo 
nutikę ir kaip. 

Jis pasakė: 

— Tavo akiniai. Džimi, trečiadienio vakarą. Ar buvai su 
akiniais? 


Barbara Heivers kėblino taku į savo kotedžą sodo gale. 
Batai žliugsėjo. Ji stropiai nusivalė juos Naujojo Skotland 
Jardo moterų tualete, todėl vėmalais jie nebedvokė. Bet bu- 
vo smarkiai permirkę. Ji atsiduso. 

Buvo visiškai nusivariusi. Nieko daugiau nenorėjo, tik 
nusiprausti po dušu ir išmiegoti dvylika valandų. Amžinybę 
nebuvo valgiusi, bet tai galėjo palaukti. 

Jie palydėjo Džimį ir jo motiną pro žiūrovus ir vieninte- 
lio fotografo spragsintį aparatą. Jie parvežė juos namo. Džyn 
Kuper užsispyrė, kad gydytojui nereikia apžiūrėti jos sū- 
naus, ir nuvedė jį aukštyn, prileido jam vonią, o tuo tarpu 
abu jaunesnieji jos vaikai sukiojosi aplinkui šaukdami: „Ma- 
myte“ ir „Džimai“, - kol galiausiai Džyn paliepė mergaitei: 
„Pašildyk sriubos“, o berniukui: „Paklok savo broliui lovą“. 
Jie galvotrūkčiais nubėgo vykdyti paliepimo. 

Džyn protestavo, kai Linlis pasakė norįs pakalbėti su jos 
sūnumi. 

— Užteko kalbų, —- pasakė ji. 

Bet Linlis nesikarščiuodamas užsispyrė. Kai berniukas 
buvo numaudytas ir paguldytas į lovą, Linlis užlipo į viršų 
su savo permirkusiais drabužiais ir atsisėdo Džimio lovos 
kojūgaly. Jis kreipėsi į Džimį. 

— Pasakyk man, ką matei tą vakarą, - o greta sėdinti Bar- 
bara jautė, kaip jam dreba rankos ir kojos. Švarkas ir batai 
buvo vieninteliai sausi daiktai, kuriuos jis vilkėjo, o adrena- 
linas, kuris ligi šiol jį palaikė, jau užleido vietą šalčiui. Ji 
paprašė Džyn antklodės, bet jis jos nepaėmė ir pasakė ber- 
niukui: - Šįsyk pasakyk viską. Tu motinos neapkaltinsi, Dži- 
mi. Žinau, kad jos ten nebuvo. 

Barbara norėjo paklausti, kodėl Linlis patikėjo tokiu pa- 
prastu neigimu. Ji pajuto Džyn suglumimą dėl kačiukų, ta- 
čiau nenorėjo atleisti jos nuo atsakomybės vien todėl, kad ji 
elgėsi taip, tarytum nieko nežinotų apie gyvulėlius. Žudikai 
dažnai būna puikūs apsimetėliai. Ji nesuprato, kaip ir kodėl 
Linlis nusprendė, kad Džyn Kuper tokia nebuvo. 

Džimis papasakojo jiems, ką buvo mates: kaip mėlynas 
automobilis įvažiavo į alėją,- kaip tamsus šviesiaplaukės mo- 
ters siluetas įėjo į sodą ir šmurkštelėjo į įrankių pašiūrę, 
kaip toji pati moteris įėjo į kotedžą, neprabėgus nė penkioms 
minutėms atnešė raktą atgal į pašiūrę, o paskui išvažiavo. 
Jis dar pusvalandį stebėjo kotedžą, paskui įėjo į pašiūrę ir 
nukniaukė raktą. 

— Kodėl? — paklausė Linlis. 

— Nežinau, - atsakė berniukas. — Šiaip sau. Dėl to, kad 
norėjau. 

Jo pirštai nestipriai pešiojo antklodę. 

Linlis drebėjo taip smarkiai, kad Barbara buvo įsitikinu- 
si galinti jausti per grindis. Ji norėjo reikalauti, kad Linlis 
persirengtų, pasinaudotų antklode, užvalgytų sriubos, išger- 
tų brendžio, ką nors padarytų savo labui. Ji jau buvo besa- 
kanti, kad vienam vakarui jie užtektinai prisiklausę. 

— Juk berniukas niekur neis, ar ne, sere? - Jie galį grįžti 
rytoj, jeigu jiems prireiksią daugiau. 

Linlis uždėjo abi rankas ant lovos kojūgalio ir pasilenkė 
prie berniuko. 

— Juk tu mylėjai savo tėvą, ar ne? Nėra žemėje kito žmo- 
gaus, kuriė skaudinti tu labiau nenorėtum. 

Džimio lūpos sudrebėjo - dėl tono, jo švelnumo, dėl ne- 
ištartų Žodžių, kad jį supranta, ir akių vokai jam užsimerkė. 
Atrodė violetiniai iš nuovargio. 

Linlis pasakė: 

— Ar padėsi man rasti jo žudikę? Tu juk matei ją, Džimi. 
Ar padėsi man ją atkapstyti? Tu vienintelis, kuris gali tą pa- 
daryti. 

Jis atsimerkė. Pasakė: 

— Bet aš neturėjau savo akinių. Aš maniau... Mačiau au- 
tomobilį ir ją. Pagalvojau, mama... 

— Tau nereiks jos atpažinti. Reikės tik daryti tą, ką aš 
pasakysiu. Tau nebus malonu. Tai reikš, kad aš pasakysiu 
tavo pavardę žiniasklaidai. Tai reikš, kad mes žengsim 
žingsnį pirmyn, tu ir aš. Bet aš manau, kad tai gelbės. Ar 
padėsi man? 

Džimis nurijo seiles. Tylėdamas linktelėjo. Šiek tiek pa- 
kreipė galvą ant pagalvės ir pažvelgė į savo motiną, kuri 
sėdėjo ant lovos krašto. Vangiai apsilaižė. 

— Aš mačiau, - sumurmėjo jis. - Vieną dieną pamačiau... 
kai pabėgau iš mokyklos. 

Palengva Džyn Kuper akys ėmė ašaroti. 

— Ką? 

Jis buvo pabėgęs iš mokyklos, vėl vangiai pasakė jai. Nu- 
sipirko Žuvies ir bulvių traškučių kinų gatavų patiekalų par- 
duotuvėje. Suvalgė juos ant suolelio Sent Džono Parke. O 
paskui prisiminė alų šaldytuve ir pagalvojo, kad tokiu metu 
ten nieko nebus ir jis galėtų nugerti pusę, o paskui pripil- 
dyti vandens arba išsiginti, kai motina jį apkaltins. Taigi jis 
parėjo namo. Įėjo pro virtuvės duris. Atidarė šaldytuvą, at- 
kimšo alaus butelį ir išgirdo iš viršaus sklindantį triukšmą. 

Užlipo laiptais aukštyn. Jos kambario durys buvo užda- 
rytos, bet neužsklęstos, jis išgirdo girgždant ir staiga su- 
prato, kas tai. Štai kodėl, pagalvojo jis, ir pyktis tarsi dyg- 
lys pervėrė jam sprandą. Štai kodėl jis išėjo. Štai kodėl. 
Štai - kodėl. 

Jis stumtelėjo duris kojos pirštu. Pirmiausia pamatė ją. 
Ji laikėsi įsikibusi į blausų varinį lovos galą ir verkė. Tačiau 
tuo pat metu sunkiai alsavo ir buvo aukštai išsirietusi, kad 
vyriškis galėtų prie jos prieiti. O vyriškis klūpojo tarp jos 
praskėstų šlaunų. Nuogas, palenkta galva, blizgančiu kūnu, 
tarsi išteptas alyva. 

„Niekas, - kriokė jis. - Niekas... niekada“. 

„Niekas“, - švokštė ji. 

„Mano. - Paskui vėl pakartojo: - Mano, mano“, - ir ėmė 
smarkiai pumpuoti, kol pumpavimas tapo pašėlęs ir ji ėmė 
raudoti, kol jis atsilošė ir atkragino galvą, šaukdamas: „Dže- 
ni! Džyn!“ — 1r Džimis pamatė, kad čia jo tėvas. 

Jis nukiūtino laiptais žemyn. Padėjo nepradėtą alų ant 
virtuvės spintelės ir pasisuko prie stalo, kur gulėjo neuž- 
klijuotas vokas. Įkišęs vidun pirštus, ištraukė popierius, pa- 
matė K. Melvinas Aberkrombis Eskv., užkeverzotą viršuje. 
Akimis permetė nežinomus terminus, sunkiai suprantamas 
frazes. 

Kai tik jis pamatė vienintelį žodį, kuris buvo svarbus — 
skyrybos — įkišo popierius atgal į voką ir išėjo iš namų. 

— O Dieve, - sušnibždėjo Džyn, kai sūnus baigė. - Aš jį 
mylėjau, Džimai. Niekada nesilioviau. Norėjau liautis, bet 
negalėjau. Visą laiką tikėjausi, kad jis grįš namo, jeigu aš 
jam būsiu gera. Jei būsiu kantri ir meili. Jei darysiu tai, ko 
jis nori. Jei duosiu jam laiko. 

— Nesvarbu, - pasakė Džimis. — Tai nepadėjo. 

— Bet būtų padėję, - nesutiko Džyn. - Žinau, kad ilgai- 
niui būtų, nes aš pažinojau tavo tėtį. Jis būtų grįžęs namo, 
jeigu... 

Džimis vangiai papurtė galvą. 

— ...Jeigu nebūtų jos sutikęs. Tai teisybė, Džimai. 

Berniukas užmerkė akis. 

Gabriela Peten. Štai kur raktas. Net kai Barbara vis dar 
norėjo spausti su byla, kokią jie galėjo sukurpti prieš Džyn 
Kuper. 

— Ji neturi alibi, sere. Buvo namie su vaikais? Miegojo? 
Kas gali įrodyti? Niekas, ir jūs tą žinot. 

Linlis nukreipė jos mintis į Gabrielą Peten. Tačiau jis 
nedavė jai jokių faktų. Tik jiems važiuojant į Skotland Jardą, 
pasakė išvargusiu balsu: 

— Viskas krypsta į Gabrielą. Dieve. Koks paradoksas. 
Baigti ten, kur pradėjom. | 

— Jeigu jau taip, tada imkimės jos, - pasakė Barbara. - Vai- 
ko mums nereikia. Mes galim ją išsikviesti. Galim ją pakai- 
tinti. Žinoma, ne-dabar, - skubiai pridūrė, kai Linlis įjungė 
„Bentlio“ šildymo sistemą, kad kaip nors įveiktų šaltį, kuris 
krėtė jį it drugys. — Bet rytoj iš ryto. Pirmiausia. Be abejo- 
nės, ji tebėra Meifere, linksminasi su Molisonu, kai Klodas 
Pjeras — ar koks jis ten buvo - neniurko jos raumenų. 

— Šito nereikia, - pasakė Linlis. 

— Kodėl? Jūs ką tik sakėt, kad Gabriela... 

— Dar sykį apklausdami Gabrielą Peten, mes nieko nepa- 
sieksim. Čia išbaigtas nusikaltimas, Barbara. 

Daugiau nieko jis nebepasakė. Ji paklausė: 

— Kaip jis gali būti išbaigtas? Mes turim Džimį. Turim 
liudininką. Jis matė... 

Linlis pertraukė ją. 

— Ką matė? Mėlyną automobilį, kurį jis palaikė „Cava- 
lier“. Šviesiaplaukę moterį, kurią manė esant jo motiną. Joks 
prokuroras nesiims bylos, paremtos tokiu liudijimu. Ir jo- 
kie prisiekusieji pasaulyje nespręs. 

Barbara norėjo ginti savo motyvus. Galų gale jie turėjo 
įrodymus. Nors ir netvirtus, tačiau įrodymus. Cigaretes 
„Benson « Hedges“. Degtukus, kuriais buvo padegta. Be 
jokios abejonės, jie kai ką reiškė. Tačiau ji matė, kad Linlis 
išsekęs. Vairuodama „Bentlį“ vakarinėmis gatvėmis į Naująjį 
Skotland Jardą, ji matė, kad tos jėgų atsargos, kurias jis dar 
turėjo, buvo skirtos drebuliui sutramdyti. Kai jie sustojo šalia 
jos mažojo automobilio požeminėje automobilių aikštelėje, 
jis pakartojo tai, ką jau buvo sakęs vyriausiajam inspekto- 
riui Hiljeriui. Nors ir kokias geriausias intencijas jie turėjo, 
tačiau jai reikėjo pasiruošti tam, kad jie negalės užbaigti 
šios bylos. 

— Net padedant berniukui, galiausiai iškils sąžinės klau- 
simas, — pasakė jis. - Ir negaliu sakyti, kad sąžinės užteks. 

— Kam? — paklausė ji, jausdama būtinybę ir ginčytis, ir 
suprasti. 

Bet jis tik tiek ir tepasakė, išskyrus: 

— Ne dabar. Man reikia išsimaudyti ir persirengti, - prieš 
palikdamas ją. 

Dabar, Čok Farme, tarpduryje traukdama kojas iš per- 
mirkusių batų, ji mėgino suprasti, ką jis turėjo galvoje, mi- 
nėdamas sąžinę. Bet nesvarbu, kaip ji interpretuotų pasku- 
tinių kelių dienų faktus ir įvykius, jie vedė ją ta pačia kryp- 
timi ir neparodė jai nieko, kam prireiktų sąžinės. 

Galų gale jie žinojo, kad čia būta padegimo, todėl žinojo, 
kad tai žmogžudystė. Jie turėjo patikrinti seiles ant cigare- 
tės. Nesvarbu, kiek laiko prireiktų Arderi užbaigti tyrimams, 
jeigu padegėjas bus palikęs užtektinai seilių - na, gerai, te- 
būna tai Gabriela Peten, nes Linlis, matyt, iš pat pradžių 
buvo įtaręs ją, o ne Džimį Kuperį - tyrimų pabaigoje jie Ži- 
nos apie ABH antigenus, ABO genotipą ir „Lewis“ reakci- 
jos santykius. Žinoma, jeigu tik seilės buvo Gabrielos Pe- 
ten. Jeigu ne, jiems vėl reikės nustatyti, kam jos priklauso. 
Ir tada jiems teks remtis... kuo? Sąžine? Gabrielos Peten 
sąžine? Kokia viso to prasmė? Argi Linlis iš tiesų tikėjosi, 
kad toji moteris pasijus priversta prisipažinti nužudžiusi Ke- 
netą Flemingą dėl to, kad jis ją atstūmė? Ir kada ji tą pada- 
rys? Niurkydamasi su Gajum Molisonu, kad užmirštų anks- 
tyvą Flemingo mirtį ir tai, kad jis ją atstūmė. Po šimts vel- 
nių, galvojo Barbara. Nenuostabu, kad Linlis sakė, jog jie 
gal ir nesugebės išnarplioti bylos. 

Tokia nesėkmė ištikdavo kiekvieną. Tačiau Linlio nieka- 
da nebuvo ištikusi. O kadangi jis buvo detektyvas inspekto- 
rius, su kuriuo dirbti jai teko ilgiausiai, ir jos niekada nebu- 
vo ištikusi. 

Tačiau vis dėlto ši byla nežadėjo nesėkmės. Ne tik ži- 
niasklaida domėjosi nusikaltimu, sukeldama didesnį visuo- 
menės dėmesį negu kitu atveju, kai nužudomas mažiau ži- 
nomas žmogus, bet ir jų vyresnybė Naujajame Skotland Jar- 
de kišosi į tyrimą kaip mokinukai, lupinėjantys šašus sau 
nuo kelių. Šitas jungtinis žiniasklaidos ir viršininkų susido- 

mėjimas nebuvo palankus nei Linliui, nei Barbarai. Jis tik 
galėjo pakenkti Linliui, nes beveik iš pat pradžių jis laikėsi 
krypties, kuri laužė vieną iš efektingo policijos darbo prin- 
cipų. Jis buvo nusprendęs žaisti su žiniasklaida ir tebežai- 
dė, turėdamas tikslą įgyvendinti savo sumanymą, tą, kurio 
ligi šiol, be jokios abejonės, jam nebuvo pavykę pasiekti. 
Tai garantuotai pakenks Barbarai, nes ji buvo kalta kaip jo 
bendrininkė. O vyriausiasis inspektorius Hiljeris tą faktą 
jau pranešė jai, kai pasirūpino, kad ir ji dalyvautų vieninte- 
liame susitikime, kai jis tarėsi su Linliu dėl bylos. 

Ji jau beveik girdėjo griežtą kritiką, pasakytą perates- 
tuojant. Ojas, seržante Heivers, bent sykį bareiškėt brieštara- 
vimą? Dirbdama su partneriu, jūs esat pavaldi, teisybe, bet nuo 
kada bavaldinio pozicija neleidžia pasakyti savo nuomones eti- 
kos klausimu? Vyriausiajam inspektoriui Hiljeriui bus nė mo- 
tais, kad ji tyrimo metu pareiškė Linliui savo nuomonę. Ji 
nepadarė to atvirai, - ji to nedarė Hiljerio sukviestame su- 
sitikime. 

Hiljeris buvo norėjęs, kad ji išaiškintų Linliui, jog žinia- 
sklaida — pražūtinga meilužė. Geriausiu atveju ji neištiki- 
ma, nenuilstamai persekiojanti savo aistros objektą, kol ga- 
liausiai įstengs pasisotinti. Blogiausia — ji buvo nedosni, at- 
1mdama ką tik gali iš savo aistros objekto, pasisotindama ir 
nieko nepalikdama. 

Bet ji nieko nepasakė. Laivas grimzdo, ir ji nugarmės į 
dugną kartu su įgula. 

Nė vienam iš jų neteks užmokėti savo tarnyba. Kiekvie- 
nas tikėjosi, kad retsykiais jį ištiks nesėkmė. Tačiau žlugti 
tada, kai viešumos prožektoriai taip negailestingai spigina į 
juos, viešumos, kuriai nutildyti pats Linlis nieko nedarė, iš 
tikrųjų vos ne atvirai skatino... Niekas šito greitai neuž- 
mirš, mažų mažiausiai viršininkai, kurie savo rankose laikė 
Barbaros ateitį. 

„Prakeikti šunsnukiai, visi jie“, - kalbėjo Barbara, kai 
rausėsi savo krepšyje su perpete, ieškodama durų rakto. Bu- 
vo pernelyg išsekusi, kad jaustųsi prislėgta. 

Bet nepavargusi. [ėjusi į vidų, uždegė šviesą ir apsidai- 
rė. Atsiduso. Dieve, butas toks šiukšlinas. Šaldytuvas vei- 
kė, ir tai buvo laimė, nes taip ji galėjo atsikratyti kibiro, bet 
šiaip patalpa buvo ne ką geresnė negu asmeninė jos sėkmė, 
1r tą ji žinojo. Vieniša buvo užrašyta ant visko. Vienvietė 
lova. Valgomasis stalas tik su dviem kėdėm - ir tos pačios 
siekė jos vilčių ribą, ar ne, Barbi? Sena mokyklinė prieš 
daugelį metų mirusio brolio fotografija, mėgėjiška abiejų tė- 
vų nuotrauka, vieno mirusio, antrojo gerokai praradusio pro- 
tą. Rinkinys plonų romaniūkščių —- perskaitomų per dvi va- 
landas, — kuriuose amžinai besispyriojantys vyrai palūžta, 
traiškomi didžiojo meilės rato, 17 amžiams išgelbstimi juos 
dievinančių gerųjų moterų, kurias tie patys vyrai čiupdavo į 
savo glėbį arba pakeldavo nuo žemės, arba nusinešdavo į 
lovą ar į šieno kupetą. Ir ar jie laimingai gyveno po to, kai jų 
raudos ir jaudulys pasiekdavo savo didįjį finalą? Ar kas nors 
iš viso laimingai gyvena? 

Liaukis, pati save šiurkščiai sudraudė Barbara. Tu pa- 
vargusi, šlapia nuo galvos ligi kojų, alkana, susirūpinusi, su- 
sipainiojusi. Tau reikia dušo, tučtuojau tu nusiprausi. Tau 
reikia sriubos dubenėlio, kurį tu išsrėbsi tučtuojau po dušo. 
Tau reikia paskambinti mamai ir pranešti, kad sekmadienį 
tu būsi Grinforde ir vaikščiosi po teritoriją ar darysi dar ką 
nors, ko ji užsimanys. O kai būsi tą padariusi, tau reikės 
atsigulti į lovą, uždegti lempelę prie lovos 17 mėgautis tais 
labai abejotinais ir visada netiesioginiais meilės malonumais, 
patiriamais per tarpininkus. 

— Gerai, — pareiškė ji. 

Nusimetė drabužius, paliko juos gulėti krūvoje ir nuėjo į 
vonios kambarį, kur atsukusi vandenį leido tol, kol jis ėmė 
garuoti. Tada įlipo į vonią, rankoj suspaudusi butelį šampū- 
no. Leido vandeniui tekėti per ją ir, smarkiai trindama gal- 
vą, dainavo. Ji tai pavertė duokle Budi Holi*. Ir kai ji baigė 


* Budi Holi (Buddy Holly, 1936-1959) - populiari amerikiečių daini- 
ninkė, gitaristė, dainų autorė. 

dainuoti „Peggy Sue“, „That'll be the Day“, „Raining in my 
Heart“ ir „Rave on“, nepataikydama ėmė šlovinti didžią dai- 
nininkę labai prastai atlikdama „American Pie“. Stovėjo ap- 
sivilkusi savo seną frotinį chalatą 1r baubė The daaaay the 
muuuusic died paskutinį kartą, kai išgirdo beldžiant. Stai- 
giai nutilo, o paskui vėl prasidėjo. Keturi garsūs stūktelėji- 
mai. Ji paklausė: 

— Kas? - Iššlepseno 1š vonios basom kojom, rišdama cha- 
lato juostą. —- Taip? — riktelėjo dar neatidariusi durų. 

— Alio, Alio. Čia aš, - pasakė silpnas balselis. 

— Tai tu? 

— Buvau atėjusi aną vakarą. Ar prisimenat? Tas vaikinas 
suklydo ir atgabeno mums jūsų šaldytuvą. Jūs žiūrėjot į jį, o 
aš išėjau į lauką, tada išėjot jūs ir pakvietėt mane apžiūrėti 
jūsų namų, jeigu aš palikčiau raštelį savo tėčiui ir... 

Pakvietet nebuvo žodis, kurį Barbara būtų pasirinkusi. Ji 
pasakė: 

— Hadija. 

— Prisimenat! Žinojau, kad prisiminsit. Mačiau, kaip jūs 
grįžot namo, nes aš žiūrėjau pro langą ir paklausiau savo 
tėčio, ar galiu nueiti į svečius. Tėtis pasakė, kad galiu, mat 
pasakiau, jog jūs mano draugė. Taigi... 

— Vaje, aš tikrai negaliu, - pasakė Barbara, kreipdamasi į 
durų lenteles. - Aš ką tik grįžau namo. Ar negalėtume vė- 
liau susitikti? Gal rytoj? 

— O! Aš manau, man reikėjo... Tik aš norėjau... — Sil- 
pnas balselis graudžiai nutilo. - Taip. Gal vėliau. — O paskui 
linksmiau: — Aš kai ką jums atnešiau. Ar palikti ant slenks- 
čio? Gerai? Tai gana ypatinga. 

Barbara pagalvojo: „Kokį velnią“. Pasakė: 

— Palauk akimirką, gerai? 

Ji susėmė išmėtytus drabužius, nusviedė juos į vonią ir 
grįžo prie durų. Atidarė, sakydama: „Tai ko tu norėjai? Ar 
tavo tėtis Žino...“ — ir nutilo, pamačiusi, kad Hadija buvo ne 
viena. 

Su ja buvo vyriškis. Jis buvo tamsaus gymio, tamsesnis 
už savo vaiką, liesas, gražiai apsirengęs smulkiai dryžuotu 
kostiumu. Pati Hadija vilkėjo mokykline uniforma, šį kartą 
jos kasos buvo surištos rausvais kaspinais ir ji laikėsi įsi- 
tvėrusi vyriškio rankos. Jis turėjo — tą Barbara pastebėjo — 
labai gražų auksinį laikrodį. 

— Atsivedžiau savo tėtį, - išdidžiai pareiškė Hadija. 

Barbara linktelėjo. 

— Jo tu turbūt neketini palikti ant slenksčio? 

Hadija sukikeno ir timptelėjo tėvo ranką. 

— Ji įžūli, tėti. Juk sakiau tau, ar ne? 

— Tikrai sakei. - Vyriškis rimtomis tamsiomis akimis ste- 
bėjo ją. Savo ruožtu ji taip pat jį stebėjo. Nebuvo jis labai 
aukštas. Tankūs juodi plaukai augo žemai ant kaktos, o ap- 
gamas ant vieno skruosto buvo taip tobulai užtupdytas, kad 
Barbara būtų galėjusi prisiekti, jog jis netikras. Vyriškiui 
galėjo būti nuo dvidešimt penkerių ligi keturiasdešimt. Sun- 
ku pasakyti, nes jo oda buvo be raukšlių. 

— Tajamula Azharas, - oficialiai prisistatė jis. 

Barbara nežinojo, ką ji turėtų atsakyti. Ar tai buvo koks 
musulmoniškas pasisveikinimas? 

Kai ji atsakė linktelėdama, nusmuko rankšluostis. 

— Taip, - ir dar sykį apsisuko rankšluostį aplink galvą. 

Šypsnys šmėkštelėjo jo veide. 

— Aš esu Tajamula Azharas. Hadijos tėvas. 

— O! Barbara Heivers. - Ji ištiesė ranką. - Jūs atstūmėt 
mano šaldytuvą. Radau jūsų raštelį. Aš tik negalėjau įskai- 
tyti jūsų parašo. Ačiū. Malonu susipažinti, pone... - Ji su- 
raukė antakius, mėgindama prisiminti, kaip šie žmonės ta- 
ria savo vardus. 

— Užtenka ir Azharo, nes mes būsim kaimynai. 

Barbara pamatė, kad jis vilki marškinius, tokius baltus, 
jog blėstančioj šviesoj jie atrodė ligi baltumo įkaitinti. 

— Hadija užsispyrė, kad aš, vos tik grįžęs namo, susipa- 
žinčiau su jos drauge Barbara, bet aš matau, kad mes at- 
ėjom netinkamu laiku. 

— Na, iš tiesų. Gana netinkamu. - Ko ji plepa? Ji susi- 
tvardė. - Aš tik truputį murktelėjau į Temzę, todėl dabar 
taip apsirengusi. Kitu atveju nebūčiau. Noriu paklausti, kiek 
dabar valandų? Dar ne metas gulti, ar ne? Ar norėtumėt 
užeiti? 

Hadija tampė tėvą už rankos ir trypčiojo kojomis. Tėvas 
uždėjo delną jai ant rankos, ir ji tučtuojau nurimo. 

— Ne. Šį vakarą tai būtų įsibrovimas. Bet mes iš tiesų 
dėkojam jums, Hadija ir aš. 

— Ar jau vakarieniavot? — žvaliai paklausė Hadija. - Mes 
dar nevakarieniavom. O mes valgysim karį. Tėtis pagamins. 
Jis parnešė mums avienos. Turim daug. Tėtis gamina puikų 
karį. Jeigu jūs nevakarieniavot. 

— Hadija, - ramiai sudraudė tėvas. - Susivaldyk. 

Vaikas vėl nurimo, nors akys ir veidelis tebešvytėjo. 

— Ar tu neturi kai ko, ką norėtum perduoti savo draugei? 

— O! Taip, taip! - Ji šoktelėjo. Tėvas ištraukė iš švarko 
kišenės ryškiai žalią voką. Padavė Hadijai. Toji iškilmingai 
įteikė jį Barbarai. — Štai šitą ketinau palikti ant jūsų slenks- 
čio, — pasakė ji. — Nereikia jo dabar atplėšti. Bet jeigu norit, 
galit. Jeigu 1š tik70 norit. 

Barbara įkišo pirštą į voką. Ištraukė iškarpytą geltono 
braižybos popieriaus lapą, kuris ištiestas virto švytinčia sau- 
lėgrąža, o centre buvo tvarkingai išspausdintas tekstas: „Jūs 
nuoširdžiausiai kviečiama į Chalidos Hadijos gimimo die- 
nos pobūvį penktadienio vakarą septintą valandą. Bus žai- 
džiami nuostabūs žaidimai! Bus vaišinama nuostabiais ska- 
numynais!“ 

— Hadija negalėjo nurimti, kol šį vakarą nebuvo išnešioti 
kvietimai, - mandagiai paaiškino Tajamula Azharas. - Ti- 
kiuosi, Barbara, jūs ateisit pas mus. Tai bus... — ir atsargiai 
dirstelėjo į vaiką, — tik mažas subuvimas. 

— Man sukaks aštuoneri, - pareiškė Hadija. - Valgysim 
braškių ledus ir šokoladinius pyragaičius. Dovanos galit ne- 
nešti. Tikiuosi iš kitų gauti. Mama atsiųs ką nors iš Ontari- 

jo. Ji Kanadoje. Atostogauja, bet žino, kad dabar mano gimi- 
mo diena, ir žino, ko aš noriu. Pasakiau prieš jai išvažiuo- 
jant, ar ne, tėti? 

— Tikrai pasakei. - Azharas paėmė ją už rankos. - O da- 
bar, kai įteikei kvietimą savo draugei, gal geriau būtų, jeigu 
palinkėtum jai labos nakties. 

— Ar ateisit? — paklausė Hadija. - Bus taip smagu. Tikrai. 

Barbara pažiūrėjo į susirūpinusį vaiką, o paskui į ramų 
tėvą. Pagalvojo, kokie vandenys čia teka. 

— Šokoladiniai pyragaičiai, - pasakė mergaitė. - Braškių 
ledai. 

— Hadija, - Azharas ramiai pašaukė ją vardu. 

Barbara pasakė: 

— Taip. Aš ateisiu. 

Atlyginimas buvo šypsena. Hadija nušokavo atgal. Paė- 
musi tėvą už rankos, ėmė tempti savo buto link. 

— Septintą valandą, - priminė. - Nepamirškit, gerai? 

— Nepamiršiu. 

— Ačiū jums, Barbara Heivers, - santūriai pasakė Taja- 
mula Azharas. 

— Barbara. Paprasčiausiai Barbara, - atsakė ji. 

Jis linktelėjo. Švelniai nuvedė dukrytę atgal į taką. Ji nu- 
dūmė pirma, plevėsuodama kasomis tarsi besiraitančiomis 
virvėmis. Heivers papurtė galvą. Trys savaitės ir keturios 
dienos, konstatavo ji be žodžių ir be šypsnio. Kas būtų pa- 
galvojęs, kad pirmas jos draugas naujame rajone pasirodys 
esanti aštuonerių metų mergytė. 


Olivija 


Ai beveik valandą. Man 
derėtų gultis į lovą, bet aš pradėjau galvoti, kad jeigu nuei- 
siu į savo kambarį, nebaigusi: šito, kai taip nebetoli pabaiga, 
neteksiu drąsos. 

Krisas prieš kurį laiką išėjo iš kambario. Jo akys buvo 
paraudusios kaip visada, kai jis ką tik pabunda, todėl supra- 
tau, kad jis snaudė. Buvo vien tik su savo dryžuotomis pi- 
žamos kelnėmis. Stovėjo virtuvės tarpduryje ir mirksėjo, 
kad prasikrapštytų akis. Nusižiovavo. 

— Skaičiau. Smigau kaip akmuo. Senstu. 

Priėjo prie kriauklės ir įsipylė stiklinę vandens. Negėrė. 
Tik palinko prie kriauklės ir užsipylė vandenį ant sprando 
1r plaukų, kuriuos energingai pakedeno. 

— Ką skaitai? — paklausiau jo. 

— Sutrumpintą atlasą. Įžangą. 

— Vėl? — nusipurčiau. - Nenuostabu, kad smigai. 

— Ką visada norėjau sužinoti, yra... - Jis vėl nusižiovavo 
1r pasiraivė. Atsainiai pasikasė retus plaukus, plunksnos pa- 
vidalu augančius nuo bambos ligi krūtinės. Atrodė prakau- 
lesnis negu bet kada. 

— Kas tave nustebino? — pasufleravau jam. 

— Kaip žmogus gali šnekėti per trisdešimt šešis pusla- 
pius? 

— Bet koks žmogus, kuriam savo požiūrį išdėstyti reikia 
trisdešimt šešių puslapių, nevertas, kad jo būtų klausoma- 

si, — pasakiau aš. Padėjau pieštuką ant stalo ir smarkiai su- 
sikaupusi įstengiau sugniaužti kumščius. — Kas yra Džonas 
Galtas? —- toks klausimas net nekyla, nebent atsakymas bū- 
tų: „Kam rūpi?“ 

Krisas sukikeno. Priėjo prie mano kėdės —- pasakė: 

— Pasislink į priekį, - 1r, pastūmėjęs mane prie krašto, 
pats įlindo už manęs. 

— Nugriūsiu, — pasakiau. 

— Laikau tave. Atsilošk. —- Prisitraukė arčiau savęs ir ap- 
glėbė mane per liemenį abiem rankom. Smakrą padėjo man 
ant peties. Pajutau jį alsuojant man į sprandą. Priglaudžiau 
galvą prie jo galvos. 

— Eik miegoti, —- pasakiau. - Aš susidorosiu. 

Jis viena ranka apkabinęs prilaikė mane ant kėdės. Kita 
ranka glostė vieną kaklo pusę. 

— Sapnavau, - sumurmėjo. — Vėl buvau mokykloje su Loi- 
du Džordžu Marliu. 

— Tolimas Bobo* giminaitis? 

— Taip sako. Mes susidūrėm su gauja vaikėzų, kurie trai- 
niodavosi prie taksi stotelės netoli mūsų vidurinės. Nacio- 
nalinio fronto vyrukai. Batai metalinėmis nosimis ir šiaip 
viskas. — Jo balsas buvo tylus. Pirštai masažavo sustingu- 
sius mano sprando raumenis. — Mes atėjome pro kampą - 
Loidas Džordžas ir aš —- ir pamatėm tuos vyrukus, supran- 
ti? Ir aš Žinojau, kad jie nori muštis su manimi, su Loidu 
Džordžu. Norėjo paleisti jam kraują, duoti garo tokiems 
kaip jis. „Grįžkit iš kur atėjot, jūs, apsišikusios džiunglių 
beždžionės. Jūs teršiat mūsų švaraus angliško kraujo upę“. 
Jie buvo su kastetais. Mosikavo grandinėmis. Žinojau, kad 
mums klius. 

— Ką tu darei? 

— Surikau, kad Loidas Džordžas bėgtų, kaip daroma sap- 
nuose. Bet nepavyko. Jis ėjo kaip ėjęs į juos. O jie artinosi. 


* Bobas (Bob Marley, 1945-1981) - Jamaikos dainininkas ir dainų kū- 
rėjas. 

Pasivijau jį ir čiupau. Pasakiau, eime, eime. Norėjau bėgti. 
Jis norėjo muštis. 

— Ir? 

— Aš nubudau. 

— Tau pasisekė. 

— Ne tai. 

— Kodėl? 

Pajutau, kaip jo ranka tvirčiau apglėbia mane. 

— Džiaugiuosi, Livi, kad man nereikėjo apsispręsti. 

Pasisukau pažiūrėti į jį. Iš po nakties jo veidas, apžėlęs 
šeriais, atrodė tarsi apibarstytas cinamonu. 

— Nesvarbu, - pasakiau. — Tai buvo sapnas. Tu pabudai. 

— Svarbu. 

Jaučiau prie savęs plakant jo širdį. 

— Viskas gerai, - pasakiau. 

— Atleisk, - tarė jis. — Visa tai. Kiek tai kainuoja. 

— Viskas kažkiek kainuoja. 

— Bet ne tiek daug. 

— Apie tai aš nežinau, - atsakiau. 

Patapšnojau jam ranką ir leidau savo akims užsimerkti. 
Virtuvės šviesos plieskė man į vokus. Vis dėlto aš užmigau. 

Krisas tebelaikė mane apkabinęs. Kai mėšlungis pažadi- 
no mane, jis nučiuožė nuo kėdės ir ėmėsi mano kojų. Kar- 
tais sakau jam - kai visa tai baigsis, jis galės susirasti darbą 
kaip profesionalus masažistas. Jis sako, arba kaip masažis- 
tas, arba kaip duonos kepėjas. Gerai sugebu minkyti, sako 
Krisas. 

— Ir aš taip pat, - sakau. Ir tai teisybė. Liga priverčia su- 
vokti, kad tau reikia kito žmogaus. Ištrina bet kokias mintis 
apie nepriklausomybę, apie - aš-jiems-barodysiu, apie - štai 
Jums-mano gyvenimas-nepbaisant-visko. 

Tai veda mane prie motinos. 

Viena buvo apsispręsti pasakyti motinai apie ALS. Ki- 
ta — iš tikrųjų jai tą pasakyti. Po to, kai nusprendžiau tą pa- 
daryti, Krisui ir Maksui būnant baržoje, atidėjau viską mėne- 

siui. Šokinėjau nuo vieno scenarijaus ligi kito. Maniau, pa- 
prašysiu jos susitikti su manimi kokioje viešoje vietoje, gal 
tame italų restorane Ardžilo gatvėje. Užsisakysiu 71s0tto — 
su juo mažiausiai vargo kelyje nuo lėkštės ligi burnos - ir 
išgersiu dvi taures vyno, kad atsipalaiduočiau. Gal ir visą 
butelį išgersiu drauge su ja. Kai ji bus šiek tiek apšilusi, 
pranešiu jai naujieną. Ateičiau ten anksčiau negu ji ir pa- 
prašyčiau oficianto paslėpti mano vaikštynę. Ji kiek pykte- 
lėtų, kad aš nepakilau iš vietos, ją pamačiusi, bet, sužinoju- 
si kodėl, atleistų man už įžūlumą. 

Arba pakviesčiau ją į baržą kartu su Krisu ir Maksu, ir ji 
galėtų pamatyti, kaip labai pasikeitė mano gyvenimas per 
paskutinius metus. Maksas įtrauktų ją į pokalbį apie krike- 
tą, apie didėjančią gamyklos administravimo atsakomybę, 
apie viktorianą* ir jo aistringą pomėgį senoviniams daik- 
tams, kurį jis mielai pademonstruotų tokia proga. Krisas bū- 
tų Krisas, sėdėtų ant apatinės laiptų pakopos ir šertų Pandą 
banano gabalėliu, kurį Panda mielai Žžiaumotų, visą laiką ste- 
bėdamasi, kodėl ji nelauktai šitaip vaišinama. Skrebutis bū- 
tų prie manęs iš vienos pusės, o Pupius - iš kitos. Jie mie- 
liau liktų su Krisu, bet aš kišenes prisikimščiau sausainių 
šunims ir retsykiais, motinai nusigręžus, kiščiau jiems tarp 
letenų. Mes atrodytume harmoninga draugija: draugai, bi- 
čiuliai, tėvynainiai. Sulauktume jos paramos. 

Gal paprašyčiau, kad paskambintų mano gydytojas. „Po- 
nia Vaitlo, - sakytų jis, — čia Stiuartas Aldersonas. Skambi- 
nu jums dėl jūsų dukters Olivijos. Ar galėtume susitikti?“ 
Ji norėtų sužinoti kodėl. Jis pasakytų nenorįs telefonu šito 
aptarinėti. Aš jau būčiau jo kabinete, kai ji atvyktų. Ji pama- 
tytų vaikštynę šalia mano kėdės. Pasakytų: „Dieve mano. 
Olivija. Kas tai, Olivija?“ Gydytojas kalbėtų, o aš sėdėčiau, 
nudelbusi akis. 


* Viktoriana — karalienės Viktorijos epochos daiktai (lėlės, šaukštai, 
lempos ir t. t.) 

Aš kiekvieną iš tų įsivaizduojamų susitaikymų suvaidin- 
davau ligi logiškos pabaigos. Bet pabaiga visada būdavo to- 
kia pati. Motina laimi, aš pralaimiu. Jau pačios susitikimo 
aplinkybės būdavo man nepalankios. Vienintelis būdas man 
išeiti laimėtoja buvo susitikti su motina tokiomis sąlygo- 
mis, kuriomis ji būtų priversta spinduliuoti užuojautą, mei- 
lę ir atlaidumą. Ji privalėjo 207et: atrodyti gera. Kadangi aš 
neturėjau pagrindo tikėtis, kad ji pageidautų atrodyti gera 
man, žinojau, kad tuo metu, kai mudvi galiausiai susitik- 
sim, ten turėtų būti Kenetas. Taigi man tektų vykti į Ken- 
singtoną. 

Krisas norėjo mane palydėti. Tačiau aš jau buvau jam pa- 
melavusi, kad skambinau motinai, todėl negalėjau būti su 
juo, kai mudvi susitiksim pirmą kartą. Taigi laukiau, kol su- 
žinojau, kad jis turi suplanuotą antpuolį, ir kaip tik tą vaka- 
rą pasirinkau per vakarienę paskelbti, kad motina laukia ma- 
nęs pusę dešimtos. Jis galįs išlaipinti mane Kensingtone, 
pasakiau jam, pakeliui į tyrimų laboratoriją Northemptone. 
Skubiai pridūriau, jog esą nesvarbu, jeigu jis manęs nepasi- 
1ms ligi paryčių, nes reikia, kad jis užsiimtų SGS reikalais. 
Mudvi su motina turim aptarti galybę dalykų, ir ji, kaip 1r 
aš, norinti užlopyti skyles. Tai nebuvo susitikimas, kuris 
galėtų baigtis per vieną ar dvi valandas. Mums reikėjo kom- 
pensuoti dešimtį nutolimo metų, ar ne? 

Jis kiek nenoriai atsakė: 

— Nežinau, Livi. Man nepatinka, kad tu būsi ten pames- 
ta. O kas, jei nieko neišeis? 

Aš jau pralaužiau ledus, pasakiau jam. Kas gali neišeiti? 
Vargu ar buvau tokios būklės, kad galėčiau susivaidyti su 
motina. Aš susitiksiu su ja ištiesusi ranką. Buvau elgeta. 
Pasirinkimo teisė priklausė jai. Ir taip toliau, ir taip toliau. 

— O jeigu ji norės būti bjauri? 

— Vargu ar ji imtų vaidytis su invalide, ar ne? Tik ne savo 
amanto akivaizdoje. 

— Bet Flemingas galėtų ją paskatinti, - pabrėžė Krisas. 


680 E George 


— Flemingas gal nepanorės, kad jų situacija būtų sutrik- 
dyta, kaip tai veikiausiai bus, jeigu mudvi su motina susi- 
taikysime. Jeigu Kenetas užsigeis kivirčytis su invalide, — 
pasakiau, —- aš paprasčiausiai paskambinsiu Maksui. Jis gali 
mane pasiimti. Gerai? 

Krisas sutiko, nors i1r nenorom. 

Dvidešimt penkios po dešimtos mes įburzgėme į Ste- 
fordšyr Terasą. Kaip paprastai, niekur nebuvo vietos auto- 
mobiliui pastatyti, todėl Krisas neišjungė variklio ir apėjo 
iš kitos pusės, kad padėtų man išsiropšti. Pastatė gatvėje 
vaikštynę ir užkėlė mane ant jos. 

— Tvirtai stovi? 

O aš žvaliai pamelavau: 

— Kaip Gibraltaras per vėtrą. 

Ligi durų reikėjo užlipti septynias pakopas. Drauge įvei- 
kėme jas. Stovėjome priebutyje. Valgomajame degė švie- 
sos. Erkeris švytėjo. Viršum jo svetainėje degė daugiau ži- 
burių. Krisas pro mane siekė paspausti skambutį. 

Pasakiau: 

— Palauk, —1r žybtelėjau jam šypsena. —- Noriu atgauti kva- 
pą. Ir sukaupti drąsą. 

Mes laukėm. 

Girdėjau muziką sklindant pro atvirą langą kažkur vir- 
šum mūsų, netoliese. Motina buvo pasodinusi Žžvaigždinį jaz- 
miną palangės dėžėje prie valgomojo, ir jo ilgų žydinčių ūg- 
lių užuolaida dengė pirmojo aukšto langus apačioje. Giliai 
įkvėpiau žiedų aromato ir pasakiau: 

— Klausyk, Krisai. Toliau pajėgsiu ir viena. Eik. 

— Aš tik pasodinsiu tave. 

— Nesirūpink. Motina pati tą padarys. 

— Nebūk užsispyrusi, Livi. - Jis patapšnojo man petį, sie- 
kė pro mane ir paspaudė skambutį. 

Pagalvojau, dabar jau viskas. Svarsčiau, ką, po galais, sa- 
kysiu, kad sušvelninčiau motinos šoką, kai ji pamatys mane 
nekviestą, nelauktą ir nenumatytą. Krisui nepatiks būti ap- 
gautam. 

Prabėgo trisdešimt sekundžių. Krisas vėl paskambino. 
Dar trisdešimt, 1r jis pasakė: 

— Regis, tu man minėjai... 

— Ji tikriausiai tualete, - pasakiau. 

Išsitraukiau raktą iš savo kišenės ir meldžiausi, kad ji 
nebūtų pakeitusi durų spynos. Nebuvo. 

Atsidūrusi vestibiulyje, Krisui stovint tarpduryje man už 
nugaros, sušukau: 

— Motin! Čia Olivija. Čia aš. 

Muzika, kurią girdėjau priebutyje, sklido iš viršaus. Fren- 
kas Sinatra dainavo „My Way“. Senojo mėlynakio suokimo 
užteko, kad kas nors viršuje neišgirstų skambučio nei ma- 
no balso. 

Krisas pasakė: 

— Ji viršuje. Ar ją atvesti? 

— Ji niekada nėra mačiusi tavęs, Krisai. Mirtinai ją išgąs- 
dinsi. 

— Jeigu ji žino, kad tu atvažiuosi... 

— Ji mano, kad atvažiuosiu viena. Ne! Krisai, nereikia! — 
kai jis pasuko prie laiptų koridoriaus gale. 

Jis šūktelėjo: 

— Ponia Vaitlo? — ir ėmė lipti. - Čia Krisas Faradėjus. Aš 
atvežiau Livi. Ponia Vaitlo? Aš atvežiau Livi. 

Jis dingo ten, kur ties pirmuoju mezoninu pasisuka laip- 
tai. Aš suvaitojau ir nukibilkščiavau į valgomąjį. Dabar jau 
nieko nebeliko, tik drąsiai sutikti tai, kas bus, o tai nebus 
Frenko Sinatros daina ir neskambės maloniai. 

Man reikėjo atsistoti taip, kad jausčiausi reliatyviai stip- 
ri. Nušlepsėjau pro gretimas duris į pusryčių kambarį, kur 
nuo 1850 metų savo aksomo ir riešutmedžio eleganciją de- 
monstravo baisus dvivietis mano prosenelės minkštasuo- 
lis. Jis tiks. 

Tuo metu, kai aš įsitaisiau ant jo, paguldžiusi ant šono 
vaikštynę taip, kad jos nesimatytų, grįžo Krisas. 

— Jos nėra, - pasakė jis. - Bent viršuje. Dieve, nuo šitų 


682 E George 


namų man pagaugai eina, Livi. Atrodo kaip muziejus. Visi 
šitie daiktai, kur bepasisuktum. 

— Miegamasis? Ar durys buvo uždarytos? — Kai jis pa- 
purtė galvą, pasakiau: - Pabandyk virtuvėj. Gale koridoriaus, 
pro duris ir laiptais žemyn. Jeigu ji ten, ji mūsų negirdėjo. 

Bet ji, be abejonės, būtų girdėjusi skambutį. Šito aš Kri- 
sui nepasakiau, kai jis vėl nuėjo ieškoti. Po minutės Fren- 
kas Sinatra ėmė dainuoti „Luck Be a Lady“, o tai man pasi- 
rodė kaip ženklas, lemiantis taiką. 

Apačioje išgirdau atsiveriant duris, kurios vedė į sodą, ir 
pagalvojau, jog čia jinai. Įkvėpiau, kad nurimčiau, pasiran- 
giau, kad patogiau atsisėsčiau minkštasuolyje, ir tikėjausi, 
kad Krisas nebus jos mirtinai išgąsdinęs, kai jie susidurs 
už virtuvės. Bet po valandėlės išgirdau Krisą lauke šaukiant: 
„Ponia Vaitlo!“ — ir supratau, kad duris buvo atidaręs ne kas 
kitas, o jis. Įtemptai klausiausi, bet nieko nebegirdėjau. At- 
rodė, jog jis eina per sodą. Nekantriai laukiau jo grįžtant. 

— Jos niekur nėra, - pasakė jis, vėl įeidamas į pusryčių 
kambarį. 

Tačiau garaže stovėjo automobilis, baltas „BMW“, ar tai 
ne jos? 

Neįsivaizdavau, kokį automobilį ji vairuoja, todėl pa- 
sakiau: 

— Tikriausiai. Matyt, bus nuėjusi pas kaimynus. 

— O Flemingas? 

— Nežinau. Gal išėjo kartu su ja. Nesvarbu. Ji tučtuojau 
sugrįš. Žino, kad aš atvažiuoju. 

Susikaupusi pešiojau kutus rytietiškos skraistės, kuri bu- 
vo užmesta ant minkštasuolio atkaltės. 

— Tu neišjungei furgono variklio, - priminiau jam kiek ga- 
lėdama švelniau, nes man vis labiau rūpėjo, kad jis paliktų 
namą, prieš grįžtant motinai. - Tu eik. Man nieko nenutiks. 

— Nenorėčiau tavęs šitaip palikti vienos. 

— Nesu viena, Krisai. Liaukis. Nebūk užsispyręs. Aš ne 
mažas vaikas. Susitvarkysiu. 

Sukryžiavęs rankas, jis įsistebeilijo man į veidą iš savo 
vietos prie durų. Žinojau, kad jis kaip seismografas skaito, 
matuodamas, kiek tikra tai, ką aš sakau, tačiau !1es05-17-me- 
lo skyriuje Krisas Faradėjus niekada neprilygo man. 

— Važiuok, —- pasakiau. — Puolimo dalinys laukia tavęs. 

— Tu paskambinsi Maksui, jeigu bus kokia bėda. 

— Bėdos nebus. 

— Bet jeigu būtų. 

— Paskambinsiu Maksui. Dabar važiuok. Tu turi reikalų. 

Jis priėjo prie minkštasuolio ir pabučiavo man skruostą. 

— Gerai, - pasakė jis. —- Tad aš važiuoju. — Bet vis dar del- 
sė. Pagalvojau, kad jis numano teisybę ir buvo besakąs: „Juk 
tavo mama, Livi, visiškai nieko apie tai nežino“, — tačiau, 
užuot pasakęs, akimirką kramtė apatinę lūpą, o po to pa- 
reiškė: — Aš tave išdaviau. 

— Tauškalai, - pasakiau. Kumščiu paliečiau jam pirštus. — 
Važiuok. Prašau. Kas turi būti išsakyta tarp motinos ir ma- 
nęs, turi būti išsakyta tau negirdint. 

Tai buvo magiški žodžiai. Nekvėpavau, kol išgirdau, kaip 
už jo užsivėrė paradinės durys. Atsirėmiau į sunkius rie- 
šutmedžio užraitus, kurie kaip vėduoklė apklėtė seno minkš- 
tasuolio viršų, ir klausiausi mažojo furgono motoro pukšė- 
jimo. Pro Frenką Sinatrą, kuris vis karščiau dainavo apie 
laimę, negalėjau girdėti garsų iš gatvės. Tačiau, laikui bė- 
gant, pajutau, kaip mano kūnas atsipalaiduoja ant aksomi- 
nių apmušalų, ir supratau, kad dalį savo plano aš įstengiau 
įvykdyti, nebūdama demaskuota. 

Automobilis buvo garaže, kaip sakė Krisas. Šviesos bu- 
vo uždegtos. Kompaktinis diskas griežė. Jie buvo kažkur 
netoli - Kenetas Flemingas ir mano motina. Man pasisekė, 
kad esu jų namų viduje, jiems to nežinant, todėl buvau jiems 
staigmena ir kartu pranašesnė. Dabar belieka pagalvoti, kaip 
geriausia tuo pasinaudoti. 

Pradėjau planuoti. Kaip laikytis, ką sakyti, kur paprašyti 
juos sėstis, ar pasakyti tiesiai apie ALS, ar tik neaiškiai kal- 

bėti apie mano būklę. Frenkas Sinatra dainavo toliau nuo 
„New York, New York“, „Cabaret“ iki „Anything Goes“. Ta- 
da stojo tyla. Pagalvojau, štai, o Dieve, jie visą laiką buvo 
namuose, Krisas nepatikrino paskutinio aukšto, ar ne, jie buvo 
mano senajame kambaryje, štai jie ateina, lipa laiptais, po 
akimirkos mes žvelgsim vieni kitiems į akis, aš privalau... 

Tenoras ėmė dainuoti. Tai buvo itališka opera, ir daini- 
ninko balsas dramatiškai kilo aukštyn. Kiekviena arija rodė 
didžiules tenoro pastangas, ir aš supratau besiklausanti ko- 
kio nors operos kompozitoriaus didžiausių šedevrų. Gal Ver- 
džio? Kas dar rašė itališkas operas? Svarsčiau ir mėginau 
prisiminti vardus. Galiausiai vėl stojo tyla. Po to pasigirdo 
Maiklas Krofordas ir Sara Braitmen, jie dainavo „Phantom“. 
Pažiūrėjau į savo laikrodį. Sinatra ir tenoras dainavo dau- 
giau negu valandą. Buvo be penkiolikos dvylika. 

Šviesos valgomajame staiga užgeso. Aš krūptelėjau. Ar 
aš snaudžiau to nesuvokdama ir nepastebėjau grįžusios mo- 
tinos? 

Sušukau: 

— Mama? Ar tai tu? Alio? — be jokio atsakymo. Širdis ėmė 
dunksėti. Sakiau: - Mama? Čia Olivija. Aš pusryčių... - kai 
pusryčių kambario lempa taip pat užgeso. Ji stovėjo ant sta- 
lo erkeriniame lange, kuris išėjo į sodą už namo. Kai aš jė- 
jau į kambarį, ji degė, o kitos aš nebuvau uždegusi, todėl 
dabar sėdėjau visiškoje tamsoje ir bandžiau suvokti, kas, po 
galais, dedasi. 

Per kitas penkias ar dešimt minučių - jos šliaužė taip 
lėtai nelyginant mėnesiai — nieko daugiau neįvyko. Krofor- 
das ir Braitmen baigė „All I Ask of You“ ir Krofordas perėjo 
į „Music of the Night“. Po kelių taktų viduryje natos daina- 
vimas nutilo, tarsi kas nors būtų pasakęs „Užteks šito kauks- 
mo“ ir ištraukęs kištuką iš lizdo. Nutilus muzikai, tyla nu- 
krito, tarsi nuo medžio žemėn nupūsti rudens lapai. Lau- 
kiau kitų garsų —- žingsnių, prislopinto juoko, atodūsių, baldų 
spyruoklių girgždesio - tai išduotų žmonių buvimą. Nieko. 

Atrodė, tarsi Keneto Flemingo ir mano motinos dvasios bū- 
tų sugulusios į lovą. 

Aš šūktelėjau: 

— Mama? Ar čia tu? Čia Olivija, - ir mano balsas tarytum 
užslopo tarp skraisčių, karančių nuo židinio lentynėlės, at- 
simušęs į geležies ir bronzos židinio dangtį su jo vienako- 
jais pelikanais, spoksančiais vieni į kitus tarp šimtų repro- 
dukcijų ant sienų, į klaikias sausų gėlių puokštes ant stalų, 
į visą tą Viktorijos laikų chaosą šitame klaustrofobiją ke- 
liančiame kambaryje, kuris, kaip atrodė, dėl kažkokios prie- 
žasties žadino dar didesnę klaustrofobiją, kai aš ten sėdėjau 
tamsoje ir liepiau sau: „Alsuok, Livi, alsuok, alsuok, alsuok“. 

Taip, žinoma, tai buvo namas. Atsidūręs šito šiurpinan- 
čio mauzoliejaus tamsoje, bet kas galėjo prarasti sveiką nuo- 
voką. 

Bandžiau prisiminti, kur arčiausiai prie minkštasuolio bu- 
vo lempa. Šviesa, kuri smelkėsi į valgomąjį nuo žibintų Ste- 
fordšyr Terasoje, sudarė apšviestą kylį ant pusryčių kamba- 
rio kilimo. Daiktai ėmė įgauti pavidalus: gitara ant sienos, 
laikrodis ant židinio lentynėlės, pseudograikiškos skulptū- 
ros ant savo marmurinių pjedestalų dviejuose kambario kam- 
puose, tas klaikus toršeras kutais papuoštu gaubtu... 

Taip. Ten jis stovi, pastatytas prie kito minkštasuolio ga- 
lo. Aš nuslinkau prie jo, pasilenkiau ir liepiau savo rankoms 
jį nutverti. Tą jos ir padarė. Aš uždegiau toršerą. 

Atsitraukiau atgal į savo pirmykštę poziciją ir, ištempusi 
kaklą, pažiūrėjau pro milžinišką sofą aukštais galais į stalą 
erkeryje, kur stovėjo lempa. Žvilgsniu sekiau laidą. Jis nu- 
vingiavo ligi kilimo ir pakilo iki elektros lizdo palei užuolai- 
das. Ten aš pamačiau, kad laidas įkištas ne į lizdą, o į laiko 
relę. 

Pasakiau: „Puikiai padirbėta, Šerlokai“. O po to atsigu- 
liau, atsilošdama į minkštasuolį, ir galvojau, ką toliau dary- 
ti. Jei ne „BMW“, stovintis garaže, galėjai manyti, jog jie 
tikriausiai išvažiavę, neketindami šį vakarą grįžti, palikę 

šviesas ir kompaktinį grotuvą, įjungtą laiko relę, kad atro- 
dytų, jog jie namuose, ir taip sulaikytų galimus įsilaužėlius. 
Nors man dingojosi, kad įsilaužimo atveju grobis būtų nu- 
gabentas tiesiai į Viktorijos ir Alberto muziejų. Iš tikrųjų, 
galvojau aš, jeigu būčiau išėjusi į romantišką pasimatymą 
su savo jaunu meilužiu, būčiau priekines duris palikusi pla- 
čiai atlapotas, tikėdamasi, kad kas nors ištuštins namus ir 
išvaduos mane nuo to rūpesčio. 

Pirmąsyk pagalvojau, kaip aš galėsiu judėti su savo inva- 
lido vežimėliu po šiuos kambarius, jeigu jau ligi to prieitų. 
Priešingai negu baržoje, čia tarpduriai buvo pakankamai pla- 
tūs, bet visa kita namuose buvo tikras kliūčių ruožas. Paju- 
tau, kaip mane apima nesmagumas. Atrodė, kad mano atei- 
tis ne Stefordšyr Terasoje su motina ir jos vaikinu, bet slau- 
gos namuose ar ligoninėje, kur koridoriai platūs, kambariai 
tušti ir visi beviltiški ligoniai žiūri televizorių, laukdami ga- 
lo. Na ką gi, pagalvojau. Kam rūpi? Svarbu motiną supažin- 
dinti su situacija, kad tada, kai man ir Krisui reikės pagal- 
bos, ji būtų pasiruošusi ją pasiūlyti, kad ir kokia forma nu- 
spręstų tą padaryti. Ligoninė, slaugos namai, mano butas, 
pertvarkytas taip, kad tilptų visi medicinos įrengimai, ku- 
riuos aš sparčiai kaupiau, sąskaita banke, iš kurios galėsiu 
pasiimti tiek lėšų, kiek man reikės, gražus tuščias čekis, 
ateinantis paštu kartą per mėnesį. Jai nereikės ištuštinti ši- 
to kapo, kad atsirastų vietos man. Jai tik reikės pagelbėti 
mums. Ir ji tą padarys, ar ne, kai žinos viską? 

Tai reiškė, kad man teks papasakoti jai apie ALS, o ne 
pasitenkinti miglotom užuominom apie mano būklę. Tai reiš- 
kė, kad man teks sugraudinti jai širdį ir sulaukti jos užuo- 
jautos. Tai reiškė, kad man teks kalbėtis su ja, Kenetui Fle- 
mingui sėdint kambaryje. Bet kur jis? Ji? Jie? Žvilgtelėjau į 
laikrodį. Beveik pusė pirmos. 

Mano galva atvirto ant minkštasuolio ranktūrio ir aš įsi- 
stebeilijau į lubas, kurios, kaip ir sienos, buvo išklijuotos 
Viljamo Moriso apmušalais. Raštai, kaip ir valgomajame, bu- 

vo 1š granatų, tų stebuklingų vaisių. Suvalgyk raudoną kaip 
rubinas sėkliukę ir... ką? Sugalvok norą? Ar tavo svajonės 
išsipildė? Nebegalėjau prisiminti. Bet man būtų pravertę 
vienas ar du granatai. 

Ką gi, pagalvojau, tai tiek dėl plano. Teks paskambinti 
Maksui, kad pasiimtų mane. Teks sugalvoti, ką pasakyti Kri- 
sui. Teks sukurpti planą B. Teks... 

Suskambo telefonas, visiškai išplėšdamas mane iš apė- 
musio snaudulio. Telefonas stovėjo priešais mane ant stalo 
prie lango. Klausiausi jo šaižaus dvigubo skambučio ir svars- 
čiau, ar turėčiau... Ką gi, o kodėl ne. Tai galėtų būti arba 
Krisas, arba Maksas, susirūpinę, kaip man sekasi liūto ur- 
ve. Derėtų juos nuraminti. Puiki proga meluoti. Siekiau sa- 
vo vaikštynės, vargais negalais atsistojau, nušliaužiau pro 
sofą ir pasiekiau telefoną, kai jis jau baigė savo dvyliktą drrr- 
drrr. Nukėliau ragelį ir pasakiau: „Taip?“ 

Fone, lyg ir tolumoj, girdėjau skambant muziką: greitą 
klasikinės gitaros brązginimą, kažką ispaniškai dainuojant. 
Paskui kažkas dzingtelėjo į telefono aparatą. Per laidus at- 
ėjo šaižus švokštimas. 

Aš atsiliepiau: 

— Klausau. 

Moters balsas sušvokštė: 

— Kalė. Tu šlykšti kale. Gavai, ko norėjai. - Atrodė pus- 
girtė. —- Bet čia dar ne viskas. Dar ne... viskas. Supratai? Tu 
paleistuvė raganos veidu. Ką tu galvoji... 

— Kas ten? 

Juokas. Šaižiai įkvepiamas oras. 

— Žinai, tegu tave velnias, kas ten. Tik palauk, močiute. 
Užsidaryk langus ir duris. Tik palauk... 

Ir padėjo ragelį. Aš taip pat padėjau ragelį. Patryniau ran- 
ką į savo džinsus ir spoksojau į telefoną. Tikriausiai ji buvo 
girta. Tikriausiai jai reikėjo išlieti savo širdgėlą. Tikriau- 
siai... Nežinau. Sudrebėjau ir pagalvojau, jog nežinau ko- 
dėl. Man nebuvo ko rūpintis. Bent aš taip maniau. 

Vis dėlto gal man derėtų paskambinti Maksui. Grįžti į 
baržą. Ateiti kitą kartą. Buvo akivaizdu, jog motina ir Kene- 
tas išvykę visai nakčiai, o gal ir dviem ar trims. Man reikės 
grįžti. 

Tačiau kada, kada? Kiek dar savaičių man buvo likę, ko! 
invalido vežimėlis taps būtinybė ir mano gyvenimas baržo- 
je pasibaigs? Kiek dar progų man pasitaikys, ligi kol Krisas 
bus išvykęs į antpuolį, o aš vėl galėsiu tvirtinti susitarusi 
susitikti su motina viena? Niekas nesiklostė taip, kaip bu- 
vau planavusi. Apmaudu buvo galvoti, kad reikės dar sykį 
su Krisu pereiti šią šaradą. Atsidusau. Jeigu su planu A ne- 
pavyks, verta bus išbandyti planą B. Netoli durų į valgomąjį 
riogsojo motinos rašomasis stalas. Ten bus popieriaus ir ra- 
šiklių. Parašysiu jai laišką. Tai nebebūtų tokia staigmena, 
tačiau nieko nepadarysi. 

Radau tai, ko ieškojau, ir atsisėdau rašyti. Buvau pavar- 
gusi, pirštai nenorėjo klausyti. Ties kiekviena pastraipa tu- 
rėjau sustoti ir ilsėtis. Jau buvo parašyti keturi puslapiai, 
kai pirštų ilsinimas tapo akių ir galvos ilsinimu ant nuožul- 
naus rašomojo stalo. Penkias minutes, pagalvojau. Pailsė- 
siu penkias minutes, tada rašysiu toliau. 

Sapnas nuvedė mane aukštyn, į viršutinį namo aukštą, į 
mano miegamąjį. Turėjau su savimi kuprines, bet kai atse- 
giau jas, norėdama išpakuoti, jose nebuvo drabužių - tik kū- 
neliai tų kačiukų, kuriuos išgelbėję apsaugojom nuo nuga- 
ros smegenų eksperimento. Pagalvojau, kad jie nebegyvi, 
tačiau klydau. Jie ėmė šliaužti, vilkdamiesi per lovos ap- 
dangalą, susisukusias užpakalines kojytes tempdami paskui 
save. Bandžiau juos paimti, tuos kačiukus. Žinojau, turiu pa- 
slėpti prieš motinai grįžtant. Bet kas kartą, kai pagaudavau 
vieną kačiuką, pasirodydavo kitas. Jie buvo po pagalvėm ir 
ant grindų. Kai atidariau komodos stalčių, norėdama juos 
paslėpti, jų ir ten knibždėjo. O paskui taip keistai, kaip tik 
sapnuose keičiasi scenos, ten atsirado Ričis Briusteris. Da- 
bar mes buvom mano motinos kambaryje. Jos lovoje. Ričis 

griežė saksofonu su gyvate ant peties. Ji šliaužė jam per 
krūtinę ir palindo po antklode. Ričis šypsojosi ir, pamojęs 
saksofonu, pasakė: „Pūsk, vaikeli. Pūsk, Livi“, - ir aš žino- 
jau, ko jis nori, bet bijojau gyvatės ir to, kas atsitiktų, jeigu 
įeitų mano motina ir pamatytų mus lovoje, bet aš vis tiek 
palindau po apklotais ir dariau tai, ko jis norėjo, bet kai jis 
suvaitojo, pakėliau galvą ir pamačiau savo tėvą. Jis šypsojo- 
si ir atvėrė burną kalbėti. Išsmuko gyvatė. Aš aiktelėjau ir 
nubudau. 

Mano veidas buvo drėgnas. Miegodama išsižiojau ir iš- 
terliojau tą puslapį, ant kurio rašiau. Pagalvojau, ačiū Die- 
vui, kad galime pabusti iš sapnų. Ačiū Dievui, kad sapnai 
nieko nereiškia. Ačiū Dievui... ir tada išgirdau. 

Aš ne pati nubudau. Triukšmas pažadino mane. Kažkur 
apačioje užsidarė durys, durys į sodą. 

Telefono skambutis, pagalvojau. Todėl nieko nepasakiau, 
kai širdis man ėmė daužytis. Pasigirdo žingsniai, lipantys 
aukštyn iš virtuvės. Išgirdau, kaip koridoriaus gale atsivėrė 
durys. Užsidarė. Vėl žingsniai. Pauzė. Paskui jie ėmė spar- 
čiai artėti. 

Telefono skambutis, pagalvojau. O Dieve, o Dieve. Pažiū- 
rėjau į telefoną ir verčiau save lėkti per kambarį ir paspausti 
tuos trigubus devintukus, kad galėčiau iš visų jėgų klykti po- 
licijai. Bet negalėjau pajudėti. Dar niekada nebuvau taip aiš- 
kiai suvokusi, ką reiškia dabartis ir ką žada ateitis. 


24 skyrius 


k baigė savo susitikimą 
su vyriausiuoju inspektoriumi Veberliu, susirinko aplankus 
kietais viršeliais, taip pat paskutinių dienų įvykių aprašy- 
mus laikraščiuose. Ši medžiaga prasidėjo nuo Džimio Ku- 
perio šuolio į Temzę antradienio vakarą. Po to ėjo pasakoji- 
mai apie tai, kaip jis buvo suimtas trečiadienio rytą - veda- 
mas iš Džordžo Grino vidurinės mokyklos nunarinta galva, 
nusvirusiais pečiais dviejų uniformuotų policininkų. Ketvir- 
tadienį straipsniuose su antraštėmis, skelbiančiomis, kad 
kaltinimai nužudymu Keneto Flemingo sūnui būsią pateik- 
ti, buvo spausdinama viskas, pradedant schemomis, vaiz- 
duojančiomis nepilnamečių teismų veiklą, pokalbiais su vals- 
tybės prokurorais, kurie pateikė savo nuomonę dėl amžiaus, 
nuo kurio vaikai turi būti teisiami kaip suaugę, ir baigiant 
paties nusikaltimo pakartotiniu aprašymu, kartu su atitin- 
kama informacija apie Flemingo šeimą, taip pat įžymaus mu- 
šėjo karjeros apžvalga. Visuose pranešimuose buvo ta pati 
potekstė: byla nutraukta ir teismas atidedamas. Linlis nie- 
ko daugiau ir negalėjo tikėtis. 

— Ar jūs tikras, kad tos Vaitlo moteriškės istorija patiki- 
ma? — paklausė jo Veberlis. 

— Visais atžvilgiais. Nuo pat pradžių buvo tokia. 

Veberlis pakilo nuo kėdės prie apskrito stalo, kur buvo 
atsisėdęs jų popietinio susitikimo pradžioje. Nužirgliojo li- 
gi savo kartotekų ir paėmė savo vienintelio vaiko, Miran- 

dos, nuotrauką. Ji linksma pozavo Šv. Stepono koledžo tera- 
soje, po pažastimi pasikišusi trimitą. Veberlis susimąstęs 
žiūrėjo į ją. Nepakeldamas akių, pasakė Linliui: 

— Jūs, Tomi, ketinat daug reikalauti. 

— Tai mūsų vienintelė viltis, sere. Per paskutines tris 
dienas pareikalavau, kad visa komanda peržiūrėtų kiekvie- 
ną įrodymų skiautelę ir kiekvieną pokalbį. Mudu su Hei- 
vers buvom dusyk nuvažiavę į Kentą. Susitikome su Meid- 
stono nusikaltimo vietą tiriančia komanda. Kalbėjomės su 
kiekvienu kaimynu visu Selendaino kotedžo akipločiu. Mes 
iššukavom sodą ir patį kotedžą. Aplankėm visus Springber- 
no gyventojus ir apšniukštinėjom aplink. Neradom nieko 
daugiau, negu turim dabar. Kiek galiu pasakyti, liko tik vie- 
nas kelias ir juo mes einam. 

Veberlis linktelėjo, bet neatrodė labai patenkintas Linlio 
atsakymu. Padėjo į vietą Mirandos fotografiją ir nušluostė 
dulkių lopinėlį nuo rėmų. Pasakė tokiu pat susimąsčiusiu 
tonu: 

— Hiljeris dėl viso to putojo. 

— Nesistebiu. Leidau spaudai priartėti prie to reikalo. Ne- 
paisiau nustatytos procedūros. Jam tai nebūtų patikę, ne- 
svarbu, kokios aplinkybės. 

— Jis sukvietė dar vieną susirinkimą. Sugebėjau atidėti 
ligi pirmadienio popietės. 

Jis sviedė į Linlį žvilgsnį, kuris sėkmingai tylomis reziu- 
mavo jo pastabas: Linlis turėjo ligi pirmadienio užbaigti by- 
1ą. Kitaip Hiljeris, pasinaudojęs savo viršenybe, paskirs ki- 
tą detektyvą inspektorių. 

— Tikrai, - atsakė Linlis. - Ačiū, kad jam neleidot man 
trukdyti. Tai negalėjo būti lengva. 

— Aš 1lgai nebegalėsiu jo sulaikyti. O po pirmadienio jau 
1r visai ne. 

— Nemanau, kad jums reiktų. 

Veberlis kilstelėjo antakį į jo pusę. 

— Toks tikras? 

Linlis pasikišo po pažastimi aplankus ir laikraščius. 

— Ne tada, kai man reikia dirbti su tuo vienu neišaiškina- 
mu telefono skambučiu. Negaliu juo remti bylos. 

— Tada imkitės jos. 

Vyriausiasis inspektorius nužirgliojo atgal prie savo sta- 
lo, kur iš bendro šiukšlyno iškniso dar vieną raportą. Praei- 
damas linktelėjo Linliui. 

Linlis grįžo į savo kabinetą, kur padėjo į vietą bylas, bet 
ne laikraščius. Pakeliui į liftą sutiko seržantę Heivers. Ji 
vartė pluoštą mašinraščiu rašytų lapų ir susiraukusi niur- 
nėjo: „Velnias, velnias, velnias“, - o pamačiusi jį, sustojo, 
apsisuko ir ėmė žingsniuoti šalia. Ji paklausė: 

— Vadinasi, mes kur nors važiuojam? 

Linlis atsegė kišeninį laikrodį ir spragtelėjęs atidarė. Be 
penkiolikos penkios. 

— Ar neminėjot pobūvio šį vakarą? Bus žaidžiami nuo- 
stabūs žaidimai, vaišins nuostabiais skanumynais? Ar jums 
nederėtų eiti ir pasiruošti? 

— Sakykit, sere. Kokį velnią turėčiau nupirkti aštuonerių 
metų mergytei? Lėlę? Žaidimą? Chemijos komplektą? Kom- 
piuterinį žaidimą? Riedučius? Automatinį peilį? Vandeninius 
dažus. Ką? - Ji užvertė akis, bet tai buvo tik dėl efekto. Linlis 
galėjo pasakyti, kad jai tai malonus rūpestis. - Galėčiau jai 
nupirkti Diablo, — tęsė ji, kramtydama pieštuką, kuriuo nau- 
dojosi žymėdama paukštukus ant mašinraščiu rašytų lapų. — 
Žinau, kad Kemden Loke yra parduotuvė, kur jie pardavinė- 
jami. Ir burtininko reikmenys taip pat. Kažin... Ką jūs gal- 
vojat apie burtininko reikmenis aštuonmetei, sere? Arba 
kostiumą? Tokio amžiaus vaikai mėgsta persirenginėti, ar 
ne? Galėčiau nupirkti jai kostiumą. 

— Kelintą valandą tas pobūvis? — paklausė Linlis, spaus- 
damas lifto mygtuką. 

— Septintą. O gal žaislų. Automobilių modeliukų? Lėktu- 


Lošimas iš belenų 693 


vėlių? Rokenrolo plokštelę? Ar manot, kad ji per maža Stin- 
gui*? Deividui Buviui*? 

— Man regis, protingiausia būtų nedelsiant eiti į parduo- 
tuves, - pasakė Linlis. 

Lifto durys atsivėrė. Heivers pasitraukė į šoną. 

Ji kalbėjo: 

— Šokdynę? Šachmatų komplektą? Stalo žaidimą dviem? 
Augalą? Puiku. Kokia kvailė. Augalą aštuonmetei. O gal kny- 
gą? — ir lifto durys užsivėrė. 

Linlis pagalvojo, kaip jaustųsi turėdamas tik tiek rūpes- 
čių penktadienio vakarą. 


Krisas Faradėjus palengva žingsniavo Voriko gatve iš 
metro stoties į Blomfildo gatvę. Pupius ir Skrebutis liuok- 
sėjo priešais jį. Jie klusniai sutūpė prie gatvės kampo, lauk- 
dami įsakymo: „Eikit, šunys!“ —- kuris leistų kirsti Voriko 
aikštę ir toliau dumti ligi baržos. Kai įsakymas nenuskam- 
bėjo, jie nėrė atgal prie Kriso ir skalydami ėmė sukiotis jam 
aplink kojas. Jie buvo įpratę ištisai bėgti nuo starto ligi fini- 
šo. Būtent šito jis visada reikalaudavo. Jeigu jiems kas būtų 
leidęs rinktis, jie mieliau bidzentų uostinėdami šiukšlių dė- 
žes ir vaikydami valkataujančias kates, progai pasitaikius. 
Jie buvo gerai išdresiruoti, todėl šitas įprastos tvarkos lau- 
žymas juos trikdė. Savo džiaugsmą jie išreiškė plėšydami 
balso stygas. Viauksėjo. Daužėsi vienas į kitą, atsitrenkda- 
mi jam į blauzdas. 

Krisas žinojo, kad jie čia, žinojo, ko jie nori: greičio, veik- 
los ir pavakario vėjo, plakančio jiems ausis. Jie nebūtų prieš- 
taravę, jei kas būtų pasiūlęs vakarienę ar metęs į orą gumi- 
nį sviedinį jiems pagauti. Tačiau Krisas buvo įsigilinęs į Eve- 
ning Standard. 


* Stingas (1951) - populiarus britų dainininkas. 
** Deividas Buvis (David Bowie, 1947) - britų dainų autorius ir daini- 
ninkas. 

Laikraštis, kurį jis buvo įsigijęs pakeliui, pateikė dar vie- 
ną variantą pasakojimo, kurį spausdino nuo savaitės pradžios. 
Laikraščiui pavyko, kad Šunų saloje buvo jų fotografas tuo 
metu, kai berniukas pabėgo nuo policijos, ir atrodė, kad re- 
dakcija šį faktą akcentavo. Šiandien, penktadienį, antrašte 
„Ist Endo drama“, laikraštis skyrė visą puslapį Keneto Fle- 
mingo nužudymui ir aprašymui, kaip Šunų saloje Flemingo 
sūnus buvo gaudomas, kaip galiausiai jis vos nenuskendo ir 
kaip sensacingai buvo išgelbėtas vieno asmens. Upės nuo- 
traukos buvo neryškios, nes fotografuojant buvo naudotasi 
telefotografijos lęšiais, bet tikslas buvo pasiektas. Ilga tei- 
singumo ranka stengėsi pagauti kaltąjį, kad ir kaip jis mė- 
gintų šito išvengti. 

Krisas sulankstė laikraštį. Pasikišo po pažastimi drauge 
su kitais daiktais. Vilkdamas koją už kojos, ėjo vyšnių žied- 
lapiais, nubėrusiais šaligatvį Voriko alėjoje, 17 mąstė apie 
savo pokalbį su Amanda vakar vėlai vakare, kai buvo pagul- 
dęs Livi. Tik tiek tesugebėjo jai nuoširdžiai pasakyti: „Ne- 
manau, kad kas nors išeis iš to, ko mes tikėjomės“. 

Girdėjo išgąstį jos balse, nors ir kaip ji stengėsi atrodyti 
susitvardžiusi. Ji paklausė: „Kodėl? Ar kas nutiko? Ar Livi 
persigalvojo?“ — Ir iš jos tono suprato, kad ji ne tiek bijo 
teisybės, kiek bijo būti įskaudinta tos teisybės. Jis žinojo, 
kad iš tikrųjų nesakydama, ji galvojo: „Ar tu Livi atiduodi 
pirmenybę?“ 

Norėjo jai paaiškinti, kad čia nebuvo kieno nors pirme- 
nybės klausimas. Situacija buvo daug paprastesnė. Kelias, 
kuris iš pradžių atrodė logiškas ir iš esmės nekomplikuo- 
tas, dabar tapo ne tik kankinantis, bet beveik neįmanomas. 
Tačiau šito jis negalėjo jai pasakyti. Pasakyti, vadinasi, ne- 
apdairiai paskatinti ją užduoti daugiau klausimų, į kuriuos 
atsakyti jis nenorėjo ir net žinojo negalįs. 

Todėl pasakė, kad Livi nepersigalvojusi, tačiau aplinky- 
bės, supančios jos apsisprendimą, buvo pasikeitusios. O kai 
ji pasakė: „Ji atsigavo, ar ne? O Dieve, kaip baisu šito klausti. 

Iš mano klausimo atrodo tarsi aš norėčiau, kad ji mirtų, bet 
aš nenoriu, Krisai, nenoriu“, - jis atsakė: „Tą aš Žinau. Čia 
ne tai. Tik Livi...“ 

„Ne, - nutraukė ji. - Nesakyk man. Nereikia man meili- 
kauti telefonu lyg kokiai paauglei. Kai tu, Krisai, būsi pasi- 
rengęs, kai Livi bus pasirengusi, tada gali man pasakyti“. 

To paskatintas jis panoro dar daugiau jai papasakoti ir 
paklausti jos patarimo, tačiau tiktai ištarė: „Myliu tave. Tai 
nepasikeitė“. 

„Norėčiau, kad tu būtum su manimi“. 

„Ir aš norėčiau to paties“. 

Daugiau nebebuvo ką sakyti. Bet jie liko prie telefono, 
pratesdami kontaktą dar valandą. Jau buvo naktis, po pir- 
mos, kai ji švelniai pasakė: „Turim baigti, Krisai“. 

„Žinoma, - atsakė jis. - Tau devintą valandą į darbą, ar 
ne. Aš savanaudis, taip ilgai tavęs nepaleisdamas“. 

„Tu nesi savanaudis. Be to, 1r aš noriu, kad tu nepadė- 
tum ragelio“. 

Jis nebuvo jos vertas. Žinojo, nors visą laiką galvojo tik 
apie ją. 

Šunys jau buvo atrisnoję atgal prie Voriko gatvės ir Vori- 
ko aikštės kampo. Vizgindami uodegas, jie laukė jo koman- 
dos. Jis pasivijo juos ir apsižvalgė, ar nėra automobilių. Įsa- 
kė: „Eikit, šunys“, — ir pasiuntė juos skriste perskristi per 
gatvę. 

Livi sėdėjo denyje, kur jis buvo ją palikęs, susirangiusi 
vienoje iš brezentinių kėdžių, pečius apsigaubusi antklode. 
Ji stebeilijo į Brauningo salą, kur gluosniai svarino sulapo- 
jusias šakas link vandens ir žemės. Tokios sunykusios jis 
jos dar nebuvo matęs - ženklas to, kas jos laukė ateinan- 
čiais mėnesiais. 

Ji kilstelėjo, kai Pupius ir Skrebutis užsiropštė ant denio 
1 apuostė jai kairę ranką, kuri glebiai karojo nuo kėdės. 
Pakėlė galvą ir sumirksėjo. 

Krisas padėjo laikraščius ant brezentinės kėdės šalia jos, 
sakydamas: 

— Niekas nepasikeitė, Livi. 

Jai ėmus skaityti, nulipo žemyn atnešti šunų dubenėlių. 

Įpylė šunims šviežio vandens. Davė maisto. Pupius 1r 
Skrebutis ėmė šlemšti. Jie žiaumojo ir šliurpė, o Krisas at- 
sirėmė į baržos kajutės stogą ir atsisuko į Livi. 

Nuo šeštadienio ryto Livi vertė jį rinkti jai visus laikraš- 
čius. Perskaitė kiekvieną, bet neleido nė vieno išmesti. Po 
šeštadieninio policijos apsilankymo ji reikalavo, kad jis su- 
neštų laikraščius į jos kambarį ir sukrautų šalia siauros l0- 
velės. Per paskutines kelias naktis, neramiai laukdamas, kol 
užmigs, jis stebėjo dryžius, kurie nuo jos lempelės krito 
ant atvirų jo kambario durų, ir klausėsi, kaip ji tyliai vartė 
laikraščius, žiūrinėdama juos antrą ir trečią sykį. Žinojo, kad 
ji skaito. Bet nežinojo kodėl. 

Ji laikė prikandusi liežuvį ilgiau, negu jam atrodė įmano- 
ma. Visada buvo iš tų Žmonių, kurie šauna nenusitaikę, 0 vė- 
liau gailisi, kai reikia pasakyti, ką galvoji. Taigi iš pradžių jis 
manė, kad jos santūrumas tik rodo jai nebūdingą susidomėji- 
mą įvykiais, kurie buvo užgriuvę juos visus dėl Keneto Fle- 
mingo mirties. Galiausiai ji pasakė jam viską, nes kito kelio 
neturėjo. Jis buvo Kensingtone po pietų. Jis matė ir girdėjo. 
Visa, kas buvo likę, buvo ramus jo reikalavimas, kad ji pasi- 
dalytų su juo teisybės našta. Kai ji tą padarė, jis suprato, kaip 
pasikeis jo gyvenimo planai. Čia ir buvo tai, spėjo jis, kodėl ji 
pirmiausia nenorėjo jam sakyti. Žinojo, jeigu pasakys jam, jis 
skatins ją eiti toliau ir kalbėti. O jeigu jis tą padarys, abu 
žinojo būsią susieti vienas su kitu ligi jos mirties. Nė vienas 
iš jų nekalbėjo, kokios bus šito prisipažinimo pasekmės. Jiems 
nereikėjo svarstyti to, kas akivaizdu. 

Pupius ir Skrebutis baigė ėsti ir priėjo prie brezentinės 
Livi kėdės. Pupius atsigulė šalia, galvą padėjęs tokiu atstu- 
mu, kad užsigeidusi Livi galėtų jį paglamonėti. Skrebutis 
svyruodamas atsidrėbė priešais ją ir padėjo snukį ant jos 

storapadžio bato. Livi palinko prie laikraščio. Krisas jau bu- 
vo perskaitęs pirmojo puslapio rašinį, todėl žinojo, kad ji 
atkreipia dėmesį į svarbiausius žodžius: bagrindinis įta71ia- 
masis, kaltinimai bus bateikti, sutrikęs jaunuolis su nusikal- 
timų istorija. Ji pakėlė ranką prie nuotraukų, padėjo ją ant 
didžiausios, išspausdintos centre. Joje berniukas tarsi per- 
mirkusi kaliausė gulėjo savo motinos glėbyje, aplink jų lie- 
menis tekšeno upės bangos, 0 viršum jų buvo palinkęs kiau- 
rai peršlapęs detektyvas inspektorius iš Skotland Jardo. Kri- 
sui bežiūrint, Livi ranka ėmė glamžyti nuotrauką. Ar tai buvo 
sąmoningas veiksmas, ar jos raumenų fibriliacijos rezulta- 
tas, to jis negalėjo pasakyti. Priėjo prie jos iš šono. Apėmė 
delnu jai skruostą ir prisispaudė jos galvą prie šlaunies. 

— Tai nereiškia, kad jie iš tikrųjų pateiks kaltinimus, — 
pasakė ji. - Juk nereiškia, Krisai, ar ne? 

— Livi, - jo tonas buvo švelniai perspėjantis. Jis sakė: 
„Meluok, jeigu reikia, bet ne sau“. 

— Jie nepateiks kaltinimų. - Ji suglamžė fotografiją po sa- 
vo delnu. - Ir net jei tą padarytų, kas jam gali atsitikti? Jam 
ką tik sukako šešiolika. Ką jie daro vaikams, kurie laužo 
įstatymus, kai jiems tiktai šešiolika? 

— Ne čia esmė, ar ne? 

— Nusiųs į Borstalą ar į kokią panašią vietą. Privers lan- 
kyti mokyklą. Mokykloje jie mokomi. Laiko GCSE egzami- 
nus. Arba išmoksta amato. Laikraštyje rašoma, kad jis ne- 
lankė mokyklos, taigi jeigu kas nors privers jį lankyti, jeigu 
jam neliks kito pasirinkimo, nes sykį ten patekęs, neturės 
ką daugiau daryti... 

Krisas nesiėmė ginčytis. Livi nebuvo kvaila. Po akimir- 
kos ji pastebės smėlį, ant kurio statė savo prielaidas, net 
jeigu ir nenorėjo pripažinti šito fakto. 

Ji paleido iš rankų laikraštį. Dešinę alkūnę prispaudė prie 
skrandžio 1r susigūžė, lyg jai viduje skaudėtų. Palengva pa- 
kėlė kadaruojančią kairę ranką ir apkabino ja Kriso šlaunį, 
atsiremdama į ją. Jis nykščiu glostė jai skruostą. 

— Jis prisipažino, — pasakė ji, nors jos žodžiuose nebuvo 
to įsitikinimo, kuris pabrėžė jos komentarus apie Borsta- 
14. — Krisai, jis prisipažino. Jis ten buvo. Laikraščiai rašo, 
kad jis ten buvo. Jie sako, kad policija turi liudijimų, kurie 
tą įrodo. Jeigu jis buvo ten ir jeigu prisipažino, tokiu atveju 
jis tikriausiai tą padarė. Ar nemanai? Gal aš esu toji, kuri 
klaidingai supranta, kas dedasi? 

— Nemanau, - atsakė Krisas. 

— Tai kodel? - Ji stipriau suspaudė jam koją, tardama an- 
trą žodį. — Kodėl policija persekioja jį? Kodėl jis prisipaži- 
no? Kodėl jis sako policijai, jog nužudė savo tėvą? Nėra jo- 
kios prasmės. Jis turi Žinoti esąs kažkuo kaltas. Tik nesako 
kuo. Štai kaip yra. Kaip turi būti. Jis kažkuo kaltas. Ar ne- 
manai, kad čia tai? 

— Manau, kad esmė ta, jog jis prarado savo tėvą, Livi. 
Prarado netikėtai, kai visai nesitikėjo jo prarasti. Ar nema- 
nai, kad jis reaguoja į tai? Kaip reikia jaustis, kai vieną die- 
ną tavo tėtis gyvas, o kitą jau miręs, tau net neturėjus pro- 
gos su juo atsisveikinti? 

Jos ranka paleido jo blauzdą. 

— Tai neteisinga, - sušnibždėjo ji. 

Jis neatlyžo. 

— Ką tu padarei, Livi? Dulkinaisi su kažkokiu tipu, kurį 
pačiupai aludėje, ar ne? Pasiūlė tau penkis ir tu leidai jam 
tave krušti ir buvai girta tą naktį, ar ne, ir jauteisi taip blo- 
gai, kad tau nė velnio nerūpėjo, kas su tavim paskui įvyks. 
Kadangi tavo tėtis buvo miręs ir tau neleido nueiti net į jo 
laidotuves. Ar ne taip buvo? Ar ne taip pradėjai tą žaidimą? 
Ar nesielgei kaip beprotė? Dėl savo tėčio? Net jei tu ir ne- 
norėjai to pripažinti? 

— Tai ne tas pats. 

— Skauda taip pat. Kaip tu reaguoji į skausmą, štai kas 
skiriasi. 

— Jis nesako, kad tai, ką kalba, kalba iš skausmo. 

— Tu to nežinai. Ir net jeigu žinotum, tai, ką jis daro ir 
kodėl daro, nėra svarbiausia. 

Ji pajudėjo, kad nustumtų jo ranką sau nuo galvos. Išly- 
gino laikraštį ir ėmė iš naujo jį lankstyti. Padėjo jį ant kitų, 
kuriuos jis buvo parnešęs tą rytą, bet ji visai nesistengė į 
juos pasižiūrėti. Užuot tą dariusi, atsisuko į Brauningo salą. 
Ji vėl grįžo į tą pačią poziciją, kurioje buvo, kai jis parbėgo 
su šunimis. Jis tarė: 

— Livi, tu privalai jiems pasakyti. 

— Aš nieko jiems neprivalau. Niekam nieko neprivalau. 

Jos veide atsirado toji sustingusi išraiška kaip ir kiek- 
vieną kartą, jei ji nebenorėdavo kalbėti apie ką nors. Nebe- 
buvo prasmės toliau ginčytis. Jis atsiduso. Palietė pirštais 
jai viršugalvį, kur trumpai kirpti plaukai nelyginant piktžo- 
lės augo be jokios tvarkos. 

Pasakė: 

— Bet kalba eina apie skolą, ar tau tai patinka, ar ne. 

— Aš nė velnio jiems neskolinga... 

— Ne jiems. Pati sau. 


Linlis pirmiausia grįžo namo. Dentonas kaip tik gėrė sa- 
vo popietineę arbatą, rankoje laikydamas puoduką, kojas už- 
kėlęs ant svetainės stalelio, galvą atlošęs ant sofos, užmer- 
kes akis. Endriu Loidas Veberis plyšojo iš stereoaparatū- 
ros, o Dentonas bliovė kartu su Maiklu Krofordu. Be jokio 
tikslo Linlis pagalvojo apie tai, kada „Operos vaiduoklis“ 
taps nebemadingas. Tai nebus greitai. 

Jis nuėjo ligi stereoaparatūros ir sumažino garsą, dabar 
tik Dentonas riaumojo: „muuuzika...“ tyliame kambaryje. 

— Tu detonuoji, —- šaltai pastebėjo Linlis. 

Dentonas pašoko. Burbtelėjo: 

— Atleiskit, aš tiktai... 

— Patikėk, aš įsivaizduoju, - pertraukė jį Linlis. 

Dentonas skubiai pastatė puodelį ant stalo. Nušlavė įs1- 
vaizduojamus trupinius nuo paviršiaus į delną. Juos nubrau- 

kė ant padėklo, kur dailiai buvo sudėstęs sumuštinius, sau- 
sainius ir vynuoges. Sutrikęs paklausė: 

— Arbatos, milorde? 

— Aš tuojau išvažiuoju. 

Dentonas nuo Linlio nukreipė žvilgsnį į duris. 

— Ar jūs ne ką tik įėjot? 

— Taip. Džiaugiuosi galėdamas pasakyti, kad dvidešimt 
sekundžių pagerbei mane savo ulbėjimu. - Jis išėjo iš kam- 
bario, sakydamas: —- Tęsk toliau be manęs, jei nori. Tik ne 
taip garsiai. Vakarienė pusę devynių. Dviem. 

— Dviem? 

— Ledi Helena vakarieniaus su manimi. 

Dentonas akivaizdžiai nušvito. 

— Tai gera žinia? Vadinasi, jūs ir ji... Ko dar noriu pa- 
klausti... 

— Pusę devynių, - pakartojo Linlis. 

— Gerai. Būtinai. 

Dentonas skubėjo išnešti arbatinuką, lėkštes ir puodelį. 

Lipdamas laiptais aukštyn svarstė, kad nebuvo jokių nau- 
jienų pranešti apie Heleną Dentonui ar kam kitam. Tik vė- 
lyvo vakaro skambutis trečiadienį, kai ji laikraštyje perskaitė 
aprašymus apie jo bėgimą per Šunų salą antradienio vaka- 
re. Ji pasakė: „Dieve mano, Tomi. Ar tu sveikas?“ Jis atsa- 
kė: „Taip, jaučiuosi puikiai. Pasigedau tavęs, brangioji“. Bet 
kai ji atsargiai pasakė: „Tomi, aš mąsčiau nuo sekmadienio 
ryto, kaip buvai manęs prašęs daryti, - suprato, kad ne- 
įstengs testi pokalbio, kuris gali paliesti jų gyvenimą. Todėl 
tarė: — Verčiau apie tai pakalbėkim savaitgalį, Tomi“. Ir jie 
sutarė vakarieniauti. 

Savo miegamajame jis priėjo prie spintos ir ėmė traukti 
iš jos drabužius. Džinsus, sportinius marškinius, porą nu- 
nešiotų gimnastikos batelių, porą kiaurų baltų puskojinių. 
Nusivilko kostiumą, nusviesdamas ant lovos švarką, kelnes 
1r liemenę, pažiūrėjo į pailgą judinamą veidrodį pailgais rė- 
mais ant komodos ir panagrinėjo savo atspindį. Plaukai at- 

rodė visai prastai. Perbraukė ranka, dar labiau suveldamas. 
Iš kelnių kišenės ištraukė automobilio raktus. 

Didelis judėjimas penktadienio popietę trukdė jam grei- 
tai nuvažiuoti iš Belgreivijos į Mažąją Veneciją. Itin didelis 
susigrūdimas buvo prie Haid Parko, kur Park Leine buvo 
įstrigęs turistinis autobusas, už kurio nutįso daugybė su- 
stojusių Mašinų. 

Už parko Edžvero gatvėje sąlygos buvo neką geresnės. 
Atrodė, kad visiems tik ir rūpi savaitgalį ištrūkti iš miesto. 
Negalėjo jų smerkti. Gegužės oras buvo puikus, kviečiantis 
arba į užmiestį, arba į pajūrį. Jis būtų džiaugęsis, jeigu jo 
kelionės tikslas būtų buvęs pajūris ar užmiestis. Mintis apie 
būsimas valandas nebuvo patraukli, taip pat apie tai, kas bus 
paskui ar kiek nuo tų valandų priklauso. 

Automobilį pastatė pietinėje Mažosios Venecijos pusėje 
ir, pasikišęs po pažastimi laikraščius, patraukė ilguoju keliu 
aplink Voriko pusratį ligi tilto, kuris jungė abu Ridžents Ka- 
nalo krantus. Ten stabtelėjo. Spoksojo į drumstą vandenį, 
kur penkios kanadietiškos žąsys yrėsi tvenkinio ir Brau- 
ningo salos link. 

Iš čia puikiai galėjo matyti Faradėjaus baržą. Nors lauke 
dar buvo šviesu, baržos denyje buvo tuščia ir viduje degė 
žiburiai. Nuo jų ant langų stiklo krito geltono aukso dryžiai. 
Žiūrėdamas pamatė, kaip geltonas auksas suvirpėjo, kai kaž- 
kas viduje sujudėjo tarp lango ir šviesos. Faradėjus, pagal- 
vojo jis. Linliui labiau patiktų rasti vieną Oliviją, tačiau Ži- 
nojo, kaip neįtikėtina, kad ji kada nors sutiktų pasimatyti 
nedalyvaujant jos bičiuliui. 

Faradėjus pasitiko jį prie kajutės durų, Linliui nespėjus 
pabelsti. Jis buvo užlipęs pusę laiptų, pasiruošęs bėgioti, o 
šunys sukiojosi jam aplink kojas. Vienas draskė pakopą, ant 
kurios stovėjo Faradėjus, kitas kiauksėjo. 

Faradėjus nekalbėjo. Jis tiktai žengė žemyn į baržos ka- 
jutę ir, kai šunys ėmė lėkti laiptais į viršų prie Linlio ir į 
lauką, šūktelėjo: „Šunys, ne!“ 

Linlis nulipo. Faradėjus jį stebėjo, veidas buvo santūrus. 
Žvilgsnis nukrypo į laikraščius po Linlio pažastimi, o pas- 
kui - įjo veidą. 

— Ar ji čia? — paklausė Linlis. 

Jam atsakė metalo trinktelėjimas į linoleumą virtuvėje. 
Olivijos balsas pasakė: 

— Po galais, Krisai, aš numečiau ryžius. Visur pribyrėjo. 
Atleisk. 

Faradėjus per petį šūktelėjo: 

— Palik juos. 

— Palikti? Po galais, Krisai, liaukis elgtis su manimi kaip... 

— Inspektorius čia, Livi. 

Staiga stojo tyla. Linlis jautė, kad Olivija įkvėpė oro ir su- 
laikė kvapą, mėgindama nuspręsti, kaip ir ar ji gali išvengti 
šito paskutinio susitikimo. Po valandėlės, kurios metu Fara- 
dėjus žvilgtelėjo virtuvės link, o šunys nubidzeno pažiūrėti, 
kas ten dedasi, pasigirdo, kad kažkas juda. Sugirgždėjo aliu- 
mininė vaikštynė, jai atrėmus į ją savo svorį. Batų padai van- 
giai šliaužė grindimis. Olivija suniurnėjo, o paskui pasakė: 

— Krisai, aš įstrigau. Dėl tų ryžių. Aš negaliu per juos 
pereiti. 

Faradėjus nuėjo pas ją. Šūktelėjo: 

— Pupiau! Skrebuti! Gult, - ir jų nagų krebždenimas per 
linoleumą nutolo, kai jie klusniai nubidzeno į baržos priekį. 

Linlis užžiebė likusias nedegančias lempas pagrindinia- 
me kambaryje. Olivija vis dar galėjo teisintis liga, jeigu no- 
rėjo jo išvengti, bet jis daugiau jai nebeleis jokių šešėlių ir 
šviesos variacijų. Jis žvalgėsi stalo, kur galėtų išdėlioti at- 
sineštus laikraščius, tačiau, be Faradėjaus darbastalio prie 
galinės sienos, nebuvo nieko, kuo jis galėtų pasinaudoti, iš- 
skyrus krėslus, tačiau jie netiko. Jis išdėstė laikraščius ant 
grindų. 

— Na? 

Jis staigiai apsisuko. Olivija buvo atkėblinusi ligi angos 
tarp virtuvės ir pagrindinio kambario. Ji kabėjo ant savo 

vaikštynės ranktūrių, pečiai nuo svorio buvo išlinkę. Vei- 
das atrodė gelsvai baltas ir blizgantis, slinkdama į priekį ji 
vengė jo žvilgsnio. 

Faradėjus lydėjo ją, vieną ranką pakėlęs delnu į priekį 
maždaug per pėdą jai už nugaros. Ji stabtelėjo, kai nuleistos 
jos akys užkliuvo už laikraščių, tačiau ji tik dar sykį sumy- 
kė — tai buvo pusiau patyčios, pusiau pasidygėjimas - ir at- 
sargiai apėjo juos, kad atsisėstų į vieną iš aksomu aptrauk- 
tų krėslų. Atsisėdusi pasistatė vaikštynę prieš save kaip ko- 
kią gynybos užtvarą. Pasakė: 

— Ne, -o paskui: — Krisai, ar atneši mano cigaretes? 

Žiebtuvėliu užsidegė cigaretę, kurią jis iškratė iš pake- 
lio. Išpūtė ploną pilką dūmų sruogą. Paklausė Linlio: 

— Ar jūs į maskaradą susiruošėt, ar ką? 

Jis atsakė: 

— Aš ne darbe. 

Ji įkvėpė ir išpūtė dar vieną pilką sruogą. Lūpos buvo 
papūstos ir dėl to jos veido išraiška atrodė pikta, gal ji to 
norėjo, 0 gal ir buvo pikta. 

— Nekalbėkit. Mentai visada darbe. 

— Galbūt. Bet aš čia ne kaip mentas. 

— Tokiu atveju, jūs čia kaip kas? Privatus pilietis? Lais- 
valaikiu lankantis ligonius? Nejuokinkit manęs. Policinin- 
kas visada lieka policininku, ar jis tarnyboje, ar ne. - Ji nu- 
sigręžė nuojo į Faradėjų. Pastarasis buvo nuėjęs sėstis prie 
virtuvės stalo, apsukęs kėdę taip, kad būtų veidu į juos. — 
Krisai, ar turi čia skardinę? Man reikia skardinės. 

Jis atnešė jai skardinę ir vėl pasitraukė. Ji įkišo skardinę 
sau tarp kojų ir nubėrė milimetrą pelenų nuo cigaretės. Per 
šnervę buvo persivėrusi sidabrinį žiedą, 0 į vieną ausį įsi- 
segusi daugybę sidabrinių auskarų, bet vietoj žiedų, kuriais 
buvo papuošusi visus pirštus, dabar apyrankėmis apsimaustė 
visą kairę ranką. Jai rūkant, jos žvangėjo. 

— Tai ko norit šį kartą? 

— Tik pasikalbėti su jumis. 

— Ar antrankius atsinešėt? Ar paruošėt man vietą Holo- 
vėjuje?* 

— Šito neprireiks, kaip matot. 

Nevikriai koja bakstelėjusi laikraščius, kuriuos jis buvo 
išdėliojęs ant grindų, ji tęsė jo pradėtą temą: 

— Vadinasi, Borstalas. Pasakykit, inspektoriau, ką mūsų 
dabartinė teisėtvarkos sistema duoda tokiam vaikėzui, ku- 
ris susidoroja su savo tėčiu? Vienerius metus. 

— Nuosprendžio laikas priklauso nuo teismo. Ir nuo ad- 
vokato meistriškumo. 

— Vadinasi, teisybė. 

— Kas? 

— Kad tą padarė berniūkštis. 

— Be abejo, jūs skaitėt laikraščius. 

Ji iškėlė cigaretę ligi burnos ir įkvėpė, stebėdama Linlį 
virš rusenančio cigaretės galo. 

— Tai ko jūs čia? Ar neturėtumėt švęsti? 

— Nelabai yra ką švęsti tiriant žmogžudystę. 

— Net jeigu blogieji vyrukai sugaunami? 

— Net ir tada. Aš supratau, kad blogieji vyrukai retai bū- 
na tokie blogi, kokius aš norėčiau juos matyti. Žmonės žu- 
do dėl įvairiausių priežasčių, bet rečiausiai iš gryno pykčio. 

Ji dar sykį įkvėpė dūmų. Jis matė nuovargį jos akyse ir 
jos laikysenoje. „Ko jis čia atvyko?“ — spėliojo jinai ir jos 
veido išraiška sakė jam, kad ji bando jį iškvosti. 

— Žmonės žudo iš keršto, - nerūpestingai pasakė jis, tar- 
si būtų kriminologijos dėstytojas, kuris niekuo nerizikuo- 
ja. - Jie žudo staigiai, pagauti godulio. Arba gindamiesi. 

— Tokiu atveju tai nėra žmogžudystė. 

- Kartais jie įsivelia į teritorinius vaidus. Arba bando už- 
tikrinti teisingumą. Arba nori paslėpti kitą nusikaltimą. Ki- 
tais atvejais jie tai daro iš nevilties arba, pavyzdžiui, bandy- 
dami išsivaduoti iš priklausomybės. 


* Holovėjus (Holloway) - moterų kalėjimas Londone. 

Ji linktelėjo. Jai už nugaros Faradėjus pasislinko su savo 
kėde. Linlis pamatė, kad jam kalbant juodai balta katė tyliai 
įslinko į virtuvę ir užšoko ant stalo, kur ėmė sukinėtis tarp 
dviejų tuščių stiklinių. Faradėjus atrodė nepastebįs katės. 

— Kartais žudoma iš pavydo, - kalbėjo Linlis. —- Dėl ne- 
nugalimos aistros, manijos ar meilės. Kartais nužudoma ne- 
tyčia. Taiko į vieną pusę, 0 iššauna į kitą. 

— Taip. Manau, kad taip būna. - Olivija pabilsnojo savo 
cigaretę į skardinę. Vėl įsikišo ją į burną ir rankomis prisi- 
traukė kojas arčiau kėdės. 

— Taip buvo ir šiuo atveju, - pasakė Linlis. 

— Kas? 

— Kažkas suklydo. 

Olivija trumpai dirstelėjo į laikraščius, matyt, suprato, kad 
tai atrodys kaip bandymas jo išvengti, ir vėl ėmė žiūrėti į 
Linlį. Jam kalbant toliau, nenukreipė nuo jo savo žvilgsnio. 

— Niekas nežinojo, kad Flemingas praėjusio trečiadienio 
vakarą važiavo į Kentą. Ar jūs tą suvokiat, panele Vaitlo? 

— Aš nepažinojau Flemingo, todėl nelabai apie tai galvo- 
jau. 

— Jūsų motinai jis pasakė važiuojąs į Graikiją. Beveik tą 
patį pasakė komandos draugams. Sūnui pasakė turįs krike- 
to reikalų, kuriuos reikia sutvarkyti. Tačiau niekam nesakė 
važiuojąs į Kentą. Net ir Gabrielai Peten, kuri gyveno kote- 
dže ir kurią, be jokios abejonės, jis norėjo nustebinti. Keis- 
ta, ar ne? 

— Jo berniukas žinojo, kad jis ten. Laikraščiai tą rašė. 

— Ne. Laikraščiai rašė, kad Džimis prisipažino. 

— Tai logiškas samprotavimas. Jeigu jis prisipažino nužu- 
dęs, turėjo žinoti, kad atvyko ten atlikti to darbo. 

— Šitaip nieko neįrodoma, - pasakė Linlis. - Flemingo žu- 
dikas... 

— Vaikas. 

— Atleiskit. Taip. Berniukas —- Džimis, žudikas - žinojo, 
kad kažkas yra kotedže. Ir kad tas kažkas 1š tikrųjų yra nu- 
matytoji auka. Bet žudikas manė... 

— Džimis manė. 

—...kad tas kažkas kotedže visai ne Flemingas. Kad tai 
Gabriela Peten. 

Olivija sugrūdo savo cigaretę į skardinės kraštą. Ji dirs- 
telėjo į Faradėjų. Tas padavė jai kitą. Ji vėl užsidegė ir sulai- 
kė dūmus. Linlis įsivaizdavo, kaip dūmai rangosi jai per krau- 
ją, kad 1mtų svaiginti galvą. 

— Kaip jūs tą išsiaiškinot? — galiausiai paklausė ji. 

— Kadangi niekas nežinojo, kad Flemingas vyksta į Ken- 
tą. O jo žudikas... 

— Berniukas, - griežtai pataisė Olivija. —- Kodėl jūs vi- 
są laiką sakot „Flemingo žudikas“, kai žinot, kad tai ber- 
niukas? 

— Atleiskit. Įprotis. Aš vis grįžtu prie policijos termino- 
logijos. 

— Sakėt, kad jūs ne tarnyboje. 

— Taip ir yra. Pakęskit mano klaidas, jei galit. Flemingo 
žudikas — Džimis — mylėjo jį, bet turėjo rimtą priežastį ne- 
kęsti Gabrielos Peten. Jos įtaka buvo žlugdanti. Flemingas 
buvo ją įsimylėjęs, bet tas romanas trikdė jį ir jis to sąmy- 
šio nesugebėjo paslėpti. Be to, jų romanas žadėjo dideles 
permainas Flemingo gyvenime. Jeigu jis iš tiesų būtų ve- 
dęs Gabrielą, aplinkybės būtų dramatiškai pasikeitusios. 

— Konkrečiai, jis niekada nebebūtų grįžęs namo. - Olivi- 
ja atrodė patenkinta tokia išvada. - Šito norėjo berniukas, 
ar ne? Argi jis nenorėjo, kad jo tėtis sugrįžtų namo? 

— Taip, — sutiko Linlis. — Manau, kad čia buvo nusikalti- 
mo motyvas. Sutrukdyti Flemingui vesti Gabrielą Peten. Ta- 
čiau tai paradoksalu, kai pagalvoji apie situaciją. 

Ji nepaklausė, kokią situaciją. Ji tik iškėlė aukštyn savo 
cigaretę ir stebėjo Linlį pro dūmus. 

Linlis kalbėjo toliau: 

— Niekas nebūtų miręs, jeigu pats Flemingas nebūtų tu- 
rėjęs tiek vyriško išdidumo. 

Prieš savo valią Olivija suraukė antakius. 


Lošimas 1š belenų 70/ 


— Jo išdidumas yra pagrindinė nusikaltimo priežastis, - aiš- 
kino Linlis. - Jeigu Flemingas būtų buvęs ne toks išdidus, 
jeigu būtų pasakęs, kad važiuoja į Kentą užbaigti savo roma- 
no su ponia Peten, nes suprato esąs tik dar vienas 1lgoje jos 
meilužių eilėje, jo žudikui, - atleiskit, aš ir vėl tą patį darau — 
Džimiui, berniukui - nebūtų reikėję pašalinti tos moters. Ne- 
būtų įvykusi klaida dėl to, kas tą naktį buvo kotedže. Pats 
Flemingas būtų likęs gyvas. Ir žud... Ir Džimui nebūtų rei- 
kėję nugyventi likusį savo gyvenimą kankinamam minties, 
jog jis —- netyčia — nužudė tą, kurį taip mylėjo. 

Olivija, prieš užgesindama cigaretę į skardinės kraštą, 
kurį laiką stebėjo skardinę. Padėjo ją ant grindų ir sukryžia- 
vo rankas ant skreito. 

— Taigi, - pritarė. —- Kaip ten sakoma —- visada įskaudini 
tą, kurį myli. Gyvenimas sumautas, inspektoriau. Berniu- 
kas anksti tą sužinojo. 

— Taip. Jis sužinojo, ar ne? Viską apie tai, ką reiškia būti 
paženklintam tėvo nužudymu, būti apkaltintam, ką reiškia 
duoti pirštų atspaudus, būti fotografuojamam, būti teisia- 
mam už nusikaltimą. O po to... 

— Jam reikėjo visų pirma pagalvoti. 

— Bet juk jis negalvojo, ar ne? Kadangi jis - žudikas, Dži- 
mis, berniukas — manė, kad nusikaltimas įvykdytas tobulai. 
Ir beveik taip buvo. 

Ji stebėjo išsekusi. Linliui pasirodė, jog jis girdi, kaip kei- 
čiasi jos alsavimas. 

Jis pasakė: 

— Buvo tik viena detalė, kuri viską sugadino. 

Olivija siekė savo vaikštynės. Ketino atsistoti, bet Lin- 
lis matė, jog fotelis per gilus, kad ji galėtų tai padaryti be 
kieno nors pagalbos. Ji šūktelėjo: 

— Krisai, - tačiau Faradėjus nepajudėjo. Ji kryptelėjo gal- 
va į jo pusę. — Krisai. Padėk. 

Faradėjus pažiūrėjo į Linlį ir pateikė klausimą, kurio ven- 
gė Olivija. 

— Kokia detalė sugadino? 

— Krisai, po galais... 

— Kokia detalė, - vėl paklausė jis. 

— Gabrielos Peten telefono skambutis. 

— O kas? —- paklausė Faradėjus. 

— Krisai! Padėk man. Ateik. 

— Buvo atsiliepta taip, kaip ir derėjo, — pasakė Linlis. — 
Bet asmuo, kuris, kaip spėjama, atsiliepė, net nežinojo, kad 
buvo skambinta. Man tai atrodo keista, kai... 

— 0, pernelyg tikslu, - atkirto Olivija. - Ar jūs prisime- 
nat kiekvieną telefono skambutį? 

— ...kai turiu galvoje laiką, kada buvo skambinta ir kas 
buvo pranešta. Po vidurnakčio. Plūdimas. 

— (al niekas ir neskambino, - suabejojo Olivija. - Ar pa- 
galvojot apie tai? Gal ji pamelavo skambinusi. 

— Ne, - nesutiko Linlis. - Gabriela Peten neturėjo jokios 
priežasties meluoti. Tik ne tada, kai melavimas teikia alibi 
Flemingo žudikui. - Jis palinko prie Olivijos, pasidėjęs al- 
kūnes ant kelių. - Aš čia atvykau ne kaip policininkas, pa- 
nele Vaitlo. Aš čia paprasčiausiai kaip žmogus, kuris norėtų 
matyti, kad pasiekiamas teisingumas. 

— Jis pasiektas. Vaikas prisipažino. Ko jūs dar norit? 

— Tikrojo žudiko. Žudiko, kurį galima įvardyti. 

— Nesąmonė. — Tačiau į Linlį ji nežiūrėjo. 

— Jūs matėt laikraščius. Džimis prisipažino. Buvo suim- 
tas. Buvo apkaltintas. Bus nuvestas į teismą. Bet jis nenu- 
žudė savo tėvo, ir, Manau, jūs tą žinot. 

Ji siekė skardinės. Jos norai buvo akivaizdūs. Bet Fara- 
dėjus nereagavo. 

— Panele Vaitlo, ar jūs nemanot, kad berniukui viso to 
per akis. 

— Jei jis to nepadarė, tada paleiskit jį. 

— Šitaip nieko nepasieksi. Jo ateitis buvo nubrėžta tą aki- 
mirką, kai jis pasisakė nužudęs savo tėvą. Toliau - teismas. 

Po to - kalėjimas. Jį bus galima išteisinti, jei tikrasis Žudi- 
kas bus sulaikytas. 

— Tai jūsų darbas, ne mano. 

— Tai visų darbas. Tai dalis užmokesčio, kurį mes mo- 
kam nusprendę gyventi tarp kitų organizuotos visuomenės 
narių. 

— O? Iš tiesų? - Olivija pastūmėjo skardinę į šalį. Čiupo 
vaikštynę ir prisitraukė. Stenėjo iš įtampos, kai reikėjo kel- 
ti 1r judinti neveiklią savo raumenų masę. Prakaito lašeliai 
nusėjo jai kaktą. 

— Livi, —- Faradėjus pagaliau pakilo nuo savo kėdės ir pri- 
ėjo prie jos. 

Ji atsitraukė šalin. 

— Ne. Pamiršk tai. - Jai stovint, jos kojos drebėjo taip 
smarkiai, kad Linlis suabejojo, ar ji pajėgs išsilaikyti ilgiau 
nei minutę. Ji pasakė: — Pažiūrėkit į mane. Pažiūrėkit... į... 
mane. Ar žinot, ko reikalaujat? 

— Žinau, - atsakė Linlis. 

— Ką gi, aš to nedarysiu. Nedarysiu. Jis man niekas. Jie 
visi man niekas. Man jie nerūpi. Man niekas nerūpi. 

— Netikiu. 

— Pabandykit. Sugebėsit. 

Ji trūktelėjo vaikštynę į vieną pusę ir jai iš paskos nu- 
tempė savo kūną. Kankinamai lėtai ji išsvyravo iš kamba- 
rio. Jai šliaužiant pro stalą virtuvėje, žemėn nušoko katė, 
įsisuko jai tarp kojų ir įkandin jos dingo iš virtuvės. Prabė- 
go daugiau negu minutė, kol jie išgirdo už jos užsiveriant 
duris. 

Atrodė, kad Faradėjus žada sekti paskui ją, tačiau liko 
kur buvęs, šalia jos kėdės. Nors nenuleisdamas akių žiū- 
rėjo į tą pusę, kur nuėjo Olivija, tyliai 17 skubiai pasakė 
Linliui: 

— Mirjamos Vaitlo nebuvo ten tą vakarą. Tada, kai mes 
nuvažiavom. Bet jos automobilis ten stovėjo ir šviesos de- 
gė, ir ji buvo palikusi griežiančią muziką, todėl mes abu spė- 

jom, manau, logiška buvo abiem spėti, kad ji bus trumpam 
užbėgusi pas kaimynus. 

— Šitaip turėjo galvoti kiekvienas, atsitiktinai pabeldęs į 
jos duris. 

— Tik mes nebeldėm. Nes Livi turėjo raktą. Mes įėjom 
patys. Aš... aš apsidairiau po namus, kad praneščiau jai, jog 
Livi atvyko. Bet jos niekur nebuvo. Livi liepė man dingti, tai 
aš ir padariau. - Jis atsigręžė į Linlį. Paklausė, ir jo klausi- 
mas nuskambėjo beviltiškai: — Ar šito gana? Dėl berniuko? 

— Ne, - pasakė Linlis, kai Faradėjaus veidas dar labiau 
apniuko. — Atleiskit. 

— Kas bus? Jeigu ji nepasakys teisybės? 

— Šešiolikmečio ateitis kybo ant plauko. 

— Bet jeigu jis to nepadarė... 

— Mes turim jo prisipažinimą. Jis visiškai tvirtas. Vienin- 
telis būdas jį paneigti - identifikuoti, kas tą padarė. 

Linlis laukė, kad Faradėjus kaip nors atsakytų. Jis tikė- 
josi bent vienos užuominos apie tai, kas gali įvykti toliau. 
Jau buvo pasiekęs visišką savo gudrybių maišo dugną. Jei- 
gu Olivija nepalūš, jis bus visai be reikalo suteršęs nekalto 
berniuko vardą ir gyvenimą. 

Tačiau Faradėjus nieko neatsakė. Jis tik nuėjo laivo vir- 
tuvėje prie stalo, kur atsisėdo ir susiemė rankomis galvą. 
Pirštais spaudė kiaušą, kol pabalo nagai. 

— Dieve, - pasakė jis. 

— Pakalbėkit su ja, - paprašė Linlis. 

— Ji miršta. Ji bijo. Aš neturiu žodžių. 

Tokiu atveju mes žuvę, padarė išvadą Linlis. Jis susirin- 
ko savo laikraščius, sulankstė juos ir išėjo. 


Olivija 


Nd 


> artėjo. Jie buvo ryž- 
tingi, tvirti. Burna man išdžiūvo, kai jie nutilo pusryčių kam- 
baryje. Sustojo staigiai. Išgirdau, kaip kažkas šaižiai įkvėpė 
oro. Pasisukau savo kėdėje. Tai buvo motina. 

Mes įsistebeilijom viena į kitą. Ji pasakė: „Dieve šven- 
tas“, —- ranką prispaudusi prie krūtinės, ir sustojo kaip įbes- 
ta. Aš laukiau jai iš paskos ateinančio Keneto. Laukiau jo 
balso, klausiančio: „Kas nutiko, Mirjama?“ arba „Brangioji, 
ar kas ne taip?“ Bet vienintelis garsas buvo senelio laikro- 
dis koridoriuje, mušantis tris. Vienintelis balsas buvo moti- 
nos. „Olivija? Olivija? Dieve mano, kas gi?..“ 

Maniau, kad ji įeis į kambarį, bet ji neįėjo. Liko tamsia- 
me koridoriuje čia pat už tarpdurio, kur viena ranka siekė 
staktos, o antrąją pakėlė ligi suknelės apykaklės. Sandariai 
užsegė. 

Ją gerokai slėpė šešėliai, bet aš gerai mačiau, kad su- 
prasčiau, jog ji nedėvi vienos iš savo Džeki Kenedi siaurų 
tiesių suknelių. Vietoj jos ji vilkėjo ryškią pavasarinę žalią 
su raukinukais, kurie nuo apačios kilo ligi suraukto liemens. 
Atrodė kaip drabužis, kurį galėtum pastebėti parduotuvės 
„C £ O“ vitrinoje, skelbiančioje besikeičiančius metų lai- 
kus. Buvo visai nepanašus į bet kokį motinos anksčiau ne- 
šiotą drabužį ir gana nemaloniai pabrėžė jos klubus. Pasiju- 
tau keistai, matydama ją šitaip apsirengusią, ir pagalvojau, 
ar ji nebus prie sodo vartelių pasikabinusi ant kaklo žais- 

mingos šiaudinės skrybėlaitės su kaspinais. Maniau, kad, 
pažiūrėjusi į kojas, galiu pamatyti mielus baltus batelius su 
dirželiais. Jaučiausi dėl jos nesmagiai. Nereikėjo turėti psi- 
chologijos srities mokslo laipsnio, kad įžvelgtum po drabu- 
žiu slypinčius ketinimus. 

„Rašiau tau laišką“,- pasakiau. 

„Laišką“. 

„Tikriausiai buvau užmigusi“. 

„Ar seniai tu čia?“ 

„Nuo pusės vienuoliktos. Maždaug. Krisas - vyrukas, su 
kuriuo aš gyvenu, — užvežė mane. Aš tavęs laukiau. Paskui 
nutariau rašyti. Jis, Krisas, bus netrukus čia. Aš užmigau“. 

Pasijutau kvailai. Viskas klostėsi ne taip, kaip buvau pla- 
navusi. Turėjau jaustis nesuvaržyta ir susitvardžiusi, bet, 
pasižiūrėjusi į ją, pamačiau, jog nežinau, ką toliau daryti. 
Liaukis, liaukis, šiurkščiai pasakiau sau, kam rūpi, ką ji da- 
ro, kad išlaikytų savo meilučio susidomėjimą? Išlaikyti vir- 
šenybę. Staigmena naudinga tau, kaip tu ir norėjai. Bet staig- 
mena naudinga ir jai, ir ji nieko nedarė, kad situacija taptų 
mažiau įtempta. Ne dėl to, kad ji privalėjo man leisti be var- 
go sugrįžti į jos pasaulį. Aš atsižadėjau visų teisių į bičiuliš- 
kus motinos ir dukros pokalbius jau prieš daugelį metų. 

Motinos žvilgsnis laikė prikaustęs mane. Ji atrodė pasi- 
ryžusi nežiūrėti man į kojas, nepastebėti aliumininės vaikš- 
tynės, pastatytos greta sofos, neklausinėti, ką reiškia mano 
kojos, vaikštynė ir pirmiausia mano buvimas jos namuose 
trečią valandą ryto. 

„Aš retsykiais skaičiau apie tave laikraščiuose, — pasa- 
kiau. - Apie tave. Apie Kenetą. Supranti“. 

„Taip“, - atsakė ji, tarytum tik 1r lauktų mano pritarimo. 

Jaučiau, kad mano pažastys šlapios. Norėjau pasišluos- 
tyti jas nosine ar šiaip kuo. 

„Atrodo, neblogas vaikinas. Prisimenu jį iš tų laikų, kai 
tu buvai mokytoja“. 

„Taip“, - atsakė ji. 

Pagalvojau, šūdas, prakeikimas, velniava. Kuo tai baig- 
sis? Ji privalėtų paklausti: „Kas darosi su tavimi, Olivija?“ 
Aš turėčiau sakyti: „Atvykau pasikalbėti. Man reikia tavo 
pagalbos“. 

Užuot tą dariusi, sėdėjau kėdėje priešais rašomąjį stalą, 
pusiau pasisukusi į ją. Ji stovėjo koridoriuje, toršerui ap- 
šviečiant jos kvailos suknelės klostes. Negalėjau prisiartinti 
prie jos, nesukėlusi idiotiškos scenos. Ir, be jokios abejo- 
nės, ji neketino prisiartinti prie manęs. Ji buvo gana kerš- 
tinga, kad priverstų mane šliaužti per žarijas to prašyti. 

Gerai, pagalvojau aš. Suteiksiu tau tą niekingą pergalę. 
Nori, kad šliaužiočiau. Šliaušiu. Būsiu šliaužimo meistrė. 

Pasakiau: „Atvykau su tavimi pakalbėti, motin“. 

„Trečią nakties?“ 

„Nežinojau, kad bus trys“. 

„Sakei, kad parašei laišką“. 

Pažvelgiau žemyn į lapus, kuriuos buvau prirašiusi. Jau 
nebegalėjau naudotis jokiu rašikliu. Jos rašomajam stale ne- 
buvo pieštukų. Tai buvo nemokyto vaiko keverzonė. Pakė- 
liau ranką prie popierių. Mano pirštai sugniaužė juos. 

„Man reikia pakalbėti su tavimi, - pakartojau. - Tai ne- 
reiškia, kad... man reikia pakalbėti. Matyt, aš iš viso to pa- 
dariau jovalą. Atleisk dėl laiko. Jeigu nori, kad aš rytoj su- 
grįžčiau, paprašysiu Kriso...“ 

„Ne, - pasakė ji. Matyt, aš gana ilgai šliaužiau, kad ją 
patenkinčiau. —- Leisk man persirengti. Paruošiu arbatos“. 

Ji skubiai mane paliko. Girdėjau, kaip lipa iš pradžių pir- 
maisiais, paskui antraisiais laiptais į savo kambarį. Prabėgo 
daugiau negu penkios minutės, kol ji vėl grįžo. Praėjo pro 
pusryčių kambario duris, nepažvelgdama vidun į mane. Nu- 
sileido žemyn į virtuvę. Praslinko dar dešimt minučių. Ji 
ketino dar valandėlę mane pakankinti. Ketino tuo pasimė- 
gauti. Norėjau lygiųjų, bet nežinojau, kaip to pasiekti. 

Atsikėliau nuo krėslo išpūsta lyg balionas atkalte šalia 
rašomojo stalo, pati atsistojau užpakaly vaikštynės ir ėmiau 

šliaužti minkštasuolio link. Prieš sėsdama ant seno akso- 
mo, atlikau pavojingą posūkį ir, pakėlusi akis, pamačiau, kad 
motina stovi tarpduryje su arbatos padėklu rankoje. Žiūrė- 
jom viena į antrą skersai kambario. 

„Ilgai nesimatėm“,- pasakiau. 

„Dešimt metų, dvi savaites, keturias dienas“, - patiksli- 
no ji. 

Aš sumirksėjau, pasukau galvą į sieną. Ji tebebuvo apka- 
binėta japoniškomis litografijomis i1r mažyčiais mirusių Vaitlo 
šeimos narių portretais. Kabojo ir mažiau reikšmingas fla- 
mandų mokyklos dailininko darbelis. Spoksojau į jį, kai mo- 
tina įėjo į kambarį ir arbatos padėklą pastatė ant lošimo sta- 
lo šalia rašomojo stalelio. 

„Taip pat? — paklausė ji manęs. - Pieno ir du gabalėlius 
cukraus“. 

Velniop ją, pagalvojau, velniop, velniop... Linktelėjau. Pa- 
žiūrėjau į flamandų paveikslą: kentauras priekinėmis kojo- 
mis spardo orą, spaudžia moteriškę sau prie nugaros, jo kairė 
koja ir jos dešinė ranka kažkodėl iškeltos sudaro arką. Atro- 
dė, kad abu šito nori - baisus padaras ir basa moteris, kuri 
taps jo laimikiu. Ji net nebando ištrūkti. 

„Aš sergu tuo, kas vadinama ALS“, - pasakiau. 

Už nugaros išgirdau jaukų ir tokį pažįstamą garsą - karš- 
tas vanduo srūva pilamas į porceliano puodelį. Išgirdau cink- 
telėjimą, kai puodukas su visa lėkštute taukštelėjo į stalą. 
Tada pajutau ją arti savęs, greta. Pajutau jos delną ant vaikš- 
tynės. 

„Sėskis, - pasiūlė ji. - Štai tavo arbata. Gal tau padėti? — 
Jos alsavimas, pagalvojau. Nuo jos trenkia alkoholiu, ir aš 
supratau, kad, persirenginėdama ir ruošdama arbatą, ji kiek 
pasistiprino šiam susitikimui. Mane tai paguodė. Ji vėl pa- 
klausė: — Ar tau, Olivija, reikia pagalbos?“ 

Papurčiau galvą. Kai atsisėdau ant minkštasuolio, ji pa- 
stūmėjo vaikštynę į vieną pusę. Padavė man arbatos puode- 

lį, Ilėkštutę, padėjusi man ant kelių laikė tol, kol aš jį pasie- 
kiau ir pati palaikiau. 

Ji buvo persirengusi tamsiai mėlynu chalatu. Atrodė pa- 
našesnė į motiną, kurią galėjau atpažinti. 

„ALS,“ — pasakė ji. 

„Sergu beveik metai“. 

„Tau sunku vaikščioti?“ 

„Šiuo metu“. 

„Šiuo metu?“ 

„Dabar vaikščioti sunku“. 

„O vėliau?“ 

„Stivenas Hokingas““. 

Ji pakėlė arbatos puodelį, ketindama atsigerti. Viršum jo 
mūsų akys susitiko. Palengva padėjo puodelį atgal ant lėkš- 
tutės neatsigėrusi. Lėkštutę ir puodelį vėl pastatė ant sta- 
lo. Jos judesiai buvo tokie atsargūs, net nieko nebuvo gali- 
ma girdėti. Atsisėdo sofos kertėje. Mūsų kūnai buvo stačiu 
kampu vienas nuo kito, kelius skyrė mažiau nei šeši coliai. 

Norėjau jai ką nors pasakyti. Bet vienintelė jos reakcija 
buvo dešinė ranka, pakelta prie smilkinio, ir prie jo prispausti 
pirštai. 

Svarsčiau, ar man nepasakyti, kad aš galiu ateiti kitą kar- 
tą. Užuot tą dariusi, patikslinau: „Iš esmės nuo dvejų iki 
penkerių metų. Septyneri, jeigu man pasiseks“. 

Ji nuleido ranką. 

„Bet Stivenas Hokingas...“ 

„Jis išimtis. Tai neturi reikšmės, nes aš, šiaip ar taip, 
nenoriu šitaip gyventi“. 

„Dar negali to Žinoti“. 

„Patikėk, galiu“. 

„Liga leidžia kitaip žiūrėti į gyvenimą“. 

„Ne“. 

Papasakojau jai, kaip tai prasidėjo - nuo kluptelėjimo gat- 
vėj. Pasakojau jai apie tikrinimus ir testus. Pasakojau apie 
beviltišką mankštų programą, apie gydytojus. Pagaliau pa- 
sakiau jai, kaip progresuoja liga. „Ji jau priartėjo prie mano 

rankų, — baigiau aš. —- Silpsta pirštai. Jei pažiūrėsi į laišką, 
kurį bandžiau tau rašyti...“ 

„Tegu tave galas, - nusikeikė ji, nors jos žodžiuose ne- 
buvo nė ženklo apmaudo. - Tegu tave galas, Olivija“. 

Dabar atėjo metas pamokslui. Aš norėjau botago. Norė- 
jau laimėti. Bet ar galėjau tikėtis vieno arba kito. Aš negrį- 
žau triumfuodama į Stefordšyr Terasą. Grįžau kaip sūnus 
palaidūnas, ne finansiškai, o fiziškai sužlugdyta, remdamasi 
aforizmais: „Kraujo ryšiai tvirtesni, ar ne?“ — tarytum jie 
galėtų atstatyti tiltą, kurį taip džiūgavau sugriovusi. Lau- 
kiau, kad ištverčiau tai, ką ji galvojo, kad aš turiu išgirsti 
šią akimirką. Štai ką tu gavai. Kaip jautiesi, kai tavo kūnas 
trupa į gabalus. Tu savo tėvui sudaužei širdį... Sugriovei 
visų mūsų gyvenimus... 

Aš ištversiu, galvojau. Tai buvo tiktai žodžiai. Jai reikėjo 
juos ištarti. Tą jai padarius, mes galėsim pereiti nuo abipu- 
sių praeities kaltinimų prie ateities planų. Kad kuo greičiau 
būtų baigtas tas pamokslas, paskubėjau pradėti. 

„Aš, motin, pridariau kvailysčių... Nebuvau tokia pro- 
tinga, kokia tariausi esanti. Klydau, atleisk...“ 

Sviedinys buvo jos aikštėje. Aš laukiau rezignavusi. Te- 
gu ji puola mane, galvojau. 

„Aš taip pat klydau, Olivija. Atleisk“. 

Daugiau nieko. Nežiūrėjau į ją, pešiojau iširusią džinsų 
siūlę. Pakėliau akis. Jos akys atrodė pavandenijusios, tačiau 
negalėjau pasakyti, ar tai buvo ašaros, nuovargis, ar pastan- 
gos įveikti migreną. Atrodė, kad ji labai sparčiai sensta. kad 
1r kokia ji man būtų pasirodžiusi tarpduryje prieš pusvalan- 
dį, tačiau dabar atrodė arčiau savo tikrojo amžiaus. 

Uždaviau jai klausimą, nežinodama, kad jį užduosiu. 

„Kodėl atsiuntei man telegramą?“ 

„Kad įskaudinčiau tave“. 

„Būtume galėjusios viena kitai padėti“. 

„Tik ne tada, Olivija“. 

„Aš nekenčiau tavęs“. 

„Aš smerkiau tave“. 

„Ar vis dar smerki?“ 

Ji papurtė galvą. 

„O tu?“ 

Svarsčiau tą klausimą. 

„Nežinau“. 

Ji šyptelėjo. 

„Atrodo, kad tu pasidarei sąžininga“. 

„Mirtis tą padaro“. 

„Nesakyk taip“. 

„Tai dalis sąžiningumo“. 

Pabandžiau pastatyti savo puodelį ant stalo. Puodukas 
barškėjo į lėkštutę lyg sausi kaulai. Ji paėmė jį iš mano ran- 
kų. Uždėjo savo delną ant mano dešinio kumščio. 

„Tu kitokia, - pasakiau. - Ne tokia, kokios tikėjausi“. 

„Tą daro meilė“. 

Ji tai pasakė nėmaž nesutrikusi. Neatrodė nei kad tuo 
didžiuotųsi, nei kad norėtų girtis. Paprasčiausiai konstata- 
vo faktą. 

Paklausiau: „Kur jis?“ 

Ji susiraukė, atrodė suglumusi. 

„Kenetas, - pakartojau klausimą. - Kur jis?“ 

„Kenas? Graikijoj. Aš ką tik išlydėjau jį į Graikiją. - At- 
rodė, jog ji supranta, kaip keistai skamba toji pastaba rytą 
pusę keturių, nes pavizgėjo savo kėdėje prieš atsakydama. - 
Skrydis buvo atidėtas“. 

„Tu sugrįžai iš oro uosto“. 

„Taip“. 

„Tu, mama, jam daug gera padarei“. 

„Aš? Ne. Daugiausia jis pats viską padarė. Jis dirba ir 
svajoja. Aš paprasčiausiai buvau greta, kad išklausyčiau jo 
svajones ir paskatinčiau darbe“. 

„Vis dėlto...“ 

Ji meilingai šypsojosi, tarytum aš nebūčiau kalbėjusi. 

„Kenas visada pats kūrė savo pasaulį. Paima Žemių ir van- 

dens ir paverčia marmuru. Man regis, tau patiks. Judu to 
paties amžiaus, žinai, tu ir Kenas“. 

„Aš jo nekenčiau, - patikslinau. - Pavydėjau““. 

„Jis puikus Žmogus, Olivija. Iš tiesų puikus. Kiek jis man 
yra padares iš gryno kilniaširdiškumo... - Ji kilstelėjo ran- 
ką nuo sofos ranktūrio. - Ką man padaryti, kad tavo gyveni- 
mas būtų malonus, visada teiraudavosi jis? Kaip galiu atly- 
ginti už tai, ką tu padarei man? Gaminti valgį? Aptarti die- 
nos reikalus? Gyventi tavo pasaulyje? Numaldyti tavo galvos 
skausmus? Dalytis su tavimi tavo gyvenimu? Leisti tau di- 
džiuotis manimi?“ 

„Aš tau nieko nesu padariusi“. 

„Tai nesvarbu. Nes dabar viskas kitaip. Gyvenimas ki- 
toks. Niekada nemaniau, kad gyvenimas galėtų šitaip pasi- 
keisti. Bet jis keičiasi, jeigu tu, mieloji, jam atvira“. 

Mieloji. Kur mes krypstam? Aš ėjau aklai. 

„Barža, kurioje gyvenu. Atrodo kaip... Man reikės inva- 
lido vežimėlio, tačiau barža per... Aš mėginau... Gydytojas 
Aldersonas sako, kad yra privačių slaugos namų“. 

„Ir yra tikrų namų, - pasakė motina. — Tokių kaip tavieji“. 

„Tu negali norėti...“ 

„Aš noriu“, - atsakė ji. 

Ir tai buvo pabaiga. Ji atsistojo 1r pasakė, kad mums rei- 
kia pavalgyti. Padėjo man įeiti į valgomąjį, pasodino prie stalo 
ir nulipo žemyn į virtuvę. Grįžo po ketvirčio valandos su 
kiaušiniais ir skrebučiais. Atnešė braškių uogienės. Atnešė 
ką tik užplikytos arbatos. Atsisėdo ne priešais mane, o gre- 
ta. Ir nors ji pasiūlė, jog reikia pavalgyti, pati iš tikrųjų nie- 
ko nevalgė. 

Pasakiau: „Bus baisu, mama. Visa tai. Aš. ALS“. 

Ji uždėjo delną man ant alkūnės. 

„Rytoj apie tai pasikalbėsim, - pasakė. - Ir poryt. Ir už- 
poryt“. 

Pajutau, kaip man gniaužia gerklę. Padėjau šakutę. 

„Tu namie“, - pasakė motina. 

Žinojau, kad tą ji ir turi galvoje. 


25 skyrius 


= 28 surado Heleną savo 


miesto namų sode, besisukiojančią tarp rožių krūmų su žir- 
klėmis. Tačiau ji neskynė nei pumpurų, nei žiedų. Ji kirpo 
nudžiūvusius rožių likučius, kurie jau buvo nužydėję ir nu- 
vytę. Leido jiems kristi žemėn. 

Jis stebėjo ją pro valgomojo langą. Greitai turėjo brėkšti 
ir gestanti šviesa švelniai ją apšvietė. Numargino jai plau- 
kus brendžio spalvos dryžiais. Veido oda nuo jos ėmė švy- 
tėti —- nuauksintas dramblio kaulas. Ji buvo apsirengusi, 
tikėdamasi ilgalaikio gražaus oro, abrikosų spalvos tunika 
ir priderintom siaurom kelnėm, avėjo plonapadžiais san- 
dalais. 

Jai einant nuo vieno krūmo prie kito, jis dar sykį svarstė 
jos klausimą apie meilę. Kaip tai paaiškinti, nesuprato jis. 
Ne tiktai jai, kad patenkintų ją, bet ir sau pačiam. 

Ji norėjo, kad kažkas būtų analizuojama, kas analizei ne- 
pasidavė, bent jo analizei. Meilė buvo jam viena iš dides- 
niųjų gyvenimo paslapčių. Jis nesugebėjo deramai paaiškin- 
ti, kodėl jo širdis nusprendė apsistoti ties ja, lygiai taip pat, 
kaip nebūtų galėjęs paaiškinti, kodėl mėnulis veikia vande- 
nyno judėjimą, kodėl Žemė sukasi ant savo amžinai pasvi- 
rusios ašies, kuri nulemia metų laikus, kodėl, nepaisant pa- 
šelusio šios planetos sukimosi, tai, kas stovėjo, stovi ant 
jos ir negrimzta į užmarštį. Kai kuriuos dalykus teikė pati 
gamta. Tarp jų buvo ir meilė. 

Jeigu jis būtų sugebėjęs protingai rinktis, tai tikriausiai 
nebūtų buvusi Helena Klaid. Tai greičiausiai būtų buvęs kas 
nors, sugebantis geriau įvertinti pėsčiųjų žygį į Čaisosterio 
kaimą ir klajones po tuos senovinių priešistorinių gyven- 
viečių akmenis, nesakydamas: „Dieve šventas. Tomi. Ar gali 
įsivaizduoti, ką tas klaikus vėjas anuomet darė vargšių mo- 
terų veido odai?“ Tai būtų buvęs kas nors, kas greičiausiai 
pasakytų: „Ešbis de la Zuc? Žinoma, Aivenhas. Didysis tur- 
nyras. Taip pat ir lordas Hastingsas, bet juk mes žinom, kas 
nutiko jam, ar ne, brangusis?“ Tai būtų buvęs kas nors, kas 
eitų per apkerpėjusius Olnviko pilies griuvėsius ir galvotų 
apie Hotsperą ir apie tai, ką jis prarado, pasiduodamas savo 
ambicijoms. Bet tas, kas būtų galvojęs apie Čaisosterį, klie- 
dėjęs dėl Ešbio ir deramai gedėjęs kraujo, pralieto Nortum- 
berlende, nebūtų buvęs Helena. Su jos pribloškiančiu abe- 
jingumu istorijos tūkstantmečiui, kuris juos supo, su jos ne- 
rūpestingu sugebėjimu mėgautis tuo, ką gyvenimas teikia 
čia ir dabar, su jos tariamu lengvabūdiškumu. Ji buvo ne iš 
šios vietos, ne iš to laiko, iš skirtingos Žmonių padermės ir 
iš visai kito šimtmečio. 

Jeigu jie susituoks, jų santuokai lemta tverti nė kiek ne 
ilgiau nei žvakės liepsnelei pūgoje. Ir jis vis tiek norėjo jos. 

Tebus prakeikta mano siela, galvojo jis ir niūriai nusi- 
šypsojo, o paskui ėmė balsu samprotauti, kuo taps būtent 
šita meilė. Tai nelėmė nieko gera, kad Mauro* meilės prisi- 
pažinimas, mąstant apie Heleną, atėjo jam į galvą. Bet, kita 
vertus, jeigu jų lovoje nebus pagalvių, o Helena neturės no- 
sinaičių, jiems nebus ko rūpintis. 

Bet ar tai nerizikinga? — klausė jis pats savęs. Ar tai nė- 
ra tikėjimas, kad kito Žmogaus siela turi galios mus išgel- 
bėti? Štai kur klausimas, Helena. Mylima ne dėl panašaus 
išsilavinimo, ne dėl panašios aplinkos ir panašios patirties. 
Meilė gimsta iš nieko ir pati kuria save. Kai jos nebelieka, 
vėl viską užvaldo chaosas. 

Ji baigė karpyti, pasilenkė ir ėmė rinkti nukritusius su- 

džiūvusius žiedus. Buvo pamiršusi atsinešti maišą šiukš- 
lėms, todėl savo tunikos priekį panaudojo kaip prikyštę ir 
ten sumetė rožių likučius. Jis priėjo jai pagelbėti. 

— Sodas reikalauja darbo, — pasakė ji. - Jei rožes paliksi 
ant krūmo, kai žiedai jau nuvytę, krūmas vis dar maitins 
juos ir galiausiai mažiau žydės. Ar tą žinojai, Tomi? 

— Nežinojau. 

— Tai teisybė. Bet jeigu tu nupjausi žiedus, jiems pradė- 
jus vysti, energija bus visą laiką nukreipta į naujus pumpu- 
rus. 

Ji nuskubėjo pusiau stačia, pusiau palinkusi prie savo dar- 
bo. Pirštinių ji nemūvėjo ir išsitepė rankos. Tačiau jis matė, 
kad ji vis dar mūvi jo žiedą. Vadinasi, yra vilties. Ir ateities 
pažadai. Ir chaoso pabaiga. 

Staiga ji pažvelgė aukštyn ir užklupo jo žvilgsnį ant savo 
rankų. Paprašė: 

— Pasakyk. 

Jis ieškojo žodžių. 

— Ar sutiktum, - paklausė, - kad Elizabeta Baret mylėjo 
Robertą Brauningą? 

— Tikriausiai, bet aš ne kažin ką žinau apie juos. 

— Ji pabėgo su juo. Nutraukė ryšius su savo šeima - ypač 
su tėvu, - kad likusį gyvenimą praleistų su juo. Parašė dau- 
gybę jam skirtų meilės eilėraščių. 

— Portugališkus sonetus? 

— Taip. Juos. 

— Ir? 

— Ir net pačiuose garsiausiuose sonetuose, Helena, ji ne- 
gali jam pasakyti —- kodėl. Ji jam tą sako, sako laisvai, tyrai, 
vaikiškai tikėdama, bet niekada jam nepasako kodėl. 

— Tu nori, kad tą tau pasakyčiau. Ar ne? 

— Taip. Noriu. 

— Supratau. 

Ji susimąsčiusi linktelėjo 1r pakėlė dar daugiau nuvytu- 
sių nukirptų žiedų. Jos rankose nuo taurėlapių byrėjo žied- 

lapiai. Tunikos rankovė užkliuvo už krūmo dyglio, ir jis ją 
išlaisvino. Savo delnu ji uždengė jam ranką. 

— Tomi, —- pasakė ji 1r laukė, kol jis pakels akis. - Pasa- 
kyk man. 

— Daugiau neturiu ko, Helena. Atleisk. Padariau visa, ką 
sugebėjau. 

Jos veidas sušvelnėjo. Ranka mostelėjo nuo jo į save. 

— Turėjau galvoje ne tai, ne mus, ne šitą meilės istoriją, 
mielasis. Norėjau, kad tu man pasakytum, kas nutiko. Laik- 
raštis rašo, kad tai baigta, bet tai nėra baigta. Galiu tą pasa- 
kyti, žiūrėdama į tave. 

— Kaip? 

— Pasakyk man, - pakartojo ji, šįsyk švelniau. 

Jis atsisėdo ant vejos greta rožių lysvės. Ir kol ji ropinėjo 
tarp augalų, rinkdama šakeles, murzindama savo tuniką ir 
pėdkelnes, tepdamasi rankas, jis jai papasakojo. Apie Džyn 
Kuper ir jos sūnų. Apie Oliviją Vaitlo. Apie jos motiną. Apie 
Kenetą Flemingą ir trijų moterų meilę jam, ir tai, kas per tą 
meilę įvyko. 

— Pirmadienį aš jau būsiu atsikratęs tos bylos, - baigė 
jis. — Atvirai kalbant, Helena, tai bus gerai. Aš jau nebetu- 
riu jokių minčių. 

Ji priėjo prie jo, atsisėdo ant vejos sukryžiavusi kojas, 
pilnu skreitu rožių likučių. 

— Gal yra dar koks kitas būdas, - pasakė ji. 

Jis papurtė galvą. 

— Neturiu nieko daugiau, vien Oliviją. Jai reikia tik at- 
kakliai laikytis savo pasakojimo, ir ji turi pagrindą šitaip da- 
ryti. 

— Bet neturi tikėjimo, kurio jai reikia, - pasakė Helena. 

— O tai yra? 

— Kad šitaip elgtis teisinga. 

— Man neatrodo, kad teisinga ir neteisinga daug reiškia 
Olivijos gyvenime. 

— Galbūt. Bet žmonės gali tave nustebinti, Tomi. 

Jis linktelėjo ir pajuto, kad nebenori daugiau kalbėti apie 
bylą. Jam visko jau buvo per akis, ir atrodė, kad ir per kitas 
kelias dienas jam viso to dar bus per akis. Bent šiuo momen- 
tu, šį vakarą jis galėjo sau leisti apie tai pamiršti. Jis siekė jos 
rankos. Nutrynė purvą nuo pirštų. 

— Beje, štai kodėl, - pasakė jis. 

— Kas kodėl? 

— Kai tu paprašei manęs papasakoti, aš tave blogai su- 
pratau. Štai kodėl. 

— Nes tu mane klaidingai supratai? 

— Ne. Kadangi paprašei, kad aš tau papasakočiau. Žiūrė- 
jai į mane, žinojai, kas negerai, ir tu paklausei. Čia, Helena, 
tas kodėl. Ir visada bus tas kodėl. 

Ji valandėlę tylėjo. Atrodė stebinti, kaip jo ranka laiko 
jos ranką. 

— Taip, - pasakė ramiu tvirtu balsu. 

— Vadinasi, tu supranti? 

— Suprantu. Taip. Bet iš tikrųjų aš atsakiau tau. 

— Atsakei man? 

— Į tą klausimą, kurį man pateikei praėjusio penktadie- 
nio vakarą. Nors tai nebuvo tikras klausimas, ar ne? Grei- 
čiau skambėjo kaip reikalavimas. Na, gal ir reikalavimas nėra 
tikslu. Greičiau prašymas. 

— Penktadienio vakarą? 

Jis bandė prisiminti. Dienos prabėgo taip greitai, kad jis 
net nebegalėjo prisiminti, kur buvo ir ką veikė praėjusį penk- 
tadienio vakarą. Tik tiek, kad jie buvo suplanavę klausytis 
Štrauso ir kad vakaras buvo sužlugdytas, ir kad jis atėjo į 
jos butą apie antrą valandą nakties... Skubiai dirstelėjo į ją 
ir pamatė, kad ji šypsosi. 

— Aš nemiegojau, - pasakė ji. - Myliu tave, Tomi. Ma- 
nau, kad taip buvo visą laiką vienaip ar kitaip, net ir tada, 
kai galvodavau, kad tu visada būsi tiktai mano draugas. Taip. 
Mylėsiu. Kai tu to norėsi. Kai tau to reikės. 


Olivija 


SX. stebiu Pandą, kuri tebe- 


guli ant spintelės gražiai sudėliotoje laiškų ir sąskaitų krū- 
voje. Atrodo visai rami. Susisuko į tobulą kamuoliuką, galva 
liečia užpakalį, letenos pakištos po uodega. Ji jau nebesi- 
stengia suprasti, kodėl suardytas jos miegojimo ritualas. Ne- 
klausinėja, kodėl aš tebesėdžiu virtuvėje valandų valandas, 
užuot jos lydima ėjusi į savo kambarį, kad, numetusi ant- 
klodę, padaryčiau jai lizdą lovos galvūgalyje. Norėčiau nu- 
kelti ją nuo spintelės ir kuriam laikui pasiguldyti ant skrei- 
to. Yra tam tikras jaukumas, kuris randasi, kai katė sutinka 
būti laikoma ir glamonėjama. Aš jai sakau kic kic, kad at- 
kreipčiau jos dėmesį. Jos ausys krypsta į mano pusę, tačiau 
pozicija nesikeičia. Žinau, ką ji man sako. Tai nesiskiria nuo 
to, ką aš sakau pati sau. Ką aš išgyvenu, turiu išgyventi 
viena. Tai lyg generalinė mirties repeticija. 

Krisas vėl savo kambaryje. Atrodo, lyg jis stengiasi ne- 
užmigti ėmęsis rimtos pavasarinės ruošos. Visą laiką gir- 
džiu, kaip atidarinėjami stalčiai ir uždarinėjamos spintos. 
Kai šūkteliu jam, kad jis eitų miegoti, jis man atsako: 

— Tuojau. Aš kai ko ieškau. 

Klausiu ko. 

Jis atsako: 

— Loido Džordžo Marlio paveikslo. Jis nešiojo garba- 
nas, ar aš tau nesakiau. Ir persiškas šlepetes smailiomis 
nosimis. 

Aš pastebiu, kad Loidas Džordžas Marlis, atrodo, gana 
didelis puošeiva. 

Krisas sako: 

— Buvo. 

Klausiu: 

— Ar tu praradai ryšį su juo? Kodėl jis niekada neužeina į 
baržą mūsų aplankyti? — Girdžiu, kaip atidaromas stalčius 
1r visa, kas jame, nubloškiama ant Kriso lovos. Sakau: - Kri- 
sai, kodėl tu niekada... 

Krisas įsiterpia: 

— Jis miręs, Livi. 

Aš pakartojau žodį m17ęs ir klausiu, kaip jis mirė. 

Krisas sako: 

— Peiliu užbadė. 

Neklausiu Kriso, ar jis buvo su juo, kai tai įvyko. Aš jau 
žinau. 

Aš nemanau, kad pasaulis gali suteikti daug laimės ir pa- 
sitenkinimo. O jūs? Yra per daug sielvarto ir per daug skaus- 
mo. Jie gimę iš žinojimo, prisirišimo ir painiavos. 

Tai neturi prasmės, tačiau aš vis dar svarstau, kaip vis- 
kas būtų susiklostę, jeigu aš niekada nebūčiau apsilankiusi 
Džulipo klube ir nebūčiau susitikusi Ričio Briusterio. Bū- 
čiau baigusi universitetą, įsigijusi profesiją, tėvai būtų ga- 
lėję manimi didžiuotis... Kiek daug kitų žmonių poreikių 
mes turime patenkinti per savo gyvenimą? Kiek mus smer- 
kia už tai, kad nesugebam deramai patenkinti kitų reikala- 
vimų. Į kiekvieną klausimą nėra tinkamo atsakymo, nėra 
jokio, kaip tai pasakytų likimo laumės. Bet gyvenime dau- 
giau chaoso, negu galvoja likimo laumės. 

Man dega akių vokai. Nežinau, kiek laiko, bet man atro- 
do, kad juoda uždanga ant virtuvės lango ima pilkšvėti. Sa- 
kau sau, kad šį sykį gana daug prirašiau, todėl galiu gultis į 
lovą. Man reikia poilsio. Ar to man nesakė gydytojai. Tau- 
sok jėgas, tausok energiją, sako jie. 

Šaukiu Krisą. Jis įkiša galvą į koridorių. Iš savo spintos 

iškniso raudoną ir auksinę feską ir užsivožė ant viršugal- 
vio. Jis sako: 

— Taip, memsahib? - rankas sukryžiavęs ant krūtinės. 

Aš sakau: 

— Ne ta šalis, žioply. Tau reikia turbano. Ar pasėdėsi su 
manimi, Krisai? 

Jis sako: 

— Tu jau tenai? 

Atsakau: 

— Taip. 

Jis sako: 

— Gerai, - ir staigiai atlošia galvą, kad feska įskrietų į 
kambarį. 

Įeina į virtuvę. Nutraukia Pandą nuo spintelės ir užsi- 
meta ją ant peties. 

Atsisėda priešais mane. Katė nereaguoja. Ji žino, kad ją 
laiko Krisas. Guli kaip pupų maišas, susirietusi jam ant pe- 
ties. Ima murkti. 

Kita ranka Krisas siekia per stalą. Atverčia mano kairį 
delną ir atsargiai kiša savo pirštus tarp manųjų. Stebiu, kaip 
trūkčioja mano pirštai, iki kol man pavyksta juos sulenkti 
ant jo pirštų. Net kai jie sulinksta, nežinau, ar jie dar tvirtai 
spaudžia. Jo pirštai sulinksta po to, kai sulinksta manieji. 

— Kalbėk, - paragina jis. 

Ir aš kalbu. 

Kensingtone mudvi su motina kalbėjom ligi paryčių. Tol, 
kol atvažiavo Krisas manes pasiimti. Pasakiau: „Jis mano 
draugas. Manau, patiks tau“. O ji į tai atsakė: „Gera turėti 
draugą. Iš tikrųjų vienas geras draugas svarbiau už viską. — 
Palenkė galvą ir kiek droviai pridūrė: - Tą aš pagaliau suži- 
nojau“. 

Atvažiavo Krisas, jis atrodė taip, lyg būtų nuo kryžiaus 
nuimtas. Išgėrė su mumis puodelį arbatos. Paklausiau: „Vis- 
kas buvo gerai?“ Nežiūrėdamas į mane, atsakė: „Gerai“. Mo- 
tina smalsiai dirsčiojo čia į vieną, čia į antrą, bet nieko ne- 

klausinėjo. Padėkojo: „Ačiū, Krisai, kad rūpinatės Olivija“. 
Jis atsakė: „Olivija pati savimi pasirūpina“. Aš nesutikau: 
„Niekai. Tavo dėka aš laikausi, ir tu tą žinai“. Motina pasa- 
kė: „Taip ir turi būti“. Supratau, jog ji mano, kad tarp mūsų 
daugiau negu draugystė. Kaip ir dauguma įsimylėjusių mo- 
terų, ji norėjo, kad ir visi kiti patirtų tą jausmą. Norėjau 
pasakyti: „Tarp mūsų ne tai, mama“, —- bet pajutau pavydo 
dilgtelėjimą, kad jai pavyko gauti tai, kas man buvo nepa- 
siekiama. 

Mes išvykom išaušus, Krisas ir aš. Pasakė, kad susiti- 
kęs su Maksu. „Išgelbėtais gyvūnais jau pasirūpinta, - pri- 
dūrė. — Turiu keletą naujų narių mūsų padalinyje. Ar minė- 
jau tau? Man atrodo, jie dirbs gerai“. Aš įsivaizdavau, kad 
jis net tada bando man pasakyti apie Amandą. Tikriausiai 
pajuto tam tikrą atlėgį. Manimi jau netrukus bus pasirūpin- 
ta, o tai reiškė, kad, ALS progresuojant, jam nebereikės ma- 
nes globoti. Jeigu jis norėjo siekti Amandos, nepaisydamas 
Gyvūnų gelbėjimo draugijos, galėjo tą daryti, nebijodamas 
įskaudinti manęs. Visos tos mintys galbūt sukosi jo galvoje, 
bet aš nepastebėjau jo tylos, kai mes važiavom atgal į Ma- 
žąją Veneciją. Buvau pernelyg kupina to, kas įvyko tarp mo- 
tinos ir manęs. 

„Ji pasikeitusi, - pasakiau. — Atrodo, lyg būtų pati su sa- 
vimi susitaikiusi. Ar pastebėjai tą, Krisai?“ 

Jis anksčiau jos nepažinojęs, priminė jis man, todėl ne- 
galėjo pasakyti, kaip ji pasikeitė. Bet ji buvo pirmutinė jo 
sutikta moteris, kuri penktą valandą ryto po bemiegės nak- 
ties atrodė aštri kaip skalpelis. Iš kur ji semiasi tos energi- 
jos, norėjo jis žinoti. Jis pats buvo nusivaręs ir toks atrodė. 

Pasakiau, kad tai dėl arbatos, kofeino, dėl situacijos keis- 
tumo ir vakaro susijaudinimo. „Ir meilės, - pridūriau. - Ir 
tai...“ 

Pasakiau daugiau teisybės, negu supratau. 

Grįžom namo į baržą. Krisas išsivedė šunis pabėgioti. Aš 
pripildžiau jų ėdesi0 ir vandens dubenėlius. Pašėriau katę. 

Jaučiau tikrą malonumą, darydama tuos paprastus darbus, ku- 
riuos atlikti aš pajėgiau. Viskas bus gerai, pagalvojau. 

Mano kūnas atkeršijo už ilgą naktį Kensingtone. Kitą die- 
ną grūmiausi su fibriliacijos ir silpnumo priepuoliu, sakyda- 
ma, kad tai dėl nuovargio. Mano išvadą parėmė Krisas, ku- 
ris pats išmiegojo ligi pusiaudienio ir išėjo iš baržos tik tam, 
kad du sykius išvestų šunis pabėgioti. 

Aš šiek tiek vyliausi, kad dieną man paskambins motina. 
Buvau žengusi pirmą žingsnį. Be jokios abejonės, ji žengs 
antrą į mano pusę. Bet kiekvienąsyk, kai suskambėdavo te- 
lefonas, skambindavo Krisui. 

Žinoma, mudviejų su motina reikalai nebuvo tokios būk- 
lės, kad reikėtų skambinti. Ji, kaip ir mes, visą naktį pralei- 
do be miego ir dabar tikriausiai taip pat miegojo. O jeigu ne, 
be jokios abejonės, ji išvyko į spaustuvę tvarkyti reikalų. 
Leisiu prabėgti kelioms dienoms, nutariau aš. Tada paskam- 
binsiu jai ir pakviesiu į baržą vakarienės. Dar geriau, pa- 
lauksiu, kol Kenetas grįš iš Graikijos. Jo atostogas panau- 
dosiu kaip pasiteisinimą, kodėl neskambinau. Pasakysiu: 
„Sveikinu parvykusį namo ir kviečiu pavakarieniauti“. Ar 
tai ne geriausias būdas parodyti motinai, kad aš ne tik noriu 
užbaigti daugel metų trukusią mūsų nesantaiką, bet ir ne- 
smerkiu jos ryšio su daug jaunesniu vyriškiu. Iš tikrųjų vi- 
sai nebloga mintis susipažinti su kriketo pasaulio naujieno- 
mis. Norėčiau pasikalbėti su Kenetu, kai galiausiai su juo 
susitikčiau, ar ne? 

Kai Krisas kitą rytą išvedė šunis pabėgioti, paprašiau, 
kad atneštų man laikraštį. Jis grįžo su The Times 17 Daily 
Mail. Atsiverčiau paskutinį puslapį, kuriame buvo sporto 
naujienos. Straipsniai apie boksą, irklavimą ir kriketą užpil- 
dė visą puslapį. Pradėjau skaityti. 

Čempionato lentelės viršuje buvo Notingemšyras. Trys 
vyrai, atstovaujantys Derbišyrui, surinko kiekvienas po 
šimtą paskutinę dieną iš keturių, žaisdami su Vusteršyru. 
Kembridžo universitetas išlaikė Serį aikštėje ilgiau negu 

ligi popietinės pertraukos, kol laimėjo. Pirmenybių orga- 
nizatoriai, grafystės kriketo valdyba, ruošėsi sukviesti sku- 
bų specialų posėdį Lorde šalies kriketo ateities proble- 
moms apsvarstyti. Be rezultatų lentelių, numatytų datų ir 
svarbiausių pirmosios klasės vidurkių, vienintelį kartą An- 
glijos komanda ir būsimos pirmenybės tarp Anglijos ir 
Australijos buvo paminėtos straipsnyje apie skirtingą jų 
kapitonų stilių: Anglijos Gajaus Molisono mandagų ir su- 
prantamą žiniasklaidai bei Australijos Henrio Čerčo įnir- 
tingą ir budrų. Įsidėmėjau Čerčą. Apie jį buvo galima dis- 
kutuoti. Galėjau paklausti: „Pasakyk man, Kenetai, ar tau 
atrodo, kad Australijos kapitonas toks dygus, kaip rašo laik- 
raščiai“, - kad pralaužčiau ledą. 

Viduje nusijuokiau net pagalvojus: apie pralaužtą ledą. 
Kas man darosi? Iš tikrųjų aš galvoju apie tai, kad kas nors 
jaustųsi geriau. Kada savo gyvenime aš tuo rūpinausi? Ne- 
kreipdama dėmesio į tai, kad ligi to laiko, kai jis su Džyn 
Kuper neteko mano malonės, jis vaidenosi man visą laiką, 
aš norėjau jausti palankumą Kenetui Flemingui, norėjau, kad 
jis pamėgtų mane, norėjau, kad mes visi trys sutartume. 
Kas gi, po galais, vyksta čia? Kur dingo apmaudas, pikta va- 
lia ir nepasitikėjimas? 

Nušlubavau į tualetą, kad gerai pasižiūrėčiau į save veid- 
rodyje, galvodama, jeigu aš jau nebekunkuliuoju iš apmau- 
do vien nuo minties apie savo motiną, tikriausiai ir iš išorės 
atrodau kitaip. Taip nebuvo. Net mano išvaizda trikdė ma- 
ne. Plaukai buvo tokie pat, toks pat buvo ir žiedas nosyje, ir 
auskarai, stori juodi ratilai, kuriuos dar sugebėdavau kas 
rytą nusidažyti apie akis. Išoriškai tebebuvau tas pats žmo- 
gus, kuris Mirjamą Vaitlo laikė kale ir karve. Bet mano šir- 
dis buvo pasikeitusi, nors mano išvaizda ir liko tokia pati. 
Atrodė, lyg dalis manęs būtų išnykusi. 

Nusprendžiau, kad mano pasikeitimą sukėlė motinos per- 
maina. Ji nepasakė: „Aš nusišalinau nuo tavęs, Olivija, prieš 
dešimt metų“ arba: „Po viso to, ką tu, Olivija, padarei“, — 

norėdama naujai atpasakoti ir atgaivinti praeitį. Užuot tą da- 
riusi, besąlygiškai priėmė mane. Tas mostas savo ruožtu 
reikalavo tokio paties besąlygiško priėmimo. Aš maniau, kad 
tą permainą lėmė jos ryšys su Kenetu Flemingu. O jeigu 
Kenetas Flemingas šitaip galėjo paveikti jos elgesį, aš bu- 
vau pasiruošusi jį pamėgti ir priimti. 

Dabar prisimenu, kad probėgšmiais galvojau apie Džyn 
Kuper, apie tai, kur jos vieta, apie tai, kaip ir kodėl, ir ar 
motina su ja buvo bendravusi. Tačiau nutariau, kad moti- 
nos, Keneto ir Džyn trikampis jų, o ne mano reikalas. Jeigu 
motina nesijaudina dėl Džyn Kuper, kodėl turėčiau jaudin- 
tis aš? 

Ištraukiau iš lentynos virš viryklės Kriso vegetariškų pa- 
tiekalų knygų kolekciją 1r po vieną nunešiau prie stalo. At- 
verčiau pirmąją ir ėmiau galvoti apie vakarienę, kuo mudu 
su Krisu vaišinsim mano motiną ir Kenetą. Užkanda, pa- 
grindinis patiekalas 1r sūris, tai bus tai, ko reikia. Mes net 
gersim vyną. Pradėjau skaityti. Siekiau pieštuko iš skardi- 
nės, kad kai ką pasižymėčiau. 

Kai aš svarsčiau ir planavau, Krisas nagrinėjo lipdinį sa- 
vo dirbtuvėje. Didesnę popietės dalį mūsų pieštukai brūk- 
šėjo popieriumi. Be šio garso ir stereogrotuvo, niekas mū- 
sų netrikdė ir neblaškė, bet vėliau tą vakarą mus aplankė 
Maksas. Jis pranešė apie savo atvykimą tyliai šūktelėdamas: 
„Krisai? Mergyte? Jūs apačioje?“ — ir stenėdamas įsiriogli- 
no į baržą. Šunys ėmė loti. Krisas riktelėjo: „Atidaryta“, — 
1r Maksas atsargiai žengė laiptais žemyn. Jis sviedė išilgai 
dirbtuvės šunų sausainius ir nusišypsojo, kai Skrebutis ir 
Pupius puolė prie jų. Krisas tysojo ant grindų prie mano 
kojų. Abu žiovavom. 

Krisas pasakė: „Sveikas, Maksai. Kas nutiko?“ 

Makso dešinėje rankoje tabalavo baltas produktų mai- 
šas. Jis truputį jį kilstelėjo. Akimirką atrodė keistai suglu- 
męs ir dar keisčiau abejojantis savimi. 

„Atnešiau jums ėdesio“. 

„Kokia proga?“ 

Maksas ištraukė raudonųjų vynuogių, gabalą sūrio, sau- 
sainių ir itališko vyno butelį. 

„Aš grįžtu prie to, kaip anksčiau buvo elgiamasi susidū- 
rus su krizėmis. Kai neganda užgula šeimą kaime, kaimy- 
nai atneša maisto. Toks elgesys panašus į arbatos užpliki- 
nimą“. 

Maksas įėjo į virtuvę. Mudu su Krisu priblokšti žiūrė- 
jom vienas į kitą. 

Krisas paklausė: „Neganda? Kas dedasi, Maksai? Ar tu 
sveikas?“ 

„Ar aš? — Maksas grįžo pas mus su stiklinėmis, lėkštė- 
mis ir kamščiatraukiu. Padėjo ant darbastalio ir atsigręžė 
veidu į mus. - Ar klausėtės radijo žinių šį vakarą?“ 

Mes papurtėm galvas. 

„Kas nutiko? — susidomėjo Krisas. Paskui beregint jo 
veidas persimainė. — Ar mentai nučiupo vieną iš mūsų pa- 
dalinių?“ 

„Tai neturi jokio ryšio su Gyvūnų gelbėjimo organizaci- 
ja, - atsakė Maksas. Jis pažvelgė į mane: - Tai susiję su ta- 
vo motina“. 

Pagalvojau, o Dieve. Širdies priepuolis, insultas, avarija, 
apiplėšta gatvėje. Pasijutau, tarsi kas šalta ranka būtų pa- 
braukęs man per veidą. 

„Ir su tuo jos vaikinu, - toliau kalbėjo Maksas. —- Ar ne- 
girdėjot apie Kenetą Flemingą?“ 

Aš pakartojau gana kvailai: „Apie Kenetą, kas, Maksai? 
Kas nutiko?“ Mintys žaibu skrodė man galvą, aš pagalvo- 
jau, lėktuvo katastrofa. Bet šio ryto laikraštyje nebuvo jo- 
kios užuominos apie lėktuvo sudužimą, ir jeigu lėktuvas nu- 
krito pakeliui į Graikiją, negi laikraštis nepraneštų šito fak- 
to? O juk aš skaičiau laikraštį, ar ne? Iš tikrųjų net du. Ir 
vakarykštį taip pat. Bet nė vienam nebuvo rašoma... 

Išgirdau tiktai Makso atsakymo fragmentus. „...negy- 
vas... gaisras... Kente... netoli Springberno...“ 

„Bet jis negali būti Kente, - o paskui: - Motina sa- 
kė...“ Užsičiaupiau. Mano mąstymas nutrūko sulig tais žo- 
džiais. 

Žinojau, kad Krisas stebi mane. Kaip įmanoma stengiau- 
si neparodyti savo veido. Mano atmintis lėkė nuo detalės 
prie detalės, prisimindama visas tas valandas, kurias pra- 
leidau viena, o paskui su motina Kensingtone. Kadangi ji 
sakė... ji sakė... Tai buvo Graikija. Oro uostas. Ji nuvežė jį 
ten. Ar ji to nesakė? 

„---per Žinias, — kalbėjo Maksas, - daugiau dar nežinau... 
velniškai bjauru visiems“. 

Galvojau apie ją, stovinčią tamsiame koridoriuje. Ta keista 
suknelė, pareiškimas, kad jai būtina persirengti, džino kva- 
pas iš burnos, kai ji pernelyg ilgai gaišo, kad nusivilktų suk- 
nelę ir įlįstų į chalatą. Ir ką Krisas pastebėjo joje, kai prisi- 
jungė prie mūsų? Energija, trykštanti iš jos penktą ryto, 
tokia keista jos amžiaus moteriai. Kas dėjosi? 

Man tarsi veržliaraktis sugniaužė kaklą. 

Meldžiausi, kad Maksas kuo greičiau išvažiuotų, nes Ži- 
nojau, kad jei jis to nepadarys, aš neištversiu ir viską 1š- 
pliaukšiu kaip kiaulė. 

Bet pliaukšti apie 44? Tikriausiai aš jos nesupratau, pa- 
galvojau. Juk buvau susijaudinusi. Ji pažadino mane iš nera- 
maus miego. Aš nelabai klausiausi, ką ji kalba. Norėjau, kad 
mūsų pirmasis susitikimas pavyktų kuo sklandžiausiai, ne- 
subyrėjęs į kaltinimus ir smerkimus. Matyt, ji bus ką nors 
pasakiusi, ką aš blogai supratau. 

Tą vakarą, atsigulusi į lovą, aš perkračiau faktus. Ji sakė 
nuvežusi jį į oro uostą... Ne. Sakė grįžusi iš oro uosto, ar 
ne? Jo skrydis, sakė ji, buvo atidėtas. Gerai. Tai kaip viskas 
susiklostė? Ji nebūtų norėjusi palikti jo nei pakarto, nei pa- 
leisto. Būtų pasilikusi, jie būtų nuėję išgerti. Pagaliau jis 
bus pasakęs jai, kad ji grįžtų namo. O tada... kas tada? Jis 
bus palikęs oro uostą ir nudūmęs į Kentą? Kodėl? Net jeigu 
skrydis būtų buvęs atidėtas, ar jis nebūtų jau užsiregistra- 

ves, laukęs tarptautinėje salėje ar vienoje iš tų specialių 
salių, kur net neįleidžiami Žmonės be bilietų... kaip jie ne- 
įleidžiami ir į tarptautinę salę, tad kodėl aš galvojau, kad 
Kenetas su motina drauge gėrė, laukdami skrydžio. Čia ne 
tai. Man reikia kažko kito. 

Gal skrydis buvo visai atšauktas. Gal jis iš oro uosto nu- 
vyko tiesiai į Kentą, per savo atostogas norėdamas pasinau- 
doti kotedžu. Motinai jis nepasakė, nes dar nežinojo, kad 
važiuos, nes tuo metu, kai ji paliko jį oro uoste, jis dar ne- 
numanė, jog skrydis bus atšauktas. Taip. Šitaip ir buvo. Tai- 
gi jis nuvažiavo į Kentą. Taip, nuvažiavo į Kentą. Ir Kente 
mirė. Vienas. Gaisras. Sugedo laidai, kibirkštys lakstė, kili- 
mas smilko, paskui liepsnos ir liepsnos, ir jo kūnas suan- 
glėjo. Baisi nelaimė. Taip, taip. Šitaip ir įvyko. 

Ta išvada suteikė neįtikėtiną palengvėjimą. Ką aš galvo- 
jau? Nesupratau. Ir, po galais, kodėl aš taip galvojau? 

Įėjo Krisas su mano rytine arbata, pastatė puodelį ant 
lentynėlės greta lovos. Atsisėdo ant lovos krašto ir paklau- 
se: „Kada važiuosim?“ 

Aš paklausiau: „Važiuosim?“ 

„Jos aplankyti. Juk tu nori su ja pasimatyti?“ 

Sumurmėjau taib. Paklausiau, ar jis nerastų man laik- 
raščio. Pasakiau: „Noriu žinoti, kas nutiko. Prieš kalbėda- 
ma su ja. Man reikia žinoti, kad galėčiau nuspręsti, ką jai 
sakyti“. 

Jis vėl atnešė man The Times. Ir Daily Mail. Kol jis ruo- 
šė pusryčius, sėdėjau už stalo ir skaičiau rašinius. Buvo 
keletas pirmojo ryto detalių, kai Keneto kūnas buvo ras- 
tas: aukos pavardė, kotedžo, kuriame jis buvo rastas, pa- 
vadinimas, pieno išvežiotojas, kuris pamatė gaisro vietą, 
atradimo laikas, pagrindinių tiriančiųjų pavardės. Po to buvo 
papasakota paties Keneto Flemingo istorija. Galiausiai bu- 
vo pateiktos teorijos, kurias turi patvirtinti autopsija ir po 
to būsiantis tyrimas. Daug sykių perskaičiau šitą paskuti- 
nę pastraipą, stabtelėdama ties žodžiais badegimo sbecia- 

listas 1r sbejamas laikas. Įsistebeilijau į sakinį. Prieš po- 
mirtinę apžiūrą medikas įvykio vietoje nustatė, kad mirtis 
įvyko apytikriai trisdešimt ar trisdešimt šešias valandas 
prieš kūno radimą, ir mintyse paskaičiavau. Tragedija tu- 
rėjo įvykti trečiadienį apie vidurnaktį. Man sugniaužė krū- 
tinę. Nesvarbu, ką man motina sakė ketvirtadienį anksti 
rytą apie Keneto Flemingo buvimo vietą, vienas faktas bu- 
vo aiškus. Jis negalėjo vienu metu būti dviejose vietose: 
kartu su ja pakeliui į oro uostą ar iš jo ir Selendaino kote- 
dže Kente. Arba medicinos apžiūra buvo visiškai klaidin- 
ga, arba motina melavo. 

Pasakiau sau, jog privalau žinoti. Paskambinau jai, tačiau 
niekas neatsiliepė. Skambinau visą dieną ligi paties vakaro. 
O kitos dienos popietę palūžau. 

Paklausiau Kriso, ar mes galim dabar važiuoti į Kensing- 
toną. Pasakiau norinti viena pasimatyti su motina, jeigu jis 
neprieštarausiąs. Nes mano ir motinos santykiai taip ilgai 
buvo komplikuoti. Ji sielvartaus, pasakiau. Nenorės ten nie- 
ko, kas nepriklauso šeimai. 

Krisas atsakė suprantąs. Jis nuvešiąs mane. Lauksiąs, 
kol aš jam paskambinsiu, o paskui parvešiąs. 

Jausdama didžiausią raumenų skausmą, užkopiau tuos 
septynis priekinius laiptelius. Užuot skambinusi, atsiraki- 
nau raktu. Užvėriau duris ir pamačiau, kad valgomojo ir to- 
limesnės durys į pusryčių kambarį uždarytos. Galinio lan- 
go, išeinančio į sodą už namo, užuolaidos buvo užtrauktos. 
Stovėjau dėl to atsiradusioje prieblandoje. 

„Motin? —- pašaukiau, sukaupusi kiek įmanydama daugiau 
pasitikėjimo savimi. — Ar tu čia?“ Niekas neatsakė kaip ir 
trečiadienio vakarą. Nusigavau į valgomąjį ir atidariau du- 
ris. Šviesa skverbėsi į prieangį, krisdama ant laiptų stulpo 
papėdėje. Ant jo karojo rankinė, nešiojama per petį. Per- 
braukiau ranka švelnią odą. Kažkur virš manęs girgžtelėjo 
grindų lenta. Pakėliau galvą ir šūktelėjau: „Motin? - Paskui 
pridūriau: — Kriso nėra su manimi. Atvažiavau viena“. 

Prisimerkusi pasižiūrėjau aukštyn į laiptus. Jie kilo į tam- 
są. Buvo ankstyva popietė, tačiau užuolaidos ir durys namą 
pavertė tamsia kapų duobe. Nieko daugiau nemačiau, tik pa- 
vidalus ir šešėlius. 

„Aš skaičiau laikraščius. - Nukreipiau balsą ten, kur ji 
turėjo būti - į trečiąjį aukštą, atsistojusi prie pat miegamo- 
jo durų, atsirėmusi į panelius, už nugaros sudėtomis ranko- 
mis gniauždama durų rankeną. - Žinau apie Kenetą. Man 
taip gaila, motin. - Apsimesk, galvojau aš. Apsimesk, kad 
niekas nepasikeitė. - Kai perskaičiau apie gaisrą, turėjau 
atvažiuoti. Kaip tau baisu, motin, ar tu sveika?“ 

Atrodė, kad iš viršaus žemyn atlekia atodūsis, nors tai 
galėjo būti ir vėjo gūsis, lengvai pajudinęs uždengtą langą 
gale koridoriaus. Paskui sušlamėjo. O tada laiptai patys ėmė 
palengva girgždėti, tarsi po vieną colį šimtakilograminis svo- 
ris būtų leidžiamas žemyn. 

Aš atsitraukiau nuo laiptų stulpo. Laukiau ir svarsčiau, 
ką mes sakysim. Kaip aš ištversiu šitą apsimetinėjimą, mąs- 
čiau aš. Ji tavo motina, atsakiau pati sau, todėl tau teks. 
Rausiausi po savo sąmonę, ieškodama, ką galėčiau pasaky- 
ti, kai ji lipo Žemyn pirmaisiais laiptais. Jai einant taku vir- 
šum manęs, atvėriau duris į pusryčių kambarį. Atitraukiau 
užuolaidas nuo koridoriaus lango. Grįžau prie laiptų papė- 
dės jos pasitikti. 

Ji stabtelėjo mezonine. Kaire ranka spaudė laiptų turėk- 
lus. Dešinę ranką, sugniaužtą į kumštį, buvo prispaudus: 
tarp krūtų. Vilkėjo tą patį chalatą, kurį buvo apsivilkusi tre- 
čią valandą nakties ketvirtadienį. Bet priešingai negu ket- 
virtadienio rytą, joje nebuvo to, ką Krisas palaikė nepaprasta 
jos energija ir ką aš dabar supratau buvus ligi kraštutinumo 
įtemptais nervais. 

Pasakiau: „Kai perskaičiau apie jį, privalėjau atvažiuoti. 
Ar tu sveika, motin?“ 

Ji nulipo nuo paskutinio laiptelio. Jai lipant, pusryčių kam- 
baryje ėmė skambėti telefonas. Ji atrodė negirdinti to gar- 

so. Skambėjo atkakliai. Aš Žvilgtelėjau į pusryčių kambario 
pusę ir svarsčiau, ar turėčiau atsiliepti. 

Motina pasakė: „Laikraščiai. Pesliai. Drasko lavoną“. 

Ji stovėjo laiptų apačioje ir šviesoje, kurią aš buvau įlei- 
dusi pro duris ir neuždengtą langą, mačiau, kaip smarkiai ją 
buvo pakeitusi paskutinė diena. Nors buvo apsirengusi mie- 
goti, tikriausiai nesumerkė akių. Raukšlės jos veide įsirėžė 
kaip išskaptuotos. Po akimis kabojo maišeliai. 

Mačiau, kad ji kažką laiko kumštyje. Šalia jos pilko kaip 
pelenai veido tas daiktas atrodė raudono medžio spalvos. 

Ji sušnibždėjo: „Aš nežinojau. Nežinojau, brangusis. Pri- 
siekiu. Dabar“. 

„Motin“, - pašaukiau ją. 

„Aš nežinojau, kad ten tu“. 

„Kur?“ 

„Kotedže. Nežinojau. Aš nežinojau“. 

Staiga man burna išdžiūvo taip, tarsi aš visą mėnesį bū- 
čiau keliavusi per dykumą, kai ji suardė bet kokią apsimeti- 
nėjimo galimybę. 

Jaučiau, kad vienintelis būdas nenualpti buvo susikaupti 
ties kuo nors anapus mano pačios sūkuriu lekiančių minčių, 
todėl ėmiau skaičiuoti dvigubus telefono skambučius, kurie 
vis dar aidėjo pusryčių kambaryje. Kai galiausiai skambu- 
čiai nutilo, aš savo dėmesį nukreipiau į tai, ką motina vis 
dar tebelaikė prispaudusi prie skruosto. Pamačiau, kad tai 
senas kriketo kamuoliukas. 

„Po tavo pirmosios šimtinės, — sušnibždėjo ji, įbedusi akis 
į kažką, ką tik ji galėjo matyti, - nuėjom vakarieniauti. Mū- 
sų būrelis. Koks tu buvai tą vakarą. Gyvybingas. Gyvybė ir 
juokas, galvojau aš. Toks nuostabus ir jaunas. - Ji pakėlė 
kamuoliuką prie lūpų. - Tu man davei šitą. Matant tiems 
žmonėms. Tavo žmonai. Vaikams. Tėvams. Kitiems žaidė- 
jams. Pasakei: „Padėkokime tam, kas padėkos vertas. Keliu 
taurę už Mirjamą. Ji man suteikė drąsos įgyvendinti savo 
svajonėms“. 

Motinos veidas susiraukšlėjo. Ranka ėmė drebėti. 

„Aš nežinojau, - pasakė ji neatitraukdama nuo veido nu- 
trinto odinio kamuolėlio. - Aš nežinojau“. 

Ji praėjo pro mane, tarsi manęs nebūtų. Nuėjo korido- 
riumi į pusryčių kambarį. Iš lėto nusekiau paskui ir radau 
ją prie lango, daužančią kaktą į stiklą. Kiekvienas smūgis 
buvo vis stipresnis. Ir sulig kiekvienu smūgiu ji kartojo: 
„Kenai“. 

Pajutau, kaip mane sukaustė baimė, siaubas 1r mano pa- 
čios negalia. Ką daryti, svarsčiau aš. Su kuo pakalbėti. Kaip 
pagelbėti. Negalėjau net nulipti žemyn į virtuvę ir imtis pa- 
prastos užduoties — paruošti maisto, kurio jai, be jokios abe- 
jonės, reikėjo, nes pagaminusi negalėčiau užnešti į viršų, 
net jei pajėgčiau, bijojau palikti ją vieną. 

Vėl pradėjo skambėti telefonas. Jam skambant, ji dar 
smarkiau ėmė daužyti galvą į stiklą. Pajutau, kaip mėšlun- 
gis 1ma traukti kojas. Pajutau, kaip silpsta mano rankos. Man 
reikėjo atsisėsti. Norėjau bėgti. 

Priėjau prie telefono, pakėliau ragelį, paskui vėl padė- 
jau. Nespėjus jam vėl pradėti skambėti, surinkau baržos nu- 
merį ir meldžiausi, kad Krisas, mane atvežęs, būtų grįžęs 
tiesiai namo. Motina ir toliau daužė galvą į langą. Lango 
stiklai barškėjo. Telefonus,kitame laido gale suskambus, pir- 
mas stiklas skilo. Aš riktelėjau: „Motin!“, - kai ji ėmė smar- 
kiau ir dažniau belsti. 

Kai išgirdau Krisą atsiliepiant, pasakiau: „Sugrįžk. Sku- 
bėk“, — ir padėjau ragelį, nespėjus jam atsakyti. Stiklas su- 
dužo. Šukės pažiro ant palangės, o paskui ant grindų. Nuė- 
jau prie motinos. Ji buvo persipjovusi kaktą, bet atrodė ne- 
pastebinti kraujo, kuris srovele tekėjo jai į akies kampą, o 
paskui per skruostą nelyginant kankinio ašaros. Paėmiau ją 
už alkūnės. Švelniai trūktelėjau. Pasakiau: „Motin. Čia Oli- 
vija. Čia aš. Sėskis“. 

Ji pasakė tiktai: „Kenai“. 

„Nedaryk sau šito. Dėl Dievo. Prašau“. 

Dužo antras stiklas. Šukės dzingtelėjo ant grindų. Ma- 
čiau, kaip iš naujų žaizdų ima sunktis kraujas. 

Trūktelėjau ją atgal į savo pusę. „Liaukis!“ 

Ji išsiplėšė. Grįžo prie lango. Ėmė vėl daužyti. 

„Po velnių! - surikau. - Liaukis! Tuojau!“ 

Stengiausi kaip įmanydama priartėti prie jos. Siekiau ją 
apglėbti. Pačiupau jos rankas. Radau kriketo kamuoliuką, 
išplėšiau iš jos ir nusviedžiau žemėn. Nuriedėjo į kampą po 
urna. Tada ji atsigręžė. Akimis nulydėjo kamuoliuką. Pakė- 
lė riešą ligi kaktos ir atitraukė sukruvintą. Paskui pravirko. 

„Nežinojau, kad tu ten. Padėk man. Brangiausias. Neži- 
nojau, kad tu ten“. 

Kaip sugebėdama nuvedžiau ją ligi sofos. Ji įsigūžė į kam- 
pą, galvą uždėjusi ant ranktūrio, kraujui lašant ant senovi- 
nių nėrinių apdangalo. Stebėjau ją, jausdamasi visai bejėgė. 
Kraujas. Ašaros. Nušlepenau į valgomąjį, kur radau grafiną 
su cheresu. Įsipyliau taurę ir susiverčiau į gerklę. Paskui 
dar vieną. Trečią suspaudžiau kumštyje ir, nenuleisdama 
akių, kad neišliečiau, grįžau pas ją. 

Pasakiau: „Išgerk, motin, paklausyk manęs. Išgerk šitą. 
Turi paimti, nes mano rankos tiek neklauso, kad galėčiau 
tau išlaikyti. Ar girdi mane, motin? Tai cheresas. Turi iš- 
gerti“. 

Ji liovėsi kalbėjusi. Atrodė, kad spokso į sidabrinę mano 
diržo sagtį. Viena ranka pešiojo apdangalą po savo galva. 
Kita laikė chalato juostą. Ištiesiau jai taurę su cheresu. 

„Prašau, - pasakiau. —- Motin. Paimk““. 

Ji sumirksėjo. Padėjau cheresą ant lošimų stalelio greta 
jos. Nušluosčiau jai kaktą apdangalu. Įpjauta buvo negiliai. 
Kraujavo tik viena žaizda. Prispaudžiau prie jos nėrinius, 
kai suskambo durų skambutis. 

Krisas paėmė viską į savo rankas su įprastu supratingu- 
mu. Metęs į ją vieną žvilgsnį, ėmė trinti jos rankas tarp del- 
nų, palaikė cheresą jai prie burnos, kol ji išgėrė. 

„Jai reikia gydytojo“, - pasakė jis. 

„Ne!“ — Negalėjau įsivaizduoti, ką ji sakytų, ką pagalvo- 
tų gydytojas, kas atsitiktų po to. 

Aš sutramdžiau savo balsą. 

„Mes susidorosim. Ji patyrė šoką. Reikia ją pamaitinti. 
Reikia paguldyti į lovą“. 

Motina sukrutėjo. Pakėlė ranką ir apžiūrėjo riešą, kuris 
buvo išteptas krauju, dabar sudžiūvusiu ligi drėgnų rūdžių 
spalvos. 

„O, - sudejavo ji. —- Perpjauta“, - pasakė. 

Prisidėjo riešą prie burnos. Nulaižė. 

„Ar gali duoti jai ko pavalgyti?“ — paklausiau Kriso. 

„Nežinojau, kad tu ten“, - sušnibždėjo motina. 

Krisas pažiūrėjo į ją. Bandė atsakyti. 

Aš pasakiau skubėdama: „Pusryčių. Javainių. Arbatos. 
Bet ko. Krisai, prašau. Jai reikia pavalgyti“. 

„Aš nežinojau“, —- pakartojo motina. 

„Kalas 

„Krisai! Dėl Dievo. Aš negaliu nulipti į virtuvę“. 

Jis linktelėjo 1r paliko mus. 

Atsisėdau šalia jos. Viena ranka laikiausi įsitvėrusi vaikš- 
tynės vien tam, kad pirštais jausčiau kažką tvirta ir pasto- 
vaus. Tyliu balsu pasakiau: „Tu buvai Kente tą trečiadienio 
naktį?“ 

„Nežinojau, kad tu ten. Kenai, aš nežinojau“. 

Akių kampučiuose ištryško ašaros. 

„Ar tu padegei?“ 

Ji kumštį prispaudė prie burnos. 

„Kodėl? — šukuždėjau aš. —- Kodėl tu tą padarei?“ 

„Viskas tau. Mano širdis. Mano protas. Niekas tau nepa- 
kenks. Niekas. Nė vienas“. 

Pradėjusi raudoti, įsikando savo smilių. Tarp dantų su- 
spaudė mėsingąją piršto dalį nuo krumplio ligi pirmojo są- 
nario. Visą laiką verkė. 

Uždengiau delnu jos kumštį. Pasakiau: „Motin“, - mėgi- 
nau atitraukti jai nuo burnos ranką. Ji buvo daug stipresnė, 
negu aš įsivaizdavau. 

Vėl ėmė skambėti telefonas. Staigiai nutilo, todėl aš spė- 
jau, kad Krisas virtuvėje pakėlė ragelį. Jis nuvarys žurna- 
listus. Mums čia nebuvo ko bijoti. Bet, stebėdama savo mo- 
tiną, supratau, kad aš bijojau ne žurnalistų skambučių, bijo- 
jau policijos. 

Bandžiau nuraminti ją, uždėdama ranką jai ant vienos gal- 
vos pusės, glostydama jai plaukus. Pasakiau: „Mes tai ap- 
galvosim. Tau nieko neatsitiks“. 

Krisas grįžo su padėklu, kurį nunešė į valgomąjį. Išgir- 
dau, kaip dedamos ant stalo skamba lėkštės ir stalo įran- 
kiai. Jis įėjo į pusryčių kambarį. Apkabino per pečius moti- 
ną, sakydamas: „Ponia Vaitlo, aš jums iškepiau kiaušinie- 
nės“, - ir padėjo jai atsistoti. 

Ji įsitvėrė jam už alkūnės. Viena jos ranka, pakibusi jam 
ant krūtinės, liko gulėti ant peties. Ji taip įdėmiai žiūrėjo 
jam į veidą, jog rodėsi, tarsi stengiasi jį įsiminti. Ji pasakė: 
„Ką ji tau padarė. Šitiek skausmo sukėlė. Jis buvo mano. Aš 
to negalėjau ištverti, brangusis. Tau nebereikėjo daugiau 
kentėti nuo jos. Ar supranti?“ 

Aš mačiau, kad Krisas žiūri į mane, bet likau nusisuku- 
si - visą dėmesį buvau sutelkusi į stojimąsi nuo sofos ir įs1- 
tvėrimą į vaikštynę, kuri 1š trijų pusių laikė mane. Mes nu- 
ėjome į valgomąjį. Susėdom abipus motinos. Krisas paėmė 
šakutę ir įkišo jai į ranką. Pritraukiau lėkštę arčiau prie jos. 

Ji inkštė: „Negaliu“. 

Krisas pasakė: „Užvalgykit. Jums reikia jėgų“. 

Ji leido šakutei kristi ant lėkštės. 

„Sakei man, kad važiuoji į Graikiją. Leisk man tau tą pa- 
daryti, mielasis Kenai. Leisk man išspręsti šią problemą“. 

„Motin, - skubiai pasakiau aš. - Tau reikia ką nors su- 
valgyti. Tau teks šnekėtis su žmonėmis. Su žurnalistais. Po- 
licija. Draudimu... - Aš nudelbiau akis. Kotedžas. Draudi- 
mas. Ką ji padarė? Kodėl? Dieve, koks siaubas. - Nekalbėk 
daugiau, maistas atšals. Pirmiau pavalgyk, motin“. 

Krisas pakabino šiek tiek kiaušinienės ir įkišo šakutę 
motinai į delną. Ji pradėjo valgyti. Jos judesiai buvo vangūs. 
Atrodė, kad prieš kiekvieną jų turėjo ilgokai pagalvoti. 

Kai ji pavalgė, mes parvedėm ją atgal į pusryčių kamba- 
rį. Pasakiau Krisui, kur rasti antklodes ir pagalves, ir mes 
paklojom jai patalą ant sofos. Mums bedirbant, ėmė skam- 
bėti telefonas. Krisas pakėlė ragelį, paklausė ir pasakęs: 
„Deja, negali prieiti“, - nebepadėjo ragelio. 

Suradau numestą kriketo kamuoliuką ir, motinai atsigu- 
lus ant sofos, o Krisui ją užklojus, padaviau jai. Ji prispaudė 
jį po smakru. Ėmė kalbėti, tačiau aš pasakiau: „Ilsėkis. Aš 
čia pasėdėsiu““. 

Jos akys užsimerkė, ir aš pagalvojau, kada ji paskutinį 
kartą miegojo. 

Krisas išvažiavo. Aš likau. Sėdėjau ant aksominio minkš- 
tasuolio. Stebėjau motiną. Skaičiavau ketvirčius valandų, kai 
mušė senovinis laikrodis. Saulė palengva stūmė šešėlius per 
kambarį. Mėginau sugalvoti, ką veikti. 

Jai tikriausiai reikėjo draudimo pinigų, pagalvojau. Ir čia 
tarsi šratai pabiro prielaidos: ji nevadovavo spaustuvei taip, 
kaip būtų galėjusi. Reikalai buvo prasti. Ji nenorėjo pasaky- 
ti Kenetui, nes nenorėjo jo jaudinti ar atitraukti nuo karje- 
ros. Jo reikalai taip pat buvo prasti. Jis išlaikė savo šeimą. 
Vaikai augo. Jį užgriuvo didesni finansiniai poreikiai. Jis įlin- 
do į skolas. Jo kreditoriai persekiojo jį. Jie nutarė spjauti į 
konvencijas ir susituokti, tačiau Džyn pareikalavo vienkar- 
tinės išmokos grynaisiais prieš sutikdama skirtis. Vyriau- 
sias sūnus norėjo stoti į Vinčesterį. Kenetas negalėjo jam 
to leisti tuo metu, kai jis mokėjo Džyn. Motina norėjo padė- 
ti, kad jie galėtų susituokti. Ji sirgo vėžiu. Vienas iš vaikų 
sirgo vėžiu. Jis sirgo vėžiu. Pinigų reikėjo specialiam gydy- 
mui. Šantažas. Kažkas kažką žinojo ir vertė ją mokėti. Atlo- 
šiau galvą į minkštasuolio atramą. Nesugalvojau, ką daryti, 
nes nežinojau, kas buvo padaryta. Ankstesnių naktų nemi- 

ga pareikalavo iš manęs savo duoklės. Negalėjau dėl nieko 
apsispręsti. Negalėjau galvoti. Užmigau. 

Kai pabudau, šviesa jau buvo užgesusi. Pakėliau galvą ir 
susiraukiau iš skausmo dėl pozos, kurioje buvau gulėjusi. 
Pasižiūrėjau į sofą. Motinos nebebuvo. Mano mintys ėmė 
sparčiai suktis. Kur ji? Kodėl? Ką ji padarė? Nejaugi jinai... 

„Tu gerai pamiegojai, brangute“. — Aš staigiai pasukau 
galvą į tarpdurį. 

Ji buvo išsimaudžiusi. Buvo apsivilkusi ilgą juodą tuniką 
ir priderintas kelnes. Pasidažiusi lūpas. Susitvarkiusi plau- 
kus. Ant kaktos, kur buvo įsipjovusi, užsilipdė pleistrą. 

„Ar nori valgyti?“ — paklausė jinai. 

Papurčiau galvą. Ji įėjo į kambarį. Priėjo prie sofos ir su- 
lankstė antklodes, kuriomis buvom ją užkloję. Dailiai sulygi- 
no ir sukrovė vienas ant kitų. Sulankstė keturkampiu išteptą 
apklotėlį. Padėjo ant sukrautų antklodžių. Paskui atsisėdo ly- 
giai ten pat, kur buvo sėdėjusi ketvirtadienį anksti rytą, so- 
fos kampe, arčiausiai mano vietos ant minkštasuolio. 

Jos žvilgsnis nenukrypo, kai ji Žiūrėjo į mane. Pasakė: 
„Olivija, aš tavo rankose“, — ir aš pamačiau, kad galiausiai 
man atiteko visa galia. 

Kaip keista. Žinojimas man nesuteikė jokio triumfo, tik 
išgąstį, baimę ir atsakomybę. Nenorėjau nė vieno iš tų jaus- 
mų, mažiausiai paskutiniojo. 

„Kodėl? —- paklausiau jos. - Pasakyk. Man reikia žinoti“. 

Akimirką jos akys skubiai sumirksėjo ir nukrypo į fla- 
mandų mokyklos paveikslą ant sienos. Paskui vėl grįžo prie 
mano veido. 

„Kaip tai atrodo paradoksalu“, — pasakė ji. 

„Kas?“ 

„Kai pagalvoji, kad po viso to skausmo, kurį per tuos me- 
tus mes suteikėm viena kitai, viskas baigėsi tuo, kad mudvi 
abi tapom reikalingos viena antrai“. Ji žiūrėjo į mane nenu- 
leisdama akių. Atrodė absoliučiai rami, nerezignavusi, ta- 
čiau pasiruošusi. 

„Viskas baigėsi tuo, kad kažkas mirė, - pasakiau aš. - Ir 
jeigu kam nors ko reikės, tai bus policija. Jiems reikės atsa- 
kymų. Ką tu jiems pasakysi?“ 

„Mudvi tapom reikalingos viena kitai, - pasakė ji. - Tu 
ir aš, Olivija. Štai kaip viskas yra. Čia. Galų gale“. 

Mane kaustė jos žvilgsnis taip, kaip pele laiko gyvatės 
žvilgsnis prieš jai tampant gyvatės pietumis. Prisiverčiau 
žiūrėti į židinį, į masyvią juodmedžio lentyną, kurios centre 
stovėjo laikrodis, sustabdytas amžinai tą naktį, kai mirė ka- 
ralienė Viktorija. Tai buvo mano prosenelio simbolinis ge- 
dulo ženklas, skirtas eros pabaigai. Man jis buvo kaip žen- 
klas, kad praeitis laikė užvaldžiusi mane. 

Motina vėl prašneko. Jos balsas buvo ramus. 

„Jei tavęs čia nebūtų buvę, kai grįžau namo, jei aš nebū- 
čiau... —- Ji suabejojo, matyt, ieškodama skambaus posakio. — 
Jeigu aš nebūčiau mačiusi tavo būklės - ką toji liga tau daro 
ir darys su tavimi — būčiau pakėlusi ranką prieš save. Bū- 
čiau tą padariusi penktadienio vakarą nesvyruodama, kai 
man pasakė, kad Kenas kotedže negyvas. Turėjau ten skus- 
tuvus. Pripyliau vonią, kad lengviau tekėtų kraujas. Sėdė- 
jau vonioje ir laikiau skustuvą sau prie riešo. Bet negalėjau 
pjauti. Nes palikti tave dabar, priversti tave pasitikti šitą 
klaikią mirtį be mano menkiausios pagalbos... - Ji papurtė 
galvą. - Kaip dievai tikriausiai juokiasi iš mudviejų, Olivija. 
Metų metais norėjau, kad mano duktė grįžtų namo“. 

„Ir aš grįžau“, - pasakiau 

„Tu grįžai“. 

Braukiau delnu per senus aksominius apmušalus, jaus- 
dama, kaip šiaušiasi ir gula nutrinti plaukeliai. „Atleisk, — 
pasakiau. - Laiko sutapimas. Dieve, kaip aš viską sujau- 
kiau. - Ji nieko neatsakė. Sėdėjo visiškai tyliai blėstančioje 
popiečio šviesoje ir stebėjo mane, kai aš suformulavau klau- 
simą ir kaupiau jėgas dar sykį jį užduoti. - Kodėl? Motin, 
kodėl tu tą padarei? Ar tau... Ar tau reikėjo pinigų ar šiaip 
ko? Ar galvojai apie kotedžo draudimą?“ 

Jos dešinė ranka surado sutuoktuvių žiedą ant kairiosios. 
Pirštais jį apgniaužė. 

„Ne“, - atsakė ji. 

„Tai kas?“ 

Ji atsistojo. Nuėjo ligi erkerinio lango 1r ten padėjo tele- 
fono ragelį į lizdą. Pastovėjo valandėlę palenkta galva, pirš- 
tų galus padėjusi ant stalo viršaus. Pasakė: „Turiu sušluoti 
tas šukes“. 

Aš pasakiau: „Motin. Pasakyk man teisybę“. 

„Teisybę? - Ji pakėlė galvą. Neatsigręžė vėl į mane. —- 
Meilė, Olivija. Čia visada visko pradžia, ar ne? Aš tik nesu- 
pratau, kad tai taip pat pabaiga“. 


Olivija 


R du dalykus. Pirma — 
kad yra teisybė. Antra - nei pripažindamas, nei sutikdamas 
su teisybe, neišsilaisvini. 

Aš taip pat sužinojau, kad ir ką aš daryčiau, vis tiek kas 
nors nuo mano rankos nukentės. 

Iš pradžių maniau, kad galiu paslėpti žinojimą. Visi tie 
palaidi galai, supantys tą trečiadienio vakarą, ketvirtadienio 
ryto tragediją, nesusisiejo, ir motina nepaaiškino, ką ji tu- 
rėjo galvoje sakydama „meilė“, išskyrus tai, kad padarė tai 
dėl jo, o aš nežinojau — ir nenorėjau žinoti, - kas buvo toji 
ji, kurią minėjo motina, kalbėdama apie Kenetą. Tikrai ži- 
nojau tik tiek, kad tai, jog Kenetas Flemingas tą naktį mirė 
kotedže, buvo nelaimingas atsitikimas. Tai buvo nelaimin- 
gas atsitikimas. O bausmė motinai, jeigu reikėjo bausmės, 
bus gyvenimas žinant, kad ji užkūrė ugnį, kuri nužudė jos 
mylimą žmogų. Ar nepakanka tokios bausmės? Taip, nu- 
sprendžiau aš, pakanka. Pakanka. 

Nusprendžiau pasilaikyti sau tą, ką žinojau. Krisui nesa- 
kysiu. Kokia prasmė? Bet tada įsibėgėjo tyrimas. Sekiau, 
kiek galėjau, laikraščius ir radijo pranešimus. Buvo tyčia 
padegta uždegimo įtaisu, kurio pobūdžio policija neišdavė. 
Tačiau, matyt, pats įtaiso pobūdis, ne vien jo buvimas, pa- 
skatino atsakingus asmenis pradėti vartoti Žodį badegimas 
1r nužudymas. Sykį pavartojus tuos žodžius, žiniasklaidoje 
ėmė rodytis jų palydovai: įtariamasis, žudikas, auka, moty- 

vas. Susidomėjimas augo. Svarstymų daugėjo. Tada prisipa- 
žino Džimis Kuperis. 

Laukiau, kad motina man paskambintų. Ji sąžinės žmo- 
gus, pasakiau sau. Dabar ji pasirodys. Bet kurią minutę. Juk 
čia Keneto Flemingo sūnus, apie kurį mes kalbam. Tai Ke- 
neto sūnus. 

Mėginau nuspėti įvykių kryptį, naudingą mums visiems. 
Jis tiktai berniukas, galvojau aš. Jeigu bus teisiamas ir pri- 
pažintas kaltu, tai ką kriminalinės teisės sistema gali pada- 
ryti šešiolikmečiui nuteistam žudikui? Gal pasiųs jį į tokią 
vietą kaip Borstalas porai metų pasitaisyti? Ar negalima į 
tai žiūrėti kaip į socialiai naudingą dalyką? Ten juo bus rū- 
pinamasi, jis mokysis, įgis profesinių įgūdžių, kurių jam, be 
jokios abejonės, labai reikėjo. Gal toji patirtis vaikinukui ga- 
liausiai išeis į naudą. 

Tada pamačiau jo nuotrauką, padarytą, kai policija jį ve- 
dė iš mokyklos. Jis ėjo tarp dviejų policininkų, stengdama- 
sis atrodyti taip, lyg jam nusišvilpt į tai, kas su juo vyksta. 
Stengėsi atrodyti taip, kad jo niekas negali paliesti. Vaidino 
kietą, eidamas ten, kur į kiekvieną klausimą atsakys pašai- 
pa. O, aš pažįstu tą išraišką Džimio veide. Ji sakė: „Aš turiu 
šarvus“ ir „Man viskas nė motais“. Ji bylojo, kad praeitis 
visai nesvarbi, nes nėra ateities. 

Tada aš paskambinau motinai. Paklausiau, ar ji žino apie 
Džimį. Ji pasakė, kad policija tiktai pasišnekėjo su juo. Pa- 
klausiau, ką ji žada daryti. Pasakė esanti mano rankose. 

„Olivija, - pasakė ji. - Suprasiu tavo sprendimą, kad ir 
koks jis būtų“. 

„Ką jie padarys jam? Motin, ką jie padarys?“ 

„Nežinau. Aš jau susitariau su advokatu. Jis kalbėjosi su 
berniuku“. 

„Ar advokatas žino? Kas iš tiesų... turiu galvoje...“ 

„Nemanau, kad jie teistų jį, Olivija. Gal jis tą naktį buvo 
netoliese, bet kotedže jo nebuvo. Jie neturi įrodymų“. 

„Kas atsitiko? —- paklausiau jos. - Tą naktį. Motin, bent 
man pasakyk kas nutiko“. 

„Olivija. Brangioji. Tu juk nenori žinoti. Tu nenori šitos 
naštos“. 

Jos balsas buvo švelnus, toks įtikinantis. Ne balsas Mir- 
jamos Vaitlo, kuri kažkada taip uoliai darė gerus darbus ap- 
link Londoną, o balsas moters, visam laikui pasikeitusios. 

„Man reikia žinoti, - pasakiau jai. - Turi man pasakyti“. 

Kad žinočiau, ką veikti, ką daryti, ką galvoti, kaip būti 
toliau nuo šio momento. 

Ir jį man papasakojo. Iš tikrųjų viskas buvo taip papras- 
ta. Namas, paliktas taip, kad atrodytų, lyg jame yra žmo- 
nių - šviesos dega, muzika griežia ir visur įjungti laikma- 
čiai, kad užmaskuotų gyventojų veiklą tą naktį. Ji išsmuko 
pro sodą už namo ir pro arklides, slepiama tamsos, stengda- 
masi nesukelti jokio triukšmo, nepasiėmusi automobilio, nes 
jo visai ir neprireiks. 

„Bet kaip? — paklausiau aš. - Kaip tu ten patekai? Kaip 
sugebėjai?“ 

Tai buvo labai paprasta. Metro ligi Viktorijos stoties, kur 
traukiniai važinėja dvidešimt keturias valandas per parą, li- 
gi Getviko, kur automobilių nuomos agentūros taip pat ati- 
darytos dvidešimt keturias valandas, o ten be jokio vargo 
galima išsinuomoti mėlyną „Cavalier“, iš ten netoli iki Ken- 
to, kur raktą į kotedžą galima lengvai nudžiauti netrukus po 
vidurnakčio, kai šviesos užgesintos ir vienintelė kotedžo 
gyventoja miega taip, kad negirdi įsibrovėlio, kuris greičiau 
negu per dvi minutes šmėsteli į kotedžą, į fotelį įkiša ciga- 
retę su degtukais, cigaretę, paimtą iš pakelio, pirkto tabako 
krautuvėlėje, bet kur, paprastą cigaretę, paprasčiausią, ko- 
kią gali įsivaizduoti. O paskui atgal pro virtuvę, stabtelint 
tik tam, kad paimtum du kačiukus, nes kačiukai nekalti, jie 
nepasirinko šitų namų, jiems nelemta žūti ugnyje drauge 
su ja didžiajame gaisre, kuriam paaukotas kotedžas, bet tai 

nesvarbu, jinai —- nesvarbu, niekas nesvarbu, išskyrus Ke- 
netą ir pabaigą to skausmo, kurį jinai sukelia jam. 

„Tu ketinai... Vadinasi, tai nebuvo nelaimingas atsiti- 
kimas“. 

Kuo dar galima tikėti, svarsčiau aš. 

Nelaimingas atsitikimas? Ne. Tai nebuvo nelaimingas at- 
sitikimas. Tai jokiu būdu nebuvo nelaimingas atsitikimas. 
Nelaimingas atsitikimas negalėjo būti taip nuosekliai supla- 
nuotas, — važiuoti atgal į naktį, vėl į oro uostą, 1š kur trauki- 
niai dar grįžta atgal į Londoną, kur prie Viktorijos stoties 
taksi nuveš vienišą moterį į tamsų namą ligi Ardžilo gat- 
vės, o iš ten jau netolima kelionė ligi Filips Voko ir tylus 
grįžimas namo paryčiais - jokio automobilio, kuris patrauk- 
tų dėmesį, - liks nepastebėtas. Iš tiesų taip paprasta. Nes 
kas gali pagalvoti, kad Viktorijos stotis ir Getviko oro uos- 
tas, ir automobilis, išsinuomotas vakarui, gali būti susiję su 
gaisru Kente? 

„Bet aš, Olivija, tavo rankose“. 

Kas man darbo, galvojau, bet dabar labiau abejodama, ne- 
įsitikinusi. Nepažįstu šito vaiko. Nepažįstu jo motinos. Ne- 
pažįstu jo brolio ir sesers. Niekada nesutikau jo tėvo. Jeigu 
jis buvo tiek nenuovokus, kad nusigavo į Kentą būtent tą 
naktį, kai mirė jo tėvas, ar tai ne jo bėda. Ar ne? 47 ne? 

O tada jūs, inspektoriau, atvykot į baržą. Gyvūnų gel- 
bėjimo organizacija, bandžiau pasakyti sau. Jūs teiravotės 
apie Kenetą Flemingą, bet tikroji priežastis buvo patikrin- 
ti. Ligi šiol dar niekas nebuvo mūsų susiejęs su šiuo judė- 
jimu, tačiau visada buvo tokia galimybė. Krisas bendravo 
su Amanda, pažeisdamas taisykles, ar ne? Gal ji buvo poli- 
cijos agentė. Rinko informaciją, perdavinėjo ją savo virši- 
ninkams ir taip viskas buvo suuostoma. Atrodė gana logiš- 
ka. Nesvarbios jūsų kalbos apie žmogžudystės tyrimą, jūs 
Čia tam, kad ieškotumėt įrodymų apie mūsų ryšį su gyvū- 
nų gelbėjimu. 

O aš pati jums ją atiduodu, štai čia. Šiame dokumente. 

Stebitės kodėl, inspektoriau? Jūs įsitikinęs, kad aš įvykdy- 
siu išdavystę... Ar norėtumėt žinoti? 

Ką gi, gatvė eina dviem kryptim. Eikit ja. Pažiūrėkit, ko- 
kia ji po jūsų kojom. Tada apsispręskit. Kaip aš. Apsispręs- 
kit. Apsispręskit. 


Mes sėdėjom baržos denyje, kai aš pagaliau papasakojau 
Krisui, ką žinojau. Maniau, įtikinsiu jį, kad jūs tik stengė- 
tės iššniukštinėti su Gyvūnų gelbėjimo organizacija susiju- 
sius reikalus, bet Krisas ne kvailys. Suprato, kad kažkas ne 
taip, kai pamatė mano motiną Kensingtone. Jis buvo name, 
matė jos būklę, girdėjo jos žodžius, matė mane įnikusią į 
laikraščius, matė, kaip aš bandžiau liautis skaičiusi ir ne- 
įstengiau to padaryti. Jis klausė, ar aš noriu, kad jis žinotų, 
kas vyksta. 

Sėdėjau savo brezentinėje kėdėje. Krisas tupėjo ant de- 
nio, prisitraukęs kelius, džinsus atsismaukęs, baltas koji- 
naites pasiraitojęs, todėl ant kiekvienos blauzdos buvo ma- 
tyti baltos odos ruožas. Tokia poza jis atrodė pažeidžiamas. 
Atrodė jaunas. Apkabino rankomis blauzdas ir riešai išlindo 
iš švarko rankovių. Tokios kaulėtos buvo jo rankos. Kaip ir 
alkūnės, kulkšnys ir keliai. 

Jis pasakė: 

— Verčiau pasišnekėkim. 

— Nemanau, kad galiu. 

— Tai susiję su tavo motina. 

Jis to nesuformulavo kaip klausimo ir aš nesistengiau jo 
paneigti atsakydama. 

Vietoj to pasakiau: 

— Krisai, aš netrukus tapsiu skudurine lėle. Gal būsiu 
pririšta prie invalido vežimėlio. Bus vamzdeliai ir respi- 
ratoriai. Pagalvok, kaip blogai bus. O kai aš mirsiu... 

— Tu nebūsi viena. - Jis ištiesė ranką ir pirštais suspau- 
dė kulkšnį. Nežymiai trūktelėjo man koją. - Taip nebus, Li- 
vi. Pažadu tau. Aš rūpinsiuos tavimi. 

— Kaip ir šunimis, - sušnabždėjau. 

— Rūpinsiuos tavimi. 

Negalėjau žiūrėti į jį. Žiūrėjau į salą. Gluosniai, šakomis 
liesdami žemę, sudarė slėptuvę, kuri po kelių savaičių taps 
stogu, po kuriuo įsimylėjėliai galės gulėti toje žemės įdu- 
boje, kurioje prieš juos jau gulėjo dešimtys įsimylėjėlių. Bet 
aš nebūsiu viena iš jų. 

Ištiesiau ranką Krisui. Jis paėmė ją ir pats pasitraukė taip, 
kad atsisėstų šalia manęs, žiūrėdamas kaip ir aš į salą. Kai 
aš pasakojau jam, kas tą naktį įvyko Kensingtone, jis klau- 
sėsi. Kai baigiau, pasakė: 

— Tu, Livi, neturi didelio pasirinkimo. 

— Ką jie gali jam padaryti? Jei bus teismas, yra galimybė, 
kad jo neapkaltins. 

— Jeigu jį teis — ar pripažins kaltu, ar ne, - kaip manai, 
koks bus likęs jo gyvenimas? 

— Neprašyk manęs to daryti. Meldžiu, neprašyk. 

Pajutau, kaip jo lūpos prisispaudžia prie mano rankos. 

Pasakė: 

— Darosi šalta. Einam žemyn, gerai? 

Jis paruošė vakarienę. Aš sėdėjau virtuvėje ir stebėjau. 
Jis padėjo ant stalo mūsų lėkštes, atsisėdo priešais mane 
savo įprastinėje vietoje, bet, priešingai negu visada, nepa- 
rodė entuziazmo. Ištiesė ranką skersai stalo ir lengvai pa- 
lietė man skruostą. 

— Kas? — paklausiau aš. 

— Tas, - atsakė jis. Prisikrovė kopūstų troškinio. — Vis- 
kas, Livi, atrodo neteisinga. Ką daryti? Kur dėtis? Kartais 
viskas taip sujaukta. 

— Man nerūpi, kas teisinga, - pasakiau. —- Aš noriu to, 
kas lengva. 

— Tu ir visi kiti pasaulyje. 

— Ir tu? 

— Taip. Ir aš taip pat. 

Bet Krisui atrodė kitaip. Jis visada atrodė tikrai žinantis, 

kur eina ir ką daro. Net dabar, sėdėdamas prie stalo priešais 
mane, laikydamas mano ranką, jis vis dar atrodo tikrai Ži- 
nantis. Aš pakeliu galvą. 

— Taigi? — sako jis. 

— Taigi aš padariau, — sakau. Jaučiu, kaip jo pirštai spau- 
džia manuosius. Sakau: — Jeigu aš jam tai nusiųsiu, Krisai, 
negalėsiu grįžti namo. Aš čia. Mes įstrigę. Tu ir aš. Aš. Tas 
chaosas, kuriame aš esu. Tu negali... Tu ir... mes nesuge- 
bėsim... - Negaliu pasakyti ligi galo. Žodžiai tokie lengvi. 
„Tu ir Amanda, judu negalite būti drauge taip, kaip tu šito 
norėtum, kol aš esu čia, kol aš dar gyva, Krisai. Ar pagalvo- 
jai apie tai?“ — bet negaliu to ištarti. Negaliu ištarti jos var- 
do. Negaliu tarti jo vardo šalia jos. 

Jis nejuda. Stebi mane. Lauke vis labiau švinta. Girdžiu, 
kaip kanalo paviršiumi nuplasnoja antis, ar kyla, ar leidžiasi 
neįmanoma pasakyti. 

— Nelengva, - ramiai sako Krisas. - Bet tai teisinga, Li- 
vi. Aš tuo tikiu. 

Mes žiūrim vienas į kitą, ir aš spėlioju, ką jis mato. Ži- 
nau, ką matau aš, ir mano krūtinė tokia pilna, jog vos ne- 
plyšta —- man reikia pasakyti tai, kas yra mano širdyje. Koks 
tai būtų palengvėjimas. Tegu Krisas kurį laiką neša tą naš- 
tą. Tačiau jis atsistoja, prieina prie stalo pakelti manęs ir 
padėti nusigauti į savo kambarį, ir aš žinau, kad jam pakan- 
ka naštos. 


26 skyrius 


AB vedė Linlį į Haid Par- 


ką sekmadienio rytą sakydama: 

— Pasitikėk manimi, brangusis. Tai mums geriausia. Tvir- 
tai pažadu tau, tu nesigailėsi. 

Abu vilkėjo sportinius kostiumus, kuriuos ji nupirko 
jiems praėjusią savaitę ir primygtinai reikalavo, jeigu jie 
nuoširdžiai norį išlaikyti sportinę formą, jie turį pradėti 
nuo žvalaus ėjimo ties Iton Terasa ligi Haid Parko kampo, 
kurį ji buvo parinkusi jų startui. Nusprendusi, kad jie jau 
apšilę, pasuko į šiaurę, atokiausiai esančios Marmurinės 
Arkos kryptimi. 

Ji nustatė jiems puikų tempą. Jie be jokio vargo pralenkė 
mažiausiai dešimtį bėgikų. Paskui ją bėgantis Linlis nepasi- 
davė ir susikaupęs stengėsi per greitai neuždusti. Ji tikrai 
nuostabi, galvojo jis. Bėgo gražiai, atkraginusi galvą, ran- 
kas per alkūnes sulenkusi, plevėsuodama tamsiais plaukais. 
Iš tikrųjų jis jau buvo pradėjęs galvoti, kad ji slapčia ėmėsi 
sveikatingumo programos, norėdama padaryti įspūdį, kai ji 
sulėtino žingsnį, kitapus Park Leino pasirodžius Dorčeste- 
riui. Linlis susigretino su ja ir paklausė: 

— Per didelis tempas, mieloji? 

Ji pasišiaušė įsi1žeidusi. 

— Ne, ne. - Išmetė į šalis rankas. - Nuostabu ar ne... 
Oras... šita mankšta. 

— Taip, bet tavo veidas gerokai išraudęs. 

— Tikrai? - ji ir toliau ryžtingai risnojo. — Bet tai... nau- 
dinga, ar ne. Kraujas... Apytaka. Šitie dalykai. 

Jie bėgo dar penkiasdešimt jardų. 

— Manyčiau... — ji gaudė orą kaip žmogus, šiaip taip likęs 
gyvas po dusulio priepuolio. - Labai naudinga... ar ne? 

— Iš tiesų, —- atsakė jis. - Kardiovaskuliarinė treniruotė 
gal yra pati geriausia mankšta pasaulyje. Džiaugiuosi, He- 
lena, kad tu pasiūlei. Laikas pasistengti įgyti geresnę for- 
mą. Ar sulėtinsim tempą? 

— Ne... visai... ne. - Prakaito karoliukai nubėrė jai kaktą 
1r viršutinę lūpą. - Puiku... visa tai... žavu, ar ne? 

— Labai. - Jie apsuko Gyvenimo džiaugsmo fontaną ir Lin- 
lis šūktelėjo. - Ligi Oratorių kampelio ar į parką? 

Ji mostelėjo ranka į šiaurę. 

— Iki kampelio, - sušvokštė. 

— Gerai. Iki Oratorių kampelio. Lėčiau? Greičiau? Ką? 

— Šitaip... puiku. Nuostabu. 

Linlis užgniaužė šypsnį. 

— Nežinau, - atsakė jis. — Man atrodo, mums reikia dau- 
giau pastangų, jeigu rimtai žiūrėsim į reguliarią mankštą. 
Galėtume pradėti ir svarsčius nešioti. 

— Ką? 

— Svarsčius. Ar matei juos, brangioji? Gali juos užsidėti 
ant riešų ir bėgdama mankštinti rankas. Matai, visa bėda su 
bėgiojimu, - jeigu mes tai galime pavadinti bėda, nes, Die- 
vas mato, aš jaučiuosi nuostabiai, o tu? 

— Taip... Taip. 

— Tačiau visa bėda - štai truputį padidinu greitį, man re- 
gis, mes sulėtinom tempą... Visa bėda, kad širdis gauna krū- 
vį, apatinė kūno dalis mankštinama, tačiau viršutinė gali rie- 
dėti tiesiog į pragarą. O jeigu mes ant rankų turėsim svars- 
čius ir bėgdami jas taip pat mankštinsim, mes... 

Ji kniubtelėjusi staiga sustojo. Stovėjo rankas uždėjusi 
ant kelių, krūtinė kilnojosi, o alsavimas buvo toks smarkus, 
kad galėjai jį palaikyti riksmais. 

— Helena, kas nors blogai? — Linlis bėgo vietoje. - Visas 
ratas po parką nuves mus tiktai... Nežinau. Koks jo peri- 
metras? Šešios mylios? 

— Dieve mano, - gaudė orą ji. - Šitas... Mano plaučiai. 

— Gal mums derėtų pailsėti. Dvi minutes, gerai? Nesino- 
ri atvėsti. Gali pasitempti raumenį, jeigu per daug atvėsi, o 
paskui vėl imsi bėgti. Mes šito nenorim. 

— Ne. Ne. - Jai prireikė dviejų minučių kvapui atgauti, 
visu ilgiu išsitiesus žolėje, galvą pakėlus į dangų. Kai ga- 
liausiai ji jau pajėgė normaliai alsuoti, neatsistojo. Gulėjo, 
užmerkusi akis, 17 paprašė: - Surask man taksi. 

Jis atsigulė greta, remdamasis alkūnėmis. 

— Nesąmonė, Helena. Mes ką tik pradėjom. Tau reikia 
pasiruošti. Tau reikia priprasti. Jeigu aš nustatysiu žadintu- 
vą penktai valandai ir mes nedvejodami kelsimės, kai jis nu- 
skambės, drįstu sakyti, kad tu greičiau nei per pusę metų 
galėsi dusyk apibėgti šitą parką. Kaip manai? 

Ji atmerkė vieną akį ir įsmeigė į jį. 

— Taksi. O tu žvėris, lorde Ašertonai. Kiek laiko esi bė- 
giojęs, nieko man nesakydamas? 

Jis nusišypsojo ir pačiupinėjo vieną jos garbaną. 

— Nuo lapkričio. 

Pasidygėjusi ji nusuko į šalį galvą. 

— Tu nesąžininga žiurkė. Ir nuo praėjusios savaitės juo- 
kiesi iš manęs? 

— Niekada, brangioji. 

Ir staigiai sukosėjo, kad paslėptų juoką. 

— Ir keldavaisi penktą? 

— Dažniausiai šeštą. 

— Ir bėgiodavai? 

— Hmm. 

— Ir siūlai toliau tą daryti? 

— Žinoma. Kaip tu pati sakei, tai pati geriausia mankšta, 
o mums reikia išlaikyti formą. 

— Teisingai. —- Ji mostelėjo į Park Leiną ir numetė ranką 
žemėn. — Taksi, - pasakė ji. - Mankštinsiuosi vėliau. 

Juos sustabdė Dentonas, kai jie lipo laiptais nuplauti ryt- 
metinio nuovargio. Jis jau buvo beišeinąs: vienoje rankoje 
gėlių puokštė, antroje vyno butelis ir žodžiai Širdžių edikas, 
išrašyti jam kaktoje. Jis sustojo, pakeitė kryptį ir įėjo į sve- 
tainę, sakydamas Linliui: 

— Kažkoks vyrukas buvo užėjęs, dešimčiai minučių pra- 
slinkus nuo jūsų išėjimo. — Sugrįžo, didelį rusvo popieriaus 
voką pasikišęs po pažastimi. Linlis jį paėmė iš jo, kai Den- 
tonas pasakė: - Atnešė šitą. Pasilikti nenorėjo. Pasakė ati- 
duoti inspektoriui, kai tik sugrįš. 

Linlis atplėšė voką, klausdamas: 

— Vadinasi, išeini? 

— Piknikas Dorkinge. Boks Hile, - atsakė Dentonas. 

— A. Pasimatysi su kokia Dženete? 

— Atleiskit, milorde? 

— Nieko. Tik neįkliūk į bėdą. 

— Niekada. 

Jie girdėjo, kaip jis švilpauja uždarydamas duris. 

— Kas yra, Tomi? 

Helena grįžo pas jį iš laiptinės, kai jis ištraukė iš voko 
geltonų suliniuotų lapų bloknotus, kiekvienas jų buvo pri- 
keverzotas pieštuku. Perskaitė pirmuosius žodžius viršuti- 
niame bloknote - K7i1sas 1šs1vede šunis bpabegioti — paskui gi- 
liai įkvėpė ir atsiduso. 

— Tomi? — paklausė Helena. 

— Olivija, — atsakė jis. 

— Vadinasi, ji užkibo ant masalo. 

— Atrodo, kad taip. 

Bet Linlis pamatė, kad ir ji buvo numetusi savo masalą. 
Kol Helena maudėsi po dušu, trinko galvą, rengėsi ir darė 
visa tai, ką moteris laiko reikalinga daryti, kad sugaištų ma- 
žiausiai devyniasdešimt minučių, jis skaitė svetainėje prie 
lango. Ir pamatė, ką Olivija norėjo jam parodyti. Ir pajuto, 
ką Olivija norėjo, kad jis pajustų. Kai ji pirmą kartą atsklei- 
dė informaciją apie Gyvūnų gelbėjimo organizacijos - tokią 

nereikalingą, juk jam 1š jos tereikėjo tiek, kad galėtų sėk- 
mingai užbaigti Flemingo mirties tyrimą, — jis pagalvojo: 
„Palauk, kas tai, kodėl?“ Bet tada pamatė, ką ji daro, ir su- 
prato, kad tai kyla iš pykčio ir nevilties, su kuriais ji pasiti- 
ko tą išdavystę, kurią jis prašė jos įvykdyti. 

Jis skaitė paskutinį bloknotą, kai atėjo Helena. Ji paėmė 
kitus bloknotus. Taip pat ėmė skaityti. Nieko nepasakė, kai 
jis baigė skaityti, numetė bloknotus ir išėjo iš kambario. Ji 
skaitė toliau, ramiai versdama puslapius, basas pėdas ir liek- 
nas kojas ištiesusi ant sofos, pagalvę pasikišusi po nugara. 

Linlis nuėjo nusiprausti po dušu ir persirengti. Galvojo 
apie kai kuriuos gyvenimo paradoksus: sutinki reikalingą 
žmogų pačiu netinkamiausiu metu, sugalvoji veiksmų eigą 
tik tam, kad ji tave sužlugdytų, ilgai puoselėtas įsitikinimas 
pasirodo klaidingas, pasieki tai, ko be galo trokšti, vien tam, 
kad pamatytum, jog iš tikro to nenori. Ir šitas, paskutinis 
paradoksas. Sviedi pirštinę, kurią sudaro pusiau tiesa, ne- 
slepiamas melas, sąmoninga dezinformacija, tik tam, kad 
pirštinė tau būtų sviesta atgal. 

Nuspręsk, girdėjo jis, kaip ji erzina jį. Taigi, nuspręsk, 
inspektoriau. Tu gali tą padaryti. Nuspręsk. 

Kai jis grįžo pas Heleną, ji buvo jau įpusėjusi krūvą blok- 
notų. Jai skaitant, jis priėjo prie spintelės atviru priekiu, 
pastatytos prie sienos, ir ėmė neramiai versti kompaktinius 
diskus. Nežinojo, ko ieško, kaip ir nebūtų žinojęs, jei būtų 
radęs. 

Helen skaitė toliau. Nesirinkdamas paėmė Šopeno „Opus 
53 La bemol mažor“. Tai buvo jo mėgstamiausias kompozi- 
toriaus ne ruso kūrinys. Kai muzika ėmė lietis iš grotuvo, 
jis priėjo prie sofos. Helena prisitraukė kojas ir pakeitė po- 
zą. Atsisėdo prie jos, pabučiavo jai galvą. 

Jie nesikalbėjo tol, kol ji nebaigė skaityti, o tada ėmė 
skambėti kita muzikinė pjesė. 

Ji pasakė: 

— Vadinasi, tu buvai teisus, — o kai jis linktelėjo, ji pridū- 
rė: - Tu viską žinojai. 

— Ne viską. Nežinojau, kaip ji sugebėjo. Ir nežinojau, ką 
ji mane būsiant areštuotą, kai paaiškės. 

— Ką? — Helena paklausė. 

— Džyn Kuper. 

— Žmoną. Nesuprantu. 

— Ji išsinuomojo mėlyną „Cavalier“. Apsirengė taip, kaip 
niekada nebūtų apsirengusi. Jeigu ją arba automobilį būtų 
tą vakarą pamatę kotedže, aprašymas, kurį bet koks liudi- 
ninkas būtų davęs, atitiktų Džyn Kuper. 

— Bet berniukas... Tomi, ar berniukas nepasakė, kad mo- 
teris, kurią jis matė buvo žilais plaukais? 

— Šviesūs plaukai, žili plaukai. Jis buvo be akinių. Jis 
atpažino automobilį, moterį matė tik pusiau, o visa kita 
spėjo. Manė, kad motina atvyko pasimatyti su tėvu. Ir ji 
turėjo pagrindą su juo pasimatyti ir turėjo pagrindą nudėti 
Gabrielą Peten. 

Helen susimąsčiusi linktelėjo. 

— Jeigu Flemingas būtų pasakęs Mirjamai Vaitlo, kad va- 
žiuoja į Kentą užbaigti romano su Gabriela... 

— Jis dar būtų gyvas. 

— Tai kodėl jis jai nepasakė? 

— Išdidumas. Jis jau ir anksčiau buvo sujaukęs savo gy- 
venimą. Jis visai nenorėjo, kad ji sužinotų, kaip vos vėl jo 
nesujaukė. 

— Tačiau ji galiausiai būtų tą sužinojusi. 

— Teisybė. Bet vėliau jis būtų galėjęs sakyti, jog romaną 
su Gabriela nutraukęs dėl to, kad praaugo ją, kad jam jau 
jos užteko, kad jis perprato, kokia ji moteris. Tą jis grei- 
čiausiai būtų pasakęs Mirjamai. Jis tik nebuvo pasirengęs 
jai to pasakyti. 

— Vadinasi, viską turėjo išspręsti laikas. 

— Tam tikra prasme taip. - Linlis siekė jos rankos ir žiū- 
rėjo, kaip jos pirštai natūraliai susipynė su jo pirštais. Šitas 
susipynimas netikėtai jį sujaudino tuo, ką žadėjo ir ką at- 
skleidė. 

Helena dvejodama paklausė: 


758 E George 


— Visa kita. Tas gyvūnų gelbėjimas? 

— O kas dėl jo? 

— Ką tu ketini daryti? | 

Jis tylėjo, mąstė apie tą klausimą, vertindamas, kokios 
užuominos glūdėtų po kiekvienu atsakymu, kurį jis jai duo- 
tų. Kai jis nieko nesakė, ji kalbėjo toliau: 

— Mirjama pateks į Holovėjų, ar ne, Tomi? 

— Taip. 

— Ar tu žinai, kas nagrinėja kitas? Gyvūnų gelbėjimo by- 
las? Kas jas tiria? 

— Tą nesunku sužinoti. - Jis pajuto, kaip jos pirštai tvir- 
čiau suspaudė jam pirštus. 

— Bet jeigu tu perduosi Krisą tam, kas nagrinėja įsilauži- 
mus ir vadavimus... Tomi, jai nieko nebeliks. Jai teks eiti į 
prieglaudą ar ligoninę. Ir visa tai, ką tu prašei jos padaryti, 
nueis niekais. 

— Tai atves žudiką į teismą, Helena. Vargu ar tai niekai. 

Jis nežiūrėjo į ją, bet galėjo jausti, kad ji ieško jo veido, 
mėgindama perskaityti, ką slepia jo išraiška, kad galėtų ži- 
noti, ką jis ketina veikti. Šito jis-ir pats nežinojo. Ne dabar. 
Dar ne. 

Noriu, kad viskas būtų paprasta, mąstė jis. Noriu, kad 
būtų supjaustyta ir išdžiovinta. Noriu nubrėžti linijas, kurių 
niekas nesumanytų nubraukti. Noriu baigti spektaklį, kuris 
kartais būna tiktai veiksmo interliudija. Tai graudi mano gy- 
venimo tikrovė. Toji tikrovė visada buvo mano prakeiksmas. 

Nuspręsk, inspektoriau. Jis beveik girdėjo Olivijos bal- 
są. Nuspręsk. Nuspręsk. O paskui gyvenk su tuo apsispren- 
dimu. Kaip aš gyvensiu. Kaip gyvenu. 

Taip, galvojo Linlis. Kažkokiu keistu būdu jis buvo jai 
daug skolingas. Buvo jai skolingas savo paties aiškų apsi- 
sprendimą nešti pasirinkimo naštą, sąžinės svorį ir visą gy- 
venimą jausti savo atsakomybę. 

— Tai žmogžudystės tyrimas, - pagaliau atsakė jis į He- 
lenos klausimą. — Taip jis prasidėjo. Taip jis baigiasi. 

Kento grafystės miestelio kotedže randamas Anglijos kriketo 
rinktinės žaidėjo, žymaus sportininko Keneto Flemingo lavonas. 
Žmogžudystę tiriantiems inspektoriui Tomui Linliui ir seržantei 
Barbarai Heivers tenka didžiulis galvosūkis, - kas įvykdė 
žmogžudystę. Gal tai varžovas sportininkas, norintis pašalinti Kenetą 
sau iš kelio? 0 gal paniekintos dukters bausmė motinai, pamilusiai šį 
jauną vyrą? O gal pamestos žmonos kerštas neištikimam vyrui? 
Kartais reikia tiesiog nežmoniškos proto įtampos ir intuicijos, kad 
atskleistum tiesą, kuri, pasirodo, visai kitokia... 

"ELIZABETH GEORGE - VIENA IŠ TRIJŲ MOTERŲ, 


šiuo metu karaliaujančių detektyve žanro Olimpe (kitos „ 
avi: P D. James i ir Ruth Rendell). Ji gyvena K: ĖS 
bet rašo ti tik apie Didžiąją Britaniją. Apdoy anota JAV, 
„Pranc ūzijos ir Vokietijos literatūrinėmis prei liko 
ar ašė 9 akis E ą apie sory Ė- - B 

D: Pei 15 S apie Bat Tomą Į inlį į io d je Šių lė. > 
ną, a: !miausius draugus Deborą ir Saimoną. 


„Lošnnas iš pelenų — vienas didžiausių E. George romanų, 
kuriamė nužudymo byla svėjasi su daugybė labai gyvenimiškų 11 
skaudžių dalykų: "kas žmogų greičiau cali pastūmėti į nusikal. 
Limą — meilė av neapykanta; kas baisėsnė bausmė — mirtis ar 0154 
gyvenimą kentėti sąžinės priekaištus; 0 galbūt mirtis = tai baus- 
mėužašdavystų? Ir pagalia u— ar šaudamas vienu šianu du 


zužkius nebalaikysi į liečia, pati brangiausia? | tė: = 

—z 
„ Kenio grafystės mie stelio kotedžė randamas Anglijo k riketo 
rinktinės žaidėjo, žymaus sbortininko Keneto Flemip 40 iki si 
Žmogžudystę tiriantiems inspektoriui Tomui Linli „i seržantėi 
Barbarai Heivers tenka didžiulis gabvosūkis,— kis iuykdė ŽmOJ- 
aga Gal lai i varžovas 1 pa šali Kenė tą 

